
PREFAŢĂ 


Problematica abordată în cadrul acestui al Il-lea volum continuă şi 
întregeşte pe cea pe care am tratat-o în volumul 1, individualizând astfel specificul 
obiectului de studiu al neuropsihologiei ca ştiinţă de graniţă, de esenţă şi cu 
finalitate interdisciplinară. 

Dacă în primul volum accentul se pune pe prezentarea, în lumina cer- 
cetărilor actuale, a aspectelor anatomo-fiziologice ale creierului uman, în plan mi- 
cro- şi macro-structural, relevându-se extraordinara lui complexitate, în volumul de 
față analiza este focalizată asupra logicii funcţionale, a modului în care creierul 
ajunge să „producă ” viaţa noastră psihică. În vederea atingerii acestui obiectiv, 
am reevaluat datele şi faptele anatomo-fiziologice prin prisma exigenţelor 
metodologice formate în cadrul altor domenii precum teoria generală a sistemelor, 
cibernetica generală, teoria comunicării, teoria informaţiei, ştiinţele cognitive. 

Aceasta ne-a permis să ridicăm creierul de la nivelul unei entităţi anatomice 
oarecare la nivelul unui sistem comunicațional informaţional cu rol de comandă- 
control al relaţionării individului cu Iumea externă şi cu sine însuşi. 

Ideea care a călăuzit domeniul nostru a fost aceea că logica funcţională a 
creierului se constituie în cursul evoluţiei istorice şi ontogenetice în concordanță 
cu o serie de principii generale precum „principiul adaptării şi condiţionării între 
funcţie şi structură, principiul semnalizării şi designării principiul diferenţierii- 
specializării, principiul integrării ierarhice succesive, principiul instruibilităţii, 
principiul autoreglării. Ca urmare, raportul psihic-creier nu ne mai apare ca o 
contrapunere sau ca o alăturare artificială între două entităţi în sine independente, 
ci ca o legătură logică şi intimă, de esență genetică. Organizarea internă a 
creierului reprezintă un rezultat al însăşi funcţionării lui sub „presiunea ” 
solicitărilor şi influențelor obiective din afara lui. 

Dezvăluirea complexităţii acestei legături se realizează dintr-o dublă 
perspectivă: cea a potenţialităţii unor structuri neuronale de a îndeplini o funcţie 
psihică sau alta şi cea a conformării structurii neuronale la specificul şi 
complexitatea unei anumite funcţii psihice 

În lumina acestei paradigme este abordată şi spinoasa problemă a 
mecanismelor neurofiziologice ale funcţiilor şi proceselor psihice particulare. Se 
demonstrează că nu se poate stabili o legătură univocă absolută şi invariantă între 
o anumită verigă sdu zonă cerebrală şi o anumită funcţie psihică integrală, orice 
funcţie realizându-se pe baza interacțiunii pe verticală şi pe orizontală dintre mai 
multe zone şi formaţiuni neuronale. Dar. potrivit principiului  diferenţierii- 
specializării, la nivelul masei cerebrale se produc delimitări şi individualizări, 
unele zone şi formaţiuni incluzându-se în componenţa mecanismului unei funcții. 

Dar, oricât ar fi de perfectă din punct de vedere anatomo-histologic, 
structura cerebrală internă, luată în sine, nu poale genera sau „secreta ” senzaţii, 
percepții, reprezentări sau concepte, ci numai dacă ea intră în relaţie de comu- 
nicare informaţională cu stimuli şi surse din afară. 

Ca urmare, fiind dat un mecanism neurofiziologic particular, să spunem 
auditiv, el va „reuşi” să producă percepții „muzicale” numai dacă este pusă în 
contact direct cu o bucată muzicală. 

În logica acestui mod de tratare a raportului psighic-creier, se demonstrează 
apoi că nivelul de integrare sau finalizare în cadrul creierului a unei funcţii psihice 
depinde de complexitatea ei: funcţiile psihice inconştiente se integrează şi se 
finalizează la nivelul formațiunilor subcorticale, iar cele conştiente se integrează şi 
se finalizează la nivel cortical. În volumul de faţă sunt prezentate şi analizate 
bazele şi mecanismele neurofiziologice ale funcţiilor de tip conştient. 

Mai întâi, am considerat necesar să realizăm un tablou general al spe- 
cializărilor funcţional-integrative în interiorul scoarţei cerebrale, pe principalii 
lobi constitutivi şi să realizăm aceste specializări prin prezentarea marilor 
sindroame provocate de leziuni la nivelul unui lob sau altuia, iar apoi să analizăm 
funcţiile psihice normale şi să le evidenţiem mecanismul. 

Ne exprimăm speranţa că această sistematizare a problemelor şi acest mod 
de tratare vor permite cititorului să înțeleagă mai bine „ misterul” producerii vieții 
psihice, a actelor comportamentale specific umane. 

PSIHOFIZIOLOGIA LOBILOR FRONTALI 


Introducere 


Problema locului şi rolului lobilor frontali în ansamblul mecanismelor 
cerebrale a fost şi continuă să fie şi astăzi controversată. 

Aceasta se datorează, printre altele, şi caracterului contradictoriu al datelor 
cercetărilor experimentale de laborator cu cele ale observaţiilor clinice. S-a creat o 
situaţie cumva paradoxală: pe de o parte, această întinsă regiune a emisferelor 
cerebrale a permis să se determine primele zone „precis" delimitate ca specializare 
funcţională (cercetările lui Broca, ale lui Fritsch şi Hitzig din secolul trecut), iar pe 
de altă parte tot în această regiune explorările cu stimulare electrică locală 
(punctiformă) au dezvăluit existenţa unor arii total „areactive”, care au fost numite 
„zone mute" ale creierului. 

Redăm în continuare acumularea treptată a observaţiilor şi descrierilor mai 
relevante cu privire la lobii frontali cu referire specială asupra porțiunii prefrontale. 


Istoricul cercetărilor 


Evoluţia ideilor cu privire la structura şi funcţiile lobilor frontali a început în 
secolul al XVI-lea, când au fost identificaţi pentru prima dată, şi au ajuns la apogeu 
în anul 1947, data conferinţei la care au fost discutate cunoştinţele şi conceptele 
funcţiilor lobilor frontali în legătură cu leucotomia prefrontală. 

Lobul frontal a apărut pentru prima dată în literatură ca una din cele trei 
„proeminenţe” ale creierului (anterioară, medială-inferioară şi posterioară, în care 
Varolio (1573, 1571) împărțea emisferele cerebrale. Ulterior, Willis (1664) a fost 
primul care a aplicat acestor proemineneţe termenul de „lobi” după care Chaussier 
(1807) a propus numele de „frontal”, „temporal" şi „occipital”. Arnold (1838) a 
introdus termenul de „lob parietal" completând astfel clasificarea modernă a creie- 
rului în lobi. 

Împărţirea lobului frontal în girusuri şi sulcusuri a durat mai mult timp. Înainte de 
1820, anatomiştii au denumit ridicăturile şi şanţurile cortexului cerebral, pliuri şi creste. 

Malcorne (citat de Benton) şi Rolando (1773-1831) le-au numit „enteroid 
processes“ acoperite de pia mater care, pătrunzând în profunzimea creierului, îşi 
descărca flegma sau spiritul animal din glandele sale mici şi din ventriculi. 

Cu toate acestea, unele structuri majore au dus la identificarea şi descrierea 
lor. Astfel, Sylvius (numele său latin — Frangois De le Bo€) (1614-1667) şi Vicg 
d'Azyr (1748-1794) au descris fisura sylviană (Baker, 1909), iar Reil (1759-1813) 
a furnizat detalii cu privire la descrierea masei ovale din profunzimea. fisurii 
sylviene cunoscută sub numele de insula lui Reil (Benton, 2000). 

În decada a treia a secolului al XIX-lea a început să apară la unii anatomişti 
termenul de girus. În 1831, Rolando a scris o lucrare cu privire la structura 
emisferelor cerebrale în care accentua importanţa descrierii circumvoluţiilor şi în 
care a identificat girusurile precentral şi postcentral care îi poartă numele. 
Descrierea suprafeţei externe a emisferelor în termenii celor patru lobi majori şi a 
subdiviziunilor fiecărui lob în girusuri şi sulcusuri a fost făcută de anatomiştii din 
Franţa, Germania şi Anglia, printre care se situează Gratiolet (1854), Broca (1861), 
Ecker (1869) şi alţii. 

În decadele medii ale secolului al XIX-lea a fost descrisă şi topografia 
suprafeţelor mediale şi inferioare a emisferelor cerebrale. Gyrus rectus a fost 
identificat şi numit astfel de Valentin în 1841 (Benton, 2000). Celelalte girusuri or- 
bitale şi mediale au fost descrise de Foville, Lauret şi Gratiolet. 

Cercetătorii au descris multe detalii importante, astfel încât din 1870 morfo- 
logia macroscopică a emisferelor cerebrale corespundea în esenţă celei de astăzi. 


Aspecte funcţionale 


Din primele perioade şi până în secolul al XIX-lea au existat două puncte de 
vedere opuse cu privire la semnificaţia funcţională a emisferelor cerebrale. 
Aristotel (384-322 î.e.n.) a fost „cardiocentrist“ menţionând creierul ca pe un organ 
care pur şi simplu răceşte corpul de căldura generată din inimă ce reprezintă locul 
proceselor mintale. 

Totuşi, unii teoreticieni „cerebrocentrici“ priveau creierul ca pe un organ 
secretor deoarece, spuneau ei, procesele cognitive şi perceptive aveau loc în 
ventriculi. În secolul al XVII-lea şi al XVIII-lea localizarea funcţiilor mintale şi a 
intelectului în substanţa cerebrală a fost deplasată din ventriculi în corpul calos şi 
în corpul striat. Atunci s-a acordat şi emisferelor cerebrale unele grade de 
funcţionalitate. 

Deşi Willis a localizat percepţia în corpul calos, el a privit cortexul ca pe un 
depozitar al imaginilor memorative şi nu ca pe un organ secretor. 

Swedenborg a plasat facultăţile mintale înalte în cortexul cerebral şi a su- 
gerat că diferite regiuni corticale servesc diferite modalităţi ale experienţei senzo- 
riale (Akert şi Hammond, 1962; Spillane, 1981). 

În 1828, Rolando a afirmat că acţiunile voluntare şi conştiinţa sunt depen- 
dente de integritatea cortexului cerebral. 

Astfel, începând cu anii 1830 conceptul conform căruia cortexul cerebral 
este locul intelectului a fost aproape universal acceptat. Clinicienii şi patologiştii 
francezi din acea epocă au afirmat că leziunile substanţei albe produc tulburări 
motorii caracteristice, în timp ce leziunile corticale sunt responsabile de deterio- 
rarea mintală (Soury, 1899). 

În mod similar Romberg în faimoasa sa Lehrbuch der Nervenrankheiten 
(1840-1846, 1853) a pus la baza afectării mintale bolile corticale. 

O altă problemă mult discutată se referea la faptul dacă dimensiunea sau 
complexitatea emisferelor cerebrale putea fi sau nu legată de „inteligenţă”. Înce- 
pând cu Herophilus (circa 400 înainte de Hristos) majoritatea observaţiilor au 
răspuns pozitiv la această întrebare. 

Alţii, ca Bartholin (1616-1680) au avut o opinie negativă, arătând că unele 
animale cu circumvoluţii cerebrale complexe nu posedă nici o capacitate intelec- 
tuală. 

Totuşi, în secolul al XIX-lea anatomia comparată a stabilit pe baza dezvol- 
tării sistematice a creierului de-a lungul evoluţiei, existenţa unei legături precise 
dintre dimensiunea, complexitatea şi diferenţierea emisferelor cerebrale şi inteli- 
genţă. De atunci acest fapt a fost universal acceptat. 

Referindu-se la lobul frontal, Broca (1861) şi Rudinger (citat de Meyer, 
1971) au demonstrat că girusul frontal trei „organ al vorbirii“ ajunge la dezvoltarea 
sa maximă numai în creierul uman. 


Localizările intraemisferice 


Controversele de la începutul secolului al XIX-lea asupra localizării funcţi- 
ilor la nivelul emisferelor au durat mult timp. 

Prin plasarea facultăţilor mintale în anumite părţi ale cortexului cerebral şi 
prin considerarea creierului ca asociere de organe, fiecare având trăsături de 
caracter şi capacităţi intelectuale specifice, Gall şi Suprzheim (1809) au pledat 
pentru localizarea centrală a funcţiilor neurofiziologice şi neuropsihologice. 

Această concepţie a fost respinsă de mulţi fiziologi şi clinicieni pe baza 
faptului că Flourens (1824) constatase că emisferele acționau ca o unitate. 

În plus, numeroşi clinicieni raportaseră pacienţi cu leziuni emisferice docu- 
mentate, fără ca aceştia să prezinte simptome notabile. Mulţi dintre ei au avut le- 
ziuni de lob frontal. 

Totuşi, Andral (1823-1827) a spus că, deşi nu pot fi stabilite locurile cere- 
brale distincte pentru mişcarea membrelor inferioare sau superioare, acestea există 
deoarece fiecare din respectivele membre poate fi paralizat separat. 

În consecinţă, nu existau corelaţii precise între diferite deficite neuropsihice 
şi lezarea unui anumit loc cauzativ. 

Bouillaud (1825) a afirmat că leziuni ale lobului frontal pot fi găsite la 
fiecare pacient cu „alalie“ sau „amnezie pentru cuvinte“. 

Astfel, în prima jumătate a secolului al XIX-lea existau încă incertitudini cu 
privire la diferenţierea funcţiilor în interiorul emisferelor cerebrale din creierul 
uman, fapt care contrazicea conceptul holistic elaborat de Flourens conform căruia 
emisferele operează ca o unitate. 

Cazurile pacienţilor asimptomatici care prezentau leziuni frontale extensive 
au dus la apariţia conceptului conform căruia regiunea prefrontală este o „arie 
tăcută“ fără semnificaţie funcţională recunoscută. 

În 1850, Bigelow a publicat faimosul său „caz rangă“ descris mai întâi de 
Harlow (1848), în care unui tânăr îi intrase prin lobul frontal stâng şi ieşise prin 
osul frontal drept o rangă de fier care distrusese lobul frontal stâng, polul temporal 
şi ceva din lobul frontal drept. 

Harlow (1868), care a urmărit pacientul pe tot restul vieţii, a arătat că acesta 
a decedat la 13 ani de la accident şi că nu prezenta tulburări intelectuale. Memoria 
şi orientarea temporo-spaţială erau intacte şi era suficient de competent ca să-şi 
continue activitatea. La 4 ani de la accident s-a dus în America de Sud unde a 
lucrat 8 ani, după care, cu un an înainte de a muri s-a întors în America. 

Totuşi, la o lună de la accident a prezentat tulburări de personalitate (era 
copilăros, capricios şi încăpățânat), judecată proastă, utiliza un limbaj profanator şi 
era considerat de ceilalţi nechibzuit. Pe scurt, el a prezentat un tip deosebit de 
modificare a personalităţii pe care ulterior Welt (1888) a asociat-o cu boala lobului 
prefrontal. 

La sfârşitul decadelor secolului al XIX-lea, adică între anii 1870 şi 1890, s-a 
produs o creştere considerabilă a cunoştinţelor cu privire la sistemul nervos central 
(SNC) şi la localizarea funcţiilor cerebrale în special la nivelul lobilor frontali. 


Anatomie şi fiziologie 


În primele decade ale secolului al XIX-lea, structurile părţii superioare a 
trunchiului cerebral şi a regiunilor limbice erau bine delimitate. De exemplu, 
ganglionii bazali au fost descrişi în detaliu de Willis (1664), Vieussens (1684), 
Vicq d'Azyr (1786) şi Burdach (1826), talamusul de Burdach (1826) şi hipocampul 
de Treviranus (1820) (citați de Benton, 2000). Interesul primilor 'anatomişti era 
legat nu numai de structura anatomică, ci şi de semnificaţia funcţională a acestor 
formaţiuni, dar ele erau vagi. Willis seria că striatul efectuează schimburi între 
trunchiul cerebral şi cortex, iar Treviranus (1820) nota legăturile dintre hipocamp şi 
nervii olfactivi, corpul striat şi fornix. Oricum, spunea el, hipocampul este implicat 

proporţional cu cantitatea de ţesut bilateral pierdut. Caracteristicile cantitative ale 
afectării, depind de ablaţia bilaterală anterioară sau posterioară. 

Goltz a raportat că extirparea bilaterală a lobilor frontali produce dificultăţi 
de caracter (iritabilitate, nelinişte, agresivitate, tulburări de inteligenţă). 

Goltz şi Loeb (1902) au negat localizarea mecanismelor inteligenţei şi a 
personalităţii în regiunea prefrontală. 

Munk (1878, 1879, 1890) a fost figura dominantă a perioadei de aur a 
localizaţionismului. Prin studiile sale de ablaţie făcute pe câini a identificat centrul 
vizual din lobii occipitali şi a menţionat că distrugerea incompletă a acestei regiuni 
produce o condiţie denumită iniţial „mindblindness“ şi ulterior agnozie vizuală. 

Apoi, Munk a localizat centrii somesteziei în regiunea parietofrontală, iar pe 
cel auditiv în regiunea temporală. De asemenea, el a confirmat existenţa centrilor 
motori (sau senzorimotori) în lobii frontali. A negat apoi existenţa în regiunea 
prefrontală a inteligenţei sau a altor capacităţi mintale cum ar fi atenţia şi, ca şi 
Goltz, a spus că inteligenţa este proprietatea întregului cortex cerebral. 

Ferrier (1876, 1878) un alt pionier localizaţionist, a întocmit harta centrilor 
motori şi senzoriali din cortexul cerebral, în baza experienţelor de ablaţie şi sti- 
mulare efectuate pe pisici, câini şi maimuțe. Unele din observaţiile sale cer 
prudenţă, deoarece a plasat centrul vizual cortical în girusul angular. De asemenea, 
localizarea somesteziei a fost făcută în hipocamp, regiune a cărei lezare produce 
pierderea semnificativă a răspunsului la durere şi presiune. Centrul auditiv a fost 
localizat în cortexul temporal superior, iar centrul motor în regiunea rolandică. El a 
constatat că stimularea cortexului frontal, anterior de aria motorie, nu produce nici 
un răspuns clar. 

Ferrier a făcut observaţii atente pe maimuţele supuse ablaţiei regiunii pre- 
frontale după care a ajuns la concluzia că ele provoacă alterări clare de compor- 
tament şi caracter, dar care sunt dificil de descris precis. Oricum, autorul nu a 
observat nici un deficit senzorial, perceptual sau motor, dar animalele erau apatice, 
neinteresate de mediul lor înconjurător şi răspundeau numai la stimulări de mo- 
ment. Deşi nu erau absolut demente, ele aveau pierdută facultatea de atenţie şi de 
observaţie inteligentă. 

Semnificaţia fundamentală a lobilor frontali a reprezentat preocuparea neuro- 
psihiatrului italian Bianchi (1845-1920). EI a efectuat studii experimentale pe câini 
şi maimuțe supuse ablaţiei prefrontale şi a constatat că ablaţiile unilaterale rămân 
fără răspuns. După extirpările bilaterale, animalele nu prezentau nici un deficit mo- 
tor sau senzorial dar caracterul acestora era profund modificat. Ele nu aveau nici o 
afecţiune faţă de persoanele care le îngrijeau şi erau fricoase. Nu erau sociabile cu 
celelalte maimuțe şi nu se angajau în joacă. Erau impulsive, iar când erau frustrate 
deveneau violente. Bianchi vedea în modificările de lob frontal mai mult o re- 
flectare a dezintegrării personalităţii decât o pierdere a inteligenţei generale sau a 
unei abilităţi specifice. 

Clincienii din anii 1880 cunoşteau asocierea dintre bolile care implicau 
teritoriul girusului precentral şi tulburările motorii şi dintre afazie şi leziunile 
girusului frontalei a treia. Existenţa câmpului ocular frontal şi a ariei motorii 
suplimentare au fost clarificate câteva decade mai târziu. 

În anul 1888, Jastrowitz s-a ocupat de aspectele clinice ale localizărilor ce- 
rebrale. În discutarea simptomatologiei lobului frontal, el a afirmat că la pacienţii 
cu tumori de lob frontal a constatat o anumită formă de demenţă caracterizată prin 
agitație şi veselie ciudată, pe care a numit-o morie. Totuşi, autorul de mai sus a 
accentuat că moria a fost întâlnită numai la unii pacienţi cu leziuni de lob frontal 
nu necesar tumorale. 

Apoi, Welt (18838) a prezentat un bolnav cu leziuni frontale prin cădere de la 
etațul patru care avea agresivitate, răutate şi făcea glume proaste (Witzelsucht). EI 
se comporta fără nici un respect faţă de medici devenind intolerabil pentru cei din 
jur. După o lună a început să se amelioreze. La plecarea sa din spital şi-a reluat 
activitatea dar a continuat să bea ca înainte de accident, astfel încât la câteva luni a 
decedat din cauza unei infecţii pleurale. La autopsie s-a descoperit distrugerea 
girusului rectus din ambele emisfere şi cea a sectorului medial din girusul frontal 
inferior drept. Welt a reunit tulburările psihice prezentate de aceşti pacienţi sub 
numele de Witzelsucht. 

Analizând opt cazuri autopsiate care au prezentat tulburări de personalitate, 
Leonora Welt a constatat invariabil afectarea girusurilor orbitale. În acelaşi timp, 
alți autori au raportat cazuri la care leziunile orbitale demonstrate nu au produs 
modificări de personalitate. 

În anul 1890, Oppenheim a scris o lucrare cuprinzătoare cu privire la mani- 
festările clince ale tumorilor cerebrale. În secţiunea legată de neoplasmele lobului 
frontal, autorul a atras atenţia asupra unei anomalii psihice cu valoare diagnostică 
focală. Referindu-se la conceptul de morie al lui Jastrowitz, el a remarcat că 
Bernhardt, Wernicke şi Westphal făcuseră observaţii similare de comportament 
copilăresc şi glume inadecvate la bolnavii cu tumori cerebrale, fără a le pune pe 
seama unei anumite localizări. 

Iniţial, Oppenheim a fost surprins de localizarea făcută de Jastrowitz, dar 
după revizuirea cazurilor sale a confirmat acest fapt. 

Observațiile următoare au fost direcționate asupra frecvenţei şi circumstan- 
țelor de utilizare a acestor tulburări de comportament în diagnosticul de localizare. 

În concluzie, studiile lui Jastrowitz, Welt şi Oppenheim au stabilit că modifi- 
cările de comportament şi personalitate pot fi legate de afectarea regiunii prefron- 
tale. Welt a specificat implicarea sectorului medial şi orbital al acestei regiuni, şi a 
descris patternul de agresiune, temperament rău şi moravuri proaste (Witzelsucht), 
deficite comparabile ca cele din „cazul rangă“ al lui Harlow şi din comportamentul 
câinilor lui Goltz. 

Jastrowitz a pus accentul pe veselia necorespunzătoare şi pe lipsa de preocu- 
pare a acestor pacienţi. 

Oppenheim a prezentat dubii cu privire la aşa-numita veselie a pacienţilor şi 
a relevat natura lent ostilă şi sarcastică a glumelor acestora. 

Sindromul de lob frontal (în realitate prefrontal) reprezintă moştenirea 
descrisă de aceşti autori. 

Ansamblul acestor observaţii comportamentale poate fi întâlnit nu numai la 
bolnavii cu tumori de lob frontal, ci şi în alte condiţii de implicare patogenică a 
lobului frontal. Bilateralitatea bolii trebuie să fie regula, dar acest punct nu a fost 
sesizat. În schimb, s-a remarcat că implicarea ariei orbitale mediale a lobului fron- 
tal drept poate avea importanţă deosebită în producerea simptomelor. 


Primii 50 de ani ai secolului al XX-lea 


Cele mai importante cercetări din primele decade ale secolului al XX-lea au 
fost legate de studierea sistematică a structurii celulare a cortexului cerebral, de 
identificarea celor 4-6 straturi ale sale şi de diferenţierea structurii interne a ariilor 
corticale. 

Cei mai de seamă investigatori au fost Campbell (1905), Brodmann (1909), 
Cecile şi Vogt (1919) şi Von Economo şi Koskinas (1925), ale căror hărți au o 
similaritate de bază, dar care diferă considerabil în privinţa numărului de arii 
identificate. 

Această discrepanţă se datorează diferenţelor de tehnică. Cea mai adoptată 
de către anantomişti şi neurologi a rămas schema lui Brodmann, care a desemnat 
şase straturi şi 50 de arii. Polul frontal cuprinde ariile 9-10, suprafața medială este 
formată din ariile 24 şi 32, suprafaţa orbitală ocupă ariile 11-14 şi 47 iar suprafaţa 
convexitală laterală include ariile 45-46. Cu unele excepţii (ex., aria 24), ariile 
menţionate sunt de tip granular cu strat IV granular identificabil. Cortexul motor 
este agranular deoarece stratul IV este obscurizat de stratul III şi V, care prezintă o 
concentraţie densă de celule piramidale. 

Studiile respective au demonstrat că regiunea preforntală nu are o structură 
omogenă şi că unele porţiuni au proprietăţi funcţionale diferite. 

Opiniile cu privire la semnificaţia funcţională a cortexului cerebral cu va- 
riaţii ale structurii interne, diferă. Unii cercetători asociază straturile celulelor pira- 
midale cu funcţia motorie sau eferentă iar stratul IV granular cu funcţia receptivă 
sau aferentă. Totuşi, există atât de multe excepţii de la această regulă încât nu se 
poate face o generalizare sigură. Prin urmare, ariile Brodmann servesc pur şi 
simplu ca puncte topografice, delimitate în scopul localizării leziunilor, ŞI girusu- 
rilor corticale şi şanţurilor. 

Ulterior au fost stabilite şi legăturile specifice ale cortexului cerebral (în- 
clusiv a cortexului prefrontal) cu alte porţiuni ale creierului, în principal cu 
talamusul. 


Psihofiziologia lobilor frontali 23 


În perioada tardivă a secolului al XIX-lea Gudden (1670), Monakow (1882, 
1895) şi Dejerine (1895-1901) au demonstrat experimental că leziunile cortexului 
cerebral provoacă degenerări în diverse structuri subcorticale. Investigaţiile 
experimentale pe maimuțe au dus la identificarea mai precisă a acestor conexiuni. 

Un prim studiu efectuat de Beevor şi Horsley (1902) a relevat, la maimuţele 
supuse leziunilor limitate ale regiunii prefrontale, degenerarea izbitoare a fibrelor 
frontotalamice. 

Minkowski (1923) a descris împreună cu mentorul său Monakow proiecţiile 
provenite de la nucleul dorso-medial al talamusului pe cea mai mare parte a 
regiunii prefontale extinsă până la polul frontal şi suprafaţa prefrontală medială. 

În 1934, Pfeiffer a raportat o observaţie comportamentală în care arată că 
nucleul dorso-medial al talamusului formează terminația principală a fibrelor 
provenite din braţul anterior al capsulei. În plus, Minkowski a constatat că unele 
proiecţii de la partea anterioară a globus pallidus ajung în regiunea prefrontală. 
Conexiunile eferente includ proiecţiile de la polul frontal la capsula internă şi 
nucleul roşu şi de la girusul frontal superior la aria rolandică. 

Lezând complet regiunea prefrontală din lobul frontal drept de la două 
maimuțe, Levin (1936) a pus în evidenţă un sistem extensiv de proiecţii care 
pornesc de la aria 9 de pe convexitatea lobului frontal şi intră în talamusul rostral. 
În plus, un mănunchi de fibre fine, care iau naştere din partea anterioară a girusului 
frontal trei descind în mezencefal (substanţa neagră) şi punte (nucleul pontin dorso- 
medial). 

Walker (1935, 1938) a demonstrat că nucleul dorsomedial al talamusului 
maimuţei are o organizare spaţială a sistemului proiecţiilor aferente pentru regiunea 
prefrontală, în care partea laterală se duce la partea superioară a polului frontal 
(aria 9), iar partea medială se duce la aria orbitală. La om, masa nucleară şi aria 
corticală ating cea mai mare dezvoltare. 

În mod corepunzător, cortexul motor este conectat cu nucleul talamic lateral. 
După ablaţia cortexului prefrontal, Walker a observat şi degenerarea nucleului 
dorsomedial. În acest mod, autorul a confirmat constatatrea lui Levin cu privire la 
conexiunea eferentă dintre aceste regiuni şi talamus. 

Introducerea prin anii 1930 a leucotomiei prefrontale şi a procedurilor 
înrudite a facilitat studierea degenerării retrograde şi a proliferării gliale în creierul 
pacienţilor decedați ca rezultat al intervenţiei sau a unor boli intercurente. 

Rapoartele întocmite de Meyer şi colab. (1947) şi Mc Lardy (1950) ilus- 
trează rezultatele acestui materia). 

Degenerarea conexiunilor prefrontale-talamice, dar în special. degenerarea 
retrogradă a nucleului dorsomedial au fost constatate în fiecare caz. În acest mod 
s-a lămurit şi baza anatomică a observaţiei fiziologice conform căreia cortexul 
prefrontal orbital medial participă la modificările autonome şi emoţionale prin co- 
nexiunile hipotalamo-prefrontale (proiecţiile nucleilor hipotalamici pe pars magno- 
celularis). 

Lezarea girusului cinguli a dus la degenerarea nucleilor talamici anteriori, 
dar degenerarea căilor prefrontal-pontine nu a făcut posibilă identificarea originii 
precise a acestora. 

Toate experienţele respective au stabilit definitiv faptul că regiunea prefron- 
tală are bogate conexiuni aferente, eferente şi intracorticale (de asociaţie). 

Cele mai proeminente au fost legăturile organizate spaţial cu nucleul dorsal 
al talamusului. Au fost demonstrate şi conexiunile cu ganglioni bazali, cu mezen- 
cefalul şi cu puntea. 


Studiul comportamentului animalelor 


Studiul lui Franz (1902, 1907, 1912) şi al lui Crawford şi colab. (1948), 
Fulton şi Jacobsen (1935), Jacobsen şi Nissen (1937), Jacobsen (1931, 1935), 
Jacobsen şi colab. (1935) au avut o influență majoră asupra evoluţiei ideilor cu 
privire la rolul lobilor frontali în medierea comportamentului primatelor. 

Franz a făcut la maimuțe ablaţii prefrontale unilaterale şi bilaterale după 
care a constatat că rezecţiile unilaterale nu au avut nici un efect asupra sarcinilor 
învăţate preoperator. Ablaţiile bilaterale au produs la cele mai multe animale 
pierderea obişnuinţelor. Numai la unele, conservarea acestora a fost normală. 
Totuşi, obişnuinţele câştigate recent au putut fi reînvăţate destul de repede. Studiile 
lui Franz au avut ca efect includerea unei atitudini de scepticism din partea 
cercetătorilor care au studiat comportamentul animal neatribuind funcţii de nivel 
înalt regiunii prefrontale. Ea a rămas o arie tăcută fără semnificaţie comporta- 
mentală identificabilă. 

Experiențele ingenioase făcute de Jacobsen pe cimpanzei au contracarat 
această poziţie nihilistă. În esenţă, el a constatat că animalele cu leziuni prefrontale 
au un pattern caracteristic de performanţe în diversele sarcini învăţate. El nu a 
evidenţiat afectarea memoriei de scurtă durată, dar sarcinile cu răspuns tardiv, în 
care animalul trebuia să ţină minte un eveniment din mediul înconjurător pentru 
10-30 secunde, în scopul de a da un răspuns adecvat, au fost în mare parte pierdute 
de animalul supus ablaţiei prefrontale bilaterale. 

Datele lui Jacobsen au fost confirmate şi de lucrările lui Finan (1939), 
Harlow şi Settlage (1948) şi Malmo (1942) care au identificat hiperactivitate şi 
distractibilitate, tendinţe perseverative şi confuzie dreapia-stânga ce au stat la baza 
pierderii performanţelor. 

Descrierea clasică făcută de Jacobsen şi colaboratorii săi, cu privire la 
modificările remarcabile de comportament şi personalitate ale unui animal după 
ablaţia prefrontală bilaterală a avut impact imediat şi direct asupra clinicii şi 
practicii. Femela cimpanzeu supusă acestei experienţe a devenit un animal foarte 
emotiv şi asocial, care dorea să fie testată numai în sarcinile experimentale 
răsplătite prin hrană. După lobectomia prefontală i s-au dat sarcini deficile după 

care dezvolta ca şi înainte de operaţie o stare de „nevroză experimentală”. Totuşi, 
după lobectomia frontală dreaptă, comportamentul s-a schimbat profund. Jacobsen 
şi colaboratorii săi fiind suficient de impresionați de modificările postoperatorii ale 
cimpanzeilor, le-au caracterizat în felul următor. Tulburările de bază se manifestă 
şi prin reacţii afective. Prin antrenament continuu asupra unei situaţii problemă 
destul de dificilă pentru ca animalul să o rezolve, s-a dezvoltat nevroza experi- 
mentală. 

După extirparea bilaterală a ariilor frontale, animalul nu mai avea tempera- 
ment furios când făcea greşeli iar continuarea training-ului cu probleme dificile nu 
mai evoca „nevroza experimentală“. Pe de altă parte a fost notat şi comportamentul 
sugestiv de Witzelsucht caracteristic oamenilor cu leziuni similare (Jacobsen şi 
colab., 1935). 

Această serie de studii experimentale a fost raportată de Fulton şi Jacobsen 
în anul 1935 la congresul internaţional de neurologie de la Londra. 

Raportul a inclus descrierea lui Jacobsen cu privire la dispariţia la cim- 
panzeii săi a nevrozei experimentale după lobectomia prefrontală bilaterală. După 
această prezentare, neurologul Egas Moniz din Lisabona s-a întrebat dacă nu 
cumva este posibilă înlăturarea stării de anxietate şi de la pacienţii umani cu un 
procedeu chirurgical comparabil. Imediat după întoarcerea sa de la Londra, Moniz 
a pus în practică astfel de operaţii. 


Studii clinice 


Investigaţiile clinice din timpul primelor două decade ale secolului al 
XX-lea nu totdeauna au fost consistente, dar au servit ca documente pentru 
tulburările comportamentale observate la bolnavii cu leziuni prefrontale. 

Astfel, Zacher (1901) a descris un bărbat în vârstă de 54 de ani cu o boală 
nedeterminată, caracterizată prin lungi perioade de neatenţie, fatigabilitate şi apatie 
presărate cu perioade în timpul cărora prezenta un comportament aproape normal. 

Bolnavul avea nevrită optică diabetică cu tulburări de vedere, dar trăsătura 
caracteristică remarcabilă a condiţiei sale a constituit-o lipsa de interes cu privire la 
deficitul său vizual şi spitalizare. 

Ulterior, şi Campbell (1909) a relevat lipsa de interes a unui pacient de-al 
său care avea o tumoră de lob frontal. | 

A doua caracteristică a pacientului lui Zacher a fost tendinţa continuă de a 
face glume chiar şi în timpul perioadelor sale bune. Zacher a ajuns la concluzia că 
Witzelsucht este un simptom cu semnificaţie diagnostică focală şi că pacientul său 
nu prezenta tulburări mari de personalitate asociate bolii prefrontale descrisă de 
Welt. Pe de altă parte, Quensel (1914) a raportat un pacient cu leziune prefrontală 
traumatică, care nu avea nici o afectare intelectuală demonstrabilă. Cu toate 
acestea, el era impulsiv şi agresiv şi avea o conduită necorespunzătoare. 

După Quensel, aspectul clinic prezentat de pacientul său era comparabil cu 
cel al lui Welt. 

Schuster (1902) şi Bernhardt şi Borchardt (1909) s-au întrebat dacă nu 
cumva comportamentul copilăresc, moria şi Witzelsucht prezent la unii pacienţi cu 
tumori, reprezintă un semn specific al bolii lobului frontal. Ei au afirmat că deşi 
acest sindrom este întâlnit la pacienţii ale căror tumori au alte localizări el apare cu 
o frecvenţă mult mai mare la cei cu tumori de lob frontal. Astfel, în absenţa unor 
simptome care să indice lezarea altor porţiuni cerebrale, aceste caracteristici 
comportamentale curioase devin sugestive pentru boala lobului frontal. 

De asemenea, Bernhardt a notat că pacienţii cu implicarea lobului frontal 
drept prezintă aceste caracteristici mai frecvent decât cei cu afectarea lobului fron- 
tal stâng din cauză că tulburarea afazică a pacienţilor cu leziuni emisferice stângi 
poate masca simptomele. 

Primul război mondial a produs mii de cazuri cu leziuni cerebrale penetrante 
din care mulţi cu plăgi mai mult sau mai puţin restrânse la lobii frontali. Studierea 
după război a acestor pacienţi a dus la formularea unei definiţii convingătoare a 
sindromului de lob frontal şi la relatarea unor tipuri diferite de afectare a ariilor 
specifice regiunii prefrontale. 

Feuchtwanger (1932) a scris o monografie cuprinzătoare cu privire la carac- 
teristicile şi interpretarea modificărilor comportamentale întâlnite la pacienţii cu 
leziuni prefrontale. Comparând cazurile frontale cu cele nonfrontale el a relevat 
patternurile contractante ale performanţelor. 

Autorul a arătat că tulburarea dispoziţiei, apatia, tulburarea atenţiei, impulsi- 
vitatea şi Witzelsucht reprezintă manifestările cele mai frecvente ale pacienţilor 
frontali, în timp ce deficitele senzoriomotorii, tulburările de vorbire şi afectarea 
memoriei apar mult mai rar la astfel de cazuri. Pacienţii au prezentat aspecte 
clinice diferite deoarece uni au fost deprimaţi sau apatici, alţii au fost euforici iar 
alţii au fost psihopatici sau histeroizi. Feuchtwanger a dat importanţă mare 
personalităţii premorbide a pacienţilor ca factor determinant al aspectului clinic. Nu 
a existat nici o diferenţă importantă între pacienţii prefrontali cu leziuni predomi- 
nant drepte sau stângi, iar Witzelsucht nu a reprezentat o apariţie frecventă. 
Feuchtwanger a arătat că nu funcţiile cognitive de bază, cum ar fi capacitatea 
perceptuală, memoria şi ideaţia, sunt afectate la pacienţii frontali, ci profund 
perturbate sunt afectul şi capacitatea de control sau integrare a comportamentului 
care modifică total personalitatea. Celelalte interpretări teoretice cu termeni nefa- 
miliari şi concepte vagi sunt dificil de înţeles (Benton, 2000). 

Oricum, contribuţia sa are o valoare considerabilă prin faptul că a relevat o 
mare varietate de modificări ce pot apărea după lezarea prefrontală şi pentru că a 
demonstrat că conceptul simplistic de „sindrom de lob frontal“ unic este de ne- 
conceput. 

Prin anii 1920, Goldstein (1927, 1936, 1944, 1948) şi Goldstein şi Katz 
(1937) au avansat teoria funcţiei neuropsihologice bazată pe concepţia sa privind 

„atitudinea abstractă“. Acest concept extrem de larg incorporează nu numai ca- 
pacitatea ca fi paie bull abstract dar şi o varietate de alte funcţii comportamentale 
cum ar fi iniţiativa, anticiparea, rezistența la sugestie, conştiinţa de sine, 
flexibilitatea comportamentală şi capacitatea de a analiza componentele constitutive 
ale unei situaţii complexe. De fapt, specificaţiile sale pot servi foarte bine şi la 
definirea în linii mari a inteligenţei generale (Benton, 2000). 

Goldstein a interpretat diversele deficite comportamentale ale pacienţilor cu 
boli cerebrale dar în particular ale celor cu leziuni prefrontale, ca expresii ale 
acestei capacităţi unice. Datorită întinderii acestui concept a fost destul de uşor de 
demonstrat că fiecare pacient a prezentat deficite ale unuia sau altuia din aspectele 
atitudinii abstracte. 

Deşi în anii 1930 şi 1940 acest abord a fost adoptat de majoritatea psiho- 
logilor clinici, care cercetau semnele disfuncţiei prefrontale, cu timpul şi-a pierdut 
popularitatea deoarece devenise evident că acest concept al atitudinii abstracte era 
prea larg şi multifaţetar pentru a fi utilizat. 

Cea mai valabilă contribuţie a lui Goldstein a constituit-o intuiţia sa de a 
interpreta anumite simptome ca reacţii de apărare ale pacientului pentru protejarea 
sa în faţa eșecurilor, confuziei şi auto-preţuirii. Astfel, cel puţin în unele circum- 
stanţe, pacientul cu apatie, rigiditate, lipsă de interes şi veselie nejustificată expune 
aceste comportamente în scopul de a masca defectele sale şi de a evita conştienti- 
zarea dureroasă a incompetenţei sale mintale. 

Acest abord cu privire la înţelegerea unor comportamente specifice întâlnite 
la pacienţii cu leziuni cerebrale, în special la cei cu afecţiuni de lob frontal a fost 
adoptat de Golla (1931) şi Brickner (1936). 

În monografia sa cu peste 1000 pagini, Kleist (1934) a raportat caracteris- 
ticile a câtorva sute de pacienţi cu plăgi cerebrale penetrante din primul război 
mondial. El a dezvoltat o hartă detaliată a creierului în care diverse capacități au 
fost atribuite unor arii corticale specifice. Kleist a fost un examinator atent şi un in- 
terpret prudent care a comparat rezultatele sale cu observaţiile anterioare. El a pus 
mare accent pe lipsa de acţiune sau inițiativă (antrieb) asociată leziunilor orbitale şi 
pe modificările de personalitate întâlnite la pacienţii cu leziuni prefrontale, pe care 
le-a legat de deficienţele auto-percepţiei. De asemenea, el a descris sărăcia ideaţiei 
verbale şi a expresiei în absenţa unei tulburări afazice nete, la pacienţi cu implicare 
prefrontală stângă, observaţie amplu confirmată în decadele următoare de către 
Milner (964), Zangwall (1966) şi Benton (1968). 

Mai mult, el a fost probabil primul clinician care a relevat conexiunile 
strânse dintre aria orbitală prefrontală şi structurile sistemului limbic privite ca 
reţea neurală utilizată în auto-percepţie şi în egofuncţii“ (Kleist, 1931). 

Brickner (1934, 1936) a raportat un pacient cu excizia practic totală a re- 
giunii prefrontale efectuată în timpul extirpării unui meningiom enorm. Cazul a 
trezit mare interes datorită raportului detaliat cu privire la caracteristicile sale de 
personalitate, intelectuale şi comportamentale sociale pe o peroiadă de câţiva ani. 

Acest om de afaceri, în vârstă de 42 de ani, cu o medie înaltă de inteligenţă 
a fost examinat pentru prima dată la un an de la operaţie. Atunci s-a constatat că 
comportamentul său zilnic se schimbase. Era încăpățânat, agesiv verbal, abuziv în 
responsabilităţile sale şi stăpânit de glume proaste. Era capabil de raţiuni abstracte 
simple dar de obicei nu putea menţine sau urmări o acţiune logică, gândită. Faţă de 
perioada premorbidă, QI de 95-100 indica un declin al inteligenţei generale. Perfor- 
manţa la testul Rorschach a reflectat o sărăcie ideaţională extremă cu predominanţa 
răspunsurilor de numire a culorilor. 

Brickner a văzut în comportamentul pacientului său mai mult o expresie 
exagerată a anumitor trăsături premorbide de personalitate decât o schimbare cali- 
tativă a personalităţii. 

Imitând aproape pe Bianchi el a gândit că deficiența fundamentală s-a referit 
la un defect de sinteză a proceselor cognitive, în esenţă intacte care a făcut 
pacientul incapabil de a se angaja într-o conduită complexă sau temporal integrată 
în timp. 

Ackerly (1937) a descris o caracteristică neobişnuită la o femeie în vârstă de 
37 de ani la care sectorul medial al regiunii prefrontale stângi a fost distrus de un 
mare meningiom, iar întreaga regiune prefrontală dreaptă a fost amputată în timpul 
extirpării tumorii. Testele psihometrice nu au dat nici o indicație cu privire la vreun 
declin al inteligenţei generale, sau al diminuării energiei legată de îndeplinirea 
obligaţiilor de familie sau a funcţiilor sociale. Mai mult, rudele şi prietenii au 
găsit-o la fel de sociabilă, plăcută şi milostivă ca înainte de boală. Totuşi, în 
comportamentul său existau unele modificări izbitoare. De exemplu, o activitate 
odată începută (ex., curăţenia casei sau prepararea mâncării) nu o putea abandona 
până când nu o termina. Într-adevăr ea prezenta o capacitete crescută pentru muncă 
şi exerciţii fizice şi făcea progrese remarcabile în scrierea şi vorbirea limbii engleze 
care era cea de-a doua limbă a ei. Ackerly a interpretat comportamentul pacientei 

„sale ca reflectând o anormală „lipsă de distractibilitate" bazată pe inabilitatea sa de 
a manevra în acelaşi timp mai mult decât un eveniment din mediul înconjurător. 
Cazul ilustrează încă o dată diversitatea modificărilor comportamentale întâlnită la 
pacienţii cu boală prefrontală şi oferă în plus chei promițătoare pentru înţelegerea 
funcţiei lobului frontal. 

În baza experienţei sale clinice, neurochirurgul Clovis Vincent (1936) a 
arătat că extirparea parţială sau chiar completă a regiunii prefrontale nu este 
însoţită de simptome mintale asociate tradiţional cu boala lobului frontal. El a 
relevat faptul că regiunea prefrontală nu este nici o structură simplă şi nici una 
autonomă. Activitatea sa este reglată de alte părţi ale creierului cu care are legături, 
fapt datorită căruia alterarea patologică a acestora poate disrupe funcția prefrontală. 

Vincent a prezentat lucrarea sa la acelaşi simpozion din 1935 din Londra, la 
care Fulton şi Jacobsen au raportat constatările lor pe cimpanzei. 

Relevând lipsa datelor disruptive majore la pacienţii umani cu rezecţii 
prefrontale, prezentarea lui Vincent a avut un efect mai semnificativ asupra gândirii 

lui Monitz decât raportul lui Fulton-Jacobsen, care punea accent pe defectele cog- 
nitive produse de lobectomia prefrontală. 

Aceeaşi temă, dar cu detalii mai mari, a fost reluată de Hebb (1945), care a 
demonstrat că extirpările chirurgicale ale lobilor frontali produc defecte psihologice 
serioase. Impulsul pentru critică l-a constituit un pacient (Hebb şi Penfield, 1940) , 
care la vârsta de 16 ani a avut un traumatism sever care i-a lezat ambii poli 
frontali. 

După 10 ani de crize convulsive, comportamentul violent şi tulburarea me- 
moriei l-au dus la intervenţia chirurgicală în care a fost extirpat țesutul cicatriceal 
împreună cu o mare parte din ambele regiuni prefrontale (aproape toate ariile 
Brodmann 9-12 şi 46-47). 

Recuperarea postoperatorie a fost remarcabilă. Considerat de rude şi prieteni 
ca înainte de traumatism a fost încadrat în timpul celui de-al doilea război mondial 
în armata canadiană. Totuşi, el a prezentat o atitudine fericită şi norocoasă cu 
predilecție pentru glume şi fără preocupare pentru viitor. Performanţele sale la teste 
s-au ameliorat de la nivelul preoperator subnormal până la normalitate. 

Hebb a argumentat că pierderile necomplicate de ţesut prefrontal nu au 
consecinţe dăunătoare majore, în afară de cazul tumorilor, atrofiei şi traumatis- 
melor unde după toate probabilitățile este prezentă şi disfuncţia altor părţi ale 
creierului. Critica sa tranşantă a trezit numeroase discuţii şi fără îndoială a încurajat 
intervenţiile chirugicale, inclusiv lobectomia frontală (Benton, 2000). 


Rezumat 

Unii autori nu au ezitat să afirme că porţiunea „prefrontală“ a scoarţei 
cerebrale nu ar avea funcţii proprii, iar alţii au emis părerea că funcţiile acestor 
porţiuni nu pot fi exprimate în noţiuni fiziologice, descrierea lor trebuind să se facă 
cu ajutorul noţiunilor psihologice, al căror conţinut a rămas însă obscur (Fulton şi 
Jacobsen, 1935). 

Aşa se face că până în urmă cu peste un secol, rolul lobilor frontali era 
redus, cu precădere, la integrarea şi comanda mişcărilor voluntare şi a vorbirii, 
asupra celei mai mari părţi a lor continuând să existe serioase semne de întrebare. 

Treptat a început să se contureze ideea de mare importanță metodologică po- 
trivit căreia lobul frontal nu este o formaţiune omogenă, nici sub raport structural, 
citoarhitectonic şi nici funcțional. 

Dimpotrivă, el se caracterizează printr-o mare varietate de „aranjamente“ 
neuronale interne, de tipuri de conexiuni şi circuite şi de procese integrative. Achi- 
ziţia majoră din primele :trei decade ale secolului al XX-lea a fost descrierea 
compoziţiei celulare a regiunii prefrontale şi parcelarea sa în arii arhitectonice. Cea 
mai folosită hartă este cea întocmită de Brodmann. O semnificaţie mai mare o are 
investigarea conexiunilor dintre regiunea prefrontală şi celelalte părţi ale creierului, 

începută la sfârşitul secolului al XIX-lea şi continuată în primele decade ale 
secolului al XX-lea. Cele mai importante conexiuni aferente şi eferente determinate 
au fost cele cu nucleul dorsomedial al talamusului. 

După cum a demonstrat Walker şi alţi cercetători, conexiunile respective 
urmează un aranjament spaţial cu sectorul magnocelular al nucleului care proiec- 
tează în sectorul parvocelular orbital şi în aria dorsolaterală a regiunii prefrontale. 

Alte conexiuni ale regiunii prefrontale implică ganglionii bazali, mezence- 
falul şi puntea. 

Respectivele conexiuni l-au dus pe Vincent la concluzia că simptomatologia 
pretrontală reflectă mai mult disrupţia interrelaţiilor regiunii cu ceilalţi centri decât 
simpla pierdere tisulară. 

Este logic să admitem atunci că leziuni ale diferitelor zone din cadrul 
acestor formaţiuni afectează componente ale organizării psihocomportamentale. 

În interpretarea rolului funcţional al regiunii prefrontale din creierul uman, 
datele obţinute în experimentele pe animale trebuie privite cu multă rezervă şi 
spirit critic. În nici un caz ele nu pot constitui argumente suficiente pentru ela- 
borarea unui model explicativ complet şi adecvat la om. Aceasta, deoarece deose- 
birile calitative cele mai importante ale organizării creierului uman faţă de creierul 
animal sunt date tocmai de porţiunea prefrontală. De aici rezultă că sursa cea mai 
importantă de date pentru elucidarea problemei rolului funcţional al cortexului 
prefrontal rămâne clinica neurologică şi mai ales cea neurochirurgicală. 

De altminteri, se poate afirma că stadiul actual al cunoştinţelor noastre în 
acest domeniu se datorează în cea mai mare parte observaţiilor şi cercetărilor 
clinice. Pentru caracterizarea modificărilor comportamentale au fost utilizate di- 
verse denumiri ca de exemplu apatie, agitaţie, demenţă iar în tentativele de expli- 
care a lor au fost avansate ipoteze de tipul incapacității de „serializare“ a grupurilor 
de impresii şi afectării „memoriei recente“. Dar nici descrierile comportamentale şi 
nici explicaţiile propuse nu au fost de-ajuns de satisfăcătoare pentru o acceptare 
largă. 

În 1931, Kleist a realizat o primă sinteză mai serioasă a simptomelor 
produse de leziunile situate la nivelul cortexului prefrontal. EI le-a reunit sub 
denumirea de „tulburări alogice ale gândirii“, care constau din pasivitatea şi inerția 
proceselor intelectuale şi din imposibilitatea de a conecta şi folosi structurile raţio- 
namentului logic. Observaţii asemănătoare referitoare la tulburarea capacităţii de 
mobilizare activă a spiritului critic, la dezorganizarea „sintezelor psihice supe- 
rioare“, la deficitele „gândirii categoriale“, la abolirea capacităţii de predicție a 
cursului viitor al evenimentelor au fost sistematizate şi publicate ulterior şi de către 
alți autori (Brickner, 1936; Goldstein, 1936 etc.). Totuşi, acest conglomerat de 
deticite a fost încadrat în aşa-zisul „sindrom de lob frontal“. Descrierea consecin- 
ţelor bolii prefrontale şi a extirpărilor chirurgicale a mers de la completa demenţă 
până la absenţa deiicitelor observabile, 

Între aceste extreme au fost raportate deficite foarte specifice şi modificări 
de personalitate care — cel mai adesea — nu afectează în mod serios competenţa 
comportamentală generală. 

Unele rapoarte, ca cel al lui Ackerly, au descris modificări pronunţate de 
personalitate care complică viaţa pacientului fără a avea vreun efect devastator 
asupra ei. Altele au relatat modificări de personalitate specifice leziunilor orbito- 
mediale, în timp ce puţine dintre ele au ridicat problema implicării predominant a 
emisferei drepte. 

Pe lângă acumularea unui bogat şi reprezentativ material faptic, cercetările 
contemporane au permis clasificarea şi interpretarea mai riguroasă a acestor tulbu- 
rărilor. S-a stabilit în primul rând că, mai mult decât în cadrul altor regiuni ale 
creierului, în lobul frontal gravitatea tulburărilor depinde de întinderea leziunii. 
Astfel, leziunile localizate unilateral în porţiunea prefrontală provoacă tulburări 
neînsemnate sau chiar deloc în timp ce leziunile bilaterale, chiar de întindere mai 
mică, provoacă tulburări evidente. Acest fapt arată că în segmentul anterior al 
creierului fenomenul de dublare a funcţiilor, de redundanţă este mai puternic 
exprimat decât în celelalte formaţiuni. 

În al doilea rând, s-a demonstrat că, cu cât focarul patologic se situează mai 
posterior (în cadrul lobului prefrontal) şi mai profund, cu atât tulburările devin mai 
severe şi mai pregnant individualizate. 

În sfârşit, în al treilea rând, în cazul leziunilor unilaterale, tulburările au un 
caracter mai pronunţat şi mai bine diferențiat când focarul se localizează în 
emisfera dominantă (Scoville, 1973). | 

Descrierea frecventă a tulburărilor de personalitate în direcția indiferenţei, 
lipsei de preocupare şi a diminuării anxietăţii a furnizat unele raţiuni pentru 
intervenţia chirugicală efectuată în scopul înlăturării agitaţiei, depresiei şi anxietății 
pacienţilor psihiatrici. | 

Prin 1950, cercetătorii trebuiau să sorteze diverse deficite asociate leziunilor 
prefrontale pentru a deosebi pe cele primare de cele secundare sau accidentale 
(întâmplătoare). Deficitele primare au fost considerate ca deranjamente ale 
funcţiilor neuropsihologice normale, Având în vedere faptul că regiunea prefrontală 
este un reper topografic ce cuprinde un număr distinct de arii anatomo-funcţionale, 
trebuiau identificate mecanismele care mediază operaţiile comportamentale ale 
fiecărei arii. 

Toţi au fost de acord că achiziţiile de atunci erau incomplete şi că formu- 
larea conceptuală nu era pe deplin satisfăcătoare. 

Din această cauză, cercetătorii au obținut succese notabile prin reunirea 
datelor respective la nivel anatomic, fiziologic şi comportamental. Într-adevăr pro- 
gresele făcute după 1950, şi în particular după 1970, sunt atât de radicale şi vaste, 
încât justifică desemnarea: dezvoltării până în anii 1950 ca „istorie de început". 


32 TRATAT DE NEUROPSIHOLOGIE 


I. ANATOMIA ŞI PSIHOPATOLOGIA LOBILOR FRONTALI 


Progresele din ultimii 15 ani au îmbunătăţit înțelegerea noastră cu privire la 
rolul complex al lobilor frontali în cogniţie şi personalitate. 

Descris ca loc anatomic pentru conştiinţa de sine, lobul frontal este cea mai 
evoluată componentă a creierului uman. 

Lobii frontali, delimitaţi posterior de sulcusul central, lateral de fisura 
sylviană şi medial de sulcusul cingulat, includ o suprafaţă laterală, una ventrală 
(orbitală) şi una medială. Ei sunt heterogeni din punct de vedere anatomic şi 
funcţional deoarece suprafaţa lobilor frontali poate fi împărţită în trei sectoare 
funcţionale majore: 1) cortexul motor primar; 2) cortexul premotor şi 3) cortexul 
prefrontal. 


1) CORTEXUL MOTOR PRIMAR 


Regiunea cea mai posterioară a lobului frontal, girusul precentral, reprezintă 
aria motorie primară a creierului. Cortexul motor primar dă naştere tracturilor 
corticobulbar şi corticospinal responsabile pentru medierea mişcării. 

Astfel, în circumvoluţia centrală ascendentă (aria 4) se situează capătul cor- 
tical superior al analizatorului motor (kinestezic) general. Aici are loc integrarea 
modelului informaţional intern al schemei corporale, ca realitate şi organizare 
kinestezică dinamică (homunculus-ul motor) (vezi vol. I). În cadrul acestei scheme 
este reprezentat fiecare segment osteomuscular al corpului, la o adresă sau un 
număr de cod precis şi corespunzător importanţei pe care o are în realizarea mişcă- 
rilor voluntare instrumentale adică a praxiei. Aceasta face posibilă, pe de o parte, 
conştientizarea strict diferențiată a mişcării fiecărui segment oricât ar fi de mic (de 
exemplu, mişcarea unei singure falange a unui deget de la mână), iar pe de altă 
parte producerea independentă, prin comenzi centrale voluntare a celor mai variate 
mişcări instrumentale. 

Prin urmare, la nivelul zonei menţionate există centri nervoşi specializaţi de 
comandă, adică de declanşare a mişcărilor voluntare. Ei sunt repartizaţi simetric în 
ambele emisfere, dar comanda aparatelor de execuţie se realizează încrucişat: 
segmentele din partea dreaptă a corpului sunt comandate de centrii motori din 
emisfera stângă (dominantă la dreptaci), iar cele din partea stângă de centrii motori 
din emisfera dreaptă (nedominantă la dreptaci). 

Leziuni localizate la nivelul acestor zone afectează într-o măsură mai mare 
sau mai mică posibilitatea sau capacitatea de a efectua mişcări intenţionate cu un 
segment sau altul al corpului. 

În formele clinice mai slabe, în care se păstrează posibilitatea efectuării unor 
mișcări ale membrelor afectate, avem de-a face cu hemipareza. Acest deficit motor 
cortical clasic cu predominanţă facio-brahială, ca urmare a trombozei de arteră 

cerebrală medie se caracterizează prin mişcări deficitare, postură hemiparetică 
(pareză în flexie a membrului superior şi în extensie a celui inferior), pareză facială 
centrală, hipertonie şi mers spastic. 

Forma cea mai gravă de tulburare a sintezei eferente este determinată de 
abolirea globală a acestei capacităţi numită hemiplegie. În cazul lezării căilor pi- 
ramidale intranevraxiale (fasciculelor care pornesc din zonele corticale de proiecţie 
motorie situate în lobii frontali) este, de asemenea, compromisă matricea voluntară 
fie a unui singur membru (monoplegie), fie a unei jumătăţi de corp (hemiplegie), 

La nivelul zonelor sintezei aferente din lobii frontali nu se află doar opera_ 
torii de emitere a comenzilor de declanşare (execuţie) a mişcărilor voluntare îi 
sine, ci şi operatorii de combinare-articulare a diferitelor mişcări particulare în 
patternuri motorii complexe, corespunzătoare diferitelor tipuri de acţiuni instrumep. 
tale. În acelaşi timp, la nivelul zonelor respective se situează şi operatorii logici de 
conectare adecvată a patternurilor motorii instrumentale la caracteriesticile speci. 
fice ale situaţiei şi obiectelor, rezultând praxia şi componenta praxică. Prin urmare 
o a doua grupă de tulburări care pot fi generate de leziuni ale zonei sintezei efe. 
rente a lobului frontal o formează apraxiile, al căror conţinut este descris la Capi- 
tolul respectiv. 

A treia grupă de tulburări este constituită din epilepsia motorie, Parţială 
(Gaksoniană). Ea se caracterizează prin crize de mişcări tonico-clonice care, în 
forma cea mai tipică, debutează la nivelul degetului mare, cuprinde celelalte degete 
după care se întind spre braţ, faţă şi în sfârşit la membrul inferior până la Picior 
reproducând astfel reprezentarea diferitelor segmente din corp la nivelul ariei Py 
Această formă a crizelor se poate generaliza sau poate fi urmată de un deficit mo. 
tor tranzitor sau permanent. Bineînţeles criza este controlaterală leziunii. 

A patra grupă de tulburări se referă la incoordonarea motorie din hemipa- 
reză. Astfel, mişcările simultane ale mâinilor (paretică şi normală) au ca efecţ 
scăderea performanţei mâinii normale. Această tulburare de incoordonare Motorie 
din hemipareză a fost considerată ca un dezechilibru interhemisferic determina de 
latenţa transmiterii informaţiei. În prezent, se consideră că acest fenomen este 
cauzat de diaschizisui interhemisferic (Botez, 1996). 


2) CORTEXUL PREMOTOR ŞI PATOLOGIA SA 


Poziţionat imediat anterior de regiunea motorie primară, cortexul Promotor 
este compus din mai multe arii funcţionale. Aria premotorie laterală este implicată 
în integrarea abilităţilor motorii şi în secvențele acţiunii de învăţare. Aria Motorie 
suplimentară de pe suprafaţa medială a girusului frontal superior, mediază inițierea 
şi programarea mişcărilor corpului. Aria lui Broca este situată în girusul frontal in 
ferior şi posterior şi este responsabilă de controlarea vorbirii voluntare. 

Studiile elecrofiziologice au divizat aria 6 în două părţi: aria motorie supli- 
mentară (AMS) şi aria premotorie a convexităţii. 


Sindromul ariei motorii suplimentare (AMS) 


Arseni şi Botez (1961) şi Luria (1966) au demonstrat că lezarea AMS poate 
determina tulburări paroxistice de vorbire (oprirea vorbirii, palilalie), tulburări tran- 
zitorii de vorbire cu durată de câteva zile (afemie sau chiar mutism), tulburări în 
iniţierea vorbirii şi motilităţii, gol de cuvinte, anomie şi scăderea fluidităţii verbale. 
AMS şi girusul cingular anterior (Botez şi Carp, 1968; Jurgens şi Von Gramon, 
1982) reprezintă un subsistem cortical, pe când nucleul ventro-lateral al talamusu- 
lui, circuitele cortico-striate, cerebelul şi substanţa periapeductală reprezintă subsis- 
temul subcortical al mecanismului de iniţiere a vorbirii (Botez şi Barbeau, 1971). 
Ulterior, Rubens (1975), Crosson (1984) şi Alexander şi colab. (1989) au mai 
inclus în aceste mecanisme putamenul şi capsula internă. 


Afazia subcorticală frontală 


Deficienţele de limbaj pot apărea deci şi în cazul lezării regiunilor cerebrale 
frontale subcorticale. Lezarea putamenului şi a capsulei interne produce o tulburare 
de limbaj nonfluentă care seamănă uneori cu afazia lui Broca. Aceşti pacienţi au 
înţelegere şi gramatică bune dar vorbirea lor este mai înceată, dizartrică şi însoţită 
de hemiplegie dreaptă. 


Afazia motorie transcorticală 


După Arseni, Golu şi Dănăilă (1983), lezarea AMS produce perturbarea flu- 
Xxului şi dinamicii vorbirii. Aceasta se caracterizează prin alterarea ritmului tem- 
poului vorbirii, adecvării acesteia la conţinutul informaţional transmis şi la parti- 
cularităţile situaţiei de comunicare. Bolnavul are o vorbire sacadată, lipsită de 
expresivitate, de modulație, se poticneşte frecvent în articularea unor sunete sau 
silabe, omite unele sunete, suprapune sunetele în interiorul cuvântului şi cuvintele 
în interiorul propoziției. 

În timpul fazei acute pacientul poate fi mut dar ulterior dezvoltă un profil 
clinic caracterizat prin vorbire spontană limitată, înceată şi perseverativă cu repeti- 
ție şi înţelegere normală. Unii cercetători au emis ipoteza conform căreia AMS 
reprezintă mecanismul de pornire sau centrul iniţierii vorbirii. Alţii sugerează că 
lezarea AMS efectuează planul sau programul de realizare a vorbirii voluntare. 
Apoi, lezarea fibrelor ce conectează AMS cu cortexul premotor, deconectează me- 

canismul de starter limbic al vorbirii de regiunile corticale ce controlează aspectul 
motor al vorbirii. 


Sindromul ariei 6 


La nivelul arici 6, se închide feedbackul kinestezic, mecanism de cercetare- 
optimizare a caracteristicilor mişcărilor: amplitudine, direcţie, traiectorie, formă, 
viteză, flexibilitate, tempou, coordonare (simultană, succesiv alternativă). Leziunile 
distructive de la acest nivel provoacă dereglări şi alterări ale calităţii actului motor: 
distorsiuni ale traiectoriei (deviații, tremor), perseveraţii, interferenţe etc. Toate 
aceste diskinezii fac dificilă sau imposibilă adecvarea mişcărilor la specificul si- 
tuaţiei şi al obiectivului ce urmează a fi atins. 

Leziunile distructive mai pot determina pareză la nivelul mușchilor coapsei 
controlateral de leziune (muşchii distali fiind menajaţi) incapacitatea executării 
acţiunilor secvențiale şi pierderea automatismului actelor motorii complexe volun- 
tare. După Young şi Mc Glone (1992) aria premotorie joacă un rol de prim rang în 
integrarea vizualo-motorie, în testele de învăţare vizuală-motorie şi în activitatea 
posturală. Leziunile iritative ale ariei 6 pot determina crize motorii parţiale la ni- 
velul membrelor de partea opusă leziunii (crize adversive). 

Apraxia mersului definită ca pierdere a obişnuinţei de a utiliza membrele 
inferioare pentru a merge, nu poate fi atribuită nici unor tulburări senzoriale şi nici 
unui deficit motor (Burns, 1892; Gerstmann şi Schilder, 1926; Petrovici, 1968) 

Acest sindrom se datorează întreruperii conexiunilor subcorticale dintre ariile 
premotorii şi motorii, sau lezării ariei premotorii. Acest sindrom poate fi întâlnit la 
pacienţii cu leziuni bifrontale şi hidrocefalie (Young şi Mc Glone, 1992). 

Gerstmann şi Schilder (1926) şi Petrovici (1968) au demonstrat că apraxia 
mersului are patru componente. 

Prima este lipsa de iniţiativă pentru mers. A doua componentă este apraxică: 
bolnavii sunt incapabili să-şi plaseze picioarele în poziţia normală a mersului şi 
destul de des ei încearcă să meargă „în foarfece“ plasând un picior în faţa celuilalt 
în ortostatism. Această tulburare a programării posturale a mişcărilor mersului tra- 
duce, pe plan electrofiziologic, o distribuţie disarmonică a activităţii musculare. A 
treia componentă este aceea a unei reacţii de magnet, bolnavul rămânând timp 
îndelungat cu picioarele lipite pe sol. În sfârşit, al patrulea simptom este. reprezen- 
tat de prezenţa reflexelor de prehensiune şi de tatonare (grasping şi groping) a 
mâinilor şi picioarelor. 


Sindromul arici $ 


În neurologia clasică, aria 8 a fost asociată câmpului oculogir frontal. Astăzi 
se admite că limitele câmpului oculomotor frontal nu ocupă decât o parte a ariei 8, 

în partea posterioară a celei de-a doua circumvoluţii frontale, situată în contact di- 
rect cu circumvoluţia frontală ascendentă. Stimularea electrică a acestei regiuni 
provoacă la maimuţă sacade oculare, asemănătoare cu sacadele spontane ale ani- 
malului aflat în stare de libertate. 

Leziunile distructive ale ariei 8 dau o deviere a privirii spre leziune, în timp 
ce leziunile iritative ale aceleiaşi arii determină o deviere a privirii către partea 
opusă a leziunii (priveşte membrele convulsive). Leziunile bilaterale ale ariei 8 
afectează motricitatea oculară voluntară precum şi testele de cercetare vizuală. 


Sindromul ariei Broca 


Aria Broca (aria 44 Brodman asociată după unii cu aria 45) este situată ante- 
rior de circumvoluţia frontală ascendentă în piciorul celei de-a treia circumvoluţii 
frontale a emisferei dominante. Lezarea acesteia dă afazie Broca (motorie). 

Afazia Broca este unul din cele mai cunoscute sindroame de tulburare 
frontală a vorbirii. 

Trăsăturile de bază ale acestui sindrom includ nonfluenţa, producerea cu 
efort a vorbirii, parafazia fonemică şi semantică, erorile articulatorii, agramatis- 
„mele, disprozodia şi dizartria cu păstrarea relativă a comprehensiunii. 

În acceptarea mai largă a definiţiei afaziei Broca sunt incluse şi proasta 
abilitate de repetare, citire şi scriere. 

În afazia clasică Broca, leziunea implică girusul frontal inferior şi posterior 
stâng. Odată cu introducerea tehnicilor neuroimagistice sofisticate, cercetători au 
descoperit că leziunile circumscrise la aria Broca nu provoacă în mod necesar 
sindromul complet al afaziei Broca. Mai mult, unii indivizi cu afazie Broca nu 
prezintă leziuni în aria Broca. 

Patologia care stă la baza afaziei Broca este relativ mai extinsă şi mai va- 
riată. În acest sindrom al limbajului sunt implicate aria rolandică centrală infe- 
rioară, insula, regiunile subcorticale şi regiunile parietale anterioare. 


Afazia motorie pură 


Apraxia verbală sau afazia motorie pură se referă la tulburarea prozodică şi 
articulatorie a limbajului expresiv în absenţa componentei agramaticale. Leziunile 
de bază implică cortexul motor inferior stâng şi operculum posterior. Recent s-a 
pus accent pe relaţia dintre deficitele articulatorii şi lezarea girusului precentral al 
insulei. Acest sindrom clinic este caracterizat prin tulburarea articulației, vorbire cu 
efort şi înceată, segmentare, parafazii fonetice, disprozodie şi ocazional hipofonie. 
Afazia motorie pură se poate recupera complet până la statusul unui limbaj normal 
sau uneori pacientul rămâne cu dizatrie persistentă şi/sau disprozodie. 

Sistemul motor (rezumat) 


Funcţia motorie este mediată de mai multe arii ale cortexului frontal în care 
sunt incluse cortexul motor primar, ariile de planificare motorie (aria premotorie, 
aria motorie suplimentară, aria Broca şi aria corespunzătoare ariei Broca din 
hemisferul drept) şi câmpul cortical ocular. 

Cortexul motor primar (ML) mediază funcţia de control al mişcărilor voluntare. 
EI este localizat anterior de sulcusul central în girusul precentral (aria 4 Brodmann) 
şi reprezintă originea unor fibre ale tractului corticospinal. Toate aceste fibre provin 
din stratul 5 al celor 6 straturi din cortexul motor primar constituit din neuroni de 
tip piramidal. Cortexul motor primar este un exemplu de cortex agranular. 

Similar cortexului somatosenzorial primar, cortexul din MI este organizat 
somatotopic astfel încât partea inferioară a corpului este reprezentată pe suprafaţa 
medială a cortexului, în fisura longitudinală, în timp ce partea superioară a corpului 
este reprezentată lateral de-a lungul girusului central. În plus, există arii întinse 
disproporționat pentru mână şi gură. MI primeşte inputuri de la numeroase arii 
corticale cum ar îi SI (aria Brodmann 5) şi aria motorie suplimentară şi premotorie 
(aria 6), dar şi de la cerebel, de la ganglionii bazali şi de la nucleul ventrolateral al 
talamusului. Ariile suplimentară şi premotorie sunt reunite sub termenul de arii de 
planificare motorie şi sunt responsabile de organizarea şi planificarea mişcărilor 
complexe (Roberts şi colab., 1998). 

Aria motorie suplimentară (aria 6 Brodmann superioară) se găseşte anterior 
de aria mai inferioară a piciorului din cortexul motor primar (suprafaţa medială a 
girusului frontal). Ea primeşte inputuri de la cortexul asociativ prefrontal pentru 
planificarea mişcărilor complexe secvențiale şi bimanuale precum şi pentru coordo- 
narea răspunsurilor motorii la stimulii senzoriali. Mai mult, proiecţiile eferente din 
aria motorie suplimentară sunt trimise la cortexul motor primar, la trunchiul cere- 
bral şi la măduva spinării. 

Aria premotorie (aria 6 Brodmann inferioară) situată anterior de aria motorie 
primară pe faţa laterală a cortexului prefrontal, primeşte informaţii de la cortexul 
asociativ prefrontal şi trimite outputuri la cortexul motor primar, la cerebel, la 
ganglionii bazali şi la trunchiul cerebral. Aria premotorie este importantă pentru 
planificarea şi controlul mişcărilor de ghidare vizuală. 

Localizat imediat rostral de aria premotorie în cortexul prefrontal se află 
câmpul ocular frontal (aria 8 Brodmann), care coordonează mișcările conjugate 
voluntare ale ochilor, independent de stimulii vizuali. 

În fine, mai există două arii care controlează planificarea motorie a vorbirii 
şi gesturilor asociate cu vorbirea. Aria Broca este localizată anterior de aria pre- 
motorie, în cortexul prefrontal inferior, de obicei în emisfera stângă. Ea este res- 
ponsabilă de programarea motorie a vorbirii, în timp ce aria corespunzătoare din 
emisferul controlateral (de obicei drept) are legătură cu planificarea comunicaţiei 
nonverbale, adică cu cea a gesturilor. 

Activarea ariei lui Broca 44/6 se produce în ambele emisfere stâng şi drept 
la indivizii dreptaci, deşi activitatea cea mai puternică este constatată în stânga. 
Activarea ariei Broca drepte se produce în timpul generării unor verbe, în timpul 
sarcinilor de repetare a pseudocuvintelor în sarcinile verbale ale memoriei de lucru 
şi în sarcinile de identificare a unei litere. 

Aria pre-Broca are localizare stângă. 

Funcţia semantică a limbajului, sau analiza însemnătăţii cuvintelor, a fost 
pusă în evidenţă cu ajutorul imagisticii funcţionale, care a relevat implicarea ariilor 
corticale situate imediat anterior de aria Broca propriu-zisă, în ariile prefrontale 
Broca 46/47. Adesea, dar nu totdeauna, regiunea este activată când sarcinile 
limbajului includ procesări semantice dar nu devine activă în sarcini fonologice. De 
asemenea, aria pre-Broca 46/47 este activată de memoria episodică şi de memoria 
implicită. Ca şi aria proprie a lui Broca aceasta nu poate fi clasificată în rândul 
ariilor de procesare a limbajului. Aria pre-Broca 46/47 este activată de sarcini care 
implică vorbirea narativă şi de generarea verbelor sugerând că această arie Joacă un 
anumit rol în procesarea semantică. Aria pre-Broca este activată şi în timpul 
imaginării şi executării mişcărilor. 

Aria sub-Broca este bilaterală. Deşi nu totdeauna, insula anterioară funcţio- 
nează împreună cu aria propriu-zisă a lui Broca din dreapta şi este mai frecvent 
activată decât aria pre-Broca 46/47 din dreapta. Deoarece insula anterioară dreaptă 
are legătură cu activarea ariei propriu-zise a lui Broca în sarcinile care implică 
articulaţia, activarea sa din partea dreaptă poate fi explicată de un argument similar 
de apropiere de aria pre-Broca 46/47. 

În concluzie, studiile de imagistică funcţională, cele clinice şi cele de 
stimulare electrică au contribuit la apariţia unor puncte de vedere contradictorii cu 
privire la plasarea şi funcţionarea ariei Broca originale, legată de limbajul articulat. 
În viitor ar trebui găsite mai multe subdiviziuni dar şi extensii ale ariei Broca în 
zonele din jur cum ar fi aria 46, legată de memoria de ordin mai înalt în 
funcţionarea limbajului curent. 


3) CORTEXUL PREFRONTAL 


Cortexul prefrontal reprezintă porţiunea cea mai rostrală a lobului frontal ca- 
racterizată prin implicarea sa în funcţiile cerebrale cognitive şi emoţionale. Distruc- 
ţia sa nu este asociată nici cu pierderea capacităţilor senzoriale sau motorii Şi nici 
cu afectarea evidentă a vorbirii. Lezarea regiunii prefrontale ne oferă substratul 
neural al perturbării proceselor mentale complexe cum ar fi raţiunea abstractă, 
anticiparea, capacitatea de planificare, luarea deciziilor, conştiinţa de sine, empatia, 
elaborarea şi modularea reacţiilor emoţionale, atenţia şi personalitatea. 

Cortexul prefrontai furnizează o parte din activitatea noastră intelectuală, 
raţională, şi logică, elemente distinctive ale comportamentului şi cognţiei umane 
(Morecraft şi Yeterian, 2002). 

ORGANIZAREA ANATOMICĂ A CORTEXULUI PREFRONTAL 


Cortexul prefrontal este localizat pe suprafeţele orbitală, laterală şi medială a 
porțiunii celei mai anterioare a lobului frontal. S-a estimat că acest cortex pre- 
frontal ocupă aproximativ o treime din întregul cortex cerebral uman. 

— Pe convexitatea laterală, lobul frontal se întinde rostral de sulcusul central. 
Postero-anterior, lobul frontal este subdivizat în cortex motor primar, cortex pre- 
motor, câmp ocular frontal şi cortex prefrontal lateral (fig. 1). 


Fig. 1. Schema suprafeţei laterale a 
regiunii frontale la om. 


]. sulcusul central; 2. sulcusul 
frontai superior; 3.  sulcusul 
frontal inferior; 4. girusul frontal 
superior; 5. girusul frontal mijlo- 
ciu; 6. girusul frontal inferior; 


Si — cortexul somatosenzorial 
primar, MI — cortexul motor 
primar; CPM -— cortexul premotor 
lateral; COF -— câmpul ocular 


frontal; AB — aria Broca. 


— Tot pe convexitatea laterală se află şi aria Broca interpusă între porţiunea 
prefrontală dorsolaterală şi cea ventrală a cortexului premotor. Această arie este 
implicată în medierea abstractă a expresiei verbale a limbajului. La om nu există 
nici un Sulcus primar de demarcare a limitei posterioare a cortexului prefrontal. 
Totuşi, ocazional există două sulcusuri în regiunea prefrontală denumite sulcus 
frontal superior şi sulcus frontal inferior. Adesea ele sunt discontinui şi se extind 
ocazional subdivizând partea rostrală a cortexului frontal, inclusiv regiunea pre- 
frontală într-un girus frontal superior, unul frontal mijlociu şi unul frontal inferior 
(Pandya şi Yeterian, 1996). 

— Cortexul care căptuşeşte peretele medial al emisferei, localizat imediat 
deasupra porțiunii anterioare a sulcusului cingulat şi/sau paracingulat este di- 
vizat într-un lobul IC ulei situat caudal şi un girus frontal medial, situat 
rostral (fig. 2). 

Delimitarea girusului frontal medial de cel paracentral este făcută ocazional 
de un sulcus vertical care emerge din sulcusul cingulat deasupra punctului mijlociu 
al corpului calos. 

Cortexurile somatosenzorial primar ($1) şi motor primar (M1) ocupă porțiu- 
nile caudală şi rostrală a lobulului paracentral. Cortexul motor suplimentar (M2), 
cortexul motor presuplimentar (CMP) şi cortexul prefrontal cuprind componentele 

Fig. 2. Schema suprafeţei mediale a regiunii frontale umane ce ilustrează organizarea anatomică şi 
funcţională generală a acesteia: 
7. sulcusul cingulat; 2. sulcusul Paraolfactiv anterior; 3. sulcusul rostral superior; 4. sulcusul rostral 
inferior; 5. girusul Pontal medial; 6. girusul cinguli; 7. sulcusul central; 8. sulcusul paracingulat; SI 
— cortexul somatosenzorial primar; MI — cortexul motor primar; M2 — cortexul motor suplimentar; 
M3 — cortexul motor cingulat rostral: Mq — cortexul motor cingulat caudal: AMPS — aria motorie 
presuplimentară. 


rostrală şi caudală ale girusului frontal superior. Limita ventrală a girusului frontal 
medial este dată de girusul cinguli şi de extensia sa afiliată subcaloasă. 

În majoritatea cazurilor sulcusul paracingulat defineşte în mod grosier limita 
dintre lobul frontal şi cortexul cingulat al lobului limbic. Ventral de sulcusul 
paracingulat se află sulcusul cingulat. 

Rar, se găseşte un sulcus intralimbic localizat ventral de Sulcusul cingulat. 

Rostral (M3) şi caudal (M4) cortexurile motorii cingulate sunt localizate în 
porţiunea dorsală a cortexului cingulat (Barbas, 1995). 

— Cortexul orbito-frontal căptuşeşte suprafaţa ventrală a lobului frontal de pe 
planşeul fosei craniale anterioare. Porțiunea posterioară a cortexului orbitofrontal 


regiunea caudolaterală a cortexului orbitofrontal disgranular drept, se află postulată 

Sulcusurile majore din această regiune includ sulcusul olfactiv, orientat rostro- 
caudal ce demarcă limita anatomică dintre girus rectus situat medial şi cortexul 
orbitofrontal specific situat lateral (fig. 3). 


Fig. 3. Schema suprafeţei orbitale a regiunii frontale la om 
ilustrând organizarea anatomică şi funcţională a acesteia: 


1. sulcusul oifăctiv; 2. sulcusul orbital lateral; 3. girusul or- 
bital lateral; 4. girusul orbital posterior; 5. girusul orbital an- 
ferior, 6. girusul orbital medial; 7. girusul rectus. 


Regiunea orbitofrontală este subdivizată de sulcusuri neregulate medial şi 
lateral care ocazional au formă de H. 

Girusurile orbitale medial şi lateral ocupă regiunile medială şi respectiv 
laterală. Între girusurile orbitofrontale medial şi lateral se află interpuse girusurile 
orbito-frontale anterior şi posterior (Grafman şi colab., 1995). 


Citoarhitectonica 


Istoric, regiunea prefrontală este caracterizată citoarhitectonic ca şi „cortex 
granular frontal” datorită faptului că la o porţiune întinsă din acest cortex prefrontal 
are bine dezvoltat stratul granular IV. 

Deşi acest punct de vedere este larg acceptat, când se iau în consideraţie 
porțiunile mai rostrale ale lobului frontal sunt recunoscute şi unele aspecte mai 
complexe caracteristice tipurilor de cortex disgranular şi agranular întâlnite în 
porțiunile mai caudale ale regiunii prefrontale tranziționale. Termenul de 
disgranular se referă ia cortexul cu strat IV prost dezvoltat, iar cel de agranular se 
referă la cortexul cu strat IV absent. 

Există totuşi o creştere gradată a numărului, dimensiunii şi complexităţii 
straturilor corticale (de la cortexul agranular la cel disgranular) care culminează cu 
formarea unui cortex bine dezvoltat format din şase straturi (cortexul granular). 

Redăm în continuare după Petrides şi Pandya (1994) cele mai importante 
arii ale cortexului prefrontal de la om, cu arhitectura şi conexiunile lor intrinseci. 

Aria 44 este localizată imediat anterior de porţiunea ventrală a ariei laterale 
6. La om, aria 44 cuprinde o porțiune mare a ariei Broca şi este implicată în 
medierea controlului vorbirii. Arhitectonic, aria 44 este disgranulară cu strat IV 
puţin dezvoltat şi cu prezenţa unor neuroni piramidali mari localizaţi în porţiunea 
profundă a stratului III. 

Aria 45, ce corespunde lui pars triangularis a girusului frontal inferior 
formează porţiunea rostrală a ariei vorbirii expresive a lui Broca, pe când aria 44 
formează porţiunea sa caudală. Structural, aria 45 este caracterizată printr-un strat 
IV bine dezvoltat caracteristic cortexului frontal granular. Ca şi aria adiacentă 44 
porţiunea inferioară a stratului III conţine neuroni piramidali mari. 

Aria 8 joacă un rol major în medierea mişcărilor oculare complexe şi este 
localizată pe suprafaţa dorsolaterală a lobului frontal, rostral de porţiunea dorsală a 
ariei 6 laterale şi caudal de ariile granulare 9-46. Aria 8 se extinde medial, unde 
este localizată anterior de aria motorie presuplimentară şi caudal de aria 9 (fig. 4 
(a+b)). Pe convexitatea laterală, caracteristic pentru porţiunea ventrală a ariei 8, 
este stratul IV bine dezvoltat şi prezenţa celulelor piramidale mari în stratul III. 
Progresiv, pe porţiunea dorsală şi medială, stratul IV devine mai puţin proeminent, 
iar numărul celulelor piramidale mari din stratul III diminuă. 


b 


Fig. 4. (a+b). Schema organizării citoarhitectonice a suprafeţelor laterală şi medială a regiunii frontale 
ia om, după Brodmann. 


Aria 9, localizată în porţiunea cea mai dorsală a cortexului prefrontal lateral, 
se extinde medial în girusul frontal medial. Mortoiogic, porţiunea laterală a ariei 9 
este disgranulară până la moderat granulară. 

Aria 46 este localizată rostral de aria 9 unde ocupă porţiunea rostrală a 
girusului frontal mediu şi superior. Aria 46 este înalt granulară prin faptul că 
straturile II şi IV sunt bine dezvoltate. Mai mult, aria 46 conţine în straturile INI Şi 
V celule piramidale de mărime medie. 

Aria 10 ocupă polul frontal. Stratul II, deşi nu este proeminent, poate fi deo- 
sebit. Stratul III este cel mai dezvoltat, iar stratul IV este subțire dar proeminent. 

Ariile 47/12, localizate ventral de-a lungul suprafeţei laterale, se extind în 
porțiunea laterală a suprafeţei orbitale. Stratul III conţine celule piramidale mici şi 
medii şi este separat de stratul V de către stratul IV. 

Aria 13 ocupă porțiunea centrocaudală a suprafeţei orbitofrontale. Porțiunea 
rostrală a ariei 13 este disgranulară. Ea conţine un strat II sărăcăcios dificil de 
diferențiat de stratul III adiacent. Şi limita dintre stratul V şi VI este dificil de 
recunoscut. Regiunea caudală, agranulară şi lipsită de celule granulare în stratul II 
şi IV, formează un aranjament celular primitiv în două straturi (organizare 
bilaminată). 

Aria 14 este localizată în girusul rectus. Porțiunea rostrală a ariei 14 este 
disgranulară. Ca şi la aria 13, straturile II şi IV diminuă progresiv ca mărime până 
când acest cortex devine agranular (organizare bilaminată). 

Ariile 25 şi 32 sunt localizate sub genunchiul corpului calos. În ambele arii, 
stratul I este gros, iar un stratul IV este vizibil. În aria 25 stratul III este larg, în 
timp ce stratul V este dens. În aria 32 stratul are neuroni piramidali de mărime 
medie situaţi superficial (Pandya şi Yeterian, 1996; Petrides şi Pandya, 1994). 


Conexiunile interne ale lobilor frontali 


1. Conexiuni cortico-corticale 

Conexiunile locale sau intrinseci ale lobului frontal formează importante 
circuite feedforward şi feedback ce modulează neurotransmiterea ansamblurilor 
neuronale nonpiramidale şi piramidale. 

În parte, acestea formează elementele de bază ale prelucrării informaţiei pre- 
frontale. Aceste conexiuni sunt astfel organizate încât fiecare arie arhitectonică este 
legată cu regiuni mai diferenţiate (ex., rostrală sau dorsală), dar şi cu regiuni mai 
puţin diferenţiate (ex., caudale sau ventrale). 

Conexiunile asociative lungi, parte integrală a extinderii sistemului prefron- 
tal, unesc cortexul prefrontal cu părţi largi, dispersate şi distanţate ale cortexului 
limbic şi de asociaţie din lobi temporal, parietal şi occipital cu regiunile entorinală 
şi peririnală, cu partea rostrală a girusuiui parahipocampic, cu insula şi cu cortexu- 
rile cingulat şi retrosplenial (Goldman-Rakic, 1987). 

În regiunea prefrontală există şi arii specifice multimodale care primesc 
inputuri de la mai multe modalităţi senzoriale. Aria 45 primeşte aferenţe de la aria 
vizuală rostrală a cortexului inferotemporal, de la aria somatosenzorială ventrală şi 
de la cortexul auditiv din girusul temporal superior. În plus, aria 45 primeşte 
inputuri de la aria multimodală TPO a sulcusului temporal superior, de la insulă şi 
de la girusurile parahipocampice (Fuster, 1997). 

Cortexul orbitofrontal caudal primeşte inputuri de la cortexul asociativ vi- 
zual şi de la ariile olfactivă şi gustativă, Aria 8 primeşte inputuri de la modalităţile 

auditivă şi vizuală, iar ariile 9 şi 10 primesc inputuri de la cortexurile multimodale 
ale sulcusului temporal superior. 

Conexiunile eferente ale lobului frontal sunt reciproce cu conexiunile 
aferente. De exemplu, cortexul prefrontal dorsal trimite proiecţii la ariile cingulate 
23 şi 24 (inclusiv la partea rostrală M3 şi caudală M4, a conexiunilor cingulate 
motorii), la cortexul retrosplenial şi la regiunile parietală caudală inferioară ŞI 
parietală medială. În plus, cortexul prefrontal dorsal se proiectează pe aria motorie 
presuplimentară şi pe reprezentarea feţei din cortexul motor suplimentar M2. 

Regiunea tranziţională dintre ariile 6 şi 12 se proiectează pe reprezentarea 
faţă-cap a cortexului motor primar, Regiunea prefrontală ventrală trimite proiecţii 
în principal la cortexul inferotemporal, la cortexul somatosenzorial ventral şi la 
regiunea temporală superioară rostrală. În fine, cortexul orbitofrontal se proiectează 
pe cortexurile entorinal, peririnal şi parahipocampic (Goldman-Rakic, 1987). 

2. Conexiuni corticostriatale 

Proiecţia corticostriatală nu este reciprocă şi reprezintă stadiul iniţial al căii 
clasice striatopalidotalamice, sau bucla, care este larg direcționată înapoi către cor- 
tex, via proiecția talamocorticală. În general, această cale este organizată topografic 
pe tot parcursul întregii bucle şi este în mod tipic direcţionată înapoi către cortex 
(ex., via proiecţiilor talamocorticale la regiunea prefrontală laterală dorsală) unde 
îşi are originea calea respectivă (ex. proiecţiile prefrontale laterale către nucleul 
caudat al striatului). Proiecţiile corticostriatale de la cortexul prefrontal la nucleul 
caudat au o topografie medială-laterală distinctivă, legată sistemic de originea 
proiecției din lobul frontal. De exemplu, regiunile medială şi orbitală prefrontală se 
proiectează în principal pe porțiunile medială şi intermediară ale capului şi 
corpului nucleului caudat. Această proiecţie include şi nucleul accumbens al 
striatului ventral. S-a sugerat că nucleul accumbens joacă un rol important în 
medierea motivaţiei şi recompensei. 

Clinic, nucleul accumbens este implicat în drogare, în tulburările mentale 
din schizofrenie şi în sindromul Tourette. 

În comparaţie cu conexiunile prefrontocaudate, proiecţiile prefrontale care 
duc către nucleul putamen sunt mai puţin extensive. De cele mai multe ori, 
aceastea par a se continua cu conexiunile nucleului caudat ce au o topografie 
dorso-ventrală. 

3. Conexiuni corticotalamice 

Cortexul prefrontal este interconectat cu mulţi nuclei talamici, dar cea mai 
importantă conexiune reciprocă prefrontotalamică este stabilită cu nucleul talamic 
dorsomedial. S-a demonstrat că legăturile cu şi de la subdiviziunile specifice ale 
nucleului dorsomedial trec prin porţiunea mediolaterală şi rostrocaudală a lobului 
frontal. 

4. Conexiuni corticofugale şi corticopete 

În afara proiecţiilor corticotalamice şi corticostriatale, interconexiunile cu 
amigdala, hipotalamusul, mezencefalul şi puntea reprezintă legături subcorticale 

importante ale sistemului neural prefrontal. Acestea au rolul de a integra funcţiile 
cerebrale mai înalte, mediate de cortexul prefrontal, cu activităţile cerebrale 
fundamentale mai dezvoltate cum ar fi emoția şi funcţiile viscerale sau autonome, 
Legate de acestea, prezintă importanţă şi proiecţiile chimice specifice cu diferitele 
părţi ale cortexului prefrontal, care iau naştere din nucleul bazal Meynert (coli- 
nergic), nucleii rafeului (serotoninici), hipotalamus (histaminic), aria tegmentală 
ventrală (dopaminică) şi locus coeruleus (norepinefrinic). Aceste proiecţii joacă un 
rol vital în trezirea corticală, în valenţele motivaţionale şi în învăţarea efectivă 
generală (Goldman-Rakac, 1987; Fuster, 1997). 

Amigdala joacă un rol central în procesarea semnificației emoţionale din 
situaţiile complexe, în baza experienţelor anterioare şi curente. În circumstanţe 
normale, funcţiile cognitive cum ar fi raţiunea abstractă, decizia şi planificarea sunt 
malt afectate de experienţele emoţionale anterioare, dar şi de starea emoţională 
curentă. Amigdala exercită o influenţă directă asupra cortexului prefrontal prin 
proiecţiile sale multiple şi reciproce, care interconectează preferenţial amigdala cu 
cortexurile puţin diferenţiate mediale şi laterale. Proiecţiile amigdalei către cortexul 
prefrontal iau naştere din nucleul bazal accesoriu, din cel bazolateral şi cu o 
extindere mai mică din nucleul lateral şi cortical. Proiecţiile amigdaliene se termină 
primar în straturile corticale superficiale (straturile 1 şi II) şi în porţiunea 
superficială a stratului III. Diferitele pattern-uri de legătură sugerează că operaţiile 
cognitive mediate de cortexurile prefrontale sunt influențate de contextul emoţional 
prin intermediul căilor amigdaloprefrontale. 

Hipotalamusul este subdiviziunea majoră a diencefalului bine-cunoscută 
pentru medierea funcţiilor autonome esenţiale în care sunt incluse hrănirea, 
reglarea fluidelor, ritmul cardiac, ritmul respirator, reproducerea şi autoapărarea. 

Porţiunile disgranulară şi agranulară ale cortexului prefrontal sunt inter- 
conectate reciproc cu hipotalamusul. 

Conexiunile prefrontale laterale cu hipotalamusul sunt mai slabe decât cele 
cu cortexurile prefrontal medial (ariile 25 şi 32) şi orbitofrontal şi sunt îndreptate 
către regiunea hipotalamică posterioară. Patternul proiecţiilor descendente arată că 
activitatea prefrontală poate iniţia direct răspunsuri autonome ce acompaniază 
stresul şi procesele importante de luare a deciziilor. În mod similar, proiecţiile 
hipotalamice ascendente directe către cortexul prefrontal arată că influenţele 
fiziologice puternice şi de bază pot afecta rezultatele comportamentelor de ordin 
înalt. Aceste conexiuni pot fi implicate şi în recrutarea contribuţiei prefrontale în 
însuşirea corespunzătoare a necesităţilor autonome ale corpului în general (ex,, 
menţinerea homeostaziei fiziologice) şi în rezolvarea unei situaţii care potenţial 
ameninţă viaţa. 

Mezencefalul primeşte proiecţii pleda ea care se termină în substanța 
neagră, în substanța cenuşie periapeductală, în nucleul cuneiform, în nucleii 
rafeului median şi în formaţia reticulată. Proiecţiile prefrontomezencefalice joacă 

un rol major în influențarea vocalizării, mecanismelor autonome Şi în răspunsurile 
legate de durere. 

Nucleii pontini primesc inputuri ipsilaterale din multe părţi ale cortexului ce- 
rebral. La rândul lor, nucleii pontini trimit proiecţii la emisferul cerebelos contro- 
lateral. De mult se ştie că cerebelul mediază aspectele motorii ale comporta- 
mentului în timp ce proiecţiile de la cortexul motor la nucleii pontini au o contri- 
buţic critică în această funcţie (la primate). Numeroase observaţii noi sugerează 
rolul cerebelului şi în medierea proceselor cognitive. În acest sens, pledează obser- 
vaţiile mai recente cu privire la sesizabilele şi înalt organizatele proiecţii cortico- 
pontine, care iau naştere din anumite părţi ale cortexului prefrontal. 

Cortexurile prefrontale ventrolaterale nu proiectează în nucleii pontini, cu 
excepţia ariei 45. Nici cortexul orbitofrontal nu proiectează în nucleii pontini 
(Goldman-Rakic, 1987). 


ORGANIZAREA FUNCȚIONALĂ A CORTEXULUI PREFRON TAL 


Cortexul prefrontal este plasat adesea în rândul cortexurilor asociative sau 
asociative multimodale. 

Informaţia prelucrată favorabil din multiple modalităţi senzoriale este inte- 
grată sau combinată în regiunea prefrontală într-un mod precis, ordonat temporal, 
pentru a forma constructele fiziologice ale percepţiei, memoriei şi acţiunilor com- 
plexe. Procesele specifice mediate de cortexul prefrontal includ atenţia, planifi- 
carea, luarea deciziilor, emoția şi personalitatea. 

În termeni generali, aceste funcţii sunt categorisite inexact în rândul funcţi- 
ilor cognitive sau executive de ordin înalt. Deşi este clar că cortexul prefrontal, ca 
întreg, mediază comportamentele complexe, există numeroase date care pledează în 
favoarea unor subregiuni funcţionale situate în diferite teritorii prefrontale (Roberts 
şi colab., 1998). 


Cortexul prefrontal lateral 


Regiunea peri-principală de la maimuţă corelează cu cortexul prefrontal late- 
ral dorsal de la om. EI joacă un rol important în sarcinile care depind de memorie 
şi de informaţia spaţială ce se află în spaţiul de lucru sau în memoria reprezen- 
tațională. | 

Au fost propuse diferite roluri funcţionale pentru regiunea peri-principală şi 
pentru cortexul prefrontal dorsolateral adiacent. Acestea includ informaţia vizuală 
şi integrarea spaţială, evaluarea emoţională a stimulilor senzoriali, monitorizarea 
ordinii seriale a stimulilor în timpul executării sarcinilor autocomandate ŞI 
executarea sarcinilor dependente de memoria tactilă, auditivă şi vizuală de lucru. 

Studiul lui Henson şi colab. (1999) susţine ipoteza conform căreia regiunea medio- 
laterală dorsală a cortexului prefrontal drept este implicată în monitorizarea infor- 
maţiei recuperată din memoria episodică. De asemenea, s-a arătat că regiunea peri- 
principală are rol în controlul mişcărilor oculare sacadate precum şi în atenţia 
vizuală. Convexitatea prefrontală inferioară, situată ventral de regiunea periprin- 
cipală, este implicată în procesele legate de semnificaţia comportamentală a stimu- 
lilor şi în recompensă. Cortexul prefrontal contribuie la controlul cognitiv, adică la 
abilitatea de coordonare a gândurilor sau acţiunilor în legătură cu scopurile interne. 

Prin utilizarea imagisticii cerebrale umane, Koechlin şi colab. (2003) au 
arătat că, cortexul prefrontal lateral este organizat sub forma unei cascade de pro- 
cese executive ce pornesc de la regiunile premotorii şi ajung până la cele ale 
cortexului prefrontal anterior ce controlează comportamentul în acord cu stimulii, 
cu cortexul perceptual prezent şi cu episoadele temporale în care apar stimulii. 

Aceste rezultate susțin modelul modular unificat al controlului cognitiv ce 
înfăţişează organizarea funcţională generală a cortexului prefrontal lateral uman, 
care are implicaţii teoretice şi metodologice de bază. 

Lezarea acestor regiuni duce la apariţia tendinţelor intens perseverative, in- 
dicând astfel rolui controlului răspunsurilor la stimulii specifici. De asemenea, s-a 
sugerat că cortexul convexităţii inferioare este implicat în selectarea stimulilor, în 
atenţie, în memoria vizuală imediată şi în aprecierea feţelor. Dimpotrivă, cortexul 
convexităţii superioare, situat dorsal de regiunea peri-principală este implicat în 
funcţia kinestezică precum şi în executarea sarcinilor autocomandate şi externe 
(Miller şi Cummings, 1998). 

Porțiunea cea mai caudală a regiunii prefrontale laterale include câmpul ocu- 
lar frontal ce are un rol funcţional deosebit. Este bine stabilit că această regiune 
servește procesele importante pentru atenţie şi orientare, în particular din sfera vi- 
zuală, auditivă şi din clasa modalităţilor somatosenzoriale. De exemplu, această 
regiune mediază mişcările oculare lente de urmărire, controlul scanning-ului vizual 
şi fixarea, orientarea auditivă şi sacadele de ghidare acustică (Passingham, 1995; 
Grafman şi colab., 1995). În plus, regiunea arcuată este implicată în funcţia inte- 
grativă, în asocierea intermodală şi în condiţionarea asociativă a învăţării. Cortexul 
ventral periarcuat mediază aspectele controlului vocal, inclusiv musculatura larin- 
giană care ar corespunde cu anormalităţile de conducţie vocală ce apar la om după 
lezarea regiunii corespunzătoare (Fuster, 1997; Morecraft şi Yeterian, 2002). 

În anul 1993, Cummings.a descris circuitul prefrontal dorsolateral, care in- 
clude convexitatea laterală a lobului frontal, caudatul dorsolateral, porţiuni din glo- 
bus pallidus şi substanţa neagră precum şi nucleii talamici dorsomedial şi ventral 
anterior. 

Acest circuit contribuie la realizarea capacităților funcţionale, inclusiv a 
răspunsurilor inhibitoare, a fiuenţei, a memoriei de lucru şi a regăsirii din memoria 
pe termen lung. 

Cortexul prefrontal medial 


Progresele recente din metodologia comportamentală au dus la progresarea 
fără precedent a înţelegerii noastre cu privire la funcţiile regiunii prefrontale 
mediale. Regiunea prefrontală medială (aria cingulată anterioară) este implicată în 
mod specific în coordonarea bimanuală, atenţia sarcinilor cognitive cercetate, 
modularea trezirii corpului, memoria spaţială, mişcările auto-iniţiate, soluționarea 
conflictelor şi în extragerea informaţiei din memoria de lungă durată (regiunile 
orbitală medială şi prefrontală medială). 

De asemenea, cortexul cingulat anterior este implicat şi în percepţia durerii 
(ex., perceperea stimulilor dureroşi, neplăcuţi) dar şi în medierea răspunsului emo- 
țional iniţiat de perceperea de către noi a durerii (Barbas, 1995; Goldman-Rakic, 
1987). 

Cortexul motor cingulat rostral (M3) reprezintă o arie motorie de ordin înalt, 
implicată în selectarea actelor motorii voluntare corespunzătoare, în baza consecin- 
țelor şi valorii recompensei asociate. Activitatea legată de scop şi recompensa 
corespund patternului conexiunilor ce leagă cortexul motor cingulat rostral cu 
cortexurile prefrontal şi limbic, pe de o parte, şi de multe ţinte motorii afiliate 
clasic în care sunt incluse ariile motorii izocorticale (ex., MI şi M2), trunchiul ce- 
rebral (ex., nucleul facial) şi măduva spinării, pe de altă parte. 

Aria motorie presuplimentară joacă un rol important în generarea planului 
motor sau a strategiei de răspuns la un semnal instrucţional. Comparativ, activitatea 
ariei motorii suplimentare adiacente (M2) este legată de iniţierea sau debutul 
mişcării. În fine, s-a mai arătat că lezarea cortexului frontal medial duce la apariţia 
unui comportament perseverativ (Grafman şi colab., 1995; Miller şi Cummings, 
1998). 

În anul 1993, Cummings a descris circuitul cingulat anterior, care conţine 
proiecţii ce pleacă de la cortexul cingulat anterior şi ajung la caudatul ventro- 
medial, la putamenul ventral şi la nucleul accumbens. Acest circuit mediază moti- 
vaţia. Lezarea acestuia dă apatie şi dezinteres. 


Cortexul orbitofrontal 


Regiunea prefrontală orbitală este implicată în funcţiile autonome, emoţio- 
nale, de inhibiţie a răspunsului şi de semnificaţie a stimulului. 

S-a mai arătat că această regiune are un rol semnificativ în comportamentul 
social şi emoţional precum şi în formarea noilor date de memorie (Roberts şi 
colab., 1998; Morecraft şi Yeterian, 2002). 

Cortexul orbitofrontal este implicat în prelucrarea gustativă şi olfactivă, 
precum şi în aprecierea semnificației emoţionale a stimulilor respectivi. În plus, 
acestă regiune serveşte la procesarea informaţiei faciale şi are legături cu caracte- 

risticile stimulilor specifici pentru întărirea modelelor de învăţare şi de reglare a 
comportamentului ca răspuns la recompensă şi pedeapsă. Din studiile neuropsiho- 
logice, neurofiziologice şi clinice se poate conchide că aceste funcţii sunt în acord 
cu numeroasele conexiuni orbitofrontale şi cu structurile sistemului limbic. 

În 1993, Cummings a propus un circuit orbitofrontal compus din două 
subcircuite paralele, un circuit orbitofrontal medial şi un circuit orbitofrontal late- 
ral. Circuitul orbitofrontal lateral proiectează de la cortexul orbitofrontal la por- 
țiunea ventrală a caudatului. Circuitul orbitofrontal medial proiectează la striatul 
ventral. Apoi, ambele circuite se proiectează pe porțiunile mediale ale globus 
paltidus, pe structurile mezencefalice şi pe talamusul dorsomedial şi ventrolateral. 

Circuitele orbitofrontale mediază modularea comportamentului social. Le- 
ziunile acestora pot produce modificări de personalitate, indiferenţă, iritabilitate şi 
comportament impulsiv. 


Sindroame clinice 


Fraza care se referă la „sindromul de lob frontal" are o origine obscură, dar 
ca a fost utilizată ca termen umbrelă pentru caracterizarea pacienţilor cu deficite 
ale funcţiilor intelectuale sau executive (Morecraft şi Yeterian, 2002). 

Aceste deficite acoperă un spectru larg de modificări comportamentale 
complexe care includ afectarea anticipării, raționamentului, iniţiativei, creativităţii, 
rezolvării probiemelor, comportamentului social şi atenţiei. Totuși, datele expe- 
rimentale, analiza comportamentelor bazate pe leziune şi observarea imaginilor 
funcţionale au demonstrat că funcţiile executive dirijate de creier depind nu numai 
de cortexul prefrontal, ci şi de integritatea altor structuri subcorticale şi corticale, 
care sunt interconectate cu cortexul prefrontal. Chiar dacă diferite părţi ale 
sistemului neural prefrontal extins nu sunt echivalente în privinţa contribuţiei lor la 
derularea proceselor cognitive generale, participarea lor este esenţială pentru 
executarea corespunzătoare şi cu îndemânare a sarcinilor de ordin înalt. Relevanţa 
clinică a „distribuţiei reţelei neurocognitive” arată că leziunile localizate în sistemul 
neural subcortical şi cortical extins, pot produce deficite funcţionale similare cu 
cele care apar atunci când leziunea este izolată la o regiune prefrontală specifică 
(Morecraft şi Yeterian, 2002). De exemplu, pacienţii cu leziuni care implică 
anumite părți din ganglionii bazali sau din nucleul talamic dorsomedial, care este 
interconectat topografic cu cortexul prefrontal! dorsolateral, pot prezenta o tulburare 
comportamentală esenţială asemănătoare cu cea a pacienţilor a căror leziune este 
limitată la cortexul prefrontal dorsolateral (Miller şi Cummings, 1998; Pandya şi 
Yeterian, 1996). 

Important este faptul că adesea leziunile cerebrale sunt dificil de delimitat 
precis şi că ele sunt rar limitate la substanța cenuşie corticală. Oricum, deficitele 
comportamentale de ordin înalt, asociate leziunilor prefrontale, sunt adesea destul 

de complexe pentru a fi încadrate într-o descriere unică cum ar fi cea de sindrom 
de lob frontal (Morecraft şi Yeterian, 2002). 

În cazul leziunilor prefrontale s-a dezvoltat o terminologie mai specifică ba- 
zată pe caracteristicile structurale, funcţionale şi clinice, ale regiunilor prefrontale 
dorsolaterală, medială şi orbitală. Acest lucru nu numai că are în vedere contri- 
buţiile separate ale diferitelor interconexiuni prefrontale corticocorticale şi subcorti- 
cale înalt specifice, dar întăreşte şi heterogenitatea funcţională şi specializarea 
fiecărei subdiviziuni prefrontale. 

Acest cadru conceptual furnizează un punct de referinţă util pentru interpre- 
tarea condiţiei pacientului şi pentru progresarea înţelegerii funcţionale a acestei 
regiuni cerebrale complexe şi a circuitelor sale inerente. Totuşi, trebuie să fim 
atenţi din cauză că leziunile sunt rar limitate la un singur sistem prefrontal, iar 
caracteristicile clinice, care apar la un anume pacient depăşesc sfera unui anume 
sindrom (Morecrafi şi Yeterian, 2002). 

Sindromul disexecutiv lateral 

Lezarea cortexului frontal dorsolateral poate fi provocată de infarcte (ocluzia 
ramurilor prefrontale laterale ale arterei cerebrale medii, ocluzia ramurilor 
frontopolar şi frontal intern ale arterei cerebrale anterioare), de glioamele frontale 
laterale (fig. 5 a+b) ingioamele de convexitate şi de traumatismele cranio-cerebrale. 

Alterarea funcţiilor executive prefrontale poate fi dată şi de alte cauze cum 
ar fi infecțiile sistemului nervos şi maladiile demielinizante şi degenerative ce duc 
la pierderi neuronale şi la glioza lobului frontal (ex., boala Pick, demenţa fronto- 
temporală). 

În plus, schizofrenia şi depresia sunt asociate cu sindromul disexecutiv 
dorsolateral caracteristic. De exemplu, în timpul sarcinilor de restabilire a memoriei 


Fig. 5. Rezonanţa magnetică relevă prezenţa unei mari tumori cerebrale (oligodendrogiom) de lob frontal 
stâng (a+b) la un pacient care prezenta un sindrom net de dezorganizare metacognitivă. 

episodice verbale, pacienţii schizofrenici prezintă o activitate întărită în cortexul 
prefrontal dorsolateral şi o activitate redusă în hipocamp, atunci când sunt compa- 
raţi cu persoanele de control. 

Acest fapt arată că restabilirea normală a hipocampului, structură centrală a 
sistemului nervos legată de memorie, este alterată în timpul refacerii schizofrenicilor. 

Pacienţii cu sindrom disexecutiv prezintă deficite la nivelul multor dimen- 
siuni cognitive. 

Acest sindrom a fost descris ca dezorganizare metacognitivă, care reflectă o 
stare redusă de control mental. Memoria de lucru (acţiunile bazate pe stimuli ai 
mediului intern şi extern on-line) şi ordonarea temporală a evenimentelor recente, 
sunt afectate. În ciuda evidenţelor de recunoaştere intactă, abilitatea de a evoca sau 
recupera informaţiile este alterată. Pacienţii au diminuată judecata, planificarea, 
discernământul şi auto-îngrijirea şi adesea reducerea generală a fluenţei verbale şi 
nonverbale (Fuster, 1997; Grafman şi colab., 1995; Mesulam, 1998). 

Sindromul apatic medial 

Cele mai comune cauze ale sin- 
dromului apatic medial sunt: infarctul 
provocat de ocluzia arterei cerebrale 
anterioare şi a ramurilor sale; menin- 
gioamele coasei creierului, lipomul de 
corp calos (fig. 6), scleroza multiplă, 
infecțiile sistemului nervos central şi 
demenţa frontotemporală. 

Trăsătura caracteristică a sindro- 
mului apatic medial constă în reduce- 
rea severă a motivaţiei şi spontaneităţii. 
De exemplu, pacienţii cu sindrom me- 
dial pot genera planuri de organizare 
internă pentru o acţiune, dar le lipseşte 
dinamismul de realizare a lor. 

Acest sindrom se manifestă şi 
prin reducerea interesului faţă de me- 
diul înconjurător. Memoria pentru eve- 
nimentele recente este relativ intactă, 
precum şi abilitatea de a evoca eveni- 
mente principale. i 

Deşi această dereglare este acompaniată de puţine deficite neuropsihologice, 
pacientul are un afect aplatizat tălmăcit printr-o expresie facială tacită. Aceasta nu 
reprezintă altceva decât mutismul akinetic descris anterior. 

Alterarea generală a motivaţiei şi a activității motorii este rezultatul lezării 
cortexurilor motorii mediale. Ariile motorii mediale considerate importante includ 
ariile motorii cingulate rostrală (M3) şi caudală (M4) precum şi aria motorie 


Fig. 6. Tomografia computerizată relevă prezenţa 
unui lipom de corp calos la un bolnav care prezenta 
moderat sindrom apatic medial. 

suplimentară (M2) (Pandya şi Yeterian, 1996). Toate cele trei arii motorii trimit 
proiecţii la cortexul motor primar, la cortexul premotor lateral, la nucleul facialului 
şi la măduva spinării. 

În plus, ariile motorii cingulate primesc multe inputuri directe frontale 
laterodorsale, limbice şi amigdaliene, care în condiţii normale furnizează forţa 
dinamică de îndeplinire a planului general intern de acţiune (Posner şi colab., 
1997). 

Sindromul de dezinhibiţie frontoorbital 

Cortexul frontoorbital stă pe planşeul fosei craniene anterioare, direct 
deasupra cavităţilor nazale pereche şi orbitale. Aceste repere fac cortexul fronto- 
orbital foarte vulnerabil la traumatisme. Alte cauze care duc la lezarea fronto- 
orbitală includ ruperea anevrismelor de arteră comunicantă anterioară, a glioamelor 
frontobazale şi a meningioamelor frontobazale (fig. 7a+b). De asemenea, cortexul 
frontoorbital poate fi afectat şi în cadrul demenței frontotemporale, în infecțiile 
virale (ex., encefalită herpetică şi maladia Creutzfeldt-Jakob), şi în scleroza 
multiplă. 


Fig. 7. Tomografia computerizată relevă prezenţa unei tumori (astrocitom fibrilar) fronto-bazale drepte 
(a) şi a unui meningiom de şanţ olfactiv dezvoltat bilateral (B) la doi bolnavi care prezentau sindrom 
moriatic. 


Multe studii neuroimagistice au implicat cortexul fronto-orbital în fiziopato- 
logia tulburării obsesiv compulsive şi în depresie. 

Pacienţi cu leziuni frontoorbitale sunt caracterizați în general prin tulburarea 
dobândită a comportamentului personal şi social (Morecrafi şi Yeterian, 2002). 

Remarcabil este faptul că intelectul nu este prea afectat. De exemplu, în- 
văţarea şi retenţia cunoştinţelor factuale sunt relativ păstrate. Memoria de lucru este 
intactă. Abilitatea de utilizare a logicii pentru rezolvarea problemelor şi abilitatea 

de articulare verbală sunt păstrate. Totuşi, apar tulburări marcate în domeniul 
raţionamentului, a luării deciziilor personale şi sociale, în controlul emoţional şi în 
cel al sentimentelor. 

Disrupţia abilității de controlare a sentimentelor şi a emoţiilor duce adesea la 
accese explozive agresive caracterizate prin manifestări sociale inacceptabile, 
lipsite de tact şi vulgare. 

Caracterul zdrobitor al discontrolului impulsiv subliniază clasificarea 
acestora în sindromul de dezinhibiţie. În cazul extinderii posterioare a leziunii, 
pacientul poate avea afectată identificarea mirosurilor (leziune olfactivă) şi a 
gustului (afectare gustativă). 


Concluzii 


Cortexul prefrontal este privit ca porţiune critică a cortexului cerebral care 
mediază funcţiile intelectuale sau executive. Diversele sale patternuri de legătură 
specifice, proprietăţi electrofiziologice, corelaţii neuroimagistice şi sechele clinice 
asociate, consolidează rolul complex al cortexului prefrontal în medierea comporta- 
mentelor de ordin înalt. 

Cortexul prefrontal poate fi privit ca o componentă majoră a unei scale 
întinse de reţea neurocognitivă, în care comportamentele complexe sunt organizate 
la nivelul interactiv al sistemului neural multifocal (Morecraft şi Yeterian, 2002). 

Această reţea conţine o varietate largă de proiecţii anatomice pentru transfe- 
rarea conţinutului informaţional din şi către cortexul prefrontal (Van Hoesen, 1993). 

Important este şi circuitul local complex implicat în stocarea pe termen scurt 
a informaţiei, în encodarea acestei informaţii şi în sinteza reprezentărilor mentale 
asociate pentru obţinerea unui răspuns corespunzător scopului direct. 

Semnificaţia cortexului prefrontal, mult dezvoltat la primate, este legată de 
implicarea sa în dinamica funcţională mintală, care stă la baza comportamentelor 
de răspuns la noile cerinţe provocatoare (Morecraft şi Yeterian, 2002). 

La om, lezarea bilaterală a lobului prefrontal duce la apariţia netă a unui 
sindrom moriatic şi de dezinhibiţie însoţite de manifestări sociale inacceptabile. 

Redăm în continuare o scurtă analiză a câtorva funcţii neuropsihologice 
afectate frecvent de leziunile cortexului pretrontal. 


Funcţia executivă 


Leziunile cortexului prefrontal dorsolateral (fig. 8) se asociază cu compromi- 
terea performanţelor neuropsihologice sensibile la funcţia executivă. După Lezak 
(1995) termenul de „funcţie executivă" este definit prin capacităţile care permit 

unei persoane să se angajeze într-un 
comportament corespunzător, indepen- 
dent, de autoservire. 

Aceste funcţii includ abilitatea de 
a planifica, de a se elibera de o împre- 
jurare imediată, de a da dovadă de fle- 
xibilitate în gândire, de a genera con- 
cepte fluente şi de a inhiba răspunsurile 
cu patternuri comportamentale exage- 
rate. Mulţi cercetători afirmă că abili- 
tăţile funcţionale executive se înca- 
drează printre cele mai dezvoltate reali- 
zări ale lobului frontal uman. 


Flexibilitatea mentală 
Fig. 8. Tomografia computerizată pune în evidenţă 


un mare meningiom frontal stâng care afecta 
cortexul dorsolateral şi compromitea funcţiile ex- 
ecutive ale bolnavului. 


Flexibilitatea mentală solicită ca- 
pacitatea de schimbare a cursului gân- 
dirii sau acţiunii potrivit modificării ce- 
rinţelor situaţionale. 

Unitatea de măsură neuropsihologică populară utilizată pentru evaluarea 
formării conceptelor, raţiunilor abstracte şi a abilităţilor de schimbare a strategiilor 
cognitive ca răspuns la modificarea evenimentelor neprevăzute din mediul 
înconjurător este WCST (Wisconsin Card Sorting Test). Faţă de pacienţii cu leziuni 
nonfrontale, bolnavii cu tulburări de lob frontal execută destul de prost acest test. 

O altă unitate de măsură este şi California Card Sorting Test (Kemenoff Şi 
colab., 2002). 


Inhibiţia răspunsurilor 


Un alt aspect al funcţiei executive este reprezentat de abilitatea de a inhiba 
răspunsurile în scopul stabilirii unor patternuri comportamentale corespunzătoare. 
În acest scop se utilizează testul Stroop. 


Fluenţa verbală 


Afkctarea lobului frontal poate produce şi deficite în abilitatea unei persoane 
de a genera cuvinte rapid. Pentru manevrarea fluenţei verbale se utilizează Con- 
trolled Oral Word Association (COWAT) denumit şi „FAS". 

Pacienţii cu leziuni frontale stângi (fig. 9) circumscrise precum şi cei cu 
leziuni frontale bilaterale produc mult mai puţine cuvinte decât subiecţii de control. 


Fig. 9. Rezonanţa magnetică relevă prezenţa unei mari tumori (meningiom) frontale stângi la un 
bolnav cu fluenţă verbală scăzută. 


Planificarea 


Pacientul cu disfuncţie de lob frontal are afectată abilitatea de planificare. 
Cel mai comun test utilizat în astfel de situaţii este Porteus Maze Test. În 1991, 
Levin şi colab. au constatat că pacienţii cu leziuni frontale rezolvă labirintul 
Porteus mai încet decât pacienţii cu traumatisme cranio-cerebrale severe non- 
frontale şi decât subiecţii de control. 

Pentru măsurarea formelor mai abstracte ale abilității de planificare a mai 
fost desemnat şi un număr de puzle tower cum ar fi Tower of London, Tower of 
Hanoi, Tower of Toronto, şi Tower of California. În acest fel s-a constatat că 
pacienţii cu leziuni predominant anterioare stângi efectuează mai prost testul Tower 
of London decât pacienţii cu leziuni posterioare şi decât subiecţii normali de control. 


Memoria 


Lobii frontali joacă un rol important în funcţionarea adecvată a memoriei. 
Cercetările convenţionale sugerează că leziunile lobilor frontali nu produc deficit 
primar de memorie per se, dar mijlocesc procesele memorative critice. Astfel, le- 
zarea lobilor frontali nu afectează semnificativ abilitatea de a memora materialul, dar 

interferează cu abilitatea de a organiza, 
însoţi şi regăsi spontan informaţia (fig. 
10) (Levine şi colab., 1998; Kemenoff 
şi colab., 2002). 


Regăsirea 


Pacienţii cu lobul frontal afectat 
prezintă adesea un pattern deficitar de 
amintire sau regăsire a informaţiei în 
contextul păstrării relative a memoriei 
de recunoaştere. 

În cazul leziunilor frontale poate 
Fig. 10. Tomografia computerizată pune în evidenţă fi afectată atât encodarea, CA 9 Aso 
o tumoră frontală dreaptă (metastază cu origine SICA. Afectarea regăsirii de la pacienţii 
renală) la un bolnav care prezenta tulburări de cu leziuni de lob frontal poate fi de- 

atenţie şi memorie. terminată în parte de deficite în utili- 

zarea strategiilor de organizare, sau de 

deficite ale memoriei de lucru. Cercetătorii sugerează că cortexul prefrontal joacă 

un rol critic în abilităţile complexului memoriei de lucru. În timpul sarcinilor 

auditive şi a acţiunilor mintale vizuale s-a folosit în studiile imagistice activarea 
cortexului prefrontal dorsomedial (Kemenoft şi colab., 2002). 


”, 


Secvenţele temporale 


La pacienţii cu leziuni de lob frontal au fost constatate şi deficite în abi- 
litatea de integrare temporală a evenimentelor separate. Lezarea cortexului pre- 
frontal duce la afectarea regăsirii itemilor de ordin temporal. 

Deficitele memoriei de recunoaştere a ordinii (succesiuni) pentru localizarea 
spaţială au apărut în cazul lezării cortexului prefrontal drept şi bilateral (fig. 11 
ab) dar nu şi la pacienţii cu leziuni prefrontale stângi. Deficite ale memoriei de 
recunoaştere a ordinii cuvintelor, picturilor abstracte şi poziţiei mâinii au apărut în 
leziunile cortexului prefrontal drept şi stâng (Kemenoff şi colab., 2002). 


Sursa memoriei 


Pacienţii cu disfuncţii de lob frontal au deficite de identificare a sursei cu- 
noştințelor lor. Astfel, un individ cu amnezie poate fi capabil să-şi amintească un 
fapt dar nu ştie unde şi când a fost învăţat (Levine şi colab., 1998). 

Fig. 11. Tomografia computerizată pune în evidență o tumoră frontală dreaptă (hemangiom) (a) şi un 
meningiom (B) de coasă a creierului cu dezvoltare frontală bilaterală, la doi bolnavi care prezentau 
tulburări de atenţie şi deficite de memorie (nerecunoaşterea ordinii cuvintelor şi picturilor abstracte). 


Memoria autobiografică 


Procesele active de amintire a informaţiei din viața anterioară necesită 
utilizarea abilităţilor executive de tipul atenţiei, cercetării flexibile şi organizării 
datorită sindromului disexecutiv caracteristic pacienţilor cu leziuni de lob frontal. 
Nu este surprinzător faptul că indivizii cu afectarea cortexului prefrontal prezintă 
ocazional tulburări de memorie autobiografică (din copilărie, din adolescenţă şi din 
perioada adultă) (Levine şi colab. 1998, Kemenoft şi colab., 2002). 


Personalitatea 


În patologia cortexului prefrontal putem întâlni un spectru larg de modificare 
a personalităţii. 

Asociată frecvent cu lezarea lobilor frontali este diminuarea capacităţii de 
modulare a comportamentului emoţional. În contextul lezării traumatice a creie- 
rului, modificările obişnuite implică fie exagerarea, fie muţenia emoțiilor. 

În unele cazuri, indivizii sociabili devin apatici, plaţi din punct de vedere 
emoţional, fără preocupări şi retraşi. De partea opusă a spectrului, pacienţii pot 
prezenta un comportament social inadecvat, dezinhibat, impulsiv şi agresiv. 

Sindromul apatic apare în cazul leziunilor localizate pe convexitate şi pe 
aspectul medial al lobilor frontali, în timp ce sindromul de agresivitate şi 
dezinhibiţie este atribuit leziunilor frontoorbitale. 

Tulburarea conştienţei de sine re- 
prezintă o altă caracteristică comună aso- 
ciată leziunilor prefrontale. Deficitul de 
conştienţă poate fi reflectat în inabilita- 
tea de a aprecia erorile de performanţă 
din testele neuropsihologice sau în nerecu- 
noaşterea impactului unor deteriorări 
(fig. 12). 

Şi pacienţii cu funcţie de lob 
frontal compromisă prezintă o lipsă de 
apreciere a normelor sociale şi interper- 
sonale. În încercarea de a explica aceste 
deficite, unii autori au sugerat că pa- 
tologia lobului prefrontal poate într-ade- 
văr afecta conştiinţa personală a indivi- 
zilor sau sensul eului. Alţi autori au uti- 
lizat termenul de „conştiinţă auto- 
noetică“ (conştienţa de sine ca entitate 
continuă peste timp) pentru a descrie 
acest fenomen. În acest context, tulbu- 
rarea conştienţei de sine „nu este o lipsă 


Fig. 12.  Tomografia computerizată pune în 
evidenţă un abces frontal stâng la un bolnav cu 


tulburări de vorbire şi cu diminuarea capacităţii de Ă i 
modulare a comportamentului emoţional (agresi- de cunoaştere, ci o tulburare de judecare 


vitate alternând cu perioade de apatie). a realităţii obiective în relaţie cu viaţa 
noastră proprie“. 


II. CELE DOUĂ TIPURI DE TULBURĂRI ÎNTÂLNITE ÎN 
LEZIUNILE CORTICALE PREFRONTALE 


Decelate şi analizate pe baza criteriilor clinice şi psihologice, tulburările 
provocate de focarele patologice ale cortexului prefrontal pot fi împărţite în două 
mari categorii: a) tulburări de tip molecular şi b) tulburări de tip molar. 

a) Tulburările de tip molecular afectează conţinutul şi dinamica unui proces 
psihic anume sau numai unele laturi (verigi) ale lui. Ce componentă sau latură a lui 
va fi afectată depinde de: 1) emisfera în care se situează leziunea (asimetria 
funcţională interhemisferică, fără a fi transformată în „absolut“, este o realitate de 
care trebuie să se ţină seamă în cercetarea şi analiza psihoneurologică), 2) zona 
topografică lezată în cadrul cortexului prefrontal; 3) întinderea focarului lezional; şi 
4) unilateralitatea sau bilateralitatea focarului lezional (fig. 13). Tulburările de tip 
molecular au fost deja analizate, astfel încât nu vom reveni asupra lor. 

b) Tulburări de tip molar nu ating 
conţinutul şi dinamica unui proces psihic 
anume, ci organizarea de ansamblu a 
comportamentului. În astfel de situaţii se 
produce o disociere între principalii vec- 
tori care definesc comportamentul: vee- 
torul propensiv (ansamblul motivelor 
care împing la acțiune), vectorul instru- 
mental (ansamblul capacităţilor reale de 
care dispune subiectul pentru perfor- 
marea diferitelor sarcini), vectorul eva- 
luativ (feedbackul de la rezultatul ac- 
tiunți la mecanismul central de comandă, 
care face posibilă autoreglarea) şi vec- 
torul circumstanţiai (ansamblul condiţi- 
ilor restrictive şi permisive, care determină 
traiectoria şi parametrii externi ai acţiunii). 

Bolnavul cu sindrom prefrontal nu 
este în stare să realizeze un raport adec- 
vat între complexietatea şi dificultatea 
sarcinilor, pe de o parte şi posibilităţile 
sale de a le rezolva, pe de altă parte, 
între acţiune şi contextul obiectiv în care 
se desfăşoară ea, între ceea ce s-a obţinut 
şi ceea ce trebuia să se obţină. 

Ca urmare, comportamentul său 
îşi pierde caracterul adecvării şi selectivi- 
tăţii, devenind în multe puncte bizar sau 
chiar stupid (fig. 14). În al doilea rând, în 
sindromul prefrontal este frecvent şi pu- 
ternic afectată capacitatea de anticipare- 
planificare a activității (Teuber, 1972; 
Luna, 1973; Pribram, 1971; Valenstein, 
1973). Bolnavul nu poate prefigura şi 
prevedea mintal rezultatul viitoarei ac- 
țiuni şi elabora corespunzător planul des- 
făşurării ei. EI procedează, cum se spune, 
în orb, mergând din aproape în aproape, 
prin încercări şi erori. 


Fig. 13.  Tomografia computerizată relevă pre- 

zenţa unui mare craniofaringiom chistic cu 

dezvoltare fronto-bazală bilaterală la un bolnav 

cu mari tulburări comportamentale (dezinhibiţie, 
morie). 


Fig. 14. 


Tomografia computerizată pune în 
evidenţă o tumoră frontală stângă mare la un 
bolnav cu tulburări de vorbire de tip expresiv şi 
agresivitate. 


Neexistând controlul operaţiilor și acţiunilor prin imaginea ideală a rezulta- 
tului său ce trebuie să se obțină, de multe ori el nu-şi dă seama de eventualele erori 
comise şi nu întreprinde independent nimic pentru a le corecta: pentru a-l ajuta să 

sesizeze erorile şi a-l determina să încerce corectarea lor este necesară intervenția 
examinatorului, 

În general, comparativ cu subiecţii normali sau chiar bolnavii cu leziuni ale 
altor boli, la bolnavii cu leziuni ale cortexului prefrontal al emisferei dominante, 
etapa orientării şi analizei prealabile a sarcinii şi cea a analizei evaluative post- 
efectorii sunt maximal reduse, ele încetând practic să îndeplinească rolul ce le 
revine în desfăşurarea optimă a comportamentului. Leziuni sau rezecţii bilaterale 
mai întinse ale cortexului prefrontal produc coborârea structurală a organizării 
comportamentului la stadii inferioare, regresive, infantilizarea ei (Valenstein, 1973). 
Aceasta se evidenţiază şi în sfera structurilor intelectului. În genere, bolnavii cu 
leziuni ale cortexului prefrontal se caracterizează printr-o reducere semnificativă, 
cu două-trei trepte valorice ale coeficientului de inteligenţă. În investigaţiile 
efectuate de noi pe lotul de 150 de pacienţi cu leziuni prefrontale localizate în 
zonele antero-inferioare, la testul Raven, varianta comună pentru adulţi, am obţinut 
scoruri considerabil diminuate comparativ cu media normală. 

Din 150 de pacienţi investigaţi, 
doar 30(20%) au reuşit să ajungă la 
sarcina de gradul IV de dificultate (setul 
D din test), pe care însă le-au rezolvat 
doar parţial. După cum se ştie, rezolvarea 
sarcinilor din seturile D şi E (gradele IV 
şi V de dificultate) ale testului Raven re- 
clamă operaţii şi procedee de abstrac- 
tizare-generalizare de relaţionare multiplă 
parte-parte, parte-întreg, dezvăluirea rapor- 
turilor logice, a analogiilor etc. (fig. 15). 

Nerezolvarea acestui gen de sarcină 
înseamnă fie slaba dezvoltare a operaţiilor 
şi proceselor respective, fie tulburarea şi 
dezintegrarea lor. În cazul dat, este va- 
labilă cea de-a doua variantă, ceea ce ne 
permite să conchidem că leziunile corte- 
Fig. 15. Tomografia computerizată pune în xului prefrontal provoacă şi deteriorarea 
evidenţă prezenţa unui mare meningiom de inteligenţei generale. 


coasă care comprimă ambii lobi frontali. i 
Bolnavul prezenta tulburări de comportament în O tulburare de tip molar foarte 
sensul coborârii acestuia la stadii inferioare. importantă şi care poate fi cauza imediată 
a dificultăţilor sau impasului bolnavilor cu 
sindrom prefrontal în dezvoltarea sarci- 
nilor mai complexe, multifazice, o constituie disocierea funcţională dintre verigile 
aferente şi cele eferente, dintre planul codurilor imagistic-intuitive şi cele simbolic- 
abstracte, dintre faza decodării (înţelegerii) instrucţiunilor şi sarcinilor şi cea a 


convertirii lor în programe executive fie mintal-interne, fie motorii-externe. 


[ 

În sfârşit, la gama tulburărilor de 
tip molar menţionate trebuie adăugate 
cele referitoare la comportamentul rela- 
țional, interpersonal. În general, bol- 
navii cu leziuni corticale prefrontale 
sunt puternic handicapaţi în contextul 
relaţiilor sociale, în adecvarea propriilor 
atitudini, opinii, acţiuni la cerinţele 
celor din jur, la desfăşurarea şi semni- 
ficaţia evenimentelor. Relaţiile lor 
interpersonale devin lipsite de selecti- 
vitate şi finalitate, iar sistemul răspun- 
surilor şi îndatoririle familiale, profe- 
sionale, sociale etc. este putemic dez- 
organizat. Este vorba în ultimă instanţă 
de o atenuare considerabilă a dimen- 
siunii conştiente a integrării comporta- Fig. 16. Tomografia computerizată relevă prezenţa 


: ai E ai . unei mari tumori frontale stângi (limfom malign) 
mentului, alterându-se atât conştiinţa care a provocat bolnavului tulburări marcante de 


lumii externe, cât şi conştiinţa de sine comportament, hemipareză dreaptă şi tulburări de 
(fig. 16). vorbire (expresive), 


III. TEORII CU PRIVIRE LA FUNCŢIILE LOBULUI FRONTAL 


Teorii unificatoare faţă de cele multicomponente 


Anterior, s-a arătat în mod clar că, cortexul prefrontal joacă un rol crucial în 
comportamentul inteligent normal. Totuşi, caracterizarea mai precisă a funcţiilor 
cortexului prefrontral este evazivă. În continuare vom face o scurtă trecere în revistă 
a câtorva tulburări cognitive, care apar adesea după leziunile prefrontale şi vom 
examina datele teoretice susţinute cu privire la rolul lobilor frontali în cogniţie. 

Teoriile cu privire la funcţia lobului frontal variază cu extinderea feno- 
menului pe care acestea intenționează să-l explice. În unele cazuri ele a se limi- 
tează la explicarea performanţelor dintr-o singură probă, în timp ce în alte cazuri 
ele intenționează să ia în consideraţie majoritatea sau toate modificările cognitive 
care apar după leziunile prefrontale. 

În continuare vom relata teoriile care intenţionează să descrie mai mult un 
fenomen izolat, deoarece cortexul prefrontal are mai multe funcţii cognitive de 
bază. Cercetările pentru o teorie unică a funcţionării lobului frontal sunt destul de 
reduse în comparaţie cu anatomia funcțională cunoscută a lobilor frontali. 

Cortexul prefrontal inciude câmpurile oculare frontale implicate în controlul 
mişcărilor oculare voluntare, aria Broca implicată în procesele limbajului, şi 
cortexurile dorsolateral, orbitofrontal şi median. 

Leziunile prefrontale dorsolaterale sunt asociate mai strâns cu deficitele cog- 
nitive, în timp ce leziunile orbitofrontale sunt în relaţie cu modificările de persona- 
litate. Diferențe funcţionale consistente au fost găsite şi între diferite arii ale 
cortexului dorsolateral. 

În fine, poate fi notată pe larg şi asimetria emisferică. Astfel, lobul frontal 
stâng este mult mai strâns legat de vorbire, iar lobul frontal drept este clar implicat 
în sarcinile materiale, nonverbale. 

Oricum, în ciuda diversităţii modificărilor cognitive care apar după leziunile 
frontale, a disocierii lor şi a heterogenicităţii neuroanatomiei funcţionale cunoscute, 
mulţi autori doresc să unifice teoriile legate de funcţia lobului frontal. În acest sens, 
redăm în continuare câteva deficite care apar în mod evident la bolnavii cu leziuni 
prefrontale. 


Gândirea abstractă 


Goldstein (1944) a arătat că lobii frontali sunt importanţi în special pentru 
gândirea abstractă şi că „atitudinea abstractă“ nu poate fi adoptată de către pacienţii 
cu leziuni frontale expensive. 

Totuşi, majoritatea probelor (Wisconsin Card Sorting Test, WCST: Se- 
quencing Tasks; Stroop Tasks; Go-No-Go-Tasks; Context Memory etc.) nu par a 
depinde de gândirea abstractă. 

În Wisconsin Card Sorting Test (WCST) i se arată subiectului patru cărţi de 
joc ale căror figuri geometrice diferă după culoare, forma şi numărul elementelor 
reprezentate (un triunghi roşu, două stele verzi, trei cruci galbene şi patru cruci 
albastre). 

Apoi, pacientul primeşte un 1 pachet cu 128 astfel de cărţi de joc care variază 
după culoare, formă şi numărul figurilor desenate, fiind rugat să sorteze fiecare 
carte de joc din pachet (carduri răspuns) şi să o plaseze în faţa fiecăreia din cele 
patru carduri arătate (carduri stimul). După efectuarea alegerii, este rugat să verifice 
dacă testul a fost făcut corect sau incorect şi să utilizeze informaţia respectivă 
pentru a efectua toate corecturile posibile. 

Primul criteriu de sortare este culoarea, celelalte alegeri fiind considerate 
greşite. După obţinerea de către subiect a 10 culori consecutive corecte, se schimbă 
criteriul de sortare, astfel încât alegerea după culoare să fie considerată greşită. Se 
trece apoi la alegerea după formă, iar după 10 alegeri corecte criteriul se schimbă 
din nou. Procedeul se repetă până când se completează 6 astfel de schimbări în 
următoarea ordine: culoare, formă; număr; culoare; formă; număr, 


Psihofiziologia lobilor frontali 63 


Scorul testului include două măsurători: numărul erorilor perseverative şi 
numărul categoriilor obţinute. Milner (1963) a constatat că toţi pacienţii cu leziuni 
ale cortexului prefrontal dorsolateral au făcut un număr neobişnuit de mare de erori 
faţă de grupul de control în care a inclus numeroase cazuri cu rezecţii de lob tem- 
poral stâng, lob parietal stâng, regiune temporoparieto-occipitală şi rezecţii combi- 
nate orbitotemporale. Postoperator, pacienţii frontali se limitează la o singură alegere 
şi perseverează fără a mai schimba categoriile. În consecinţă, testul WCST este 
sensibil pentru pacienţii cu leziuni prefrontale. 

Sequencing tasks (probele secvențiale) se referă la secvențele motorii con- 
crete de tipul secvenţelor mişcărilor mâinii şi la secvențele comportamentale mai 
abstracte, de tipul pregătirii obişnuite de dimineaţă pentru plecarea la muncă. 

Pacienţii cu leziuni frontale sunt foarte disruptivi în privinţa acestor abilităţi. 
Probele care cer planificarea secvenţelor (ex., de preparare a mâncării) depind de 
ariile frontale. 

În Stroop Tasks, inventată de Stroop (1935) i se prezintă subiectului mai 
multe culori şi numele acestora după care pacientul este rugat să le numească sau 
să le citească. Aici, există o condiţie congruentă în care cuvântul şi culoarea 
corespund şi o condiţie conflictuală în care cuvântul şi culoarea nu corespund. La 
pacienţii cu leziuni frontale stângi apar mari dificultăţi la proba conflictuală. 

La Go-No-Go Tasks, pacientul este pus în situaţia de a stopa răspunsul mo- 
tor la o alarmă falsă. 

Adesea, bolnavii cu leziuni frontale sunt incapabili a inhiba răspunsurile 
necorespunzătoare (ex., bolnavul este pus să sucească o cheie când apare o lumină 
roşie şi una albastră şi apoi numai la lumina roşie). Fi fac mai multe erori decât 
pacienţii de control, manifestate în special prin răspunsuri fals-pozitive. 

Context Memory se reteră la faptul că deşi majoritatea pacienţilor cu leziuni 
frontale nu sunt amnezici, ei au afectate anumite probe de memorie. Cea mai bine do- 
cumentată este tulburarea memoriei pentru informaţia contextuală, adică pentru reamin- 
tirea corectă a sursei unui fapt sau a contextului său temporal (contextul spaţiotemporal). 


Utilizarea erorii 


Luria (1966) a sugerat că pacienţii frontali sunt deficitari în utilizarea ero- 
rilor în scopul ghidării comportamentului lor. Performanţele obţinute de WCST 
reprezintă un exemplu perfect cu privire la confirmarea acestui fapt. Pe de altă 
parte, Luria (1966) a relevat faptul că pacienţii frontali, adesea, nu pot să-şi concen- 
treze timpul de studiu asupra itemilor greşiţi anterior într-o probă de memorie. 


Pianificarea 


Luria şi Homskaya (1964), Benton (1968) şi Shallice (1982) au atribuit 
lobilor frontal; funcţia de planificare, iar Duncan (1968) a încadrat această acti- 


64 TRATAT DE NEUROPSIHOLOGIE 


vitate în termenii modelelor ştiinţifice cognitive recente de rezolvare a proble- 
melor. El a afirmat că activitatea umană conştientă necesită o listă de obiective şi 
un set de acţiuni asemănătoare structurii unui document. 

Comportamentul direcționat în acest scop este produs printr-un proces similar 
analizei însemnătăţii sfârşitului (rezulatului) preconizat de Newell şi Simon (1972). 

În consecință, scopurile inhibă acele structuri acţionale care nu sunt rele- 
vante pentru obţinerea lor. Autorii sugerează că responsabil pentru comportamentul 
pacienţilor cu leziuni frontale este defectul de utilizare a listei scopurilor care 
forțează comportamentul. Această relatare poate explica multe, dar nu toate 
eşecurile obţinute la probele revăzute anterior, De exemplu, ea nu explică contextul 
dificultăţilor de memorie. Mai mult, dacă noţiunea de listă a scopurilor este extinsă 
şi la cauza eşecurilor din aceste probe simple de go-no-go sau de fluenţă, atunci 
putem anticipa, contrar evidenţelor, ratarea virtuală la orice probă cognitivă. 


Inhibiţia 


Teoria conform căreia lobii frontali au funcţie inhibitoare, de suprimare a 
tendinței acţiunilor dominante în favoarea comportamentelor cu scopuri destinate, a 
fost propusă recent în baza mai multor date bazate pe dezvoltarea umană normală 
şi pe experimentele fiziologice făcute pe maimuțe. Diamond (1989) a argumentat, 
pe baza întinderii comportamentelor copiilor mici şi a puilor de maimuţă că, 
cortexul pretrontal are rolul de a inhiba astfel de funcții. 

Aşa explică autorul deficitele frontale obţinute la WCST dar şi acţiunile ne- 
corespunzătoare notate uneori după leziunile frontale. Dempster (1992) a arătat că 
funcţia inhibitoare a cortexului frontal, în special cea de suprimare a stimulilor irele- 
vanţi sau asociativi, poate fi raportată la o largă varietate de patternuri legate de dez- 
voliarea cognitivă, de vârsta cognitivă şi de datele obținute de la pacienţii cu le- 
ziuni frontale. 

Şi Roberts şi colab. (1994) au argumentat că procesele inhibitorii frontale (şi 
memoria de lucru) stau la baza patternurilor performanţelor din probele obţinute pe 
normali şi pacienţi. 

Până la un anumit nivel, teoria inhibitorie este corectă din punct de vedere 
descriptiv. Totuşi, la baza deciziei de inhibare a unui răspuns dominant se află un 
complex de procese. Nu este clar de ce locul afectat constituie o componentă inhibitoare. 

Ca şi celelalte teorii de până aici, teoria inhibitorie nu poate explica un anumit 
număr de fenomene asociate lezării lobului frontal uman. 


Sistemul atenţional de supervizare 


După Shallice (1982, 1988) şi Shallice şi Burgess (1991) lobii frontali ini- 
ţiază sistemul atenţional de supervizare (SAS — Supervisory Attentional System). 

Deşi acest sistem nu este necesar pentru activarea de rutină, care este controlată de 
asocierile învăţate dintre stimulii mediului înconjurător şi acţiunile posibile, el 
serveşte pentru a oprima această asociere când stimulii sau scopurile sunt noi. 
Astfel, pacienţii cu leziuni frontale la care SAS este lezat nu mai pot exercita 
controlul direct asupra acţiunilor lor ci răspund pur şi simplu numai la stimuli. 
Această teorie se acordă bine cu comportamentul pacienţilor frontali. Astfel, ei se 
comportă mai normal în situaţiile familiare decât în cele nefamiliare. 


Memoria de lucru 


Memoria de lucru este o formă a memoriei pe termen scurt, descrisă adesea 
când scriitorul doreşte să sublinieze că informaţia este menţinută pe linie, în scopul 
îndeplinirii estimării acesteia. 

Fuster (1980) a furnizat primele detalii cu privire la rolul memoriei de lucru 
în procesele prefrontale. El a descris rolul cortexului prefrontal în integrarea 
informaţiei distribuită temporal, un proces complex atribuit în parte memoriei de 
lucru pe termen scurt. 

Goldman-Rakic (1987), în baza cercetărilor pe primate, a arătat că memoria 
de lucru reprezintă o funcţie a lobului frontal. Ea a argumentat că cortexul pre- 
frontal răspunde de menţinerea informaţiei (memoria reprezentaţională) şi că ul- 
tima este utilizată pentru ghidarea acţiunii. 

Funahashi şi colab. (1993), Cohen şi colab. (1994), D'Esposito şi colab. 
(1995) au sugerat pe baza studiilor neuroimagistice efectuate pe oameni, că pro- 

esele memoriei de lucru sunt localizate în creierul uman, prefrontal. 

Goldman-Rakic (1987) a sugerat că asocierea dintre cortexul prefrontal şi 
memoria de lucru poate explica un şir de tulburări cognitive umane care apar după 
leziunile frontale focale precum şi după alte afectări patologice nonfocale ale 
cortexului prefrontal (ex., schizofrenia, boala Huntington, boala Parkinson). 


IV. BOLILE LOBILOR FRONTALI CU IMPORTANȚĂ 
NEUROPSIHOLOGICĂ 


DEMENŢA FRONTOTEMPORALĂ 


Degenerarea lobară fronto-temporală (DLFT) este cauza comună de debut a 
demenţei precoce. În cadrul DLET există trei sindroame clinice care apar: demenţa 
frontotemporală (DFT); afazia non fluentă progresivă; şi demenţa semantică 
(Kemenoft şi colab., 2002). 

În continuare vom discuta numai caracteristicile comportamentale, neuro- 
psihologice şi patologice ale DFT. 


Caracteristici comportamentale ale DFT 


Primele stadii ale DFT se caracterizează prin modificări marcante de perso- 
nalitate şi de comportament. Pacienţii devin iritabili, apatici şi dezinhibaţi. Dezinhi- 
biţia grosolană duce adesea la impulsivitate, agresivitate crescută şi la comporta- 
ment antisocial. 

Actele antisociale se pot întinde de la comentarii inadecvate până la forme 
variate de comportament criminal. Miller şi Cummings (1999) arată că 50% din 
pacienţii cu DFT sunt implicaţi în furturi, agresiuni fizice, urinare în public sau 
masturbaţie şi conducere neetică a unei funcţii. Neary şi colab. (1998) arată că 
pacienţii cu DFT se manifestă prin logoree, râs inadecvat, cântare şi invadare a 
spaţiului personal. 

Au fost observate şi alte aspecte ale conştienţei personale cum ar fi igiena şi 
îngrijirea necorespunzătoare. Aceste deficite ale conştienţei personale şi sociale 
sunt complicate în continuare de lipsa de discernământ asupra comportamentului şi 
a impactului acestuia asupra celorlalţi (Damasio şi colab., 1994). 

Pacienţii cu DFT sunt lipsiţi adesea de empatie, fiind descrişi ca emoţional 
indiferenți şi apatici. Unii pacienţi devin auto-captivaţi şi se bucură puţin de 
fericirea prietenilor şi membrilor familiei. Alte simptome afective caracteristice din 
DFT includ depresia, anxietatea şi caracteristicile psihotice. Hiperoralitatea acestora 
se manifestă prin hiperfagie, chiolhanuri şi consum excesiv de lichide saw/ori 
alcool (Miller şi colab., 1991). 

Progresiv, pacienţii cu DFT prezintă modificări în structura şi producţia 
vorbirii. În timpul primei faze pacienţii vorbesc mult, utilizează frecvent fraze 
stereotipe şi prezintă echolalie. Ultimele faze se caracterizeză prin mutism. 


Caracteristici neuropsihologice ale DFT 


După Neary şi colab. (1998), profilul neuropsihologic al DFT se caracte- 
rizează printr-o afectare semnificativă măsurătorilor lobului frontal în contextul 
păstrării memoriei, limbajului şi abilităţilor spaţio-vizuale. 

Măsurătorile lobului frontal sunt formate din teste desemnate a evalua abi- 
lităţile funcţiilor executive, cum ar fi planificarea, flexibilitatea mintală, fluenţa 
verbală, noţiunile abstracte şi abilitatea de a inhiba răspunsurile la patternurile 
copleşitoare de comportament. 

Cele mai standardizate mijloace de măsurare neuropsihologică a funcţiilor 
executive includ WCST, testul Stroop şi Trial Making Test. 

La testele respective s-a constatat că pacienţii cu demenţă Alzheimer au 
afectată mai mult memoria decât sarcinile executive, în timp ce grupul cu DFT a 
prezentat un pattern opus. 

Pacienţii cu DFT execută defectuos măsurătorile legate de memoria recentă, 
limbajul şi sarcinile spaţial vizuale, dar aceste deficite apar secundar disfuncţiei exe- 
cutive din cauza neatenţiei, ineficienţei strategiilor organizaționale şi proastei auto- 
monitorizări (Brun şi colab., 1994; Damasio şi Anderson, 1993). 


Caracteristici patologice 


După criteriile patologice propuse de Brun şi colab. (1994), DFT apare în 
cazul lezării bilaterale şi simetrice a lobilor frontali şi temporali anteriori. 

Microscopic s-a notat un proces degenerativ în cortexul frontal sau fronto- 
temporal, caracterizat prin spongiozitate, pierdere neuronală şi glioză. Au mai fost 
observate prezenţa neuronilor acromatici (celule Pick), prezenţa incluziei corpilor 
Pick, a argirofiliei şi a edemului. 

Sindromul clinic al DFT poate apărea în prezenţa sau în absenţa corpilor 
Pick şi a celulelor Pick (Miller şi colab., 1993). 


LEZIUNILE CEREBRALE TRAUMATICE 


Leziunile cerebrale posttraumatice, dar în special cele apărute după trau- 
matisme craniene închise, implică frecvent aspectele polar şi orbital ale lobilor 
frontali. 

Caracteristicile comportamentale cel mai comun observate în traumatismele 
craniene închise, urmate de leziuni ale lobului frontal includ amnezia posttrau- 
matică, deficitele de atenţie şi modificările de personalitate. Amnezia posttrau- 
matică (APT) rezultă din deconectarea sau lezarea telencefalului bazal şi a cortexu- 
lui frontoorbital. APT apare de obicei în timpul perioadei acute de revenire, după 
un traumatism cranian sever. Pacienţii prezintă în mod tipic confuzie, dezorientare, 
tind a confabula şi au dificultăţi în învăţarea şi reamintirea informaţiei. 

Durata APT depinde de severitatea şi rezultatul leziunii cerebrale. 

Deficitele de atenţie reprezintă consecințe comportamentale relativ comune 
ale traumatismelor craniene severe (Kemonoff şi colab., 2002). Distractibilitatea, 
problemele legate de concentraţie, inabilitatea de a se concentra şi lentoarea gene- 
rală sunt cele mai comune simptome (Stuss şi Benson, 1984). 

Atenţia este considerată ca un complex de procese cognitive reprezentat de 
un număr de componente ca de exemplu alerta fazică, atenţia selectivă şi atenţia 
susținută. Numeroase studii făcute pe pacienţii cu traumatisme craniene închise 
sugerează că, componentele atenţionale individuale pot fi selectiv deteriorate după 

lezarea lobului frontal. De exemplu, investigatorii au legat regiunile mediofrontale 
de deficitul de menţinere a atenţiei (Perecman, 1987). Alţii atribuie afectarea 
atenţiei selective, leziunilor fronto-talamice şi structurilor subcorticale. 

Leziunile trumatice cerebrale care afectează lobii frontal şi temporal dau 
modificări profunde de personalitate şi de adaptare socială. Victimele traficului şi 
ale altor traumatisme craniene prezintă activitate redusă, conştienţă diminuată, afect 
tacit şi lipsă de iniţiativă. Acest sindrom apatic este atribuit lezării părţii mediale a 
lobilor frontali. 

Traumatismele cranio-cerebrale închise pot produce un sindrom euforic, 
caracterizat prin impulsivitate, dezinhibiţie sexuală, comportament social inadecvat 
şi agresivitate. În această clasă a deficitelor de personalitate sunt implicate re- 
giunile fronto-orbitare (Prigatano şi Schacter, 1991; Stuss şi Benson, 1986; 
Kemenoff şi colab., 2002). 

Capitolul II 


PSIHOFIZIOLOGIA LOBILOR TEMPORALI 


Introducere 


Lobii temporali reprezintă structurile cerebrale cel mai uşor de recunoscut, 
prin faptul că atunci când sunt priviţi din lateral seamănă cu policele. Numele re- 
flectă localizarea lor sub osul temporal din partea laterală a capului. La rândul său, 
osul temporal a primit acest nume de la faptul că el reprezintă locul în care începe 
încărunţirea părului, indicând, cu trecerea timpului, vârsta (L. tempus). Într-un 
anumit fel, lobii temporali sunt mai mult imagini avantajoase decât entităţi 
anatomice (Buchtel, 2002). Ei îşi împart marginile cu lobii occipital şi parietal, dar 
delimitările lor nu sunt definite prin repere precise. 

Definirea mai bună a limitelor anatomice ale lobilor temporali ar veni de la 
proiecţiile intracorticale şi talamice precum şi de la analiza funcţională a diferitelor 
lor subunități. 


ANATOMIE ŞI FIZIOLOGIE 


Lobul temporal situat inferior scizurii Sylvius este delimitat posterior de o 
linie arbitrară care uneşte scizura perpendiculară externă (şanţul parieto-occipital) 
cu incizura preoccipitală sau cu marginea anterioară ariei 19 a lobului occipital. 
Fisura sylviană (fisura cerebrală laterală sau şanţul sylvian) defineşte limita dor- 
sală, în timp ce marginea posterioară de la acest nivel dorsal este definită de ariile 
parietale Brodmann 39 şi 40. 

Suprafaţa laterală este împărţită de două şanţuri în trei circumvoluţii para- 
lele. Şanţul temporal superior începe în apropierea polului temporal, are un traiect 
uşor ascendent spre posterior, paralel cu ramul posterior al șanțului lateral, după 
care se curbează în sus şi se termină în lobul parietal. Şanţul (sulcusul) temporal 
inferior este subiacent şi paralel cu şanţul superior. Capătul său posterior, paralel cu 
porţiunea terminală a şanţului superior, urcă şi se termină în lobul parietal (fig. 17). 
Astfel suprafața laterală a lobului temporal este împărţită în trei circumvoluţii 

paralele: temporală superioară (T1), medie (T2) şi inferioară (T3). Circumvoluţia 
temporală superioară (T1) se continuă de-a lungul marginii superioare cu girusurile 
planşeului ramului posterior al şanţului lateral. De obicei în număr de două (ante- 
Tior şi posterior), ele pornesc din şanţul circular al insulei şi se întind oblic antero- 
lateral către suprafaţă, sub denumirea de girusuri temporale transverse sau auditive. 
Girusul anterior reprezintă aproximativ aria 41. Regiunea auditivă a cortexului ce- 
rebral a făcut obiectul mai multor interpretări citoarhitectonice dificil conciliabile. 
Totuşi, toţi autorii sunt de acord că aria auditivă primară (aria 41 Brodmann) este 
de talie mică la om şi că nu ocupă decât o parte a circumvoluţiilor Heschl (Dănăilă 
şi Golu, 2002). 


Fig. 17. Sulcusurile şi circumvoluţiile feţei laterale ale lobului temporal. 


]. sulcusul lateral (Scizura Sylvius); 2. sulcusul temporal superior; 3. sulcusul temporal inferior, 4. 
circumvoluția temporală superioară (TI); 5. circumvoluţia temporală mijlocie (72); 6. circumvoluţia 
temporală inferioară (T3); 7. şanţ (sulcus) parieto-occipital; 8. incizura preoccipitală. 


Regiunea posterioară, mai mare, a feţei cerebrale inferioare, aflată deasupra 
fosei craniene medii şi a tentoriului, este traversată antero-posterior de şanţurile 
colateral şi de cel temporo-occipital lateral. Şanţul colateral (temporo-occipital me- 
dial) porneşte de lângă polul occipital, după care se extinde anterior, paralel cu 
scizura calcarină, până în apropierea şanţului rinal. Între şanţul colateral ŞI scizura 
calcarină se interpune girusul lingual. Şanţul rinal are direcţia celui colateral şi 
separă polul temporal de uncus, situat posteromedial. 

Şanţul temporo-occipital lateral, paralel cu şanţul temporo-occipital medial 
(colateral), nu ajunge până la polul occipital şi este frecvent divizat. Girusul lingual 
dintre scizura calcarină şi şanţul colateral trece în girusul parahipocampic, a cărui 
origine se află la nivelul istmului, continuare a girusului cinguli. Anterior, girusul 

emisferul stâng, aria Wernicke, care include aria lobului temporal 22 (dar şi arnle 
parietale 39 şi 40), se întinde la capătul posterior al circumvoluţiei temporale 
superioare, acolo unde întâlneşte lobul parietal. Imediat anterior de această regiune 
se găseşte, bilateral, girusul Heschl (cortexul auditiv primar). 


Fig. 19. Girusuri şi arii citoarhitectonice Brodmann de pe suprafața medială 
a lobului temporal şi occipital. 


Fig. 20. Ariile citoarhitectonice Brodmann de pe suprafața laterală a lobului temporal. 


1. girusul supramarginal; 2. girusul angular, 3. ariile 41, 42 şi 52 alcătuiesc zona acustică primară. 

Rinencefalul temporal (partea limbică a lobului temporal), constituit în prin- 
cipal din a 5-a circumvoluţie, temporală poate fi divizat într-un rinencefal olfactiv 
şi un rinencefal de integrare. Rinecefalul olfactiv este format din uncus şi unele 
nuclee ale complexului amigdalian care permit diferențierea mirosurilor (arie olfac- 
tivă primară). Rinencefalul de integrare este format din complexul amigdalian şi 
din structurile hipocampice. Hipocampul primeşte aferenţe din sistemul limbic şi 
este inclus în circuitul lui Papez de control al vieţii emoţionale (vezi vol. 1). 

În porţiunea medio-bazală a lobului temporal, complexul amigdalian şi 
hipocampul constituie un sistem esenţial pentru elaborarea experienţelor afective, 
motivaţionale şi de memorie. Leziunile hipocampice distructive bilaterale antre- 
nează amnezii severe şi chiar demenţe, în timp ce descărcările paroxistice de la 
acest nivel se manifestă prin două simptome importante: activitatea psihomotorie 
inconştientă, în care subiectul nu-şi păstrează amintirile, şi crizele halucinatorii 
resimţite „în unitatea unei experienţe trăite, a cărei amintire este păstrată de către 
subiect” (Cambier şi colab., 1982). 

S-a demonstrat că alocortexul, prin hipocamp şi amigdală, coordonează 
importante funcţii vegetative (viscerale), participă la desfăşurarea unor reacţii fun- 
damentale afectiv-emoţionale şi motivaţionale, reglează funcţia oro-alimentară şi 
cea sexuală şi are un rol principal în memoria de fixare. 

Poeck (1985) arată că pe faţa externă a lobului se găsesc ariile acustice pri- 
mare (ariile 41 şi 42) şi aria acustică secundară (aria 22). 

Pe faţa infero-laterală a lobului temporal se găsesc proiecţiile vizuale (ariile 
37, 20 şi 21). Acestea sunt arii de înaltă integrare senzorială (arii terțiare), prin 
faptul că asigură integrarea senzorială plurimodală în relaţie cu ariile parietale şi 
occipitale. Lezarea bilaterală a ariilor vizuale asociative ale lobului temporal dau 
naştere sindromului Kluver-Bucy (Kluver şi Bucy 1937), sindrom de disociaţie 
între funcţiile vizuale şi funcţiile limbice. 

La om ariile asociative s-au dezvoltat considerabil, în timp ce funcţia ol- 
factivă, bine reprezentată la primate, şi-a pierdut enorm din importanţa sa sen- 
zorială. 

Conexiunile intracorticale ale neocortexului temporal cu lobii vecini (în par- 
ticular cu cortexul asociativ vizual) sunt multiple. Proiecţiile aferente ale căii audi- 
tive specifice, via corpii geniculaţi interni, precum şi proiecţiile pulvinarului şi ale 
sistemului intralaminar al talamusului sunt recunoscute de mult timp. Structurile 
neocorticale ale celor doi lobi temporali sunt legate prin corpul calos. 

În consecinţă, neocortexul temporal reprezintă capătul cortical al analiza- 
torului acustic şi vestibular. Fiecare cohlee se proiectează pe ambele emisfere ce- 
rebrale prin fibre acustice homo- şi heterolaterale. 

Căile auditive ce pleacă de la o ureche se împart în două contingente: unul 
subţire, care ajung la regiunea temporală ipsilaterală şi altul voluminos care se 
duce la regiunea temporală controlaterală prin intermediul ultimei staţii de releu a 
corpului geniculat medial. Cortexul auditiv drept primeşte mesaje provenite de la 

urechea stângă şi invers. Conexiunile dintre cele două arii urmează calea trans- 
caloasă. Lezarea receptorilor periferici ai urechii sau nervilor acustici determină 
surdităţi unilaterale. Leziunile unilaterale ale căii acustice din trunchiul cerebral pot 
antrena hipoacuzie, deoarece această cale conţine proiecţii directe şi încrucişate. 
Lezarea unilaterală a ariei auditive primare (girusul Heschl) nu determină surditate. 
Leziunile corticale bilaterale ale ariilor primare antrenează surditate corticală. Neo- 
cortexul temporal are un rol importan şi în desfăşurarea proceselor psihice şi de 
limbaj. 


Specializarea emisferică 


La om, funcţiile lobului temporal pot fi înţelese cel mai bine prin inter- 
mediul principiului organizării lateralizării acestora. S-a stabilit clar că lobii tempo- 
rali au o contribuţie importantă în memorie şi percepţie, dar tipurile de materiale, 
care sunt manevrate optim de mecanismele lobilor temporali drept şi stâng depind 
de partea pe care o avem în vedere. 

Pentru a simplifica descrierea acestor funcţii, referirile la emisferele dreaptă 
şi stângă se bazează pe reprezentarea tipică a majorităţii dreptacilor şi stângacilor. 
Cu alte cuvinte, emisferul cerebral stâng este răspunzător de majoritatea funcţiilor 
vorbirii, iar emisferul cerebral drept răspunde de majoritatea funcţiilor vizual- 
spaţiale. Există totuşi şi unele excepţii printre indivizii dreptaci şi stângaci pentru 
desemnarea funcţiilor vizual-spaţiale şi a funcţiilor vorbirii, care nu sunt latera- 
lizate unidimensional. 

Aceste afirmaţii au trebuit făcute din cauză că pentru lobii temporali şi 
pentru porţiuni semnificative din lobii frontal şi temporal multe din funcţiile lor 
trebuie discutate în contextul organizării emisferei în care lobul este localizat 
(Buchtel, 2002). 

Datele acestor afirmaţii provin din observarea pacienţilor cu leziuni cere- 
brale, din efectele stimulării electrice directe în timpul chirurgiei cerebrale şi din 
studiile imagistice cerebrale (ex., tomografia cu emisie pozitronică-PET şi imageria 
prin rezonanță magnetică funcţională - IRM f. 

Diferenţele izbitoare dintre funcţiile lobilor temporali drept şi stâng nu sunt 
reflectate la fel de frapant şi în diferenţele morfologice. 

Fisura Sylvius ia naştere mai brusc în emisferul stâng decât în cel drept, dar 
acest pattern corelează slab cu mecanismele vorbirii (aproximativ 60% dintre drep- 
taci au un sistem temporal mai dezvoltat în stânga, în schimb peste 97% dintre 
dreptaci au mecanismele vorbirii în emisferul stâng). 

Neuroanatomic şi funcţional părţile posterioare ale lobului temporal inferior 
(în special girusul fusiform, aria 37) pot fi considerate extensii ale sistemului vi- 
zual al lobului occipital. 


Psihotiziologia lobilor temporali si 


Înregistrările făcute la animale cu microelectrozi la sarcini vizuale precum şi 
caracteristicile imaginilor cerebrale funcționale de la om, au arătat că celulele din 
această regiune sunt implicate activ în analiza imaginilor vizuale. La animale, s-a 
constatat că celulele respective sunt sensibile în special la prezenţa feţelor şi a altor 
părți ale corpului. 

Din cauza poziţiei sale în craniu, lobul temporal este vulnerabil la leziunile 
produse de traumatismele craniene închise şi de presiunea intracraniană crescută. 
Apropierea sa de faţă şi deschiderea în craniu a nasului duc la o implicare majoră a 
acestora la acţiunea virusului herpes simplex. 

După lezarea lobilor temporali apar modificări cognitive în probele de 
memorie şi percepţiei. 


Memoria 


Structurile mediale ale lobului temporal (amigdaia, hipocampul şi cortexul 
rinal) au rol în unele aspecte de stabilire a datelor noi în memorie. Totuşi inter- 
pretarea rolului acestor porţiuni mediale este dificilă din cauză că lezarea unei 
regiuni perturbă şi funcţia celorlalte, iar studiile făcute pe animale la care se pot 
face leziuni precise nu au analogii exacte cu sarcinile memoriei administrate la om. 


Emoţia 


Organizarea emisferică a emoţiei a căpătat un nou impuls datorită revoluţiei 
biologice din psihiatrie şi din sistemul limbic cu rol important în expresia emoţiei. 

În particular, amigdala are o contribuţie importantă în răspunsurile şi expe- 
riențele emoţionale normale şi anormale. La indivizii cu comportament emoţional 
inacceptabil s-a recurs în extrem la excizia acestor structuri. Efectul amigdalecto- 
miei asupra comportamentului agresiv poate fi completat prin eliminarea unui fac- 
tor iritativ din seria structurilor cerebrale implicate în acest comportament (Dănăilă 
şi Golu, 1988). Prin această operaţie, multe manifestări comportamentale de tipul 
violenţei explozive necontrolate, al instabilității dispoziţiei şi al lipsei puterii de 
concentrare, când aceste stări au la bază etiologia epileptică, sunt uneori dramatic 
influențate sau ameliorate. Postoperator bolnavii prezintă indiferență emoţională, 
scăderea nivelului gândirii spontane şi productive, deficite de învăţare şi în dome- 
niul capacităţii de selectare şi de înregistrare a stimulilor. La aceşti bolnavi s-a mai 
constatat şi ameliorarea performanţelor de înmagazinare şi reamintire a materia- 
lului învăţat (Andersen, 1972). Relaţiile sociale şi familiale se normalizează dato- 
rită stabilităţii emoţionale. 

Distrucţia bilaterală a amigdalei cauzează o severă tulburare a comportamen- 
tului afectiv normal (sindromul Kluver-Bucy). Leziunile umane sunt în general uni- 

laterale şi adesea incomplete, dar chiar şi lezarea amigdaloidă unilaterală duce la 
modificarea experienţei emoţionale. Recent, amigdala a fost implicată în mani- 
festările schizofreniei şi a tulburărilor bipolare (Buchtel, 2002). 


Recepţia vizuală 


Contribuţia lobului temporal la percepţia vizuală a fost clarificată prin 
divizarea proiecţiilor vizuale de la nivelul lobului occipital în două direcţii sau căi, 
o cale dorsală din lobii parietali implicată în localizarea spaţială şi o cale ventrală 
din lobii temporali implicată în aprecierea calităţilor obiectelor (şi a identificării 
lor) în scena vizuală. 

Primele date controversate obţinute prin înregistrările celulare singulare, au 
confirmat că neuronii din lobul temporal inferior al maimuţelor răspund la stimuli 
vizuali complecşi. 


Recunoaşterea obiectelor şi a feţelor 


Lezarea lobului temporal inferior, în special bilaterală, împreună cu afectarea 
porţiunilor inferioare: ale ariilor 18 şi 19, duce la apariţia aşa-numitei prosopag- 
nozii. Pacienţii cu această tulburare pot vedea o faţă, dar nu recunosc persoana 
după faţa respectivă. Acest fapt perturbă recunoaşterea prietenilor, rudelor şi a per- 
soanelor renumite. Interesant este faptul că după ce persoanele vorbesc, identitatea 
lor este recunoscută imediat. Prosopagnozicii pot recunoaşte şi interpreta corect 
expresiile faciale şi sunt capabili a identifica o persoană după alte indicii vizuale 
nefaciale, cum ar fi mersul sau postura. 

Este clar că tulburarea cauzată de leziunile temporale inferioare are de-a face 
cu recunoaşterea conştientă, 

Persoanele cu prosopagnozie sunt, de asemenea, incapabile a învăţa noi feţe. 
Această tulburare poate fi acompaniată de dificultatea recunoaşterii sau numirii 
clădirilor faimoase, discriminării texturii şi percepţiei culorilor. În plus, în încer- 
carea de numire a obiectelor utilizează mai mult categorii generale decât numele 
obiectelor (ex., floare decât denumirea specifică „margaretă”, „muşcată”, „ghiocel” 
etc). | 
Prosopagnozia a fost constatată şi la bolnavi cu leziuni temporale inferioare, 
unilaterale dar natura tulburării diferă după partea lezată. Când leziunea se află în 
stânga, persoana poate identifica incorect faţa, dar dă un răspuns corect de 
categorie (ex., numeşte diferite figuri politice sau amuzante). Aceasta este numită 
prosopagnozie „profundă" în analogie cu dislexia „profundă" în care persoana 
citeşte un cuvânt legat semantic de un cuvânt de pe pagină. Când leziunea se află 

în dreapta, persoana poate fi înceată şi dezordonată în recunoaşterea feţelor dar nu 
profund prosopagnozică (fig. 21). 


E DRE ICI i 


Fig. 21. Tomografia computerizată relevă prezenţa unei tumori temporale situată în jumătatea 
posterioară a lobului temporal drept, la un bolnav cu prosopagnozie. 


S-a constat că regiunile responsabile pentru aceste categorii diferite de 
recunoaştere perceptuală sunt apropiate neuroanatomic astfel încât este dificil de 
lezat una din ele şi de lăsat intactă pe cealaltă. 


Limbajul 


Deasupra sulcusului temporal superior se află girusul temporal superior iar 
stimularea acestuia în special în jumătatea sa posterioară din emisferul stâng la 
dreptaci cauzează adesea oprirea vorbirii sau alte alterări ale abilităţilor limbajului. 
PET (Positron Emission Tomography) arată activarea bilaterală a girusurilor Heschl 
şi activarea unilaterală a ariei Wernicke (numai din emisferul stâng) atunci când 
subiecţii dreptaci tipici ascultă un material verbal sau narativ. 

Girusul temporal mediu se află între sulcusurile temporale superior şi mediu. 
Ocazional aici se află ariile legate de vorbire, deşi este posibil ca acest pattern 
neobişnuit al reprezentării vorbirii să poată fi găsit predominant la pacienţii cu le- 
ziuni cerebrale preexistente (ex., pacienţi evaluaţi pentru chirurgia epilepsiei). 

Lezarea părţilor laterale şi inferioare ale lobului temporal din emisfera vor- 


birii cauzează deficite moderate în numirea categoriilor de obiecte şi prosopagnozie 


„profundă“ fără afectarea repetiţiei şi gramaticii. Lezarea aceloraşi regiuni din Emis- 
ferul drept provoacă deficite moderate în numircă categoriilor de obiecte Şi pro- 
sopagnozie de scurtă durată. Lezarea aceloraşi regiuni din ambele emisfere dă defi- 
cite severe în numirea categoriilor de obiecte şi prosopagnozie persistentă severă. 


Lezarea temporală anterioară din emisfera stângă provoacă deficite în gă- 


sirea numelor proprii, anomie şi restrângerea denumirii. Leziunile temporale ante- 


rioare din emisfera dreaptă dau deficienţe în denumirea SABESSICI faciale, iar 
leziunile bilaterale dau anomie şi deficite de memorie retrogradă. a _ 

Lezarea regiunii mediale a lobului temporal din emisfera stângă Provoaca 
memorie săracă pentru informaţii verbale noi. Lezarea aceleiaşi zone temporale din 
emisfera dreaptă dă memorie săracă pentru informaţiile nonverbale noi, Lezarea 
ambelor regiuni temporale mediale provoacă deficite severe de memorie pentru 
toate informaţiile noi (Buchtel, 2002). 

Autorul de mai sus a constatat prezența unei ării în a 
la unii pacienţi (oprirea vorbirii prin stimulare electrică), arie care poate fi extirpată 
fără pierderea semnificativă a abilităţii limbajului. ş , Y 

Existenţa şi persistența deficitelor de numire, după lobectomia temporală 
stângă în ciuda cruțării zonei posterioare a vorbirii ridică problema necesităţii 
pentru unii pacienţi a ariei inferioare a limbajului. Alţi PaCiS ui cu leziuni unila- 
terale stângi ale vârfului lateral şi anterior al lobului temporal, prezintă deficienţe 
izolate de numire (ex., pentru nume proprii)- ARE | 

Lezarea părţii anterioare a porţiunilor laterale şi inferioare a lobului temporal 
din emisferul drept se asociază cu deficit de memorie pentru episoadele autobio- 
grafice, deși celelalte funcţii ale memoriei retrograde rămân intacte (Buchtel, 2002). 


ei arii inferioare stângi a vorbirii 


Imageria funcţională 


PET şi IRMf au confirmat ipoteza conform căreia analiza vizuală se extinde 
în porțiunile inferioare ale lobilor temporali. ÎN majoritatea cazurilor, activarea a 
fost bilaterală, dar a existat o predominanţă stângă în cazul în care era căutat nu- 
mele obiectului. : : i 

În studiile pe animale, leziunile posterioare ale țesutului lobului temporal în- 
ferior au perturbat discriminarea vizuală, în timp ce leziunile mai anterioare au 
dereglat recunoaşterea vizuală. i Lu y 

În acest context merită a fi menţionat Că dezavantajul PGA funcţionale a 
creierului constă în faptul că patternul activării relevă ce este activat, nu ce trebuie 
activat pentru succesul îndeplinirii sarcinii. De exemplu, daca Ie ol Si CODSlia ca 
o anumită sarcină este dificilă, pot fi activate porțiuni din creier asociate cu rușe 
trarea şi cu nemulțumirea, deşi acestea nu fac parte din substratul neural al sarcinii. 

funcţionale multimodale (cortexul din versantul mai de jos al sulcusului temporal 
superior şi girusul temporal mijlociu care integrează informaţiile vizuale şi auditive). 


Conexiuni 


Inputurile cortexului auditiv vin de la numeroasele subdiviziuni ale nucleului 
geniculat medial. După extirparea regiunii primare se înregistrează, la pacienţii 
epileptici, răspunsuri ale potenţialelor evocate. 

Există conexiuni corticocorticale între regiunea nucleu şi regiunile centurilor 
(belt) şi paracenturilor (parabelt) într-un aranjament ierarhic (Brugge şi Reale, 
1985) (fig. 22). 

În afara inputurilor talamice de la porțiunile dorsală şi medială a nucleului 
geniculat medial (NGM), paracenturile primesc imputuri şi de la alţi nuclei cum ar 
fi pulvinarul (Fitzpatrick şi Imig, 1982). 

Conexiuni corticale reciproce există şi între regiunile celor două emisfere, 
care trec prin regiunea mijlocie a corpului calos. 

Există şi alte conexiuni ale cortexului auditiv cu structuri corticale şi sub- 
corticale dar acestea sunt mai puţin cunoscute. La maimuţă există conexiuni efe- 
rente importante între regiunile auditive şi nucleii mezencefalici (coliculi inferiori), 
ganglionii bazali, lobul frontal. 

La om, fasciculul arcuat care interconectează regiunea posterioară a GTS cu 
cortexul frontal din jurul ariei Broca joacă un rol important în percepţia şi 
producţia vorbirii. 


FIZIOLOGIE 


Neuronii auditivi corticali de la om au proprietăţi neîntâlnite la alte specii, 
datorită abilității omului de a procesa sunetele complexe cum ar fi muzica şi 
vorbirea. 

Organizarea tonotopică se referă la aranjamentul topografic al neuronilor în 
funcţie de răspunsul lor la tonuri şi frecvenţe diferite. 

Prin studiile de stimulare corticală efectuate în timpul intervențiilor neuro- 
chirurgicale, s-a demonstrat că stimularea GH provoacă percepții nonspecifice de 
tipul bâzâitului sau şuieratului. Dimpotrivă, stimularea regiunilor anterioară şi 
laterală a girusului temporal superior duce uneori la apariţia halucinaţiilor auditive 
complexe (muzicale, vocale, de vorbire) destul de vii. Aceste observaţii vin în 
acord cu ideea aranjării ierarhice a ariilor primare şi extraprimare (De Ribaupierre, 
1997). 

Proprietăţile binaurale ale neuronilor corticali auditivi, sensibili la di fer 
de distanţă ale sunetelor care sosesc la cele două urechi, reprezintă cheia siste 
nervos auditiv pentru evaluarea poziţiei spaţiale a sunetelor. 

Aceşti neuroni tind a răspunde preferenţial la sursele sonore din hemica 
spaţial contralateral, în timp ce alte unităţi au o activitate spaţială mai largă e 
la ambele câmpuri. 

Deşi datele arată că neuronii sensibili la poziţii spaţiale similare 
localizaţi în coloane corticale, nu există nici o reprezentare topografică a Spaţ 
în cortexul auditiv. 

Cercetările recente sugerează că spaţiul auditiv poate fi reprezentat de e 
populaţionale bazate pe ratele activităţii neurale. De asemenea, neuronii eg 
răspund uneori preferenţial la o anumită direcţie a mişcării în plan azimuta, 

În ultima parte a secolului al XIX-lea s-a demonstrat pe câini şi maimuțe y 
leziunile regiunii temporale superioare provoacă dezordini în percepția ay ii 
Astfel, câinii cu asemenea leziuni corticale nu se pot orienta după sunete it 
răspund anormal la acestea. ii 

Era evident că acele animale nu sunt surde deoarece au unele rea 
zgomote. Mai mult, în majoritatea cazurilor, ele recuperează deficitul. 

Prin studii experimentale controlate recent, s-a constatat că ablaţia bilateraa 
a Al dă, pentru o anumită perioadă de timp, o pierdere profundă a Sensibilităjii 
auditive, dar după câteva săptămâni sau luni animalele prezintă numai o tulbur li 
moderată în detecția sunetelor, datorită recuperării deficitelor. Are 

La începutul secolului al XX-lea observaţii corespunzătoare au fost făcute 
la oamenii cu surditate corticală. Astfel, au fost descrişi pacienţi cu pier pe 
aparent completă a abilității de identificare şi discriminare a sunetelor, dar indivizii 
respectivi nu erau deficitari în detectarea prezenţei sunetelor. Această descriere li 
început să fie înţeleasă mai bine în ultimele două decade. Conceptul de Sur Sile 
corticală se referă la pacienţii cu leziuni ale cortexului auditiv din ambele emisfer e 
care au dificultăţi profunde în identificare sau recunoaşterea vorbirii. Aceşti S 
cienţi se prezintă numai cu uşoare (nu fără) deficite ale pragului de detecție, fără 4 
avea tulburări consistente în sarcinile discriminative simple pentru frecvență i 
intensitate. | u 

Acest fenomen indică o disociere funcţională prin faptul că inabilita 
identifica sunetele este independentă de abilitatea de a detecta prezenţa s 
Astfel, aceste cazuri susţin ideea conform căreia cortexul auditiv este 
pentru procese de ordin mai înalt, dar nu pentru simpla detectare sau reacţi 
sunete. Surditatea corticală contrastează cu cazurile comparabile din q 

somatosenzorial sau vizual la care leziunile corticale primare duc la pierderea 
aproape completă a percepţiei conştiente a atingerii sau luminii, 


Perceperea înălţimii sunetelor 
Efectele lezării cortexului auditiv asupra înălţimii depind de natura sarcinii 


Studiile făcute pe animale au demonstrat că distrugerea completă bilaterală a 
Al şi a ariilor din jur atrage după sine numai unele dificultăţi tranzitorii ale 
sarcinilor de discriminare a frecvenţei simple. Din experimentele făcute pe animale 
şi pe oameni s-a ajuns la concluzia că, cortexul auditiv nu joacă nici un rol în 
percepţia înălţimii sunetelor şi că aceste sarcini de discriminare nu necesită pentru 
realizarea lor structuri corticale (Kaas şi colab., 1999). 

Multe studii au relevat că mecanismele corticale sunt importante pentru 
procesarea înălțimilor în condiţiile în care stimulii sau sarcinile cer acest lucru. La 
pacienţii umani, leziunile GH din emisferul drept provoacă tulburarea sarcinilor 
care solicită înălţimi ale sunetelor. Pacienţii cu leziuni ale GH drept prezintă o 
creştere de patru ori mai mare a pragului pentru sarcinile similare care cer a 
preciza care din două tonuri este mai înalt, în timp ce leziunile GH stâng nu au nici 
un efect. 

Faptul că studiile de lezare a GH stâng nu au relevat nici un efect sau un 
efect foarte mic asupra înălţimii sunetelor, denotă o specializare emisferică. 


Localizarea spaţială 


Abilitatea de localizare în spaţiu a sunetelor, este o funcţie care depinde de 
integritatea cortexului auditiv primar. 

Pentru acest rol funcţional pledează neuronii sensibili la diferenţele 
interaurale. 

La multe specii de animale distrucţia A1 duce la perturbarea localizării 
surselor sunetelor din câmpul contralateral. Aceste defecte sunt specifice. De 

Pacienţii cu leziuni emisferice 
unilaterale sau bilaterale au deficite 
în localizarea spaţială a sursei sune- 
telor, dar natura precisă a leziunii şi 
tipul de deficit nu sunt bine corelate. 

Unele studii au raportat pro- 
bleme mai mari de localizare în 
emisferul contralateral leziunii, dar 
altele arată că pot apărea deficite în 
ambele hemicâmpuri auditive după 
lezarea emisferului cerebral drept 
(fig. 23), care se ştie că joacă un rol 
important în procesarea spaţială ge- 
nerală. În cazul leziunilor emisferice 
întinse ce afectează lobii frontal, pa- 
rietal şi cortexul auditiv apar tulbu- 
rări în procesarea generală a 
spaţiului precum şi neglijenţă hemi- 
Fig. 23. Tomografia computerizată relevă prezenţa spaţială. 
unei tumori temporale medii drepte (metastază) cu 
ramolisment anterior şi posterior la un bolnav cu tul- 
burări moderate de memorie pentru informaţiile non- 
verbale noi şi pentru localizarea spaţială a sunetelor. 


Leziunile restrânse la regiu- 
nea temporală superioară creează 
probleme de localizare auditivă 
selectivă. 

Datele neuroimagistice arată 
că percepţia mişcării sunetelor sau înregistrarea poziţiei vizuale a ţintelor auditive 
angajează cortexul parietal, arii cu rol bine cunoscut în procesarea spaţială. 
Oricum, cortexurile auditive dispun de o plasticitate funcţională considerabilă, fapt 
nerelevat la animale din cauză că studiile respective au fost efectuate numai în fază 
acută şi pe animale adulte (Syka, 1997; Rauschecker, 1999). 


Patternuri auditive complexe 


Multe aspecte ale patternurilor de detectare se produc automat în GIS 
(girusul temporal superior), fapt relevat de măsurătorile schimbătoare magnetice şi 
electrice. ă 

Răspunsurile. cortexului la deviaţiile simple ale frecvenţei, intensității şi a 
modificărilor subtile ale patternurilor mai complexe, demonstrează că sistemul 
auditiv este specializat în analiza patternurilor neîntrerupte şi în detectarea noului. 
Acest mecanism este important pentru supravieţuire prin faptul că mediul în- 
conjurător auditiv poate semnala pericole sau evenimente care solicită atenţie 
(Rauschecker, 1998). 

La om, percepţia vorbirii se află printre cele mai complexe patternuri care 
trebuie procesate. Un alt exemplu de percepţie a unui pattern legat de vorbire, dar 
care este independent de ea, aparţine procesării vocilor. Vocile umane conţin carac- 
teristici acustice, nemaiîntâlnite în alte sunete din mediul înconjurător. 

Imageria prin rezonanţă magnetică funcţională a demonstrat că regiunile 
specializate în procesarea informaţiilor auditive legate de percepţia vocii, se află pe 
versantul de sus al sulcusului temporal superior. Aceste regiuni de paracentură 
(parabelt) sunt bine situate pentru extragerea particularităţilor stimulilor în acord cu 
natura ierarhică a inputurilor, care ajung la aceste arii. 

Un alt exemplu important de pattern auditiv complex este legat de percepţia 
muzicii. Ea oferă o sursă bogată de informaţii pentru procesarea corticală auditivă 
umană. 

Prin studierea detaliată a pacienţilor cu leziuni bilaterale ale cortexurilor 
auditive s-a demonstrat că anumite aspecte specifice ale funcţiei muzicale, cum ar 
fi discriminarea patternurilor înălțimii sunetelor, pot fi abolite selectiv, lăsând 
intacte alte funcţii auditive, inclusiv vorbirea (Marin şi Perry, 1999). 

Aceste caracteristici au dus la concluzia că aspectele muzicale au un alt 
substrat neural, independent de alte domenii ale procesării. Astfel, studierea pa- 
cienţilor cu leziuni unilaterale ale GTS au arătat că discriminarea patternului me- 
lodic a fost cel mai mult afectată de leziunile GTS drept, deşi unele tulburări mai 
uşoare au fost întâlnite şi la bolnavii cu leziuni ale GTS stâng. Aceste trăsături sunt 
în acord cu datele relevate anterior conform cărora aspectele procesării înălțimii 
sunetelor joase sunt afectate de leziunile GH drept. Astfel, în timp ce aspectele mai 
fundamentale ale prelucrării auditive sunt dependente de regiunile auditive nucleu 
(miez), leziunile din afara miezului auditiv duc la afectarea proceselor de ordin mai 
înalt. 

După lezarea ariilor auditive corticale drepte au fost descrise şi deficite în 
prelucrarea patternului tonal, al structurii armonice şi al timbrului instrumentelor 
muzicale. 

Datele de imagistică funcţională au sugerat că miezul şi ariile de centură 
(belt) ale GTS drept sunt implicate în prelucrarea tonală. Tot cu ajutorul studiilor 
imagistice s-au constatat modificări ale activităţii neurale, adesea bilaterale, dar de 
obicei mai mari în dreapta, în aceste arii, în sarcinile care au solicitat analiza 
patternului înălţimii sunetelor, inclusiv a melodiilor şi a instrumentelor cu coarde 
(Zatorre şi Binder, 2000). 

În reținerea tonurilor dar şi pentru toate tipurile de procesare auditivă 
complexă sunt implicate mecanismele memoriei de lucru. În cazul melodiilor, 
memoria de lucru pentru înălţimea sunetelor implică ariile de centură ale cortexului 
auditiv drept. Studiile ulterioare au arătat că judecarea înălțimii sunetelor depinde 
de interacţiunea dintre regiunile auditive şi cortexurile lobului frontal, deoarece 
regiunile corticale frontale devin mai active când trebuie reţinute tonurile, în 
intervale de timp umplute cu tonuri care distrag atenţia. 

lobul temporal au fost definite în anii 1950 de către Penfield, care a testat pacienţii 
neurochirurgicali sub anestezie locală cu tehnica stimulării corticale. Penfield şi alţi 
cercetători au demonstrat că disrupția vorbirii poate fi provocată nu numai de 
stimularea porțiunii posterioare a GTS stâng, dar şi a lobului parietal inferior (Pen- 
field şi Rasmussen, 1950; Penfield şi Jasper, 1954; Penfield şi Roberts, 1959). 

Recent, studiile imagistice funcţionale au început să releve organizarea ariilor 
corticale auditive legate de vorbire. Rezultatele majorităţii acestor studii relevă că 
sunetele vorbirii angrenează ariile auditive situate anterior şi posterior de GH, dar 
că răspunsul diferenţial cel mai mare se află în aria temporală posterioară stângă. 
Conform cercetărilor imagistice, s-a afirmat că regiunile sulcusului temporal supe- 
rior şi cele ale girusului temporal mediu răspund specific la cuvintele auzite 
(Zatorre, 2002). Tot studiile imagistice au indicat şi faptul că în afara ariilor tem- 
porale posterioare, poate fi activată şi aria premotorie stângă atunci când discri- 
minarea solicită sarcini ale fonemelor vorbirii. Acest efect a fost atribuit angajării 
proceselor articulatorii implicate în unele aspecte ale procesării vorbirii. Potrivit 
acestui punct de vedere, care nu este universal acceptat, decodificarea vorbirii nu 
este dependentă numai de analiza formei undei acustice, ci depinde şi de compa- 
rarea inputului auditiv cu reprezentarea motorie internă a gesturilor vocale necesare 
producerii sunetelor (Zatorre şi Binder, 2000). 

Dimpotrivă, studiile neuroimagistice funcţionale au sugerat şi faptul că aria 
din planum temporale devine activă în timpul articulării, chiar în absenţa stimulării 
auditive, când inputul este blocat de un zgomot de marcare sau când se văd doar 
mişcările gurii şi buzelor. Aceste date pun sub semnul întrebării punctul de vedere 
convenţional conform căruia zona temporală posterioară a vorbirii, este dedicată 
exclusiv perceperii vorbirii iar regiunea frontală este consacrată producerii vorbirii. 

În realitate, aceste regiuni sunt părți ale unei reţele funcţionale interactive, în 
care sunt incluse şi alte arii cerebrale implicate în procesarea vorbirii (Syka, 1997), 
precum şi emisferul drept. 

Mai recent s-a dat o atenţie deosebită ideii conform căreia percepţia poate 
depinde de mecanismele corticale specializate în procesarea rapidă a modificării 
patternurilor acustice. Din cauză că percepţia anumitor armonii din vorbire depind 
de mici diferenţe temporale (de ordinul a 20 de msec) s-a sugerat că rezoluţia 
temporală a cortexului auditiv stâng este mai mare decât cea a cortexului auditiv 
drept şi că acest factor stă la baza specializării emisferice pentru procesarea vorbirii 
(Whitfield, 1985; Zatorre şi Binder, 2000). 

În acest sens, unele studii au relevat că pacienţii cu leziuni ale regiunii 
auditive stângi au praguri de discriminare temporală crescute, asemănătoare 
populațiilor de copii cu tulburări dezvoltate în achiziţionarea limbajului. Astfel, 
este posibil ca cel puţin unele aspecte ale specializării emisferice pentru limbaj să 
ia naştere din diferenţele de procesare la nivelul cortexurilor auditive primare şi 
înconjurătoare din emisferele dreaptă şi stângă (Zatorre, 2002). 

Asimetrii structurale 


Datele considerabile care arată că, cortexurile auditive primare umane sunt 
specializate pentru diferite tipuri de procesare în emisferul drept şi stâng, au dus şi 
la cercetarea unor posibile corelate structurale ale acestei lateralizări. 

Multe studii au indicat că regiunea temporo-parietală (TP) este diferită în 
cele două emisfere. Tradițional s-a arătat că regiunea TP stângă este mai largă 
decât cea din dreapta la aproximativ 65-80% din creiere. Este cunoscut şi faptul că 
asimetrii similare există şi în creierele nou-născuţilor. Aceste caracteristici au fost 
interpretate ca bază a specializării regiunilor posterioare ale GTS stâng pentru 
procesarea limbajului. Totuşi, există numai câteva date legate direct de asimetriile 
funcţională şi structurală. 

Există o mulţime de date legate şi de forma regiunii temporale superioare 
care pledează în favoarea diferenţelor emisferice. Este bine cunoscut faptul că 
fisura sylviană dreaptă se angulează către superior mai abrupt şi că punctul în care 
începe traiectul ascendent al acesteia se află mai anterior decât în stânga. 

Există date care arată că anumite regiuni citoarhitectonice TP sunt mai 
întinse în stânga, dar această caracteristică este dificil de măsurat. Cercetarea co- 
relaţiei structură-funcţie este complicată şi de faptul că incidenţa asimetriei struc- 
turale TP este mai mică decât incidenţa organizării limbajului în emisferul stâng, 
estimată a fi de ordinul 95-98% din întreaga populaţie. 

În cortexul auditiv, au fost descrise şi alte asimetrii structurale TP. Studiile 
IRM recente in vivo, precum şi studiile histologice post-mortem au indicat că la 
baza GH stâng şi a cortexului din jur se află un volum mai mare de substanţă albă 
decât în ariile echivalente drepte. În plus, conform unor evidențe recente 
mielinizarea fibrelor axonale din partea stângă este mai groasă, fapt compatibil cu 
ipoteza conform căreia cortexurile auditive stângi sunt specializate pentru o 
transmitere neurală mai rapidă, necesară perceperii semnalelor vorbirii (Zatorre şi 
Binder, 2000; Zatorre, 2002). 


Plasticitate şi reorganizare 


În urmă cu mai mulţi ani, cercetătorii au arătat că anumite caracteristici ale 
cortexului auditiv nu sunt statice deoarece pot fi influențate de experienţa mediului 
înconţurător. Multe din aceste proprietăţi ale neuronilor corticali se pot schimba în 
funcţie de experienţele respective, iar atunci când se produc modificări ale 
inputurilor senzoriale normale pot apărea reorganizări. 

Cele mai dramatice modificări ale organizării cortexului auditiv devin 
evidente în cazul pierderii modalităţii senzoriale care se produce la indivizii orbi şi 
surzi, 

În experienţele pe animale, s-a arătat că pierderea precoce a vederii atrage 
după sine creşterea în unele arii corticale a neuronilor sensibili la audiție. De 
asemenea, unii din aceşti neuroni răspund cu un grad mai mare de acuratețe la 
sunetele care provin din direcţii spaţiale specifice, decât o fac neuronii similari ai 
animalelor normale. Această observaţie este responsabilă de avantajul comporta- 
mental observat la oamenii orbi şi la alte specii, pentru orientarea în spaţiu cu 
ajutorul semnalelor auditive. 

Reorganizarea cortexului auditiv se poate produce şi în lipsa inputurilor 
aferente normale determinată de lezarea periferiei sistemului auditiv. Organizarea 
tonotopică a cortexului este alterată, prin diminuarea regiunii care corespunde 
frecvenţelor alterate şi prin creşterea regiunilor tonale adiacente reprezentării lor. 
Lezarea unei urechi modifică proprietăţile de răspuns ale neuronilor sensibili în 
mod normal la stimulii binaurali. În cazul unei surziri complete, regiunile corticale 
auditive pot răspunde la stimulii vizuali, dar natura implicării acestui proces nu a 
fost cercetată (Rauschecker, 1999). 

Totuşi, s-a arătat la unele specii animale că, atunci când inputurile nervului 
optic au fost redirecţionate către nucleul geniculat medial (în timpul fazei precoce 
de dezvoltare), ariile corticale auditive au început să prezinte unele caracteristici 
structurale şi funcţionale ale cortexului vizual. Acest fapt relevă că respectivele 
caracteristici sunt determinate mai mult de natura stimulării primite decât exclusiv 
de factorii epigenetici. 

Alte date cu privire la plasticitatea cortexului auditiv provin din studiile de 
examinare a modificărilor asociate învăţării şi paradigmelor condiţionării. De 
exemplu, un stimul tonal dă o activare corticală mai mare când este precedat de 
condiţionarea unui suflu de aer în ochi, decât atunci când este prezentat izolat. 
Această creştere a activităţii dispare când stimulul tonal nu mai este însoţit de 
suflul de aer (Rauschecker, 1999). 

Faptul respectiv arată că activitatea corticală auditivă reflectă nu numai 
caracteristicile stimulului dar şi valoarea lor asociativă, de unde derivă importanţa 
stimulului într-o situaţie dată. 

La maimuțe, organizarea tonotopică corticală poate fi influenţată de antrena- 
mentul animalului de a răspunde la o anumită frecvenţă, care induce creşterea 
reprezentării acelei frecvenţe în harta tonotopă prin expansiunea regiunilor adia- 
cente. Gradul expansiunii corelează cu performanţele comportamentale. 

Aceste date arată că proprietăţile răspunsului neural nu sunt fixe ci dina- 
mice, fiind supuse unor influenţe considerabile provenite din inputurile mediului 
înconjurător. : 

Aceste manifestări sunt importante pentru percepţia vorbirii şi a celei 
muzicale (Marin şi Perry, 1999). Caracteristicile respective sunt foarte puternice la 
indivizii al căror antrenament începe precoce în copilărie, dar şi în perioada adultă 
(Zatorre, 2002). 

HIPOCAMPUL 


Deoarece hipocampul aparţine de sistemul limbic, vom începe prin a relata 
câteva noţiuni cu privire la această formaţiune anatomică. Primul care a descris 
lobul limbic şi l-a divizat într-un girus limbic şi unul intralimbic a fost Broca 
(1879). Ulterior, Turner (1891) l-a numit rinencefal. 

Papez (1937) şi Brodal (1947) au sugerat că, la om, acest lob este parțial 
olfactiv atribuindu-i comportamentul emoţional. În plus, amigdala a fost privită ca 
o parte a lobului limbic. Ulterior Mac Lean (1970) a inclus în lobul limbic 
numeroase structuri subcorticale cum ar fi septum, talamusul medial, habenula şi 
hipotalamusul, fapt criticat de Le Doux (1989). Astfel, dintr-o singură entitate 
descrisă de Broca, lobul limbic a devenit o organizare complexă numită sistem 
limbic, compus din unităţi anatomice disparate cu funcţii comune. 

În continuare, Nauta (1958) a dezvoltat acest concept, insistând asupra 
importanţei funcţionale a anumitor regiuni ale axului neural cum ar fi septul, aria 
preoptică, hipotalamusul şi mezencefalul, regiuni strâns legate de hipocamp. Hipo- 
talamusul face legătura între sistemul limbic şi cel endocrin. Mezencefalul for- 
mează prin structurile sale paramediane “sistemul mezolimbic” care dă posibilitate 
informaţiilor viscerale să treacă prin trunchiul cerebral, pentru a influenţa funcţia 
generală a sistemului limbic. 

Hipocampul este o parte importantă a lobului limbic. 

Lobul limbic este situat pe aspectul inferomedial al emisferelor, separat de 
cortexul învecinat prin fisura limbică. Fisura este un sulcus discontinuu compus 
succesiv din sulcusurile cingulat, subparietal, calcarin anterior, colateral şi rinal. 

Dezvoltarea concepţiei cu privire la anatomia şi funcţia lobului limbic a fost 
prezentată clar de Nieuwenhuys (1985). El a atribuit acestei structuri funcţia 
olfactivă. Astfel s-a arătat că girusul limbic se compune din girusurile subcalos, 
cingulat şi parahipocampic. Se foloseşte termenul de „parahipocampic" şi nu cel de 
„girus hipocampic" pentru a nu-l confunda cu însuşi hipocampul. Cortexul retro- 
splenial şi lobul îngust, istmul, se alătură în spatele şi sub splenium-ul corpului 
calos, girusurilor cingulat şi parahipocampic (Vogt, 1993). 

Girusul parahipocampic poate fi împărţit în două segmente: 1) segmentul 
posterior îngust cu suprafaţa sa superioară plată, subiculum, separat de hipocamp 
prin sulcusul hipocampic; 2) segmentul anterior mai voluminos numit lob piriform, 
care cuprinde uncusul şi aria entorinală. Uncusul se curbează posterior girusului 
parahipocampic de care este separat prin sulcusul uncal. Funcţional, uncusul este 
împărțit într-o parte anterioară şi una posterioară. 

Partea anterioară are două protruzii: girusul semilunar şi girusul ambient 
separate de sulcusul semianular, ambele acoperind nucleul profund, adică amigdala. 
Partea posterioară aparţine hipocampului. Aria entorinală reprezintă partea cea mai 
de jos a lobului piriform şi se extinde către segmentul posterior al girusului 
parahipocampic. 

Girusul intralimbic se arcuieşte în girusul limbic. Segmentul său anterior in- 
clude o zonă îngustă din regiunea subcaloasă, rudiment prehipocampal ce aparţine 
parţial girusului paraterminal şi regiunii septale (Brodal, 1947). 

Segmentul său superior, o continuare a rudimentului prehipocampic, este 
indusium griseum situat pe suprafaţa superioară a corpului calos. Indusium griseum 
este o lamă neurală ce acoperă corpul calos până la splenium, el însuşi acoperit de 
fiecare parte a liniei mediane de două fascicule mici, albe, striile longitudinale 
laterală şi medială. 

Trecând în jurul spleniumului, indusium griseum ajung la segmentul inferior 
al girusului intralimbic, adică la hipocamp care are dezvoltată numai o parte. 

Hipocampul, separat de subiculum prin sulcusul hipocampal, se duce ante- 
rior la uncus pentru a ocupa segmentul său posterior. Hipocampul este mărginit de 
fimbrie. 

Legat de corpul calos, girusul intralimbic este împărţit uneori în trei părţi 
(Elliot Smith, 1897): hipocampul precomisural (rudiment prehipocampic); hipo- 
campul paracomisural (indusium griseum); şi hipocampul retrocomisural (hipo- 
camp propriu). 

Această terminologie are în vedere migrarea hipocampului în timpul 
evoluţiei saleii. Hipocampul uman urmează dezvoltarea veziculelor telenecfalice 
care încep din regiunea foramenului interventricular, după care se curbează în sus, 
înapoi şi în jos pentru a forma lobul temporal. La şobolan, hipocampul retroco- 
misural rămâne dorsal talamusului, în timp ce hipocampul uman se curbează sub 
talamus. 


STRUCTURA HIPOCAMPULUI 


Hipocampul bombează în cornul temporal al ventriculului lateral, iar forma 
sa se aseamănă cu cea a unei virgule sau a unui căluţ de mare cu o extremitate 
anterioară mai mare (cap) şi o extremitate posterioară mai îngustă (coadă). 
Hipocampul se arcuieşte în jurul mezencefalului, iar acest are poate fi împărţit (ca 
şi nucleul caudat) în trei segmente: cap, corp şi coadă. 

1. Capul, sau segmentul anterior, care este orientat transversal şi dilatat, 
prezintă ridicături numite digitaţii hipocampice. 

2. Corpul, sau segmentul mijlociu este orientat sagital. 

3. Coada, sau segmentul posterior care este orientată transversal se 
îngustează şi dispare sub splenium. 

Lungimea sa totală se situează între 4 şi 4,5 cm. Corpul are în medie o 
lăţime de 1 cm, iar capul 1,5-2 cm (Poirier şi Charpy, 1921; Testut şi Latarjet, 
1948). | 
Cornul lui Ammon şi girusul dinţat formează două lamine în formă de U 
cuplate. Poziţia acestor două lamine corticale este aceeaşi în toate cele trei părţi ale 

hipocampului (Giacomini, 1884). Din cauza curburii hipocampului, girusul dinţat şi 
cornul lui Ammon au aceeaşi poziţie reciprocă pe secţiunea coronală a corpului, 
precum şi pe secţiunea sagitală a capului şi cozii. Girusul dinţat este cutat, probabil 
din cauza unor obstacole apărute în timpul dezvoltării. Cutele sunt mai marcante la 
mamiferele dezvoltate.. La suprafaţa acestor cute se formează binecunoscuţii „dinţi“ 
ai girusului a căror parte profundă au extensii în corpul, capul şi coada hipo- 
campului. De notat că terminația sa antrerioară (în uncus) şi cea posterioară (în 
contact cu splenium) au aspecte similare, sub formă de lamină concavă şi îngustă 
lipsită de dinţi. 


Structura 


Hipocampul este bilaminar, compus din cornul lui Ammon (sau hipocampul 
propriu) şi girusul dinţat (sau fascia dinţată) cu o lamină rulată de sus în jos şi 
înăuntru. 

În dezvoltarea precoce, cele două lamine sunt continue. Formarea sulcusului 
hipocampic la suprafața cortexului corespunde acestei cute. 

Girusul dințat devine concav şi pare că lunecă sub capătul medial al cornului 
lui Ammon probabil datorită asimetriei de dezvoltare dintre cele două structuri. În 
poziţie finală, cornul lui Ammon şi girusul dinţat se cuplează sub forma unei 
lamine în U fiind separate una de alta de sulcusul hipocampic. 

Sulcusul hipocampic poate fi divizat într-o parte superficială şi una 
profundă. Partea profundă a sulcusului hipocampic dispare curând sau rămâne vi- 
zibilă ca sulcus hipocampic vestigial (Humphrey, 1967), în timp ce partea super- 
ficială apare clar pe suprafaţa lobului temporal ca sulcus hipocampic superficial. 

Astfel, pot fi studiate două formaţiuni: cornul lui Ammon şi girusul dinţat 
(fig. 78 din vol. 1). Poziţiile lor tipice din corpul hipocampului sunt aceleaşi în cap 
şi coadă cu variaţii discrete. 

Cornul lui Ammon şi girusul dinţat sunt cele mai simple formaţiuni corticale 
numite alocortex (sau arhaeocortex) în comparaţie cu izocortexul (sau neocortexul) 
care este cel mai complex. 


Cornul lui Ammon (hipocampul propriu) 


De la nivelul său cel mai profund, până la suprafaţă, adică de la cavitatea 
ventriculară până la sulcusul hipocampic vestigial, cornul lui Ammon poate fi 
împărţit în şase straturi: alveus, stratul oriens, stratul piramidal, stratul radiatum, 
stratul lacunar şi stratul molecular. 

Alveusul acoperă suprafaţa intraventriculară şi conţine axonii neuronilor 
hipocampici şi subiculari, care reprezintă căile eferente principale ale acestor 

structuri. Aceste fibre intră în fimbrie. De asemenea, alveusul conţine ŞI fibre 
aferente mari care vin de la sept. 

Limitele stratului oriens sunt prost definite deoarece, în special la om, se 
amestecă cu stratul piramidal subiacent (Stehan şi Manolescu, 1980). EI este 
compus din celulele nervoase în coş (basket cells) şi este traversat de axonii 
neuronilor piramidali care vin de la alveus. 

Stratul piramidal conţine neuroni piramidali ca elemente principale ale 
cornului lui Ammon. Soma piramidală, tipic triunghiulară, are baza orientată către 
alveus iar apexul către sulcusul hipocampic vestigial. Din bază, axonii traversează 
stratul oriens ducându-se către alveus. Aceşti axoni piramidali proiectează în prin- 
cipal la nucleii septali, dar unii au fibre de asociaţie şi pentru alţi neuroni 
piramidali care trimit proiecţii transversale către hipocampul contralateral. 

În traiectul lor, aceşti axoni dau colaterale Schaffer (Schaffer, 1892) care se 
curbează înapoi în stratul radiatum pentru a ajunge la alţi neuroni piramidali. 

Din apc.:al fiecărui neuron piramidal apare câte o dendrită apicală a cărei 
lungime este remarcabilă, prin faptul că traversează întreaga grosime a cornului lui 
Ammon pentru a ajunge în stratul molecular lângă sulcusul hipocampic vestigial. 
În afara dendritei apicale există şi dendrite bazale provenite din unghiurile somei 
bazale. Unele din acestea arborizează în stratul oriens. Astfel, neuronii piramidali 
hipocampici au fost numiţi uneori „piramidali dubli“ din cauză că ei prezintă 
arborizaţii dendritice duble (Isaacson, 1974). Soma acestora este înconjurată de 
plexuri dense de arborizaţii provenite din celulele în coş (basket cells) a căror somă 
se află în stratul oriens. Interneuronii de tip basket şi neuronii stelaţi sunt 
răspândiţi peste tot în striatul piramidal (Olbrich şi Braak, 1985) precum şi în alte 
straturi ale cornului lui Ammon (Braak, 1974). 

Stratul radiatum se compune în principal din dendritele apicale ale neuro- 
nilor piramidali. Aranjamentul paralel al acestora dă stratului un aspect striat. În 
stratum radiatum, dendritele apicale se conectează cu colateralele Schaffer, cu fibre 
din nucleii septali şi cu fibre comisurale. 

Stratul lacunar (stratum lacunosum) conţine numeroase fascicule axonale 
paralele cu suprafaţa cornului lui Ammon, formate în principal din fibre perforante 
Şi din colaterale Schafter. 

Stratul molecular (stratum moleculare) se alătură sulcusului hipocampic 
vestigial. Din cauza dispariţiei rapide a sulcusului în timpul dezvoltării, stratum 
moleculare al cornului lui Ammon se amestecă cu cel al girusului dinţat. Stratum 
moleculare conţine puţini neuroni consideraţi şi ca interneuroni. El mai conţine şi 
arborizaţiile originale ale dendritelor apicale ale neuronilor apicali. 

Astfel, prin prelungirile lor, neuronii piramidali ajung în toate straturile 
cornului lui Ammon. Dendritele lor primesc o cantitate mare de informaţie. 

În general, alocortexul are numai trei straturi, dar cele şase straturi ale 
cornului lui Ammon descrise mai sus pot fi grupate în trei: stratum oriens, stratum 


„ 


Psihofiziologia lobilor temporali 99 


piramidale şi un strat care combină stratum radiatum, lacunosum şi moleculare, 
ex., zona moleculară (Ramon Y Cajal, 1911 şi 1968, Lorente de No, 1934). 


Variaţii regionale 


În secţiune coronală, cornul lui Ammon are o structură heterogenă 
determinată de aspectele diferite ale neuronilor săi piramidali. Astfel, la cornul lui 
Ammon au fost descrise patru câmpuri, pe care Lorente de No (1934) le-a numit 
CAI-CA4 (fig. 24). 


Fig. 24. Diagrama structurii celor 4 câmpuri ale cornului lui Ammon, care apar pe secțiunea coronală 
(după Duvernoy. 2005): 


7 


7. alveus; 2. stratum oriens; 3. stratum piramidale; 3”. Stratum lucidum; 4. stratum radiatum; 3. stra- 
tum lacunosum; 6. stratum moleculare; 7. sulcusul hipocampal vestigial (de notat o cavitate reziduală 
7": Girus dentatus; 8. stratum moleculare; 9. stratum granulosum; 10. pătura polimorfă; 11. fimbria, 
12. margo denticulatus; 13. sulcusul fimbriodentat; 14. sulcusul hipocampic superficial; 15. Subiculum. 


CAL continuă subiculum. Soma sa este tipic triunghiulară mică şi 
împrăştiată (Mouritzen Dam, 1979). La om, stratul piramidal al CAI este mare, 
îngust şi dens (Stephan, 1983). În acest stratum piramidale CAI pot fi deosebite 
două straturi: un strat profund şi un strat superficial, primul în contact cu stratum 
oriens, cu câţiva neuroni piramidali în timp ce ultimul conţine numeroşi astfel de 
neuroni (Braak, 1974). 

CAZ este compus din corpi celulari mari, ovoizi şi denşi, care în contrast cu 
forma CAI fac un strat piramidal dens şi îngust (Braak 1980). 

CA3 corespunde curburii sau genunchiului cornului lui Ammon, acolo unde 
intră în concavitatea girusului dinţat. Corpii săi celulari piramidali se aseamănă cu 
cei din CA2, dar densitatea lor este mai puţin pronunţată. O caracteristică tipică a 
CA3 este prezenţa unor fibre nemielinizate fine, fibre muşchiuloase (mossy fibers) 
care iau naştere din girusul dinţat. Aceste fibre, care înconjoară corpii celulelor 
piramidale sunt comprimate între stratum radiatum şi piramidal, formând un strat 
suplimentar, stratum lucidum, caracteristic pentru CA3. 

CA4 este situat în concavitatea girusului dinţat, fapt care îl deosebeşte de 
CA3. Corpii celulari din acest câmp sunt ovoizi, mari, puţini la număr şi 
împrăştiaţi printre fibrele întreţesute mari şi fibrele muşchiuloase mielinizate, 
caracteristice pentru CA4 

Rose (1927) a împărţit cornul lui Ammon în cinci sectoare HI-H5 (H, 
hipocamp). Vogt şi Vogt ( 1937) au simplificat această terminologie, limitându-se la 
trei câmpuri: H1 pentru CAI; H2 pentru CA2 şi CA3; şi H3 pentru CA4. 

Luând în consideraţie sensibilitatea diferită la hipoxie a diferitelor câmpuri 
din cornul lui Ammon, s-a constatat că CAI este „sectorul vulnerabil“ sau sectorul 
Sommer (Sommer, 1880), CA3 este „sectorul rezistent“ sau sectorul Spielmeyer 
(Spielmeyer, 1927) în timp ce CA4 este sectorul cu vulnerabilitate medie, sau 
sectorul Bratz (Bratz, 1899). Este de remarcat terminologia abundentă legată de 
cornul lui Ammon. 

Confuzia terminologică este accentuată şi de poziţia variată a hipocampului 
la diferitele specii. Apoi, hipocampul şobolanilor are o rotaţie emisferică parţială în 
timp ce la om, rotația este completă (Tilney, 1939). 

Girusul dinţat (fascia dentată, girus involutus) 

Pe secţiunea coronală a corpului hipocampic, girusul dinţat apare îngust şi 
cu lamina dorsală concavă. Concavitatea sa acoperă segmentul CA4 al cornului lui 
Ammon. 

Girusul dinţat este separat de CAI-CA3 prin sulcusul hipocampic, ce dispare 
imediat după dezvoltarea sa, devenind vestigial. Totuşi, pot persista câteva cavități 
reziduale. Din această cauză, cornul lui Ammon şi girusul dinţat sunt uniţi, separați 
fiind numai prin sulcusul hipocampic vestigial. La capătul distal al acestui sulcus, 
straturile girusului dinţat şi cele ale cornului lui Ammon sunt atât de apropiate 
încât este imposibil a le deosebi. 

Pe suprafaţa lobului temporal se poate vedea un segment îngust din girus 
dinţatus, numit margo denticulatus (Klinger, 1948). La om, acesta apare sub formă 
caracteristic dinţată. Margo denticulatus este marginea cortexului primitiv. Ea 
acoperă subiculum, separându-se de el prin sulcusul hipocampic superficial şi de 
fimbria prin sulcusul fimbriodinţat. 

Structura girusului dinţat este mai simplă decât cea a cornului lui Ammon. 
Cele trei pături ale alocortexului, stratul molecular, granulosum şi polimorfic sunt 
bine vizibile. 

Stratum granulosum, pătura principală, conţine corpii neuronilor granulari 
care sunt mici şi rotunzi, dar în pachete dense ce fac de recunoscut uşor acest strat. 
Axonii lor „muşchiulari” traversează stratul polimorf de la CA4 şi CA3. Din polul 
bazal al fiecărui neuron granular scapă câte o singură dendrită care se duce în stra- 
tum moleculare. 

Stratum moleculare este gros şi separat de stratum moleculare al cornului lui 
Ammon prin sulcusul hipocampic vestigial. Cele două treimi externe de lângă 
sulcusul hipocampic vestigial primesc fibre de la calea perforantă, în timp ce 
treimea internă în contact cu stratum granulosum este ocupată de fibrele septale şi 
comisurale (Lynch şi Cotman, 1975 Cerbone şi colab.; 1993). 

Stratul polimorf, sau stratul plexiform, uneşte stratul granular cu CA4 şi este 
traversat de axonii neuronilor granulari. În straturile molecular şi polimorf există 
puţini interneuroni. 

Girusul dinţat (fascia dinţată) şi CA4 pe care îl include constituie o entitate 
pe care Blackstad (1956) a denumit-o arie dinţată, în timp ce CA4 singură este 
numită uneori folium terminal, lamă terminală sau hilul fasciei dinţate. 


Structuri care se alătură hipocampului 


Hipocampul este prelungit de subiculum (,„patul“ hipocampului) care, din 
punctul de vedere anatomic, formează o parte a girusului parahipocampic. Capătul 
lui stratum radiatum al CAI marchează diviziunea dintre cornul lui Ammon şi 
subiculum (Lorente de No, 1934; Braak, 1980). Subiculum însuşi este divizat în 
mai multe segmente (Powel şi Hines, 1975; Williams, 1995): 1) prosubiculum, care 
conţine CAI (existenţa acestuia nu este acceptată de toţi); 2) subiculum propriu, 
ascuns în parte de girusul dinţat; 3) presubiculum, ai cărui neuroni piramidali mici 
şi superficiali sunt aşezaţi în clustere, dându-i caracteristica maculată (pătată), şi 
4) parasubiculum, care trece în jurul marginii girusului parahipocampic până la aria 
entorinală de pe aspectul medial al girusului (Braak, 1980). 

Aria entorinală (aria Brodmann 28) este prost demarcată (Amaral şi colab., 
1987). Deşi este acceptată prezenţa sa în uncus şi la capătul anterior al girusului 
parahipocampic, extensia sa posterioară de-a lungul girusului parahipocampic este 
incertă. Această extindere posterioară este marcantă la om unde aria entorinală este 
bine dezvoltată (Braak, 1980; Hyman şi colab., 1986). 

Amigdala, care aparţine lobului limbic, este descrisă adesea împreună cu 
hipocampul. 

Structura sa a fost descrisă de Braak şi Braak (1983) şi Amaral şi colab. 
(1992). Nucleii săi cortical şi medial sunt centri olfactivi, în timp ce nucleii central, 
lateral şi bazal au funcţii limbice (Aggleton, 1992). 

Din punctul de vedere anatomic, lobul limbic poate fi împărţit în girusuri 
limbice şi intralimbice. Conform structurii sale, lobul limbic este împărţit de obicei 

în alocortex, care include hipocampul (cornul lui Ammon şi girusul dinţat), partea 
proximală a subiculum şi indusium griseum (adesea amigdala este inclusă în acest 
grup), şi perialocortex (fig. 25) format din cortex tranziţional între alocortex şi 
izocortex, care include girusurile parahipocampic şi cingulat (Chronister şi White, 
1975; Braak, 1980; Van Hoesen, 1982; Swanson, 1983; Kier şi colab., 1995). 

Yig.2$. Secţiunea sagitală prin emisferul drept arată că lobul limbic este separat de izocortex prin 
fisura limbică şi poate fi împărțit în două girusuri: girusul limbic şi girusul intralimbic (după 
Duvernoy, 2005). 


Fisuri limbice: 1. sulcusul paraolfactiv anterior (sulcusul subcalos); 2. sulcusul cingulat; 3. sulcusul 
subparietal; 4. sulcusul calcarin anterior; 5. sulcusul colateral: 6. sulcusul rinal. Girusuri limbice: 7. 
girusul subcalos; 8. suicusul paraolfactiv posterior; 3. girusul cingulat; 10. istmul; 11. girusul 
Parahipocampic (partea posterioară); 11 girusul parahipocampic (partea anterioară, lobul piriform). 
Lotul piriform: 12. aria entorinală: 13. girusul ambient; I4. girusul semilunar; 15. cortexul 
prepiriform. Girusuri intralimbice: 16. rudiment prehipocampic; 16' girus paraterminal; 17. indusium 
griseum. Hipocampul: 18. girusul dințat; 19. cornul hi Ammon; 20. Girusul Andreas Rerzius; 21. 
fimbria (deplasată în sus, săgeata); 22. apexul uncal; 23. tanda Giacomini: 24 girusul uncinat, 25. 
substanța perforată anterioară 26. comisura anterioară; 27. fornixul; 28. corpul calos. 

FUNCŢIILE ŞI CONEXIUNILE HIPOCAMPULUI 


Funcţiile şi conexiunile hipocampului au fost studiate de foarte mulţi autori. 
Deşi unele rezultate sunt controversate, vom trece în revistă aceste funcţii aşa cum 
sunt ele descrise în momentul de faţă, chiar dacă în viitor o parte din aceste ipoteze 
nu vor fi validate. 

Funcţiile posibile ale hipocampului sunt împărţite de Duvernoy (2005) în 
patru categorii: 

1) învăţare şi memorie; 

2) reglare a comportamentului emoţional; 

3) unele aspecte ale controlului motor; 

4) reglare a funcţiilor hipotalamice. 


1. ÎNVĂȚAREA ŞI MEMORIA 


În general, este admis că hipocampul are un rol critic în învăţare şi 
memorie. Informaţiile care iau naştere în zonele izocorticale întinse converg către 
aria entorinală şi apoi către hipocamp. Astfel, itemii nou dobândiţi înainte de a fi 
fixaţi în izocortex traversează filtrul hipocampic. Este posibil a deosebi memoria 
itemilor noi sau recenți (memoria pe termen scurt) care depinde de hipocamp, de 
cea veche (memoria de lungă durată), care depinde de izocortex. 

În ciuda dimensiunilor sale mici, aria entorinală reprezintă principalul input 
către hipocamp. Ea este compusă din perialocortex şi este împărţită într-un strat su- 
perficial şi unul profund (Hevner şi Wong-Riley, 1992; Insausti şi colab., 1995; 
Solodkin și Van Hoese, 1996). 

Stratul superficial cuprinde în principal păturile II şi III. În stratul II se văd 
pe suprafaţa ariei entorinale clustere de neuroni piramidali mari (Hyman şi colab., 
1986; Green şi Mesulam, 1988), care au un aspect granular (verrucae giri 
hipocampi). 

Acest aspect permite delimitarea macroscopică a limitelor ariei entorinale, 
situată în principal pe lobul piriform şi extinsă caudal de-a lungul girusurilor 
subiculum şi parahipocampic. 

Hipocampul este implicat în toate aspectele memoriei declarative cum ar fi 
memoria semantică ce implică memoria faptelor şi a conceptelor, memoria 
episodică ce permite conştientizarea amintirii evenimentelor şi a relaţiilor dintre ele 
şi memoria spaţială ce implică recunoaşterea localizării spaţiale (Kopelman, 1993; 
Eichenbaum şi colab., 1994; Markowitsch, 1995 a, b). 

Deci, trebuie notat că alocortexul hipocampic, compus numai din trei 
straturi, are funcţii cognitive foarte înalte. Mai mult, neuronii hipocampici au 
o plasticitate remarcabilă deoarece stimularea lor repetată produce o mo- 

dificare persistentă a stării lor fiziologice (potenţare pe termen lung; Trillet, 
1992). 

După trecerea prin hipocamp, informaţia ce trebuie memorată este stocată în 
cortexul asociativ. Proiecţiile hipocampice implică arii neocorticale întinse, care 
includ în particular cortexurile retrosplenial şi prefrontal (Markowitsch, 1995 a, b). 
Acest fapt a fost pus în evidenţă cu ajutorul PET (positron emission tomography) şi 
a IRM funcţionale (imageriei prin rezonanţă magnetică). În prezent, mecanismele 
de înmagazinare a memoriei pe termen lung sunt foartre puţin cunoscute. Ele s-ar 
putea baza pe modificările persistente ale structurii biochimice a neuronilor, 
obţinute printr-un lanţ de modificări biologice. În aceste modificări sunt implicaţi 
în mod cert şi neurotransmiţătorii, cum ar fi ACh (acetilcolina), AVP (arginin 
vasopresina) şi endorfinele. Oricum, memoria pe termen lung sau pe viaţă este 
encodată genic, în patternuri proteice moi construite. 


Căile hipocampice implicate în memorie 


Bazaţi pe traiectul fibrelor intrahipocampice putem divide circuitele intra- 
hipocampice în două căi: calea polisinaptică, ce leagă toate părţile hipocampului 
prin lanţuri neuronale lungi şi calea directă, care ajunge direct la neuronii output ai 
hipocampului. 


Calea intrahipocampică polisinaptică 


Circuitul intrahipocampic este compus dintr-un lanţ neuronal lung confec- 
ționat din aria entorinală, girusul dinţat, CA3, CA] şi subiculum. Înainte de toate, 
vom studia organizarea sa, proiecţiile sale corticale şi funcţiile sale. 

Originea căii polisimpatice este reprezentată de stratul II al cortexului ento- 
rinal (Amaral şi Insausti, 1990) din care ia naştere calea perforantă. 

Pentru a ajunge la girusul dinţat, calea perforantă perforează subiculum. 
Majoritatea fibrelor formează calea perforantă care, după ce traversează sulcusul 
hipocampic vestigial, ajung în stratul molecular al girusului dinţat. 

În cele două treimi externe ale stratului molecular, ele sunt în contact cu 
dendritele celulelor granulare (Cerbone şi colab., 1993). Astfel, calea perforantă 
compusă din fibre glutaminergice, are acţiune excitatoare asupra girusului dinţat, 

Următoarea legătură din lanţ este girusul dinţat ai cărui axoni ai neuronilor 
granulari, fibrele muşchiuloase (mossy fibers), sunt glutaminergice şi au un mare 
conţinut de zinc (Mc Lardy, 1962; Frederickson şi colab., 1983). 

Aceste fibre traversează stratul polimorf şi stimulează dendritele din CAA şi 
în special pe cele din CA3 (Treves, 1995). 


ta 

Axonii din CA3 şi CA4 intră în alveus şi apoi în fimbria. Totuși, ei emit în 
primul rând colaterale Scaffer, care ajung la porţiunea apicală a dendritelor CAI 


din stratul radiatum şi lacunosum. 
Câmpul CA2, care nu a fost discutat dar care la om este destul de distinct, 


are un rol obscur. Marcanta sa densitate celulară şi vascularizaţia sa intensă pot 
corespunde unei funcţii particulare (Veazey şi colab., 1982). 


* ma“ 
Nm mmm mom 


DOD O 


Fig. 26. Calea intrahipocampică polisinaptică (după Duvernoy, 2005). A-E reprezintă părţi ale lanţului 

neural care formează calea intrahipocampică polisinaptică. Stratul II al ariei entorinale: (ENT) este 

originea acestui lanţ; neuronii săi piramidali mari sunt grupaţi în clustere, primind un aspect granular 
pe suprafaţa entorinală. 


Cornul lui Ammon: 1. alveus; 2. stratum piramidale; 3. colateralele Schafier; 4. axonii neuronilor 

piramidaii (în principal pentru. nucleii septali); 5. stratum lacunosum şi radialum, 6. stratum 

moleculare; 7. sulcusul hipocampic vestigial. Girusul dinţat (GD); 8. stratum moleculare; 9. stratum 
granulosum. Câmpurile CAI, CA3 ale cornului lui Ammon; SUB, subiculum. 

De la descrierea lui Ramon Y Cajal (1909-1911), axonii CAI au fost 
consideraţi outputul principal al hipocampului pe calea alveusului şi apoi a 
fimbriei. Acum, se alătură o legătură suplimentară lanţului, o legătură formată din 
subiculum. Astfel, la intrarea în alveus, axonii CAI produc colaterale care ajung la 
subiculum (fig. 26). 

Oricum, subiculum emite răspunsuri definitive prin fibrele care constituie 
partea majoră a alveusului şi apoi a fimbriei. Neuronii din subiculum sunt 
glutaminergici, ca şi cei din partea precedentă a lanţului polisinaptic (Francis şi 
colab., 1994). 

Astfel, calea polisinaptică este compusă din următoarele elemente: aria 
entorinală, girusul dinţat, cornul lui Ammon şi subiculum. Din acestă cauză, aceste 
structuri, cu dispoziţie anatomică disparată, sunt uneori grupate împreună sub 
numele de „formaţiune hipocampică”, cu proprietăţi funcţionale unice (Powell şi 
Hines, 1975; Teyler şi Di Scenna, 1984; Squire, 1986). 

De la studiile efectuate de Blackstad şi colab. ( 1970) şi Andersen (1975) se 
ştie că aranjamentul precis a fost atribuit căilor hipocampice. Astfel, hipocampul 
conţine multe lamele aranjate transversal pe axa lui. Fiecare lamelă reprezintă o 
unitate funcţională, în care o fâşie îngustă a girusului dinţat se leagă cu o fâşie 
îngustă a CA3 şi CAI. 

La fel, neuronii din aria entorinală pot fi aranjaţi precis în relaţie cu fiecare 
lamelă. În fine, toate lamelele pot fi asociate cu ajutorul fibrelor longitudinale, fapt 
descris de Schaffer (1892), Ramon Y Cajal (1911, 1968) şi Lorente de NO (1934). 
Acest aranjament lamelar, care pare a fi restrâns la fibrele muşchiuloase a fost 
discutat mai recent şi de alţi autori (Amaral şi Witter, 1989; Witter şi 
Groenewegen, 1992; Amaral şi Insausti, 1990). 


Outputuri hipocampice către cortex 


Outputurile principale ale căii polisinaptice către cortex (fig. 27) urmează 
fimbria, corpul şi crus ale fornixului şi coloanele fornixului cunoscute sub numele 
de fornix postcomisural (în spatele comisurii anterioare). 

Impulsurile nervoase ajung apoi la nucleul talamic anterior, fie direct 
(Devinsky şi Luciano, 1993), fie via corpilor mamilari prin traiectul mamilo- 
talamic. 

Ele pot ajunge şi la alţi nuclei talamici, cum ar fi nucleii intralaminari şi la 
hipotalamus (O'Keefe şi Nadel, 1978; Teyler şi Di Scene, 1984;.Bentivoglio şi 
colab.; 1993). 

De la talamus, inputurile ajung la cortexul cingulat posterior (aria 23) şi la 
cortexul retrosplenial (ariile 29 şi 30). Unele proiecţii ajung la cortexul cingulat an- 
terior (aria 24). 

Fig. 27. Conexiunile corticale ale căilor polisinaptice intrahipocampice (după Duvernoy, 2005). 


Fibrele output hipocampice către cortex: care iau naştere din hipocamp (1); fibre care ajung succesiv 
la corpul (2) şi coloanele (3) fornixului (3, comisura anterioară), corpii mamilari (4) şi apoi via 
tractului mamilotalamic (5), şi nucleul talamic anterior (6); unele fibre ajung la acest nucleu direct 
(6'); de la nucleul talamic anterior, principalele proiecţii corticale sunt cortexurile cingulat posterior 
(aria 23) şi cel retrosplenial (ariile 29, 30); unele fibre se pot proiecta în cortexul cingulat anterior 
(aria 24). Fibrele input de la cortex la hipocamp: de la cortexul asociativ parietal posterior (7) în 
relație cu sistemul vizuai superior (8) se proiectează via girusul parahipocampic (9) la aria entorinală 
(10); 10. fibre perforante. 


inputuri de ia cortex 


Aceste fibre cu origine în arii corticale întinse includ cortexul asociativ pari- 
etal posterior (aria 7) şi cortexurile din vecinătate, occipital şi temporal (ariile 40, 
39 şi 22). La maimuţă, acest cortex este restrâns la părțile sulcusului temporal su- 
perior ca de exemplu, cortexurile temporal superior mediu şi temporal mediu. 
Cortexul asociativ parietal posterior trimite fibrele la aria entorinală prin girusul 
parahipocampic. Principala funcţie atribuită cortexului asociativ parietal posterior, 
legată de sistemul - vizual superior, este percepţia poziţiei unui obiect în spaţiu 
(Andersen şi colab., 1990; Mountcastle, 1995). Această percepţie spaţială este apoi 
memorizată prin calea polisinaptică a memoriei episodice şi a memoriei faptelor 
care depind de acest sistem. Calea polisinaptică şi proiecţiile sale corticale se referă 
adesea la sistemul limbic medial al lui Papez (Papez, 1937) sau la sistemul lui De- 
lay şi Brion, (Delay şi Brion 1969). 

Calea intrahipocampică directă 


Calea intrahipocampică directă este numită aşa din cauza fibrelor care sosesc 
la CAI şi a outputurilor hipocampice directe fără ca acestea să urmeze lanţul 
polisinaptic obişnuit, 

Originea căii directe se află în stratul III al cortexului entorinal (fig. 28). De 
la nivelul acestui strat, fibrele ajung la neuronii piramidali ai CAI prin calea 
diferită a căii perforante (Du şi colab., 1993). Neuronii din CAI proiectează în 
subiculum, iar axonii acestora se întorc în straturile profunde ale ariei entorinale 
(Maclean, 1992). 


Fig. 28. Calea intrahipocampică directă (după Duvernoy, 2005). 


Aria entorinală (ENT) (stratul 111) ce proiectează direct (1) la neuronii piramidali CAI, care inervează 

(2) subiculum (SUB). Axonii subiculari proiectează înapoi în stratul profund al cortexului entorinal (3). 

Neuronii acestor straturi trimit axonii la cortexul asociativ (4). Calea directă primeşte inputuri prin 
cortexul piramidal (5) (vezi fig. 20). 6. stratul II al cortexului entorinal. 


Outputurile hipocampice către cortex 


Outputul căii directe către cortex ajunge la cortexul asociativ temporal infe- 
rior, la polul temporal şi la cortexul prefrontal (Duvernoy, 2005). 

Inputul de la cortex 


Principalul input de la cortex provine de la cortexul asociativ temporal infe- 
rior (ariile 37 şi 20), şi ajunge la aria entorinală prin cortexul peririnal (ariile 35 şi 
36) (fig. 29). Funcţiile acestui cortex, care este conectat cu sistemul vizual inferior, 
se referă la recunoaşterea şi descrierea obiectelor, memorizare care depinde de 
calea directă. 


Fig. 29. Conexiuni corticale ale ariilor intrahipocampice directe (după Duvernoy, 2005). 


|. circuitul intrahipocampic. Fibrele. intrahipocampice output către cortex: de la stratul profund al 

cortexului entorinal (2), fibre care ajung la cortexul asociativ temporal inferior (3), la polul temporal 

(4) şi la cortexul prefrontal (5). Fibre input de la cortex la hipocamp: originea principală a acestor fi- 

bre este reprezentată de cortexul asociativ temporal inferior (aria 37) în relaţie cu sistemul vizual infe- 
rior (6), care ajung la cortexul entorinal prin cortexul peririnal (ariile 35, 36), 


Mai general, se crede că acest sistem implică memoria semantică. 

În concluzie, în procesul de memorizare este acceptată funcţia fundamentală 
a hipocampului şi a cortexului entorinal. Ea depinde de două sisteme, fiecare cu 
funcţii specifice (Squire şi colab., 1994): calea polisinaptică, cea mai primitivă, 
implicată în principal în memoria spaţială şi episodică, în timp ce calea directă şi 
cea mai importantă la om este implicată în principal în memoria semantică. Înainte 
de a ajunge pe cortexul entorinal, fibrele corticale legate de calea polisinaptică fac 
releu cu girusul parahipocampic, în timp ce fibrele conectate la calea directă ajung 
la hipocamp prin cortexul peririnal (Suzuki, 1994; Suzuki şi Amaral, 1994; 
Leonard şi colab., 1995; Williams, 1995). În ambele căi, aria entorinală are un rol 

crucial. Este singurul input către 
hipocamp, având ca output principal 
subiculum. Se pare că aria entorinală şi 
subiculum sunt divizate în zone 
funcţionale specifice (Amaral şi colab., 
1987; Witter şi Groenewegen, 1992). 
Rolul amigdalei în memorizare 
este controversat. Ea poate acţiona în 
paralel cu căile hipocampice (Aggleton, 
1986; Devinsky şi Luciano, 199%; 
Markowisch, 1995 a, b). De la nucleii 
bazal şi lateral ai amigdalei (fig. 30), 
tractul amigdalofugal ajunge la nucleul 
talamic dorsomedial, ale cărui funcţii în 
memorie sunt bine cunoscute (Squire şi 
Zola-Morgan, 1988). Totuşi, implicarea 
amigdalei în memorie este o problemă 
în dezbatere deoarece unii o neagă 
(Zola-Morgan şi colab., 1989). 


Fig. 30. Structura amigdalei prin secţiune coronală 


(după Duvernoy 2005). 


1. nucleul lateral: 2. nucleul bazal; 3. nucleul 
bazal accesor; 4. nucleul cortical; 5. nucleul me- 
dial; 6. nucleul central; 7 substanța perforată 
anterioară; 8. partea laterală a comisurii ante- 
rioare; 9. putamen; 10. claustrum; 1]. recesul 


Circuite reglatoare 


Căile principale sunt reglate de 
numeroase circuite descrise ca circuite 
reglatoare interne, în totalitate în in- 
teriorul hipocampului şi circuite regla- 


toare externe, care implică structurile 


uncal al cornului temporal; 12. pirusul ambient. : / 
d ui extrahipocampice (Duvernoy, 2005). 


Circuite reglatoare interne 


Elementele de bază ale acestor circuite sunt interneuronii, așa-numiții 
neuroni în formă de coş, descrişi de Ramon Y Cajal (1911, 1968), care se găsesc 
în cornul lui Ammon şi în girusul dinţat. La nivelul cornului lui Ammon, ei sunt 
larg situaţi în stratum oriens, dar sunt împrăştiaţi peste tot şi în alte straturi. Ei 
primesc impulsuri de la neuronii piramidali, iar axonii lor se întorc la mulţi din 
aceşti neuroni, formând arborizaţii în formă de coş în jurul corpului lor. Printre 
fibrele cu conţinut GABA, neuronii coş inhibă puternic neuronii piramidali 
(Haefely şi Polc, 1986; Nunzi şi colab., 1996). În girusul dinţat (Amaral şi Camp- 
bell, 1986), neuronii coş situaţi în straturile polimorf şi molecular pot influenţa 
neuronii granulari, la fel ca neuronii coş din cornul lui Ammon, ce influenţează 

neuronii piramidali. Cu alte cuvinte, neuronii coş stimulează mai întâi prin colate- 
rale fibrele muşchiuloase, după care prin retroacţiune inhibă neuronii granulari. 
Astfel, interneuronii GABAergici modulează funcţiile hipocampului (Buckmaster şi 
Soltesz, 1996). 

Neurotransmiţători. În hipocamp au fost descrişi interneuronii care produc 
alți neurotransmiţători decât GABA. Cornul lui Ammon şi girusul dinţat conţin 
neuroni care produc substanţa P, VIP (vasoactive intestinal polypeptide), CCK 
(cholecystokinin), CRF (corticopontin-releasing factor), somatostatin şi neuro- 
peptida Y. Toţi aceşti neuroni intervin în circuitele locale inhibitoare sau excita- 
toare (Amaral şi Campbell, 1986; Nunzi şi colab., 1986; Chan Palay, 1987). 

În plus, neuronii granulari din girusul dinţat pot produce encefaline şi 
dinorfine, care prin fibrele muşchiuloase ajung la cornul lui Ammon (Siggins şi 
colab., 1986). Totuşi, unii investigatori cred că neuronii care conţin encefalină sunt 
prezenţi în număr foarte mic la om, această distribuţie a neuropeptidelor poate fi 
foarte variabilă la diferite specii (Sakamoto şi colab., 1987). 

În fine, este posibil ca neuronii piramidali să se poată influenţa unii pe alţii. 
De fapt, colateralele axonilor lor conectează cu dendritele bazale ale altor neuroni 
piramidali. 


Circuite reglatoare externe 


Circuitele reglatoare externe implică nucleii septali, hipocampul controlateral 
prin fibre comisurale, neuromediatorii de origine extrahipocampică şi unele arii din 
cortexul cerebral. 

Nucleii septali. Circuitul de căpetenie, care uneşte nucleii septali de hipo- 
camp este cunoscut din studiile lui Green şi Arduini (1954) şi ulterior ale lui 
Petsche şi colab. (1962) şi Swanson (1978). La originea acestui circuit stau axonii 
hipocampici şi cei ai neuronilor piramidali subiculari. Pe calea fimbriei şi apoi a 
fornixului precomisural (în relaţie cu comisura anterioară), aceste fibre se duc la 
nucleul septal lateral, de la care impulsurile ajung la nucleul septal medial şi la 
nucleul braţului vertical al bandei diagonale. Aceşti doi nuclei reprezintă centrii 
colinergici importanţi: Chl pentru nucleul septal medial şi Ch2 pentru nucleul 
braţului vertical. De la aceşti nuclei fibrele colinergice şi GABAergice proiectează 
înapoi în hipocamp pe aceeaşi cale, a fimbriei şi a fornixului precomisural. 

Fibrele septale se termină în nucleii granulari din girusul dinţat şi pe 
neuronii piramidali din cornul lui Ammon. Fibrele septale colinergice sunt exci- 
tatoare şi acţionează pe neuronii piramidali şi granulari (Bilkey şi Goddard, 1985), 
fie direct, fie indirect prin inhibarea acţiunii inhibitoare a interneuronilor hipo- 
campici. Ei întăresc capacitatea de memorizare, în special pentru memoria spaţială 
şi pentru învăţare (Stackman şi Walsh, 1995; Alonso şi colab., 1996). 


112 TRATAT DE NEUROPSIHOLOGIE 


Prin intermediul acestor proiecţii, septul poate controla o activitate hipo- 
campică specială, activitatea ritmică cu unde lente sau ritmul teta. Septul însuşi 
poate controla prin influenţe excitatoare sau inhibitoare informaţiile venite de la 
formaţia reticulată a trunchiului cerebral (Vanderwolf şi colab., 1985). 

Activitatea ritmică cu unde lente, controlată de sept, este localizată în 
girusul dinţat şi în CAI. Spre deosebire de ritmul desincronizat continuu şi rapid al 
stării de veghe, ritmul teta este lent şi prezent numai în timpul unor activităţi de tip 
specific, cum ar fi explorarea unui mediu înconjurător necunoscut (0"Keefe Şi 
Nadel, 1978; Vertes, 1965). De asemenea, el a fost implicat şi în învăţare 
(Schwerdtfeger, 1984). Oricum, trebuie notat că ritmul teta hipocampic nu a fost 
clar detectat la om sau la alte primate. În fine, septul poate avea un rol modulator 
(ca un pacemaker) asupra informaţiei care soseşte la hipocamp din cortexul 
entorinal (Lynch şi colab., 1978; O'Keefe şi Nadel, 1978; Bland, 1986; Ridley şi 
colab., 1996). 

Fibrele comisurale. Cele două formaţiuni hipocampice sunt unite via fornix 
prin fibre comisurale. La primate, puţinele fibre comisurale ajung în regiuni 
limitate ale hipocampului (Amaral şi colab., 1984). 

Neuromediatorii. În hipocamp au fost descrise numeroase terminaţii de fi- 
bre nervoase de origine extrahipocampică, ce eliberează neurotransmiţători cu rol 
reglator. 

În plus, în hipocamp au fost descrise şi fibre septale colinergice, terminale 
ale căilor monoaminergice (Moore, 1975). Astfel, fibrele noradrenergice, care iau 
naştere din locus coeruleus şi aparțin mănunchiului noradrenergic dorsal (Davis şi 
colab., 1989) pot ajunge la hipocamp via fornix, dar şi prin stria longitudinală 
(Neuwenhuys, 1985). Fibrele serotoninergice din nucleii rafeului care ajung şi ele 
la hipocamp pe calea striei longitudinale au un rol inhibitor (O'Keefe şi Nadel, 
1978). Prezenţa dopaminei este mai îndoielnică. La rozătoare a fost descris un 
număr limitat de fibre ce vin de la substanţa neagră şi aria tegmentală ventrală 
(Bischoff, 1986). Se pare că la om proiecţiile dopaminergice par a fi mai abundente 
(Samson şi colab., 1990). 

În hipocamp au fost găsite şi multe terminale neuropeptidice, cum ar fi 
Vasopresina, somatostatina, substanţa P, neuropeptida Y şi hormonul (-MSH 
(o-melanocyte-stimulating hormone), dar funcţiile acestora nu au putut fi explicate 
(Neuwenhuys, 1985). 

Reglarea corticală. Între hipocamp şi neocortex pare să existe Şi conexiuni 
directe (Schwerdtfeger, 1979). Astfel, girusul cingulat trimite proiecţii directe la 
hipocamp. Au fost descrise aferenţe directe şi de la lobii temporal şi prefrontal. 


N 


Implicații clinice 


Observațiile clinice făcute după ablaţiile chirurgicale şi după diferite boli 
neurologice au arătat că la om, deficitul hipocampic produce în principal tulburări 


tinca ba AB) 

de memorie, în particular a memoriei pe termen scurt (Vanderwolf şi colab., 1985). 
Deficite marcante apar în reamintirea evenimentelor care au loc după producerea 
leziunii (apare amnezie anterogradă), dar deficitele cele mai frecvente sunt în 
memoria spaţială. 

Etiologia multor tulburări hipocampice îşi au rădăcina în mult contro- 
versatele leziuni ce cauzează epilepsia de lob temporal. De mult s-a observat că, 
câmpul CA! (şi subiculum adiacent) are o sensibilitate specifică la anoxie. 

Oricum, este cunoscut că CA] este sectorul vulnerabil Sommer (Sommer, 
1880). Dimpotrivă CA3, care rămâne sănătos este cunoscut ca sector Spielmeyer 
rezistent (Spielmeyer, 1927). CA4 (folium terminal) este afectat parţial (sectorul 
Bratz; Bratz 1899). Sensibilitatea la anoxie a CA2 este controversată. Pentru 
Rutecki şi colab. (1989) şi Kotapka şi colab. (1994) el aparţine sectorului rezistent, 
în timp ce pentru Zola-Morgan şi colab. (1992) şi pentru Kartsounis şi colab. 
(1995) aparţine sectorului vulnerabil. Leziunile sectorului CAI şi într-un grad mai 
mic a CA4, ce constituie scleroza clasică a cornului lui Ammon sau scleroza 
hipocampului, produc frecvent afectarea memoriei (Zola-Morgan şi colab., 1986). 
Această vulnerabilitate selectivă a anumitor regiuni ale hipocampului la anoxie nu 
este pe deplin explicată (Margerison şi Corsellis, 1966). 

Mai întâi a fost propusă drept cauză a vulnerabilităţii selective aranjamentul 
vascular (teoria vasculară emisă de Scharrer, 1940; şi Gastant şi Lammers, 1961). 
Studiile efectuate de Uchimura (1928) au arătat că sectorul vulnerabil (CAI) este 
vascularizat de arterele lungi, care sunt mai sensibile la variațiile presiunii sanguine 
decât cele ale sectorului rezistent, vascularizat de artere scurte. 

Spielmeyer (1927) crede că epilepsia produce spasme vasculare ce cauzează 
lezarea secundară a acestui sector vulnerabil. 

Penfield şi Jasper (1954) au arătat că tulburarea vasculară primară ce pro- 
duce leziunea respectivă se datorează unui traumatism de la naştere ce provoacă 
hernia lobului temporal prin incizura tentorială şi comprimarea vaselor aferente 
hipocampului. Gastaud şi Lammers (1961) au extins această idee a leziunii vascu- 
lare la toate cauzele care dau hernii temporale, cum ar fi traumatismul cranian sau 
infarctul cerebral. Leziunea hipocampică produsă de aceste mecanisme a fost 
numită scleroză incizurală (Earle şi colab., 1953). 

Aranjamentele specifice arterelor CAI se aseamănă cu cele ale arterelor care 
vascularizează neuronii Purkinje din cerebel (Duvernoy şi colab., 1983). Totuşi, 
leziunile ischemice selective ale CAI au acelaşi aspect ca cele găsite în regiunea 
neuronilor Purkinje (Spielmeyer,- 1930; Corsellis şi Bruton, 1983). 

Teoria vasculară a fost criticată de Vogt şi Vogt (1937); iar astăzi este aban- 
donată (Nilges, 1944; Friede, 1966; De Reuck şi colab., 1979), în favoarea teoriei 
bazată pe caracteristicile metabolice ale neuronilor sau ale detaliilor sinaptice, în 
special ale receptorilor neuronilor piramidali. 

Ischemia cerebrală experimentală tranzitorie produce la şobolan leziuni 
tardive şi ireversibile în câmpul CAI al hipocampului. Leziunea nu apare decât 

după un interval de aproximativ 4 zile, în timp ce leziunea din CA4 este rapidă dar 
reversibilă (Kirino şi colab., 1986). 

Moartea neuronală tardivă ce apare în CAI poate fi evitată experimental prin 
distrucţia anterioară a CA3, aceasta datorită faptului că sinapsele glutaminergice 
ale colateralelor lui Schaffer cu origine în CA3 pot avea un efect toxic asupra CAI 
în timpul anoxiei (Onodera şi colab., 1986). 

Astfel, blocarea terminalelor sinaptice de pe un neuron îl poate proteja de 
consecinţele anoxiei (Rothman, 1984). 

Acţiunea excitatoare toxică a neuronilor glutaminergici din CA3 asupra 
celor din CAI poate fi dată de lezarea interneuronilor GABAergici (Khazipov şi 
colab., 1993). 

În prezent, este criticată suprasecreţia de glutamat de către CA3 
(Schmidt-Kastner şi Freund, 1991), iar vulnerabilitatea CAI pare să fie dată de 
hiperactivitatea receptorilor la glutamat (N-methyl-D-aspartate receptors, NMDA; 
Du şi colab., 1993), care sunt numeroşi pe neuronii CAI şi de concentraţie 
intracelulară crescută de CA?*, ce produce procese degenerative în aceşti neuroni 
(Kudo şi colab., 1990; Olney şi colab., 1993, Kotapka şi colab., 1994; Schreibel şi 
Baudry, 1995). Originea vulnerabilităţii selective a neuronilor hipocampici specifici 
la anoxie rămâne neclară (Duvernoy, 2005). 

Leziuni selective apar totuşi în anumite regiuni hipocampice şi din alte 
cauze în afară de anoxie. Acidul kainic produce leziuni selective în C3, care pot fi 
date de disfuncţia sinapselor dintre terminalele fibrelor muşchiuloase şi neuronii 
piramidali din acest câmp (Collins, 1986). În hipoglicemie a fost observată lezarea 
girusului dinţat (Collins, 1986). 

Pierderea neuronală hipocampică la bătrâni şi la cei cu boală Alzheimer pare 
a fi diferită. La bătrâni, locul principal al pierderii neuronale este în CAI şi CA4 
(Mani şi colab., 1986; West, 1993) sau restrânsă la CAI şi subiculum (Simic şi 
colab., 1997). În boala Alzheimer, deşi lezarea subiculum este totdeauna prezentă, 
apariţia leziunilor în CAI (Bell şi Ball, 1981, West; 1993) sau în girusul dinţat 
(Simic şi colab., 1997) se află în dezbatere. Se pare că numai câmpul CA2 scapă 
de leziune. 

Lezarea specifică numai a uneia sau a unora din aceste câmpuri sugerează că 
fiecare are funcţii specifice (Lopez da Silva şi Arnolds, 1978). În fine, specializarea 
este o caracteristică remarcabilă a alocortexului hipocampic. 


2. COMPORTAMENTUL EMOȚIONAL 


De pe timpul studiilor efectuate de Papez (1937), reglarea comportamentului 
emoţional a fost considerată ca funcţie fundamentală a hipocampului. În prezent, 
această funcţie este atribuită în principal amigdalei (Le Doux, 1933; Gallagher şi 
Holland, 1994). Fibrele care iau naştere din nucleul amigdalian basolateral care se 

proiectează pe nucleul talamic dorsomedial şi apoi pe cortexul prefrontal, reglează 
comportamentul individual. Mai mult, se crede că nucleul central al amigdalei 
modulează producerea reacţiilor autonome ale emoţiilor (Martin şi colab., 1991). 
Oricum, este acceptat că hipocampul poate interveni în reglarea unor comporta- 
mente emoţionale în special a celor produse de durere. Proiecţiile din calea hipo- 
campică polisinaptică converg pe cortexul cingulat anterior (aria 24), acolo unde 
căile spinoreticulotalamocorticale sunt implicate în percepţia unor aspecte ale 
durerii (Maclean, 1992; Vogt şi colab., 1993; Adolphs şi colab., 1995; Williams, 
1995). 


3. CONTROLUL MOTOR 


Se crede că hipocampul participă în controlul buclei striatale ventrale (sau 
bucla limbică) aparţinând sistemului limbic (Groenewegen şi colab., 1991; 
Maclean, 1992). 


Fig. 31. Bucla striatală ventrală (limbică) (după Duvernoy, 2005). 


Striatul ventral (nucleul accumbens) (1) primeşte fibre de la cortexul prefrontai (2) şi controlează 

pallidum ventral (3). Pallidum ventral proiectează pe nucleul talamic dorsomedial (4), ale cărui fibre se 

întorc la cortexul prefrontal (5). Aria tegmentală ventrală (6) (sistemul A10 mezolimbic dopaminergic), 
amigdala (7) şi hipocampul (8) controlează bucla striatală ventrală. 

Bucla striatală ventrală este organizată ca şi binecunoscuta buclă striatală 
dorsală, dar implică structuri diferite. Centrul principal al acestei bucle, striatul 
ventral sau nucleul accumbens (fig. 31), primeşte proiecţii de la cortexul prefrontal 
şi controlează pallidum ventral, care are o localizare prost definită la om. EI 
proiectează pe nucleul talamic dorsomedial, deşi această proiecţie este contro- 
versată la primate (Haber şi colab., 1993). De la nucleul dorsomedial, fibrele se 
întorc la cortexul prefrontal. Striatum-ul ventral (nucleul accumbens) este el însuşi 
controlat de fibrele dopaminergice ce iau naştere din aria tegmentală ventrală ce 
aparţine sistemului dopaminergic mezolimbic, la fel ca amigdala şi hipocampul. 
Fibrele de la hipocamp ajung la nivelul striatum-ului ventral pe calea fornixului 
precomisural (Lavin şi Grace, 1994). 

Bucla striatală ventrală poate juca un anume rol în controlul comporta- 
mentului motor (ex., reacţiile motorii emoţionale) şi se crede că este implicat în 
mecanismele consumului de droguri (Williams, 1995). 


4. REGLAREA HIPOTALAMUSULUI 


Hipocampul este implicat şi în reglarea axului hipotalamo-hipofizar. Prin 
proiecţiile sale pe nucleul hipotalamic paraventricular, el poate inhiba secreția 
hormonului adrenocorticotrofic (ACTH) (Jacobs şi colab., 1979; Herman şi colab., 
1989; Diamond şi colab., 1996). 


5. STUDII COMPARATIVE 


Studiile comparative nu aduc mai multă lumină asupra funcţiilor hipo- 
campului care sunt incomplete, iar unele din ele controversate. În general, dimen- 
siunile hipocampului cresc la speciile mai înalte (O"Keefe şi Nadel, 1978; Stephan, 
1983). Dimensiunea foarte mare a hipocamului la primate contrastează cu cea a 
insectelor şi corelează cu ameliorarea învăţării şi memoriei. Oricum, unele specii 
dezvoltate mai mult, cum ar fi delfinul (Jacobs şi colab., 1979) şi balena (Stephan 
şi Manolescu 1980), au un hipocamp mic. Mai mult, funcţiile hipocampului diferă 
printre specii (Howe şi Courage, 1993; Markowitsch, 1995 a). În acest sens, 
pledează dezvoltarea particulară la maimuţă şi om a anumitor zone, cum ar fi CAI 
şi girusul dinţat (Tilney, 1939; Stephan şi Manolescu, 1980; Amaral şi Campbell, 
1986); absenţa aproape totală la om, în contradicţie cu rozătoarele, a fibrelor 
comisurale (Wilson şi colab., 1987); şi marea variabilitate în distribuţia neuro- 
peptidelor în acord cu speciile (Sakamoto şi colab., 1987). 

Caracteristici generale 


După cum au arătat Giacomini (18684) şi Mutel (1923), structura hipo- 
campului este aceeaşi în diferitele sale segmente. Cornul lui Ammon are de fapt 
structură analogă la nivelul capului, corpului şi cozii hipocampului. Girusul dinţat 
formează o lamină continuă în formă de „U" în care penetrează cornul lui Ammon. 
Segmentul vizibil al girusului dinţat este cunoscut la nivelul corpului, sub numele 
de margo denticulatus, la nivelul uncusului sub numele de banda lui Giacomini, iar 
la nivelul cozii sub numele de fasiola cinerea. 

Oricum, fiind de fapt aceeaşi structură, putem utiliza pentru toată întinderea 
sa acelaşi termen. De notat că partea vizibilă a girusului dinţat este mărginită de-a 
lungul întregii sale întinderi de sulcusul hipocampic superficial. 

Din cauză că hipocampul are o formă arcuată, secţiunile coronale ale 
corpului şi secţiunile sagitale ale capului şi cozii au aspecte similare care pot duce 
la confuzii (Duvernoy, 2005). 

Din cauză că hipocampul se curbează, adesea secţiunile coronale sunt dificil 
de interpretat. 


PSIHOPATOLOGIA LOBILOR TEMPORALI 


Tabloul tulburărilor comportamentale cauzat de leziuni situate în limitele 
acestor lobi se caracterizează printr-o mare diversitate de forme. 


Agnozia auditivă 


Introducere 

Agnozia auditivă este o condiţie rară în care individul are o deficiență 
izolată de înţelegere a sunetelor în prezenţa unei audiograme aproape normală sau 
normală. Pacientul nu înţelege nici vorbirea şi nici sunetele din mediul încon- 
jurător. În cazul în care este afectată numai înţelegerea limbajului vorbit, tulburarea 
este numită agnozie verbală sau surditate verbală pură. Dacă sunt afectate numai 
sunetele din mediul înconjurător, deficienţa poartă numele de agnozie auditivă 
nonverbală. 

Aceşti pacienţi pot citi, scrie, conversa inteligent şi numi corect obiectele. 
De asemenea, ei pot utiliza informaţii prozodice (ex., melodii sau intonări ale vocii 
vorbite) pentru a exprima conţinuturi emoţionale şi chiar sintaxă (ex., când o 
persoană pune o întrebare sau face o afirmaţie) (Buchtel, 2002). 

Deficite aperceptive 

Apercepţia se referă la integrarea percepţiilor în experienţa cognitivă 
anterioară. 

Dacă o persoană cu agnozie auditivă este incapabilă să extragă însemnătatea 
unui stimul, din cauză că analiza iniţială (percepţia) a stimulului este defectuoasă, 
atunci înseamnă că mecanismele cognitive mai înalte destinate acestui scop nu au 
informaţii adecvate pentru a face acest lucru. Mecanismele centrale pentru extra- 
gerea însemnătăţii stimulului pot fi intacte dar incapabile pentru a realiza funcţia 
lor din cauză că informaţia pe care o primesc este defectivă (Buchtel, 2002). 


Deficite asociative 

Dacă analiza iniţială a stimulului este efectuată normal dar persoana rămâne 
incapabilă de a extrage însemnătatea lui, atunci probabil că persoana suferă de o 
tulburare asociativă. Ceea ce lipseşte este legătura dintre informaţie şi cunoştinţele 
înmagazinate în legătură cu însemnătatea sa. 

Experienţa perceptuală a pacientului poate fi similară cu cea a unei persoane 
care a cunoscut anterior o limbă străină dar care în prezent a uitat însemnătatea 
unui anume cuvânt. Acea persoană aude cuvântul clar, recunoaşte că el reprezintă o 
colecţie însemnată de sunete, dar însemnătatea sa este pierdută. 


Substratul neurologic al tulburării | 

Leziunea responsabilă pentru aceste tulburări este cauzată de boli cerebro- 
vasculare, de obicei embolice, care implică porţiunea mijlocie şi bilaterală a primei 
circumvoluţii temporale (cel puţin un caz a fost raportat cu hemoragie în structera 
auditivă a trunchiului cerebral şi a coliculilor inferiori) (Buchtel, 2002). 

Dacă este cauzată de o leziune unilaterală, aceasta trebuie să fie situată 
profund în lobul temporal posterior al emisferului dominant pentru vorbire (de 
obicei emisferul stâng). În astfel de cazuri, semnele abilităţilor reziduale prezente 
depind de abilităţile lingvistice ale emisferului drept. De exemplu, persoana poate 
înlocui cuvântul auzit, cu un cuvânt cu însemnătate semantică asemănătoare („cal“ 
în loc de „ponei“). Unii autori au sugerat că lezarea cortexului auditiv primar pro- 
duce surditate verbală “pură (agnozie numai pentru limbajul vorbit), în timp ce 
lezarea cortexului auditiv asociativ produce dificultăţi în rândul sunetelor non- 
verbale. Lezarea ambelor regiuni produce agnozie auditivă globală. 

Patternul agnoziei auditive diferă de cel al afaziei Wernicke mai comune, 
prin aceea că tulburarea limbajului receptiv este limitată la domeniul auditiv în 
timp ce limbajul vorbit al pacienţilor este relativ bun. 

În evaluările precoce ale sindromului, audiograma normală duce la presu- 
punerea că analizele auditive de bază (apercepţia) sunt normale şi că tulburarea 
apare din cauza unei inabilităţi de legare a sunetelor de însemnătatea lor (asociere). 

Această interpretare poate fi găsită încă în textele curente unde sindromul 
este atribuit frecvent deconectării cortexului auditiv de aria Wernicke, cu implicarea 
posibilă a funcţionării normale a ambelor formaţiuni (Buchtel şi Stewart, 1989). 


Aspecte comportamentale din agnozia auditivă 

Deşi funcţiile aperceptive sunt de obicei normale la indivizii cu agnozie 
auditivă, datele comportamentale demonstrează că audiograma pacienţilor cu 
agnozie auditivă nu reprezintă un test adecvat pentru analizarea tipurilor de sunete 
critice pentru vorbire. Cu ajutorul testelor auditive mai sofisticate au fost relevate 
numeroase anormalităţi. 

De exemplu, mulți astfel de pacienţi au dificultăţi determinante ale ordinii 
temporale a sunetelor, ei cerând o intensitate sonoră mai mare decât normal pentru 
a face audibile sunetele respective. Alţi pacienţi au dificultăţi în discriminarea 
stimulilor şi în localizarea lor în spaţiu. 

A fost descrisă şi tulburarea rezoluţiei temporale (ordinea sunetelor) şi 
discriminarea a două clicuri. 


Tulburări ale recepţiei auditive 

Afectarea percepţiei auditive poate atinge grade de profunzime sau gravitate 
diferită, în funcţie de localizarea concretă a leziunilor în cadrul reprezentanţei 
corticale a analizatorului auditiv, de întinderea leziunii şi de situarea ei uni- sau 


bilaterală. 


SURDITATEA CORTICALĂ 


Ca şi în cazul analizatorului vizual, în cazul analizatorului auditiv, tulburarea 
cea mai gravă se produce atunci când leziunea afectează bilateral zonele centrale 
de proiecţie topică, adică aria 41 şi parţial aria 42 Brodmann, din circumvoluţia 
transversală Heschl. 

În acest caz, este suprimată funcţia sensibilităţii auditive primare, care se tra- 
duce prin pierderea capacităţii de a avea senzaţii auditive elementare. Comporta- 
mental, bolnavul rămâne indiferent la orice stimuli auditivi care i se administrează 
de la o sursă pe care n-o are sub control vizual imediat. În cazul în care exa- 
minatorul îi arată sursa sonoră şi încearcă, prin instructaj scris, să elaboreze o 
reacţie de răspuns simplă sau o diferenţiere a sunetelor generate de ea, bolnavul va 
încerca să compenseze deficitul auditiv primar prin repere vizuale şi deducții 
logice, reuşind, întâmplător să dea unele răspunsuri corecte, 

În clinică, surditatea corticală totală sau absolută este întâlnită cu o frecvenţă 
foarte mică. Pe de o parte, aceasta se datorează faptului că zona de proiecţie 
tonotopică are o suprafaţă relativ întinsă, ceea ce scade probabilitatea ca ea să intre 
toată, la acelaşi nivel de intensitate, sub incidenţa focarului lezional, iar pe de altă 

da ae. 


TULBURĂRI PROVOCATE DE LEZIUNI ALE ARIILOR 
AUDITIVE SECUNDARE 


Deşi este greu de explicat, în clinică procentul lezării ariilor auditive 
secundare este net mai ridicat decât cel al lezării ariilor primare. Astfel şi frecvenţa 
tulburărilor sintezei aferente secundare este semnificativ mai ridicată decât cea a 
tulburărilor sintezei aferente primare. 

Agnozia acustică se referă la tulburarea funcției calificate a analizatorului 
auditiv de a diferenţia şi evalua identitatea sunetelor verbale şi muzicale, auzul, ca 
funcţie psihofiziologică bazală fiind conservat în limite aproximativ normale. 


Afazia senzorială 


În procesul învăţării şi elaborării sistemului auzului verbal Şi muzical, se 
constituie coduri specifice de comparare şi evaluare a semnificației şi funcţiei pe 

care sunetele pariculare o au în cadrul seriilor logic structurate ale cuvintelor şi 
respectiv, melodiilor. În cazul auzului verbal sau fonematic, ariile integrative 
secundare desprind şi fixează indici de discriminare şi recunoaştere a sunetelor 
limbii şi a încărcăturii lor de semnificaţie în cadrul diferitelor combinaţii (cuvinte). 
Gradul de fineţe şi operativitatea acestor indici trebuie să fie foarte ridicate pentru 
a asigura o discriminare - identificare rapidă şi corectă a „punctelor“ nodale ale 
fluxului vorbirii, adică a aşa-numitelor foneme. Fonemul este acel sunet care 
îndeplineşte rolul de discriminant principal al unui cuvânt în raport cu alte cuvinte, 
el concentrând cea mai mare încărcătură semantică. De exemplu, în şirul cu- 
vintelor: pară, pată, pană, pasă, pază, fonemele discriminante sunt: r, t, n, s şi Z. 
Dacă nu le-am individualiza în percepţie, practic n-am reuşi să diferenţiem 
cuvintele respective. 

Funcţia discriminativă a auzului fonematic este pusă serios la încercare în 
cazul unor sunete apropiate fonetic, ca de pildă, b-p, d-t, f-v, s-z, m-n. Destrămarea 
codului fonematic care se produce în agnozia acustică atrage după sine, inevitabil, 
şi tulburarea procesului sintezei verbale de rang superior - a cuvintelor şi a 
sintagmelor (propoziţiilor). Asemenea tulburări se înregistrează cel mai frecvent în 
cazul leziunilor localizate în ariile auditive secundare din emisfera dominantă 
(stângă la dreptaci). 

Întregul complex al deficienţelor care alcătuiesc sindromul afaziei senzoriale 
temporale are la bază destrămarea schemelor funcţionale ale auzului fonematic. 

În mare, tabloul afaziei senzoriale este prezentat la capitolul „afazii“. Aici 
vom puncta doar unele aspecte mai speciale. În primul rând, vom sublinia 
necesitatea ca, în cadrul acestui sindrom, să delimităm două grupe de tulburări, evi- 
dent strâns legate între ele, şi anume: 1) tulburări care ţin de latura sonoră sau 
fonetică a limbajului şi 2) tulburări care afectează latura semantică a limbajului. 

Tulburările din prima grupă constau în: a) incapacitatea de a discrimina 
sunetele verbale şi de a releva şi identifica fonemele în cadrul cuvintelor; 
b) dificultatea de a pronunţa corect sunetele verbale; c) dificultatea sau impo- 
sibilitatea de a efectua corect analiza componentei acustice a cuvințelor prezentate 
oral sau scris. 

Bolnavul nu poate reproduce perechi de sunete fonetic apropiate (b-p, d-t, 
c-g etc.) sau silabe fără sens (ba-pa, va-fa, ta-da, ga-ca etc.). Cu atât mai dificilă 
devine şi diferenţierea acustică a unor serii mai lungi de sunete, a cuvintelor. Apoi, 
fără a releva tulburări sau dereglări cât de mici în mecanismele articulatorii, 
afazicul senzorial întâmpină seiioase greutăţi în pronunţarea cuvintelor după auz, 
denaturând structura sonoră a lor (,„parafazie literală“). Un aspect puţin studiat la 
afazicii senzoriali este alterarea limbajului expresiv, motor. La asemenea bolnavi, 
alături de parafaziile literale se întâlnesc frecvent substituiri ale cuvintelor deficitar 
articulate cu altele mai bine consolidate şi automatizate din punct de vedere 
executiv (,„parafazii verbale“). În cazuri mai grave, tulburarea secundară a laturii 
executiv-motorii a limbajului, pe fondul conservării normale a mecanismelor şi 

schemelor chinestezice articulatorii, poate lua forma unui torent verbal neinte- 
ligibil, acea „salată verbală”, binecunoscută în cazul afaziei senzoriale. 

Este logic ca dezorganizarea auzului fonematic să facă dificilă sau imposi- 
bilă analiza sonoră a cuvintelor scrise şi să genereze tulburări mai mult sau mai 
puţin severe ale limbajului scris. 

Dificultăţile cele mai mari le întâmpină afazicul senzorial în scrierea după 
dictare şi în alcătuirea în scris a unor compuneri (Luria, 1973). În asemenea 
situaţii, bolnavii fie că scriu cu multe greşeli, substituind, omiţând sau dublând 
literele, fie că înşiră grupuri de litere şi de cuvinte la întâmplare, din care nu se 
poate desprinde un înţeles logic unitar. 

Apropiate de tulburările din planul scrisului sunt şi tulburările în planul 
cititului. Asemenea tulburări se evidenţiază îndeosebi în citirea textelor mai grele, a 
cuvintelor mai puţin uzuale sau în desprinderea şi identificarea în cadrul textului 
dat a unor cuvinte individuale, iar în cadrul cuvintelor - a unor silabe sau sunete. 
Prin urmare, citirea capătă un caracter lacunar, unele cuvinte sau secvenţe ale 
textului nefiind recunoscute fonetic, bolnavul surprinzând doar în mare, global 
sensul celor citite. 

Tulburările care vizează latura semantică a limbajului se concretizează în 
reducerea sau pierderea capacităţii de înţelegere a conţinutului informaţional al 
cuvintelor şi propoziţiilor. Destrămarea conturului sau osaturii fonetice a cuvintelor 
duce, evident, şi la abolirea adresabilităţii sale obiectuale. În cel mai bun caz, 
semnificaţia nu se pierde complet, dar devine foarte vagă, slab definită, extin- 
zându-se asupra unui întreg domeniu. Vorbind în termenii logicii formale, am putea 
afirma că, în decodificarea cuvintelor, se menţine doar coordonata genului proxim, 
în vreme ce coordonata diferenţei specifice se dezintegrează. Aceasta face ca 
cuvântul să plutească într-un spaţiu semantic abstract, nepermiţând o raportare 
adecvată a subiectului la realitatea concretă pe care o desemnează, 

Este important de subliniat că dezintegrarea semnificației specifice a cu- 
vântului se evidenţiază îndeosebi în acele cazuri în care cuvintele-test se prezintă 
singure, fără a fi însoţite de obiectele pe care le desemnează. Prezentarea obiectului 
favorizează operaţia de explorare a tezaurului lingvistic (verbul) şi de alegere a 
cuvântului, a cărui semnificaţie se consolidează mai trainic. 

Acest principiu se şi cere a fi folosit în activitatea de cercetare și reînvăţare 
verbală a afazicilor senzoriali. 

Un fapt caracteristic, subliniat de majoritatea cercetătorilor, rezidă în aceea 
că, în afazia senzorială, cuvintele care desemnează obiecte (substantive) şi însuşiri 
ale obiectelor (adjective) suferă o degradare semantică mai puternică decât cele 
care desemnează acţiuni sau relaţii. Astfel, se constată cu uşurinţă că vorbirea 
afazicilor senzoriali se compune precumpănitor din cuvinte auxiliare (conjuncţii, 
prepoziţii, adverbe, interjecţii, verbe). Cum cuvintele care desemnează obiecte sau 
însuşiri au un coeficient de redundanţă mai ridicat, fiind prin aceasta mai uşor 

subînţelese, vorbirea afazicului senzorial rămâne, între anumite limite, neinteli- 
gibilă pentru cei din jur. 

Strâns legată de tulburarea laturii semantice a limbajului în afazia senzorială 
este alterată şi memoria verbală. Potrivit cercetărilor psihologice (Norman, 1969; 
Lindsay şi Norman, 1972; Golu, 1975), memoria verbală nu mai poate fi privită ca 
o simplă colecţie de cuvinte izolate, constituite după principiul grămezii, ci ca o 
organizare sistemică, în interiorul căreia cuvintele formează combinaţii cu deter- 
minaţii semantice specifice, de tip emergent. Dacă nu s-ar realiza asemenea 
conexiuni, atunci ar fi practic imposibil să operăm cu semnificaţia cuvintelor 
detaşate de obiectele pe care le desemnează, iar funcţia de abstractizare- 
generalizare a limbajului ar fi aproape nulă. Aşadar, înţelegerea adecvată a vorbirii 
celor din jur, ca şi a propriei vorbiri presupune o bună funcţionare a memoriei 
verbale sistemice integrate (ca ansamblu de conexiuni logico-gramaticale). Leziuni 
ale lobului temporal provoacă şi dezorganizări mai mult sau mai puţin semnifi- 
cative în sistemul structurilor memoriei verbale. Astfel că în sindromul afaziei 
senzoriale se corelează şi cumva se condiţionează reciproc tulburările structurii 
interne a cuvintelor şi cele ale memoriei verbale atât sub aspectul fixării, cât şi al 
reactualizării (amnezie verbală). Bolnavul are dificultăţi în memorarea şi repro- 
ducerea chiar a unui număr mic de cuvinte (3-5). Dacă, după prezentarea lor, se 
face o scurtă pauză, doar de câteva secunde, el nu mai poate reproduce nici un 
cuvânt, înlocuind aceasta prin parafazii. 

În principiu, logica tulburărilor structurilor verbale determinate de dezor- 
ganizarea auzului fonematic este transferabilă şi la analiza tulburărilor structurilor 
muzicale determinate de dezorganizarea auzului muzical. 

Tulburarea acestor funcţii este mai pregnantă în cazul în care leziunile se 
localizează la nivelul ariei 22 şi în emisfera subdominantă (dreapta la stângaci) 
(Bein, 1964; Luria, 1973 b). Aceasta face ca afazia senzorială să nu fie obligatoriu 
însoțită de amuzie şi invers. 

Pentru amuzie este caracteristică alterarea cadrului indicilor de discriminare 
- identificare a înălţimii sunetelor, a raporturilor de înălţime dintre ele şi a liniei 
melodice a seriilor sunetelor muzicale. Bolnavul nu este în stare, în acest caz, nici 
să sorteze sunetele după înălțime, nici să recunoască identitatea melodică a unor 
frecvenţe sonore, nici să le reproducă. Totul se transformă într-o sonoritate 
vagă-difuză, lipsită de contur, din care bolnavul nu poate să extragă nici încărcătura 
ideaţională, nici pe cea emoţională. 


Afazia amnezică 


Leziuni care afectează segmentele mediale ale regiunii temporale (ariile 21 
şi 37 Brodmann) (fig. 32) provoacă un gen aparte de tulburări ale structurilor 
verbale, cunoscute sub diverse denumiri - afazie amnezică, afazie transcorticală 

senzorială, afazie mezencefalică etc. Principala deosebire a acestei forme patolo- 
gice de afazie senzorială analizată mai sus rezidă în aceea că, în cadrul ei, auzul 
fonematic rămâne mai mult sau mai puţin conservat. Bolnavii care fac parte din 
această categorie nozologică se descurcă în general bine la sarcinile de discri- 
minare şi identificare a sunetelor verbale, a fonemelor şi silabelor opuse, de repro- 
ducere a cuvintelor izolate, de scriere după dictare, la care, aşa cum am văzut, cei 
cu afazie senzorială sunt esențialmente handicapaţi. Dificultăţile încep să apară în 
sarcinile de memorare a seriilor verbale şi de reproducere a lor. Bolnavii nu 
reuşesc în acest caz să reţină şi să reproducă mai mult de 2-3 cuvinte. Repetările 
nu ajută; se încearcă o compensare prin perseveraţii (reproducerea de mai multe ori 
a aceluiaşi cuvânt) şi confabulaţii (reproducerea unor cuvinte care nu figurează în 
seriile stimul). şi mai slabe sunt performanţele în memorarea Şi reproducerea 
şirului de propoziţii simple (Scoville, 1973). 

O tulburare caracteristică este 
şi modificarea ordinii de reproducere 
a cuvintelor date spre memorare. 

Bolnavii cu afazie amnezică 
înțeleg relativ bine semnificaţia cu- 
vintelor, dar atunci când seria ver- 
bală este prea lungă, solicitând 
intens memoria, încep să apară tul- 
burări ale comunicării (discursului), 
şi în raportarea obiectuală a unor 
cuvinte. Se produce ceea ce noi 
numim fragmentarizarea semantică a 
fluxului verbal. Cuvintele prezentate 
la intervale scurte unul după altul îşi 
anulează reciproc adresabilitatea sau 
raportarea semantică. Volumul me- 
moriei verbale imediate apare puter- 
nic îngustat, ceea ce favorizează 
fenomenul de inducţie reciprocă şi 
Fig. 32. Tomografia computerizată relevă prezența de interferență între engramele cu- 
unei mari tumori temporale stângi (glioblastom) la un vintelor individuale. 
bolnav care prezenta agnozie auditivă și tulburări Acest fapt se confirmă prin 

mixte de vorbire, comportamentul bolnavului la pro- 

bele în care i se cere denumirea unui 

grup format din mai multe obiecte. Deşi el recunoaşte şi denumeşte. corect fiecare 

obiect prezentat izolat, când trebuie să le denumească în serie, se poticneşte 
imediat. | | 

Reuşeşte să denumească primul şi eventual cel de-al doilea, după care se 
blochează sau reproduce perseverativ prima denumire (din observaţiile noastre). 

Dificultăţi analoage pot fi observate şi în vorbirea spontană a acestei 
categorii de bolnavi. 

Începând să povestească despre ceva, ei se poticnesc mereu, negăsind 
cuvintele corespunzătoare, discursul luând un caracter intermitent, ezitant şi 
perseverativ. Abundă parafaziile, dar ele au cu precădere un caracter verbal iar nu 
literal. 


TULBURĂRI ÎN RECUNOAȘTEREA VIZUALĂ 


Leziunile localizate în zonele temporale inferioare provoacă tulburări în 
procesul integrării percepţiei vizuale complexe şi în recunoaşterea vizuală a obiec- 
telor. Astfel, Kliiver şi Bucy (1937) au arătat că ablaţia lobului temporal (structuri 
neocorticale şi limbice) determină un sindrom caracterizat prin tulburări în învă- 
țarea şi memorarea sarcinilor vizuale, prin exagerarea tendinţelor orale (animalul 
ducea totul la gură), prin indiferenţă (placiditate) cu pierderea agresivităţii şi prin 
hipersexualitate. Sindromul Kliiver-Bucy (1937) descris iniţial la maimuţă se gă- 
seşte şi la om destul de rar. 

EEE ci E I-AI NE CR: Dominantă în acest sin- 

pui | drom este însă tulburarea în sfera 
percepţiei vizuale, şi în selectarea 
adecvată a soluţiilor la sarcinile 
vizuale. De aici rezultă că lobul 
temporal participă, prin regiunile 
sale medio-inferioare (fig. 33), la 
folosirea şi integrarea informa- 
țiilor vizuale în comportamentul 
instrumental, în învăţarea unor 
patternuri noi, în raport cu noi 
situaţii. Porțiunea anterioară a cor- 
texului temporal inferior este con- 
siderată o structură care efec- 
tuează sinteza proprietăţilor fizice 
într-un concept unitar, Această 
structură constituie, de asemenea, 
un „depozit“ al reprezentărilor 


Fig. 33. Tomografia computerizată relevă prezenţa unei 
mari tumori temporale stângi care afectează şi segmentele : A . 
Pa = ȘI Ssemen'ee centrale ale obiectelor (Mishkin, 
mediale ale regiunii temporale la un bolnav cu tulburări 1983). Datel . | și 
în învăţarea şi memorarea sarcinilor vizuale, indiferență .- > ). atele Xperia entă ii Sti” 
şi hipersexualitate. jna ipoteza conform căreia cor- 

texul temporal inferior este re- 

giunea de convergenţă între percepţia vizuală, imagistica vizuală şi memorie 


(Miyashita, 1993). 

Stimulările electrice directe ale lobului temporal inferior pe creierul uman au 
dus la apariţia unor halucinaţii vizuale complexe (Penfield, 1967). Halucinaţiile 
vizuale complexe de sorginte temporală şi temporo-occipitală se deosebesc de cele 
elementare pur occipitale prin aceea că se manifestă pe întinderea întregului câmp 
vizual (cele mai simple cuprind, de regulă, doar un singur hemicâmp). 

În cercetările tahistoscopice speciale, s-a stabilit că, în cazul subiecţilor cu 
leziuni ale lobului temporal drept, se manifestă tulburări statistic semnificative în 
integrarea şi decodificarea desenelor complexe suprapuse fără sens şi a grupelor de 
puncte; imaginile obişnuite, neambigue fiind percepute corect de aceşti subiecţi. În 
cazul ablaţiei lobului temporal stâng, tulburările afectează predominant perfor- 
manţele în perceperea şi recunoaşterea imaginilor vizuale. De aici se poate trage 
concluzia unei diviziuni funcţionale între cele două emisfere în integrarea expe- 
rienţei vizuale: emisfera stângă joacă rolul principal în recunoaşterea şi reglarea 
comportamentului în raport cu stimulii vizuali obişnuiţi, cotidieni; dimpotrivă 
emisfera dreaptă se dovedeşte mai direct implicată în discriminarea şi recu- 
noaşterea stimulilor vizuali mai puţin uzuali (Luria, 1962). 


TULBURĂRI ALE SFEREI AFECTIVE ŞI ALE CELEI 
MOTIVAȚIONALE 


Leziuni ale lobului temporal localizate în zonele inferioare provoacă tulbu- 
rări ale afectivității şi motivaţiei. 

Dintre tulburările afective mai importante putem menţiona: scăderea tonu- 
sului emoţional general, reducerea agresivităţii şi intensificarea emoţiei de frică, de 
spaimă. Stimularea la om a convexităţii lobului temporal provoacă stări de tristeţe, 
teamă de moarte iminentă, simțământul singurătăţii; stimularea complexului amig- 
dalian în cursul intervențiilor stereotaxice a dus la apariţia unor stări de anxietate şi 
teamă, însoţite de dureri epigastrice (Delgado, 1971; Pribram, 1971). 

Importante tulburări de afectivitate s-au înregistrat şi în lobectomiile şi le- 
ziunile temporale bilaterale. Este vorba fie de indiferenţă afectivă (în cazul amig- 
dalectomiei bilaterale), fie de instabilitate emoţională (în cazul rezecţiei seg- 
mentelor temporale neocorticale). 

Dintre tulburările de ordin motivaţional cele mai semnificative sunt cele 
referitoare la activismul explorativ (bolnavii devenind relativ pasivi şi indiferenți în 
raport cu evenimentele din jur), perversiuni ale unor trebuinţe, îndeosebi alimentare 
(de ex., coprofagia) şi sexuale, exacerbarea sau diminuarea unor trebuinţe biologice 
primare. 

TULBURAREA ALTOR FUNCŢII PSIHICE 


Prin poziţia sa de nod-releu pe care o are în ansamblul organizării CErebrale 
lobul temporal este implicat direct sau indirect în realizarea unei game întinse da 
funcţii psihice şi procese psihice. De aceea, leziuni localizate la niveluj lui 
provoacă tulburări în sfera mai tuturor structurilor psihice. Astfel, în afară d 
tulburările descrise, trebuie să mai luăm în consideraţie şi altele cum ar 
tulburările funcţiei mnezice, tulburările de atenţie, tulburările de gândire , 
tulburările de comportament. Şi 


Tulburarea funcţiei mnezice 


Leziuni situate în lobul tem î 
ral stâng provoacă tulburări Semni. 
ficative ale memorării şi TEpro- 
ducerii, în primul rând, a mate. 
rialului verbal-simbolic (fig. 34); ] e 
ziuni situate în lobul temporal dre i 
provoacă tulburări mai severe 
procesului de recunoaştere. Lobecto. 
miile temporale bilaterale cu im Î 
carea hipocampului şi girusului hi 
pocampic produc tulburări de me- 
morie persistente şi de durată 
(Scoville, 1973; Milner, 1962), Date 
interesante în această privinţă au fost 
obţinute de Milner (1962), în eXxpe 
rimente de învăţare a unui labir 
Fig. 34. Tomografia computerizată relevă prezența efectuate pe un lot de 79 de bolnavi 
unei mari tumori temporale stângi la un bolnav cu cu diferite leziuni cerebrale. S-a Sta. 
tulburări de memorie şi de reproducere a materialului bilit asţfel că: 1) leziunile hipo 

verbal-simbolic. campice bilaterale determină deficitul 

cel mai important, bolnavul Neputând 

realiza nici un fel de învăţare nici după 215 încercări; 2) lobectomiile temporale 
drepte provoacă un deficit mai sever, decât cele stângi, care lasă performanţele A 

limite aproximativ normale; 3) leziunile lobului temporal sau ale porțiunii pos- 

terioare a cortexului emisferei drepte determină o reducere masivă a vitezei de 

învăţare. . 
Milner (1970) a rezumat astfel datele cercetărilor sale şi pe ale altora: „acu 

este bine precizat faptul că leziunile temporale stângi (emisfera dominantă Pentru 

limbaj) determină deficit în reproducerea materialului verbal (prezentat verba] sau 


int, 

vizual)“. După o lobectomie temporală, deficitul de memorie verbală tinde să 
diminueze fără a atinge performanţele perioadei preoperatorii. 

Dimpotrivă, leziunile lobului temporal drept sunt asociate cu tulburarea mai 
multor testări vizuale non-verbale. Aceste dificultăţi de percepţie şi de memorie 
non-verbală nu sunt observate la pacienţii cu disfuncţii ale lobului temporal stâng. 
Bolnavii cu leziuni temporale stângi sau drepte nu au tulburări de raţionament ŞI 
nici de rezolvare a problemelor (Poeck, 1985). Studiile lui Novelly şi colab. (1984) 
au demonstrat tulburarea selectivă a memoriei verbale la bolnavii cu leziuni de lob 
temporal dominant, în timp ce deficitele de memorie non-verbală (vizuospaţială) au 
fost asociate leziunilor lobului temporal nondominant. Acest gen de deficit al 
memoriei - specific fiecărei emisfere - este exacerbat după lobectomia temporală 
efectuată pentru controlul crizelor epileptice. 


Tulburarea de atenţie 


Atât din investigaţiile efectuate de alţi autori (Milner, 1962) cât şi din cele 
efectuate de noi, se degajă concluzia că leziunile lobului temporal, îndeosebi bila- 
terale, situate în porţiunea medială şi medio-posterioară determină o diminuare 
generală a calităţilor atenţiei, care implică concentrarea, stabilitatea, mobilitatea 
(fig. 35). 


Bolnavii cu astfel de leziuni 
obţin la probele de atenţie (de baraj, 
de colaţionare, de substituție etc.) 
performanţe semnificativ mai scăzute 
decât subiecţii normali. De altfel, ei 
înşişi acuză dificultăţi în urmărirea 
unei serii de stimuli, care reclamă 
înţelegerea lor (decodificare seman- 
tică) şi emiterea unor răspunsuri dife- 
renţiate, specifice. Curba  perfor- 
manţelor la proba de corectură 
Bourdon-Anfimov are un caracter ne- 
regulat, în formă de zigzag: secvenţe 
de performanţă mai bune alternează 
cu secvenţe de performanţe slabe. 
Aceasta dovedeşte, pe de o parte, 
instabilitate accentuată a atenţiei, iar 
Fig. 359. Tomografia computerizată relevă prezența pe de altă parte, fatigabilitate neuro- 
unei tumori temporale drepte (metastază) cu mare PSihică crescută, caracteristică de alt- 
ramolisment cerebral în jur, la un bolnav care fel oricăror afecţiuni cerebrale de 

prezenta tuburări de atenție. natură organică. 

După Kolb şi Whishaw (1980), tulburările de atenţie în selecţia input-urilor 
senzoriale (auditive şi vizuale) pot apărea ca urmare a lezării ariilor terțiare de 
integrare (ariile 20, 21, 22, 37 şi 38 Brodmann). Un exemplu îl constituie faptul că 
este imposibil de ascultat două conversații în mod simultan. În această situaţie, 
sistemul auditiv utilizează una din următoarele două strategii: fie că nu se dă 
atenţie unei conversații, fie că atenţia trece rapid de la o conversaţie la alta. Acelaşi 
fenomen este valabil şi pentru sistemul vizual. 

Introducerea ariilor simple de muzică (secvenţe tonale) în ascultarea dico- 
tomică (Kimura, 1967), a permis unor cercetători (Schulhoff şi Goodglass, 1969; 
Zurif şi Ramier, 1972) să demonstreze că temporalii stângi prezintă un deficit 
global sever pentru recunoaşterea cuvintelor (material verbal), în timp ce temporalii 
drepți (după lobectomia temporală) au deficit sever în recunoașterea melodiilor 
simple. Explicaţia acestui fenomen constă în faptul că sistemul nervos prezintă o 
netă dificultate în concentrarea atenţiei asupra unui input în fiecare ureche simultan 
şi încearcă să trateze informaţiile auditive în acelaşi timp. Ca rezultat se observă o 
scădere evidentă a performanţelor. În cazul percepției vizuale, Dorff şi colab. 
(1965) au sugerat că lobul temporal drept are un rol mai important decât cel stâng 
în distribuţia atenţiei selective la stimulările vizuale. 


Tulburarea gândirii 


Leziunile de lob temporal provoacă tulburări şi în activitatea intelectuală, 
adică în desfăşurarea proceselor gândirii. Cele mai semnificative, după părerea 
noastră, sunt cele ce afectează discursivitatea şi multimedierea în rezolvarea 
sarcinilor complexe. Bolnavii cu leziuni temporale din emisfera dominantă (stângă 
la dreptaci) şi cu afazie senzorială, deşi în mare îşi păstrează capacitatea de 
abstractizare-generalizare, nu reuşesc să efectueze în minte serii succesive de 
operaţii, care presupun o permanentă susţinere şi mediere verbală (fig. 36). 

Dificultăţi apar chiar şi în rezolvarea sarcinilor nonverbale, cum ar fi 
ordonarea logică a unor imagini şi testarea nonverbal a inteligenţei, cu ajutorul 
matricelor progresive Raven, în care este necesară sprijinirea pe limbajul intern. 
Bolnavilor din această grupă le sunt greu sau deloc accesibile sarcinile de calcul 
mintal, care reclamă efectuarea succesivă a mai multor operaţii şi păstrarea în 
minte a rezultatelor secvențiale. De exemplu, dacă ei se descurcă bine, aproape fără 
dificultate, în rezolvarea exerciţiilor unioperaţionale (4+15=? 5+7=? 25+25=? etc.), 
se blochează imediat ce se confruntă cu calcule multioperaţionale (4x5-3+7=? 
20:2+4-5=? Etc.) - o oarecare ameliorare a performanţelor obținându-se prin 
recurgerea la un suport imagistic intuitiv (de exemplu, în cazul calculului, ase- 
menea suport îl pot constitui beţişoarele, bilele etc). 

În cazul localizării focarelor lezionale în temporalul drept, tulburări mai 
semnificative se înregistrează în rezolvarea acelor tipuri de situaţii problematice, 

care reclamă operarea cu concepte figurale, cu scheme Şi relaţii spaţiale. 
Tulburările respective se accentuează şi mai mult, atunci când leziunile temporale 
se conjugă cu cele parietale şi occipitale. 

Leziunile limită ale lobilor 
temporali nu dau tulburări intelec- 
tuale severe, nici dificultăți în 
rezolvarea problemelor. Meyer şi 
Yates (1955), care au utilizat scala 
de inteligență Wechsler, un test de 
vocabular, matricea progresivă Ra- 
ven precum şi teste de învăţare, au 
constatat o diminuare uşoară a 
conţinutului intelectual verbal şi de 
performanţă după lobectomiile tem- 
porale stângi, în timp ce după 
lobectomiile temporale drepte, QI a 
rămas neschimbat. 

Walsh (1978) arată că stu- 
diile efectuate între 1955 şi 1970 
au demonstrat că lobectomia tem- 
porală stângă domină scorul la 


Fig. 36. Rezonanţa magnetică relevă prezența unei scala verbală Wechsler-Bellevue, în 
tumori hipocampice stângi la un bolnav care nu reușea 


să efectueze în minte serii succesive de operaţii ce timp Su, lobectomia Ă temporală 
presupuneau o permanentă susținere şi mediere dreaptă determină o diminuare a 
verbală. scorului la scala non-verbală (de 


performanţă) Wechsler-Bellevue. În 
acest sens, Corkin (1965) a constatat că învăţarea unui labirint tactil este deficitară 
la pacienţii cu lobectomii temporale drepte, comparativ cu lobectomizaţii temporali 
stângi, care au peformanţe normale la acest test. 

În cazul ablaţiilor unilaterale ale complexului amigdalian, nu s-a pus în 
evidenţă diminuarea inteligenţei, dar s-au regăsit tulburări de atenţie şi de memorie 
care în ultimă instanţă, par a fi datorate unui deficit de învăţare şi de reactualizare a 
evenimentelor recente (Andersen, 1978). Lobectomia temporală bilaterală are 
efecte dramatice asupra memoriei şi afectivității (Kolb şi Whishaw, 1980). 


Tulburarea comportamentului 


Lobectomiile temporale drepte par a fi asociate mai mult cu paranoia şi cu 
comportamentul egocentric şi logoreic (Kolb şi Whishaw, 1980). 


Totuşi, lobectomia temporală dă o ameliorare a imaginii eu-lui (Fedio şi 
Martin, 1983). 

Pacienţii cu lobectomii temporale anterioz.re drepte prezintă deficite uşoare 
în cazul anumitor testări de evaluare a percepţiei (Milner, 1990). Ei au şi deficite în 
memoria de recunoaştere a formelor vizuale comr'exe (Kimura, 1963). 

Se pare că intervenţia chirurgicală asupra luoului temporal antrenează, ca o 
complicaţie majoră, apariţia unei psihoze de lungă durată, care nu este legată de 
crizele epileptice (Jensen şi Larsen, 1979). 

Tulburările de memorie şi schimbările de caracter şi temperament (egoism, 
puerilism) la pacienţii cu tumori temporale au fost semnalate de Kolodny (1928). 


Tulburarea percepţiei timpului 


Efron (1963) şi Hirsch (1967) au demonstrat că leziunile lobului temporal 
stâng au un efect negativ asupra discriminării percepţiei timpului. Efron (1963) a 
considerat că vorbirea şi limbajul depind de emisfera stângă, nu atât din cauza 
elementelor lingvistice propriu-zise, ci datorită faptului că limbajul este bazat pe o 
analiză temporală (derulare în timp). După el afazia ar reprezenta un epifenomen al 
unui deficit nonlingvistic determinat de lezarea bazei emisferei stângi în analiza 
temporală. Pacienţii cu epilepsie temporală afirmă destul de frecvent că nu au nici 
o idee despre durata crizei ori că timpul rămâne acelaşi sau în sfârşit că timpul se 
derulează cu mare viteză în timpul crizei (Efron şi colab., 1983). 


Tulburări vestibulare şi de echilibru 


Aceste dereglări se datorează proiecţiilor vestibulare în lobul temporal. Ele 
se manifestă prin vertije permanente sau paroxistice, cu senzaţie de rotire sau 
deplasare în plan vertical. Penfield şi Jasper (1954) şi Penfield şi Rasmussen 
(1950) au obţinut răspunsuri vestibulare în cazul stimulării părţii posterioare a 
primei circumvoluţii temporale, imediat mai jos de scizura lui Sylvius. 

În cazul leziunilor temporale apar şi tulburări de echilibru tranzitorii sau 
permanente cu diminuarea bruscă şi de scurtă durată a tonusului muscular sau cu 
crize de hipertonie unilaterală. Tulburările permanente de echilibru pot avea 
aspectul unei pseudo-ataxii cerebeloase, cu lateropulsii până la astazo-abazie, care 
cu greu pot fi deosebite de comprimarea cerebelului prin intermediul tentoriului, de 
comprimarea nucleului roşu sau a palium-ului. 


Hemianopsia 


După ce părăsesc corpii geniculaţi externi, radiaţiile optice pătrund în 
profunzimea lobului temporal. Lezarea la acest nivel a acestora provoacă he- 

mianopsie în cadran superior (omonim), care poate fi relativă sau absolută cu sau 
fără respectarea maculei. Leziunile din partea anterioară a lobului temporal nu dau 
hemianopsie din cauză că fibrele ansei temporale a lui Meyer nu ajung la acest 
nivel. Hemianopsia din leziunile temporale expansive progresează de la periferie 
către punctul de fixaţie, atingând mai întâi vederea culorilor şi apoi pe cea a 
formelor. 


Tulburări olfactive 


La om, cortexul olfactiv este destul de puţin cunoscut. S-a susţinut că 
celulele receptoare ale mirosului sunt localizate în hipocampul anterior, dar acest 
lucru nu a fost confirmat. 

Lezarea porțiunii antero-mediale a lobului temporal care includ girusul 
hipocampic pot cauza halucinaţii olfactive (mirosuri neplăcute sau nedefinite). 

Tulburările olfactive din cadrul epilepsiei temporale se pot manifesta sub 
forma hiposmiei, parosmiei şi halucinaţiilor olfactive. Penfield (1967) a descris 
răspunsuri olfactive la om prin stimularea uncusului hipocampic şi a porțiunii 
inferioare a circumvoluţiei parietale ascendente. 


Tulburări gustative 


Penfield şi Faulk (1955) au determinat apariţia unei senzaţii de gust anormal 
prin stimularea electrică a insulei. În clinică, halucinaţiile gustative se întâlnesc 
destul de rar, fiind însoţite uneori de mişcări oro-masticatorii inconştiente. Apariţia 
lor are loc în cadrul „crizelor uncinate”. 


Tulburări viscero-vegetative 


Stimulările chirurgicale sau stereotaxice ale hipocampului şi nucleului 
amigdalian au antrenat modificarea frecvenţei cardiace, modificări respiratorii, 
nevoia de a urina etc. (Young şi McGlone, 1992). 


Tulburarea ritmului somn-veghe 


Această tulburare însoţită de hipersomnii, uneori de tip narcoleptic, alteori 
cu aspecte de mutism akinetic este rar întâlnită. 

Simptomatologia celor doi lobi temporali 


Leziunile lobului temporal stâng (dominant) antrenează tulburări ale memo- 
riei verbale, afectarea identificării fonemelor (mai specific la nivelul urechii drepte) 
şi disnomie. 

Leziunile lobului temporal drept (nondominant) provoacă tulburări ale me- 
moriei non-verbale, diminuarea discriminării vocalizărilor emoţionale, diminuarea 
discriminării sunetelor non-verbale şi a calităţilor legate de tonalitate, perturbarea 
discriminării stimulilor olfactivi şi deficit vizuoperceptiv (Young şi McGlone, 
1992). 

Leziunile celor doi lobi temporali antrenează amnezie globală (cele două 
hipocampuri), apariţia sindromului Kluver-Bucy, agnozie vizuală, surditate 
corticală şi agnozie auditivă (Young şi McGlone, 1992; Botez, 1996). 


Epilepsia temporală 


Simptomele paroxistice din cadrul epilepsiei temporale sunt extrem de 
polimorfe datorită particularităţilor morfofuncţionale ale lobului temporal. Ele se 
manifestă prin halucinaţii auditive simple şi complexe, halucinaţii olfactive, halu- 
cinaţii vizuale complexe, stări de vis (dreamy state) cu alterarea conştienţei privind 
lumea exterioară (senzaţia de „dejă vu“, „jamais vu“, „jamais vecu“, memorie 
panoramică etc.), şi tulburări paroxistice de vorbire. 

În timpul crizei, bolnavul retrăieşte ca în vis, câteva minute, scene din viaţa 
sa anterioară sau crede că este în altă localitate, are halucinaţii vizuale şi uneori 
olfactive (crize uncinate). 

Alteori, criza epileptică se manifestă prin halucinaţii vestibulare, stări 
depresive, anxietate, euforie, automatisme simple (mişcări de sugere, masticaţie, 
frecare a mâinilor) sau complexe (automatisme ambulatorii, adică deplasarea pe 
distanţe diferite, cu stare de conştienţă aparent normală dar cu amnezia retrogradă a 
faptelor), tulburări paroxistice vegetative, manifestări critice erotice etc. Printre 
formele rare de epilepsie temporală pot fi menţionate: epilepsia gelastică (acces de 
„râs prostesc“ ca expresie a crizei), epilepsia cursivă (pacientul simte nevoia de a 
alerga fără oprire) (Chen şi Foster, 1973), coşmarurile paroxistice (Bellei şi colab, 
1975) şi afazia Wernicke. 

Dacă încetarea (oprirea) vorbirii este un fapt banal în epilepsia temporală, 
trebuie menţionat că leziunile temporale pot determina şi crize epileptice având ca 
singură manifestare afazie Wernicke tranzitorie (Alajouanine şi colab., 1955). Acest 
gen de criză este destul de rar, iar pacientul este conştient de tulburarea sa. 

Gastaut (1969) împarte în două crizele de epilepsie cu punct de plecare tem- 
poral: 1) crize cu simptomatologie elementară (sau somatosenzitive), în care intră 
crizele olfactive, gustative, auditive, vertiginoase şi vegetative; şi 2) crize parţiale 

cu simptomatologie complexă care, la rândul lor, sunt divizate în: a) crize cu 
alterarea stării de conştienţă; b) crize cu simptomatologie cognitivă (fie cu tulburări 
dismnezice, precum amnezia, sentimentul de „dejă vu“, fie tulburări ideatorii, 
precum gândirea forțată - forced thinking - sau stări de vis); c) crize cu 
simptomatologie psihosenzorială (iluzii şi halucinaţii); d) crize cu simptomatologie 
psihomotorie (automatisme), şi e) forme mixte. 

Epilepsia psihomotorie (crize parţiale simple sau complexe) se caracteri- 
zează printr-un deficit paroxistic în diferite sfere de afectivitate: 1) sfera intelec- 
tuală cu modificarea conştienţei de vecu (confuzie; reacţie ca în timpul unui 
coşmar; impresii de dâjă vu, dâjă vecu, jamais vu şi jamais vecu; impresii de 
bizarerie); 2) sfera afectivă: frică, mânie, panică sau euforie; 3) sfera perceptuală: 
iluzii şi halucinaţii senzoriale; 4) sfera vegetativă: gâtuire toracică, epigastrică, jenă 
abdominală; 5) sfera motorie: automatism ambulator, al gesturilor şi masticator; şi 
6) în cazul leziunilor bilaterale pot exista tulburări de memorie persistente 
(Courtois, 1981; Botez, 1996). 


Concluzii 


Lobul temporal nu trebuie privit ca o entitate anatomică izolată, deoarece 
conexiunile sale multiple (corticale şi subcorticale), în dublu sens, în special cu 
sistemul limbic, îi conferă un rol determinant în integrarea polisenzorială auditivă, 
vizuală, somestezică, olfactivă, gustativă şi viscerală. Totuşi, la senzațiile viscerale 
şi la efectele emoţionale, afective şi motivaţionale trebuie adăugate funcţiile de 
integrare mnezică şi rolul dinamogen al hipocampului. În consecinţă prin inter- 
mediul hipocampului şi formațiunilor parahipocampice, sistemul limbic integrează 
informaţiile senzoriale provenite din exteriorul şi din interiorul organismului în 
comportamente complexe în care componentele emoţională şi motivaţionale joacă 
un rol esenţial. Nu doar întâmplător cortexul mediotemporal este înconjurat de 
cortexul senzorial receptiv pentru toate formele de sensibilitate, pentru toate 
senzațiile corporale şi extracorporale, şi pentru toate emoţiile şi afectele. Toate 
acestea facilitează interpretarea conştientă a „eu“-ului (Williams, 1969). 
Comportamentul poate fi modificat de către un stimul pozitiv, negativ sau 
neutru, | 

Capitolul III 


PSIHOFIZIOLOGIA LOBILOR PARIETALI 


Introducere 


Ca şi lobul frontal, lobul parietal se caracterizează printr-o organizare struc- 
tural-funcţională complexă, eterogenă. Aceasta face ca şi simptomatologia produsă 
de leziuni situate în limitele acestei regiuni cerebrale să fie foarte diversă. Conţi- 
nutul ca atare al tulburărilor depinde de localizarea, profunzimea şi întinderea 
leziunii. În principiu, la nivelul lobului parietal se delimitează două tipuri de inte- 
grări informaţionale: 1. integrări modale, realizate după principiul proiecției topice 
şi al diferenţierii-specializării, şi 2. integrări intermodale, supraordonate, realizate 
după principiile sistematizării, substituţiei şi generalizării. Prin poziţia topografică 
pe care o are în cadrul telencefalului, lobul parietal devine un mecanism de con- 
vergenţă a informaţiei de la toate modalităţile gnoziei senzoriale, de transformare a 
diverselor genuri de coduri-imagini (vizuale, auditive, tactile, proprioceptive etc.) 
în constructe mintale de ordin superior, plurimodale şi generalizate. 

Se poate afirma că, în interacţiune cu lobul frontal, lobul parietal alcătuieşte 
mecanismul principal de integrare a proceselor cognitive superioare (reprezentarea, 
imaginaţia şi gândirea). 

La om, lobul parietal este o structură superior dezvoltată pe scara filoge- 
netică. Suprafaţa cortexului asociativ parietal este de 7,5 cm” la macacus, în timp 
ce aceeaşi structură măsoară la om 150 em? (Hyvarinen, 1981). 

Semnele neurologice fundamentale ale sindromului parietal au fost studiate 
cu ajutorul stimulărilor electrice ale cortexului parietal la subiecţii conştienţi 
(Malteer, 1983), la subiecţii cu traumatisme localizate (Corkin şi colab., 1970), la 
cei cu tumori parietale (fig. 37) şi la cei cu accidente vasculare în teritoriul sylvian 
profund. 

Experiențele pe animale au furnizat informaţii cu privire la evaluarea poziţiei 
şi deplasării fiecărui segment corporal la nivelul circumvoluţiei parietale ascen- 
dente (Mountcastle şi colab., 1981), precum şi cu privire la neuronii specializaţi în 
aprecierea mişcării, în ariile 5 şi 7 (Hyvarinen, 1981). 

Recentele tehnici neuroimagistice neinvazive au permis investigarea relaţiei 
dintre caracteristicile stimulilor (ex., frecvenţă şi amplitudine) şi răspunsurile cere- 

brale de la oamenii sănătoşi. Aceste tehnici includ magnetoencefalografia, electro- 
encefalografia, tomografia cu emisie de pozitroni şi imagistica rezonanţei mag- 
netice funcţionale. Activitatea cerebrală este indexată de modificările fluxului san- 
guin cerebral, de nivelurile oxigenării sângelui şi de generarea câmpului magnetic. 


Fig. 37. Tomografia computerizată relevă prezenţa unei tumori parietale drepte (astrocitom) la un 
bolnav cu astereognozie stângă şi tulburări de sensibilitate tactilă în hemicorpul stâng. 


Istoric 


Conceptul conform căruia sensibilităţile tactilă şi kinestezică au o compo- 
nentă spaţială şi metode de măsurare a acestei componente provin din lucrarea lui 
Weber (citat de Ross şi Murray, 1978). Pentru măsurarea şi discriminarea cu 
acuratețe a două puncte de pe piele, el a inventat compasul tactil, după care, pentru 
măsurarea exactă a localizării tactile a dezvoltat procedeul indicării de către subiect 
a unui singur punct de pe piele, atins. Pragul celor două puncte măsoară acuitatea 
tactilă, analogă acuităţii vizuale. Oricum, în sarcina discriminării celor două puncte 
de pe piele există şi o componentă spaţială indicată de corelaţia semnificativă 
dintre această performanţă şi eroarea de localizare tactilă (Bring, 1930). Totuşi, 
este general acceptat că sarcina localizării pe piele a unui singur punct stimulat re- 
prezintă măsura cea mai directă a „simțului spaţial“. 

Începând cu anii 1870, discriminarea a două puncte şi localizarea unui 
singur punct au fost intens studiate atât la pacienţii cu leziuni ale sistemului nervos 
central, cât şi la cei cu leziuni ale nervilor periferici. Astfel, s-a stabilit că tulbură- 

rile performanţiale pot avea drept consecinţă îmbolnăvirea sistemului somatosen- 
zorial la orice nivel, începând cu nervii periferici şi ajungând până la cortexul 
cerebral. 

Ulterior, s-au acumulat date, care au demonstrat că defectele de discriminare 
imperfectă a două puncte şi de localizare a unui singur punct pot apărea şi în 
absenţa deficitelor de sensibilitate tactilă, şi invers, unii pacienţi cu tulburări severe 
de sensibilitatea tactilă (ex., creşterea pragului la presiune, durere şi temperatură) 
pot avea o capacitate de localizare intactă. 

În 1901, Foerster a relevat asocierea strânsă dintre defectele localizării tac- 
tile şi tulburările sensibilităţii kinestezice, reflectate în pragurile crescute pentru 
detectarea mişcărilor pasive ale degetelor, mâinilor şi braţelor. 

Evocând controversa de lungă durată dintre partizanii teoriilor nativistă şi 
empirică privind geneza percepţiei spaţiale, Foerster a adus date clinice în sprijinul 
propoziției conform căreia înţelegerea caracteristicilor spaţiale şi a relaţiilor dintre 
ele nu reprezintă un atribut inerent al experienţei senzoriale, ci mai degrabă o 
caracteristică a dezvoltării asocierii dintre diferite experienţe senzoriale. 

Astfel, sensibilitatea tactilă a spaţiului este rezultatul stabilirii legăturilor 
dintre experienţa tactilă, vizuală şi kinestezică. Dacă experienţa kinestezică este 
sărăcită, ca în cazul paraliziilor congenitale, sau este afectată ca în cazul unei boli 
câştigate a sistemului nervos, atunci experienţa tactilă este lipsită de componenta sa 
spaţială, fapt reflectat în performanţe slabe la sarcinile spaţiale de tipul localizării 
unui punct. 

În acelaşi timp au fost dezvoltate şi aplicate în scop clinic şi investigativ şi 
alte teste somatosenzoriale cu caracter spaţial. Simţul poziţiei reflectă conştientiza- 
rea de către pacient, verbal sau prin imitație, a poziţiei în care este plasat braţul 
său, degetul său sau degetul mare de la picior. Recunoaşterea direcţiei liniei trasată 
pe suprafaţa pielii a fost un alt procedeu utilizat pentru evaluarea aspectelor spa- 
țiale ale percepţiei tactile. O manevră mai complicată a constituit-o trasarea nume- 
relor sau literelor pe antebraţ, palmă sau degete şi identificarea lor de către pacient. 
Lipsa acestei recunoaşteri a fost etichetată sub numele de agrafestezie. 

Între timp, s-au iscat multe discuţii cu privire la importanţa eşecurilor 
acestor performanţe pentru sarcinile spaţiale. Un grup de cercetători a văzut în 
aceste deficite expresia unei tulburări primare a gândirii spaţiale în care pacientul 
este incapabil să-şi organizeze informaţia senzorială într-un cadru spaţial coerent. 
De exemplu, Head (1920) a atribuit incorect localizarea simțului poziţiei afectării 
schemei de organizare spaţială legată de suprafaţa corpului şi de postură. Alt grup 
de neurologi a arătat că eşecul performanţelor este rezultatul unei tulburări mai 
importante de sensibilitate ce ridică sau destabilizează şi pragul afectării în timp a 
proceselor senzoriale şi oboselii, astfel încât pacientul nu primeşte informaţia sen- 
zorială cerută pentru a localiza corect sau a face deosebire între cele două puncte 
stimulate. Controversa încă nu este rezolvată. 

Totuşi, neurologii sunt de acord că eşecurile privind sarcinile somatosen- 
zoriale spaţiale reprezintă un indicator al existenţei unei boli cerebrale, specifică 
lobilor parietali. Investigarea detaliată a tulburărilor de sensibilitate din leziunile 
cerebrale efectuată de Head şi Holmes (1911), Head (1920) şi Holmes (1927) au 
demonstrat clar acest fapt, iar cercetările ulterioare ale autorilor Shy şi Haase 
(1957) l-a confirmat. Dimpotrivă, pragurile senzoriale pentru presiune, durere şi 
temperatură au fost alterate la relativ puţini pacienţi dar toţi au prezentat unul sau 
mai multe deficite spaţiale. Shy şi Haase (1957) au sugerat că deficitele somatosen- 
zoriale pot fi aranjate ierarhic în relaţie cu severitatea generală a afectării, deşi nu 
toate cazurile pot fi încadrate în schema respectivă. 

În legătură cu baza neurologică a acestor deficite somatosenzoriale, investi- 
gatorii clinici ca Foerster (1901) şi Head (1920) au susţinut că afectarea respectivă 
poate fi dată de lezarea oricărui nivel al sistemului nervos. Head şi Sherren (1905) 
au constatat că discriminarea defectuoasă a celor două puncte este strâns asociată 
cu afectarea sensibilităţii la presiunea tactilă a pacienţilor cu leziuni nervoase peri- 
ferice şi că într-adevăr este un deficit remarcabil de persistent, după ce toate 
celelalte capacităţi senzoriale revin la normal. 

Head şi Thompson (1906) au afirmat că discriminarea defectivă a celor două 
puncte reprezintă consecinţa frecventă a bolii măduvei spinării dar în astfel de 
cazuri ea poate apărea şi independent de orice perturbare importantă a sensibilităţii 
tactile. Oricum, Head a crezut că leziunile situate mai jos de cortex afectează mai 
mult senzorialitatea de bază (ex., creşterea sau instabilitatea pragurilor la presiune 
uşoară, durere şi temperatură) decât leziunile corticale care tulbură primar aspectele 
discriminative ale experienţei senzoriale. 

Studiile clinice din timpul ultimelor două decade ale secolului al XIX-lea au 
stabilit că mecanismele corticale, care dau răspunsuri somatosenzoriale sunt loca- 

„lizate primar în lobul parietal. Totuşi, girusul precentral, desemnat astăzi ca arie 
motorie a fost adesea inclus în regiunea somatosenzorială, combinaţia dintre gi- 
rusul precentral şi postcentral constituind regiunea senzoriomotorie. Mai mult, s-a 
constatat că lezarea părţii posterioare a lobului parietal şi a girusului postcentral 
pot produce forme diferite de deteriorări. Astfel, Head (1920) a ajuns la concluzia 
că pierderea sensibilităţii de tip cortical poate fi produsă de lezarea circumvoluţiei 
pre- şi post-centrale, de partea anterioară a lobului parietal superior şi de girusul 
angular. Aceste porţiuni ale emisferei conţin centrii sensibilităţii. Totuşi, nu a făcut 
nici 0 relatare în care să arate că forme de afectare diferite sunt legate de lezarea 
unor zone specifice din această regiune corticală somatosenzorială extinsă. 

S-a înţeles că, în consonanţă cu faptul că inervaţia este controlaterală, bolile 
parietale unilaterale produc tulburări tactile de partea opusă a corpului. Astfel, din 
1906 şi până în anul 1930 un număr de clinicieni au raportat cazuri cu tulburări 
bilaterale la unii pacienţi cu leziuni aparent unilaterale. Prima lucrare a descris 
deficite bilaterale de identificare tactilă a obiectelor la cazuri cu leziuni unilaterale 
dar următoarele studii ca cele ale lui Bychowsky şi Eidinow (1934) şi Koerner 

(1938) au raportat şi prezenţa tulburărilor bilaterale de sensibilitate la presiune, 
durere şi vibraţie. Acestor lucrări disparate li s-a dat puţină atenţie până la pu- 
blicarea studiului unei scale largi a lui Semmes şi colab. (1960), care a demonstrat 
că tulburările bilaterale ale sensibilităţii la presiune, a discriminării celor două 
puncte, a localizării unui punct şi a detectării mişcărilor pasive nu reprezintă 
caracteristici rare la pacienţii cu leziuni unilaterale. În general, studiile ulterioare au 
confirmat constatările lor. 

O altă observaţie, conform căreia defectele bilaterale sunt întâlnite cu o 
frecvenţă mai mare la pacienţii cu leziuni emisferice stângi, nu a avut susţinători 
consistenţi. 

Ulterior, Carmon şi Benton (1969) au constatat tulburări bilaterale în per- 

cepţia direcţiei stimulilor aplicaţi pe pielea pacienţilor cu boli ale emisferei drepte, 
da nu şi la cei cu leziuni ale emisferei stângi. 

Aceste date, spun autorii, arată că emisfera dreaptă joacă un rol important în 
medierea comportamentului care solicită aprecierea relaţiilor spaţiale în moda- 
lităţile tactilă dar şi vizuală. 

În studiile lui Semmes (1965), De Renzi şi Scotti (1969) şi Dee şi Benton 
(1970), care au constatat existenţa unei relaţii strânse între defectul sarcinii tactile 
şi deficitul corespunzător al performanţelor spaţiovizuale, a fost pus accentul pe 
existenţa unui factor spaţial supramodal în medierea discriminării tactile a formei. 


Rezumat 


Tulburarea gândirii spaţiale asociată cu boli ale sistemului nervos a fost 
recunoscută de clinicieni înainte de anii 1880. Această tulburare a fost studiată în 
interiorul unei singure modalități senzoriale. Deficitele spaţiale ale modalităţii 
somatosenzoriale, cum ar fi localizarea tactilă inexactă şi afectarea sensului poziţiei 
au fost investigate în legătură cu valoarea lor diagnostică dar şi ca vehicul pentru 
studierea proceselor integrative ale sistemului nervos central (Benton, 2000). 

Peste câteva decade s-au acumulat şi date cu privire la importanţa supremă a 
emisferei drepte în medierea performanţelor spaţiale. 

În ciuda teoretizării cu privire la dependenţa orientării în spaţiul extern de 
integritatea schemei corporale, observaţiile clinice au descoperit numeroase situaţii 
de disociere a acestei tulburări. 

Conceptul şocant al unei tulburări spaţiale supramodale necesită a fi explo- 
rat. Asocierea deficitelor performanţelor vizuospaţiale (şi vizuoconstructive) cu 
deficitele tactil-spaţiale, a fost descrisă de unii investigatori (Corkin, 1965; Milner, 
1965; De Renzi şi Scotti, 1969; Dee şi Benton, 1970). 

Probabil că toate performanţele spaţiale (vizuale, auditive, somestezice) au 
loc în matricea spaţială organizată vizual. Totuşi, observarea disocierii deficitelor 


sa TRATAT DE NEUROPSIHOLOGIE 


Spațiale tactile şi vizuale ridică problema dacă nu cumva factorii determinanţi nu 
Pot fi mai degrabă de natură neuropatologică decât de natură comportamentală. 


DATE ANATOMICE ŞI FIZIOLOGICE 


Senzaţia noastră de atingere ne conectează fizic cu lumea externă. Percepția 
tactilă sau somestezia, se referă la abilitatea noastră de a înţelege informaţia 
obţinută prin atingere. În acest mod noi explorăm activ obiectele şi mediul 
inconjurător cu ajutorul degetelor, mâinilor şi corpului. Capacităţile motorii ale 
mâinilor noastre sunt utilizate în extragerea caracteristicilor importante pentru 
Identificarea şi utilizarea obiectelor. Astfel, percepţia tactilă rezultă din stimularea 
teceptorilor cutanaţi şi a celor proprioceptivi. 

Percepția tactilă începe cu stimularea mecanică a pielii, după care informaţia 
trece de la receptorii cutanaţi la căile somatosenzoriale aferente din măduva 
SPinării, talamus şi cortex. 

Pentru a crea semnalul nervos, mecanoreceptorii cutanaţi traduc energia 
mecanică în energie electrochimică. În pielea fără păr există patru mecanoreceptori 
majori care răspund la tipuri specifice de informaţie tactilă: discurile Merkel, 
Corpusculii Meissner, corpusculii Pacini şi cilindrii Ruffini. Când venim în contact 
CU obiectele comune cum ar fi o bucată de fier rece şi umed se activează o anumită 
Combinaţie de fibre neurale. Pentru a crea percepte tactile complexe, creierul 
combină aceste patternuri spaţiale şi temporale ale impulsurilor provenite de la un 
Număr mare de receptori de diferite tipuri (Greenspan şi Bolanowski, 1996). 

„În afară de informaţia cutanată, esenţială pentru percepţia tactilă, acţionează 
ŞI informaţia proprioceptivă. Propriocepţia semnalizată de receptorii specifici din 
muşchi şi din articulaţii, furnizează informaţii cu privire la mişcarea articulaţiilor, 
Poziţia şi forţa. Fără propriocepţie, mâna nu poate efectua nici o explorare pentru 

Cterminarea formei specifice a unui obiect sau a dimensiunii lui. 

Şi percepţia temperaturii contribuie la recunoaşterea tactilă a obiectelor. 
Termoreceptorii răspund la temperaturi specifice precum şi la schimbările de 
temperatură, dar nu răspund la stimulări mecanice. Pentru cald şi rece există 


termoreceptori separați (Reed, 2002). 


Căi neurale 


_„__ Semnalele tactile de la corp trec prin nervii periferici, prin ganglionul 
rădăcinii dorsale şi prin măduva spinării, după care se organizează în două căi: 
calea lemniscală medială şi calea spinotalamică. Aceste fibre nervoase se încru- 
CiŞează la nivelul măduvei spinării, astfel încât semnalele din partea stângă a 

Partea dreaptă a e sfera stângă. 

Calea lemni E, pia A fibre mai 
: scală medială conţine fibr i i 
de atingere şi proprioceptivă e la identificarea obiectelor şi suprafeţelor (ex., 


forma, poziţia şi modificările temporale). Aceste semnale ajung la nucleii talamici 
ventroposterolateraji De la talamus. semnalele se duc la girusul post-central (cor- 
texul somatosenzoria] SI), la o orieziul somatosenzorial secundar (SII) şi la alte arii 
de ordin înațt. j 
Calea Spinotalamică conţine fibre mai mici, Care transportă informaţia pri- 
mară cu privire la durere şi temperatură Semnalele neurale ajung la formaţia reti- 
culată, la nuclei; a aa 
> CI talamici intrinseci şi la SII. ȘI oua 
„___ Toate semnalele E ale sunt prelucrate de nucleii talamici spe- 
cifici, Nucleul ventroposteromedial primeşte inputuri cutanate de la faţă, iar nucleul 
or oPOSterolatera] primeşte inputuri de la restul co 


somatotopie SI 4 “ării stimulilor 
: Precisă de susţinere a localizării stimuli E . î 
POSteroinferior și cel sia posterior pot avea şi ci importanţă juc Monela pita 


Prelucrarea informaţiei tactile în sensul că şi ei au câmpuri receptive cutanate şi 
proiectează în arii somatosenzoriale corticale (Craig și Rollman, 1999). 


rpului. Aceşti nuclei au 
corpului. Nucleul ventro- 


Cortexurile somatosenzoriale 


| rmaţia tactilă este trimisă ariilor somatosen- 
zoriale ale creierului (fi 38). Când neuronii din aria corticală răspund predomi- 
nant sau exclusiv la ai somatosenzoriali, se consideră că aria respectivă este 
implicată în Percepția tactilă. La maimuţă şi om ariile corticale majore considerate 
a fi cortexuri soroăl sesiza APA SI, SII, ariile parietale (ariile 5 şi 7 b), cortexul 
Tetroinsular (Ri) şi insula lia, 


Când este atinsă pielea, info 


Cortexul somatosenzorial primar 


Cortexuy] A SI, care include ariile Brodmann 1-3 
: . Somatos ar, sau 54 ea 4 i 
(Ga şi 3b) este Satan pa cortexului post-central activată de stimulii 
Somatici tactil; (Burton şi M-A 1996; Roland, 1993). Aceste arii corticale sunt 
activate Aproape exclusiv de partea controlaterală a cortexului. _ 
D lui SI au o reprezentare completă a 

Corpului, numită inferi le 

» Numită homu brele inferioare a RT a 

Prezentate în vertex az ei pu PM şi gura pe convexitate, iar limba în 
A 

Fig. 2 (a+b). Schema ventrolaterală şi dorsomedială a ariilor somatosenzoriale din creierul uman 
I. aria senzorială suplimentară: 2. aria corticală somatosenzorială primară (SI; 3. aria motorie 
suplimentară; 4. aria corticală Somatosenzorială secundară (SII); 5. insula. 


Diferitele reprezentări ale corpului nu sunt duplicate. Ariile 1 şi 3b au două 
hărţi ale receptorilor cutanaţi ai corpului inversate în oglindă. Ariile 2 şi 3a răspund 
primar stimulărilor profunde ale articulaţiilor şi muşchilor, în timp ce aria 2 
primeşte inputuri cutanate. În consecinţă, diferitele arii ale cortexului somato- 
senzorial au funcţii diferite. 

La maimuțe s-a constatat că lezarea ariei 3b afectează discriminarea tactilă, 
cu excepţia atingerii grosolane. Lezarea ariei | afectează discriminarea texturii. 
Lezarea ariei 2 perturbă discriminarea formei şi dimensiunii, precum şi coordo- 

narea degetelor. Datele clinice obţinute de la pacienţii cu leziuni postcentrale ex- 
presiune, a discriminării a două puncte, a localizării unui punct şi a discriminării 
formei, dimensiunii şi texturii. Dimpotrivă, leziunile corticale afectează rar detecția 
atingerii, durerii şi temperaturii. 


Cortexul somatosenzorial secundar 


Cortexul somatosenzorial primar (SI) este delimitat ventrolateral de cortexul 
somatosenzorial secundar (sau operculum parietal) (SII). La om, SII include 
operculum parietal care pare a se extinde mai posterior către cortexul parietal infe- 
rior. SIL primeşte inputurile sale periferice de la SI şi de la nucleul talamic ventro- 
posteroinferior. Între SI şi SII există conexiuni reciproce. El are multe conexiuni 
directe cu toate ariile somatosenzoriale, cu excepţia ariei 5. 

Spre deosebire de SI, în care inputurile sunt aproape în întregime contro- 
laterale, o anumită proporţie din neuronii SII primesc inputuri din ambele părţi ale 
corpului. Astfel SII poate fi activat bilateral prin stimulare unilaterală. 

Şi SII are organizare somatotopică. Deşi întregul corp este reprezentat sis- 
tematic în SII, reprezentarea degetelor mâinii şi feţei ocupă aproape toată aria. Prin 
stimulări corticale s-a constatat că, cortexul uman SII are aria feţei în partea cea 
mai superficială, aria piciorului în partea medială iar aria mâinii se află între ele 
(Reed, 2002). 

Rolul ariei SII în percepţia tactilă este incert. Datele sugerează că SII este o 
parte a unui centru asociativ de ordin înalt pentru recunoaşterea tactilă a obiectelor 
şi învăţare. La om, lezarea ariei SII afectează discriminarea texturii şi formei care - 
cer o explorare haptică (legată de pipăit) activă. Alt rol al SII este acela de a 
integra acţiunile motorie şi tactilă. La om, activitatea neurală din SII poate fi 
modulată de stimularea somatosenzorială simultană şi de mişcarea degetelor. 
Această modulare poate reflecta o îmbunătăţire a analizei semnalelor tactile din 
timpul mişcărilor. 


Cortexul retroinsular şi insula somatosenzorială 


Cortexul retroinsular şi însula posterioară au proprietăţi somatosenzoriale 
robuste. Ele sunt contigue cu SI şi sunt localizate în sulcusul sylvian lateral. 
Cortexul retroinsular este adiacent ariei SII. În plus faţă de SII şi de partea 
posterioară a SI mulţi neuroni din cortexul retroinsular au câmpuri receptoare 
bilaterale. Neuronii din aceste arii răspund primar stimulilor tactili controlaterali. 
Reprezentarea somatotopică este grosolană. La primate, majoritatea neuronilor din 
insulă (1 g) au şi ei câmpuri receptoare bilaterale. Insula poate fi implicată în 

învăţarea tactilă, iar rolul său poate fi similar cu rolul ariei TE din cortexul tempo- 
ral inferior pentru învăţarea vizuală. În contrast cu TE care este pur vizuală, insula 
este multimodală. La om leziunile care implică aria 40 (aşa-zisa arie SII) şi insula 
somatosenzorială pot cauza tulburări ale recunoaşterii tactile. 


Ariile somatosenzoriale ale cortexului parietal inferior 


La om, aria SI este mărginită dorsomedial de alt cortex asociativ somato- 
senzorial numit arie senzorială suplimentară (ASS) înconjurată de aria 5 Brodmann 
(cortexul parietal superior) şi aria 7b (girus supramarginal). Stimularea ariei 
motorii suplimentare (AMS) în timpul chirurgiei cerebrale evocă uneori senzaţii 
tactile, sugerând că AMS poate fi un cortex somatosenzorial dorsomedial asociativ. 
Se crede că, cortexul parietal posterior integrează prelucrarea senzorială şi motorie 
şi combină informaţia tactilă şi proprioceptivă cu alte modalităţi senzoriale. La 
maimuţă, lezarea ariei 5 afectează inputurile proprioceptive şi deteriorează ghidarea 
nonvizuală a mişcărilor braţului. La om, lezarea lobului parietal superior poate pro- 
duce deteriorări similare. Aria 7b are un rol integrativ în sistemul somatosenzorial, 
de ordin mai înalt. Majoritatea neuronilor din aria 7b au câmpuri receptive 
bilaterale. Mai mult, aria respectivă are multiple conexiuni intra-şi interemisferice. 
Ele sunt activate de stimulii tactili nedureroşi şi cu o extindere mai mică de stimuli 
dureroşi şi vizuali (Burton şi Sinclair, 1996). În concluzie, ariile corticale somato- 
senzoriale formează o reţea complexă. Ariile receptive somatosenzoriale sunt im- 
plicate funcţional, împreună cu alte arii corticale, în realizarea funcţiilor motorii şi 
spaţiale. Existenţa în creierul uman a acestui sistem complex este importantă 
pentru ghidarea intenţională, spaţială a mişcărilor motorii. Organizarea sistemului 
somatosenzorial relevă faptul că percepţia este un proces activ (Reed, 2002). 


FUNCŢIILE SOMATOSENZORIALE PRIMARE 


Acuitatea tactilă şi discriminarea a două puncte 


Sensibilitatea percepţiei tactile depinde de relaţia dintre mecanoreceptori şi 
cortexul somatosenzorial. Acuitatea tactilă sau sensibilitatea este definită prin abi- 
litatea de a face distincţie între două puncte de stimulare. Diferite părţi ale corpului 
au o sensibilitate mai mare la stimularea tactilă decât altele. De exemplu, vârful 
degetelor şi buzele sunt mai sensibile decât spatele. Acuitatea tactilă poate fi 
corelată şi cu proprietăţile fibrelor nervoase aferente precum şi cu neuronii din SI. 

Acuitatea tactilă corespunde părţilor corpului cu cea mai mare densitate de 
fibre nervoase. Două puncte de stimulare cad cel mai probabil în două câmpuri re- 

ceptive separate şi pot fi deosebite unul de altul. O relaţie similară exis 
cortical. Regiuni mai largi ale SI sunt atribuite părţilor mai sensibile 

Astfel, aria corticală a mâinii este mai mare decât cea a sp 
2002). 


tă şi la nivel 
ale corpului. 
atelui (Reed 


Atingerea uşoară 


Atingerea se referă la senzaţia apropiată pragului stimulării tactile, Rib 
care transportă această informaţie se găsesc atât în sistemul lemnisca] media] 
în cel spinotalamic. Stimularea cu o presiune de 3 până la 5-Hz produce ac Pat ŞI 
SI şi activare bilaterală în SII (Heller şi Schiff, 1991). e în 

Vibraţia activează majoritatea mecanoreceptorilor. 

Stimularea vibratorie a mâinii sau a piciorului produce activarea 
ariei SII, a operculum parietal şi a insulei. Totuşi, activarea SI este inai mare 3 
emisferul controlateral. Vibraţia activează şi cortexul motor controlatera] e în 
motorie suplimentară şi ariile parietale anterioare (Burton şi Sinclair, 1996) » aria 

In concluzie, funcţiile somatosenzoriale primare sunt larg Procesate de SI şi 
parțial de SII. Lezarea girusului postcentral produce la om severe. tulbu ŞI 
controlaterale de sensibilitate tactilă, de discriminare a două puncte, de localiza rări 
unui punct şi de indicare a sensului poziţiei. Mai mult, leziunile ie 
unilaterale ale ariei SI produc în mod clar defecte senzoriale bilaterale. Fale 


bilaterală a 


FUNCŢIILE SOMATOSENZORIALE COMPLEXE 


Percepția tactilă primară variază de-a lungul unui singur atribuţ 
atingerea pasivă primară. Dimpotrivă, percepţia obiectelor complexe, 
sionale implică atingerea activă sau haptică pentru a înţelege trăsături 
teristice care deosebesc un obiect de altul. În explorarea unui obiect, noi 
mişcările stereotipe ale mâinii numite proceduri exploratorii. Mişcările lat 
de frecare sunt utilizate pentru a extrage textura, presiunea este utilizată 
extrage rigiditatea, iar urmărirea contururilor este utilizată pentru a detali 
Inchiderea mâinii sau apucarea este utilizată adesea pentru extragere 
globale şi mărimii. Astfel, recunoaşterea tactilă a obiectului rezultă din i 
informaţiei de la sistemele cutanat, motor şi cognitiv. 

informaţie include textura (asperitatea), duritatea şi temperatura. În comparaţie cu 
vederea, atingerea este superioară pentru discriminarea texturii suprafeţei. 

Percepția texturii suprafeţei include atribute cum ar fi asperitatea, duritatea 
sau moliciunea, elasticitatea şi vâscozitatea. 

La nivel cortical, percepţia asperităţii poate fi asociată cu lăţimea şanţurilor 
(canalurilor) şi într-o oarecare măsură cu forța şi velocitatea. La maimuțe, răspun- 
surile puternice din ariile 1 şi 3b ale regiunii SI sunt produse de bătăile active ale 
vârfului degetelor pe gratii cu creste constante şi cu diferite şanţuri. În aceste arii 
neuronii răspund diferențiat la stimulii cu asperităţi, la stimulii netezi şi la combi- 
naţiile asperităţilor cu forța aplicată şi cu velocitatea loviturii. În SII, neuronii 
răspund la început, în perioada mijlocie şi la sfârşitul loviturilor (bătăilor). La om, 
studiile neurimagistice ale percepţiei rugozităţii demonstrează activarea corespun- 
zătoare a regiunilor SI şi SII (Johnson şi Hsiao, 1992). 


Forma şi patternul complex 


Forma şi patternurile complexe sunt considerate ca parte a macrogeometriei 
obiectelor. În contrast cu textura, mâna este mai puţin potrivită pentru extragerea 
acestor proprietăţi globale. Percepția tactilă a patternului şi formei implică 
integrarea inputurilor din mai mulţi receptori ai pielii şi, uneori, integrarea infor- 
maţiei conturului în spaţiu şi timp. Cortexul somatosenzorial are regiuni specia- 
lizate pentru procesarea diferitelor tipuri de informaţii tactile. 

Identificarea formelor complexe, cum ar fi literele alfabetului Braille, 
reclamă recrutarea informaţiei dintr-un număr mare de fibre nervoase aferente. 
Confuzia în perceperea a două patternuri corelează cu similaritatea dintre graficele 
lor spaţiale. De exemplu, C este confundat cu O. 

Informaţia cu privire la formă şi pattern este procesată de arii corticale 
diferite de cele ale texturii şi durității. 

Studiile neuroimagistice de la om furnizează date care demonstrează că în 
percepţia tactilă a formei şi dimensiunii sunt implicate arii somatosenzoriale di- 
ferite de cele ale texturii şi durității. Activarea controlaterală a SI este produsă de 
discriminarea texturii, formei şi durității. Deşi forma şi textura activează regiunile 
temporale inferioare controlaterale, textura activează diferențiat operculum-ul pari- 
etal. Discriminarea formei şi lungimii activează girusul Supramarginal controlateral, 
cortexul premotor controlateral, şi girusul angular bilateral. Astfel, părţile specifice 
ale cortexurilor somatosenzoriale situate dincolo de SI sunt responsabile pentru 
percepţia proprietăţilor tactile particulare. Caracteristicile globale sau macrogeo- 
metrice (forma şi mărimea) implică integrarea adițională a informaţiei somato- 
senzoriale în spaţiu şi timp, dar şi o procesare somatosenzorială mai extensivă 
(Reed, 2002). 


ie 


Psihofiziologia lobilor parietali 157 


Recunoaşterea obiectelor 


Recunoaşterea rapidă şi corectă, prin atingere, a obiectelor de fiecare zi, cere 
adesea mai puţin de două secunde. Recunoaşterea haptică a obiectelor joacă un rol 
important în viaţa noastră. De fiecare dată căutăm prin buzunare chei sau monede. 

Astereognozia. Recunoaşterea tactilă a obiectelor poate fi deficitară în cazul 
afectării percepţiei senzoriale primare. Astereognozia este inabilitatea generală de 
recunoaştere a obiectelor prin atingere în absenţa vederii. Ea reflectă lezarea 
oricărui nivel al sistemului somatosenzorial, începând cu nervii periferici, măduva 
spinării, trunchiul cerebral şi terminând cu talamusul şi SI (fig. 39). Pacienţii cu 
astereognozie au dificultăţi tipice în perceperea atingerii uşoare, sensibilităţii 
vibratile, propriocepţiei, durerii superficiale, temperaturii, discriminării a două 
puncte, discriminării greutăţii, texturii materialului, stimulării simultane duble şi 
formei. De obicei, deficitul este localizat la o singură mână. Substratul cortical al 
astereognoziei este regiunea SI. 

Mai mult, când încearcă a identifica obiectele prin atingere, pacienţii cu 
astereognozie nu explorează tactil obiectele. Această lipsă de explorare sugerează 
că funcţiile tactile primare” nu sunt adecvate percepţiei sau integrate cu informaţia 
motorie din timpul procesării tactile a obiectului. Paraliziile nu produc defecte tac- 
tile în recunoaşterea obiectului. În plus, adesea obiectele pot fi identificate prin 
atingere dacă ele sunt mişcate în mână. 

Agnozia tactilă. Afectarea re- 
cunoaşterii tactile a obiectelor poate 
fi cauzată şi de deficitul procesării 
tactile de ordin mai înalt. În contrast 
cu astereognozia, agnozia tactilă se 
manifestă prin inabilitatea de a re- 
cunoaşte obiectele prin atingere în 
ciuda funcţiilor  somatosenzoriale 
primare adecvate, a abilităţilor inte- 
lectuale normale şi a îndemânării 
lingvistice (Klatzky şi Lederman, 
1993). 

Deşi pacienţii cu  agnozie 
tactilă nu pot recunoaşte obiectele 
prin atingere, ei pot desena adesea 
cu acuratețe obiectul perceput tactil 
dar nerecunoscut, sau îl pot asemăna 
cu un alt obiect. Substratul cortical 
Fig. 39. Rezonanța magnetică relevă prezența unei al agnoziei tactile este reprezentat de 
tumori talamice drepte la un bolnav cu tulburări de cortexurile parietotemporale, posibil 

sensibilitate în hemicorpul stâng și astereognozie. şi ale regiunii SII. Se pare că este 

tulburată abilitatea de a integra informaţia cu privire la atributele variate ale 
obiectelor pentru a crea o reprezentare a obiectului ca întreg. 

Importante pentru recunoaşterea tactilă a obiectelor sunt datele studiilor 
neuroimagistice obţinute de la indivizii normali care demonstrează implicarea 
regiunii SII. În timpul acestei explorări s-a constatat activarea bilaterală a SII cu 
evidențe mai puternice de partea controlaterală. De asemenea, au fost implicate şi 
cortexurile parietal superior şi temporal medial. Implicarea acestor regiuni corticale 
în timpul recunoaşterii tactile a obiectelor sugerează că informaţia cu privire la 
caracteristicile tactile, proprietăţile spaţiale şi identificarea obiectului sunt integrate 
(Loamis şi Lederman, 1986). 

Agnozia tactilă poate fi produsă şi de leziunile bilaterale subcorticale ale 
girusului angular (fig. 40). Leziunile subcorticale deconectează cortexul asociativ 
somatosenzitiv de memoria semantică înmagazinată în lobul temporal inferior 
(Caselli, 1997). 


Fig. 40. Rezonanţa magnetică evidenţiază o tumoră parietală chistică stângă (astrocitom) la un bolnav 
cu agnozie tactilă. 


CELE DOUĂ FLUXURI DE PROCESARE PENTRU 
RECUNOAŞTEREA OBIECTELOR 


Când recunoaştem un obiect, identificăm obiectul şi îl localizăm în spaţiu. În 
ariile corticale vizuale au fost identificate două fluxuri separate de procesare. 

Fluxul dorsal, care se duce de la cortexul vizual la lobul parietal, transportă 
informaţia cu privire la localizarea spaţială a obiectului („unde“) şi cu privire la 
modul în care putem interacţiona cu el. Fluxul ventral, ce trece de la cortexul 
vizual la lobii temporali, transportă informaţia cu privire la identificarea obiectului 
(„ce este el“). 

Două fluxuri similare de procesare sunt propuse şi pentru sistemul somato- 
senzorial. Studiile fiziologice şi comportamentale sugerează o deosebire funcţională 
între cortexul asociativ somatosenzorial ventrolateral („ce este el“) şi cel dorso- 
medial („unde“). 

Cortexul asociativ somatosenzorial ventrolateral include aria SII, operculum 
parietal şi partea posterioară a insulei. Cortexul asociativ somatosenzorial dorsome- 
dial implică aria senzorială suplimentară şi aria motorie suplimentară (vezi fig. 38). 

Fluxul ventrolateral prelucrează informaţia somatosenzorială privind recu- 
noaşterea obiectului, învăţat şi memorat, tactil. Lezarea acestei căi dă agnozie 
tactilă, independent de tulburările spaţiale sau tactile. Perturbarea selectivă a recu- 
noaşterii tactile a obiectului apare după lezarea unilaterală care implică lobul pari- 
etal inferior stâng, parte a căii ventrale. În astfel de cazuri pacientul nu recunoaşte 
obiectele cu mâna dreaptă, în ciuda procedurilor normale de explorare. Sarcinile 
vizuale şi tactile spaţiale sunt normale. Prin urmare aici este tulburată selectiv „ce 
este el“ nu „unde“ (Reed, 2002). 

Fluxul dorsomedial este legat de integrarea senzoriomotorie şi tactilă a 
funcţiilor spaţiotemporale. Pacienţii cu leziuni ale ariilor de asociaţie somatosenzo- 
riale dorsomediale au un sindrom apraxo-astereognozic. Pacienţii cu leziune 
extensivă a ariei motorii suplimentare şi a ariei senzoriale suplimentare au tulburări 
moderate până la severe ale funcţiilor tactile complexe şi primare (fig. 41). Ei au 
apraxie severă a unui membru cu tulburări extreme ale strategiilor de cercetare 
tactilă. În afara deficitului de control temporal şi spaţial al mişcărilor, ei au şi un 
defect analog spaţiotemporal al percepţiei tactile. Pacienţii au dificultăţi de 
localizare a unui stimul într-un membru sau de determinare a atingerii sale o 
singură dată sau de două ori. Alţi pacienţi cu leziuni de lob parietal superior au 
afectată profund discriminarea formei şi orientării spaţiale, fără tulburarea 
sensibilităţii tactile (Reed, 2002). 


ÎNVĂŢAREA TACTILĂ ŞI MEMORIA 


Mâna simte suprafeţele obiectelor şi discriminează proprietăţile particulare 
ale obiectelor. Această informaţie este trimisă creierului, de unde, mai târziu, poate 
fi recuperată. 

Datorită neuroimageriei funcţionale, la om s-a putut stabili că învăţarea şi 
recunoaşterea tactilă sunt mediate de un circuit care se duce de la SI la SII, la 
cortexul granular insular, la amigdală, la hipocamp şi la cortexul peririnal. Această 

Fig. 41. Rezonanţa magnetică relevă prezenţa unei tumori fronto-parietale chistice stângi 
(astrocitom) care a afectat aria motorie şi cea senzorială, la un bolnav cu tulburări ale strategiilor 
de cercetare tactilă. 


cale este organizată în mod similar căii de învăţare vizuală care trece prin 
structurile limbice ale lobului temporal şi prin cortexul temporal inferior. 
Organizarea anatomică a învăţării tactile pare a fi similară la maimuţă şi om. 
Învăţarea tactilă şi recunoaşterea activează ariile implicate în funcţia motorie (aria 
premotorie, aria motorie suplimentară şi cerebelul) şi în percepţia tactilă (SI, SII, 
aria senzorială suplimentară şi lobul parietal superior). În plus, sarcinile activează 
structurile paralimbice şi limbice (hipocampul, amigdala, cortexul insular, cortexul 
orbitofrontal şi girusul cinguli), ariile prefrontale şi striatul. Diferenţa majoră dintre 
învăţarea tactilă şi recunoaşterea sarcinilor constă în relativa activare mai mare a 
striatului şi cerebelului în timpul învăţării. 


Atenţia selectivă din atingere 


S-a arătat că atenţia selectivă influenţează percepţia tactilă. La maimuţă, 
activarea neuronilor din SI şi SII este dependentă de atenţia pe care o manifestă 
maimuța faţă de un stimul. Atenţia poate creşte răspunsul neuronilor la un stimul. 

Studiile neuroimagistice făcute pe om au demonstrat că atenţia la stimularea 
vibratorie poate întări semnalul de procesare din SI. 

În răspunsul neuronal, atenţia modifică şi raportul semnal/zgomot. La 
maimuțe, administrarea simultană a unuia sau a mai multor stimuli vibrotactili 

suprimă rata de activare a populațiilor neuronale din SII şi din aria 7b, înainte de 
prezentarea stimulului ţintă şi întăreşte activitatea acestora în timpul şi după 
prezentarea stimulului ţintă. Comportamental şi oamenii răspund mai repede la o 
situaţie când se aşteaptă la aplicarea stimulului vibrator (Reed, 2002). 


Specializarea emisferică 


Percepția tactilă este larg lateralizată. 

Pentru a demonstra funcţia emisferică şi comunicarea interemisferică au fost 
studiate două tipuri de pacienţi: pacienţi cu leziuni emisferice unilaterale (fig. 42) 
şi pacienţi cu „split-brain“ la care s-a efectuat secţiunea corpului calos. 

Este neclar dacă la oamenii intacţi există specializare emisferică pentru 
funcţiile somatosenzoriale primare (ex., pentru sensibilitatea la presiune, pentru 
sensibilitatea vibratorie, pentru discriminarea a două puncte sau pentru localizarea 
unui punct). 

Totuşi, leziunile SI unilaterale dau frecvent deficite severe şi pe termen lung 
în mâna controlaterală. Există evidențe nete, obţinute de la bolnavi cu leziuni 
cerebrale, care demonstrează că cele două emisfere cerebrale sunt specializate 
pentru anumite funcţii tactile înalte, care necesită explorarea spaţială a obiectelor 
sau o analiză fină temporală. 

Combinația dintre mâna 
stângă şi emisfera dreaptă este mai 
aptă pentru efectuarea sarcinilor 
cu componentă spaţială, cum ar fi 
citirea Braille sau determinarea 
tactilă a orientării unei baghete. 

Combinația dintre mâna 
dreaptă şi emisfera stângă poate 
efectua aceste sarcini dacă se 
utilizează stimuli familiali cu 
obiecte puţine sau cu prelucrare 
lingvistică. 

Lipsa transferului  inter- 
emisferic a! informaţiilor tactile 
(atingere, presiune şi proprio- 
cepţie) a putut fi demonstrată la 
pacienţii cu „split-brain“. Astfel, pig, 42. Tomografia computerizată efectuată la un bolnav 
într-o sarcină tactilă în care un set cu tromboză de arteră cerebrală medie dreaptă şi 
de obiecte au fost identificate prin hemiplegie stângă pune în evidență un ramolisment de 
pipăire cu o mână, după care a emisfer cerebral drept. 

urmat regăsirea lor într-o grămadă de obiecte, pacienţii cu „split-brain“ au putut 
găsi obiectele respective cu aceeaşi mână dar nu şi cu cealaltă (Reed, 2002). Mai 
mult, aceşti pacienţi au putut numi şi descrie obiectele explorate tactil cu mâna 
dreaptă dar nu şi pe cele explorate cu mâna stângă. 

Într-o sarcină tactilă în care mâna pacienţilor cu split-brain a fost pusă într-o 
anumită postură, pacienţii au putut mima postura cu aceeaşi mână dar nu şi cu 
cealaltă mână. În concluzie, percepţia tactilă şi proprioceptivă sunt mult latera- 
lizate. Înțelegerea percepţiei tactile este necesară pentru evaluarea recunoaşterii tac- 
tile a obiectelor şi pentru evaluarea răspunsurilor tactile de bază. 

Sarcinile de recunoaştere tactilă a majorităţii obiectelor includ componente 
senzoriale, spaţiale, proprioceptive, constructive şi motorii. 

Ca rezultat, percepţia tactilă implică interconexiunile funcţionale dintre 
regiunile SI, SII, premotorii şi porțiunile mai posterioare ale cortexului parietal. 
Există multe de aflat cu privire la bazele neurale ale percepţiei tactile. Datele 
recente sugerează că organizarea funcţională a căilor neurologice este similară cu 
cea a vederii. 


Sistemul durerii 


Implicarea cortexului cerebral în percepţia durerii (nocicepţie) reprezintă o 
problemă controversată datorită lipsei de evocare a unui răspuns dureros în timpul 
stimulării ariilor corticale precum şi lipsei analgeziei după leziunile corticale. 

Totuşi, înregistrările electrofiziologice şi tehnicile neuroimagistice au indicat 
clar că în medierea percepţiei durerii şi a răspunsurilor la durere activează sincron 
numeroase arii ale cortexului cerebral. În consecinţă, în nocicepţie, tehnicile re- 
spective au identificat mai multe arii corticale din care fac parte cortexul somato- 
senzorial primar şi secundar (SI şi SII), cortexul parietal superior şi inferior, insula, 
cortexul cingulat anterior şi cortexurile prefrontale mediale. 

Se crede că există două căi sau fluxuri (curente) care mediază percepţia 
durerii somatice, şi anume calea medială şi calea laterală. Calea laterală pentru 
durere include nucleii ventral posterolateral şi ventral posteromedial ai talamusului 
şi proiecţiile lor la regiunea SI din cortexul parietal. Aceşti nuclei talamici şi 
regiunea SI encodează tipul, patternul temporal, intensitatea şi localizarea topo- 
grafică a stimulilor dureroşi. Astfel, calea laterală pentru durere ar media compo- 
nenta senzorială discriminativă a percepţiei durerii. 

Dimpotrivă, calea medială pentru durere este legată de componenta afectivă 
sau emoţională a acesteia. Informaţia nociceptivă provenită de la nucleii talamici 
ventral posteroinferior, mediodorsal şi de la nucleii intralaminari este legată de 
ariile corticale SII, de cortexul parietal inferior, de cortexul insular, de cortexul 
cingular şi de cortexul prefrontal. Neuronii acestor arii au în general câmpuri re- 
ceptive bilaterale şi organizare somatotopică săracă sau absentă, concordante cu 

dar distribuţia acestor simptome este 
asimetrică. În principal ele sunt 
cauzate de leziunile parietale drepte 
şi deci de afectarea jumătăţii stângi 
a corpului. O posibilă explicaţie 
pentru această asimetrie se referă la 
faptul că aceste simptome se dato- 
rează interacțiunii dintre tulburările 
vizuospaţiale generale şi percepţia 
perturbată a corpului, precum şi 
faptului că deteriorarea vizuospaţială 
generală este mai severă după 
leziunile cerebrale drepte. 
Construirea reprezentării con- 
ştiente a propriului nostru corp de- 
pinde de integritatea porţiunilor in- 
ferioare a lobilor parietali, diferind 
Fig. 43. Tomografia computerizată indică prezenţa unei Clar de baza neurală a percepţiei corpu- 
tumori chistice (glioblastom) situată la nivelul lobului lui pentru controlul motor. Fiecare 
parietal drept, la un bolnav cu hemineglijare spaţială şi lob parietal întreţine numai imaginea 
corporală stângă. jumătăţii opuse a corpului (Lackner, 
1988; Berlucchi şi Aglioti, 1997). 


Autotopagnozia 


În 1922, Pick a raportat o pacientă dementă care nu putea indica la comandă 
părţile corpului (Goldenberg, 2002). Ea căuta ochii în jurul capului sau în propriile 
mâini. De asemenea, ea greşea şi când încerca să apuce un obiect extern. Pick a 
propus pentru aceste tulburări termenul de autotopagnozie. Neuropsihologii mo- 
derni au reţinut termenul şi arată că pacienţii cu autotopagnozie comit erori când 
sunt solicitaţi să indice părţi ale propriului corp, ale altor persoane sau ale unui 
model de corp uman. Erorile afectează în principal părțile corpului bolnav sau 
părţile corpului cu proprietăţi funcţionale similare (ex., articulațiile membrelor). În 
autotopagnozie este păstrată individualitatea degetelor. Erorile apar nu numai când 
părţile corpului sunt desemnate prin comenzi verbale, dar şi atunci când ele trebuie 
arătate pe un desen, sau când pacientul trebuie să imite părţile indicate de exa- 
minator. În contrast cu acest fapt, pacienţii pot numi corect părțile respective şi nu 
greşesc atunci când indică unele accesorii de pe corp (ex., ceasul de mână). De 
asemenea, pacienţii pot descrie funcţia şi aspectul vizual dar nu pot relata 
localizarea. | 

S-a argumentat că tulburarea afectează şi precizarea componentelor unui 
obiect exterior cum ar fi bicicleta. 


tir oi 

Agnozia digitală 


În 1924, Gerstmann a raportat 
un pacient care prezenta inabilitatea 
de a selecta degetele sale şi ale exa- 
minatorului la comenzi verbale, fapt 
care contrasta cu înţelegerea lim- 
bajului normal şi cu indicarea co- 
rectă a altor părți ale corpului 
(Goldenberg, 2002). Gerstmann nota 
că dificultatea era mai marcată 
pentru degetele 2, 3 şi 4. E! a numit 
această tulburare „finger agnozie“ şi 
a considerat-o ca formă parţială a 
autotopagnoziei, restrânsă numai la 
degete (fig. 44). Pacientul lui 
Gerstmann mai avea dificultăţi de 
scris, calcul şi de discriminare 
dreapta-stânga. F ăcând unele specu- Fig. 44. Rezonanţa magnetică relevă prezența unei 
laţii, Gerstmann susţinea că, calculul tumori parietale stângi (metastază) la un bolnav cu 
este afectat din cauză că copiii învaţă sindrom Gerstmann. 
să numere cu ajutorul degetelor lor, 
scrisul este afectat din cauza mişcării deficitare a degetelor, iar discriminarea 
dreapta-stânga este afectată din cauză că ei se referă la mână. Nici una din aceste 
speculaţii nu s-a dovedit adevărată, deoarece neuropsihologii au relevat că finger 
agnozia, tulburarea de scris, de calcul şi indiscriminarea dreapta-stânga se asociază 
şi cu alte simptome care nu au fost luate în consideraţie ca aparţinând sindromului 
Gerstmann. Finger agnozia poate apărea în combinaţie cu autotopagnozia dar şi 
fără ea. Deoarece există cazuri de autotopagnozie fără finger agnozie, s-a conclu- 
zionat că autotopagnozia şi finger agnozia sunt tulburări independente de locali- 
zarea părţilor corpului. 


Imitarea gesturilor inexpresive 


Tradițional, imitarea anormală a gesturilor inexpresive este considerată ca un 
simptom de apraxie. Alte simptome de apraxie, se referă la efectuarea şi imitarea 
gesturilor inexpresive, cum ar fi salutul şovăitor, cele care se referă la imitarea 
utilizării ciocanului şi la tulburările de utilizare reală a obiectelor. 

Imitarea defectivă a gesturilor inexpresive afectează nu numai transferul 
gesturilor de la un model la corpul propriu al pacientului, ci şi la transferul acestuia 
la alte corpuri umane. 

Neuronii „în oglindă“ din cortexul premotor al maimuţei macac devin activi 
când maimuța efectuează o acţiune sau când observă o acţiune similară efectuată de 
experimentator. Când aceleaşi acţiuni sunt efectuate fără obiect sau când obiectul 
este expus fără acţiune, neuronii respectivi nu reacţionează. Neuronii în oglindă 
recunosc acţiunile cu semnificaţie biologică. 

În cazul autotopagnoziei pure leziunile afectează porţiunea inferioară a 
lobului parietal stâng. Astfel, părţile proximale ale corpului depind de integritatea 
emisferei stângi. 

Numai pacienţii cu leziuni cerebrale stângi comit erori în desemnarea 
verbală sau nonverbală a părţilor corpului. Dimpotrivă, erorile de selectare a 
degetelor au fost găsite cu o frecvenţă aproape egală la pacienţii cu leziuni 
cerebrale drepte sau stângi. 

Pacienţii cu apraxie vizuoimitativă au avut fie degenerare de lob parietal, fie 
leziuni vasculare de lob parietal inferior stâng. 

La cazurile cu leziuni parietale stângi au fost aduse documente convingă- 
toare şi în favoarea combinării autotopagnoziei cu apraxia vizuoimitativă. 

Imitarea posturilor mâinii este perturbată exclusiv la pacienţii cu leziuni 
cerebrale stângi, în timp ce imitarea posturilor degetelor poate fi afectată la 
pacienţii cu leziuni cerebrale drepte sau stângi. 

Anterior, Goldenberg (1999) a identificat ca substrat al percepţiei conştiente 
a jumătăţii opuse a corpului, lobul parietal inferior. Acum, Goldenberg (2002) 
atribuie lobului parietal inferior stâng rolul central în imitarea ambelor părţi ale 
corpului. | 

Această problemă a reprezentării ambelor părţi ale corpului în lobul parietal 
inferior stâng trebuie cercetată în viitor. 

Totuşi, leziunile parietale inferioare stângi abolesc codificarea părţilor 
corpului. Selecţionarea degetelor poate fi păstrată. Oricum, nu există un substrat 
neural unic pentru toate aspectele configurației corpului. Emisfera stângă permite 
clasificarea părţilor corpului, iar emisfera dreaptă contribuie la discriminarea spa- 
ţială a părţilor corpului percepute în mod similar (Goldenberg, 2002). Reprezen- 
tarea completă a configurației tuturor părţilor corpului uman solicită ambele aspecte 
care implică cel puţin două porţiuni anatomice separate ale creierului. 


CONCLUZII 


În percepţia şi reprezentarea corpului au fost postulate trei tendinţe diferite: 
controlul motor, conştientizarea configurației propriului corp şi imitarea confi- 
guraţiei corpului altor persoane. Datele susţin validitatea acestei clasificări prin 
faptul că sistemul nervos utilizează canale senzoriale diferite precum şi reprezentări 
centrale diferite pentru fiecare din aceste obiective. 

Percepția uneia şi aceleiaşi stări poate fi produsă în mod diferit sau chiar cu 
rezultate contradictorii în reprezentarea sa la diferite nivele ale sistemului nervos central. 

Nu există nici o hartă principală a corpului la nivel cerebral. Nu numai că 
mecanismele care contribuie la percepţia corpului diferă, dar există şi mai mult 
decât o reprezentare a corpului implicată în fiecare din ele. 

Majoritatea, dacă nu toate, aceste reprezentări sunt incomplete şi destinate 
numai unor porţiuni sau aspecte limitate ale corpului. Unele dintre ele par a fi 
specifice percepţiei corpului, în timp ce altele se împart cu percepţia şi repre- 
zentarea altor obiecte. Unitatea este atribuită numai intuitiv dar unicitatea corpului 
nostru nu pare a corespunde substratelor neurale ale percepţiei corpului 
(Goldenberg, 2002). 


Modificările inputurilor senzoriale şi membrele fantomă 


Harta corticală somatosenzorială se poate schimba când se modifică inpu- 
turile periferice sau când semnalele dintr-o parte specifică a corpului nu mai ajung 
la cortex. Semnalele pot fi împiedicate să ajungă la cortex în cazul amputării unei 
părţi din corp sau în cazul lezării conducerii semnalelor de la piele prin nervii 
periferici. Secţionarea la maimuţă a nervilor de la un deget elimină răspunsurile din 
regiunea corespunzătoare a ariei SI, dar cu timpul stimularea degetelor adiacente 
poate activa celulele corticale din aria corticală a degetului pierdut. Aria cortexului 
destinată acelei părţi de corp se reduce. 

Prezenţa unui membru fantomă oferă date concludente cu privire la 
plasticitatea cortexului somatosenzorial uman. La om, amputarea produce adesea 
fenomenul numit membru fantcmă (cel cu amputaţia are senzaţia prezenţei mem- 
brului). Plasticitatea conexiunilor sinaptice ale neuronilor din SI prezintă impor- 
tanță deosebită pentru explicarea cauzei membrului fantomă. De exemplu, senzaţia 
fantomă este legată de modificăriie din SI. Unele studii susţin reaşezarea hărţii 
cortexului somatosenzorial în care porţiunea din SI atribuită feţei (o arie activă) se 
măreşte rapid sau este inclavată în aria adiacentă a membrului absent (0 arie 
inactivă). Unele persoane cu membru amputat pot avea mâncărime în membrul 
fantomă atunci când sunt scărpinate în regiunea corpului localizată în homun- 
culusul apropiat de aria corticală a membrului amputat (Ramachandran şi colab., 
1992). Experiențele neuroimagistice efectuate pe pacienţii cu membru superior 
fantomă confirmă lărgirea câmpului senzorial primar al feţei (Reed, 2002). 


Efectele trainingului. 


Hărțile somatotopice pot fi modificate şi prin creşterea stimulării unei părţi a 
corpului. Stimularea unei regiuni specifice a pielii poate produce expansiunea ariei 

corticale care primeşte inputurile. Mai mult, antrenamentele de utilizare a vârfului 
degetelor poate creşte aria corticală care le reprezintă. Muzicanţii la instrumentele 
cu coarde au răspunsuri corticale mai puternice decât nemuzicanţii atunci când le 
sunt stimulate degetele de la mâna stângă. Efectul este cu atât mai puternic cu cât 
persoanele respective au început să cânte mai de timpuriu. Acest fapt poate fi 
demonstrat şi la orbii care utilizează degetele pentru citirea în Braille. Totuşi, 
cititorii în Braille au o organizare distorsionată a uneia sau a ambelor mâini. Tot ei 
prezintă dificultăţi în identificarea degetului atins (Ramachandran şi colab., 1992). 


Activitatea unei părţi de corp 


Harta corticală somatosenzorială nu este statică. 

Natura activă a percepţiei pare a influenţa reprezentarea corticală. Astfel, 
înainte de operaţie, pacienţii cu mâini membranate aveau o reprezentare corticală 
pentru degete scăzută, precum şi o arie a mâinii din SI redusă. După operaţie, 
când degetele au început să funcţioneze independent, aria corticală a mâinii s-a 
expansionat, iar distanţa dintre reprezentarea degetului mare şi a celui mic a 
devenit mai mare. 


Psihopatologia lobilor parietali 


Tulburările patologice provocate de diferite leziuni ale lobului parietal se pot 
manifesta, cu precădere, în sfera cognitivă activă, adică în sfera proceselor impli- 


manifestă asimetria funcţională interemisferică, apare o deosebire de conţinut şi de 
grad între tulburările provocate de leziuni ale parietalului stâng şi parietalului drept, 
între tulburările provocate de leziunile unilaterale şi cele provocate de leziunile 
bilaterale precum şi între leziunile iritative (epileptice) şi cele distructive. 


TULBURĂRI ALE SENSIBILITĂ ŢII ŞI PERCEPȚIEI TACTILE 

tuali. Se ştie că în circumvoluţia 
parietală ascendentă se întâlnesc neu- 
roni care răspund la stimulări cu- 
tanate, dar şi neuroni mecanosenzo- 
riali care reacţionează la stimulările 
periostului, fasciilor perimusculare, 
capsulelor şi ligamentelor articulare. 
La unii pacienţi cu leziuni parietale 
posterioare, crizele de epilepsie au 
fost declanşate de diverse activităţi 
intelectuale. În acest sens, Ingvar şi 
Nyman (1962) arată că efortul nece- 
sar unui calcul declanşa criza (epi- 
lepsia aritmetică). Alte forme de i E 
epilepsie reflexă s-au manifestat prin 


E : i B a „Fig, 45, Radiografia craniană relevă prezenţa unui 
epilepsia la lectură, prin epilepsie i : e aici 

is ji i da acad dfâle! da, sal mare meningiom parietal drept, parţial calcificat, la 
i JOCREI, p A ș h Şah un bolnav care prezenta epilepsie somatosenzorială în 
sau de cărţi, sau chiar în timpul hemicorpul stâng. 


efectuării testului cu cuburi Kohs 
(Goossens, 1990). 

Leziunile distructive parietale unilaterale provoacă tulburări de diferite grade 
ale sensibilităţii şi percepţiei cutano-tactile. Leziunile unilaterale localizate la 
nivelul ariei SI provoacă tulburări ale sensibilităţii tactile în segmentele de partea 
opusă, manifestate sub formă de hemianestezie sau hemiparestezie parietală. Loca- 
lizarea şi întinderea acestora depind de aria afectată din SI şi întinderea procesului 
patologic. 


Astereognozia sau agnozia tactilă 


Frecvent au fost înregist'ate şi fenomene de astereognozie, cazuri în care 
bolnavii nu puteau identifica obiectele după pipăit, deşi pe cale vizuală le recu- 
noaşteau fără dificultate. Delay (1935) a subdivizat astereognoziile în: 1) amor- 
fognozie (imposibilitatea recunoaşterii formei obiectului ca urmare a simplei 
manipulări);, 2) ahilognozie (imposibilitatea recunoaşterii calităţilor fizice ale obiec- 
telor); şi 3) imposibilitatea identificării unui obiect în absenţa amorfognoziei şi 
ahilognoziei. Aici este vorba de asimbolie tactilă care corespunde agnoziei tactile 
primare descrisă de alţi autori. Denny-Brown şi colab. (1952) au considerat 
astereognozia ca pe o variantă a amorfosintezei. Agnozia tactilă sau astereognozia 
tive, constând în creşterea pragurilor senzoriale, îndeosebi discriminative, ale 
sistemului experienţei tactile şi tactil-kinestezice anterioare, ale operaţiilor logice 

de comparare, combinare şi integrare într-o configuraţie unitară a secvenţelor 
informaţionale extrase succesiv şi serial şi de coraportare a două sau a mai multor 
puncte simultane de explorare a obiectului (adesea bolnavii cu leziuni în SI nu 
reuşesc să discrimineze şi să se raporteze adecvat în plan conştient la doi stimuli 
tactili administraţi simultan). Funcţiile fundamentale ale cortexului senzitiv constau 
în discriminarea corectă a intensității şi localizării stimulilor, în aprecierea 
dimensiunii, formei, grosimii şi texturii obiectelor şi în perceperea relaţiilor 
vizuospaţiale (Benson, 1979). Leziunile selective ale ariei SI şi SII par să antreneze 
un deficit senzitiv controlateral global, în timp ce, ipsilateral există un deficit doar 
de recunoaştere tactilă a direcţiei şi formei stimulilor (Corkin şi colab., 1970). 

În cazul unei stimulări 
duble, tactilă sau termică, paci- 
entul conştientizează doar stimu- 
larea practicată la nivelul he- 
micorpului sănătos. Prin urmare, 
în timpul unei stimulări tactile 
efectuată simultan de fiecare 
parte a corpului, pacientul pre- 
zintă o lipsă de atenţie (nea- 
tenţie senzitivă) sau o abolire a 
senzaţiei respective în jumătatea 
bolnavă a corpului. În conse- 
cinţă, lezarea zonei SI şi SII 
provoacă tulburări ale sensibi- 
pi, ARI lităţii şi percepţiei cutano-tactile 
i Remat dai 4 în jumătatea opusă a corpului 

(hemihipoestezie) (fig. 46). Tul- 

Fig. 46. Angiografia carotidiană dreaptă relevă prezența burările afectează forma supe- 

unei tumori vascularizate (meningiom) la un bolnav cu rioară a sensibilităţii conştiente, 

hemihipoestezie stângă predominant crurală. adică sensibilitatea epicritică 

(Head, 1920) sau discriminativă. 

În astfel de cazuri, bolnavul deşi simte şi realizează bine senzaţia propriu-zisă de 

atingere şi de apăsare, nu poate recunoaşte figura sau cifra trasată pe suprafaţa 

pielii (dermolexia) şi nici nu poate localiza cu precizie atingerea (aloestezie sau 

alocheirie). Aloestezia, alocheiria, heterocheiria şi semnul Bamberger semnifică 
transpunerea senzaţiei în regiunea corespunzătoare de partea opusă a corpului. 

În legătură cu cele de mai sus, se impune, credem, următoarea remarcă de 
principiu: suprafaţa corticală de reprezentare după principiul proiecției topice a 
punctelor receptorilor cutanotactili fiind foarte întinsă, mai întinsă decât a oricărei 
alte modalităţi de sensibilitate, tulburările nu ajung să fie niciodată (sau aproape 
niciodată) totale, adică să surprindă deodată întregul înveliş cutanat, şi nici abso- 
lute, adică să ducă la dispariţia completă a capacităţii de a avea senzaţii tactile. În 
acelaşi timp, deşi fiecare segment somestezic este reprezentat într-un anumit loc în 

cadrul  circumvoluţiunii  postcentrale, 
graţie elementelor neuronale disemi- 
nate sau celor comune, zonele rămase 
integre pot dezvolta procese compen- 
satorii, de natură să diminueze ampli- 
tudinea deficitului iniţial. 

Tulburarea schemei corporale. 
Destrămarea complexului informaţional 
tactilo-proprioceptiv duce la tulburarea 
severă a capacităţii de localizare a seg- 
mentelor corpului, bolnavii în cauză 
neputând descrie aceste segmente 
atunci când li se permite să le atingă 
sau să le vadă. Această deficiență se 
extinde şi asupra recunoaşterii alcătuirii 
corporale a celorlalte persoane. În con- 
secinţă, lobul parietal joacă un rol fun- 
damental în integrarea complexă spa- 
țio-temporală, care reprezintă baza ima- 
ginii noastre corporale, în acelaşi timp 
statică şi cinetică. Pe de altă parte, 


temporale permit sinteza unificată a imaa iunile Parict arsă i 
conştienţei experimentale şi noţionale (Fre fa nui pui ta Cipita] 

Frederiks (1969) şi Hecaen şi Albe riks, 69) NScrie Parieto. 
tulburări ale imaginii corporale: 1) tulbură Fi (isa În aria 


corp controlaterală leziunii (hemiasomatg NI Unilaterage o5€bese două 

2) tulburări bilaterale (dezorientarea drea zia şi anoza e afecteaza Supe de 

nozia şi asimbolia la durere). S-a afirma SÂN a. ea Ozia he ip rlea de 

implicată în imaginea hemicorpului controj Cmisfe la digitală Sei); şi 

dirijează ambele părţi ale corpului (Hec âtera i ȘI 

Hecaen şi Albert (1978) deosebesc ş $ Albert jo. ce Cmsifera Cosebi 
s 


inconştientă. Cea conştientă este Paroxistic = miasomaţg i d rederirs tângă 
care bolnavul pierde percepţia unei Părți q; Pileptică A île COnştientă 63) şi 
formei, volumului şi numărului segmentelor n co A TMigrenoasăi. ȘI una 
rietal drept avea senzaţia dezorganizării me E ului. Q b Te enzaţ , (imp în 
se dispersa ca o hârtie arsă, în timpul ceia i Superior AVĂ cu sa rog a ficării 
tognozia inconştientă este o tulburare Perman or <pilep OT stân it pa 

Sindromul Anton-Babinski 


În cazul leziunilor parietale drepte apare o formă majoră de hamiasomatog- 
nozie (Lhermitte şi Cambier, 1960) stângă (bolnavul nu-şi recunoaşte şi nici nu-şi 
foloseşte membrele stângi) însoţită de anozognozie (pacientul ignoră deficitul mo- 
tor), anozodiaforie (nepăsare faţă de boală, faţă de hemipareză), anozomelie (ne- 
garea apartenţei membrelor de partea stângă), halucinaţii kinestezice (impresia miş- 
cării normale a membrelor paralizate) şi aloestezie (bolnavul percepe mişcări spon- 
tane în membrul paralizat ca şi cum ar fi efectuate de partea sănătoasă) (Critchley, 
1969; Lhermitte şi Cambier, 1960). Toate aceste simptome au fost constatate la 
bolnavii cu leziuni parietale întinse care cuprind şi câmpurile 40 şi 39 (fig. 48). 


Fig. 48. Tomografia computerizată relevă prezenţa unei tumori parietale drepte care afecta şi ariile 
39-40, la un bolnav care prezenta sindromul Anton-Babinski. 


Sindromul Dâjerine 
Acest sindrom senzitiv cortical este însoţit de alterarea simțului de atitudine, 
de tulburarea topognoziei şi a discriminării tactile, de lărgirea cercurilor Weber şi 
de tulburările stereognozice. 


Sindromul Gerstmann 


În leziunile lobului parietal stâng (emisferei dominante la dreptaci) apare 
uneori o gamă de tulburări simultane constând din: agnozie digitală, dezorientare 

dreapta-stânga, acalculie şi agrafie pură, adică neasociată cu alexia. Uneori, 
bolnavul pierde posibilitatea de descriere sau localizare a diferitelor părţi ale 
corpului, tulburare bilaterală care poartă numele de autotopagnozie. Ea se carac- 
terizează prin pierderea de către bolnav a facultăţii de a localiza şi numi diferite 
părţi din corpul său sau al examinatorului. Brain (1941) afirma că aici există o 
deviere între capacitatea păstrată de a arăta hainele şi obiectele la cerere şi 
dificultatea de a arăta şi denumi diferitele părţi ale propriului corp. 

Agnozia digitală se manifestă prin pierderea capacităţii de a diferenţia, de a 
indica, de a alege şi de a denumi degetele mâinilor proprii sau ale mâinilor 
examinatorului. Erorile sunt mai frecvente în cazul celor trei degete din mijloc, 
comparativ cu degetul mic şi cel mare. Pacienţii nu-şi dau seama de erorile lor şi 
nu fac nici un efort pentru a le corecta. 

Indiscriminarea . dreapta-stânga 
apare ca efect al dezorganizării sau 
destrămării schemelor de integrare-in- 
dividualizare a coordonatelor spaţiale 
ale simetriei corporale. Ca urmare, 
bolnavul confundă partea dreaptă cu 
cea stângă, nereuşind să rezolve sarcini 
simple de condiţionare, ca de pildă, la 
un stimul să ridice mâna dreaptă, iar la 
alt stimul să ridice mâna stângă. O 
asemenea tulburare atrage după sine 
serioase dereglări ale programelor exe- 
cutive motorii, care reclamă o coor- 
donare şi o alternare ale celor două 
mâini sau ale mâinilor şi picioarelor. 
De la propriul corp, confuzia de 
simetrie se extinde şi la cei din jur, 
bolnavul nereuşind să diferenţieze şi să 
Fig. 49. Tomografia computerizată relevă prezenţa indice la o altă persoană partea dreaptă 
unei tumori chistice (astrocitom) parietale stângi la şi partea stângă. Sindromul implică 

un bolnav cu sindrom Gerstmann şi afazie mixtă. toate componentele corpului. 

Acalculia rezidă în tulburarea, 
pe de o parte, a capacităţii de a opera cu cifre, de a transforma şi evalua mintal 
cantităţi, iar pe de altă parte, de a „construi“ cifre, ca urmare a alterării schemelor 
de orientare în configuraţiile spaţiale. Conceptul aritmetic este pierdut; adunarea, 
scăderea, împărţirea sunt de obicei mai deficitare ca înmulțirea, care reprezintă o 
abilitate automatizată. | 

Agrafia fără alexie (agrafia apraxică) este caracterizată printr-o tulburare 
severă a scrisului spontan şi după dictare, în timp ce copierea unui text este mai 
puţin afectată. 

Efectuând cercetări sistematice asupra pacienţilor cu leziuni parietale, 
Benton (1961) a ajuns la concluzia că sindromul Gerstmann este mai mult un con- 
struct teoretic, decât o realitate clinică. În clinică nu se pot găsi suficiente 
corespondențe statistice pentru a-l individualiza ca atare. Simptomele care sunt in- 
cluse în componenţa lui se pot combina în variate feluri sau se pot manifesta izolat. 
Foarte frecvent, unul sau două semne ale sindromului sunt însoţite şi de alte 
tulburări cum ar fi deteriorarea mintală, tulburarea afazică, agnozia culorilor, 
dezorientarea vizuală, apraxia constructivă etc. (fig. 49). 


Asimbolia la durere 


În cadrul sindromului de lob parietal stâng poate apărea şi asimbolia la 
durere (hemiagnozia dureroasă) sau indiferența față de durere (Schilder şi Sengel, 
1930). În astfel de situaţii, bolnavii au senzațiile elementare intacte dar nu 
reacţionează la durere; alteori este incompletă sau chiar inadecvată. Critechley 
(1969) a considerat asimbolia la durere ca pe o tulburare somatognozică în sensul 
că stimulul dureros nu este perceput conştient ca provenind din acelaşi corp. 


TULBURAREA ORIENTĂRII ÎN SPAŢIU ŞI A 
CONSTRUCTIVITĂȚII OBIECTUALE 


Orientarea în spaţiu este una dintre cerinţele esenţiale ale desfăşurării 
normale optime a comportamentului şi activităţii, ale adaptării la situaţiile mediului 
ambiant. Ea are la bază mecanisme şi procese psihofiziologice complexe. În primul 
rând, orientarea în spaţiu presupune perceperea, diferenţierea şi evaluarea dimen- 
siunilor metrice ale obiectelor: formă, mărime, volum. Aceasta se realizează pe 
baza interacțiunii a trei modalităţi principale ale recepţiei senzoriale: _tactilă, 
kinestezică şi vizuală. Integrarea informaţiei furnizată de fiecare din aceste mMo- 
dalităţi luate separat, în scheme unitare generalizate se realizează la nivelul lobului 
parietal. În al doilea rând, orientarea spaţială presupune perceperea şi evaluarea 
distanțelor şi a raporturilor poziţionale dintre obiecte. Pe această bază, se realizează 
aşa-numita hartă mintală a spaţiului, adică o schemă conturală, în cadrul căreia 
sunt plasate şi localizate obiectele concrete, după anumite coordonate de distanță şi 
poziţie (puncte cardinale, raporturi de simetrie-antisimetrie, sus-jos, faţă-spate etc). 
Corelarea dinamică a „hărților mintale” particulare din care rezultă „tempora- 
lizarea“ spaţiului, transformarea lui într-o succesiune serială de „scene“ sau 
„Clişee“ structurate în sine după principiul simultaneităţii presupune participarea 
mecanismelor integrative ale lobului parietal. 

În sfârşit, în al treilea rând, orientarea spaţială are şi o bază Conceptu „1 
constituită prin abstragerea şi generalizarea proprietăţilor de formă, simetri. uală, 
porţionalitate, dimensionalitate etc. Prin intermediul acesteia se asigură o». Pro- 
mintală, discursivă şi anticipativă, cu determinaţiile generale ale spaţiului 
de existenţă a oricărui obiect real, planificarea acţiunilor nu numai în ti 
spaţiu. Şi în elaborarea nivelului conceptual al orientării, lobului parieta] îi 
un rol esenţial, iar, după toate probabilitățile, chiar rolul determinant. 
Tulburările de localizare a obiectelor în spaţiu au fost împărțite 
Holmes și Horrax (1919) în două categorii: 1) tulburări de localizare absolut 
caracterizate prin incapacitatea bolnavului de a determina poziţia în Cape 
obiectelor în raport cu propriul corp; 2) tulburări de localizare relativă a a 
terizate mai ales printr-o proastă apreciere a direcţiei şi distanţei. În Salle i 
situaţii, bolnavii prezintă dificultăţi în determinarea poziţiei între două obiecţe de 
două persoane) aflate în câmpul lor vizual. (sau 
Studiile privind percepţia tactilă de orientare şi de direcţie au demonste, 
dominantă a emisferei drepte. Tot Holmes şi Horrax (1919) au relevat tii 4) 
tulburare de recunoaştere a lungimii şi volumului obiectelor. Unii bolnayi a că o 
cultăţi în diferenţierea unui creion mai scurt decât altul, dificultăţi în divizarea difi- 
linii în părţi egale şi în găsirea centrului unui cerc. unei 

formă, mărime, volum - şi SC 
țiile reciproce ale lor, A ii 
trându-se şi fenomenul „e ES 
gnozici. 

Situarea focarelor lezi 
în lobul parietal superior Cau 

a 


Fig. 50. Tomografia computerizată relevă prezenţa unei 
tumori parietale drepte superioare (meningiom parasa- i 
gital) la un bolnav care prezenta dezorganizarea compo- dezorganizarea COMPponentelop mi 
nentelor mintale ale orientării în spaţiu. tale ale orientării în Spaţiu i 
schemelor şi conceptelor A E 
(fig. 50). În această situaţie, bolnavul pierde capacitatea de a. Paţiale 


se î.. nticipa 
transformărilor spaţiale ale unui obiect sau configurații, şi de a-şi DC a 
a şi 

proiecta acţiunile ţinând seama de caracteristicile spaţiului în care urmează a se 
desfăşura. Frecvent, asemenea bolnavi întâmpină serioase dificultăţi în reglarea 
comportamentului locomotor în concordanţă cu coordonatele spaţiale, confundând 
direcţiile de deplasare (în loc să meargă la dreapta, aşa cum ar cere, de pildă 
atingerea unui anumit obiectiv, ei merg la stânga), distanţele, poziţiile topografice 
ale obiectelor, reperelor etc. 


TULBURAREA SAU PIERDEREA MEMORIEI TOPOGRAFICE 


De multe ori, ceea ce determină pe un asemenea bolnav să se adreseze 
medicului sunt tocmai confuziile şi ratările pe care le face în tentativele de 
orientare şi deplasare în ambianța obişnuită de acasă. Bolnavii cu leziuni parietale 
posterioare eşuează curent în reproducerea, fie şi schematică, a hărţii unor localităţi 
familiare sau în fixarea în interiorul conturului unei hărți (harta patriei) a unor cen- 
tre sau localităţi binecunoscute sau, în sfârşit, în alcătuirea schiţei (planului) 
localităţii sau casei în care locuiesc. 

La fel de dificile şi insurmontabile se dovedesc pentru ei şi sarcinile care 
reclamă convertirea sau inversiunea mintală a poziţiei obiectelor percepute, 
recompunerea obiectelor din părţi prezentate disparat, construirea figurilor 
geometrice, a literelor şi cifrelor. 


Apraxia constructivă 


Praxia constructivă - atât obiectuală cât şi simbolică - este şi mai profund 
dezorganizată în cazul leziunilor parieto-occipitale. Asemenea leziuni accentuează 
şi mai mult confuzia poziţiilor planurilor de simetrie, destrămarea sistemului de 
reprezentări spaţiale şi disfuncţia schemelor logico-operaţionale de vehiculare a 
simbolisticii spaţiale. 

Apraxia constructivă a fost descrisă de Kleist (1914-1918) ca reprezentând o 
incapacitate de manipulare a obiectelor în spaţiu începând de la formele 
componente. : 

În cazul leziunilor parietale drepte, deficitul de bază este de ordin vizuo- 
spaţial. Aici există dificultăţi de recunoaştere a părţilor componente ale ansam- 
blului precum şi dificultăţi de comparare între model şi performanţa efectuată. Se 
pot observa detaliile iniţiale supraadăugate desenelor (Benton, 1979). În cazul 
leziunilor stângi, mecanismul de bază este cel de executare a programării activităţii 
(Hecaen şi Albert, 1978; Consoli, 1979). 

Apraxia de îmbrăcare 


Primii doi bolnavi care nu erau capabili să se îmbrace, deşi nu aveau apraxie 
ideatorie sau ideomotorie, au fost comunicaţi de Marie şi colab. (1922). Brain 
(1941) a desemnat această tulburare sub termenul de apraxie de îmbrăcare. 
Pacientul manevrează hainele în mod incoerent, face greşeli şi încercări fără oprire. 
Această apraxie este specifică leziunilor parietale drepte (fig. 51). Apraxia ideatorie 
şi ideomotorie vor fi prezentate la capitolul „Apraxii“. 


Fig. 51. Tomografia computerizată relevă prezența unei tumori parietale drepte la un bolnav care avea 
apraxie de îmbrăcare. 


Neglijarea spaţială unilaterală 


Neglijarea spaţială unilaterală (NSU) se caracterizează prin imposibilitatea 
de a descrie verbal, de a răspunde şi de a se orienta în raport cu stimulările de 
partea controlaterală leziunii (Heilman, 1979). Bolnavul nu poate fi considerat ca 
prezentând NSU dacă are un deficit motor sau senzorial primar (hemianopsie, 
hemianestezie etc.) (Botez, 1996). Aici este vorba de o tulburare de percepţie a 
hemispaţiului. Bolnavii ignoră de obicei hemispaţiul stâng (pacienţii își rad doar 
hemifaţa dreaptă). . 

Pacienţii cu NSU au tulburări de citire din cauză că ignoră jumătatea stângă 
a paginii. În cazul copierii unui desen ignoră jumătatea stângă a acestuia. La 
majoritatea bolnavilor NSU poate fi găsită în cazul leziunilor parietale posterioare 
drepte la dreptaci. Chain şi colab. (1979) au demonstrat că neglijarea poate apărea 
şi în cazul leziunilor stângi dar cu o intensitate mai slabă. 

La om NSU poate apărea şi în cazul leziunilor subcorticale (pulvinar, striat) 
asociate foarte des cu o leziune parietală (Rizzolatti şi Gallesse, 1989). 

Aria PG (lobul parietal inferior) are un rol important în atenţia spaţială. 
Această arie este conectată cu formațiunea reticulată a talamusului, cu celelalte arii 
senzoriale, cu coliculul superior, girusul angular, striatul şi cu ariile premotorii. 
Aceste conexiuni explică apariţia NSU în cazul leziunilor aflate la diferite nivele 
ale sistemului nervos central (Heilman, 1979; Hecaen şi Albert, 1978; Sieroff, 
1994). Prima teorie cu privire la mecanismele NSU este cea a deprivării senzoriale 
(Critehley, 1969). 

Teoria perceperii defectuoase 
pe bază de NSU se sprijină pe con- 
ceptul de „„morphosynthesis“ a lui 
Denny-Brown şi colab. (1952). Acest 
termen desemnează capacitatea de 
integrare senzorială plurimodală a 
lobului parietal. Perturbarea acestei 
funcţii a fost denumită de Denny- 
Brown „amorphosynthesis“. Potrivit 
acestei teorii, chiar dacă stimulii ar fi 
percepuți, localizarea lor este nesigură 
ŞI, prin urmare, ei sunt ignoraţi. Ne- 
glijarea este unilaterală stângă, deoa- 
rece, în absenţa funcţiei prin leziune 
parietală dreaptă, emisfera stângă este 
capabilă doar de o sinteză spaţială 
rudimentară. 

A doua teorie este cea a unui 
deficit de activare reticulată. Aici este 
vorba de un deficit de atenţie şi de 
alarmă precum şi de un deficit de 
orientare la stimuli. Această teorie 
atenţională veche (Poppelreuter, 1990) 
este bazată pe faptul că la om NSU îşi 
face apariţia în cazul leziunilor diferitelor structuri anatomice, făcând parte din 
sistemul atenţional. Conform acestei teorii, neglijarea se datorează unui defect de 
atenţie, secundar disconexiunii cortico-reticulate produsă prin lezarea căilor 
corticofuge care unesc ariile corticale asociative cu substanţa reticulată activatoare 
mezencefalică prin intermediul sistemului limbic. 

În fine, o a treia teorie este cea reprezentaţională (Besiach şi Berti, 1987; 
Sieroft, 1994), care susţine că deficitul ar rezulta la nivelul reprezentării pe care 
şi-o fac pacienţii despre lumea exterioară, prin faptul că NSU corespunde amputării 
unei jumătăţi a reprezentării spaţiului stâng în directă relaţie cu lezarea emisferei 
drepte (fig. 52). După această teorie, reprezentarea spaţiului ar avea forma unei 
hărţi înscrisă în mod analog în creier, având spaţiul stâng în emisfera dreaptă şi 
invers (Sieroff, 1994). Această teorie pare a fi cea mai reală. 


Fig. 52. Tomografia computerizată relevă prezenţa 
unei tumori parietale drepte la un bolnav cu negli- 
jenţă spaţială unilaterală stângă. 


Psihofiziologia lobilor parietali 179 


TULBURAREA OPERAȚIILOR LOGICO-GRAMATICALE 


Leziunile regiunii inferioare a 
lobului parietal din emisfera domi- 
nantă, mai ales atunci când se aso- 
ciază cu leziuni ale lobului temporal, 
provoacă serioase tulburări ale sche- 
melor logico-gramaticale. Aceastea se 
concretizează, în primul rând, prin 
fenomenele de agramatism, bolnavul 
săvârşind frecvente erori de ordin 
morfologic şi sintactic în construirea 
propoziţiilor: dezacorduri, inversiuni 
topice, incoerenţe logice etc. Aceastea 
fac ca bolnavul respectiv să întâmpine 
serioase dificultăţi în decodificarea 
construcţiilor sintactice mai compli- 
cate şi în probele de analiză grama- 
ticală a propoziţiilor dezvoltate şi a 
frazelor. Experimentele efectuate de 
Fig. 53. Tomografia computerizată relevă prezenţa 1104 pe: 80 de cazuri d Ci Parleton 
unei tumori parieto-temporale stângi la un bolnav temporale stângi au arătat O SErAQaSA 
care prezenta serioase tulburări ale operaţiilor dezorganizare a capacităţii de iden- 

logico-gramaticale. tificare şi de operare cu funcţiile gra- 
maticale ale cuvintelor. In sarcinile de 
genul: „găsiţi cuvintele potrivite pentru a completa omisiunile din propoziţiile....“, 
„apreciaţi dacă afirmaţiile sunt adevărate sau false...“, în care cuvintele componente 
sunt date în dezordine (de exemplu „are, picioare, patru, vrabia“), “găsiţi şi 
corectaţi greşelile gramaticale din propoziţiile...“ performanţele obţinute de 
bolnavii cu leziuni parieto-temporale au fost incomparabil inferioare celor obţinute 
de subiecţii normali cu acelaşi nivel de instruire. Nici unul dintre bolnavi nu a 
reuşit să rezolve integral toţi cei 50 de itemi ai testului (în vreme ce 70 din cei 80 
de subiecţi normali - lotul de control - au rezolvat testul integral). 54 (67,5%) din 
cei 80 de bolnavi testaţi n-au reuşit să rezolve decât 10 itemi. Este evident că 
tulburarea structurilor logico-gramaticale reprezintă o componentă importantă a 
sindromului parieto-temporal stâng (fig. 53). 

O altă latură importantă a tulburărilor structurilor logico-gramaticale o 
constituie destrămarea capacităţii de înţelegere şi transpunere în acţiune a con- 
strucţiilor exprimând rapoituri spaţiale (de exemplu, - „desenează un cerc sub un 
pătrat“, „desenează un triunghi într-un cerc“ etc.), grade de comparaţie (de 
exemplu „Gheorghe este mai bătrân decât Vasile“ - “Mircea este mai bătrân decât 
Gheorghe“ - „cine este cel mai tânăr?) relaţii filiale şi atributive (de exemplu, 

ce-mi este ca grad de rudenie: a) fratele tatălui meu; b) tatăl tatălui meu; c) mama 
mătuşii mele; d) fiul fratelui tatălui meu; e) fiica părinţilor mei etc.), relaţii 
instrumentale (de exemplu, cum este corect: „Soarele este luminat de Pământ“, sau 
„Pământul este luminat de Soare“). Toate acestea demonstrează că tulburările 
structurilor verbale semantice din leziunile parietale şi parieto-temporale trebuie 
puse în legătură cu cele ale structurilor spaţiale, iar nu cu un deficit intelectual 
global. 


Afazia semantică frustă 


Semnificativă este şi aşa-numita afazie semantică (Luria, 1962; Botez şi 
colab., 1985) manifestată prin dificultatea bolnavului de a denumi obiectele ce-i 
sunt prezentate. Spre deosebire de afazia amnestică în care avem de-a face cu 
uitarea denumirilor, bolnavul neputându-şi-le reaminti nici cu ajutorul exami- 
natorului, afazia semantică are la bază disfuncţia mecanismului de asociere între 
imaginea vizuală a obiectului perceput şi semnul lui verbal stocat în memoria de 
lungă durată. 


Dacă acest proces este spri- 
jinit din afară de către examinator 
(acesta spunând, de exemplu, prima 
literă a cuvântului), bolnavul reu- 
şeşte să răspundă adecvat la între- 
barea „ce este aceasta?“ sau la 
întrebarea „cu ce facem cutare 
lucru?“ („cu ce tăiem pâinea?“, „cu 
ce bem apă?“ etc.). Aici nu este 
vorba de o tulburare de atenţie 
propriu-zisă, ci de o disfazie re- 
ceptivă. frustă, unde se poate vorbi 
de un timp optim de formulare a 
frazelor mai lungi pentru înţelegere. 
Încă în 1926, Head a observat că 
bolnavii care întâmpină greutăţi în 
găsirea cuvintelor adecvate sunt 
handicapaţi şi în înţelegerea con- 
Fig. 54. Tomografia computerizată relevă prezenţa unei strucţiilor verbale complexe. Repro- 


tumori parietale stângi la un bolnav cu frustă afazie ducerea une povestiri TI, CON 
semantică. plexe ia la aceştia caracterul unei 


succesiuni de fragmente izolate, 
nelegate între ele. Sunt întâmpinate dificultăţi mari şi în înţelegerea sensurilor 
figurate precum şi în operarea cu relaţii logice. La bolnavi, formularea de cerere 


Psihofiziologia lobilor parietali 181 


verbală: „puneţi mâna dreaptă peste ochiul drept, apoi bateţi cu mâna în masă de 
trei ori“ poate fi efectuată fără dificultăţi la diferite intervale de timp. În cazul în 
care comanda verbală este făcută în timp scurt (3 secunde) sau într-o perioadă mai 
lungă (12 până la 14 secunde), bolnavul nu este capabil să înţeleagă şi va realiza o 
performanţă proastă. Dacă, dimpotrivă, timpul de formulare a comenzii verbale 
este mediu (de la 5 la 6 secunde), bolnavul este capabil să înţeleagă şi să efectueze 
performanţa necesară. O persoană normală este capabilă să răspundă acestei cereri, 
în 3, 12, sau 6 secunde, în timp ce, în această formă de neatenţie aparentă, nu este 
vorba de o tulburare de atenţie propriu-zisă, ci de o disfazie receptivă frustă. În 
adevăr se poate vorbi de un timp optim de formulare a frazei pentru înţelegere 
(Botez, 1996). 

Aceasta a determinat pe unii autori (Goldstein, 1924) să conchidă că 
dificultăţile întâmpinate de bolnavii cu leziuni parietale, în rezolvarea sarcinilor de 
genul celor menţionate, nu se datorează deficienţelor structurilor verbal-gra- 
maticale, ci dezorganizării capacităţii mai complexe de categorializare. Cercetările 
psihoneurologice ulterioare nu au confirmat însă această concluzie, demonstrând 
caracterul secvențial şi fragmentar al deficitelor semantice la bolnavii cu leziuni 
parietale (fig. 54). 

Acelaşi tip de tulburări poate fi observat şi în formele fruste de alexie, 
agrafie, agnozie, precum şi în apraxii (Botez, 1996). 

Cunoaşterea acestor forme clinice are valoare practică, prin faptul că anumiţi 
pacienţi sunt consideraţi la un examen sumar ca bolnavi psihiatrici sau având 
sindroame confuzionale. 


TULBURAREA OPERAȚIILOR DE CALCUL ŞI SINDROMUL 
ACALCULIEI 


Leziuni ale lobului parietal, mai ales atunci când se asociază şi cu leziuni ale 
lobului occipital, provoacă tulburări majore şi în sistemul operaţiilor de calcul, 
care, de asemenea, au o strânsă legătură cu reprezentările şi schemele spaţiale. 
Desigur, tulburări ale capacităţii intelectuale de calcul pot apărea în leziuni 
localizate în diverse zone ale creierului, dar cele provocate de leziunile parietale şi 
parieto-occipitale îşi au o individualitate aparte, care le conferă o mare valoare în 
stabilirea diagnosticului topic. 

După cum au demonstrat cercetările psihologice (Piaget, 1964 ş.a.) operaţiile 
de calcul se constituie în ontogeneză treptat, ca parte componentă a gândirii arit- 
metice. Desfăşurarea lor presupune formarea reprezentărilor şi noţiunilor despre 
determinaţiile şi raporturile cantitative ale obiectelor, ale algoritmilor de trans- 
formare a variabilelor exprimate simbolic - prin litere sau cifre. Toate aceste 
„elemente“, pentru a deveni funcţionale, trebuie dispuse într-o anumită matrice 
spaţială, în care fiecare să ocupe un anumit loc şi în dependenţă de aceasta să 

dobândească o anumită semnificaţie (de exemplu, valoarea numerică a cifrelor este 
determinată nu numai de forma semnului, 6, 2, 8, 4 etc,, ci şi de poziţia sau locul 
său în cadrul şirului: de la dreapta la stânga valoarea fiecărei cifre creşte cu o clasă 
(cifra de la capătul din dreapta al şirului are valoarea numerică cea mai mică - 
ordinul unităţilor -, iar cea din capătul din stânga are ordinul valoric cel mai mare). 

Este explicabil atunci de ce dezorganizarea sintezelor spaţiale provocate de 
leziuni parietale duce şi la afectarea capacităţilor de calcul. Întrucât orice calcul se 
circumscrie în anumite coordonate spaţiale, destrămarea acestuia îl face imposibil. 

Tulburările structurilor şi schemelor de calcul se dispun pe un registru foarte 
larg, în funcţie de localizarea şi întinderea leziunilor. Leziunile combinate parieto- 
occipitale determină alterarea discriminării cifrelor (6-9, 3-5, 7-4) şi semnificaţia 
numerelor (69-96, 35-53) (Luria, 1962). Totodată, se produce şi destrămarea logicii 
serialităţii numerice, ceea ce atrage după sine severe dificultăţi în efectuarea 
operaţiilor de calcul. Bolnavii cu tulburări mai grave de acest gen, deşi păstrează 
semnificaţia valorică a diferitelor cifre luate separat, sunt incapabili să scrie sau să 
citească numere complexe. Aşa, de pildă, cerându-li-se să scrie după dictare o serie 
de numere peste 10, ei le descompun scriind: 108 ca 100 şi 8; 1050 ca 1000 şi 50; 
17 ca 71 sau invers (ecopraxie); iar puşi să citească numere compuse, ei le citesc 
descompus numind fiecare cifră în parte, fără a realiza sinteza numerică globală 
(de exemplu, 525 va fi citit 5, 2, 5; 879 va fi citit 8, 7, 9 ş.a.md.). 

Este evident că de aici decurg 
serioase dificultăţi şi în compararea 
valorilor numerelor compuse. Puşi să 
ordoneze după mărime un grup de 
numere, bolnavii respectivi le sor- 
tează nu după criteriul integrativ, ci 
după cel analitic, considerând valo- 
rile cifrelor componente separat, 
ceea ce, fireşte, duce la erori. De 
exemplu, 589 va fi considerat mai 
mare decât 612, iar 1999 - mai mare 
decât 3001 (Luria, 1962 şi 1973). 
Devine deficitară şi analiza seriei nu- 
merice, bolnavii cu leziuni parietale 
(fig. 55) nereuşind să determine şi să 
aprecieze corect ordinul valoric al 
fiecărei cifre în cadrul numărului 


AVC 
20 ML UV 


Fig. 55. Tomografia computerizată relevă prezenţa 
unei mari tumori parietale posterioare stângi la un COMPIlex. i | 
bolnav cu acalculie. La întrebarea examinatorului: 


| „care cifră arată zecile, care arată 
miile etc.?* aceşti bolnavi dau răspunsuri la întâmplare şi, inevitabil, de multe ori 
eronate. Operaţiile de calcul sunt afectate în însăşi structura lor de bază, ceea ce 

face ca bolnavilor cu leziuni parietale să le fie inaccesibile şi calculele cele mai 
simple în limitele primei zeci. 

În leziunile parietale, tulburările structurilor de calcul se extind şi asupra 
semnificației semnelor aritmetice şi a transformărilor care le corespund. 

Propunând bolnavilor cu sindromul acalculiei sarcini în care, date fiind 
valorile numerice, ei trebuiau să găsească semnele adecvate pentru a valida 
răspunsul (de exemplu, 8....5 = 3, 5...2...5 = 2“) se constată că ei procedează 
absolut la întâmplare. 

Putem conchide, deci, că destrămarea sistemului relaţiilor matematice, CE 
conjugată cu dezorganizarea structurii seriale a numerelor constituie tabloul esen- 
țial al adevăratei acalculii parietale. Nu cunoaştem însă suficient de bine întregul 
evantai al tulburărilor proceselor intelectuale (gândirii) produse de leziunile 
localizate în diferite zone ale lobului parietal, ceea ce face necesară continuarea 
cercetărilor prin probe psihologice cu o valoare discriminativă mai mare. 


TULBURĂRILE MOTORII, DE ECHILIBRU, VESTIBULARE, 
VIZUALE, OCULOMOTORII ŞI DE GUST 


În cazul leziunilor fronto-parietale putem găsi monoplegii, hemiplegii, forme 
de aspontaneitate motorie şi forme retrorolandice ale neglijenţei motorii. Critchley 
(1969) a afirmat că, componentele lezionale parietale din cadrul hemiparezei cor- 
ticale se manifestă prin posturi catatonice şi hipotonice. 

Fischer şi Cole (1965) au descris, în cazul leziunilor substanţei albe de sub 
lobul parietal inferior, hemipareza ataxică (Saitoh şi colab., 1991; Attig) 1994. 
Hemipareza este însoţită de ataxie şi hemisindrom cerebelos, ambele situate de 
partea opusă leziunii. Deficitul se agravează prin închiderea ochilor. Leziunile pot 
fi întâlnite nu numai în substanţa albă parietală ci şi în coroana radiată, talamus, 
capsula internă, regiunea subtalamică, pedunculul cerebral şi chiar în teritoriul 
arterei cerebeloase superioare (Amarenco şi colab., 1988). Studiile efectuate asupra 
fluxului sanguin cerebral şi studiile SPECT din cazul acestor leziuni subcorticale 
au demonstrat existenţa unei hipoperfuzii de aceeaşi parte în lobul parietal inferior 
(diaschizis), precum şi hipoperfuzie la nivelul cerebelului contralateral (Attig, 
1994). S-a tras concluzia că hemipareza ataxică este determinată de întreruperea 
circuitului în dublu sens dintre ariile asociative ale lobului parietal inferior şi lobul 
anterior al cerebelului (Attig, 1994). 

Alajouanine şi Ackerman (citați de Schoit şi Dumas, 1974) au descris ataxia 
parietală, care se manifestă sub formă de „mână instabilă ataxică“. Componenta 
cinetică poate fi pusă în evidenţă prin proba deget peste deget, cu ochii închişi. În 
această situaţie degetul „căutat“ (de partea bolnavă) este dificil de atins (Schott şi 
Dumas, 1974). Diagnosticul diferenţial clinic cu sindromul cerebelos este dificil 
atun. i când ataxia parietală este însoţită de hipotonie, de accentuarea balansului şi 

a reflexelor pendulare (Schott şi Dumas, 1974). Aceşti bolnavi deviază în tendinţa 
lor de a apuca un obiect, din cauza descompunerii mişcărilor, a hiper- sau 
hipometriei şi a unui tremurat uşor (Critchley, 1969). Se consideră că această 
ataxic se datorează lezării proiecţiilor parietale, din aria 2v, a căilor cerebeloase. 
Aria 2v conţine o convergență polisenzorială a aferenţelor cerebelo-vestibulare, 
proprioceptive şi vizuale. 

Hyvarinen (1981) afirmă că în cazul lezării acestei arii ar putea fi perturbate, 
în timpul mişcării, mecanismele analizei senzoriale a poziţiei corpului în raport cu 
exteriorul. 

Hecaen şi colab. (1956) au descris în cazul leziunilor retrorolandice, o 
activitate de căutare şi de prehensiune a mâinii. Fenomenul de prehensiune 
instinctivă a fost observat în cazul leziunilor parietale posterioare homolateral de 
leziune (Saitoh şi colab. 1991). 

Botez (1976) a descris reacţia de sprijin (placing). Poziţia optimală pentru 
obţinerea acestui comportament este cea şezândă, cu picioarele atârnând. Botez a 
descris trei forme: reacţia de sprijin vizual, reacţia de sprijin prin excitaţia tactilă a 
feţei dorsale a piciorului şi reacţia de sprijin prin excitarea tactilă a feţei plantare a 
piciorului. Această reacţie este de obicei ipsilaterală leziunii, dar toţi bolnavii 
prezentau suferinţă cerebrală bilaterală. 

Denny-Brown şi Chambers (1958) au descris la maimuţă reacţii de evitare 
sau apraxia repulsivă. În cazul leziunilor parieto-temporale, Mori şi Yamadori 
(1989) au descris un sindrom similar şi la om. Atingerea membrelor şi/sau a 
capului declanşează mişcări de evitare exagerate, asociate cu refuz alimentar, care 
reprezintă reacţii de respingere a mediului înconjurător. Din această cauză, 
pacienţii trebuie hrăniţi cu ajutorul sondei gastrice. 

Tulburările de echilibru şi vestibulare - descrise frecvent ca datorate leziu- 
nilor parietale — se manifestă prin fenomene ataxice date de tulburarea sensibilităţii 
profunde, de interceptarea fibrelor cortico-ponto-cerebeloase sau a celor cerebelo- 
talamo-corticale. 

Tulburările vestibulare se datorează faptului că lobul parietal are un rol im- 
portant în integrarea supraventriculară. Ele pot fi paroxistice (sindromul de 
automatoză Zingerle), senzoriale (cu caracter pur vestibular sau optico-vestibular) 
şi permanente (diminuarea excitabilităţii labirintului controlateral leziunii). 

Tulburările vizuale sub formă de hemianopsie omonimă controlaterală se 
datorează lezării radiaţiilor Gratiolet. Această hemianopsie omonimă debutează cu 
deficit în cvadrantul inferior. 

Tulburările oculomotorii se manifestă prin devierea conjugată permanentă a 
privirii sau prin pierderea reflexului de privire spre partea opusă leziunii. 

Tulburările de gust se datorează lezării părţii posterioare a operculului 
rolandic. Reprezentarea corticală a gustului este situată la nivelul ariei 43 din 
vecinătatea ariei buco-linguo-faringiene. 

TULBURĂRILE TROFICE ȘI VASOMOTORII 


Tulburările trofice pot interesa muşchii (amiotrofii), tegumentele (edeme, 
vezicule, hipersudoraţie) şi fanerele (unghii striate, sfărâmicioase, căderea părului 
de pe mâini) (fig. 56). 

Miotrofia, însoţită întotdeauna de hipotonie majoră, poate apărea la două sau 
trei săptămâni de la debutul unui accident vascular cerebral. 

Asociate amiotrofiei, putem întâlni hemisindrom vasomotor simplu sau 
sindroame umăr-mână (Schott şi Dumas, 1974). 


Fig. 20. Mâna stângă (a) a unui bolnav cu tumoră parietală dreaptă (b) prezintă tulburări trofice 
manifestate prin vezicule, unghii sfărâmicioase, hipersudoraţie şi tegumente subțiri. 

CONCLUZII 


Lobii parietali au o poziţie optimă pentru integrarea informaţiilor somato- 
senzoriale, vizuale şi motorii într-o imagine coerentă a corpului. 

Fiecare lob parietal construieşte reprezentarea hemicorpului său opus, iar 
ambii lobi au predilecţia de a înlocui părţile pierdute ale corpului, prin fantome. 

Harta corticală somatosenzorială se poate schimba în funcţie de modificarea 
inputurilor periferice sau când semnalele dintr-o parte specifică a corpului nu mai 
ajung la cortex. 

Percepția corpului în coordonarea vizuomotorie şi în perceperea sa 
conştientă depinde mai mult de integritatea ariilor parietale inferioare 40 şi 39 
decât de cea a ariilor 5 şi 7. | 

În cazul autotopagnoziei pure leziunile afectează porţiunea inferioară a 
lobului parietal stâng. 

Ariile corticale somatosenzoriale formează o reţea complexă. Ariile recep- 
tive somatosenzoriale sunt implicate funcţional, împreună cu alte arii corticale, în 
realizarea funcţiilor motorii şi spaţiale. Existenţa în creierul uman a acestui sistem 
complex este importantă pentru ghidarea intenţională, spaţială a mişcărilor motorii. 

Ariile asociative ale lobului parietal stâng (ariile parietale inferioare) sunt 
implicate în procesul de informare verbală, în timp ce aceleaşi arii ale lobului pari- 
etal drept sunt implicate în special în activităţile spaţiale şi vizuospaţiale (Le Doux, 
1982). Superioritatea emisferei drepte se manifestă în controlul interacțiunilor 
comportamentale complexe în mediul spaţial (Le Doux, 1982). 

Ariile parietale posterioare joacă un rol important în tratarea informaţiilor 
spaţiale, precum şi în memoria activă legată de informaţia spaţială, în timp ce ariile 
prefrontale controlează tratarea vizuomotorie, precum şi integrarea în timp a 
informaţiilor spaţiale şi nonspaţiale (Quintano şi Fuster, 1993). 

PSIHOFIZIOLOGIA LOBILOR OCCIPITALI 


Introducere 


Aria de suprafaţă a lobului occipital uman reprezintă aproximativ 12% din 
suprafaţa totală a neocortexului. Rolul său principal este acela de a furniza senzaţii 
vizuale. Vederea începe cu patternul cromatic, temporal şi spaţial al luminii, care 
cade pe fotoreceptorii retinei şi culminează prin percepţia proprietăţilor obiectelor 
şi suprafeţelor din lumea din jurul nostru. Prin urmare, fundamental este faptul că 
vederea reprezintă abilitatea de a indica atributele obiectelor din câmpul vizual prin 
analizarea imaginii patternurilor luminoase care vin de la ochi. Lobul occipital 
conţine deci „maşinăria“ neurală responsabilă pentru efectuarea acestui deziderat. 
Totuşi, percepția vizuală poate fi afectată de contextul experienţei anterioare, de 
scopurile curente şi de expectaţii. Pentru îndeplinirea acestor funcţii cognitive, 
lobul occipital este interconectat puternic cu ceilalţi lobi ai creierului, dar şi cu o 
mulţime de alte structuri subcorticale. Prin aceste conexiuni, rezultatele procesării 
vizuale din lobul occipital pot influenţa procesele mai generale implicate: compor- 
tamentul motivat şi direcționat, precum şi gândirea. 

Omul este în principal un animal vizual, iar percepţia vizuală şi interpretarea 
acestei percepții domină viaţa sa (Williams, 1969). Importanţa supremă a vederii şi 
a instrumentului său, ochiul, a fost recunoscută de foarte multă vreme. 

Cercetările experimentale efectuate pe animale superioare (câini, maimuțe), 
împreună cu datele clinicii neurologice şi neurochirurgicale au condus la concluzia 
că lobul occipital, fiind 'legat de prelucrarea şi integrarea informaţiei vizuale, 
realizează esențialmente o funcţie cognitivă. Recepţia vizuală este însă o funcţie 
complexă care, la om, se realizează pe un registru întins de procese şi niveluri 
integratoare. 

Corespunzător, şi în organizarea structural-funcţională a lobului occipital se 
pune în evidenţă un caracter diversificat şi ierarhizat. Astfel, aria 17 Brodmann, 
care reprezintă nucleul analizatorului, realizează integrarea modală primară, 
concretizată prin capacitatea de a avea senzaţii vizuale; ariile 18 şi 19, prin 
excelenţă asociative, realizează integrarea secundară, pe care o putem denumi 
obiectuală sau sintactică. Obţinerea unei structuri informaţionale noi, cu valenţe 
instrumentale superioare, prin combinarea după o schemă logico-gramaticală a 
produselor informaţionale secvențiale, este realizată de mecanismele integrării 
primare. 

Tot la nivelul zonelor asociative, se realizează şi integrarea de tip propo- 
ziţional, discursiv, constând în perceperea relaţiilor dintre obiectele prezentate 
simultan sau succesiv şi în sistematizarea generalizată, prin intermediul cuvântului 
şi al informaţiei obiectuale particulare. 

Împreună cu ceilalţi lobi - frontal, parietal şi temporal - lobul occipital 
participă la integrarea şi realizarea modalităţilor superioare de codificare a 
informaţiei, cum este, de pildă, codificarea prin intermediul sistemului semnelor 
grafice alfa-numerice în cadrul limbajului scris. 

Leziuni localizate la nivelul acestui lob determină o gamă variată de tul- 
burări vizuale şi gnozice vizuale şi ale altor structuri psihocomportamentale, în 
care este implicată informaţia vizuală. 


Istoric 


În vechime, centrul cerebral al vederii a fost plasat invariabil sub emisferele 
cerebrale, adică, în ventriculii laterali (Galen), în trunchiul cerebral (Willis), în 
corpul pineal (Descartes) şi în alte locuri. 

Influenţa doctrinei dominante a lui Flourens (1824) cu privire la echipo- 
tenţialitatea emisferelor cerebrale a împiedicat cercetarea unui centru focalizat al 
vederii deasupra nivelului talamusului. 

Dogma lui Flourens a fost pusă sub semnul întrebării, în anii 1850, de către 
două contribuţii, una de natură anatomică şi cealaltă de natură clinică şi expe- 
rimentală. Acestea au dus la identificarea centrului cortical al vederii. 

Astfel, prin disecarea minuțioasă a specimenelor fixate, Gratiolet (1854) a 
putut demonstra că radiaţiile optice iau naştere din nucleul genicular lateral după 
care se răspândesc în evantai la cortexul lobilor parietal şi occipital. El a descris 
radiaţiile ca „expansiuni ale nervului optic care se termină într-o regiune specifică a 
cortexului emisferelor“. După un an, descoperirea lui Gratiolet l-a ajutat pe Panizza 
(1855) să stabilească o legătură directă între leziunile ariei occipitoparietale şi 
afectarea vederii, atât la câinii supuşi ablaţiei experimentale, cât şi la oameni. 
Panizza a raportat că distrucţia bilaterală a acestei arii dă orbire completă, iar cea 
unilaterală cauzează orbire la ochiul opus. În sprijinul afirmațiilor lui Panizza a 

pledat şi studiul clinicopatologic al lui Chaillou (1863) privind un pacient cu 
distrucţie extensivă a lobilor posteriori şi cu afectare vizuală concomitentă. Şi 
descrierea lui Meynert (1869) cu privire la traiectul radiaţiilor optice de la nivelul 
talamusului până la lobii temporal şi occipital a demonstrat parţial adevărul cu 
privire la observaţia lui Gratiolet. 

Cercetarea mai intensivă a centrului cortical al vederii şi a altor căi sen- 
zitive, s-a efectuat după descoperirea ariei corticale motorii de către Fritsch şi 
Hitzig (1870). Ferrier (1876; 1878; 1890) a efectuat o lungă serie de studii 
implicând distrucţia şi stimularea diferitelor arii corticale la maimuțe, care au 
confirmat observaţiile clinice relevante. El a ajuns la concluzia că girusul angular 
este centrul vizual cortical deoarece distrucţia sa unilaterală cauzează orbire. 
temporară la ochiul opus, în timp ce distrucţia bilaterală dă orbire permanentă la 
ambii ochi. Confruntat cu datele contradictorii ale altor investigatori, ulterior şi-a 
modificat poziţia în sensul că a admis că centrul vizual ocupă ambii giruşi angulari 
şi lobi occipitali. Totuşi, a insistat că girusul angular este regiunea specială a ve- 
derii clare sau centrale a ochiului opus şi probabil cu o extindere şi asupra ochiului 
de aceeaşi parte (Ferrier, 1886). Autorul a mai concluzionat că lobii occipitali pot 
fi lezaţi sau secţionaţi până aproape de fisura parieto-occipitală, de o parte sau 
simultan de ambele părţi, fără a afecta în vreun fel vederea (Ferrier, 1886). 

Concepţia sa conform căreia distrucţia unilaterală a girusului angular duce la 
afectarea ochiului. opus (susţinută şi de Charcot) s-a bazat pe afirmaţia de la 
vremea respectivă, care susţinea că fibrele retinogeniculate nu se încrucişează în 
chiasma optică şi că întreaga retină a unui ochi este reprezentată într-o singură arie 
corticală laterală. 

Unii experimentalişti şi clinicieni din anii 1870 şi 1880 au adus evidențe 
inatacabile cu privire la localizarea centrului cortical al vederii în lobii occipitali. 
Astfel, Munk (1878, 1879 şi 1890) a reuşit să ţină în viaţă şi să studieze timp de 
ani animalele sale operate. În acest fel, a avut posibilitatea să noteze refacerea 
funcţiilor, neobservate la animalele operate acut. În 1876 el a iniţiat o serie de 
studii în scopul elucidării bazelor corticale ale funcţiilor motorie şi senzorială. 

În ceea ce priveşte vederea, Munk a demonstrat că cel puţin la câini şi 
maimuțe, distrugerea completă a ambilor lobi occipitali produce pierderea perma- 
nentă a vederii, condiţie pe care a numit-o „orbire corticală“. De asemenea, el a 
atătat că distrucţia completă a unui singur lob occipital produce hemianopsie con- 
trolaterală şi nu orbire la ochiul opus, aşa cum afirmase Ferrier şi alţi autori. 

Rapoartele lui Munk au fost primite cu scepticism din partea antilocaliza- 
ţioniştilor cum a fost Goltz şi rivalul său Ferrier. Clinicienii Levick (1866) şi 
Pooley (1877) care sesizaseră posibilitatea asocierii hemianopsiei cu boala lobului 
occipital, au privit concluziile sale mult mai favorabil. În anul 1878, Baumgarten a 
descris un pacient cu hemianopsie omonimă stângă persistentă, la care autopsia a 
descoperit un mare chist în lobul occipital drept. După un an, Curschmann (1879) a 
raportat un caz foarte asemănător, cu hemianopsie omonimă stângă la care 

autopsic, s-a descoperit un ramolisment de lob occipital drept. Curschmann a 
concluzionat că respectivul caz a confirmat corelaţia făcută de Munk. 

În câţiva ani, localizarea occipitală a vederii demonstrată de Munk a fost 
larg acceptată, deşi unele din ideile sale au fost incorecte. Starr (1884) a adăugat 
că pentru patologi rămâne de determinat dacă datele de la maimuţă sunt valabile şi 
pentru om. 

În monografia sa cu privire la localizarea corticală a funcţiilor, Exner (1881) 
a revizuit 167 cazuri raportate în literatură până în 1879. Exner deosebea câmpurile 
corticale „absolute“ în care leziunile produceau întotdeauna un defect particular, de 
câmpurile corticale „relative“ în care leziunile produceau defecte notabil de frec- 
vente dar nu invariabil. 

Astfel el a încadrat majoritatea părţii girusului precentral în rândul câmpu- 
rilor corticale absolute pentru funcţia motorie a membrelor controlaterale, prin 
faptul că lezarea afectează cazurile în proporţie de aproape 100%. Teritoriile largi 
din jur au fost desemnate ca arii corticale relative deoarece lezarea lor produce 
deficite motorii controlaterale numai la 40-90% din cazuri. 

Deşi seria lui Exner a fost mare, în ea au fost menţionate numai şase cazuri 
cu tulburări vizuale. El nu a putut identifica un câmp cortical absolut pentru 
vedere. Totuşi, Exner a constatat că pe suprafeţele medială şi laterală a lobilor 
occipitali există un număr de arii care afectează vederea în proporție de 33-75%, 
fapt datorită căruia a trecut lobul ocipital în rândul câmpurilor relative pentru 
vedere. Frecvența cea mai mare (60-75%) a fost asociată cu leziunile părții 
superioare a primului girus occipital, încadrând această arie în categoria cea mai 
„intensivă“ a câmpului cortical relativ pentru vedere. Dimpotrivă, el a constatat că 
lezarea teritoriului girusului angular se asociază cu defecte vizuale numai în 12% 
din cazuri. În consecinţă, datele sale relevă doar faptul că lobii occipitali sunt mai 
importanţi decât alte regiuni ale emisferelor cerebrale în medierea funcţiei vizuale. 
Analizele ulterioare făcute de Marchand şi Starr cu privire la defectele hemi- 
anopsice ale pacienţilor cu leziuni unilaterale au fost mult mai informative şi mai 
convingătoare. | 

Marchand (1882) a revizuit 22 cazuri, 11 cu defect hemianopsic drept şi 11 
cu deficit hemianopsic stâng. Autopsia a arătat implicarea talamusului opus sau a 
tractului optic la cinci cazuri de la fiecare subgrup. La restul de şase cazuri din 
fiecare subgrup au fost găsite invariabil leziuni în lobul occipital opus, majoritatea 
de origine vasculară. | 

Materialul cazuistic analizat de Starr (1884) a cuprins 32 cazuri din care 15 
cu hemianopsie dreaptă şi 17 cu hemianopsie stângă, izolate sau în asociere cu alte 
deficite. Cu o singură excepţie, toate cazurile au fost autopsiate, iar patologia lor a 
fost descrisă în timpul intervenţiei chirurgicale. Din cele 32 de cazuri, cinci au avut 
leziuni unilaterale la nivel talamic, din care două au fost tumori extinse şi în lobul 
occipital. La 13 cazuri cu hemianopsie dreaptă leziunile au fost localizate pe una 
din părţile lobului occipital stâng. Leziuni ale lobului occipital drept au fost găsite 

la 14 cazuri cu hemianopsie stângă, ca parte a vnui ansamblu de defecte la nouă, 
ca simptom unic la patru şi ca simptom unic permanent la unul. Starr a ajuns la 
concluzia că cercetările anatomice, experimentele fiziologice şi observaţiile pato- 
logice pledează pentru faptul că lobii occipitali ai zreierului au funcţie vizuală. 

Lobul occipital drept primeşte impresii de ia jumătatea dreaptă a ambilor 
ochi, iar lobul occipital stâng primeşte impresii de la jumătatea stângă a ambilor 
ochi. Aria vizuală a creierului se află în lobii occipitali. 


Localizarea precisă a centrului vizual 


Din studiile sale de ablaţie, Munk a ajuns la concluzia că, deşi pentru 
producerea orbirii corticale este necesară extirparea completă a lobilor occipitali 
(iar pentru producerea hemianopsiei controlaterale extirparea completă a unui lob), 
suprafaţa lor convexă superioară reprezintă centrul celei mai clare vederi. El a emis 
ideea conform căreia această arie reprezintă locul terminării căilor care vin din 
regiunea foveală a retinei, dar nu a întreprins nici un studiu anatomic pentru a 
demonstra această ipoteză. Autorul a afirmat că aria respectivă este responsabilă şi 
pentru producerea unui alt tip de defect vizual pe care l-a denumit „mind- 
blindness“. În 1879, Munk a fost primul investigator care a propus existenţa unei 
relaţii fixe între elementele retinei şi locurile corespunzătoare din lobul occipital. 

Datele cu privire la localizarea centrului cortical primar al vederii în 
regiunea calcarină a suprafeţei mediale a lobilor occipitali, provin din corelaţiile 
clinico-patologice ale pacienţilor cu leziuni discrete ale acestei arii. 

Primul caz de acest tip a fost raportat de Huguenin (1881). Haab (1882) a 
relatat cazul unei fetiţe de 8 ani la care, în decursul celor 5 luni de boală, s-a 
dezvoltat o hemianopsie omonimă stângă. Ea mai prezenta cefalee, convulsii, şi o 
afectare mintală generală. La autopsie s-au descoperit două leziuni neoplastice dis- 
crete, una în aria prefrontală stângă şi alta ceva mai mare în suprafaţa medială a 
lobului occipital drept. Leziunea prefrontală stângă a fost ignorată. drept cauză a 
hemianopsiei, în timp ce tumora occipitală medială a reprezentat leziunea crucială. 

Haab (1882) a fost primul care şi-a pus problema dacă nu cumva regiunea 
medială, nu cea convexitală, poate fi locul central al vederii corticale. El a descris 
şi caracteristicile unui al doilea caz care a întărit această posibilitate. Este vorba de 
un bărbat în vârstă de 61 de ani cu hemianopsie homonimă stângă la care autopsia 
a descoperit o leziune în aria medială a lobului occipital drept. Singura leziune 
găsită la autopsie a fost o zonă de necroză situată în jurul fisurii calcarine a lobului 
occipital drept. 

Hun (1887) a descris un pacient în vârstă de 57 de ani cu cadrantanopsie 
omonimă inferioară stângă apărută în urmă cu 2 ani. Singura caracteristică 
autopsică, în afara unei dilataţii a ventriculului lateral, a fost o arie atrofică 
circumscrisă a cortexului de deasupra fisurii calcarine a lobului occipital drept, 

situată în partea inferioară a cuneusului. Acest caz a pus problema terminării 
fibrelor din cadranele superioare drepte ale fiecărei retine, în jumătatea inferioară a 
cuneusului drept (Hun, 1887). 

Hun a dedus sau a presupus că există o reprezentare topografică a retinei pe 
suprafaţa medială a lobilor occipitali. Acest fapt a fost susţinut de mulţi alţi inves- 
tigatori. Wilbrand (1887, 1890), Wilbrand şi Saenger (1904; 1917) şi Henschen 
(1890-1896) au fost primii cercetători clinici, care au corelat defectele perimetrice 
ale câmpului vizual întâlnite în timpul vieţii pacienţilor cu datele autopsice. 

În baza unui enorm material cazuistic, ei au putut demonstra că „retina 
corticală“, după cum a numit-o Henschen, de pe aspectul medial al lobilor occi- 
pitali, reflectă punct cu punct corespondenţa dintre suprafaţa receptorului retinian şi 
aria corticală. 

Astfel, primele indicaţii cu privire la localizarea şi organizarea centrului 
vizual cortical au fost furnizate mai mult de studiile clinicopatologice decât de 
experienţele făcute pe animale. În anul 1911, Minkovski a făcut demonstraţii expe- 
rimentale pentru a dovedi că regiunea calcarină reprezintă staţia corticală primară. 
EI a arătat pentru prima dată pe câini că ablaţia ariei corticale de pe suprafaţa 
convexităţii pe care Munk a desemnat-o drept centru al vederii foveale, nu produce 
nici o tulburare. El a emis ipoteza că rezultatele lui Munk s-au datorat lezării 
inadvertente a radiaţiilor vizuale care trec imediat pe sub cortexul girusurilor 
occipitale doi şi trei. 

Minkovski a făcut ablaţii complete şi parţiale ale ariei striate şi a constatat, 
aşa după cum era de aşteptat, că distrucţia bilaterală completă a acesteia cauzează 
orbire permanentă, ablaţia unilaterală produce hemianopsie controlaterală, iar abla- 
ţia parţială a suprafeţei inferioare sau superioare a ariei striate produce o hemi- 
anopsie superioară şi respectiv inferioară. 

Pornind de la aceste date, el a ajuns la concluzia că aria striată constituie la 
câine centrul cortical al vederii şi că în această arie există o corespondenţă fixă 
între punctele retiniene şi cele corticale. 


Istoricul agnoziei vizuale 


Munk (1878) a descris pentru prima dată condiţia numită de el „mind- 
blindness“, care ulterior a fost desemnată ca „agnozie vizuală“ sau „agnozie 
optică“. Concomitent, el a oferit o explicaţie pentru această condiţie, afirmând că 
animalul şi-a pierdut „memoria imaginilor“ stimulilor percepuți anterior. Prin 
urmare, el nu poate lega experienţa curentă de experienţa din trecut, şi din această 
cauză nu poate sesiza „importanţa“ stimulului perceput. 

Totuşi, Munk a considerat că mindblindness reprezenta numai o condiţie 
temporară, deoarece postoperator noile imagini memorate se situau în cortexul oc- 

cipital inferior altul decât aria Al. Munk a specificat că aria A si SRR 
cortical al vederii focale şi locul de depozitare a imaginilor memo ZINtă Centru] 

În 1911, Minkovski a extirpat locusul Al la câini, fătă a cor e. | 
vederii centrale sau semne de „mindblindness “. Totuşi, el a tertiara vag pierderea 
normali se comportau „neinteligent“ în faţa unor stimuli Vizuali î Că unii Câini 
răspundeau la fluturarea unui bici sau a unei bucăţi de lemn dia n faptul că nu 

Mai mulţi investigatori printre care şi Mauthner U 381) A | 
mindblindness ca pe un rezultat al vederii centrale defectuoase = i interpretaţ 
mintală postoperatorie. â Cu tocirea 

De exemplu, Siemerling (1980), care a studiat un pacient cy 
putut demonstra atât reducerea acuităţii vizuale cât şi pe cea „ udblindness a 
culori, responsabile, după el, de afectarea recunoaşterii vizuale. sensibilităţii la 

Totuşi, conceptul lui Munk cu privire la mindblindness a fost 
alţi clinicieni care au observat condiţii similare la unii din Pacienţii |. ceptat şi de 
bolnavi care nu recunoşteau obiectele sau persoanele în ciuda See Or. Astfe] de 
adecvate, au fost descrişi de Wilbrand (1887) şi Lissauer inag Lii Vizuale 
condiţia respectivă de boala focală a lobilor occipitali. - 1 au legat 

Wilbrand a fost de acord cu Munk în privinţa atribuirii de 
pierderii imaginilor memorate vizual, dar a postulat existența unei ași: > 
occipitale discrete, separată de centrul percepţiei vizuale, Pe care a n ării corticale 
vizual memorativ". ai La! »Câmp 

Cât despre Lissauer (1889) nu numai că a prezentat O descrie 
comportamentului pacienţilor cu mindblindness, dar a oferit A IS detaliată a 
gândită cu privire la mecanismele ce pot opera pentru producere IScuţie bine 
implică două procese. Primul se referă la apercepţie, adică la per bt ectului, E] 
unui obiect, a unei persoane sau a unui eveniment, ce implică e Conştientă a 
senzoriale primite într-o anumită unitate sau entitate. A] doilea et tiu datelor 
legătura dintre conţinutul percepţiei şi experienţa din trecut, care i s se referă la 
asociative ce conferă semnificaţie (sens) percepţiei. ică activităţi 

Teoretic, la un pacient poate apărea mindblindness prin 
altuia din mecanismele amintite. În practică, fiecare pacient 
blindness prezintă defecţiuni la nivelul ambelor mecanisme deoaree 
ționează. Totuşi, severitatea afectării fiecăruia diferă semnificativ. Ast î ele interac- 
arătat că pacientul său a aparţinut tipului asociativ primar de minei ASSauer a 
faptul că a prezentat capacităţi discriminatorii vizuale excelente, indnesg prin 

O precizare făcută de Freud (1891) în monografia sa cu privi 
fost reprezentată de necesitatea deosebirii dintre defectele de numire ii la afa 
defectele de recunoaştere a lor. Pentru a releva afectarea recun 
capacităţii senzoriale de bază, adecvate, el a propus term, 
Sugestia sa a fost general acceptată, astfel încât termenul de 

înlocuit cu cel de „agnozie vizuală“ sau „agnozie optică“. 


defectarea 


Unuia sa 
u 
Care suferă de mind 


zie a 
î obiectelor şi 
Şterii în Contextul 


en 
i ul î” mâgnoziere, 
SI ndblindnesgn a fost 


198 TRATAT DE NEUROPSIHOLOGIE 


Până atunci, s-a dat puţină atenţie caracteristicilor structurale ale lobilor 
occipitali şi legăturii lor cu alte regiuni emisferice. Smith (1907) a diferențiat 
morfologic cortexul occipital striat de cel extrastriat, subdivizând pe ultimul în arii 
peristriate şi parastriate. Brodmann (1909) a divizat cortexul extrastriat într-o arie 
18 situată imediat în jurul cortexului striat (aria 17) şi într-o arie preoccipitală 19, 
situată în jurul ariei 18. 

În același timp, începând cu lucrarea lui Flechsig (1901) au început să fie in- 
vestigate, conexiunile lobilor occipitali cu alte arii corticale. Astfel au fost descrise 
fibre asociative ce leagă aria 17 cu ariile 18 şi 19, din care iau naştere tracturi 
asociative mai lungi care se duc la alte părţi ale emisferelor cerebrale. Aceste date 
au furniza* cadrul anatomic pentru deducerea bazei lezionale a tulburării perfor- 
manţelor vizuale. Aria 17 a fost numită centrul experienţei vizuale elementare. 
Pentru elaborarea experienţei perceptuale semnificative a fost necesară integrarea 
funcţională a ariilor 18 şi 19 din cauză că aceste regiuni sunt esenţiale pentru 
stabilirea legăturii dintre centrul vizual primar şi restul cortexului. Astfel, agnozia 
vizuală poate fi concepută ca rezultat al lezării ariilor 18 şi 19 care împiedică 
transmiterea şi eventual integrarea informaţiei sosită din aria 17. 

De la introducerea sa de către Munk, şi până la primele studii efectuate pe 
subiecţii umani, conceptul de agnozie vizuală a stârnit multe discuţii. Pe de o parte, 
interpretarea „reducţionistă“ a lui Mauthner (1881) şi Siemerling (1890) a relevat 
faptul că tulburarea nu afectează nivelurile mai înalte ale integrării perceptuale, 
asociative sau de memorie, ci reprezintă numai expresia unui deficit senzorial de 
bază. Pavlov (1927, 1928) a interpretat mindblindnessul lui Munk, nu ca pe o 
afectare a unui nivel psihologic mai înalt, ci ca pe o simplă pierdere a capacităţii 
de a efectua discriminări vizuale fine. EI a sugerat că formula clasică „câinele vede 
dar nu înţelege“ ar trebui citită invers „câinele înţelege dar nu vede suficient de 
bine“ (Pavlov, 1927). 

În mod similar, Bay (1950; 1953; 1954) a susţinut că agnozia vizuală a 
pacienţilor este explicabilă în termenii anumitor defecte ale capacităţii vizuosen- 
zoriale ce apar în mod tipic în contextul afectării mintale generale, care stin- 
ghereşte procesul de tragere a unei concluzii în baza unor informaţii vizuale 
inadecvate. Critchley (1964) şi Bender şi Feldman (1965) au avansat punctul de 
vedere conform căruia agnozia vizuală este în esenţă rezultatul unei capacităţi 
senzoriale defectuoase cuplată cu declinul nivelului intelectual general. 

Reducţioniştii şi-au susținut poziţia lor citând faptul că practic fiecare 
pacient cu agnozie vizuală are unele tipuri de tulburări vizuale, cum ar fi defectele 
de câmp vizual, de scanning vizual inadecvat sau de fixare oculară. 

Cu toate acestea, conceptul de agnozie vizuală ca tulburare de nivel înalt a 
fost pe deplin acceptat de către alţi investigatori clinici care au descris diferite 
subtipuri de agnozii vizuale. Disabilităţile grosiere arătate de Munk pe câini şi de 
Lissauer pe pacienţi sunt cunoscute sub numele de „agnozie vizuală a obiectelor“ 
în timp ce tulburările generale care implică unul sau altul din aspectele percepţiei 


Psihofiziologia şi psihopatologia lobilor occipitali 199 


zece 


vizuale cum ar fi „agnozia vizuală a formelor“, „agnozia facială“ şi „Agnozia 
vizuospaţială“ au fost individualizate pentru studii speciale. 

Argumente împotriva ipotezei conform căreia această tulburare reprezintă 
doar o afectare a capacităţii senzoriale de bază, au fost aduse de „antireducţioniştin 
care au indicat că nenumăratele cazuri cu defecte vizuale severe nu prezintă 
tulburări asociative sau perceptual-integrative caracteristice pacientului agnozic 
(Benton, 2000). 


ORGANIZARE ANATOMICĂ 


Lobul occipital cuprinde porţiunea cea mai posterioară a cortexului cerebra] 
uman şi răspunde în principal de vedere. Stimularea electrică a lobului occipita] 
produce senzaţii vizuale. Depinzând de localizarea şi severitatea leziunii, vătămarea 
lobului occipital dă fie orbire parţială sau completă fie agnozie vizuală. 

Văzut de pe suprafaţa medială a emisferei cerebrale, lobul occipital este 
delimitat anterior de sulcusul parieto-occipital (SPO). Ventral şi lateral nu există 
nici un detaliu anatomic major care să demarcheze extinderea anterioară a lobului 
occipital. Practic, pentru separarea lobului occipital de lobii parietal şi temporal, se 
ia în consideraţie o linie imaginară care uneşte vârful dorsal al SPO cu ancoşa 
preoccipitală. 

Medial semnul cel mai distinctiv al lobului occipital este sulcusul calcarin 
flancat superior de cuneus şi inferior de girusul lingual. Girusul lingual este separat 
de girusul fusiform, plasat lateral prin sulcusul colateral. Apoi, girusul fusiform 
este mărginit lateral de sulcusul occipitotemporal (SOT), care tinde a fi întrerupt 
posterior către polul occipital. 

Suprafaţa laterală a lobului occipital diferă de la individ la individ. în 
consecinţă, girusurile occipitale laterale pot fi neregulate şi pot fi interceptate de 
sulcusul occipital lateral. Această ultimă fisură are numeroase variante, apărând 
uneori ca unul, două, sau trei mici sulcusuri care merg în direcţie aproximatiy 
antero-posterioară. Cel mai dorsal de pe suprafaţa laterală este sulcusul occipita] 
transvers care formează adesea capătul cel mai posterior al sulcusului intraparieta] 
(Horton, 1992). 


Citoarhitectură, mielinizare şi histochimie 


În baza citoarhitecturii, cortexul occipital este divizat în regiuni anatomice 
distincte. Ca şi în restul neorcortexului, substanța cenuşie occipitală este clar 
laminată, dar criteriile de identificare şi numire a diferitelor straturi variază 
considerabil. 

Cortexul vizual primar este cea mai distinctă regiune citoarhitectonică a 
lobului occipital. EI este cunoscut şi sub numele de cortex striat datorită striei lui 
Genarri, care poate fi identificată pe secţiunile transversale ale țesutului proaspăt 
efectuate. Această bandă mielinizată de axoni se întinde orizontal în stratul 4B 
demarcând, extinderea cortexului striat şi adiacent în sulcusul calcarin. Diferenţele 
citoarhitectonice dintre cortexul striat şi ariile vizuale din afară (cunoscute ca cor- 
tex extrastriat) tind a fi mai puţin evidente şi mai inconsistente, probabil din cauza 
diferenţelor semnificative în parcelarea Citoarhitectonică a cortexului occipital 
făcută de primii investigatori. 


2 


Fig. 57. Ariile citoarhitectonice Brodmann de pe suprafaţa laterală a lobului occipital: 


]. sulcusul parieto-occipital; 2. ancoşa preoccipitală. 


Una din cele mai utilizate scheme citoarhitectonice de divizare a cortexului 
cerebral este cea a lui Brodmann (vezi fig. 19 de la lobul temporal şi fig. 57). 
Schema sa s-a bazat pe diferențele morfologice celulare (stelate, piramidale), pe 
densitatea acestora, pe distribuţia lor, pe grosimea generală şi pe proporția şi dez- 
voltarea diferitelor straturi din mantaua corticală. Conform acestei scheme, cortexul 
striat, adică aria 17 este înconjurat de aria 18, la exteriorul căreia se află aria 19. Şi 
porţiuni din aria 37 pot fi incluse în cortexul occipital, deşi Brodmann o consideră 

din celulele P mici ale retinei face releu în straturile parvocelulare ale NGL după 
care se termină în stratul 4CB din VI şi mai puţin în straturile 4A Şi 6. A doua cale 
din cortexul striat ia naştere în celulele ganglionului retinal larg de tip M, face 
releu în straturile magnocelulare ale NGL, după care se termină în stratul 4Ca, 
acompaniată fiind de o proiecţie neînsemnată în stratul 6. A treia sursă de proiecţie 
din VI provine dintr-o clasă de celule mici ale straturilor koniocelular (K) şi 
intercalar al NGL. Tipic, aceşti neuroni primesc inputuri din retină şi din coliculul 
superior după care se termină în straturile supragranulare (de deasupra stratului 4) 
a cortexului striat. 

Aceste aferenţe tind a se grupa în regiunile „pufflike“ din straturile 2-3 care, 
de asemenea, sunt unice pentru nivelurile lor metabolice înalte ale enzimei 
citocrom oxidazei (CO). 

Aferenţele cortexului striat via căilor tectopulvinare se termină cel mai mult 
în lamina | şi în cele de deasupra straturilor 2-3. 

Neuronii căilor P, M, şi K diferă prin proprietăţile lor de răspuns vizual. 
Neuronii căii parvocelulare (P) tind a fi relativ mai numeroşi în retina centrală, au 
câmpuri receptoare mai mici cu răspunsuri susţinute, şi sunt aşezaţi adesea faţă-n 
faţă cu cei pentru culori. 

Aceste caracteristici îi fac potriviţi pentru transmiterea informaţiilor cu 
privire la detaliile spaţiale fine şi la culori. Neuronii magnocelulari (M) tind a avea 
câmpuri receptive mai largi, preferă frecvențele joase şi au răspunsuri mai tran- 
ziente. Ei nu discriminează bine diferenţele lungimii de undă, dar tind a avea 
sensibilitate mai mare la contrastul luminos, în special pentru frecvenţe spaţiale 
joase şi niveluri luminoase joase. Ei optimizează procesarea modificărilor tem- 
porale rapide de tipul licăririi şi mişcării. Funcţia neuronilor K (koniocelulari) nu a 
fost studiată atât de bine ca cea a sistemelor P şi M, dar ei par a reprezenta un de- 
terminant major al proprietăţilor celulare co-puff şi pot juca un rol cheie în 
modularea răspunsurilor evocate de căile P şi M (Casagrande şi Kaas, 1994). 

Deşi aceste trei căi sunt distincte, capacităţile lor funcţionale se pot supra- 
pune semnificativ. Atât căile P şi M pot contribui la procesarea intermediară a 
frecvenţelor temporale şi spaţiale, dar celulele P tind a domina frecvențele spaţiale 
înalte, care variază încet. Dimpotrivă, neuronii magnocelulari răspund mai bine 
decât celulele P Ia frecvenţe spaţiale joase care variază rapid. 

Cromatic, oponentele celulelor P pentru culori (activate de unele lungimi de 
undă şi suprimate de altele) sunt critice pentru discriminarea nuanţelor, dar celulele 
M pot răspunde mai puternic la unele lungimi de undă decât altele, deşi ele nu sunt 
oponente, iar diapazonul lor este mai larg decât cel al celulelor P (Kaas, 1997). 

Semnificaţia acestor suprapuneri funcţionale se referă la faptul că, în con- 
diţiile vederii naturale, toate cele trei inputuri către cortexul vizual sunt active. 

În condiţii vizuale extreme, capacităţile specializate ale uneia sau alteia din 
căi pot extinde vederea utilă (Horton, 1992). 

Circuite intrinseci 


Informaţia retiniană retransmisă prin NGL este procesată ulterior de 
circuitele intrinseci ale VI şi apoi distribuită altor arii corticale via outputul neu- 
ronilor din straturile 2-3 şi 4B. 

Proiecţiile subcorticale către coliculul superior şi proiecţiile feedback către 
NGL îşi au originea în straturile 5 şi 6. Se crede că această distribuţie selectivă a 
informaţiei vizuale este combinată cu caracteristicile procesării locale deoarece 
diferitele arii vizuale îşi au funcţiile lor unice. Procesarea intrinsecă din Vl poate fi 
divizată în două niveluri majore. Inputul din NGL, care se termină la primul nivel 
în diferitele subdiviziuni ale stratului 4C, după care informaţia este distribuită 
primar neuronilor output 2 din straturile 2-3 şi 4B. Ultimele semnale output sunt 
modificate de neuronii din straturile 5 şi 6, care combină informaţia cu privire la 
inputurile şi outputurile fiecărui nivel de procesare, după care se întorc la neuronii 
de la acelaşi nivel (Callaway, 1998). 

Organizarea laminară a circuitului VI este complementată de conexiunile 
orizontale care tind a reuni zone funcţionale similare distribuite în lamine specifice. 
În straturile 2-3, proiecţiile orizontale lungi interconectează preferenţial cu zonele 
pufflike, care conţin celule cu răspunsuri vizuale similare, bogate în enzima 
metabolică citocrom oxidază. În plus, zonele interpuft tind a fi interconectate mai 
puternic cu alte zone interpuff. În V2, un pattern similar de conexiuni orizontale 
leagă compartimentele co-definite cunoscute sub numele de zone groase, subţiri şi 
interstrip. 

Împreună, specificitatea laminară a conexiunilor intrinseci verticale şi cea 
funcţională a conexiunilor orizontale furnizează substratul anatomic pentru crearea 
unor subseturi diferite de neuroni output ale căror proprietăţi de răspuns vizual 
reflectă combinaţiile diferite ale căilor aferente K, P şi M, efectele modulatoare ale 
căilor feedback corticale, precum şi ale altor inputuri corticale (Zilles şi Clarke, 
1997). 

Neuronii output din stratul 4B al VI sunt dominați de caracteristicile căii M, 
ca răspunsuri ale ariilor vizuale extrastriate cum ar fi benzile groase din V2 şi aria 
MT pe care se proiectează celulele 4B. Dimpotrivă, neuronii output din regiunile 
interpuff ale VI tind a fi polarizaţi puternic de caracteristicile celulelor P, care ulte- 
rior sunt împărţiţi ariilor vizuale ale fluxului inferior V2 (compartimentele subţiri 
şi interstrip), VP şi V4. Neuronii output din subdiviziunea co-puff tind a expune 
caracteristicile care par a refleeta o mixtură de influenţe (Deyoe şi Van Essen, 
1988). | 

Ca rezultat, şi stadiile procesării ulterioare a V4 expun o mixtură de in- 
fluenţe. Apoi, circuitele intrinseci ale VI procesează, combină şi redistribuie 
informaţia vizuală din diferitele căi aferente, creând un nou set de semnale output, 
care reflectă inputurile aferente care, de asemenea, encodează proprietăţi sau carac- 
teristici vizuale mai complexe (Callaway, 1998). 

Conexiuni corticocorticale 


Neuronii output din straturile 2-3 şi 4B a VI distribuie selectiv diferite tipuri 
de informaţii vizuale pentru stadiile procesării ulterioare din cortexul vizual 
extrastriat. 

Fiecare arie vizuală extrastriată are conexiuni feedforward şi feedback unice 
în interiorul şi adesea în afara lobului occipital. În fine proiecţiile interemisferice 
prin corpul calos conectează jumătăţile dreaptă şi stângă a fiecărei arii vizuale 
într-un tot funcţional integrat. 

La maimuţă, conexiunile ariilor vizuale corticale tind a urma un pattern con- 
sistent de distribuţie laminară care diferenţiază legăturile de tip forward, backward 
şi laterale. În general, conexiunile forward iau naştere din neuronii straturilor 2-3 
din aria mai inferioară şi se distribuie stratului 4 după care se termină în stratul 3 
din aria vizuală înaltă. Totuşi, în unele arii, proiecţiile forward poi proveni şi din 
straturile subgranulare (de sub stratul 4), deşi distribuţia terminală rămâne țintită pe 
aria recipient a stratului 4. Dimpotrivă, proiecţiile de tip backward tind a-şi avea 
originea în stratul 6 din aria mai înaltă după care se distribuie în afara stratului 4 în 
ariile mai de jos, deşi unele proiecţii feedback pot avea origine bilaminară. 

În fine, unele arii vizuale au interconexiuni ale căror inputuri terminale 
angajează aproape toate laminele. Acest pattern distributiv caracterizează cone- 
Xiunile laterale dintre ariile vizuale la aproximativ acelaşi nivel de procesare. 

Pe baza acestor patternuri de legătură devine posibilă angajarea diferitelor 
arii vizuale occipitale într-o procesare ierarhică. Extinderea acestui plan şi la om 
este încă necunoscută, dar se pare că schema este similară (Deyoe şi Van Essen, 
1988). 

Oricum, aproape fiecare conexiune forward corespunde unei conexiuni back- 
ward dintre ariile vizuale. Pentru legăturile occipitale din afara reciprocităţii se 
Sugerează existența unei rețele de procesare mai puţin ierarhică şi mai mult 
dinamică. 

Apoi, în şi între fiecare nivel de procesare există căi paralele multiple. Nu 
există nici un nivel ierarhic, care să fie interconectat numai printr-o singură cale. 
Aranjamentul multiplelor căi paralele din cortex furnizează baza proceselor 
concurente ale diferitelor informaţii vizuale care sosesc. 

Astfel căile M, P şi K furnizează procesarea concurentă din retină şi din 
NGL dar pentru a produce un nou set de semnale aceasta este modificată de VI. 
Ele trec în următoarele stadii ale procesării via setului destinat neuronilor cortico- 
corticali. Acest proces este repetat la fiecare stadiu al procesării (Callaway, 1998). 

Împreună, patternurile conexiunilor aferente, circuitele intrinseci Şi distri- 
buţia selectivă a multiplelor semnale output din fiecare stadiu sunt responsabile în 
ultimă instanţă pentru proprietăţile funcţionale unice ale neuronilor din fiecare arie 
vizuală corticală. 

Schneider (1969) a intuit existenţa a două sisteme vizuale distincte din punct 
de vedere funcţional: calea geniculo-calcarină, implicată în activităţile de discrimi- 
nare („Ce este aceasta”) şi calea extrageniculată subcorticală implicată în 
detectarea şi localizarea stimulului („Unde este aceasta“). 

Ungerleider şi Mishkin (1982) au afirmat că respectiva cale subcorticală 
tectofugală nu joacă decât un rol secundar la primate, fiind implicată în localizarea 
stimulului. Ei postulează existența a două căi corticocorticale distincte, care ar sta 
la baza substratului anatomo-fiziologic al lui „ce“ şi „unde“, şi anume: 1) calea 
occipito-temporală ventrală care trece prin fasciculul longitudinal inferior şi care 
permite transportarea informaţiei spre aria striată prin cortexul infero-temporal, 
prin cortexul peristriat şi prin girusul temporal inferior. Aria striată acţionează ca 
un detector al urmelor stimulilor vizuali. Ariile vizuale asociative păstrează orga- 
nizarea retino-opiică a ariei striate, dar stabilesc relaţii între porțiunile nazale şi 
cele temporale ale hemicâmpurilor vizuale prin intermediul unor abundente pro- 
iecţii spleniale. Cortexul infero-temporal (girusul parahipocampic), care primeşte 
aferenţe ce provin de la zona vizuală centrală a ambelor emisfere, ar juca un rol 
important în identificarea şi memorarea stimulilor (Weiskrantz, 1974); 2) calea 
occipito-parietală dorsală, care circulă prin fasciculul longitudinal superior, con- 
trolează aspectul spaţial al percepţiei vizuale. Cortexul parietal inferior, care 
recepționează aferenţele de la aria striată ipsilaterală, cu origine în zona vizuală 
periferică dar şi în zona vizuală centrală, ar controla atenţia în funcţie de eve- 
nimentele demne de interes din hemispaţiul controlateral. 

În interiorul ariei parieto-preoccipitale ar exista o regiune OA specializată 
exclusiv prin procesele spaţiale supra-modale mai complexe (Mishkin şi colab., 
1982). 

Principiul segregării, la nivelul input-ului, celor două căi cortico-corticale 
care răspund la operaţii perceptuale „ce“ şi „unde“ a fost reluat şi aplicat de 
Livingstone şi Hubel pentru cele două sisteme vizuale aferente: căile parvo- şi 
magnocelulară (Douglas şi colab., 1993). 

Sistemul parvocelular - care corespunde căii clasice - reuneşte populaţii 
celulare sensibile la o anumită lungime de undă şi la orientare, concentrate în 
petele şi interpetele din aria VI (straturile 2 şi 3), în benzile fine şi în interbenzile 
din V2 în direcţia ariilor specializate V3 şi V4. 

Sistemul parvocelular, care corespunde căii dorsale, conţine populaţii ce- 
lalare sensibile la orientare şi la direcția în care se efectuează mişcarea. Dirijate 
spre stratul 4B din VI ele se îndreaptă prin interbenzile şi prin benzile groase din 
V2, către V3 şi VS. Studiile recente demonstrează un aport magnocelular la nivelul 
petelor VI] şi VA şi o contribuţie parvocelulară la nivel VS. 

Jeanneros şi Rosetti (1993) şi Goodale şi Milner (1992) au deplasat di- 
botomia la nivelul output-ului şi la nivelul ţelului actului perceput: „ce“ şi „unde“ 
sunt înlocuite cu „ce“ şi „cum (anume). După Goodale şi Milner (1992) răspunsul 
celuielor din cortexul infero-temporal este puţin afectat de modificările taliei, 

culorilor sau orientării stimulului. Această structură ar putea asigura menţinerea 
constantă a caracteristicilor obiectului. Ceea ce caracterizează răspunsul celulelor 
parietale nu este atât selectivitatea lor spaţială, cât mai mult comportamentul şi 
motivul animalului în timpul stimulului. Codificarea vizuală a proprietăţilor obiec- 
tului (dimensiunea, forma, orientarea) ar fi efectuată pe două căi paralele, în 
funcţie de natura actului care trebuie întreprins. În identificare şi învăţare, este 
activată calea ventrală, analiza fiind centrată pe obiect, în spaţiul alocentric (discri- 
minare vizuo-spaţială). În cazul sarcinilor motorii de apucare şi manipulare este 
activată calea dorsală, analiza fiind centrată pe punctul de vedere subiectiv al 
operatorului în spaţiul egocentric (Jeannerod şi Rossetti, 1993). 

Dihotomia „ce“ şi „cum“ permite deosebirea proceselor automate şi incon- 
ştiente, de procesele conştiente care intervin în sarcinile de discriminare. 


Conexiuni extrinseci 


Lobul occipital asociativ este legat de lobul limbic prin cingulum, de lobul 
temporal prin fasciculul longitudinal inferior şi de lobul frontal prin fasciculul lon- 
gitudinal superior şi prin fasciculul occipito-frontal. 

Fibrele interemisferice de asociere leagă cortexurile vizuale omologe din cei 
doi lobi occipitali prin corpul calos (splenium). 

Două tipuri de proiecţii subcorticale (căile extra-geniculate) leagă retina de 
mezencefal: releul pre-tectal implicat în geneza reflexului fotomotor care se păs- 
trează în cazul leziunilor corticale; şi releul coliculilor superiori ce controlează 
împreună cu căile oculomotorii corticale, mişcările oculare laterale. Calea geni- 
culată leagă retina de cortexul vizual primar, prin partea posterioară a talamusului 
(corpii geniculaţi laterali). 

Nu discutăm aici releurile anatomice implicate în mişcările oculare, deşi 
aferenţele vizuale nu pot fi disociate de aceste mişcări prin faptul că percepţia 
vizuală nu poate fi concepută decât ca o integrare senzorio-motorie. 


ORGANIZARE FUNCŢIONALĂ 


Înțelegerea organizării funcţionale a creierului uman se datorează dezvoltării 
tehnologiilor neuroimagistice, care permit observarea directă a patiernurilor acti- 
vităţii cerebrale şi a subiecţilor umani angajaţi efectiv în sarcini senzoriale, motorii 
sau cognitive. 

În conjuncţie cu abordurile mai tradiţionale electrofiziologice, clinice şi 
psihologice, acum poate fi pusă în evidenţă topografia diferitelor arii vizuale şi pot 
fi delimitate contribuţiile lor funcţionale. 

Subdiviziunile cortexului vizual 


Organizarea ariilor vizuale delimitate la primatele nonumane furnizează 
ipoteze de lucru şi cu privire la organizarea cortexului vizual uman. Nu toate ariile 
sunt la fel de bine definite, deoarece unele (posibil multe) au o heterogenitate 
internă mai semnificativă. Gradul în care aceste scheme pot fi aplicate la om, nu 
este bine stabilit. 

Câteva arii vizuale cum ar fi VI, V2, şi MT sunt cert omologe. Topografia 
ariilor vizuale umane poate fi cu greu influenţată de schemele de la maimuţă 
(Casagrande şi Kaas, 1994). 


Topografia câmpului vizual 


Tradițional, topografia câmpului vizual al animalelor reprezintă sursa pri- 
rară a informaţiei utilizată pentru identificarea şi cartarea diferitelor arii vizuale. 
Primele lucrări au arătat că un mare număr de arii vizuale corticale conţin o re- 
prezentare completă a câmpului vizual, cu toate că fiecare reprezentare este sec- 
ționată de-a lungul meridianului vertical astfel încât jumătate din câmp este 
reprezentată în fiecare emisferă. Apoi aranjamentul topografic al fotoreceptorilor 
din retină este menţinut şi în conexiunile centrale. Aceste rezultate se datorează 
ordinii în aranjamentul celulelor care răspund la diferite localizări din câmpul 
vizual. 

În cortex, poziţiile vecine din câmpul vizual tind a fi reprezentate de grupe 
de neuroni adiacenţi dar dispuşi lateral în substanţa cenuşie corticală. Neuronii care 
reprezintă linia mediană verticală a câmpului vizual sunt reprezentaţi în ambele 
emisfere şi sunt legaţi funcţional prin conexiuni interemisferice calosale. Prin 
urmare, din datele de mai sus rezultă că topografia câmpului vizual este păstrată şi 
în cortexul vizual. Totuşi, spaţiul vizual este distorsionat sistematic în reprezentarea 
corticală. 


Cartarea ariilor vizuale umane cu ajutorul retinotopiei 


Pentru cartarea organizării retinotopice a ariilor vizuale în lobul occipital 
uman a fost utilizată neuroimagistica funcţională. 

Reprezentarea spaţiului vizual prin IRMf s-a efectuat cu ajutorul testului de 
reprezentare a spaţiului vizual, şi prin alterarea reprezentării meridianelor orizontal 
şi vertical (MO şi MV) marcate de-a lungul marginii drepte a meridianului (Deyoe, 
2002). 


208 TRATAT DE NEUROPSIHOLOGIE 


Din hărţile reprezentării meridianului, se pot estima localizările şi marginile 
diferitelor arii vizuale. 

Consecvent studiilor umane anterioare, aria VI ocupă fisura calcarină, dar se 
poate extinde şi în suprafaţa cuneusului şi girusului lingual. 

Reprezentarea meridianului orizontal se află în fisura calcarină la nivelul 
locului de separare a câmpurilor superior şi inferior al VI. El nu marchează 
marginile diferitelor arii vizuale. Ca şi la macac, marginile dintre VI şi cele două 
jumătăţi ale V2 (V2d, V2v) sunt marcate de reprezentarea meridianului vertical 
pentru jumătăţile superioară şi inferioară ale câmpului vizual (Vmi, VMs). Re- 
prezentarea meridianului vertical inferior este localizată de-a lungul buzei supe- 
rioare a sulcusului calcarin, în timp ce reprezentarea meridianului vertical superior 
este localizat de-a lungul buzei de jos. 

V2d şi V2v împreună furnizează a doua reprezentare a hemicâmpului vizual 
dar el este tăiat în jumătate de câmpul inferior reprezentat dorsal şi câmpul supe- 
rior reprezentat central. 

În cortexul dorsal al cuneusului, marginea dintre V2d şi V3 este marcată de 
altă reprezentare a meridianului orizontal. Complementar, şi marginea dintre V2v şi 
VP este delimitată de reprezentarea meridianului orizontal plasat ventral. Ariile V3 
şi VP conţin fiecare o hartă a cadranului câmpului vizual (Callaway, 1998). 

Împreună, aceste hărţi fac a treia reprezentare completă a hemicâmpului. La 
macac aceste două pătrimi ale hărţii câmpului conţin neuroni cu proprietăţi cumva 
diferite de răspuns vizual şi conexiuni anatomice. Acest fapt sugerează că ele sunt 
distincte funcţional şi ca rezultat unii investigatori le-au dat nume diferite. Alţii le 
consideră formaţiuni de reprezentare completă ale unui hemicâmp chiar dacă este 
acceptată o anumită heterogenitate internă. În acest cadru cele două sferturi de 
câmp sunt reprezentate sub termenul V3d şi V3v. 

Marginea anterioară a V3 este reprezentată de meridianul vertical inferior 
(MV:). 

La macac aceasta formează marginea cu V3A, cel puţin pentru excentri- 
cităţile câmpului vizual de 10” al foveei. La om această arie a fost numită V3A. 
Unii investigatori au argumentat că toate părţile macacului de V3 şi V3A trebuie 
încadrate într-o singură arie dorsomedială (DM). La macac V3A conţine repre- 
zentarea atât a cadranului inferior cât şi a celui superior. 

Într-un studiu efectuat pe om, s-a constatat că V3A conţine reprezentarea 
câmpului superior şi inferior, dar în alte studii această arie a diferit din punct de 
vedere funcţional de V3A a macacului. 

La om, desemnarea V3A trebuie considerată provizorie (fig. 58). 

Marginea anterolaterală a ariei VP (V3v) este formată dintr-o reprezentare 
secundă a meridianului vertical superior (MVs). La om, aria anterolaterală de VP a 
fost desemnată ca V4v. La om şi macac, V4v conţine reprezentarea cadranului 
câmpului superior. În diviziunea dorsală, V4d mărgineşte V3A de-a lungul re- 

prezentării meridianului vertical inferior. La om nu s-a găsit corespondentul 
topografic şi funcţional al V4d de ia macac (Deyoe, 2002). 


i 
i i 

Li 
b 2 =: 


Fig. 58 (ab). Topografia câtorva arii vizuale de pe faţa medială (a) şi laterală (b) a emisferei: 


]. scizura calcarină; Vl. corespunde cortexului striat (aria 17 Brodmann); V2. corespunde ariei 18; 
V3d. dorsală; 3v. ventrală; 2. limita cortexului vizual; 3. aria temporală inferioară; 4. aria parietală 
posterioară. 

lungimii de undă, după modul în care se schimbă obiectele din scena vizuală Şi 
după cum explorează şi se mişcă observatorul (Kaas, 1997). 

Percepţiile vizuale sunt extraordinar de bogate şi includ aprecierea formei şi 
rigidităţii obiectelor precum şi proprietăţile de suprafaţă cum ar fi culoarea, lumi- 
nozitatea, textura dar şi reflectanţa spectrală. Astfel putem discerne aranjamentul 
spaţial al lucrurilor şi suprafeţelor şi mişcarea lor relativă unele faţă de altele şi faţă 
de noi. În fine, putem distinge proprietăţile luminoase cum ar fi umbrele şi direcţia 
iluminării ambiante. 

Adevărata complexitate a computaţiei vizuale devine mai evidentă când 
avem în vedere modul în care informaţia imaginii retiniene este utilizată pentru a 
deduce atributele specifice ale obiectelor. 

Iniţial, în primele stadii ale procesării vizuale trebuie extrase şi izolate 
tipurile diferite de informaţii, utile pentru deducerea fiecărui atribut. 

Fiecare ochi are o direcţie uşor diferită de privire a obiectului văzut. Ca 
rezultat şi imaginile obiectului respectiv din cei doi ochi sunt uşor diferite (Horton, 
1992). 

Disparitatea care rezultă din imaginile retiniene furnizează o replică ce duce 
la formarea impresiei despre distanţa şi tridimensionalitatea structurilor. Aspectele 
vizuale diferite, adesea redundante specifică atributele particulare ale obiectului, 
ajutând astfel la eliminarea oricărei ambiguităţi în interpretarea datelor imaginii 
retiniene. 

De asemenea, este adevărat că o singură replică vizuală poate contribui la 
estimarea mai multor atribute. Replica mişcării poate specifica atât forma tridimen- 
sională a unui obiect cât şi traiectoria obiectului prin spaţiu. 

Prin urmare, este cert că scopul sistemului vizual nu este acela de a acţiona 
ca un aparat de fotografiat. Creierul trebuie să convertească activ informaţia reti- 
niană într-o reprezentare neurală a atributelor obiectelor şi suprafeţelor scenei vi- 
zuale. Apoi trebuie să elimine efectele modificărilor irelevante din imaginile 
retiniene cauzate de deplasarea poziţiei vizuale şi de modificarea iluminării 
ambianţei. 

În al doilea rând, din imagini pot deriva diferite indicaţii iar indicaţiile mul- 
tiple pot specifica uneori un singur atribut sau dimpotrivă o singură indicație poate 
specifica atribute multiple. 

Apoi, ariile vizuale sunt specializate funcţional, iar reţelele nu sunt 
organizate ca centri izolaţi destinaţi procesării unui singur atribut vizual. 

La fiecare stadiu, se fac explicite diferite tipuri de informaţii iar combinarea 
lor în diferite feluri are drept scop obţinerea unui nou nivel de reprezentare. De 
exemplu, orientarea cu privire la elementele individuale ale texturii poate fi 
reprezentată explicit în VI, în timp ce culorile unei picturi nu pot fi explicit 
reprezentate decât în stadiul următor. Prin urmare, lobul occipital uman reprezintă 
un sistem funcţional specific. 

SUBSISTEME FUNCŢIONALE 


Primele stadii ale procesării funcţionale. Din informaţia venită de la retină, 
primele stadii ale procesării vizuale implică extragerea semnelor vizuale şi 
atributelor vizuale rudimentare. Virtual toate sarcinile procesării vizuale activează 
cortexul vizual primar (V1) şi ariile vizuale din vecinătate, situate pe peretele me- 
dial al lobului occipital. Acest fapt vine în acord cu legăturile căilor vizuale de la 
maimuţă, la care informaţia vizuală este transmisă de la retină prin intermediul 
nucleului geniculat lateral la VI şi apoi la V2 precum şi la alte arii vizuale 
extrastriate. 

În ordine ierarhică, dincolo de VI şi V2, o parte a informaţiilor vizuale se 
duc la ariile V3 şi VP. Studiile făcute pe o singură unitate a procesării mişcării ŞI 
culorii sugerează că cele două arii conţin celule cu proprietăţi de răspuns vizual 
întrucâtva diferite şi cu roluri funcţionale diferite (Zilles şi Clarke, 1997). 

Stadiile precoce ale procesării corticale tind a fi activate virtual de toate 
sarcinile vizuale. 

Patternuri diferenţiale ale activităţii microcircuitelor ariilor vizuale precoce 
pot apărea echivalente la PET şi IRMf. 


Mişcarea 


Majoritatea studiilor au constatat activarea de către mişcare a ariilor VI şi 
V2, precum şi a unei arii separate din cortexul occipital lateral, din apropierea 
lobilor parietal şi temporal. Relaţia dintre regiunea care răspunde la mişcare şi 
patternul giral-sulcal local de la subiecţii individuali poate varia (Callaway, 1998). 

Datele sugerează că cel puţin o parte din focarul occipital lateral al mişcării 
este omolog ariei vizuale temporale medii (MT - middle temporal) de la maimuţă 
(care se referă după unii investigatori la V5). 

La om răspunsurile la IRMf corespund ariei MT de la maimuţă. Efectele 
includ activarea selectivă de către stimulii în mişcare, de către sensibilitatea cu 
contrast înalt, şi de către răspunsurile reduse la culorile echiluminate strident. 
Caracteristicile anatomice şi histologice din această regiune corespund cu carac- 
teristicile ariei MT de la macac. Ele includ mielinizarea densă, activitatea înaltă a 
citocrom oxidazei şi colorarea -cu anticorpul CAT-301. De fapt, aria occipitală 
laterală activată în aceste studii poate include şi alte arii selective pentru mişcare 
decât MT. | 

La maimuța macac, aria MT se proiectează în vecinătatea ariei MST (în care 
sunt trei subdiviziuni: MSTd, MSTI, MSTf) şi FEST (fundus of the superior tempo- 
ral sulcus). La maimuţă, aceste arii sunt juxtapuse ariei MT şi conţin celule care, 
de asemenea, răspund la mişcare. Posibil ca zona identificată anterior la om ca 

MT să includă şi aceste arii. Pentru a indica complexul MT, şi răspunsurile din jur 
la mişcare, Deyoe (2002) utilizează termenul de hMT+-. 

Mişcarea produce o modificare semnificativă în activarea hMT+ şi o modi- 
ficare mică sau deloc în activarea VI-V2. Prin urmare, neuronii maimuţei din 
VI-V2 nu deosebesc mişcarea coerentă de cea incoerentă, acest fapt necesitând 
procesarea din aria MT (respectiv hMT+ de la om) (Felleman şi Van Essen, 1991). 

Există date puternice care demonstrează că percepţia mişcării are loc în 
hMT+ sau derivă din semnalele hMT+. Şi studiile clinice umane susţin aceste date, 
deoarece akinetopsia (lipsa de percepere a mişcării) şi deficitele mai subtile de 
mişcare sunt asociate cu leziunile lobului occipital din vecinătatea hMT+. Există, 
prin urmare, o bună omologie între aria MT de la maimuţă şi om. 

În afară de hMT+ sunt activate şi alte locuri corticale, de către stimulii în 
mişcare. Distribuţia larg răspândită a acestor focare reflectă faptul că mişcarea con- 
tribuie la o varietate de fenomene perceptuale cum ar fi auto-mişcarea, mişcarea 
biologică, structura mişcării şi controlul mişcărilor oculare, şi segmentarea figurilor 
de suprafaţă. Prin urmare, există căi multiple de procesare a mişcărilor, de la cele 
mai simple până la mişcările complexe. 

Stimulii mişcării coerente activează alte locuri din cortexul occipital decât 
VI - V2 şi hMT+. 

La maimuţă, răspund la mişcările coerente celulele MST şi mai puţin cele 
din MT. La om, aria MST (cunoscută ca V5A) este localizată foarte aproape de 
aria MT (probabil că este inclusă în aria hMT+). Până acum nu este clară loca- 
lizarea la om a omologului ariei MST de la maimuţă (Casagrande şi Kaas, 1994). 

La maimuţă, celulele din V3 răspund mai bine la mişcare decât la stimulii 
staţionari, şi răspund mai bine la stimulii în mişcare de ordin secund decât la 
stimulii de prim ordin. 

La om, V3A conţine reprezentările câmpurilor vizuale inferior şi superior şi 
posibil o reprezentare foveală separată, ce corespunde V3A de la macac. 

O altă funcţie importantă a sistemului de procesare a mişcării este urmărirea 
vizuală. La om sunt activate de ţintele în mişcare aria hMT+, plus unele zone din 
lobul parietal şi frontal. Ariile vizuale din cortexul parietal al maimuţei, cum ar fi 
VIP şi LIP, sunt implicate în integrarea informaţiei cu privire la mişcarea vizuală ŞI 
mișcările ochilor, iar ariile respective primesc proiecţii de la MT - MST. 

O altă utilizare a indicaţiei mişcării, care intrigă, se referă la percepţia 
„mişcării biologice“ cum ar fi mişcarea oamenilor şi animalelor (mers, dans, sări- 
tură). În astfel de cazuri, informaţia despre mişcare este utilizată pentru identi- 
ficarea şi recunoaşterea subiectului şi acţiunilor sale, precum şi pentru primirea 
informaţiei cu privire la traiectorie (Horton, 1992). 

Puținele studii neuroimagistice, au arătat că responsabilă pentru secvențele 
mişcării biologice ale întregului corp este o regiune situată anterior de hMT+, în 
sulcusul temporal superior. Deşi localizat în lobul temporal, acest loc poate re- 
prezenta un ram occipital important al sistemului de procesare a mişcării, alimentat 

de sistemul de recunoaştere a obiectelor din lobul temporal. Mişcarea biologică ce 
implică mişcările de prindere (grasping) ale mâinii, activează o regiune din 
sulcusul intraparietal precum şi alta din sulcusul temporal superior activate de 
mişcările întregului corp. 

Existenţa unor locuri multiple care corespund la mişcările biologice 
sugerează că acest tip de informaţie a mişcării poate fi analizat în diferite feluri 
depinzând de cadrul de coordonare şi de clasa mişcărilor implicate. 

Deşi mişcarea imaginii retiniene indică adesea mişcarea obiectului (sau a 
eului) indicatorii mişcării pot fi utilizaţi şi pentru identificarea marginilor şi a 
formei tri-dimensionale a obiectelor decât a traiectoriei lor. Cortexul occipito- 
temporal ventral este mult implicat în analiza şi identificarea obiectelor. 

Regiunile cerebrale care utilizează în acest scop mişcarea includ ariile cor- 
ticale ventrale unice sau în conjuncţie cu locurile dorsale ale mişcării cum ar fi 
hMT+. La nivelul cortexului occipital ventrolateral, există locuri care sunt activate 
consistent de mişcarea pentru definirea formei şi nu de însăşi mişcarea uniformă. 


Culoarea 


Un număr de studii imagistice au investigat locul de procesare a culorilor în 
cortexul vizual uman. Cele mai recente studii au identificat în cortexul occipito- 
temporal ventral, focare distincte, 

Ariile vizuale umane VP şi V4v sunt activate ceva mai puternic de stimulii 
cromatici decât de cei acromatici, dar selectivitate mai mare şi specificitate la 
sarcini au fost găsite numai anterior de V4v. S-a demonstrat că această selectivitate 
este asociată ariei vizuale V38, iar pentru unele sarcini, într-un loc mai anterior. 

Retinotopic, V8 este distinct de V4v şi conţine reprezentarea ambelor 
câmpuri vizuale, superior şi inferior. Ocazional, au fost observate locuri de activare 
selectivă pentru culori în cortexul occipital dorsal, dar identificarea şi localizarea 
lor rămâne prost definită. 

Prezenţa locurilor occipitotemporale legate de culoare corespunde studiilor 
leziunilor umane în care afectarea cortexului ventral a dus la diminuarea sau dis- 
pariţia discriminării culorilor (acromatopsie). Adesea, studiile lezionale au raportat 
pierderea percepţiei culorilor în câmpul vizual superior şi inferior, chiar şi atunci 
când leziunile au fost limitate la-cortexul ventral (Zeki, 1990). 

Din cauză că ariile vizuale definite retinotopic, V4v şi VP conţin numai 
reprezentarea câmpului superior, ele sunt, puţin probabil, locurile responsabile 
pentru această acromatopsie. 

În contrast, aria V8, care este localizată în zona sensibilă a leziunii, şi are 
reprezentate atât câmpurile superior şi inferior, o face prim candidat pentru 
loca'izarea acromatopsiei. Mai mult, V8 este localizată adiacent ariei fusiforme a 

feţei. Această juxtapoziţie a V8 şi a FFA face ca prosopagnozia (inabilitatea de 
recunoaştere a feţei) să fie asociată comun cu acromatopsia cerebrală (Zeki, 1990). 

În schimb, aria V4 de la macac are un număr semnificativ de celule cu 
proprietăţi selective pentru culori. Totuşi, studierea atentă a lezării ariei V4 de la 
maimuţă nu a demonstrat nici o disrupţie severă a discriminării culorilor. 

Dimpotrivă, lezarea aspectului posterolateral al lobului temporal al macacului, 
anterior de V4 (ex., aria PIT) produce un deficit net asemănător acromatopsiei 
pacienţilor testaţi într-o manieră identică. Aceste rezultate corespund faptului că, la 
om, acromatopsia cerebrală nu ia naştere prin lezarea ariei V4v, ci prin lezarea 
ariei mai anterioare în care intră V8 şi/sau ariile adiţionale din vecinătate. 

Prin urmare, numărul şi topografia precisă a ariilor vizuale din cortexul 
inferotemporal inferior de la om, precum şi rolul fiecărei arii individuale în 
percepţia culorilor, sunt încă puţin cunoscute. 

În rezumat, proprietăţile cunoscute ale V8 o fac candidat probabil pentru 
localizarea acromatopsiei. Aceasta nu înseamnă în mod necesar că numai V8 sau 
altă arie vizuală este responsabilă pentru vederea colorată sau pentru toate 
deficitele legate de culoare. 

În fine, important de notat că şi neuroni din alte arii vizuale pot fi cromatic 
selectivi şi să răspundă mai bine la unele culori decât alţii, dar nu contribuie la 
perceperea nuanţelor. 


Forma 


rurilor simple cât şi pentru identificarea obiectelor complexe cum ar fi feţele. 


(Callaway, 1998). S-a sugerat că reprezentarea precisă a contrastului marginilor şi 
contururilor nu este o funcţie primară a ariilor occipitale dorsale ca cea a hMT+. 

ral, care este activat de contururile luminate, deşi unele subtipuri de contururi 
iluzorii (tipul Kaniza) pot activa preferenţial ultimele stadii ale procesării incluzând 
V3A, VAv, V7, V8 şi LO. 


Forma definită prin mişcare 


Răspunsurile selective la delimitările definite prin mişcare (mai bine decât 
mişcarea însăşi) reprezintă un punct de reper pentru ariile vizuale, cum ar fi hMT+ 
care în mod obişnuit sunt asociate cu procesarea mişcării. Totuşi, răspunsurile cele 
mai selective la contururile definite prin mişcare şi formă sunt asociate cu o 
regiune numită arie occipitală kinetică (KO - kinetic occipital). Ea este localizată la 
aproximativ 1,5 cm posterior de hMT+, în cortexul occipital lateral. 

Aceste date arată că indicatorii mişcării lente sunt procesaţi în multiple căi 
şi contribuie la evaluarea altor atribute în afara traiectoriei. 


Indicatorii de invarianță 


Studiile efectuate pe animale asupra unei singure unităţi arată că cel puţin 
unii neuroni din cortexul inferotemporal posterior (PIT - posterior inferotemporal) 
sunt orientaţi pentru definirea contururilor prin mai mult de un semn. Aceste 
proprietăţi de răspuns sunt numite „indicatori de invarianță“ şi pot constitui o 
reprezentare abstractă a atributelor de orientare a conturului. 

La om, studiile neuroimagistice au testat răspunsurile indicatorilor de in- 
varianţă la contururi, margini sau schiţe de figuri definite prin luminozitate, cu- 
loare, textură, disparitate binoculară sau mişcare. 

În majoritatea cercetărilor au fost observate răspunsuri similare pentru 
luminiscenţă, textură, şi figuri definite prin mişcare, în cortexul occipital lateral, 
posterior de hMT+ (etichetată LO), şi în sau lângă aria V3A. 

Dacă este adevărat, reprezentarea indicatorilor de invarianță cu privire la 
informarea conturului în LO şi V3A, reprezintă un stadiu important al abstragerii 
atributelor obiective din informaţia retiniană disponibilă. 


Segmentarea figurilor de la sol 


Strâns legată de evaluarea contururilor şi marginilor este problema seg- 
mentării scenelor vizuale din regiunile însoţite cu obiecte distincte sau suprafeţe. 
Această segmentare a figurilor de la sol este preludiul necesar (sau concomitent) . 
pentru deducerea atributelor mai detaliate ale obiectelor cum ar fi forma şi culoarea 
adevărată de suprafaţă (Deyoe, 2002). 

La maimuţă, s-a demonstrat prin activitatea unui singur neuron al stadiului 
cortical precoce din VI, că acesta poate deosebi diferenţa dintre interiorul ŞI 
exteriorul figurii. Dacă şi la om este implicat VI este neclar. La om, s-a arătat că 
scoarţa cerebrală occipitală laterală răspunde mai bine la obiecte şi siluete decât la 
textura sau „îngrămădirea“ obiectelor. 

S-a afirmat că o proeminenţă de cortex localizată posterior ariei hMT+ 
formează un complex specializat pentru segmentarea şi procesarea informaţiilor 
despre obiect. Această arie numită LO este mult mai puternic activată de obiectele 
discrete decât de gratii, texturi sau câmpuri mişcătoare. 

Această regiune nu este puternic retinotopică, deoarece conţine neuroni cu 
câmpuri receptoare care cuprind porţiuni mai largi de câmp vizual. 


Formele complexe 


Discriminarea schimbării configurației țintelor simple rectangulare activează 
o regiune corticală din sulcusul colateral şi din girusul lingual adiacent, care este 
similară ariilor retinotopice V4 şi/sau VP. Aceste sarcini simple de formă pot activa 
şi cortexul mai lateral din girusul fusiform sau din girusul temporal inferior 
adiacent, extinzându-se uneori în aria LO. 

Complexul formelor sau discriminarea formelor produce adesea activarea 
cortexului occipitotemporal ventral situat anterior de ariile vizuale retinotopic 
puternice. 

Împreună, aceste locuri cuprind o brazdă corticală extinsă din lobul occipital 
până în cortexul temporal ventral. Această ridicătură nu este funcţional omogenă 
deoarece este compusă din subregiuni specializate în procesarea diferitelor tipuri de 
informaţii cu privire la formă. Aceasta este mai potrivită pentru analizarea Şi 
recunoaşterea feţelor. 

Feţele, mobila şi alte obiecte. Identificarea feţelor reprezintă problema cea 
mai subtilă a analizei formei, fapt datorită căruia a fost studiată intens. 

Astfel, s-a constatat că sarcinile de recunoaştere a feţei activează girusul 
fusiform de la joncţiunea occipitală până la partea mijlocie a lobului temporal. 
Extinderea posterioară a acestei regiuni, situată lateral de aria activată în timpul 
procesării culorilor (V8) sau în timpul prezentării feţelor puse de-a valma, a primit 
numele de arie fusiformă a feței (FFA - fusiform face area) (Felleman şi Van 
Essen, 1991). 

Existenţa unei regiuni localizate a cortexului occipitotemporal ventral, critică 
pentru recunoaşterea feţelor concordă cu sindromul clinic de prosopagnozie 
(inabilitatea de a recunoaşte feţele anterior familiare). 

Leziunile care cauzează prosopagnozie au comun implicarea girusului fusi- 
form din vecinătatea FFA. Alte date Sugerează că pacienţii cu prosopagnozie pot 
prezenta deficite şi pentru alte obiecte decât fețele. În concordanţă cu acest fapt s-a 

arătat că diferite tipuri de obiecte (feţe, clădiri, mobilă) activează o porţiune largă 
din cortexul occipital ventral, şi că în interiorul acesteia există „pete fierbinţi“, 
distincte spaţial, a căror configuraţie se schimbă odată cu schimbarea clasei 
obiecteior. 

Apoi, recunoaşterea feţei cere detalii subtile de analiză. 

Feţele şi expresia lor transmit informaţii sociale unice, cu importanţă critică 
pentru individ în termenii supraviețuirii şi a bunei convieţuiri. În acest sens noi toţi 
suntem experţi în recunoaşterea şi interpretarea feţelor (Kaas, 1997). 

Există deci posibilitatea ca reţeaua generalizată a sistemului să poată 
recunoaşte o largă varietate de obiecte sau să fie specializată pentru discriminări 
fine în interiorul unei singure categorii de obiecte importante pentru individ. 

Aspecte semantice ale procesării formei. Percepția formei unui obiect 
evocă o informaţie asociată, cum ar fi clasa itemilor cărora le aparţine obiectul, 
utilitatea obiectului sau proprietatea sa (maşina mea). 

În realitate, recunoaşterea unui obiect este legată inseparabil de cel puţin 
câteva asocieri semantice. În această privință se arată că stadiile precoce ale 
procesării vizuale din lobul occipital sunt cel mai puternic implicate în percepţia 
directă a formei unui obiect în timp ce stadiile ulterioare, în special din cortexul 
temporal sunt legate mult de asocierile semantice (ex., obiecte însufleţite sau 
neînsufleţite). Aceste date concordă cu rapoartele clinice ale pacienţilor cu deficite 
selective în identificarea animalelor (obiecte vii) şi a instrumentelor (obiecte făcute 
de om) (Casagrande şi Kaas, 1994). 

Recent, cercetătorii au constatat că patternurile care activează ariile vizuale 
occipitotemporale şi chiar a celor precoce din V1-V2, pot varia sau depinde de 
sarcina semantică implicată (denumirea instrumentelor şi denumirea animalelor). 
Aceste ultime efecte nu reflectă reprezentarea informaţiei semantice, ci necesitatea 
unei forme adiţionale de procesare, când sarcina cere discriminări subtile între 
membrii similari din aceeaşi clasă de obiecte. Prin urmare, analiza vizuală a 
formei implică interacțiuni dinamice între multiple stadii ale procesării corticale. 
Existenţa locurilor cerebrale localizate, care răspund selectiv la feţe (sau culori, sau 
mişcare) nu exclude capacitatea acestor locuri de a funcţiona dinamic ca parte a 
unei reţele mai largi a cărei operare poate fi modificată în scopul obţinerii de către 
observator a informaţiei necesare (Deyoe, 2002). 

Cuvintele scrise şi dislexia. O altă categorie unică a analizei formei este 
percepţia şi interpretarea cuvintelor scrise. Această funcţie este dezvoltată numai la 
om. Unele studii neuroimagistice au implicat în analiza formei cuvintelor cortexul 
occipitotemporal ventral din apropierea FFA. 

Numeroase studii au găsit asocieri între căile vizuale specifice şi dezvoltarea 
dislexiei (afectarea citirii şi procesării vizuale a cuvântului). 

În mod specific, dislexia are afectată funcţia căilor dominante magnocelulare 
extinse din cortexul occipital dorsal, în special prin hMT+ până la cortexul parietal. 
S-a propus că aceste deficite pot fi legate de rolul sistemelor occipitoparietale 

dorsale în redirecţionarea rapidă a atenţiei către ţintele specifice din mediul optic 
aglomerat al textelor tipărite. Dacă este aşa, atunci dislexia poate reflecta o 
anormalitate a controlului atenţional precum şi inabilitatea de a interpreta corect 
forma vizuală a caracterelor sau a cuvintelor. 

Profunzimea şi analiza spaţiului. Analiza spaţiului implică cercetarea unor 
varietăţi de atribute spaţiale. Acestea includ distanţele obiectelor şi suprafeţelor în 
legătură cu eul şi cu altele, reprezentarea hărţii spaţiale pentru navigaţie, extragerea 
locației şi orientării obiectelor în legătură cu numerele în scopul manipulării şi, în 
fine, evaluarea poziţiei obiectelor în legătură cu centrul privirii sau focalizarea 
curentă a atenţiei. 

Datele pe care le avem la îndemână arată că analizele corticale ale spaţiului 
implică mult structurile lobului temporal medial şi parietal, care primesc direct sau 
indirect proiecţii de la ariile vizuale ale lobului occipital. 

Din studiile electrofiziologice făcute pe animale este clar că o funcţie 
importantă a ariilor vizuale din lobul occipital o reprezintă extracția relaţiei pro- 
funzime-distanţă cu ajutorul semnelor stereoscopice (disparităţile retiniene). Deşi 
disparitatea retiniană nu totdeauna este suficientă pentru relatarea tuturor atributelor 
spaţiale percepute, ea reprezintă un semn major cu privire la relatarea distanțelor 
mediului înconjurător de lângă observator şi, în combinaţie cu paralaxa-mişcării şi 
cu semnele perspectivei furnizează un percept lipsit de ambiguitate al planului 
spaţial general. Ariile vizuale ale maimuţei VI, V2, V3 V3A, VP, MT şi MST, 
conţin neuroni care răspund selectiv la diferenţele de disparitate. Disparitatea 
provoacă răspunsuri la IRMf şi la om în arii vizuale comparabile. Dintre acestea, 
cea mai sensibilă la modificările gradului de disparitate este V3A. În timpul vederii 
pasive, stimulii tri-dimensionali evocă pe IRMf activarea puternică a hMT+ precum 
şi a altor focare, care includ LO, V3A şi numeroase focare parietale care primesc 
proiecţii de la hMT+ sau V3A. Aceste studii au identificat ariile vizuale care 
răspund la semnalele de profunzime (Zilles şi Clarke, 1997). 

Majoritatea studiilor bi-dimensionale au observat activarea selectivă a uneia 
sau mai multor locuri din cortexul parietal şi occipital dorsal. Unele din aceste 
focare, în special din cortexul parietal, pot fi implicate în controlul atenţiei spaţiale 
sau chiar în percepţia localizării spaţiale. Activitatea legată de sacade a fost găsită 
în V3A, fapt care susţine posibilitatea ca această regiune să fie legată de mişcările 
oculare. a | 

Acest fapt nu exclude un rol în percepţia spaţiului, din cauză că devierea 
constantă a imaginilor retiniene determinată de mişcările ochilor şi capului are 
rolul de a extrage poziţiile invariante ale obiectelor unele faţă de altele şi faţă de eu. 

Prin urmare, ariile vizuale implicate în extracția informaţiei spaţiale pot fi 
implicate şi în analiza mişcării ochilor. Acest fapt este susţinut de observaţia con- 
form căreia ariile vizuale parietale VIP şi LIP de la macac conţin celule care sunt 
activate în timpul diferitelor tipuri de mişcări oculare (lente şi sacadate) şi pot fi 
capabile a compensa aceste mişcări. 


ti cil 

Alte aspecte ale procesării spaţiale, cum ar fi reprezentarea hărților mintale 
ale spaţiului, par a implica ariile vizuale din cortexurile parietal, frontal şi temporal 
medial, deci din afara lobului occipital. Mai mult, probabil că există multiple 
reprezentări ale spaţiului care utilizează cadrele diferitelor coordonate, cum ar fi 
corpul faţă de reprezentarea centrilor lumii, deci în afara reprezentării retinotopice 
şi a ariilor vizuale occipitale (Deyoe, 2002). 


PRINCIPIILE ORGANIZĂRII FUNCŢIONALE (REZUMAT) 


1) Cortexul vizual occipital se compune dintr-un număr de arii vizuale 
distincte care în mare, se aseamănă cu cele de la primatele nonumane, cum ar fi 
maimuța macac. Până în prezent au fost identificate cel puţin opt arii vizuale 
umane: VI, V2, V3-VP, V4v, V3A, hMT+ (MT plus ariile din vecinătate cum ar fi 
Vât, MST şi FST) şi V8. Alte zone distincte din punct de vedere funcţional, care 
pot sau nu pot constitui arii vizuale adiţionale includ LO şi KO. În cortexurile 
occipitotemporal şi occipitoparietal există şi alte zone cu răspuns vizual, ale căror 
caracteristici nu au fost pe deplin explorate (ex. V7). Aceste zone pot include 
omologi adiţionali cum ar fi aria intraparietală ventrală (VIP - ventral intraparietal), 
sau aria vizuală parieto-occipitală (PO - cunoscută şi ca V6), dar pentru înţelegerea 
funcţiei acestora sunt necesare noi studii. 

2) Retinotopic sunt organizate numeroase stadii ale procesării vizuale cor- 
ticale (VI, V2, V3-VP, V4v, V3A şi V8), dar unele arii sunt lipsite complet de 
reprezentarea câmpului vizual sau al proprietăţii vizuale disparate în subdiviziunile 
câmpului superior faţă de cel inferior (ex. V4v, V3 versus VP). 

3) În fiecare stadiu de procesare din sistemul vizual există căi multiple care 
operează simultan. Aceste căi distincte sunt intercalate într-o scală fină în ariile 
vizuale ale stadiilor precoce de procesare (V1-V2) astfel încât leziunile de la acest 
nivel tind a produce orbire completă, cel puţin în limitele somatotopice ale regiunii. 

4) Sarcinile legate de mişcare şi de spaţiu activează părţile laterale extinse în 
cortexul parietal, în timp ce sarcinile de formă şi culoare tind a activa părțile 
occipitotemporale ventrale. Aceste fapte concordă cu principiul conform căruia 
fluxurile procesării dorsale şi ventrale sunt cunoscute ca nişte căi ce răspund la 
„unde“ versus „ce“. a 

5) Toate sarcinile vizuale produc activarea extinsă a rețelei ariilor vizuale, 
inclusiv a ariilor occipitale (V1-V2) dar şi a unor arii extrastriate care depind de 
natura stimulilor şi a sarcinilor vizuale. Datele neuroimagistice arată că diferitele 
arii vizuale sunt aranjate într-o procesare ierarhică grosolană în care stadiile 
precoce tind a extrage informaţia cu privire la stimulii şi atributele vizuale locale, 
în timp ce stadiile tardive construiesc reprezentări înalte cu atribute globale. 

6) Unele locuri corticale specifice sunt activate preferenţial de clase 
restrânse de stimuli sau sarcini (V8 - culorile, FFA - feţele, hMT+ - mişcarea), dar 
în toate cazurile aceste arii pot fi activate într-o anumită extindere şi de alte clase 
de stimuli şi sarcini. 

Existenţa locurilor corticale cu funcţii subiective, critice pentru o percepţie 
corectă este în acord cu, sau pot explica, faptul că leziuni restrânse ale cortexului 
extrastriat pot da deficite selective în discriminarea mişcării, culorilor, feţelor şi 
posibil altor atribute. Chiar şi în aceste condiţii, aceste locuri reprezintă com- 
ponente ale unor reţele de procesare extensivă, astfel încât este incorect a le 
considera ca centri sau moduli izolaţi. 

Mai corect, aceste locuri reprezintă stadii de procesare în care atributele 
lumii particulare sunt reprezentate explicit într-o populaţie localizată de neuroni şi 
drept urmare devin vulnerabile la efectele traumei corticale localizate (Deyoe, 
2002). 


Roluri cognitive adiţionale 


Până acum am constatat că funcţia lobului occipital este larg legată de 
implicarea sistemului neural în extragerea atributelor obiectelor şi suprafeţelor din 
informaţia venită de la retină. 

Analiza informaţiei vizuale poate fi puternic afectată de context şi de 
experienţa anterioară. 

Într-un anumit moment noi conştientizăm numai o fracțiune a informaţiei 
vizuale disponibilă pe imaginile retiniene, dar aici trebuie menţionat rolul 
observatorului ca agent activ capabil a procesa şi interpreta direct cele văzute. 


Imageria vizuală 


Cel puţin unele din substraturile mintale au o reprezentare spaţială. Lezarea 
ariilor vizuale duce la pierderea unor proprietăţi specializate (culoarea, localizarea 
şi forma) din imageria mintală. Reţeaua occipitală este esenţială pentru imageria 
vizuală. Duplicarea activităţii corticale se manifestă prin evocarea unei scene 
vizuale. 

Numeroase studii au demonstrat activarea ariilor vizuale occipitale în timpul 
imaginării mintale. Unele au implicat cortexul vizual primar. 

Atenţia direcţionată către localizarea unui câmp vizual particular modulează 
locurile corespunzătoare retinotopice într-un număr de arii vizuale occipitale cum 
ar fi VI, V2 şi V4-V8. Acest fapt se întâmplă şi atunci când atenţia este 
direcţionată către imaginea mintală în scopul notării caracteristicilor sale. 

Atenţia 


Atenţia vizuală se referă la abilitatea preparării pentru selecţionarea şi 
menţinerea conştientă a localizărilor specifice, a obiectelor şi a atributelor scenei 
vizuale. 

Focalizarea atenţiei vizuale poate fi redirecţionată către o nouă ţintă în mod 
reflex sau prin efortul propus al observatorului. 

Centrul privirii urmează focalizarea atenţiei dar observatorul le poate disocia 
fapt care demonstrează că mişcările oculare, controlate de sistemul neural cu 
atenţia, sunt cel puţin parţial distincte. 

Direcţionarea atenţiei vizuale către ţintă poate întări detectarea unor 
modificări subtile de luminozitate, culoare sau alte atribute de interes. 

Unele atribute vizuale cer atenţie focalizată pentru a fi percepute corect. 

Ample date arată că atenţia poate modula răspunsurile neuronilor din cor- 
texul vizual occipital. 

Deplasarea atenţiei poate modifica amplitudinea răspunsului sau discrimi- 
nabilitatea celulelor din ariile vizuale ale macacului cum ar fi VI, V2, MT şi V4. 
La om, potenţialele evocate asociate cortexului occipital sunt întărite de atenţia 
activă chiar şi în lobul occipital controlateral. Şi studiile neuroimagistice au relevat 
întărirea atenţională focală a activării corticale în locuri retinotopice corespun- 
zătoare ariilor VI, V2, V3-VP, V4 şi V8 sau în cortexul din vecinătate. Aceste 
fapte sugerează puternic că atenţia exercită efecte selective spaţiale în cortexul oc- 
cipital începând cu VI. 

Surprinzător este faptul că atenţia direcţionată către locul unde ar trebui să 
apară un stimul activează cortexul vizual înaintea apariţiei țintei. Prin urmare, 
atenţia modifică, prepară cortexul înaintea apariţiei țintei. 

Direcţionarea atenţiei poate fi făcută şi către o anumită caracteristică vizuală 
cum ar fi culoarea unui obiect, forma sau viteza. Atenţia pentru viteză activează 
aria hMT+. Unele studii au pus în evidenţă posibilitatea modulării ariilor vizuale 
specifice cum ar fi hMT+ pentru viteză, V4-V8 pentru culori, FFA pentru feţe. Mai 
mult, atenţia pentru o anumită caracteristică şi atenţia pentru o anumită localizare 
se pot suma. 

Nu se cunoaşte modul în care aceste patternuri funcţionale şi spaţiale 
restrânse ale întăririi atenţionale sunt transmise exact către cortexul occipital, dar se 
pare că mecanismele respective implică interacţiunea cortexului occipital cu cel pa- 
rietal şi frontal precum şi cu pulvinarul (Deyoe, 2002). 


“Conştientizarea vizuală 


Atenţia vizuală este strâns legată de conştienţa vizuală, dar acestea nu sunt 
sinonime. 

Unii s-au întrebat dacă într-adevăr cortexul occipital participă direct în 
fenomenul de conştientizare vizuală sau are numai rolul de a extrage informaţia din 
imaginile retiniene şi de a le transmite altor regiuni cerebrale responsabile de 
conştientizarea lor. 

Unele studii psihologice au indicat că cel puţin unele activităţi neurale din 
cortexul vizual occipital nu sunt accesibile conştienței. 

Acest fapt a fost dovedit în parte prin experimentele de rivalitate, în care la 
un ochi a fost prezentat aspectul unei feţe, în timp ce la celălalt ochi a fost 
prezentată o casă. La IRMf s-au obţinut rezultate alternative de activare a ariei 
fusiforme a feţei (FFA) şi a unei arii parahipocampice (0 regiune din cortexul tem- 
poral medial care răspunde selectiv la structuri spaţiale) atunci când percepţia 
obiectului a alternat între faţă şi casă (Kaas, 1997). 

Nu toate activităţile neurale 
ale cortexului occipital pot genera 
un percept conştient. S-a spus că 
Starea conştientă poate lua naştere 
numai atunci când activitatea occi- 
pitală este transferată cortexului 
frontal. În acest caz, atenţia acţio- 
nează ca un simplu mecanism de 
poartă, care controlează transferul 
informaţiei senzoriale la „sistemele 
de conştientizare“ din cortexul fron- 
tal (fig. 59). 

Datele de care dispunem nu 
susţin concluzia conform căreia sta- 
rea conştientă ia naştere exclusiv în 
afara lobului occipital sau că circu- 
itele occipitale nu participă nici- 
odată în mod direct la conşti- 
entizare. 

O alternativă posibilă este că, 
la un moment dat, ansambluri neu- 


Fig. 59. Tomografia computerizată efectuată la un l făcalizări ditai 1 E 
bolnav cu meningiom occipital drept care comprima şi Tonale cu localizări qiicrite se leagă 


lobul occipital stâng și cu meningiom frontal stâng care împreună dinamic, pentru a crea un 
nu conştientiza câmpul vizual stâng şi parţial pe cel Substrat sau pentru a crea starea de 
drept, iar la mers se lovea de toate obiectele din conştienţă. 
încăpere, în special de cele din stânga. În această „schemă, meca- 
nismele controlului atenţional (din 
cortexul parietal şi pulvinar?) leagă dinamic circuitele occipitale specifice cu 
neuronii frontali pentru a forma o configuraţie „activă“ ce generează conşti- 
entizarea. Această concepţie urmează a fi validată. 

CONCLUZII 


După Deyoe (2002), tehnicile neuroimagistice sofisticate, au dus la creşterea 
rapidă a înţelegerii noastre cu privire la organizarea funcţională a lobului occipital 
uman. 

Astfel, s-a ajuns ia concluzia că, în multe privinţe, organizarea lobului occipi- 
tal uman este similară cu cea de la maimuțe, deşi există şi diferențe. Acum este 
posibil a identifica şi caracteriza substraturile neurale specifice ale abilităţilor 
noastre vizuale atât de complexe şi fascinante. 

Progresele din ultimii ani ne oferă date mai precise cu privire la înțelegerea 
funcţiilor şi clinicii lobului occipital precum şi lămurirea relaţiei dintre creier şi 
minte (Deyoe, 2002). 


PSIHOPATOLOGIA LOBILOR OCCIPITALI 


Leziuni localizate la nivelul lobului occipital determină o gamă variată de 
tulburări ale gnoziei vizuale şi ale altor structuri psihocomportamentale, în care 
este implicată informaţia vizuală. 


Tulburări ale sensibilităţii vizuale 
şi ale integrării primare 


În lumina psihoneurologiei contemporane, sensibilitatea modală înalt 
diferențiată şi specializată, cum este cea vizuală, deşi este o funcţie integrată 
multinivelar - la nivel periferic, la nivel subcortical şi la nivel cortical - ea trebuie 
interpretată ca expresie a activităţii unitare a întregului analizator. Aceasta în- 
seamnă că realizarea ei normală optimă reclamă integritatea anatomo-morfologică 
şi funcţională a tuturor verigilor care alcătuiesc analizatorul dat, iar lezarea 
oricăreia dintre verigile respective va afecta parțial sau total sensibilitatea specifică. 

În ceea ce priveşte veriga corticală, tulburări propriu-zise de sensibilitate se 
înregistrează atunci când leziunea este localizată în zona care formează nucieui 
analizatorului. În cazul analizatorului vizual, aşa cum am precizat, această zonă - 
nucleu este reprezentată de aria 17 Brodmann. În funcţie de întinderea leziunii, de 
localizarea ei corectă şi de situarea ei unilaterală sau bilaterală, se produc forme şi 
grade diferite de tulburări ale sensibilităţii vizuale. 

Tulburări de câmp vizual 


Leziuni parţiale (deci mai puţin întinse) atât unilaterale, cât şi bilaterale duc 
la îngustarea sau fragmentarea câmpului vizual mono- sau binocular. La probele de 
campimetrie, aceasta se manifestă prin îngustarea până la 109-150 a ariei de 
sesizare a apariţiei stimulului, bolnavul fixând în acest timp cu privirea punctul alb 
al aparatului de măsură (campimetru) sau eliminarea completă a unui anumit sector 
(lateral sau intern). 

În percepție, tulburările de câmp vizual se manifestă prin reducerea vo- 
lumului, adică a numărului de obiecte sesizabile şi conştientizabile, fiind omise 
cele dintr-o jumătate sau alta a câmpului vizual. Uneori, îngustarea atinge proporții 
atât de mari, încât bolnavul nu reuşeşte să perceapă în momentul dat decât un 
singur obiect. Un bolnav, studiat în detaliu de Luria (1963), nu izbutea să menţină 
nici pentru câteva secunde sub control vizual două puncte distincte din spaţiu. 
Astfel, la sarcini simple de control vizual, ca, de pildă, punerea vârfului creionului 
în centrul unui cerc, trasarea unei cruci sau a două linii paralele, bolnavul era 
incapabil să dea un răspuns corect, pentru că fixând cu privirea vârful creionului, îi 
scăpa de sub control suprafaţa hârtiei, iar fixând hârtia pe care trebuia să deseneze 
pierdea de sub privire vârful creionului. 


Reducerea acuităţii vizuale 


La bolnavii cu leziuni ale numitor zone din aria proiecției primare se pro- 
duce o diminuare a contrastului dintre figură şi fond şi de aici o estompare a 
contururilor obiectelor. După cum se exprimau unii din bolnavii examinaţi de noi, 
„obiectele sau imaginile percepute de la o oarecare distanţă tindeau să se unească, 
să se contopească în ambianța imediată, să joace“. Aceasta face dificilă identi- 
ficarea lor şi orientarea în spaţiu. 


Cecitatea corticală 


Chiar în primele etape ale studiului agnoziei vizuale, Lissauer (1889) a 
descris o formă particulară de tulburare pe care a denumit-o „cecitate psihică 
asociativă“. Dubla hemianopsie laterală omonimă, care nu afectează zona 
maculară, şi care permite o discriminare vizuală normală la nivelul foveei, trebuie 
să fie diferențiată de cecitatea corticală. Ea se datorează lezării bilaterale a 
radiaţiilor optice sau lezării striate bilaterale care nu afectează polul occipital. 

Cecitatea corticală sau cecitatea psihică, rar întâlnită în clinică, se datorează 
lezării bilaterale a ariei striate (aria 17) (fig. 60). După Bogousslavsky şi colab. 

(1983), probabilitatea de a dezvolta o cecitate corticală după un infarct occipital 
unilateral este de 22%, de obicei în anul care urmează primului infarct. Un risc 
deosebit îl au pacienţii al căror deficit campimetric persistă mai mult de trei luni, 
sau care prezintă o ischemie a teritoriului de frontieră între ramurile arterei 
sylviene şi cele ale arterei cerebrale posterioare. 

Deficitul care duce la ceci- 
tate corticală este asociat uneori 
unui tablou confuzional, unei dez- 
orientări temporo-spaţiale, unei im- 
posibilităţi de a vorbi şi uneori unui 
uşor deficit senzitivo-motor (ische- 
mie talamică sau sylviană) (Botez, 
1996). Cel mai adesea, bolnavul 
ignoră existenţa deficitului sau este 
indiferent faţă de acesta. El în- 
cearcă să pună dificultăţile sale pe 
seama ochelarilor aburiţi, a luminii 
necorespunzătoare etc., realizând 
anozognozia cecităţii corticale sau 
aşa-numitul sindrom Anton, care este 
însoţit adesea de deteriorare mintală 
şi confabulatorie (Hecaen, 1972). 

Examenul oftalmologic relevă 
păstrarea motilităţii oculare şi a re- 
flexului fotomotor, fund de ochi 
normal, abolirea frecventă a nistag- 
Fig. 60. Tomografia computerizată pune în evidență o musului optocinetic, lipsa clipitu- 
malformaţie arteriovenoasă occipitală bilaterală, calci- ]ui la gesturile de ameninţare Şi 
ficată după iradiere, la un bolnav cu cecitate corticală. prezenţa unui comportament de om 

orb (Ter Braak şi colab., 1971). 

Potenţialele vizuale evocate nu oferă un profil bine definit în cazul leziunilor 
retrochiasmatice (Guerit, 1991). EEG relevă sărăcirea sau dispariţia ritmului alfa 
posterior, cu abolirea antrenării la stimularea luminoasă intermitentă și absenţa 
reacției de oprire la deschiderea ochilor (Kurtz şi colab., 1977). 'Tomodensitometria 
poate fi uneori negativă sau pune în evidenţă zone hipodense occipitale mediane 
bilaterale. Recuperarea bolnavului începe prin a percepe lumina, apoi mişcările, 
culorile şi în ultimă instanţă obiectele (Bender şi Furlow, 1945). 

În faza de recuperare apar adesea halucinaţii elementare sau complexe şi 
metamorfopsii, făcând dificilă diferenţierea acestei stări de isterie. Deficitul 
campimetric rezidual, sub formă de vedere tubulară, de scotom periferic sau de 
hemianopsie, poate fi asimetric. Agnozia vizuală este o sechelă puţin frecventă a 
cecităţii corticale (Botez, 1996). Aceasta apare când leziunea se întinde şi asupra 

ariilor asociative. Comportamentul motor este adesea bine conservat, ceea ce 
explică păstrarea proceselor de percepţie subcorticală. Până în prezent, cecitatea 
psihică nu este pe deplin explicată. Ea reclamă acumularea în continuare a noi 
observaţii şi analize. În opinia noastră, cauza ei principală o constituie disocierea 
dintre imaginea vizuală actuală şi modelul-reprezentare din memoria de lungă 
durată integrat prin intermediul cuvântului - denumire. Afectat este, deci, 
mecanismul de „proiectare“ sau aplicare a „mulţimii informaţionale actuale“ pe 
repertoriul pattern-urilor integrative din tezaurul memorativ. 

În concluzie, lezarea bilaterală a cortexului vizual primar duce la cecitate 
corticală, condiţie cauzată cel mai adesea de infarctizarea bilaterală a teritoriului 
arterelor cerebrale posterioare. Un fenomen asociat comun cu cecitatea corticală 
este sindromul Anton, în care pacientul neagă toate deficitele vizuale. Sindromul 
Anton, considerat o formă specială de anozognozie, este întâlnit frecvent în faza 
acută de 2-3 luni de la producerea evenimentului. Cecitatea corticală şi sindromul 
Anton pot apărea şi după lezarea subcorticală a radiaţiilor optice. Răspunsurile 
pupilare sunt prezente dar potenţialele vizuale evocate nu pot fi demonstrate. 


Tulburarea sensibilităţii cromatice 


Prezenţa localizărilor occipitotempo- 
rale legate de culori corespunde studiilor 
leziunilor umane în care lezarea cortexului 
ventral duce la diminuarea sau dispariţia 
discriminării culorilor (acromatopsie) (fig. 61). 
Adesea, studiile lezionale au raportat pier- 
derea percepţiei culorilor în câmpul vizual 
superior şi inferior chiar şi atunci când 
leziunile au fost limitate la cortexul ventral. 

Aria V8, care este localizată în zona 
sensibilă a leziunii şi are reprezentate atât 
câmpul superior cât şi câmpul inferior, 
devine prim candidat pentru acromatopsie 
în cazul în care leziunea este localizată la 
acel nivel. Mai mult, V8 este localizată 
adiacent ariei fusiforme a feţei, iar această 
juxtapoziţie a V8 faţă de FFA face ca 


prosopagnozia să fie asociată cu acro- 
Fig. 61. 'Tomografia computerizată relevă matopsia cerebrală. 


prezența unui mare meningiom de tentoriu Proprietătite oscute ale V8 o fac 
drept care comprima şi cortexul temporo-oc- oprietaţile cunoscute ale 9 


cipital ventral, la un bolnav cu discromatopsie Candidat probabil pentru localizarea acro- 
în hemicâmpul vizual stâng, matopsiei. Aceasta nu înseamnă că numai 


Psihofiziologia şi psihopatologia lobilor occipitali 229 


V8 este responsabilă pentru vederea colorată sau pentru toate deficitele legate de 
culoare. 

Important de notat că şi neuroni din alte arii pot fi cromatic selectivi şi pot 
răspunde mai bine la unele culori decât alţii, dar nu contribuie la perceperea 
nuanţelor (Deyoe, 2002). 

Acestea pot fi înşirate în următoarea gradaţie: micşorarea numărului trep- 
telor discriminabile pe continuumul unui ton cromatic (indiscriminabilitatea nuan- 
țelor şi tentelor, după saturație şi luminozitate, păstrându-se discriminarea doar 
după tonul cromatic), îngustarea spectrului cromatic perceptibil (fenomenul de 
deuteranopie şi protanopie centrală), bolnavul neputând discrimina unul sau două 
segmente (de exemplu, segmentul de undă mijlocie corespunzător verdelui); estom- 
parea contrastului şi graniţelor dintre tonurile cromatice şi perceperea obiectelor 
din jur într-o singură nuanţă cromatică ştearsă roşiatic-gri, violaceu-gri, albăs- 
cromatice), obiectele fiind percepute în nuanțe acromatice (alb, negru, gri) 
(Ajuriaguerra şi Hecaen, 1964; Popescu-Neveanu şi Golu, 1970; Luria, 1973a). 


Acromatopsia 


Acromatopsia (Bruyer, 1977) este un deficit dobândit al percepției culorilor, 
secundar unei leziuni corticale. | 

Acromatopsia care poate fi limitată la un hemicâmp (Damasio şi colab., 
1980; Kolmel, 1988), face ca mediul înconjurător să apară lipsit de culoare, obiec- 
tele fiind percepute într-o nuanţă de cenuşiu-murdar. Tulburarea poate fi parţială, în 
cazul în care afectează percepţia numai a unor culori. Discromatopsia se referă la 
distorsiunea vederii cromatice, obiectele fiind văzute ca şi cum ar fi privite 
printr-un filtru colorat, având uneori o strălucire neplăcută (Meadows, 1974). 

Datele experimentale recente arată că ariile temporale inferioare formează 
un gradient de procesare postero-anterior în care, la fiecare stadiu, sunt generate 
sinteze mai complexe ale caracteristicilor obiectelor. Astfel, în acest model simpli- 
ficat, neuronii ariilor posterioare din cortexul temporal inferior analizează carac- 
teristici relativ simple, cum ar fi numărul colţurilor şi ale intersecţiilor dintr-o 
formă anumită sau compoziţia coloristică a sa. Aceste arii se proiectează la zonele 
mai anterioare, care combină caracteristicile respective într-o reprezentare mult mai 
explicită a obiectelor. De exemplu, unii neuroni din cortexul temporal inferior şi 
anterior sunt puternic activaţi de vederea unui animal sau a unei fețe. Leziunile 
care implică cortexul temporal inferior dă deficite nu numai de identificare a 
obiectelor, ci şi de consolidare a memoriei vizuale. 

În afară de gradientul postero-anterior există deosebiri şi între regiunile 
ventrală şi dorsală a cortexului temporal inferior. Astfel, la om, o arie ventrală a 
cortexului temporal inferior posterior (V8) este implicată specific în procesarea 

culorilor. Lezarea acestei regiuni, 
care este localizată în girusul fu- 
siform, cauzează distorsiuni severe 
în vizualizarea culorilor (acromato- 
psie). Lezarea mai anterioară a 
părţii ventrale a cortexului temporal 
inferior cauzează deficite în diseri- 
minarea obiectelor similare care 
aparţin aceleiaşi categorii (partea 
cea mai studiată a acestui sindrom 
este prosopagnozia, adică inabilita- 
tea de a distinge feţele). 

În fine, ariile dorsale ale 
părţii anterioare a cortexului tem- 
poral inferior integrează input-uri 
din fluxul dorsal şi ventral. La mai- 
muţă, neuronii din aceste regiuni, 
localizaţi în sulcusul temporal su- 
perior, răspund cel mai bine la ve- 
derea unei persoane care merge 
4 înainte sau înapoi. Aceste răspun- 

suri necesită convergenţa, într-o 
Fig. 62. Tomografia computerizată relevă prezenţa unui singură celulă, a formei şi mişcării. 
meningiom de tentoriu stâng care comprima girusul În fine, acromatopsia se re- 
fusiform şi lingual, la un bolnav cu discromatopsie în feră la pierderea vederii colorate 
hemicâmpul vizual drept. datorită unei tulburări cerebrale câş- 
tigate. Aceşti pacienţi afirmă că 
aspectele colorate apar ca alb-negre, spălăcite, cenuşii sau murdare. Ei prezintă mai 
mult o desaturaţie sau discromatopsie decât lipsa completă a culorii. Leziunile 
asociate acromatopsiei sunt găsite în mod caracteristic în lobul occipital medial 
infracalcarin, implicând în mod tipic girusul fusiform şi lingual. Când leziunea este 
unilaterală, deficitul în culoare se află în spaţiul vizual controlateral (fig. 62). Când 
leziunea este bilaterală, defectul de culoare include întregul câmp vizual. În cazul 
afectării cvadrantelor, apar defecte corespunzătoare de câmp vizual. 


Anomia culorilor 


Anomia culorilor este o tulburare izolată a denumirii şi desemnării culorilor 
(Oxbury şi colab., 1969). Beauvois şi Saillant (1985) au descris o tulburare înrudită 
pe care au denumit-o afazie optică pentru culori. Aceasta ar corespunde unei 
disocieri a conexiunilor interemisferice (Geschwind și Fusillo, 1966) (leziune 

occipitală stângă cu hemianopsie laterală omonimă dreaptă şi atingere splenială) 
sau intraemisferice a căilor care leagă cortexul occipito-temporal de ariile poste- 
rioare ale limbajului. Aici se produce izolarea celor două sisteme de stocare 
semantică, unul vizual şi altul verbal. 

În concluzie, termenul de 
anomie a culorilor se referă la 
inabilitatea de a numi culorile în 
contextul performanţelor normale 
la testele de potrivire a culorilor 
sau de producere a culorilor. 
Această tulburare este asociată cu 
alexia pură şi cu hemianopsia ho- 
monimă dreaptă (fig. 63). Aceşti 
pacienţi pot potrivi fragmentele 
de culori şi pot asocia culorile cu 
obiectele (ex., o banană este gal- 
benă). Totuşi, când le prezentăm 
o culoare specifică aceşti pacienţi 
sunt incapabili a o denumi. Acest 
efect este exacerbat de lipsa infor- 
maţiilor contextuale. De exemplu, 
ei pot spune că o banană pe care 
o văd este galbenă, dar nu pot 
numi un spot galben. Datorită 
faptului că leziunea din anomia 
culorilor se asociază cu hemiano- . 
psia omonimă dreaptă şi alexia Fig. 63. Tomografia computerizată relevă prezența unei 
pură s-a sugerat că ea reprezintă mari tumori temporo-occipitale stângi la un bolnav cu an- 
un sindrom de disconexiune. Adică, omie a culorilor, alexie şi hemianopsie omonimă dreaptă. 
în câmpul vizual stâng (ipsilateral 
leziunii) percepţia culorii este normală, dar ea este limitată numai la cortexul vizual 
primar din emisferul drept. Această informaţie perceptuală este blocată de leziunea 
retrosplenială a lobului occipital stâng medial, făcând netransmisibilă informaţia 
emisferei stângi (Tranel şi colab., 1997; Tranel, 2001). 


Agnozia culorilor 


Descrisă de Wilbrand în 1887, această entitate este caracterizată printr-o 
tulburare a recunoaşterii culorilor produsă de leziuni ale lobului parietal inferior 
din emisfera dominantă. Pacientul are difitultăţi în identificarea verbală şi în 
probele de categorizare non-verbală a culorilor, dar testele de percepţie cromatică 

sunt normale (Zeki, 1990). Pentru 
a reuşi un test de categorizare 
non-verbală, cum este culoarea, se 
pot folosi două tipuri de strategii, 
complet distincte, dar care nu se 
exclud reciproc: fie un proces care 
se bazează pe percepţia şi imagis- 
tica vizuală, fie un proces abstract 
care se bazează pe medierea verbală. 
Aşa cum subliniază Beauvois 
şi Saillant (1985), acest fapt implică, 
pe plan metodologic, o definire 
mai riguroasă a ceea ce se nu- 
meşte sarcină vizuală, verbală, sau 
vizuo-verbală, definiţie care se ba- 
zează nu pe cuplul stimul răspuns, 
ci pe strategia cognitivă implicită 
a sarcinii respective. Acesta im- 
plică, de asemenea, pe plan con- 
ceptual, că pentru a putea afirma 
existenţa la un pacient a unui defi- 
Fig. 64. Tomografia computerizată relevă prezenţa unei cit de acces semantic (Beauvois şi 
tumori occipito-temporale stângi la un bolnav cu agnozia Saillant, 1985; Humphreys şi 
culorilor şi obiectelor din hemicâmpul vizual drept. Riddoch, 1987), trebuie să se de- 
monstreze integritatea proceselor 
perceptuale până la locul de stocare semantică vizuală. Un astfel de pacient nu a 
putut fi identificat. 
În rezumat, agnozia culorilor, condiţie rară, este definită prin inabilitatea de 
a regăsi informaţia despre culoare în contextul percepţiei normale a limbajului. De 
exemplu, un pacient cu agnozia culorilor este incapabil să-şi amintească culoarea 
lucrurilor comune (ex., „ce culoare are banana?) şi nici nu poate furniza o listă cu 
obiecte de diferite culori (ex., „numeşte lucrurile cu culoare roşie“). În baza 
pacienţilor bine studiaţi, corelatele neuroanatomice ale agnoziei culorilor includ 
regiunea occipito-temporală unilaterală stângă sau bilaterală. Până acum, locali- 
zarea acestei leziuni nu poate fi separată de cea care provoacă acromatopsia. Totuşi, 
studiile imagistice funcţionale sugerează că ariile asociate cu cunoaşterea culorilor 
se situează probabil anterior şi lateral de ariile asociate cu percepţia culorilor (fig. 64). 
Agnozia culorilor este asociată adesea cu agnozia obiectelor văzute şi cu defectele 
de recunoaştere a categoriilor, în special cu viaţă şi fără (Tranel, 2001; Jones şi 
Tranel, 2001). 

Tulburarea sensibilităţii luminoase 


Recepţia şi discriminarea 
luminii, relevarea deosebirilor de 
intensitate dintre stimulii lumi- 
noşi, diferenţierea luminii de în- 
tuneric constituie funcţia de bază, 
filogenetic cea mai veche a anali- 
zatorului vizual. Ea reprezintă 
însăşi capacitatea de a vedea. 
De aceea, afectarea ei apare în 
cazul lezării regiunilor ariei 17 
Brodmann, ca deficit major, care 
atrage după sine tulburări grave 
şi la nivelul structurilor supe- 
rioare ale percepţiei vizuale. 
Afectarea sensibilităţii luminoase, 
ca şi a celei cromatice, înregis- 
trează grade diferite de profun- 
zime: creşterea pragului senzorial Fig. 65. Rezonanța magnetică relevă prezenţa unei tumori 
absolut inferior, în care caz, de lob occipital, care afecta bilateral aria 17, la un bolnav 
pentru provocarea unei senzaţii cu pierderea capacității vizuale. 
de lumină este necesară o inten- 
sitate semnificativ mai mare a stimulului decât în mod normal; creşterea pragurilor 
diferenţiale, astfel că pentru a putea fi deosebiți şi individualizaţi doi stimuli 
luminoşi, diferența de intensitate dintre ei trebuie să fie de câteva ori mai mare 
decât normal (Gregory, 1973); scăderea generală a nivelului sensibilităţii până la 
apariţia fenomenului de ambliopie; cecitate corticală totală, cu pierderea propriu- 
zisă a capacităţii de a vedea, fenomen care apare în cazul lezării bilaterale a ariei 
17 Brodmann (fig. 65). La unii bolnavi cu cecitate corticală, se constată şi ano- 
zognozia deficitului. Ei nu recunosc că nu văd, iar la întrebările care li se adresează 
evită să se angajeze în discuţie, încercând să se comporte ca şi cum ar vedea. 


Tulburări ale percepţiei obiectuale 


Percepția vizuală este una dintre formele cele mai complexe ale gnoziei 
senzoriale, fiind totodată şi cea mai bogată din punct de vedere informaţional. 

Analiza tulburărilor ei patologice provocate de leziuni organice ale creierului 
(obilor occipitali) prezintă o mare importanţă nu numai pentru clinica neuro- 
chirurgicală, ci şi pentru psihologie, oferind date esenţiale pentru elaborarea unei 
teorii generale a percepţiei. 

Tulburarea integralităţii şi structuralităţii 


Cercetările şcolii gestaltiste (Kohler, Koffka, Wertheimer), ale căror rezultate 
sunt astăzi larg recunoscute, au stabilit că principala caracteristică a percepției, în 
genere şi a celei vizuale, îndeosebi, o constituie structuralitatea şi integralitatea. 
Aceasta rezidă în reflectarea şi conştientizarea obiectelor ca entităţi unitare, inte- 
grale, ireductibile la elementele sau părţile care le compun. În condiţii normale, 
structuralitatea atinge un grad atât de înalt de manifestare, încât face să se realizeze 
imagini perceptive unitare chiar atunci când sunt prezentaţi stimuli slab ordonaţi 
sau structuraţi (de exemplu, figuri lacunare, grupe de puncte, pete de cerneală de 
genul planșelor Rorschach etc.). 

Leziuni ale lobului occipital, localizate la nivelul ariilor asociativ-integrative 
18 şi 19 Brodmann, duc, în primul rând, la afectarea structuralităţii imaginii per- 
ceptive. Aşa cum a rezultat dintr-o serie de cercetări efectuate de Denny-Brown 
(1968) şi Luria (1962), lezarea unilaterală a unei zone întinse a lobului occipital 
provoacă o dezintegrare primară a percepţiei (fig. 66). 

Extinderea leziunii asupra 
zonei simetrice din cealaltă emi- 
sferă duce la destrămarea globală 
a structuralităţii percepţiei, feno- 
men denumit agnozie. În formele 
mai grave ale acestei tulburări, 
bolnavul nu este în stare să 
recunoască nici obiectele cele mai 
simple şi cu atât mai puţin ima- 
ginile lor, deşi le recunoaşte la 
pipăit. (Hecaen, 1972). Ne dăm 
seama că acest fapt nu se dato- 
rează defectelor de memorie, ci 
destrămării structuralităţii percep- 
ției, deoarece bolnavul percepe şi 
denumeşte corect părţi izolate ale 
imaginii sau obiectului prezentat, 
dar nu reuşeşte să le integreze 
într-o imagine unitară adecvată, 


Fig. 66. Tomografia computerizată relevă prezenţa unei „ A $ 
tumori occipitale drepte care afecta ariile 18 şi 19 şi care încercând De calea POOL raționa- 
provoca dezintegrarea percepţiei primare în hemicâmpul mente logice să deducă despre ce 

vizual stâng. este vorba (Alajouanine şi colab., 


1960). 
Este evident că agnozia se extinde şi asupra cuvintelor scrise. Bolnavul 
poate recunoaşte corect literele prezentate separat, dar nu este în stare să citească 
cuvintele (alexie nespecifică sau agnozică; o denumim astfel pentru a o distinge de 


Psihofiziologia şi psihopatologia lobilor occipitali 235 


cea specifică, determinată de destrămarea schemelor articulatorii din afazia 
motorie) şi nici să le scrie (agrafie). 

Trebuie menţionat faptul 
că sistemul legăturilor verbale 
prin intermediul cărora bolnavul 
încearcă să-şi compenseze defi- 
citul său este bine conservat. 
După cum subliniază o serie de 
autori (Luria, 1962; Nielsen, 
1962; Dee, 1970), procesul ana- 
lizei vizuale se transformă într-o 
serie de încercări verbale de a 
descifra semnificaţia obiectuală 
a detaliilor desprinse în per- 
cepţie şi de a le sintetiza într-o 
imagine unitară. În acest caz 
rezultatul analizei este exprimat 
într-o formă categorială. De exe- 
mplu, pus în faţa unei imagini 
reprezentând un câine, un bol- 
nav studiat de noi (fig. 67) a 


Fig. 67. Rezonanța magnetică relevă prezenţa unei tumori 
de lob occipital care prezenta tulburări de integrare într-o 


procedat în felul următor: „aha, imagine unilaterală adecvată a obiectelor prezentate. 
o coadă,..., un picior,...., alt 
picior,...., şi încă alt picior,...., şi acesta este tot un picior,....., o ureche....ăsta 


seamănă cu un bot....cred că este un animal“. 

Bolnavilor cu agnozie vizuală le sunt aproape total inaccesibile probele de 
percepţie constând din imagini mascate (haşurate) sau intersectate. 

Totodată, ei nu reuşesc să reproducă structuralitatea obiectelor cunoscute, 
familiare, nici prin desen. 

Se ştie că pentru a reda corect prin desen un obiect, chiar după memorie, nu 
este suficientă numai completitudinea reprezentării lui, ci şi integritatea percepţiei 
care, în acest caz, trebuie să îndeplinească rolul de conexiune inversă sau co- 
rectoare. Se înţelege atunci că, întrucât la bolnavii cu agnozie vizuală această 
calitate a percepției este destrămată, ei vor realiza desene slab conturale, amal- 
gamate, alăturând şi suprapunând la întâmplare părţile componente. | 

În planul percepţiei vizuale, structuralitatea şi integralitatea rezidă în 
codificarea adecvată de către mecanismele cerebrale corespunzătoare a caracte- 
risticilor şi a raporturilor spaţio-poziţionale dintre diferitele părţi componente, 
astfel încât, între obiect şi imagine, să se stabilească o relaţie de izomorfism. Se 
poate presupune că, din punct de vedere logico-operaţional, cauza agnoziei este 
tocmai alterarea acestui izomorfism, care face ca părţile componente să apară 
dezintegraie, pierzându-și interdependenţa lor reciprocă. 

Datele respective infirmă nu numai modelul asociaţionist care absolutiza 
partea ignorând individualitatea calitativă, ireductibilă a întregului, ci şi pe cel 
gestaltist, care absolutiza întregul, respingând ideea existenţei ca atare a părţilor. 
Analiza agnoziei vizuale, ca şi a altor tipuri de agnozie (tactilă, auditivă) pledează 
în favoarea modelului interacţional-dinamic, potrivit căruia, percepția se realizează 
pe baza interacțiunii dintre părţi: parte-parte, parte-întreg, întreg-parte şi analiză- 
sinteză, „analiză-prin-sinteză“-sinteză etc. Trecerea de la un nivel integrativ inferior 
la altul superior de-a lungul procesului perceptiv nu implică numai transformări şi 
achiziţii de ordin cantitativ, ci şi obţinerea unui produs nou, cu caracteristici 
calitative proprii, ireductibile atât la însuşirile uneia sau alteia dintre părțile com- 
ponente, cât şi la simpla însumare (juxtapunere) a acestora. 

Acest model este susținut şi 
de un alt aspect patologic al per- 
cepțţiei vizuale: agnozia părţilor cu 
păstrarea gnoziei întregului. Cazu- 
rile de acest gen sunt foarte rare. 
Noi am avut ocazia să studiem un 
asemenea caz (fig. 68) (P. Gh. 43 de 
ani, contabil cu studii medii, cu 
tumoră occipitală bilaterală). Bolna- 
vul nu acuza tulburări ale recu- 
noaşterii obiectelor şi nici de citit. 
Deficitul i-a fost surprins oarecum 
întâmplător, în cadrul probei de 
optotip pentru verificarea acuităţii 
vizuale. Bolnavul spunea că vede şi 
distinge formele, dar că nu ştie ce 
reprezintă ele. 

Supus apoi unui examen psi- 
hologic amănunţit, a rezultat că tul- 
burarea “majoră consta în destră- 
marea verigii analitice a percepției. 
Prezentându-i litere (de tipar şi de 


Fig. 68. Tomografia computerizată relevă prezența unei A i : i 
MPa E i mână, mici şi majuscule) şi cifre 
tumori occipitale cu dezvoltare bilaterală predominant . bal l zi 
Stângă la un bolnav care prezenta destrămarea verigii izolate, Sinai DAE TPUSVA AU CICSAIII 
analitice a percepţiei. să le identifice, dând răspunsuri pa- 
rafrazice. Structurile obţinute prin 
combinarea aceloraşi elemente în cuvinte sau numere erau recunoscute fără 
dificultate. Pus însă să reunească literele într-un cuvânt, bolnavul eşua din nou. Din 
planul percepţiei simbolice am trecut la examinarea percepţiei iconice, a imaginilor 
obiectelor familiare. Prezentarea imaginii integrale era urmată de răspuns pe cât de 
prompt, pe atât de corect din partea bolnavului. În schimb, prezentarea imaginilor 

decupate şi solicitarea mai întâi a recunoaşterii părţilor, iar apoi a asamblării 
obiectului s-a dovedit din nou o sarcină nerezonabilă. 

Analiza acestui caz ne-a condus la ipoteza că în percepţie avem de-a face cu 
o anumită autonomie integrativă atât a părţilor, cât şi a întregului, care face ca 
afectarea recunoaşterii într-un plan să nu ducă neapărat şi la afectarea recunoaşterii 
în celălalt plan. Fenomenul respectiv trebuie explicat şi din punctul de vedere al 
amplificării, în cursul evoluţiei, a capacităţii instrumental-adaptative a mecanis- 
melor senzoriale, al creşterii rezistenţei lor la acţiunea factorilor perturbatori, 
inclusiv a celor de ordin patologic. 

În fine, Teuber (1968) a afirmat că agnozia este un percept normal dezbrăcat 
de semnificaţia sa. În cadrul agnoziei vizuale, această definiție implică percepţia 
senzorială normală sau aproape normală, în contextul recunoaşterii perturbate a 
obiectului perceput. De fapt, evaluarea neurooftalmologică şi neuropsihologică 
atentă a relevat că majoritatea pacienţilor cu agnozie vizuală au unele anormalităţi 
de percepţie. Astfel, este util a avea în minte deosebirea făcută de Lissauer în 1890 
între agnozia „asociativă“ şi cea „aperceptivă“. Cea dintâi corespunde agnoziei 
vizuale „pure“ reflectată în definiţia lui Teuber, în timp ce ultima, sau agnozia 
vizuală aperceptivă se referă la anormalitatea recunoaşterii vizuale în care carac- 
teristicile perceptuale sunt atât de proeminente încât domină tabloul clinic. 

Din această cauză este important a deosebi în cursul examinării, defectele de 
numire de cele de recunoaştere. Cheia constă în înţelegerea faptului că un obiect 
poate fi recunoscut fără a fi numit dar nu poate fi numit fără a fi recunoscut. De 
exemplu, un pacient care nu este capabil să pronunţe numele de „elefant“ poate să 
furnizeze alte informaţii care să reflecte recunoaşterea normală (ex., el are corp şi 
coli, este întâlnit la grădina zoologică, la circ, în Africa şi există o poveste cu el 
numită Dumbo) (Damasio şi colab., 2000). Dacă i se cere unui pacient să identifice 
un obiect pe care nu-l poate numi, trebuie să probăm caracteristicile obiectului 
pentru a stabili dacă nu cumva pacientul respectiv are sau nu defecte adevărate de 
recunoaştere. 


Prosopagnozia 


Termenul de prosopagnozie se referă la inabilitatea de a recunoaşte ima- 
ginile feţei persoanelor familiare, prin inspectarea vizuală a feţei. Inabilitatea nu 
poate fi explicată de deficite perceptuale, de limbaj, amnestice sau de confuzie 
generală deoarece alte căi de recunoaştere, cum ar fi vocea, rămân integre. În plus, 
la anumite cazuri, şi citirea şi recunoaşterea obiectelor rămân neafectate (De Haan, 
2002). 

Pierderea capacităţii de identificare a feţelor familiare a fost notată prin anii 
1860, dar nu i s-a dat nici o atenţie până când Bodamer (1947) nu a descris-o ca pe 
o tulburare independentă sub numele de „prosopagnosie“. Această entitate este 

descrisă în clinică, cel mai adesea, în cadrul agnoziei vizuale a obiectelor şi 
imaginilor (Beyn şi Knyazeva, 1962). În cazul în care survine izolat, proso- 
pagnozia se însoţeşte aproape întotdeauna de un deficit campimetric (hemianopsie 
laterală omonimă sau cuadranopsie superioară stângă) şi se asociază adesea cu 
acromatopsie şi cu pierderea memoriei topografice (Aimard şi colab., 1981; 
Tsavaras, 1972). Bolnavul cu prosopagnozie are un sentiment de non-familiaritate 
faţă de persoanele cunoscute pe care le poate identifica după voce (Lhermitte şi 
colab., 1972). Pentru a recunoaşte pe cei apropiaţi, bolnavul foloseşte strategii de 
compensare cum ar fi: analiza mersului, a coafurii, a detaliilor vestimentare. Bol- 
navul poate comite erori grosolane în recunoaşterea monumentelor, a mărcilor de 
automobil sau a animalelor proprii (zooagnozie) (Assal şi colab., 1984). Aceşti 
bolnavi au dificultăţi şi în individualizarea obiectelor ce aparţin aceleiaşi categorii. 
Strategiile de codificare necesare pentru a face discriminarea stimulilor în cadrul 
unei categorii semantice (animale, plante, alimente etc.) poate să varieze în funcţie 
de similaritatea lor vizuală (Farah, 1991). Totuşi, există şi cazuri clinice cu 
tulburare selectivă de recunoaştere a feţelor. Aria care răspunde pentru configuraţia 
feţei este menţionată la subcapitolul de anatomie şi fiziologie. 

Oricum, rezultatele neuro- 
imagistice de până acum relevă 
că aria implicată în procesarea 
feţei este adiacentă ariei impli- 
cată în recunoaşterea obiectelor 
(fig. 69). În general este accep- 
tată existenţa unui sistem specia- 
lizat de procesare a feţelor care 
poate fi fracționat într-un sistem 
responsabil pentru recunoaşterea 
feţelor familiare, altul pentru ana- 
lizarea expresiilor, altul pentru re- 
cunoașterea vârstei şi sexului şi 
altul pentru citirea buzelor. 

Aceste stadii de procesare 
sunt automate şi scapă introspec- 
ției conştiente. 

În concluzie, prosopagno- 
zia (gr. prosopon = faţă) se referă 
Fig. 69. Tomografia computerizată relevă prezenţa unei ră a CE z SOCUDOA ŞC re d 
tumori temporo-occipitale drepte, care afecta girusul fețelor familiare şi a feţei PEOpIUI. 
fusiform de la joncţiunea occipitală până în porţiunea Pacienţii cu prosopagnozie cau- 
mijlocie a lobului temporal, la un bolnav cu proso- zată de leziuni cerebrale câştigate 
pagnozie, discromatopsie şi pierderea memoriei _topo- (ex., stroke, tumori etc.) au şi 

stalice, unele defecte de câmp vizual, 

manifestate de obicei prin cadrantanopsie superioară în ambele câmpuri vizuale. 
Aceşti pacienţi au examene neurologice şi neuropsihologice normale, fără afazie, 
amnezie, demenţă sau tulburări ale funcţiilor executive. Acuitatea vizuală şi 
percepţia vizuală pot fi normale sau aproape normale, deşi au fost descrise şi 
cazuri cu defecte perceptive vizuale care corespund probabil tipului aperceptiv (De 
Haan, 1999). 

În ultimii 15 ani s-a arătat că pacienţii cu prosopagnozie demonstrează 
recunoaşterea nonconştientă a feţelor familiare. Astfel, s-a arătat că pacienţii au 
răspunsuri electrodermale (conductanţa pielii) selective la contactul cu feţele fami- 
liare (dar nu şi în legătură cu cele nefamiliare), deşi respectivii pacienţi sunt 
incapabili a recunoaşte şi identifica feţele familiare. Mai mult, pacienţii cu pro- 
sopagnozie recunosc foarte bine prin percepţia feţelor expresia facială, sexul şi 
vârsta. Uneori defectele de recunoaştere a feţelor se extind şi la obiecte. 

Leziunile asociate prosopagnoziei implică cortexul occipito-temporal. În 
cazul tipului asociativ leziunea este bilaterală iar condiţia (în special vasculară) 
evoluează în stadii (iniţial stroke occipitotemporal unilateral urmat ulterior de 
stroke de partea opusă a creierului). 

În cazul prosopagnoziei de tip aperceptiv leziunea poate fi bilaterală sau, 
uneori, unilaterală. În cazul leziunilor unilaterale afectarea include cortexul occi- 
pitotemporal, substanţa albă subiacentă şi alte regiuni anterioare şi superioare ale 
cortexului asociativ vizual (aria Brodmann 18 şi 19). 

La pacienţii cu prosopagnozie pot fi observate adesea un număr de condiţii 
clinice asociate. De exemplu, la tipul asociativ de prosopagnozie se întâlneşte în 
mod comun acromatopsia şi alexia, în timp ce la pacienţii cu prosopagnozie 
aperceptivă se observă defecte de construcţie şi de atenţie vizuală (Jones şi Tranel, 
2001; Kracke, 1994). 

În ultimii ani a fost descrisă o a treia formă de prosopagnozie denumită 
„prosopagnozie de dezvoltare“ (Kracke, 1994). Prosopagnozia de dezvoltare se 
referă la un defect selectiv de recunoaştere facială care începe în copilărie şi care 
nu este asociat cu nici o leziune structurală identificabilă. Aceste cazuri au 
caracteristici aperceptive semnificative dar au fost publicate şi cazuri cu proso- 
pagnozie asociativă esenţială. Similar cazurilor cu prosopagnozie câştigată, aceşti 
pacienţi recunosc indivizii după mers, voce şi alte caracteristici nonfaciale. Cel 
puţin unul din cazurile studiate a prezentat şi agnozie vizuală a obiectelor. Aceşti 
pacienţi manifestă tulburarea respectivă de recunoaştere a feţei timp de mulţi ani 
chiar şi în faza adultă. 

Similar cazurilor cu prosopagnozie câştigată şi aici a fost demonstrată 
recunoaşterea electrodermală nonconştientă a feţelor familiare. 

Defecte de judecare a stărilor emoţionale 
şi sociale bazate pe stimulii faciali 


După cum s-a notat anterior, pacienţii cu prosopagnozie, în special cei cu 
tipul asociativ judecă adesea în mod normal expresiile emoţionale faciale (de 
fericire, de supărare, de surpriză etc.). Recent, a fost descrisă o disociere, în care 
s-a demonstrat că pacienţii cu leziuni bilaterale ale amigdalei sunt incapabili a 
judeca cu acurateţă expresiile faciale emoţionale, în ciuda recunoaşterii normale a 
identităţii (Adolphs şi colab., 1994; Adolphs şi colab., 1995 şi 1998). 

Într-un alt studiu, Jones şi Tranel (2001) au constatat că pacienţii cu leziuni 
amigdaliene bilaterale prezintă tulburări în aprecierea feţelor inabordabile sau care 
nu prezintă încredere (seriozitate). Aceste caracteristici au venit în sprijinul con- 
ceptului conform căreia amigdala este implicată în evaluarea socială Şi în apre- 
cierea emoţiilor în baza caracteristicilor faciale. Aceste date relevă relaţii 
complexe, complementare şi reciproce între multiple arii ale creierului, în pro- 
cesarea diferitelor aspecte ale informaţiei faciale (ex., identitatea, emoția şi 
valenţele sociale). 


Agnozia obiectului văzut 


În timp ce prosopagnozia este asociată cu un defect de identificare a 
membrilor individuali ai unei clase, termenul de agnozie a obiectului văzut este 
rezervat pacienţilor care au dificultăţi în identificarea entităţilor de la nivelul 
obiectului de bază. Astfel, agnozia obiectului văzut se referă mai mult la un defect 
de recunoaştere vizuală mai mult la nivelul obiectelor nonunice decât la nivelul 
membrilor specifici ai unei categorii. De exemplu, un pacient cu agnozie vizuală 
nu ştie că o vioară este o vioară, că un câine este un câine, sau că o maşină este o 
maşină. Totuşi, pacienţii cu agnozia obiectului văzut pot identifica obiectele prin 
atingere, sunet sau prin caracteristicile mişcării, asigurându-ne prin aceasta că ei 
cunosc obiectele. 

De fapt, în unele cazuri pacienţii pot desena corect obiectele la comandă dar 
sunt incapabili a identifica sau recunoaşte aceste obiecte prin modalitatea vizuală. 
Aceasta este o condiţie rară. Memoria lor este normală, iar persoanele respective 
nu au nici un defect de judecată, de abilitate intelectuală verbală de bază, sau de 
limbaj. 

Condiţiile asociate includ adesea defecte de recunoaştere şi numire a 
culorilor precum şi defecte de citire. Aceşti pacienţi mai pot prezenta şi defecte de 
câmp vizual. Leziunile asociate agnoziei obiectului văzut sunt mai extensive decât 
cele găsite la pacienţii cu prosopagnozie şi includ cortexul occipitotemporal bilat- 
eral, extins dorsal în cortexul asociativ vizual, implicând aproape totdeauna 
substanţa albă subiacentă. 

Este evident că emisferul stâng joacă un rol mai critic decât cel drept în 
dezvoltarea agnoziei obiectului văzut. 


Defecte de recunoaştere a unei categorii specifice 


În ultimii ani au fost efectuate multe cercetări cu privire la diferenţele dintre 
recunoaşierea şi numirea diferitelor categorii conceptuale. Un profil comun, de 
exemplu, se referă la tulburarea recunoaşterii entităţilor vii, cu păstrarea selectivă a 
recunoaşterii entităţilor nevii. 

Tranel şi colab. (1997) au raportat că recunoaşterea defectuoasă a per- 
soanelor este determinată de lezarea regiunii temporale polare drepte, recunoaşterea 
defectivă a animalelor este asociată lezării ariilor occipitale mediale/temporale 
ventrale drepte şi a regiunii occipitale mediale stângi, în timp ce recunoaşterea 
defectivă a uneltelor este asociată lezării joncţiunii occipito-temporo-parietale 
stângi. 


Tulburări de citire (lectură) 


Alexia pură se referă la inabilitatea de a citi cu păstrarea abilității de a scrie. 
Termenul de alexie pură se utilizează mai mult pentru imposibilitatea câştigată de a 
citi, decât pentru disabilitatea de dezvoltare (ultima este cunoscută sub denumirea 
de dislexie de dezvoltare). Aceşti pacienţi nu sunt afazici, nu au defecte de 
memorie, de orientare, intelectuale sau de îndemânare aritmetică verbală. 

În afara hemianopsiei omonime drepte, examenul neurologic este normal 
(Jones şi Tranel, 2001). Pentru evaluarea pacienţilor cu alexie pură punem bolnavii 
să copieze un material tipărit, să scrie o propoziţie după dictare şi una spontan. 
Ultimele două sarcini sunt îndeplinite cu relativă uşurinţă. Totuşi, aceşti pacienţi au 
dificultăţi în copierea propoziţiilor, datorită inabilităţii lor de a citi. Chiar dacă 
copiază corect cuvinte scrise ei nu pot aprecia dacă acestea sunt cuvinte sau litere. 
Ei le văd ca pe nişte forme geometrice seriale. Când prezentarea cuvântului este 
mărită încât să includă o parte largă de câmp vizual, pacientul îl poate citi. 
Leziunile care dau alexie pură sunt situate în lobul occipital stâng şi în substanţa 
albă subiacentă (Barrash, 1998). Aceste leziuni produc defect de câmp vizual 
homonim drept (fig. 70). În mod tipic leziunea se termină în splenium. Din această 
cauză, informaţia vizuală se înregistrează numai în lobul occipital drept, neputând 
trece în emisferul stâng din cauza leziunii retrospleniale. În consecinţă, informaţia 
nu poate fi decodificată de ariile asociative din cortexul parietal stâng care 
înconjoară girusul angular stâng. Când pacientul este rugat să traseze litere cu 
mâna, nu intervine nici o disconexiune dintre cortexul senzorimotor din stânga 
(primeşte inputuri din şi trimite inputuri către mâna dreaptă) şi girusul angular 

stâng. Astfel, informaţia semnificativ lexicală, poate fi transportată şi decodificată 
de conexiunea dintre cortexul senzorimotor din stânga (care răspunde de mişcarea 
mâinii) şi cortexul asociativ parietal (ce decodifică mişcările motorii în unităţi/ 
litere cu semnificaţie lexicală). 

Cheia din aceste cazuri constă în 
faptul că sistemul vizual este bypass-at. 
În situaţia în care cuvintele sunt lărgite 
şi includ o parte mai mare de câmp 
vizual, se produce implicarea şi a sis- 
temului motor al muşchilor vizuali. În 
acest fel, pentru decodificarea stimu- 
lilor vizuali în părţi cu semnificaţie 
lexicală pot fi utilizate mişcările mo- 
torii (Jones şi Tranel, 2002). 

Este posibil ca pacienţii cu ale- 
xie pură să prezinte evidențe electro- 
dermale nonconştiente de recunoaştere 
a cuvintelor. Aceşti pacienţi prezintă 
reacţii emoţionale în faţa cuvintelor cu 
valențe emoţionale înalte evidenţiate 
prin măsurători psihofiziologice. Oricum, 
aceste aspecte nu sunt explorate în 


Fig. 70. Tomografia computerizată relevă prezenţa 
unui mare meningiom occipital stâng care com- 
prima mult şi substanța albă subiacentă la un ; 
bolnav cu alexie şi hemianopsie omonimă dreaptă. Profunzime. 


Tulburarea percepţiei formei, dimensiunilor 
şi mişcării obiectelor 


Aşa cum am arătat, structuralitatea reprezintă o determinaţi intrinsecă a 
obiectelor, care fac ca ele să fie ceea ce sunt şi care stă la baza identificării lor per- 
ceptive. Forma, mărimea şi mişcarea, deşi esenţiale, sunt totuşi însuşiri particulare, 
care în percepţie se relevă ca atare şi care, chiar în condiţii normale, pot suferi 
anumite modificări, denaturări (iluzii). Scotomul este definit ca o arie izolată a 
câmpului vizual în care vederea apare mai săracă (scotom negativ) sau mai bogată 
(scotom pozitiv). Scotomul vizual precedă sau însoţeşte migrena clasică. 

Leziunile lobilor occipitali provoacă însă alterări serioase ale acestor însuşiri 
care fac dificilă, iar uneori total imposibilă, recunoaşterea obiectelor. Întreaga gamă 
a tulburărilor percepţiei vizuale a formei, mărimii (dimensionalităţii) şi mişcării 
obiectelor a fost reunită sub denumirea de metamorfopsii. Fenomenologic, aceste 
tulburări sunt de acelaşi ordin cu iluziile. Dar, spre deosebire de iluziile normale 
sau fiziologice, tulburările produse de leziuni ale regiunii occipitale ale creierului 
nu sunt corectabile, atenuarea sau anularea lor fiind posibilă numai după remisia 
focarelor patologice. 

După Critchley (1953), metamorfopsiile se împart în 7 clase: 1) denaturări 
ale mărimii şi dimensiunilor obiectelor: macropsie, micropsie, deformarea după o 
singură dimensiune (alungire, turtire, îndoire etc.); 2) oblicizarea liniilor (dimensiu- 
nilor) verticale sau orizontale sau şi a unora şi a celorlalte; 3) inversiunile (per- 
ceperea ca în oglindă); 4) alterarea conturului obiectelor (estompare, dublare); 
5) denaturarea culorii obiectelor (acromatopsie), uniformizarea ei; 6) fragmentarea 
contururilor; 7) tulburarea percepţiei mişcării obiectelor în spaţiu. La acestea, auto- 
rul citat a mai adăugat: teleopsia (obiectele sunt percepute îndepărtate şi mici); 
pelopsia (fenomenul opus teleopsiei, adică obiectele sunt percepute mai mari şi mai 
aproape de subiect); pierderea dimensiunii stereoscopice (obiectele sunt percepute 
plat); perseveraţiile (prelungire exagerată a imaginilor consecutive), aloestezia 
optică, în care obiectul este perceput în câmpul vizual opus celui în care este 
prezentat; şi poliopsia care constă în multiplicarea obiectului, bolnavul percepând 
obiectul în mai multe ipostaze sau situaţii. 

Perseverenţa vizuală în timp, sub 
formă de persistenţă sau de recurenţă a 
unei imagini, a fost descrisă de Critchley 
sub numele de palinopsie (paliopsie) (gr. 
palin = iarăşi; opsis = vedere, aspect). Bol- 
navul are impresia că vede trecând din nou 
prin faţa sa o persoană pe care a văzut-o cu 
cinci minute înainte (fig. 71). 

Perseverarea vizuală în spaţiu 
(illusory visual spreading) este un fenomen 
semnalat mai rar. În astfel de situaţii, bol- 
navul vede cum pe faţa interlocutorului său 
se întind dungile de pe puloverul acestuia. 
Aceste fenomene au fost asociate cu leziuni 
posterioare drepte, cu sau fără deficit 
campimetric şi nu răspund la administrarea 
de anticonvulsivante (Cummings şi colab., 
1982). 

În consecinţă, termenul generic de 
metamorfopsie se referă la transformarea Fig. 71. Tomografia computerizată relevă o 
unei imagini care afectează forma acesteia tumoră occipitală dreaptă (meningiom) la un 
(dismorfopsie), dimensiunea ei (macropsie POlNaY cu palinopsie (poliopsie) şi hemi- 

SN SA , A - : „ anopsie laterală stângă la care imaginea vi- 
ŞI micropsie), culoarea (discromatopsie) şi zuală persista după îndepărtarea obiectului. 
poziţia în raport cu subiectul (teleopsie, Bolnavul prezenta şi halucinaţii vizuale ele- 
pelopsie şi inversiune). De asemenea, sunt mentare, 
descrise iluzii de strălucire şi de scintilaţie, 
de multiplicare (poliopsie) sau de fragmentare a obiectului, precum şi diverse iluzii 
de mişcare. 

Înainte de a se atribui iluzia optică unei disfuncţii a intersecţiei temporo- 
parieto-occipitale, este necesar să se elimine leziunile periferice ale căilor vizuale 
senzoriale şi oculomotorii sau o leziune vestibulară (Bender, 1977). Trebuie notat 
că metamorfopsiile asociate patologiei corticale pot să nu afecteze decât o singură 
categorie de obiecte, de exemplu feţele persoanelor (Brust şi Behrens, 1977). 


Halucinaţiile vizuale 


Halucinaţiile din schizofrenie şi din psihozele afective sunt rareori pur vi- 
zuale (Kaplan şi Sadock, 1985). Hecaen rezervă termenul de halucinoză vizuală, 
halucinaţiilor vizuale care se datorează unei leziuni structurale sau unei perturbări 
fiziopatologice a intersecţiei temporo-parieto-occipitale (Ajuriasaguerra şi Hecaen, 
1964). Se disting două tipuri de halucinoze manifestate prin fenomene de „eli- 
berare“, continue sau paroxistice (release hallucination) care survin într-o zonă de 
disfuncţie a câmpului vizual, şi fenomene paroxistice de natură epileptică. Fe- 
nomenele de „eliberare“ se observă în special în leziunile cerebrale posterioare de 
natură ischemică (Lance, 1976), iar fenomenele ictale sugerează cel mai adesea 
leziuni tumorale. 


Delirul şi agitația 


Horenstein şi colab. (1967), Me- 
dina şi colab. (1974) şi Awada şi colab. 
(1984), au descris cazuri autopsiate, cu 
delir instalat acut, însoţit de agitaţie şi 
accese de agresivitate cauzate de 
encefalomalacii uni- sau bilaterale ale 
cortexului occipital şi temporal inferior. 
După constatările noastre şi ale lui 
Mesulam şi colab. (1976), delirul şi 
agitația apar mai frecvent după leziuni 
posterioare drepte şi pot evolua spre 
demenţă ireversibilă (fig. 72). 


Fig. 72. Tomografia computerizată relevă prezenţa 
unui ramolisment cerebral predominant temporo- 
parieto-occipital drept, la un bolnav cu tromboză 
de arteră cerebrală medie care prezenta delir, agre- După Borncaud (1969) epilepsia 

sivitate şi agitaţie. occipitală se manifestă prin iluzii şi 


Epilepsia occipitală 

halucinaţii, modificări tonice şi clo- 
nice ale capului şi ochilor, în- 
chiderea pleoapelor sau fluturarea 
pleoapelor, tulburări vegetative, ti- 
mice şi de automatism atunci când 
descărcarea se răspândeşte de la un 
focar infracalcarin spre regiunile 
temporală şi limbică, şi tulburări 
senzitivo-motorii lateralizate atunci 
când există o extindere parietală 
pornită de la un focar supracalcarin. 
Când fenomenele vizuale pot ac- 
ționa ca un factor declanșator al 
unei epilepsii nefocalizate se vor- 
beşte despre o epilepsie reflexă 
vizuală (Gastaut şi Tassinari, 1966). 

Halucinaţiile pot fi elemen- 
tare, figurate simple şi complexe 
onirice (dreamy state). Halucinaţiile Fig. 73. Tomografia computerizată relevă prezenţa unui 
elementare sub formă de fulgere, meningiom occipital drept la un bolnav cu epilepsie 
culori, lumini, forme geometrice occipitală manifestată prin crize tonice şi clonice ale 


Ă capului și ochilor, închiderea pleoapelor şi halucinaţii 
adesea animate pot fi provocate de clesneatăra. 


stimularea ariilor 17, 18 şi 19. Cel 
mai adesea, imaginile sunt percepute în hemicâmpul controlateral focarului 
epileptogen (fig. 73). 

Halucinaţiile figurate simple influențate adesea de experienţele perceptuale 
anterioare (Ajuriaguerra şi Hecaen, 1964) sunt asociate cu o descărcare a ariilor 
vizuale asociative dreaptă sau stângă şi nu sunt, în general, lateralizate. 

Halucinaţiile complexe onirice şi sub formă de amintiri îşi au originea în 
structurile temporale, în special drepte (Jones, 1974; Penfield şi Perrot, 1963). 


Tulburări combinate optico-motorii 


În 1909, Balint a descris un caz de lezare occipito-parietală bilaterală, care 
prezenta un tablou simptomatologic aparte, căruia ulterior i s-a dat numele de 
sindrom Balint. 

În componenţa acestui sindrom intră trei simptome principale: paralizia 
psihică a privirii sau apraxia oculară; ataxia optică; simultanagnozia cu neatenție 
vizuală sau dezorientare vizuală. 

Primul simptom (paralizia psihică a privirii) se caracterizează prin dezor- 
ganizarea programelor executive ale mişcărilor ocular voluntare de inspecţie şi 

explorare a câmpului perceptiv extern, cu conservarea motilităţii oculare reflexe. 
Acesta determină serioase tulburări ale percepţiei şi aprecierii distanțelor (între 
două obiecte, între bolnav şi obiect) şi reducerea câmpului vizual până la a 
cuprinde un singur obiect. Privirea bolnavului vagabondează la întâmplare pe 
obiectele din jur şi întâmplător, când se fixează asupra unuia, celelalte dispar 
complet din sfera percepţiei. 

Menţionăm însă că perimetrul vizual, aşa cum se determină el după metoda 
campimetriei, se menţine în limitele mediei normale. 

Paralizia psihică a privirii a fost asimilată de unii, poate în mod greşit 
(Damasio, 1980) cu apraxia privirii. În cadrul observaţiilor din literatură adunate de 
Eysette (1969), mişcările oculare automate-reflexe sunt normale, cu excepţia 
cazurilor comunicate de Holmes. 

Cortexul frontal este cel care conduce generarea de sacade oculare, în timp 
ce cortexul occipital răspunde de urmărire şi fixare. În mod normal, cortexul fron- 
tal exercită o acţiune inhibitorie asupra fixării induse de cortexul occipital. Fixarea 
spasmodică, care poate merge până la magnetizarea privirii, ar fi, în cadrul acestui 
model, rezultatul leziunilor occipitale (De Renzi, 1982). 

Experiențele pe animale au arătat ulterior că mai multe structuri cerebrale, 
interconectate, participă la producerea mişcărilor oculare: coliculii superiori, aria 
oculomotorie frontală (aria 8), ariile striată şi peristriată (ariile 17, 18 şi 19) şi 
cortexul parietal posterior (aria 7). 

Bazele fiziopatologice ale paraliziei psihice a privirii sunt departe de a fi 
elucidate, dar implică fără îndoială relee transcorticale precum şi căi de proiecţie 
cortico-subcorticale ce pun în relaţie constantă aferenţele vizuale cu aferenţele 
vizuo-motorii (Douglas şi colab., 1993). 

Cel de-al doilea simptom (ataxia optică) constă în perturbarea coordonării 
optico-manuale şi în dificultatea bolnavului de a apuca obiectul pe care-l fixează cu 
privirea. Pentru a reuşi într-o asemenea probă, bolnavul trebuie să efectueze o 
mişcare bruscă de apucare a obiectului, imediat ce l-a observat. Întârzierea pentru 
câteva secunde sau încetinirea mişcării, deja nu mai asigură atingerea obiectivului. 
Tulburarea respectivă poate fi mai accentuată pentru mâna dreaptă (ca în cazul 
princeps Balint) sau pentru mâna stângă (Hecaen şi colab., 1952; Botez şi colab., 
1971). Ataxia vizuomotorie afectează una dintre mâini sau ambele în funcţie de 
faptul dacă leziunea parietală posterioară este uni- sau bilaterală (Randot şi colab., 
1977). La om s-a propus un efect de lateralitate (Vighetto şi Perenin., 1981): 
leziunea de partea dreaptă ar afecta mai curând hemispaţiul controlateral (ataxie 
optică uni- sau bimanuală), iar leziunea stângă ar afecta -mai ales mâna 
controlaterală cortexului deteriorat. Experimental s-a dovedit că leziunea parietală 
posterioară afectează cinetica mişcării: durata, viteza, decelerarea (Jakobson şi 
colab., 1991). | 

Paillard şi Beaubation (1978) şi Jeanneros şi Rosetti (1993) disting două 
etape în gestul de apucare: 1) proiectarea braţului spre ţintă (corespunde com- 

ponentei balistice), urmată de corectarea terminală a mişcării de indicare 
ziţionarea pregătitoare a mâinii în vederea apucării obiectului. 
Hyvarinen (1982) a demonstrat existenţa la maimuţă, în aria 7, a unui 
funcţional de neuroni, care sunt în mod preferenţial responsabili de mişcări 
care le execută braţul către ţintă (neuroni de proiecţie). Alte celule sunt activate 
prinderea obiectului, de urmărirea manuală, sau exclusiv de actul de Privire şi i 
atingere etc. e 
În sfârşit, cel de-al treilea simptom (inatenţia vizuală sau simulț 
rezidă în îngustarea considerabilă a sferei de cuprindere a atenţiei). 
Tulburarea vizuală a atenţiei, sau simultan agnozia provoacă o reduc 
concentrică a câmpului vizual funcţional: bolnavul este incapabil să vadă q îmi 
obiecte în acelaşi timp. Dacă vede un obiect plasat în fovee îl poate tecunoa uă 
indiferent de talia acestuia, dar este incapabil să detecteze o a doua ţintă prezen E, 
simultan, la o distanţă de numai câţiva milimetri de prima, în câmpul ae, 
periferic (Eysette, 1969). Bolnavul este atent doar pe axa de fixare a Privirij . 
întâmplă să fie mai uşor percepute obiectele mari, aflate la distanţă, decât ă e 
mici, dar apropiate. Un bolnav descris de Hecaen (1972) se comporta ca un orp ele 
timpul mersului tatonând spaţiul cu mâinile întinse înainte. Dar chiar şi aşa, e în 
s-a lovit cu fruntea de o uşă de sticlă: în acelaşi timp însă, bolnavul Tosca 
distingea foarte bine o scară situată la capătul unui culoar, la distanță de peste 15 d 
După opinia noastră, fenomenul de slăbire şi reducere a sferei de dea 
centrare a atenţiei trebuie explicat prin efectul de dezactivare locală, ca ia A 
unor blocaje pe care focarul patologic le creează influențelor SRAA (Sistemul : 
reticulat activator ascendent) de la nivel diencefalic. ui 
După alţi autori această tulburare ar fi secundară unui defect de mobili 
(Verfaellie şi colab., 1990), de menţinere (Rizzo şi Robin, 1990) sau de Concenira e 
a atenţiei. După Coslett şi Saffran (1991) acest defect ar fi rezultatul unui defici ii 
integrare a proceselor care permit să se identifice obiectul şi cele care codifi S 
localizarea spaţială a acestuia. "lică 
Cele trei simptome care alcătuiesc sindromul Balint pun şi mai 
evidenţă rolul componentelor oculomotorii în percepţia obiectuală 
Acestea îndeplinesc două funcţii esenţiale: de inspecţie - fixare - e 
obiectului; de calchiere şi reproducere, după principiul asemănării iz 
punctelor nodale care determină conturul şi forma obiectului. Alterar, 
dintre aceste două funcţii atrage după sine tulburarea serioasă a perce 
obiectuale. 
La bolnavii care suferă de tulburări ale motilităţii oculare, tulburarea 
cierii distanțelor relative şi absolute între două obiecte, sau de la un Obiecţ în 
cu subiectul, precum şi dificultăţile de apreciere a mărimii şi taliei obiecţ i, 


elor şi 
vederii în profunzime au fost descrise de Holmes (1918) şi Holmes şi Ha x 
(1919). Troy 


Şi 2) po- 


ânagnozia 


Pregnant în 
Complex 
XPlorare 5 
Omorfice, a 
ca Oricăreia 
Pţiei Vizuale 

În concluzie, simptomatologia complexă pentru diagnosticarea sindromului 
Balint include simultanagnozia (cunoscută şi ca dezorientare vizuală), ataxia optică 
şi apraxia oculară. 

Simultanagnozia se referă la inabilitatea de sintetizare a caracteristicilor se- 
parate ale câmpului vizual într-un tot semnificativ. Aceasta reprezintă caracteristica 
de bază a sindromului Balint. Pentru stabilirea acestui aspect al sindromului este 
necesară auto-raportarea pacientului. 

În mod tipic pacientul va descrie caracteristici ale obiectelor ca „venind şi 
ieşind din câmpul vizual“ sau aflându-se „uneori colo, alteori nu“. Percepția unui 
obiect în câmpul vizual este limitată adesea la sesizarea unor părţi mici ale 
acestuia. Tipic, percepțiile greşite se bazează pe părţile obiectelor, iar clinicianul 
abil poate determina caracteristicile obiectelor care sunt utilizate de pacient pentru 
generarea răspunsurilor. 

A doua caracteristică esen- 
țială pentru diagnosticarea sindro- 
mului Balint este ataxia optică. 
Ataxia optică se referă la inabi- 
litatea ajungerii la ţintă prin ghi- 
dare vizuală. Examinarea acestui 
semn constă în punerea subiectului 
să indice (arate) sau să atingă de- 
getul examinatorului printr-o mişcare 
balistică rapidă. Pacienţii cu ataxie 
optică adesea greşesc ţinta sau se 
apropie încet de ţintă cu mâna lor. 
Ataxia optică este observată şi când 
pacienţii doresc să atingă un obiect 
din spaţiu (ex., un creion sau mân- 
carea). Aceşti pacienţi aproximează 
ținta după care târăsc lent degetele 
pentru a ajunge la obiectul dorit. 
Este necesar ca aceşti pacienţi să 
aibă dificultăţi de ghidare vizuală. 


Fig. 74. Tomografia computerizată relevă o mare : | 

tumoră chistică parieto-occipitală dreaptă (astrocitom) la De „exemplu, cu ochii închişi, un 

un bolnav cu sindrom Balint. pacient cu ataxie optică poate in- 

dica exact sursa unui zgomot. De 

asemenea, ataxia optică cunoscută şi sub numele de ataxie motorie vizuală, poate fi 
întâlnită la unii pacienţi şi izolat, fără simultanagnozie şi apraxie oculară. 

Apraxia oculară poate fi definită ca inabilitatea de îndreptare a privirii către 

un stimul vizual nou. Aici pacientul este rugat să fixeze diferite obiecte din mediul 

înconjurător imediat, timp în care examinatorul ia notă de uşurinţa cu care este 

îndeplinit acest ordin. Pacienţii cu apraxie oculară au mişcări oculare ce reflectă 

inabilitatea de a-şi îndrepta privirea către un nou obiect. Încet ei ajung să-şi fixeze 
privirea. Mişcările sacadate pe care aceşti pacienţi le fac pentru focalizarea unui 
nou obiect sunt complet inexacte sau sunt mai lungi şi mai puţin corecte decât cele 
ale persoanelor normale. Acest al treilea semn al sindromului Balint este cunoscut 
şi sub numele de paralizie psihică a privirii. 

Leziunile asociate sindromului Balint se află în cortexul asociativ vizual 
occipitoparietal (în partea superioară a ariilor Brodmann 18 şi 19) (fig. 74). Un 
sindrom Balint complet poate fi întâlnit numai la bolnavii cu leziuni bilaterale. 
Leziunea este localizată la nivelul zonei de graniţă dintre arterele cerebrale pos- 
terioare şi cerebrale medii. Adesea, leziunea apare şi în cazul fenomenului brusc de 
hipotensiune din timpul stopului cardiac. Oricum, acesta este un defect care 
interesează fluxul vizual dorsal. Uneori este implicată aria 17 sau aria 39. Defectul 
de câmp vizual nu este necesar dar uneori câmpul vizual inferior poate fi secţionat 
(Jones şi Tranel, 2002). 


Neglijarea câmpului vizual 


În 1884, Loeb a publicat o lucrare cu privire la tulburarea vizuală ce urma 
ablaţiei experimentale a creierului câinilor. În aceasta şi în următoarele două 
lucrări, Loeb (1885 şi 1886) a descris pentru prima dată răspunsurile animalelor 
operate la stimularea vizuală bilaterală dublă. Autorul a notat că efectul cel mai 
imediat al distrucţiei unilaterale a unui emisfer cerebral a constat în producerea 
hemiambliopiei controlaterale în care animalul nu răspundea deloc la stimuli 
adresaţi părţii respective. Dacă autorul introducea simultan în ambele câmpuri 
vizuale câte o bucată de carne, animalul operat în emisferul stâng lua fără excepţie 
bucata de carne din stânga. Totuşi, în cursul primului stadiu al recuperării, câinele 
nu percepea obiectele aduse lent în câmpul vizual afectat dar putea răspunde 
obiectelor oscilante sau celor introduse rapid în câmp. 

Extincţia vizuală apare atunci când un bolnav identifică şi localizează o ţintă 
prezentată separat, în fiecare hemicâmp, dar în cazul unei duble stimulări simultane 
nu poate raporta decât stimulii prezenţi în hemicâmpul ipsilateral leziunii. Acest 
fenomen a fost observat mai des în cursul recuperării unei hemianopsii omonime 
laterale sau altitudinale. 

Neglijarea poate fi definită ca „lipsită de raportare, răspundere sau orientare 
la stimuli noi, semnificativi prezentaţi de partea opusă leziunii cerebrale, la cazurile 
la care acest neajuns nu poate fi atribuit unor deficite motorii sau senzoriale“ 
(Jones şi Tranel, 2001; Tranel, 2001). 

În modalitatea vizuală, cea mai comună formă de neglijare este neglijarea 
hemispaţială. Caracteristica esenţială a neglijării spaţiale se referă la faptul că 
pacientul ignoră obiectele din hemicâmpul vizual controlateral leziunii în absenţa 

implică un defect de învăţare sau de achiziţionare a noilor date. Pacienţii cu o 
astfel de tulburare se pierd în locuri noi, nu pot învăţa noi trasee şi nu pot 
reconstitui din memorie rutele pe care le utilizează. Caracteristicile clinice asociate 
pot include neglijarea hemispaţiului stâng, secţionarea câmpului vizual stâng şi 
dispraxia constructivă. Aceşti pacienţi nu sunt afazici şi nici nu au tulburări ale 
funcţiilor executive şi de atenţie. Aceşti bolnavi au afectată memoria vizuală dar nu 
şi cea verbală, iar leziunea localizată în aria occipito-temporală medială dreaptă in- 
clude girusul lingual şi girusul parahipocampic (fig. 75). Agnozia topografică 
anterogradă este descrisă în cazul disfuncţiei parietale drepte şi a disfuncţiei 
occipito-temporale mediale stângi, dar în astfel de situaţii fenomenele clinice sunt 
tranzitorii şi mai puţin severe. 

Dezorientarea topografică retrogradă se referă la inabilitatea pacientului de a 
recunoaşte locurile şi rutele topografice spaţiale bine cunoscute, cum ar fi camera 
din casa sa, strada pe care locuieşte, casa şi magazinele. Pentru a deosebi această 
tulburare de defectele aperceptive severe este important de notat că pacienţii cu 
dezorientare topografică retrogradă nu pot descrie din memorie în termeni verbali 
scene, locuri şi trasee familiare. În general, leziunea asociată acestei tulburări care 
include cortexul occipitotemporal medial din emisferul drept deconectează cortexul 
vizual primar de cortexurile asociative de ordin înalt. 


Tulburarea abilității de a construi 


Abilitatea de construcţie poate fi definită prin aptitudinea de a manipula 
materiale în vederea realizării unei construcţii finale plănuite. 

Localizarea leziunii care dă defecte în abilităţile constructive se află în 
cortexul occipital drept şi în cortexurile vizuale asociative adiacente. În cazul 
leziunilor ventrale defectul mai mare se produce în componenta perceptuală, iar în 
cazul leziunilor dorsale defectul mai mare se situează la nivelul relaţiilor spaţiale. 
Uneori, pot fi întâlnite tulburări de construcţie şi la bolnavii cu leziuni stângi situ- 
ate în aceleaşi locuri, dar aceştia au adesea afazie fluentă şi defecte de construcţie 
mai mult tranzitorii, determinate de lipsa aprecierii relaţiilor spaţiale, cu păstrarea 
percepţiei vizuale (Farah, 2001; Heilman şi colab., 1993). 


Deficite ale imageriei mintale 


Imageria vizuală mintală se referă la evocarea imaginilor vizuale din „ochiul 
minţii“ în absenţa senzaţiei retiniene sau a unui stimul vizual extern, 

Primele studii au demonstrat că pacienţii cu diferite tipuri de deficite ale 
funcţiilor vizuale de ordin înalt (ex., acromatopsia şi neglijarea spaţială) tind a avea 
deficite similare şi în imageria mintală (Damasio şi colab., 2000). De exemplu, 

când punem un pacient să-şi imagineze o plimbare pe o stradă principală cunoscută 
şi să descrie clădirile, cel cu neglijare vizuală hemispaţială stângă enumeră numai 
construcţiile din partea dreaptă a străzii. Când îl rugăm să se întoarcă pe aceeaşi 
stradă, acelaşi pacient descrie numai casele pe care anterior le-a neglijat. şi 
pacienţii cu deficite în percepţia culorilor determinate de leziuni cerebrale, prezintă 
tulburări în imaginarea culorii obiectelor. 

Leziunile care dau deficite de imagerie vizuală sunt localizate primar în 
cortexul asociativ vizual (ariile 18 şi 19) precum şi în cortexurile asociative mai 
anterioare. Totuşi, studiile recente de IRM funcţional sugerează că în imageria 
mintală este implicat mai activ cortexul vizual primar (aria 17) (Ariel şi Sadeh, 
1996). 

Tehnicile neuroimagistice sofisticate au lămurit multe probleme de anatomie 
şi fiziologie a lobului occipital. Astfel s-a constatat că lobul occipital drept este 
implicat în cuprinderea pattern-urilor vizuale complexe, a feţelor şi a relaţiilor 
topografice fără intervenţia vorbirii. 

La testele neuropsihologice memoria vizuală este afectată dar memoria 
verbală este normală. Leziunea se află localizată în aria occipitotemporală medială 
de partea dreaptă şi include girusul lingual şi girusul parahipocampic. 

Lobul occipital stâng analitic intervine - de preferinţă - în decodarea 
simbolurilor videografice şi în operaţiile de categorisire semantică (Botez, 1996), în 
citire şi în recunoaşterea culorilor. 

În sistemul vizual a fost observată şi o netă dihotomie. Astfel s-a demonstrat 
că sistemul vizual este compus din două segmente majore: un sisiem superior (dor- 
sal occipitoparietal), care are sub dependenţa sa relaţiile vizuale spaţiale şi de 
construcţie şi un sistem inferior (ventral, occipitotemporal) ce deserveşte 
recunoaşterea obiectelor. Lezarea acestor arii corespunde diferitelor sindroame deja 
amintite. 

AFAZIILE 


Introducere 


În lumina cercetărilor contemporane, limbajul este interpretat ca un sistem 
comunicaţional înalt organizat şi integrat. 

Termenii de comunicare, vorbire, limbaj şi vocalizare nu trebuie utilizaţi 
interşanjabil, deoarece în practică, adesea sunt greu de deosebit. 

Comunicarea se referă la abilitatea generală de a influenţa (informa) ceilalţi 
indivizi din aceeaşi specie (oameni, comunităţi sociale etc.) cu ajutorul semnalelor. 
Comunicarea implică sesizarea, recepţionarea, transmiterea şi prelucrarea informa- 
țiilor necesare desfăşurării proceselor de reglare a sistemelor biologice. Organismul 
uman dispune de un sistem extrem de complicat de rețele informaţionale şi de 
comunicaţii. Informaţia reprezintă una din nevoile fundamentale ale organismelor. 
La om, primul progres în acest domeniu l-a constituit apariţia limbajului, al doilea 
- apariţia scrisului, al treilea - apariţia tiparului şi al patrulea - explozia infor- 
maţională. 

Limbajul este o formă de comunicare simbolică, câştigată spontan într-o 
anumită perioadă critică a dezvoltării. Apariţia graiului articulat este, pe bună 
dreptate, considerată un salt crucial, în trecerea de la animalitate la umanitate. 
Cuvântul, alături de unealtă, a devenit unul din factorii fundamentali ai dezvoltării 
psihice a omului. 

Important de subliniat este faptul că competența lingvistică a creierului se 
cere a fi fructificată din primele zile după naştere, altminteri ea diminuă şi, ne- 
solicitată până la vârsta de 14 ani, dispare cu totul. Faptul a fost demonstrat prin 
analiza celor câteva cazuri de copii pierduţi în junglă şi găsiţi la vârste relativ mari. 
Cei care au depăşit vârsta de 15 ani, cu toate strădaniile, nu au mai putut fi 
verbalizaţi. La vârste fragede este facilitată şi învăţarea limbilor străine; mai târziu, 
competenţa creierului pentru acestea diminuă, adultul învățând, în principiu, mai 
greu decât copilul oricare limbă străină. Baza genetică a apariţiei şi dezvoltării 
limbajului (verbal) este relaţia de comunicare. Aceasta presupune existența şi 
interacţiunea a minimum doi indivizi care emit şi recepționează reciproc mesaje 
unul altuia. 

Individul izolat, neintegrat în situaţia de comunicare, nu este capabil să-şi 
elaboreze nici cele mai elementare structuri verbale. 

Verbalizarea, adică fixarea în cuvânt, în calitatea lui de semn (cod) a 
produselor reflectării psihice (imagini, construcţii mintale mai complexe de genul 
noţiunilor, stărilor emoţionale etc.) s-a impus ca un principiu esenţial al organizării 
activităţii cerebrale. Pe baza cuvântului, ca purtător de semnificaţii şi substitut 
(reprezentant al obiectelor şi fenomenelor concrete din jur), se încheagă un com- 
plex sistem de legături temporare, care se exteriorizează prin cel mai complex tip 
de comportament din câte a „imaginat“ evoluţia - comportamentul verbal. 

Vorbirea este manifestarea articulatorie a limbajului. 

În general, există şapte constituenți ai limbajului, lateralizaţi diferențiat în 
cele două emisfere ale creierului. Ei sunt următorii: fonologia, morfologia, sintaxa, 
semantica, prozodia, aspectele pragmatice şi discursul. 

Fonologia, un constituent larg care aparţine în mod categoric emisferei 
sâni, se referă la vorbirea legată de foneme (sunete). Fonemele sunt cele mai mici 
unităţi sonore ale limbii, transportatoare de semnificaţie. 

Morfologia se referă la însemnătatea părţilor de vorbire şi la flexiunea lor 
(cuvinte, fragmente de cuvinte cum ar fi morfemele, care sunt cele mai mici 
elemente din structura morfologică a cuvintelor cu sens lexical sau gramatical de- 
terminat individual). Fonemele sunt combinate în morfeme sub controlul emisfe- 
rului stâng. 

Sintaxa se ocupă de regulile de construcţie gramaticală a propoziţiilor ŞI 
frazelor. Ea se află sub controlul emisferului stâng. 

Semantica este ramura lingvistică care studiază sensul şi semnificaţia cu- 
vintelor, precum şi evoluţia acestor sensuri. Semantica relevă însemnătatea formală 
a unui şir de morfeme la care emisferul stâng contribuie cu semnificaţia denotativă, 
iar emisferul drept cu semnificaţie conotativă, contextuală sau asociativă. Denotaţia 
se referă la sferă şi semnificaţie, în timp ce conotaţia se referă la sursele colaterale 
ale unui cuvânt în opoziţie cu sensul lui fundamental. Prin urmare, semantica se 
referă la semnificaţia cuvintelor şi lexiconului din dicţionarul intern. 

Prozodia, sau aspectul suprasegmental, implică variațiile fonologice din li- 
mitele unor categorii, care nu schimbă însemnătatea denotativă atunci când fur- 
nizează o semnificaţie în plus conotativă sau interpretativă. 

Astfel, în modificarea înălţimii, ritmului, accentului, intonaţiei, posturii şi 
expresiei, emisferul drept aduce o contribuţie însemnată în extinderea aspectelor 
semnificației. 

Aspectele pragmatice se referă la practicile de care dispunem pentru expri- 
marea limbajului sub formă de glumă, ironie, metaforă, sarcasm sau context. 
Aceste aspecte se află sub dependenţa. emisferului drept, iar lezarea lui poate crea 
probleme în înţelegerea conotativă sau a aspectelor cu stări emoţionale deosebite 
(umor, tristeţe). 

Discursul se referă la utilizarea elementelor de mai sus pentru a crea 
expresia organizată şi logică a gândurilor. 

Procesarea limbajului are o bază neuroanatomică foarte clară. În termeni 
simpli, recepţia limbajului vorbit începe să fie procesată de sistemul auditiv care 
are la bază cohlea, după care continuă cu o serie de căi ce ajung la trunchiul cere- 
bral şi cortexul auditiv al girusurilor Heschl din fiecare girus temporal superior. 
Decodificarea sunetelor în informaţie lingvistică se face la nivelul părţii posterioare 
a girusului temporal superior stâng, adică în aria Wernicke (aria 22 Brodmann), 
care are acces la o reţea corticală asociativă ce precizează semnificaţia cuvintelor. 

Informaţia pentru vorbirea spontană şi repetată, adică informaţia auditivă, 
este transmisă apoi ariei Broca din partea posterioară a girusului frontal inferior. 
Această arie corticală programează neuronii cortexului motor adiacent care iner- 
vează gura şi laringele prin intermediul axonilor care coboară în nucleii nervilor 
cranieni din trunchiul cerebral. 

Citirea reclamă percepţia stimulilor vizuali ai limbajului de către cortexul 
occipital şi corelarea acestora cu informaţia auditivă a limbajului prin intermediul 
cortexului asociativ intermodal al girusului angular. 

Scrierea implică activarea neuronilor motori care participă la inervarea 
mâinii şi braţului. 

Aceste căi, şi bineînţeles altele, constituie circuitele corticale ale înţelegerii 
şi exprimării limbajului. În plus, alţi centri corticali implicaţi în procesele cognitive 
trimit proiecţii în cortexul primar al limbajului, influențând conţinutul acestuia. În 
fine, şi structurile subcorticale joacă un rol mare în funcţia limbajului. 

Talamusul, un releu pentru sistemul reticulat activator, pune în stare de alertă 
cortexul limbajului, astfel încât lezarea talamusului dominant produce frecvent 
tulburări de limbaj. Nucleii ganglionilor bazali sunt implicaţi în funcţia motorie, iar 
nucleul caudat şi putamenul perticipă şi la realizarea funcţiei expresive a vorbirii. 
Deşi limbajul este un fenomen care aparţine tradiţional emisferului stâng, datele 
recente relevă şi contribuţia evidentă a emisferei drepte (Dănăilă şi colab., 1990). 

Faptul că porţiuni atât de întinse din creierul uman sunt implicate în limbaj, 
sugerează că limbajul joacă un rol mult mai mare decât comunicarea. De fapt, 
limbajul este implicat profund în modelarea de către indivizi a realităţii. 

Studierea tulburărilor limbajului implică analizarea celor mai importante 
atribute umane manifestate prin abilitatea de a comunica prin simboluri comune, 
caracteristice. | 

Afazia este definită ca tulburare a limbajului apărută secundar lezării creie- 
rului. Afazia se deosebeşte de tulburările congenitale de dezvoltare a limbajului 
numite disfazii. | 

Termenul. de disfazie este aplicat tulburărilor de dezvoltare a limbajului, dar 
şi afaziei incomplete sau parţiale. 

Afazia este mai degrabă o tulburare a limbajului, decât a vorbirii. Vorbirea 
este reprezentată de fonație şi de articularea sunetelor limbajului, iar limbajul este 

reprezentat de un sistem complex de comunicare a simbolurilor şi a regulilor de 
utilizare a lor. Afazia se deosebeşte de tulburările motorii de vorbire în care 
includem dizartriile, disfoniile (tulburările vocii), bâlbâiala şi apraxia vorbirii. 
Dizartriile sunt tulburări de articulare ale sunetelor. Ele rezultă din perturbarea 
mecanică a limbii şi laringelui sau se datorează unor afecţiuni neurologice în care 
pot fi incluse disfuncţiile muşchilor, ale joncţiunilor neuromusculare, ale nervilor 
cranieni, ale celulelor cornului anterior al bulbului, ale tracturilor corticobulbare, 
ale conexiunilor cerebeloase şi ale ganglionilor bazali. 

Apraxia vorbirii este sindromul în care unele sunete unice (foneme), în spe- 
cial consonante sunt prost articulate în absenţa dizartriei. Dizartria se caracte- 
rizează prin articularea conştient anormală a fonemelor (Krishner, 2000). 

Teoretic, tulburarea este o apraxie datorită faptului că aceşti bolnavi nu pre- 
zintă nici un deficit motor primar care să se răsfrângă asupra articulării fonemelor 
individuale. Clinic, pacienţii cu vorbire apraxică produc erori inconştiente de sub- 
stituţie a omisiunii fonemelor. Apraxia vorbirii este implicată comun în dificultăţile 
de producere a vorbirii din afazii. 

Afazia se deosebeşte de tulburarea gândirii deoarece gândirea implică pro- 
cesarea mintală a imaginilor, memoria, percepţia şi de obicei, dar nu în mod 
necesar, a simbolurilor limbajului. Bolile psihiatrice afectează gândirea şi alterează 
conţinutul vorbirii fără a deranja structurile lingvistice. Tulburările limbajului 
asociate bolilor cerebrale difuze cum ar fi encefalopatiile şi demenţele se însoțesc 
şi de alte dereglări ale funcţiilor cognitive deosebindu-le astfel de afazia secundară 
leziunilor cerebrale focale. 


Istoric 


În seriile lui Hipocrat (cca 400 î.e.n.) există numeroase referințe cu privire la 
afonie. Acest termen a fost utilizat pentru a desemna una din caracteristicile 
apoplexiei sau epilepsiei, dar şi pentru a descrie o evoluţie îndelungată, de obicei 
fatală a unei boli. 

Uneori, Hipocrat deosebea afazia de afonie. 

În diferite contexte termenul de afonie semnifica afazia, iar alteori anartria 
sau anaudia (pierderea vocii sau a exprimării). 

În scrierile lui Hipocrat putem constata şi unele date esenţiale cu privire la 
afazie, cum ar fi lezarea emisferei stângi. 

Valerius Maximus (cca 30 e.n.) (citat de Kempf, 1888) arăta că un cititor din 
Atena îşi pierduse memoria literară (nu mai putea citi) după ce fusese lovit la cap 
cu o piatră, dar memoria pentru celelalte lucruri era păstrată. Probabil că acest caz 
reprezintă prima referire găsită în literatura vestică, cu privire la alexia traumatică. 

Caelius Aurelianus (citat de Drabkin, 1950), care a trăit în jurul anilor 450 
e.n., deosebea deficitele motorii de cele senzoriale şi paralizia flască de paralizia 

spastică. Caelius a arătat că paralizia limbii duce la imposibilitatea articulării 
vorbirii în timp ce pierderea vorbirii este dată de alte boli. 

În astfel de situaţii, limba nu-şi schimbă nici culoarea, nici suprafaţa, nici 
sensibilitatea sau mobilitatea şi nici poziţia. Totuşi, natura afectării vorbirii din 
cauza altor factori a rămas o problemă deschisă. Fără îndoială că ea a inclus afazia 
dar şi pierderea vocii prin afecţiuni cu localizare periferică. După ce Soranus a 
deosebit pierderea vorbirii determinată de paralizia limbii de cea dată de alte cauze, 
a făcut analogie cu anosmia paralitică şi anosmia de alte tipuri. „Când organul 
mirosului este paralizat el nu mai poate detecta mirosurile, dar această paralizie 
trebuie deosebită de boala nărilor numită ozaenă“ 

Sixtus Empiricus (cca 200 e.n., citat de Patriei 1899) şi-a găsit locul în 
această trecere în revistă din cauză că se află printre primii care a utilizat termenul 
de afazie. 

Sixtus a avut în minte poziţia fiziologică a scepticilor, adică cea „a 
nonafirmării“ care se referă la condiţia clinică a afaziei. 

Concepţia lui Jackson cu privire la afazie, „ca pierdere a puterii de a emite 
propoziţii“, se apropie de termenul scepticilor greci. 

Guainerio (1481) este primul din epoca renaşterii care s-a referit la afazie. 
El a menţionat că atunci când flegma se acumulează în ventriculul posterior „organ 
al memoriei, putem reţine puţin sau nimic“. „Am avut sub îngrijire (spune 
Guainerrio) un om în vârstă, care nu ştia mai mult de trei cuvinte. Altul îşi amintea 
rar sau deloc numele cuiva. Când chema pe cineva nu-l striga pe nume“. Putem 
presupune că primul pacient suferea de afazie motorie, iar al doilea de afazie 
amnestică. 

Baverius de Baveriis (1543) a avut de-a face cu un pacient tânăr care suferea 
de inabilitatea de a mişca o parte a corpului şi de a vorbi, dar care dormea „mult şi 
avea debilitate nervoasă“. Inabilitatea de a vorbi a fost pusă pe seama „slăbirii 
perechii a VIl-a de nervi care mişcă limba“. 

Nu a specificat partea corpului afectată şi nici nu a descris mai amănunţit 
tulburarea vorbirii. 

Paracelsus (1493-1541) (citat de Ebstein, 1915), figură formidabilă a me- 
dicinei din perioada renaşterii, se pare că era conştient de legătura dintre paralizie 
şi tulburarea de vorbire a creierului bolnav. De asemenea, el a arătat că deficitele 
de vorbire, de auz şi de vedere, determinate central, pot apărea i în absenţa 
paralizie. 

Paracelsus ştia că simptomele focale, în particular tulburările de vorbire, pot 
apărea după traumatismele capului. 

Massa (1558) anatomist a descris un caz cu afazie traumatică sau anartrie 
vindecat de el printr-o intervenţie chirurgicală de extragere a unei eschile osoase 
craniene. 

Arceo (1588) a descris un muncitor căruia i-a căzut pe cap o piatră 
- cauzându-i o înfundare osoasă după care nu a mai putut vorbi şi nici mişca. După 

răsfrângerea fragmentelor osoase şi plasarea acestora la locul lor, pacientul şi-a 
revenit complet. 

Schenck von Grafenberg (1585) a fost unul dintre primii medici care a 
apreciat natura esenţială a afaziei. Autorul a relatat următoarele: „Am observat 
multe cazuri de apoplexie, letargie şi alte boli cerebrale majore, în care deşi limba 
nu era paralizată, pacientul nu putea vorbi din cauza abolirii facultăţii memoriei“. 

În secolul al XVII-lea au fost raportate două cazuri, unul de Schmidt (1676) 
şi altul de Rommel (1683), a căror descriere se ridică deasupra tuturor relatărilor 
anterioare. La ambele cazuri tipul tulburării limbajului a fost evident cel de afazie 
şi de deficit motor al membrelor drepte. 

Pacientul lui Schmidt (1676) suferea de afazie motorie apărută după un 
stroke. E] îşi pierduse abilitatea de a citi, dar putea scrie. Între timp, afazia s-a 
ameliorat, iar pacientul a rămas cu alexie completă. 

Rommel (1683) a descris un alt pacient cu afazie motorie care era incapabil 
să repete, dar care putea înţelege limbajul oral şi scris. EI şi-a desemnat cazul ca 
având „afonie rară“ din cauza discrepanţei clinice dintre exprimarea verbală 
spontană şi imposibilitatea repetării cuvintelor şi propoziţiilor. 

Multe dintre descrierile afaziei sau referiri cu privire la ea au apărut şi în 
decursul secolului al XVIII-lea. 

Astfel, Saint-Simon (1675-1755) (citat de Cullerre, 1906) a descris un 
afazic pe nume Marshall d'Harcourt, diplomat şi lider militar, care la vârsta de 55 
de ani a avut mai multe atacuri apoplexice după care nu a mai putut exprima nici o 
silabă (memoriile lui Saint Simon din 1958), dar care putea indica literele 
alfabetului aşezate în faţa sa şi care putea forma chiar cuvinte. Cullerre a arătat că 
această utilizare vizuală a literelor alfabetului pentru formarea cuvintelor reprezintă 
precursorul testului diagnostic al literelor mobile utilizat de Trousseau şi alţi 
clinicieni pentru a determina statusul „limbajului intern“ al pacienţilor afazici. 

Van Swieten (1742-46) afirma că a văzut mulţi pacienţi care, după revenirea 
din apoplexie, nu puteau numi corect obiectele. Aceşti oameni nefericiţi încercau 
să explice cu mâinile, picioarele şi întregul corp ceea ce doreau, dar nu reuşeau. 
Această disabilitate, spune autorul, rămânea incurabilă pentru mulţi ani. 

Oricum, descrierea arată clar că pacienţii lui Swieten prezentau afazie 
amnestică. 

Carl Linns (1707-1778) a publicat în 1745 (Linnaeus, 1745) cazul unui om 
educat care în conjuncţie cu „boala somnului“ (cataphora), avea şi tulburări mar- 
cate de vorbire. Iniţial a avut tulburări parafazice deoarece vorbea într-o limbă 
străină, de neînțeles. Apoi, a devenit incapabil a scrie numele lui, al copiilor şi al 
soţiei şi a repeta cuvintele spunând că „nu poate“. În schimb, putea citi numele pe 
înţeles, dar când dorea să menţioneze numele unui coleg, el îl căuta şi îl indica 
corect în catalog. Linn€ a remarcat că pacientul său îşi pierduse memoria tuturor 
substantivelor, precum şi abilitatea de a exprima substantive. În consecinţă, Linne a 
prezentat destul de clar şi pe scurt descrierea unei parafazii urmată de afazie 

expresivă severă şi de pierderea capacităţii de a repeta vorbirea, dar avea unele 
capacităţi de a citi. Extinderea exactă a posibilităţii de înţelegere a vorbirii orale a 
rămas problematică. 

Olof Dalin (1708-1763) a descris în 1745 un om mut care putea cânta. 
Acesta, la vârsta de 33 de ani, a avut un atac cerebral violent după care a rămas cu 
paralizia întregii părţi drepte a corpului şi cu pierderea completă a vorbirii. După 
jumătate de an de stat la pat a început să se mişte şi să pronunţe corect câteva 
cuvinte. Totuşi, el putea cânta unele melodii învăţate anterior îmbolnăvirii şi putea 
recita anumite rugăciuni într-un anumit ritm. El nu putea spune decât cuvântul 
„da“, iar comunicarea o făcea cu ajutorul mâinilor. Ca activitate mintală era cam 
naiv, dar auzea şi înţelegea bine, iar comportamentul său era corespunzător. 

Dalin, care era o figură literară importantă, a făcut acest raport la academie, 
deoarece intenţionase să devină medic şi chiar studiase câţiva ani medicina. Nu se 
ştie din ce cauză a abandonat-o, dar se presupune că din cauza sensibilităţii sale 
emoţionale. El a fost ales membru al Academiei în anul 1742, iar în anul 1749 a 
devenit preşedinte. 

Cazul prezentat de Dalin este interesant din cauză că pacientul respectiv 
putea cânta, deci putea exprima în esenţă o vorbire serială melodică. 

Giovanni Battista Morgagni (1682-1771) a publicat în 1769 numeroase 
descrieri scurte de cazuri cu pierderea vorbirii din cauza apoplexiei, a traumatis- 
melor capului şi a bolilor cerebrale la care autopsia a descoperit boli ale creierului. 
Aceste observaţii prezintă trei caracteristici importante. Prima se referă la faptul că 
frecvenţa cu care Morgagni a arătat că, deşi pacienţii nu puteau vorbi, erau capabili 
să înţeleagă limbajul vorbit. A doua caracteristică remarcabilă a lucrării lui 
Morgagni este că descrierile sale clinice au fost suplimentate de date autopsice. 
Aceste examinări au arătat că paraliziile şi afectarea motorie a vorbirii pot fi date 
de leziuni cerebrale diferite (traumatisme, accidente vasculare şi tumori). A treia 
caracteristică a acestor observaţii este legată de frecvenţa cu care tulburările mo- 
torii şi cele ale vorbirii sunt descrise în asociere cu hemiplegia dreaptă şi cu argu- 
mentarea autopsică a bolilor sau traumatismelor emisferei cerebrale stângi. Morgagni 
a adunat date clinicopatologice considerabile care susţin asocierea dintre paralizia 
unei părţi a corpului şi prezenţa bolii din emisferul cerebral opus. În baza acestor 
date, Ebstein (1915) a ajuns la concluzia că Morgagni şi dascălul său, Valsalva, au 
stabilit relaţia dintre afazie, hemiplegia dreaptă şi boala emisferei cerebrale stângi. „În 
viitor putem vorbi franc despre legea sau doctrina Valsalva-Morgagni“. Există totuşi 
puţină îndoială cu privire la supraestimarea lui Ebstein cu privire la cazurile 
Morgagni, deoarece descrierile incidentale fără interpretare nu se ridică la valoarea 
unei descoperiri (Benton, 2000). Nu există nici o dată care să demonstreze că Morgagni 
a corelat afazia cu hemiplegia dreaptă şi cu leziunile emisferului cerebral stâng. 

Johann Gesner (1738-1801) a dedicat o secţiune de aproximativ 75 de pagini 
subiectului „Die Sprachamnesie“ apărută în 1770. El prezintă numeroase descrieri 
de pacienţi afazici proprii şi din literatură şi discută psihopatologia acestei condiţii. 

Primul caz al lui Gesner, citat ulterior de Crichton (1798) şi Falret (1864), se 


referă al un bărbat în vârstă de 73 de ani, care prezenta crize epileptice în timpul 
cărora avea crampe în muşchii gurii şi senzaţie de mâncărime asemănătoare mer- 
sului unei furnici pe care încerca să o elimine prin scărpinare. După 2 săptămâni a 
apărut brusc o stare confuzională însoţită de tulburări specifice de vorbire. E] arti- 
cula fluent, dar exprima neologismele ininteligibil. Nu avea paralizie, ci numai o 
instabilitate a mersului. De asemenea, scria jargoane, iar cuvintele sale scrise co- 
respundeau fonetic cu cuvintele pronunţate. Nu putea să-şi scrie numele şi nici să-l 
citească. E] era conştient că exprima jargoane. 

Un alt bolnav prezenta tulburări de exprimare şi de memorie imediată 
apărute după o stare de somnolenţă cu durată de nouă zile. El uitase evenimentele 
din trecut iar pentru o perioadă de câteva săptămâni nu şi-a recunoscut soţia şi 
copiii. De asemenea, nu putea citi, deşi vederea era bună. Ulterior, starea sa s-a 
ameliorat în sensul că îşi recunoştea familia, putea recita şi scrie paragrafe întregi 
fără sens, dar nu putea să pronunţe numele prietenilor săi. 

Al treilea caz reprezintă condiţia unui abate care, în momentul în care 
trebuia să dea unele instrucțiuni unui tânăr a constatat că nu era capabil să o facă. 
Tulburarea a durat trei zile. El putea recunoaşte obiectele, dar nu putea citi. Nu a 
prezentat nici un deficit motor sau senzorial. S-a ameliorat treptat, dar în a opta zi 
el mai utiliza în conversaţie cuvinte necorespunzătoare. Ulterior, şi-a recăpătat 
abilitatea de a citi mai mult în limba latină decât în limba germană. Recunoştea că 
avea un oarecare declin în judecată, în abilitatea de a calcula şi în capacitatea de a 
înţelege vorbirea altora. 

Următorul caz a fost al unui bărbat care suferea cumplit din cauza pierderii 
bruşte a memoriei. E nu putea vorbi, citi sau scrie, dar înţelegea vorbirea altora. 

A urmat descrierea unui pacient bătrân a cărui limbă paralizase. După o zi 
de tratament a început să vorbească „dar utiliza aceleaşi cuvinte pentru denumirea 
diferitelor obiecte, care păreau a veni dintr-o limbă străină“. După câteva săptămâni 
s-a ameliorat astfel încât putea citi şi înţelege ziarul. Totuşi, citirea cu voce tare era 
imposibilă. 

Ultimul caz raportat de Gesner se referă la un pacient, care după un stroke 
sever, deşi recunoştea literele şi cuvintele, greşea când le citea cu voce tare. Oricum, 
înţelegea perfect tot ce auzea sau citea. 

Discuţia lui Gesner cu privire la aceasă condiţie psihopatologică este lungă, 
dar noi redăm numai câteva caracteristici interesante. Astfel, el a atribuit deficitele 
de limbaj nu unui declin intelectual general şi nici pierderii memoriei „în general 
aşa cum făcuseră scriitorii anteriori, ci unei tulburări specifice a memoriei verbale. 
Această afectare a memoriei consta în inabilitatea de a asocia imaginile sau ideile 
abstracte cu simbolurile lor expresive verbale. Substituţiile parafazice apar, spunea 
Gesner atunci, când ideea pe care o are pacientul în minte este una vie (intensă) pe 
care ţine neapărat să o exprime. 

Când un pacient pronunţă un neologism sau un cuvânt necorespunzător, el 
reprezintă manifestarea uitării vorbirii şi nu tulburarea gândirii sau înţelegerii. 
Cauza de bază a acestor deficite de limbaj este boala creierului reflectată în 
slăbiciunea sau inerția relaţiilor dintre diferitele părţi ale acestui organ. 

Este evident că descrierea cazurilor făcută de Gesner relevă că afazia ex- 
presivă nu poate fi interpretată numai ca o paralizie a limbii sau a altui organ. El a 
arătat că jargon afazia este acompaniată în mod tipic de jargon agrafie putând 
exista o corespondenţă între cele două modalităţi expresive. După cum au arătat 
Rommel şi Dalin şi el a notat capacitatea vorbirii seriale care poate fi reţinută în 
memorie de către un pacient cu afectare marcantă a altor aspecte ale limbajului 
expresiv. Aici, spunea Gesner, avem de-a face cu deficite ale limbajului şi nu cu o 
tulburare generalizată a gândirii. 

Gesner a fost primul care a avansat ideea conform căreia baza psihopato- 
logică a acestei tulburări constă în insuficienţa asocierii imaginii sau ideii cu 
semnul lingvistic. 

Jean Paul Grandjean de Fouchy (1707-1788) (citat de Hoff şi colab., 1958) a 
atras atenţia în anul 1784 asupra parafaziei tranzitorii. El a relatat starea unui 
bărbat talentat în vârstă de 76 de ani care, la sfârşitul mesei, a prezentat o durere în 
ochiul stâng după care nu a mai putut pronunţa cuvintele dorite. 

El auzea ce i se spune dar nu ştia ce să răspundă, şi pronunţa alte cuvinte 
decât cele gândite. Nu avea deficite motorii, obiectele erau văzute, iar gândirea era 
normală. Acest paroxism a durat aproximativ un minut. 

Johann Joachim Spalding (1714-1804), eminent teolog german, şi-a descris 
în 1783 un episod de parafazie şi disgrafie. 

Spalding a relatat cum, după o dimineaţă obositoare, a început să scrie o 
chitanţă, timp în care a descoperit că era incapabil a continua după ce scrisese pri- 
mele două cuvinte „din cauză că nu puteam să-mi amintesc cuvintele care aparţi- 
neau ideii pe care o aveam în minte“. Depunând eforturi a început să scrie încet, 
dar a constatat că scrisese alte cuvinte decât cele pe care intenţiona să le scrie. 
Întorcându-se la persoana care aştepta chitanţa nu a putut să se exprime clar, iar 
ulterior a realizat că spusese alte cuvinte decât cele pe care intenţiona să le 
exprime. Această stare a durat aproximativ o jumătate de oră. După amiază, îşi 
revenise destul de bine. Descrierea lui Spalding este extrem de interesantă, dar nu a 
adăugat nimic la cunoştinţele existente. 

Samuel Johnson (1707-1784) a fost citat de Ogle (1874) care a relevat faptul 
că Johnson şi-a descris tulburările: sale afazice apărute după un stroke produs la ora 
3 dimineaţa. 

Johnson şi-a revenit repede din tulburarea sa de vorbire şi scriere. Din 
scrisorile sale reiese că tulburarea de scris a persistat ceva mai mult. 

Ryklof Michel van Goens (1748-1810), filozof şi cărturar clasic, a contribuit 
la descrierea în anul 1789 a unui caz cu parafazie. Raportul său a fost rezumat ulte- 
rior de Crichton (1789) şi Winslow (1868) în felul următor. Pacienta, profesoară de 

matematică şi astronomie la Univesitatea din Utrecht, a fost afectată brusc de 
incapacitatea sau confuzia de a vorbi, în sensul că nu putea repeta cuvintele, iar 
obiectele erau denumite greşit. 

Memoria sa era suficient de intactă, astfel încât putea indica stelele pe o 
hartă. După câteva luni şi-a revenit. 

Marcus Herz (1747-1804), fizician din Berlin şi figură intelectuală a tim- 
pului, a publicat cazul său în 1791. El a fost rezumat de Eliasberg (1950) care a 
interpretat tulburarea pacientului său ca fiind dată de o combinaţie a afaziei sub- 
corticale cu afazia de conducţie. 

Pacientul nu putea să articuleze cuvintele nici spontan şi nici după repetiţie. 
Tot ce putea auzi era doar un murmur. Pe de altă parte, el putea citi cu voce tare, 
destul de uşor, dar era incapabil să pronunţe vreun cuvânt din ceea ce citea, după 
retragerea cărţii sau scrisorii din faţa ochilor. Benton (2000) nu-l încadrează în 
categoria afaziei motorii şi de conducţie şi nici în rândul afaziei. Având în vedere 
incapacitatea absolută de a vorbi spontan sau de a repeta, precum şi fluenţa citirii 
cu voce tare, Benton (2000) încadrează acest pacient în rândul istericilor. 

Johann Wolfgang von Goethe (1749-1832) a descris un caz cu afazie mo- 
torie care a apărut în romanul „Anii de ucenicie ai lui Wilhelm Meister“ şi care a 
fost citat de Coupland (1874), Jastrowitz (1875), Ebstein (1913) şi Riese (1947). 

Romanul a fost publicat pentru prima dată în anul 1795, dar se presupune că 
experienţa lui Goethe cu afazia are la bază faptul că bunicul său după mamă a avut 
un stroke cu hemiplegie dreaptă şi afazie. ; 

Goethe a afirmat că tatăl său a avut o criză urmată de afectarea părţii drepte 
a corpului însoţită de privarea sa de puterea de a vorbi. Cei din Jur erau obligaţi să 
ghicească ce dorea el deoarece nu putea exprima nici un cuvânt, fapt datorită 
căruia era anxios şi agitat. 

Această descriere scurtă este suficientă pentru a identifica o afazie motoric, 
reacţia sa emoţională şi utilizarea gesturilor pentru a comunica cu cei din Jur. 

Din aceste date nu se poate afirma că Goethe a adus vreo contribuţie aparte 
cu privire la afazie sau că el poate fi considerat ca descoperitor al centrului vorbirii 
(Bryk, 1909). 

Alexander Crichton (1763-1856) a discutat în cartea sa din 1798 ceea ce ela 
numit „un defect de memorie foarte singular“ care trebuie considerat ca o tulburare 
a principiului prin care ideile şi exprimarea lor sunt asociate. EI se referă la faptul 
că persoanele, deşi au concepte distincte cu privire la ceea ce trebuie să spună, nu 
pot pronunța cuvintele necesare pentru a caracteriza gândurile. În afara citării 
primului caz al lui Gesner pentru a ilustra deficitul, Crichton a raportat şi un caz 
personal de parafazie, în care bolnavul utiliza cuvinte necorespunzătoare pentru 
ceca ce cerea. Astfel, în locul solicitării unei bucăţi de pâine, el pronunţa cuvântul 
ghete. Când acestea erau aduse el îşi dădea seama că nu corespund cu ideea pe 
care 0 avea în minte şi deci cu ceea ce dorea să obţină. Prin urmare, el era 
conştient de faptul că pronunţa greşit cuvintele. 


i 


Ei 

Descrierea lui Crichton a parafaziei este destul de clară, dar a adăugat puţin 
la ceea ce era deja cunoscut din rapoartele mai vechi. EI a caracterizat deficitul ca 
fiind datorat nu numai tulburării memoriei, ci şi legăturii asociative dintre idei şi 
expresia lingvistică. 

În concluzie, literatura dinainte de 1800 cu privire la afazie a fost în primul 
rând, dar nu exclusiv, descriptivă. Aceste cunoştinţe pot fi analizate din trei puncte 
de vedere: manifestările clinice ale afaziei, concepţiile cu privire la esenţa sa psiho- 
patologică; şi ideile cu privire la baza sa neuropatologică (Benton, 2000). 

Manifestările clinice din cele mai vechi descrieri se referă în principal la 
muţenia (imposibilitatea de a vorbi) completă sau parţială. Din lectura acestor date 
nu putem să ne dăm seama dacă condiţiile descrise au fost forme ale afaziei 
motorii sau ale anartriei. Prima referire clară dar extrem de scurtă, cu privire la 
tulburarea afazică este cea a lui Guainerio (1481) care a citat un pacient ce cu- 
noştea numai trei cuvinte şi altul care rar putea să-şi amintească numele oamenilor 
deşi putea vorbi. 

Prima descriere sigură a unei afazii motorii (sub formă de parafazie) este cea 
a lui Schmidt (1676), urmată de superba relatare a lui Rommel (1683) în care 
pacientul era incapabil de a vorbi spontan sau după repetiţie deşi putea spune 
rugăciuni şi recita versuri. 

Prima aluzie clară legată de afazia amnestică este cea a lui Swieten (1742). 
Coincidenţa afaziei cu agrafia a fost observată de Linne (1745). 

Gesner (1770) a adus prima contribuţie la descrierea jargon afaziei însoţită 
de jargon agrafie şi a descris afectarea diferențiată în citirea limbii latine pe care o 
cunoştea şi limba sa maternă. 

Alexia a fost menţionată de Valerius Maximum şi de Pliniu cel Bătrân, dar 
descrierea sa corectă a fost făcută de Schmidt. Cazurile raportate de Dalin (1745), 
van Goens (1789) şi Crichton (1798) furnizează descrierea diferitelor caracteristici 
clinice ale afaziei cum ar fi inconştienţa disabilităţi şi reacţiile intens afective la 
frustraţie observate atât de des. A fost publicat şi un număr interesant de auto- 
descrieri, cea mai notabilă fiind a lui Spalding (1783). 

Prin urmare, înainte de 1800 au fost descrise aproape toate formele de afazie 
(afazia motorie completă, parafazia, jargon afazia, agrafia şi alexia). 

Retenţia capacităţii vorbirii seriale (sub formă de recitare, rugăciune şi 
cântat) a fost remarcată uneori la bolnavii cu afectarea gravă a vorbirii spontane, 
conversaţionale şi repetitive. A fost descrisă şi afectarea diferențiată a citirii într-o 
anumită limbă faţă de alta precum şi reacţiile caracteristice de frustrare. 

O formă majoră de afazie (afazia senzorială) în care este tulbure înţelegerea 
vorbirii orale pare să lipsească. Totuşi, Gesner a menţionat auto-evaluarea unui 
pacient care spunea că nu înţelegea vorbirea altora. Lipsa înţelegerii limbajului oral 
a fost interpretată fie ca manifestare a demenţei, fie ca pierdere a auzului. Tulbu- 
rarea mai puţin severă a înţelegerii a trecut neobservată din cauza capacităţii pa- 

cienţilor de a răspunde corect la întrebările simple. Se poate afirma că pacienţii lui 
Gesner şi Crichton au avut de fapt deficite receptive care au scăpat atenţiei. 

Cu toate acestea, afazia senzorială a rămas virtual nerecunoscută ca deficit 
de limbaj specific, pentru încă trei sferturi de secol, adică până la apariţia în anul 
1874 a monografiei lui Wernicke. 

În literatura anterioară nu au fost menţionate nici formele mai moderate de 
agramatism sau de afazie sintactică, ca manifestare a vorbirii telegrafice, nici 
alterarea intonaţiei şi nici sărăcia sintactică (Benton, 2000). În consecinţă, în 
această perioadă au fost descrise majoritatea formelor clinice de afazie (afazia 
motorie, jargon afazia, afazia amnestică, alexia, agrafia) împreună cu caracteris- 
ticile lor cum ar fi retenţia capacităţii vorbirii seriale, jargon afazia concomitentă, 
jargon agrafia şi inconştienţa tulburării. Afazia senzorială nu a fost recunoscută ca 
entitate specifică. 

Concepții psihopatologice. Primele interpretări ale afaziei motorii s-au 
referit la paralizia limbii. La cazurile cu deficite de limbaj expresiv la care a fost 
evident că acţiunea limbii şi a altor organe periferice ale vorbirii nu au fost 
afectate, s-a recurs la explicaţia de „pierdere a memoriei“. Alexia a fost interpretată 
ca pierdere parțială a memoriei, restrânsă la litere. Linns a caracterizat pacientul 
său cu parafazie şi ulterior cu afazie de tip Broca ca prezentând pierderea memoriei 
pentru substantive şi inabilitatea de a le exprima. 

Concepţia mai specifică a lui Gesner (1770) cu privire la parafazie şi jargon 
afazie caracterizată prin întreruperea legăturilor dintre imagine sau idee şi expri- 
marea semnelor lor lingvistice constituie un progres notabil în teoretizarea tulbură- 
rilor afazice expresive. Aceeaşi idee a fost prezentată şi de Crichton (1798). 

Detaliată mai mult, această concepţie a format baza teoriei clasice a afaziei 
dezvoltată în secolul al XIX-lea, care şi ulterior a ghidat gândirea multor clincieni 
în ciuda criticilor aduse de Jackson, Head, Pick şi Goldstein. 

În consecință, în această perioadă de timp a fost avansată teza conform 
căreia baza psihopatologică a tulburării afazice este reprezentată de întreruperea 
conexiunii dintre imagini sau idei şi semnele lingvistice ale acestora. 

Neuropatologia. Din cele mai vechi timpuri s-a recunoscut că tulburarea 
afazică se datorează lezării creierului sau a ventriculilor. Diferenţierea deficitelor 
de vorbire determinate central de cele cauzate de factorii periferici a fost făcută 
destul de timpuriu (ex., de Soranus), dar nu putem fi absolut siguri în privinţa 
acestei probleme. Oricum, deosebirea clară a fost făcută de către medicii Renaşterii. 
În acel timp s-a observat că tulburările afazice sunt asociate adesea cu stroke-ul sau 
convulsiile sau că ele apar drept consecinţă a traumatismului, febrei, accidentelor 
vasculare sau a tumorilor. Corelaţiile clinico-patologice ale lui Morgagni au fur- 
nizat evidențe incontestabile cu privire la această relaţie. 

Asocierea afaziei cu hemiplegiă dreaptă nu a fost remarcată în ciuda nu- 
meroaselor observaţii incidentale de combinare clinică a afaziei cu paralizia 
dreaptă. Această legătură i-a scăpat şi lui Morgagni care a avut posibilitatea să ob- 

serve multe cazuri clinico-anatomice. Acestă corelaţie dintre afazie şi paralizia 
dreaptă a fost observată în timpul primilor 60 de ani ai secolului al XIX-lea. 

Cu excepţia lui Marc Dax nici un clinician până la Broca (1861) nu a notat 
această asociere. 

În concluzie, de la scrierile lui Hipocrat şi până în anul 1800, analiza 
literaturii cu privire la afazie arată că primele contribuţii cu privire la acest subiect 
nu sunt chiar atât de sumare. Cantitatea cunoştinţelor avute la dispoziţie la înce- 
putul secolului al XIX-lea a avut un mare rol pentru lămurirea problemei localizării 
efectuată de Broca. 

În consecință, s-a spus că afazia poate apărea drept consecinţă a diferitelor 
boli ale creierului, dar nu a fost avansată nici o idee cu privire la localizare. 

Cele mai importante contribuţii au fost cele ale lui Johann Schmidt (1676) 
cu privire la alexie, ale lui Peter Rommel (1683) cu privire la afazia motorie şi cele 
ale lui Johann Gesner (1770) cu privire la jargon afazie şi teoria tulburărilor 
afazice. 


Afazia din perioada 1800-1860 


Până în anul 1800 au fost descrise aproape toate formele clinice de afazie, 
ca de exemplu, afazia motorie completă, parafazia, jargon afazia, agrafia şi alexia. 

De asemenea, a fost remarcată inconştiența defectului ce acompaniază 
parafazia şi jargon afazia precum şi coincidența afaziei cu agrafia. Când conver- 
saţia, vorbirea spontană şi cea repetată au fost grav afectate a fost descrisă retenţia 
capacităţii vorbirii seriale. 

De asemenea, a fost descrisă şi afectarea diferită a citirii într-o limbă în 
comparaţie cu alta. 

O formă majoră de afazie care nu a fost clar recunoscută a fost afazia 
senzorială. Totuşi, adesea s-a pus accentul pe reținerea capacităţii de înţelegere a 
limbajului vorbit în cazul vorbirii expresive defectuoase. Nu au fost descrise nici 
formele moderate de afazie sintactică. 

În schimb a fost susţinută concepţia asociaţionistă conform căreia afazia se 
datorează întreruperii legăturii dintre imagine sau idee şi semnul lingvistic expresiv. 

Totuşi, legat de recunoaşterea afaziei ca manifestare a bolii creierului, cu- 
noştințele neuropatologice de bază asupra acestei tulburări au trezit puţin interes. 
Dezlegarea acestui aspect al problemei afaziei a venit la începutul secolului al 
XIX-lea (Benton, 2000). 

Lucrările efectuate în timpul primilor 60 de ani ai secolului al XIX-lea se 
referă la trei aspecte: la contribuţiile clinice; la formulările teoretice; şi la contri- 
buţiile neuropatologice şi fiziologice cu privire la afazie. 

Contribuțiile clinice 


Majoritatea studiilor clinice cum ar fi descrierile lui Heberden (1808), Pinel 
(1809) şi Larrey (1810) (citați de Gall şi Spurzheim, 1810) includ observaţii noi. 

Alte studii au adus contribuţii reale cu privire la cunoaşterea fenomenologiei 
clinice a afaziei. Una dintre acestea se referă la descrierea lui Osborne din 1833 cu 
privire la un pacient foarte educat, cu jargon afazie, care înţelegea destul de bine 
limbajul vorbit şi care putea înţelege şi ceea ce citea. EI era capabil să citească din 
franceză şi să traducă din latină în engleză. Scrisul său a fost puţin afectat ne- 
prezentând nici un jargon, ci numai o transpoziţie ocazională. 

Al doilea este reprezentat de cazul lui Lordat din 1843 al unui preot care, 
după un stroke, a devenit afazic. La început a prezentat afazie aproape completă, 
după care s-a ameliorat treptat până când a ajuns într-o condiţie staţionară în care 
putea pronunţa cu greu un cuvânt în franceză dar se putea exprima fluent în 
dialectul său provincial nativ Languedoc. 

După Benton (2000) aceasta este prima descriere explicită a disocierii clare 
a limbajului pierdut al unui poliglot. 

Totuşi, Bouillaud s-a referit în 1825, la un pacient care putea reţine câteva 
cuvinte din dialect, în situaţia în care nu mai putea vorbi deloc în limba franceză. 

Bouillaud însuşi a făcut un număr de observaţii clinice interesante cu privire 
la existenţa echolaliei şi a repetării automate a ultimelor cuvinte adresate. EI a notat 
şi caracterul guraliv al unor pacienţi afazici în contrast cu cei care erau virtual muţi. 

Lucrarea lui Marce din 1856 se ocupă în mod special de afectarea scrisului. 
Marce a descris un număr de bolnavi cu agrafie şi cu diferite grade şi tipuri de tul- 
burare a limbajului oral, în baza cărora a postulat existența unui centru cerebral al seri-: 
sului legat de centrul de coordonare a vorbirii orale dar care este distinct de acesta. 

În fine, în monografia lui Lordat din 1843 există o referire importantă cu 
privire la afazia receptivă care a fost ignorată complet sau respinsă de contem- 
poranii săi dar şi câteva decade după aceea. Ea este inclusă în descrierea propriei 
sale afazii. Discutând dificultăţile sale de vorbire expresivă el a notat că suferea Şi 
de afectarea înţelegerii vorbirii. i 

Prin urmare, contribuţiile clinice ale medicilor din perioada 1800-1860 sunt 
incomparabil mai corecte şi mai direcționate asupra complexităţii tulburărilor 
afazice decât cele notate până în 1800. Oricum, ei ştiau că afazia nu este con- 
secinţa paraliziei complete a limbii. De asemenea, ei ştiau şi faptul că afazia se 
poate prezenta sub diverse forme şi că aceste forme pot apărea împreună sau 
separat sau pot fi parţiale sau. complete. 


Formulări teoretice 


Îmbogăţirea cunoştinţelor clinice a dus la apariţia unor formulări mai sofis- 
ticate cu privire la natura afaziei. O relatare teoretică majoră a fost făcută de 

Bouillaud (1825) a cărui contribuţie este mai importantă decât eforturile făcute în 
aria localizărilor cerebrale a tulburărilor afazice. El deosebea două tipuri de tul- 
burări afazice: unul determinat de distrugerea organului memoriei cuvintelor şi 
altul cauzat de afectarea principiului nervos care direcţionează mişcările vorbirii. 

Astfel, Bouillaud făcea o deosebire fundamentală între afazia expresivă pură 
(afemia Broca, apraxia vorbirii Liepmann) şi afazia amnestică. Această distincţie 
este validă şi astăzi (Benton, 2000). 

Alt teoretician important al acestei perioade a fost Lordat (1843). Ca şi 
Bouillaud el făcea deosebire între amenzia verbală sau pierderea memoriei cuvin- 
telor şi ceea ce el numea „asinergie verbală“ sau pierderea abilității de a pronunţa 
cuvintele pe care pacientul le avea clar în minte. EI a clasificat amnezia verbală în 
diferite tipuri care acum corespund parafaziei, deformării cuvintelor şi tulburării 
pure de găsire a cuvintelor. Conceptul său cu privire la „asinergia verbală“ s-a 
bazat pe observarea cazurilor cu afazie „în care pacientul avea o idee clară asupra 
cuvintelor ce trebuiau exprimate în care muşchii vorbirii nu erau paralizaţi“. 

Lordat a discutat şi relaţia dintre inteligenţă şi limbaj ajungând la concluzia 
că, contrar poziţiei şcolii filozofice, ele sunt în esenţă independente. Astfel, afazia 
nu reprezintă nici semnul şi nici cauza demenţei. 


Concepții neuropatologice 


Este bine cunoscut faptul că Bouillaud a fost campionul concepţiei lui Gall 
conform căreia localizarea limbajului trebuie căutată în lobii frontali şi că afazia 
este consecinţa lezării acestei arii. Susţinând existenţa mai multor tipuri de tulbu- 
rări ale limbajului, el a argumentat că diferite părţi ale creierului au funcţii diferite, 

Ideile lui Bouillaud nu au fost acceptate, dar nici nu au fost ignorate. Totuşi, 
este adevărat că poziţia sa localizaţionistă a fost respinsă, datorită lui Flourens care 
credea în acţiunea de masă a emisferelor cerebrale şi nega controlarea directă a 
mişcărilor de către acestea. Revizuind cazurile sale proprii autopsiate precum şi a 
celor din literatură, el a adus puţine argumente privind leziunile, iar aceste câteva 
argumente au fost imprecise. În unele cazuri a afirmat că leziunile interesau unul 
sau altul din lobi (sau ambii). În alte cazuri a localizat leziunea în „partea 
anterioară a emisferelor“, sau în partea anterioară emisferei drepte sau stângi. 

Andral (1834) a raportat statusul clinic de la 37 pacienţi la care, la autopsie, 
s-au găsit leziuni ale lobilor anteriori. Din aceşti pacienţi, 21 au prezentat tulburări 
de vorbire în timp ce 16 nu au avut nici un fel de tulburare de limbaj. Pe de altă 
parte, Andral a afirmat că la 14 cazuri cu afazie, leziunile au fost localizate în lobii 
mijlociu şi posterior, lobii anteriori fiind normali. Andral a ajuns la concluzia că 
„pierderea vorbirii nu apare în mod necesar ca rezultat al lezării lobilor anteriori, 
ci ea poate apărea şi la cazurile la care investigaţiile anatomice, nu au relevat nici o 
modificare a lobilor respectivi“. 

De-a lungul istoriei afaziei, combinarea clinică a tulburării cu hemiplegia 
dreaptă a fost observată şi raportată în mod repetat. Totuşi, ideea relaţiei dintre cele 
două fenomene nu a fost niciodată stabilită, nici chiar de către Morgagni, obser- 
vator atent, care a descris numeroase cazuri cu tulburări motorii ale vorbirii şi cu 
hemiplegie dreaptă la care emisferul stâng a fost controlat autopsic. Cu excepţia lui 
Marc Dax, nimeni din prima jumătate a secolului al XIX-lea nu a notat asocierea 
respectivă în ciuda faptului că el observase coincidenţa respectivă de mai multe ori. 
De exemplu, Bouillaud a prezentat în tratatul său din 1825 un număr de 29 de 
pacienţi cu sau fără afazie, cu sau fără leziuni ale lobilor anterior, mijlociu şi poste- 
rior. Douăzeci şi cinci din aceşti bolnavi au avut leziuni limitate la un singur 
emisfer, 11 la nivelul emisferului stâng şi 14 la nivelul emisferului drept. 

Opt (73%) din cei 11 pacienţi cu leziuni emisferice stângi au fost afazici Şi 
numai 4 (29%) din cei 14 pacienţi cu leziuni emisferice drepte au prezentat afazie. 
La fel s-a întâmplat şi cu materialul cazuistic al lui Andral. Oricum, asocierea 
dintre leziunile emisferice stângi şi afazie nu a scăpat atenţiei lui Mare Dax, care a 
făcut o comunicare cu privire la acest subiect în 1846 (Benton, 2000). 

Din punct de vedere istoric, această lucrare a aparţinut perioadei lui Broca 
deoarece nu a fost publicată decât în 1865. Dr. Joynt a pus în discuţie semnificaţia 
descoperirii lui Broca (Benton şi Joynt, 1960). 

Descoperirea asocierii hemiplegiei drepte cu afazia este atribuită, de obicei, 
lui Broca (1861; 1863), dar ea a fost menţionată pentru prima dată de Marc Dax în 
anul 1836, înainte de prima observaţie a lui Broca (Benton şi Joynt, 1960). 

Memoir-ul lui Marc Dax este interesant nu numai prin faptul că menţionează 
pentru prima dată rolul emisferului stâng în funcţia vorbirii, ci şi din cauză că el 
ridică încă o dată problema „priorităţi“ în observaţia ştiinţifică. Marc Dax s-a 
născut în anul 1770 şi a murit în anul 1837. El a studiat medicina la Montpellier. 

Gibson (1962) a arătat că Dax a atras atenţia asupra apariţiei ocazionale la 
copii a paraliziei focale după crizele epileptice. Această observaţie a precedat cu 
mulţi ani descrierea acestui fenomen de către Bravais şi Todd. În anul 1836, cu un 
an îninte de a muri, Dax a scris o lucrare cu privire la asocierea dintre tulburarea 
atazică şi leziunile emisferei stângi pentru a fi prezentată la un congres medical re- 
gional la Montpellier. Lucrarea nu a fost publicată, fapt datorită căruia nu există 
nici O evidenţă asupra faptului că Marc Dax a prezentat-o la acel congres. Când, în 
anul 1865, a fost publicată de către fiul său (tot medic) Gustav Dax, la 4 ani după 
observaţia iniţială a lui Broca (1861; 1865) a stârnit controverse cu privire la 
prioritate fapt care persistă şi astăzi. În acelaşi timp, împreună cu memoir-ul tatălui 
său Gustav Dax (Dax, 1865) a publicat şi un rezumat al observaţiilor sale proprii 
cu privire la afazie. . 

Există deci evidențe precise, care demonstrează că Marck Dax a făcut 
observaţiile sale înaintea lui Broca. 

Johann Gesner despre afazie 


Cunoştinţele noastre cu privire la tulburarea afazică sunt produsul unei 
evoluţii care se întinde pe milenii. 

Delimitarea acestei condiţii, diferenţierea sa de alte tipuri de tulburări ale 
vorbirii şi limbajului şi ideile cu privire la cauza acestora şi natura de bază a lor 
s-au dezvoltat foarte încet. Primele scrieri medicale (incluse în Hipocratic corpus) 
se referă numai la noţiunile generale de „pierdere a vorbirii“ sau de “pierdere a 
vocii” care acoperă toate tipurile de tulburări ale vorbirii şi limbajului, inclu- 
zându-le nu numai pe: cele numite astăzi afazii, dar şi pe cele determinate: de 
paralizia şi tulburarea conştienţei precum şi pe cele de origine psihogenă. 

Începuturile diferenţierii afaziei de tulburările nonafazice pot fi găsite în 
seriile unor autori din perioada post-hipocratică. Astfel, Caelius Aurelianus deosebea 
tulburarea de vorbire dată de paralizia limbii de „pierderea vorbirii rezultată din 
cauza altor boli“ (citat de Benton, 2000). 

După Creutz (1934), aceeaşi deosebire a fost făcută şi în majoritatea 
scrierilor medicale din perioada clasică tardivă. Astfel, Valerius Maximus (30 e.n.) 
s-a referit la un caz cu alexie traumatică, iar Galen a afirmat că „memoria 
cuvintelor“ poate fi pierdută din cauza unui traumatism al capului. 

Prin urmare, până atunci era stabilit rolul decisiv al anormalităţilor cerebrale 
sau ventriculare în cauzarea unor tipuri de tulburări ale vorbirii. 

Medicina Renaşterii a adus argumente noi. Primul se referă la deosebirea 
afectării vorbirii determinată de „paralizia limbii“ de tulburarea limbii de tip 
amnezic. Al doilea, o treaptă speculativă în localizarea funcţiei limbajului este re- 
prezentată de concepţia lui Antonio Guainerio (1481) care a afirmat că unele tipuri 
de afazie sunt date de pierderea memoriei cauzată de acumularea fluidului în 
ventriculul posterior. În fine, conceptul originii cerebrale a disabilităţilor afazice 
(sau anartrice) a devenit o realitate în practica medicală mai ales când medici şi 
chirurgi ca Nicolo Massa (1558) şi Francisco Arceo (1588) au observat că afazia 
apare după traumatisme craniene când fragmente de craniu intră în creier şi 
afectează funcţia sa. Extragerea fragmentelor osoase din creier a dus la restabilirea 
vorbirii. 

În secolul al XVII-lea au apărut două contribuţii importante privind 
cunoaşterea afaziei. 

În 1676, medicul Johann Schmidt a publicat prima descriere rezonabil de 
clară a afaziei şi parafaziei. 

După câţiva ani, Peter Rommel (1683) a descris un pacient cu afazie 
expresivă severă care avea păstrată capacitatea vorbirii seriale (observaţie care a 
fost făcută din nou după 60 de ani de Olof Dalin,: 1745). Câteva descrieri cu 
privire la afazie au fost făcute şi în prima jumătate a secolului al XVIII-lea, cea 
mai notabilă fiind cea a lui Van Swieten (1742-1746), care a descris pe scurt o ano- 
mie, şi cea a lui Linne (Linnaeus, 1745), care a raportat un pacient cu tulburări 

parafazice. Toate aceste rapoarte au fost în esenţă descriptive şi au dat puţină 
atenţie mecanismelor care stau la baza fenomenului clinic observat. În anul 1770, 
a apărut prima lucrare mare dedicată afaziei. Aceasta se referă la capitolul lui 
Johann Augustin Philip Gesner (1738-1801) intitulat „Die Sprachamnesie“ din al 
doilea volum al său Samlung von Beobachtung en aus der Arzneigelahrheil und 
Naturkunde. 

Capitolul are 73 de pagini şi aproximativ 7000 de cuvinte. 

Gesner a fost un scriitor medic prolific ale cărui interese erau largi. Cele 
cinci volume ale sale Samlung (Gesner, 1770-1769-76) publicate în decurs de 8 ani 
reprezintă lucrarea sa majoră. De asemenea, el a scris o serie de patru volume cu 
„progrese recente“ intitulate Die Entdeckungen der Neuesten Zeit in der 
Arzneygelahrheit (Gesner, 1777-88) care au acoperit dezvoltările contemporane ale 
tuturor ramurilor medicale. 

În discuţiile făcute asupra cazurilor sale, Gesner a incriminat pentru prima 
dată afectarea memoriei în grade diferite, la bolnavii cu tulburări de vorbire şi cu 
„păstrarea numai a unei clase de idei“. 

Apoi, Gesner a arătat că memoria constituie controlul voluntar asupra 
ideaţiei şi imaginaţiei (fantasmelor). „Vorbirea şi scrisul sunt funcţii ale memoriei 
în timp ce cititul şi auzitul sunt funcţii ale ideaţiei“. Pacientul cu afazie suferea în 
esenţă de tulburarea memoriei care implica primar limbajul. Neputinţa pierderii 
„semnelor externe“ ale ideilor abstracte nu se datorează afectării ideaţiei sale, ci 
slăbirii atenţiei, care este destul de comună oamenilor în vârstă. 

Importanţa unei singure idei abstracte (spune autorul) prezentată izolat este 
înţeleasă în mod adecvat. 

Astfel, în timp ce pacientul lui Gesner nu putea citi un pasaj întreg, el putea 
identifica zilele specifice din calendar. Mai mult, el putea citi şi Biblia. Gesner 
spunea că este dificil a proba că pacientul înţelegea ceea ce citea, dar că acest fapt 
ar fi fost posibil. 

Conceptualizarea lui Gesner cu privire la corelaţiile dintre anatomia şi 
fiziologia „amneziei vorbirii“ este destul de vagă şi dificil de urmărit. Totuşi, el a 
arătat că un obiect sau un stimul real (chiar un cuvânt auzit sau văzut) are un efect 
mai puternic asupra minţii decât memoria. Este de neînțeles de ce abilitatea de 
recunoaştere a unui obiect sau a unui cuvânt poate fi reţinută în timp ce alte 
performanţe, cum ar fi vorbirea sau scrisul numelui unui obiect, care depind de 
memorie, sunt pierdute. Recunoaşterea depinde de funcţionarea nervilor senzoriali 
şi este esenţială pentru procesul receptiv. Ea este afectată numai atunci când apare 
o leziune a nervilor senzoriali. Dimpotrivă, memoria poate fi afectată chiar şi în 
absenţa unei astfel de leziuni. Baza pierderii memoriei trebuie căutată în alte boli 
ale creierului în care se produc slăbiri ale inerţiei relaţiilor dintre diferitele părţi ale 
acestui organ. Gesner a mai afirmat că tulburarea limbajului pacienţilor nu este 
determinată de lezarea fibrelor nervoase specifice. 

În concluzie, primul caz raportat de Gesner în capitolul respectiv a fost mai 
cuprinzător şi mai detaliat decât tot ce s-a publicat anterior cu privire la afazie. El 
reprezintă o descriere superbă a jargon afaziei, iar valoarea sa a fost recunoscută 
ulterior de Crichton (1798) şi Falret (1864), care l-a citat în discuţiile lor cu privire 
la tulburarea vorbirii şi memoriei. Acest caz raportat, precum şi celelalte cinci 
adiţionale, mai scurte, furnizează o informaţie excelentă cu privire la jargon 
agrafie, afectarea diferențiată a citirii într-o limbă în comparaţie cu alta, retenţia 
abilității de a recita rugăciuni familiare în condiţiile vorbirii spontane, conver- 
saţionale şi imitative defectuoase, şi a inabilităţii de a citi cu voce tare în condițiile 
păstrării parţiale a abilității de a citi încet şi pe înţeles. Gesner a sugerat şi existența 
unei forme senzoriale de afazie, care la primul pacient s-a manifestat prin 
inabilitatea de a prinde inportanţa unor idei abstracte, iar la altul prin dificultatea 
înţelegerii vorbirii altor persoane. : 

Discutând fiziopatologia şi psihopatologia afaziei, Gesner a afirmat că 
vorbirea sub formă de jargon a pacientului său nu reflectă o demenţă, ci un anumit 
tip de uitare. Ideaţia şi memoria cuvintelor trebuie deosebite una de alta. Ideaţia 
este evocată de percepţia obiectelor fizice şi de acţiunea nervilor senzoriali. 
Evocarea cuvintelor, spunea Gesner, urmează ideaţiei şi apoi energiei neurale sau 
acţiunii. Bolile creierului pot afecta memoria verbală, dar lasă intactă ideaţia prin 
faptul că un pacient nu poate produce numele unui obiect dar este capabil să 
recunoască obiectul şi să-i cunoască semnificaţia sa. Baza materială a acestei 
tulburări a memoriei verbale o reprezintă lentoarea sau inactivitatea relaţiei dintre 
diferitele părţi ale creierului. Această afirmaţie este precursoarea teoriei asocia- 
ționiste a afaziei. Tulburarea constă în insuficienţa asocierii semnului lingvistic vo- 
cal sau grafic (cuvânt) cu ideea sau imaginea lui. 

Ca şi predecesorii săi, Gesner a vorbit şi despre „uitarea“ cuvintelor, dar a 
făcut un pas înainte prin atribuirea acestei forme de amnezie, tulburării a ceea ce 
astăzi numim „proces asociativ“. 

Până în 1850 au fost descrise majoritatea sindroamelor afazice care ne sunt 
astăzi familiare cum ar fi afazia expresivă cu păstrarea relativă a capacităţii de 
înţelegere a vorbirii, afazia amnezică cu tulburarea găsirii cuvintelor, jargon afazia 
şi jargon agrafia şi pierderea izolată a abilității de a citi. 

A fost făcută şi distincţia dintre tulburarea afazică de tip fluent (caracterizată 
prin tulburarea vorbirii) şi cea de tip nonfluent (caracterizată printr-o vorbire săracă 
şi prin dificultăţi de articulare). A fost notată şi lipsa conştientizării deficitului la 
unii pacienţi cu jargon afazie, precum şi pierderea inegală a unei limbi a pacienţilor 
poligloţi. La unii pacienţi cu afectarea vorbirii a fost descrisă şi păstrarea abilității 
de a cânta. | 

Gall (Gall şi Spurzheim, 1810) a postulat existenţa centrilor pentru arti- 
cularea cuvintelor şi pentru memoria cuvintelor, la nivelul lobilor frontali, iar 
localizarea sa a constituit subiectul unor dezbateri caustice în prima jumătate a 
seco'ului al XIX-lea. 

Afazia a început să constituie un subiect de mare interes pentru medici şi 
pentru cercetători, până în anii 1860 când Broca a stabilit asocierea tulburării 
vorbirii expresive cu leziunile focale din jurul girusului frontal trei al emisferului 
stâng (Broca, 1861, 1863, 1865). Pentru medici, descoperirea lui Broca a însemnat 
o condiţie cu semnificaţie diagnostică specifică, iar fiziologilor le-a sugerat că, 
creierul poate fi divizat în arii bine definite cu proprietăţi funcţionale distincte şi că 
ei pot efectua studii experimentale intense de stabilire a funcţiilor cerebrale 
localizate. 

Pentru a desemna tulburarea de vorbire expresivă nonfluentă pe care a 
corelat-o cu afectarea lobului frontal stâng, Broca a introdus termenul de „afemie“. 
El vine în contradicţie cu tulburarea de vorbire fluentă cunoscută ulterior sub 
numele de „amnezie a cuvântului“ a cărui caracteristică proeminentă constă în 
dificultatea găsirii cuvântului şi în exprimarea parafazică (utilizarea incorectă a 
cuvintelor). 

Pacientul afemic înţelege ce i se spune şi nu este lipsit de idei. Totuşi, din 
cauza afectării coordonării mişcărilor pentru vorbire, el nu poate exprima ideile 
sale în cuvinte. 

De asemenea, pacientul amnezic nu este lipsit de idei, ci are pierdute numai 
cunoştinţele cu privire la relaţiile convenţionale dintre idei şi cuvinte. 

În cazul deteriorării mintale pacientul nu poate vorbi din cauză că îi lipsesc 
ideile pe care ar trebui să le exprime. 


mulţi afazici, probabil că majoritatea, aveau de fapt defectele cognitive extinse 
dincolo de domeniul limbajului. 
Totuşi, Wernicke a depăşit descoperirea sa empirică de limitare a afaziei la 


către alţi neurologi au postulat existenţa interconexiunii centrilor cerebrali ai 
vorbirii în care imaginile memoriei diferitelor modalităţi de vorbire au fost stocate. 
Centrul pentru imaginile memorate ale pattern-urilor mişcărilor vorbirii expresive 


imaginea cuvintelor memorate auditiv a fost localizat în aria Wernicke de la nivelul 
lobului temporal posterior. Centrul pentru memoria cuvintelor memorate vizual a 
fost localizat mai posterior la nivelul girusului angular. Dacă există sau nu un 


mono 

centru specific şi pentru memorarea imaginii pattern-urilor mişcării scrisului a 
rămas un subiect în dezbatere. Cei care au crezut în existenţa unui asemenea centru 
l-au plasat fie în al doilea girus frontal, deasupra ariei Broca, fie în girusul supra- 
marginal în apropierea centrului pentru memorarea vizuală a imaginii cuvintelor. 

Diversele aspecte simptomatice ale afaziei întâlnite în practica clinică au fost 
explicate fie în termenii lezării unuia sau mai multor centri (ex., afazia „centrală“, 
fie prin lezarea legăturilor dintre ei (ex., afazia de „conducere“. 

Lezarea ariei  Broca duce la pierderea imaginilor memorate motor şi din 
această cauză produce afazie expresivă primară cu păstrarea capacităţii de înţe- 
legere a vorbirii. Lezarea ariei Wernicke duce la pierderea imaginilor verbale 
memorate auditiv, fapt datorită căruia produce afectarea înţelegerii vorbirii. Lezarea 
conexiunilor dintre aria Wernicke şi aria Broca provoacă un aspect simptomatic 
deosebit în care pacientul poate înţelege vorbirea (centrul imaginilor verbale 
memorate auditiv este intact), dar aceasta este perturbată în sensul că pacientul este 
incapabil să repete ceea ce îi spunem (există o transmitere defectuoasă a infor- 
maţiei de la centrul verbal auditiv către centrul motor al vorbirii) (Benton, 2000). 

Aceasta a fost teoria dominantă cu privire la natura tulburării afazice, care a 
fost acceptată aproape universal de neurologii anilor 1890. 

Afazia a fost considerată o tulburare de utilizare a cuvintelor ca semne ale 
ideilor fără afectarea în mod necesar a intelectului. Baza neurologică a vorbirii şi 
limbajului era reprezentată de ariile corticale specifice în care erau stocate ima- 
ginile memorate verbal. Afazia a fost produsă de lezarea acestor arii sau de lezarea 
conexiunii dintre ele. 

În anii următori, aceste modele neurologice de bază ale limbajului precum şi 
tulburările lor au fost ridiculizate şi considerate ca neavând nici o legătură cu 
realitatea clinică. De fapt, nu erau atât de ireale sau sterile după cum afirmau 
criticii. Ei nu credeau în echipotenţialitatea funcţională a tuturor părţilor emi- 
sferelor cerebrale, dar nici nu negau existența localizărilor clinice a leziunilor 
cerebrale. Totuşi, erau convinşi că prin modelele construite căzuseră în eroarea 
confundării unui simptom cu o funcţie. Astfel, neurologul englez Hughling Jack- 
son a spus că localizarea leziunii care distruge vorbirea şi localizarea vorbirii sunt 
două lucruri diferite (Jackson, 1878). 

Jackson a fost unul din puţinii neurologi care între anii 1870 şi 1880 s-a 
opus admiterii formulării şi concluziilor teoriei „asociaţioniste“ de către capii 
neurologiei din acea vreme - Wernicke în Germania, Charcot în Franţa şi Bastian 
în Anglia. În primul rând, el-a negat că afazia poate fi definită ca pierdere a 
cuvintelor. Mai degrabă, ea este o tulburare a utilizării cuvintelor în gândire. În 
vorbire el deosebea două niveluri: vorbirea automată (sau emoţională) şi vorbirea 
intelectuală. Afazicul tipic are păstrată capacitatea vorbirii automate (reflectată în 
înjurături şi repetarea la nesfârşit fără nici un sens a cuvintelor). În acelaşi timp, el 
are pierdută capacitatea de a face declaraţii verbale cu sens (după Jackson „pro- 
poziţii“) pentru alţii sau pentru sine. Unitatea de bază a limbajului nu este cuvântul 

aşa după cum au spus asociaţioniştii, ci propoziţia, sau declaraţia cu sens. La acest 
nivel, vorbirea devine „o parte a gândirii“, iar defectul afazic se manifestă prin 
aceasta. În consecinţă, gândirea este facilitată sau cere verbalizare internă, care la 
afazici este tulburată. 

Astfel, Jackson s-a opus teoriei asociaţioniste din toate punctele de vedere. 
El a afirmat că nu există nici un centru al limbajului, ci numai leziuni focale care 
îl afectează. Afazia nu este o pierdere a cuvintelor ca semne ale gândirii, ci o 
tulburare a însăşi gândirii verbale. Pacientul afazic are cuvinte la dispoziţia sa, dar 
le foloseşte numai la nivelul de jos al vorbirii automate. El nu le poate utiliza la un 
nivel mai înalt reprezentat de vorbirea propozițională. 


Freud şi Bergson despre afazie 


Din mai multe raţiuni punctele de vedere exprimate de Jackson nu au trezit 
prea mult interes. Cel care a citit cu atenţie şi interes lucrările lui Jackson a fost 
tânărul neurolog vienez Sigmund Freud. 

Când Freud a scris monografia cu privire la „Interpretarea Afaziei“ avea 35 
de ani (Freud, 1891). Acest fapt s-a petrecut cu doi ani înainte ca el şi Breuer să 
prezinte comunicarea preliminară despre isterie şi cu 4 ani înainte de publicarea de 
către Breuer şi Freud a faimoasei monografii cu privire la isterie. El a examinat 
faptele clinice ale afaziei după care le-a comparat cu deducţiile provenite din teoria 
„centristă“. 

Constatând că deducţiile respective nu se potrivesc cu faptele, el a propus o 
formulare nouă. 

Având conturat modelul original al lui Wernicke şi modelele mai elaborate 
ale lui Lichtheim, Freud a elaborat critica sa. 

El a negat validitatea deosebirii fundamentale dintre afaziile centrale şi 
afaziile de conducţie. Influențat de evidenţele fiziologice conform cărora izolarea 
arici centrale de restul creierului produce acelaşi efect ca excizia ariei respective, el 
a ajuns la concluzia că „distrucţia aşa-numitul centru se datorează  întreruperii 
simultane a numeroase tracturi“. Ca şi autorii anteriori, el a criticat conceptul 
centrului ca fiind o arie specifică în care imaginile memorate sunt stocate Şi a 
relevat confuzia generată de amestecare a entităţilor anatomice cu cele psihice. EI a 
ajuns la concluzia că toate tulburările afazice sunt „afazii de conducţie“, nu în 
sensul restrâns preconizat de Wernicke-Lichtheim ci în sens mai larg produs de 
întreruperea conexiunilor neurale din creier. 

Freud nu a negat faptul că leziunile din aşa numiții centri cum ar fi aria lui 
Broca, aria lui Wernicke şi girusul angular, produc aspecte simptomatice afazice 
diferite, dar raţiunea specificităţii nu este reprezentată de caracteristica funcţională 
cu care sunt înzestrate aceste arii, ci de circumstanţele cu care ele sunt legate strâns 
cu regiunile corticale motorie şi senzorială. Aria Broca cu cortexul motor, aria 

Wernicke cu cortexul auditiv şi girusul angular cu cortexul vizial. Este de înţeles 
atunci că lezarea acestor arii duce la apariţia unor sindroame afazice distincte. 

În acelaşi timp, Freud a pus un mare accent pe abordul funcţional al afaziei, 
opus celui morfologic. El a postulat că starea funcţională a tuturor ariilor cerebrale 
participă la determinarea aspectelor simptomatice ale afazicului. Aceasta înseamnă 
că, în toate circumstanţele, aranjamenul asociat câştigat ulterior ce aparţine unui 
nivel funcţional mai înalt este pierdut primul în timp ce nivelurile precoce vechi şi 
mai simple sunt păstrate. Astfel, concepţia de bază a lui Freud se referă la faptul că 
mecanismul neural al vorbirii este localizat într-o regiune corticală definită dar 
continuă, limitată de capătul câmpurilor receptive vizual şi auditiv, iar pe de altă 
parte de aria motorie frontală. Lezarea sau afectarea acestei regiuni distruge 
comunicarea dintre diferitele părţi ale acestuia cu restul creierului. Un număr 
limitat de simptome afazice depind de locul şi severitatea leziunii. Prin urmare, 
tulburările afazice rezultă nu din pierderea imaginilor memorate, ci din afectarea 
aparatului vorbirii ca întreg. 

Fiecare punct elaborat de Freud fusese analizat de scriitorii dinaintea lui. 
Conceptul centrilor vorbirii a fost criticat de Jackson. Semnificaţia relaţiei ana- 
tomice a ariei Broca, a ariei Wernicke şi a teritoriului girusului angular cu ariile 
primare motorie şi senzorială a cortexului cerebral a fost semnalată înainte de 1866 
de medicii englezi Moxon (1866), Trousseau (1864, 1877) şi Finkelnburg (1889) 
precum şi de Jackson, care a arătat că afazia implică o modificare intelectuală care 
depăşeşte mecanismele vorbirii expresive şi receptive. Freud nu a făcut altceva 
decât să organizeze aceste puncte într-o critică coerentă, care a putut fi utilizată 
pentru formularea unei concepţii alternative cu privire la baza şi natura tulburării 
afazice (Benton, 2000). 

Bergson avea 37 de ani când a scris despre natura tulburării afazice în cartea 
sa, Matiere et M&moire (Bergson, 1896), care a fost publicată în 1896. 

Astfel, în timp ce Freud ca neurolog a fost atras de afazie din cauza 
interesului faţă de această entitate clinică, Bergson ca filozof a fost interesat de 
tulburarea primară ca sursă a datelor empirice, care pot fi utilizate pentru înţe- 
legerea relaţiei dintre minte şi materie, sau mai specific între spirit şi creier. Astfel, 
el a abordat afazia din punct de vedere al avantajului respingerii paralelismului în 
forma sa absolută, insistând asupra unităţii memoriei, percepţiei şi acţiunii, deoa- 
rece creierul constituie mai mult mecanismul pentru iniţierea acţiunilor motoriii 
propuse decât pentru depozitarea memoriilor „pure“ sau „reale“. 

EI a montat un atac elocvent asupra conceptului conform căruia creierul este 
o magazie a imaginilor memorate, precum şi asupra explicării afaziei ca „uitare“ în 
termenii pierderii acestor imagini memorate, prin distrucţia centrilor corticali în 
care sunt stocate. 

Relevând faptul că acelaşi cuvânt este pronunţat diferit de către diferiţi 
vorbitori ar trebui ca în memoria creierului să existe nenumărate imagini ale 
acestuia. După ce s-a întrebat dacă se poate crede cu adevărat că toate imaginile 

cuvintelor memorate pot fi stocate în creier, el a reamintit că memoria acestora este 
concepută ca entitate fixă astfel încât este dificil de imaginat cum poate selecţiona 
creierul una singură pentru stocare, iar dacă o face, cum potriveşte noua percepţie a 
unui cuvânt cu imaginea sa memorată. 

Astfel, din punctul său de vedere, explicarea afaziei prin pierderea imagi- 
nilor memorate este de neconceput. 

Bergson a avansat concepţia cu privire la natura tulburării afazice, ca fiind o 
perturbare funcţională, sau o afectare a capacităţii de actualizare a datelor me- 
morate. Deoarece verbele exprimă acţiuni, evocarea lor este facilitată de efortul 
fizic, iar pacientul afazic se poate angaja într-un astfel de efort pentru a le produce. 
Dimpotrivă, substantivele sunt izolate de activitatea corporală astfel încât efortul 
fizic nu poate facilita amintirea lor. Insuficienţa activităţii fizice se vede, spune 
Bergson şi când un pacient incapabil a produce numirea unui obiect îi descrie 
modul de acţiune. 

Înțelegerea verbală este un proces selectiv, activ legat primar de fraze 
(„propoziţiile“ lui Jackson), care au o anumită structură şi poartă o semnificaţie, şi 
nu de cuvinte. Deficiența afazicului de a înţelege ceea ce aude sau vede reprezintă 
o insuficienţă funcţională. Apare deci o insuficienţă în achiziţionarea unei percepții 
complete care, prin definiţie include coalescenţa cu experienţa din trecut. Această 
percepţie completă este produsul efortului intelectual din cauză că implică recon- 
strucţia unui flux continuu al vorbirii într-un mesaj plin de semnificaţie. 

Astfel, în insuficienţa înţelegerii vorbirii la pacienţii afazici, există o com- 
ponentă intelectuală intrinsecă. De partea expresivă, afazia nu reprezintă o insu- 
ficienţă în utilizarea cuvintelor ca semn sau idee, ci o oprire specifică a gândirii 
care duce la o deficiență verbală. 

În majoritatea punctelor, concepţia lui Bergson coincide cu cea a lui Freud, 
deoarece ambii scriitori au respins noţiunea conform căreia cortexul cerebral este 
depozitarul imaginilor memorate şi că afazia rezultă din distrucţia prin boli 
organice ale acestora. Ambii au menţionat că faptele clinice ale localizării leziu- 
nilor ce cauzează afazie nu justifică procesele de localizare a mecanismelor 
normale ale limbajului la nivelul unor arii corticale limitate. 

Ambii au privit afazia din punct de vedere funcţional ca reflectând o 
epuizare a operaţiilor eficiente ale unui mecanism neural complicat. Ambii au 
arătat că percepţia şi memoria („asociată“ în terminologia lui Freud) formează un 
singur proces (Benton, 2000). 

Totuşi, există diferenţe fundamentale în concepţiile celor doi savanţi cu 
privire la afazie. Freud nu a pus accent prea mare pe rolul factorilor intelectuali din 
această tulburare, cu excepţia faptului că prin definiţie afazia trebuie să fie con- 
siderată şi ca o disabilitate cognitivă specifică. 

Pentru Bergson, afazia este înainte de toate expresia unei afectări de bază a 
activităţii intelectuale manifestată prin incapacitatea angajării corpului în realizarea 
unor intenţii (Benton, 2000). 

În 1906, neurologul francez Pierre Marie a scris o serie de lucrări sub titlul 
„Revizuirea problemei afaziei“. În aceste lucrări el a atacat noţiunile prevalente cu 
privire la localizarea lezională a tulburărilor afazice, precum şi conceptul pluralis- 
tic al tipurilor discrete de afazie. El a demonstrat că tulburarea afazică de bază 
implică afectarea inteligenţei. Marie nu a fost prea exact în privinţa caracteristicilor 
deficitului de inteligenţă al pacienţilor afazici, dar a afirmat că aceştia prezintă o 
inabilitate în afara sferei limbajului, o pasivitate intelectuală şi o lipsă de iniţiativă. 

Lucrările lui Marie au făcut furori în rândurile neurologilor francezi, astfel 
încât s-a acceptat că tulburarea afazică implică unele grade de afectare a inte- 
ligenţei. 

Dejerine (1900), o altă figură majoră a neurologiei franceze, a acceptat şi el 
că afazia implică un defect de inteligenţă. Dar nici Marie şi nici Dâjerine nu l-au 
menţionat pe Bergson în scrierile lor. 

Ideile lui Bergson au fost menţionate în scrierile unor neurologi ca van 
Woerkom (1921, 1923), Mourgue (1921) şi Goldstein (1924), care au instituit ideea 
afectării funcţiilor intelectuale, în particular a gândirii spaţiale şi a raţionamentului 
abstract, ca trăsătură cardinală a tabloului simptomatic al afazicului. 

În discutarea necesităţii deosebirii dintre imposibilitatea numirii unui obiect 
şi lipsa recunoaşterii sale, Freud a utilizat termenul de „agnozie“. 

Nu după mult timp, sugestia sa a fost general acceptată astfel încât 
„agnozia“ a înlocuit termenii mai vechi de „mindblindness“, „psychic blindness“ 
Şi „psychic deafness“. 

Prin urmare, monografia lui Freud nu a fost ignorată complet. Punctul de 
vedere exprimat de el se găseşte în mod cert în scrierile ulterioare cu privire la 
afazie. 

Henri Bergson nu era un specialist în domeniul afaziei. El nu a fost medic şi 
nici nu a avut vreo experienţă cu pacienţii afazici. Cunoştinţele privind acest 
domeniu au provenit în întregime din analiza literaturii. Surprinzător este faptul că 
acelaşi lucru se poate spune şi despre Freud. 

Deşi el era neurolog, nu putem afirma că a avut multă experienţă cu 
pacienţii afazici, deoarece monografia sa nu conţine nici o descriere a vreunui 
astfel de pacient examinat sau îngrijit. În consecinţă, ca şi Bergson şi-a bazat 
formularea sa în întregime pe analiza literaturii. 


Pitres. şi afazia amnezică 


Conceptul tipului amnezic (deosebit de cel articulator) de tulburare a vorbirii 
este foarte vechi. Astfel, în secolul al XVI-lea, Schenck von Grafenberg (1585) 
nota că la multe cazuri cu apoplexie, deşi limba nu era paralizată, pacientul nu 
putea vorbi din cauza abolirii memoriei de producere a cuvintelor (Benton şi Joynt, 
1960). Van Swieten (1742-1746) a fost ceva mai precis când a scris că a văzut 

mulţi pacienţi ale căror funcţii cerebrale erau destul de intacte după revenirea din 
apoplexie cu excepţia unui deficit în desemnarea obiectelor (nu putea găsi numele 
acestora) (Benton şi Joynt, 1960). 

Sistemul lui Gall şi Spurzheim (1810) a inclus plasarea organului „memoriei 
cuvintelor“ în aria orbitală a ambilor lobi frontali. Bouilland (1825) a fost primul 
care a diferențiat forma amnezică a tulburării afazice de forma motorie. 

În anii 1860, descrierile clinice ale lui Sanders (1866), Ogle (1867), 
Trousseau (1868) şi Broca (1869) au stabilit validitatea distincţiei dintre formele 
ataxică şi amnezică a tulburării afazice. Acesta a fost începutul diferenţierii 
tipurilor fluent şi nonfluent de afazie, numite astfel în termeni obiectivi de către 
Goodglass şi colab. (1965) şi Benson (1967). 

Totuşi, anterior, în secolul al XVIII-lea, clinicieni ca Bateman (1870), 
Kussmaul (1876) şi Banti (1886) au identificat pacienţi a căror disabilitate proemi- 
nentă (uneori singura) a constituit-o incapacitatea lor de a găsi numele obiectelor şi 
persoanelor. Aplicând acestui aspect simptomatic termenul de „afazie amnezică“, 
ei au privit-o ca pe un tip specific de tulburare a vorbirii şi au inclus-o în clasi- 
ficarea lor cu privire la tulburările afazice. Broadbent (1878) a presupus că afazia 
amnezică rezultă din distrucţia sau disfuncţia unui „centru al numirii“ din regiunea 
posterioară a emisferei stângi, în timp ce Mills şi McConnell (1895) au localizat 
acest centru în girusul temporal doi şi trei. 

Deşi a fost dificilă, găsirea unui loc acestui tip de afazie specifică, carac- 

Acesta a fost statutul ambiguu al afaziei amnezice când Albert Pitres, 
profesor de medicină la universitatea din Bordeaux, a dat curs unor lecturi cu 
privire la acest subiect, publicate în serie în Progres Medicale sub forma unei 
monografii (Pitres, 1898). EI a început prin a descrie ceea ce a considerat a fi un 
caz de afazie amnezică pură. A fost vorba de o pacientă în vârstă de 38 de ani, care 
a fost văzută la trei luni după stroke, timp în care prezenta hemipareză dreaptă şi o 
discretă afectare a vorbirii expresive. Ea înţelegea tot ce i se spunea şi nu avea nici 
o dificultate în citirea cu voce tare a scrisului de tipar şi de mână pe care îl 
înţelegea. Scrisul era afectat din punct de vedere motor, dar lingvistic era corect. 
Era capabilă să converseze oral, iar vocabularul său era adecvat. 

Totuşi, adesea se bloca pentru a găsi cuvântul corespunzător. Uneori, 
căutarea era încununată de succes, dar alteori utiliza circumlocuţiuni. Confruntarea 
numirii a fost afectată în mod similar. În timp ce în mod obişnuit putea furniza 
numele obiectelor prezentate, din când în când, inexplicabil nu putea numi 
obiectele cele mai comune pe care le recunoştea în mod evident. 

Pitres (1898) a arătat că respectivul aspect clinic ce nu se potrivea cu nici o 
altă categorie de tulburare afazică primară poate fi numit afazie amnezică, adică o 
formă de afazie în care dificultăţile limbajului sunt determinate de uitarea cuvin- 
telor necesare pentru exprimarea gândurilor. Cu toate acestea, afazia amnezică nu 

este inclusă în majoritatea clasificărilor şi nici nu este menţionată în my 
autoritare. 

El deosebea trei forme de afazie amnezică. Prima este antonoma i 
nomaza este o figură de stil care constă în folosirea unui nume comun ic Sta (ante. 
nume propriu şi invers -) în care pacientul nu-şi poate aminti şi Produce” ul unui 
tivele adecvate din cadrul unei discuţii convenţionale. A doua este agra Substa. 
adică inabilitatea de a formula propoziţii acceptabile. A treia se referă l Matisnau 
diferenţierii limbajului la poligloți. Cele trei forme sunt expresia acele; Pierderea 
lităţi de bază. Pacientul anomic este afectat mai puţin sever decât Pacie | disab;. 
mat, care are dificultăţi în reamintirea verbelor, a conjuncţiilor, a Propozi Ul agra. 
substantivelor. Pierderea diferențiată de la poligloţi este atribuită difegaliilor ŞI 
profunzime în cunoaşterea de către pacient a limbilor respective. Astfe] Nţelor de 
lui Pitres cu privire la afazia amnezică este destul de larg, extinzându-se” di onCeptu] 
anomie. Icolg de 

În privinţa patologiei care stă la baza afaziei amnezice, Pitres a A TR 
conform căreia ea este produsă de distrucţia sau disfuncţia unui anu Pins ideea 
ipotetic. Revizuind cazurile autopsiate care prezentau afazie amnezică „ ..! Cen 
leziunea cauzativă a fost găsită cel mai frecvent la nivelul lobului Patrie îNdicaţ că 
extinsă uneori în girusul angular. al în rior 

Au existat şi excepţii de la această regulă deoarece regiunea Tes 
poate fi considerată ca arie unică de stocare a memoriei cuvintelor. Ba Pectivă n 
din ruperea legăturilor dintre centrii psihosenzoriali şi întregul cortex, Ai rezulta 
căruia nu poate exista o localizare absolut constantă a leziunii TeSpong ! datorită 
cauză că ea rezultă din ruperea conexiunilor dintre centrii corticali, poage bile. Din 
şi afazie transcorticală. Totuşi, acest concept relativ simplu nu poate ex Â Numită 
faptele clinice. Plica 

În general la aceşti pacienţi cuvintele vorbite evocă totdeauna -. 
punzătoare. O explicaţie posibilă se referă la faptul că legăturile neurale d ei Cores. 
psihosenzoriale către ariile verbale nu sunt aceleaşi cu cele de la die a ariile 
ariile psihosenzoriale. În fine, sub influenţa oboselii, malnutriţiei sau inţ Ver ale la 
pacienţii fără afecţiuni cerebrale pot deveni anomici şi parafazici (Bentg: ICâţiei 

Discutând parafazia, Pitres a arătat că nivelul de conştienţă a Paci : -000 
această tulburare variază considerabil. Cnţilor Su 

Unii sunt complet conştienţi de exprimarea lor parafazică, în tim a 

Afazia amnezică pură este rară prin faptul că se însoţeşte adese € alți; nu. 
tarea defectuoasă a frazelor şi cuvintelor şi de afectarea citirii cu vog 
recitarea automată este bună, recitarea din memorie a poemelor Sau 
unui cântec poate produce distorsiuni parafazice. 

În concluzie, existenţa unei forme clinice de afazie, determina 
pierderea evocării cuvintelor nu poate fi pusă la îndoială, dar este rară Numa; de 
zintă o afazie asociativă, care poate fi plasată între afazia motorie Sau e â repr 
afazia senzorială sau receptivă. Misivă şi 

Deşi Pitres a insistat că afazia amnezică este o formă specifică şi autonomă 
de afazie, el a recunoscut că bolnavii cu o astfel de tulburare pură sunt rari, că 
aceasta nu are nici o localizare lezională fixă şi că, în unele situaţii, şi pacienţii 
fără boli cerebrale pot prezenta un astfel de tablou simptomatic. 

Concepţia sa a evocat reacţii diferite. 

Wernicke (1903) a ajuns la concluzia că tulburarea găsirii cuvintelor nu 
reprezintă altceva decât o formă de afazie motorie transcorticală, sau asociativă. 
Dejerine (1900) a negat complet conceptul şi a arătat că situaţiile raportate de 
Pitres sunt pur şi simplu aspecte de afazie senzorială sau motorie. Von Monakow 
(1905) a considerat afazia amnezică ca un semn precoce de boală temporo-parietală 
a emisferei dominante. 

Head (1926) a ignorat total conceptul şi nu l-a menţionat pe Pitres în 
istoricul său detaliat cu privire la afazie. Categoria sa de „afazie verbală“ se 
apropie mult de complexul simptomatic descris de Pitres. 

Goldstein (1924) a recunoscut afazia amnezică dar a interpretat-o mai mult 
ca pe o afectare primară decât ca pe o tulburare lingvistică strictă. În introducerea 
istorică a lui Weisenburg şi Mc Bride (1935) - Aphasia: A clinical and Psychologi- 
cal Study - nu a fost menţionată contribuţia lui Pitres. 

Analizele lor empirice, bazate în principal pe patternul testelor de perfor- 
manţă a generat un aspect simptomatic aproape similăr cu afazia amnezică a lui 
Pitres. 

Afazia amnezică sau anomică figurează proeminent în clasificarea modernă 
a tulburărilor afazice (Albert şi colab., 1981). Totuşi, adesea sunt exprimate rezerve 
cu privire la semnificaţia neuropatologică şi nu arareori este descrisă ca fiind 
numai un complex simptomatic ce apare în cursul recuperării unei afazii fluente 
sau nonfluente. Studiile corecţionale clinico-patologice au confirmat în mod repetat 
conceptul lui Pitres şi nu pe cel al localizării lezionale întinse (Gloning şi colab., 
1968, Newcombe şi colab., 1971). 

Geschwind (1967) şi Benson (1979) deosebesc diferite tipuri de denumiri 
greşite şi au discutat semnificaţia lor clinică. 

Astfel, dacă afazia amnezică a lui Pitres este sau nu un concept neuropsi- 
hologic util şi semnificativ rămâne de determinat. 

În prima perioadă a anilor 1960, Geschwind, neurolog din Boston, a afirmat 
că afazia apare ca rezultat al disconexiunilor neurale. 

Benson (1967) a raportat primele studii de corelare a simptomelor cu neuro- 
imagistica. Utilizând date radiologice, Benson a furnizat confirmarea radiologică de 
deosebire a afaziei „fluente“ determinată de leziunile posterioare a emisferului 
stâng, de afazia „nonfluentă“ provocată de afecțiunile anterioare ale acestuia. Noi 
am constatat că afazia amnezică apare la bolnavii cu leziuni (hematoame) situate în 
partea posterioară a circumvoluţiei frontale a doua, extinse subcortical. 

emisie, tomografiei cu emisie pozitronică şi imageriei prin rezonanţă magnetică 
funcţională, din ultima jumătate a secolului al XX-lea au facilitat mult înţelegerea 
relaţiei dintre localizarea leziunii şi semnele şi simptomele afaziei. Deşi evoluţia 
tehnicilor neuroradiologice a avut un mare impact asupra studiului bazei neurale a 
afaziei, studiile autopsice care le-a precedat s-au opus acestora. Studiile contem- 
porane de la sfârşitul secolului al XX-lea au trezit un interes deosebit pentru 
cercetarea patologiei limbajului vorbit, neuropsihologiei, neurologiei comporta- 
mentale şi neurolingyvisticii. 


SEMIOLOGIA ŞI CLASIFICAREA AFAZIILOR 


Afazia este o tulburare dobândită de comunicare sau de procesare a lim- 
bajului, consecutivă unei atingeri cerebrale mai adesea corticală decât subcorticală 
în general din emisferul cerebral stâng. Ea se manifestă prin tulburarea abilității de 
transmitere sau de schimbare a informaţiilor şi a sentimentelor prin vorbire dar 
poate afecta scrisul, precum şi înţelegerea limbajului vorbit şi a cititului. Afazia 
predomină la indivizii mai vârstnici cu stroke şi la un număr mai mic de bolnavi cu 
traumatisme şi tumori cerebrale. Uneori este întâlnită şi în primele stadii ale bolii 
Alzheimer. 

Ideile pe care dorim să le verbalizăm, adică să le transformăm în cuvinte şi 
propoziţii, generează anumite evenimente fiziologice şi acustice, care la terminalul 
ascultător sunt convertite într-un mesaj lingvistic. 

La rândul său, ascultătorul pune în acord informaţia auzită cu anumite 
secvenţe de cuvinte şi propoziţii care în ultimă instanță sunt înţelese. Sistemul 
simbolurilor format din propoziţii care exprimă gândurile noastre şi care ne fac 
înţeleşi se referă la limbaj. 

Limbajul fonologic este format dintr-un sistem de sunete vorbite ce alcă- 
tuiesc silabe şi cuvinte; un sistem lexical, sau vocabularul cuvintelor utilizat pentru 
comunicarea informaţiei, o gramatică sau o sintaxă, care determină secvenţa cu- 
vintelor acceptabile ca exprimare; şi o semantică sau un sistem care le determină 
semnificaţia sau înţelesul (Sarno, 2002). 

Când în comunicare utilizăm vorbirea, facem uz de accentuări şi intonări, 
adică de prozodie, pentru a deosebi întrebările, afirmaţiile, expresiile emoţionale, 
şocurile, exclamaţiile şi aşa mai departe. 

Caracteristicile afectării limbajului includ parafazia, perifraza, anomia sau 
conduite d'approche.. Afazia nu include şi tulburările articulatorii de tipul dizartriei. 
Din cauză că majoritatea pacienţilor prezintă mai mult tulburări ale funcţiei limba- 
jului decât absenţa completă a acestuia, respectivele tulburări sunt mai corect cla- 
sificate ca disfazii. Totuşi, prin tradiţie este utilizat termenul de „afazie“. 

În general, afazia poate debuta brusc în faza acută a bolilor, dar şi progresiv. 
Afazia poate afecta o parte sau tot sistemul limbajului, întinzându-se de la ina- 


290 TRATAT DE NEUROPSIHOLOGIE 


bilitatea virtual totală de a comunica prin codul vorbirii, cu păstrarea abilității de 
comunicare prin gesturi, expresie facială şi pantomimă, până la tulburarea mode- 
rată sau abia perceptibilă a acesteia. 

Există un grup deosebit de sindroame afazice, care au corelaţii înalte cu 
localizarea leziunilor anatomice. Totuşi, nu întotdeauna este posibil a clasifica 
pacienţii după aceste sindroame. 

În general, numai 30% până la 80% din cazuri pot fi clasificate fără echivoc. 

Vorbirea ezitantă, stângace, întreruptă şi cu efort este încadrată în afazia 
nonfluentă, în timp ce vorbirea articulată produsă cu uşurinţă, la o rată normală cu 
păstrarea fluxului şi melodicităţii, dar care este lipsită de coerenţă se referă la 
afazia fluentă (Sarno, 1998). 


AFAZIILE FLUENTE 


Aceste tipuri de afazie se caracterizează printr-o vorbire fluentă cu variaţii 
prozodice şi articulaţii normale însoţită de tulburări auditive de înţelegere. În gene- 
ral, ea se asociază cu leziuni situate în vecinătatea părţii posterioare a primului 
girus temporal din emisfera stângă. Când afazia fluentă este severă, bolnavul poate 
substitui sunete şi cuvinte cu o astfel de frecvenţă şi magnitudine încât vorbirea 
rămâne fără înţeles. Unii pacienţi produc cuvinte absurde, neologisme încadrate în 
jargon afazie. Cei cu afazie fluentă au cele mai mari dificultăţi în recuperarea 
substantivelor şi verbelor şi tind a manifesta tulburări de conştienţă. În general, ei 
nu prezintă hemipareză sau hemiplegie a membrelor de partea dreaptă. 

În cadrul afaziilor fluente intră afazia Wernicke, afazia de conducţie, afazia 
senzorială transcorticală şi afazie anomică şi afazie amnezică. 


Afazia Wernicke 


Afazia Wernicke, cea mai comună varietate de afazie fluentă, se datorează 
lezării porțiunii posterosuperioare a lobului temporal din emisfera dominantă 
(fig. 76). În general, leziunile sunt vasculare rezultate din ocluzia ramului tempo- 
ral superior, a ramului angular şi, ocazional, a ramului temporal mediu al arterei 
cerebrale medii. Bolnavul nu are nici un defict motor. 

Afazia  Wernicke se caracterizează prin fluenţa vorbirii articulate marcată 
uneori de substituţii ale cuvintelor, de parafazie semantică (verbală) şi de tulburarea 
înţelegerii auditive. Aceşti pacienţi care nu prezintă tulburări motorii, utilizează 
forme verbale complexe şi vorbesc cu o rată mai mare decât normal. 

Pentru afazia Wernicke au fost utilizaţi şi alţi termeni cum ar fi cel de afazie 
posterioară, afazie receptivă, afazie semantică, afazie senzorială şi jargon afazie. 

Afazia posterioară sau 
afazia Wernicke este o afazie 
fluentă. Termenul este utilizat 
în contrast cu afazia anterioară 
sau afazia Broca. Numele său 
derivă din lezarea caracteristică 
posterioară a sulcusului central. 
Acest termen nu are o utilizare 
largă. 

Afazia receptivă se re- 
feră la subtipul de afazie în 
care caracteristica proeminentă 
se referă la tulburarea înţe- 
legerii. Ea este asociată leziu- 
nilor mai posterioare. Termenul 
nu are o utilizare comună din 
cauză că unele grade de difi- 
cultate a înţelegerii sunt carac- 
teristice majorităţii afaziilor. Ea 
vine în contrast cu afazia ex- 
presivă. 

Fig. 76. Tomografia computerizată relevă prezenţa unui mare Afazia semantică se re- 
hematom intracerebral de emisfer stâng ce afectează și por- feră la subtipul de afazie descris 
țiunea posterioară a lobului temporal din emisfera dominantă, de Head (1926) şi Luria (1973 
la un bolnav cu afazie Wernicke. a) în care este afectată capa- 
citatea de înţelegere a cuvân- 

tului dincolo de însemnătatea sa literară. Acesta nu este utilizat în mod curent. 

Afazia senzorială (afazia Wernicke) este un termen introdus de Wernicke, 
care a arătat că funcţia motorie îşi are originea anterior de fisura centrală, în timp 
ce funcţia senzorială este localizată posterior de sulcusul central. Acest termen, 
utilizat din ce în ce mai puţin, contrastează cu afazia motorie. 

Jargon afazia se referă la subtipul de afazie caracterizat prin vorbire fluentă 
parafazică, incomprehensibilă şi plină de neologisme. Vorbirea conţine numeroase 
parafazii semantice (verbale) şi fonetice (literale) cu perseverare semnificativă. Jar- 
gon afazia reprezintă expresia acută a afaziei Wernicke. 


Afazia de conducţie 


Afazia de conducţie sau de conducere este tot o afazie fluentă în care este 
sever afectată repetiţia cuvintelor şi propoziţiilor în timp ce înţelegerea limbajului 
este relativ păstrată. Vorbirea este caracterizată prin parafazii predominant fone- 

mice (literare) şi prin dificultăţi în găsirea cuvintelor deşi sunetele vorbirii sunt ar- 
ticulate precis. Lichtheim (1885) a prezis existenţa acestui sindrom înainte de a 
întâlni vreun caz clinic. 

De asemenea, el a postulat că leziunea implică fasciculul arcuat de sub 
girusul supramarginal, care deconectează aria înţelegerii vorbirii din lobul temporal 
stâng de aria producerii limbajului din lobul frontal stâng. Astfel, conducţia infor- 
maţiilor cu privire la limbaj dintre aceste arii este disruptă. Deconectarea ariei 
Broca de aria Wernicke duce la apariţia unui sindrom caracterizat prin limbaj 
spontan aproape normal, cu rare greşeli parafazice şi cu performanţe cognitive 
foarte bune. Totuşi, în momentul în care pacientul este pus să repete după exa- 
minator unele cuvinte ca de exemplu „far“, el îl pronunţă după mai multe încercări 
„Car“, „var“, „rar“, „far“. Uneori pacientul nu ajunge la forma corectă, continuând 
să facă diverse combinaţii fonetice apropiate de cuvântul iniţial (fig. 77). Acest 
fenomen este numit de autorii francezi „conduit d'approache“ (conduită de apro- 
piere). Limbajul scris este extrem de variabil în afazia de conducţie. Rar, scrisul 
este mai bun decât vorbirea, cel mai adesea fiind mult mai afectat. 

Citirea orală este compara- 
bilă cu vorbirea dar poate fi mai 
bună sau mai proastă. Înțelegerea 
cititului este comparabilă cu audiţia 
dar poate fi şi mai proastă. De 
obicei pacienţii cu agrafie sau cu 
alexie au afazie de conducţie. Nu- 
mirea este extrem de variabilă, de la 
extrem de proastă până în apropiere 
de normal. 

La majoritatea pacienţilor 
apraxia ideomotorie a membrelor 
este comună şi clară în faza iniţială. 
Comune sunt şi tulburările de sensi- 
bilitate sau de câmp vizual manifes- 
tate sub formă de extincţie şi/sau 
deficit în cadran. 

Pacienţii cu afazie de con- 
ducție au redusă mult memoria ver- 
Fig. 77. Tomografia computerizată relevă prezenţa unei bală pe termen scurt, caracteristică 
tumori temporale stângi care deconectează aria Broca tuturor afaziilor perisylviene. Din 
de aria Wernicke, la un bolnav cu afazie de conducere. aceste date reiese că lobul parietal 

inferior, în special girusul supra- 
marginal, este critic pentru toate aspectele procesării fonologice. 

Astfel, leziunile învinuite pentru deficitele pure de memorie pe termen scurt, 
agrafie fonologică şi alexie fonologică emerg din afazia de conducţie. 

Leziunea specifică pentru producerea afaziei de conducţie este localizată la 
nivelul girusului supramarginal. Clasic, aceasta corelează cu fasciculul arcuat, care 
conectează aproximativ lobul temporal de lobul frontal. Şi leziunile profunde din 
substanţa albă de sub cortexul senzorial, din capsula extremă subinsulară şi din 
cortexul submarginal pot produce afazie de conducţie. Aceste observaţii sugerează 
că unele căi asociative scurte temporoparietale (reţeaua regională) pot constitui 
suportul output fonologic al structurilor vorbirii. Această reţea este necesară pentru 
acurateţa fonologică din output-ul spontan, pentru repetiţie, pentru citirea orală şi 
pentru numire. Unii pacienţi cu leziuni parietale extensive au anomie mai severă, 
agrafie şi apraxie ideomotorie a membrelor. Implicarea parţială a girusului tempo- 
ral superior poate produce în faza iniţială, afazie Wernicke, care se transformă în 
afazie de conducţie cu output-uri foarte parafazice şi anomie severă. Suprapunerea 
sindroamelor este evidentă. Pacienţii a căror arhitectură arterială perisilviană prinde 
şi lobul temporal superior în stroke-ul predominant parietal vor avea elemente de 
surditate pură pentru cuvinte în combinaţie cu afazia de conducţie (parafazie 
fonemică, anomie şi agrafie). Această combinaţie nu poate fi deosebită de afazia 
Wemicke, dar recuperarea înţelegerii este surprinzător de bună. Unele studii ima- 
gistice au demonstrat că afazia de conducţie se asociază cu leziuni ale ariilor 
limbajului perisylvian posterior şi a insulei, fără afectarea fasciculului arcuat, fapt 
care a dus la ipoteza conform căreia ea reprezintă o afazie Wernicke larg rezolvată. 
Majoritatea pacienţilor cu afazie de conducţie recuperează bine, în câteva săptă- 
mâni, cu rămânerea unor deficite de scris, a unei anomii moderate şi a unor erori 
fonemice ocazionale. În formele mai severe cu anomie marcată şi multe output-uri 
parafazice recuperarea este mai puţin completă. 


Afazia senzorială transcorticală 


Afazia senzorială transcorticală este o afazie fluentă în care înţelegerea 
limbajului este sever afectată în timp ce repetiţia este relativ păstrată. Indivizii cu 
afazie senzorială transcorticală au vorbire fluentă cu digresiuni de tipul jargonului 
semantic sau a celui de substituire a cuvintelor. Aceasta se deosebeşte de afazia 
Wernicke prin păstrarea performanţelor de repetiţie şi printr-un comportament de 
„echolalie“. Leziunile implică jumătatea posterioară a creierului de la polul occipi- 
tal de pe ambele suprafeţe medială şi laterală, adesea ajungând de-a lungul lobului 
occipital medial în aria de distribuţie a arterei cerebrale posterioare. Semnele de 
vecinătate includ hemianopsia, agnozia vizuală şi pierderea senzorialităţii. 

În afazia senzorială transcorticală output-ul limbajului este fluent, dar con- 
ţinutul acestuia în care predomină parafazia semantică este gol. Toţi pacienţii uti- 
lizează mult circumlocuţia unui cuvânt şi cuvinte de umplutură. 

Parafaziile fonctice şi jargoanele neologistice sunt mai puţin comune, iar 
conţinutul este adesea păstrat. Calitatea vorbirii precum şi repetiţia sunt normale, 

dar înțelegerea limbajului este afectată. Numirea este proastă pentru anumite 
categorii. Astfel, unii pacienţi nu pot numi animalele, insectele şi alte ființe în 
mişcare, în timp ce obiectele statice (instrumente) sunt numite corect. 

Output-urile scrise pot fi similare celor vorbite, dar pacienţii nu prea scriu 
fiind rezervaţi din acest punct de vedere. Citirea cu voce tare şi înţelegerea citirii 
sunt anormale. La majoritatea pacienţilor înţelegerea citirii este chiar mai proastă 
decât înţelegerea auditivă. Mulţi dintre ei prezintă şi agnozie asociativă. Aceştia nu 
numai că nu pot numi obiectele indicate, dar nu le pot arăta utilizarea şi nici nu le 
pot sorta într-o categorie funcţională. Astfel, deficitul nu este restrâns numai la 
cunoştinţele semantice lexicale, ci implică toate cunoştinţele semantice prezente. În 
diferite cazuri pot fi afectate anumite aspecte ale cunoştinţelor semantice precum şi 
accesul la cunoştinţele semantice. 

Inabilitatea pacienţilor cu afazie senzorială transcorticală de a asocia numele 
cu obicctul se datorează dezordinii semantice de la interfaţa dintre limbaj şi 
memoria semantică. 

Când memoria semantică este afectată mai global, pacienţii sunt incapabili a 
recunoaşte obiectele prin aspectul lor nonverbal. Acest fapt este întâlnit în cazul 
bolilor degenerative cu predilecție pentru cortexul temporal, cum ar fi boala Alz- 
heimer, boala Pick şi aşa-numita demenţă semantică. 

Studiile actuale au stabilit că sindromul se întâlneşte la pacienţii cu acci- 
dente vasculare cerebrale ischemice din teritoriul arterei cerebrale posterioare 
precum şi la cei cu tumori de fosă posterioară la care hernia transtentorială a cul- 
menului duce la comprimarea arterei cerebrale posterioare. Leziunea se află pre- 
dominant la nivelul liniei de demarcaţie dintre lobul temporal şi occipital, fără 
afectarea ariei Wernicke. 


Afazia anomică 


Atazia anomică este subtipul de afazie caracterizat prin tulburarea abilității 
de numire a obiectelor, prin utilizarea perifrazelor (digresiuni), înţelegere bună, 
vorbire fluentă şi repetiţie normală. 

Afazia anomică se referă la sindroamele afazice în care numirea sau accesul 
la lexiconul intern reprezintă principalul deficit. Vorbirea spontană este normală cu 
excepţia pauzelor şi a circumlocuţiilor produse prin inabilitatea de a numi. 

Caracteristica primară a afaziei anomice constă în dificultatea universală de 
găsire a cuvintelor, în prezenţa producţiei fluente, a articulării bune, a producţiei 
gramaticale corecte şi a înţelegerii auditive intacte. Afazia anomică reprezintă 
adesea forma cea mai uşoară de afazie reprezentând uneori perioada terminală a 
altor tipuri de afazie. Ea poate constitui şi stadiul precoce al unei afazii primare. 
Definită şi afazie nominală, afazia anomică poate fi observată după oricare din 
leziunile emisferei stângi. 

Problema găsirii cuvintelor duce la utilizarea cuvintelor de umplutură, a 
cuvintelor goale de conţinut şi a circumlocuţiilor (perifrazelor, digresiunilor). Ca 
diagnostic primar, afazia anomică acompaniază, de obicei, leziunile care produc 
afazie motorie transcorticală şi afazie senzorial transcorticală. 

Majoritatea pacienţilor cu afazie motorie transcorticală sunt sau devin fluenţi 
dar cu exprimare concisă, ncelaborată. Când se asociază cu deficite de găsire a 
cuvintelor, această condiţie este calificată ca afazie anomică. De asemenea, afazia 
anomică este găsită şi în forma cea mai slabă a afaziei transcorticale senzoriale, 
reprezentând numai un deficit de regăsire lexicală din depozitele semantice. 

Astfel, când afazia anomică este cauzată de leziuni frontale dorsolaterale nu 
se însoţeşte de semne neurologice. Când este cauzată de o leziune frontal-striatală 
profundă, dizartria, hemipareza şi apraxia bucofacială depind de extinderea leziunii. 
Când este cauzată de lezarea cortexului asociativ posterior se acompaniază cu 
deficite de câmp vizual şi alexie, simptome care depind de extinderea leziunii. 

Când afazia anomică este reziduală afaziilor Broca şi de conducţie parţial re- 
cuperate, semnele de acompaniament sunt caracteristice acestor deficite. 

Anomia severă, izolată indică o patologie emisferică stângă. Alexander şi 
Benson (1997) se referă la girusul angular ca loc al leziunii care produce afazie 
anomică, dar această leziune produce şi alte deficite cum ar fi alexia şi cele patru 
elemente ale sindromului Gerstmann (agrafie, dezorientare dreapta-stânga, acalculie 
şi finger agnozie). Leziuni izolate ale lobului temporal pot produce anomie pură. 

Studiile numirii efectuate pe subiecţi normali cu PET (positron emission to- 
mography), au arătat prezenţa unei activităţi consistente la nivelul lobului temporal 
superior. De asemenea, anomia este întâlnită la bolnavii cu leziuni expansive 
intracraniene cu localizare cerebrală diferită şi în diferite afecţiuni degenerative, 
cum ar fi maladia Alzheimer. În consecință, afazia anomică indică o maladie 
emisferică stângă sau o boală cerebrală difuză. 


Afazia amnezică 


Afazia amnezică este subtipul de afazie din sistemul clasificărilor anterioare, 
caracterizat prin dificultatea reamintirii cuvintelor şi numerelor. Este sinonimă cu 
afazia nominală (anomică). Această afazie este determinată de leziuni mici ale 
lobului temporal stâng. Afazia amnezică implică dificultatea găsirii cuvintelor 
datorită uitării acestora. Bolnavul cu anomie, spre deosebire de cel.-cu afazie 
amnezică, evită să se angajeze în comunicare. 


AFAZIILE NONFLUENTE 


Afaziile nonfluente se caracterizează prin efortul producerii vorbirii, limi- 
tarea vocabularului restrâns uneori la substantive, verbe, adverbe şi adjective, vor- 

bire ezitantă şi înceată, articulaţii dificile, gramatică restrânsă, lipsa prozodiei 
normale şi prin înţelegere auditivă aproape normală sau normală. Indivizii cu afa- 
zie nonfluentă sunt agramaţi deoarece tind a avea tulburări gramaticale universale 
ca rezultat al dificultăţilor de recuperare a părţilor substantivale ale vorbirii (ex., 
prepoziţii, articole şi pronume). 

Afazia nonfluentă este asociată cu un grad înalt al conştienţei deficitului şi 
cu tulburarea funcţiei motorii de partea dreaptă a corpului (hemipareză sau hemi- 
plegie). Conştienţa intactă a deficitului prezentă la bolnavii cu afazie nonfluentă 
poate produce un grad semnificativ de frustraţie. Afaziile nonfluente includ afazia 
Broca, afazia motorie transcorticală, afazia globală, afazia transcorticală mixtă, 
afazia dinamică şi afazia mixtă. 


Afazia Broca 


Afazia Broca, tipul cel mai comun 
de afazie nonfluentă, este caracterizată 
prin stângăcia articulației, restrângerea vo- 
cabularului, şi agramatisme, în prezenţa 
înţelegerii auditive normale sau aproape 
normale. În general, performanţele scrierii 
oglindesc producţiile vorbirii, iar citirea 
poate fi mai puţin afectată decât vorbirea 
Şi scrisul. 

Majoritatea indivizilor cu afazie 
Broca conştientizează deficitul, iar para- 
lizia (hemiplegia) membrelor de partea 
dreaptă este totdeauna prezentă. 

Limbajul este lipsit de complexităţi 
gramaticale, iar înţelegerea citirii este 
proastă pentru propoziţiile care cer o 
prelucrare gramaticală a cuvintelor. Le- 
ziunile tipice sunt determinate de tumori 
(fig. 78) sau de infarctizarea produsă de 
trombozarea diviziunii superioare (ante- 
Fig. 78. Tomografia computerizată relevă pre- rioare) a arterei cerebrale medii, care im- 
zenţa unei tumori (meningiom) fronto-temporale plică operculum frontal inferior, insula şi 
stângi care comprimă circumvoluţia F3, oper- regiunile adiacente care înconjoară fisura 
culul frontal inferior, insula şi regiunile adia- sylviană. În contrast cu afazia senzorială, 

cente, la un bolnav cu afazie Broca. ; : : 
termenul de afazie motorie (afazia Broca) 
este larg utilizat. 

Afazia motorie pură se referă la vorbirea nonfluentă cu păstrarea mai largă a 
funcţiei limbajului, fapt demonstrat prin abilitatea de a scrie. Ea este sinonimă cu 
afemia numită şi apraxia vorbirii. 

Afemia sau afazia motorie pură se referă la pacienţii nonfluenţi, la care 
funcţia limbajului este bine păstrată, fapt demonstrat prin abilitatea de a scrie. 
Termenul de afemie a fost utilizat de Broca pentru ceea ce ulterior s-a numit 
afazie. 


Afazia motorie transcorticală 


Afazia motorie transcorticală este o altă formă de afazie nonfluentă carac- 
terizată prin păstrarea repetiţiei şi menţinerea relativă a înţelegerii limbajului. 
Această afazie este similară afaziei  Broca, excepţie făcând păstrarea repetiţiei. 
Simptomatologia respectivă se întâlneşte la pacienţii cu leziuni tumorale sau vas- 
culare ischemice situate la nivelul ariei motorii suplimentare. Cel mai frecvent, 
această formă de afazie apare după ocluzia ramurilor arterei cerebrale anterioare, şi 
după tumori interemisferice fronto-parietale cere afectează faţa internă a lobului 
frontal (fig. 79). Lezarea bilaterală a arborelui vascular cerebral anterior duce la 
abulie şi inerție fără dorinţa de a vorbi sau de a se mişca, putând ajunge până la 
mutism akinetic. 

În afazia motorie transcorticală 
(AMTO) output-ul limbajului este non- 
fluent din cauza blocării substanţiale a 
iniţierii acestuia, reducerii lungimii medii 
a frazelor şi simplificării formelor gra- 
maticale. Mulţi pacienţi cu AMTC sunt 
iniţial muţi pentru câteva zile sau săp- 
tămâni. În această perioadă repetiţia este 
absentă, pacienţii putând fi încadraţi în 
afazia Broca. Agramatismul franc este 
neobişnuit, iar răspunsurile sunt slabe şi 
întârziate. Frecvent, se observă la aceşti 
pacienţi echolalia în diferitele ei forme. 
Mai comună este echolalia încorporată, 
timp în care pacientul încorporează o 
parte din întrebare în partea iniţială a 
Fig. 4. Tomografia computerizată relevă pre. făspunsului său. În cazurile clasice, cali- 
zenţa unui meningiom de coasă cu dezvoltare tatea vorbirii şi repetiţia sunt normale. 
frontală posterioară bilaterală, care comprimă Recitarea unor materiale chiar foarte com- 
ambele aiii motorii suplimentare, la un bolnav plexe (rugăciuni) este ireproşabilă, iar 

cu afazie motorie transcorticală. înţelegerea limbajului este normală. 

Leziunile frontale mai întinse, asociate cu afazia motorie transcorticală, pot 
produce tulburări semnificative de înţelegere. 

Scrisul este similar output-ului vorbit, deşi la dictare pacienţii scriu rar şi 
după repetare. 

Citirea orală poate fi aproape normală, iar numirea este destul de variabilă, 
cu erori de răspuns, parafazii semantice sau perseveraţii. 

AMTC se poate asocia cu unele deficite motorii care depind de localizarea 
leziunii. 

AMTC subcorticală poate fi acompaniată de hemipareză. AMTC frontală 
medială poate fi asociată cu grasp reflex controlateral şi cu hemipareză inversată 
(piciorul mai afectat decât mâna). Cu excepţia cazurilor subcorticale pierderea 
sensibilităţii şi deficitele de câmp vizual sunt absente. Apare uneori apraxia 
bucofacială dar apraxia ideomotorie a membrelor este mai puţin comună. 

Pacientul clasic, descris de Freedman şi colab. (1984), care nu a avut nici un 
deficit motor, a avut o leziune frontală dorsolaterală mare, extinsă profund în 
substanţa albă frontală. 

Cazuri identice au fost raportate la bolnavii cu leziuni ale substanţei albe 
care ajung până la cornul frontal al ventriculului lateral, la cei la care leziunea 
implică regiunea capsulostriatală, în particular caudatul dorsolateral şi substanţa 
albă adiacentă paraventriculară. Cu cât leziunea se află mai posterior de-a lungul 
substanţei albe paraventriculare, cu atât mai frecvent întâlnim dizartria şi hemi- 
pareza. Lezarea porțiunii mediale a lobului frontal, în particular a ariei motorii 
suplimentare, produce ca tulburare AMTC cu mutism prelungit. Când pacienţii 
încep să vorbească rar, ei prezintă calităţile afaziei nete. Pur şi simplu nu pot vorbi 
mult. Deficitul fundamental al bolnavilor cu AMTC este reprezentat de sarcinile de 
generare a limbajului. 

Pacienţii au o capacitate foarte limitată de generare a sintaxei complexe. Ei 
pot produce destul de bine răspunsuri scurte, chiar şi propoziţii scurte. Pacienţii cu 
leziuni frontale dorsolaterale întinse pot prezenta la testele standard afazie minoră 
sau deloc, dar sunt incapabili a spune o poveste. Al doilea deficit fundamental al 
bolnavilor cu AMTC se referă la reducerea activării vorbirii sau a scrisului. 

Analiza efectelor localizării leziunii, în particular a mutismului profund care 
apare în cazul lezării părţii mediale a lobului frontal, sugerează că reducerea 
activării se datorează pierderii căilor dopaminergice ascendente. Regiunile frontale 
mediale reprezintă ţintele primare ale sistemului dopaminergic nonnigral. Lezarea 
bilaterală a acestui sistem, în drumul său din pariea superioară a mezencefalului 
până la cortexul frontal, duce la apariţia mutismului akinetic sau a abuliei. 

Afazia motorie transcorticală poate reprezenta un sindrom “de mutism aki- 
netic cu predominarea mai mult a mutismului şi mai puţin a akineziei globale din 
cauză că leziunea este numai unilaterală. Ameliorarea fluenţei şi a ratei vorbirii 
prin administrarea agoniştilor dopaminei susţin această poziţie. Astfel, AMTC se 
ameliorează net cu bromcriptină. 

AMTC apare la bolnavii cu leziuni ale lobului frontal, a ariei Broca 
anterioare precum şi în cazul lezării teritoriului arterei cerebrale anterioare. Dis- 
rupţia sau deconectarea ariei motorii suplimentare de aria Broca prin lezarea 
substanţei albe frontale subcorticale poate produce acest sindrom. 

Afazia expresivă este subtipul de afazie în care output-ul nonfluent repre- 
zintă caracteristica proeminentă. Ea apare la bolnavii cu leziuni anterioare. Acest 
termen nu este utilizat în mod comun deoarece unele grade ale dificultății expresive 
sunt caracteristice majorităţii afaziilor. 

Termenul este utilizat în contrast cu afazia receptivă. 


Afazia globală 


Afazia globală este subtipul de afazie care implică pierderea aproape 
completă a tuturor funcţiilor lingvistice (a modalităţilor de comunicare) în care 
includem fluenţa, înţelegerea, repetiţia, cititul şi scrisul. Indivizii cu afazie globală 
sunt adesea capabili a produce o vorbire automată sau serială (ex., numărarea 
seriilor, relatarea zilelor săptămânii, recitarea rugăciunilor, cântatul cu cuvinte al 
melodiilor şi utilizarea soluţiilor de fiecare zi). Deci prin definiţie, pacienţii au 
tulburări semnificative în toate aspectele limbajului. Output-ul limbajului este sever 
limitat deoarece bolnavul nu spune decât „da“, „nu“ sau recurge la exprimări 
stereotipe („„da, da“....nimic, nimic“ etc.). În ambele afazii globale (şi afazii Broca) 
exprimările pot fi repetate rapid. 

Înțelegerea este foarte afectată. Apraxia bucofacială şi cea a membrelor, la 
comandă şi imitare, sunt aproape universale. Hemiplegia dreaptă, pierderea hemi- 
senzorială şi afectarea cîmpului vizual sunt comune dar invariabile. 

Leziunea cea mai tipică implică întreaga regiune perisylviană. În astfel de 
cazuri, există deci o combinare a leziunilor care dau afazie Broca şi Wernicke, dar 
putem întâlni şi multe variante clinice. Astfel, unii pacienţi cu leziuni afazice Broca 
prezintă afazie globală, fără evidenţierea leziunilor temporale. Invers, unii pacienţi 
cu leziuni posterioare foarte extinse, care cuprind şi substanţa albă subrolandică, 
prezintă afazie globală fără nici o leziune periventriculară anterioară sau frontală 
bine definită. 

Mecanismele de pierdere severă a înţelegerii, în absenţa leziunilor tempo- 
rale, de la unii bolnavi cu afazie globală sunt necunoscute. Unii bolnavi cu afazie 
globală nu au hemipareză. Aici, leziunile întinse implică aria Broca şi aria 
Wernicke precum şi alte regiuni perisylviene ale limbajului. Afazia globală are 
efecte davastatoare asupra prognosticului, similar unei emisferectomii. Excepţie fac 
poligloţii şi ambidextri, la care distribuţia ariei vorbirii este mai complexă şi 
adeseori bilaterală. Infarctele cerebrale de la nivelul substanţei albe periventriculare 
duc la instalarea unei afazii globale ireductibile (fig. 80). 

Fig. 80. Tomografia computerizată relevă prezenţa unui in- 
farct hemoragic care interesează aproape întregul emisfer 
dominant, ia un bolnav cu afazie globală. 


Afazia transcorticală mixtă 


Afazia transcorticală mixtă este un subtip rar de afazie în care repetiţia este 
relativ intactă în ciuda afaziei semnificative. Vorbirea spontană este nonfluentă iar 
pacienţii sunt incapabili a numi, citi şi scrie. Oricum, repetiţia este în limite nor- 
male dar poate fi echolalică. Geschwind (1967) a utilizat termenul de „izolare a 
ariei vorbirii“ prin faptul că patologia cruţă ariile limbajului perisylvian dar implică 
zonele vasculare de graniţă din jur. 


Afazia dinamică. 


Afazia dinamică este subtipul de afazie propus de Luria (1902-1977) 
caracterizat prin output nonfluent cu păstrarea repetiţiei şi înţelegerii. Termenul 
dinamic se referă la dificultatea iniţierii vorbirii. Ea este echivalentă cu afazia 
transcorticală motorie. 

Afazia mixtă 


Afazia mixtă nu se potriveşte cu nici o nozoiogie clasică şi nici cu carac- 
teristicile ambelor tipuri de afazie expresivă şi receptivă. Acest termen este utilizat 
neoficial şi nu are nici o valoare euristică sau localizatoare. 


AFAZII CU CARACTERISTICI ATIPICE 


Afazia progresivă primară (APP) 


Spre deosebire de sindroamele afazice clasice, debutul tulburării limbajului 
din afazia progresivă primară începe gradat. Tipic, condiţia debutează treptat cu 
dificultăţi în evocarea cuvintelor, în special pentru substantive şi/sau verbe. Deşi 
indivizii cu APP pot apărea lipsiţi de deficite cognitive pentru o oarecare perioadă 
de timp, cu timpul încep a apărea deficite de limbaj, altele decât difcultăţile de 
găsire a cuvintelor, în special simptomele cognitive de demenţă. La astfel de cazuri 
au fost descrise leziuni care implicau girusul frontal inferior şi lobul temporal. APP 
este asociată adesea cu boala degenerativă de tipul encefalopatiei spongiforme şi 
bolii Pick. 


Afazia încrucişată şi afazia stângacilor 


Pentru 10% din populaţia stângace şi pentru aproximativ 2-5% din populaţia 
dreptace care devin afazici după lezarea creierului drept (afazia încrucişată) unele 
reguli clinice trebuie modificate. La stângaci, fenomenologia afaziei este compli- 
cată de stângăcie. Faţă de dreptaci, stângacii nu sunt egali, deoarece variază mult în 
ceea ce priveşte natura specializării emisferice pentru limbaj. Pentru ambele 
populaţii, fenomenologia este complicată de neregularitatea dominanţei pentru alte 
funcţii tipic lateralizate, cum ar fi praxia şi unele aspecte ale funcţiei vizuospaţiale. 
Aici putem rezuma unele din aceste probleme. 


Afazia încrucişată (crossed aphasia) 


Această afazie apare în cazul lezării emisferei drepte la indivizii dreptaci. 
S-a tras concluzia că la aceşti bolnavi limbajul este reprezentat în emisfera dreaptă 
(sau bilateral) şi că el poate fi asociat cu o lateralizare cerebrală inversă în care 
emisferul stâng este dominant pentru funcţia vizual-spaţială (situs inversus). 

La oamenii dreptaci, precum şi la majoritatea stângacilor, sindromul clinic 
de afazie apare în cazul lezării emisferului stâng. Rar, afazia poate rezulta, la 
pacienţii dreptaci, după lezarea emisferului drept — fenomen numit afazie încruci- 
şată (crossed aphasia) (Baker şi colab., 1996). 

La persoanele stângace, tulburările limbajului sunt, de obicei, similare per- 
soanelor dreptace cu leziuni similare, dar ocazional cazurile respective prezintă 
sindroame optice care sugerează că anumite capacităţi ale unor funcţii ale lim- 
bajului aparţin emisferului drept. De exemplu, un pacient cu o leziune întinsă 
fronto-temporoparietală stângă poate avea păstrată înţelegerea, sugerând că 
înţelegerea limbajului se efectuează la nivelul emisferului drept. Din aceeaşi 
rațiune, recuperarea afaziei poate fi mai bună la unii stângaci cu stroke la nivelul 
emisferului stâng. 

Incidenţa afaziei încrucişate este cuprinsă între 1% şi 13% (Castro-Caldas şi 
colab., 1987; Bryden şi colab., 1983; Annett, 1985). Pacienţii cu afazie încrucişată 
pot fi încadraţi în două categorii mari. Aproximativ 70% au un sindrom afazic stan- 
dard, cu localizarea cel puţin aproximativă a leziunii în emisferul stâng (Alexander 
şi colab., 1989). Toate tipurile de profile afazice pot debuta cu aceste leziuni (chiar 
dacă se află în emisferul drept). Alţi 30% au anomalii izbitoare în relaţie cu 
leziunea afazică (Alexander şi colab. 1989). La acest grup apar sindroame afazice 
moderate, în ciuda leziunilor întinse ce cauzează în mod tipic afazie severă. 

În cadrul leziunilor perisylviene întinse a fost întâlnită afazia de conducţie 
sau agrafia fonologică. 

La alţi pacienţi, cu leziuni perisylviene întinse a fost descrisă afazia 
senzorială transcorticală sau afazia anomică (Berthier şi colab., 1991; De Renzi şi 
Lucchetti, 1994). 

Alexander şi colab. (1989) şi Annett (1985) au sugerat că aceste cazuri 
anormale relevă posibila lateralizare discrepantă a funcţiilor semantică şi fono- 
logică. Pacienţii cu afazie încrucişată au capacitate mai bună de refacere. 

Lateralizarea praxisului şi a funcţiilor vizuospaţiale din afazia încrucişată nu 
au fost bine definite asemănător funcţiilor limbajului. Castro-Caldos şi colab. 
(1987) au arătat că aceste funcţii prezintă anomalii de lateralizare mai puţin 
frecvente decât cele ale limbajului şi au afirmat că praxisul rămâne în emisferul 
stâng controlateral mâinii drepte preferate, iar funcţiile vizuospaţiale rămân în 
emisferul drept. 

Trojano şi colab. (1994) au afirmat că toate funcţiile au O rată înaltă de 
anomalii de lateralizare. 

Analizând cazurile raportate cu anomalii de lateralizare vizuospaţială din 
emisferul stâng la dreptaci, Fisher şi colab. (1991) au arătat că ele reprezintă un 
subset de dreptaci care au avut şansa lateralizării tuturor funcţiilor. Oricum, baza 
biologică a afaziei încrucişate rămâne necunoscută. 

Afazia stângacilor 


Stângacii, care reprezintă 10% din populaţie sunt mult mai heterogenj 
dreptacii. Din această cauză, unii autori se referă la nondreptaci. Rata latera] 
cerebrale a stângacilor depinde în oarecare măsură de extinderea criteriilor uţ; 
pentru definirea grupului. Studiile mari efectuate pe afazicii stângaci sunţ 
sistente deoarece au relevat că aproximativ 70% au leziuni cerebrale stângi şi 
leziuni cerebrale drepte (Hecaen şi colab., 1981). 

Hecaen şi colab. (1981) au estimat că aproximativ 15% devin afazic 
lezarea unui emisfer. Aceasta înseamnă că ei au reprezentare bilaterală a limbaju 
lui. Dacă se iau în consideraţie afaziile apărute după leziunile cerebrale drepte ju 
stângi se constată că proporţia cazurilor cu leziuni afazice anormale este maj; aa 
decât la dreptaci (Basso şi colab., 1990). Se pretinde că stângacii recuperează sa 
bine decât dreptacii (Hecaen şi colab., 1981), dar, ca şi în cazul afaziei încrucişate, 
această problemă este umbrită de proporţia mare a afaziilor moderate. : 

De asemenea, este neclar dacă recuperarea mai bună se datorează capacităţii 
limbajului bilateral în care toate funcţiile înalte prezintă un potenţial mai m i 

i după 

recuperare, sau lateralizării divergente a funcţiilor, astfel încât cele din ae 
rămân neafectate de leziunea lateralizată. Probabil toţi aceşti factori sunt bena 

i 


dar la pacienţi diferiţi. 
Lateralizarea praxisului şi a funcţiilor vizuospaţiale face ca aceasta ş 
zinte anomalii într-o proporţie similară celor din afazia încrucişată după le 
drepte sau stângi. Mesulam (1982) a raportat toate aranjamentele posi 
afectare şi păstrare a funcţiilor. 
În continuare, rămâne de stabilit modul în care aceste anomalii a 
dreptaci şi stângaci. 

Afazia optică 


Aceasta se manifestă prin inabilitatea de numire a item-ilor şi de de 
strare a funcţiei lor, în ciuda păstrării activităţii vizuale. Examinarea tac 
aceloraşi itemi duce la numirea lor corectă. Acest sindrom rar este a 
leziunilor parieto-occipitale sau occipitale. 


Mon- 

Afazia subcorticală 


Acest tip de afazie apare după leziunile subcorticale ale talamusului di 
ganglionilor bazali sau ale tractusurilor aferente ariilor auditive ale vorbirii (fig. 3). 


Cea mai comună cauză a afaziei subcorticale este hemoragia talamică Stânga 
ă 

asociată cu performanţe fluctuante ale limbajului în care este tulburată numirea şi 
în care vorbirea este fluentă dar cu multe paratazii, iar repetiţia este normală. 
Leziunile întinse ale ganglionilor bazali stângi pot produce tulburări de limbaj, 
asemănătoare afaziei globale. 

Afazia subcorticală este deci de- 
finită prin localizarea leziunii în gan- 
glionii bazali sau în substanța albă 
cerebrală profundă. Aici putem deosebi 
afazia talamică şi afazia determinată de 
lezarea substanţei albe subcorticale şi a 
ganglionilor bazali. 

Frecvent, hemoragiile talamice 
stângi produc o afazie fluentă de tip 
Wernicke, în care înţelegerea este mai 
bună decât în cazul afaziei Wernicke 
corticale. Aici putem întâlni o stare 
fluctuantă „dihotomică“ în care starea 
alertă cu limbaj aproape normal al- 
ternează cu starea somnolentă în care 
pacientul murmură parafazic şi înţelege 
prost. 

Luria şi Tsoctkova (1967) au 
Fig, 81. Tomografia computerizată relevă prezenţa Numit această stare anormalitate cvasi- 
unei tumori talamice şi de ganglioni bazali stângi la afazică de vigilență prin faptul că ta- 

un bolnav cu afazie subcorticală. lamusul joacă un rol important în alte- 
rarea limbajului cortical. 

La stângaci, afazia talamică apare în cazul lezării talamusului drept, indicând 
faptul că dominanta emisferică a limbajului se extinde şi la nivelul talamusului. În 
timp ce unii sceptici au atribuit afazia talamică comprimării structurilor adiacente 
şi afectării secundare a cortexului, alţii au constatat că afazia talamică apare şi în 
cazul leziunilor ischemice, care implică nucleii anterior şi paramedian al talamu- 
sului vascularizaţi de artera tuberotalamică. Deoarece aceste leziuni produc efect de 
masă mic sau deloc, cazurile respective arată că talamusul şi conexiunile sale joacă 
un rol determinant în funcţia limbajului. 

Leziunile ganglionilor bazali şi a substanței albe profunde provoacă şi ele 
atazic. Ca şi în afazia talamică, primele cazuri au prezentat hemoragii la nivelul 
ganglionilor bazali care implicau în special putamenul, locul celor mai comune 
hemoragii intracerebrale hipertensive. Aici, sindroamele afazice sunt mai variabile, 
prezentându-se sub forma afaziei Wernicke sau globale. 

Cea mai comună leziune este reprezentată de infarctul putaminal anterior, 
care cuprinde caudatul şi braţul anterior al capsulei interne. Pacienţii cu astfel de 
leziuni au un sindrom afazic subcortical anterior manifestat prin dizartrie, dimi- 

nuarea fluenţei, afectarea moderată a repetiţiei şi a înţelegerii (Mega şi Alexander, 
1994). Acest sindrom se aseamănă cel mai mult cu afazia Broca, dar cu dizartrie 
mai mare şi cu disfuncţie mai mică a limbajului. Leziunile restrânse din putamenul 
antrerior, capul nucleului caudat şi substanța albă periventriculară produc ezitări 
sau iniţiere înceată a vorbirii şi tulburare mică a limbajului. 

Leziunile mai posterioare, care implică putamenul şi substanţa albă tem- 
porală profundă de la nivelul istmului temporal, duc la apariţia unei vorbiri pa- 
rafazice, fluente şi la tulburarea înţelegerii asemănătoare celei din afazia Wernicke. 

Leziunile mici situate în braţul posterior al capsulei interne şi în putamenul 
adiacent cauzează îndeosebi dizartrie şi ocazional deficit afazic moderat. 

În fine, leziunile subcorticale întinse ce implică atât partea posterioară, cât şi 
cea anterioară produc afazie globală. Astfel, în cazul leziunilor subcorticale poate fi 
întâlnită o mare varietate de sindroame afazice. 

Bazaţi pe funcţiile motorii cunoscute şi pe fibrele de conexiune ale acestor 
structuri, Nadeau şi Crosson (1997) au discutat modelul anatomic al ganglionilor 
bazali implicaţi în vorbire şi limbaj. 

Datele PET au indicat că lezarea ganglionilor bazali afectează limbajul, atât 
direct cât şi indirect via diminuarea activităţii ariilor corticale ale acestuia. 

Insula, structură corticală cu localizare profundă, asemănătoare structurilor 
subcorticale, prezintă şi ea importanţă în vorbire şi în funcţia limbajului. Drankers 
(1996) a raportat că afectarea acestei arii se asociază, la pacienţii afazici, cu pre- 
zenţa apraxiei vorbirii. 

În termeni clinici, leziunile subcorticale produc afazie dar mai puţin comun 
decât leziunile subcorticale, iar caracteristicile limbajului din afazia subcorticală 
sunt adesea atipice. Dificultatea de clasificare a sindroamelor afazice, în prezenţa 
dizartriei şi a hemiparezei drepte, duc la suspiciunea unei leziuni subcorticale. 

În consecinţă, rolul specific al structurilor subcorticale în limbaj este încă 
controversat. Totuşi, se ştie că ganglionii bazali au unele funcţii în procesarea 
motorie care includ articulaţia, iar talamusul joacă un rol important în alte funcţii 
cum ar fi memoria verbală. 

La pacienţii cu stroke au fost invocate numeroase mecanisme pentru ex- 
plicarea modului în care aceste leziuni subcorticale dau afazie. Pentru unii autori, 
ariile respective joacă un rol direct în limbaj (Damasio şi colab., 1982; Cappa şi 
colab., 1983), în timp ce pentru alţii nu, dar, spun ei, leziunile subcorticale crează 
un diaschizis, adică o deaferentare a ariilor corticale îndepărtate, conectate cu căile 
subcorticale afectate (Alexander şi colab,, 1989) sau cu nucleii (Von Monakow, 
1914; Perani şi colab., 1987). 

Deteriorarea limbajului poate fi legată de hipoperfuzia structurilor corticale 
cauzată de stenoza sau de ocluzia unui vas cerebral mare, responsabil şi de in- 
farctul subcortical (Weiller şi colab., 1993; Nadeau şi Crosson, 1997; Hillis şi 
colab., 2002). 

La pacienţii cu afazie subcorticală au fost făcute foarte puţine studii 
imagistice funcţionale. 

Heiss şi colab. (1999) a efectuat un studiu longitudinal PET (positron emis- 
sion tomography) la 9 pacienţi cu afazie subcorticală. 

În comparaţie cu pacienţii cu leziuni frontale şi temporale, aceştia s-au 
ameliorat semnificativ rămânând cu tulburări minime sau fără. Autorii au scos în 
evidenţă rolul critic al regiunii frontale pentru recuperarea bună a pacienţilor care 
nu au prezentat leziuni structurale ale cortexului temporal stâng. 

Efectuând un studiu PET longitudinal pe 7 pacienţi, de Boissezon şi colab. 
(2005) au constatat existenţa unei legături strânse între performanţele FSCr 
(fluxului sanguin cerebral regional) şi performanţele predominante din regiunile 
dorsale stângi ale lobilor parietal, temporal şi frontal precum şi din cortexul tempo- 
ral ventral. După un an, performanţele limbajului s-au ameliorat, iar FSCr a crescut 
în regiunile perisylviene bilaterale. Cele mai bune performanţe la PET2, după un 
an, au arătat creşterea activităţii în cortexul temporal ventral stâng precum şi în 
girusul temporal mediu drept. În acest studiu de urmărire, de Boissezon şi colab. 
(2005) au constatat ameliorarea limbajului precum şi creşterea activării ariilor 
clasice ale limbajului de partea opusă. 

Mai mult, toate analizele de corelare a PETI (iniţial) şi a PET? (la un an) au 
relevat implicarea părţii anterioare a girusului temporal inferior stâng, fapt care 
sugerează deconectarea părţilor superioară şi inferioară a cortexului temporal stâng, 
precum şi rolul specific al acestor regiuni în procesarea lexicală semantică. 

Duffan şi colab. (2005) au constatat că în procesarea lexicală semantică este 
implicată reţeaua ventrală. 

Regiunile cu distribuţie dorsală din lobii parietal, frontal şi temporal au o 
activitate crescută la probele de generare a cuvintelor. 

Lipsa activării observată în stadiile precoce, la nivelul teritoriilor perisyl- 
viene, care ulterior recuperează, pledează în favoarea hipoperfuziei în teritoriile 
corticale sylviene la PETI, fapt constatat şi de Hillis şi colab. (2004). 

La pacienţii cu ameliorarea accentuată a performanţelor în timp, s-au 
constatat modificări ale FSCr de la PETI la PET? la nivelul cerebelului drept, 
girusului temporal mijlociu drept şi girusului temporal inferior stâng, 

Deşi efectuat pe puţini pacienţi, studiul lui de Boissezon şi colab. (2005) 
sugerează implicarea în limbaj şi a unei regiuni adiţionale, adică a părţii anterioare 
a girusului temporal inferior stâng (0 parte a ariei limbajului temporal bazal), 
descrisă şi de alţi autori. Această constatare poate reflecta disrupţia căilor sub- 
corticale care interconectează această regiune cu girusul temporal superior stâng 
(Sharp şi colab., 2004). Rolul ultimei regiuni în recuperarea afaziei a fost subliniat 
şi de Heiss şi colab. (2003). 

Sharp şi colab. (2004) au relevat rolul funcţional al unei subregiuni din aria 
limbajului temporal bazal, localizată medial (girusul fusiform). Ei au atribuit rolul 
acestei regiuni, funcţiei semantice. 

În studiul lui de Boissezon şi colab. (2005) unele constatări au fost similare 
(asocierea semantică pentru cuvintele auzite) dar la alţii au fost diferite (cercetare 
lexicală, clară pentru outputul vorbirii). Aceste diferenţe pot fi luate în consideraţie 
pentru implicarea teritoriilor învecinate ariei bazale a limbajului din studiul lui de 
Boissezon şi colab. (2005). 

Constatările prezentate trebuie interpretate cu grijă din cauză că generarea 
cuvintelor implică procese cognitive diferite care după Levelt şi colab. (1999) 
cuprind niveluri diferite ale producerii cuvintelor şi strategii de cercetare lexicală 
care se referă la procesele executive. 

Pentru precizarea rolului cortexului temporal anterior şi inferior în 
mecanismele compensatorii care ajută la recuperarea afaziei subcorticale sunt 
necesare noi studii. 


LIMBAJUL DIN AFECŢIUNILE EMISFEREI DREPTE 


Tulburările limbajului şi comunicării sunt importante şi la pacienţii cu 
afecţiuni ale emisferei drepte. În primul rând, stângacii pot avea dominanta 
limbajului în emisfera dreaptă şi pot dezvolta sindroame afazice după lezarea 
emisferei drepte. În al doilea rând, ocazional, unii pacienţi dreptaci devin afazici 
după stroke-uri emisferice drepte - fenomen numit afazie încrucişată (Bakar şi 
colab., 1996). 

Se presupune că aceşti pacienţi au dominantă mixtă sau încrucişată. În al 
treilea rând chiar persoanele dreptace cu dominantă emisferică stângă pentru limbaj 
pot avea alterată subtil funcţia limbajului după lezarea emisferei drepte. Aceşti 
pacienţi nu sunt afazici, deoarece mecanismele fundamentale de producere a vor- 
birii, repetiţia şi înţelegerea nu sunt perturbate. Aici sunt tulburate aspectele afec- 
tive ale limbajului deoarece sunetele vorbirii sunt plate şi neemoţionale (Dănăilă şi 
colab., 1990). În consecinţă, prozodia normală sau intonaţia emoţională a vorbirii 
este pierdută. Sindroamele de pierdere a aspectelor emoţionale ale vorbirii poartă 
numele de aprozodii. Aprozodia motorie implică pierderea emoţiei expresive cu 
păstrarea înţelegerii emoţionale. Aprozodia senzorială care implică pierderea înţe- 
legereii limbajului afectiv poartă numele de agnozie afectivă. Disfuncţia emisferei 
drepte afectează forţa şi accentul din interiorul unei propoziţii. 

S-a arătat că metafora, umorul, sarcasmul, ironia şi alte aspecte ale lim- 
bajului care depăşesc însemnătatea literală a cuvintelor sunt afectate de bolile emi- 
sferice drepte. 

Aceste deficite perturbă semnificativ pacienţii în comunicarea pragmatică. Ei 
înţeleg ce li se spune, dar nu şi cum li se spune. 

Aceste deficite de nivel înalt ale limbajului sunt legate de afectarea 
emisferului drept privind intenţia şi neglijarea. 


308 TRATAT DE NEUROPSIHOLOGIE 


Alexia pură fără agrafie 


După Kirshner (2000), alexia sau inabilitatea câştigată de a citi este prin 
definiţie o formă de afazie. Alexia pură fără agrafie a fost descrisă de neurologul 
francez Dejerine în 1892. 

Pacientul poate scrie, dar nu-şi poate citi scrisul propriu. Vorbirea, înţe- 
legerea auditivă şi repetiţia sunt normale. Numirea poate fi deficitară în special 
pentru culori. Iniţial, pacienţii nu pot citi deloc, dar pe măsura recuperării, ei învaţă 
să citească literă cu literă şi să silabisească cuvintele laborioase. Ei nu pot citi 
cuvintele dintr-o privire aşa cum o fac normalii, dar înţeleg repede cuvintele 
silabisite de către ei, mai ales că silabisirea lor este normală. Unii pacienţi pot 
potrivi cuvintele cu imaginea, fapt care demonstrează prezenţa în subconştient a 
cuvintelor respective, probabil la nivelul emisferului drept. Deficitele asociate 
includ hemianopsia dreaptă sau defectul de cadran superior la aproape toţi pacienţii 
şi frecvent deficitul memoriei pe termen scurt. Aceşti bolnavi nu prezintă hemi- 
pareză şi nici tulburări de sensibilitate. Leziunea cauzativă din alexia pură este 
reprezentată aproape întotdeauna de stroke în teritoriul arterei cerebrale posterioare 
stângi cu infarctarea lobului occipital medial care cuprindea adesea spleniumul 
corpului calos şi porţiunea medială a lobului temporal. Dejerine (1892) a postulat 
disconexiunea dintre cortexul vizual drept intact şi centrii limbajului din emisferul 
stâng, în special a girusului angular. Oricum Damasio (1991), care a constatat 
implicarea splenială numai la două cazuri din 16, postulează o disconexiune la 
nivelul substanţei albe profunde a lobului occipital stâng. 

Multe caracteristici ale sindromului s-ar datora şi deficitului de memorie pe 
termen scurt pentru elementele limbajului vizual sau inabilităţii de percepere a mai 
multor litere deodată (simultanagnozia). 


Alexia cu agrafie 


Alexia cu agrafie descrisă de Dejerine (1892) poate fi considerată ca un defi- 
cit educaţional al pacientului care nu ştie nici să scrie, nici să citească. Modalităţile 
limbajului oral al vorbirii, numirea, înţelegerea auditivă şi repetiţia sunt intacte, dar 
numeroase cazuri manifestă un pattern parafazic al vorbirii cu afectarea numirii. 
Acest sindrom se suprapune afaziei Wernicke, în special la cazurile la care citirea 
este mai afectată decât înţelegerea auditivă. Deficitele asociate includ hemianopsia 
dreaptă şi elemente ale sindromului Gerstmann (agrafia, acalculia, dezorientare 
dreapta-stânga şi finger agnosia). i 

Leziunile se află în mod tipic la nivelul lobului parietal inferior, în special în 
girusul angular. 

Etiologia include stroke-ul din teritoriul ramului angular al arterei cerebrale 
medii stângi sau leziunile înlocuitoare de spaţiu din aceeaşi regiune. 

Alexia afazică 


În afara celor două sindroame clasice de alexie mulţi pacienţi cu afazie 
prezintă şi tulburări asociate de citire. Aici figurează al treilea sindrom al alexiei 
din afazia Broca şi deficitul de citire din afazia Wernicke. Neurolingviştii şi 
psihologii cognitivi au divizat alexia după perturbarea stadiilor specifice ale pro- 
cesului de citire. Conceptele lingvistice ale structurilor de suprafaţă versus însem- 
nătatea profundă a cuvintelor sunt instrumentale în această clasificare. 

În uzajul britanic sunt recunoscute patru patternuri de alexie sau dislexie: 
dislexia literă cu literă, dislexia profundă, dislexia fonologică şi dislexia de 
suprafaţă. 

Dislexia literă cu literă este echivalentă cu alexia pură fără agrafie. Dislexia 
profundă este tulburarea severă de citire în care pacientul recunoaşte şi citeşte cu 
voce tare numai cuvintele familiare, cum ar fi substantivele şi verbele. 

În citire, aceşti pacienţi fac erori vizuale sau semantice, iar în citirea 
noncuvintelor şi a silabelor nonsens eşuează complet. Citirea cuvintelor nu este 
afectată de lungimea acestora şi nici de regularitatea citirii literă-cu-literă. 

Majoritatea bolnavilor au afazie severă cu leziuni fronto-parietale extensive. 

Dislexia fonologică este similară dislexiei profunde cu citirea noncuvintelor 
în timp ce un singur substantiv şi verb pot fi citite aproape normal, iar erorile 
semantice sunt rare. Pacienţii par a citi cuvintele fără a le înţelege. 

Al patrulea tip, dislexia de suprafaţă implică păstrarea abilității de a citi 
inversiuni de grafeme-foneme laborioase, dar pacienţii respectivi sunt incapabili a 
recunoaşte cuvintele dintr-o privire. 

Aceşti bolnavi pot citi silabe absurde (nonsens), dar nu şi cuvinte silabisite 
literă cu literă cum ar fi „ofiţer sau vapor“. Erorile lor tind a fi mai mult fonologice 
decât semantice sau vizuale (Kirshner, 2000) 


Agrafia 


Ca şi cititul şi scrisul poate fi afectat izolat (agrafie pură) sau în asociere cu 
afazia (agrafia afazică). 

În plus, scrisul poate fi perturbat de tulburări motorii, de apraxie şi de 
deficitele vizuospaţiale. Agrafia izolată a fost descrisă la bolnavii cu leziuni 
parietale sau frontale stângi. 

Agrafia poate fi analizată în acelaşi fel ca alexia. Astfel, agrafia fonologică 
implică inabilitatea de a converti fenomenele în grafeme sau de a scrie silabe 
pronunțate absurd, în prezenţa abilității de a scrie cuvinte familiare. Disgrafia 
profundă este similară agrafiei fonologice, dar pacientul poate citi substantivele şi 
verbele mai bine decât articolele, prepoziţiile, adjectivele şi adverbele. În disgrafia 
superficială sau lexicală, pacientul scrie cuvintele pronunţate regulat literă cu literă 

şi cuvintele pronunțate absurd, dar nu şi cuvintele pronunţate neregulat literă cu 
literă. Aceşti pacienţi au păstrată intactă conversia fonemă-grafemă, dar nu pot 
scrie cu strategia cuvântului întreg sau lexical (Kirshner, 2000). 


DATE DE SEMIOLOGIE A AFAZIEI 


Parafaziile 


Parafaziile sunt tulburări de vorbire din cadrul afaziei, caracterizate prin 
deformarea cuvintelor sau prin înlocuirea unui cuvânt cu altul apropiat ca 
pronunțare dar cu sens diferit (rar înlocuit cu car). Parafaziile, paragramatismele, 
pseudogramatismele şi jargoanele sunt forme ale afaziei în care pacientul pierde 
puterea de a vorbi corect. EI substituie un cuvânt cu altul cu sens diferit (ex., plec 
acasă câine - în loc de plec acasă mâine) şi pune de-a valma cuvintele şi 
propoziţiile astfel încât vorbirea sa devine ininteligibilă. 

Parafaziile sunt verbale, morfernice, fonemice sau fonetice. Parafaziile ver- 
bale se manifestă prin înlocuirea unui cuvânt cu altul. Când parafazia se situează în 
acelaşi câmp semantic (creion înlocuit cu stilou) ca şi cuvântul ţintă ele se numesc 
semantice. În cazul parafaziilor formale sau morfologice cuvintele se aseamănă 
fonologic (ex., car în loc de far). Uneori substituţia este efectuată cu un cuvânt 
emis înainte (perseverare). 

Parafaziile morfemice sunt rare şi constau din confecţionarea unui neocuvânt 
pornind de la o asociaţie ilegală de morfeme ale limbii, cum ar fi de exemplu un 
morfem lexical şi un sufix: figur(ină) - figuretă (Verstichel şi Cambier, 1996). 

Parafazile fonetice sunt foarte frecvente şi rezultă din una sau din mai multe 
transformări ale formelor. Cel mai adesea se observă substituiri (lană - lone). O 
caracteristică a substituţiei fonetice este că fenomenul țintă şi fenomenul substituit 
nu aparţin aceleiaşi categorii fonetice: de exemplu, da (consoană ocluzivă dentară) 
şi ra (consoană lichidă) (Nespoulous şi colab., 1983; Botez, 1996). În majoritatea 
cazurilor transformările ajung la producerea unui neocuvânt sau neologism. 

Parafziile fonetice apar în cursul unei realizări articulatorii defectuoase, în 
care intervin tulburări de natură paretică, dispraxică şi distonică. De exemplu, în 
loc de pa - ba. 


Jargonofazia 


Jargonofazia este o tulburare de limbaj din cadrul afaziei, constând în 
utilizarea de către bolnavi, în cursul exprimării, a unor cuvinte noi formate de ei, 
inexistente şi fără semnificaţie. (ex., nu mă tasă în loc de nu mă lasă). 

Jargonul este un limbaj specific unui anumit câmp de activitate (ex, 
jargonul laboranţilor). La afazici se disting patru tipuri mari de jargoane: Jargonul 
nediferenţiat; jargonul fonetic sau neologic; jargonul semantic şi jargonul sintaxic 
(Verstichel şi Cambier, 1996). 

Jargonul nediferenţiat este compus din diverse fenomene asamblate fără nici 
o regulă şi aparent lipsit de orice semnificaţie lingvistică (Alajouanine, 1968). 

Jargonul fonetic sau neologic este compus din multe cuvinte alterate prin 
transformări fonetice, din fraze cu structură sintactică relativ păstrată (Kertesz şi 
Benson, 1970). 

Jargonul semantic, compus din cuvinte reale, dar asamblate fără nici o 
regulă. Această ordonanţare incoerentă poate rezulta din parafazii verbale multiple 
(Kertesz şi Benson, 1970). 

Jargonul sintaxic, în care erorile sintaxei sunt nenumărate. 

Unele jargoane sunt greu de caracterizat deoarece se asociază cu 0 tulburare 
severă a înţelegerii. În marea majoritate a cazurilor, ameliorarea jargoanelor este 
paralelă cu cea a înţelegerii. Totuşi, uneori un jargon persistă cu o înţelegere 
corectă sau cvasicorectă (Weinstein şi colab., 1966). Alteori regresează lăsând o an- 
omie sau paralizii fonetice intermitente. 

Jargon afazia apare în cazul lezării părţii posterioare a primelor 2 cir- 
cumvoluţii temporale, a girusului angular şi supramarginal şi a ariei 37. 


Agramatismele şi disintaxiile 


După Nadeau (1988) agramatismele se prezintă sub două aspecte. Primul se 
referă la utilizarea cuvintelor funcţionale şi a morfemelor inflexionale (aspect 
morfologic al sintaxei) şi se manifestă esenţial prin omisiuni. Al doilea este legat 
de dificultatea construirii frazelor lungi şi complexe (aspect caracteristic sintaxic). 
În cazuri foarte rare aceste două aspecte pot fi disociate. Pacienţii agramaţi produc 
fraze scurte, pe un model nume + verb + nume, ajungând la un limbaj telegrafic. 
Acest tip de agramatism se întâlneşte în afazia Broca. 

Paragramatismul Kleist este propriu afaziei Wernicke. El constă din sub- 
stituiri şi erori de întrebuințare a timpurilor verbale şi a diferitelor sufixe, claselor 
de cuvinte, a pronumelor, şi a propoziţiilor (Goodglass, 1976). Paragramatismul se 
asociază unui limbaj abundent, chiar logoreic, în care frazele pot fi lungi. Afazicii 
Broca fac substituiri nu numai în interiorul unei aceleiaşi clase de cuvinte func- 
ționale, dar şi dintr-o clasă în alta (ex., între propoziţii şi articole) (Friederici, 
1981). Totuşi erorile sintactice ale afaziei Broca diferă de cele ale afazicilor 
Wernicke. 

Dificultăţile de înţelegere a structurilor gramaticale complexe de la afazici 
poartii numele de comprehensiuni dissintaxice. 

În practică, utilizarea unei forme pasive inversabile, ca „băiatul a fost 
îmbrăţişat de fată; care din doi a primit sărutul?“ permite uşor să se pună în 
evidenţă o astfel de tulburare. Producțiile şi comprehensiunile dissintaxice sunt de 
obicei asociate (Verstichel şi Cambier, 1996). 

Există rare cazuri de disociere: agramatism fără tulburarea comprehensiunii 
(Caramazza şi Hillis, 1989); şi dimpotrivă, comprehensiune dissintaxică fără 
agramatism expresiv (Heilman şi Scholes, 1976; Verstichel şi Cambier, 1996). 


Disprozodia 


După Emmorey (1987) prozodia este definită prin trei parametri acustici 
variabili: frecvenţa fundamentală, care dă tonul; intensitatea sonoră; şi decupajul 
temporal (timing-ul), care reglează durata silabelor şi a pauzelor. Se mai poate 
distinge: prozodia lingvistică, care determină accentuările, modul interogativ sau 
afirmativ al unui cuvânt, şi prozodia emoţională, care marchează intonaţia şi 
permite să se vehiculeze prin limbajul oral starea emoţională (bucuria, surpriza, 
furia etc.). 

Disprozodia afazică observată în principal în afaziile Broca şi anartrii, legată 
de obicei de perturbări ale articulației, alterează calitatea lingvistică a prozodiei 
(tonul interogator sau afirmativ). 


PICFER INTL 


Fig. 88. Tomografia computerizată relevă prezenţa unei tumori frontale drepte, la un bolnav care 

prezenta disprozodie legată de muzicalitatea, ritmul, intensitatea și viteza de emisie a vorbirii (a). La al 

doilea bolnav la care disprozodia se manifesta prin tulburarea semanticii cuvintelor, TC a relevat 
prezenţa unei tumori chistice frontale stângi (b). 


mase neon tei ide 

Uneori apar pseudoaccente străine, în timp ce alte disprozodii sunt în raport 
cu dificultăţile de elaborare sintaxică (Caramazza şi colab., 1981). 

Comprehensiunea prozodiei lingvistice depinde de cele două emisfere: cea 
dreaptă legată de muzicalitatea vorbirii, de ritmul şi intensitatea acesteia şi de 
viteza de emisie (fig. 82 a), apreciază mai mult conturul prozodic general al frazei, 
în timp ce emisfera stângă este mai sensibilă la accentuarea semanticii cuvintelor 
(fig. 82 b). 

După Joanette şi colab. (1990), expresia prozodiei emoţionale este alterată 
mai mult la bolnavii cu leziuni emisferice drepte decât la afazici, deoarece com- 
prehensiunea prozodiei emoţionale este foarte independentă de emisfera dreaptă. 


Inteligența şi afazia 


Afaziologii continuă să dezbată relaţia dintre afazie şi inteligenţă, dar 
graniţele dintre cogniţie şi limbaj sunt greu de determinat. Unii afirmă că afazia 
este pur şi simplu o componentă deficitară a sistemului cognitiv. Alţii văd în 
gândire şi limbaj două entităţi independente. 

În afazie au fost identificate următoarele simptome: gândirea înceată (can- 
titate mai mare de timp pentru procesarea cognitivă); activarea diminuată şi iniţiere 
latentă în răspunsuri; deficit relaţional spaţial; deficit de gândire abstractă; şi de 
percepţie vizuală (Davis, 2000; Sarno, 2002). Unele din acestea pot fi întâmplă- 
toare, determinate de vecinătatea anatomică a ariilor cerebrale care guvernează 
limbajul şi cogniţia (Damasio, 1992). 

Din perspectiva operaţională, clinicienii văd în afazie o tulburare de pro- 
cesare a limbajului şi nu o dereglare a gândirii. Cei cu afazie afirmă adesea că ştiu 
ce vor să spună dar nu au un acces adecvat la limbaj. Această dihotomie poate fi 
observată şi la populaţia surdă, la care procesarea gândirii este prezentă, dar la care 
este tulburată abilitatea de convertire a gândirii în limbaj. 

Termenul de anozagnozie se referă la lipsa conştinţei şi recunoaşterii a 
condiţiei bolii, fapt întâlnit uneori la indivizii cu afazie (Sano, 1997). 


Îmbătrânirea şi afazia 


Unele modificări de limbaj caracteristice afaziei sunt prezente şi la bărtânii 
normali. De exemplu, cele mai frecvente modificări de limbaj legate de vârsta bă- 
trânilor sunt dificultăţile de găsire a cuvintelor şi cele de înţeiegere a PrUozIțiloL 
complexe (Robey, 1998; Sarno, 2002). 

Indivizii în vârstă, cu afazie Broca, tind a fi mult mai tineri decât vârsta 
medie a populaţiei cu afazie Wernicke. Aproximativ 90% din afaziile indivizilor 

mai tineri de 30 de ani tind a fi nonfluente, în timp ce numai 45% din afaziile 
indivizilor de peste 60 de ani sunt nonfluente (Sarno, 2002). 

Rezultatele studiilor adresate efectului predictiv al vârstei asupra prognos- 
ticului de recuperare sunt contradictorii (Parr şi colab., 1997). 


În concluzie 


La adult, afaziile sunt cauzate de stroke-ul emisferei stângi localizat în 
regiunea perisylviană, delimitată de circumvoluţia trei a lobului frontal, de girusul 
angular al lobului parietal, de girusul supramarginal şi de marginea superioară a 
girusului temporal inferior. La dreptaci, aproape toate deficitele de limbaj sunt 
produse de leziuni localizate în interiorul regiunii perisylviene stângi. Leziunile din 
afara acestui teritoriu produc rar deficite de limbaj. Ambele arii tradiţionale cu 
sindroamele afazice clasice, aria Broca din lobul frontal şi aria Wernicke din lobul 
temporal se află în interiorul regiunii perisylviene. 

Indivizii afazici cu leziuni situate în interiorul acestei zone a limbajului au 
caracteristici diferite care depind de localizarea şi extinderea leziunilor. Deficitele 
de limbaj se caracterizează fie prin limitarea severă a producţiei verbale şi/sau 
scrise cu înţelegerea relativ bună a acestora (ca în afazia Broca), fie prin limitarea 
severă a înţelegerii auditive cu păstrarea relativ bună a producţiei verbale (ca în 
afazia Wernicke). Sunt posibile şi alte patternuri de afectare şi păstrare a facul- 
tăţilor limbajului, combinaţii particulare caracteristice sindroamelor afazice. 

Indiferent dacă persoana cu afazie are vorbire fluentă sau nonfluentă, defi- 
citul comun evident este reprezentat de dificultatea accesării la cuvinte (anomia). 

AGNOZIILE 


Introducere 


În, lpmbe greacă, i ei înlocArtia p CIC pere sau cunoaştere, 

Agpoziă î+ ina cea de tulburări neuropsihologice în care pacienţii 
Scuno e obiectele familiare în ciuda percepției, memoriei, limbajului şi abi- 
lităţilor intelectuale generale e ISA pi di Prin anii 1950, s-a sugerat că nu 
există agnoz je Vizu 4 pai a sti : ecte ale combinării subtile a unor probleme 
perceptuale cu cele ale tu ei intelectuale generale. Cu cât percepţia a fost mai 
Mine Da e m e Sela pierdut din importanţă. Acum, se 
in ie a ja eg AR i ale reprezentării interne care merg de 
a ao sape Sa aril Jos nivel până la reprezentările cele mai abstracte 
ale obiectelor, sunetelor; simţuri or ş.a.m.d. 

Perceptia priYe din acest punct de vedere poate fi întreruptă de-a lungul 
procesării cascadei îeprezenti Or Şi poate interfera cu recunoaşterea, în timp ce 
unele abilă percepiue ale păstrate impreună cu limbajul, memoria şi in- 
teleciul. Din setez DEP por apaica unele perturbări agnozice care depind 
ia eta pie Sg VIU procesării care este afectat. 

Astfel, agnoziile Stiai produse d ia afecţiuni sau leziuni ale sistemului sintezei 
aferente şi ale mecanismelor e A obiectuale. Ele se caracterizează prin difi- 
Ci pari al iapoci lu co ma d recunoaşte (identifica) obiectele externe 
i ti apele de: E ia că funcţia sensibilităţii (recepţiei) 
modale specifice ȘI i ansamblu a intelectului sunt bine conservate. 

Prin urmare; în agnozie este profund compromisă activitatea integrativă nu a 

prior; SE în celor asociative secundare. De asemenea, ne- 


roiecţie p „as 
ii poale avea ia bază şi o destrămare sau blocare a modelelor 


nu 1 


zonelor de P 


i aşter 
realizarea recunoâ» *. | j 
informaţionale individuale sau generalizate ale obiectelor la nivelul memoriei de 


lungă durată, pisc 7 Ă ea i i ali interpretative (Bay, 1964; Walsh, 
1978). În consecinţă» E i ii pi Ma Si procesului de transmitere a unui 
mesaj, după ce e] a ajuns în regiunea senzorială centrală. 

0 decelare mai riguroasă a cauzelor se poate realiza pe baza 


analizei sferei de extensiune a agnoziei. 

De pildă, factorii de ordin senzorial sunt mai importanţi în cazul agnoziilor 
unimodale vizuale, auditive, tactile etc. În timp ce factorii intelectuali generali pot 
fi puşi pe prim plan în agnoziile plurimodale (mixte) vizuale şi auditive, kines- 
tezice şi tactile etc. De obicei, nu trebuie să tragem concluzia că agnoziile sunt 
generate în exclusivitate de afecţiuni ale zonelor cortexului cerebral. Dacă imagi- 
nea psihică a obiectului perceput este rezultatul activităţii unitare a întregului sis- 
tem aferent-eferent dat (analizator), înseamnă că leziuni sau disfuncţii la nivelul 
oricărei verigi componente pot avea ca efect final pierderea capacităţii de recu- 
noaştere a obiectelor percepute. 

În consecinţă, agnoziile sunt tulburări ale recunoaşterii care iau naştere în 
urma unei pierderi defectuoase ale mesajelor care vin pe unul din canalele infor- 
maţionale. 

De multe ori, agnoziile se însoțesc de modificări ale personalităţii, ale 
gândirii, de tulburări emoţionale, de atenţie sau de conştienţă. 

Locul complicat de elaborare a senzaţiilor elementare sunt zonele corticale 
asociative plurimodale, zonele somatopsihice adiacente zonelor elementare somato- 
senzoriale, zonele vizuopsihice adiacente celor vizuosenzoriale şi zonele audiopsi- 
hice adiacente celor de proiecţie specifică auditivă. Distrugerea uneia din aceste 
zone asociative ar da agnozia respectivă. 


Scurt istoric 


Munk (1811) a fost primul care a demonstrat experimental existenţa unei 
probleme vizuale de ordin vizuopsihic, plecând de la experienţele sale de ablaţii 
corticale parietale efectuate pe câini. Animalele respective puteau să vadă, să evite 
obiectele şi să privească noi stimuli, dar se comportau ca şi cum nu le recunoşteau. 
Ele nu fugeau când erau amenințate cu un baston şi nu recunoşteau stăpânul, hrana, 
apa, focul. Munk (1811) a denumit acest tip de reacţie, cecitate psihică 
(Seelenblindheit). 

În anul 1890, Lissauer a sugerat pentru prima dată că tulburările de recu- 
noaştere vizuală pot fi împărţite în două grupe: agnozie aperceptivă şi agnozie 
asociativă. După Lissauer, agnoziile aperceptive sunt tulburări ale proceselor per- 
ceptuale vizuale complexe. Pacienţii nu sunt orbi prin faptul că pot descrie ex- 
perienţa lor vizuală, dar ei nu au o percepţie vizuală cu nivel suficient de înalt 
pentru a putea recunoaşte obiectele. 

În contrast cu agnozia aperceptivă, Lissauer a relevat agnozia asociativă în 
care percepţia poate fi normală, dar apar probleme în procesul de asociere a 
reprezentărilor perceptuale cu cunoştinţele mai generale. Majoritatea cazurilor cu 
agnozie asociativă au pierdute procesele cu nivel mai înalt. În cadrul agnoziei 
vizuale aperceptive şi asociative există şi subtipuri majore. 

Lissauer (1890) distingea trei forme de agnozie: forma aperceptivă carac- 
terizată prin distorsiunea impresiei senzoriale a obiectelor în conştiinţă (perfor- 
manţe slabe în copiere şi la probele de împerechere de obiecte), forma asociativă 
cu vedere intactă dar cu tulburarea căilor care duc de la impresiile senzoriale la 
imaginile memoriei (copierea şi împerecherea sunt relativ păstrate, dar pacientul 
este incapabil a denumi un obiect plecând de la descrierea sa verbală, iar pro- 
ducerea vizuală de imagini este absentă), şi forma mixtă conţinând elemente ale 
celor două tipuri precedente. 

Aceste deficite descrise de Lissauer pot fi evaluate cerând pacientului să 
descrie trăsăturile formale ale unui pattern, să le reproducă prin desen şi să le 
recunoască printre alternative similare. Prin urmare, după clasificarea lui Lissauer, 
o persoană cu agnozie aperceptivă care prezintă deficite de constituire a unei 
reprezentări perceptuale în sfera vizuală este incapabilă a copia, asambla sau 
identifica un desen. Dimpotrivă, o persoană cu agnozie asociativă nu poate utiliza 
reprezentarea perceptuală derivată pentru a avea acces la cunoştinţele stocate 
privind asocierile şi funcţiile obiectelor, dar este capabilă a copia şi asambla desene 
chiar dacă nu le poate identifica. 

Brown (1972) distinge două etape în procesul perceptual. Un stadiu 
formativ, iniţial care precedă conştientizarea lui şi în care semnalul este transformat 
într-o reprezentare spaţială abstractă şi un stadiu secundar în care reprezentarea 
este asociată unui sistem de urme, analizat într-un spaţiu particular şi conştientizat. 
Tulburarea primului stadiu ar avea un caracter senzorial. Această recunoaştere este 
comparată cu memoria, ale cărei urme sunt probabil distribuite într-un sistem 
spaţio-coordonator şi sunt apoi articulate cu spaţiul mintal abstract. Tulburarea 
acestui prim stadiu corespunde agnoziei aperceptive. În stadiul al doilea, tulburarea 
duce la o agnozie asociativă, caz în care discriminarea unor obiecte similare este 
alterată cu atât mai mult cu cât obiectul este mai simplu. Bolnavul agnozic 
aperceptiv este ajutat de un desen liniar, pe când agnozicul asociativ este ajutat de 
obiectul real. Stadiul întâi este receptiv şi sintetic, pe când stadiul doi este expresiv 
şi analitic. 


AGNOZIILE VIZUALE 


Din cauză că, creierul uman şi-a devotat vederii mai mult ţesut decât altor 
forme de sensibilitate, agnozia. vizuală reprezintă forma cea mai comună de 
agnozie cu cel mai mare număr de subtipuri. 

Agnozia vizuală este o tulburare de recunoaştere limitată la domeniul vizual, 
în care o persoană nu poate ajunge la semnificaţia unora sau a tuturor categoriilor 
stimulilor vizuali cunoscuţi anterior, în ciuda percepţiei vizuale normale sau 
aproape normale şi a integrităţii atenţiei, inteligenţei şi limbajului (Marotta şi 
Behrmann, 2002). 

În 1926, Head descria agnozia vizuală în felul următor: bolnavul vede un 
obiect care i se arată, dar nu poate distinge caracterul şi semnificaţia lui, nu-l poate 
numi, nu poate arăta cum se întrebuinţează şi nu-şi poate reaminti dacă l-a mai 
văzut vreodată. Îl poate identifica numai dacă recurge la altă cale senzorială, cum 
ar fi cea tactilă, care-l pune în situaţia să aproximeze numele obiectului şi să-l 
utilizeze în mod corect. 

În ciuda problemelor de recunoaştere vizuală asociate agnoziei, recunoaş- 
terea obiectelor prin intermediul altor modalităţi decât vederea (atingere, auditivă, 
definire verbală sau descrierea funcţiei lor) este normală, fapt care sugerează că 
deficitul nu reprezintă o simplă dificultate de regăsire a numelor sau de accesare la 
informaţia semantică necesară. 


FORME ALE AGNOZIEI VIZUALE 
Agnozia vizuală aperceptivă 


Agnozia vizuală aperceptivă se încadrează clinic şi teoretic între orbirea 
corticală şi agnozia vizuală asociativă. 

Persoanele cu agnozie aperceptivă au dificultăţi mari de recunoaştere şi 
numire a liniilor desenate. 

Abilitatea lor de a recunoaşte, copia sau potrivi (îmbina, împerechea, com- 
bina) formele simple şi mai complexe ale obiectelor este sever afectată. Cu toate 
acestea, funcţiile lor vizuale elementare, cum ar fi discriminarea luminozităţii, 
acuitatea şi vederea culorilor sunt relativ păstrate împreună cu senzorialitatea şi cu 
funcţionarea rezonabilă a memoriei semantice din domeniul vizual (Efron, 1968). 
Pacienţii respectivi au câmp vizual normal şi-şi pot menţine privirea pe o ţintă 
vizuală. 

Totuşi, Campion şi Latto (1985) au raportat cazuri de pacienţi cu deficite 
multiple mici ale câmpului vizual care interesau întregul câmp vizual. Deficitul 
fundamental implică inabilitatea de procesare a caracteristicilor, astfel încât ei nu 
pot dezvolta pe deplin un percept cu privire la structura generală a unui obiect. 

Pacienţii sunt incapabili a recunoaşte obiectele, literele, numerele, şi nici nu 
pot discrimina stimulii vizuali care diferă numai prin formă. Şi recunoaşterea 
obiectelor reale este afectată, dar adesea este mai bună decât recunoaşterea liniilor 
trasate. Identificarea obiectelor este dedusă din combinarea culorii, dimensiunii, 
texturii şi reflectării. Caracteristica importantă a acestei tulburări se referă la faptul 
că mulţi pacienţi utilizează strategii laborioase, consumatoare de timp, ale mâinii şi 
capului care ajută la identificarea obiectelor. 

Pentru unii psihologi şi clinicieni, acest proces reprezintă baza de integrare a 
elementelor perceptive primare, într-un tot semnificativ. Deficitul pare a se situa la 
nivelul discriminării formei sau configurației. Unii pacienţi cu agnozie aperceptivă 

au afectată mai mult percepţia liniilor curbe decât a celor drepte. Alţi pacienţi nu 
pot realiza constanța perceptuală deoarece interpretează cercul ca pe o elipsă. Un 
pacient descris de Milner şi Goodale (1995) avea cunoştinţe implicite ale atri- 
butelor vizuale, dar nu poseda informaţii când obiectul era testat direct. 

Diferenţa dintre pacienţii cu agnozie vizuală aperceptivă şi pacienţii în- 
cadraţi în afara acesteia constă în faptul că la primii sunt relativ păstrate ca- 
pacităţile vizuale primare cum ar fi acuitatea, discriminarea clarităţii, vederea 
colorată, percepţia mişcării şi alte capacităţi vizuale elementare (Farah şi Feinberg, 
1997). În contrast cu aceste capacităţi, percepţia formei şi de aici recunoaşterea 
obiectelor sunt disproporționat afectate. 

Recunoaşterea obiectelor reale poate fi ceva mai bună decât recunoaşterea 
formelor geometrice, dar acest fapt are la bază alte semne cum ar fi dimensiunea, 
culoarea, textura şi alte speculaţii. De multe ori, la bolnavii cu agnozie aperceptivă, 
percepţia formei este facilitată de mişcare. Mişcarea ajută prin faptul că furnizează 
o altă cheie pentru structura globală. 

Leziunea neurologică din agnozia aperceptivă tinde a fi difuză şi răspândită 
putând implica regiunile posterioare ale emisferelor cerebrale (regiunile bilaterale 
occipitale sau temporale posterioare). Adesea, această leziune este rezultatul ano- 
Xiei cerebrale (intoxicație cu monoxid de carbon) în care lipsa oxigenului cerebral 
produce moarte neuronală în regiunile de graniţă sau în regiunile de la marginea 
diferitelor sisteme arteriale. Monoxidul de carbon, care induce anoxia, produce nu 
numai leziuni multifocale diseminate dar afectează şi conexiunile interlaminare 
dintre neuroni. Intoxicația cu mercur, care dă naştere agnoziei aperceptive, afec- 
tează şi ea substanţa albă compromiţând mai mult conexiunile dintre neuroni decât 
neuronii înşişi. 

Deficitul de categorisire perceptuală reprezintă o altă tulburare legată de 
agnozia aperceptivă. Ea ar fi echivalentă cu tulburarea numită de Warrington 
(1985) agnozie aperceptivă dar se deosebeşte de ceea ce Feinberg şi Farah (2000) 
şi mulţi alţi autori înţeleg prin acest termen. Pacienţii cu deficite de categorisire au 
în general percepţia şi recunoaşterea obiectelor normală cu excepţia identificării 
acestora când ele se află într-o perspectivă neobişnuită sau iluminate neobişnuit. 

De asemenea, bolnavii cu deficit de categorisire nu pot încadra împreună un 
şir întreg de imagini ale unui obiect văzut în condiţii diferite deoarece fac confuzii. 

Tulburarea se datorează distrugerii mecanismelor constanţei, formei obiec- 
tului, adică mecanismelor vizuale care ne permit aprecierea echivalenţelor formei 
unui obiect tridimensional când acesta este privit sub unghiuri şi iluminări diferite. 

Două condiţii: sugerează că trebuie să fim precauţi înainte de acceptarea 
acestei interpretări. Prima se referă la faptul că tulburarea respectivă apare numai în 
cazul privirii neobişnuite a obiectului în care axele majore sunt desenate cu di- 
mensiuni reduse sau cu caracteristici proeminente blocate. Pierderea adevărată a 
cunoaşterii formei afectează împerecherea (potrivirea) oricărei imagini (poze, 
fotografii) care diferă una de alta, indiferent dacă ele sunt sau nu neobişnuite. 

A doua are în vedere faptul că tulburarea apare adesea la pacienţii care nu au nici 
o problemă cu recunoaşterea obiectelor de fiecare zi. Astfel, deficitul perceptual de 
categorisire reprezintă mai mult pierderea unui anumit tip al abilității vizuale de 
rezolvare a problemei decât o componentă esenţială a recunoaşterii obiectului. 
Această tulburare nu are o valoare localizatoare mare, deşi în general le- 
ziunea este situată în emisferul drept incluzând frecvent lobul parietal inferior. 


Agnozia vizuală asociativă 


Spre deosebire de agnozia aperceptivă, o persoană cu agnozie asociativă 
poate face recognoscibile copiile unor stimuli pe care bolnavul nu le mai recu- 
noaşte ulterior şi poate efectua cu succes asamblarea sarcinilor. Teuber (1965) se 
referă la acest deficit ca la o „percepţie lipsită de semnificaţie”. 

Agnozia vizuală asociativă se caracterizează prin imposibilitatea de a numi, 
descrie şi/sau indica întrebuinţarea unui obiect perceput vizual, cu păstrarea posi- 
bilităţii de a desena obiectul şi de a-l identifica prin alte canale. Caracteristică şi 
tipică pentru diagnostic este capacitatea de a desena obiectul fără a-l identifica. 

Ca şi în cazul agnoziei apreciative, recunoaşterea este influenţată de calitatea 
stimulului şi de performanţa tri-dimensională a obiectelor, fiind mai bună decât cea 
de pe fotografie, iar performanţa de pe fotografie este mai bună decât cea desenată. 

Agnozia asociativă presupune că percepţia, sau cel puţin o anumită integrare 
a elementelor perceptive are loc fără să se poată realiza asociaţii intermodale şi nici 
identificarea vizuosomatică a pattern-ului integrat (Kertesz, 1996). Aceşti bolnavi 
pot copia desene, dar nu pot să numească sau să recunoască cele executate şi nu 
pot să răspundă la întrebări cu opţiuni multiple privitoare la stimuli. Aceasta 
înseamnă că stimulul este prost împerechiat sau rău etichetat şi că asociaţia per- 
tinentă verbală sau nonverbală nu poate fi evocată. Prin urmare, deficitul de 
recunoaştere pare a rezulta din activitatea defectivă a informaţiei pertinente la 
stimulul dat (Kertesz, 1996). 

Diferenţa majoră între agnozia vizuală aperceptivă şi cea asociativă constă în 
faptul că la ultima, percepţia formei şi conformaţiei sunt normale. Copierea exactă 
a unei figuri nu ajută la recunoaşterea ei. Totuşi, privirea atentă, îndelungată a 
obiectului poate uşura recunoaşterea. Obiectul nu poate fi suprapus peste imaginea 
lui stocată. Bolnavul nu poate să pună figurile în grupuri analoage sau să indice o 
figură care nu se potriveşte grupului. Prin urmare, există o insuficiență, o lipsă a 
percepţiei structurate de activare a cunoştinţelor stocate cu privire la proprietăţile 
categoriale, contextuale şi funcţionale ale obiectelor care permit identificarea lor. 
Într-adevăr, acesta este un deficit de memorie care afectează nu numai cunoştinţele 
din trecut cu privire la obiect, ci şi achiziţionarea cunoştinţelor noi (Marotta şi 
Behrmann, 2002). Spre deosebire de agnozia vizuală aperceptivă, în agnozia 
vizuală asociativă, identificarea tactilă poate fi conservată. Spre deosebire de in- 

divizii cu agnozie aperceptivă care ghicesc identitatea obiectului pe baza culorii şi 
a texturii, bolnavii cu agnozie asociativă fac uz în acest scop de informaţia formei. 
Aceste persoane fac greşeli în identificarea obiectelor cu forme similare. 

Deşi pacienţii respectivi pot copia bine desenele, acestea nu sunt în mod 
necesar normale (De Renzi, 1999). 

Fapt important este că în agnozia vizuală asociativă, percepţia este intactă, 
dar semnificaţia sa este inaccesibilă. 

Totuşi, pacienţii cu agnozie asociativă au unele forme de afectare vizuală 
(Warrington, 1985; Farah 1990; Rumiati şi colab. 1994). În general, ei sunt mai 
înceţi decât persoanele normale, atunci când sunt puşi să compare diferite forme, 
sau să identifice litere fragmentate, dar starea lor este mult mai bună decât cea a 
pacienţilor cu agnozie aperceptivă. 

Leziunea cerebrală din agnozia asociativă este mai localizată decât în cea 
aperceptivă. Uneori, afectarea occipitală unilaterală interesează limita acestuia cu 
lobul temporal sau parietal posterior (fig. 83). 

Adesea, leziunea mai circum- 
scrisă este situată la nivelul fascicu- 
lului longitudinal inferior stâng, ce 
conectează girusul fusiform cu struc- 
turile temporale, sau este emisferică 
bilaterală posterioară în teritoriul 
arterei cerebrale posterioare (Parkin, 
1996; Marotta şi Behrmann, 2002). 

În consecinţă, agnozia vizuală 
asociativă se referă la tulburarea recu- 
noaşterii unui obiect nu datorită 
unui deficit perceptual de bază ca în 
agnozia vizuală aperceptivă şi nici 
unei dereglări a limbajului, comu- 
nicării, afectării intelectului sau altor 
deficite (Feinberg şi Farah, 2000). 
Fig. 83. Tomografia computerizată relevă prezenţa unui Spre deosebire de pacienţii ia ag- 
ramolisment temporooccipital stâng la un bolnav cu NOZIe vizuală aperceptivă, cei cu 

agnozie asociativă. agnozie vizuală asociativă pot face 

copii bune ale obiectelor pe care nu 

le recunosc. Păstrarea posibilităţii de copiere pare să demonstreze că, în agnozia 
asociativă, percepţia nu este defectă, dar această concluzie nu este corectă. 

Copierea cere o procesare bucată cu bucată deoarece liniile pot fi trasate 
numai câte una, în timp ce recunoaşterea impune vederea simultană a întregului 
obiect. 

Locusul funcţional al leziunii din agnozia vizuală asociativă ar fi nivelul 
înalt al reprezentării perceptuale a formei obiectului. 

Agnozia vizuală asociativă variază după felul afectării recunoaşterii în care 
putem încadra obiectele, feţele şi cuvintele tipărite (prosopagnozia şi alexia pură). 
La pacienţii agnozici pentru obiecte, feţe şi cuvinte tipărite (alexie) leziunea 
este bilaterală. Dacă tulburarea afectează fețele, leziunea poate fi bilaterală sau 
limitată la emisferul drept (De Renzi şi colab., 1994) (fig. 84). 


Fig. 84. Tomografia computerizată relevă o tumoră Fig. 85. Tomografia computerizată relevă pre- 
temporooccipitală dreaptă la un bolnav cu proso-  Zenţa unui mare chist hidatic temporoparietal 
pagnozie. stâng la un bolnav cu alexie şi cu tulburări de 

recunoaştere a obiectelor. 


Când recunoaşterea feţei este păstrată, leziunea este limitată la emisferul 
stâng cu interesarea structurilor mediale în care sunt incluse girusurile parahipo- 
campic, fusiform şi lingual. Când este afectată numai recunoaşterea feţei, sau când 
este dereglată recunoaşterea feței şi a obiectelor dar cititul este păstrat, leziunea 
este situată fie în regiunea occipitotemporală, fie bilateral. Când este tulburat numai 
cititul cu recunoaşterea normală a feţelor, leziunea se află în stânga (fig. 85). 


Simultanagnozia 


Simultanagnozia descrisă de Wolpert (1930) se caracterizează prin aceea că 
bolnavul, deşi recunoaşte câteva amănunte dintr-o reprezentare grafică mai com- 
plexă, nu poate grupa elementele izolate într-un tot semnificativ. Simultanagnozia 
este termenul utilizat pentru descrierea: tulburării percepţiei mai multor elemente 
sau a mai multor părţi prezentate vizual. 

Când i se arată un desen cu mai multe obiecte sau oameni, simultana- 
gnozicul le descrie în mod tipic în maniera bucată cu bucată, omiţând uneori mult 
din totalitatea materialului fapt, datorită căruia nu poate interpreta natura generală a 
scenei zugrăvite. 

Cercetările tahistoscopice făcute pe bolnavii cu simultanagnozie au arătat că 
ei pot percepe în mod adecvat numai forme unice expuse tahistoscopic, neputând 
recunoaşte două forme prezentate simultan. 

Ei pot realiza această performanţă numai când cele două forme sunt pre- 
zentate succesiv, la intervale ce depăşesc o secundă, fapt care se datorează exa- 
gerării limitei normale a percepţiei vizuale (Kinsbourne şi Warrington, 1963). 

Luria şi colab. (1963) a atribuit această agnozie vizuală unei tulburări a 
sintezei simultane sau a unei rupturi în procesul analitic serial complex al unei 
imagini sau configurații. - 

În baza datelor anatomice, Farah (1990) distinge în simultanagnozie o 
varietate dorsală şi una ventrală. Bolnavii cu simultanagnozie dorsală pot recu- 
noaşte majoritatea obiectelor, dar nu mai mult decât unul deodată. Acest deficit 
s-ar datora afectării atenţiei vizuale sau baleiajului. Stimulii la distanţă sunt adesea 
mai uşor de recunoscut. Datele anatomice sugerează că stimulii centraţi pe fovee 
sunt proiectaţi prin calea vizuală temporală inferioară (ventrală), în timp ce stimulii 
periferici sunt proiectaţi prin calea parietală dorsală. Atenţia selectivă este maximă 
în regiunile parietale pentru stimulii periferici şi în regiunile occipitale pentru 
vederea centrală (Neville şi Lawson, 1988). 

Deşi o persoană cu simultanagnozie dorsală poate recunoaşte majoritatea 
obiectelor, ea nu poate procesa în acelaşi timp mai mult de unul singur, chiar dacă 
obiectele ocupă aceeaşi regiune din spaţiu. Descrierea scenelor complexe este 
înceată şi fragmentară. Deficitul care stă la baza simultanagnoziei dorsale este legat 
de afectarea atât de severă a atenţiei vizuale încât indivizii respectivi nu pot raporta 
explicit perceperea obiectelor prezentate. 

Prin urmare, în simultanagnozia dorsală, pacienţii au o limitare atenţională 
care-i împiedică să vadă în acelaşi timp mai mult de un obiect. 

Ocazional, atenţia lor poate fi captată numai de anumite părţi ale obiectului 
nepermiţându-le identificarea acestuia. Simultanagnozia dorsală, observată adesea 
în contextul sindromului Balint, însoţită de deficite oculomotorii şi de ataxie 
optică, este dată de leziuni parieto-occipitale bilaterale. | 

În al doilea grup de pacienţi afectaţi de simultanagnozie ventrală, recu- 
noaşterea pare să fie parţială, cu toate că sunt văzute majoritatea obiectelor. Cea 
care determină limita recunoaşterii vizuale în simultanagnozia ventrală este fami- 
liarizarea cu stimulii. 

Aceşti pacienţi pot recunoaşte un singur obiect, dar în cazul unor obiecte 
multiple sau a unui singur complex, indiferent de mărime, rezultatele sunt proaste. 
În cazul simultanagnoziei dorsale, pacienţii percep obiecte multiple. Ei răspund 
încet şi descriu adesea explicit elementele individuale ale desenului fără a aprecia 

scena în întregime. Ei citesc literă cu literă din cauză că recunosc pe rând câte o 
literă din cuvânt. Humphreys şi Riddoch (1987) afirmă că cei cu leziuni ventrale 
au limite în privinţa identificării numărului părților unui obiect prezentat, cei cu 
leziuni dorsale au limite în privinţa separării numărului de obiecte prezentate (fig. 86). 
Prin urmare, în simultanag- 
nozia ventrală pacienţii pot recu- 
noaşte obiectele în întregime, dar 
sunt limitați în privința numărului de 
obiecte care pot fi recunoscute într-o 
anumită perioadă de timp. Descrie- 
rea scenelor complexe este înceată şi 
fragmentară, dar spre deosebire de 
agnozicii aperceptivi, percepţia unei 
singure figuri nu este clar tulburată. 
Această dereglare apare cel mai bine 
în timpul cititului din cauză că li- 
terele individuale ale cuvintelor sunt 
recunoscute într-o manieră anormal 
de înceată şi general serială. Spre 
deosebire de simultanagnozia 
Fig. 86. Rezonanţa magnetică pune în evidenţă o mare dorsală, detectarea de către aceşti 
tumoră temporo-occipitală stângă la un bolnav cu bolnavi a stimulilor multipli apare 
simultanagnozie ventrală. a : 
normală. Spre deosebire de agno- 
ziile aperceptive, pacienţii respectivi 
percep formele individuale rezonabil de bine. De fapt, tulburarea perceptuală a 
acestor pacienţi este moderată în comparaţie cu simultanagnozia dorsală şi cu 
agnoziile aperceptive. Din această cauză este mai bine a încadra aceşti pacienţi în 
contextul agnoziei asociative. 
Persoanele cu simultanagnozie ventrală au o leziune la nivelul regiunii 
temporo-occipitale inferioare stângi. 


Afazia optică 


După Freund (1888), în afazia optică, sindrom apropiat de agnozia vizuală, 
denumirea şi desemnarea pe intrare vizuală sunt deopotrivă deficitare. Ca şi 
pacienţii agnozici, pacienţii cu afazie optică pot recunoaşte obiectele pe cale 
auditivă şi tactilă. 

Afazicul optic poate recunoaşte obiectele prin identificare nonverbală (ex., 
prin gesturi) şi poate sorta stimulii vizuali de alţi stimuli din aceeaşi categorie. 
Performanţele lor sunt aproximativ echivalente pentru obiecte, fotografii şi desene, 
fapt care nu se întâmplă în cazul bolnavilor cu agnozie asociativă. 

Geschwind (1965) consideră agnozia vizuală ca 0 anomie specifică moda- 
lităţii vizuale. În această afazie optică de disconexiune vizuoverbală, centrii lim- 
bajului nu primesc decât o informaţie vizuală parţială, ceea ce dă naştere unui 
comportament fabulatoriu caracteristic. Asocierea frecventă cu agnozia culorilor şi 
cu alexia fără agrafie pledează în favoarea ipotezei deconexiunii, fără a fi totdeauna 
întâlnită în clinică (Kertesz, 1996). 

Termenul de afazie optică este utilizat de Be 
pacienţii ce prezintă un deficit anomic specific mod 
interferența verbală. sai i 

Erorile făcute de pacienţii cu afazie optică sunt, „de obicei, de natură 
semantică şi mai rar vizuală, în timp ce în agnozia asociativă erorile sunt primar 
vizuale. 

Pacienţii cu afazie optică fac multe erori pers 
„conduites d'approache” sau aproximaţii progresiv 
Behrmann, 2002). , cală 

În consecinţă, ca şi în agnozia aperceptivă, termenul de agnozie asociativă 
este aplicat unor sindroame distincte dar care sunt strâns legate de aceasta. Merită 
discutate două din acestea şi anume afazia optică şi tulburarea memorie! semantice. 
Afazicii optici întâmpină dificultăţi de numire a obiectelor prezentate vizual. Ei pot 
comunica recunoaşterea unui stimul vizual prin pantomimă (ex., când i se arată o 
cană fac mişcarea de a bea). , PRI, ; 

Majoritatea autorilor deosebesc în mod curent agnozia asociativă de afazia 
optică, deşi pacienţii cu afazie optică sunt numiţi adesea agnozici asociativi. 

Tulburarea de bază din afazia optică este neclară. Pare totuşi straniu faptul 
că afazicii optici deşi sunt capabili a înţelege semantica stimulilor vizuali, nu-i pot 
numi. Ş 

Pacienţii cu tulburarea memoriei semantice pierd cunoaşterea generală cu 
privire la lume, fapt care ar duce la inabilitatea de a numi sau recunoaşte vizual, 
obiectele prezentate (Farah şi Grossman, 1997). Tulburarea poate afecta toate 
tipurile de stimuli, fapt întâlnit în boala Alzheimer (Dănăilă şi colab, 1996) sau 1n 
pierderea selectivă a memoriei semantice din demenţă semantică, sau poate 
perturba disproporționat categoriile specifice ale cunoaşterii. .Ş. 

Deoarece locusul funcţional al leziunii este postperceptual, pacienţii cu 
afectarea memoriei semantice execută prost toate probele nonvizuale, de tipul 
întrebărilor cu răspuns verbal referitoare la obiect. 


auvois (1982) în legătură cu 
alităţii vizuale şi sensibil la 


everative, iar uneori produc 
e către ţintă (Marotta şi 


Agnozia vizuală a unor categorii specifice 


Agnozia vizuală a unor categorii specifice este un deficit! în care graniţa 
dintre recunoaşterea afectată şi cea normală poate fi aa 37 e i pet 
de-a lungul criteriului semantic al obiectelor biologice faţă de cele nebiologice 

(Marotta şi Behrmann, 2002). Prin urmare, la unii pacienţi cu agnozie asociativă, 
recunoaşterea nu afectează în mod egal toate categoriile de obiecte. De exemplu, 
un pacient poate recunoaşte toate felurile de instrumente sau produse artificiale, dar 
are marcante dificultăţi în recunoașterea chiar şi a celor mai comune fructe sau 
vegetale. 

Această agnozie reprezintă o tulburare semantică în care pacientul prezintă 
probleme legate de asocierea unui obiect văzut, dintr-o categorie specifică, cu 
cunoştinţele stocate pentru identificarea sa. În consecință, mecanismele percepției 
vizuale nu au acces la cunoştinţele semantice ale anumitor categorii de obiecte 
(Marotta şi Behrmann, 2002). 

Aceeași disociaţie poate apărea şi în cazul recunoaşterii fiinţelor şi lucrurilor 
lipsite de viaţă. 

Studiile recente au constatat că deficitul de recunoaştere a persoanelor apare 
în cazul lezării regiunii temporale drepte. Deficitul de recunoaştere a animalelor se 
asociază cu lezarea regiunii mediale occipitale/temporale ventrale şi a regiunii 
mediale occipitale stângi. Deficitul de recunoaştere a instrumentelor apare în cazul 
lezării joncţiunii occipito-temporo-parietale din emisferul stâng (Rumiati şi colab., 
1994; Mishkin şi colab., 1983; Farah, 1990). 

Botez şi colab. (1964) au constatat că recunoaşterea vizuală, imposibilă când 
obiectul rămâne imobil, poate fi uneori uşurată prin deplasarea acestuia. Ei au 
reuşit astfel să definească agnozia vizuală statică. 

Autorii respectivi au presupus că integritatea căilor tecto-pulvinaro-occi- 
pitale permite facilitarea recunoaşterii obiectelor prin mişcare în pofida distrugerii 
căilor geniculo-calcarine. Landis şi colab. (1992) au descris un caz similar. Aceasta 
dovedeşte importanţa medicaţiei kinestezice, cel puţin la unii pacienţi, în procesul 
de recunoaştere a stimulilor vizuali. 

Recunoaşterea statică depinde de ariile aparţinând căii vizuale ventrale care 
leagă cortexul occipital cu porţiunea inferioară a lobului occipital. Calea vizuală 
dorsală prezintă importanţă pentru percepţia vizuală a mişcării (Kertesz, 1996). 

S-a mai sugerat că experienţa senzoriomotorie poate avea rol critic şi în 
procesarea informaţiei cu privire la anumite obiecte. Obiectele pe care pacienţii nu 
le recunosc sunt cele care nu se asociază cu experienţa senzoriomotorie. Obiectele 
pe care le recunosc sunt cele ale căror acţiune joacă un rol critic. Aceasta ne ajută 
să explicăm disociaţia dintre viu şi neviu. Acţiunea este un element important de 
cunoaştere a instrumentelor, a ustensilelor de bucătărie şi a hainelor. Curentul dor- 
sal nu numai că furnizează informaţii relevante cu privire la acţiune, la carac- 
teristicile structurale şi la orientarea obiectelor, dar este implicat în recunoaşterea 
acţiunilor şi în recunoaşterea obiectelor când acestea sunt asociate cu experienţa 
senzoriomotorie. Faptul sugerează că, traseul dorsal este implicat în percepția 
vizuală conştientă şi în interpretarea acţiunilor orientate către un anume scop, chiar 
şi atunci când este vorba de o activitate statică. 

Lezarea curentului ventral din agnozie împiedică accesul direct către 
reprezentarea unui obiect pentru percepţie, deoarece informaţia senzorimotorie din 
curentul dorsal procură un mecanism limitat pentru recunoaştere. Cu alte cuvinte, 
informaţia semantică cu privire la obiect, obţinută din curentul dorsal trece pentru 
recunoaştere în curentul ventral. În consecinţă, între curentul dorsal şi ventral 
există multe conexiuni (Farah, 1990; De Renzi, 1999). 


Alexia agnozică 


În acest sindrom denumit şi „cecitate verbală” sau „dislexie de silabisire”, 
cuvântul este descifrat laborios, literă cu literă, din cauză că pacientul nu poate 
efectua sinteze sub formă de morfeme semnificative şi din cauza limitelor inerente 
memoriei pe termen scurt. Decodarea fonem-grafem devine inoperantă în recu- 
noaşterea cuvintelor lungi. Uitând literele de la începutul cuvântului, pacienţii 
furnizează răspunsuri aproximativ eronate. Scrierea dictată şi spontană este relativ 
păstrată, cu toate că este asociată cu erori disortografice, iar scrierea copiată se 
dovedeşte aproape imposibilă (Kertesz, 1996). De obicei, alexia fără agrafie sau 
alexia pură însoţeşte agnozia vizuală. Gomori şi Hawryluk (1983), Levine (1978) şi 
alţii au descris câteva cazuri de agnozie vizuală fără alexie. 


Prosopagnozia (agnozia fizionomiilor) 


Prosopagnozia descrisă în mod sistematic de Bodamer (1947) se manifestă 
prin nerecunoaşterea feţelor familiare (copii, soţie, rude) şi chiar a feţei proprii 
când pacientul se priveşte în oglindă. 

Agnozia pentru fizionomii se asociază deseori cu tulburări de desen, cu 
elemente de apraxie constructivă, cu dezorientare vizuospaţială, cu agnozie pentru 
figuri geometrice şi, mai rar, cu agnozie pentru culori şi alexie. Tulburarea nu se 
datorează unei afectări a schemei corporale deoarece bolnavul identifică ochii, 
sprâncenele, buzele, limba etc. 

Uneori, pacienţii recunosc persoanele după îmbrăcăminte, timbrul vocii, 
ochelari, pieptănătură, talie etc., dar nu pot recunoaşte figura unor oameni celebri 
după fotografii şi nici după caricaturi. Aceşti bolnavi disting cu greutate mimica 
(mânie, râs, plâns), feţele bătrâne de cele tinere şi femeile de bărbaţi. Nu identifică 
nici animalele pe care le confundă cu imagini. Pacienţii nu percep faţa ca pe un tot 
integrat şi ca pe ceva fragmentar. Abilitatea lor de a recunoaşte obiectele comune 
este păstrată. 

Yin (1969) a demonstrat că imaginea feţei omeneşti de adult, cât şi cea de 
copil sunt mult mai greu de recunoscut dacă sunt prezentate inversat. Bolnavul 

manifestă dificultăţi în identificarea într-un şir de fotografii de fețe omeneşti a 
acelor chipuri care au fost în prealabil prezentate inversat. 

Unii autori susţin că prosopagnozia nu este decât o formă atenuată de 
agnozie vizuală asociativă, dar ea poate exista şi în absenţa unei deficienţe de 
recunoaştere a obiectelor. După Bornstein (1963), prosognozia nu ar fi asociată cu 
agnozia vizuală a obiectelor şi nici cu agnozia vizuospaţială. De obicei, acuitatea 
vizuală, percepţia stereoscopică de profunzime şi evaluarea distanțelor şi a direcţiei 
sunt normale la aceşti bolnavi. Uneori coexistă şi metamorfopsii, dar acestea nu par 
să afecteze mecanismul vizual. Frecvent, sunt semnalate şi deficite de câmp vizual, 
mai ales un defect în cadran. În genere, tulburarea perceptuală nu este suficientă 
pentru a explica prosopagnozia. 

După Bay (1950) în prosopagnozie deficitul senzorial ar coexista cu o 
deficiență intelectuală. Palles (1955) admite relaţia dintre gândirea spaţială şi 
deticienţa stocării memoriei, datorită lipsei unor caracteristici perceptuale esenţiale. 
După De Renzi şi colab. (1968) dificultatea nu constă în nefamiliaritate sau în 
lipsa unor etichetări verbale, ci în asemănarea marcată a feţelor, identificarea 
reclamând o abilitate particulară în detectarea diferenţelor mici. În acest sens se 
poate spune că „toţi chinezii arată la fel”. 

După Brown (1972) percepţia are loc în două stadii, primul având la bază 
mecanisme constructive, iar cel de-al doilea mecanisme discriminative. Agnozia 
aperceptivă este tulburarea primului sistem, cel al specificării formei şi al preparării 
stadiilor perceptive, fapt care implică organizarea spaţială propriu-zisă. În astfel de 
cazuri există întotdeuna deficite ale performanţelor spaţiale. Tulburările de recu- 
noaştere a fizionomiilor din această deficiență sunt întotdeauna strict vizuale. 

Când prosopagnozia coexistă cu agnozia asociativă (stadiul discriminativ al 
percepţiei) se manifestă complexul stimulului, în care procesul constructiv este mai 
avansat, iar bolnavul are o percepție mai bună a mediului înconjurător. 

Prosopagnozia rezultă în acest caz din faptul că feţele, după ce au trecut prin 
procesul constructiv, prezintă prea puţine caracteristici individuale pentru a facilita 
trecerea la stadiul descriptiv conturat. Prosopagnozia ar putea deci rezulta din două 
condiţii opuse (Kreindler, 1977). 

Investigaţiile recente au demonstrat că tulburarea de recunoaştere vizuală 
poate apărea la pacienţii cu o inteligenţă normală sau situată deasupra mediei. 

De asemenea, s-a stabilit în mod clar că tulburările de limbaj nu contribuie 
la apariţia agnoziei asociative. Nici statusul senzorial nu explică prezenţa sau ab- 
sența acestei tulburări de recunoaştere. Acum este puternic evidenţiată relativa 
independenţă funcţională a comportamentelor procesării vizuale umane (De Haan 
1999, 2002). Prin urmare, tulburările vizuosenzoriale nu pot explica problema 
agnozică. Rezultatele cercetărilor susţin noţiunea unui tip asociativ de prosopag- 
nozie, care se deosebeşte de tipul aperceptiv. Studiile cele mai recente au ajuns la 
concluzia existenţei a două forme de prosopagnozie, una perceptuală şi una 
amnestică. Pe scurt, prosopagnozia este un deficit selectiv de recunoaştere a feţelor 

familiare ce poate lua naştere în contextul păstrării recunoaşterii altor tipuri de 
informaţii care pot fi citite de pe faţă cum ar fi expresiile şi gesturile de vorbire. 

Feţele reprezintă sursa unor multiple informaţii cum ar fi, starea emoţională 
a unei persoane, sexul, vârsta, expresia facială, mişcarea buzelor şi limbii (mesajul 
verbal) şi cheia pentru identificarea vizuală a persoanelor cunoscute. S-a observat 
că unii pacienţi cu tulburări severe ale recunoaşterii identităţii faciale au intactă 
abilitatea recunoaşterii expresiilor faciale, în timp ce alţi pacienţi cu boli degenera- 
tive au afectată atât recunoaşterea expresiilor faciale, cât şi pe cea a feţelor 
persoanelor cunoscute. Oricum, tulburarea recunoaşterii expresiilor faciale şi a 
identităţii acestora nu corelează între ele. 

De asemenea, există date precise care demonstrează existenţa unor căi 
diferite de procesare a recunoaşterii expresiilor faciale şi a feţelor. 

Un deficit selectiv în analiza expresiilor faciale se referă la prosopagnozia 
afectivă. În acest sens, s-a sugerat că partea posterioară a emisferului drept (fig. 87) 
este instrumentală pentru procesarea perceptuală a informaţiei faciale, iar amigdala 
(bilateral) joacă un rol crucial în experienţa emoţiilor, în special pentru furie şi 
teamă (Bruce şi Humphreys, 1995; De Haan, 2002). 

Tulburarea de recunoaştere vi- 
zuală ca rezultat al unei lezări cere- 
brale a dat naştere multor controverse 
teoretice. 

Bay (1950) a afirmat că defi- 
citele de recunoaştere de ordin înalt 
sunt secundare afectării senzoriului, 
pierderii intelectului general, proble- 
melor limbajului sau  combinării 
acestor factori. 

În concluzie, există numeroase 
forme de prosopagnozie care pot fi 
deosebite după locul deficitului func- 
ţional. Afectarea perceptuală de ordin 
înalt poate duce, în primul rând, la 
apariţia unor probleme de recunoaştere 
a feţei. 


js 


N 


Fig. 87. Tomografia computerizată relevă prezenţa ., Acum apr cap 100 „de £ AI, 
unei tumori parieto-occipitale drepte la un bolnav Lissauer a sugerat existenţa unei forme 


cu prosopagnozie afectivă. amnestice. Uneori, aceşti pacienţi pot 

rămâne cu deficite privind accesarea la 

informaţiile biografice ale persoanelor familiare, precum şi la evocarea numelui 
acestora. 

Este bine de amintit că prosopagnozia determină două deficite: inabilitatea 

de a recunoaşte feţele familiare şi inabilitatea de a învăţa noi feţe sau de a le 

reînvăţa pe cele vechi. Formele tranziente pot fi interpretate ca prosopagnozii retro- 
grade, în timp ce prosopagnoziile anterograde se referă la cei care nu mai pot 
învăţa noi feţe, dar pot recunoaşte feţele învăţate înainte de debutul acestei condiţii 
(De Haan, 2002). 

De Haan (2002) deosebeşte recunoaşterea deschisă a feţelor de cea ascunsă. 

Primele studii au arătat că pacientul parţial prosopagnozic are păstrate unele 
grade de recunoaştere a feţelor familiare fără ca acest lucru să fie conştientizat. 

Ulterior, acest fapt a fost constatat şi în cazul în care pacientul trebuie să 
aleagă fața familiară dintre două fețe. De Haan (2002) a arătat că un astfel de 
pacient dădea răspunsuri corecte în 51% din cazuri, indicând că el avea acces la 
informaţia familiară cu privire la feţe. Deci, pacientul nu recunoştea feţele 
familiare deschise. 

În cazul recunoaşterii feţelor ascunse, pacientul era pus să decidă dacă feţele 
celor două fotografii asamblate reprezentau aceleaşi persoane sau dacă erau de la 
două persoane diferite. Subiecţii normali potriveau imediat fotografiile familiare, 
dar pacienţii cu prosopagnozie nu puteau identifica nici o faţă. 

Efectele de recunoaştere ascunsă sunt găsite invariabil în agnozie. Unii 
pacienţi prosopagnozici nu au nici un efect ascuns în timp ce alţii au efecte de 
recunoaştere ascunsă parţiale, numai pentru un subset de oameni cunoscuţi de 
pacient. 

S-a stabilit că sistemul de recunoaştere deschis se află sub dependenţa 
experienţei conştiente de recunoaştere, în timp ce sistemul ascuns se află sub 
dependența sistemului limbic şi serveşte ca funcţie de alertă. 

Prin urmare, în afară de prosopagnozia aperceptivă şi asociativă se poate 
vorbi şi de prosopagnozia cu sau fără recunoaştere ascunsă. Numeroşi autori au 
făcut comentarii cu privire la utilizarea testelor. de imagerie mintală pentru 
evaluarea integrităţii rezultatelor stocate. Unii pacienţi au afirmat că „au în minte 
fotografia feţelor” deschise pe care le recunosc. Evident, tratarea abilității subiec- 
tive a imageriei mintale nu este uşoară. Pentru acesta, De Haan (2002) a dat 
pacientului trei poze (Charlie Chaplin, Adolf Hitler şi Bill Clinton) pentru a decide 
care din ele seamănă cu celelalte două. 


Anatomia percepţiei feţei 


Literatura susţine noţiunea unor căi distincte pentru procesarea feţelor fami- 
liare şi a celor nefamiliare. i 

S-a demostrat apoi că tulburarea procesării feţei poate apărea la pacienţii cu 
leziuni cerebrale difuze (demenţă, traumatisme craniocerebrale închise), la cei cu 
boli degenerative care afectează ariile corticale posterioare, la bolnavii cu autism, 
la cei intoxicaţi cu monoxid de carbon, la pacienţii neurologici cu leziuni mai 

localizate (lobectomia frontală şi temporală afecta percepţia feţelor şi expresiile 
faciale) şi la bolnavii cu stroke posterior întins. 

De cele mai multe ori pro- 
sopagnozia apare după lezarea bi- 
laterală a cortexului posterior. Tra- 
diţional, ca substrat al recunoaş- 
terii feţei au fost identificate jonc- 
țiunile occipito-temporale dreaptă 
şi stângă. 

La om, cel mai adesea au 
fost implicate girusurile fuziform 
şi lingual (fig. 88). În studiile efec- 
tuate pe primate, prin înregistrarea 
unei singure celule s-a constatat că 
localizarea celulelor sensibile pentru 
identificarea feţei se află mult mai 
anterior pe versantul superior al 
sulcusului temporal superior. Aceste 
A date pot fi explicate prin dife- 

GHENEA renţele dintre specii. 

Un număr de rapoarte neu- 

Fig. 88. Tomografia computerizată relevă prezenţa unui rochirurgicale mai recente pretind 

hematom intracerebral temporal drept care afectează că leziunea emisferică dreaptă uni- 

girusul fusiform şi lingual la un bolnav cu proso- laterală este suficientă pentru cau- 

pagnozie. zarea prosopagnoziei. Se ştie din 

practica clinică că prosopagnozia 

tranzitorie sau parţială poate apărea după o leziune unilaterală, dar prosopagnozia 
completă necesită o leziune bilaterală. 

PET şi ÎMRI au identificat un număr de arii implicate în percepţia feţelor 
familiare la nivelul regiunii posterioare cum ar fi ariile occipito-temporale şi 
girusul fusiform din partea dreaptă. 

Utilizând fMRI, Kanwisher şi Moscovitch (2000) au adus dovezi noi în 
favoarea existenţei unui sistem specific de procesare a feţei, demonstrând că aria 
feţei nu este activată când subiecţilor li se prezintă fotografii de animale. Autorii 
presupun că aria implicată în procesarea feţei este adiacentă ariei implicată în 
recunoaşterea obiectelor. 

Datele de mai sus arată că această arie procesează datele vizuale primitive 
(elementare) importante pentru recunoaşterea feţei (De Haan, 2002). 

Consensul general este că prosopagnozia este cauzată de leziunile bilaterale 
ale girusurilor fusiforme ventrale dar studiile viitoare trebuie să găsească localizări 
pentru toate subdiviziunile prosopagnoziei funcţionale (Bruce şi Humphreys, 1995; 
Kanwisher şi Moscoviteh, 2000). 

Concluzii 


Deşi prosopagnozia pură este rară, tulburarea recunoaşterii feţei este mult 
mai comună decât a fost sugerat anterior. Rațiunea nediagnosticării acestui defect 
se datorează nerelatării prosopagnoziei de către pacienţi, atribuirii lui unui deficit 
general de memorie şi neincluderii deficitului de recunoaştere a feţei în screen- 
ing-ul neuropsihologic standardizat (Bruce şi Young 1998). 

De cele mai multe ori, deficitul de recunoaştere a feţei apare în contextul 
problemelor perceptuale mai răspândite (De Haan, 2002). 

Prosopagnozia diminuă sever posibilităţile profesionale şi sociale ale paci- 
entului ducându-l de cele mai multe ori la izolare socială. 


sistem responsabil pentru recunoaşterea feţelor familiare, într-un sistem specializat 
pentru analiza expresiilor şi un altul profilat pentru estimarea sexului, vârstei şi 


La nivelul căii de procesare a recunoaşterii feţelor familiare, au fost iden- 
tificate stadii secvențiale separate de procesare a imaginilor vizuale intrate, care au 
acces la reprezentările feţelor stocate, la informaţiile autobiografice şi la nume. 

Aceste stadii de procesare sunt automate şi scapă introspecţiei conştiente, 
fapt demonstrat prin fenomenul recunoaşterii fețelor ascunse, unde continuă să 
opereze procesele automate în ciuda faptului că output-ul nu ajunge niciodată la 
nivelul conştienţei lucide. 

Tehnicile imagistice funcţionale au sugerat că procesarea aparent selectivă a 
feţei se face la nivelul părţii posterioare a organizării funcţionale a girusului fusi- 
form unde se găsește reprezentarea continuă a informaţiei cu privire la forme şi 
care are un aranjament topografic foarte consistent. Aria feţei constituie partea care 
conţine detectorii pentru forme, importanţi în particular pentru definirea feţelor (De 
Haan 1999, 2002). E 

Sergent (1994) afirmă că activarea asociată cu recunoaşterea feţelor implică 
girusul parahipocampic drept. Girusul fusiform stâng pare să participe şi el la 
identificarea feţelor, dar această regiune devine activă şi în timpul testului de recu- 
noaştere a obiectelor, ceea ce sugerează că participarea ei nu este specifică feţelor 
şi că ar putea contribui la analiza vizuală a obiectelor complexe. Se pare că la 
recunoaşterea diverselor componente ale feţelor (sexul, expresia sentimentelor 
clare) participă părţile anterioare ale lobilor temporali din ambele emisfere. 

Majoritatea studiilor lezionale şi a studiilor de imagistică funcţională 
sugerează că emisfera dreaptă joacă un rol capital în procesul de recunoaştere a 

feţelor. În schimb, testările de recunoaştere a obiectelor activează structurile 
posterioare ale emisferei stângi. Aceste date explică disocierea dintre agnozia 
vizuală şi prosopagnozie de la unii pacienţi (Kertesz, 1996). 


Evaluarea agnoziei vizuale 


Primul pas în evaluarea agnoziei vizuale constă în stabilirea păstrării 
adecvate a abilităţilor vizuale elementare cu ajutorul testelor de determinare a 
câmpului vizual şi a acuităţii vizuale. În cazul în care acestea nu sunt păstrate 
suficient pentru recunoaşterea cu succes a obiectelor, pacienţii respectivi vor fi 
excluşi din categoria agnozicilor. Tomografia computerizată (TC) sau imageria prin 
rezonanță magnetică (IRM) vor fi efectuate şi comparate cu patternurile neuro- 
psihologice cunoscute pentru agnozia vizuală asociativă, dar ele sunt mai puţin 
clare pentru agnozia vizuală aperceptivă. 

Dificultăţile de numire (anomia) pot fi deosebite de dificultăţile recunoaşterii 
vizuale prin compararea numirii vizuale cu cea tactilă, prin descrierea verbală a 
obiectelor sau prin sortarea obiectelor sau desenelor după anumite categorii se- 
mantice (ex., punerea itemilor care aparţin bucătăriei împreună, separat de echi- 
pamentele sportive). Şi pacienţi cu tulburarea memoriei semantice sunt lipsiţi de 
posibilitatea producerii numelor obiectelor atinse sau descrise, neputându-le nici 
sorta. 

Pacienţii pur anomici pot indica identitatea unui obiect prezentat vizual prin 
circumlocuţii (perifraze) sau pantomimă. Pacienţii cu afazie optică pot fi identi- 
ficaţi prin evaluarea numirii obiectelor prin alte tehnici decât cele vizuale şi prin 
evaluarea recunoaşterii vizuale nonverbale. 

În general, aceşti pacienţi pot numi obiectele prin atingere sau descriere (în 
contrast cu pacienţii cu anomie şi cu tulburări de memorie semantice), sau pot in- 
dica răspunsul la obiectele prezentate vizual prin perifraze sau pantomimă sau prin 
sortarea semantică a lor (toate în contrast cu agnozicii vizuali). 

Util de diagnosticat sunt şi tipurile de erori. În general, agnozicii vizuali 
greşesc în identificarea unui obiect cu unul care este similar din punct de vedere 
vizual (ex., şosetele cu ciorapii lungi, „o eroare vizuală”), în timp ce pacienţii cu 
tulburarea memoriei semantice sau cu afazie optică fac mai mult „erori semantice” 
(ex., banană cu pară). Adesea, în afazia optică predomină erorile perseverative. 

Deosebirea dintre agnoziile aperceptivă şi asociativă poate fi făcută prin 
compararea percepţiei de către pacienţi a formelor relativ simple cu probele de 
împerechere şi copiere. 

Agnozicii asociativi execută aceste probe cu acuratețe, în timp ce agnozicii 
aperceptivi le fac foarte prost. 

AGNOZIA CULORILOR 


Istoric 


Davidoft (1991) nota că acromatopsia câştigată, de origine centrală, a fost 
descrisă de Samelsohn în 1889. 

În 1887, Wildbrand a observat un bolnav care, cu toate că în mod aparent 
recunoştea normal culorile, le numea greşit şi tot greşit numea culorile asociate în 
mod caracteristic cu anumite obiecte. Wildbrand a numit această tulburare 
„Cecitate amnestică pentru culori” şi a considerat că este în legătură cu afazia. 
Heilbronner (1906) a citat cazul unui bolnav care numea greşit culorile dar asorta 
obiectele la culoare şi de obicei culorile la obiecte. 

Lewandowsky (1908) a descris un alt caz asemănător în care interpreta 
tulburarea ca rezultând dintr-o „disociere a ideii despre culoare de cea a 
obiectului”. Sittig (1921) a prezentat cazul unui pacient care suferise un traumatism 
temporo-occipital prin armă de foc şi care avea o uşoară afazie receptivă cu 
pronunţate tulburări expresive. Acest bolnav nu reuşea să aleagă mostre de lână 
colorată care să corespundă unor obiecte numite de examinator sau, invers, să 
numeasă un obiect corespunzător culorii indicate de examinator, deşi nu avea 
cecitate pentru culori prin faptul că putea recunoaşte culorile care îi erau prezentate 
înainte, precum şi colorării greşite a unei imagini. Goldstein şi Gelb (1918) au 
afirmat că agnozia pentru culori este o tulburare a atitudinii categoriale în raport cu 
culorile evidenţiate la proba sortării culorilor. 

Potzl (1928) a descris un sindrom care-i poartă numele şi în care agnozia 
pentru culori coexista cu alexia. În sindromul Potlz existau întotdeauna tulburări de 
recunoaştere a culorilor asociate cu o hemianopsie omonimă. 

Lange (1936) mărturisea că nu poate spune cu precizie dacă agnozia pentru 
culori este o manifestare afazică sau una pur agnozică. 

Kinsbourme şi Warrington (1964) sunt de părere că în agnozia culorilor, 
bolnavii nu stabilesc o relaţie corespunzătoare între formarea şi memorarea legă- 
turilor asociative, între numele culorilor şi poate chiar a culorilor însăşi şi celelalte 
modalităţi de informare ale culorilor. Este posibil ca în multe cazuri de agnozie 
pentru culori să coexiste defectul verbal cu defectul de recunoaştere. 

Critehley (1965) considera că este vorba de combinarea unei uşoare tulburări 
de vedere cu o disfazie. i 

Geschwind şi Fusillo (1966) opinează pentru o alexie pură prin deconectarea 
percepţiilor din emisfera dreaptă de aria limbajului din emisfera stângă printr-o 
leziune occipitală şi splenială stîngă. 

În unele cazuri rare, agnozia pentru culori se limitează la o jumătate a 
câmpului vizual (hemiagnozie pentru culori) (Gloning şi colab., 1966). 

Agnozia pentru culori trebuie diferențiată de discromatopsia centrală, de 
afazia pentru culori şi de amnezia pentru culori. 

De Renzi şi Spinnler (1967) insistă asupra faptului că diferenţierea clinică a 
sindroamelor de discromatopsie centrală, agnozie pentru culori, afazie pentru culori 
şi amnezie pentru culori este foarte dificilă şi propun să se considere defeienţele de 
percepere ale culorilor ca procese ascendente ce merg de la mecanismele mai sim- 
ple (discromatopsie) până la cele complexe (agnozie). 


Examinarea agnoziei culorilor 


Pentru evidenţierea agnoziei culorilor putem utiliza următoarele teste: 
numirea culorilor văzute; indicarea culorilor cerute de examinator: indicarea culorii 
care corespunde unui anumit obiect; sortarea unui lot de culori prin alegerea 
tuturor eşantioanelor roşii, verzi, albastre etc. şi sortarea unei singure culori după 
nuanţe (albastru închis, albastru deschis etc.) scoaterea dintr-un lot de culori a 
celor care nu se potrivesc lotului prezentat; recunoaşterea dintr-un grup de culori a 
celor care nu se potrivesc lotului prezentat; şi colorarea de către bolnav în mod 
adecvat a unor imagini. 


Tipuri de agnozie a culorilor 


Acromatopsia caracterizată prin pierderea simțului cromatic este uneori 
restrânsă la un hemicâmp vizual. Pacienţii cu acest deficit nu pot nici numi, nici 
împerechea cartoane colorate afirmând că percep mediul lor înconjurător într-o 
nuanţă uniformă cenuşie şi incoloră (Kertesz, 1996). 

Prin urmare, un astfel de subiect pierde vederea culorilor, dar îşi menţine 
acuitatea vizuală normală după lezarea cortexului vizual. Astfel, el distige forma şi 
diferenţa de luminozitate acromatică a semaforului dar nu-l poate vedea ca OU 
galben sau verde. 

Prima culoare care revine este de obicei cea roşie. Creşterea în dimensiuni a 
stimulului tinde a ameliora percepţia culorii. Aceste date clinice dovedesc existenţa 
unei separări anatomice a procesării contrastului cromatic şi acromatic, la nivelul 
cortexului cerebral. În consecinţă, ar exista o arie corticală devotată exclusiv 
percepţiei culorilor, dar acest fapt nu a fost încă dovedit. 

Responsabile de acest sindrom (Meadows, 1974), care reprezintă o formă 
mai elementară a simțului cromatic decât anomia culorilor, sunt leziunile cortexului 
occipital inferomedian care implică îndeosebi girusurile lingual şi fusiform (aria 
V4). Toţi aceşti pacienţi au invariabil prosopagnozie şi arii scotomatoase situate de 
obicei în câmpul vizual superior. Nu există nici un raport cu privire la acro- 
matopsia câştigată, izolată, fără alte deficite de câmp vizual. Posibil că percepția 
culorilor cere un circuit feedback de la cortexul peristriat la cel striat, care 
facilitează fuziunea contrastului cromatic cu percepţia contrastului acromatic. 

În anomia culorilor, împerecherea culorilor şi acţiunile pur verbale de 
evocare a culorii cracteristice obiectelor sunt executate fără dificultate. 

Această simptomatologie se însoţeşte adesea de o alexie pură (Geschwind şi 
Fusillo, 1966), dar pacienţii eşuează la probele de numire şi indicare a culorilor. În 
aceste cazuri, leziunea constă cel mai adesea într-un ramolisment occipital stâng cu 
interesarea spleniumului corpului calos (fig. 89). 

Anomia culorilor este tipul 
de deficit al vederii cromatice, 
întâlnit cel mai frecvent în asociere 
cu agnozia vizuală a obiectelor 
(Kertesz, 1996). 

Anomia culorilor este pentru 
acromatopsie ceea ce agnozia aper- 
ceptivă este pentru agnozia aso- 
ciativă. 

Pentru a desemna problema 
de disconexiune vizuoverbală refe- 
ritoare la culori, unii folosec ter- 
menul de „afazie a culorilor” 
(Beauvois şi Saillant, 1985). 

Agnozia pentru culori se ca- 
racterizează deci prin aceea că 
bolnavul nu poate denumi culorile 
obiectelor, fără a avea fenomene de 
amnezie verbală sau de ordin afa- 
zic. Amnesticul sortează corect cu- 
lorile, pe când bolnavul agnozic nu 


Fig. 89. Tomografia computerizată relevă prezenţa unei poate arăta culoarea cerută de exa- 

tumori occipitale stângi (glioblastom) cu afectarea sple- : A a 

niumului corpului calos la un bolnav cu anomia culorilor minator e sa poate arăta pe un 

însoţită de agnozie vizuală a obiectelor şi hemianopsie eşantion de culori, ALE, este cu- 
omonimă dreaptă. loarea potrivită unui obiect arătat 


de examinator, deşi nu are alte 

tulburări de decodare a limbajului. 
Evocarea mentală a culorilor este de multe ori mai bună deoarece bolnavul poate 
spune corect culoarea sângelui, a cerului, a ierbii etc. 

În concluzie, există trei tipuri de tulburare a culorii expuse în ordinea 
descrescândă: acromatopsia, agnozia culorii şi anomia culorii. 

În acromatopsie, există pierderea tipică a vederii culorilor, cu păstrarea 
vederii formelor. Ea afectează o parte sau întregul câmp vizual (ex., hemianopsia 
sau cvadrantanopsia cel mai adesea stângă pentru culori, sau hemiacromatopsia şi 
respectiv cvadrantacromatopsia superioară). În astfel de cazuri este afectat cortexul 
occipitotemporal inferomedial (ventromedial) al unuia din cele două emisfere (cei 

mai adesea numai cel drept în cazul acromatopsiei pure şi în absenţa deficitelor de 
limbaj). Regiunile critice sunt girusul lingual şi cel fusiform. Revizuind lucrările 
lui Damasio şi colab. (1993), Benton şi Tranel (1993) au ajuns la concluzia că 
acromatopsia apare la bolnavii cu leziuni infracalcarine, care afectează treimea 
medie a girusului lingual şi substanţa albă situată imediat posterior vârfului ven- 
triculului lateral. Aceste concluzii au fost susținute şi de studiile neuroimagistice. 

Adesea, acromatopsia se asociază cu prosopagnozia, cu topografagnozia 
(dificultatea de a găsi drumul) şi cu agnozia asociativă dacă este lezată partea. 
stângă. 

În agnozia culorilor, hemianopsia homonimă dreaptă nu este neobişnuită. 
Aici este afectat girusul angular stâng. Pacientul nu poate numi culorile prezentate, 
nu este capabil să arate o culoare numită şi nici nu poate asocia corect culorile cu 
obiectele. Astfel, poate fi acceptat câinele verde. Deşi conceptual culorile nu pot fi 
grupate, vederea culorilor înseşi este intactă, fapt demonstrat prin păstrarea abi- 
lităţii împerecherii feliilor colorate. În mod similar nu există nici o tulburare a 
limbajului, deoarece pacientul poate asocia verbal o pompă de incendiu cu culoarea 
roşie. Adesea, agnozia culorilor se asociază cu alexia parietooccipitală. 

În anomia culorilor, culorile văzute nu pot fi numite, dar respectivii bolnavi 
pot împerechea corect culorile şi le pot indica când acestea sunt numite, fapt care o 
deosebeşte de agnozia culorilor. Oricum, în astfel de situaţii pacienţii nu pot 
răspunde la întrebarea care este culoarea morcovului sau a pompei de incendiu, 
deşi aleg culoarea pentru anumite panglici pe care le pot împereachea corect. 
Tulburarea poate fi acompaniată de alexie fără agrafie. După cum a observat 
Davidoff (1991) leziunea occipitotemporală stângă (cu hemianopsie homonimă 
dreaptă) dă frecvent acest deficit. Această regiune a fost confirmată şi de imageria 
corespunzătoare. 


Neuroanatomia agnoziilor vizuale 


Dacă este sigur că localizarea anatomică a leziunilor responsabile de agnozie 
vizuală se referă întotdeauna la lobul occipital, dubiul persistă în ceea ce priveşte 
extinderea anterioară şi bilateralitatea afectării necesare la exprimarea sindromului 
în totalitatea lui (Kertsz, 1996). 

Nielsen (1937) a ajuns la concluzia că afectarea unilaterală este suficientă 
pentru manifestarea agnoziei vizuale. Benson şi colab. (1974) au descris leziuni 
interesând cortexul şi substanţa albă a girusurilor fusiform şi hipocampic stângi şi 
leziuni ale substanţei albe a girusului fusiform drept şi a spleniumului ventral. 
Albert şi colab. (1975) au descris un infarct al hipocampului drept şi al girusurilor 
fusiform şi lingual stângi. Mack şi Boller (1977) au comunicat cazul unui pacient 
la care tomodensitometria cerebrală a demonstrat un ramolisment al teritoriului 
arterei cerebrale posterioare stângi şi al regiunii occipitale inferioare şi occipito- 

temporale drepte. În cazul lui Levine (1978), bolnavul suferise o rezecţie occipitală 
dreaptă pentru tratarea unei tumori cu extindere bilaterală. Cazul lui Fero şi Santos 
(1984) cu agnozie vizuală asociativă, prezenta la tomodensitometrie o leziune 
occipitală stângă cu interesarea radiaţiilor posterioare ale corpului calos. 

Cazuri cu prosopagnozie post-traumatică şi anomalii tomodensitometrice 
bilaterale au fost comunicate de Kertesy (1979) şi Gomori şi Hawryluk (1983). 

Se pare că leziunile care se află la originea agnoziei vizuale severe privesc 
cei doi lobi occipitali şi realizează o disconexiune vizuoverbală şi vizuolimbică. 
Regiunea temporală inferioară, care are un rol important în percepţia categorială a 
stimulilor prin evocarea urmelor vizuale. mnemonice, are numeroase conexiuni 
anatomice cu lobii occipitali. 

Leziunile învecinate ariilor striate antrenează o hemianopsie, uneori cu un 
anumit grad de vedere reziduală (Weiskrantz şi colab., 1974), însă fără agnozie. 

Lezarea arterei striate bilaterale, rar întâlnită la om, produce o vedere 
tubulară cu cruţarea vederii maculare. La animal, ablaţia striată bilaterală duce la 
nerecunoaşterea obiectelor imobile fără să afecteze orientarea vizuo-spaţială 
(Denny-Brown şi Chambers 1976). La maimuţă, învăţarea unei anumite discrimi- 
nări vizuale rămâne posibilă în pofida ablaţiei bilaterale a ariei striate. 


Studiile percepţiei elementare efectuate de Marr (1982) au arătat că prima 
etapă perceptivă priveşte intensitatea luminoasă, linearitatea, angularitatea, profun- 
zimea, culoarea şi natura intermitentă (mers/oprire) a stimulului. 

În agnozia vizuală aceste procese rămân intacte. 


aperceptivă. 
Descrierile de cazuri pure de agnozie a culorilor sau de agnozie a formelor 
arată că o tulburare specifică poate apărea precoce în faza de integrare, înaintea 

formării asociaţiilor intermodale. Ca urmare, suntem obligaţi să conchidem că faza 
de integrare vizuală reprezintă un proces bine individualizat care conduce la 
formarea percepţiei necesară elaborării de asociaţii subsecvente (Kertesz, 1996). 

În agnozia asociativă, asociaţia intermodală şi raporturile sale intrinseci nu 
mai au acces la specificarea semantică. Pentru atingerea specificării semantice 
înainte ca recunoaşterea să aibă loc, este necesară o reţea asociativă complexă, care 
depăşeşte procesul de tratare a informaţiei vizuale. 

Etapa următoare, care se referă la selecţia lexicală, precedă producerea 
răspunsului în probele de denumire orală şi scrisă, de clasificare sau de răspuns la 
probleme specifice referitoare la stimul. 

Milner şi Goodale (1995) au constatat că cele două căi vizuale corticale 
(ventrală şi dorsală), care au fost identificate la primate, sunt implicate în procese 
foarte diferite. 

Mecanismele curentului ventral, care se proiectează de la cortexul vizual 
primar la cortexul inferotemporal (pe calea mai multor rute ce implică ariile V2, 
porţiunea ventrală a V3, VA şi aria vizuală temporo-occipitală), sunt implicate în 
percepţia vizuală. Curentul dorsal, care se proiectează de la cortexul vizual primar 
(şi de la coliculii superiori via pulvinar) la cortexul parietal posterior, este implicat 
în controlul vizual al acţiunii. 

Ambele curente procesează informaţia cu privire la caracteristicile obiectelor 
şi la localizarea lor spaţială, dar fiecare curent utilizează aceste informaţii vizuale 
pe căi diferite. Transformările vehiculate de curentul dorsal sunt în legătură cu 
informaţia de la o clipă la alta, privind localizarea şi orientarea obiectelor, fapt 
datorită căruia mediază controlul vizual al acţiunilor calificate, cum ar fi prehensia 
manuală şi direcționarea obiectelor respective. 

Dimpotrivă, informaţia vizuală transformată în curent ventral permite 
transmiterea caracteristicilor importante ale obiectelor şi a relaţiilor lor, în vederea 
formării reprezentărilor perceptuale pe termen lung ale lumii. Aceste reprezentări 
joacă un rol esenţial în recunoaşterea şi identificarea obiectelor şi ne dă posi- 
bilitatea clasificării obiectelor şi evenimentelor după însemnătatea şi semnificaţia 
lor precum şi stabilirii relaţiilor lor cauzale. Aceste operaţii sunt esenţiale pentru 
acumularea cunoştinţelor de bază cu privire la lume. 

Multe celule din cortexul inferotemporal, terminal al curentului ventral, 
răspund cel mai bine la stimulii vizuali complecşi, cum ar fi mâinile şi feţele. În 
particular, părţile cele mai anterioare ale cortexului inferotemporal sunt extrem de 
selective în răspunsurile lor la atributele obiectelor. 

Câmpul selectiv al fiecărei celule din cortexul inferotemporal (IT) include 
regiunea foveală, unde se fac discriminările fine. De asemenea, aceste celule au 
câmpuri receptoare largi câre permit generalizarea întregului câmp vizual şi codi- 
ficarea caracteristicilor intrinseci ale unui obiect independent de localizarea sa. 
Caracteristicile critice care activează celulele cortexului IT sunt moderat complexe 
şi reprezintă aspecte parţiale comune imaginilor numeroaselor obiecte naturale. 

Curentul ventral este unic pentru procesarea informaţiilor vizuale provenite 
din reprezentările perceptuale ale căror importanţă şi semnificaţie pot fi ataşate şi 
stocate. Lezarea curentului ventral provoacă tulburarea recunoaşterii obiectului, 
fapt caracteristic pentru agnozia vizuală. 

Aceste date derivă din cercetările efectuate pe primate, la care rezecţiile 
bilaterale întinse ale lobului temporal duc la apariţia formei de agnozie vizuală 
manifestată prin sindromul Kluver-Bucy. 

Lezarea cortexului IT afectează abilitatea maimuţei de a identifica obiectele 
când discriminarea solicită utilizarea culorii şi a pattren-urilor formei. Aceste mai- 
muţe prezintă dificultăţi în utilizarea vederii pentru învăţarea asociativă cu 
obiectele şi nu mai pot recunoaşte obiectele pe baza dimensiunilor lor vizuale (De 
Haan, 2002). 

Cu ajutorul vederii ele nu pot deosebi hrana de obiectele necomestibile. 
Totuşi, leziunile bilaterale IT întinse nu dau efecte reziduale asupra acuităţii 
vizuale. 

Studiile neuroimagistice funcţionale privind fluxul sanguin regional de la 
subiecţii umani normali au relevat multe arii vizuale situate în afara cortexului 
vizual primar, care corespund celor din curentul ventral al creierului maimuţei, şi 
care sunt specializate pentru procesarea culorii, texturii şi formei diferitelor 
obiecte. Aceste studii au arătat că sarcinile de asamblare a feţei implică regiunile 
occipito-temporale, detecția formei activează regiunile situate de-a lungul 
sulcusului temporal superior şi regiunea ventrală a lobului temporal, iar percepţia 
culorilor este asociată cu activarea girusului lingual (V4) (Parkin, 1996). 


AGNOZIILE AUDITIVE 


Datorită faptului că la nivelul trunchiului cerebral căile auditive se încruci- 
şază parţial, fiecare emisferă primeşte aferenţe bilaterale de la fiecare ureche. 
Încrucişarea căilor şi la nivelul corpului calos amplifică această caracteristică. Cu 
toate acestea, există o specializare auditivă emisferică corticală netă. Aria auditivă 
a emisferei stângi este în legătură cu informația verbală, iar aria auditivă a 
emisferei drepte generează percepţia aspectelor elementare nonverbale a sunetelor 
Muzicii. 

Termenul de agnozie auditivă a fost utilizat pentru a desemna incapacitatea 
de recunoaştere a sunetelor nonverbale, a muzicii şi a melodiilor. Termenul de 
„surditate verbală” a fost folosit pentru desemnarea deficitelor specifice de com- 
prehensiune verbală în absenţa surdităţii periferice. La bolnavul cu ochii închişi se 
utilizează teste pentru recunoaştere a zgomotelor produse de obiecte (căderea unei 
monede, frecarea chibritului pe cutie, tic-tacul ceasului, mototolirea unei hârtii, 
sunetul sticlei, zgomotul unei legături de chei) precum şi a sunetelor scoase de 
diferite animale (cocoş, capră, vacă etc.). Apoi, se cere bolnavului să recunoască 

vocile diferitelor persoane, să localizeze în spaţiu sursa zgomotelor şi a sunetelor, 
să recunoască plânsul unui copil, strănutul, tusea etc., să indice cel mai intens 
dintre două sunete, să recunoască calitatea sunetelor (vocale, instrumentale, muzi- 
cale etc.) să recunoască ritmurile şi prozodia. 

Fredericks (1969) clasifică tulburările de origine centrală ale percepţiei 
auditive în felul următor: 

— agnozie auditivă pentru sunetele produse de animale, de apa care curge, de 
bătaia clopotului, de mersul ceasornicului etc.; 

— agnozie verbală (surditatea verbală a afazicului); 

— amuzie receptivă 

— agnozie auditivă congenitală care duce la întârzierea în dezvoltarea vorbirii 
şi la întârziera în dezvoltarea mintală; 

— tulburări de localizare auditivă. 

În consecință agnozia auditivă, ca şi agnozia vizuală, nu este o tulburare 
unică ci un grup de tulburări caracterizat prin lipsa recunoaşterii sunetelor verbale 
şi nonverbale. 

Agnoziile auditive pot fi gândite ca un spectru de tulburări restrânse la 
surditatea corticală de la nivelul unei terminaţii şi la tulburarea limbajului. Un 
pacient care este cortical surd nu poate fi supus criteriilor agnoziei auditive adec- 
vate recunoaşterii sunetelor. Aceşti pacienţi prezintă o mulţime de deficite percep- 
tuale auditive în care includem anormalitatea tonurilor pure, localizarea sunetelor şi 
analiza auditivă temporală. 

Surditatea corticală a fost descrisă la pacienţii cu boli cerebrovasculare, care 
provoacă infarcte bilaterale ale lobilor temporali ce distrug girusurile lui Heschl. 

Prezentarea clinică clasică este cea a unui pacient cu o leziune unilaterală 
preexistentă la nivelul unui lob temporal care brusc dezvoltă surditate totală deter- 
minată de o leziune apărută în emisferul opus. În procesul recuperării surdităţii 
corticale, pacientul poate trece prin una sau alta din tulburările agnozice auditive 
descrisă în continuare. 


Agnoziile auditive verbale 


Agnozia auditivă verbală poate fi divizată în subgrupe, la fel ca agnozia 
vizuală. Auerbach şi colab. (1982) au postulat existenţa unei perturbări a acuităţii 
auditive care se situează într-o etapă anterioară celei a analizei fonemice. Albert şi 
Bear (1974) au pus în evidenţă tulburarea reducerii temporale a stimulilor auditivi. 
În această varietate aperceptivă de agnozie auditivă s-a putut demonstra incapaci- 
tatea de localizare a sunetelor şi dificultăţile de analizare temporară a stimulilor 
auditivi (Rosati şi colab., 1982). 

Bolnavii cu agnozie pentru sunete percep de multe ori mai bine vorbirea 
decât sunetele (zgomote, tonusuri etc.). Totuşi, există bolnavi cu agnozie auditivă 
care nu au surditate verbală. 

Kussmaul (1877) vorbea de „surditate verbală pură” în cazul pacienţilor cu 
deficit sever al comprehensiunii orale în ciuda unei acuităţi auditive suficiente şi în 
absenţa tulburărilor expresive ale limbajului. 

Descrierile clinice subsecvente de „surditate verbală pură” arată că aceasta 
este totdeauna asociată cu un uşor deficit expresiv şi că, de fapt, deficitul nu este 
practic niciodată pur. Lectura, recunoaşterea zgomotelor familiare şi percepţia 
muzicală sunt în principiu păstrate, cu toate că multe cazuri din literatură nu 
răspund acestor criterii. Includerea în trecut sub denumirea de surditate verbală a 
diferitelor varietăţi de afazie senzorială cu deficit de comprehensiune a creat con- 
fuzie în definirea şi utilizarea conceptului. Eşecul la probele de repetiţie permite să 
deosebim surditatea verbală de afazia senzorială transcorticală. Probele de discri- 
minare fonetică se soldează adesea (Auerbach şi colab., 1982; Chocholle Şi colab., 
1975), dar nu totdeauna, printr-un eşec. Percepția limbajului, sever afectată, se 
ameliorează prin context şi prin lectura labială. Dintr-un punct de vedere mai 
subiectiv, pacienţii se plâng că aud cuvintele, dar nu le înţeleg. 

Pacientul lui Pick (1931) nu percepea decât sunetele rub-a-brub când i se 
vorbea. Uneori, pacienţii au tendinţa de a vorbi mai tare, după exemplul celor care 
suferă de surditate periferică. 

Totuşi, izolarea unei agnozii auditive pure de fenomenele afazice conco- 
mitente este în general dificilă. Nu este suficient a defini agnozia auditivă ca pe o 
dificultate de a recunoaşte „agnozia auditivă a obiectelor” deoarece un astfel de 
„obiect” include în majoritatea cazurilor conţinuturi simbolice, semantice Şi chiar 
verbale diferite (semnale auditive, muzică etc.), care duc în mod implicit la aspecte 
de afazie receptivă şi amnezică (Fredericks, 1969). 

În consecinţă, „surditatea verbală” din afazia receptivă nu este altceva decât 
o formă de agnozie pentru cuvântul vorbit. 

Leziunile asociate surdităţii verbale pure sunt corticale unilaterale (Liepmann 
şi Storch, 1902; Schuster şi Taterka, 1962; Kertesz 1983). Lichtheim (1885) care a 
utilizat termenul de „afazie senzorială subcorticală” postula întreruperea la nivel 
subcortical a proiecţiilor auditive bilaterale spre cortexul auditiv stâng. El considera 
că leziunile unilaterale distrug radiaţiile auditive stângi precum şi fibrele caloase 
provenind din aria auditivă controlaterală. Geschwind (1965) insista asupra carac- 
terului bilateral al întreruperii aferentelor auditive spre aria Wernicke. 

Surditatea periferică poate fi exclusă cu ajutorul audiometriei tonale şi a 
studiului potenţialelor evocate de trunchi cerebral. 

În consecinţă, surditatea pură pentru cuvinte (cunoscută şi sub numele de 
agnozie auditivă pentru vorbire sau agnozie auditivă verbală) se caracterizează prin 
perturbarea înţelegerii limbajului vorbit neexplicat prin defectele procesării auditive 
mai generalizate întâlnite în surditatea corticală sau în tulburarea lingvistică mai 

largă, tipică afaziei Wernicke sau afaziei senzoriale transcorticale. Afazia auditivă 
verbală sau surditatea pură pentru cuvinte se deosebeşte de surditatea corticală prin 
relativa păstrare de către pacient a procesării senzoriale primare, judecată prin 
audiometria tonurilor pure şi prin alte măsurători psihoacustice. 

Păstrarea relativă a recunoaşterii de către pacient a sunetelor nonverbale din 
mediul înconjurător, cum ar fi sunetul telefonului sau cântatul unei păsări, separă 
această tulburare de agnozia auditivă generalizată. 

De afazia Wernicke se deosebeşte prin păstrarea relativă a cititului, scrisului 
şi a vorbirii spontane normale. Spre deosebire de pacienţii cu afazie senzorială 
transcorticală, pacienţii cu surditate pură pentru cuvinte au afectată repetarea 
cuvintelor. 

În surditatea pură pentru cuvinte poate fi găsită o varietate a deficitelor 
procesării perceptuale auditive. De exemplu, tulburarea generalizată în rezoluţia 
temporală a stimulilor auditivi, praguri anormale de fuziune a păcăniturilor, difi- 
cultăţi în discriminarea fonemică şi anormalităţi în probele de ascultare dicotică, au 
fost raportate în supresiunea urechii drepte (Bauer şi Zawacki, 1997). În realitate, 
toate cazurile cu aşa-numită surditate pură pentru cuvinte care au fost studiate 
adecvat au prezentat şi alte perturbări agnozice sau perceptuale. În ciuda acestora, 
termenul este încă utilizat. 

Ca şi în cazul surdităţii corticale, surditatea pură pentru cuvinte apare cel 
mai comun ca rezultat al infarctelor cortico-subcorticale temporale bilaterale. Ea 
poate să apară şi ca stadiu aparte al recuperării debutului nou al afaziei Wernicke 
sau la un pacient la care în decursul recuperării afaziei Wernicke apare un nou in- 
farct temporal drept. 

Prin urmare, leziunile raportate din surditatea pură pentru cuvinte au două 
variante. Prima circumstanţă se referă la leziunile localizate bilateral în porțiunile 
mijlocii şi anterioare ale primului girus temporal, adesea cu cruţarea girusurilor lui 
Heschl (aria 41 şi 42). A doua circumstanţă se referă la o singură leziune care 
implică girusurile lui Heschl din emisferul dominant şi substanţa albă subiacentă. 
În ultimă circumstanţă, se presupune că lezarea substanţei albe distruge proiecția 
de la nucleul geniculat medial ipsilateral precum şi fibrele caloase care vin din 
regiunea temporală superioară opusă. În ambele situaţii, se presupune că leziunile 
izolează ariile Wernicke de inputul auditiv, fapt care face ca pacientul să nu fie nici 
surd şi nici afazic, dar la acesta inputul auditiv nu poate ajunge în ariile limbajului 
necesare pentru înţelegerea auditivă (Feinberg şi Farah, 2000). 


Agnozia auditivă non-verbală 


Agnozia auditivă non-verbală se referă la imposibilitatea perceperii sau 
recunoaşterii semnificației zgomotelor, în absenţa deficitului de acuitate auditivă. 

Vorbirea are şi ea componente neverbale. Unii afazici nu pot diferenţia 
vocea de bărbat de cea de femeie sau vocea unui tânăr de vocea unui bătrân, nu pot 
diferenţia intonaţiile interogative, exclamative sau declamative, nu pot deosebi între 
ele limbile străine, tulburări constatate cu ocazia comenzilor date bolnavilor de a 
executa ordinul dat prin indicarea imaginilor corespunzătoare (portrete, semne de 
punctuație, respectiv drapelele unor ţări) (Kreindler, 1977). 

Agnozia auditivă pentru sunete non-verbale (surditate pentru sunete) repre- 
zintă o tulburare a fazei senzoriale a percepţiei auditive, tulburare produsă în etapa 
prelucrării auditive a stimulului la nivelul scoarţei cerebrale după recepţionarea şi 
înainte de conştientizarea lui. 

În agnozia pentru sunete, ordinea severităţii este următoarea: 

— tulburarea unor sunete similare fără semnificaţie şi a unor sunete 
disimilare fără semnificaţie (zgomote); 

— tulburarea unor sunete similare semnificative non-verbale (tonuri); 

— tulburarea unor sunete disimilare semnificative non-verbale (melodii); 

— tulburarea unor sunete similare semnificative verbale (perechi fonemice: 
sos-tos; car-var); 

— tulburarea unor sunete disimilare semnificative verbale (cuvinte, sunete); 

Agnozia zgomotelor însoţeşte cel mai adesea surditatea verbală, iar apariţia 
izolată a acesteia nu a fost documentată decât excepţional. Astfel, Spreen şi colab. 
(1965) au comunicat cazul unui pacient dreptaci cu hemipareză stângă, care în- 
ţelegea bine limbajul vorbit, dar care prezenta un procent de eroare de 30%.-50% 
de recunoaştere a zgomotelor familiare. 

EI avea performanţe deficitare la probele de discriminare a tonalităţii inten- 
sităţii, ritmului şi tempoului sunetelor, precum şi o anumită formă de amuzie re- 
ceptivă. 

Recunoaşterea melodiilor era normală. La autopsie s-a constatat prezenţa 
unui infarct temporo-parietal drept. 

Bolnavul examinat de Jerger şi colab. (1969), care la debutul bolii avea 
surditate verbală, a evoluat ulterior spre agnozie auditivă non-verbală. Cel mai 
adesea cele două tipuri de agnozii coexistă, astfel încât frecvent, majoritatea 
afazicilor sezoriali au şi tulburări de identificare a sunetelor. non-verbale şi a 
muzicii. 

Vignolo (1969) a divizat agnozia auditivă a sunetelor într-o formă discri- 
minativ-aperceptivă asociată cu leziuni ale emisferei drepte şi într-o dezordine 
semantică asociativă legată de lezarea emisferei stângi. Clasificarea lui Kleist 
(1928) care deosebeşte surditatea zgomotelor de agnozia pentru semnificaţia sune- 
telor, se aseamănă cu clasificarea aperceptiv-asociativă făcută de Lissauer (1890) în 
cazul agnoziei vizuale. 

Localizarea lezională emisferică dreaptă a fost demonstrată în cazurile lui 
Spreen şi colab. (1965) şi Nielsen şi Sult (1939), dar în alte cazuri leziunea a fost 
bilaterală. 

Prin urmare, agnozia auditivă care pare să se asemene cel mai bine cu 
agnozia vizuală este agnozia auditivă nonverbală, cunoscută sub numele de agnozie 
a sunetelor auzite sau agnozie a sunetelor mediului înconjurător. Pacienţii cu 
această condiţie nu pot recunoaşte obiectele comune şi evenimentele prin sunetele 
lor, cum ar fi lătratul câinelui, zornăitul cheilor sau izbitul uşii. 

Deşi aceşti pacienţi nu sunt surzi cortical, majoritatea cazurilor raportate 
iniţial au prezentat aspectul clinic de surditate corticală. Ulterior, aceştia recupe- 
rează până la punctul audiometriei standard, aproape de normal sau chiar normal, 
dar recunoaşterea lor auditivă rămâne tulburată. Ca şi în agnozia vizuală, erorile 
din agnozia acustică au o bază acustică. De exemplu, un pacient identifică sunetul 
telefonului ca pe un zgomot produs de o cursă automobilistică, sunetul de claxon 
ca pe un țipăt de bufniţă şi tunetul ca pe un foc de artificii. 

Ca şi în agnoziile vizuale în care poate fi afectată recunoaşterea unor clase 
de stimuli vizuali (ex., cuvintele, feţele), în agnoziile auditive poate fi afectată 
recunoaşterea unor anumite clase de sunete. Afectarea recunoaşterii sunetelor din 
mediul înconjurător este însoțită de obicei de tulburarea recunoaşterii sunetelor 
vorbite. 

Când deficitul de recunoaştere este mult restrâs la sunetele nonverbale apare 
tendinţa predominării leziunilor emisferice drepte (Bauer şi Zawacki, 1997). 

De asemenea, agnozii auditive pot exista pentru cuvintele vorbite (asemă- 
nătoare alexiei pure), pentru voci (asemănătoare prosopagnoziei) şi pentru muzică. 


Agnozia auditivă afectivă 


Isserlin (1936) a fost acela care a investigat mai amănunţit agnozia afectivă 
pentru intonaţia emoţională sau pentru prozodie. 

Termenul de „agnozie auditivă afectivă” a fost folosit de Heilman şi colab. 
(1975), în cazul pacienţilor cu leziuni temporale drepte care întâmpinau dificultăţi 
în distingerea frazelor pronunţate cu diferite intonaţii emoţionale. Această capaci- 
tate poate rămâne intactă în afazie şi chiar în surditatea verbală pură (Kertesz, 
1996) dar trebuie disociată de alte tipuri de perturbări ale prozodiei secundare unor 
leziuni emisferice drepte (Ross, 1983). 

După Kertesz (1996) leziunile care stau la baza agnoziei afective, auditive 
sau aprozodiei receptive afectează regiunea temporală posterioară sau temporo- 
parietală a emisferei drepte. 

Agnozia pentru muzică 


Cu toate că mulţi afazici păstrează capacitatea de a cânta ŞI a aprecia 
muzica, afazia senzorială, surditatea verbală pură şi agnozia zgomotelor familiare 
sunt acompaniate adesea de amuzie receptivă sau de agnozie a muzicii. 

Totuşi, au fost descrise şi cazuri de agnozie muzicală pură fără afazie (vezi 
amuziile). Wertheim şi Botez (1961) au comunicat cazuri de pacienţi care, in- 
capabili de a recunoaşte melodiile familiare, puteau identifica diverse instrumente 
după timbrul lor şi chiar indica notele false dintr-o execuţie muzicală. 

Pentru testarea unei eventuale amuzii, i se cere bolnavului să recunoască o 
melodie de popularitate, să cânte o melodie la comandă, să continue să cânte o 
melodie începută de examinator şi să recunoască diferite instrumente după sunet. 

Examinarea mai atentă a tulburărilor de percepţie a tonurilor muzicale se 
face testând recunoaşterea înălţimii, intensității, duratei, timbrului şi frecvenţei. 

În general, există o amuzie receptivă (pacientul nu înţelege muzica şi 
semnele muzicale) şi o amuzie expresivă (pacientul nu poate executa muzica 
vocală şi instrumentală). 

Leziunea care produce amuzie receptivă este localizată după unii autori în 
polul temporal al emisferei dominante. 

Recunoaşterea cuvintelor şi a muzicii vin după Michel şi colab. (1980) în 
sprijinul unui mecanism unitar de emisfer stâng. 

Performanţa la testul Seashore a 
pacienţilor cărora li s-a făcut o lobectomie 
temporală a sugerat lui Milner (1962) su- 
prioritatea lobului temporal drept pentru 
muzică (vezi amuziile). Cercetările făcute 
cu ajutorul metodei de prezentare dihotică 
a stimulului auditiv au arătat că percepţia 
consoanelor, a numerelor, a cuvintelor şi a 
silabelor fără sens este mediată cu pre- 
cădere de emisfera dominantă, pe când 
muzica şi sunetele din mediul înconjurător 
sunt mediate mai ales de emisfera nedo- 
minantă (Kimura, 1966; Curry, 1967). 

Cele mai multe date anatomice 
sugerează faptul potrivit căruia capacităţile 
muzicale expresive depind de integritatea 
emisferei drepte, pe când emisfera stângă 
este solicitată pentru funcţiile muzicale re- 


Fig. 90. Tomografia computerizată relevă pre- : A îi: 

zenţa unei tumori temporo-parieto-occipitale ceptive (vezi amuziile) (fig. 90). 

stângi la un bolnav care prezenta amuzie re- Amuzia apare rareori izolată, la 
ceptivă şi afazie moderată de tip Wemicke. bolnavii care nu au nici un fel de tulburare 

de vorbire de tip afazic. Amuzia 
devine pregnantă când apare la 
instrumentişti şi la persoanele cu 
un oarecare grad de cultură muzi- 
cală. Se constată că bolnavii cu 
tulburări în discriminarea sunete- 
lor din gamă, nu pot să recunoască 
un acord, să solfegieze, să apre- 
cieze măsura şi să recunoască in- 
tervalul dintre două sunete. Bol- 
navii nu-şi dau seama dacă o 
bucată muzicală pe care o aud a 
fost interpretată corect sau greşit. 
Ei pierd reacţiile afective la mu- 
zică (Kriendler, 1977). 

Amuzia auditivă şi amuzia 
senzorială sunt termeni utilizați 
pentru descrierea condiţiei în care 
un pacient a pierdut abilitatea 
recunoaşterii unui şir de carac- 
teristici de ascultare a muzicii, 
cum ar fi deosebirea unei inter- 
pretări vocale particulare sau recu- 
noaşterea unei melodii învăţate 
anterior. Datorită naturii multifac- Fig, 91. Tomografia computerizată relevă prezenţa unui 
toriale a muzicii, aprecierii şi efec- ramolisment întins fronto-parieto-temporal drept, la un 
tului trainning-ului şi abilității mu- pacient care prezenta fonagnozie şi amuzie expresivă. 
zicale premorbide este dificil a 
face corelaţii clinico-patologice clare. În cogniţia muzicală contribuie în mod nor- 
mal ambele emisfere. În baza a două cazuri cu amuzie auditivă, Peretz şi colab. 
(1994) au sugerat că leziunile bilaterale ale cortexurilor auditive asociative, care 
cruţă girusurile lui Heschi, reprezintă leziunile critice suficiente pentru a perturba 
recunoaşterea sau discriminarea melodiei, vocii şi prozodiei vorbirii. 

Fonagnozia se referă la condiţia comparabilă cu prosopagnozia, în care 
pacienţii pierd abilitatea de a recunoaşte vocile familiare. Această tulburare 
specifică de recunoaştere a vocilor familiare a fost pusă în legătură cu patologia 
lobului parietal drept (fig. 91). - 


" Surditatea corticală 


Michel şi colab. (1980) au subliniat că pacienţii care suferă de surditate 
corticală, sunt conştienţi de deficitul lor şi se plâng de el, contrar celor care 

prezintă agnozie auditivă. În general, această afirmaţie nu este admisă ca un 
criteriu distinctiv. Unii cercetători au demonstrat existenţa unui deficit auditiv 
asociat cu surditatea corticală, în timp ce alţii, cum ar fi Wobhlfart şi colab. (1952) 
şi Mahoudeau şi colab. (1956), bazându-se pe cazuri autopsiate au afirmat că 
distrucţia bilaterală a cortexului auditiv primar nu produce în mod necesar o 
pierdere audiometrică permanentă. 

Kanshepolsky şi colab. (1973) au descris la un pacient cu infarcte temporale 
bilaterale, verificate autopsic, imposibilitatea de a auzi limbajul vorbit şi de a 
aprecia muzica, deşi putea să citească fără dificultate, să audă foarte bine dia- 
pazonul la fiecare ureche, să vorbească şi să scrie corect. Audiograma, probele de 
localizare şi identificare serială a sunetelor erau normale, dar funcţia prag-durată ŞI 
discriminarea forţei sonore erau perturbate. 

Cazul lui Jerger şi colab. (1969) sugerează că leziunile temporale unilaterale 
nu se asociază cu afectarea semnificativă a capacităţii auditive primare. Leziunile 
bilaterale pot antrena o anumită pierdere perceptivă şi funcţională cum ar fi 
modelu! temporal sonor cu rămânerea intactă a discriminării tonalităţii pure. Astfel, 
în conceptul de surditate corticală sunt cuprinse combinaţii variabile a tulburărilor 
auditive centrale (Kertesz, 1996). După Jerger şi colab. (1969) potenţialele evocate 
de trunchi cerebral sunt normale sau prelungite, dar bolnavii pot auzi sunete. 
Michel şi colab. (1980) afirmă că absenţa bilaterală a potenţialelor auditive cor- 
ticale reprezintă un criteriu de diagnostic al surdităţii corticale. 

Ramolismentele cerebrale bilaterale de lob temporal şi encefalitele cu dis- 
trucţie bitemporală duc la apariţia surdităţii corticale, care evoluează uneori spre 
surditate verbală pură, iar alterori spre agnozie auditivă non-verbală. 


Evaluarea agnoziei auditive 


Primul pas în detectarea şi diagnosticarea agnoziei auditive se referă la 
evaluarea percepţiei auditive primare. Aceasta poate merge de la simpla detectare a 
cuvintelor vorbite şoptit sau a pocnitului cu un deget de fiecare parte, până la 
evaluarea autodinamică completă care include tonusurile pure şi detectarea pragu- 
rilor vorbirii. Trebuie obţinute şi răspunsurile evocate auditiv de la nivelul trun- 
Chiului cerebral. 

Examinarea trebuie să excludă şi afazia drept cauză a tulburării de recu- 
noaştere auditivă. Astfel, în afara evaluării înţelegerii şi repetiţiei verbale pentru 
prezenţa afaziei, trebuie evaluată în întregime citirea în tăcere pentru înţelegerea 
acesteia, abilitatea de a scrie la comandă, numirea vizuală precum şi observarea 
vorbirii spontane. În fine, trebuie deosebite subtipurilor de agnozie auditivă de 
tulburarea relativă a materialului verbal versus nonverbal, vorbirea orală şi apre- 
cierea melodiilor. Aprecierea melodiilor poate fi evaluată prin utilizarea diferitelor 
subteste cum ar fi Seashore Test of Medical Talent. TC şi IRM ne pot fi de mare 

ajutor în deosebirea patologiei cerebrale focale drept cauză a tulburărilor agnozice 
determinate de afectarea demenţelor mai generalizate. 


AGNOZIA TACTILĂ 


Agnozia tactilă (astereognozia) se caracterizează prin imposibilitatea iden- 
tificării de către bolnavul cu ochii închişi a unui obiect pe care-l ţine în mână, prin 
incapacitatea recunoaşterii formelor tridimensionale şi prin neputinţa discriminării 
formelor şi dimensiunilor. Ea este însoţită de pierderea discriminării a două puncte, 
prin neputinţa localizării unui punct şi prin incapacitatea determinării sensului 
poziţional. 

Agnozia tactilă este asociată şi tulburărilor centrale de sensibilitate, cum ar 
fi tulburarea discriminării tactile, fenomenul de extincţie tactilă, tulburarea per- 
cepţiei mişcării etc. Pareza, ataxia sau apraxia mâinii îngreunează şi ea recunoaş- 
terea tactilă, mai ales în cazul obiectelor pentru care sunt necesare mişcări pal- 
patorii fine. 

Cu toate acestea, incapacitatea de a recunoaşte dimensiunea şi forma obiec- 
telor (amorfognozia sau agnozia tactilă) nu se însoţeşte obligatoriu de incapacitatea 
de a discrimina obiectele între ele. 

Aceste deficite senzitive elementare pot dăuna percepţiei şi recunoaşterii tac- 
tile a formelor, din cauza tulburărilor de integrare somatosenzoriale. 

Cazurile cu agnozie tactilă pură, neasociate cu tulburări somatosenzoriale 
sunt foarte rare (Bay, 1950). 

Semmes (1965) a identificat un subgrup de pacienţi fără deficite de sensi- 
bilitate primară care eşuau la testele de discriminare a formelor obiectelor, cu mâna 
controlaterală unei leziuni de lob parietal superior. 

Recunoaşterea tactilă este legată nu numai de pipăit ci şi de senzaţia tactilă, 
care implică obligatoriu un element aferent kinestezic. 

Studiile clinice şi experimentale au arătat că mişcările exploratorii amelio- 
rează mult recunoaşterea prin intermediul integrării corticale senzoriomotorii. 

În clinică întâlnim pacienţi care, deşi prezintă tulburări de discriminare tac- - 
tilă, recunosc obiectele pe care le pipăie. Astfel, pacientul lui Hecaen şi David 
(1945) putea desena corect un obiect plasat în mâna sa, dar nu-l putea recunoaşte 
la palpare după care putea denumi corect imaginea pe care o desena. 

Newcombe şi Ratcliff (1974) au raportat cazul unor pacienţi care puteau 
împerechea obiectele pe care nu le puteau identifica. Se pare că asociaţiile inter- 
modale vizuale şi motorii joacă un rol important în recunoaşterea tactilă. Unii 
pacienţi pot avea o tulburare gnozică combinată vizuotactilă (Kertesz, 1996). 

Head (1918) a inclus în clasificarea funcţiilor „protopatice” sau senzoriale 
profunde următoarele aspecte: a) recunoaşterea relaţiilor spaţiale (artrokinezia, dis- 

criminarea a două puncte şi localizarea unui punct; b) recunoaşterea formelor, 
dimensiunilor, greutăţii şi texturii. 

Corkin şi colab. (1970) au observat că tulburarea recunoaşterii tactile a 
obiectelor este întotdeauna asociată cu un deficit semnificativ al sensibilităţii la 
presiunea a două puncte şi cu alte dificultăţi funcţionale elementare, aruncând 
astfel un dubiu asupra validității conceptului de agnozie tactilă. 

Delay (1935) distinge următoarele tipuri de agnozie tactilă: amorfognozia 
(dificultatea de recunoaştere a mărimii, formei şi altor caracteristici spaţiale ale 


nefamiliare (cu forme diferite din metal, lemn, cauciuc etc.). Pentru testarea 
morfognoziei şi hilognoziei se dau obiecte bi- sau tridimensionale şi forme geo- 
metrice (triunghi, Cerc, con €tc.). Recunoaşterea şi numirea se testează pe cât 
posibil separat, după ce ne asigurăm că recunoaşte obiectele la vedere. 

Se notează şi comportamentul bolnavului în timpul procesului de recu- 
noaştere, timpul de latenţă al performanţei, precum şi modul în care s-a efectuat 
testul (lent, ezitant, imobilitate, scăparea obiectului din mână, tendinţa de pipăire 
bimanuală etc.) (Kriendler, 1977). 

Critchley (1953) a descris o astereognozie labio-bucală în care bolnavul nu 
recunoaşte obiectele pipăite cu gura sau cu cavitatea bucală. 

Jaffe (1957) a produs astereognozie tranzitorie prin injectarea intravenoasă 
de barbituric la bolnavii cu leziuni emisferice unilaterale uşoare. Prin lezarea 
corpului calos, agnozia tactilă s-a asociat uneori cu apraxia mâinii stângi (Geschwind 
şi Kaplan, 1962). 

O leziune a emisferei cerebrale stângi poate da astereognozie bilaterală. 
Halpern (1945) a descris macrostereognozia, în care bolnavul simte obiectul din 
mână mai mare decât este în realitate, 

Guillian şi Bize ( 1932) au descris o agnozie tactilă prin lezarea căilor sen- 
zitive (astereognozie perceptivă) sau agnozie prin tulburarea identificării primare ŞI 
o agnozie prin tulburarea identificării secundare. 

Combinația mână stângă-emisferă dreaptă se dovedeşte superioară în discri- 
minarea modelelor complexe la comisurotomizaţi. Combinația mâna dreaptă-emi- 
sfera stângă este dominantă în testările care implică prezentarea câtorva obiecte sau 
teste care reclamă o operaţie lingvistică (Rudel şi colab., 1974). - 

Pentru Denny-Brown (1958) agnozia tactilă este o formă de amorfosinteză 
produsă de leziunile parietale. 

Penfield (1966) a găsit astereognozie pentru forme, la bolnavii cu extirparea 
regiunii superioare a circumvoluţiei postcentrale. 


mun iei 

Performanţele evaluate în raport cu funcţiile somatosenzoriale A oua i 
concluzia că astereognozia se află în relaţie cu un factor spaţial care nu este spe- 
cific pentru somestezie. Agnozia tactilă ia deci naştere prin lezarea diferitelor 
niveluri astfel încât nu se poate spune că agnozia tactilă este determinată numai de 
lezarea circumvoluţiei supramarginale, dar lezarea acesteia din urmă dă de multe 
ori agnozie tactilă. 

Examinând un număr mare de bolnavi cu intervenţii neurochirugicale în 
ariile corticale somatosenzitive, care prezentau astereognozie a mâinii de partea 
opusă locului intervenţiei, Per (1976) a ajuns la concluzia că numai lezarea directă 
sau subsecţionarea porțiunii anterioare a zonei mijlocii a girusului postcentral pro- 
duce o tulburare a discriminării formei şi mărimii de partea controlaterală leziunii. 

Plecând de la studii asupra fluxului sanguin regional, Ronald şi Larsen 
(1976) au demonstrat că girusul postcentral joacă un rol important nu numai în 
analizarea senzaţiei primare, dar şi în recunoaşterea tactilă. Această regiune este 
legată funcţional de aria premotorie şi de porțiunile posterioare ale cortexului parietal. 

Faptul respectiv dovedeşte că integrarea funcţională implicată în recu- 
noaşterea tactilă înglobează o zonă corticală întinsă. 

Beauyois şi colab. (1978) au descris afazie tactilă la un pacient care prezenta 
anomie cu intrare tactilă determinată de o tumoră parieto-occipitală stângă. 

Tumora cuprindea girusul angular, fasciculul longitudinal inferior, radiaţiile 
talamice şi partea posterioară a girusului temporal median stâng. 

Pacientul nu putea numi obiectele pe care le atingea cu o mână sau alta, dar 
putea să indice întrebuinţarea lor. 

La alte modalităţi de stimulare, prezenta o afazie uşoară şi o discretă ano- 
mie. Acest sindrom a fost interpretat în sensul unei disconexiuni verbotactile. 

În consecinţă, agnozia tactilă este o tulburare de recunoaştere a obiectelor pe 
calea modalităţii tactile, tulburare care nu poate fi atribuită deteriorării somato- 
telectuale generalizate. Existenţa agnoziei tactile pure este disputabilă (Caselli, 
1997). Pe de altă parte, agnozia tactilă este adesea subtilă şi scapă detecţiei clinice. 
Lipsa testelor cantitative, precise pentru funcţia somatosenzorială a majorităţii 
cazurilor clinice, duce la dificultatea documentării disocierii agnoziei tactile, de 
dereglările somatosenzoriale de bază. 

Un alt factor, care complică problema, se referă la faptul că noi sg Rl isi 
obiectele în mod normal cu ajutoiul vederii şi ocazional prin intermediul sunetelor, 
în timp ce informaţia tactilă pură este utilizată rar în acest scop (ex., cercetarea 
cheilor sau rujului pe fundul sacoşei) astfel încât nu este evident cât de normală 
este această performanţă. 

Ca şi în cazul vederii şi auzului, percepţia tactilă poate fi deranjată în anu- 
mite stadii. Caselli (1997) împarte funcţiile somestezice în fundamentale (de bază), 
intermediare şi complexe. În cadrul funcţiilor somestezice de bază sunt incluse 

atingerea uşoară, vibrația, simţul po- 
ziţiei, durerea superficială, temperatura 
şi discriminarea a două puncte. În 
cadrul funcţiilor somestezice interme- 
diare sunt incluse discriminarea texturii 
şi greutăţii precum şi tipul discriminării 
formelor simple din categoria astero- 
gnoziilor. Funcţiile somestezice com- 
plexe sunt perturbate în formele pure 
de agnozie tactilă. 

În testele psihologice şi somes- 
tezice detaliate administrate pentru evi- 
denţierea agnoziei tactile, Reed şi colab. 
(1996) au constatat că funcţiile simple 
şi intermediare menţionate mai sus 
erau intacte. 

De asemenea, ei au constatat că 
şi memoria tactilă era intactă (evaluată 
prin întrebarea „care este mai netedă, 
coaja portocalei sau cea a mingei de 
golf?”), precum şi integrarea informa- 
ției formei tactile complexe era intactă. 

Important de notat este faptul că abilitatea integrării spaţiale pentru enco- 
darea separată a caracteristicilor unui stimul vizual era normală. Tipic, agnozia 
tactilă este o tulburare unilaterală, fapt care oferă posibilitatea examinatorului să 
utilizeze pentru control mâna normală (fig. 92). 


Fig. 92. Tomografia computerizată relevă prezenţa 
unui meningiom parietal drept la un bolnav cu 
agnozie tactilă la mâna stângă. 


Consideraţii anatomice 


Pentru funcţionarea cortexului somatosenzorial, prima arie somatosenzorială 
(S1) primeşte proiecţii talamice primare. Ea include arile Brodman 3a, 3b, 1 şi 2. 
Neuronii din aceste regiuni sunt responsabili de procesarea senzorială corticală 
iniţială. Lezarea ariei SI produce tulburarea de bază şi intermediară a modalităţilor 
senzoriale. Caselli (1997) a sugerat că agnozia tactilă pură se datorează leziunilor 
localizate în cortexurile asociative ventrolaterale care corespund regiunii SII locali- 
zată în operculum parietal. El consideră că insula posterioară poate juca un rol im- 
portant în identificarea tactilă de ordin înalt a obiectelor. De asemenea, el a 
constatat că lezarea cortexului asociativ dorsomedial (aria senzorială suplimentară) 
produce o tulburare profundă în procesarea somatosenzorială de bază, asemă- 
nătoare cu cea a pacienţilor cu leziuni în SI şi că aceşti pacienţi au apraxie severă a 
membrului controlatera!. 

Mai mult, cu timpul aceşti pacienţi se ameliorează considerabil, agnozia 
tactilă cronică instalându-se numai la pacienţii cu leziune ventrolaterală (Feninberg 
şi Farah, 2000). 


Evaluarea agnoziei tactile 


Ca şi în cazul agnoziei auditive şi vizuale, funcţia perceptuală de bază 
trebuie evaluată cu teste adecvate pentru recunoaşterea obiectelor. Acestea includ 
atingerea uşoară, vibrația, simţul poziţiei, durerea superficială, temperatura, discri- 
minarea a două puncte, discriminarea texturii şi greutăţii, discriminarea formelor 
simple cum ar fi deosebirea suprafeţelor curbe, plate şi a marginilor. De asemenea, 
trebuie examinat limbajul şi alte funcţii cognitive cerute pentru identificarea 
obiectului prin orice modalitate. Din cauză că mâna ipsilezională este disponibilă 
pentru control, numirea normală a obiectelor palpate cu mâna respectivă furnizează 
date importante care arată că nu factorii cognitivi şi lingvistici de ordin înalt sunt 
cauza agnoziei tactile. Pentru cunoaşterea anatomiei acestei tulburări trebuie 
utilizate examenele TC şi IRM (Feninberg şi Farah, 2000). 


AGNOZIA DURERII 


Agnozia durerii se caracterizează prin hipo- sau areactivitate la stimulii 
dureroşi dar cu păstrarea reacţiilor vegetative corespunzătoare. 

Mimica, gesturile şi mişcările de apărare specifice senzaţiei neplăcute sunt 
absente. Sensibilitatea superficială nu pare afectată deoarece bolnavii disting vârful 
de bontul unui ac. Agnozia pentru durere, aproape întotdeauna bilaterală, este 
asociată de multe ori cu afazia receptivă, cu tulburările apraxice şi cu autoto- 
pagnozia. 

Hemiagnozia dureroasă se întâlneşte în hemiplegia stângă. Bolnavii proiec- 
tează pe membrul opus, sănătos, senzaţia dureroasă aplicată pe membrul hemipa- 
retic şi încearcă să o îndepărteze cu mâna (Kreindler, 1977). 

După Ajuriaguerra şi Hecaen (1964) agnozia pentru durere reprezintă unul 
din modurile de tulburare a schemei corporale şi se însoţeşte frecvent de tulburarea 
acesteia. După Denny-Brown şi colab. (1962) această agnozie nu ar fi o tulburare 
agnozică, ci o tulburare a amorfosintezei. Tulburarea se referă mai ales la aspectul 
emoţional al percepţiei durerii. Probabil că în astfel de cazuri, leziunea parietală se 
asociază cu afectarea componentei emoţionale a sistemului limbic. Acest fapt s-ar 
traduce prin deconectarea ariei senzitive secundare de sistemul limbic. 

SCHEMA CORPORALĂ (SOMATOGNOZIA) 


După Fredericks (1969), schema corporală normală reprezintă percepţia spa- 
țială a propriului corp, delimitată plastic, conştientă, schematică şi structurală, 
consiruită din informaţii senzoriale premergătoare şi curente, obişnuite, mai ales 
somestezice. 

Somatognozia (imaginea corporală, conceptul corporal, conştiinţa corpului, 
percepţia corpului) include şi imaginea mintală a corpului, sau imaginea tridimen- 
sională spaţială pe care o are omul despre sine. 

Conrad (1933) distingea un aspect psihologic şi unul fiziologic al schemei 
corporale. Primul se referă la simţul corporalităţii şi la noţiunea de întindere cor- 
porală, iar cel de-al doilea la mecanismele neurale care stau la baza conştiinţei 
despre corpul propriu. 

După Hecaen şi Ajuriaguerra (1952) somatognozia este o reprezentare mai 
mult sau mai puţin conştientă a propriului nostru corp, a poziţiei lui în spaţiu, a 
posturii fiecărui segment şi a suprafeţei cutanate care vine în raport cu lumea 
exterioară. 

În geneza schemei corporale intră o mulţime de factori senzitivo-senzoriali 
(proprioceptivi, tactili, viscerali, vizuali, vestibulari), kinestezici (poziţia părţilor 
corpului, mişcarea lor), extracorporeali (poziţia spaţială a corpului şi a segmentelor 
lui, utilizarea instrumentelor de lucru), şi psihologici de tipul modulării stării de 
conştiinţă şi a existenţei. 

Schema corporală se află oarecum la periferia conştiinţei noastre deoarece 
unele părţi ale corpului sunt reprezentate mai clar în timp ce altele (viscerale) sunt 
reprezentate mai puţin clar sau deloc, în stare normală. 

În privinţa conştientizării schemei corporale din ontogeneză, Po&ck şi Orgass 
(1964) au demonstrat că la vârsta de 4 ani, copilul poate să arate corect, la cerere 
verbală părţile principale ale corpului, feţei, trunchiului şi segmentelor principale 
ale extremităților. La vârsta de 6-7 ani, copilul poate identifica corect restul părţilor 
corpului, în afara degetelor 2, 3, şi 4 care sunt identificate corect abia la 9-10 ani. 
Aceleaşi performanţe se obţin dacă i se cere copilului să facă aceste identificări pe 
o păpuşă. De la vârsta de 7 ani, copilul realizează corect, pe propriul corp, atât 
orientarea ipsilaterală, cât şi pe cea încrucişată. Benton (1958) susţine că la copil, 
dobândirea orientării pe propriul corp are loc în trei stadii: distingerea părţilor 
corpului la persoana din faţa sa; aplicarea acestei achiziţii pe propriul corp; şi în 
sfârşit, identificarea verbală a părţilor corpului. Piaget (1923) a arătat că, copilul de 
6-7 ani poate diferenţia dreapta-stânga la propriul său corp, dar nu o poate face la o 
persoană care-i stă în faţă. 

După Benton (1958), copilul nu învaţă decât la vârsta de 11-12 ani să 
diferenţieze cu siguranţă dreapta de stânga. Performanţele copilului orb nu se 
deosebesc de cele ale copilului care vede (Po&ck şi Orgass, 1967). 

În consecinţă, cunoştinţele generale cu privire la corpul uman şi la părţile 
acestuia pot fi de diferite feluri. Astfel, pe de o parte există cunoştinţele semantice, 
care definesc numele, categoriile şi funcţiile părţilor corpului. Aceste cunoştinţe 
arată că pumnul şi glezna sunt articulaţii, că gura este pentru vorbit, iar urechea 
pentru auzit. Pe de altă parte, există cunoştinţe topografice cu privire la schema 
spațială a părţilor corpului. 

Aceste cunoştinţe furnizează informaţii cu privire la poziţia individuală a 
părţilor corpului, proximitatea relaţiilor dintre ele, şi limitele care definesc fiecare 
parte a corpului. De exemplu, ele specifică faptul că nasul se află în mijlocul feţei 
şi că partea sa superioară se continuă cu fruntea iar linia sprâncenelor le deli- 
mitează. 

Având în minte această clasificare vom discuta următoarele simptome neuro- 
psihologice: ataxia optică, fantomele părţilor corpului, adică tulburările somato- 
gnoziei (neglijarea unei jumătăţi a corpului, anozognozia, hemisomatognozia, ano- 
zodiaforia, agnozia digitală şi autotopagnozia). 


Ataxia optică 


Original, ataxia optică a fost descrisă în asociere cu apraxia privirii şi 
simultanagnozia dar ulterior a fost recunoscută ca simptom independent ce apare 
fără alte elemente ale sindromului Balint (Rondot şi colab., 1977; Damasio şi 
Benton, 1979; Perenin şi Vighetto, 1988). Pacienţii cu ataxie optică nu pot atinge 
cu precizie ţintele externe percepute vizual. În contrast cu acest fapt aceşti pacienţi 
pot ajunge fără nici o ezitare sau eroare la părţile propriului său corp. Rugaţi să-şi 
atingă vârful nasului cu un deget, execută acest ordin foarte corect ca o persoană 
normală. Acest fapt arată că conştiinţa propriului corp este păstrată împreună cu 
cunoştinţele conceptuale generale cu privire la corpul uman. 

Leziunile din ataxia optică sunt centrate în jurul sulcusului intraparietal şi 
afectează în mod obişnuit la om aria 5 din lobul parietal superior adiacent 
(Damasio şi Benton, 1979; Perenin şi Vighetto, 1988). Această localizare coincide 
cu localizarea neuronilor responsabili pentru transformarea datelor retinotopice în 
coordonate centrate corporal (Goldenber, 1997). 


Fantomele părţilor corpului 


Apariţia membrelor fantomă continuă să se numere printre cele mai 
impresionante argumente privind păstrarea în creier a schemei corporale. 

După amputarea unui membru, aproape 90% din adulţi prezintă membru 
fantomă (Poeck, 1963; Frederiks, 1985). Iniţial, membrul fantomă este simţit ca un 
membru adevărat aşa cum se prezenta înainte de operaţie. Cu timpul, membrul 

devine mai puţin natural, cu porţiunea proximală mai subţire, mai scurtă şi even- 
tual dispărută, sau deconectat de corp (Haber, 1956). 

Fantomele nu se restrâng numai la membre, ci apar şi după pierderea unui 
ochi, dinte, organ genital extern, sân (la femei) (Frederiks, 1985). Sânul fantomă 
după amputaţie apare la aproximativ 40% din femeile cu mastectomie (Simmel, 
1966; Jamison şi colab., 1979; Kroner şi colab. 1989). 

Fantomele apar nu numai după amputaţie ci pot fi cauzate şi de leziunile 
sistemului nervos, cu condiţia ca acesta să întrerupă toate aferenţele din partea de 
corp afectată aşa cum se întâmplă în leziunile nervilor periferici, plexurilor. şi 
măduvei spinării dar şi în cazul unor leziuni cerebrale subcorticale (Poeck, 1963; 
Frederiks 1985; Halligan şi colab., 1993). Dacă membrul deaferentat este încă 
prezent şi vizibil, fantoma poate fi percepută ca un membru adiţional, supra- 
numerar (Frederiks, 1985; Halligan şi colab., 1993). 

Apariţia senzaţiilor din fantome a fost discutată în legătură cu modificările 
plastice ale conexiunilor sinaptice ale neuronilor din cortexul senzorial primar. S-a 
demonstrat că senzaţia de membru fantomă poate fi indusă de stimularea bontului 
de amputaţie sau, în cazul membrului superior fantomă şi a feţei, există o cores- 
pondenţă reproductibilă între localizarea senzaţiei reale şi cea atribuită feţei sau 
bontului (Ramachandran, 1993; Flor şi colab., 1995). 

Rearanjarea hărţii feţei şi mâinii reprezintă un argument puternic în favoarea 
faptului că senzaţia de fantomă ia naştere în cortexul senzorial primar, deoarece 
porțiunea de cortex senzorial postcentral dedicată feţei este situată adiacent celei 
consacrate mâinii şi degetelor. 

Magnetencefalografia a arătat lărgirea câmpului senzorial primar al feţei la 
pacienţii cu membrul superior fantomă (Flor şi colab., 1995). 

Demonstrația că sursa senzaţiei de fantomă rezidă în cortexul senzorial pri- 
mar nu arată în mod necesar că respectivul cortex senzorial primar este substratul 
neural al fantomei. 

Există câţiva pacienţi raportați de Poeck (1963), Head şi Holmes (191 1), şi 
Appenzeller şi Bicknell (1969), la care leziunea corticală a lobului parietal poste- 
rior a abolit un membru fantomă de partea opusă a corpului. La cazul lui 
Appenzeller şi Bicknell (1969), datele clinice sugerează net păstrarea cortexului 
senzorial primar. De aici se poate trage concluzia că pentru membrul fantomă este 
necesară integritatea lobului parietal posterior şi că integritatea cortexului senzorial 
primar nu este necesară. 

Fantomele părţilor corpului reprezintă cele mai directe manifestări ale sche- 
mei corporale mintale, care continuă să persiste chiar în absenţa corelatului real al 
corpului. 

Este important de ştiut dacă această schemă corporală mintală este înnăscută 
sau câştigată prin experienţă. Un argument în favoarea predeterminării congenitale 
a reprezentării corpului propriu este apariţia membrelor fantomă la persoanele cu 
absență congenitală a membrelor sau cu amputări efectuate în prima copilărie 

(Poeck, 1963; Melczack, 1990). Oricum, se sugerează că schema corporală mintală 
este întărită şi făcută mai durabilă prin experienţa corpului intact. 

În favoarea schemei corporale câştigate, pledează fantomele sânului. Fetele 
nu au fantome din cauza absenței congenitale a sânilor, care apar ulterior. La 
femeile adulte, frecvenţa sânului fantomă diminuă cu atât mai mult cu cât 
mastectomia este făcută la vârste mai înaintate (Simmel, 1966; Jamison şi colab., 
1979, Kroner şi colab., 1989). Această diminuare aparentă a reprezentării mintale a 
sânului ar putea reflecta declinul tensiunii şi volumului sânilor odată cu vârsta. 

Reprezentarea mintală a sânilor se modifică în acord cu modificările 
biologice ale sânilor de-a lungul ciclului vieţii. 

Pare improbabil ca desfăşurarea acestor modificări să fie programată con- 
genital în substratul neural al schemei corporale. 


Tulburările somatognoziei 


Tulburările de schemă corporală rezultă uneori din relatările bolnavului cum 
ar fi de exemplu negarea bolii (anozognozia pentru hemiplegie), dar alteori sunt 
asociate tulburărilor de sensibilitate a membrului interesat (fenomenul de extincţie 
a doi stimuli aplicaţi simultan fiecare pe câte un membru) şi orientării corporale. În 
astfel de cazuri trebuie investigate: gnozia digitală; discriminarea dreapta-stânga; 
identificarea părţilor corpului prin numire, mimare, identificare atât pe propriul său 
corp, cât şi pe corpul examinatorului sau pe o imagine a corpului omenesc. Se cere 
pacientului să recompună o imagine a corpului omenesc din fragmente izolate, sau 
să deseneze figuri omeneşti la cerere. De asemenea, se notează dacă bolnavul are 
concomitent fenomene afazice sau/şi apraxice (Kreindler, 1977). 

Principalele tulburări ale somatognoziei sunt anozognozia pentru hemiplegie, 
anozognozia pentru alte afecţiuni cerebrale (afazie, hemianopsie, cecitate corticală 
etc.), hemiasomatognozia, anozodiaforia, agnozia digitală şi autotopagnozia. 


NEGLIJAREA UNEI JUMĂTĂŢI A CORPULUI 


Pacienţii cu hemiplegie pot neglija nu numai jumătatea spaţiului extern, ci și 
jumătatea propriului lor corp. Când se spală, se bărbieresc sau se îmbracă ei 
restrâng, acţiunile respective numai la jumătatea neneglijată a corpului. Când sunt 
rugaţi şă indice cu mâna normală linia mediană a corpului ei deviază către partea 
sănătoasă (Karnath, 1994), ca şi cum jumătatea neglijată a corpului ar fi mai 
subţire sau complet absentă, când sunt rugaţi să atingă mâna neglijată cu mâna 
normală, aceasta poate atinge umărul sau chiar linia mediană a trunchiului (Bisiach 
şi colab., 1986). 

Numai câteva studii au relevat posibilitatea disocierii jumătăţii personale 
neglijate a corpului de jumătatea neglijată extrapersonală a spaţiului mediului 
înconjurător. Zoccolotti şi Judica (1991) au constatat că numai la 1 din 97 de 
pacienţi cu afectări ale creierului drept neglijarea personală nu a fost asociată cu 
neglijarea extrapersonală, în timp ce disocierea inversă a fost mult mai frecventă. 
Guariglia şi Antonucci (1992) au publicat un singur pacient care, după o hemoragie 
parietală dreaptă, a prezentat o neglijare remarcabilă a mâinii sale stângi fără a 
avea neglijarea spaţiului cxtracorporal. Leziunea care ar da această disociere nu 
este cunoscută. 

Mişcările către ţintele din jumătatea neglijată a spaţiului sunt lente şi deviate 
către partea neafectată a spaţiului, dar în ultimă instanță pacienţii ajung cu 
acuratețe la ţintele vizibile fără a le căuta. Aparent ei pot traduce localizările 
retiniene în coordonate ale corpului. 

Cunoştinţele generale cu privire la corpul uman sunt păstrate la pacienţii cu 
membre fantomă precum şi la cei cu hemineglijare personală. Ei pot arăta la 
comandă părţile corpului pe un model şi chiar pe propriul corp cu condiţia ca acele 
părţi să fie amputate sau respectiv neglijate (Guariglia şi Antonucci, 1992). Totuşi, 
la pacienţii cu hemineglijare sunt tulburate performanţele rapoartelor în probele 
vizuoconstructive care implică corpul uman, de tipul asamblării figurilor umane din 
părțile sale sau de tipul judecării lateralităţii mâinilor prin rotaţie (Coslett, 1989) la 
pacienţii cu hemineglijare personală. 

Datorită faptului că pacienţii afectaţi au leziuni cerebrale drepte este îndo- 
ielnic dacă aceste simptome se datorează lipsei cunoştinţelor topografice referitoare 
la corpul uman sau reprezintă expresia unor dificultăţi vizuoconstructive generale. 


Anozognozia pentru hemiplegie 


Anozognozia (gr. nosos = boală + gnosis = cunoaştere) se manifestă prin 
nerecunoaşterea de către bolnav a propriei sale boli, chiar dacă constituie o 
invaliditate. 

„Monakov (1885) a descris pentru prima dată această agnozie la doi bolnavi 
cu cecitate corticală, iar Pick (1898) a descris-o la un caz cu hemipareză stângă. 
Araton (1899) a relatat două cazuri cu anozognozie, unul pentru cecitate corticală 
şi altul pentru surditate corticală. Negarea hemiplegiei a fost descrisă de Babinski 
(1914) sub numele de anozognozie şi tot lui îi aparţine termenul de anozodiaforie. 
Babinski a acordat o importanţă deosebită prezenţei tulburărilor de sensibilitate în 
geneza anozognoziei şi a atribuit emisferei nedominante un rol determinant. 

După Fredericks ( 1969), anozognozia pentru hemiplegie îmbracă două 
aspecte diferite: anozognozia verbală (negarea verbală a hemiplegiei) şi tulburarea 
anozognozică (inconştientă). 

Bolnavul neagă deficitul motor şi neagă că ar fi bolnav. Bolnavii cu ano- 
zognozie şi hemiplegie stângă au tulburări de orientare temporo-spaţială, confabu- 
lează cu privire la debutul bolii şi prezintă disnomie neafazică. Unii pacienţi susţin 
că membrele bolnave aparţin altei persoane şi că cineva le-a adus în patul lor, în 
timp ce alţii au sentimente de ură faţă de membrul bolnav (anozoplegie) sau 
prezintă halucinaţii kinestezice în membrul paralizat. 

De multe ori, anozognozia se asociază cu agnozie spaţială pentru hemis- 
paţiul stâng. 

După Critchley (1953) tulburarea se întinde de la lipsa totală de conştiinţă a 
bolii la negarea membrului, fie că este sau nu hemiparetic, toate legate de tendinţa 
de a uita partea stângă a corpului. 

Unii bolnavi sunt euforici, dar majoritatea sunt apatici, indiferenți faţă de 
lumea ce-i înconjoară, inerți, dezinteresaţi, confuzi sau dezorientaţi. 

La astfel de bolnavi, informarea kinestezică ce vine de la membrul paretic 
este însoţită de tulburări mari de sensibilitate superficială şi profundă şi de 
integrare a acesteia. Aici este afectat lobul parietal al emisferei nedominante, cu 
zona sa asociativă şi integrativă la care ajung stimulii de la diferiţi analizatori. 

Zonele cele mai frecvent interesate se află în regiunea parietală inferioară a 
acestei emisfere, adică la nivelul girusului supramarginal şi angular (fig. 93 a+b). 
În unele cazuri, există o participare a talamusului, situaţie în care tabloul clinic se 
caracterizează prin dureri, anxietate şi senzaţie de membru fantomă. Anozognozia 
prin leziune talamică pură se traduce printr-o simplă negare a hemiplegiei, fără 
tulburări veritabile de schemă corporală. 


Fig. 93. Imageria prin rezonanţă magnetică de faţă (a) şi profil (b) relevă prezenţa unei tumori 
parietale drepte (metastază) situată în girusul supramarginai la un bolnav cu hemipareză forte stângă şi 
anozognozie stângă. 

Depozitul imaginii corporale ar fi emisfera nedominantă. 

S-a susținut că tulburările de schemă corporală determinate de leziuni ale 
emisferei dominante sunt de obicei bilaterale şi de tip agnozic (autotopagnozie, 
agnozie digitală, tulburarea discriminării dreapta-stânga, disimbolie pentru durere). 

Anozognozia bolnavilor cu hemiplegie sau hemipareză dreaptă, cu sau fără 
afazie, apare în mod excepţional. 

După Barkman (1925), în toate cazurile de anozognozie ar exista o leziune a 
talamusului drept. 

Nielsen (1937) este şi el de părere că talamusul joacă un rol important, fie 
printr-o leziune intratalamică, fie prin izolarea sa. Şi Gerstmann (1942) admitea 
această intervenţie a talamusului, dar adăuga că aici activează şi leziuni ale cor- 
texului situat deasupra şi dedesubtul fisurii intraparietale drepte. 

După unii autori, anozognozia prin lezarea emisferei dominante coexistă 
întotdeauna cu tulburările afazice şi apraxice. După Edwin şi colab. (1964), la 
afazici tulburarea anozognozică se află în raport invers proporţional cu intensitatea 
tulburărilor afazice. 

Localizarea patologică în emisfera minoră scoate în evidenţă existenţa unei 
relaţii speciale a acesteia cu procesele vizuo-spaţiale (Gainotti, 1968). 

După Geschwind şi Fusillo (1966) negarea bolii s-ar datora deconectării 
sistemului limbic. 

Anozognozia afaziei receptive se datorează faptului că leziunea temporală 
deconectează sistemul limbic de lobul temporal. 

Reacţiile catastrofice (tulburările de comunicare verbală cu deficit sen- 
zorio-motor) sunt mult mai frecvente în cazul lezării emisferei stângi, iar cele de 
indiferenţă (neglijarea unei părţi a spaţiului şi a corpului, modificarea compor- 
tamentului emoţional) prevalează în cazul dezintegrării organizării funcţionale a 
emisferei drepte (nedominante). 

Weinstein (1969) arată că unii bolnavi cu tulburări de schemă corporală 
prezintă în mod evident tulburări psihotice (sindrom Korsakow, stări euforice, 
hipomaniacale, paranoide, depresive), în timp ce alţii au modificări ale senzoriului, 
de orientare, de memorie şi de judecată, minime faţă de marea intensitate a amne- 
ziei şi agnoziei pentru o anumită parte a corpului. Prin urmare, tulburarea de 
schemă corporală din agnozie include nu numai factori somatici, ci şi aspecte 
temporale, spaţiale şi de mediu înconjurător. 

Hemiasomatognozia (gr. soma = corp + gnosis = cunoaştere). 

Hemiasomatognozia se referă la ignorarea unei jumătăţi a corpului. Ea poate 
fi inconştientă şi conştientă. Forma inconştientă se traduce prin particularităţi de 
comportament materializate prin neglijarea şi neutilizarea unei jumătăţi de corp 
fără senzaţie de hemiamputare (Garcin şi colab., 1938). În astfel de situații, 
pacientul omite să-şi acopere membrele de o parte a corpului când se culcă în pat 
sau să-şi bărbierească jumătatea respectivă a feței, nu are controlul vizual al 

mişcării pe care i-o cerem, iar comportamentul său expresiv este total inadecvat 
(Kreindler, 1977). 

Această tulburare care poate persista zile şi săptămâni este însoţită de alte 
simptome parietale cum ar fi anozognozia pentru hemiplegie, apraxia constructivă, 
apraxia de îmbrăcare, astereognozia şi agnozia spaţială unilaterală. 

Forma conştientă, în care bolnavul nu-şi percepe o jumătate a corpului se 
manifestă paroxistic, fenomen epileptic produs de o leziune focală situată atât în 
emisfera dreaptă, cât şi în cea stângă. După Fredericks (1969) fenomenul se da- 
torează unui blocaj subcortical al intrărilor somestezice de la o jumătate a corpului 
şi nu este însoţit de simptome corticale parietale. 

După Denny-Brown (1958), hemiasomatognozia ar fi o manifestare a amor- 
fosintezei, o tulburare a sumaţiei spaţiale a impulsurilor somestezice venite de la 
jumătatea controlaterală a corpului. 


Autotopagnozia 


Autotopagnozia este o tulburare a schemei corporale în care bolnavul nu 
poate indica la comandă cu ochii închişi, diferite părţi ale corpului lor, sau să 
potrivească părţi ale corpului la imagini, la corpul examinatorului sau la o păpuşă 
(Kreindler, 1977). 

Bolnavul nu poate recu- 
noaşte, indica, numi şi descrie 
părţile corpului pe care le vede şi 
le pipăie sau pe care i le arată 
examinatorul pe un desen al 
corpului omenesc. Uneori dau 
răspunsuri bizare căutând nasul, 
ochiul sau urechea pe masă. Auto- 
topagnozie există uneori şi la 
afazicii care au discretă anomie, 
tulburări de tip demenţial sau 
stare confuzională (fig. 94). În 
plus, unii pacienţi au dezorientare 
dreapta-stânga, depresie ideator: 
defecte de constructi 
de scris şi d- 


căbpii . 


Fig. 94. Angiografia carotidiană stângă relevă prezența (1976 - 
unei malformații arteriovenoase parietale stângi care afec- mitată 
tează în special girusul supramarginal, la o bolnavă cu 


apărea E 
anomie discretă şi autotopagnozie. P are, 


obiecte, 

mişcării pe care i-o cerem, iar comportamentul său expresiv este total inadecvat 
(Kreindler, 1977). 

Această tulburare care poate persista zile şi săptămâni este însoţită de alte 
simptome parietale cum ar fi anozognozia pentru hemiplegie, apraxia constructivă, 
apraxia de îmbrăcare, astereognozia şi agnozia spaţială unilaterală. 

Forma conştientă, în care bolnavul nu-şi percepe o jumătate a corpului se 
manifestă paroxistic, fenomen epileptic produs de o leziune focală situată atât în 
emisfera dreaptă, cât şi în cea stângă. După Fredericks (1969) fenomenul se da- 
torează unui blocaj subcortical al intrărilor somestezice de la o jumătate a corpului 
şi nu este însoţit de simptome corticale parietale. 

După Denny-Brown (1958), hemiasomatognozia ar fi o manifestare a amor- 
fosintezei, o tulburare a sumaţiei spaţiale a impulsurilor somestezice venite de la 
jumătatea controlaterală a corpului. 


Autotopagnozia 


Autotopagnozia este o tulburare a schemei corporale în care bolnavul nu 
poate indica la comandă cu ochii închişi, diferite părţi ale corpului lor, sau să 
potrivească părţi ale corpului la imagini, la corpul examinatorului sau la o păpuşă 
(Kreindler, 1977). 

Bolnavul nu poate recu- 
noaşte, indica, numi şi descrie 
părțile corpului pe care le vede şi 
le pipăie sau pe care i le arată 
examinatorul pe un desen al 
corpului omenesc. Uneori dau 
răspunsuri bizare căutând nasul, 
ochiul sau urechea pe masă. Auto- 
topagnozie există uneori şi la 
afazicii care au discretă anomie, 
tulburări de tip demenţial sau 
stare confuzională (fig. 94). În 
plus, unii pacienţi au dezorientare 
dreapta-stânga, depresie ideatorie, 
defecte de construcţie, tulburări 
de scris şi de calcul. 

După De Renzi şi Scotti 
Fig. 94. Angiografia carotidiană stângă relevă prezenţa (1970) autotopagnozia nu este li- 
unei malformații arteriovenoase parietale stângi care afec- mitată la părţile corpului, ci poate 
tează în special girusul supramarginal, la i bolnavă cu apărea şi pentru părţile unor 

anomie discretă și autotopagnozie. obiecte, ca de exemplu husa unui 


ti: 

automobil. După autorii de mai sus, ar exista un paralelism cu apraxia ideatorie, 
deficienţa de bază constând în imposibilitatea de a analiza un întreg prin părţile lui. 
Prin urmare, termenul de autotopagnozie indică inabilitatea de a recunoaşte 
localizarea pe propriul corp, inabilitatea de a localiza părțile corpului propriu pe 
alte persoane sau pe un model de corp omenesc. 

Termenul de somatotopagnozie (Gerstmann, 1942), mult mai corect, nu a 
găsit o acceptare largă. 

Primele cazuri de autotopagnozie au stabilit independenţa acesteia de afazie 
şi de demenţă şi au oferit aspectul clinic de „autotopagnozie pură” (De Renzi şi 
Scotti, 1970;  Mountcastle şi colab., 1975; Ogden, 1985; Semenza 1988). Când 
pacientul este rugat să arate părţi ale corpului pe sine, pe alte persoane sau pe un 
model de corp uman, comite erori. Majoritatea acestora sunt erori de „contiguitate” 
în care pacientul arată diferite părţi ale corpului în vecinătatea celor numite. Mai 
puţin frecvent, erorile sunt „semantice” în care pacientul confundă părţile corpului 
din aceeaşi categorie, ca de exemplu cotul cu genunchiul. Erori apar nu numai 
atunci când părţile corpului sunt desemnate prin comenzi verbale, dar şi atunci 
când bolnavii trebuie să le arate pe un desen sau când examinatorul face aluzie la 
răspunsul corect, iar pacientul încearcă să-l imite. Pacienţii cu autotopagnozie pură 
pot numi părţile corpului arătate pe cineva sau pe un desen. Deşi au leziuni 
cerebrale stângi, mulţi dintre ei sunt fără nici o afazie (Sirigu şi colab., 1991; 
Ogden 1985; de Renzi şi Scotti 1970; Poncet şi colab., 1971). Unii pacienţi pot 
descrie la cerere verbală părţile corpului, funcţia lor şi aspectul vizual individual al 
acestora, dar eşuează când sunt rugaţi să descrie localizarea lor (de Renzi şi Scott 
1970; Ogden 1985; Sirigu şi colab., 1991). Acest deficit corespunde pierderii se- 
lective a cunoştinţelor cu privire la planul general spaţial al corpului uman. 

Selectivitatea acestei tulburări spaţiale a fost contestată. S-a constatat că 
numai un singur pacient a comis erori când i s-a cerut să arate o singură parte a 
altui obiect decât corpul uman, compus din mai multe segmente cum ar fi de 
exemplu bicicleta sau casa (de Renzi şi Scotti, 1970; Poncet şi colab., 1971). 

De aici s-a ajuns la concluzia că bolnavii respectivi suferă de inabilitatea 
generală de a analiza părţile componente ale unui întreg. 

Ulterior au apărut multe rapoarte care au demonstrat că pacienţii cu auto- 
topagnozie pot localiza părţile obiectelor compuse (Ogden, 1985; Semenza 1988; 
Sirigu şi colab., 1991). 

Au fost pacienţi cu autotopagnozie, care au putut localiza fiecare deget în 
parte (de Renzi şi Scotti, 1970; Assal şi Butters, 1973). Păstrarea abilității de a 
diferenţia fiecare deget de la mână este un argument împotriva deficitului general 
de a analiza părţile componente ale întregului. - 

Ţintele externe nu sunt afectate în autotopagnozie. Constituţia propriului corp 
este dificil de evaluat, deoarece autotopagnozia afectează părţile corpului. Există 
observaţii care sugerează că conştienţa propriului corp al pacientului este păstrată 
în autotopagnozie. Un pacient poate indica corect părţile corpului când este pus să 
arate cum se îmbracă hainele (Semenza, 1988). Un pacient examinat de Sirigu şi 

colab. (1991) putea localiza părţile corpului când pe acesta erau puse obiecte mici 
care erau ulterior luate. Aceşti pacienţi se puteau orienta pe propriul lor corp. În 
consecinţă, autotopagnozia pare a rezulta din abilitatea de a lega orientarea spaţială 
păstrată pe propriul corp, cu cunoştinţele privitoare la corpul uman (Goldenberg, 1997). 

Leziunile de la cazurile cu autotopagnozie sunt remarcabil de uniforme. Ele 
afectează întotdeauna lobul parietal posterior din emisferul stâng (Ogden, 1985; 
Semenza, 1988; Assal şi Butters, 1973; Sauguet şi colab, 1971). 


Agnozia digitală 


Agnozia digitală (finger agnosia) a fost descrisă inițial ca parte a sin- 
dromului Gerstamann (Gerstmann, 1930) manifestat printr-o combinaţie a agnoziei 
digitale cu dezorientare dreapta-stânga cu acalculia şi cu agrafia. Totuşi, s-a de- 
monstrat că aceste simptome fără legături precise pot sau nu pot apărea în mod 
obligatoriu împreună (Benton, 1961). 

Valoarea probei verbale a identificării degetelor a fost luată în consideraţie 
prin faptul că ea este mai sensibilă la tulburările limbajului decât afectarea 
orientării corpului (Poeck şi Orgass, 1969; Sauguet şi colab., 1971). Oricum, un 
număr considerabil de pacienţi cu leziuni cerebrale nu pot localiza degetele în 
probele nonverbale (ex., pe un desen al mâinii), 

Agnozia digitală este considerată ca formă minoră a autotopagnoziei, dar în 
timp ce autotopagnozia caracterizată prin erori în indicarea părţilor proximale ale 
corpului este observată exclusiv la pacienţii cu leziuni cerebrale stângi, agnozia 
digitală apare cu o frecvenţă aproximativ egală la bolnavii cu leziuni cerebrale 
drepte şi stângi (Kinsbourne şi Warrington, 1962; Poeck şi Orgass, 1969; Sauguet 
şi colab., 1971, Gainotti şi colab., 1972). 

Goldenberg (1997) a menţionat că există pacienţi cu autotopagnozie la care 
identificarea degetelor este păstrată. Dacă aceşti bolnavi sunt comparaţi cu pacienţii 
cu leziuni cerebrale drepte, care au dificultăţi în localizarea degetelor dar nu şi în 
indicarea părţilor proximale ale corpului, atunci iese la iveală o dublă disociere 
între autotopagnozie şi agnozia degetelor. 

Judecata neuropsihologică obişnuită sugerează că dacă o probă este sensibilă 
pentru ambele emisfere, drept şi stâng, înseamnă că nu abordează o singură funcţie 
psihologică. Se presupune deci, că tulburări de localizare a degetelor au rațiuni 
diferite la pacienţii cu leziuni cerebrale drepte şi stângi. 


Heautoscopia 


Heautoscopia se referă la reprezentarea sau perceperea halucinatorie a 
dublurii propriului corp în spaţiul vizual eXtracorporeal. Pacientul are impresia că 

lângă el se află un al doilea eu, o persoană identică cu el. După Pâtzl (1925), la 
omul normal are loc un schimb continuu de informaţii între sfera sensibilităţii 
corporale şi scoarţa vizuală iar heautoscopia s-ar datora unei tulburări a acestei 
relaţii. Heautoscopia poate fi trecătoare (în cursul unei epilepsii simptomatice), sau 
permanentă. 


NEGAREA CECITĂŢII CORTICALE (SINDROMUL ANTI ON) 


Sindromul Anton constă în negarea cecităţii corticale. Gloning şi colab. 
(1968) sunt de părere că negarea bolii este determinată de faptul că ar persista 
insule mici de vedere intactă, fapt confirmat în majoritatea cazurilor. 

Nu toţi pacienţii cu agnozie vizuală sunt capabili de autocritică în faţa 
deficitului lor. Uneori se plâng că „totul s-a schimbat” (Levine, 1978) sau că 
„obiectele dispar” (Tyler, 1968). Alţii neagă prezenţa oricărei tulburări vizuale 
(Kertez, 1979). 

Negarea bolii apare la 30-50% din bolnavii cu cecitate corticală. Bolnavii cu 
cecitate corticală descriu impresii vizuale evident confabulatorii, umblă cu sigu- 
ranţă ca şi cum ar vedea, cu toate că se lovesc frecvent de mobilă şi de pereţi, 
confabulează când i se cere să numească un obiect şi dau explicaţii curioase pentru 
comportarea lor („e prea întuneric”, „nu am ochelari”) (Kreindler, 1977). 

După Geschwind şi Fusillo (1966) confabulările s-ar datora unor tulburări la 
nivelul ariilor asociative corticale, ceea ce permite să se conchidă că funcţiile de 
vizualizare imaginativă necesită ca suport anatomic integritatea ariilor parasen- 
zoriale. 

Negarea cecităţii corticale sugerează că datele senzoriale primare continuă să 
activeze porţiunea funcţională a parenchimului cerebral, producând astfel o infor- 
maţie senzorială vizuală detectabilă de către bolnav, care interpretează acestă in- 
formaţie în mod eronat fără a fi conştient că acţionează astfel (Kertez, 1996). 
Negarea deficitului s-ar datora întreruperii legăturilor talamocorticale a emisferei 
nedominante, implicată şi în apariţia neglijenţei spaţiale unilaterale stângi. 


Sindromul Gerstmann 


În anul 1927, Gerstmann a descris un sindrom agnozic particular caracterizat 
prin agnozie digitală, tulburarea orientării dreapta-stânga, agrafie şi acalculie. 

Agnozia digitală se manifestă prin imposibilitatea recunoaşterii mâinii Şi 
numirii degetelor mâinilor proprii şi ale examinatorului. La unii pacienţi, tulburarea 
este minoră în sensul că ei nu pot numi cu ochii închişi degetul atins de exa- 
minator, dar o pot face cu ochii deschişi. Pacienţii nu reuşesc să execute corect 
desenul schematic al unei mâini cu toate că alte desene le reuşesc foarte bine. 

Agnozia digitală integrează de obicei ambele mâini, fiind foarte rar unila- 
terală. Rareori poate interesa şi degetele de la picioare. 

Tulburarea discriminării dreapta-stânga este o deficiență complexă în care 
par să intervină ca factori determinanţi componentele vizuale ale schemei corporale 
şi relaţiile acesteia cu spaţiul extracorporal. Bolnavul nu se orientează dreapta- 
stânga nici în spaţiul corporal, nici în cel extracorporal. Pentru testarea acestui tip 
de discriminare se cere bolnavului să numească obiectele din stânga, respectiv 
dreapta sa, să se întoarcă brusc spre dreapta sau spre stânga (orientare extra- 
corporală) sau să atingă la comandă diferite părţi ale hemicorpului drept cu mâna 
stângă, procedând la fel şi cu hemicorpul stâng (orientare la propriul corp) 
(Kreindler, 1977). După Benton şi Kemble (1960) orientarea dreapta-stânga pe 
propriul corp începe în jurul vârstei de cinci ani. 

Agrafia poate fi severă chiar în absenţa alexiei. Abilitatea de a copia este 
conservată. 

Tulburarea calculului duce la apariţia unui haos numeric, rezultat din inca- 
pacitatea bolnavului de a scrie corect cifrele dictate, de a aranja coloanele în mod 
corect şi de a diferenţia sutele, miile etc. Adunarea, scăderea şi împărţirea sunt mai 
deficitare decât înmulţirea, care reprezintă o abilitate automatizată (Botez şi colab., 
1985). 

Sindromul Gerstmann pur se întâlneşte foarte rar, iar Benton (1961) contesta 
entitatea clinică a acestuia. EI arăta că sindromul Gerstmann se întâlneşte asociat 
frecvent cu simptome afazice şi că fiecare din simptomele sale se combină cu alte 
simptome ale regiunii parieto-temporo-occipitale din emisfera dominantă de tip 
agnozic, apraxic şi afazic (alexie, acalculie, disgrafie, agnozie optică, agnozia 
culorilor, hemianopsie omonimă dreaptă, apraxie constructivă, apraxie ideomotorie, 
disfazie de tip receptiv, asimbolie pentru durere). 

Gerstmann atribuia sindromul descris de el, lezării girusului angular şi 
circumvoluţiei occipitale a doua din emisfera dominantă. Au fost publicate şi 
cazuri în care leziunea era situată în lobul parietal al emisferei nedominante 
(Herrmann şi Potzl, 1926). 


AGNOZIA SOMNULUI 


În astfel de situaţii, bolnavii cu ateroscleroză cerebrală, cu maladie Alzhei- 
mer (fază incipientă), cu sechele după tumori sau hematoame intracerebrale 
frontale în special stângi precum şi cei în vârstă afirmă că nu dorm aproape deloc, 
deşi atunci când sunt supravegheați constatăm că dorm foarte bine, cu sforăituri şi 
Chiar cu vise. Pentru ca pacienţii să se convingă de afirmaţiile lor inexacte cu 
privire la somn, sunt puşi să noteze ora la care s-au culcat şi cea la care s-au trezit. 
Acestă metodă de autocontrol îi conving că dorm suficient şi nu trebuie să recurgă 
nejustificat la somnifere. 

Aici nu este vorba nici de insomnie 
şi vigilenţă caracteristice pacienţilor cu | 


BIBLIOGRAFIE 


Ajuriaguerra J., Hâcaen H. — Le cortex CSr&bral. Masson et Cie, Paris. 1964. 

Albert M. Lu Bear D. - Time to understand; A case study of word deafness with reference to 
the role time in auditory comprehension, Brain, 97, 373-384, 1974 

Appenzeller 0O., Bickneil J. M. — Effects of n : : 


€rvous system lesi i i 
amputees, Neurology, 19, 141.146, 1969. Ystem lesions on phantom experience in 


krankungen des Gehirns durch den Kranken 


F. Psychol., 3 - 1988.1899 
Assal G., Butters J. — Troubles du schema Corporel na at ei acieal 


Schweiz Med. Rundsch., 62, 172-179, 1973, TIS6% Mera cai qua etica 
Auerbach S. H., Allarad T., Naeser M., et al, — Pure word deafness analysis of a case with bi- 
lateral lesions and a defect at the prephonemic level, Brain, 105, 271.300, 1982. 


Babinski J. — Contributions ă P'âtude des troubles me > emințagi ; 
(anosognosie), Rev. Neurol., 27, 845-848, 1914. Ne alani) aie: on 


ei i A. — De lagnosognosie dans I'hemiplegie cerebrale, Acta Med. Scand., 62, 235-254, 

Bauer R.M., Zawacki T. — Auditory agnosia and amusia. In: TB Feinberg, MJ Farah (eds), Be- 
havioral Neurology and Neuropsychology, New York, Me Graw-Hill, 267-276, 1997, 

Bay E. — Agnosie und Functions Wandel, Springer- Verlag, Berlin ina , 


Bay E. — Problems, possibilities and limitations of localizati sychi i i 
Cortex (Milano) 1, 91-102.. 1964 ization of psychic symptoms in the brain, 


Beauvois M.E. — Optic aphasia: A process of interaction b isi i] 
Trans. R. Society, (London) 298, 35-47, 198. 9 etWeen vision and language, Phil. 

Beauvois M.F., Saillant B. Meininger V,, Lhermi 
tacto-verbal disfunction, Brain, 101, 318-401, 1978. 

Beauvois M., ant B. - Sta a ua for coulours and coulour agnosia. A distinction be- 
îween visual and visuo-verbal impairments in th i - 
Neuropsychol., 2, 1-48, 1985. * processing of colours, Cogn 

Benton A. L. — Right-left discrimination and inger localization. New York 1958 

Benton A. L. — The fiction of the Gerstmann syndrome. Î Ne î X ; 
176-182, 1961, €, ]. Neurol. Neurosurg. Psychiat., 24, 


Benton A. L., Kemble J. — Raight-left orientation and” i isabilits i | 
(Basel), 139, 49-60, 1960. reading disability, Psychiat. Neurol. 

Benton A. L., Tranel D. — Visuoperceptual, visos 
Heilman and E Valenstein (eds), Clinical neur 
sity Press 1993, 

Benson D. F., Segara J., Albert M. L. — Visual a i : 
307-310, 1974. &hosia, prosopagnosia, Arch. Neurol., 30, 


Bisiach E., Perani D., Vallar G., Berti A. — Unilateral : 
Neuropsychologia, 24, 759-167, 1986. al neglect: Personal and extrapersonal, 


tte F. — Bilateral tactile aphasia : A 


patial and vizuoconstructive disorders. In: KM 
opsychology (3rd ed). Oxford: Oxford Univer- 


Agnoziile 373 


Bodamer J. — Die prosopagnosie. Die Agnosie des Physionomieerkennens, Arch. Psychiat. Z, 
Neurol., 179, 6-53, 1947. 

Bornstein B. — Prosopagnosia. In: Problems of dynamic neurology. L. Halpern (ed), Grune and 
Stratton, New York, 1963. 

Botez M. I., Șerbănescu T., Vernea 1. — Visual static agnosia with special reference to literal 
agnosic alexia, Neurology, 15, 1101-111, 1964. 

Botez M. 1., Botez T., Olivier M. — Parietal lobe syndromes. In: Fredericks JAM (ed). Hand- 

„book of Clinical Neurology. Amsterdam: Elsevier p. 63-85, 1985. 

Brown J. W. — Aphasia, apraxia and agnosia. Ch. Thomas, Spriengfield, 1972. 

Bruce V., Humphreys G. W, — Object and Face Recognition. Lawrence Erlbaum Associates, 
Hove, 1995. 

Bruce V., Young A. W. — In the Eye of'the Beholder. Oxford University Press, 1998. 

Campion J., Latto R. — Apperceptive agnosia due to carbon monoxide poisoning. An 
interpretation based on critical band masking from disseminated lesions, Behav. Brain Res., 
15, 227-240, 1985. 

Caselli R. J. — Tactile agnosia and disorders of tactile perception. In: TE Feinberg, MJ Farah 
(eds), Behavioral Neurology and Neuropsychology. New York, Me Graw-Hill, 267-276, 
1997. 

Chocholle R., Chedru F., Bolte M. C., et al. — Etude psychoacoustique d'un cas de surdite 
corticale, Neuropsychologia, 13, 163-172, 1975. 

Conrad K. — Das Karperskema, Z. Ges. Neurol. Psychiat., 147, 346-369, 1933. 

Corkin S$., Milner B., Rasmussen T. - Somatosensory thresholds: Contrasting effects of post 
central gyrus and posterior parietal lobe excision, Arch. Neurol., 23, 41-58, 1970. 

Coslett H. B. — The role of the body image in neglect, J. Clin. Exp. Neuropsychol., 11, 79, 
1989. 

Critehley M. — Acquired anomalies of colour perception of central origin, Brain, 88, 711-724, 
1965. 

Critehley M. — The parietal lobes. London: Arnold. 1953 

Curry F. — A comparison of left-handed and right-handed subjects to verbal and nonverbal 
dichotic listening, Cortex (Milano), 3, 343-352, 1967. 

Damasio A. R., Benton A. L. — Impairment of hand movements under visual guidance, Neuro- 
logy, 29, 170-178, 1979. 

Damasio A., Tranell A., Damasio H. — Similarity of structure and the profile of visual recogni- 
tion defects: A comment on Gaftfen and Heywood, J. Cognitive Neuroscience, 5, 371-372, 
1993. 

Davidofi J. — Cognition through color. Cambridge, MA MIT Press, 1991 

Dănăilă L., Gheorghe M., Ploaie P. — Boala Alzheimer. Edit. Militară, Bucureşti, 1996. 

De Haan E. H. F. — Prospoagnozia. In: Ramahandran VS (ed), Encyclopedia of the Human 
Brain. Academic Press. Amsterdam, Boston, London, vol. 4, pp 67-74, 2002. 

De Haan E. H. FE, — Convert face recognition and anosognosia in prosopagnosia. In: Case 
Studies in the Neuropsychology of Vision (GW Humphreys ed.) pp. 161-180, Lawrence 
Erlbaum, Hove, 1999. 

De Renzi E. — Agnosia. In: Handbook of clinical and experimental neuropsychology (G. Denes 
and L. Pizzamiglio eds) pp. 371-407, Psychology Press/Erlbaum/Taylor & Francis, Hove, 
UK, 1999. , 

De Renzi E., Scott G. — Autotopagnosia: Fiction or reability, Arch. Neurol., 23, 221-227, 1970. 

De Renzi E., Faglioni P., Vignolo A. — Ideational apraxia. A quantitative study, Neuropsychol, 
(Oxford) 6, 41-52, 1968. 

De Renzi E., Spinnler H. — Impaired performance on colour tasks in patients with hemispheric 
damage, Cortex, (Milano) 3, 1967. 

De Renzi E., Perani D., Carlesimo G. A., et al. — Prosopagnosia can be associated with dam- 
age confined to the right hemisphere: an MRI and PET study and a rewiew of the literature, 
Neuropsychologia, 32, 893-902, 1994. 


374 TRATAT DE NEUROPSIHOLOGIE 


Delay J. — Les astereognosies. Pathologie du toucher. Masson et Cie. Paris, 1935. 

Denny-Brown D., Mezers J. S., Herrnstein S$. — The significance of conceptual rivalery result- 
ing from parietal lesions, Brain, 85, 443-471, 1962. 

Denny-Brown D., Chambers R. A. — Physiological aspects of visual perception: Functional as- 
pects of visual cortex, Arch. Neurol., 33, 219-227, 1976. 

Denny-Brown D. — The nature of apraxia, J. Nerv. Ment. Dis,, 126, 9-33, 1958. 

Edwin L., Weinstein M., Cole M., et al. - Anasognosia and aphasia, Neurlogy, (Minneap) 10, 
184-198, 1964. 

Efron R. — What is perception? Boston studies in philosophy of science. 4, 137-173, 1968. 

Farah M. J. — Visual Agnosia: Disorders of Object Recognition and What Tell Us about Normal 
vision. MIT Press, Cambridge, MA, 1990. 

Farah M. J., Grossman M. — Semantic memory impairments. In: TE Feinberg, MJ Farah (eds), 
Behavioral Neurology and Neuropsychology. New York, Me Graw-Hill, 433-477, 1997. 
Farah M. J., Feinberg T. E. — Visual objects agnosia. In: TE Feinberg, MJ Farah (eds), Behav- 

ioral Neurology and Neuropsychology. New York, Mc Graw-Hill, 239-244, 1997, 
Feinberg T. E., Farah M. J, — Cognitive Motor Disorders, Aphasias and Agnosias. In: WQG 


1984 

Flor H., Elbert T., Knecht $., et al. — Phantom-limb pain as a perceptual correlate of cortical 
reorganization following arm amputation, Nature, 375, 482-484, 1995, 

Fredericks A. — Agnosias. In: Handbook of clinical neurologya. PJ Vinken and GW Bruya ! 
(eds), vol. 4, North Holland Publ.- Comp. Amsterdam 1969. 

Frederiks J. A. M. — Phantom limb and phantom limb pain. In: Frederiks JAM (ed) Handbook 
of Neurology: New York: Elsevier, vol. 1, pp 395-404, 1985. 

Freund C. S$. — Uber optische Aphasie und Seelenblindheit, Arch. Psychiat. Nervenkrank, 20, 
276-297, 1888. 

Gainotti G. — Reactions catastrophiques et manifestations d'indifference au cours des atteintes 
cerebrales, Neuropsychol , (Oxford) 7, 195-204, 1968. 

Gainotti G., Cianachetti C., Tiacci C. — The influence of the hemispheric side of lesion on 
nonverbal tasks of finger localization, Cortex, 8, 346-381, 1972, | 

Garcin R., Varay A., Hadji Dimo — Troubles du schema corporel, Rev. Neurol., 69, 498-510, 
1938. 


Gerstmann J. — Fingeragnosie und isolierte Agraphie, ein nerves syndrom, Z. Ges. Neural. 
Psychiat., 108, 152-177, 1927, 

Gerstmann J.-— Zur symptomatologia der hirnlosionen im ubergangsgebiet der unteren parietal 
und mittleren occipitalwindung., Nervenarzt, 3, 691-696, 1930. 

Gerstmann J. — Problems of imperception of disease and of impairment body territories with or- 
ganic lesions: Relation to body scheme and its disorders, Arch. Neurol. Psychiat., 48, 
890-913, 1942 . 

Geschwind N. — Dissconnection Syndromes in animals and man, Brain, 88, 585-644, 1965. 

Geschwind N., Kaplan E. — A human cerebral deconnection syndrome, Neurology, (Minneap), 
12, 675-685, 1962. 

Geschwind N,, Fusillo M. — Colour maming defects in association with alexia, Arch. Neurol 
(Chicago), 15, 137-146, 1966. 

Gloning J., Gloning K., Jellinger K., Tschabitscher H. - Zur Dominanzfreuje bei 
Wortblindheit-Farbagnosie, Neuropsychol (Oxford), 4, 27-40, 1966. 

Gioning J., Gloning K., Hoff H. — Neuropsychological symptoms and syndromes in lesions of 
the occipiotal lobes and the adjuvant areas. Gauthier Villars, Paris, 1968. 

Goldenberg G. — Disorders of body perception. In: TE Feinberg, MJ Farah (eds), Behavioral 
Neurology and Neuropsychology. New York, Me Graw-Hill, 289-296, 1997. 

Goldstein K., Gelb A. — Farbenagnosie, Z. Ges. Neurol, Psychiat., 41, 1-17, 1918. 


vata 


Agnoziile 375 


Gomori A. J., Hawryluk G. A. — Visual agnosia without alexia, Neurology, (suppl. 2) 33, 203, 
1983. 

Guariglia C., Antonucei G. — Personal and extrapersonal space: A case of neglect dissociation, 
Neuropsychologia, 30, 1001-1010, 1992. 

Guillian G., Bize P. — I/agnosie tactile, Rev. Neurol., 39, 502-510, 1932. 

Haber W. E. — Observations on phantom-limb phenomena, Arch Neurol. Psychiatry, 75, 
624-636, 1956. 

Halligan P. W., Marchall J. C., Wade D. T. — Three arms: A case study of supernumerary 
phantom limb after right hemisphere stroke, J. Neurol. Neurosurg. Psychiatry, 56, 159-166, 
1993. 

Halpern L. — Macrosteroagnozia, J. Nerv. Ment. Dis., 102, 260-264, 1945. 

Head H. — Sensation and the cerebral cortex, Brain, 41, 57-253, 1918. 

Head H. — Aphasia and kindred disorders of speech. Cambridge Univ.- Press London, 1926. 

Head H., Holmes G. — Sensory disturbances from cerebral lesions, Brain, 34, 102-254, 1911. 

Hecaen H., David M. — Syndrome parietal traumatique: asymbolie tactile et hemiasomatognosie 
paroxystique et douloureuse, Rev. Neurol., 77, 113-123, 1945. 

Hecaen H., Ajuriaguerra J. — Mecannaissances et hallucinations corporelles. Masson et Cie, 
Paris, 1952. 

Heilbronner K. — Die Farbenblindheit., Dtsch. Z. Nervenheilk., 27, 414-429, 1906. 

Heiiman K. M., Scholes R., Watson R. T. — Auditory affective agnosia: Disturberd comprehen- 
sion of affective speech., J. Neurol. Neurosurg. Psychiat., 38, 69-72, 1975. 

Herrmann G., Potzl D. — Uber die Agraphie und ihre lokalisatorisch diagnostischen 
Beziehungen. Karager, Berlin, 1926. 

Humphreys G. W., Riddoch M. J. — The fraction of visual agnosia. In: Visual Object Pro- 
cessing: A Cognitive Neuropsychological Approach (GW Humphreys, MJ Riddoch, EDS ), 
pp 281, 306, Erlbaum, London, 1987. 

Isserlin M. — A phasie. In: Burnke O şi Foerste O (eds), Handbuch der Neurologie. Berlin, 
Springer 627-806, 1936. 

Jaffe R. — Transient astereognosia included by intravenous barbituratws., Neurology, (Minneap) 
7, 531-537, 1957. 

Jamison K., Wellisch D. K., Katz R. L., Pasnaui R. O. — Phabtom breast syndrome, Arch 
Surg., 114, 93-95, 1979. 

Jerger J., Weikers N., Sharbrouch F., Jerger $. — Bilateral lesions of the temporal lobe, Acta 
Otolaryngol., (supopl 58), 1969. 

Kanshepolsky J., Kelly J. J., Waggener J. D. — A cortical auditory disorder. Clinical, 
audiologic and pathologic and pathologic aspects, Neurology, 23, 699-705, 1973. 

Kanwisher N., Moscoviteh M. — The cognitive Neuroscience of a Face Processing. A special Is- 
sue of the Journal of Cognitive Neuropsychology, vol. 17, Psychology, Press, London, 2000. 

Karnath H. O. - Subjective body orientation in neglect and the interactive contribution of neck 
muscle proprioception and vestibular stimulation, Brain, 117, 1001-1012, 1994. 

Kreindler A. — Agnozii şi Apraxii. Editura Academiei Republicii Socialiste Romania, Bucureşti, 
1977. 

Kertez A. — Visual agnosia: The dual deficit of perception and recognition, Cortex, 15, 403-419, 
1979. 

Kertesz A. — Localization of lesions in Wernicke's aphasia. In: Kertesz A (ed) Localization in 
Neurpsychology. New York Academic Press, 209-230, 1983. 

Kertez A. — Agnoziile. In: MI Botez (ed), Neuropsihologie Clinică şi Neurologia Comportamen- 
tului. Edit. Medicală Bucureşti, 437-456, 1996. 

Kimura D. — Dual function assymetriy of the brain in visual perception, Neuropsychol., 
(Oxford) 4, 275-285, 1966. 

Kinsbourne M., Warrington E. K. — A study of finger agnosia. Brain, 85, 47-66, 1962. 

Kinsbourne N., Warrington E. W. — A study of visual perseveration., ]. Neurol. Neurosurg. 
Psychiat., 26, 468-475, 1963. 


376 TRATAT DE NEUROPSIHOLOGIL 


Kinsbourne M,, Warrington E. K. — Observations on colour agnosia, J. Neurol. Neurosurg. 
Psychiat., 27, 296-299, 1964. 

Kleist K. — Gehirnpathologische und  lokalisatorische Ergebnisse  uber Horstorungen, 
Geruschtaubhten und Amusien, Mschs. Neurol. Psychiat., 68, 853-860, 1928. 

Kroner K., Krebs B., Skov J.» Jorgensen H. J. — Immediate and long-term phantom breast 
syndrome after mastectomy: Incidence, clinical characteristics and relationship to pre-mastec- 
tomy breast pain, Pain, 36, 327-334, 1989. 

Kussmaul A. — Disturbances of speech, Encycl. Pract. Med., 14, 581-875, 1877. 

Landis T., Graves R., Benson D. E., Habben N. — Visual recogniton through kinaesthetic medi- 
ation, Psychol.- Med., 12, 515-531, 1982. 

Lange J. — Agnosien und Apraxien. In: Handbuch der Neurologie. O Bumke, O Foerster (eds), 
Vol. VI, Springer Verlag, Berlin, 1936. 

Levine D. N. — Prosopagnosia and visual objects agnosia. A behavioral study, Brain Lang, 5, 
341-365, 1978. 

Lewandowsky M. — Farbenblindheit., Mschs. Neurol. Psychiat., 23, 488-501, 1908. 

Lichtheim L. - On aphasia, Brain, 7, 433-484, 1885. 

Liepmann H., Storch E. — Der mikroskopische Gehirnbefund bei dem fall Gorstelle, Mschs. 
Neurol. Psychiat., 11, 115-120, 1902. 

Lissauer H. — Ein Fall von Seelenblindheit nebst einen Beitrag zur Theorie derselben, Arch 
Psyciat. Nervenkr., 21, 222-270, 1890. 

Luria A.R., Pravdina-Vinarskaya E.N., Yarbus a.]. - Disorders of ocular movement in a case 
of simultanagnosia, Brain, 86, 219-228, 1963. 

Mack J.L., Boller E. — Associative visual agnosia and its related deficits. The role of the minor 
hemisphere in assigning meaning to visual perceptions. Neuropsychologia, 15, 345-351, 
1977. 

Mahoudeau J., Lemoyen J. J., Dunrisay J., Caraes J. — Sur un cas d'agnosie auditive, Rev. 
Neurol., 95, 57, 1956. 

Marotta J.J., Behrmann M. — Agnosa. In: Ramahandran VS (ed), Encyclopedia of the Human 
Brain. Academic Press. Amsterdam, Boston, London, vol. 4, pp 59-70, 2002. 

Marr D. — Vision. San Francisco: WH Freeman and Co. 1982. 

Melezack R. — Phantom limbs and the concept of a neuromatrix. Trends, Neurosci., 13, 88-92, 
1990. 

Mountcastle V. B., Lynch J. C., Georgopoulos A. et al. — Posterior parietal association cortex 
of the monkey: Command functions for operations within extrapersonal space, J, Neuro- 
psychol., 38, 871-908, 1975. 

Meadows d. C. — Disturbed perception of colours associated with localized cerebral lesions, 
Brain, 97, 615-632, 1974. 

Michel J., Peronnet F., Schott B. — A case of cortical deafness: Clinical and 
electrophysiological data, Brain Lang., 10, 367-377, 1980. 

Milner B. — Laterality effects in audition In: Mountcastle (ed), Interhemispheric Relations and 
Cerebral Dominance: Baltimore, Johns Hopkins 177-195, 1962. 

Milner A. D., Goodale M. A. — The Visual Brain in Action. Oxford University Press, Oxford, 
UK, 1995. 

Mishkin M., Ungerleider L., Macko K. A. — Object vision and spatial vision. Trends in Neuro- 
sciences, 6, 414-417, 1983. 

Monakov C. — Experimentele und pathologischanatomische Untersuchungen uber die 
Beziehunaen der sagenannten Schsphare zu den infracorticalen Opticus Centren und zum. N. 
Opticus, Arch. Psychiat Nervenhr., 16, 151-199, 1885. 

Munk H. — Uber die Funktionen der Grosshirnrinde. Gesammelte Mittheilungen aus den Jahren 
Berlin, Hirschwald, 1877-1880, 1811. | 

Neville HI. J., Lawson D.- Attention to central and peripheral visual space in a moment defec- 
tion task: An event-related potential and behavioral study. 1 Normal hearing adults, Brain 
Res., 405, 253-267, 1988. 


mecanzanene na enta 


Agnoziile 377 


Newcombe F., Ratcliff G. — Agnosia: A disorder of object recognition. In: F Michei, Scott B 
(eds), Les syndromes de disconnexion calieuse chez lhomme. Lyon: Colloque international 
1974. 

Nieisen J. M. — Unilateral cerebral dominance as related to mind blindness. Minimal lesions 
causing visual agnosia for objects., Arch. Neuro. Psychiat., 38, 108-135, 1, 1937. 

Nielsen JI. M., Sult C. — Agnosias and the body schema, Buli Los Angeles Neurol. Soc., 4, 69, 
1939. 

Ogden J. A. Autotopagnosia: Occurence in patient without nominal aphasia and with an intact 
ability to point to parts of animal and objects, Brain, 108, 1009-1022, 1985. 

Palles J. — Impaired identification of faces and places with agnosia of colours, J. Neurol. 
Neurosurg. Psychiat., 18, 218-224, 1955. 

Parkin A. J. — Explorations in cognitive Neuropsychology. Bleckwell Oxford, UK, 1996. 

Penfieid W. — Speech perceptionand the motor cortex. In: Eccles (ed) Brain and conscious expe- 
rience. Springer Verlag. Berlin-Heidelberg New York, 1966. 

Per E. R. — Astereognosis. Tactile discrimination after localized hemispheric lesions in man., 
Arch Neurol., 33, 543-558, 1976. | 

Perenin M. T., Vighetto A. — Optic ataxia: A specific disruption in visuomotor mechanisms: | 
Different aspects of the deficit in reaching for objects, Brain, 111, 643-674, 1988. 

Peretz 1., Kolinsky R., Tramo M.. et al. — Functional dissociations following bilateral lesions of 
auditory cortex, Brain, 117, 1283-1301, 1994. 

Piaget JI. — Le schema corporel chez lenfant, Arch. Psychol (Geneve), 18, 273-304, 1923. 

Pick A. — Beitrage zur Pathologie und pathologischen Anatomie des Centralenervensystems 
(Congres), Berlin, 1898. 

Pick A. — Aphasie. Handbuch der normalen und pathologischen Psychologie 15, 1416-1524, 
1931. 

Poeck K. — Zur Psychophysiologie der Phantomerlebnisse, Nervenarzt, 34, 241-256, 1963. 

Poeck K., Orgass B. — Untersuchungen uber das Karperskema bei blinden Kindern, 
Neuropsychol (Oxford), 2, 131-143, 1964. 

Poeck K., Orgass B. — Uber Storungen des Rechts-Links Orientierung, Nervenartz, 38, 285-291, 
1967 

Poeck K., Orgass B. — An experimental investigation of finger agnosia, Neurology, 24, 801-907, 
1969. 

Poncet M., Pallissier J. F., Sebahoun M., Naser C. J. — A propos d'un cas d'autotopagnosie 
secondaire â une l&sion paristo-occipitale de !'hemisphere majeur, Encephale, 61, 1-14, 1971. 

Pâtzi O. — Uber Apraxiae, Zschr. Ges. Neurol. Psychiat., 95, 659-669, 1925. 

Pâtzi O. — Die optische-agnostischen Stârungen. Leipzig und Wien, 1928. 

Ramachandran V. S. — Behavioral and magnetoencephalographic correlates of plasticity in the 
adult human brain, Proc. Nat. Acad. Sci., USA 90, 19413-10420, 1993. 

Reed C. L., Caselli R. J., Farah M. J. — Tactile agnosia; underling impairment and implications 
for normal tactile object recognition, Brain, 119, 875-888, 1996. 

Ronald P. E., Larsen B. — Focal increase of cerebral blood flow during stereagnostic testing, in 
man., Arch Neurol., 33, 551-118, 1976. 

Rondot P., de Recondo J., Dumas J. L. R. — Visuomotor ataxia, Brain, 100, 355-376, 1977. 

Rosati G., DeBastiani P., Paolino E., et al. — Clinical and audiological findings in a case of au- 
ditory agnosia, J. Neurosurg., 227, 21-27, 1982. 

Ross E. D. — Right hemispghere lesions în dissorders of affective language. în; Kertesz A (ed), 
Localization in Neuropsychology. New York Academic Press 493-508, 1983. 

Rudel R. G., Denckla M. B., Spalten E. — The functional asymetry of braille letter learning in 
normal sighted children, Neurology, 23, 733-738, 1974. 

Rumiati R. 1., Humphreys G. W., Riddoch M. J., Bateman A. — Visual object agnosia without 
prosopagnosia or alexia: Evidence for hierarchical theories of visual recognition: Visual Cog- 
nition 1(2/3), 181-225, 1994. 


378 TRATAT DE NEUROPSIHOLOGIE 


Sauguet J., Benton A. L., Hecaen H. — Disturbances of the body schema in relation to language 
impairment and hemispheric locus of lesions, J. Neurol. Neurosurg. Psychiat., 34, 496-501, 
1971, 

Schuster P., 'Taterka H. — Beitrag zur Anatomie und Klink der reinen Worttaubheit, Mschs. 
Neurol. Psychiat., 105, 494-538, 1962. i 

Semenza C. — Impairment of localization of body following brain damage, Cortex, 24, 443-450, 
1988. 

Semmes J.A. — A non-tactual factor in astereognosis, Neuropsychilogia, 2, 295-314, 1965. 

Sergent J. — Cognitive neural structures in face processing. In Kertez A (ed) Localization and 
Neuroimaging. San Diego: Academic Press, 429-471, 1994. 

Simmel M. L. — A study of phantoms after amputation of the breast, Neuropsychologia 4, 
331-350, 1966. 

Sirigu A., Grafman J., Bressler K., Sunderiend T. — Multiple reprezentations contribute to 
body knowledge procesing, Brain, 114, 629-642, 1991. 

Sittig O. — Storungen im Verhalten gegeniiber Farben bei Aphasichen, Mschs. Neurol, Psychiat., 
49, 63-169, 1921. 

Spreen O., Benton A., Fincham R. — Auditory agnosia without aphasia, Arch. Neurol., 13, 
84-92, 1965. 

Teuber H, L. — Disorders of higher tactile and visual functions, Neuropsychol, 1965 

Tyler H. R. - Abnormalities of perception with defectiveeye movements (Balint's syndrome), 
Cortex 4, 154-171, 1968. 

Vignolo L. A. — Auditory agnosia: Areview and report of recent evidence. In: AL, Benton (ed), 
Contributions to Clinical Neuropsychology. Chicago, Aldine 172-208, 1969. 

Warrington E. K. — Agnosia: The impairment of object recognition. In: Handbook of Clinical 
Neurology: Clinical Neuropsychology (JAM Frederiks ed), vol. 1, pp. 333-349, Elsevier, Am- 
sterdam, 1985. 

Walsh K. W. — Neuropsychology. Ch. Livingston, Edinburgh-London-New York, 1978, 

Weinstein E. A. — Disorders of the body scheme in organic mental syndromes: In: Vinken and 
Bruyn (eds), Handbook of classical neurology. Vol. 4, North Publ. Amsterdam 1969. 

Weiskrantz L., Warrington E.K., Sanders M.D., Marchall J. — Visual capacity in the hemi- 
anopsic field following a restricted occpital ablation, Brain 97, 709-728, 1974. 

Wertheim N., Botez M.L. — Receptive amusia. A clinical analysis, Brain, 84, 19-30, 1961. 

Wildbrand H. — Die Scelenblindheit als Herderscheinung. J.F,, Bergemann Wiesbaden, 1887. 

Wohlfart G., Lindgren A., Jernelius B. — Clinical picture and morbid anatomy in a case of 
pure word deafness, ]. Ment. Dis., 116, 818-827, 1952. 

Wolpert 1. — Storungen der Orientierung im Raume, Z. Ges. Neurol. Psychiat, 55, 786-787, 
1930. 

Yin R.K. — Loking at upside down faces, K. Exp. Psychol., 81, 141-145, 1969. 

Zoccolotti P., Judica A. — Functional evaluation of hemineglert by means of a semistructured 
scale: Personal and extrapersonal differentiation, Neuropsychol. Rehab., 1, 33-44, 199]. 


Capitolul VII 


APRAXIILE 


Istoric 


Termenul de apraxie a fost utilizat pentru prima dată de Steinthal în anul 
1871 pentru a desemna pierderea abilităţilor motorii. Steinthal a afirmat că apraxia 
este un defect în „relaţia dintre mişcări şi obiectele implicate în mişcare“. În ciuda 
descrierii apraxiei din secolul al XIX-lea, n-au fost făcute progrese importante până 
la începutul secolului al XX-lea când Hugo Liepmann (1900) a descris trei forme 
de apraxie: apraxia kinetică a membrelor, apraxia ideomotorie şi apraxia ideaţio- 
nală. Foix şi Hillemand (1925) au prezentat o descriere detaliată a „sindroamelor 
arterei cerebrale anterioare, subiect preluat ulterior de Critchley (1930). Ei au arătat 
că vascularizaţia defectuoasă a corpului calos, în special prin ocluzia arterei peri- 
caloase, produce apraxie ideomotorie unilaterală a mâinii stângi. 

Foix şi Hillemand (1925) au acceptat modelul lui Liepmann şi Maas (1907) 
care postula ruperea conexiunilor dintre “centrul de comandă” din teritoriul supra- 
marginal stâng şi aria motorie dreaptă. 

Şi Critchley (1930) a atras atenţia asupra faptului că apraxia ideomotorie 
stângă este consecinţa infarctului calos, dar, spunea el, aici sunt prezente şi unele 
grade de tulburări mintale generale. Astfel, în leziunile stângi el a notat perturbarea 
tranzitorie a vorbirii expresive. 

După 20 de ani de la comunicarea lui Liepmann, Kleist (1923) a descris 
forma disabilităţii vizuoconstrictive pe care a numit-o „apraxie de construcție“. 

El a localizat leziunea responsabilă în aria parietală posterioară a emisferului 
stâng, regiune în care s-a presupus că sunt integrate informaţiile proprioceptive şi 
vizuale şi care fac posibilă ghidarea vizuală a acţiunii. Separând apraxia de con- 
strucţie de alte forme ale disabilităţi vizuoconstructive, care apar ca expresie a 
afectării percepţiei vizuale, el a definit-o ca pe o tulburare a activităţii de con- 
strucţie prezentă la un pacient care avea în acelaşi timp discriminare şi percepţie 
vizuală adecvate şi care păstra intactă abilitatea de localizare a obiectelor în spaţiul 
vizual. El a considerat că în forma sa pură, disabilitatea respectivă nu este nici de 
natură perceptuală şi nici de natură motorie, ci reprezintă o deteriorare de traducere 
a percepţiilor vizuale intacte în acţiuni motorii corespunzătoare. 

EI a pus la baza apariţiei sale prezenţa unei rupturi între procesele proprio- 
ceptive şi cele vizuale. 

Conceptul lui Kleist a fost larg acceptat prin faptul că apraxia de construcţie 
a fost recunoscută imediat ca reprezentând un alt tip de deficit comportamental al 
pacienţilor cu leziuni cerebrale. Totuşi, formularea sa precisă cu privire la natura 
disabilităţii ca nefiind nici perceptuală şi nici motorie, ci „conecţională“, a fost 
negată sau ignorată, iar termenul de „apraxie de construcţie“ a fost utilizat pentru a 
desemna orice tulburare vizuoconstructivă legată sau nu de afectarea percepției 
vizuale. Un număr de clinicieni de prin anii 1920 şi 1930 (Potzl, 1928; Schlesinger, 
1928; Lange, 1930; Kroll şi Stolbun, 1933) au observat că apraxia de construcţie, 
în sens larg, este întâlnită şi la pacienţii cu leziuni emisferice drepte cu o frecvenţă 
cel puţin tot atât de mare ca şi la cei cu boli ale emisferei dominante. 

Lange (1936) a notat că tulburările vizuospaţiale sunt întâlnite cu o frecvenţă 
impresionant de mare la pacienţii cu afecţiuni emisferice drepte. 

Multe din aceste observaţii au fost utilizate de neurologul francez Dide 
(1938) pentru a accentua importanţa emisferei drepte în medierea performanţelor 
motorii şi perceptuale. Dide (1938) a postulat existenţa sindromului de lob parietal 
drept, constituit din disabilităţi somestezice, anosognozie, dezorientare spaţială şi 
apraxie constructivă. 

În anul 1965, Geschwind a publicat lucrarea intitulată „Sindroamele de dis- 
conexiune de la animal la om“. Aici a prezentat conceptul de disconexiune şi a 
ilustrat implicaţiile sale la distanță. 

În acest mod, Geschwind a readus neuroanatomia în câmpurile afaziei, 
apraxiei şi agnoziei şi a furnizat date precise pentru înţelegerea acestor tipuri de 
tulburări, precum şi a altor manifestări comportamentale ale bolilor creierului. 


Definiţie 


Apraxia se referă la destrămarea programelor neuronilor motori de punere în 
aplicare a poziţiei mâinii şi braţului, care interacționează cu un instrument sau 
obiect, de dirijare a membrului către o anumită țintă, de mişcare a membrului în 
spaţiu, de precizare a vitezei mişcării, de ordonare Şi seriere a actelor necesare 
atingerii unui scop şi de utilizare a avantajelor mecanice oferite de instrumente 
(unelte). | 

Sistemul motor piramidal, împreună cu unităţile sale motorii pot media un 
număr infinit de mişcări. Pentru manipularea cu succes a stimulilor din mediul 
înconjurător trebuie ca neuronii motori piramidali să fie ghidaţi de programe de 
mişcare. 

Programele trebuie să instruiască neuronii motori cum să poziţioneze mâna 
sau braţul pentru a interacţiona cu uneltele şi obiectele, cum să orienteze membrul 

spre ţinta de acţiune, cum să mişte membrul în spaţiu şi cum să determine viteza 
de mişcare. 

Pentru a interacţiona cu succes cu mediul înconjurător, persoana trebuie să 
ştie cum să-şi ordoneze componentele unui act pentru a ajunge la o anume ţintă şi 
cum să folosească avantajele mecanice oferite de unelte. 

Perturbarea acestor sisteme poartă numele de apraxie (Heilman şi Gonzalez- 
Rothi, 2002). 

În consecinţă, apraxiile reunesc tulburările capacităţii de performare în mod 
adecvat a actelor motorii complexe, subordonate unei intenţii sau unui scop. Pentru 
îndeplinirea unor sarcini, pentru atingerea unor obiective este necesară prezenţa 
unor programe acţional-motorii adecvate şi derularea lor în conformitate cu o 
anumită logică. Aceste programe includ diferite mişcări particulare efectuate de 
diferite grupe musculare. Fiecare mişcare devine o secvenţă operaţională subordo- 
nată schemei de ansamblu a acţiunii ce trebuie performată. Atunci când se dă 
comanda de execuţie, trebuie activat programul în ansamblul său, ci nu doar sec- 
venţe izolate ale lui. Numai astfel devine posibilă reglarea internă a acţiunii, 
respectarea succesiunii mişcărilor particulare şi subordonarea fiecăreia dintre ele 
obiectivului finali (Zangwill, 1960). 

Apraxia apare ca o consecință a dezorganizării acestei scheme logice de 
execuţie. Fără manifestarea vreunui deficit motor primar (paralizie, ataxie, diski- 
nezie etc.) şi fără a i se fi destrămat modelul minta! al actului motor, bolnavul nu 
este în stare să realizeze acţiunile cerute în vederea atingerii unui obiectiv. El 
efectuează mişcări haotice, neadecvate sarcinii. Se observă cu uşurinţă că dificul- 
tatea lui majoră nu constă în efectuarea mişcării în general, ci în selectarea şi 
legarea logică a mişcărilor în timpul execuţiei potrivit cerințelor sarcinii ce trebuie 
rezolvată. Pentru a se produce o apraxie, este necesară existenţa a două sau a mai 
multor leziuni localizate bilateral (în ambele emisfere). 

Astfel, de exemplu, apraxia feţei (bucolinguală) se instalează când leziunea 
este situată în centrul circumvoluţiei centrale ascendente şi când există o a doua 
leziune localizată sau difuză în emisfera controlaterală. 

Gradul de profunzime al apraxiei este diferit. Astfel putem distinge o apra- 
xie superficială, care afectează schemele motorii noi, abia elaborate şi încă necon- 
solidate şi o apraxie de adâncime în care sunt dezorganizate şi schemele motorii 
puternic consolidate, automatizate (de exemplu, apraxia mersului, a îmbrăcatului, a 
pieptănatului etc). E 

Pe de altă parte, apraxiile se diversifică şi în funcţie de segmentul corporal 
pe care-l include schema executiv motorie. 1) apraxia unilaterală interesează numai 
segmentele de partea dreaptă, respectiv, partea stângă a corpului; 2) apraxia bila- 
terală, afectează schemele motorii de ambele părţi ale corpului (apraxia bimanuală, 
apraxia locomotorie, apraxia bucofacială - a râsului, a fluieratului etc.); 3) apraxia 
globală a întregului corp afectează predominant trunchiul. 

TIPURI DE APRAXII 


Subtipurile majore de apraxii sunt: apraxia ideatorie, apraxia ideomotorie, 
apraxia kinetică a membrului, apraxia constructivă, apraxia de conducţie, apraxia 
conceptuală etc. Deşi pot exista şi disociat, adesea apraxia apare împreună cu 
afazia. 


Apraxia ideatorie 


Prima descriere a apraxiei ideatorii aparţine lui Pick (1905) care a înregistrat 
cazul unui bărbat dreptaci, în vârstă de 43 de ani, cu afazie globală şi echolalie, 
dar care putea înţelege ordine simple. El avea oarecare pareză a mâinii drepte şi 
preferinţă pentru mâna stângă. Multe acţiuni erau făcute bine fără erori sau cu erori 
puţine, dar când trebuia să utilizeze diferite obiecte făcea numeroase greşeli. De 
exemplu, utiliza biciul ca pe un pieptene şi nu putea aprinde o lumânare. 

Apraxia ideatorie se referă la inabilitatea bolnavului de a executa o serie de 
gesturi datorită pierderii planului de acţiune (ideaţiunii) pentru mişcări. 

Pacientul nu este în stare să elaboreze planul unei acţiuni, nu poate spune ce 
gesturi trebuie să facă şi nici să indice ordinea lor corectă pentru a executa acţiunea 
cerută. Apraxia ideatorie este totdeauna bilaterală. 

Un exemplu utilizat frecvent se referă la tipul de afectare a seriei mişcărilor 
necesare pentru aprinderea unei lumânări, pentru aprinderea pipei sau pentru 
aranjarea unor cărţi într-un raft. În cursul încercării de a executa actul cerut, 
pacientul se opreşte la una din secvențele mişcării, substituie actul comandat cu 
unul înrudit sau inversează ordinea de efectuare a mişcării cerute. 

Fiecare mişcare în parte este posibilă, dar seria complexă de mişcări în 
vederea executării unui act este imposibilă. 

În apraxia ideatorie, bolnavul recunoaşte în linii generale obiectele pe care 
trebuie să le mânuiască. Totuşi, uneori acţiunile lui dau impresia existenţei unui 
oarecare grad de agnozie tactilă sau optică (de exemplu un bolnav utiliza o 
furculiţă drept pieptene sau încerca să scrie cu o lumânare). În cazurile pure de 
apraxie ideatorie, care sunt excepţionale, pacienţii nu sunt agnozici. 

Monakov (1914) distingea o formă particulară de apraxie ideatorie, para- 
praxia, în care pacientul făcea o mişcare neintenţionată în locul celei intenţionate 
corecte. i 

Pentru Zangwill (1960) nu ar exista propriu-zis o apraxie ideatorie. Toate 
cazurile publicate sub acest nume ar avea fie o componentă ideomotorie, fie una 
vizual spaţială. Toate apraxiile ideatorii ar fi cazuri severe de apraxii ideomotorii, 
adică tulburări ale praxiei de comandă, de imitare şi de utilizare a obiectelor. 
Exceptând cazurile cu defecte severe vizuoperceptuale, nu se găseşte în toată 

literatura nici un bolnav cu apra- 
xie ideatorie care să nu fi prezen- 
tat şi apraxie ideomotorie. 

Studiind apraxia ideatorie, 
De Renzi şi colab. (1968) au 
definit-o şi ei ca pe o tulburare 
de utilizare a obiectelor. Ei au 
cercetat un număr de bolnavi cu 
leziuni cerebrale din care o parte 
erau afazici şi au constatat că 
apraxia ideatorie a fost prezentă 
la 34% din indivizii afazici, ia 
6% din cei cu leziuni ale emis- 
ferei dominante dar neafazici şi 
la nici unul cu leziuni ale emis- 
ferei nedominante. 

Apraxia ideatorie este în- Fig, 95. Imageria prin rezonanţă magnetică de profil relevă 
tâlnită frecvent la pacienţii cu prezenţa unei mari tumori parietale stângi la un bolnav cu 
leziuni focale ale emisferei stângi apraxie ideatorie. 
situate în special la nivelul lobu- 
lui parietal (fig. 95), la pacienţii cu demenţă degenerativă la cei cu suferinţe gener- 
ale ale creierului, fiind foarte pronunţată în boala Alzheimer. Inabilitatea serierii 
corecte a secvenţelor unui act este pusă şi pe seama degenerării lobului frontal 
(Heilman, 1973; De Renzi şi Lucchelli, 1988; Ochipa şi colab., 1989). 


Apraxia ideomotorie (AIM) 


Această formă de apraxie se referă la inabilitatea de a efectua la comandă 
gesturi tranzitive sau intranzitive. S-a demonstrat că eroarea cea mai comună 
constă în utilizarea unei părţi din corp ca pe un obiect (o unealtă) în care o parte 
din mână formează o parte dintr-un obiect (unealtă). Când nu utilizează părţile sale 
din corp ca instrumente, pacienţii cu AIM nu pot poziţiona mâinile ca atunci când 
ar ţine un obiect sau un instrument. 

Morlaas (1928) considera că apraxia ideomotorie se datorează unei tulburări 
a „funcţiei gestice“, care posedă o gamă expresivă largă mergând de la mişcarea 
degetelor până la gestul simbolic. Autorul distingea apraxia ideomotorie de evocare 
(când bolnavul nu putea face gestul la cerere dar îl putea imita - apraxia amnezică), 
de apraxia ideomotorie de executare, care ar avea două variante. În prima, 
predomină „perseverarea clonică“, iar în cea de-a doua are loc diskinezia spaţială, 
deplasarea gestului făcându-se incorect. Ea are drept consecinţă o atitudine finală 
neadecvată. De exemplu, bolnavul duce mâna la gură, când i se cere să execute 

salutul militar. De obicei, mişcările utilizate pentru evaluarea apraxiei includ şi 
aşa-zisele utilizări ale obiectelor comune (cheilor, ciocanului, foarfecelor) precum 
şi a gesturilor simbolice (ex., salutul, efectuarea gestului de a solicita o călătorie cu 
autostopul). În general, apraxia ideomotorie apare în cazul lezării emisferei stângi 
(a ariei motorii suplimentare sau a părţii inferioare a lobului parietal) sau în cazul 
lezării corpului calos. Din această cauză, adesea, apraxia ideomotorie este 
unilaterală. Deşi bolnavul posedă formula mişcărilor şi că fiecare mişcare în parte 
poate fi executată el nu poate îndeplini actul ordonat. Un bolnav se putea alimenta 
numai cu mâna stângă, deci poseda formula mişcărilor. Pacienţii cu apraxie 
ideomotorie fac cele mai multe erori când sunt puşi să facă acte tranzitive de 
pantomimă la comandă verbală (Heilman şi Rothi, 1985). În cazul imitării, perfor- 
manţele pot fi ameliorate. Pacienţii cu AIM fac erori spaţiale şi temporale primare 
de mişcare. Erorile spaţiale se referă la traiectorie, postură şi orientare. Astfel, 
pacienţii cu AIM nu-şi pot îndrepta membrele superioare către o ţintă imaginară. 
Erorile traiectoriei spaţiale făcute de pacientul cu AIM se datorează mişcării in- 
corecte a articulaţiilor. Pacienţii cu AIM nu-şi pot coordona mişcările mai multor 
articulaţii pentru obţinerea unei traiectorii spaţiale dorite. Astfel de bolnavi cu AIM 
fac erori şi de viteză şi de fă (Heilman şi Gonzales-Rothi, 2002). 

În apraxia ideomotorie, bol- 
navul posedă formula ideatorie a 
actului, dar nu o are pe cea cine- 
tică, pe când în apraxia ideatorie îi 
lipsesc ambele tipuri de formule. 
Uneori, gestul executat defectuos 
în situaţii test poate fi executat co- 
rect în cursul comportamentului 
spontan. Situaţia concretă adecvată 
facilitează efectuarea gestului. 

Astfel, bolnavul nu-şi poate 
şterge nasul cu batista la comandă, 
dar o face corect în mod spontan şi 
la nevoie. 

La indivizii dreptaci, AIM 
este aproape totdeauna asociată cu 
lezarea emisferei stângi (fig. 96), iar 
Fig. 96. Tomografia computerizată relevă prezenţa unei la cei stângaci, AIM este de obicei 
tumori parietale stângi (meningiom) la un bolnav cu âS0ciată cu lezarea emisferei drepte. 

apraxie ideomotorie. La populaţia. cu AIM este 

lezată o întreagă varietate de struc- 

turi, cum ar fi corpul calos, lobul parietal inferior, aria convexitală premotorie şi 

aria motorie suplimentară (Heilman şi Rothi, 1985; Heilman şi colab., 1976; Wat- 
son şi Heilman, 1983). 

â la oamenii 
a Liepmann şi Maas au postulat că emisferul ina E ulei 
acestor aie formula mişcărilor şi că leziunile caloase deco ca onrlat că 
afectarea Es de aria motorie a emisferei drepte. După & san și Maas 
(1907) în Pozna mişcărilor localizate pentru primă ă de SPP i tulburarea 
Edi ala obul parietal stâng, la oamenii dreptaci, produce Ap 1988). Dimpo- 
cca minării i înelegerii gesturilor (pantominnei) (ROLH ȘI ce. ari 
premotorii indusă de leziunile premotorii, de lezarea căilor ul Darietal la 
ariile pna. Cu ariile motorii şi de lezarea căilor ce se de la 

premoto 


drepta 


Totusi Tu! pot cauza astfel de deficite. rezentarea mişcă- 
rilor, lezi ŞI, în contrast cu leziunile parietale, care distrug I€ ez riminare ă 
Ă unile anterioare nu induc tulburări de înţelegere | ) 


gesturilor (He; i 
(Heilman şi colab., 1976; Heilman şi Gonzales-Rot îi DO) orteze 


Dian. e de premotor, sau aria motorie suplimentară joac$ eşte proiecții de la 
neuronii ] cel calificate. Aria motorie suplimentară primes Majoritatea pa- 
cienţilor se iu parietal şi trimite proiecţii la neuronii DM tori. 
prezintă AM ionale mediale stângi, care includ arlâ 
leziuni iale testul aplicat celor două membre. Spre i 
bine, de cel e, pacienţii de mai sus pot deosebi ŞI înţeleg 
în e executate incorect. . Pentru punerea 
în evi Fane, AIM reprezintă tipul cel mai comun de ap cea ui instru- 
ment), câț a AIM trebuie testate atât gesturile tranzitive (ex-, i r)- Indepen dent de 
gesturile la ŞI gesturile intranzitive (ex., gestul salutului mili a  vinatorului şi să 
utilizeze pa tanga, pacienţii trebuie puşi să imite gesturile SA | date numi Sau 
ital A lecte şi instrumente. Trebuie văzut apoi dacă pacieh . E ter si dacă 
acesiea 4 pantomimele tranzitive şi intranzitive făcul€ de eX 
sei făcute corect sau incorect. zile ranzitive la 
cota vali cu AIM fac cele mai multe erori în actele panton sti 
dă verbală dar în cazul imitaţiei, performanţele 19 $ am capătul 


În acţiunile calificate, pacienţii cu AIM fac CIO! spaţiale ŞI 


parai ro în timp ce stângacii cu A nat ia sructuri 
, se asociază cu leziuni într-o varietate Da e motori: 
care includ ganglionii 

| scări este stocată 
în ciuma E tie nu numai limbajul, ci şi reprezentarea mi cărlor £ sh 
drept. La dre i 8, lar leziunea caloasă deconectează form e tocate în iodul pari- 
etal stâng. Se CI, reprezentările sau formele mişcărilor sun i pi puiet 
(apraxia), ci istrucția lobului parietal stâng induce nu DU. peficitul de Pro” 
due 2). Că Și tulburarea înţelegerii şi discriminării scsturilor. Def cilor ce 
conectează rea mai poate fi indus de leziunile premotorii» je 
rietal care ia e premotorii cu ariile motorii precum şi de leză 

Jung la ariile premotorii. 

În contrast cu leziunile parietale, aceste leziuni nu induc tulburări de 
discriminare şi înţelegere a gesturilor. Pacienţii cu leziuni anterioare şi posterioare 
sunt apraxici, iar cei cu leziuni de lob parietal au tulburări de discriminare ŞI 
înţelegere (cei fără leziuni parietale nu au). Unii pacienţi cu leziuni parietale fără 
apraxie au reprezentare bilaterală a mişcărilor sau chiar reprezentare numai în 
emisferul drept a mişcărilor. Apraxia determinată de lezarea emisferului drept la 
dreptaci este rară, dar a fost raportată sugerând că preferința manuală nu este 
determinată în întregime de lateralitatea reprezentării mişcărilor, aceasta putând fi 
multifactorială. Deşi lateralitatea formulei mişcărilor poate fi cel mai important fac- 
tor al preferinţei manuale, există şi alţi factori motori elementari cum ar fi forţa, 
viteza şi precizia precum şi factorii mediului înconjurător social. Aria motorie 
suplimentară este şi ea importantă. 

Se ştie că muşchii mişcă articulațiile, iar nervii motori din măduva spinării 
activează aceşti muşchi. Neuronii corticospinali activează nervii motori spinaii, iar 
ariile premotorii activează neuronii corticospinali. 

Pentru fiecare mişcare calificată există un set spaţial de poziţii (loci) care 
trebuie traversaţi într-un pattern temporal specific. Heilman şi colab. (2000) au 
arătat că formulele mişcărilor reprezentate în lobul parietal inferior sunt stocate 
într-un cod supramodal tridimensional. Pentru ca neuronii corticospinali să activeze 
nervii motori trebuie ca cunoştinţele mişcărilor spaţiale şi temporale înmagazinate 
să fie transformate într-un program motor, Cortexul premotor medial sau aria 
motorie suplimentară (AMS) joacă un rol important în medierea mişcărilor 
calificate. 

Prin studierea fluxului sanguin cerebral, un indicator al metabolismului cere- 
bral şi al activităţii sinaptice, s-a demonstrat că o singură mişcare repetată creşte 
activarea cortexului motor primar controlateral, şi că mişcările complexe cresc 
fluxul atât în cortexul motor controlateral, cât şi în AMS. Când subiectul rămâne 
liniştit dar se gândeşte la mişcările complexe, fluxul sanguin creşte în AMS dar nu 
şi în cortexul motor primar (Heilman şi colab., 1997; Heilman şi colab., 2000). 

Watson şi colab. (1986) au raportat numeroşi pacienţi cu leziuni frontale 
mediale stângi care includeau AMS şi care prezentau AIM. În contrast cu pacienţii 
cu leziuni parietale, aceşti bolnavi puteau înţelege şi discrimina pantomimele 
corecte de cele incorecte. 

Barrett şi colab. (1996) au raportat apraxii asociate leziunilor cortexului 
convexital premotor. Cortexul convexital premotor este important în coordonarea 
acţiunilor sincrone ale unor articulaţii multiple. 


Apraxia de conducere 


Pacienţii cu AIM pot imita mai bine pantomimele decât să le execute dar la 
comandă le execută cu dificultate. Totuşi, Ochipa şi colab. (1990) au raportat un 
pacient care executa bine pantomimele la comandă, dar imitarea acestora era 

defectuoasă. Din cauză că acest 
pacient prezenta asemănări cu afazia 
de conducere la care este afectată 
repetarea, această tulburare a fost 
numită de către Ochipa şi colab. 
(1990), apraxie de conducere. 

În timp ce leziunile care induc 
afazia de conducere se află în girusul 
supramarginal sau în aria Wernicke, 
leziunile care induc apraxia de con- 
ducere sunt necunoscute. Totuşi, me- 
canismul apraxiei de conducere ar 
putea fi similar cu cel al afaziei de 
conducere, deoarece constă din deco- 
nectarea porțiunii emisferei stângi 
(fig. 97) care conţine reprezentarea 
mişcării (praxiconul de input) de păr- 
țile emisferei stângi care prezintă 
importanţă pentru programarea miş- 
cărilor (praxiconul de output) (Heilman 
şi Gonzales-Rothi, 2002). 


Lan NO ati Nm 


Fig. 97. Tomografia computerizată relevă Prezenţa 
unui mare chist hidatic parietal stâng la un bolnay îi 
apraxie de conducere, 


În consecinţă, în domeniul praxisului, deconectarea input-ului de Praxiconuj 


output ar induce apraxia de conducţie. 


Apraxia caloasă 


Aceasta este forma apraxiei ideomotorii asociată cu dificultatea executării 


sarcinilor secvențiale motorii cu mâna 


stângă, după lezarea corpului calos. 


Apraxia caloasă rezultă din deconectarea engramelor motorii Vizuokinetice 
ale emisferei stângi, de aria motorie a emisferei drepte. Ea apare ca fază tranzitorie 
la indivizii cu leziuni ce afectează fibrele care trec prin partea anterioară a Corpului 
calos. Ea este numită şi apraxie unilaterală. 


Apraxia kinetică a unui membru 
(melokinetică sau inervatorie) 


Acest tip de apraxie numită şi melokinetică sau inervatorie se referă ] 
stângăcia mâinii care depăşeşte afectarea tonusului şi pe cea a deficitului, iară 
interesează mâna controlaterală leziunii emisferice. 

În 1920, Liepmann a constatat că pacienţii cu apraxia kinetică a unui 
membru au pierdută abilitatea de a face mişcări fine şi precise cu degetele indi- 
viduale. Mişcările lor sunt grosolane, simple şi mutilate. 

Westphal (1907) a citat cazul unui bolnav care prezenta o tulburare a sim- 
țului poziţiei şi o spasticitate a mâinii drepte, însoţită de neîndemânarea şi di- 
ficultatea executării unor mişcări simple dirijate. 

După Kleist (1934), apraxia melokinetică, pe care el o numeşte „apraxie 
inervatorie“, s-ar datora unei tulburări a schemei inervatorii periferice a segmen- 
tului şi nu unei tulburări în conceperea actului motor. Ea se caracterizează prin 
afectarea în special a mişcărilor mâinii, degetelor şi feţei, cu încetinirea mişcărilor 
şi rigiditate a muşchilor interesaţi. Nu există tulburări senzitive şi nici o sărăcie a 
mişcărilor membrului afectat. Ideaţia este normală astfel încât bolnavul nu 
confundă niciodată o mişcare cu alta ca în apraxia ideatorie. 

Lange (1936) susţine că apraxia melokinetică este, în primul rând, o apraxie 
digitală, uneori limitată la unul sau mai multe degete, şi că ea s-ar datora unor 
elemente dismnezice şi paretice. 

După Ajuriaguerra şi Hecaen ( 1964), o caracteristică a apraxiei melokinetice 
ar fi predilecţia sa pentru localizarea digitală controlaterală leziunii cerebrale. 

Tulburarea interesează atât mişcările automate, cât şi pe cele voluntare şi 
prezintă unele semne comune cu ataxia. Dificultăţile apar în dactilografiere, în 
mânuirea unui instrument muzical, în scris şi în bătaia codului Morse. 

Apraxia melokinetică se caracterizează deci prin tulburarea grosolană a 
gestului elementar, care este diform şi imprecis (nu poate face un „V“ cu două 
degete, nu poate apăsa exact pe un buton etc.). Bolnavii lasă impresia unor indivizi 
care nu au învăţat încă bine mişcarea pe care vor s-o facă, a unor persoane care nu 
au fineţea şi nici siguranţa performanţei motorii. 

Apraxia kinetică a unui membru se limitează la un segment al acestuia, 
reprezentat de cele mai multe ori de mână sau chiar de degete. 

Tulburarea apraxică a unui membru inferior, mai ales a piciorului se 
manifestă: prin imposibilitatea de a mişca izolat glezna deşi gestul respectiv poate 
fi făcut în mers, în mod automat; prin imposibilitatea scrierii cu piciorul a cifrelor 
în aer; prin imposibilitatea împingerii unui obiect cu piciorul; şi prin imposibi- 
litatea de a desena cu piciorul pe sol a unei forme geometrice (pătrat, triunghi etc.). 

Apraxia kinetică a unui membru este asimetrică, mai accentuată pentru 
mişcările distale decât pentru cele proximale şi este relevată în pantomimă, imitație 
sau în utilizarea obiectelor reale. Gesturile tranzitive sunt mult mai afectate decât 
gesturile intranzitive. 

Liepmann (1920) a afirmat că apraxia kinetică a unui membru este indusă de 
leziunile care afectează cortexul senzorial şi motor primar. Ethelberg (1951) a 
constatat că această tulburare apraxică este unilaterală şi controlaterală unei leziuni 

relativ mici din aria premotorie. În 
1963, Goodglass şi Kaplan au 
demonstrat că maimuţele cu le- 
ziuni ale sistemului corticospinal 
fac erori similare. 

În consecinţă, apraxia ki- 
netică a unui membru (limb-ki- 
netic apraxia) se caracterizează 
prin pierderea dexterităţii sau abi- 
lităţii de a efectua cu degetele 
mişcări fine, precise şi indepen- 
dente. În această situaţie, bolnavul 
nu poate ridica o monedă pusă pe 
masă. Acestă apraxie apare cel mai 
adesea la membrul controlateral 
unei leziuni emisferice (fig. 98). 


F-re ” 


Apraxia conceptuală 


Fig. 98. Tomografia computerizată relevă prezenţa unui 

Pentru a efectua un act COM- întins ramolisment hemoragic de emisfer stâng la un 
petent sunt necesare două tipuri de bolnav cu apraxie kinetică a membrului superior drept. 
cunoştinţe, cunoştinţe conceptuale 
şi cunoştinţe de producţie (Heilman 
şi Gonzales-Rothi, 2002). În timp ce disfuncţia sistemului de producţie a praxisului 
induce apraxia ideomotorie, defectele din domeniul cunoştinţelor necesare pentru 
selectarea cu succes a utilizării instrumentelor şi obiectelor sunt reunite sub 
termenul de apraxie conceptuală. 

Oricum, pacienţii cu apraxie ideomotorie fac erori de producţie (ex., erori 
temporale şi spaţiale), iar pacienţii cu apraxie conceptuală fac erori de conţinut şi 
de selectare a instrumentelor. După Heilman şi Rothi (1985) şi Ochipa şi colab. 
(1992), pacienţii cu apraxie conceptuală nu-şi pot reaminti tipul acţiunilor asociate 
instrumentelor specifice, ustensilelor sau obiectelor (cunoştinţele asociate acționării 
instrumentelor şi obiectelor) şi din această cauză fac erori de conţinut. De exemplu, 
un pacient utiliza lingura sau furculiţa ca pe un ciocan sau ca pe un creion. 

Erorile de conţinut pot fi induse şi de agnozia unui obiect, dar Ochipa şi 
colab. (1992) au raporat un pacient care putea denumi instrumentele (deci nu avea 
agnozie), dar le utiliza necorespunzător. Pacienţii cu apraxie conceptuală sunt 
incapabili a-şi reaminti care instrument specific se asociază cu un obiect specific 
(cunoaşterea asocierii instrument-obiect). Acest defect conceptual poate apărea şi 
în domeniul verbal. 

Când i se arată un instrument, 
pacientul îl poate denumi (de ex., 
creion), dar când pacientul cu apra- 
Xxie conceptuală este Tugat să nu- 
mească sau să arate acel instrument 
când i se descrie funcţia el greşeşte. 
De asemenea, pacienţii cu apraxie 
conceptuală sunt incapabili a descrie 
funcţia instrumentelor şi au afectate 
şi cunoştinţele mecanice. 

În anul 1920, Liepmann a 
arătat că, aspectele conceptuale ale 
cunoștințelor sunt localizate în por- 
ţiunea caudală a lobului parietal, iar 
în 1988, De Renzi şi Lucchelli şi 
Rothi şi colab. le-au plasat la nivelul 
joncţiunii temporo-parietale. 

Ulterior, s-a demonstrat că 
producţiiie şi cunoştinţele concep- 
tuale au o reprezentare lateralizată 
situată de partea controlaterală a 
mâinii preferate. 

Cercetătorii care au studiat pacienţii dreptaci cu infarcte cerebrale emisferice 
drepte sau stângi au realizat că apraxia conceptuală este asociată mai mult cu 
lezarea emisferei stângi decât cu lezarea emisferei drepte. Oricum, ei nu au găsit 
nici 0 regiune anatomică critică care să sugereze că, cunoştinţele mecanice sunt 
distribuite în emisferul stâng al populaţiei dreptace. 

Deşi apraxia conceptuală se poate asocia cu leziuni cerebrale focale, ea 
apare cel mai frecvent la bolnavii cu demenţă degenerativă de tip Alzheimer 
(fig. 99). 

Ochipa şi colab. (1989) au notat că severitatea apraxiei ideomotorii nu 
corelează totdeauna cu cea a apraxiei conceptuale. Autorii au observat că pacienţii 
cu AIM pot să nu prezinte apraxie conceptuală, iar pacienţii cu apraxie conceptuală 
pot să nu aibă AIM, fapt care demonstrează că sistemele de producere a praxisului 
sunt independente de sistemele conceptuale ale acestuia. Totuşi, în stare normală 
aceste două sisteme interacționează. 

În concluzie, apraxia conceptuală se manifestă prin inabilitatea de a efectua 
mişcări ale membrelor la comandă datorită afectării legăturii dintre înţelegerea şi 
scopul unei acţiuni, cu planificarea mişcării. Mişcările sunt bine efectuate dar sunt 
incorecte în conţinut. | 


Fig. 99. Tomografia computerizată relevă prezenţa unei 
atrofii corticale generalizate la un bolnav în vârstă de 
75 de ani cu maladie Alzheimer şi aptaxie conceptuală. 

ALTE TIPURI DE APRAXIE 


Apraxia vorbirii 


Apraxia vorbirii reflectă afectarea programului motor pentru producerea 
vorbirii, fapt care duce la apariţia erorilor de articulare şi la producerea difi- 
cultăţilor de plasare a articulaţiilor. Sunetele produse de pacient se aseamănă cu 
lupta acestuia de articulare a cuvintelor. 

După Leonhard (1954) şi Schultze (1965) ar exista o formă de afazie 
expresivă în care ar interveni elemente de apraxie bucolinguofacială. În afazia 
motorie ideokinetică ar predomina simptomele de deraiere fonematică în cursul 
repetării verbale şi a denumirii. Bolnavii au ezitări în pronunțare, se întrerup după 
prima silabă şi fac eforturi perseverente de a se corecta. De multe ori, ei semnaleză 
o amnezie verbală („nu găsesc cuvântul“), dar aceasta este numai o pseudoamnezie 
pentru că, de fapt, bolnavul are cuvântul în minte, îl cunoaşte, dar nu-l poate 
pronunţa din cauza fenomenelor apraxice. 


Apraxia buco-facială 


Apraxia buco-facială se manifestă prin inabilitatea de a face mişcări motorii 
voluntare la comandă cu faţa, buzele şi limba. Bolnavul nu poate închide şi 
deschide gura la cerere, nu poate să arate dinţii, nu poate să facă gestul sărutului 
sau să sărute, să plescăie, să reproducă mimica râsului sau a tristeţii, nu poate 
sufla, nu poate apuca cu dinţii sau cu buzele un lucru aflat pe masă, nu poate umfla 
sau suge obrajii, nu poate respira adânc şi nici nu poate fluiera. Nu poate înghiţi la 
ordin, nu poate scoate limba şi nici nu poate şopti la cerere. Uneori, este afectată şi 
activitatea automată reflexă, cum este masticaţia şi deglutiţia. 

În mod obişnuit, leziunea include operculum central stâng şi insula an- 
terioară. În consecinţă, apraxia buco-facială numită şi apraxie orală coexistă frec- 
vent cu afazia Broca (în 85% din cazuri) şi cu afazia de conducere (în 25% din 
cazuri). De Renzi şi colab. (1968) au arătat că există o relaţie statistic semnificativă 
între apariţia de parafazii fonetice şi apraxia buco-facială, datorită faptului că toate 
mişcările voluntare ale feţii (verbale şi neverbale), sunt organizate în acelaşi câmp 
asociativ. În cursul regresiunii tulburărilor de vorbire, deficitele apraxice buco- 
faciale se corectează relativ repede, dar tulburările de vorbire expresivă se menţin 
în continuare. Apare deci disocierea activităţii motorii a aceloraşi grupe musculare, 
în funcţie de finalitatea lor. Sediul leziunii din apraxia buco-facială se află în 
regiunea lobului frontal, poate chiar în vecinătatea zonei a cărei lezare este 
răspunzătoare de afazia Broca. 

Apraxia buco-fac 
afazia expresivă. Cortex 


Sinonim cu aria Broca Şi în consecinţă afazia Broca nu este o formă a apraxiei 
buco-faciale (Geschwind şi Fusillo, 1966). 


Apraxia constructivă 


Apraxia constructivă se manifest 


au tri-dimensional. Apraxia constructivă diferă de alte forme 
de apraxie prin aceea că reflectă o afectare vizual-constructivă 


tor. Prin urmare, ea nu este discutată în contextul altor apraxii, dar pentru des- 
crierea acestui deficit este utilizat adesea termenul de „afectare vizuoconstructivăc, 


Meyer-Gross (1935) a descris fenomenul de 
tendinţa de a intra în model şi de a se Suprapune acestuia în c 


După unii autori, simptomul de „Closing-in“ ar fi manifestarea unei tulburări, 
Care s-ar traduce prin simbolizare unei copii abstract 

gesturile, chiar dacă le poate compara cu modelul care se află în faţa lui (agnozia 
propriilor greşeli). 

Costa şi Vaughan (1962) au 
observat că bolnavii cu leziuni ale 
emisferei nedominante şi cu deficit 
vizuoconstructiv executau în mod 
vizibil mai imperfect testele de înde- 
mânare vizuospaţială, în care nu 
intervenea necesitatea de a construi, 
comparativ cu bolnavii care aveau 
leziuni ale emisferei dominante şi 
deficit vizuoconstructiv. După unii 
autori nu se poate vorbi de o ade- 
vărată apraxie constructivă decât în 
absenţa tulburărilor de orientare 
vizuo-spaţială şi a tulburărilor apra- 
xice ideomotorii şi ideatorii. 

Bolnavul cu apraxie construc- 
tivă primitivă pură este bine orientat 
în spaţiul corporal şi extracorporal. Fig. 100. Tomografia computerizată relevă prezenţa 
Apraxia costructivă diferă de agno- unui infarct cerebral parieto-occipital stâng la un 
zia optică şi de cea spaţială. După bolnav care avea apraxie COnSEpoLIVa şi simptomul 
Dee (1970) ar putea exista două deaolosine, ini 
tipuri de deficite vizuoconstructive, 
un tip „motor executiv“ şi un tip „perceptual“ fiecare din aceste tipuri reprezentând 
urmarea lezării uneia sau alteia dintre emisfere (fig. 100). 

Hecaen (1962) a susţinut că apraxia constructivă s-ar datora mai degrabă 
unei tulburări vizuoperceptuale decât unei disocieri între procesele perceptuale şi 
motorii, mai ales că s-a putut arăta că aceşti bolnavi au tulburări în diferite aspecte 
ale orientării spaţiale. Şi în apraxia ideatorie există tulburări de ordinul apraxiei 
constructive, dar ele fac parte din ansamblul mult mai bogat al simptomatologiei 
apraxiei ideatorii. 


Apraxia de îmbrăcare 


Apraxia de îmbrăcare constă în inabilitatea pacientului de a se îmbrăca. 
Apraxia de îmbrăcare poate face parte şi din sindromul de neglijare. Ea este o 
formă clinică particulară caracteristică lezării emisferei. minore, care se însoţeşte la 
cea mai mare parte din cazuri şi cu alte tulburări gnozice (neglijarea hemispaţiului 
stâng), cu hemianopsie şi cu eventuale tulburări de sensibilitate etc. Aceşti bolnavi 
au mari dificultăţi în mânuirea corectă a hainelor sau cămăşii pe care îi cerem să le 

Fig. 101. Tomografia computerizată relevă exis- 

tenţa unui abces cerebral multilocular parieto-oc- 

cipital drept la un bolnav care prezenta apraxia 
îmbrăcatului. 


urmă neurmând mişcarea de înaintare a 
membrelor inferioare. Prin urmare, 
apraxia mersului numită de Van Bogaert 
şi Martin (1929), dezechilibru frontal, 
se caracterizează clinic prin inerția miş- 
cării, prin perseverarea posturii şi prin 
rigiditate cu caracter „magnetic“. Apra- 
xia mersului poate fi cauzată de leziuni 
ale lobului frontal, de hidrocefalia (fig. 
102) cu presiune normală şi de boala 
Parkinson. Adesea această apraxie este 
numită mers frontal. Apraxia mersului, 
descrisă de Gerstmann şi Schilder 
(1926) ca fiind o tulburare a mersului 
apărută în absenţa parezei membrelor 
inferioare, a ataxiei sau a unor tul-. 


îmbrace (o suceşte în toate felurile, 
bagă greşit mâna în mânecă, nu reu- 
şeşte să bage capul prin cămaşă, bagă 
amândouă picioarele în acelaşi crac de 
pijama sau pantalon, nu-şi poate lega 
şireturile la pantofi etc.). Ei nu se pot 
orienta cu privire la îmbrăcăminte nici 
spontan şi nici la comandă. În general, 
aceşti bolnavi îşi dau seama de infir- 
mitatea lor şi se plâng de ea (fig. 101). 


Apraxia mersului 


Apraxia mersului se referă la 
inabilitatea de a merge, în ciuda ca- 
pacităţii de a executa mişcări normale 
de mers când este întins pe pat. Pa- 
cientul afectat apare ca lipit de podea, 
membrele inferioare se încrucişează şi 
desprind picioarele cu greu de sol, bat 
pasul pe loc, iar trunchiul rămâne în 


bibsiicd bila ati „Fig. 102. Tomografia computerizată relevă existenţa 
urari de sensibilitate, se caracterizează unei mari hidrocefalii la un bolnav care prezenta 


apraxia mersului. 

prin pierderea iniţiativei şi îndemânării de a merge, precum şi prin tulburarea 
controlului voluntar. 


Apraxia grafomotorie 


Apraxia grafomotorie se manifestă prin inabilitatea de a desena şi scrie în 
ciuda capacităţii normale de ţinere şi manipulare a stiloului sau creionului. Apraxia 
grafomotorie poate exista independent de agrafia centrală şi poate acompania 
leziunile anterioare sau posterioare ale unei emisfere cerebrale. Cel mai comun este 
numită agafie apraxică. 


Apraxia trunchiului 


Apraxia trunchiului se manifestă prin tulburări ale mişcării corpului la 
trecerea din poziţia ortostatică la cea culcată şi la trecerea din decubit dorsal în 
decubit lateral sau în ortostatism. 

În astfel de situaţii, pacienţii fac tot felul de mişcări ilogice şi neadecvate cu 
trunchiul şi cu membrele inferioare (se apleacă cu partea superioară a capului peste 
pernă fără a încerca să pună membrele inferioare în pat, se ghemuiesc, trag 
picioarele la piept etc.). Bolnavii cunosc şi descriu toţi timpii mișcărilor respective 
dar nu le pot executa. 

Apraxia trunchiului asociată uneori cu apraxia membrelor a fost semnalată 
în tumorile spleniumului corpului calos care interesau unul sau ambii lobi frontali 
şi în boala Alzheimer. 


Apraxia simpatică 


Apraxia simpatică sau simpatetică întâlnită în aproape două treimi din 
cazurile cu afazie Broca şi cu hemiplegie dreaptă, se manifestă prin apraxia mem- 
brelor stângi. Apraxia stângă se datorează lezării zonei care controlează membrele 
stângi, cu sau fără atingerea corpului calos şi izolării regiunii corespunzătoare din 
emisfera dreapă. Membrele stângi lipsite de controlul emisferei stângi devin 
apraxice, iar tulburările apraxice ale membrelor drepte sunt marcate de hemipareză 
dreaptă. După Liepmann (1905) apraxia simpatetică este o apraxie caloasă con- 
taminată de hemipareză dreaptă. La cazurile cu apraxie bimanuală, bolnavii au 
dificultăţi mai mari în a executa actele motorii în care se cere mânuirea ambelor 
mâini (să bage o hârtie în plic, să taie o hârtie cu o foarfecă etc.) 

Apraxia oculară 


Apraxia oculară asociată scanning-ului vizual şi mişcărilor oculare voluntare 
apare la bolnavii cu leziuni fronto-parietale bilaterale. 


Apraxia optică 


Apraxia optică sau ataxia optică se manifestă prin afectarea mişcărilor de 
cercetare vizuală care ghidează mişcările mâinii. Apraxia sau ataxia optică apare în 
cazul leziunilor parietale posterioare bilaterale. Simptomele apraxiei optice şi ale 
ataxiei optice sunt aceleaşi. Ea poartă şi numele de apraxie vizuomotorie. 


Apraxia disociată 


În anul 1973, Heilman a descris trei pacienţi care atunci când erau solicitaţi 
să execute pantomime la comandă, îşi priveau mâinile şi nu puteau efectua nici o 
acţiune care să poată fi recunoscută. 

Spre deosebire de pacienţii cu apraxie de conducere şi ideomotorie, aceşti 
bolnavi utilizau obiectele şi imitau ireproşabil. De exemplu, când erau solicitaţi să 
execute pantomime, ca răspuns la stimulii vizuali sau tactili, unii pacienţi nu 
puteau s-o facă, dar erau capabili să execute pantomime la comenzile verbale. 

Pacienţii cu apraxie disociată pot avea leziuni caloase (disconexiune 
caloasă). 

Aceştia au limbajul mediat de emisferul stâng, iar reprezentarea mişcărilor 
(praxiconul) este stocată bilateral. 

În cazul apraxiei disociate a mâinii stângi, pacienţii descrişi de Geschwind şi 
Kaplan (1962) nu puteau gesticula normal la comandă, dar imitau şi utilizau bine 
instrumentele. Deşi emisferul stâng media limbajul acestor pacienţi, reprezentarea 
mişcărilor era bilaterală. Oricum, leziunea lor caloasă a indus apraxia disociată 
numai a mâinii stângi din cauză că comanda verbală nu ajungea la locul de 
reprezentare a mişcării, stocat în emisterul drept. În consecinţă, pacienţii cu apraxie 
disociată caloasă nu pot executa corect la comandă verbală mişcările calificate 
învăţate cu mâna stângă. Dimpotrivă, pacienţii cu disconexiune caloasă pot imita şi 
utiliza uneltele cu mâna stângă din cauză că aceste sarcini nu sunt mediate verbal, 
iar reprezentarea mişcărilor stocate în emisferul drept poate fi activată de inputurile 
tactile şi vizuale. Pacienţii dreptaci care au reprezentate în emisferul stâng 
formulele limbajului şi pe cele ale mişcărilor pot pezenta o combinaţie de disociere 
şi AIM în cazul leziunilor caloase. 

Stângacii pot avea în cazul lezării emisferului drept, AIM fără afazie. Aceşti 
stângaci sunt apraxici din cauză că reprezentarea mişcărilor este stocată în emis- 
ferul drept, iar lezarea acestuia distruge această reprezentare. 

Aceşti stângaci nu sunt afazici din cauză că limbajul este mediat de emis- 
ferul lor stâng (ca la majoritatea stângacilor). Dacă aceşti stângaci au o leziune 
caloasă pot prezenta apraxie disociată a mâinii stângi şi AIM a braţului drept. 

Apraxia disociată dată de lezarea emisferului stâng (descrisă de Heilman în 
1973) a fost denumită incorect apraxie ideaţională. Probabil că aceşti pacienţi au 
disociată formula limbaj-mişcare, formula vizual-mişcare sau formula someste- 
zie-mişcare. Localizarea leziunii ce cauzează apraxia disociată intraemisferică nu 
este cunoscută. 

Capitolul VIII 


AMUZIILE 


Istorie 


În anul 1745, Dalin a descris un bărbat în vârstă de 33 de ani cu hemiplegie 
dreaptă şi afazie expresivă completă, care putea cânta melodii şi imnuri familiale 
cu cuvinte. Bouillaud (1865) a raportat cazul unui compozitor afazic care putea 
compune şi fredona muzică şi acompania cântăreții la pian. 

Reţinerea abilității de a cânta cu cuvinte a unui pacient complet afazic a fost 
semnalată şi de Gowers (1875). 

În anul 1866, Proust a raportat cazul unui muzician afazic, care prezenta 
pierderea abilității de a citi muzica. Totuşi, capacitatea sa de a recunoaşte muzica 
era intactă deoarece putea încă să scrie, interpreta şi cânta. După câţiva ani, Proust 
(1872) a descris un pattern diferit de pierdere a abilității muzicale la doi pacienţi 
afazici. Unul putea citi note, putea interpreta game şi recunoştea melodii dar nu 
putea fredona nici un cântec. Celălalt, muzician desăvârşit, putea recunoaşte melo- 
diile, putea citi şi compune muzică, dar nu era capabil să fredoneze nici un cântec. 

Fischer (1867) a descris un alt tip de tulburare. Pacientul său, profesor de 
muzică şi compozitor cu deficite de afazie receptivă, putea discrimina patternurile 
ritmice şi putea recunoaşte melodia pe care o compune apoi, deşi mânuia foarte 
bine vioara şi putea reproduce o melodie, nu putea să interpreteze, să cânte şi să 
citească sau să scrie muzică. În 1870, Finkelnburg a descris un caz mai neobişnuit 
de pacient stângaci care avea afazie amnezică din cauza afectării emisferului cere- 
bral drept. Acest muzician putea reproduce numai la vioară melodiile auzite dar nu 
şi la pian. 

Pe la sfârşitul secolului al XIX-lea au fost descrise aproape toate formele de 
amuzie, iar autori ca Knoblauch (1888), Oppenheim (1888), Brazier (1892), 
Edgren (1895), Probst (1899) au întocmit multe rapoarte cu privire la acest subiect. 

Edgren (1895) a prezentat o analiză critică a datelor din literatură, cu refe- 
rire particulară asupra cazurilor autopsiate. Edgren a relevat forme diverse de amu- 
zie comparabile cu tulburările afazice discrete. 

Ulterior au fost descrise cazuri cu pierderea abilităților muzicale şi la pa- 
cienţi neafazici. 

Pacientul lui Mann (1898), un bun cântăreţ, şi-a pierdut capacitatea de a 
cânta şi de a fluiera, după un traumatism de lob frontal drept. Totuşi, recunoaşterea 
melodiilor era bine păstrată. 

Jossmann (1926, 1927) a descris un pacient care prezenta un tablou clinic 
asemănător. EI prezenta hemipareză stângă fără afazie, apărută după ligatura arterei 
carotide comune drepte şi extirparea unui anevrism de la nivelul bifurcaţiei 
acesteia. După câteva luni, muzicianul respectiv nu putea cânta şi nici nu putea 
fluiera melodii la comandă dar putea citi o partitură. Recunoaşterea intensității şi 
înălţimii sunetelor era intactă, iar bolnavul era conştient de erorile sale expresive. 

Cea mai completă monografie cu privire la amuzie a fost scrisă de Henschen 
(1920), care a făcut o analiză detaliată a literaturii publicate şi a adăugat cazuri 
proprii. Autorul a dat o atenţie deosebită relaţiei dintre tulburările afazice şi func- 
țiile muzicale şi a deosebit două categorii de deficite, senzoriale şi motorii. De 
asemenea, el a recunoscut că la baza capacităţilor auditive se află discriminarea 
înălţimii sunetelor şi discriminarea tonurilor. 

A doua monografie cu privire la acest subiect a fost scrisă de Feuchtwanger 
(1930), care a ajuns la concluzia că la baza „amuziei” stă afectarea capacităţilor 
integratoare şi de diferenţiere. Imprecis organizată şi plină de speculaţii privind 
funcţia simbolică, semantică şi expresivă a muzicii, monografia respectivă a 
acoperit toate aspectele funcţiei muzicale în detalii considerabile. 


ductive. 
Monografia lui Ustvedt, care cuprinde peste 700 de pagini, rămâne cea mai 
valabilă contribuţie la acest subiect. 


TIPURI DE TULBURĂRI MUZICALE 


Pentru amuzie au fost oferite numeroase clasificări (Henschen, 1920; Kleist, 
1934; Wertheim, 1963, 1969; Dorgeuille, 1966; Grisson, 1972). Majoritatea acestora 
merg pe linia teoriei afaziei clasice şi divid tulburările amuzice în senzoriale şi 

motorii. Pentru analizarea acestui fenomen, Henschein a adoptat următoarea 
clasificare: 

1) Tulburări motorii 

A. Pierderea abilității de a cânta (cu sau fără cuvinte) 

B. Pierderea abilității de a scrie note muzicale 

C. Pierderea abilității de a cânta la un instrument 

2) Tulburări senzoriale 

A. „Surditate muzicală”, care include pierderea abilității de a recunoaşte 
melodiile familiare 

B. Pierderea abilității de a citi note muzicale 

Şi Kleist (1928, 1934) a acceptat dihotomia categoriilor motorie şi 
senzorială a amuziei, dar în fiecare categorie a identificat tipuri specifice de 
tulburări. În categoria motorie a făcut deosebirea între inabilitatea de a produce 
(ex., de a cânta, sau a fluiera) tonuri separate (ronstummheit) şi inabilitatea de a 
produce melodii (melodienstummheit; motorische amelodie). În categoria senzo- 
rială deosebeşte inabilitatea de a discrimina tonuri separate (rontaubheit, perzeptive 
senzorische amuzie), inabilitatea de a discrimina melodii (melodientaubheit) şi 
inabilitatea de a identifica o melodie specifică (musiksinntaubheit). 

O altă clasificare face distincţie fundamentală între nivelurile mai joase şi 
mai înalte ale acestei tulburări, între performanţele simple de tipul cântării şi 
recunoaşterii cântecelor familiare şi cele complexe, de tipul compunerii muzicii. O 
formă particulară a acestei clasificări diferenţiază tulburarea înţelegerii muzicii ca 
limbaj sau sistem şi cea de simbol de tulburare a nivelurilor motor sau perceptual. 

Alte clasificări au urmat principiile anatomice. Ele deosebesc tulburările aso- 
ciate afecţiunilor emisferice stângi de cele ale emisferei drepte sau de cele pro- 
vocate de leziuni cu localizări diferite, specifice. Aceste clasificări au o utilitate 
limitată, deoarece nici una nu cuprinde toate faptele observate. Se cunosc mult mai 
multe date cu privire la tulburările afazice decât cu privire la înţelegerea şi expresia 
muzicală. 

Redăm în continuare câteva forme ale tulburărilor identificate de observaţiile 
clinice fără a le încadra în anumite scheme bazate pe principii teoretice. 


Amuzia vocală sau oral-expresivă 


Cele mai frecvente forme de amuzie descrise se referă la pierderea capa- 
cităţii de a cânta, fredona sau fluiera o melodie. Pierderea poate fi completă, în 
sensul că pacientul nu poate produce nici un ton sau melodie, la comandă verbală 
sau prin imitație, sau parţială, când pacientul poate produce o melodie familiară dar 
nu poate reproduce sunete izolate, sau când bolnavul cântă prost, în termenii 
melodiei, intonaţiei şi ritmului. 

Pacientul studiat postmortem de Pâtzl şi Uiberall (1937) percepea notele 
muzicale şi alte sunete ca pe nişte zgomote disonante neplăcute. Vocile umane, 
inclusiv vocea sa, i se păreau foarte înalte. În afara dificultăţilor foarte uşoare de 
găsire a cuvintelor, nu prezenta alte semne de afazie receptivă sau expresivă. Totuşi, 
el îşi pierduse capacitatea anterioară, bine dezvoltată, de a cânta şi de a reproduce 
corect patternurile auditive ritmice. 

Studiul autopsic a descoperit leziuni bilaterale care implicau cortexul auditiv 
şi substanţa albă subiacentă. 

Cazul, intens studiat de Jelinek (1933), reprezintă un exemplu de pacient 
afazic care avea şi amuzie motorie. După extirparea unui gliom frontal stâng, acest 
cântăreţ profesionist a rămas cu tulburări expresive, nonfluente de vorbire Şi cu 
afectarea cititului, scrisului şi înţelegerii vorbirii orale. Au mai fost tulburate 
copierea desenului și calculul. Pacientul prezenta amuzie vocală parţială, în sensul 
că putea cânta melodiile familiare incorect şi cu intonaţie nesigură. Nici cântatul 
notelor unei game nu era corect, iar reproducerea patternurilor ritmice era greşită. 
Percepția muzicii era afectată, iar abilitatea sa de a citi muzica era complet 
pierdută. Astfel, pierderea capacităţii sale de a cânta putea fi mai mult sau mai 
puţin izolată sau putea face parte din afectarea mai generală a capacităţii muzicale. 

Pacientul descris de Botez şi Wertheim (1959), în vârstă de 26 de ani, 
acordeonist, a fost operat de un oligodendrogliom de 1ob frontal drept, după care a 
rămas cu tulburări articulatorii şi disprozodice în vorbire. F uncţiile muzicale recep- 
tive nu au fost afectate dar bolnavul făcea erori în interpretarea melodiilor cântate. 
În schimb, performanţele muzicale expresive erau tulburate în mod serios. EI făcea 
erori mari de intonaţie atunci când cânta o melodie familiară la comandă verbală. 
Deşi nu avea tulburări apraxice, abilitatea sa de a cânta la acordeon era profund 
afectată. La acest caz, amuzia expresivă orală a apărut în combinaţie cu tulburarea 
vorbirii expresive şi cu amuzia instrumentală. 


Amnezia instrumentală 


Pierderea capacităţii de a cânta la un instrument a fost subiectul câtorva 
rapoarte. La unele cazuri afectarea s-a datorat disabilităţii motorii, în timp ce la 
altele a fost provocată de amnezia instrumentală, fără nici o legătură cu deficitul 
motor. Un exemplu îl constituie cazul lui Botez şi Wertheim (1959). 


Agrafia muzicală 
La rubrica „agrafii muzicale” au fost descrise două tipuri de tulburări. 


Primul tip se referă la inabilitatea de a scrie o serie de note auzite. El apare în 
combinaţie cu alte deficite ale funcţiei muzicale. Un astfel de bolnav a fost descris 

de Dorgeuille (1966). Al doilea tip de defect se referă la afectarea copierii notelor 
muzicale. Acesta s-ar datora disabilităţii vizuospaţiale (fig. 103). 


Fig. 103. Tomografia computerizată relevă prezenţa unei tumori temporale drepte la un muzician care 
nu mai putea copia note muzicale. 


Amnezia muzicală 


Termenul se referă la pierderea posibilităţii de identificare a melodiilor 
familiare. Pacientul poate fi incapabil să cânte melodii familiare când sunt numite, 
dar el le poate cânta după ce sunt interpretate de altcineva. Când i se interpretează 
o melodie el nu o poate denumi. De asemenea, un muzician consacrat nu putea 
scrie tema principală a unei piese, când i se da numele. Lipsa de identificare a 
numelui melodiilor a fost asociată în mod necesar cu prezenţa afaziei (cazul lui 
Dorgeuille, 1966). Totuşi, Grisson (1972) a descris un număr de pacienţi neafazici 
cu boli emisferice drepte, care prezentau astfel de tulburare. 


Tulburarea ritmului 


Literatura clinică (Jelllinek, 1933; Dollken, 1935; Dorgeuille, 1966) a 
sugerat că sensibilitatea ritmului este componenta de bază a funcţiei muzicale, iar 
tulburarea recunoaşterii şi execuţiei patternurilor ritmice este frecvent asociată cu 
tulburarea apraxică şi cu amuzia orală expresivă. 

Amuzia receptivă 


Un tip comun de amuzie se referă la perceperea defectuoasă a muzicii, 
reflectată în insuficienta discriminare a patternurilor melodice, a timbrului şi a 
înălţimii sunetelor, precum şi în alterarea experienţei acustice (ex., auzirea discor- 
dantă sau neplăcută a sunetelor). Consecințele acestei tulburări se extind dincolo de 
câmpul muzical, la toate aspectele experienţei auditive. Majoritatea pacienţilor 
descrişi ca prezentând discriminare tonală defectivă au avut „surditate verbală” şi 
afazie receptivă (Vignolo, 1969). Au fost observate şi cazuri cu „agnozie auditivă” 
fără afazie receptivă. 

De exemplu, pacientul lui Spreen şi colab. (1965) prezenta o recunoaştere 
defectivă importantă a sunetelor nonverbale din mediul înconjurător, fără a avea 
dificultăţi expresive sau receptive în conversaţie, în repetiţie şi în descrierea obiec- 
telor. Totuşi, fluenţa asociativă verbală a acestuia era săracă. 

În alte cazuri, afectarea discriminării tonale a implicat aprecierea defec- 
tuoasă a melodiilor care sunt, în esenţă, secvenţe de tonuri. 


Alexia muzicală 


Pierderea abilității de a citi muzică reprezintă alt tip recunoscut de amuzie. 
EI se asociază adesea cu alexia verbală câştigată. Pacientul lui Dejerine (1892), 
cântăreţ consacrat, nu putea citi nici o notă muzicală, dar putea cânta destul de bine. 

Dupre şi Nathan (1911) şi Jellinek (1933) au descris alte cazuri de alexie 
muzicală, dar în asociere cu afazia receptivă şi cu amuzia receptivă şi expresivă. 


Corelaţii clinico-patologice 


Tulburarea funcţiei muzicale apare cel mai adesea în asociere cu afazia. Mai 
mult, tipul disabilităţii muzicale tinde a se acorda cu tipul deficitului afazic. Totuşi, 
pacienţii cu afazie Broca prezintă deficite expresive orale care nu afectează conco- 
mitent percepția sau recunoaşterea muzicală. Defectele muzicale receptive se 
asociază cu surditatea verbală şi cu tipul Wernicke de afazie. Tipul amnezic pre- 
dominant de amuzie se asociază cu dificultăţile corespunzătoare: amnezice de 
vorbire. 

Faptul că tulburările funcţiei muzicale pot apărea şi la pacienţii fără tulburări 
afazice reprezintă o evidenţă convingătoare şi pentru independenţa celor două sis- 
teme de „limbaj”. Pacienţii cu afectare muzicală pură sau predominant expresiv- 
orală pot fi mai mult nonafazici decât afazici. 

Totuşi, trebuie remarcat că 
majoritatea acestora au o vorbire 
disprozodică, ce trebuie interpretată 
ca altă expresie a deficitului general 
de producere orală a sunetelor, rit- 
murilor şi intonaţiilor melodice. 

Corelaţiile  clinicopatologice 
ale tulburărilor funcţiei muzicale 
sunt mai mult sau mai puţin abun- 
dente decât cele ale defectelor afa- 
zice, astfel încât localizarea leziu- 
nilor asociate cu amuziile este 
restrânsă. 

În mare, amuziile predomi- 
nant expresive cu păstrarea relativă a 
capacităţilor receptive sunt asociate 
cu leziuni anterioare, care pentru 
majoritatea compromit lobii frontali 
(fig. 104). Deficitele de recunoaştere Fig. 104. Tomografia computerizată pune în evidenţă 
şi percepţie a tonurilor şi melodiilor prezenţa unei tumori mari frontală dreaptă care afecta 
(cu sau fără tulburări expresive şi lobul frontal stâng, la un bolnav cu amuzie 
concomitente) sunt asociate cu pre- SAD 
zenţa bolilor lobilor temporali. 

Analogia cu tulburările afazice expresive (date de leziunile anterioare) şi cu 
cele afazice receptive (date de leziunile temporo-parietale) este evidentă (Benton, 
2000). Aici există o diferență fundamentală. Tulburarea funcţiilor muzicale ex- 
presivă sau receptivă de la un pacient dreptaci poate fi produsă de leziuni situate în 
oricare din cele două emisfere, în timp ce afazia de la un astfel de pacient 
reprezintă expresia aproape invariabilă a îmbolnăvirii emisferei stângi. 

Din analiza literaturii clinice reiese că amuzia expresivă „pură” (vocală sau 
instrumentală) cu păstrarea funcţiei receptive şi fără afazie este cel mai probabil 
asociată cu lezarea anterioară a emisferului drept. 

Amuzia predominant expresivă în combinaţie cu afazia predominant 
expresivă se datorează leziunilor anterioare din emisferul stâng. 

Tulburarea capacităţilor muzicale receptive în combinaţie cu perturbarea 
afazică sunt determinate de lezarea părţilor mijlocii şi posterioare ale primului şi 
celui de al doilea girus temporal, de lezarea girusurilor temporale transverse şi de 
lezarea regiunii temporale anterioare din emisfera stângă (fig. 105). 

Amuzia receptivă fără afazie apare în cazul afectării lobului temporal 
dintr-un emisfer sau din ambele emisfere (Schuster şi Taterka, 1926; Pâtzi şi 
Uiberall, 1937; Potzl, 1939; 1943; Spreen şi colab., 1965). Aceste observaţii care 
demonstrează că pacienţii cu afazie de „lob temporal” au capacitatea muzicală 

intactă, a dus la supoziţia că muzica, 
spre deosebire de limbaj şi are repre- 
zentare emisferică bilaterală. De fapt 
se ştie că dominanţa emisferică stângă 
pentru medierea funcţiilor limbajului nu 
este valabilă şi pentru funcţiile muzi- 
cale. O interpretare la fel de plauzibilă 
poate fi făcută şi în cazul unor indivizi 
la care dominanţa este disociată. De 
exemplu, ei au dominanță emisferică 
stângă pentru limbaj şi dominanţă emis- 
ferică dreaptă pentru muzică. 

Henschen (1920) a localizat un 
centru „al cântatului” în partea superi- 
oară a celui de al treilea girus frontal, 
un „centru” al înţelegerii muzicale în 
polul temporal stâng şi un „centru” pentru 
citirea muzicii în girusul angular. 

Fig. 105. Tomografia computerizată relevă prezenţa Kleist (1934, 1962) a localizat 

Și e masE. dehiporAlei pari» pile, atcata Pirțile discriminarea timbrului în girusurile 

mijlocii şi posterioare ale primului Şi celui de-al : i 

doilea girus temporal, girusurile temporale trans- Îransverse şi înţelegerea  patternului 

verse şi regiunea temporală anterioară din emisfera melodiilor pe suprafaţa laterală a lobu- 

stângă, la un bolnav cu discretă afazie semantică, lui temporal. Datele actuale nu susţin 
aceste ipoteze speculative. 

Ulterior a fost propusă ideea conform căreia fiecare emisfer aduce o anumită 
contribuţie în performanţele muzicale receptive şi expresive. Astfel, Barbizet şi 
colab. (1969) şi Barbizet (1972) au avansat conceptul conform căruia emisferul 
drept participă primar la nivelurile perceptual şi executiv al activităţii muzicale, în 
timp ce emisferul stâng mediază recunoaşterea şi memorarea structurilor muzicale, 
procesele simbolice în citirea şi scrierea muzicii şi nivelurile mai înalte ale 
funcţiilor integrative implicate în compoziţia muzicală. 

Din datele prezentate este clar că există o disociere între funcţia expresivă şi 
cea receptivă. Un pacient poate avea tulburări semnificative de interpretare orală 
sau instrumentală a melodiilor fără a prezenta deficite perceptuale. Dimpotrivă, un 
pacient cu defecte perceptuale poate avea capacităţi executive intacte (Benton, 
2000). Abilităţile de reproducere a sunetelor izolate şi cele de interpretare a unei 
melodii pot fi afectate separat. Totuşi ele pot fi pierdute şi împreună. 

Pe de altă parte, eşecul în interpretarea unui cântec familiar atunci când se 
indică numele, formă esenţială de amnezie, poate apărea în cadrul unei capacităţi 
expresive intacte (Benton, 2000). 

Afectarea citirii şi scrierii muzicii apar, de obicei, în asociere. Există o 
disociere frecventă între abilitatea de a discrimina sunete izolate şi capacitatea de a 

recunoaşte melodiile sau de a identifica tipul lor (ex., muzică bisericească, 
cântecele folk etc.). 

Observațiile de mai sus furnizează justificarea teoretică pentru încercarea 
făcută de Kleist, de a cerceta bazele anatomice ale diferitelor aspecte ale recepţiei 
muzicale (Benton, 2000). 

După cum a concluzionat Benton (2000), cunoştinţele noastre cu privire la 
aspectele neurologice ale problemei muzicale sunt fragmentare, iar întrebările 
majore rămân fără răspuns. 

Una din aceste probleme se referă la relaţia amuziei cu afazia. Posibil că 
aportul emisferelor la medierea funcţiei muzicale variază de la un individ la altul. 
Totuşi, întrebarea de bază cu privire la distribuţia emisferică a mecanismelor 
neurale care stau la baza funcţiei muzicale rămâne fără răspuns. De ce unii pacienţi 
rămân amuzici după afectarea emisferului drept, în timp ce majoritatea acestora nu 
sunt afectaţi. Probabil că legăturile interemisferice ne vor ajuta să cunoaştem mai 
bine această problemă. Poate că şi sexul prezintă o anumită importanţă. Până acum 
nu s-a dat atenţie nici pacienţilor stângaci. 

Pentru investigarea acestor bolnavi sunt necesare metode obiective, 
perfecţionate şi standardizate de evaluare a performanţelor muzicale, legate şi de 
capacităţile lor premorbide. 

Capitolul IX 


ASIMBOLIILE 


Termenul de asimbolie a fost creat de Finkelburg (1870). El considera afazia 
drept un caz particular al unei tulburări mai generale adică a funcţiei simbolice. 
Pick (1908) distingea două categorii de asimbolii: prima se referea la expresia 
simbolurilor, iar a doua la înțelegerea lor. Pentru Pick simbolurile erau constituite 
din limbajul scris şi vorbit, din semnele muzicale, din mimică şi gesturi. 

Leischner (1943) distingea cinci categorii de simboluri: optice, acustice, 
kinestezice, olfactive şi gustative. 

El a propus menţinerea noţiunii de asimbolie pentru tulburarea utilizării 
simbolurilor în vederea stabilirii comunicării cu lumea înconjurătoare. 

Asimboliile au fost definite iniţial ca tulburări ale capacităţii de recunoaştere 
şi operare cu semne, cu simboluri figurale sau alfa-numerice. Mai corect este însă 
să le interpretăm ca alterare a funcţiilor de simbolizare, incluzând aici: operaţiile de 
decodificare a semnificației semnelor, operaţiile de combinare a semnelor în vede- 
rea obţinerii unei structuri informaţionale cu caracter generalizat abstract, operaţiile 
de calcul - de vehiculare şi transformare a cantităților -, operaţiile de categorizare 
şi de elaborare a constantelor mintale. 

Cu alte cuvinte, asimboliile trebuie considerate ca tulburări ale structurii 
cognitive superioare, fiind afectată în primul rând gândirea. 

Complexitatea şi diversitatea acestor structuri fac ca tulburarea lor să nu fie 
legată de lezarea unei singure (anumite) zone, ci a unor zone diferite, îndeosebi din 
lobii parietali şi frontali (Brown, 1979; Luria 1973; Kreindler, 1977). 

Tulburările nespecifice se disting prin aceea că nu se circumscriu strict unei 
funcţii psihice particulare anume, ci au un caracter oarecum generalizat, difuz. Ele 
se exprimă într-o gamă foarte întinsă de simptome: reducerea nivelului tonusului psi- 
hic (apatic), scăderea capacităţii de-concentrare şi de lucru, încetinirea ritmului şi tem- 
poului proceselor mintale interne şi al reacţiilor motorii externe, scăderea capa- 
cităţii de învăţare, scăderea potenţialului intelectual general, reducerea iniţiativei, 
dezorganizarea mecanismelor de autocontrol şi de autoreglare a comportamentului etc. 

Toate acestea apar pe fondul leziunilor difuze sau al celor cu arie întinsă de 
acţiune, situate la nivelul marilor zone asociative anterioare şi posterioare, al 
nodurilor conexionale dintre lobii cerebrali. 

Întrucât fenomenele lezionale difuze nu sunt la fel de accentuate în toate 
punctele pe care le ating, pe fondul tulburărilor nespecifice, pot fi relevate şi unele 
tulburări specifice mai pregnant individualizate. 

În examinarea psihologică, trebuie realizat un tablou cât mai veridic atât al 
deficitelor parţiale specifice, cât şi al celor globale, nespecifice, cerință necesară 
pentru stabilirea unui diagnostic diferenţial, precum şi pentru elaborarea modalită- 
ţilor adecvate de recuperare. 

Leischner şi Fradis ( 1974) au stabilit o deosebire esenţială între asimbolie, 
pe de o parte şi agnozie şi apraxie, pe de altă parte. În ce priveşte agnozia, ter- 
menul de asimbolie nu trebuie utilizat decât atunci când este vorba de înţelegerea 
sensului unui simbol şi nu de recunoaşterea unor obiecte. Astfel, suntem îndreptă- 
țiţi a vorbi de agnozie tactilă, dar nu de asimbolie tactilă. Agnozia vizuală se referă 
la nerecunoaşterea unor stimuli concreţi (obiecte, culori etc.), iar asimbolia vizuală 
se referă la nerecunoaşterea unor simboluri optice (litere, embleme de ţări, drapele 
etc.). În domeniul apraxiei nu putem vorbi de asimbolie decât referitor la gesti- 
culaţia convenţională, simbolică, la înţelegerea semnificației gestului respectiv (sa- 
lutul militar etc.). 

Mânuirea incorectă a unor obiecte concrete nu este o asimbolie, chiar dacă 
gesturile se fac în absenţa obiectului (a se spăla pe dinţi, cu sau fără periuţă; a se 
îmbrăca, cu sau fără haină etc.) (Kreindler, 1977). 

Asimboliile, deşi reprezintă un sindrom clinic independent, ele pot fi aso- 
ciate cu sindroame agnozice, apraxice, afazice şi amnezice. 

Hassler (1967), care s-a ocupat de localizarea simboliei pentru semnele 
grafice, a afirmat că lezarea ariei asociative occipitale 18 ar duce la tulburarea 
percepţiei, în timp ce lezarea ariei asociative occipitale 19 ar genera tulburarea 
recunoaşterii (identificarea secundară descrisă de Wernicke). Recunoaşterea simbo- 
lurilor s-ar face la nivelul celui de al treilea sistem vizual, la nivelul convexităţii şi 
al cuneusului. 


BIBLIOGRAFIE 


Brown J. W. — Aphasia, apraxia and agnosia. Clinical and Theoretical Aspects, Third printing, 
Charles C Thomas Publisher, Springfield, Illinois 1979. 

Finkelburg FE. C. — Uber Assymbolie, Klin Wschr., 7, 83-91, 1870. 

Hassler R. — Funktionelle Neuroanatomie. In: Psychiatrie der Gegenwart, vol 1/LA, Springer 
Verlag, Berlin 1967. ” 

Kreindler A. — Agnozii şi Apraxii. Edit. Academiei, Bucureşti, 1977. 

Leischner A, — Beitrag zur Lehre von der Asymbolie, Arc. J. Psychiat., 115, 469-474, 1943. 

Luria A. R. — The warking brain. Penguin-Press, London, 1973. 

Leischner A., Fradis A. — Die Assymbolien, Fortschr. Neurpol. Psychiat., 42, 264-279, 1974. 

Pick A. — Asymbolie, Ataxie, Aphasie, Congr. Internat, Psychiat., Amsterdam 1908. 


MECANISMELE NEUROFIZIOLOGICE 
ALE FUNCŢIILOR PSIHICE 


Capitolul X 


ORGANIZAREA FUNCȚIONALĂ A 
CREIERULUI UMAN 


1. CREIERUL UMAN CA SISTEM 


Metodologia sistemico-cibernetică a avut un impact revoluţionar în Ştiinţele 
creierului, determinând înlocuirea modului tradiţional de abordare, anatomist-static, 
cu unul nou — interacționist-dinamic. 

Creierul încetează a mai fi privit ca un simplu conglomerat de neuroni şi 
centre reflexe rigid delimitate, fiind redefinit ca sistem. Încadrarea lui în sfera no- 
ţiunii de sistem obligă dintr-odată la evidenţierea în prim plan a relaţiilor şi interac- 
ţiunilor interne, între elementele structurale componente, şi externe, între creier ca 
întreg şi sursele de stimulare şi informaţie din afara lui. 

Raportat la criteriile generale de clasificare a sistemelor, creierul uman se in- 
clude în clasa sistemelor dinamice evolutive cu autoorganizare, deschise, hiper- 
complexe şi probabiliste. 

Atributul „dinamic-evolutiv — cu autoorganizare” exprimă trei lucruri: 
a) nivelul de organizare-funcţionare depinde şi se supune acţiunii legii timpului, 
punând în evidenţă o traiectorie trapezoidală, alcătuită din trei segmente distincte: 
ascendent antientropic (dezvoltare, maturizare), de stabilitate optimă (valorile cele 
mai ridicate ale capacităţii funcţionale), descendent entropic (acumularea efectelor 
perturbatoare şi scăderea capacităţii funcţionale); b) influenţa stărilor anterioare 
asupra celor actuale, condiţionarea funcţionării actuale de experienţa anterioară 
(creierul devine astfel un sistem instruibil, istoricizat); c) existența unor mecanisme 
interne proprii de perfecţionare-optimizare funcţională. 

De aici rezultă că tabloul organizării structural-funcţionale a creierului pre- 
zintă caracteristici semnificativ diferite la unul şi acelaşi individ în diferitele etape 
de vârstă şi la diferiţi indivizi de aceeaşi vârstă. Această idee este extrem de 
importantă din punct de vedere metodologic, permiţându-ne să înţelegem şi să 
explicăm variațiile şi diferenţele în plan psihocomportamental. 

Atributul deschis înseamnă că organizarea structural-funcţională a creierului 
nostru se bazează pe realizarea tuturor celor trei tipuri de schimburi cu mediul: 

schimburi de substanţă, care asigură procesele metabolice şi menţinerea în viaţă a 
neuronilor, schimburi de energie, care asigură tonusul de excitabilitate şi schimburi 
de informaţie, care stau la baza structurării funcţiilor psihice şi a proceselor de 
comandă-control (autoreglare). 

Atributul hipercomplex situează creierul uman în vârful ierarhiei sistemelor 
reale (este sistemul cel mai complex dintre toate sistemele reale cunoscute nouă, 
deocamdată, în univers). Această hipercomplexitate este dată de trei elemente: 
a) numărul foarte mare de componente (neuroni), zeci de miliarde, imposibil de 
observat şi controlat în mod direct; b) volumul foarte mare de conexiuni interne 
(„totul se leagă de totul” — Lorente de N5; un neuron realizează în medie peste 
1.000 de contacte sinaptice; un neuron cortical ajungând până la 60-80 mii ase- 
menea contacte); c) specificul funcţional al neuronilor — de microprocesoare sau 
minisisteme logice şi al creierului în ansamblu — sistem logico-operaţional 
inteligent. 

Caracterul hipercomplex al creierului uman face din el obiectul cel mai 
dificil de cunoscut şi de înţeles. Aşa se explică faptul că, în pofida imensei lite- 
raturi ştiinţifice elaborate până acum, ea reprezintă doar o mică pată luminată pe 
harta reală întunecată a creierului. Şi, cu toate că, în prezent, mijloacele de inves- 
tigaţie au atins un înalt nivel de fineţe şi precizie, cunoaşterea creierului este încă 
departe de a fi încheiată. 

Atributul probabilist vine în prelungirea atributului hipercomplex şi-l accen- 
tuează. EI înseamnă că „ieşirea” sau output-ul sistemului nu depinde în mod 
univoc, strict cauzal de „intrare” sau input, între cele două variabile intercalându-se 
acţiunea mulţimii variabilelor intermediare. Aceasta face dificilă previziunea, care 
nu poate fi formulată în judecăţi categorice, ci în judecăţi probabiliste de genul 
„Dacă la intrare acţionează stimulul x, este posibil (într-o succesiune de gradaţii: 
„aproape sigur”, „cu mare probabilitate”, „puţin probabil” etc.) ca la ieşire să se 
producă răspunsul y. Aceasta înseamnă că funcţionarea mecanismelor care stau la 
baza proceselor psihice şi a comportamentelor multifazice teleonomice nu poate fi 
încorsetată în scheme riguros algoritmice, explicarea ei reclamând apelul la prin- 
cipii euristice şi la legile hazardului. Răspunsul la ieşire trebuie interpretat ca 
rezultat al unei interacțiuni complexe între variabilele independente (stimulii 
externi) şi variabilele intermediare, putând diferi de la un subiect la altul şi la unul 
şi acelaşi subiect în momente diferite de timp. 


2. CREIERUL — SISTEM CIBERNETIC . 


Creierul uman se situează la vârful ierarhiei sistemelor cibernetice, el 
posedând în cel mai înalt grad proprietatea autoreglabilităţii, realizată prin 
intermediul a trei tipuri de dispozitive de control (feed): feedback-ul negativ, feed- 
back-ul pozitiv antientropic şi feedbefore sau conexiunea prospectiv-anticipativă. 

Corespunzător acestor dispozitive, la nivelul creierului se realizează patru 
forme principale de autoreglare: de stabilizare sau homeostatică, de optimizare, 
de dezvoltare şi de programare-anticipare. 

Autoreglarea de stabilizare are la bază feedback-ul negativ. Ea constă în 
asigurarea menţinerii între anumite limite valorice date a unor coordonate de defi- 
niţie ale creierului, în pofida unor influenţe perturbatoare. Mecanismul feed- 
back-ului negativ acţionează în direcţia corectării „erorilor”, respectiv, a reducerii 
amplitudinii abaterilor coordonatelor de definiţie ce trebuie menținute între limitele 
valorice date. Oricare abatere se transformă în semnal de eroare, care generează o 
comandă corectoare de reducere. 

Mecanismul feedback-ului negativ are trei componente esenţiale: 1) o 
direcţie, o finalitate, o normă; 2) un comportament forţat sau inadecvat, care poate 
fi considerat ca abatere de la normă; 3) comanda sau contra acţiunea de corecție. 

Feedback-ul negativ se opune tendinței de creştere a entropiei în cadrul 
sistemului şi acţionează pentru menţinerea acestuia în stare de echilibru optim. La 
nivelul creierului, echilibrul trebuie realizat în două planuri: biologic-bazal şi 
logico-operaţional. 

În primul caz, este vorba de controlul şi menţinerea unor constante precum: 
glicemia, pragurile de excitabilitate, ordinea stărilor fazice la nivelul micro- şi ma- 
croneuronal, ciclul veghe-somn, raporturile dintre neuromediatori şi neurotrans- 
miţători, procesele de compensare şi regenerare structurală. 

În cazul al doilea, autoreglarea de stabilizare constă în menţinerea conexiu- 
nilor şi schemelor logice de procesare a fluxurilor informaţionale elaborate în 
cursul învăţării şi validate ca eficiente. Ea îşi găseşte concretizarea în organizarea 
memoriei de lungă durată, asigurând trăinicia în timp a informaţiilor stocate şi în 
susţinerea segmentului de optimum funcţional pe traiectoria dinamicii cerebrale 
generale. 

Autoreglarea de optimizare constă în introducerea în schemele de orga- 
nizare funcţională a creierului a unor schimbări sau ajustări care să le perfecţioneze 
şi să le sporească eficienţa. Ea se realizează prin intermediului feedback-ului po- 
zitiv antientropic. În cadrul lui se află operatori de comparare-evaluare-selecţie, 
care aleg şi rețin conexiunile şi răspunsurile corecte şi le elimină pe cele eronate. 

În psihologia behavioristă acest fenomen a fost evidenţiat de Thorndike şi 
exprimat în forma legii efectului. | 

Ca sistem logistic inteligent, creierul recurge pe scară largă la mecanismul 
de optimizare, ceea ce-şi găseşte expresia în generarea, la nivelul sistemului global 
al personalităţii, a unei motivații specifice de autoperfecţionare, de autodepăşire şi 
de autorealizare (dorinţe, aspirații, idealuri). 

Autoreglarea de dezvoltare constă, pe de o parte, în procesele de neuro- 
geneză -— creşterea dimensiunilor neuronilor, mielinizarea, creşterea numărului 
dendritelor —, iar pe de altă parte, în formarea unor conexiuni şi scheme logico- 
operaţionale noi (reţele, moduli, sisteme funcţionale). 

Toate aceste „transformări” asigură trecerea succesivă a creierului de la 
nivele inferioare de organizare la nivele superioare, până la starea de maturitate 
structural-funcţională. Procesele pe care le antrenează autoreglarea de dezvoltare 
sunt condiţionate şi susținute de regimul alimentar şi de influenţele mediului natu- 
ral şi socio-cultural. 

Autoreglarea proiectiv-anticipativă se realizează sub forma funcţiilor de 
planificare-programare şi de creaţie, având la bază mecanismul feedbefore. Acesta 
asigură posibilitatea de a verifica şi evalua pe plan mental rezultatul unei acţiuni 
sau al unui plan înainte ca acestea să fie executate şi obiectivate. Creierul uman, 
prin organizarea sa internă, dispune de capacitatea de a prevedea mersul eveni- 
mentelor şi de a genera modele conceptual-teoretice şi proiecte ale unor obiecte şi 
lucruri noi. 


3. CREIERUL UMAN CA SISTEM 
LOGICO-INFORMAȚIONAL ŞI COMPUTAŢIONAL 


Activitatea creierului uman nu poate fi corect înţeleasă şi explicată decât 
considerând-o în contextul relaţiei de comunicare cu mediul intern şi extern al 
organismului. 

Însăşi apariţia şi evoluţia neuronului şi a sistemului nervos în filogeneză au 
fost determinate de necesitatea unor structuri capabile să realizeze funcţia de 
semnalizare-orientare, indispensabilă pentru noul mod de existenţă mobil, propriu 
organismelor animale. lar în realizarea acestei importante funcţii sistemul nervos se 
bazează pe receptarea şi prelucrarea variatelor modalităţi de semnale din mediul 
înconjurător şi pe stabilirea unei legături cu valoare instrumental adaptativă între 
ele şi factorii de care depinde supraviețuirea individuală (hrana, apa, adăpostul) şi 
perpetuarea speciei (partenerul de reproducere). 

Aşadar, neuronul, sistemul nervos trebuie considerate în primul rând ca me- 
canisme specializate în procesarea fluxurilor informaţionale extrase prin receptori 
adecvaţi, care şi ei evoluează, diferenţiindu-se şi perfecţionându-se în cursul filo- ŞI 
ontogenezei, din mediul intern şi extern al organismului. Pe baza acestei procesări 
se elaborează modelele informaţionale care se vor diferenţia şi individualiza în 
funcţii psihice de grade tot mai înalte de complexitate, mediind şi reglând răs- 
punsurile comportamentale, care vor câştiga enorm în adecvare şi eficienţă. 

Organizarea internă a creierului se subordonează principiilor şi schemei lo- 
gice a comunicării. Astfel, el se prezintă, în primul rând, în ipostaza de receptor 
(destinatar), posedând o propensitate şi o motivaţie intrinsecă pentru comunicare, 
pentru primirea de informaţii. Existenţa unei asemenea propensităţi şi motivații a 
fost demonstrată de experimentele cu privare senzorială. Prelungită mai mult de 72 
de ore, aceasta a dus la apariţia la subiecţi a unor fenomene cu caracter perturbator 
sever — „pierderea noţiunii timpului”, tulburarea ciclului circadian, stări de agitaţie 

şi anxietate, halucinaţii etc. În calitate de receptor, creierul caută activ şi vine în 
întâmpinarea fluxului de semnale din mediul extern. Motivația informaţională a lui 
se exprimă în instinctul curiozităii, propriu nu numai omului, ci şi animalelor şi 
care se exteriorizează în forma comportamentului de orientare-explorare (investigare). 

Într-un mediu existenţial aleator variabil, cu provocări imprevizibile şi pro- 
blematice, procesarea şi utilizarea adecvată a informaţiei sunt o condiţie sine qua 
non a supravieţuirii şi adaptării. Dezvoltarea structural-funcţională a sistemului 
nervos în filogeneză a fost stimulată şi susținută de această necesitate obiectivă. ŞI 
în funcţionarea sistemului nervos se va trece treptat de la simpla ripostă auto- 
mat-reflexă la acţiunea stimulilor din afară la comportamente inteligente, din ce în 
ce mai complexe, bazate pe operaţii de analiză, comparare, evaluare, interpretare, 
anticipare. 

Creierul uman reprezintă, fără îndoială, cel mai complex sistem logico-in- 
formaţional şi computaţional natural din câte ne sunt cunoscute nouă astăzi în 
Univers. 

Această complexitate nu este dată numai de numărul foarte mare de com- 
ponente (peste 40 miliarde de neuroni) şi de imensul volum de conexiuni interne 
(între neuroni), ci şi de întinderea capacităţii lui rezolutive, teoretic nelimitată. 
Astfel, spre deosebire de analogonul său artificial — calculatorul —, creierul acceptă 
şi abordează nu numai situaţiile şi sarcinile pentru care dispune deja de instrucţiuni 
şi algoritmi de rezolvare, ci şi sarcini şi situaţii noi, pe care le abordează pe cale 
euristică, prin încercări şi erori. 

Dar despre superioritatea capacităţii de procesare şi operare informaţională a 
creierului, comparativ cu a celorlalte sisteme (animale, calculatoare) ne putem 
convinge cel mai bine dacă analizăm formele de activitate ale omului (activitatea 
de joc, activitatea de învăţare, activitatea de muncă şi activitatea de creaţie) şi 
produsele culturii materiale şi spirituale create în cursul istoriei omenirii, respectiv, 
întinsa gamă a uneltelor, obiectelor şi bunurilor necesare existenţei şi îmbunătăţirii 
condiţiilor de trai, sistemele de cunoştinţe ştiinţifice, sistemele operelor de artă, 
sistemele valorilor morale, religioase, filosofice etc. 

Ce sunt toate acestea, dacă nu finalizarea şi obiectivarea complexelor pro- 
cesări informaţionale pe care le efectuează creierul şi care, în planul funcţionalităţi 
lui concret-individuale, îmbracă forma actelor psihice cognitive — percepţie, repre- 
zentare, memorie, imaginaţie, gândire — şi a programelor, proiectelor şi planurilor 
de acţiune? Ceea ce este important este faptul că procesările pe care le realizează 
creierul uman au un caracter înalt diferențiat şi individualizat, atât sub aspectul 
diversităţii modale, cât şi sub cel al nivelelor calitative. 

O asemenea abordare a creierului uman este net superioară, metodologic, 
celei pe care au promovat-o anatomia şi fiziologia clasice. În optica acestora, 
creierul era o structură materială pasiv-reactivă, un conglomerat de centre reflexe 
automate. De altminteri, cercetările fiziologice se opreau la poarta scoarţei cere- 
brale, la care nu era aplicabilă schema simplistă a arcului reflex. 

Până şi marele neurolog englez Ch. Sherrington, rămânând tributar paradig- 
mei reflex-necondiţionate, s-a văzut nevoit să admită scindarea activităţii creierului 
în două componente calitativ distincte şi diametral opuse: una de tip reflex, care 
este de competenţa fiziologiei, şi alta de tip spiritual, care este de competenţa 
filosofiei. 

Meritul istoric de a fi depăşit un asemenea dualism şi de unificare a 
abordării activităţii creierului revine lui I.P. Pavlov care a introdus noţiunea de re- 
flex condiţionat şi metoda condiţionării. 

Reflexul condiţionat, având la bază funcţia de semnalizare şi mecanismul 
legăturii temporare între stimulul biologiceşte necesar (de exemplu, hrana) şi sti- 
mulul neutru (de exemplu, aprinderea unui bec) a fost declarat atributul scoarţei 
cerebrale. Dar şi Pavlov, ca şi toţi reflexologii care l-au urmat, s-au oprit cu analiza 
la nivel exclusiv fiziologic, refuzând să accepte că dincolo de acesta există altul 
mai înalt, psihologic, informaţional. 

Depăşirea acestei limite a devenit posibilă de-abia în a doua jumătate a 
secolului XX, când, sub influenţa ciberneticii şi teoriei generale a sistemelor 
(TGS), se constituie paradigma cognitivistă şi se încheagă buchetul ştiinţelor cogni- 
tive, în care va intra şi ştiinţa despre creier — neuroştiinţa. 

Obiectul principal de studiu al acestor discipline devine modul de tratare a 
informaţiilor în sistemele cognitive naturale (creierul uman) şi artificiale (calcu- 
latorul). 

Ideea de bază a paradigmei cognitiviste o reprezintă admiterea naturii 
informaţionale a tuturor sau a cvasitotalităţii proceselor psihice şi a ireductibilităţii 
lor la procesele neurobiologice care implementează prelucrările de informaţie sau 
la jocul contingenţelor care acţionează asupra comportamentului. 

Aşadar, în prezent, a devenit limpede pentru majoritatea cercetătorilor că 
studiul activităţii creierului nu poate fi epuizat doar de anatomie şi fiziologie, el 
reclamând în mod necesar participarea şi a altor discipline, în primul rând a celor 
cognitive — neuroştiinţele cognitive, psihologia cognitivă, logica, ştiinţa inteli- 
genţelor artificiale. 

În studiul funcţiilor psihice — ca expresie a prelucrărilor fluxurilor de 
informaţie — metodele fiziologiei sunt insuficiente, trebuind să apelăm la metode 
logico-matematice, de modelare simbolică şi de simulare computerizată, pe lângă 
cunoscutele metode elaborate de psihologie. 

În lumina paradigmei cognitiviste, procesările informaţionale în creierul 
uman se realizează la două niveluri: nivelul subsimbolic, reprezențat de procesele 
neurobiologice specifice, „consonante” cu modalitatea stimulilor şi tipul de sarcini 
cu care se confruntă subiectul, şi nivelul simbolic, reprezentat de procesele psihice 
cognitive — imagistice şi conceptuale. 

Conceptul-cheie cu care se operează în ştiinţele cognitive, inclusiv în cele 
neuronale, este cel de reprezentare. 

În sens larg, reprezentarea se defineşte za o entitate care substituie sau 
corespunde unui anumit obiect, fenomen sau stări iniţiale sau „originale”. 

Trebuie să reținem faptul că oricum am detini termenul de reprezentare, el 
subsumează o relaţie de dependenţă, de corelaţ;e, de corespondenţă între ele- 
mentele a două mulţimi — una designată şi cealaltă designantă. 

Toate procesările informaţionale pe care le efectuează creierul sunt de natură 
reprezentaţională, ele desemnând realităţi primare existente în afara lor. 

Luate împreună, ele alcătuiesc modelul informaţional intern al lumii externe, 
pe baza căruia creierul, în calitatea lui de mecanism de comandă central, realizează 
comportamentele finaliste adaptative. 

După planul de operare, au fost delimitate două clase de reprezentări — 
externe şi interne. 

Primele constau din semne sau simboluri care substituie un anumit lucru sau 
obiectivează o anumită noţiune sau idee. Dacă semnul sau simbolul ca entitate 
fizică este un desen, o schemă sau o diagramă avem de-a face cu reprezentări 
externe picturale, iar dacă semnul sau simbolul sunt cuvinte sau grupe de litere şi 
cifre cu valoare designativă convenţională, avem de-a face cu reprezentări externe 
lingvistice. 

Reprezentările interne există şi funcţionează în mintea noastră, reproducând 
diferite aspecte ale obiectelor şi situaţiilor mediului ambiant (Eysenck şi Keane, 
1992). 

Ele au fost împărţite în trei clase: 1) reprezentări conceptuale sau propo- 
ziţionale, legate de structurile gramaticale ale limbajului verbal; 2) reprezentări- 
imagini, care reflectă structurile spaţiale din sfera percepţiei vizuale; 3) reprezentări 
ideo—motorii legate de executarea acţiunilor obiectual-instrumentale (J.F. Richard, 
1990). 

Reprezentările interne, păstrându-se în memoria de lungă durată, dobândesc 
o anumită autonomie şi independenţă faţă de obiect, ele putându-se produce şi în 
absenţa acestuia. Sistematizându-se după anumite criterii de generalitate, de moda- 
litate şi de practicabilitate (utilitate), ele formează baza de cunoştinţe (sau de date) 
a creierului la care acesta apelează în rezolvarea sarcinilor curente de reglare 
(adaptare). 

Formarea şi funcţionarea sistemului de reprezentări se realizează prin inter- 
mediul proceselor psihice cognitive — percepţie, memorie, imaginaţie, gândire — 
sub influenţele potenţator-selective ale atenţiei, voinţei, motivaţiei, afectivității şi 
prin medierea limbajului verbal, a cuvântului. 

Din această perspectivă, sarcina neuropsihologiei este de a analiza mecanis- 
mele acestor funcţii şi procese psihice nu numai sub aspectul structurilor anatomice 
ca datumuri în sine, ci şi sub aspectul schemelor logico-operatorii care se elabo- 
rează şi există la nivelul acestor structuri. 

Este evident, de pildă, că un tip de scheme logico-operatorii (codări- 
recodări-decodări, transformări, combinări etc.) se află la baza procesărilor infor- 

maţionale primare, la nivel senzorial şi alt tip stă la baza procesărilor secundare, la 
nivel conceptual, formal abstract. 


4. MODALITĂȚI DE CODARE ŞI PROCESARE A 
INFORMAȚIEI ÎN CREIERUL UMAN 


Ca sistem comunicaţional-informaţional, creierul uman dispune de moda- 
lităţi specifice de codare şi procesare. 

Codarea-recodarea sunt operaţii constitutive ale procesului de comunicare, 
menite să asigure transpunerea pe suporturi adecvate a informaţiei pentru transmi- 
terea de la sursă (emiţător) la destinatar (receptor). 

În ipostaza de receptor, creierul primeşte informaţia prin intermediul unor 
suporturi substanţial-energetice variate: acustice, mecanice, luminoase, chimice, 
termice etc. Fiecare modalitate de semnale este captată de un anumit bloc receptor 
(sensori) specializat şi este codată (transpusă) pe un alt suport, de natură bio- 
electrică şi spaţial-topografică (identitatea şi numărul elementelor receptoare şi 
neuronale activate). Această transformare poartă denumirea de codare de intrare. 
Pe traseul transmiterii de la periferie spre instanţele superioare (zonele corticale de 
proiecţie), fluxurile de semnale (ca obiectivări fizice ale informaţiei) sunt supuse 
unor operaţiuni intermediare de filtrare-prelucrare-reordonare denumite recodări: 
numărul acestora este proporțional cu numărul nodurilor releu (zonele de popas) pe 
care le cuprinde fiecare sistem aferent (de transmisie). 

Instanţele corticale superioare, realizând procesarea finală, elaborează mo- 
delele informaţionale (cognitive) interne ale inputurilor externe, în formă iconică 
de imagini — unidimensionale sau complexe, multidimensionale (vizuale, auditive, 
tactile, olfactive, gustative) sau concepte (concrete sau abstracte). Aceste modele 
informaţionale finite sunt output-uri interne care se stochează în memoria de 
lungă durată pentru uzul ulterior. Raportul de reprezentare dintre ele şi mulţimea 
obiectelor şi fenomenelor externe este de două tipuri: izomorfic-homomorfic Şi 
designativ-semantic. În primul caz, suporturile de obiectivare-susţinere a infor- 
maţiei sunt înnăscute şi de natură biofizică, biochimică şi spaţio-topografică (lo- 
calizaţionistă sau constelaţional-distribuită). 

În cazul al doilea, aceste suporturi sunt dobândite în cursul ontogenezei prin 
învăţare şi sunt constituite din sistemele de semne (cuvinte) ale limbii naturale şi 
ale limbajelor speciale convenţionale (exemplu, limbajul matematic, limbajele de 
programare, simbolurile şi formulele elementelor şi substanţelor chimice etc.). 

Dacă suporturile de codare înnăscute, determinate genetic, sunt proprii şi 
creierului animalelor, suporturile dobândite, de natură socio-culturală, sunt un 
atribut exclusiv al creierului uman. Datorită lor, procesarea informaţiei de către 
creierul uman trece de la nivelul iconic-intuitiv, bazat pe relaţii directe de ase- 
mănare, contrast sau contiguitate spaţio-temporară între modelul intern şi obiectul 

extern, la nivelul formal-abstract, bazat pe relaţia de designare, bazată pe convenţii 
logico-formale, între cuvânt sau expresiile simbolice şi realitatea obiectuală neexis- 
tând nici o asemănare. 

Aşadar, în creierul uman procesarea informaţiilor se realizează la două 
niveluri, calitativ distincte, dar funcţional strâns corelate: nivelul senzorial primar, 
în forma codurilor-secvenţiale unidimensionale (coduri-însușiri), a codurilor multi- 
dimensionale — monomodale sau plurimodale (coduri imagistice) şi nivelul con- 
ceptual, în forma codurilor lingvistice-semantice. Ontogenetic, primul nivel îl 
precedă pe cel de-al doilea şi-i asigură baza de date. Elaborarea nivelului concep- 
tual de procesare se extinde pe o lungă perioadă de timp, potrivit cercetărilor de 
psihologie şi neuropsihologie genetică (J. Piaget, 1961; M. Botez, 1996) între 3 ani 
şi jumătate şi 16-18 ani şi, pe lângă procesul organizat de învăţare (în grădiniţă şi 
şcoală) ea este condiţionată şi de maturizarea structural-funcţională a creierului, 
îndeosebi a scoarței cerebrale. În ceea ce priveşte cotele valorice la care ajunge 
acest nivel, se constată diferenţe interindividuale foarte mari, mult mai mari decât 
la nivelul senzorial-primar. 

Admiterea ideii (şi aceasta nu poate să nu fie făcută) că esenţa funcţionării şi 
activităţii creierului rezidă în procesarea fluxurilor informaţionale din mediul intern 
şi extern al organismului şi că această procesare precedă şi mediază răspunsurile 
comportamentale adaptative, ne obligă să presupunem că atât la nivel neuronal cât 
şi la nivelul ansamblurilor neuronale (reţele, moduli, subsisteme, sisteme) există 
sau se constituie programe logico-computaţionale, incluzând operatori speciali- 
zaţi, criterii, condiţii (permisive şi restrictive), reguli de transformare şi de pro- 
ducere (generare) etc., care dau individualitatea şi specificitatea realităţii psihice şi 
ireductibilitatea ei la realitatea fiziologică (excitație, inhibiţie, potenţial de repaus, 
potenţial de acţiune, influx nervos, neuromediatori, neurotransmițători etc.). Aşa 
cum, în cibernetică, informaţia nu este reductibilă nici la substanţă, nici la energic, 
având o independenţă relativă şi în raport cu una şi în raport cu cealaltă, tot aşa, în 
neuropsihologie, psihicul, înţeles ca realitate de natură informaţională, nu poate fi 
redus nici la energia bioelectrică sau biochimică, nici la structura celulară ca atare 
a creierului. 

Ca realitate informaţională bazată pe o schemă logico-operaţională specifică, 
de esenţă computaţională, psihicul, cu diferitele sale componente — percepţia, 
memoria, gândirea etc. — posedă o anumită independenţă faţă de baza sa fiziologică 
şi anatomică, putând fi „transferat” şi pe un alt mecanism fizic decât creierul, Acest 
fapt este deja confirmat şi ilustrat astăzi de inteligenţa artificială, care se prezintă 
sub forma unei vaste game de programe (soft-uri), care reproduc şi realizează prin 
intermediul calculatorului asemenea funcţii psihice, precum: recunoaşterea forme- 
lor, demonstrarea teoremelor, rezolvarea problemelor, stabilirea diagnosticului, diri- 
jarea traficului rutier, dirijarea zborurilor aeriene şi cosmice, compunerea muzicii, 
compunerea versurilor, traducerea dintr-o limbă în alta, jocul de şah, generarea de 
imagine animată, întreţinerea unei conversații etc. 

Cele de mai sus vin să ne arate că în studiul relaţiei psihic-creier, pe lângă 
metodele clasice, oferite de anatomie, fiziologie şi psihologie, trebuie să recurgem 
şi la metode deductive, logico-formale şi de simulare computerizată. Iar în studiul 
mecanismelor funcţiilor şi proceselor psihice concrete, pe lângă componentele 
anatomo-fiziologice, trebuie să evidenţiem şi componentele de ordin logico-opera- 
țional şi computaţional care, fireşte, nu pot fi vizualizate, ci numai presupuse şi 
deduse. 


5. PARADIGMELE COGNITIVISTE ŞI IMPORTANŢA LOR ÎN 
DESCIFRAREA MECANISMELOR FUNCŢIILOR PSIHICE 


Având ca obiect de studiu modul de tratare sau procesare a informaţiilor în 
sisteme naturale (creierul uman) şi artificiale (computerul), ştiinţele cognitive au 
elaborat două paradigme explicative, care vizează tocmai latura logico-operaţională 
a celor două tipuri de sisteme, altminteri diferite din punctul de vedere 
substanţial-calitativ. Este vorba de paradigma logico-simbolică şi paradigma 
conexionistă (actualmente neoconexionistă). 

Prima îşi află rădăcinile în succesele înregistrate în primele decenii ale 
secolului al XX-lea în formalizarea logicii (constituirea logicii simbolice şi mate- 
matice) (Rusell, Carnap, Wittgenstein, Tarski ş.a.), în apariţia lingvisticii teoretice 
şi a gramaticilor generative (Chomsky). S-a pus pentru prima dată în evidenţă şi s-a 
demonstrat ipoteza că gândirea poate fi privită şi interpretată sub aspectul ei 
dinamic, funcţional, ca manipulare de simboluri. 

În contextul dat, simbolul este definit ca o reprezentare care denotă obiecte 
sau stări de lucruri şi se supune unor reguli de combinare (M. Miclea, 1999). 
Expresiile lingvistice, conceptele, judecăţile, imaginile sunt reprezentări simbolice. 

Aşa cum am mai spus, între simbol şi lucrul pe care-l reprezintă el nu există 
o relaţie de asemănare sau genetică, ci numai una de designare. De aceea, regulile 
pe care se bazează operarea cu simboluri nu mai ţin seama de conținuturile infor- 
maţionale sau de propoziţiile a căror reprezentare (designare) sunt. 

„Structurile simbolice mai complexe se pot genera exclusiv pe baza unor 
reguli abstracte dintr-o mulţime de expresii simple. Regulile implică în ele ope- 
ratori de transformare (calcul) cu aplicabilitate generală, indiferent de valorile con- 
crete pe care le iau variabilele incluse în procesare. 

Acestea au creat premisele şi au făcut posibilă elaborarea primelor programe 
de inteligenţă artificială şi stabilirea analogiei de ordin funcţional între creierul 
uman şi calculator. Sistemul cognitiv uman cel puţin în expresia lui superioară — 
gândirea — a fost conceput, din acest moment, ca un sistem simbolic. „ Operarea 
cu simboluri şi structuri simbolice sunt mijloacele fundamentale prin care se reali- 
zează gândirea umană” sublinia H.A. Simon, unul dintre principalii arhitecţi ai 
ştiinţelor cognitive (1977, p. 272). 

Pentru a putea opera cu date (informaţii), calculatorul trebuie să procedeze 
la codarea lor într-un limbaj de programare. Expresiile care rezultă sunt repre- 
zentări simbolice; ele desemnează cunoştinţe şi stări de lucruri, dar, în acelaşi timp, 
pot fi manipulate de un sistem fizic adecvat (specializat). 

Se poate presupune că lucrurile se petrec la fel şi în creierul uman. Pentru a 
opera cu informaţiile furnizate de input-ul senzorial sau cu cunoştinţele extrase din 
memoria de lungă durată, el trebuie să le codifice în expresii simbolice, care să 
poată fi manipulate potrivit anumitor reguli şi scheme algoritmico-euristice (deter- 
minist-probabiliste). 

Validitatea modelelor simbolice a fost demonstrată în mare măsură la nivelul 
proceselor cognitive superioare — rezolvarea problemelor (îndeosebi a celor bine 
definite), jocul de şah, deciziile etc. 

Întruchiparea cea mai elocventă a principiilor paradigmei simbolice o 
constituie teoria ACT* a lui J]. Andersen (1983) şi modelul SOAR al lui A. Newell 
(1992), (Apud. M. Miclea, 1999). 

ACT” (Adaptive Control of Thought) se bazează pe admiterea a două tipuri 
de memorie de lungă durată: 1) memoria declarativă, organizată în formă de 
reţele semantice sau propoziţionale şi 2) memoria procedurală, organizată în sis- 
teme de producere (reguli de producere). Ambele interacționează cu memoria de 
lucru. Aceasta din urmă este partea activată a memoriei de lungă durată şi include 
atât informaţii sau cunoştinţe din memoria declarativă, cât şi produse simbolice 
nou create prin aplicarea regulilor din memoria procedurală. Dacă input-ul sen- 
zorial codat simbolic pătrunde în memoria de lucru, atunci sunt activate anumite 
conţinuturi sau elemente din memoria declarativă sau din cea procedurală. 

Performanță 


U8x8 jnipep 


YU 8J8ung 


Memorie procedurală 

Fig. 106. Schema modelului ACT* (după Miclea, 1999). 

Activarea este dirijată de anumite reguli de producere, conform condiţiilor 
date. 

Aşa cum arată M. Miclea (1999, p. 454), când, de exemplu, subiectul se 
confruntă cu o problemă (problemă-ţintă), se activează structura de scopuri a pro- 
blemei-sursă. Dacă se cere activarea unei reguli de producere din memoria pro- 
cedurală, atunci cunoştinţele din memoria de lucru care reclamă această activare 
sunt puse în corespondenţă cu antecedentul regulii respective, conectând acţiunea 
sau operaţia corespunzătoare din consecvent. Regulile de producere fac posibilă 
elaborarea unor noi proceduri rezolutive în memoria de lucru (fig. 106). 

Prin memorarea procedurilor reuşite se pot obţine producţii noi. Activarea 
regulilor de producere din memoria procedurală are un caracter competitiv: din 
mulţimea de proceduri activate se alege doar aceea care are valoarea de activare 
cea mai mare, ea corespunzând cel mai bine cunoştinţelor şi scopurilor de care 
dispune subiectul în memoria sa de lucru. Învăţarea constă în reorganizarea ierar- 
hiei procedurilor în funcţie de frecvenţa solicitării şi de utilitatea (eficienţa) lor. 

Modelul SOAR (Symbolic Architectures) se întemeiază pe admiterea unui 
singur tip de memorie de lungă durată (MLD), cunoştinţele considerându-se orga- 
nizate în sisteme de producere (memoria declarativă este asimilată cu antecedentul 
regulilor de producere). Memoria de lucru conţine o structură ierarhizată de 
scopuri, o mulţime de preferinţe ce trebuie dusă la îndeplinire la un anumit mo- 
ment şi într-o anumită ordine, conţinuturi perceptive şi comenzi motorii. Interfața 
cu lumea externă este asigurată de sistemele senzoriale şi motorii (fig. 107). 

Când subiectului i se prezintă o problemă, datele problemei din memoria de 
lucru sunt puse în corespondenţă cu un sistem de producere. 

Regulile de producere nu se activează secvențial ca în modelul ACT”, ci în 
paralel. Selectarea se face pe baza preferințelor şi a structurii de scopuri pe care 
subiectul le are în memoria de lucru. 

Învăţarea se realizează prin grupare în „pachete” (chunks) a procedeelor 
rezolutive eficiente. 

Comportamentul subiectului se prezintă ca o mişcare în spaţiul problemei, 
direcţionată de structura de scopuri din memoria de lucru şi de sistemele de 
generare existente în aceeaşi memorie. 

Ambele modele au în comun următoarele cerinţe sau constrângeri: 

1. Situaţiile de la „intrare” să fie reprezentate simbolic în formă lingvistică 
sau propozițională; 

2. Existenţa unui sistem de memorie de lungă durată; 

3. Existenţa în memoria de lungă durată a unui set de reguli de producere; 

4. Activarea de către situaţiile de la intrare a unui anumit set de reguli de 
producere din memoria de lucru şi selectarea celei adecvate scopului în momentul 
dat; 

5. Efectuarea într-o ordine determinată a seriei de operaţii pentru 
transformarea situaţiei iniţiale (A4.....) în situaţie finală (A”). 

Miclea, 1999) 


Fig. SOAR (după 


Paradigma conexionistă (neocone- 
xionistă) se întemeiază pe ideca că acti- 
vitatea informaţională a creierului poate 
fi explicată cu ajutorul modelelor neu- 
ronale formale (logice). 

Primii care au deschis o asemenea 
pistă au fost logicianul W. Pitts şi 
neurofilosoful W. McCulloch (1943), 
prin aplicarea aparatului logicii booleene 
la analiza activităţii neuronului. A apărut 
astfel conceptul de neuron formal, sim- 
plificat, cu doar două stări (excitat = Î, 
repaus = 0) şi de reţea logică sau 
formală (un ansamblu de neuroni formaii 
interconectaţi). Fiecare neuron formal 
are mai multe intrări şi o singură ieşire; 
fiecare intrare poate lua una din două 
stări — activată sau neactivată; la fel şi 
ieşirea. Orice neuron posedă un anumit 
prag A. Pentru a fi activat, valoarea 
stimulării la intrare trebuie să fie cel 
puţin egală cu valoarea de prag. Trans- 
formarea intrării în ieşire se realizează 
de operatori logici simpli („şi”, „sau”, 
„nu”, „nici”) care se pot combina în alţii 
mai complecşi. 

Reţeaua logică mai este denumită 
rețea neuromimetică şi specificul ei 
constă în efectuarea de calcule logice. 

Ideile lui Pitts şi McCulloch au 
fost valorificate de F. Rosenblatt (1960), 
care realizează primul model al „per- 


cepţiei” — perceptronul. Acesta era o rețea neuromimetică binivelară (nivelul de 
intrare şi nivelul de ieşire). Capacitatea funcțională a modelului consta în realizarea 
discriminării între două impulsuri senzoriale diferite. 

Ulterior, s-a constatat că o asemenea reţea binivelară nu poate calul funcţii 
logice simple ca, de pildă, sau exclusiv (M. Minsky şi S. Papert, 1969). Aceasta a 
făcut ca interesul pentru reţelele neuromimetice să slăbească. Dar, după deceniul 
opt al secolului XX, cercetările au fost relansate, introducându-se o idee nouă, cea 
a procesărilor paralele distribuite (J. L. McClelland şi D.E. Rumelhart II, 1986, 


1988). 

De la reţelele binivelare s-a trecut la cele multinivelare, conexionismul 
devenind neoconexionism. 

Ideea de bază a neoconexionismului constă în aceea că în creier, ca sistem 
cognitiv, informaţia este codată prin valori şi patternuri de activare ale neuronilor 
(unităţi constitutive simple ale reţelei, numite neuromimi)*!. Ca urmare, regulile 
care guvernează funcţionarea acestor rețele nu sunt reguli de manipulare a 
simbolurilor, ci de modificare sau propagare a valorilor de activare. Operatorii care 
intră în alcătuirea algoritmilor de transformare a input-ului în output nu mai 
efectuează funcţii logice, ci ajustări reciproce ale patternurilor de activare dintre 
unităţile reţelei. 

Structura unei reţele conexioniste (neuromimetice) cuprinde următoarele 
verigi: a) o mulţime de unităţi (neuroni formali); 2) o stare de activare; 3) o regulă 
de activare; 4) o funcţie output; 5) un pattern de conexiuni între aceste unităţi; 
6) reguli de învăţare; 7) un mediu în care operează reţeaua (Bechtel Abrahamsen, 
1991). 

1. Unităţile („neuroni formali”) preiau de la neuronii reali (biologici) pro- 
prietăţile activării şi de interconectare (sinapsa). Proprietatea de activare se cu- 
prinde în intervalul —1, +1. Unităţile care recepiează semnalele, convertindu-le în 
valori de activare, poartă denumirea de unităţi input. Cele care transmit răs- 
punsurile în mediul extern al reţelei se numesc unităţi output. Fiind accesate di- 
rect din mediul reţelei, cele două tipuri de unităţi au fost denumite vizibile. 

Unităţile care se intercalează între cele de „intrare” şi cele de „ieşire” se 
numesc ascunse, accesul la ele fiind indirect. Funcţia lor este de a modula valorile 
de activare care se propagă între unităţile vizibile. 

Neuromimii nu sunt interpretabili semantic, adică ei nu desemnează stări de 
lucruri cunoscute. 

Ca urmare, modelele conexioniste sunt considerate semantic-opace, spre 
deosebire de cele simbolice care sunt semantic-transparente. 

Reţelelor neuromimetice li se poate atribui o semnificaţie de către cei care le 
exploatează, dar interpretarea respectivă este exterioară, ea nu este intrinsecă 
reţelei, aceasta nevehiculând simboluri, ci valori de activare. 

În cazul în care o asemenea semnificaţie este atribuită, reţelele se împart în 
două clase principale: 1) localizaţioniste, în care fiecare unitate reprezintă un con- 
cept sau o anumită ipoteză şi 2) reţele distribuite, în care informaţia nu este 
localizată la nivelul unităţilor, ci este distribuită pe interacţiunile dintre unităţi. 
Altfel spus, un concept sau o judecată nu sunt reprezentate de către o singură 
unitate, ci de patternul de conexiuni dintre unităţile reţelei. 

2. Stările de activare. Fiecare unitate a unei reţele neuromimetice posedă o 
anumită disponibilitate de activare la un moment dat, exprimată printr-o anumită 


' În lucrarea noastră “Psihoneurologie” noi am numit asemenea unităţi “neuropsihoni), 
denumire mai relevantă pentru abordarea relaţiei “psihic-creier”. 

valoare (număr). Modul de variere a acestei stări de activare poate fi considerat 
continuu sau discontinuu, în funcţie de scopul urmărit de cel care exploatează 
reţeaua. Cum s-a menţionat deja, de regulă, intervalul de variere este situat între 
[-l, +1], dar pot fi luate oricare alte limite valorice ale lui. La un moment dat, 
unităţile rețelei se pot afla în stări de activare diferite, astfel încât reţeaua 
respectivă apare ca o matrice de valori de activare. 

După încetarea acţiunii input-ului, în unităţile reţelei rămâne un rest de 
activare (post efect), care va influenţa nivelul lor de activare ulterioară. Valoarea 
de activare se deteriorează odată cu trecerea timpului sau cu modificarea 
conexiunilor. Rata descreşterii stării de activare (se numeşte rata degradării (de- 
cay rate) şi se notează cu dr. (Miclea, 1999). 

3. Regula de activare. Aceasta este o funcţie care stabileşte modul în care 
se modifică valoarea de activare a unităţilor dintr-o reţea. Modificarea stării de acti- 
vare (a) se determină pe baza calculului netinput-ului. Acesta reprezintă suma in- 
put-urilor recepționate de o unitate. Input-urile respective sunt ponderate cu valorile 
intensității (tăriei) legăturilor dintre unităţile input (Ui) şi unitatea receptoare (Uj). 
Rezultă că netinput-ul este suma ponderată a valorilor de activare recepționate. 
(Situaţia este asemănătoare şi în cazul reţelelor neuronale reale.) 

Modificarea valorii de activare se realizează prin adăugarea netinput-ului la 
restul de activare. Funcţia de activare are o formă sigmoidă: iniţial, valori mai mici 
ale netinput-ului produc modificări semnificative ale stării de activare a unităţii, ca 
apoi, după depăşirea unui anumit plafon (prag), creşterea netinput-ului să nu mai 
afecteze semnificativ valoarea de activare. 

Stabilirea unor funcţii neliniare între input şi valoarea de activare are o 
deosebită importanţă în optimizarea capacităţii de calcul a modelelor conexioniste. 

4. Funcţia output. Aceasta stabileşte relaţia dintre valoarea de activare a 
unei unităţi şi output-ul pe care-l trimite către alte unităţi din reţea. În cazul cel 
mai simplu, valoarea output-ului este egală cu valoarea stării de activare. 

Se poate stabili un prag al stării de activare sub care valoarea output-ului 
este zero şi deasupra căruia acesta devine egal cu valoarea de activare. 

5. Conexiunile. Unităţile reţelei sunt conectate între ele în sens unidirec- 
țional (de la input spre output) sau biridecţional (de la output la input). În primul 
caz, reţelele se numesc unidimensionale şi ponderea legăturilor se notează cu Wi, 
j, iar în cazul al doilea, ele se numesc interactive şi pe lângă ponderea Wi, j, avem 
şi ponderea W)j, i. | 

În ambele tipuri de reţele, conexiunile pot fi excitatoare sau inhibitoare. 
Primele au ponderi pozitive, cele din urmă — ponderi negative. Raportul dintre 
ponderile pozitive şi cele negative modulează starea de activare şi valoarea 
netinput-ului unei unităţi informaţionale (cognitive). 

În multe reţele conexioniste, unităţile situate la acelaşi nivel funcţionează pe 
baza inhibiţiei laterale: dacă una dintre unităţi este activată (are valoare pozitivă), 
ea inhibă unităţile de la acelaşi nivel (învăţare competitivă). Rețelele neuromi- 

metice posedă proprietatea instruibilităţii. Învăţarea constă tocmai în modificarea 
trăiniciei sau importanţei conexiunilor. Statutul funcţional al unei unităţi este deter- 
minat de volumul şi semnul conexiunilor pe care le are. 

6. Reguli de învăţare. Varicrea tăriei conexiunilor se face pe baza unor 
reguli de învăţare, care, în esenţă, sunt nişte algoritmi sau ecuaţii de modulare a 
ponderilor conexionale. Ele corespund regulilor de manipulare a simbolurilor din 
paradigma simbolică. 

Cele mai cunoscute sunt: regula lui Hebb, regula delta şi regula retropro- 
gramării erorii. 

Regula lui Hebb postulează că ponderea conexiunii dintre două unităţi se 
modifică în funcţie de produsul valorilor lor de activare. În experimentele sale, 
Hebb (1949) a demonstrat că tăria sinapsei dintre doi neuroni creşte dacă, în 
momentul excitării, se află în aceeaşi stare (ambii excitaţi sau ambii inhibaţi) şi 
scade dacă ei se află în stări de activarea diametral opuse. 

Potrivit regulii lui Hebb, într-o reţea, ponderea conexiunii creşte dacă 
ambele unităţi se află într-o stare de acelaşi semn (pozitiv sau negativ) şi scade în 
caz contrar. 

Unii autori introduc şi o altă variabilă, anume rata de învăţare, care ia 
forma unui număr natural cuprins între O şi |. 


Ca urmare, variaţia A a ponderii conexiunii de la unitatea input (i) la uni- 
tatea output (u) este egală cu rata învăţării (Ir) înmulțită cu produsul dintre valoarea 
de activare a unităţii u şi valoarea de activare a unităţii i (Wu, i =1,a,a)). 

Regula delta (Widrow-Hoff) reclamă folosirea discrepanţei dintre output-ul 
dezirabil (du) şi output-ul actual (ou). Modificarea ponderii conexiunii dintre două 
unităţi u şi i se face pe baza formulei: Wu, i = 1, (d.—0,) ai, unde Wu, i — ponderea 
conexiunii ui; Ir — rata învăţării, du — output-ul dezirabil; ou — output-ul actual; ai 
— valoarea de activare a unităţii input. Cu cât diferenţa du-ou („eroarea”) este mai 
mare, cu atât ponderea unei conexiuni va fi mai mare. Dacă du = ou, atunci eroarea 
este nulă, reţeaua a dat un răspuns bun şi ponderea conexiunilor rămâne ne- 
schimbată. 

Regula retroprogramării erorii (delta generalizată) reprezintă extinderea 
regulii delta la reţele multinivelare. Eroarea (du-ou) se propagă în sens invers, de la 
nivelul unităţilor output spre unităţile ascunse şi spre unităţile input. Corespunzător, 
ponderea conexiunilor se modifică în funcţie de ponderea pe care o au la comiterea 
erorii. Acţiunea regulii delta generalizate se realizează după formula: Wu, h = Ir. 
delta au, ah, unde u şi h sunt oricare două unităţi output (u) şi ascunse (h). 

Paşii presupuşi a fi parcurşi în această formulă sunt următorii: 1) calcularea 
ponderii pe care conexiunile dintre h şi u au avut-o în comiterea erorii; 2) modi- 
ficarea tăriei dintre ele în funcţie de contribuţia pe care aceasta a avut-o la apariția 
erorii; 3) repetarea procedurii şi pentru conexiunile dintre unităţile input (i) şi 
unităţile ascunse (h). 

Prin utilizarea regulilor de mai sus, se urmăreşte optimizarea performanţelor 
reţelelor la sarcinile cognitive care li se propun. De exemplu, pe baza lor, se poate 
învăţa o reţea să asocieze cuvinte adecvate pentru o mulţime de obiecte sau să 
manifeste comportamente diferite la stimuli diferiţi (această din urmă posibilitate 
presupunând funcţia de discriminare-identificare). 

O etapă în care se schimbă toate conexiunile dintr-o reţea (evident, ca 
urmare a aplicării regulilor) de învăţare se numeşte epocă. În faza de învăţare, până 
să ajungă la obţinerea soluţiei dorite, o reţea traversează mai multe epoci. Faza de 
învăţare este urmată de faza de testare, în care se evaluează propriu-zis perfor- 
manţele reţelei în raport cu o anumită categorie de sarcini (similare cu cele care au 
servit drept material de învăţare). 

7. Mediul reţelei reprezintă angrenajul sau contextul general în care este ea 
inserată. Ca şi orice reţea neuronală reală, reţeaua formală (artificială) se conec- 
tează cu alte reţele care formează mediul său de fiinţare — funcţionare. Mediul 
exercită asupra reţelei considerate anumite influenţe numite biaşi (engl. bias). 
Influențele mediului sunt valori fixe, independente de dinamica activărilor din 
cadrul reţelei şi adesea ele sporesc performanţele reţelei (M. Miclea, 1999, p. 
46-51). 


Capitolul XI 


PRINCIPII DE ORGANIZARE FUNCȚIONALĂ 
A CREIERULUI UMAN 


La baza organizării funcţionale a creierului stau anumite principii, care-i 
conferă şi-i asigură statutul său de sistem informaţional logico-computaţional, 
capabil să efectueze complexa gamă a operaţiilor pe care le implică discriminarea 
şi recunoaşterea stimulilor, conceptualizarea (categorizarea), rezolvarea probleme- 
lor, elaborarea şi adoptarea deciziilor, corelarea semnificației factorilor externi cu 
stările proprii de necesitate ale individului, planificarea şi programarea acţiunilor, 
reglarea optimă a comportamentului. Esenţiale, din acest punct de vedere, trebuie 
considerate următoarele: 

1. principiul adaptării reciproce între funcţie şi structură; 

. principiul semnalizării şi substituţiei designative; 
. principiul diferenţierii şi specializării; 

. principiul integrării ierarhice; 

. principiul instruibilităţii; 

. principiul corticalizării; 

. principiul frontalizării; 

. principiul autoreglării. 

Fiecare din aceste principii ne ajută să dezvăluim şi să înţelegem o anumită 
latură a modului de funcţionare a creierului în calitatea lui de organ (mecanism) al 
psihicului. 


O ANU BWIN 


1. PRINCIPIUL. ADAPTĂRII RECIPROCE 
ÎNTRE FUNCȚIE ŞI STRUCTURĂ 


Principiul adaptării reciproce între funcţie şi structură înscrie creierul în 
logica evoluţiei biologice generale, evidențiind faptul că apariţia sa ca structură 
nouă a materiei vii s-a datorat necesităţii realizării unui nou mod de relaţionare a 
organismului animal cu mediul, pe care-l numim psihic. 

Specificul modului psihic de relaţionare cu mediul rezidă în aceea că actele 
comportamentale sunt mediate şi reglate de modele informaţionale interne atât ale 
organismului însuşi, cât şi ale stimulilor şi condiţiilor externe. Realizarea unor ase- 
menea modele reclamă structuri adecvate care se vor constitui în cursul evoluţiei 
organismelor animale şi vor fi reprezentate de sistemul nervos. 

Între funcţionalitatea psihică şi structura neuronală se stabileşte astfel o 
relație congenetică, de interdependenţă şi intercondiţionare reciprocă: forma psi- 
hică de relaţionare cu mediul, potrivit principiului general al biologiei care postu- 
lează că funcţia creează organul, a impus apariţia structurii neuronale ca mecanism 
adecvat pentru îndeplinirea unei asemenea forme de relaţionare, iar constituirea 
structurii neuronale a făcut posibilă realizarea efectivă a psihicului ca modalitate şi 
capacitate superioară de adaptare. În filogeneză se constată existența unui para- 
lelism legic între nivelul de dezvoltare-organizare a sistemului nervos şi gradul de 
complexitate şi eficienţă adaptativă al funcţiilor psihice şi comportamentelor medi- 
ate de ele. Dezvoltarea sistemului nervos s-a produs filogenetic în însuşi cursul 
funcţionării sale sub influenţa permanentă a stimulilor şi solicitărilor externe de 
complexitate crescândă. În ontogeneză, creierul uman îşi desăvârşeşte organizarea 
internă tot în cursul funcţionării, prin procesarea fluxurilor informaţionale generate 
de modificările de stare ale propriului organism şi de situaţiile externe, reprezentate 
nu numai de simplii stimuli fizici (sunete, lumini, obiecte, plante, animale, per- 
soane umane €tc.), ci şi de sarcini cu caracter practic concret şi cognitiv. În 
„interacţiunea cu obiectele concrete se elaborează schemele funcţionale ale per- 
cepţiei, în contact şi interacţiune cu sarcini de descompunere, asamblare, compa- 
raţie, clasificare, substituție, calcul, inferenţă etc. se elaborează schemele operatorii 
şi reţelele logice care reprezintă mecanismele gândirii. 

Organizarea funcţională actuală a creierului uman este cea pe care o reclamă 
şi presupune nivelul actual al dezvoltării psihicului uman, în condiţiile mediului 
socio-cultural actual. 

În principiu, din punct de vedere anatomic şi histologic, evoluţia creierului 
se consideră încheiată odată cu apariţia lui homo sapiens, dar din punct de vedere 
funcţional el a rămas deschis la perfecţionare, la creşterea capacităţii de procesare a 
informaţiilor, de rezolvare a problemelor şi de creaţie. Se poate presupune că, deşi 
structurile anatomice ale creierului rămân aceleaşi în decursul istoriei omenirii, 
proprietăţile şi capacităţile lor funcţionale se dezvoltă continuu sub impactul fac- 
torilor şi solicitărilor socio-culturale care s-au diversificat şi au sporit în perma- 
nenţă în complexitate. Astfel, creierul omului contemporan se situează, din punct 
de vedere funcţional, la un nivel mai înalt decât creierul omului primitiv. Aceasta 
îşi găseşte expresia şi în faptul că aproape 80% din numărul total al savanților din 
toate timpurile se concentrează în secolul al XX-lea. De asemenea, se constată şi o 
curbă ascendentă a Q.L. (quotientul inteligenţei generale) în succesiunea genera- 
țiilor, ceea ce reflectă creşterea potenţialului funcţional bazal înnăscut al creierului. 

2. PRINCIPIUL DIFERENȚŢIERII ŞI SPECIALIZĂRII 


Principiul diferenţierii şi specializării evidenţiază faptul că creierul nu este o 
masă omogenă din punct de vedere structural şi echipotenţială sub raport funcţio- 
nal. Dimpotrivă, în cursul evoluţiei filogenetice, s-a impus şi s-a afirmat ca o 
legitate obiectivă diferenţierea structurală şi specializarea funcţională a elementelor 
componente. Sistemul nervos şi reţeaua blocurilor receptoare conexe prezintă o 
alcătuire celulară eterogenă, diversificată: tipuri diferite de neuroni şi de elemente 
sensibile (neuroni unipolari, neuroni bipolari, neuroni multipolari, după configu- 
raţia terminaţiilor; apoi, neuroni granulari, neuroni stelaţi, neuroni piramidali, după 
forma somei; la rândul lor, celulele sensibile-receptoare diferă din punct de vedere 
morfoanatomic de la un analizator la altul: receptorii vizuali sunt diferiţi de cei 
auditivi; cei olfactivi diferă de cei gustativi etc.). 

Diferenţierea structurală în interiorul sistemului nervos a fost determinată de 
necesitatea perfecţionării funcţionale prin specializare. Astfel, dacă ne referim la 
scoarța cerebrală, formațiunea cea mai complexă a creierului uman, se poate ob- 
serva că neuronii granulari (rotunzi şi ovali) s-au specializat în procesarea primară 
(senzorială) a informaţiei, ei constituind substratul material al codurilor secvenţial- 
unidimensionale (corespunzătoare senzaţiilor); neuronii stelaţi şi piramidali de talie 
mijlocie s-au specializat în procesarea secundară a informaţiei, constituind sub- 
stratul material al codurilor complexe de tip imagistice şi conceptual-abstract; în 
fine, neuronii piramidali, de talie mare, giganţi, s-au specializat în integrarea 
schemelor şi patternurilor motorii. 

În ceea ce priveşte statutul specializării, constatăm că, cea a formațiunilor 
subcorticale este integral determinată genetic, fiind înnăscută: funcţiile biologice, 
ca, de pildă, circulaţia, respiraţia, digestia, excreţia etc. - se leagă consta şi 
invariabil de anumiţi centri nervoși; de asemenea, o mare parte a componentelor 
vieţii psihice inconştiente (instinctele, trebuinţele primare etc.) se leagă de forma- 
ţiuni subcorticale bine stabilite; în schimb, specializarea scoarţei cerebrale este în 
parte înnăscută, în parte dobândită în ontogeneză. Cea înnăscută: se referă la 
funcţiile senzoriale primare şi la cele motorii, ambele categorii având prin însuşi 
programul genetic al speciei o „localizare“ „în zone precis circumscrise topografic“, 
care sunt aceleaşi la toţi oamenii. (De exemplu, la toţi oamenii funcţia văzului se 
leagă de aria 17 Brodmann din lobii occipitali.) Specializarea dobândită se referă la 
funcţiile psihice superioare, complexe - gândirea, memoria semantică, planificarea, 
limbajul, autoreglarea comportamentelor profesionale şi sociale etc. Mecanismele 
acestor „funcţii“ nu sunt date de la naştere, ci se elaborează treptat în cursul vieţii 
individului prin învăţare. Configuraţia acestor mecanisme şi gradul lor de elaborare 
diferă semnificativ de la un individ la altul. Datele experimentale arată că registrul 
diferenţelor interindividuale este mult mai întins în cazul specializării dobândite, 
decât în cazul specializării înnăscute. 

Specializarea în interiorul sistemului nervos, al creierului a permis: a) diver- 
sificarea şi individualizarea funcţiilor psihice şi, implicit, a comportamentelor şi ac- 
tivităţilor adaptative; b) creşterea fineţei şi preciziei procesării informaţiei; c) spo- 
rirea capacităţii combinatorice şi a flexibilităţii în abordarea şi rezolvarea pro- 
biemelor. 

Potrivit principiului specializării, fiecare funcţie psihică presupune şi dis- 
pune de un mecanism propriu, cu individualitate anatomică şi configuraţional- 
conexională distinctă, a cărui identificare este un obiectiv central al neuropsi- 
hologiei. 

Spre deosebire de mecanismul unei funcţii biologice care are o organizare 
mononivelară, fiind reprezentat printr-un singur centru nervos (exemplu, centrul 
respirației situat în bulbul rahidian), mecanismul funcţiei psihice are o organizare 
multinivelară, ierarhică, în alcătuirea lui intrând structuri situate la diferite niveluri 
ale nevraxului (exemplu, mecanismul senzaţiilor vizuale - de lumină sau de culoare 
- include: structuri neuronale periferice - celulele bipolare şi celulele multipolare, 
structuri neuronale subcorticale, situate în corpii geniculaţi externi din talamus, şi 
structuri corticale, reprezentate de aria 17 Brodmann din lobii occipitali). O altă 
particularitate importantă a mecanismelor proprii funcţiilor psihice constă în 
combinarea, în cadrul lor, a procesărilor seriale cu cele paralele, a codificării 
analogice cu cea discretă, ceea ce le conferă o mare rezistenţă la perturbații şi o 
mare fiabilitate. În funcţionarea lor ca „sisteme computaţionale“ se aplică integral 
legea lui von Neumann, potrivit căreia, cu cât numărul transformărilor (operaţiilor) 
implicate într-un proces este mai mare, cu atât ponderea şi importanţa unei operaţii 
singulare oarecare în determinarea rezultatului final sunt mai insignifiante. Ca 
urmare, în pofida producerii anumitor erori secvențiale, funcţia psihică integrală 
continuă să se menţină în limitele normalităţii, datorită capacităţii de corecție a 
mecanismului său neuronal, favorizată de procesarea paralelă a fluxurilor de 
informaţie. 

În interiorul mecanismelor funcţiilor psihice are loc, de asemenea, o spe- 
cializare, diferite componente (structuri) care intră în alcătuirea lor realizând verigi 
şi operaţii diferite. Astfel, o funcţie psihică pune în evidenţă întotdeauna o 
arhitectură internă complexă, ea fiind, în ultimă instanţă, rezultatul unei integrări 
emergente a unor operaţii particulare de procesare sau calcul informaţional efec- 
tuate de structuri situate la niveluri diferite, pe verticală, şi în zone diferite, pe 
orizontală. 


3. PRINCIPIUL IERARHIZĂRII ŞI INTEGRĂRII SISTEMICE 


Principiul ierarhizării şi integrării sistemice exprimă o legitate opusă celei 
preconizate de principiul diferenţierii şi specializării. Astfel, dacă diferenţierea ŞI 
specializarea au acţionat în direcţia delimitării, individualizării şi autonomizării 

structurilor şi formațiunilor neuronale, ierarhizarea şi integrarea sistemică au 
acţionat în direcţia stabilirii de legături şi interacțiuni între ele, prevenind abso- 
lutizarea fărâmiţării şi izolării, transformarea creierului şi, implicit, a vieţii psihice, 
într-un simplu conglomerat de „elemente“ în sine independente. 

lerarhizarea reflectă modul de organizare pe verticală a SNC. Ea presupune 
stabilirea unor raporturi de subordonare a segmentelor inferioare celor superioare şi 
creşterea succesivă a complexităţii operaţiilor de prelucrare a informaţiei, a actelor 
reflexe (psihocomportamentale) de la un nivel inferior la altul superior. 

Ca principale niveluri ale organizării structural-funcţionale ale SNC pot fi 
menţionate următoarele: 

1. nivelul medular; 2. nivelul trunchiului cerebral; 3. nivelul cerebelos (cereie- 
rul mic); 4. nivelul diencefalic (formațiunile talamice şi hipotalamice); 5. nivelul 
nucleilor bazali; 6. nivelul limbic (formațiunile sistemului limbic); 7. nivelul corti- 
cal (neocortical). 

Între toate aceste niveluri ierarhice se realizează o legătură în dublu sens: as- 
cendent, de la nivelurile inferioare spre cele superioare, şi descendent, de la 
nivelurile superioare spre cele inferioare. În plan funcţional, nivelurile superioare 
coordonează şi controlează activitatea celor inferioare. Nivelul ierarhic cel mai înalt 
- neocortexul - devine mecanism central (supraordonat) de comandă-control în 
raport cu toate celelalte niveluri. 

În interiorul acestei scheme ierarhice, circulaţia informaţiei se realizează 
după două reguli principale: regula convergenţei şi regula divergenţei. Prima 
postulează că, transmiţându-se de jos în sus, fluxul informaţional suferă succesiv 
un proces de filtrare şi comprimare, reţinându-se la nivelul inferior dat, ele- 
mentele nesemnificative sau de importanţă locală şi expediindu-se nivelului supe- 
rior cele esenţiale cu semnificaţie adaptativ-reglatorie generală. Astfel, din volumul 
uriaş de informaţie captat de receptorii periferici, la nivelul scoarței cerebrale, la un 
moment dat, ajunge doar o mică parte, restul fiind reţinut la nivelurile subiacente. 

Dar nici semnalele care ajung la scoarță nu au acelaşi „statut“: multe nu se 
integrează în structuri informaţionale specifice (respectiv în „produse“ psihice 
propriu-zise“), ci acţionează ca factor de activare energetică nespecifică. Chiar de 
la nivelul trunchiului cerebral, căile senzoriale ascendente se divid în două grupe 
principale: a) căi specifice, care intră în alcătuirea sistemelor analizatorilor, trans- 
miţând informaţia în zonele de proiecţie corespunzătoare, unde se transformă în 
conţinuturi ale senzaţiilor şi percepţiilor;, b) căi nespecifice, alcătuind sistemul 
reticulat activator ascendent (SRAA), care nu transmit semnalele la o adresă 
anume, ca cele specifice, ci le distribuie difuz pe suprafaţa întregii scoarțe cere- 
brale. Efectul acestora se concretizează într-o stare de activare globală şi apoi 
locală a scoarței, optimizând condiţiile fiziologice de fond, necesare integrării 
informaţiei în entităţi psihice specifice - cognitive, motivaţionale, afective. 

Potrivit regulii divergenţei, transmiţându-se de sus în jos, de la nivelul 
scoarţei cerebrale spre segmentele subcorticale apropiate şi îndepărtate, fluxul in- 

Fig. 108. Schema ilustrării Legii convergenţei — divergenţei. 


principiului diferenţierii şi specializării, 
izolarea componentelor în interiorul vie 


extern. Ar fi 


formaţional este supus succesiv 
unor operaţii de detaliere, îmbo- 
găţindu-se cu elemente şi date noi 
la fiecare nivel inferior la care 
ajunge, asigurându-se corelarea co- 
menzilor „centrale” cu cele „lo- 
cale". Fiecare „mecanism local” se 
integrează astfel în contextul me- 
canismului „reglării globale” a 
sistemului organismului şi perso- 
nalităţii: rezolvarea unei sarcini 
„locale” de reglare se înscrie ca 
moment sau verigă în procesul 
specific de rezolvare a sarcinii de 
reglare generală,  supraordonată 
(fig. 108). 

lerarhizarea este în mod 
logic dublată de integrare. Prin 
integrare se înţelege procesul de 
articulare şi asimilare a unor en- 
tităţi (elemente) iniţial distincte 
într-un întreg (sistem) supraordo- 
nat cu identitate şi proprietăţi 
calitative noi, ireductibile la simpla 
sumă a proprietăţilor părţilor com- 
ponente. 

În funcţionarea creierului, 
principiul integrării vine să limi- 
teze şi să contrabalanseze acţiunea 


prevenind astfel fărâmițarea excesivă şi 
ţii psihice şi în sfera comportamentului 
fost, desigur, slab eficientă, sub aspect adaptativ, o organizare psiho- 


comportamentală dezarticulată, în care fiecare entitate Şi-ar menţine în toate 
situaţiile autonomia şi independenţa, neinteracţionând şi nearticulându-se în nici un 


moment şi în nici un fel cu celelalte. Nu ar fi 
sumativă după legile asemănării, 


mulate de asociaţionism. 


fost suficientă nici gruparea simplu 


contrastului şi contiguităţii spaţio-temporale for- 


Trecerea de la rezolvarea unor sarcini mai simple (exemplu - diferenţierea 


sunetelor după frecvenţă sau înălţime 


confecţionarea unui obiect, 


) la rezolvarea altora complexe (exemplu, 
ierarhizarea noţiunilor, elaborarea raţionamentelor, 


demonstrarea unor teoreme, descoperirea şi formularea legilor etc.) reclamă nu 
doar creşterea numărului „elementelor“ psihice interne (al senzaţiilor), dar ŞI 

integrarea lor în structuri noi, calitativ superioare, ireductibile la o simplă sumă 
aritmetică sau la un conglomerat. 

Meritul de a fi pus în evidenţă existenţa şi specificul emergent al întregului 
(structurii) revine, desigur, gestaltismului, dar interpretarea pe care acesta i-a dat-o 
se înscrie metodologic în spiritul paradigmei unilateral-absolutizante  („ori-ori“, 
„sau-sau“) în care s-a înscris şi asociaţionismul. 

Problema raportului parte-întreg, care este, într-adevăr, o problemă episte- 
mologică de importanţă majoră, fiecare din cele două şcoli a „rezolvat-o“ în 
manieră unilateral-absolutizantă, potrivit schemei: ori partea, ori întregul. Aso- 
ciaţionismul a absolutizat partea (senzaţia), iar gestaltismul - întregul. Ca urmare, 
asociaţionismul a reprezentat edificiul vieţii psihice ca pe un conglomerat, 
interiorul căruia părţile îşi păstrează identitatea şi autonomia, deosebirile între 
percepţie şi gândire, de pildă, fiind doar de ordin cantitativ, iar gestaltismul a 
conceput acest edificiu ca pe un ansamblu de structuri imanente, în care părţile 
apar doar ca produs al activităţii noastre mentale de analiză-disociere, fără a avea 
însă un statut ontologic propriu. 

Referindu-se la acest aspect, marele psiholog elveţian J. Piaget sublinia că 
gestaltismul ne-a oferit „structuri lipsite de geneză“, pictrificate şi invariante, ceea 
ce constituie o serioasă eroare metodologică (şi drept răspuns la această eroare, 
Piaget a propus şi elaborat structuralismul genetic.) 

În psihologia contemporană, problema raportului parte-întreg se abordează 
de pe poziţiile paradigmei interacţionist-sistemice, după schema „şi-şi“, şi partea 
şi întregul (sistemul). Sistemul, respectiv întregul, se defineşte ca un ansamblu de 
elemente (părţi) aflate în interacţiune nonîntâmplătoare, mai mult sau mai puţin 
legică şi stabilă. Delimitarea dintre element (parte) şi sistem (întreg) are un caracter 
relativ, poziţiile celor doi termeni fiind interşanjabile: ceea ce în momentul şi 
contextul dat este parte, în alt moment şi în alt context devine sistem şi, invers, 
ceea ce în momentul şi în contextul dat este sistem, în alt moment şi în alt context 
devine parte (element). 

Funcționarea creierului reflectă perfect jocul dialectic parte-întreg, întreg- 
parte; principiul diferenţierii şi specializării pune în evidenţă părţile (eterogeni- 
tatea), în vreme ce principiul integrării scoate în prim plan întregul (unitatea). 

La nivelul creierului, integrarea se realizează în două forme Dnelpas: 
integrarea pe verticală şi integrarea pe orizontală. 

Integrarea pe verticală rezidă în aceea că rezultatele activităţii nivelurilor 
ierarhic inferioare ale nevraxului devin elemente de procesare (analiză-sinteză- 
evaluare) pentru nivelurile superioare. Astfel, mergând de jos în sus se va realiza 
un „produs“ din ce în ce mai complex, mai adecvat şi mai apropiat de o entitate 
psihică specifică de natură conştientă. (Până a ajunge la nivelul cortical, integrările 
care se realizează la instanţele inferioare sunt de esenţă eminamente fiziologică sau 
se includ în sfera inconştientului). Foarte elocvent, integrarea pe verticală se 
evidenţiază în organizarea sistemului cognitiv. În cadrul lui, se delimitează mai 

multe niveluri ierarhice: nivelul sen- 
Nivelul integrării zaţiilor (modele informaţionale unidimen- 
concepiuale sionale, corespunzând însuşirilor singulare 

E ale stimulilor modali specifici); nivelul 
| percepțiilor (monomodale şi plurimodale, 
— = modele informaţionale corespunzând sti- 
mulilor complecşi, obiectelor, configu- 
raţiilor spaţiale, structurilor muzicale, 
structurilor verbale, organismelor vegetale 
şi animale, proliturilor umane etc.); 

4 nivelul reprezentărilor (modele informa- 
= ţionale de grade diferite de generalitate şi 
relevanţă activabile în absenţa referen- 


Nivelul integrării 
reprezentaționale 


Nivelul integrării ţialului); nivelul noţiunilor (modele infor- 
perceptive plurimodale maţionale codificate verbal sau alfa- 
A numeric, cu grade diferite de generalitate 


şi abstractizare care include determinaţii 
sau note esenţiale şi stabile ale realităţii 
Nivelul integrării (fig. 109). 

perceptive monomodale Sensul desfăşurării acţiunii princi- 
piului integrării este întotdeauna ascen- 
dent, de la parte la întreg, de la simplu la 
complex, de la inferior la superior, supra- 
ordonat. 

Deoarece creierul posedă capaci- 
tatea de a stoca şi utiliza informaţia prelu- 
crată anterior, în activitatea sa reflexă 
Fig. 109. Schema integrării ierarhice a fluxurilor Viitoare, produsele integrative finale, aşa 
informaţionale în cadrul scoarței cerebrale la om. cum se desprind ele la „leşirea“ nivelului 

ierarhic terminal, vor exercita o influenţă 
semnificativă asupra desfăşurării integrărilor ulterioare nu numai la nivelul superior 
(terminal) dat, ci şi la nivelurile inferioare. Ca urmare, integrarea pe verticală 
dobândeşte un caracter dinamic, evolutiv, perfectibil. Această dinamică în plan 
funcţional reflectă şi traiectoria procesului de maturizare în plan structural a dife- 
ritelor segmente ale SNC: primele care se maturizează sunt segmentele inferioare - 
măduva şi trunchiul cerebral - iar ultimul - segmentul cortical. 

Integrarea pe orizontală constă în corelarea şi combinarea într-o structură 
unitară a rezultatului activităţii diferitelor zone şi reţele neuronale dispuse la acelaşi 
nivel ierarhic. În concordanţă cu principiul specializării, la fiecare nivel ierarhic al 
SNC se constituie „unităţi funcţionale“ cu roluri diferite, realizând procesarea unor 
parametri diferiţi ai stimulilor de la „intrare“. La „leşirea“ nivelului ierarhic 
respectiv, potrivit principiului integrării, aceste „coduri“ secvențiale trebuie 


Stimuli externi 

unificate într-un cod supraordonat care va reprezenta produsul final al activităţii 
nivelului respectiv (fig. 110). 

Fig. 110. Schema integrării pe orizontală a unităţilor informaţionale 


Calitatea şi complexitatea produsului obţinut la finele unei integrări pe 
orizontală depinde şi de nivelul ierarhic la care se află structura neuronală dată. 

Gradul cel mai înalt de complexitate îl va avea integrarea pe orizontală 
realizată la nivelul scoarţei cerebrale, îndeosebi integrarea realizată în cadrul 
zonelor asociative de ordinul III şi IV, cărora, în creierul uman, le revin aproape 
2/3 din suprafaţa generală a neocortexului. 

Graţie integrării pe orizontală de tip cortical, devin posibile: a) articularea 
într-un sistem unitar coerent şi finalist a funcţiilor şi proceselor psihice-particulare 
(cognitive, afective, motivaţionale, volitive etc.), b) legarea într-o schemă logică 
stabilă a verigilor constitutive ale activităţii (motivul-scopul-mijlocul-feedback-ul- 
feedbefore-ul); c) ordonarea planurilor activităţii după urgenţă (imediate şi de 
viitor) şi sferă (particulare şi generale): d) corelarea strategiilor algoritmice cu cele 
euristice, a celor analitice cu cele sintetice; e) coerenţa succesiunii operaţiilor 
mentale interne şi a mişcărilor instrumentale externe în rezolvarea sarcinilor şi 
atingerea scopurilor. 

În lumina celor de mai sus se poate conchide că principiul ierarhizării şi 
integrării satisface, în planul evoluţiei filo- şi ontogenetice a SNC, atât cerința 
creşterii complexităţii, cât şi pe cea a creşterii unităţii (în diversitate). 


440 TRATAT DE NEUROPSIHOLOGIE 


4. PRINCIPIUL COMUTĂRII 


Principiul comutării a fost impus în organizarea funcţională a creierului de 
doi factori: a) diversificarea şi creşterea numărului verigilor de „intrare“ şi „ieşire 
ale sistemului organismului şi b) legea exclusivităţii, potrivit căreia, organismul nu 
poate efectua în acelaşi timp două comportamente adaptative diferite, ca răspuns la 
două situaţii-stimul diferite, ci numai un singur comportament în raport cu o 
singură situaţie-stimul. 

Faptul că dispunem de mai multe canale senzoriale face posibil ca, la un 
moment dat de timp, asupra noastră să acţioneze mai mulţi stimuli, fiecare putând 
reclama o reacţie de răspuns distinctă. Cum, potrivit legii exclusivităţii, nu se poate 
ca în acelaşi timp să dăm mai multe răspunsuri, apare obligatoriu necesitatea unui 
mecanism de selecţie care să permită finalizarea răspunsului la un singur stimul şi 
blocarea sau amânarea răspunsurilor la ceilalţi stimuli. Acelaşi lucru este valabil şi 
pentru veriga de „ieşire“ (execuţie), existând mai multe variante (patternuri) de 
răspuns. Dacă n-ar exista un mecanism de selecţie, aceste variante ar intra în 
competiţie una cu alta şi s-ar obstrucţiona reciproc, paralizând practic capacitatea de 
răspuns. 

Principiul comutării a acţionat tocmai în direcţia creării unor operatori 
logici de comparare- selecţie şi a unor mecanisme de comutare. Constituirea aces- 
tora s-a produs concomitent cu diversificarea structurilor senzoriale şi motorii ale 
SNC. Ele se vor delimita sub forma unor noduri-releu care se vor interpune între 
canalele senzoriale (la „intrare“*), între verigile de „ieşire“ (schemele de răspuns), 
între verigile de „intrare“ şi cele de „ieşire“, mediind legătura dintre stimul şi 
răspuns: S—K-—R, unde S reprezintă stimulul, K - operatorul de comutare (me- 
diere), R - răspunsul. 

Pentru a se asigura o legătură adecvată între stimul şi schema de răspuns, 
este necesar ca nodurile-releu să se insereze la diferite niveluri între sistemele sen- 
zoriale şi la diferite niveluri ale sistemelor motorii (fig. 111). La ele trebuie să 
parvină informaţia de la fiecare organ de simţ (fiind deci polisenzoriale) şi de la 
fiecare centru de comandă motorie (fiind deci poliefectorii). 

La rândul lor, ele trebuie să poată expedia comenzi către toate structurile de 
integrare senzorială şi motorie, pentru a realiza astfel facilitarea-accelerarea şi 
frânarea-blocarea selectivă şi succesivă a verigilor de „intrare“ (recepţie) şi. de 
„ieşire“ (execuţie). 

În acelaşi timp, mecanismul de comutare face posibilă punerea în legătură 
controlabilă a oricărei verigi de „intrare“ (canal senzorial) cu oricare verigă de 
„ieşire“ (pattern de răspuns). 

Mecanismul de comutare se individualizează astfel ca o componentă esen- 
țială a organizării funcţionale a creierului. Datorită lui, devine posibilă coordona- 
rea dinamică a secvenţelor într-o structură unitară, trecerea de la un tip de răspuns 
la altul, în concordanţă cu semnificaţia stimulilor, cu stările de motivaţie şi cu 

scopurile urmăriie, stoparea unui 
răspuns neadecvat, eronat şi ale- 
gerea altuia corect sau mai eficient. 
În plan psihic, mecanismelor 
comutative le corespund schemele 
i“ logico-operaţionale ale procesului 
eat iile E i A de decizie care stă la baza plani- 
i ficării activităţii prin: a) proce- 
sarea informaţiilor de la surse di- 
ferite; b) elaborarea variantelor 
posibile; c) stabilirea criteriilor de 
optimalitate şi a preţurilor de cost 
pentru fiecare variantă: d) compa- 
rarea variantelor; e) alegerea va- 
riantei considerate optimă. 
| Afectarea funcţionării meca- 
| . nismului de comutare duce la tul- 
pi ie et burări serioase în desfăşurarea 
Ea mi comportamentului, concretizate în 
îi Ra : imposibilitatea de efectuare a ale- 
gerii în cazul situaţiilor concurente, 
Fig. 111. Schema principiului comutării în blocaje ideaţionale şi motorii, în 
a, a, a, — neuroni senzoriali specifici de ordinul | perseveraţii şi fixaţii, în trecerea 
b,, b,, b, — neuroni senzoriali specifici de ordinul II haotică, nejustificată obiectiv, de la 
Cc, GC Cc, — neuroni senzoriali specifici de ordinul III o acţiune la alta. 
d, d, d, — zone corticale de proiecţie 


Nivel cortical 
de integrare 
senzorială 


Nivel subcortical 
de integrare 
senzorială 

5. PRINCIPIUL REFLEXULUI 


Principiul reflexului exprimă însăşi natura activităţii creierului. El postulează 
că unitatea funcţională de bază a lui este actul reflex. În prezent, acesta se 
înţelege ca interacţiune circulară între trei verigi principale: 

a) veriga aferentă (recepţionarea stimulului din afară, prelucrarea infor- 
maţiei despre proprietăţile şi semnificaţia lui: b) veriga eferentă (elaborarea 
comenzii de răspuns, transmiterea ei la un organ efector - un muşchi sau o glandă): 
c) veriga conexiunii inverse (prelucrarea informaţiei despre răspuns şi emiterea 
unor comenzi de corecție). Întregul mod de funcţionare a creierului este reflex: 
creierul primeşte stimuli din mediul intern şi extern al organismului prin inter- 
mediul receptorilor specializaţi, îi analizează şi-i evaluează şi, pe această bază, 
emite comenzi de răspuns; prelucrează informaţia despre efectul adaptativ al 
răspunsurilor şi elaborează comenzi de corecție. 

Spre deosebire de concepţia anatomist-fixistă, proprie neurofiziologiei cla- 
sice, care fie că deriva actul reflex din structura celulară în sine a SNC, fie că îl 
ataşa din afară la o structură neuronală în sine statică (inertă), teoria contemporană 
pune la baza oricărui reflex relaţia de interacţiune şi comunicare dintre organism 
(respectiv, creier) şi mediu. Filogenetic, numai în cadrul acestei interacțiuni se 
formează şi evoluează structurile neuronale, iar, ontogenetic, numai în cadrul 
acestei interacțiuni se funcţionalizează structurile neuronale date la naştere. 

Reflexul trebuie privit ca entitate evolutivă, a cărei organizare se perfec- 
ţionează continuu, atât în filo-, cât şi în ontogeneză. În interiorul organizării 
reflexe, cu fiecare nou stadiu evolutiv, se produc diversificări, diferențieri şi 
specializări din ce în ce mai fine, concomitent cu creşterea coeficientului de 
complexitate. Aici diversificarea şi complexitatea se realizează în sfera reflexelor 
dobândite, condiţionate, atât a celor de tip pavlovian (în care întărirea se admi- 
nistrează reacției finale), cât şi a celor de tip skinnerian (în care se întăresc reacţiile 
intermediare sau instrumentale). În creierul uman, pe lângă actele reflexe care se 
formează la acţiunea stimulilor fizici direcţi (luminoşi, sonori, mecanici, chimici 
etc.), o pondere deosebită o dobândesc cele elaborate la stimulii verbali. Acestea 
alcătuiesc scheletul şi mecanismul nemijlocit al proceselor psihice superioare, cum 
sunt percepţia verbalizată, reprezentarea verbalizată, imaginaţia verbalizată, gândi- 
rea verbalizată. 

Noţiunea actuală de reflex integrează într-o unitate dialectică fiziologicul şi 
psihologicul. Fiziologicul este reprezentat de caracteristicile şi interacţiunea exci- 
taţiei şi inhibiţiei, de neuromediatori şi neurotransmiţători (acetilcolina, colineste- 
raza, dopamina, serotonina, norepinefrina etc.), de lanţurile de aminoacizi (ADN, 
RNA); psihologicul este reprezentat de conţinuturi informaţionale de natură Cog- 
nitivă (modele interne ale obiectelor şi fenomenelor externe), motivaţională, 
afectivă şi de derivatele lor - atitudini, convingeri, alte dimensiuni ale profilului 
personalităţii. 

Prin însăşi geneza sa, psihicul este de natură reflexă, el apărând şi dez- 
voltându-se pa baza comunicării şi interacțiunii sistemului nervos cu stimulii 
externi. Activitatea reflexă s-a diferențiat în două sfere distincte; activitatea ner- 
voasă inferioară, în care se includ actele reflexe legate de acţiunea stimulilor 
generaţi de mediul intern al organismului şi este destinată reglării funcţionării 
viscerelor şi realizării proceselor vegetative, şi activitatea nervoasă superioară, 
care cuprinde actele reflexe (necondiționate şi condiţionate) legate de acţiunea 
stimulilor externi şi destinate reglării raporturilor organismului ca „tot“ cu mediul. 
Ponderea laturii psihice este mai mare în structura activităţii nervoase superioare, 
decât în cea a activităţii nervoase inferioare, iar în cadrul activităţii nervoase 
superioare individualitatea componentei psihice este mai pregnant exprimată în 
actele reflexe condiţionate decât în cele necondiționate. 

În reflexele necondiționate vegetative care se realizează pe fondul stării de 
comă de gradul III când este abolită şi viaţa psihică inconştientă, rămâne exclusiv 

latura fiziologică, legătura dintre veriga aferentă şi cea eferentă făcându-se direct, 
fără medierea nici unei componente psihice - nici cognitive, nici motivaţionale, 
nici afective, nici volitive. Aceasta înseamnă că realizarea laturii psihice a 
activității reflexe reclamă un nivel mai înalt de activare generală, de fond, a 
creierului decât realizarea laturii fiziologice. 

Realizându-se ca dimensiune a activităţii reflexe, psihicul nu se identifică şi 
nu se reduce la ansamblul transformărilor şi proceselor fiziologice prin simplul fapt 
că „materia primă“ din care se construieşte el se ia din afara creierului, ea fiind 
reprezentată de fluxurile energetico-informaţionale captate prin receptori specia- 
lizaţi din mediul intern şi extern al organismului. Ignorarea acestui fapt, esenţial 
din punct de vedere metodologic, este, în opinia noastră, cauza marilor divergențe 
şi soluţii discutabile în problema raportului psihic-creier, psihologic-fiziologic. Este 
suficient de amintit câteva din aceste soluţii: dualismul paralelist care afirma 
independenţa psihicului de stările şi procesele fiziologice ale creierului (Penfield, 
1967; Fodor, 1975); dualismul epifenomenalist, care consideră că psihicul este 
un epifenomen care însoţeşte ca un „dublet gratuit“ procesele cerebrale; conştiinţa 
este socotită ca o producţie colaterală lipsită de orice putere (T. Huxley, 1992); 
dualismul interacţionist potrivit căruia, psihicul şi creierul sunt entităţi inde- 
pendente, situate în lumi şi universuri diferite, distincte chiar din punctul de vedere 
al naturii lor, dar aflate totuşi în interdependenţă, dar această interdependenţă 
rămâne una între două entităţi exterioare una celeilalte, fiecare avându-şi propria 
existenţă de sine (J.C. Eccles, 1977, 1978); monismul materialist extrem sau 
eliminativ, care respinge orice identitate de tip a fenomenelor psihice, acestea fiind 
reduse integral la procesele fiziologice, biochimice şi biofizice ale creierului, 
identificate cu acestea (P. Changeux, 1983, 192, J.E. Bogen, 1986); monismul 
neutral, în lumina căruia, fiziologicul (fizicul) şi mintalul reprezintă două moduri 
distincte de realizare a unei structuri fundamentale, care nu este nici fiziologică/ 
fizică), nici mintală, ci neutră (K. Pribram, 1986); pluralismul, care consideră şi 
pune în relaţie trei lumi, în sine distincte, fiecare cu individualitatea şi identitatea 
ei; lumea fizică (I) a obiectelor şi fiinţelor din afara noastră, lumea trăirilor şi a 
experienţelor noastre interioare (II) şi lumea produselor minţii umane (III) (K. 
Popper, 1997). 

Afirmând necesitatea abordării şi interpretării psihicului pe baza principiului 
reflexului, trebuie, totodată, să respingem ca nefondată explicarea lui pe baza unei 
singure scheme sau a unui singur tip de reflex. Cel mai simplu proces psihic ca, de 
exemplu, senzaţia, implică interacţiunea şi integrarea succesivă şi ierarhică a mai 
multor acte reflexe individuale -.atât necondiționate, cât şi condiţionate. 


6. PRINCIPIUL SEMNALIZĂRII-DESIGNĂRII 


Principiul semnalizării-designării dezvăluie o latură esenţială a organizării 
funcţionale a sistemului nervos, care va atinge punctul maximei sale relevanţe şi 

complexităţi la nivelul creierului uman. Această latură constă în: a) stabilirea unor 
legături (asociaţii) temporare, în anumite situaţii specifice de viaţă, între stimulii 
biologiceşte necesari sau între stimulii semnificativi (care formează mijlocul sau 
scopul unei acţiuni) şi stimulii în momentul dat indiferenți, astfel încât aceştia din 
urmă dobândesc rolul de semnale în raport cu cei dintâi, semnalizând prezenţa lor; 
b) stabilirea unei legături de designare sau reprezentare între modelele informa- 
ţionale interne (imagini, noţiuni) şi obiectele externe, primele devenind substitutele 
celor dintâi şi intrând în schemele operatorii ale activităţii mintale. 

Semnalizarea şi designarea constituie determinaţiile esenţiale ale psihicului 
ca formă superioară a vieţii de relaţie, adică a unui comportament mediat de mo- 
delul informaţional intern (între stimulul extern şi răspunsul motor se interpune o 
verigă psihică - o imagine, o direcţionare, o discriminare, o identificare, o alegere). 

Creierul este un sistem care formează legături de semnalizare-designare, care 
creează semnificaţii prin compararea proprietăţilor (valenţelor) obiectelor, fenome- 
nelor şi evenimentelor din plan extern cu stările proprii de necesitate şi cu fina- 
lităţile individului. Psihicul în general poate fi considerat ca expresie directă a 
funcţiei de semnalizare-designare a sistemului nervos, încă de la apariţia sa îndepli- 
nind rolul de explorare, orientare, discriminare, identificare. Acest rol va fi concre- 
tizat şi individualizat prin formarea a ceea ce I.P. Pavlov a denumit „sistem de 
semnalizare“, adică, un ansamblu închegat de legături temporare cu valoare instru- 
mental-adaptativă între semnificaţiile stimulilor externi şi reacţiile (comportamen- 
tul) organismului. După cum se ştie, Pavlov a identificat şi descris două sisteme de 
semnalizare; primul - reprezentat de ansamblul legăturilor temporare elaborate pe 
baza semnificației stimulilor fizici, direcţi, care este unicul la animale şi propriu şi 
omului; al doilea, reprezentat de ansamblul legăturilor temporare formate pe baza 
semnificației stimulilor verbali, a cuvintelor, care este propriu exclusiv omului. 
(Cuvântul a fost denumit „semnal al semnalelor“, întrucât el substituie stimulul 
fizic direct, putând induce aceleaşi reacţii sau comportamente ca şi acesta). La om, 
devine posibilă astfel formarea de conexiuni comportamentale în raport cu 
obiectele şi situaţiile concrete din jur în mod anticipat, pe baza instrucţiunilor 
verbale. Devine posibil, de asemenea, ca, în procesul învăţării şi în reglarea 
comportamentelor, întăririle directe să fie înlocuite prin întăriri verbale („bine-rău“, 
„corect-greşit““) etc. 

Spre deosebire de semnalizarea realizată în cadrul primului sistem, care are 
întotdeauna un caracter situaţional-concret, semnalizarea realizată în cadrul celui 
de-al doilea sistem dobândeşte un caracter generalizat, categorial. Orice cuvânt 
generalizează, adică el substituie nu numai un obiect individual anume, ci o 
întreagă clasă de astfel de obiecte asemănătoare. Tocmai de aceea semnalizarea- 
designarea verbală se constituie în premisă şi suport al gândirii formal-abstracte, la 
nivelul căreia, structurile simbolice dobândesc semnificaţie nu prin raportarea la 
realitatea obiectivă, ci prin raportarea una la cealaltă, pentru a fi corect un sistem 
formal trebuind să fie intern coerent şi noncontradictoriu. 

Abia superioritatea creierului şi psihicului uman rezidă în aceea că, pe 
lângă semnalizarea-designarea de tip iconic (imagistic), realizează şi semnalizarea- 
designarea de tip semantic, generalizat-formal-abstractă. 


7. PRINCIPIUL MODELĂRII INFORMAȚIONALE 


Principiul modelării informaţionale pune în evidenţă două aspecte esenţiale 
pentru înţelegerea şi explicarea mecanismelor activităţii psihice şi anume: 

a. dependenţa funcţionării creierului de sursele de stimulare din afara lui; 

b. natura informaţională a conţinuturilor entităţilor psihice de bază 
specifice-imagini senzoriale, reprezentări, concepte, trăiri emoţionale, motive. 

Aşa cum am subliniat deja mai înainte, creierul nu generează funcţii şi 
procese psihice specifice din interior, spontan, în virtutea simplei sale organizări 
celulare interne, ci numai în cadrul comunicării cu sursele de stimulare din afara 

Organizarea lui funcţională s-a realizat şi se realizează în concordanţă cu 
modalitatea şi caracteristicile acestor surse. Acestea impun anumite îngrădiri, pe 
baza cărora se dezvoltă în interiorul structurii neuronale specializarea şi 
selectivitatea. 

Graţie acestei specializări şi selectivităţi, se elaborează modelele informa- 
ționale interne de tip imagistic izomorfic-hemomorfic sau conceptual-designativ ale 
obiectelor externe. Baza materială nemijlocită a acestor modele o reprezintă 
anumite încatenări (reţele) neuronale. Între componentele acestora se stabilesc 
asemenea conexiuni care le fac înalt receptive în raport cu anumite „obiecte- 
stimul“ şi le închid în raport cu altele. Creierul uman realizează o gamă foarte 
variată de modele informaţionale. 

Se presupune că pentru fiecare obiect pe care-l percepem se formează şi se 
păstrează în memorie un model informaţional specific, care ne asigură posibilitatea 
de a-l detecta şi identifica în contextul altor obiecte asemănătoare. Relaţia dintre un 
asemenea model şi obiect este de tip izomorfic, adică presupune o corespondenţă 
biunivocă atât între elementele componente, cât şi între funcţiile operatorii care 
definesc relaţiile reciproce dintre elementele date. La un nivel integrativ mai înalt, 
se realizează modele informaţionale generalizate, care permit identificarea unui 
obiect nou prin raportare şi includere în clasă. În acest caz, în prim plan apare 
raportul de homomorfism care presupune o corespondenţă selectiv-sumativă sau 
comprimată şi relativ convenţională, designativă, între elementele modelului 
informaţional şi „obiectele-sursă“. În cadrul modelului respectiv diferitele obiecte 
individuale sunt reprezentate printr-un anumit număr de însuşiri comune pe care 
creierul le interpretează ca „invarianţi de clasă“. 

Aşadar, procesarea informaţiei în cadrul creierului se subordonează izomor- 
fismului-homomorfismului, care asigură stabilirea şi conservarea unor corespon- 

denţe semnificative relevante între caracteristicile obiective ale semnalelor externe 
(emise de surse naturale şi artificiale) şi combinaţiile-cod (bioelectrice, biochimice 
lingvistice). Transpunând acest raport în termenii teoriei comunicării, putem spune 
că izomorfismul-homorfismul implică un ansamblu de operatori şi condiţii logice 
care realizează transcrierea informaţiei de pe suportul alfabetului-sursă (A) pe 
suportul alfabetului-cod (Z). Putem deci scrie: Iz/Hm = PT(ai!) e A—Zj. eZ), 
unde Iz/Hm = izomorfism/homomorfism, P - condiţii logice, T - operatori, ai- e A 
îi va corespunde elementelor alfabetului-sursă, (A), Zj-elementele alfabetului-cod 
(2). Unei litere a;mită combinaţie-cod Zj e Z, de unde (Z) este un izomorf al lui 
(A). Prin stabilirea şi păstrarea la toate nivelurile ierarhice ale SNC, a unei astfel 
de corespondențe designative între operaţiile de codare-recodare- decodare devine 
posibilă realizarea laturilor semantică şi pragmatică ale structurilor psihoinfor- 
maţionale finale (imagini perceptive, reprezentări, scheme, noţiuni etc.). Fără a fi 
identice din punct de vedere substanţial-calitativ, elementele din alfabetul-sursă şi 
cele din alfabetul-cod, propriu creierului, devin echivalente şi relativ simetrice din 
punct de vedere informaţional. 

Psihicul, prin natura lui, este, aşadar, informaţia pe care creierul o extrage 
din mediul intern şi extern al organismului, o prelucrează, o stochează şi o 
utilizează în elaborarea şi reglarea comportamentelor şi acţiunilor de satisfacere a 
stărilor de necesitate şi realizarea scopurilor. 


8. PRINCIPIUL AUTOREGLĂRII 


Principiul autoreglării pune în evidenţă, pe de o parte, caracterul cibernetic 
al organizării funcţionale a creierului, iar, pe de altă parte, rolul lui de mecanism de 
comandă-control în cadrul sistemului organismului şi al raporturilor acestuia cu 
mediul. 

Caracterul cibernetic al creierului rezidă în aceea că funcţionarea lui are la 
bază conexiunea inversă (feedback-ul), atât de tip negativ, cât şi de tip pozitiv 
antientropic. Prin intermediul feedback-ului negativ, creierul îşi menţine echilibrul 
sau homeostazia internă proprie şi-şi sincronizează diferitele formaţiuni şi zone în 
realizarea comportamentelor adaptative specifice. În primul rând, feedback-ul 
negativ se include în relaţia cortico-subcorticală şi el asigură: reglarea metabo- 
lismului cerebral, reglarea nivelului de excitabilitate cerebrală, reglarea secreției de 
neuromediatori şi neurotransmiţători, reglarea alternanţei „activare difuză (de fond) 
- activare focalizată /selectivă“, corelarea şi sincronizarea scoarței cerebrale şi 
formațiunilor subcorticale în realizarea comportamentelor integrate, finaliste, în 
concordanţă cu semnificaţia şi particularităţile sarcinilor şi solicitărilor externe. 
Întrucât, aşa cum am văzut, organizarea funcţională a creierului este de tip ierarhic, 
scoarţa cerebrală dobândeşte rolul de „bloc de comandă“, iar formațiunile sub- 

corticale îndeplinesc rol de bloc 


Mecanism de comandă de execuţie: ca urmare, prin 
conexiunea directă scoarţa 

CORTEXUL CEREBRAL [—— impune coordonate de func- 
| ționare formațiunilor subordo- 


nate, iar prin conexiunea in- 
versă corectează deviaţiile unei 
formaţiuni sau alteia de la 
aceste coordonate (fig. 112). 

În al doilea rând, feed- 

Răspunsul back-ul negativ se include la 
FORMAȚIUNI SN Cu în iba dintre 
4 zonele posterioare gnostice, care 
SUBCORTICALE primesc şi procesează inputurile 
senzoriale şi zonele anterioare 
efectorii, care elaborează şi 
emit comenzile de răspuns. Pri- 
mele constituie blocul de co- 
mandă, ultimele formează blo- 
cul de execuţie. 

În contextul unei anumite sarcini, zonele blocului de comandă realizează 
modelul informaţional (imaginea) al acesteia şi al rezultatului final, recoltează şi 
prelucrează informaţiile despre condiţiile obiective în care urmează să se des- 
făşoare acţiunea, compară datele despre elementele situaţiei cu scopul (rezultatul 

Mecanism de execuție 


Fig. 112. Schema autoreglării cortico-subcorticale 


capacităţile lui) şi elaborează programul acţiunii. La rândul lor, zonele blocului de 
execuţie, pe baza programului primit de la blocul de comandă, selectează şi 
activează din repertoriul existent schemele sau pattern-urile motorii sau operatorii 
mentale adecvate programului şi scopului sau elaborează „pe loc“ asemenea 
scheme şi pattern-uri, declanşând rezolvarea propriu-zisă a sarcinii. Informaţia 
despre mersul rezolvării şi despre rezultatele obţinute se transmite prin conexiunea 
inversă blocului de comandă, care-şi va adecva corespunzător parametrii funcționali 
iniţiali (fig. 113). 

Feedback-ul pozitiv antientropic stă la baza proceselor de maturizare bio- 
logică a structurilor cerebrale şi a constituirii unor mecanisme neurofiziologice noi, 
corespunzătoare funcţiilor psihocomportamentale ce se formează în ontogeneză, 
susținând astfel dezvoltarea funcţională a creierului, îndeosebi a scoarței cerebrale, 
în concordanţă cu solicitările externe. Ponderea acestui gen de feed-back atinge 
valoarea cea mai ridicată în copilărie şi adolescenţă, ea scăzând semnificativ la 
vârsta a treia (bătrâneţe), când se amplifică ponderea acţiunii feedback-ului pozitiv 
entropic (dezorganizator). 

Fig. 113. Schema autoreglării la nivelul scoarţei cerebrale. 


Prezenţa feedback-ului pozitiv antientropic dovedeşte faptul că creierul este 
un sistem evolutiv cu autoorganizare, acumulând în cursul ontogenezei experienţe 
noi şi folosind experienţele acumulate în abordarea şi rezolvarea sarcinilor noi. 
Funcționarea creierului nu are un scop în sine şi nu este o manifestare în sine; ea 
se integrează şi se supune logicii generale a funcţionării şi adaptării organismului 
ca sistem integrator, supraordonat. 

În acest context, lui îi revine rolul de mecanism de comandă-control, restul 
subsistemelor din organism devenind „domeniu“ sau „obiect“ de reglare şi verigă 
de execuţie. 

Astfel, funcţionarea tuturor organelor şi aparatelor interne, funcţionarea tutu- 
„ror structurilor receptoare, funcţionarea întregului aparat motor se subordonează 
comenzii şi controlului „centrilor nervoşi“ situaţi la diferite niveluri ierarhice. 
Rezultatul acestor comenzi şi al acestui control (care include feedback-ul negativ şi 
feedback-ul pozitiv antientropic) este echilibrul sau homeostazia, starea de sănătate 
somatică, dezvoltarea şi maturizarea biologică normală a organismului. 

Răspunsurile organismului ca „tot“ la stimulii externi se elaborează ŞI sunt 
comandate, de asemenea, de creier, iar în calitate de verigi de execuţie care 
finalizează comenzile apar glandele (răspunsuri secretorii), muşchii (răspunsuri 
motorii - visceromotorii şi somatomotorii) şi aparatul fono-articulator (răspunsuri 
verbale). Prin intermediul acestor răspunsuri, creierul reglează raporturile orga- 
nismului cu mediul şi asigură satisfacerea stărilor lui de necesitate. La nivelul 
omului, de la reacţii singular-situaţionale se trece la o activitate integrată, bazată pe 
planuri şi programe elaborate anticipat în minte şi destinate atingerii nu numai unor 
scopuri imediate, ci şi de perspectivă, satisfacerii nu numai „unor motive indi- 
viduale, ci şi sociale“. Pe lângă reglarea raporturilor cu mediul natural, creierul 

uman realizează şi reglarea raporturilor cu mediul social, mult mai complex în 
solicitări şi încercări decât cel natural. 

Reglarea activității nu se poate realiza numai prin mecanisme feedback, ea 
presupunând dezvoltarea unor mecanisme de anticipare - feedbefore sau feedto- 
wards. Acestea se inserează în procesul de proiectare-planificare şi fac posibilă, pe 
de o parte, aproximarea şi prevederea rezultatelor, iar pe de altă parte, evaluarea lor 
comparativă şi alegerea variantei optime de acţiune. Creierul nostru este astfel 
organizat încât să preîntâmpine şocul surprizei, al noutăţii paralizante, elabo- 
rându-şi strategii prospective de natură să atenueze efectul bulversant al necu- 
noscutului, incertitudinii şi aleatorului. 

Prin mecanismele feedbefore, feedtoward, creierul poate evalua şi prevedea 
nu numai rezultatele acţiunilor viitoare, ci şi consecinţele acestora, ceea ce conferă 
comportamentului uman o superioritate absolută asupra celui animal. Aceste 
mecanisme stau la baza funcţiilor proiectivă, de planificare şi evaluativ-critică ale 
conştiinţei. 


9. PRINCIPIUL REDUNDANȚEI 


Principiul redundanţei exprimă faptul că organizarea funcţională a creierului 
include în sine mecanisme şi procedee de contracarare şi compensare a efectelor 
acţiunii factorilor perturbatori („zgomotului“). După cum se ştie, nu există sisteme 
ideale de transmisie şi procesare informaţională, în care să nu apară nici un fel de 
distorsiuni şi erori. Pe orice canal semnalele sunt supuse unor influenţe 
perturbatoare din partea unor factori externi sau interni, denumite „zgomote“, astfel 
încât, în ultimă instanţă, eficienţa comunicării este determinată de raportul 


semnal/zgomot: E = i Dacă S < Z, informaţia va fi în bună parte alterată de 


zgomot şi comunicarea va fi compromisă;, dacă S = Z, atunci se creează o situaţie 
de maximă incertitudine, în care 50% din semnale vor fi luate drept zgomote şi 
50% din zgomote vor fi luate drept semnale (înregistrându-se un număr mare de 
erori: omisiuni şi false alarme); numai când S > Z transmiterea şi procesarea infor- 
maţiei se realizează la parametrii optimi de finalitate şi completitudine, 

Pentru asigurarea unor astfel de parametri, în organizarea funcţională a 
sistemelor comunicaţional-informaţionale devine necesară redundanţa (R). În sens 
mai general, aceasta constă dintr-un ansambiu de procedee şi operaţii menite a 
asigura dominanţa „forţei“ semnalelor asupra „forţei“ zgomotelor prezente pe canal 
sau la nivelul „blocurilor“ operatorii de procesare. 

În sistemele tehnice, aceste procedee sunt elaborate în mod special, por- 
nindu-se de la cunoaşterea proprietăților fizice ale semnalelor utilizate şi a capa- 
cităţii de admisie-transmisie a canalelor. Cel mai frecvent, redundarea se obține 
prin intermediul operaţiilor de codare. Astfel, pentru a asigura ajungerea nealterată 

a unui mesaj la destinaţie, se recurge fie la repetarea lui, fie la dublarea sau 
triplarea literelor cu ajutorul cărora se obiectivează mesajul (informaţia). 

În sistemul nervos, în cursul evoluţiei, s-au elaborat mecanisme şi modalităţi 
specifice de redundare, graţie cărora, organismele animale reuşesc să extragă din 
ambianţă, cu o precizie şi fidelitate suficient de ridicate, informaţia necesară 
reglării/autoreglării. Cu cât comportamentele se situează pe o treaptă evolutivă mai 
înaltă şi reglarea lor este mai dependentă de informaţia externă, cu atât me- 
canismele de redundare devin mai dezvoltate şi mai complexe. Din acest punct de 
vedere, putem afirma că creierul uman este sistemul informaţional cu coeficientul 
cel mai ridicat de redundanţă, fapt ce şi explică, de altfel, marea lui rezistenţă la 
perturbații şi marea lui fiabilitate. 

Redundanţa pe care o pune în evidenţă creierul uman este de două tipuri: 
structurală şi funcțională. 

Redundanţa structurală consistă în: a) existenţa unui număr mult mai mare 
de elemente neuronale decât este minim necesar pentru realizarea unei activităţi 
reflexe particulare şi decât se folosesc în timpul vieţii individuale; b) utilizarea 
unui număr mai mare de neuroni în efectuarea unor operaţii decât este minim 
necesar; c) dublarea structurilor nervoase integrative, îndeosebi în cadrul celor 
două emisfere cerebrale; d) existența mai multor niveluri ierarhice (pe verticală) şi 
a mai multor trepte (pe orizontală) de procesare a unuia şi aceluiaşi flux de 
„semnale; e) existenţa unor structuri de rezervă, care pot prelua, parţial sau integral, 
funcţia structurilor lezate (compensaţia). 

Redundanţa funcţională se realizează prin: a) dublarea modelelor informa- 
ionale ale unuia şi aceluiaşi stimul (un obiect privit numai cu ochiul drept, de 
pildă, este recunoscut fără dificultate când îl privim apoi doar cu ochiul stâng; un 
obiect perceput tactil numai cu mâna stângă va fi recunoscut ca fiind acelaşi când îl 
percepem apoi numai cu mâna dreaptă; un sunet perceput cu urechea stângă este 
recunoscut fără probleme când este prezentat apoi numai urechii drepte; b) du- 
blarea sistemelor de legături temporare elaborate în cursul ontogenezei (aceeaşi 
legătură are o dublă reprezentare - una în emisfera stângă şi alta în emisfera 
dreaptă; c) elaborarea unor legături logice de dependenţă şi condiţionarea reciprocă 
între secvențele unei structuri informaţionale interne (perceptive, conceptuale) care 
permit corectarea „pe loc“ a eventualelor distorsiuni şi omisiuni ale semnalelor 
transmise; d) reiterarea (repetarea) aceluiaşi procedeu, aceleiaşi operaţii, aceleiaşi 
acţiuni pentru o mai bună fixare şi consolidare în mecanismele memorative; e) uti- 
lizarea informaţiei stocate şi a experienţei anterioare pentru rezolvarea situaţiilor 
problematice noi; f) dubla codare a informaţiei - în formă iconică şi în formă 
semantică (lingvistică); g) complementaritatea specializării funcţionale a celor două 
emisfere cerebrale; h) mecanisme de filtrare-selecţie, de frânare-facilitare, de 
accentuare a contrastelor, de calcul al corelaţiilor şi heterocorelaţiilor; î) sistema- 
tizarea şi automatizarea schemelor operatorii de prelucrare-integrare a informaţiei 
şi de execuţie (emitere şi realizare a răspunsurilor motorii şi verbo-motorii). 

Datorită celor două tipuri de redundanţă, “reierul uman devine sistemul cu 
cel mai ridicat nivel de rezistenţă la perturbaţi (zgomote) şi cu cel mai mare 
coeficient de fiabilitate dintre toate sistemele infor naţionale reale cunoscute nouă 
până în prezent. 


10. PRINCIPIUL INSTRUIBILITĂȚII 


Principiul instruibilităţii exprimă caracterul de sistem evolutiv cu auto- 
organizare al creierului. Instruibilitatea este una din principalele capacităţi şi 
mecanisme prin care se realizează procesul de perfecţionare a organizării func- 
ţionale interne, ea asigurând achiziţia de informaţii şi experienţe pentru uzul ulte- 
rior. La naştere, repertoriul de acte reflexe adaptative este limitat şi cu totul 
insuficient pentru ca individul să poată face faţă în mod optim situaţiilor şi 
solicitărilor externe cu grad de complexitate ridicat. Spre deosebire de animale, a 
căror adaptare la mediu se bazează preponderent pe experienţa de specie sedi- 
mentată în schemele instinctuale care se transmit pe cale ereditară de la o generaţie 
la alta, omul se caracterizează printr-un mod de adaptare bazat eminamente pe 
experienţa individuală, achiziționată în timpul vieţii prin învăţare. Cel mai impor- 
tant echipament instrumental al său în forma cunoştinţelor, operaţiilor mintale, 
acţiunilor şi deprinderilor motorii etc. prin care se atestă nivelul organizării func- 
ţionale a creierului, se constituie în ontogeneză prin învăţare. Învăţarea, în cadrul 
creierului cuprinde următoarele tipuri de procese: 

a) formarea sistemelor specializate de conexiuni interneuronale şi de scheme 
logico-operatorii de procesare a fluxurilor informaţionale; b) achiziţia sistemului 
semnelor verbale şi a altor sisteme de semne şi simboluri de sorginte socio- 
culturală, care extind şi diversifică abilităţile de comunicare-codare; c) achiziţia şi 
formarea sistemelor de cunoştinţe; d) formarea sistemelor de strategii algoritmice şi 
euristice de abordare-rezolvare a problemelor; e) formarea sistemului de scheme 
motorii care susţin sistemul acţiunilor şi deprinderilor obiectual-instrumentale; 
f) păstrarea-conservarea experienţelor achiziţionate; g) actualizarea  selectiv-fina- 
listă a informaţiilor, cunoştinţelor şi procedeelor de lucru (operaţii, deprinderi). 

Instruibilitatea creierului uman se realizează pe două căi: spontană, prin 
confruntarea fiecărui individ cu situaţii şi solicitări diverse din mediul extern şi 
organizată, prin includerea copiilor şi tinerilor în reţeaua instituţiilor. de învă- 
țământ de diferite grade/niveluri şi profile. Învăţarea atinge nivelul cel mai înalt şi 
eficiența cea mai mare prin profesionalizare. Orice profesie se bazează pe 
cunoştinţele, abilităţile şi deprinderile cele mai elaborate şi cele mai puternic con- 
solidate; corespunzător, performanţele cele mai mari se obţin în rezolvarea sar- 
cinilor din domeniul profesiei proprii. 

La nivel individual, instruibilitatea creierului se realizează în grade diferite, 
aceasta depinzând atât de caracteristicile structurii sale interne, cât şi de calitatea 
factorilor şi condiţiilor externe ale instruirii. 

Un creier care prezintă anomalii şi deficite anatomo-histologice va fi mai 
puţin instruibil decât unul normal. Apoi, în sfera normalului, există diferenţe 
interindividuale semnificative care imprimă învăţării selectivitate şi heterogenitate, 
concretizate în configuraţia şi nivelul potenţialului aptitudinal. 

La rândul lor, factorii şi condiţiile externe de instruire pot să varieze în 
limite foarte largi sub aspect calitativ, de la precare, nefavorabile până la 
excepţionale, ceea ce fireşte, îşi va găsi expresia în nivelul şi calitatea schemelor şi 
abilităţilor psihocomportamentale ale creierului. 

Principiul instruibilităţii ne obligă ca în analiza mecanismelor diferitelor 
procese psihice particulare să luăm în consideraţie şi componentele dobândite în 
cursul ontogenezei prin învăţare. 


Capitolul XII 


ASPECTE GENERALE ALE CONSTITUIRII 
MECANISMELOR NEUROZIFIOLOGICE ALE 
FUNCȚIILOR PSIHICE 


1. GENEZA RELAȚIONĂRII INFORMAȚIONALE 
DE TIP PSIHIC 


În filogeneză, apariţia psihismului, ca o formă nouă, calitativ superioară de 
relaționare cu mediul, se leagă de trecerea de la modul de existenţă static, propriu 
organismelor vegetale, plantelor, la modul de existenţă mobil, propriu organismelor 
animale. În cazul modului de existenţă static, locul de inserţie a plantei oferă direct 
factorii necesari supravieţuirii, astfel încât informaţia de nivel biofiziologic este 
suficientă pentru realizarea proceselor de reglare necesare menţinerii echilibrului 
intern al organismului şi asigurării ciclurilor de bază ale dinamicii evolutive: 
creşterea, maturizarea, înmulţirea. 

În cazul modului de existenţă mobil, factorii necesari supravieţuirii nu sunt 
neapărat prezenţi în locul în care se află animalul în momentul dat, ci ei pot fi 
dispersaţi în mediu, la distanţe mai mari sau mai mici. Animalul este astfel nevoit 
să exploreze mediul pentru a descoperi şi identifica sursa de hrană sau de apă, 
partenerul de reproducere şi agenţii care-i pun în pericol viaţa. Pentru aceasta însă, 
informaţia biofiziologică realizată pe baza proprietăţii iritabilităţii sau excitabilităţii 
primare nu mai este suficientă, impunându-se trecerea la informaţia de tip psihic 
şi la relaţionarea mediată psihic. 

Informaţia şi relaţionarea de tip psihic vor avea ca premisă obiectivă funoţia 
de semnalizare care va fi făcută posibilă de proprietatea sensibilităţii. Spre deo- 
sebire de iritabilitate (excitabilitate) care permite receptarea doar a stimulilor cu 
valoare biologică intrinsecă (alimentari, nocivi, legaţi de reproducere), sensibili- 
tatea va asigura şi receptarea stimulilor în sine neutri (indiferenți), dar care, în 
anumite situaţii, pot deveni semnale în raport cu cei biologiceşte necesari, facili- 
tând animalului detectarea şi identificarea lor. 

Putem astfel afirma că informaţia şi relaţionarea psihică au ca primă deter- 
minaţie transferul de semnificaţii intersemnale, în funcţie de anumite condiţii şi 
criterii. În prelucrarea fluxurilor informaţionale se introduce pentru prima dată 
„convenţia“ bazată iniţial pe corelarea semnalelor cu Statut diferit faţă de echilibrul 
şi finalitatea specifică a organismului. În exemplul de mai sus, semnificaţia proprie 
stimulilor biologiceşte necesari este „temporar“ transferată stimulilor neutri: aceştia 
din urmă devin semnale „prevestitoare“ şi informative despre cei dintâi. În struc- 
tura comportamentului se introduce astfel o verigă nouă - pregătirea anticipată şi 
orientarea activ-explorativă, care se va transforma în timp în comportament 
de-sine-stătător, comportamentul de explorare-investigare, atât de pregnant la ani- 
malele superioare şi la om. 

Psihicul se constituie, aşadar, pe baza funcţiei de semnalizare ŞI orientare, ca 
răspuns la variațiile aleatorii ale condiţiilor de mediu şi la necesitatea de reperare şi 
localizare spaţio-temporară a factorilor de existenţă. Corespunzător, şi atributele 
sale fundamentale, care-l definesc la toate nivelurile evolutive ale regnului animal, 
vor fi semnalizarea, designarea-reprezentarea, orientarea (activă, selectivă) şi 
reglarea (comandă-control). 

Realizarea acestor atribute a reclamat, firesc, apariţia şi dezvoltarea unor 
structuri şi mecanisme speciale, capabile să efectueze „operaţii de calcul“ (compu- 
taţionale), de comparare, evaluare, selecţie, să stabilească situaţional convenţii şi 
reguli de asociere-combinare, sau de diferenţiere-excludere. Asemenea structuri ŞI 
mecanisme vor fi reprezentate de elementele receptoare şi neuronale. Putem, 
aşadar, spune că organele de simţ şi sistemul nervos apar şi evoluează ca aparate 
specializate în realizarea psihicului, ca formă superioară de relaţionare şi adaptare 
la mediu, în condiţiile unui mod de existenţă mobil şi ale unui mediu complex, 
înalt aleator în solicitări şi provocări. 

Dezvoltarea ulterioară a psihicului se realizează pe măsură ce, în cadrul 
interacțiunii organismelor animale cu mediul, se diferenţiază şi se perfecţionează 
aparatele receptoare şi structurile neuronale. 

Ca esenţiale, pot fi reţinute următoarele transformări: 

1. Diferenţierea şi specializarea elementelor receptoare în raport cu carac- 
teristicile stimulilor modali specifici - luminoşi, acustici, mecanici, chimici; 

2. Constituirea neuronului ca element specializat al codării şi procesării 
semnalelor (în prezent neuronul este asemănat cu un microprocesor); 

3. Diferenţierea funcţională interneuronală. Din neuronul primar (comun) se 
vor diferenţia şi individualiza trei tipuri mari de neuroni: neuronii senzitivo- 
senzoriali specializaţi în procesarea primară a fluxurilor informaţionale provenite 
din mediul intern şi extern al organismului; neuronii de asociaţie sau interco- 
nectanţi, care îndeplinesc, pe de o parte, un rol de releu de-a lungul traseelor de 
transmisie a semnalelor, iar pe de altă parte, de procesare secundară (calitativ 
superioară) a informaţiei şi de integrare a informaţiilor secvențiale în modele 
complexe unitare, cu valoare instrumental-adaptativă incomparabil mai mare. La 

nivelul creierului uman, acest tip de neuroni, dispuşi în scoarța cerebrală, 
realizează procesări simbolice bazate pe operaţiile de abstractizare-generalizare; 
neuronii motori (efectori) specializaţi în transmiterea semnalelor de comandă la 
aparatele de execuţie ale organismului (glandele, viscerele, muşchii) şi în reglarea 
mişcărilor integrate diverselor tipuri de comportament; 

4. Constituirea pe baza transformării (2) a principalelor „blocuri funcţionale“ 
ale creierului de procesare şi utilizare a informaţiei în vederea coechilibrării 
dinamice a organismului cu mediul: blocul integrării aferente, alcătuit din ansam- 
blul analizatorilor şi ansamblul zonelor de asociaţie de rangurile II, III şi IV; blocul 
de stocare-conservare (memorativ), care fixează şi păstrează informaţiile şi 
conexiunile anterioare; blocul integrării eferente (motor) care integrează schemele 
şi programele de acţiune; blocul de evaluare-selecţie, care stabileşte raportul 
dintre stările interne de necesitate şi valenţele (semnificaţiile) stimulilor şi situa- 
ţiilor externe; blocul de monitorizare a stărilor de necesitate şi de incitare- 
activare a comportamentelor specifice de satisfacere; blocul comunicaţional, de 
receptare-decodare-emitere a semnalelor de la şi către ceilalţi indivizi ai speciei 
proprii sau ai altor specii (la om, acesta asigurând realizarea celei mai complexe şi 
perfecţionate forme de comunicare - comunicarea verbală); blocul autoreglării 
voluntare, care atinge nivelul cel mai înalt de elaborare în creierul uman, fiind 
legat îndeosebi de dezvoltarea lobilor frontali, şi asigură controlul asupra ten- 
dinţelor impulsive şi stărilor de afect, adecvând comportamentul la particularităţile 
situaţiilor obiective; în fine, blocul de proiectare, planificare, programare, de 
asemenea, cel mai dezvoltat la om, care asigură pregătirea şi organizarea comporta- 
mentelor în concordanţă cu natura obiectivelor. 

Delimitarea acestor blocuri nu este atât anatomo-topografică, cât mai ales 
funcţională, deşi pentru unele există şi o asemenea delimitare destul de pregnantă 
(J. Eccles, 1980, L. Dănăilă, M. Golu, 2000; J. Delacour, 2001). 


2. NIVELURI DE INTEGRARE PSIHICĂ 
ÎN CREIERUL UMAN 


Psihicul uman prezintă un înalt grad de complexitate, punând în evidenţă o 
mare diversitate de procese, stări şi trăsături diferenţiate şi individualizate după 
conţinut, rol şi mecanism. Luând drept criterii gradul de esenţialitate şi obiec- 
tivitate al procesării informaţiei, prezenţa-absenţa controlului deliberat, gradul de 
delimitare dintre real şi imaginar (fictiv), dintre dorinţă şi posibilitate, raportarea la 
etaloane şi norme sociale, posibilitatea de verbalizare, asumarea responsabilităţi 
pentru propriile acte de conduită etc., se delimitează trei niveluri de integrare: 
inconştient, subconştient şi conştient. 

Nivelul inconştient se leagă de formaţiuni subcorticale (diecenfalo- 
limbice), care posedă o capacitate de procesare-interpretare mai redusă. Aşa cum 

au dovedit cercetările şcolii psihanalitice (S. Freud, 1915, C. Jung, 1969, 
K. Wilber, 1984) şi cercetările experimentale ulterioare (D. David, 2000; S. Ep- 
stein, 1994; D. Fodor, 1994), structural, el conţine componente cognitive de natură 
imagistică ce se combină mai mult sau mai puţin aleator în vise, componente 
motivaţionale (trebuinţe biologice, instincte, dorinţe refulate), modele şi norme mo- 
rale interiorizate şi consolidate în primi 3-5 ani de viaţă, emoţii primare 
(atracţie-respingere, frică-agresivitate). 

În formă pură, la om, inconştientul se manifestă pe fondul stării de somn 
concretizându-se în vise, şi în starea de conştiinţă disociată în care pacienţii 
execută anumite comportamente automat, involuntar, fără să-şi dea seama de acest 
lucru. În ambele situaţii, activitatea neocortexului este diminuată şi difuză, ieşind în 
prim plan activitatea formațiunilor subcorticale. 

În prezent, în abordarea inconştientului este subliniată cu precădere latura 
informaţional-cognitivă, latura afectiv-motivaţională a lui fiind lăsată pe un plan 
secundar. 

Conceptul de inconştient cognitiv subordonează percepţia implicită, 
învăţarea implicită, memoria implicită, raţionamentul implicit (intuiţia). Sunt bine 
cunoscute rezultatele cercetărilor cu mesaje inserate pe ecranele de cinematograf şi 
televizor. Deşi rămase neidentificate şi nedecodificate conştient, aceste mesaje 
(„Drink cola“, „Eat popcorn“), au influenţat semnificativ comportamentul subiec- 
ților, vânzarea de coca-cola crescând cu 18%, iar cea de popcorn cu 50%). 

Stimulii prezentaţi subliminal sunt prelucraţi (procesaţi) la nivel fizic, 
lingvistic, afectiv şi semantic (Lockhart şi Craik, 1990). Prelucrarea la nivel seman- 
tic este una generală, nespecifică, vizând mai ales categoria din care face parte 
stimulul şi nu semnificaţia specifică a lui (D. David, 2000). 

În inconştient, operaţiile de disociere şi analiză comparativ-critică sunt slab 
reprezentate, astfel încât cele trei verigi principale ale comportamentului şi acti- 
vităţii - motivul, scopul (obiectivul) şi mijlocul - fuzionează într-o schemă 
funcţională monobloc, prototipul căreia este instinctul. 

Din punct de vedere structural, inconştientul trebuie interpretat ca unitate 
funcţional-dinamică a trei componente: a) componenta relativ închisă şi auto- 
nomă, care include ansamblul pulsiunilor, tendinţelor, trebuinţelor şi instinctelor 
primare, de esenţă biologică şi schemele reflexe de răspuns aferente (inconştientul 
individual înnăscut, S. Freud), ansamblul elementelor conştiinţei morale a societăţii 
asimilate în mica copilărie (3-5 ani), (inconştientul individual dobândit, S. Freud) 
şi ansamblul simbolurilor, schemelor şi modelelor comportamentale ancestrale, 
arhetipale (inconştientul colectiv, C. Jung); b) componenta informaţional-cogni- 
tivă deschisă, care include procesările curente de informaţie (percepţia implicită, 
învăţarea implicită, memoria implicită, imaginaţia onirică); c) componenta deri- 
vată din procesul de automatizare accentuată a unor modele informaţionale şi a 
unor scheme comportamentale elaborate iniţial la nivel conştient (activarea spon- 

tană, involuntară, irezistibilă şi aparent nemotivată a unor reprezentări din 
copilărie, obişnuinţele, ticurile de tot felul etc.). 

Datorită acestei organizări, inconştientul dobândeşte în mod firesc atributele 
de dinamic şi semideschis: starea lui se modifică în timp sub acţiunea influențelor 
interne şi externe, care se exercită asupra lui şi pe care el trebuie permanent să le 
asimileze şi să le integreze: „ieşirile“ lui ascendente devin „intrări“ pentru sub- 
conştient şi conştient, iar „ieşirile“ descendente ale conştientului şi subconştientului 
devin „intrări“ pentru inconştient. Se încheagă astfel un sistem unitar, bazat pe 
raporturi reciproc compensatorii, de autoreglare multinivelară a comportamentului 
uman. 

Activitatea psihică inconștientă continuă să se menţină şi în coma de gradul 
I şi IL, când funcţionarea nivelului conştient este deja abolită, ea dispărând de-abia 
în coma de gradul III. Aceasta pledează, pe de o parte, în favoarea caracterului 
modular al structurii psihicului uman, a existenţei substantive a inconştientului ca 
formă distinctă a vieţii psihice, iar, pe de altă parte, în favoarea relativei autonomii 
funcţionale a formațiunilor subcorticale, de care se leagă inconştientul. 

În starea de somn are loc o disociere a neocortexului de subcortex prin 
blocarea acţiunii sistemului reticulat activator ascendent (SRAA). Ca urmare, 
neocortexul îşi încetează activitatea specifică, intrând în inhibiţie generalizată, în 
timp ce subcortexul continuă să funcţioneze, asigurând manifestarea inconştien- 
tului, atât prin activarea conţinuturilor interne proprii, cât şi prin procesarea flu- 
xurilor de semnale provenite de la viscere şi poziţiile posturale ale corpului şi 
membrelor sau de la sursele externe-sonore, termice, olfactive. 

Cel de-al doilea nivel al integrării psihice la nivelul creierului este repre- 
zentat de subconștient. 

Din punct de vedere arhitectonic şi funcţional el ocupă o poziţie înter- 
mediară între nivelul inconştient şi cel conştient, mijlocind şi asigurând legătura 
dintre ele. Corespunzător, va pune în evidenţă două tipuri de „intrări“ - o „intrare“ 
ascendentă, dinspre inconştient şi alta descendentă dinspre conştient - şi două tipuri 
de „ieşiri“ - o „ieşire“ descendentă spre inconştient şi alta ascendentă spre 
conştient. 

Conţinutul său se constituie pe două căi: a) prin activarea actuală a unor 
elemente din inconştient-pulsiuni, dorinţe, intuiții şi b) prin stocarea şi păstrarea în 
mecanismele memoriei de lungă durată (circuitele fronto-parieto-occipito-hipocam- 
pice) a informaţiilor şi experienţelor realizate anterior la nivel conştient. Prin 
aceasta, subconştientul devine baza obiectivă a unităţii şi continuității în timp a 
Eu-lui, permiţând conştiinţei să integreze, sub semnul identităţii de sine, trecutul, 
prezentul şi viitorul. În cazurile de amnezie anterogradă sau retrogradă, identitatea 
de sine este puternic alterată, relaţionarea subiectului cu lumea fiind grav 
perturbată. 

Subconştientul nu este o entitate statică, inertă, lipsită de mişcare internă, ci, 
dimpotrivă, el reprezintă o organizare dinamică, în cadrul căreia au loc trans- 

formări, rearticulări, re-combinări şi re-evaluări ale elementelor iniţiale, care vor 
favoriza sau vor frâna desfăşurarea comportamentelor curente. 

Dinamicitatea internă a subconştientului îşi găseşte concretizarea, printre 
altele, şi în ierarhizarea funcţionalităţi conţinuturilor sale. Din acest punct de 
vedere, în cadrul lui putem delimita cel puţin trei straturi principale, şi anume: 
a) stratul superior, care include acele elemente care urmează să intre imediat în 
fluxul actual al activităţii mentale interne sau al activităţii motorii externe; b) stra- 
tul intermediar, care cuprinde elemente aflate în stare latentă, dar care pot fi uşor 
identificate şi actualizate; c) stratul profund, în care intră elemente greu sau 
imposibil de apelat, în mod direct, atunci când ni se cere sau când ne propunem 
noi înşine acest lucru (acestea pot însă intra în conţinutul viselor sau se pot activa 
în sfera conştiinţei în mod spontan, pe neaşteptate, în situaţii cu încărcătură 
afectogenă deosebită). 

Cel de-al treilea şi, calitativ, cel mai înalt nivel al integrării psihice în 
creierul uman este nivelul conştient. Principala premisă neurofiziologică a funcţio- 
nării lui o constituie starea de veghe, care este o rezultantă a unei activări gene- 
ralizate a scoarţei cerebrale prin influenţele sistemului reticulat activator ascendent 
(SRAA) şi prin circuitele interemisferice. Starea de veghe intră ca verigă compo- 
nentă în „ciclul circadian“, având ca pereche antagonică starea de somn. Ciclul cir- 
cadian caracterizează dinamica funcţională generală a creierului ca sistem auto- 
reglabil. Pe fondul stării de veghe, se diferenţiază şi se individualizează procesările 
specifice ale fluxurilor informaţionale extrase în momentul dat din sursele externe, 
din tezaurul memoriei de lungă durată sau din stările de necesitate actualizate. 

Conştiinţa nu are o funcţionare omogenă şi uniformă, ci ea se realizează prin 
intermediul unor procese şi stări bine diferenţiate şi structurate, precum: senzațiile, 
percepțiile, reprezentările, amintirile, gândirea, imaginaţia, stările de motivaţie, 
emoţiile şi sentimentele, atenţia, autocontrolul voluntar etc. 

Această diversitate şi eterogenitate a conţinuturilor (elementelor) fiind 
unanim recunoscută, diferă totuşi modul de definire a conştiinţei. Astfel, întâlnim 
trei tipuri de definiţii: o definiţie sumativă; conştiinţa este totalitatea proceselor şi 
funcţiilor psihice particulare - cognitive, afective, motivaţionale, o definiţie rezu- 
mativ-reducţionistă, conştiinţa este capacitatea de a gândi, sau capacitatea de a 
valoriza şi de a crea semnificaţii, sau capacitatea de a formula scopuri şi de a 
anticipa, sau capacitatea de a-ţi da seama de ceea ce faci şi de a-ţi justifica acţiu- 
nile şi conduitele etc., o definiţie integrativ-emergentistă: conştiinţa este un nivel 
calitativ al organizării psihice care atinge coeficientul cel mai mare de comple- 
Xitate la om. Această din urmă definiţie redă cel mai bine specificul conştiinţei, 
care se obţine nu numai atunci când sunt date laolaltă toate procesele şi funcţiile 
psihice particulare, ci el se regăseşte în fiecare proces particular luat ca atare (sen- 
zaţie, percepţie, gândire, memorare, reactualizare, trăire emoţională, efort voluntar), 
după cum acest specific nu poate fi redus şi epuizat de nici un proces psihic, luat 
singur fie acesta şi gândirea. 

În definirea şi interpretarea laturii funcţionale a conştiinţei, în psihologie, 
s-au delimitat două orientări - una statică şi alta dinamică. 

Pentru prima, conştiinţa apare esențialmente ca un „câmp“ sau „o scenă 
iluminată“, cu zone de claritate diferită - de la un maxim, de claritate intensă, pe 
fondul căreia reprezentările, ideile, amintirile, trăirile emoţionale, acţiunile motorii 
externe, dobândesc o pregnanţă şi o identitate inconfundabile, până la un minim, de 
intensitate redusă, obscură, pe fondul căreia, conținuturile devin difuze, estompate, 
slab identificabile. W. Wundt a fost unul din principalii susţinători ai orientării sta- 
tice. Pentru el, conştiinţa reprezintă „locul“ unde se manifestă procesele psihice 
particulare ale subiectului normal în stare de veghe. El delimita un câmp de 
cuprindere sau de privire al conştiinţei (Blick-feld), care, fiziologic, ar cores- 
punde stării de activare generalizată a scoarţei cerebrale şi un punct de maximă 
claritate al ei (Blick-punkt), care, fiziologic, ar corespunde activărilor focalizate 
(principiului dominantei), făcând posibilă manifestarea unor conţinuturi specifice, 
evocate spontan, involuntar sau intenţionat, voluntar. 

În viziunea lui Wundt, când o impresie intră în câmpul de cuprindere al 
conştiinţei este apercepută, iar când ajunge în punctul de maximă claritate este 
percepută. 

Psihologia gestaltistă a mers şi mai departe, interpretând conştiinţa ca un 
efect de echilibru determinat de izomorfismul dintre stările câmpurilor fizice 
externe şi cele ale câmpurilor biofizice de la nivelul creierului, „buna formă“ şi 
„insight-ul“ fiind puncte culminante finale ale fenomenului. 

Chiar în a doua jumătate a secolului XX, subordonarea laturii funcţionale a 
conştiinţei noţiunii de câmp a continuat să fie susţinută ca legitimă, din punct de 
vedere metodologic, şi fertilă, din punct de vedere ştiinţific. Astfel, în lucrarea de 
referinţă - “Conştiinţa” - a lui H. Ey, apărută în 1963, putem citi: „Pe cât este de 
greu să se evite cuvântul «câmp» atunci când se vorbeşte de conştiinţă, pe atât de 
important este să se recurgă la el“ (ediţia în limba română, 1983, p. 116). 

Conştiinţa, consideră H. Ey, nu poate să apară decât în constituţia unei 
experienţe aşa cum este ea trăită de subiect, adică tocmai în forma unui câmp 
circumscris unor coordonate temporale, legând Eul de lume. „În constituția sa 
fundamentală, conchide EH. Ey, conştiinţa este configuraţia prin care apare expe- 
riența actuală “ (bidem, p. 117). 

Din interpretarea conştiinţei în termeni de „câmp al prezentului“ autorul a 
desprins trei caracteristici importante ale ei, şi anume: verticalitatea, care reflectă 
palierele ei constitutive, facultativitatea, care exprimă capacitatea conştiinţei de a 
implica o pluralitate de variaţii supuse dispoziţiei şi poziţiei de arbitru a subiectului 
legalitatea, care se referă la ordinea, forma de organizare a câmpului. 

Termenul de câmp ne duce cu gândul la vizualitate, la ceva în care este 
implicată funcţia vederii. Tocmai aceasta a făcut ca, după deceniul al nouălea al 
secolului XX, să se pună problema importanţei „vederii oarbe“ (blind sighi pentru 
lămurirea naturii conştiinţei (Th. Natsaulas, 1997; L. Weiskrantz, 1993). „Vederea 

oarbă“ este cea care se produce subconștient şi inconştient. Admiţând ca real Şi 
necesar, din punct de vedere adaptativ, faptul că, în funcţionarea conştiinţei, avem 
de-a face cu conţinuturi statice (în sens de stabile), ea nu poate fi considerată ca 
fiind exclusiv statică, 

Orientarea dinamică a fost prefigurată de W. James în 1884, în faimosul 
articol „The Stream of Consciousness“. În acest articol, W. James afirmă că 
trăsătura definitorie esenţială a conştiinţei în calitatea ei de formă fundamentală a 
vieţii psihice a omului este curgerea. Această trăsătură se concretizează ŞI se 
dezvăluie într-o succesiune de patru ipostaze principale: a) fiecare „Stare“ tinde să 
se integreze unei conştiinţe individuale; b) în orice conştiinţă individuală, stările 
sunt întotdeauna în schimbare; c) orice conştiinţă este sensibil continuă; d) con- 
ştiinţa se interesează de anumite elemente şi neglijează altele, ea nu încetează de a 
le primi pe unele şi de a le respinge pe altele, deci, de a opera selecţii. Torentul 
conştiinţei este continuu, compact, eterogen şi ireversibil. Pe conţinutul acestui 
torent, W. James a delimitat două tipuri de stări: stări substantive şi stări tran- 
zitive, Stările substantive exprimă „opririle“, iar cele tranzitive - zborurile con- 
ştiinţei. Specific pentru conştiinţa înţeleasă ca „torent“ este trecerea neîntreruptă de 
la o stare substantivă la alta. Stările tranzitive sunt suportul transformărilor, 
„insesizabile“ care împing înainte fluxul spre o nouă stare substantivă. 

H. Wallon se numără şi el printre partizanii abordării dinamice. El afirmă: 
„O stare de conştiinţă nu are o existență absolută, definitivă, imuabilă; ea rezultă 
dintr-un concurs situaţional de factori, unii din ei mai mult Sau mai puţin trecători, 
alții mai durabili, datorită anumitor condiţii, chiar dacă a încercat să mai fie 
actuală, ea continuă să fie posibilă“ (W. Wallon, 1924, p. 487). 

Dacă orientarea statică exagera sau chiar absolutiza statica, orientarea 
dinamică exagerează şi absolutizează fluenţa, curgerea, succesiunea. În fond, dacă 
admitem statutul conştiinţei ca realitate (formă) distinctă, individualizată printr-o 
Structură şi caracteristici calitative ireductibile, atunci funcţionarea ei trebuie 
interpretată ca unitate atât a staticului, cât şi a dinamicului, a staţionarului şi 
fluidului. | 

Ceea ce distinge în mod esenţial organizarea şi funcţionarea conştiinţei de 
organizarea şi funcţionarea inconştientului este disocierea, diferenţierea, contra- 
punerea, analiza critică a alternativelor, deliberarea, anticiparea, planificarea, 
programarea, discursivitatea, fluenţa şi coerenţa logică a secvenţelor, auto- 
analiza şi autoevaluarea, reversibilitatea operaţiilor (transformărilor); proiecti- 
vitatea creativă, operarea pe toate cele trei segmente temporare - trecut, 
prezent, viitor. Nici una din aceste Caracteristici nu le găsim în funcţionarea 
inconştientului, care se subordonează principiului impulsivităţii, a] reducţiei ime- 
diate a tensiunii, motivul, „scopul“ şi mijlocul fuzionând într-o schemă monobloc. 

O contribuţie importantă la explicarea naturii şi organizării structural-func- 
ționale a conştiinţei o aduce cibernetica, prin definirea ei ca cea mai înaltă şi 
complexă formă de autoreglare, singura bazată pe mecanisme prospectiv-antici- 

pative de tip feed-through şi feed-before şi pe corelarea modelului informaţional 
al propriului Eu cu modelul informaţional al lumii externe. 

Prin asemenea mecanisme şi scheme funcţionale, conştiinţa face posibilă 
acţiunea reglatoare nu numai în direcţia reducerii deviaţiilor stării sistemului 
personalităţii de la echilibrul iniţial sau de la obiectivul stabilit, ci şi în direcţia 
găsirii unei formule noi de echilibru (exemplu, schimbarea vechilor atitudini, con- 
vingeri sau mentalități) şi a revizuirii scopurilor şi mijloacelor pentru a le adecva 
realităţii. 

Conştiinţa, ca formă superioară de autoreglare a sistemului personalităţii 
umane, reprezintă o psihocibernetică de gradul II, spre deosebire de inconştient 
care reprezintă o psihocibernetică de gradul I, bazată numai pe autoreglarea ho- 
meostatică. Ea permite: 1) ieşirea din limitele propriei existenţe biologice situa- 
ţionale şi subordonarea satisfacerii stărilor primare de necesitatea normelor şi 
cutumelor socio-culturale: 2) delimitarea activă de mediul ambiant şi opunerea 
activă în raport cu acesta, în calitate de Eu - subiect cunoscător, transformator şi 
valorizator; 3) delimitarea dintre reprezentarea sau modelul informaţional intern de 
lucrul real ca atare şi subordonarea logicii ideilor logicii obiective a lucrurilor; 
4) elaborarea şi operarea cu modele informaţionale (constructe) generale şi ab- 
stracte prin care subiectul uman tinde să pătrundă în esenţa lucrurilor, să descopere 
şi să formuleze legi, explicaţii, interpretări, sisteme teoretice logico-formale; 
5) înţelegerea dependenţei satisfacerii stărilor proprii de necesitate de gradul de 
cunoaştere a realităţii externe şi de posibilitatea de a acţiona transformator, în 
cunoştinţă de cauză, asupra ei; 6) raportarea motivaţiei şi finalităţii individuale 
proprii la motivaţia şi finalitatea supraordonată a sistemului social în care individul 
se recunoaşte ca parte, de o importanţă mai mare sau mai mică dar, întotdeauna 
subordonată; 7) trecerea de la centrarea subiectivă (Eul în centrul universului) la 
decentrarea obiectivă, de la exclusivismul subiectivist la corelarea şi luarea în 
considerare a punctelor de vedere ale celorlalţi, formarea schemei modelator- 
reglatorii triadice Eu-Tu-EI; Noi-Voi-Ei, care face posibilă delimitarea realistă între 
conduitele, recunoaşterile, aprecierile la care fiecare se aşteaptă de la ceilalți şi 
ceilalţi le aşteaptă de la unul sau altul dintre membrii grupului; 8) trecerea de la un 
comportament situaţional-impulsiv, bazat pe încercări oarbe, la un comportament 
raţional, bazat pe analiză prealabilă, pe compararea posibilităţilor şi variantelor, pe 
utilizarea unor proiecte şi planuri anticipate. 

Toate aceste caracteristici sunt determinaţii structural-calitative ale con- 
ştiinţei. Ele se află într-o relaţie de interdependenţă emergentă, care se realizează 
treptat în cursul autogenezei, atingând grade diferite de dezvoltare şi integrare la 
diferiţi indivizi. 

Trecerea de la nivelul inconştient la cel conştient nu se realizează sec- 
venţial-cumulativ, ci global-restructurant, prin salturi calitative, pe măsura matu- 
rizării creierului şi a elaborării noilor scheme logice de procesare-integrare a 
informaţiei bazate pe limbajul iniţial oral şi apoi scris. 

Un rol esenţial în elaborarea schemelor operatorii şi conţinuturilor informa- 
ționale ale conştiinţei îl are procesul învăţării organizate, şcolare, care facilitează 
asimilarea sistemelor de cunoştinţe, a sistemului de algoritmi şi euristici de abor- 
dare-rezolvare a situaţiilor problematice de ordin practic şi teoretic, a sistemului de 
criterii şi etaloane valorice, a sistemului de norme şi modele morale, religioase, 
politice etc. 

Fără îndoială, coordonata cea mai importantă în structurarea şi impunerea ca 
nivel calitativ superior a psihicului uman o constituie cogniţia, îndeosebi gândirea. 
O conduită conştientă se deosebeşte de una inconştientă tocmai prin faptul că ea 
este precedată şi ghidată de o schemă sau algoritm cognitiv. De altfel, şi funcţia 
primordială a conştiinţei este funcţia cognitivă. Însăşi conştientizarea fenomenelor 
motivaţional-afective nu înseamnă altceva decât includerea trăirilor, trebuinţelor Şi 
dorințelor în schemele critic-interpretative ale cogniţiei, care asigură raţionalizarea 
lor, punerea în acord cu exigenţele şi condiţiile obiective ale realităţii. Evoluţia 
integrării de tip conştient poate fi judecată, în ultimă instanţă, după capacitatea de a 
elabora sau alege varianta optimă de acţiune (în plan practic sau teoretic) cu 
analiza şi luarea în considerare a întregii mulţimi de factori şi argumente pro şi 
contra, a consecinţelor imediate şi îndepărtate, a semnificației lor individuale şi 
sociale. 

Spre deosebire de informaţia prelucrată şi tezaurizată în structurile incon- 
ştientului, care are o semnificaţie reglatorie individual-homeostazică, informaţia in- 
tegrată conştient posedă o funcţie antientropică universală, punând subiectul uman 
în ipostaza de sistem reglator teleonomic în raport cu situaţiile concrete ale 
mediului, omul trecând de la formula „a acţiona pentru a exista“ la formula „a 
exista pentru a efectua o activitate transformatoare, constructivă“. 

Din punct de vedere evolutiv, istoric, cele mai mari transformări şi mutații 
calitative atât pe linia conţinuturilor informaţionale, cât şi pe linia aparatului 
operaţional de prelucrare şi valorificare a informaţiilor s-au înregistrat şi se 
înregistrează, fără îndoială, la nivel conştient. Luată ca sistem, conştiinţa posedă un 
coeficient de complexitate mai ridicat decât inconştientul şi un număr incomparabil 
mai mare de disponibilităţi combinatorice (grade de libertate), dinamica ei 
înscriindu-se, în cea mai mare parte, într-un model probabilist ramificat, generativ: 
din fiecare punct se deschid mai multe posibilităţi de trecere la starea următoare, 
alegerea nefiind însă condiţionată doar de starea anterioară, ea fiind influenţată şi 
de alţi factori aleatori. Astfel, conştiinţa devine cel mai important mecanism psihic 
antientropic, care permite orientarea adecvată în spaţiul aleatoriului şi nedeter- 
minării, în mulţimea situaţiilor noi şi a variațiilor imprevizibile. 

Căutarea şi generarea permanentă a noului constituie o altă trăsătură defi- 
nitorie a conştiinţei care o deosebeşte esenţial de inconştient: autoreglarea de tip 
inconştient se limitează la menţinerea stării de echilibru „prescrise“, activându-se la 
orice semnal de abatere sau îndepărtare de aceasta; autoreglarea conştientă implică 

în schemele sale de organizare şi căutarea unor stări noi, care să asigure sistemului 
personalităţii o poziţie şi un statut mai bun în relaţiile sale cu mediul. 

Dimensiunea generativ-inovativă (inventivă) a conştiinţei se evidenţiază şi în 
căutarea şi crearea unor modalităţi şi mijloace noi de satisfacere a trebuinţelor 
primare, biologice, care intră în conţinutul inconştientului (exemplu, trebuinţele 
alimentare, trebuinţele de securitate-apărare). 

În calitate de componentă specifică a sistemului psihic uman şi de structură 
emergentă, conştiinţa nu poate fi redusă numai la latura sa actualizată, care se 
manifestă în momentul dat, aşa cum procedează orientarea fenomenologică, ci 
trebuie să admitem şi existenţa laturii ei latente: omul este conştient nu numai ac- 
tual şi într-o formă „insulară“, ci şi potenţial, într-o formă structural-dinamică, 
globală, continuitatea Eu-lui, a identităţii de sine menţinându-se şi după întreru- 
perile produse de stările de somn şi chiar de stările de comă. 

Psihopatologia ne demonstrează că starea de veghe şi focalizarea atenţiei nu 
sunt condiţiile suficiente pentru asigurarea unui caracter cu adevărat conştient al 
conduitei. Ideile fixe (obsesive), delirurile structurate, halucinaţiile şi pseudoha- 
lucinaţiile au loc pe fondul stării de veghe şi al accentuării focale a atenţiei; cu 
toate acestea, ele apar ca tulburări de conştiinţă. Tulburarea se referă nu atât ja 
latura fenomenologică, actuală, ci mai ales la latura structurală stabilă, potenţială. 
Totodată, anumite oscilaţii de ordin fenomenologic, cum ar fi, de exemplu, iluziile 
în percepţie, întârzierile şi lacunele în reactualizarea unor conţinuturi informa- 
ționale, erori în rezolvarea unor probleme sau în luarea unor decizii nu le încadrăm 
în sfera patologiei, tocmai pentru că ele nu afectează structura de fond (potenţială) 
a conştiinţei (Arseni, Golu, Dănăilă, 1983). 

Baza neurofiziologică a integrării de tip conştient. Ca organizare siste- 
mică de maximă complexitate, conştiinţa nu poate fi raportată şi localizată stric 
într-o anumită zonă sau centru nervos. Nu se poate vorbi, aşadar, de un centru a] 
conştiinţei, lucru demonstrat atât de datele clinicii, cât şi de cercetările experi- 
mentale. Ea reclamă, dimpotrivă, o bază integrativă amplă, constelaţională, care 
interesează neocortexul în ansamblul său, precum şi interacţiunea lui cu etajele 
subcorticale. 

În acest amplu ansamblu neurofiziologic, noi delimităm două tipuri de 
mecanisme: un mecanism nespecific şi un mecanism specific. 

Mecanismul nespecific este cel care creează şi asigură condiţiile de fond 
ale realizării conştiinţei în act. O primă componentă a acestui mecanism o re 
prezintă sistemul reticular activator ascendent cu originea în trunchiul cerebra] şi 
care produce activarea generalizat-difuză a scoarţei cerebrale şi contribuie la între- 
ținerea stării de veghe. 

Funcționarea SRAA este susţinută de fluxul semnalelor transmise pe căile 
colaterale nespecifice ale analizatorilor, în cursul stimulării acestora cu Stimulii 
modali specifici. Curmarea stimulării externe pe o durată mai îndelungată, aşa cum 
au dovedit experimentele de izolare sau privare senzorială, duce la perturbarea 

funcţionării SRAA, locul stării de veghe echilibrate, relaxate fiind luat de stări de 
somnolenţă alternate cu stări de agitaţie şi halucinație. O mare masă de neuroni din 
acest sistem eliberează neuromediatori sau neuromodulatori în spaţiile extracelulare 
din afara cadrului sinapselor clasice, care se implică în funcţionarea mecanismului 
veghe-somn; există şi alţi „factori umorali“ ai ciclului veghe-somn, de origine 
diferită, unii din ei hormonali, care depind şi mai puţin de o organizare precisă a 
conexiunilor. Anumiți factori umorali joacă un rol important şi în geneza stărilor 
de motivaţie, strâns legate de altfel de stările de vigilenţă (J. Delacour, 2001, 
p. 82). 

O a doua componentă a mecanismului nespecific al organizării conştiente o 
reprezintă interacţiunea talamo-hipotalamică prin care se realizează reglarea ciclu- 
lui circadian şi monitorizarea timpului (ceasornic biologic). Ea include două verigi 
reciproc antagonice: una legată de inducerea şi menţinerea stării de somn, având 
drept semnale de activare oboseala acumulată în timpul zilei şi lăsarea nopţii, şi 
alta, care incită la trezire şi asigură instalarea stării de veghe, semnalele de activare 
ale ei fiind generate de refacerea energetică favorizată de somn şi de începutul 
perioadei diurne. Această componentă poate fi considerată tot un sistem de acti- 
vare. Sistemele de activare determină în mare parte funcţionarea de ansamblu a 
creierului, în concordanţă cu raportul serial-paralel, local-distribuit. De exemplu, 
starea de „somn lent“ (profund) reprezintă o sincronizare foarte avansată şi de 
lungă durată a unor regiuni mari din creier; aceasta este starea paralelă şi dis- 
tribuită cea mai amplă pe care o poate atinge creierul nostru în condiţii normale. 
(Menţionăm că pe durata stării respective, activitatea cognitivă coboară sub pragul 
conştiinţei, în inconştient. La fel se întâmplă şi în starea patologică de sincronizare 
generalizată care este criza epileptică de grand'mal.) 

Dimpotrivă, în starea de veghe, activitatea bioelectrică a creierului este 
” „desincronizată“ global, adică între activitatea unui neuron şi activitatea altui neu- 
ron, în general, nu există relaţii temporale. Mai mult, în planul organizării ana- 
tomice şi în funcţie de comportamentul adoptat, anumite grupe de neuroni motori 
şi senzoriali sunt utilizate conform unei succesiuni bine determinate. (În acest caz, 
ponderea serialului şi a localului devine mai importantă, dar trebuie să ne ferim de 
o exemplificare excesivă). S-a demonstrat că şi în stare de veghe au loc sincro- 
nizări, dar ele au o durată mult mai scurtă (câteva secunde) şi o extindere mult mai 
redusă decât în starea de somn). (Singer, 1993; Steriade, 1995). 

În fine, cea de-a treia componentă a mecanismului nespecific al conştiinţei 
este circuitul interemisferic, prin care se realizează reglarea raportului dintre acti- 
varea difuză şi activarea selectivă focalizată, precum şi alternarea sau sincronizarea 
funcţională a celor două emisfere. 

Toate cele trei componente se articulează într-o schemă unitară, al cărei 
rezultat final este starea de conştiență normală integrată - premisă necesară a 
realizării conştiinţei propriu-zise, aşa cum am caracterizat-o mai sus. 

Mecanismul specific este cel care realizează elaborarea și integrarea 
conţinuturilor informaţionale şi a structurilor operatorii ale conştiinţei. El este 
reprezentat de scoarța cerebrală în întregul său. Din punct de vedere funcțional, la 
nivelul scoarţei cerebrale se realizează în forma sa cea mai completă raportul de 
complementaritate dintre principiul diferenţierii-specializării şi cel al integrării. 

Diferenţierea şi specializarea se evidenţiază la trei niveluri: a) între cele 
două emisfere cerebrale, considerându-se că fiecare emisferă realizează propriul 
său univers psihic; b) între lobii cerebrali, fiecărui lob asociindu-i-se roluri şi 
funcţii diferite; c) între zone şi arii în cadrul fiecărui lob. 

Integrarea se realizează la aceleaşi trei niveluri prin intermediul unor circuite 
şi scheme progresiv supraordonate: la nivel interemisferic, prin circuitele comi- 
surale; la nivel interlobi, prin circuitele interlobare; la nivel interzonal, în cadrul 
fiecărui lob, prin intermediul structurilor asociative de ordinele II şi III. 

Prin corelarea diferenţierii-specializării, pe de o parte, şi integrării, pe de altă 
parte, se constituie marile sisteme funcţionale şi unificarea emergentă a experien- 
țelor conştiente. Un rol esenţial în acest mecanism îl au schemele şi structurile 
verbale (cuvântul îndeplinind în egală măsură funcţia de delimitare-individualizare 
şi pe cea de sistematizare-generalizare categorizare). 

Putem identifica şapte sisteme funcţionale mari prin care se realizează 
conştiinţa atât ca structură latentă stabilă, cât şi ca manifestare activă curentă. lată 
care ar fi acestea: 1) sistemul cognitiv alcătuit din trei subsisteme: subsistemul 
integrării senzoriale, răspunzător de realizarea procesării primare a fluxurilor de 
semnale din mediul extern şi intern al organismului şi de producerea în final a 
senzaţiilor şi percepţiilor conştiente, subsistemul integrării reprezentaţionale, 
răspunzător pentru elaborarea şi vehicularea reprezentărilor ca entităţi cognitive 
distincte, şi subsistemul integrării şi articulării discursive conceptual-catego- 
riale, răspunzător de realizarea structurii de conţinut şi operatorii a gândirii; 2) sis- 
temul mnezic care realizează stocarea, păstrarea şi actualizarea tuturor moda- 
lităţilor experienţei conştiente şi conştientizabile; 3) sistemul afectiv, care reali- 
zează corelarea semnificației stimulilor şi situaţiilor externe cu stările interne de 
motivaţie, asigurând, pe de o parte, controlul conştient al emoţiilor primare, iar, pe 
de altă parte, formarea în ontogeneză a emoţiilor secundare complexe, de esenţă 
socio-culturală; 4) sistemul motivaţional, care procesează şi interpretează semna- 
lele generate de stările de necesitate şi activează comportamentele specitice de 
satisfacere; 5) sistemul motor care elaborează şi integrează schemele mişcărilor şi 
acţiunilor obiectual-instrumentale intenţional-voluntare; 6) sistemul integrării şi 
realizării comunicării verbale, care îndeplineşte un rol de corelare-integrare 
supraordonată în raport cu. celelalte; 7) sistemul sintezei şi integrării voliţionale, 
care dă consistenţă acţional-finalistă conştiinţei de sine, Eu-lui-subiect (fig. 114). 

Cele şapte sisteme interacționează şi se condiționează, asigurând unitatea 
structural-emergentă a conştiinţei, dar îşi păstrează şi o anumită autonomie, ceea ce 

face posibilă afirmarea preferenţială, în funcţie de natura sarcinilor şi specificul 
scopurilor, când a unei laturi, când a alteia a conştiinţei. 


SISTEMUL INTEGRĂRII 
VOLIȚIONALE 


Sistemul 
motivaţiona! 


Sistemul 
cognitiv 


Sistemul 
comunicațional 
verbal 


Sistemul acţiunilor motorii conștiente 


SISTEMUL INTEGRĂRII 
MNEZICE 


Fig. 114. Sistemele funcţionale ale nivelului conştient al psihicului uman. 


Dintre formațiunile corticale, cele care au rolul principal în realizarea emer- 
genţei conştiinţei sub semnul identităţii Eu-lui sunt structurile anterioare ale lobilor 
frontali. 

Afirmația este susținută de datele clinicii neurochirurgicale, care arată că 
leziuni ale acestei structuri produc o tulburare sistemică a conştiinţei - abolirea 
identităţii, fenomene de dedublare şi depersonalizare, pierderea capacităţii de 
planificare şi finalizare a acţiunilor; leziuni ale celorlalte formaţiuni determină 
tulburări ale unor laturi particulare ale conştiinţei - agnozii, acalculii, apraxii, 
amnezii, fără ca subiectul să-şi piardă identitatea (Goldstein, 1944; Gloning şi 
Hoft, 1969; Arseni, Golu, Dănăilă, 1983; M. Botez, 1996). 

Funcționarea scoarţei cerebrale este guvernată de trei principii importante: 
1) principiul proiecției topice; 2) principiul reprezentării segmentare succesive; 
3) principiul coordonării şi adecvării reciproce a zonelor posterioare gnostice şi a 
celor anterioare efectorii. 

Primul principiu stă la baza delimitării şi individualizării mecanismelor sen- 
zoriale (analizatorilor). Astfel, fiecare modalitate senzorială are o reprezentare pre- 
cis delimitată topografic la nivelul scoarței cerebrale, denumită zonă de proiecţie, 

Bloc receptor - G 
gustativ i 
Blog receptor 


Bloc receptor auditiv 
cutano-tactil 


Bloc receptor 
vizual 


Fig. 115 Schema principiului proiecției topice. 


Planta i 
piciorului: 


Fig. 116. Schema principiului reprzentării segmentare a corpului 
în scoarţa cerebrală. 


proporţională cu importanţa lor funcţională (fig. 116). 


unde ajung şi se procesează 
semnalele specifice recep- 
tate la periferie şi se obţin 
senzațiile - materia primă a 
edificării conţinutului infor- 
maţional al conştiinţei 
(fig. 115). 

Cel de-al doilea 
principiu stă la baza 
formării schemei corporale 
şi a modelului informa- 
țţional al Eu-lui fizic, ca 
premisă şi suport al Eu-lui 
psihic. În scoarţa cerebrală 
sunt reprezentate în forma 
a doi homunculi (senzorial 
şi motor) toate segmentele 
corpului în mărime direct 


În fine, cel de-al treilea principiu stă la baza elaborării schemelor logice in- 
tegrate ale comportamentului şi activităţilor finaliste, prin articularea componentelor 
corespunzătoare - cognitivă, motivațional-afectivă, motorie şi volitivă (fig. 117). 

Problema cea mai spinoasă a cărei rezolvare continuă să se menţină în plan 
ipotetic este cea a corespondenţei dintre stările şi fenomenele neurobiologice şi 

Fig. 117. Interacțiunea dintre zonele gnostice şi cele efectorii ale scoarţei cerebrale. 


diferitele conţinuturi şi laturi concrete ale conştiinţei. Problema depăşeşte graniţele 
neuropsihologiei, dobândind profunde implicaţii şi semnificaţii filosofice. 

Trecând peste deosebirile de nuanţă, punctele de vedere exprimate pot fi 
grupate în trei modele metodologice principale: modelul dualist, modelul materi- 
alist reducţionist şi modelul materialist de tip „identitate”. 

Dualismul care-şi are originea în filosofia lui R. Descartes a avut o largă 
recunoaştere în Franţa şi în ţările în care s-a impus ca dominantă tradiţia catolică, 
deşi a fost puţin afectat de regresul credințelor religioase. Printr-un artificiu de 
reconversie el a fost pus, mai mult sau mai puţin implicit, la baza majorităţii 
ideologiilor umaniste. Susţinând existenţa a două începuturi - spiritul şi materia - 
dualismul a creat în plan ştiinţific paralelismul  psihofiziologic, respectiv, 
neuropsihologic, potrivit căruia între procesele şi stările neurobiologice, procesele 
şi stările psihice (ale conştiinţei) nu există nici o legătură de condiţionare sau 
genetică, ci numai una de coexistență temporară; fiecare din cele două serii de 
procese - neurobiologice şi psihice - îşi are propriile sale legi şi caracteristici 
calitative ireductibile unele la celelalte şi nici substituibile unele altora. Este evi- 
dent că adoptarea acestui model ar duce la o separare și la o opoziţie absolută a 
ştiinţelor biologice, în cazul de faţă, a neuroştiinţelor, în raport cu ştiinţele spiri- 
tului, în cazul de faţă, psihologia. 

Dacă, în plan ontologic, modelul dualist îşi găseşte susţinători fervenţi şi 
recunoaştere doar în rândul teologilor, care continuă să prezinte sufletul şi corpul 
ca pe două realităţi net diferite - primul de natură materială, trecător, celălalt de 
natură divină, veşnic, în plan epistemologic el a continuat să fie susținut şi de 
filosofi precum K. Popper şi de mari savanţi neurologi precum J. Eccles. În 
lucrarea lor comună “The Self and its Brain ” (1977), cei doi autori subliniau că cel 
puţin în planul cunoaşterii psihicul şi creierul trebuie considerate ca entităţi dis- 
tincte, întrucât cunoaşterea unuia nu depinde de cunoaşterea celuilalt. Preocuparea 
de a perpetua dualismul stă la baza unor tentative recente de a resuscita vitalismul. 
Dar, astăzi, nu se mai poate ignora sau nega pur și simplu, ca în trecut, explicaţia 

biologică a comportamentului uman; ar fi o dovadă prea manifestă de obscurantism 
în faţa progresului tot mai accelerat al biologiei şi îndeosebi al neuroştiinţelor. Nu 
mai rezistă nici soluţia mai veche de a considera biologicul, desemnat prin numele 
de „viu“, o realitate aparte, care se sustrage legilor generale ale realităţii materiale. 
Dualismul este incompatibil cu toate ştiinţele biologice şi mai ales cu neuroştiinţele 
cognitive. De aceea, acestui model i se aduc critici din ce în ce mai severe (P.M. 
Churchland, 1995; J]. Delacour, 1994; M. Zlate, 2000; M. Golu, 2003). 

Modelul materialist reducţionist este la fel de dogmatic ca şi dualismul, 
dar el se prevalează mai mult decât acesta de argumente ştiinţifice. Teza de 
principiu a lui este aceea că orice realitate poate fi descrisă în întregime cu ajutorul 
proprietăţilor mai simple. Aplicat la sistemul nervos, modelul materialist-reduc- 
ționist interpretează funcţionarea acestuia prin câteva mecanisme elementare, aşa 
cum se procedează în experimentarea in vitro. 

Este recunoscută existenţa doar a corpului, respectiv, a creierului, iar legile 
de funcţionare ale acestuia sunt epuizate de legile şi principiile fizicii. D.M. 
Armstrong (1987) a împărţit materialismul reducţionist în două variante distincte: 
periferistă şi centristă. 

Prima este reprezentată de behaviorismul radical elaborat de J.B. Watson 
(1913) şi de behaviorismul logic, susţinut de G. Ryle (1949). 

După cum se ştie, Watson a procedat prin negarea conştiinţei ca realitate 
psihologică veritabilă, considerând-o o simplă ficţiune, o invenţie a filosofilor. 
Drept singura realitate psihologică autentică a fost declarat comportamentul extern, 
alcătuit din reacţii motorii, verbomotorii şi secretorii, în esenţa lor entităţi fizice, 
care se produc la acţiunea stimulilor externi. Ca urmare, toată psihologia se reduce 
la studiul relaţiei S.R. 

Gândirea, de pildă, care este expresia cea mai înaltă a conştiinţei, nu ar fi 
nimic altceva decât o serie de reacţii fonoarticulatorii sau verbomotorii. La rândul 
său, behaviorismul logic afirmă că termenii de sorginte mentalistă nu sunt decât al- 
ternative gramaticale pentru termenii fizicali care descriu comportamentul extern. 
Ca urmare, propoziţiile despre minte pot fi convertite în propoziţii despre com- 
portament. 

Varianta materialismului reducţionist centrist identifică procesele mintale 
cu procesele biofizice şi biochimice care au loc în sistemul nervos central. Stările 
mintale nu au nimic diferit şi specific faţă de stările biologice interne ale creierului. 
De aceea, nu este necesară o altă abordare şi un alt limbaj de redare-descriere a lor, 
decât abordarea şi limbajul biologic (neurobiologic). 

Astfel, de exemplu, autorul francex Jean-Pierre Changeux afirmă în mod cât 
se poate de răspicat: „/dentitatea dintre stările mintale şi stările fiziologice sau 
fizico-chimice se impune cu toată legitimitatea “ (Changeux, 1983, p. 364). O 
anumită nuanţare în această relaţie reducţionistă o face Mario Bunge, subliniind că 
stările mintale constituie nu întreaga gamă a stărilor creierului, ci doar un subgrup 

al acestora, respectiv, vârful unei piramide funcţionale sau o culme a ierarhiei 
funcţiilor biologice (Bunge, 1985). 

Modelul materialist de tip identitate constituie filosofia neuroştiinţelor 
cognitive contemporane. Spre deosebire de cel reducţionist, el admite, cel puţin 
provizoriu, validitatea noţiunilor psihologiei „mentaliste“, cum ar fi, de pildă, 
noţiunea de act voluntar şi noţiunea de conştienţă. Psihologia şi neurobiologia sunt 
două puncte de vedere definite prin metode şi tehnici diferite, două fațete ale 
aceleiaşi realităţi: funcţionarea organismelor animale. Relaţiile dintre ele se cuvine 
a fi concepute în termeni de echivalență, de corespondenţă Şi nu în termeni de 
cauzalitate. Relaţiile dintre neurofiziologic şi psihologic, deşi de echivalență, nu 
posedă atributul reciprocităţii; dacă fiecărei stări psihologice îi corespunde o 
anumită stare neurofiziologică, nu oricărei stări neurofiziologice îi corespunde o 
stare psihologică anume, şi aceasta din două motive: 1) unele realităţi neurobio- 
logice, mai ales mecanismele elementare, sunt implicate într-un număr mare de 
funcţionări sau chiar în funcţionarea întregului organism; ele nu au, aşadar, un co- 
respondent sau un echivalent specific în sfera realităţii psihice. În acest sens, putem 
menţiona cazul unui potenţial de acţiune, al deschiderii unui canal ionic, al 
funcţionării „pompei“ de Na'/K” etc.; 2) unele concepte sau descrieri psihologice 
pot avea o origine pur culturală şi ar fi inutil să le căutăm un corespondent biologic 
specific. 

Spre deosebire de reducţionalismul dogmatic care susţine că singura abor- 
dare ştiinţifică valabilă a sistemului nervos se situează în planul molecular, mate- 
rialismul de tip identitate sau echivalență afirmă că sistemul nervos este un sistem; 
proprietăţile lui depind de interacţiunea unor componente diferite, de complexitate 
variată: molecule, celule (neuronale, dar şi gliale), reţele etc., întreţinând relaţii 
„cauzale“ circulare. Orice funcţionare a sistemului nervos recurge la componentele 
menţionate în diverse moduri; ea nu se reduce la relaţii cauzale unilaterale, care se 
exercită exclusiv şi direct dinspre planul molecular înspre planul comportamental. 
Între cele două planuri se interpun intermediari obligatorii: celule şi reţele, cu 
proprietăţi specifice. | 

Moleculele din SN (receptori, canale ionice, neuromediatori, factori de 
creştere etc.) nu au un rol funcţional decât în cadrul unor structuri mai complexe: 
celulele şi reţelele. Caracterul bilateral, circular, al relaţiilor dintre molecule şi 
aceste structuri este uşor de demonstrat: proprietăţile canalelor ionice ale neuro- 
nilor unei reţele influenţează funcţionalitatea acestei reţele, de exemplu, frecvenţa 
medie a descărcărilor neuronilor săi. Reciproc, o structură de ordin superior - 
arhitectura conexiunilor din reţea - poate influenţa funcţionarea unor canale: de 
exemplu, o anumită organizare a conexiunilor favorizează sincronizarea descărcă- 
rilor neuronilor, făcând astfel mai probabilă deschiderea unor canale ionice 
(Delacour, 2001, p. 189). 

Trebuie spus însă că nici modelul materialist tip identitate nu rezolvă pe 
deplin problema raportului conştiinţă-creier, stările şi procesele psihice conştiente 

identificându-se în ultima instanţă cu stările şi procesele neurobiologice - biofizice 
şi biochimice. Prin aceasta, conştiinţa îşi pierde specificul şi identitatea sa 
calitativă, de realitate ideală, nonsubstanţială şi nonenergetică. 

Cauza principală a limitelor tuturor celor trei modele prezentate mai sus 
rezidă, după părerea noastră, în situarea pe poziţiile paradigmei fizicii clasice, 
bazată pe admiterea doar a două dimensiuni ale universului - substanţa şi energia. 
Este evident, în acest caz, că o interpretare obiectiv-ştiinţifică a fenomenelor 
psihice conştiente nu poate consta decât în încadrarea lor, fie în categoria sub- 
stanţei, fie în categoria energiei, lucru care s-a şi întâmplat. Dacă varianta vulgară a 
materialismului includea psihicul în seria entităţilor substanţiale (gândirea, de 
exemplu, fiind considerată o secreție a creierului, de acelaşi ordin cu secreția 
biliară - fierea), materialismul contemporan îl subordonează sferei fenomenelor 
energetice, vorbindu-se chiar de existenţa energiei psihice ca o modalitate distinctă 
de energie. 

leşirea din dilema „psihicul = substanţă, psihicul = energie“ nu o putem găsi 
decât dacă adoptăm o paradigmă nouă. Şi aceasta nu poate fi decât paradigma 
elaborată de cibernetică, potrivit căreia, pe lângă substanţă şi energie, trebuie să 
introducem o a treia dimensiune - informaţia. Informaţia, cum sublinia N. Wiener, 
nu este nici o substanţă, nici energie; ea nu posedă proprietăţi nemijlocit percep- 
tibile; constatarea şi evaluarea existenţei ei le putem realiza în mod indirect, după 
efectele pe care le produce la nivelul sistemelor reale considerate; întotdeauna 
aceste efecte sunt pozitive, ele asigurând menţinerea stării de echilibru a sistemului 
sau trecerea la stări de echilibru mai bune; ca urmare, informaţia devine măsura 
gradului de organizare, aşa cum entropia este măsura gradului de dezorganizare. 

Nefiind nici substanţă, nici energie şi având o independenţă relativă faţă de 
acestea, informaţia presupune şi se leagă întotdeauna de un suport substanţial-ener- 
getic sau altul, iar realizarea ei, adică trecerea din stare potenţială-latentă, în stare 
activă-funcţională nu se poate obţine decât în cadrul unei relaţii de comunicare. În 
interiorul acestei relaţii, ea se evidenţiază sub formă de designant sau repre- 
zentare a unor proprietăţi, obiecte, relaţii etc. şi nu se confundă (identifică) cu 
suporturile substanţial-energetice (semnale, simboluri, semne) prin care se fixează 
ŞI se obiectivează. 

Calitatea şi modul de structurare-funcţionare a informaţiei depind de natura 
şi particularităţile sistemului destinatar, respectiv, de mecanismele lui de recepţie, 
prelucrare şi utilizare. 

În lumina celor arătate mai sus, decurg următoarele teze cu valoare 
metodologică principială: 1) creierul apare şi se dezvoltă ca organ al psihicului, iar 
psihicul este rezultatul procesării şi integrării la nivelul creierului a fluxurilor 
informaţionale din mediul intern şi extern al organismului; 2) creierul şi psihicul nu 
sunt entităţi corelate din afară, ci formează o unitate dinamică evolutivă; 3) creierul 
nu generează psihic în virtutea simplei sale organizări celulare interne şi a 
simptului său activism bioelectric spontan; izolat de sursele de informaţie din afara 

sa, oricât de bine ar fi Structurat şi Programat din Punct de Vedere genetic, el ny a 


ajunge niciodată să Producă nici imagini, nici Doțiuni, nici amintiri; 4) prir 
Structura sa internă, Creieruj uman posedă competenţă Primară de a fi INecanism 


Aşa In capitolu] Precedent, interpretând Psihicul prin 
Prisma relaţiei de Comunicare şi a Paradigmej informaţionale, el nu mai poate Hi 


> 


nici cy Procesele bioenergetice; ca realitate informaţională, el îşi Păstrează indi- 
Vidualitatea Calitativă ireductibilă. n acesț caz, elementele Structurale - Neuronii, 
reţelele neuronale, modulii . îndeplinesc IOlul de mecanisme Procesoare (opera- 
torii), iar Stările biofizice Şi bioc imice indeplinesc TOlul de alfabete-cog, Care-şi 


e aici Tezultă că mai corecț este ca telaţia de CChivalenţă să se stabilească 
între diferitele elemente Structurale, pe de o Parte, şi între diferitele alfabete-cog, pe 
de altă Parte, din Punctul de vedere a] Posibilităţi; lor de a Procesa şi de a 
Obiectiva-vehicula un anumiț Conţinuţ informaţionaj, Tespectiv, un anumit Proces 


Se îmbină astfel | Ocesarea-reprezentarea de tip izomorfic cu Procesarea. 
TEprezentarea de ti homomorfic, (no cesarea-reprezentarea Fagmentar-secveniaje 
cu Procesarea Slobal-holista, fapt care conferă creierului uman ce] mai 
de fiabilitate. 


Capitolul XIII 


MECANISMELE SENZAŢIEI 


1. SENZAŢIA - PRIMA TREAPTĂ ÎN PROCESAREA 
INFORMAȚIEI 


Depăşind limitele şcolii asociaţioniste, care interpreta psihicul ca un 
conglomerat de. senzaţii, şi pe cele ale şcolii gestaltiste, care nega existenţa 
senzaţiei ca entitate distinctă, psihologia contemporană consideră senzaţia ca prim 
proces psihic de cunoaştere, cu individualitate distinctă, dar care nu reprezintă şi nu 
epuizează esenţa întregului psihic uman. Ea este modelul informaţional-cognitiv cu 
structura cea mai simplă, unidimensională, cuprinzând date despre însuşiri 
singulare ale obiectelor-stimul, care acţionează direct asupra receptorilor periferici. 
Altfel decât prin senzaţii noi nu putem să obţinem informaţii şi să luăm act de 
prezenţa şi de existenţa realităţii din jurul nostru şi de propria noastră realitate 
fizică. Numai pe baza datelor furnizate de ele devin posibile formarea şi dez- 
voltarea în ontogeneză a celorlalte procese psihice, de nivel calitativ superior - 
percepţia, reprezentarea, gândirea, imaginaţia, memoria. 

Astăzi a devenit un adevăr psihologic demonstrat faimoasa aserţiune a 
marelui filosof englez John Locke: „nimic nu este în intelect, care mai înainte să 
nu fi existat în simţuri “. 

Ca model informaţional intern, senzaţia nu este o transpunere ca atare, o 
introiecţie a proprietăţilor mecano-fizico-chimice ale obiectelor şi fenomenelor 
materiale din afară. 

Ar fi vulgarizare şi o denaturare a spiritului ştiinţific să considerăm, de 
pildă, că în senzaţia de culoare vom găsi unda electromagnetică propriu-zisă, că în 
senzaţia de miros vom găsi compoziţia chimică a substanţei odorifice ca atare 
ş.a.m.d. Aşadar, între senzaţie, ca dat informaţional, şi însuşirea obiectivă a sti- 
mulului, nu poate fi stabilită o relaţie de identitate, ci de designare-reprezentare, la 
nivelul creierului făcându-se distincția dintre cele două realităţi - realitatea fizică 
externă şi realitatea psihică internă. Dar că senzaţia desemnează o proprietate a 
unui obiect concret din afară se confirmă de faptul că ea ne orientează şi ne 

direcţionează atenţia şi acţiunea nu spre interior, ci spre exterior, către obiectul 
însuşi. 

Aşadar, „însuşirea-stimul“ (exemplu, o anumită lungime de undă a spectrului 
electromagnetic, o anumită frecvenţă a spectrului acustic, o anumită compoziţie 
chimică a substanţei odorante, o anumită duritate a unui obiect etc.) precedă şi 
fiinţează drept cauză a senzaţiei. În acelaşi timp însă, senzaţia, ca proces de 
modelare şi reflectare informaţională nu este un simplu efect (liniar şi fizic) al 
acţiunii „însuşirii-stimul“ externe; ea este expresia unei activităţi reflexe complexe 
a creierului (analiză, comparare, evaluare) şi a operaţiilor concrete pe care 
subiectul le efectuează asupra obiectului. Prin intermediul acestor acte, proprietăţile 
mecano-fizico-chimice ale stimulilor sunt transformate mai întâi în coduri ner- 
voase, iar apoi în coduri-imagine (senzaţie conştientă). 

Transformările respective au un caracter adecvat naturii specifice a formei de 
energie pe care o poartă stimulul. 

În cursul evoluţiei biologice, sub influenţa permanentă a unor forme externe 
de energie (electromagnetică, acustică, mecanică, chimică) s-au format treptat şi 
s-au specializat mecanisme corespunzătoare. Teza că senzaţia reflectă proprietăţile 
obiective ale stimulilor, iar nu stările interne ale organelor de simţ cum susţinea 
fiziologul german Johanes Miiller, este demonstrată şi de faptul că ea se produce 
într-o formă specifică numai la acţiunea unui stimul modal specific asupra unui 
anumit organ de simţ; senzaţia de lumină şi culoare nu se produce decât dacă se 
acţionează cu stimuli luminoşi asupra aparatului vizual; senzaţia de sunet înalt nu 
se obţine decât dacă se acţionează asupra aparatului auditiv cu o undă acustică de 
înaltă frecvenţă ş.a.m.d. 

Trăsătura esenţială pe care o dobândesc senzațiile umane este conştienti- 
zarea. Aceasta presupune următoarele: 1) realizarea şi păstrarea distincției şi deli- 
mitării dintre „proprietatea-stimul“ dată în plan obiectiv extern şi imaginea ei în 
plan subiectiv-intern; 2) verbalizarea, pe de o parte, a simplei acţiuni a stimulului 
„văd“, „aud“, „simt“), iar, pe de altă parte, a însuşirii specifice a stimulului („pu- 
ternic“, „slab“, „roşu“, „galben“, „înalt“, „jos, „aspru“, „neted“ etc.); 3) analiza şi 
interpretarea critică a conţinutului şI semnificației fiecărei senzaţii; 4) desfăşurarea 
pe baza datelor oferite de senzaţii a unor operaţii logice de comparare, seriere şi 
clasificare a obiectelor şi a unor acţiuni practice de utilizare-transformare a lor. 

În evoluţia sensibilităţii şi senzaţiilor umane un rol important l-au avut 
factorii socio-culturali, diversificarea formelor de activitate şi produsele obiectivate 
ale acestora, care s-au constituit într-o nouă sursă de solicitare-stimulare. Astfel, pe 
lângă legile psihofizice şi psihofiziologice, în dinamica sensibilităţii umane s-au 
impus şi legi socio-culturale specifice, precum legea estetizării, legea verbalizării- 
semantizării, legea profesionalizării. 

Reflectând însuşiri relativ izolate, senzaţia, luată în sine, are, fireşte, o 
valoare cognitivă redusă. Ea nu delimitează esenţialul de accidental, particularul de 
general, necesarul de întâmplător, nu ne oferă obiectul în întregul lui. Numai pe 

baza ci, noi nu reuşim decât să facem discriminări simple, uniparametrice; nu 
putem să realizăm conştiinţa identităţii obiectului ca atare. Numai după senzațiile 
de culoare, de temperatură, de miros etc. luate separat, nu putem identifica obiectul 
propriu-zis, nu putem răspunde corect la întrebarea „ce este acesta?“. 

În mod normal, însă, senzațiile nu rămân entităţi izolate, ci se leagă unele de 
altele printr-o operaţie de integrare sistemică, atât în cadrul unuia şi aceluiaşi 
analizator, cât şi în cadrul interacțiunii dintre doi sau mai mulţi analizatori, dând 
naştere unui proces psihic de cunoaştere de rang calitativ superior - percepția. 

În formă pură, senzaţia se întâlneşte doar la nou-născutul în primele 
două-trei luni de viaţă; la subiectul adult, ea poate fi obţinută numai în condiţii 
speciale de laborator, care să permită desprinderea şi izolarea de complexul unui 
stimul doar a unei singure însuşiri (intensitate, frecvenţă, lungime de undă etc.). 

Ea poate fi constatată şi în anumite tulburări patologice determinate de 
leziuni în focar (localizate) ale creierului. Este vorba de fenomene de disociere 
senzorială care constau în aceea că, pus în faţa imaginii unui obiect familiar - 
„masă“, „câine“, „floare“, „figură umană“ etc. - pacientul percepe doar însuşiri sau 
părţi izolate, fără a putea să realizeze imaginea integrală a lui (Luria, 1973; 
Arseni, Golu, Dănăilă, 1983). 


2. CLASIFICAREA SENZAŢIILOR 


Creierul uman are capacitatea de a realiza o gamă largă de senzaţii, ceea ce 
face necesară o operaţie de sistematizare şi clasificare. 

În psihofiziologia clasică, criteriul principal de efectuare a acestei operaţii a 
fost cel anatomo-structural: prezenţa aparatelor specializate de recepţie (res- 
pectiv, a organelor de simţ). S-au delimitat astfel cinci clase mari de senzaţii: 
cutanate, vizuale, auditive, olfactive şi gustative. O asemenea clasificare se mai 
păstrează şi astăzi. 

Introducerea conceptului de informaţie în analiza şi interpretarea feno- 
menelor psihice a impus însă un criteriu de clasificare nou, şi anume natura sursei 
şi conţinutul reflectoriu-informaţional. Acesta îl subordonează şi-l acoperă inte- 
gral şi pe primul şi de aceea îl considerăm mai adecvat. Aplicarea lui duce la 
delimitarea a trei mari categorii de senzaţii, fiecare categorie incluzând mai multe 
modalităţi particulare: 

A. Senzaţii exteroinformative, care ne furnizează primordial şi preponde- 
rent date despre însuşirile obiectelor şi fenomenelor din lumea externă; în această 
categorie intră ca modalităţi” particulare specifice senzațiile vizuale, senzațiile 
auditive, senzațiile cutano-tactile, senzaţiile olfactive şi senzațiile gustative; 

B. Senzaţii proprio-kinezio-informative care ne furnizează date despre 
poziţiile segmentelor propriului nostru corp (în stare de repaus şi în locomoţie) şi 

despre caracteristicile mişcărilor pe care le efectuăm; aici se includ ca modalităţi 
particulare senzațiile proprioceptive, senzațiile kinestezice şi senzațiile de echilibru; 

C. Senzaţii interoinformative, care ne furnizează date (semnale) despre 
modificările mediului intern şi ale parametrilor funcționali ai viscerelor, precum şi 
despre nevoile biofiziologice primare; aici intră ca modalităţi particulare: senzaţia 
de foame, senzaţia de sete, senzaţia de urinare, senzaţia de defecare, senzaţia 
erotico-sexuală. 

Pe lângă acest criteriu principal, în abordarea senzaţiilor mai putem apela şi 
la două criterii secundare şi anume: intensitatea-pregnanţa şi selectivitatea de 
acţiune a stimulilor. 

Pe baza criteriului intensităţii-pregnanţei, pot fi delimitate două categorii de 
senzaţii: liminale, clar conştientizabile şi identificabile şi subliminale, slab sau 
deloc conştientizabile, care se integrează la nivel subconştient sau inconştient. 
(Intensitatea - pregnanţa o vom lua atât sub aspectul valorii fizice a stimulului - 
stimuli liminali şi stimuli subliminali), cât şi sub aspectul semnificației lui - stimuli 
semnificativi, stimuli indiferenți). 

Pe baza selectivităţii de acţiune a stimulilor, delimităm senzațiile specifice 
şi senzațiile nespecifice. Primele se produc numai prin aplicarea unui anumit 
stimul, pe care-l numim specific, asupra unui anumit organ de simţ, şi reflectă 
proprietăţile reale ale stimulului respectiv (exemplu, senzaţia de roşu se produce 
numai sub acţiunea segmentului de undă lungă al spectrului electromagnetic asupra 
ochiului, sau senzaţia de înălţime a unui sunet muzical se produce numai atunci 
când se prezintă auzului un sunet de o anumită frecvenţă etc.); cele din urmă se 
produc prin acţiunea asupra oricărui organ de simţ a aşa-zişilor stimuli universali - 
şocul mecanic prin presiune puternică sau lovire şi curentul electric - şi a 
stimulilor nocivi, care se obţin prin creşterea peste limita pragului absolut superior, 
a intensității oricărui stimul modal specific. 


3. PROPRIETĂȚILE SENZAȚIILOR 


Senzaţiile se diferenţiază în conştiinţă prin proprietăţi concrete, precum: 
modalitatea, intensitatea, durata, tonalitatea afectivă. 

Modalitatea rezidă în aceea că senzațiile specifice se leagă de acţiunea unei 
anumite categorii de stimuli, ale căror caracteristici le reflectă, şi de existenţa unor 
mecanisme înalt diferenţiate şi specializate. Cu alte cuvinte, modalitatea este cali- 
tatea prin care o senzaţie vizuală (de lumină, de culoare), de exemplu, se deo- 
sebeşte de senzaţia auditivă, tactilă, olfactivă etc. Această proprietate a senzațiilor 
este rezultatul evoluţiei filogenetice a sensibilităţii şi a funcţiei de semnalizare- 
designare. Ea exprimă cel mai direct valoarea cognitiv-informaţională a senzaţiilor, 
dependenţa directă a conţinutului lor de natura şi tipul stimulilor obiectivi. 


Mecanismele senzaţiei 477 


Intensitatea exprimă „forţa“ sau pregnanţa cu care se conştientizează sen- 
zaţia şi care permite o ierarhizare de genul: puternic, moderat, slab. Ea este 
determinată de intensitatea fizică a stimulului. 

În general, între cele două variabile - intensitatea stimulului (variabilă 
independentă) şi intensitatea senzaţiei (variabilă dependentă) - există o propor- 
ționalitate legică: creşterea celei dintâi duce la creşterea celei de-a doua, micşo- 
rarea celei dintâi atrage după sine micşorarea celei de-a doua, astfel că putem scrie 
relaţia: E = f (S), unde E - intensitatea senzaţiei, iar S - intensitatea stimulului spe- 
cific. Valoric, relaţia nu este de echivalență perfectă (absolută), ci de echivalență 
relativă (aproximativă). Potrivit cercetărilor de psihofizică, în registrul stimulilor de 
intensităţi medii, această relaţie ia forma unei funcţii logaritmice (E = K log. S+ 
C), ceea ce înseamnă că în timp ce intensitatea stimulului creşte în progresie 
geometrică, intensitatea senzaţiei creşte în progresie aritmetică, iar în registrul 
stimulilor de intensităţi extreme, relaţia respectivă ia forma unei funcţii expo- 
nenţiale, adică, unei creşteri în raţie exponențială a intensității excitaţiei, îi cores- 
punde o creştere doar în raţie aritmetică a intensității senzaţiei (Stevens, 1961). 

Discrepanţa valorică dintre intensitatea stimulului specific şi intensitatea 
senzaţiei se datoreşte particularităţilor structural-funcţionale ale aparatelor noastre 
senzoriale: existenţa pragurilor şi barierelor de admisie-transmisie, existența unor 
efecte remanente, existenţa unor „zgomote“ de fond pe traseele nervoase etc. Toate 
acestea fac ca o parte a energiei de intrare a stimulului să se piardă, intensitatea 
senzaţiei diminuându-se corespunzător. 

Legea generală a proporţionalităţii (relative) dintre intensitatea stimulului 
specific şi intensitatea senzaţiei poate fi încălcată pe fondul anumitor dereglări şi 
tulburări funcţionale sau organice ale sistemului nervos (fenomene paradoxale, 
fenomene involutive, leziuni etc.) sau ale verigilor periferice ale analizatorilor. 

În condiţiile percepţiei cotidiene, intensitatea stimulilor este influenţată în 
sensul amplificării sau diminuării de factorii ambientali de context (fond) - un 
sunet pe fondul acţiunii altor sunete sau pe fond de linişte, o lumină pe un fond 
luminos sau de întuneric, un miros pe fondul altor mirosuri sau pe fondul absenței 
altor mirosuri etc. 

Durata se referă la întinderea în timp a senzaţiei şi depinde de durata de 
acţiune a stimulului. Dar, ca şi în cazul intensității, între cele două variabile nu 
există o coincidenţă perfectă. | 

În primul rând, senzaţia nu- apare imediat, concomitent cu începutul acţiunii 
stimulului, ci, cu o anumită întârziere, pe care o numim latenţă, care variază în 
funcţie de intensitate (la stimuli mai puternici, latenţa senzaţiei este mai mică, la 
stimuli slabi - latenţa este mai mare), de modalitatea stimulilor (latenţa unei 
senzaţii auditive este mai mică decât a senzaţiei vizuale sau olfactive), de starea de 
atenţie a subiectului (la stimulii aşteptaţi la care suntem atenţi latenţa senzaţiei este 
mai mică decât la stimulii neaşteptaţi, la care nu suntem atenţi). 

În al doilea rând, senzaţia nu dispare imediat ce stimulul a încetat să 
acţioneze; ea mai continuă încă şi după aceea, câteva sutimi sau miimi de secundă, 
sub forma a ceea ce numim postefect senzorial. Durata acestui postefect este 
condiţionată de intensitatea stimulului (mai mic în cazul stimulilor slabi), de 
semnificaţia şi încărcătura afectogenă a stimulului (mai mare la stimulii semni- 
ficativi şi cu încărcătură emoţională ridicată) şi de tipul de sistem nervos (mai mare 
la tipul inert, mai mică la tipul mobil). Postefectul senzorial, care se amplifică la 
nivelul percepţiei luând forma imaginilor consecutive; este o premisă necesară a 
trecerii informaţiei captate în memoria de lungă durată. 

Tonalitatea afectivă reflectă semnul rezonanţei în sfera trăirii subiective a 
însuşirilor stimulului pe care le desemnează sau le reprezintă senzaţia. Astfel, în 
orice senzaţie, pe lângă conţinutul informaţional referitor la însuşirea obiectivă a 
stimulului (exemplu, „roşu“, „albastru“, „sunet produs de o vioară“, „sunet produs 
de un picamer“, „miros de trandafir“, „miros de cadavru“ etc.), conştientizăm şi o 
componentă emoţională de genul: „plăcut-neplăcut“, „agreabil-dezagreabil“. Tonali- 
tatea afectivă influenţează dinamica ulterioară a raportului nostru cu obiectele din 
jur. 


4. SCHEMA DE PRINCIPIU A MECANISMULUI 
NEUROFIZIOLOGIC AL SENZAȚIEI 


Premisa biofiziologică a senzaţiilor ca fenomene psihice conştiente o 
reprezintă sensibilitatea, care, în forma ei specifică, se întâlneşte numai la animale. 
Ea se delimitează şi se distanțează în plan evolutiv filogenetice de excitabilitate prin 
două aspecte esenţiale, şi anume: 1) asigură receptarea şi discriminarea-iden- 
tificarea nu numai a stimulilor biologiceşte necesari (alimentari, sexuali etc.), ci şi 
a stimulilor în sine neutri sau indiferenți, care vor fi puşi în relaţie de semnalizare 
cu cei dintâi; 2) se leagă de apariţia şi dezvoltarea unor structuri specializate - 
elemente senzitive receptoare, elemente neuronale de procesare-prelucrare. 

Astfel, în cursul evoluţiei filogenetice a organismelor animale, sensibilitatea 
se va transforma tot mai mult dintr-o proprietate difuză, globală (sensorium 
comun), într-o funcţie a unor structuri bine diferenţiate şi delimitate anatomic şi 
topografic. 

Ca urmare, la om, trebuie să vorbim nu de sensibilitate în general, ci de 
modalităţi ale sensibilităţii: vizuală, auditivă, tactilă, olfactivă, gustativă, Proprio- 
ceptivă, organică (viscerală) etc. ; 

Toate aceste modalităţi se subordonează unor legi generale comune - legile 
psihofizice (legea Bouguer Weber - a pragurilor senzoriale absolute, legea Weber- 
Fechner şi legea lui Stevens ale pragurilor diferenţiale), legi psihofiziologice (legea 
adaptării - creşterea sau scăderea nivelului iniţial al sensibilităţii ca funcţie de 
intensitatea şi durata stimulului specific, legea contrastului - creşterea sau scă- 


Mecanismele senzaţiei 479 


derea intensității senzaţiei la un stimul sub influenţa acţiunii unui stimul de aceeaşi 
modalitate dar de altă intensitate, legea sensibilizării - creşterea sensibilităţii în 
cadrul unui analizator, ca urmare a stimulării altui analizator, legea depresiei - 
reversul celei a sensibilizării, legea exerciţiului - creşterea nivelului şi fineţei 
sensibilităţii de o modalitate sau alta în urma rezolvării sistematice a unor sarcini 
de discriminare-evaluare, legea compensaţiei - dezvoltarea superioară a unei 
modalităţi de sensibilitate, ca răspuns la deficitul sau absenţa sensibilităţii de altă 
modalitate); legi socioculturale (legea semantizării-verbalizării, legea estetizării, 
legea profesionalizării). 

Dar modul şi gradul de realizare-afirmare a acestor legi diferă de la o moda- 
litate senzorială la alta. 

Comună este şi schema logică de principiu de organizare-funcţionare a 
mecanismelor recepţiei senzoriale cunoscute sub denumirea de analizatori. Cel 
care a introdus noţiunea de analizator şi care a dat pentru prima dată schema 
organizării lui a fost I.P. Pavlov, prin afirmarea caracterului reflex şi analitico- 
sintetic al scoarței cerebrale. Contribuţii importante la completarea acestei scheme 
în concordanţă cu noile cercetări şi descoperiri au adus ulterior PK. Anokin, A. 
Fessard, A.R. Luria, Magoun şi Moruzzi, |. Pollack, Woolsey, Sokolov ş.a. Astăzi, 
schema unui analizator include următoarele componente: 1) blocul receptorilor, 
dispus la periferie, echivalentul noţiunii clasice de organ de simţ; 2) blocul in- 
termediar alcătuit din fascicule de fibre senzitive specifice şi nuclei nervoşi dispuşi 
la nivel subcortical, etajul superior reprezentându-l nucleii talamici; 3) blocul 
cortical, terminal, format din zone de proiecţie topică şi zone asociativ-inte- 
grative; 4) căile de conducere nespecifice, colaterale, care intră în alcătuirea 
sistemelor de activare - sistemul reticulat al trunchiului cerebral şi sistemul reti- 
culat diencefalic; 5) veriga conexiunii inverse, prin care blocul cortical reglează 
funcţionarea blocurilor inferioare (fig. 118). 

În cadrul tuturor modalităţilor senzoriale, blocurile menţionate anterior 
îndeplinesc acelaşi gen de funcţii şi operaţii. Blocul receptorilor captează acţiunea 
stimulului specific şi transformă energia care este suportul informaţiei în influx 
nervos, care devine primul cod în care se transcrie în plan intern informaţia despre 
însuşirea dată. Operația respectivă a fost denumită codare de intrare. Întrucât 
fiecare stimul modal obiectivează o formă de energie specifică, calitativ diferită de 
a celorlalţi, elementele care alcătuiesc blocul receptor sunt diferite din punct de 
vedere anatomic şi al specializării funcţionale, ele neputând fi reciproc substitui- 
bile: receptorii vizuali nu pot percepe sunetele, după cum receptorii auditivi nu pot 
percepe lumina. Atunci când din anumite cauze, aceste coduri nu ajung în blocul 
cortical, informaţia pe care o poartă intră în conţinutul inconştientului. 

Blocul intermediar preia şi transmite codurile primare (de intrare) spre 
blocul cortical terminal. De-a lungul traseului său se interpun centre nervoase în 
cadrul cărora se efectuează alt grup de operaţii (procesări intermediare sau 
recodări) ce duc la obţinerea codurilor de ordinul II. 

Fig. 118. Schema procesării senzoriale (analizatorul). 


Blocul cortical terminal efectuează procesările complexe, bazate pe criterii 
logice şi pe medierea verbală. În urma acestora se obţin codurile de ordinul III, 
care susţin senzaţia conştientă specifică. Întrucât, pe baza ei, noi ne orientăm 
adecvat spre stimulul concret care acţionează asupra noastră, operaţiile pe care le 
efectuează blocul cortical mai sunt denumite operaţii de decodare, adică de 
relevare şi individualizare a conţinuturilor informaţionale obiectivate de suporturile 
substanţial-energetice de natură neurofiziologică. 

În lumina cercetărilor lui Woolsey efectuate pe pisică, se poate generaliza la 
toţi analizatorii ipoteza că la nivelul zonelor corticale de proiecţie s-a elaborat 
filogenetic o specializare a neuronilor în detectarea şi decodarea distinctă a proprie- 
tăţilor stimulilor specifici. Astfel, în cadrul zonei de proiecţie corticală a anali- 
zatorului vizual, există neuroni specializaţi în discriminarea tonurilor cromatice, 
neuroni specializaţi în evaluarea intensității luminii, neuroni specializaţi în discri- 
minarea orizontalităţii, oblicităţii, curbiliniarităţii, unghiularităţii etc.; în cadrul 
zonei corticale de proiecţie a analizatorului tactil există neuroni specializaţi în 

procesarea distinctă a însuşirilor mecano-fizice ale stimulilor - temperatura (cald- 
rece), duritatea, asperitatea (neted-zgrunţuros) etc. 

Căile nespecifice (colaterale) de conducere se desprind la nivelul trun- 
chiului cerebral din cele specifice, transmițând impulsurile de excitație neuronilor 
din substanţa reticulată. Neuronii acestei formaţiuni împreună cu axonii lor ascen- 
denţi alcătuiesc un sistem funcţional cu rol activator, care captează semnale de | 
toţi analizatorii, pe care le trimite scoarței cerebrale în mod difuz, pe iata 
suprafaţa ei, şi nu într-o zonă anume, aşa cum le transmit căile specifice. Efectul 
acestei transmisii difuze este activarea generală a scoarţei cerebrale, asigurându-se 
pregătirea pentru o activitate senzorială conştientă, orientată. 

Aşa cum au demonstrat experimentele de laborator efectuate de Magoun şi 
Moruzzi pe pisică, funcţionarea sistemului reticulat activator ascendent (SRAA) 
este indispensabilă pentru starea de veghe şi recepţia adecvată a stimulilor externi. 
Blocarea sau excluderea ei duce la o stare de inhibiţie generalizată şi profundă 
care, în cazul omului, este sinonimă cu coma. Aşadar, în analiza mecanismului 
neurofiziologic al senzaţiei ca proces psihic conştient, trebuie să luăm obligatoriu 
în considerare şi căile nespecifice de conducere, prin care fiecare analizator 
comunică şi se leagă cu sistemul reticulat activator ascendent. 

Între scoarţa cerebrală şi sistemul reticulat activator ascendent se realizează 
o interacţiune de tip cibernetic, cu efect reglator pentru starea funcţională generală 
a creierului. Această interacţiune se bazează pe un program de tip ciclic, care in- 
clude două categorii de operatori: operatori care monitorizează starea de somn şi 
care generează semnale de blocare a SRAA şi operatori care monitorizează starea 
de veghe, generând semnale de conectare şi stimulare a SRAA. 

Scoarța cerebrală exercită în general o influenţă moderator-inhibitorie asupra 
nivelului de funcţionare a SRAA: creşterea tonusului de excibilitate al scoarţei 
amplifică intensitatea semnalelor transmise SRAA şi, ca urmare, nivelul funcţional 
al acestuia scade; scăderea nivelului funcţional al SRAA reduce (slăbeşte) forţa 
influenţei inhibitorii a scoarței, determinând din nou accentuarea activităţii SRAA. 
Şi ciclul se repetă, obținându-se ca rezultat starea normală de veghe (în cadrul 
ciclului circadian), ca premisă neurofiziologică bazală pentru realizarea comunicării 
senzoriale conştiente cu lumea externă. 

Conexiunea inversă se include în mecanismul recepţiei senzoriale în an- 
samblul ei (senzaţii şi percepții) în două forme: a) ca influenţă descendentă regla- 
toare a blocului cortical asupra blocurilor inferioare (subcortical şi periferic), 
analizatorii devenind astfel sisteme cibernetice, deci capabile de autoreglare; b) ca 
influenţă corectoare pe baza informaţiei furnizate de aprecierea răspunsurilor com- 
portamentale la sarcinile de discriminare - ordonare a stimulilor după anumite însu- 
şiri-intensitate, mărime, înălțime, culoare, miros etc. sau la sarcinile de identificare. 

Integritatea structurală a analizatorului este o condiţie obligatorie pentru 
producerea unei senzaţii modale specifice - vizuale, auditive, tactile, gustative, 
olfactive. 

Lezarea sau excluderea oricăruia dintre cele trei blocuri constitutive princi- 
pale - receptor, intermediar sau cortical - atrage după sine pierderea definitivă şi 
integrală a capacităţii de a simţi, a vedea, a auzi, a mirosi etc. Asemenea cazuri 
sunt în general rare şi ele au la bază cauze ereditare endogene (exemplu, cecitate 
sau surditate congenitală) sau afecţiuni organice grave survenite în cursul vieţii. 
Mai frecvent se înregistrează modificări degenerative sau leziuni parţiale la nivelul 
unui bloc sau altuia, care au drept consecinţă tulburări selective în sfera recepţiei 
senzoriale (scăderea nivelului sensibilităţii - slăbirea acuităţii, a fineţii discrimi- 
native, exemplu slăbirea vederii, slăbirea auzului sau mirosului, pierderea insulară- 
segmentară a sensibilităţii pentru anumite valori ale stimulului specific - exemplu, 


pierderea sensibilităţii auditive pentru anumite frecvenţe, de regulă joase şi înalte, 


Întrucât comunicarea senzorială, respectiv senzațiile, reprezintă premisa 
întregii dezvoltări psihice interne a individului, este evident că absenţa de la naştere 
sau scoaterea din funcţiune a oricărei modalităţi, îndeosebi a celor de importanţă 
majoră-tactilă, vizuală, auditivă, la o vârstă fragedă au consecinţe dramatice în plan 
psihocomportamental. 


S. MECANISMUL SENZAŢIILOR VIZUALE 


Senzaţiile vizuale au ca stimul specific lumina - segment al spectrului 
electromagnetic cuprins între lungimile de undă de 380 şi 790 milimicroni. Sub 380 mu 
se situează razele ultraviolete care, ajungând în cantitate mică pe pământ, nu 
posedă energia necesară pentru a impresiona receptorii optici, nefiind percepute; 
peste 790 my se situează razele infraroşii, a căror acţiune are un efect nociv asupra 
receptorilor, fiind deci respinse (reacţie de apărare). 

Sensibilitatea vizuală a omului se realizează în două forme principale: 
a) sensibilitatea luminoasă sau acromatică şi b) sensibilitatea cromatică, care 
discriminează şi analizează lungimile de undă ce formează fasciculul luminii albe, 
asigurând premisa obiectivă a producerii senzaţiilor de culoare (roşu, galben, verde, 
albastru etc.). a 

Aşadar, analizatorul vizual al omului s-a structurat evolutiv pentru 
îndeplinirea a două funcţii: o funcţie primară legată doar de peiceperea şi dife- 
renţierea după intensitate a luminii brute şi o funcţie secundară, de fineţe discri- 
minatorie superioară, legată de perceperea culorilor cromatice, corespunzătoare 
diferitelor lungimi de undă. 

Cele două funcţii îşi au corespondent structural atât la nivelul blocului 
periferic receptor, cât şi la nivelul blocului cortical terminal. Analizatorul vizual 
face parte din categoria aparatelor pereche, fiind alcătuit din două verigi paralele şi 

interconectate: veriga stângă, cu câmpul vizual stîng şi veriga dreaptă, cu câmpul 
vizual drept, obținându-se un mecanism funcţion.] binocular (fig. 119). 

Fig. 119. Schema analizatorului vizual. 


Blocul receptor. Acesta se dispune la periferie, în ochi, având astfel două 
componente - stângă şi dreaptă. Pe lângă structurile receptoare propriu-zise, ochiul 
cuprinde şi o serie de componente auxiliare cu rol de apărare (pleoapele, genele, 
glandele lacrimale) sau de reglare,. direcţionare şi mijlocire a parcursului fasci- 
culului luminos (pupila, irisul, cristalinul, aparatul ciliar, camera anterioară şi ca- 
mera posterioară ale globului ocular cu lichidul din interiorul lor, membranele 
globului ocular - sclerotica, coroida şi retina). Condiţia principală pe care trebuie 
s-o îndeplinească mediul intraocular pentru ca fasciculul de lumină să ajungă la 
blocul receptor este ca el să fie transparent. Opacierea blochează calea luminii 
spre zonele receptoare. 

Receptorii vizuali se localizează în retină. Ei sunt reprezentaţi de celule 
fotosensibile, conurile (aproximativ 6 milioane) şi bastonaşele (aproximativ 120 mi- 
lioane). Fiecare tip de celulă fotosensibilă conţine câte un pigment care are 
proprietatea de a absorbi lumina (energia electromagnetică). Astfel, în conuri se 
află iodopsina, iar în bastonaşe - rodopsina. Sub acţiunea luminii, aceste substanţe 
se descompun, iar la întuneric ele se refac. 

Conurile se dispun cu precădere în zona centrală, alcătuind aparatul vederii 
centrale, iar bastonaşele se concentrează mai mult în porțiunile periferice ale 
retinei, alcătuind aparatul vederii periferice. Conurile se localizează preponderent 
în zona centrală (pata galbenă şi foveea centrală). Ele posedă un nivel de sensi- 
bilitate mai scăzut, reclamând o intensitate mai mare a luminii pentru a se impre- 
siona. De aceea, ele funcţionează optim numai pe timpul zilei, reprezentând apa- 
ratul vederii diurne. Bastonaşele au nivel de sensibilitate mai ridicat, reclamând, 
spre a fi impresionate, o intensitate mai slabă a luminii, ceea ce le face apte să 
funcţioneze şi în condiţii de întuneric, ele reprezentând aparatul vederii nocturne. 

Pe lângă celulele fotosensibile, în structura retinei se mai află încă nouă 
straturi de celule, dintre care trei cu implicare directă în procesul recepţiei şi al 
codificării primare a stimulului luminos. Acestea sunt: stratul celulelor epiteliale, 
situat în profunzime, care îndeplineşte rolul de a reflecta fasciculul luminos şi de 
a-l direcţiona spre stratul celulelor fotosensibile, stratul celulelor nervoase bipolare 
şi stratul celulelor nervoase ganglionare, ai căror axoni formează nervii optici 
(stâng şi drept). 

Graţie acestor două straturi, procesarea informaţiei vizuale începe chiar la 
nivelul verigii periferice a analizatorului. Retina a mai fost denumită, din acest 
motiv, „0 bucată de creier“ împinsă la periferie în întâmpinarea realităţii. (Probabil, 
nu este întâmplător nici faptul că analizatorul vizual posedă cea mai mare capaci- 
tate rezolutivă, el furnizând creierului peste 80% din volumul total de informaţii 
despre realitatea externă). 

Mecanismul de producere a excitaţiei vizuale este foarte complex, el impli- 
când patru tipuri principale de transformări: fizice, motorii, chimice şi electrice. 

Transformările fizice sunt cele pe care le suferă fasciculul de lumină, de la 
intrarea în ochi până la „contactul“ cu celulele fotosensibile (îndeosebi conurile). 

Pătrunderea lui în spaţiul ocular se face prin pupilă, care, datorită contrac- 
iilor fibrelor musculare radiare şi circulare ale irisului, îşi modifică diametrul între 
2 şi 8 mm, în funcţie de intensitatea luminii (la lumină puternică diametrul ei se re- 
duce, la lumină slabă se măreşte). 

În interiorul globului ocular, fasciculul luminos suferă o triplă refracție: la 
nivelul corneei şi la nivelul celor două feţe ale cristalinului. 

Fenomenul a fost demonstrat experimental de Purkinje şi Sânson. În faţa 
ochiului unei persoane aflate în întuneric, cei doi cercetători au pus o lumânare 
aprinsă, consemnând apariţia a trei imagini: una dreaptă, în partea anterioară, 
formată pe cornee, care se comportă ca o lentilă convexă, alta în partea din mijloc, 
tot dreaptă dar mai mare, formată pe faţa anterioară a cristalinului, care se com- 
portă tot ca o lentilă convexă, şi alta mai mică decât prima şi răsturnată, formată pe 
fața posterioară a cristalinului, care se comportă ca o lentilă concavă (fig. 120). Pe 
lângă faptul că aceste transformări fizice asigură căderea luminii în zona sensibili- 
tăţii optime (în foveea centrală), ele sunt necesare pentru formarea imaginii reti- 
niene a obiectelor, care constituie adevărate surse de informaţie din lumea externă. 

Fig. 120. a. - Formarea imaginii pe retină: A-B - obiectivul; B'-A” - imaginea obiectivului pe retină; 
b - imaginile Purkinje - Sânson. 


Rolul cel mai important în formarea acestei imagini îl joacă cristalinul, care 
funcţionează ca o lentilă biconvexă. El îşi modifică cele două diametre (transversal 
şi longitudinal) în funcţie de distanţa dintre ochi şi obiect: la o distanţă mică creşte 
diametrul transversal şi se micşorează cel longitudinal (cristalinul se bombează), la 
distanță mare - raportul se inversează. Prin aceste mişcări zise de acomodare se 
asigură ca imaginea să se formeze exact pe retină. (Trebuie precizat că la obiectele 
apropiate de ochi, sub 6 m, cel mai mult se schimbă convexitatea feţei anterioare a 
cristalinului). Proprietatea de acomodare în raport cu distanţele scade o dată cu 
vârsta, începând chiar de la 10 ani, ajungând ca la 65-70 de ani să dispară aproape 
complet, instalându-se starea de presbiţie (presbys = bătrân, opsis = vedere); 
imposibilitatea de a vedea clar gbiectele apropiate. 

Transformările retinomotorii constau în aceea că, sub acţiunea luminii, 
celulele din stratul pigmentar emit prelungiri pseudopodice care se întind printre 
conuri şi bastonaşe, care, ia rândul lor, îşi modifică forma, devenind mai scurte și 
mai groase. Cercetările lui R. Granit (1953) au stabilit că, în funcţie de intensitatea 
luminii, celulele fotosensibile îşi schimbă şi poziţia: la lumină slabă avansează, la 
lumină puternică se retrag. 

Transformările chimice constau dintr-un lanţ de reacţii de descompunere - 
refacere a celor doi pigmenţi - iodopsina şi rodopsina - mediate de vitamina A. 
Cantitatea insuficientă de vitamina A în alimentaţie poate provoca o tulburare 
numită hemeralopie (orbul găinilor): persoana vede foarte bine ziua, dar slab sau 
deloc noaptea. 

Transformările electrice constau în transformarea de către celulele foto- 
sensibile a energiei electromagnetice (luminii) în influx nervos specific, care este 
preluat de celule nervoase bipolare. Potenţialul de acţiune generat devine suportul 
de codificare a caracteristicilor fizice ale stimulului luminos şi a informaţiei despre 
proprietăţile cromatice şi metrice (spaţiale) ale obiectelor prezente în câmpul 
perceptiv extern. 

Pentru senzațiile de lumină şi acromatice veriga periferică receptoare este 
reprezentată de bastonaşe, iar cea pentru senzațiile cromatice - de conuri. Atât 
celulele cu conuri, cât şi celulele cu bastonaşe, prin intermediul celulelor bipolare 
de diferite tipuri, se conectează cu celulele ganglionare, formând câmpurile re- 
ceptoare. În foveea centrală se realizează o largă comutare a excitaţiilor. O 
importanţă deosebită pentru procesul percepţiei vizuale o are posibilitatea realizării 
unei sumaţii ample a excitaţiilor spaţiale din grupa conurilor foveale. 

Căile laterale (periferice) au un caracter mult mai difuz. Mai multe conuri şi 
bastonaşe se conectează la o singură celulă bipolară, iar mai multe bipolare fac 
sinapsă cu o singură celulă ganglionară. O singură celulă ganglionară poate colecta 
excitaţia de la câteva mii de bipolare (S. Polyak, 1941). 

Pe lângă sistemul receptor-conductor, în retină se mai relevă sistemul inte- 
grator compus din: celulele de asociaţie orizontale şi amacrine, celulele bipolare 
centrifugale şi fibrele conexiunii inverse de la segmentele superioare ale creierului. 
Acest sistem este mai dezvoltat în aparatul conurilor, decât în cel al bastonaşelor. 
În ultimă instanţă, sumarea excitaţiei la nivelul retinei se realizează atât datorită 
conjugării mai multor fotoreceptori cu o singură bipolară şi a mai multor bipolare 
cu o singură ganglionară, cât şi datorită sistemului integrator. 

În cazul stimulării doar a conurilor, pot intra în stare de excitație toate 
bipolarele, iar prin ele - toate ganglionarele; excitând doar bastonaşele, se activează 
toate celelalte bipolare, în afara celor pitice. Celulele ganglionare pot intra, de 
asemenea, toate în stare de excitație, ca şi în cazul stimulării conurilor, dar pe alte 
căi decât cele pe care se transmite influxul de la conuri. 

Prin intermediul activităţii celulelor asociative, conurile pot influenţa asupra 
impulsurilor generate de bastonaşe (influenţa inversă nu se produce). 

Se consideră că această influenţă este inhibitorie (Gniakin, 1948; Granit, 
1947). 

Bipolarele centrifugale denumite de Polyak de tip i şi fibrele notate de 
acelaşi autor cu t transmit influenţele de la celulele ganglionare şi de la segmentele 
superioare ale creierului la receptori. 

Cercetările electrofiziologice efectuate de Hartline (1938) şi Granit (1947) 
au permis identificarea a trei tipuri de celule ganglionare, după modul în care 
descarcă impulsuri: 1) celule şi fibre de tip on, care descarcă la începutul acţiunii 
luminii; 2) celule şi fibre de tip off, care răspund în momentul încetării acţiunii 
luminii; 3) celule şi fibre de tip on-off, care reacţionează atât în momentul 
declanşării luminii, cât şi în momentul stopării ei. După Granit, sistemele care dau 
răspunsuri on şi off sunt reciproc antagonice: excitantul care determină un răspuns 
într-un sistem, inhibă apariţia activităţii în celălalt. 

În ceea ce priveşte specificitatea funcţională a receptorilor vizuali, date esen- 
ţiale au furnizat cercetările cu microelectrozi efectuate de R. Granit între 1945- 
1950. S-au efectuat trei tipuri de experimente: 1) stimularea retinei cu lumină, după 
o adaptare prealabilă la întuneric; 2) stimularea retinei cu lumină după adaptarea 
selectivă prealabilă la lumina de o anumită culoare; 3) stimularea cu lumină a 
retinei în timpul trecerii prin globul ocular a unui curent electric, într-o anumită 
direcţie. 

Curbele obţinute în primul experiment care acoperă o fâşie întinsă a spec- 
trului au fost denumite curbele dominatorilor (fig. 121), curbele care acoperă numai 
o mică parte a spectrului au fost denumite curbele modulatorilor, vârfurile lor 
corespund aproximativ următoarelor lungimi de undă: 500, 580 şi 600 mp, adică 
celor trei segmente principale ale spectrului: albastru, verde, portocaliu (fig. 122). 

Fig. 121. Curba luminozităţii dominatorilor (1 - modulatorii pentru albastru; 2 - modulatorii pentru verde; 
3 - modulatorii pentu galben; 4 - modulatorii pentru portocaliu; 5 şi 6 - modulatorii pentru roşu). 

Fig. 122. Curbele modulatorilor (după R. Granit). 


pentru portocaliu şi galben; 2) sistemul receptor de undă mijlocie, în care intră trei 


Cel de-al doilea tip de experiment a pus în evidenţă raporturile dintre 
dominatori şi modulatori în timpul acţiunii luminii de o anumită lungime de undă. 


latorii pentru roşu şi albastru. În sfârşit, adaptarea la lumina albastră va pune în 
evidență prezența modulatorilor pentru roşu şi a câtorva modulatori pentru verde. 

Cel de-al treilea tip de experiment a demonstrat că sub influenţa polarizării 
electrice anodice şi catodice, se intensifică sau slăbeşte procesul de percepere a 
diferitelor fâşii ale spectrului. 

Deşi problema mecanismului sensibilităţii cromatice nu este încă pe deplin 
lămurită, datele de mai sus arată destul de clar că la nivelul aparatului conurilor şi 
al conexiunii lor cu celulele bipolare şi ganglionare există o specializare funcţio- 
nală destul de accentuată. 

Blocul intermediar. Procesul excitaţiei specifice care ia naştere în blocul re- 
ceptor de la nivelul retinei este condus la blocul intermediar subcortical. Axonii 
celulelor ganglionare din fiecare retină se unesc într-un mănunchi masiv formând 
nervii optici. Aceştia părăsesc globul ocular prin porţiunea lui posterioară (locul 
respectiv devenind lipsit de sensibilitate şi purtând denumirea de pată oarbă) şi se 
orientează spre encefal pe partea lui ventrală. La acest nivel, fibrele nervilor optici 
se încrucişează parţial: cele care culeg semnalele din jumătatea internă (nazală) a 
câmpului vizual trec de partea opusă, iar cele care captează semnalele din 
jumătatea externă (laterală) a câmpului vizual merg de aceeaşi parte. Locul de 
încrucişare poartă numele de chiasmă optică, iar fasciculele rezultate din încru- 
cişare se numesc bandelete optice sau tracturi optice. Din bandeletele optice se 
desprind trei ramuri: o ramură care conduce semnalele la tuberculii cvadrigemeni 
superiori din mezencefal prin care se realizează reacţia necondiționată de orientare 
la stimulii vizuali; o ramură colaterală care transmite unda de excitație la forma- 
ţiunea reticulată, din trunchiul cerebral şi diencefal; o ramură, cea mai masivă, 
care transmite fluxul de semnale specifice la corpii geniculaţi externi din talamus, 
unde se află operatorii de procesare specifică ai blocului intermediar. 

Pe baza activităţii lor, la câine, de exemplu, devine posibilă discriminarea 
stimulilor luminoşi după intensitate; la om, întreaga fază de finalizare a procesării 
informaţiei vizuale şi de obţinere a unui „produs psihic finit“ (o senzaţie) s-a trans- 
ferat blocului cortical. Prin conexiunea bilaterală dintre corpii geniculaţi externi şi 
unele grupe de nuclei din hipotalamus, stimulii luminoşi, îndeosebi cei cromatici, 
se încarcă cu energie afectivă de semn pozitiv sau negativ, ce va fi transformată la. 
nivelul blocului cortical în trăire sau în tonalitate emoţională a senzaţiei conştiente. 

Reţinem faptul că la nivelul talamusului (în corpii geniculaţi externi, din 
fiecare emisferă cerebrală) sunt reprezentate ambele câmpuri vizuale: jumătate din 
câmpul vizual ipsilateral şi jumătate din câmpul vizual centrolateral. Această 
organizare a „input“-ului vizual se va păstra şi la nivelul blocului cortical. 

Din corpii geniculaţi externi şi parţial din zona pulvinară porneşte ultima 
cale de conducere a blocului intermediar, formând aşa-numita radiaţie optică 
(fasciculul Gratiolet). Ea transmite blocului cortical codurile vizuale de ordinul Il 
rezultate din procesarea semnalelor la nivelul verigii subcorticale a analizatorului. 

Blocul cortical se dispune în jurul scizurii calcarine, în lobul occipital. În 
cadrul lui se delimitează: aria striată 17, care constituie nucleul analizatorului 
vizual şi în cadrul căruia se realizează analiza primară a semnalelor, obținându-se 

ca rezultat senzaţia - de lumină şi de culoare, precum şi modelele informaţionale 
secvențiale ale formei obiectelor - orizontalitate, oblicitate, unghiularitate, curbili- 
niaritate etc., aria peristriată 18, care îndeplineşte un rol asociativ-integrativ, 
realizând imagini perceptive simple, şi aria parastriată 19, care are, de asemenea, 
un rol asociativ-integrativ realizând identificări complexe ale obiectelor. 

Din punct de vedere citoarhitectonic, reprezentanța corticală a sistemului 
vizual pune în evidență următoarele caracteristici: suprafaţă relativ limitată, 
densitate mare a elementelor celulare, dimensiuni celulare mici, slabă delimitare a 
stratului II de stratul III, densitate mare a stratului IV şi delimitarea lui strictă de 
straturile învecinate, rarefierea stratului V şi gruparea în coloane a straturilor VI Şi 
VII, delimitare riguroasă a substanţei cenuşii de substanţa albă (Sarkisov, 1964). 

În acelaşi timp, pe parcursul câmpurilor, se constată modificări de ordin 
cantitativ şi calitativ ale acestor caracteristici. Câmpul 17 se deosebeşte de celelalte 
câmpuri - 18 şi 19 - prin divizarea stratului IV în trei substraturi şi prezenţa la 
nivelul stratului IV a fâşiei albe a lui Gennari, din care cauză câmpul respectiv a 
primit denumirea de aria striată. Suprafeţele câmpurilor 18 şi 19 sunt ceva mai 
întinse, iar celulele lor sunt de dimensiuni mai mari. În câmpul 19 configuraţia 
radiară este mai pronunţată; stratul IV este mai puţin compact, iar stratul VI mai 
puţin dens. Între câmpurile 18 şi 19 există multe zone de acoperire reciprocă, din 
care cauză ele nu se pot delimita întotdeauna cu uşurinţă. 

Această diversitate citoarhitectonică a capătului cortical al analizatorului 
vizual este pusă de mulţi autori (O'Leory; 1940, Penfield şi Jasper, 1958; Poliakov, 
1965) pe seama diviziunii şi specializării funcţionale a elementelor sale. Astfel, 
împărțirea stratului IV în 3 substraturi ar fi în legătură cu percepţia culorilor (la 
animalele cu sensibilitatea cromatică involuată stratul IV este omogen-compact). 
„Cercetând pe oameni modificările neurodinamice în timpul analizei culorii, 
Freinberg (1953) a ajuns la concluzia că ele se produc la nivelul ariei striate; 
analiza intensității culorii se realizează de către corpii geniculaţi externi (talamus). 
Excitarea ariilor 18 şi 19 provoacă fenomene de halucinaţii simple sau complexe, 
iar în unele cazuri - iluzii optice. 

Penfield şi Jasper ( 1958), în timpul operaţiilor cu anestezie locală, excitând 
aria 17, au determinat la pacienţi apariţia unor imagini cromatice şi modificări ale 
senzaţiei de iluminat; excitarea ariilor 18 şi 19 a provocat apariţia unor imagini 
cromatice şi luminoase simple. Toate cercetările experimentale şi clinice au arătat 
că percepţia vizuală a obiectelor se poate realiza numai prin participarea ariei 17. 

Reprezentanţa corticală a analizatorului vizual. îşi îndeplineşte rolul său 
funcţional în strânsă interacţiune cu alte zone ale scoarței şi, în primul rând, cu 
cele din lobul temporal. Lezarea bilaterală a unor porţiuni antero-inferioare ale 
lobului temporal a dus de fiecare dată la tulburări în sfera recepției vizuale 
(Mering, 1954; Pribram, 1956). 

Mecanismul binocular. Aşa cum am menţionat, analizatorul vizual este de 
tip pereche, el incluzând două componente simetrice - componenta stângă (ochiul 
stâng) şi componenta dreaptă (ochiul drept). 

Avem, aşadar, o vedere monoculară (cu un singur ochi) şi o vedere bino- 
culară (cu ambii ochi), care este, de fapt, vederea în condiţii normale. Atât datele 
experimentale de laborator, cât şi observaţiile clinice atestă că vederea binoculară 
este superioară celei monoculare, atât sub aspectul câmpului vizual, cât şi sub cel 
al acuităţii. În plus, mecanismul binocular este esenţial în percepţia adâncimii, a 
celei de-a treia dimensiuni şi în aprecierea distanțelor. 

În perceperea obiectului tridimensional, mecanismul binocular funcţionează 
în aşa fel, încât fiecare ochi să-l focalizeze dintr-un alt unghi, realizându-se două 
imagini retiniene parţial diferite (fenomenul disparităţii retiniene). Cele două 
imagini sunt sintetizate la nivelul blocului cortical al analizatorului vizual după 
principiul stereoscopului, obținându-se o imagine unică stereoscopică (tridimensio- 
nală). În cazul în care cele două imagini retiniene sunt identice (obiectul fiind luat 
din acelaşi unghi), imaginea corticală va fi bidimensională (obiectul este perceput 
plat, bidimensional); când imaginile retiniene sunt complet diferite, imaginea 
corticală ne va prezenta obiectul dedublat (fenomen cunoscut în clinică sub denu- 
mirea de diplopie). 

Pentru buna funcţionare a mecanismului binocular o importanţă deosebită o 
are componenta motorie - mişcările exploratorii şi convergente (de fixare) ale glo- 
bilor oculari şi cele de acomodare ale cristalinului. 

Semnalele declanşatoare ale acestor mişcări sunt: poziţia obiectului în 
câmpul vizual, distanţa obiectului de ochi, mărimea obiectului, forma obiectului. 
Comanda şi reglarea lor se realizează atât la nivel subcortical (mişcări reflexe 
involuntare), cât şi la nivel cortical (mişcări oculare intenţionate, voluntare). Graţie 
celor două tipuri de mişcări (involuntare şi voluntare), obiectul-stimul este astfel 
centrat în câmpul vizual, încât el să fie focalizat pe pata galbenă, zona maximei 
sensibilităţi. Paralizia muşchilor globilor oculari duce la severe tulburări ale 
sensibilităţii şi recepţiei vizuale. 

Veriga conexiunii inverse. Funcționarea normală a analizatorului vizual 
reclamă nu numai legătura în sens ascendent între blocurile sale componente, ci şi 
legătura în sens descendent. Aceasta din urmă asigură influenţa reglatoare a 
blocului cortical asupra celorlalte două blocuri inferioare - subcortical şi receptor. 
Esenţa acestei influenţe constă în asigurarea condiţiilor psihofiziologice de fond 
pentru captarea şi procesarea optimă a informaţiei şi în conectarea percepţiei 
vizuale la motivul, scopul şi mijlocul activităţii. Astfel, prin intermediul conexiunii 
descendente (inverse), scoarţa cerebrală reglează dinamica generală a sensibilităţii 
şi acuităţii vizuale (adaptarea, contrastul), selectivitatea şi constanta în percepţie, 
diminuarea amplitudinii efectelor de câmp şi corectarea erorilor generate de iluziile 
optice. 


492 TRATAT DE NEUROPSIHOLOGIE 


6. MECANISMUL SENZAȚIILOR AUDITIVE 


Senzaţiile auditive apar ca rezultat al procesării şi conştientizării pro- 
prietăţilor fizice ale vibraţiilor (undelor) acustice - stimulul specific sub a cărui in- 
fluență permanentă s-a produs în filogeneză diferenţierea şi specializarea sen- 
sibilităţii auditive şi a analizatorului auditiv. Segmentul spectrului acustic pe care-l 
percepe omul constituie domeniul sunetului şi este cuprins între 16 şi 18/20 mii de 
Hz (sau cicli pe secundă). Sub 16 Hz se situează infrasunetele care, dacă se 
întâmplă să intre în rezonanţă cu ritmurile organelor interne au efecte destructive; 
peste 20 de mii de Hz se situează ultrasunctele, care se folosesc în fizioterapie. 
Unele animale, ca de exemplu, câinele, delfinul, liliacul percep uitrasunetele, 
orientându-se pe baza lor în mediul ambiant. 

Unda sonoră posedă următoarele caracteristici fizice obiective: amplitudinea 
(oscilaţia corpului vibrator în raport cu punctul său iniţial de echilibru), frecvenţa 
(numărul vibraţiilor sau oscilaţiilor în unitatea dată de timp-secundă), faza (modul 
de succedare a vibraţiilor care poate fi regulat, dând naştere la vibrații periodice, 
sau neregulat, dând naştere la vibrații aperiodice) şi forma (modul de organizare a 
vibraţiilor în sunetele complexe). 

Procesarea amplitudinii, care exprimă cantitatea de energie antrenată în 
vibrația acustică, se finalizează cu senzaţia de tărie a sunetului; pe baza ei, dife- 
renţiem şi clasificăm sunetele după intensitate (sunete puternice, sunete medii, 
sunete slabe); procesarea frecvenţei se finalizează cu senzaţia de înălţime a su- 
netului; pe baza ei, diferenţiem şi clasificăm sunetele după înălţime (sunete înalte, 
sunete medii, sunete joase sau groase); procesarea fazei se finalizează cu senzaţia 
de periodicitate sau aperiodicitate; pe baza ei, sunetele se clasifică în sunete 
„muzicale (vibrații periodice) şi nonmuzicale sau zgomote (vibrații aperiodice); în 
fine, procesarea formei undei sonore se finalizează cu senzaţia de timbru al 
sunetului, graţie căreia, putem deosebi două sunete de aceeaşi tărie şi aceeaşi 
înălțime. (Timbrul depinde strict de natura substanţial-calitativă a sursei care 
generează vibraţiile acustice.) 

Senzaţiile auditive sunt rezultatul activităţii de procesare a proprietăţilor 
sunetelor în cadrul analizatorului auditiv. Acesta este un sistem de tip pereche şi 
s-a constituit în filogeneză sub acţiunea permanentă a vibraţiilor acustice. El este 
structurat după aceeaşi schemă ca şi celelalte sisteme senzoriale, incluzând: blocul 
periferic, blocul intermediar, blocul cortical (terminal), veriga nespecifică, 
veriga conexiunii inverse. | : 

Blocul periferic, ca şi cel al analizatorului vizual, include două compo- 
nente: componenta auxiliară şi componenta principală specifică. 

Componenta auxiliară include: urechea externă şi urechea medie. Urechea 
externă cuprinde pavilionul şi conductul auditiv extern. 

Pavilionul urechii este situat pe părţile latero-inferioare ale capului, înaintea 
apofizei mastoide şi înapoia articulației temporo-mandibulare. Posedă un schelet 

fibrocartilaginos care-i imprimă o formă neregulată şi este acoperit de piele. Pune 
în evidenţă o faţă externă, o faţă internă şi o circumferință. Pe faţa externă (la- 
terală) se observă nişte neregularități - proeminențe (helix, antehelix, tragus şi 
antitragus) şi adâncituri (jgheabul helixului, foseta triunghiulară şi concha). 

Aceste proeminențe şi adâncituri au rolul de a capta undele sonore şi de a le 
direcţiona spre conductul auditiv extern şi de a le determina locaţia spaţială (dacă 
cele două pavilioane se fixează de pereţii temporali ai capului, capacitatea de 
diferenţiere a poziţiei spaţiale a sunetelor se diminuează considerabil). 

Pavilionul urechii prezintă o dublă inervaţie: o inervaţie motorie, asigurată 
de fibre ale nervului facial (perechea a VII-a de nervi cranieni), şi o inervaţie 
senzitivă, asigurată de nervul auriculotemporal şi de nervul auricular din plexul 
cervical superficial. 

Conductul auditiv extern este un tub lung de 2-3 cm, care continuă 
urechea externă până la urechea medie. Începe la partea anterioară şi inferioară a 
conchăi şi se termină la timpan. Are o porţiune fibrocartilaginoasă în continuarea 
pavilionului, şi alta osoasă, săpată în osul temporal - partea timpanală şi scumoasă. 
În grosimea membranei care acoperă cele două porţiuni se găsesc glandele ceru- 
minoase (transformări ale glandelor sudoripare) care secretă o substanţă galbenă, 
unsuroasă, cerumen (ceara urechii). La intrarea în conduct se găsesc numeroşi peri 

rigizi foarte sensibili. 
| Conductul auditiv extern are doar o inervaţie senzitivă, asigurată de nervul 
auriculotemporal, nervul auricular al vagului, ramura senzitivă a plexului cervical 
superior şi ramura senzitivă a facialului. 

Urechea medie este o cameră plină cu aer, formată din: cavitatea timpa- 
nului cu oscioarele urechii, cavitățile mastoidiene şi tuba auditivă. 

Cavitatea timpanului este săpată în stânca temporalului şi reprezintă cea mai 
importantă porţiune a urechii medii. Are şase pereţi: extern, intern, superior, infe- 
rior, anterior şi posterior. Pe peretele extern se află timpanul. Acesta este o mem- 
brană circulară fibroasă, elastică, subţire şi rezistentă înclinată cu 45-48* pe ori- 
zontală şi prinsă pe un inel fibrocartilaginos care aparţine osului temporal. 

Membrana timpanică nu este plană, ci se bombează către casa timpanului, 
luând forma unui con cu vârful în partea centrală numită umbo, care corespunde 
locului de inserţie a ciocanului. Timpanul este traversat de coarda timpanului, 
ramură a facialului, care, după ieşirea din casa timpanului, se uneşte cu nervul lin- 
gual, ramură a trigemenului (V). 

Peretele intern al cavităţii timpanului separă această cavitate de urechea 
internă. El reprezintă două orificii numite ferestre: fereastra ovală şi fereastra 
rotundă. Fereastra ovală este situată în partea de sus a peretelui intern şi este 
închisă cu o membrană prin care casa timpanului comunică cu vestibulul. Fereastra 
rotundă, de dimensiuni mai mici decât cea ovală, este săpată tot în osul temporal, 
mai jos decât cea ovală, şi este acoperită cu o membrană periostică, timpanul 
secundar, prin care cavitatea timpanului comunică cu rampa timpanică a melcului. 

Cele trei oscioare - ciocanul, nicovala şi scăriţa - legate în forma unui lanţ, 
se situează între timpan şi fereastra ovală. : 

Ciocanul se leagă prin mâner de membrana timpanică; capul ciocanului se 
fixează pe nicovală; apofiza lenticulară a nicovalei se articulează cu scăriţa; scăriţa 
se leagă, în continuare, prin placa bazală, de fereastra vestibulară (rotundă). Cele 
trei oscioare, legate între ele prin articulaţii, se fixează pe pereţii casei timpanului 
prin ligamente, care le menţin în poziţie. Ele sunt articulate în aşa fel încât, 
mişcarea unuia antrenează după sine mişcarea celorlalte două, alcătuind un sistem 
basculant. Aceste mişcări sunt asigurate de muşchii intrinseci ai urechii: muşchiul 
ciocanului care este mușchiul tensor al timpanului şi mușchiul scăriţei care 
relaxează timpanul. 

Casa timpanului beneficiază de o dublă inervaţie - motorie şi senzitivă. Fibrele 
motorii inervează muşchiul ciocanului (0 ramură a trigemenului) şi muşchiul 
scăriţei (o ramură a nervului bacial). Fibrele senzitive provin din nervul Jacobsohn, 
ramură a nervului glosofaringian. 

Cavităţile mastoidiene sunt săpate în porţiunea mostoidiană a temporalului 
şi căptuşite cu o mucoasă, prelungire a mucoasei casei timpanului. 

Tuba auditivă sau trompa lui Eustachio face legătura între cavitatea timpa- 
nică şi porţiunea nazofaringiană. Ea prezintă două orificii: un orificiu timpanic şi 
un orificiu faringian. Configuraţia longitudinală şi diametrul ei prezintă variaţii: 
începând de la extremitatea timpanică, ea se îngustează din ce în ce până la locul 
de unire cu porţiunea fibrocartilaginoasă; de la acest punct ea se lărgeşte iarăşi 
treptat până la extremitatea faringiană unde diametrul atinge dimensiunile cele mai 
mari. Trompa este puternic turtită dinainte-înapoi şi are legături cu muşchii peri- 
stafilin extern şi peristafilin intern, care -au rolul de a-i imprima mişcări de 
îngustare şi lărgire. 

Rolul funcţional al tubei auditive este dublu: de a lăsa să treacă din cavitatea 
timpanului în faringe mucozităţile produse de mucoasa urechii medii şi de a 
menţine echilibrul de presiune pe cele două feţe ale timpanului, între aerul din 
urechea medie şi aerul din conductul auditiv extern. 

Cele două componente auxiliare ale blocului periferic, respectiv, urechea 
externă şi urechea medie - au rolul de a capta undele sonore care se propagă în 
forma condensărilor şi rarefierilor straturilor de aer şi de a le „conduce“ spre 
componenta principală, reprezentată de urechea internă. 

Urechea internă este săpată în grosimea stâncii temporalului şi datorită 
structurii sale complicate şi întortocheate i s-a mai dat denumirea de Jabirint. Labi- 
rintul este format dintr-o parte osoasă (labirintul 0s0s) şi dintr-o parte membra- 
noasă (labirintul membranos). 

Labirintul osos este alcătuit din trei segmente principale: vestibulul, cana- 
lele semicirculare şi melcul. Vestibulul este cavitatea centrală a labirintului osos ŞI 
comunică spre exterior cu urechea medie prin cele două ferestre - ovală (vesti- 

bulară) şi rotundă (cohleară), iar spre interior cu cavitatea craniană, prin 
conductul auditiv intern, prin care trece nervul acusticovestibular. 

Canalele semicirculare osoase sunt trei cavități tubulare în formă de 
potcoavă, orientate una superior, alta posterior şi a treia lateral. Cele trei canale 
sunt perpendiculare între ele şi se deschid în vestibul prin cinci orificii. 

Melcul osos este un canal în formă de spirală, răsucită de două ori şi ju- 
mătate în jurul unui ax central numit columelă sau modiol. Columela este alcătuită 
din ţesut osos spongios şi are formă conică. În interiorul ei se află nişte conducte 
ascendente care pornesc de la bază dintr-un mare număr de orificii dispuse în 
spirală. Aceste conducte, îndeosebi cele periferice, se termină într-un canal spiralat, 
aflat pe faţa laterală a columelei, numit canalul spiralat Rosenthal. 

Peretele melcului osos, opus columelei, poartă numele de lamă de contur. 
De la columelă, porneşte spre lama de contur, fără să ajungă până la ea - o laniă 
osoasă subţire, numită lama spirală osoasă, care se întinde de-a lungul cavităţii 
melcului, până aproape de vârful ei unde prezintă o deschidere - helicotrema. 

Lama spirală împarte - incomplet - cavitatea melcului în două comparti- 
mente: unul superior, spre fereastra vestibulară, numit rampa vestibulară, şi altul 
inferior, spre fereastra cohleară, numit rampa timpanică. 

Cele două rampe sunt incomplet despărțite, între cele două lamele osoase 
aflându-se canalele eferente, care pornesc de la canalul Rosenthal şi se deschid la 
marginea liberă a lamei. 

Labirintul membranos este adăpostit în interiorul labirintului osos. El nu 
este însă lipit de pereţii acestuia, ci este despărţit printr-un spaţiu umplut cu un 
lichid - perilimfă - cu rol protector faţă de influenţele mecanice şi termice. În 
interiorul labirintului membranos se găseşte, de asemenea, un lichid - endolimfa. 

Structural, labirintul membranos este alcătuit din aceleaşi segmente ca și cel 
osos, respectiv: vestibui, canale semicirculare şi melc (fig. 123). Vestibulul mem- 
branos, spre deosebire de cel osos, se divide în două compartimente (veziculare): 

Fig. 123. Labirintul membranos. 

utricula, de formă elipsoidală şi situată în partea superioară a vestibulului şi 
sacula, de formă sferică şi se situează sub utriculă. Cele două vezicule comunică 
între ele prin canalul endolimfatic, ce ia naştere din unirea a două canale scurte ce 
pornesc din utriculă şi saculă. 

Utricula, sacula şi canalele semicirculare alcătuiesc aparatul vestibular - cu 
rol în reglarea echilibrului ortostatic şi locomotor. 

Melcul membranos sau canalul (ductul) cohlear începe din vestibul printr-un 
fund de sac şi se întinde pe întreaga lungime a melcului osos, înfăşurându-se în 
spirală de două ori şi jumătate în jurul columelei (ca şi melcul 0s0s). 

Prin modul său de aşezare, melcul membranos completează împărţirea mel- 
cului osos în cele două rampe: vestibulară şi timpanică. 

Peretele melcului membranos care vine în continuarea lamei spirale for- 
mează membrana bazilară şi separă rampa timpanică de melcul membranos. 
După Helmholtz, această membrană este alcătuită din aproximativ 50.000 de 
coarde acustice sau fibre microrezonatoare; lungimea fiecărei coarde ar corespunde 
unui anumit număr de vibrații asemănător coardelor unui pian sau unei harpe. 

Peretele melcului  membranos dinspre rampa  vestibulară formează 
membrana Reissner şi separă melcul membranos de rampa vestibulară. 

De pe creasta spirală internă porneşte, spre interiorul canalului cohlear, o 
lamă reticulară, care se numeşte membrana tectoria sau membrana Corti (fig. 124). 

Fig. 124. Secţiunea transversală prin melc. 


Blocul receptor propriu-zis al analizatorului auditiv se localizează în 
melcul membranos, fiind reprezentat de organul Corti. Acesta este situat sub 
membrana tectoria, fiind format din mai multe feluri de celule epiteliale. Unele 
dintre acestea denumite celule piliere (stâlpi), sunt dispuse în lungul membranei 

bazilare pe două rânduri. Un rând este orientat spre lama spirală şi reprezintă 
celulele piliere interne, iar celălalt rând este orientat spre lama de contur și 
reprezintă celulele piliere externe, cele două şiruri de celule piliere sprijinindu-se 
unele pe altele, ca nişte arcade, formează un tunel - tunelul Corti. Celulele piliere 
interne sunt mai lungi decât cele externe şi trimit prelungiri care se anastomozează 
formând o membrană reticulară ce acoperă partea externă a organului Corti (fig. 125). 

Fig. 125. Schema organului Corti. 


Pe laturile tunelului Corti sunt dispuse celule epiteliale de susţinere, printre 
care sunt inserate celulele senzitive auditive ciliate. Unele sunt aşezate de partea 
celulelor piliere externe şi se numesc celule auditive externe, iar altele - de partea 
celulelor piliere interne şi se numesc celule auditive interne. Celulele auditive in- 
terne sunt dispuse pe un singur şir, iar cele externe pe trei şiruri, separate prin 
celule de susţinere. Terminaţiile ciliate ale celulelor auditive trec prin orificiile 
membranei reticulate, venind astfel în contact cu membrana tectoria. 

În jurul extremității lor bazale se află dendritele neuronilor auditivi din 
ganglionul spiral Corti. Axonii acestor neuroni formează ramura cohleară a ner- 
vului acustico-vestibular. 

Vibraţiile acustice captate prin intermediul pavilionului urechii externe sunt 
dirijate prin canalul auditiv extern ajungând la timpan. Acesta, fiind o membrană 
întinsă şi elastică, intră în vibraţie sub acţiunea undelor sonore. Vibraţiile tim- 
panului sunt preluate de lanţul celor trei oscioare ale urechii medii şi transmise 

urechii interne, prin intermediul membranei vestibulare (ferestrei ovale). Prin 
mişcările lor, oscioarele acomodează audiţia, întărind sunetele prea slabe prin con- 
tracţia mușchiului scăriţei sau diminuând intensitatea sunetelor prea puternice prin 
contracția muşchiului ciocanului. 

Vibraţiile membranei vestibulare sunt transmise perilimfei din rampa vesti- 
bulară şi apoi, prin helicotremă, perilimfei din rampa timpanică. Pentru ca peri- 
limita să poată intra în vibraţie trebuie să se creeze o diferenţă de presiune. Aceasta 
se creează în felul următor: baza scăriţei, vibrând, apasă asupra membranei 
ferestrei ovale, care, la rândul ei, apasă asupra perilimfei din rampa vestibulară. 
Apăsarea, trecând prin helicotremă la perilimfa din rampa timpanică, aceasta 
exercită, la rândul său, o acţiune de presiune asupra membranei ferestrei rotunde 
care, bombându-se spre urechea medie, creează spaţiul necesar vibrării perilimfei. 

Potrivit ipotezei rezonanţei, perilimfa, prin vibraţiile sale, determină vibrația 
fibrelor microrezonatoare din membrana bazilară, care corespunde unui număr de 
350 Hz/sec. În mişcarea lor vibratorie de jos în sus, fibrele microrezonatoare ridică 
celulele senzitive auditive care se află aşezate pe ele şi acestea ating cu cilii 
membrana tectoria. În felul acesta, celulele sunt excitate şi excitaţia şi respectiv 
energia sonoră este transformată în influx nervos, realizându-se astfel operaţia de 
codare primară a informaţiei (codarea primară). 

Blocul intermediar al analizatorului auditiv este alcătuit din căile de 
conducere şi centrii nervoşi subcorticali. Prima verigă o reprezintă nervul acustic 
sau cohlear care preia excitaţiile de la blocul receptor, respectiv, organul Corti. EI 
este format din axonii neuronilor din ganglionul spiral Corti şi părăseşte vrechea 
internă prin conductul auditiv intern pătrunzând în bulb. La nivelul bulbului, se 
desface în două ramuri care se termină, una în nucleul cohlear posterior şi alta în 
nucleul cohlear anterior. Cei doi nuclei se situează în planşeul ventriculului al 
IV-lea şi în ei se află deuteroneuronii care formează a doua verigă a blocului 
intermediar. 

De la nucleul cohlear intern pornesc fibre care pătrund în calota protu- 
beranței, trec prin oliva acesteia de pe aceeaşi parte, se încrucişează pe linia 
mediană şi ajung în oliva protuberanţială de partea opusă, de unde se îndreaptă în 
sus, formând lemniscul lateral (panglica laterală Reil). Această ramură intră cu 
precădere în mecanismul reflexelor acustico-oculo-cefalogire. 

De la nucleul cohlear posterior pornesc fibre care merg în două direcţii: 

a) unele pătrund în calota punţii, trec prin oliva acesteia de pe aceeaşi parte, 
se încrucişează şi apoi intră în lemniscul lateral; 

b) altele trec pe faţa posterioară a punţii unde dau naştere striilor acustice. 
Acestea pătrund în punte prin şanţul medial posterior, se încrucişează pe linia 
mediană şi ajung la oliva pretuberenţială din partea opusă, de unde se alătură 
lemniscului lateral. Ele conduc semnale specifice, care se vor transforma în senzaţii 
auditive. 

Lemniscul lateral care ocupă porţiunea centrală a pedunculului cerebral se 
exteriorizează, trecând pe faţa laterală, de unde cea mai mare parte din fibre se 
termină în corpul geniculat intern - în metatalamus, iar o mică parte se opresc în 
tuberculul cvadrigemen inferior. 

Corpul geniculat intern şi calea ascendentă care îşi are originea în neuronii 
din cadrul lui formează cea de-a treia verigă a blocului intermediar. La nivelul lui 
se efectuează procesări auxiliare, pregătitoare, ale semnalelor auditive (operaţii de 
recodare). 

Blocul central cortical se localizează în lobii temporali (stâng şi drept) în 
ariile 41, 42 şi 22 Brodmann. EI este format din zonele de proiecţie topică şi de 
zonele asociativ-integrative. Aici se desăvârşeşte procesarea semnalelor sonore, re- 
zultând în final senzațiile auditive - senzaţia de tărie a sunetului, senzaţia de 
înălțime a sunetului, senzaţia de timbru al sunetului. Ariile auditive au legături cu 
ariile 6 şi 8 din lobul frontal şi mai ales cu aria 44, care este centrul vorbirii. 

Potrivit cercetărilor efectuate de Woolsey şi Walzl (1960), regiunea auditivă 
corticală prezintă un tablou structural deosebit de complex. Au fost puse în 
evidenţă două tipuri de zone - A I şi A II. În zona dispusă mai dorsal, ocupând 
circumvoluţiunea ectosylviană, nervul cohlear se proiectează în aşa fel, încât 
reacţiile la excitarea curburii bazale a melcului se înregistrează în porţiunea 
rostrală, iar reacţiile provocate de excitarea curburii apicale se înregistrează în 
porțiunea caudală. În cea de-a doua zonă, care vine imediat după prima, în plan 
ventral faţă de ea şi care ocupă circumvoluţiunile ectosylviană anterioară, 
pseudosylviană şi ectosylviană posterioară, există o reprezentare inversă a melcului. 

Se poate presupune că în regiunea auditivă corticală se realizează o proiecţie 
tonotopică a stimulilor sonori. Potrivit datelor citoarhitectonice (Rose, 1949), 
această proiecţie se distribuie astfel: 

1. În zona marginală suprasylviană frecvențele joase sunt reprezentate în 
porțiunea anterioară, iar cele înalte - în porţiunea posterioară; 

2. În zona auditivă 1 (A 1), frecvențele înalte sunt reprezentate în capătul 
rostral, iar cele joase - în partea posterioară; 

3. În zona auditivă secundară II (A II), reprezentarea frecvenţelor este mai 
puţin riguros diferențiată decât în zona A I şi din nou în ordinea inversă: 
frecvențele joase sunt reprezentate anterior, iar cele înalte - posterior; 

4. În zona A IV (Bp.) care ocupă cele două treimi inferioare ale 
circumvoluţiunii ectosylviene posterioare, frecvențele înalte sunt reprezentate în 
partea superioară, iar cele joase - în partea inferioară. 

Sistemul auditiv uman se diferenţiază funcţional în trei subsisteme: 
subsistemul auzului primar, care asigură simpla capacitate de a auzi şi discrimina 
sunetele ca entităţi pur fizice; lezarea lui duce la pierderea acestei capacităţi (sur- 
ditate);, subsistemul auzului fonematie, ale cărui scheme se formează în onto- 
geneză în cadrul procesului comunicării verbale dintre adult şi copil şi care asigură 
capacitatea de a percepe şi înţelege cuvintele (zona integrativă corticală fiind de- 


500 TRATAT DE NEUROPSIHOLOGIE 


numită centrul Wernicke); lezarea acestui subsistem duce la afectarea sau pierderea 
completă a capacităţii de a diferenţia şi identifica structura cuvintelor, ceea ce face 
imposibilă şi înţelegerea lor - afazie senzorială (impresivă) sau afazie Wernicke; 
subsistemul auzului muzical, care stă la baza capacităţii de a percepe, trăi şi. 
înţelege structurile muzicale; lezarea lui afectează sau aboleşte această capacitate. 
Tulburare cunoscută sub denumirea de amuzie. 

Analizatorul auditiv este, aşa cum am menţionat, de tip pereche, mecanismul 
senzaţiei auditive fiind binaural: acelaşi sunet este perceput şi procesat de ambele 
urechi şi de ambele blocuri intermediare şi corticale - stâng şi drept. Ca şi în cazul 
văzului, auzul binaural este mai eficient şi mai fin decât cel monaural. Experi- 
mentele de laborator au dovedit că atât pragurile absolute, cât şi cele diferenţiale au 
valori mai ridicate în auzul monaural decât în cel binaural. Prin interacţiunea dintre 
cele două verigi paralele ale analizatorului auditiv se realizează operaţia de loca- 
lizare spaţială a surselor sonore. Astfel, dacă sursa sonoră se poziţionează exact pe 
linia mediană, în spatele subiectului, undele generate ajung în acelaşi timp la 
ambele urechi şi subiectul va localiza sunetul în spatele său; dacă sursa este plasată 
lateral de linia mediană, în spatele subiectului, sunetul ajunge în momente diferite 
la cele două urechi, mai repede la urechea de partea căreia se află sursa sonoră ŞI 
mai încet la urechea cealaltă; calculând diferenţa de timp, analizatorul auditiv va 
localiza sursa lateral, de partea urechii care a recepționat prima sunetul. Locali- 
zarea spaţială a sunetelor are o mare importanţă în orientarea generală în mediu şi 
în reglarea comportamentelor de explorare, detecție şi identificare. 

Din punct de vedere operaţional, analizatorul auditiv se caracterizează printr-o 
procesare de tip eminamente serial a semnalelor, integrarea imaginii (de exemplu, 
în cazul percepţiei limbajului sau a muzicii), realizându-se succesiv, secvenţă cu 
secvenţă. Această particularitate îi conferă auzului un rol privilegiat în cadrul me- 
canismelor de percepţie-evaluare a timpului. De asemenea, latura analitică a pro- 
cesării este mai pregnantă în analizatorul auditiv decât în cel vizual. Acest aspect 
constă, printre altele, în relativa uşurinţă cu care se face decelarea ŞI distincţia în 
imaginea perceptivă între proprietăţile de bază ale sunetului: intensitate, frecvenţă, 
formă, respectiv a senzaţiilor de tărie, înălţime şi timbru. (Neff şi Diamond 1958; 
M. Golu, 1966). 


7. MECANISMUL SENZAȚIILOR CUTANATE 


Senzaţiile cutanate furnizează informaţii despre proprietăţile mecano-fizice 
ale obiectelor (entităţilor) materiale care vin în contact direct cu învelişul nostru 
cutanat. 

Prin intermediul lor luăm cunoştinţă şi ne edificăm asupra unor astfel de 
însuşiri, precum: duritatea, substanţialitatea, asperitatea, rugozitatea, netezimea, re- 
zistenţa, temperatura, dimensiunile metrice (întindere, configuraţie, unghiularitate, 

curbiliniaritate, regularitate, iregularitate). Toate acestea sunt considerate proprietăţi 
primare, întrucât ele există ca atare în realitate şi aparţin efectiv obiectului inde- 
pendent de subiect. De aceea, informaţiile pe care ni le furnizează senzațiile şi 
percepțiile cutanate deţin locul central şi formează nucleul tare al conştiinţei lumii 
externe şi al formării convingerii cu privire la existența realităţii materiale în afară 
şi independent de noi. 

În acelaşi timp, informaţiile furnizate de senzațiile cutanate au rol important 
în structurarea imaginii şi conştiinţei de sine, a propriei corporalități şi realități 
materiale, în delimitarea Eu-lui fizic de restul lucrurilor din jur. 

După conţinut şi modul de producere a excitaţiei specifice, la periferie, 
senzațiile cutanate se împart în trei grupe: senzaţii tactile, care se produc prin 
atingere şi presiune (apăsare), senzațiile termice, care apar pe baza diferenţei 
dintre temperatura propriului corp şi temperatura corpului cu care venim în atin- 
gere şi senzațiile de durere (algice), care se produc ca urmare a depăşirii inten- 
sităţii tolerabile de către stimulii mecanici şi termici (apăsări puternice, temperaturi 
foarte ridicate sau foarte scăzute ale corpurilor pe care le atingem sau le pipăim). 

Din punct de vedere neurofiziologic, senzațiile cutanate sunt rezultatul acti- 
vităţii analizatorului cutanat. 

Blocul periferic receptor se situcază distribuit pe întreaga suprafaţă a pielii, 
având astfel cea mai mare întindere spaţială. Pe lângă funcţiile de protecţie, de 
excreţie (prin glandele sebacee) şi de termoreglare, pielea îndeplineşte şi funcţia 
sensibilităţii, ea conţinând patru tipuri de receptori: de atingere (tangoreceptori), de 
presiune (presoreceptori), de temperatură (termoreceptori) şi de durere (algorecep- 
tori). Tangoreceptorii sunt reprezentaţi de corpusculii Meissner, discurile Merkel şi 
coşuleţele nervoase; presoreceptorii sunt reprezentaţi de corpusculii Vater-Pacini. 

Densitatea lor este semnificativ diferită de la o regiune a pielii la alta, ceea 
diferit. Cea mai mare densitate de receptori tactili se află la vârful limbii, la vârful 
degetelor de la mâini (îndeosebi degetul arătător), la buze, la vârful degetelor de la 
picioare şi la faţă, iar cea mai mică - în pielea de pe spate. 

În mod curent, în actul recepției tactile a obiectelor externe cele mai so- 
licitate sunt segmentele distale (palmare) ale mâinilor, precizia şi fineţea diferenţie- 
rilor şi identificărilor depinzând de prezenţa sau absenţa mişcărilor: în pipăitul 
activ bazat pe mişcare acestea vor înregistra valori semnificativ: mai mari decât în 
recepţia pasivă, fără participarea mişcării. În condiţii normale, recepţia tactilă se 
realizează în mod activ, prin implicarea mişcării. 

Între cele două mâini se produce o diviziune a rolurilor: mâna subdominantă 
(stânga la dreptaci) îndeplineşte rolul de susţinere şi ţinere a obiectului, iar mâna 
dominantă (dreapta la dreptaci) îndeplineşte rolul de explorare a conturului şi 
suprafeţei obiectului şi de extragere a informaţiei. Se constituie astfel o schemă 
funcţională unitară între veriga tactilă şi cea kinestezică (motorie) numită complex 

sensorio-motor, care stă la baza deopotrivă atât a percepţiei tactile a obiectelor, 
cât şi a praxiei, adică a mişcărilor adecvate de vehiculare-utilizare a acestora. 

Termoreceptorii sunt reprezentaţi de două tipuri de corpusculi: corpusculii 
Ruffini pentru stimulii calzi şi corpusculii Krause pentru stimulii reci. Ca şi cea 
tactilă, sensibilitatea termică nu este repartizată uniform pe întreaga suprafaţă a 
pielii. Pielea trunchiului este mai sensibilă la variațiile de temperatură decât pielea 
membrelor; sensibilitatea termică cea mai ridicată o posedă pielea de pe obraji. 
Intensitatea unor senzaţii la cald sau la rece nu depinde de intensitatea excitantului, 
ci de mărimea suprafeţei asupra căreia acţionează. O temperatură ridicată, care 
acţionează pe o mică zonă a pielii provoacă o senzaţie de căldură mai slabă decât o 
temperatură mai scăzută, dar care acţionează asupra unei zone mai întinse. 

Receptorii pentru excitanţii nociceptivi (dureroşi) sunt reprezentaţi de 
terminaţiile nervoase libere, care se află în stratul papilar al dermului, iar într-un 
număr mai redus şi în epiderm (terminaţiile intraepidermice). În medie revin cam 
170 receptori algici la 1 cm? de suprafaţă cutanată. 

Diferitele zone ale pielii posedă o sensibilitate dureroasă diferită. Cele mai 
sensibile la durere sunt zonele corneei, buzelor, degetelor, vârfului limbii, alveo- 
lelor dentare, sensibilitatea cea mai redusă o prezintă regiunea cutanată a palmelor 
şi a spatelui, unde se găsesc şi cei mai puţini receptori algici. 

Blocul intermediar al analizatorului cutano-tactil este alcătuit din căi de 
conducere şi centre nervoase de procesare corespunzătoare celor trei forme de 
sensibilitate: tactilă, termică şi dureroasă. 

Veriga de conducere a sensibilităţii tactile este formată din: 

a) fibre senzitive ale nervilor spinali, care culeg excitaţiile tactile, provocate 
prin atingere sau presiune, de la nivelul gâtului, trunchiului şi al membrelor; b) fi- 
bre senzitive ale nervilor cranieni: trigemenul (V), intermediarul Wrisberg (VII 
bis), glosofaringianul (IX) şi vagul (X), care culeg excitaţiile de la pielea capului. 

Excitaţiile sunt conduse prin fasciculul spinotalamic ventral, precum şi prin 
fasciculele Goll şi Burdach pentru discriminarea spaţială a punctelor stimulate (testul 
compasului). Staţia subcorticală a blocului intermediar o constituie talamusul, unde 
semnalele tactile sunt supuse unei prime procesări (prelucrări) specifice. 

Segmentul de conducere al sensibilităţii termice este alcătuit din fasciculele 
spinotalamice lateral şi anterior. Excitaţiile sunt transmise nucleilor din talamus, 
principala componentă subcorticală a blocului intermediar. 

În fine, veriga de conducere a sensibilităţii dureroase cutanate cuprinde fas- 
ciculul spinotalamic lateral, care culege excitaţiile de la nivelul gâtului, trunchiului 
şi membrelor, şi fasciculul spinotalamic anterior, care culege excitaţiile din zona 
capului, conectându-se cu nervii trigemen (V), intermediarul Wrisberg (VII bis), 
glasofaringian (IX) şi vag (X). Staţia subcorticală pentru excitaţiile dureroase se 
situează tot la nivelul talamusului. 

Biocul cortical terminal al analizatorului cutano-tactil se localizează în cir- 
cumvoluţiunea parietală ascendentă, ariile 3, |, 2, 5 şi 7. El este comun pentru 

“toate cele trei forme de sensibilitate - tactilă, termică şi dureroasă. În concordanţă 
cu principiul proiecției topice, la nivelul blocului cortical al analizatorului cutano- 
tactil, este reprezentat conturul întregului înveliş cutanat sub forma unui homun- 
culus răsturnat (homunculus senzorial). Reprezentarea nu se realizează în con- 
formitate cu criteriul mărimii fizice a diferitelor segmente ale corpului, ci cu 
criteriul importanţei funcţionale în actul recepţiei cutano-tactile. Extinderea cea mai 
mare o au segmentul cefalic (îndeosebi limba, buzele şi faţa), segmentele palmare 
ale membrelor superioare şi planta piciorului, iar întinderea cea mai redusă - 
trunchiul, braţele şi coapsele. Datorită încrucişării căilor aferente, în emisfera 
stângă se realizează proiecția (reprezentarea hemicorpului drept, iar în cea dreaptă - 
reprezentarea hemicorpului stâng.) 

La nivelul blocului cortical se desăvârşeşte procesarea semnalelor cutano- 
tactile şi, în funcţie de natura excitaţiilor, se obţine ca rezultat senzaţia tactilă, de 
uşoară atingere sau de apăsare, cu reflectarea proprietăţilor substanţial metrice ale 
obiectului, senzaţia de cald, senzaţia de rece sau senzaţia de durere, în care se 
reflectă şi locul de acţiune a excitantului. 

Spre deosebire de sensibilitatea vizuală şi cea auditivă, în sfera cărora pot 
apărea frecvent tulburări sau pierderi totale şi în urma lezării verigii periferice re- 
ceptoare a analizatorilor, sensibilitatea cutano-tactilă suferă tulburări cauzate cu 
precădere de leziuni sau focare la nivelul blocurilor neuronale - intermediar (sub- 
cortical) şi terminal (cortical). 

Astfel, apar tulburări în leziuni ale măduvei spinării sau în compresiuni ale 
rădăcinilor nervilor spinali prin tasarea vertebrelor, în leziuni ale nucleilor talamici 
sau în leziuni ale circumvoluţiunii parietale ascendente. 

Tulburările se pot întinde de la o uşoară diminuare a nivelului sensibilităţii 
absolute şi diferenţiale (hipoestezie), până la abolirea completă a ei (anestezie). 

În ceea ce priveşte extensia, tulburările pot fi punctiforme, parţiale (unila- 
terale sau bilaterale), sau generale, luând forma paresteziilor - reducerea semnifi- 
cativă a sensibilităţii, şi anesteziilor - abolirea completă a sensibilităţii. Se pot 
produce şi tulburări în hiper-hiperestezii, care constau în scăderea considerabilă a 
pragurilor sensibilităţii algice, astfel că atingerile sau apăsările de intensităţi medii 
sau chiar mai scăzute produc senzaţii de durere. 

O compresiune medulară parţială unilaterală, care produce o semisecţiune a 
măduvei, este urmată de apariţia aşa-numitului sindrom Brown-Sequard. Acesta 
cuprinde atât tulburări de sensibilitate cutano-tactilă, cât şi de motricitate. Astfel, 
de partea leziunii se constată: a) tulburări ale sensibilităţii profunde (vibratorii şi 
mioartrokinetice); 2) paralizie motorie, ca urmare a lezării fasciculului corticospi- 
nal lateral; 3) paralizie vasomotorie (piele rece, cianotică), ca urmare a întreruperii 
fibrelor motorii din cordonul lateral; de partea opusă leziunii apar tulburări ale 
sensibilităţii superficiale (anestezie termoalgică şi hipoestezie tactilă). 

Compresiunea parțială posterioară se traduce prin dureri intense de tip cor- 
donal, pareză discretă sau paraplegie flască (leziune accentuată), abolirea sensi- 
bilităţii profunde şi conservarea celei superficiale, ataxie şi asinergie de tip spinal. 

Tulburări ale sensibilităţii cutano-tactile, de tipul hemianesteziei şi hemianal- 
geziei sunt produse şi de lezarea nucleului ventral posterior al talamusului ŞI a 
pulvinarului. 

În fine, sensibilitatea cutano-tactilă este afectată în urma lezării reprezen- 
tanţei corticale a analizatorului. Leziuni unilaterale localizate la nivelul uneia din 
ariile 3, 1, 2, provoacă tulburări ale sensibilităţii tactile a segmentelor de partea 
opusă, leziuni situate mai la periferie - în ariile 5 şi 7, determină tulburări 
semnificative ale sensibilităţii diferenţiale. În aceste cazuri, bolnavul, deşi simte şi 
realizează destul de bine senzaţia de atingere sau de apăsare, nu poate să re- 
cunoască figura sau cifra ce-i sunt trasate cu vârful unui creion pe suprafaţa pielii 
şi nici să localizeze cu precizie atingerea sau să determine direcţia de deplasare a 
vârfului creionului (Ajuriaguerra şi He&caen, 1960; Luria, 1962; Arseni, Golu, 
Dănăilă, 1983; Botez şi colab., 1994). Asemenea tulburări se includ ca premise şi 
în sindromul complex de astereognozie, care constă în incapacitatea pacientului de 
recunoaştere a obiectelor pe cale tactilă (prin pipăit). 

Destrămarea complexului informaţional tactilo-proprioceptiv duce la tulbu- 
rarea severă a capacităţii de localizare a segmentelor corpului, bolnavii în cauză 
neputând să descrie aceste segmente nici atunci când li se permite să le atingă sau 
să le vadă. Această deficiență se extinde şi asupra recunoaşterii alcătuirii corporale 
a celorlalte persoane. 

O tulburare des întâlnită este reducerea gradului de conştientizare a exci- 
taţiilor dureroase sau tactile („inatenţie algotactilă“), precum şi rivalitatea percep- 
tivă: aplicarea unei excitări dureroase singulare este percepută şi localizată mai 
puţin frecvent sau mai puţin exact, atât de partea dreaptă, cât şi de cea stângă; în 
schimb, aplicarea simultană a două excitări în două puncte diferite (simetrice) este 
urmată de localizarea şi conştientizarea excitării doar de partea sănătoasă. Un as- 
pect al rivalităţii se relevă în următorul experiment: a) aplicăm iniţial o excitare 
dureroasă pe un punct al hemicorpului controlateral leziunii parietale; bolnavul o 
va percepe şi localiza corect; b) menţinând excitarea iniţială, aplicăm după 3-4 
secunde o a doua excitare pe un punct simetric din hemicorpul, sănătos; pentru un 
timp foarte scurt, bolnavul va percepe ambele excitări, dar după câteva secunde el 
va continua să perceapă numai excitarea de pariea opusă leziunii. Aici parcă s-ar 
produce, este adevărat, numai pentru scurt timp, transferul unei funcţii de la o 
emisferă la alta, ca şi cum ar exista o rivalitate perceptivă între emisfera sănătoasă 
Şi cea bolnavă, 

În leziuni ale lobului parietal stâng, în cadrul emisferei dominante la 
dreptaci, apare o gamă de tulburări simultane care au fost reunite sub denumirea de 
sindromul Gerstmann. Printre tulburările respective se numără agnozia digitală şi 
indiscriminabilitatea dreapta-stânga, care reflectă afectarea mecanismelor per- 

- cepţiei tactile de sine. Agnozia digitală se manifestă prin pierderea capacităţii de a 
diferenţia, de a indica, de a alege şi de a denumi degetele mâinilor proprii sau ale 
mâinilor examinatorului. Indiscriminabilitatea dreapta-stânga constă în dezorgani- 
zarea sau destrămarea schemelor de integrare-individualizare a coordonatelor spa- 
ţiale ale simetriei corporale. Ca urmare, bolnavul confundă partea dreaptă cu cea 
stângă, nereuşind să rezolve sarcini simple de condiţionare, ca de pildă: la un 
stimul ($,) să ridice mâna dreaptă, iar la un alt stimul (S2) să ridice mâna stângă. 
De la propriul corp, confuzia de simetrie se extinde şi la cei din jur, bolnavul 
nereuşind să indice la o altă persoană partea dreaptă şi partea stângă. 

Reprezentarea corticală a receptorilor cutano-tactili fiind foarte întinsă, mai 
întinsă decât a receptorilor oricărei alte modalităţi de sensibilitate, tulburările 
cauzate de lezarea ei nu ajung niciodată (sau aproape niciodată) să fie totale, adică 
să cuprindă deodată întregul înveliş cutanat, şi absolute, adică să dispară complet 
capacitatea de a avea senzaţii tactile. În acelaşi timp, deşi fiecare segment somes- 
tezic este reprezentat într-un anumit loc în cadrul circumvoluţiunii parietale ascen- 
dente, graţie elementelor neuronale diseminate, zonele rămase integre pot dezvolta 
procese compensatorii, de natură să diminueze complitudinea deficitului iniţial. 

Studiile privind reabilitarea funcţiilor psihice în urma leziunilor cerebrale 
(Luria, 1948; Teuber, 1952; Luria, 1962; Luria şi Homskaia, 1966), au dovedit că, 
probabil, şi datorită faptului că filogenetic este cel mai vechi, analizatorul cutano- 
tactil are proprietatea cea mai mare de compensare. Chiar dacă elementele neuro- 
nale lezate nu se mai refac, acea secvenţă a funcţiei sensorio-tactile pe care, iniţial, 
o îndeplineau ele se reface într-un timp relativ scurt, prin preluarea ei de structurile 
vecine neafectate. 


8. MECANISMUL SENZAŢIILOR OLFACTIVE 


Sensibilitatea olfactivă a apărut şi a evoluat în filogeneză sub acţiunea 
substanţelor chimice cu o anumită structură moleculară şi care posedă proprietatea 
volatilizării (evaporării şi răspândirii în aer a moleculelor). La animale, semna- 
lizarea olfactivă şi simţul olfacţiei deţin un rol esenţial în procesul adaptării, al 
supravieţuirii, contribuind atât la detectarea şi identificarea surselor de hrană sau de 
pericol, cât şi la atragerea şi identificarea partenerului de reproducere. La om, rolul 
informaţiei olfactive în procesele de reglare şi adaptare s-a redus considerabil, dar 
ea nu şi-a pierdut total importanţa. Ea se include atât în tabloul cognitiv general al 
lumii externe, obiectele şi substanţele fiind diferenţiate, identificate şi definite și 
după miros, cât şi în reglarea comportamentelor alimentar şi erotic sexual. Atât in- 
dustria alimentară, cât şi cea cosmetică valorifică pe scară largă substanţele şi 
ingredientele odorifice, pentru a obţine produse cu arome şi buchete odorante cât 
mai incitante, cât mai agreabile şi cât mai plăcute. 

Cu toate că nu s-a reuşit să se stabilească în toate cazurile particulare o 
corespondenţă definită între calitatea senzaţiei olfactive şi structura chimică a 

substanţei-stimul, se consideră totuşi că acesta este factorul principal de care 
depinde specificul senzaţiilor de miros. 

Substanțele odorante au fost împărţite în trei grupe: 

1. grupa substanţelor cu structură chimică asemănătoare şi cu miros asemă- 
nător (exemplu: o - naftaldehida şi p - naftaldehida, y - lactona şi c - lactona, 
y - valerolactona şi 5 - valerolactona); 

2. grupa substanţelor cu structură chimică asemănătoare şi cu miros diferit 
(exemplu: dl - dimetilactonalul şi d - dimetilactonalul, o - oxibenzaldehida, 
p - oxibenzaldehida, vanilia, izovanilia ş.a.); 

3. grupa substanţelor cu structură chimică diferită şi cu miros diferit (exem- 
plu: citratul şi spirtul deltafenil-n-amilic, acidul selinic, benzaldehida, nitrobenzolul 
şi benzonitrilul). 

Majoritatea substanţelor mirositoare fac parte din categoria combinațiilor 
organice şi constau, în esenţă, din oxigen, hidrogen, carbon şi azot. Uneori, în 
compoziţia lor intră şi elemente aparţinând grupelor a S-a (P, As şi Bi), grupei a 
6-a (S, Se, Te) şi a 7-a (F, CI, Br şi J) din tabloul lui Mendeleev. Din punct de 
vedere al sarcinilor electrice, se poate spune că elementele care alcătuiesc subs- 
tanţele mirositoare sunt electronegative, cele electropozitive dau combinaţii inodore 
(Moncrief, 1946). 

Senzaţiile olfactive sunt rezultatul procesării proprietăţilor moleculare ale 
substanţelor odorante în cadrul analizatorului olfactiv. 

Segmentul periferic este alcătuit din prelungirile dendritice ale neuronilor 
bipolari care se află la nivelul mucoasei nazale olfactive. 

Mucoasa nazală olfactivă căptuşeşte partea superioară a cavităţii nazale: 
cornetul nazal superior, peretele superior al fosei şi partea superioară a septului 
nazal. Are o culoare gălbuie şi o suprafaţă de aproximativ 2,40 cm? pentru fiecare 
fosă nazală. Este formată dintr-un epiteliu şi dintr-un corion (fig. 216). 

Epiteliul este alcătuit din celule olfactive, celule de susţinere şi celule 
bazale. Celulele olfactive sau neuronii olfactivi periferici reprezintă elementele 
senzoriale ale blocului receptor. O celulă olfactivă trimite spre exterior o prelun- 
gire dendritică care, la suprafaţa epiteliului, prezintă o umflătură numită buton 
olfactiv, de la care porneşte o arborizaţie alcătuită din 5-6 cili olfactivi. La partea 
dinspre corion ea dă naştere unei prelungiri axonice, care, după ce străbate co- 
rionul, intră în compunerea nervului olfactiv. i 

Celulele de susţinere sunt de formă cilindrică şi situate la acelaşi nivel cu 
celulele olfactive, separându-le. : 

Celulele bazale sunt tot de esenţă epitelială (ca şi cele de susținere), au 
dimensiuni mici, se sprijină pe corion şi formează membrana bazală. 

Corionul este o pătură de natură conjunctivă, în grosimea căreia se află 
glande mucoase, care produc mucusul care asigură umezirea mucoasei, condiţie 
esenţială pentru întreţinerea stării ei funcţionale. 

Fig. 126. Blocul receptor al analizatorului olfactiv. 


Blocul intermediar (de conducere) al analizatorului olfactiv are două 
componente: una reprezentată de axonii neuronilor olfactivi primari (nervul olfactiv 
- perechea 1 de nervi cranieni), şi alta situată la nivelul rinencefalului (sistemului 
limbic). 

1. Neuronii olfactivi primari îşi trimit axonii (aproximativ 20), prin lama 
ciuruită a osului etmoid, la bulbii olfactivi unde se găsesc celulele mitrale şi cu 
care fac o sinapsă specială denumită glomerulul olfactiv. 

2. Cea de-a doua componentă situată la nivelul rinencefalului este alcătuită 
din celulele mitrale (deuteroneuronii) şi axonii acestora care alcătuiesc tractusul 
olfactiv. 

Blocul terminal central este reprezentat de o serie de structuri situate pe 
partea inferomediană a emisferelor şi anume: trigonul cerebral, substanţa perforată 
anterioară, scoarța circumvoluţiei hipocampice (cârligul hipocampului, uncusul, 
aria piriformă). | 

Excitarea receptorilor este condiţionată de existenţa în aer a moleculelor de 
substanţă mirositoare. Aerul pătrunde în cavitatea nazală direct prin nări, în cursul 
respirației normale. Şi aerul din cavitatea bucală pătrunde în cavitatea nazală prin 
coane, în timpul masticării alimentelor. 

Pentru ca substanța mirositoare să stimuleze (activeze) receptorii, este 
necesar ca ca să aibă o anumită concentraţie în aerul inspirat, încât să depăşească 
pragul absolut inferior, care variază de la o substanţă la alta: unele au un prag de 
excitare foarte scăzut, iar altele au un prag ridicat. De exemplu, pentru mosc pragul 

de excitare este de 1/10.000.000 g/l aer, în timp ce pentru eter acesta este de 
1/1.000.000 g/l aer. | 

O altă condiţie pentru a se stimula receptorii olfactivi este aceea ca substanţa 
mirositoare să se dizolve în lichidul de pe suprafața mucoasei olfactive. Dacă 
mucoasa este prea umedă sau prea uscată, excitaţia olfactivă nu se produce. Mai 
contează de asemenea temperatura, presiunea atmosferică, umiditatea atmosferică. 

Nivelul sensibilităţii olfactive variază semnificativ în funcţie de individ, de 
sex, de vârstă, de diferite stări fiziologice ale organismului (unele pot mări sen- 
sibilitatea olfactivă, altele o pot diminua). 

La unele persoane, atât graţie unor condiţii native, cât şi exerciţiului, sensi- 
bilitatea olfactivă poate fi ridicată la performanţe deosebite în diferenţierea şi 
re. unoaşterea mirosurilor. 

Sensibilitatea olfactivă scade foarte repede pe măsura prelungirii acţiunii 
substanţei-stimul, iar efectul stimulării persistă mai mult decât în cadrul oricărei 
alte modalităţi. 

Senzaţiile olfactive sunt rezultatul activităţii integrale a analizatorului şi pe 
baza lor reuşim să diferenţiem proprietăţile odorifice ale substanţelor chimice. 

Clasificarea lor după conţinut a constituit o problemă dificilă şi, ca urmare, 
controversată. 

Primul care a elaborat o asemenea clasificare a fost Zwaardemaker (1914). 
EI a stabilit 9 clase de mirosuri (respectiv, de clase ale senzaţiilor olfactive): 
1) eterice (fructe, ceară de albine, eter amil-acetic, eteruri etilice şi metilice, 
benzil-acetat, acetona, cloroformul); 2) aromatice (camforate, anisonice, citrice, 
migdalate); 3) balsamice (florale, vanilice); 4) moscoambroziace (ambră, mosc); 
5) aliacee (ceapă, acetilenă, mercaptan, ihtiol, şoricioaică, haloide); 6) empireuma- 
tice (cafea prăjită, pâine arsă, crezol, benzol, toluol, xilol, fenol, naftalină); 7) ca- 
prilice (acidul caprilic şi omologii săi, mirosuri de brânză); 8) repulsive (narco- 
ticele); 9) fetide (putrefacție, indol, scatol). 

Ulterior, Henning a elaborat, pe bază experimentală, o altă clasificare, cu 
doar 6 clase principale de mirosuri: 1) de fructe; 2) de flori; 3) de smoală; 4) aro- 
matice; 5) fetide; 6) empireumatice. Din interacţiunea acestora derivă numeroase 
mirosuri secundare. 

Crocker şi Henderson (1927) au propus o schemă cu numai 4 grupe de 
mirosuri: 1) aromatice; 2) acetice; 3) torefacte; 4) cadaverice. Ei au stabilit ŞI un 
procedeu de analiză policantitativă a fiecărei componente bazat pe o scală de 
unităţi convenţionale de la 0 la 8, care exprimă intensitatea componentelor. În final, 
se obţine o valoare cantitativă constând din 4 cifre care caracterizează mirosul sub- 
stanței odore. Nedispunând de criterii riguros obiective, principale rămânând eva- 
luările subiective, clasificările existente ale mirosurilor au doar o valoare relativă şi 
orientativă. 

9. MECANISMUL SENZAŢIILOR GUSTATIVE 


Ca şi cea olfactivă, sensibilitatea gustativă s-a diferențiat şi evoluat sub 
acţiunea proprietăţilor chimice ale substanţelor, fiind implicată primordial în 
medierea şi reglarea comportamentului alimentar. Este, de aceea, printre primele 
forme de sensibilitate care apare în filo-geneză, fiind la fel de veche ca cea 
cutanată şi olfactivă. 

La om, pe lângă această funcţie biologică primară, sensibilitatea gustativă a 
căpătat şi 'o funcţie cognitivă, senzațiile generate în sfera ei servind pentru cu- 
noaşterea efectivă şi deliberată a proprietăţilor corpurilor materiale, fără ca acestea 
„să fie nemijlocit produse alimentare (de consum). Caracterul informaţional-copnitiv 
al senzaţiilor gustative este independent de nota lor afectivă de plăcut sau neplăcut: 
simţim şi apreciem gustul unei substanţe fie că ea ne place sau nu. 

Cum există un număr mare de substanţe-stimul, şi în plan psihic se va evi- 
denţia o gamă întinsă de senzaţii gustative. Condiţia principală pe care trebuie s-o 
îndeplinească o asemenea substanţă pentru a activa receptorii şi a produce o 
senzaţie gustativă specifică este solubilitatea, adică proprietatea de a se dizolva în 
apă sau în salivă. Substanțele care posedă această proprietate au gust şi au fost 
denumite sipide; cele care nu o posedă (exemplu piatra) nu au nici un gust şi au 
fost denumite insipide. A avea sau nu a avea gust devine, aşadar, un criteriu 
informaţional obiectiv de diferenţiere şi clasificare a corpurilor materiale prin 
intermediul aparatului gustativ. 

Pe baza evaluării şi sistematizării experienţei noastre subiective în raport cu 
diferitele substanţe sipide, au fost desprinse 4 categorii principale de senzaţii gus- 
tative (gusturile de bază): de sărat, de acru, de dulce şi de amar, care sunt pro- 
vocate de acţiunea substanţelor chimice „pure“ administrate separat: sarea de 
bucătărie, acidul clorhidric, zaharina şi chinina. Din interacţiunea celor patru 
senzaţii de bază şi prin amestecul substanţelor-stimul derivă o gamă foarte întinsă 
de senzaţii gustative secundare. 

După corespondenţa dintre structura chimică şi senzaţia gustativă rezultată 
în urma acţiunii lor, substanţele au fost împărţite în trei grupe: 

1) substanţe cu structură chimică asemănătoare care determină senzaţii 
gustative asemănătoare (exemplu, izomerii de tip o, m şi p, nitroanizolii o, m şi p, 
acizii nitrați 0, m şi p, zaharurile); 

2) substanţe cu structură chimică asemănătoare, dar care determină senzaţii 
gustative diferite (exemplu, stereoizomerii sau aminoacizii: d-valina are gust dulce- 
amărui, h-valina are gust dulce; d-leucina are gust dulce, l-leucina are gust amărui); 

3) substanţe cu structură chimică diferită, dar care provoacă senzaţii pusta- 
tive asemănătoare (exemplu, o serie de alcaloizi - chinina, stricnina, benzolii 
derivați ai nitratului; mulţi acizi şi săruri neorganice). 

Pragurile sensibilităţii gustative variază foarte mult în funcţie de natura sub- 
stanţei-stimul, de cantitatea soluţiei utilizate, de mărimea suprafeţei stimulate a 

limbii, de particularităţile individuale (sex, vârstă, starea fiziologică actuală a orga- 
nismului), de temperatura substanţei-stimul, de metodele de administrare a sti- 
mulului. 

Este deci explicabilă deosebirea apreciabilă între rezultatele măsurătorilor 
pragurilor absolute inferioare obţinute de diverşi cercetători. Iată, de exemplu, în 
1887, Schreiber prezenta următoarele valori medii: 0,1% pentru soluţia de zahăr, la 
temperatura de 30*C, 0,05% pentru soluţia de clorură de sodiu, 0,0025% pentru 
soluţia de acid citric şi 0,0001% pentru soluţia de chinină; iar, în 1935, Lazarev, în 
urma unor ample cercetări, stabilea următoarele valori: 2,80% pentru soluţia de 
zahăr, 0,50% pentru clorura de sodiu, 0,12% pentru acidul clorhidric şi 0,0002 
pentru soluţia de chinină. 

Observăm că diferenţele dintre valorile absolute ale pragurilor inferioare în 
cele două cercetări sunt semnificative, dar proporţionalitatea pragurilor pentru cele 
patru gusturi de bază se păstrează: pragul cel mai ridicat îl posedă sensibilitatea la 
dulce, iar cel mai scăzut - sensibilitatea la amar. 


Analizatorul gustativ are aceeaşi schemă de organizare structural-funcţională 
ca şi ceilalţi analizatori, respectiv: blocul periferic (receptor), blocul intermediar 
şi blocul central. 

Blocul periferic (receptor) este dispus în mucoasa linguală (cea mai mare 
parte a lui), pereţii obrajilor, vălul palatin şi peretele posterior al faringelui. 
Receptorii sunt reprezentaţi de mugurii gustativi din papilele gustative. 

Papilele sunt de patru tipuri: caliciforme sau circumvalate, fungiforme, fo- 
liate şi filiforme (fig. 127). 

Papilele caliciforme au dimensiunile cele mai mari dar numărul cel mai mic, 
între 7 şi 11. Sunt aşezate pe două linii convergente, înaintea şanţului terminal, 
formând un „V“ cu vârful spre baza limbii, numit V-ul lingual. În pereţii şanţului 
circular (care o înconjoară atât în mamelon, cât şi în caliciu) se găsesc mugurii 
gustativi sau bulbii gustativi. Un mugure gustativ, de formă aproximativ ovală, este 
aşezat cu vârful în şanţul circular. În componenţa sa intră două tipuri de celule: 
celule senzoriale prevăzute la vârf cu câte un cil, cilul gustativ şi celule de 
susţinere, | 
În jurul bazei celulelor gustative se ramifică terminaţiile fibrelor nervoase 
aferente ale nervilor gustativi (perechile IX şi VII bis). Mugurele gustativ are un 
scurt canal gustativ care se deschide la suprafaţa mucoasei printr-un por gustativ, 
prin care pătrunde la cilii celulelor gustative saliva, în care se găsesc dizolvate 
substanţele-stimul. 

Papilele fungiforme sunt răspândite cu precădere pe vârtul şi marginile 
limbii. O papilă gustativă are forma unei ciuperci, prezentând o porțiune subțire 

numită pedicul, care la vârf se termină cu o umflătură numită cap. Mugurii 
gustativi se găsesc în mucoasa care acoperă faţa superioară a capului. 


„Celule gustative 


„„ Mamelonul 
m Caliciul 


_Corpusculi 
tactili 


__ Santul 
Rite ular 


a Celule de sustinere 


o tera 
Piu MB gustat 


a Nerv === Verminaţi pervoase 
I-— Glandă mucoasă 


A - Papilă caliciformă, în sectiune 


C — Papilă tungitormă =» D - Papilă tilitormă 


Fig. 127. Blocul receptor al analizatorului gustativ. 


Papilele foliate se găsesc în porţiunea posterioară a limbii, îndeosebi pe 
margini. O asemenea papilă se prezintă sub forma unor lame dispuse perpendicular 
pe suprafaţa limbii şi paralele între ele, asemănătoare filelor unei cărți. În papilele 
foliate se află mugurii gustativi, care au aceeaşi alcătuire ca şi ceilalţi. 

Papilele filiforme sunt răspândite pe toată suprafaţa limbii, fiind formate 
dintr-un segment cilindric sau conic care se desparte la vârf în mai multe fire fine. 
Ele nu posedă muguri gustativi, ceea ce arată că ele nu au legătură cu sensibilitatea 
gustativă, ci cu sensibilitatea generală mecanică a limbii (tactilă, de presiune, 
dureroasă). 

În mucoasa limbii se găsesc şi numeroase glande, dintre care glandele mucoase 
cu rol important în funcţia gustativă (în mecanismul de producere a excitaţiei). 

Inervaţia mucoasei linguale se realizează prin ramuri provenite de la patru 
nervi cranieni: trigemen (V), facial (VII bis), glosofaringian (LX) şi vag (X). Trige- 
menul, prin ramura sa numită nervul lingual, fibrele linguale ale glosofaringianului 
şi nervul vag prin ramura numită nervul laringian superior asigură inervaţia tactilă, 
termică şi dureroasă a limbii. Nervul glosofaringian şi nervul facial (VII bis) prin 
ramura sa coarda timpanului asigură inervajţia senzorială specific gustativă. 

Blocul intermediar (de conducere) este alcătuit din: a) neuronii şi prelun- 
girile lor (dendritice şi axonice) situaţi în ganglionii din trunchiul cerebral, res- 

pectiv, ganglionul Andersch - pentru nervul glosofaringian şi ganglionul geniculat - 
pentru coarda timpanului (ramură a intermediarului Wrisberg); b) neuronii situaţi 
în nucleul solitar din bulbul rahidian (deuteroneuronii) şi axonii acestora care, 
după ce se încrucişează cu cei din partea opusă, se alătură panglicii Reil (lemniscul 
medial), cu care ajung la talamus; c) neuronii din nucleul anterior al talamusului şi 
axonii lor, care conduc excitaţia spre blocul central. 

Blocul central, unde se desăvârșeşte procesarea proprietăţilor chimice ale 
substanţelor-stimul şi se obţine senzaţia gustativă specifică, se situează pe scoarţa 
cerebrală, în piciorul circumvoluţiei parietale ascendente (operculul rolandic), aria 
43 Brodmann. 

Mecanismul excitării gustative. Stimularea receptorilor gustativi se poate 
produce în două feluri: pasiv şi activ. În primul caz, substanţa-stimul se admi- 
nistrează pe diferite puncte ale limbii imobile (nemişcate); în cazul al doilea, sub- 
stanţa-stimul se introduce în cavitatea bucală ŞI distribuirea ei pe zonele sensibile 
se realizează prin mişcările limbii şi masticatorii. Pentru a produce excitaţia, în 
primul caz concentraţia substanţei-stimul trebuie să fie mai mare decât în al doilea. 
De aici deducem că, la fel ca în sensibilitatea tactilă, motricitatea se include ca 
verigă optimizatoare necesară în mecanismul recepţiei gustative. 

Repartiția topografică a receptorilor pentru cele patru gusturi este relativ 
bine delimitată. Astfel, receptorii pentru dulce (glucide, alcooli, cetone, cloroform 
etc.) se dispun cu precădere la vârful limbii: receptorii pentru amar (chinină, nico- 
tină, morfină, cocaină etc.) se găsesc îndeosebi la baza limbii; receptorii pentru 
acru (acizi, săruri acide) se localizează mai mult în regiunea mijlocie a suprafeţei 
laterale; în fine, receptorii pentru sărat (cloruri, ioduri, bromuri de Na, K, Mg etc.) 
se distribuie cel mai mult în marginile şi partea anterioară a feţei superioare a limbii. 

Acţiunea proprietăţilor chimice ale substanţei-stimul (sipide) este transfor- 
mată de celulele senzitive (chemoreceptive) în influx nervos specific care va fi 
colectat de terminaţiile dendritice ale neuronilor din ganglionii din trunchiul cere- 
bral care intră în componenţa blocului intermediar al analizatorului gustativ. În 
cadrul blocului intermediar, îndeosebi în veriga talamică a lui, se efectuează pro- 
cesări pregătitoare ale semnalelor gustative (recodări) al căror rezultat este transmis 
blocului cortical. Aici se efectuează procesările finale, în urma cărora rezultă sen- 
zaţia gustativă specifică, al cărei conţinut informaţional ne permite diferenţierea 
substanţelor sipide după modalitate (amar, dulce, acru, sărat) şi după intensitate 
(concentraţie). 


10. MECANISMUL SENZAŢIILOR 
PROPRIOCEPTIV-KINESTEZICE 


1. Senzaţiile proprioceptive şi kinestezice conţin informaţii despre propriul 
nostru corp, respectiv, despre starea şi poziţia diferitelor segmente-membre, cap, 

trunchi. Cele proprioceptive reflectă starea şi poziţia acestora în repaus, iar cele 
kinestezice - în cursul efectuării mişcărilor (de locomoţie, de explorare, de mane- 
vrare-vehiculare a obiectelor, de expresie sau comunicare etc.). 

Informaţia furnizată de cele două categorii de senzaţii stă la baza formării şi 
integrării schemei corporale, a Eu-lui fizic şi intră în structura conştiinţei de sine, 
În fiecare moment, putem relata cu exactitate în ce poziţie se află fiecare segment 
al corpului şi putem să-l controlăm şi să-l comandăm după voie. 

Schema corporală integrată stă la baza elaborării şi unificării Eu-lui supra- 
ordonat ca nucleu al unităţii şi integralității sistemului personalităţii. 

În cuvântul autoapelativ „Eu“ exprimăm unitatea noastră indestructibilă între 
latura (componenta) corporală, fizică şi latura (componenta) psihică. 

Aşadar, deşi nu se raportează la obiectele şi fenomenele din lumea externă, 
senzațiile proprioceptive şi kinestezice au un rol adaptativ esenţial, ele contribuind, 
pe de o parte, la delimitarea Eu-lui nostru fizic de restul lucrurilor şi fiinţelor din 
jur, iar pe de altă parte, la organizarea şi reglarea acţiunilor noastre asupra acestora, 
pentru a ne satisface stările de necesitate şi a ne atinge scopurile propuse. Este de 
neconceput realizarea unui comportament motor adecvat şi finalist fără o verigă 
senzorială specifică, prin care să se regleze caracteristicile de direcţie, viteză, ritm, 
tempou, amplitudine etc. ale mişcărilor componente. Senzaţiile proprioceptiv- 
kinestezice îndeplinesc în acest context rolul de feed-back corector şi optimizator 
pentru centrii motori de comandă. 

2. Organizarea analizatorului proprioceptiv-kinestezic. Analizatorul pro- 
prioceptiv-kinestezic reprezintă componenta informaţional-senzorială a sistemului 
funcţional propriomotor; cea de-a doua componentă a acestui sistem este veriga 
efectorie. Componenta informaţional-senzorială a fost pusă în evidenţă mult mai 
târziu decât cea efectorie. 

Până î în primele decade ale secolului al XIX-lea, sistemul osteo-muscular era 
considerat exclusiv efector, lipsit de elemente receptoare, senzitive. Primul care a 
relevat existenţa sensibilităţii musculare a fost Charles Bell (1826). EI a formulat 
ideea potrivit căreia, între creier şi muşchi există o dublă legătură: un nerv care 
transmite influenţa (comanda) de la creier la muşchi şi un altul care dă creierului 
simţul stării mușchiului. Bell considera sistemul muscular drept al şaselea simţ. 

Mai târziu, în 1885, Bastian introduce termenul de kinestezie, relevând 
importanţa senzaţiilor musculare pentru efectuarea mişcărilor şi dezvoltarea 
limbajului. 

În 1894, Sherrington a descoperit în componenţa nervilor musculari o 
proporţie de 40% fibre senzitive. El a introdus şi termenul de propriocepţie. 

Către sfârşitul secolului al XIX-lea, o' serie de autori, printre care Goldscheider 
şi Behterev, au demonstrat că, în multe cazuri, discoordonările, parezele, ataxiile nu 
rezultă din întreruperea sau blocarea căii eferente, ci din atectarea căilor aferente. 
De atunci s-au pus şi bazele ergoterapiei, care a căpătat o mare importanţă în 
recuperările sensorio-motorii. 

S-a demonstrat apoi că stoparea impulsurilor aferente de la mușchi şi 
articulaţii face imposibilă închegarea actului reflex, mişcarea neputându-se dezvolta 
fazic. 

În ultimul deceniu al primei jumătăţi a secolului al XX-lea, Anohin, 
Bernstein, Rosenblueth au pus în evidenţă prezenţa şi rolul conexiunii (aferentaţiei) 
inverse şi al modelului mental al mişcării în coordonarea motorie. Astăzi sensi- 
bilitatea proprioceptiv-kinestezică nu numai că este unanim recunoscută în rândul 
cercetătorilor, dar ea este considerată una dintre cele mai importante forme de 
sensibilitate de care dispune omul. Fără ea, este imposibilă menţinerea poziţiei 
verticale, locomoţia, vorbirea şi participarea la alte genuri complexe de activitate. 

Sensibilitatea şi senzațiile proprioceptive asigură informaţiile despre stările 
posturale şi poziţiile spaţiale ale corpului şi segmentelor sale: sensibilitatea şi sen- 
zaţiile kinestezice asigură informaţiile despre desfăşurarea şi caracteristicile mişcării. 
Ca urmare, senzațiile proprioceptive se produc atât în stare de repaus, cât şi în 
mişcare, iar cele kinestezice numai în cursul mişcării. 

Organizarea structural-funcţională a analizatorului ca mecanism al acestor 
senzaţii, este ca şi a celorlalţi analizatori: blocul periferic (receptor), blocul inter- 
mediar (subcortical) şi blocul central (cortical). 

Blocul periferic (receptor) este distribuit la nivelul mușchilor, tendoanelor, 
aponevrozelor, ligamentelor, periostului şi articulaţiilor. În componenţa lui intră 
următoarele tipuri de receptori: fusurile neuromusculare (la nivelul mușchilor), 
corpusculii Golgi (în tendoane), corpusculii Vater-Pacini (în articulaţii şi ten- 
doane), terminaţiile nervoase libere (în muşchi, tendoane, articulaţii, periost). 

Stimularea sau excitarea acestor receptori se realizează pe cale mecanică, 
prin presare, extensie, contracție etc. 

Fusurile neuromusculare şi corpusculii Golgi, care se găsesc în muşchi şi 
tendoane şi stau la originea reflexului miotatic, sunt singurii receptori din organism 
care nu suferă fenomenul de adaptare la continuarea excitantului. Dacă acesta s-ar 
produce, s-ar deregla serios funcţia motorie. 

Blocul intermediar este reprezentat de fibrele senzitive ale nervilor spinali, 
de centrii nervoşi subcorticali şi prelungirile lor. Primul neuron se află în ganglionii 
spinali. Axonii acestor neuroni parcurg cordoanele posterioare ale măduvei spinării, 
o parte făcând sinapsă în bulb (nucleii gracilis şi cuneatus), iar o altă parte în 
talamus. Din bulb, unele fibre merg în cerebel, care reprezintă staţia finală pentru 
unele impulsuri şi punct de plecare către scoarța cerebrală pentru altele (Konorski, 
1967). Impulsurile proprioceptive se succedă la intervale mici, de 0,03 secunde. 
Odată cu creşterea încordării musculare sau presiunii aplicate pe muşchi, frecvenţa 
impulsurilor creşte. (Viteza de conducere pe căile proprioceptiv-kinestezice este 
mult mai mică decât pe căile tactile.) 

Staţia subcorticală a semnalelor care formează conţinutul propriu-zis al 
senzaţiilor proprioceptiv-kinestezice este situată în talamus. Căile care pornesc de 
la ea conduc semnalele la blocul cortical. 

Semnalele sensibilităţii proprioceptive se integrează atât la nivel inconştient 
(sensibilitate inconştientă), cât şi la nivel conştient (sensibilitate conştientă). 

Blocul central (cortical) se situează la nivelul circumvoluţiei precentrale, în 
ariile 4 şi 6. Aici se realizează şi imaginea schemei corporale (homunculus motor) 
simetric homunculusului senzorial (somestezic), din circumvoluţiunea postcentrală. 
Acest bloc procesează semnalele proprioceptiv-kinestezice de intensitate mai mare, 
suprapragală, producând senzațiile conştiente ale posturilor şi traiectoriilor mişcărilor. 

Semnalele de intensitate subpragală se procesează la nivel subcortical, ele 
rămânând neconştientizate şi stând la baza reflexelor de tonicitate şi redresare atât 
în somn, cât şi în stare de veghe, atât în repaus, cât şi în mişcare. În efectuarea 
mişcărilor obiectuale şi instrumentale, semnalele proprioceptiv-kinesteziceinter- 
acţionează şi se corelează permanent cu cele tactile. Dacă, de exemplu, în timp ce 
ţinem în mână un obiect, se stopează transmisia semnalelor tactile şi încetăm să 
mai fim conştienţi de prezenţa obiectului, automat îl scăpăm din mână, ca urmare a 
deconectării schemei de prehensiune (apucare), care este activată tocmai de con- 
tactul tactil cu obiectul. 

Deşi simţul postural nu dă senzaţii conştiente decât în anumite situaţii, el 
este prezent şi funcţionează într-o manieră latentă, subconştientă tot timpul, asi- 
gurându-se prin aceasta unitatea în timp a schemei corporale, a Eu-lui fizic. 

În plan subiectiv, aceasta va persista şi se va manifesta şi după afectarea 
obiectivă a integrităţii corporale. Este cunoscut în acest sens fenomenul membru- 
lui fantomă: pacientul îşi păstrează imaginea anterioară a membrului amputat, 
continuând să aibă dureri localizate în zona lui şi comportându-se ca şi cum acesta 
ar fi la locul său. 

Este demonstrat faptul că schema corporală este rezultatul integrării la nivel 
cortical a semnalelor proprioceptive, kinestezice şi tactile, indiferent dacă acestea 
apar concomitent sau succesiv. Evaluarea poziţiilor actuale ale trunchiului sau 
membrelor se face prin compararea cu poziţiile anterioare, iar evaluarea poziţiilor 
viitoare (ideomotricitatea) se realizează prin raportarea la poziţiile actuale. Aşadar, 
schema corporală este organizată dinamic pe cele trei coordonate temporare - 
trecut, prezent, viitor - şi funcţionarea ei este subordonată principiului feed- 
back-ului şi reversibilităţii. 

Potrivit principiului feed-back, în succesiunea momentelor temporare 
((l...tn), fiecare secvenţă actuală (posturală sau kinestezică) este atât factor 
declanşator, cât şi factor corector (reglator) pentru secvenţa următoare; potrivit 
principiului reversibilităţii, în orice moment este posibil ca dintr-o „poziţie finală“ 
corpul nostru să revină la poziţia iniţială; astfel, putem relua şi repeta la nesfârşit 
aceeaşi poziţie posturală sau aceeaşi mişcare. 

Pe lângă integrarea schemei corporale şi reglarea mişcărilor locomotorii, 
obiectuale şi instrumentale, analizatorul proprioceptiv-kinestezic procesează şi 
integrează şi semnalele postural-kinestezice ale gurii şi aparatului fonator, esenţiale 
pentru reglarea mişcărilor articulatorii care stau la baza vorbirii. Acesta este un 

reglaj deosebit de complex şi de fin care se elaborează în ontogeneză în cadrul 
relaţiei directe de comunicare verbală a adultului cu copilul. Pentru fiecare fonem 
se formează o postură şi schemă efectorie (articulatorie) corespunzătoare, care, 
integrată şi stocată la nivel central cortical, se va susţine şi coordona pe baza 
semnalelor proprioceptiv-kinestezice de la periferie. 

Zona în care se constituie „unităţile gnostice“ ale aparatului fonoarticulator 
este situată în operculul parietal al emisferei dominante, în spatele arici someste- 
zice de proiecţie a regiunii bucale (Konorski, 1967). Leziuni în această regiune 
produc simptome distincte şi uşor de recunoscut. Ele rezidă în imposibilitatea 
bolnavului de a adopta o postură orală corectă necesară pentru a pronunţa sunetul 
cerut. În consecinţă, cuvintele pe care le pronunţă un asemenea pacient sunt 
distorsionate şi adesea indescifrabile. Bolnavul este perfect conştient de această 
tulburare pentru că feed-back-ul său auditiv funcţionează normal, furnizându-i o 
informaţie clară despre vorbirea distorsionată, dar încercările de a se corecta rămân 
fără succes. 

Cercetările lui A.R. Luria (1962) şi K. Pribram (1970) au arătat că mişcările 
articulatorii discrete însoțesc şi întăresc percepţia limbajului oral al celor din jur şi 
mişcările diferenţiate ale mâinii care scrie, fiind deci o componentă reglatorie 
necesară a actului scrisului şi a cititului în gând. 

În lumina celor de mai sus, devine plauzibilă delimitarea funcţională între 
analizatorul general-motor şi analizatorul verbo-motor. Între ei se stabilesc nu 
numai raporturi de coordonare sinergică, ci şi raporturi antagonice: supraactivarea 
unuia frânează sau inhibă activitatea celuilalt (când suntem angajaţi într-o activitate 
motorie somatică de mare amplitudine reducem fluxul vorbirii sau îl întrerupem 
complet; când trebuie să exprimăm şi să expunem înlănţuirii, complexe de idei, nu 
putem efectua activitate general-motorie permanentă şi de mare amplitudine). 

În final, putem desprinde câteva modalităţi gnostice pe care le realizăm pe 
baza informaţiilor proprioceptiv-kinestezice: 

1. gnozia kinestezică a mâinii, care asigură efectuarea mişcărilor manuale de 
vehiculare-utilizare a obiectelor şi instrumentelor (uneltelor); 

2. gnozia kinestezică a corpului, care asigură aşa-numita praxie corporală; 

3. gnozia kinestezică a gurii şi aparatului fono-articulator, care stă la baza 
reglării mişcărilor mimice şi de vorbire; 

4. gnozia kinestezică a raporturilor spaţiale, care ne permite aprecierea 
adecvată a distanțelor şi direcțiilor în cadrul comportamentului locomotor; 

5. gnozia kinestezică a duratelor şi intervalelor temporare, care stă la baza 
organizării şi reglării vitezei, ritmului şi tempoului mişcărilor. 

Întrucât la acţiunea oricărei modalităţi de stimuli externi putem riposta sau 
răspunde printr-o reacţie somato-motorie, printr-o mişcare, analizatorul proprio- 
ceptiv-kinestezic interacționează strâns cu ceilalţi analizatori - vizual, auditiv, tactil, 
olfactiv, gustativ. 

11. MECANISMUL SENZAŢIILOR VESTIBULARE (DE 
ECHILIBRU) 


Senzaţiile vestibulare reflectă şi furnizează informaţii despre oscilaţiile 
corpului de la starea de echilibru, atât în stare de repaus, cât şi în timpul mişcării, 
Prin intermediul lor se asigură, aşadar, menţinerea şi restabilirea echilibrului, 
incluzându-se ca verigă esenţială a reflexelor statice de postură şi de redresare şi 
a reflexelor statokinetice, Primele două clase de reflexe asigură menţinerea 
poziţiei verticale drepte a corpului când stăm pe loc; reflexele de cel de-al treilea 
gen asigură menţinerea acestei poziţii şi a direcţiei corecte în timpul mersului, al 
săriturilor, al exerciţiilor fizice etc. Arcurile reflexe ale acestor reflexe se găsesc în 
diferite segmente ale encefalului. 

Deşi reflexele respective au un caracter necondiţionat şi se produc involuntar 
fără comenzi conştiente, senzațiile produse de deviaţiile capului sau trunchiului de 
la linia de echilibru se conştientizează. Întrucât pentru înregistrarea acestor deviații 
(stimulări) există zone receptoare şi căi de transmisie distincte, putem vorbi de 
existenţa analizatorului vestibular. 

Blocul periferic (receptor) al acestuia se situează la nivelul urechii interne - 
segmentul vestibular şi canalele semicirculare. Celule senzoriale sunt inserate în 
petele sau maculele auditive şi în crestele auditive. Excitarea lor se produce prin 
schimbarea poziţiei otolitelor în timpul mişcărilor capului şi ale corpului. 

Cercetările efectuate au stabilit că modificările direcţiei în mişcarea capului 
sau, simultan, a capului şi corpului în plan orizontal sunt semnalizate de pata 
auditivă din utriculă, iar mişcările pe direcţie verticală sunt semnalizate de pata 
auditivă din saculă; ele se află în legătură cu reflexele statice de postură şi de 
redresare. 

Mişcările circulare şi de rotire ale capului sau/şi ale corpului în acelaşi timp 
sunt semnalizate de crestele auditive, care sunț în legătură cu reflexele 
statokinetice. 

Dacă excitaţiile aparatului vestibular depăşesc o anumită limită (rotire prea 
rapidă, legănări puternice şi sacadate, poziţii neobişnuite ale corpului şi capului 
etc.) ele provoacă o serie de reacţii vegetative - amețeli, transpiraţii reci, roşeaţa 
sau paloarea feţei, greață, vomă, modificarea frecvenţei ritmului cardiac, 
accelerarea respirației etc. i 

Blocul intermediar (de conducere) este alcătuit din căi nervoase şi centri 
subcorticali. Căile nervoase încep la nivelul maculelor (petelor) auditive şi ai cres- 
telor ampulare - prin dendritele neuronilor senzitivi din ganglionii Scarpa; axonii 
acestor neuroni (protoneuroni), formează nervul vestibular care părăseşte urechea 
internă prin canalul auditiv intern alături de nervul acustic, ajungând în bulb. Aici, 
fibrele sale se împart în două ramuri: ramura aferentă (ascendentă), ramura 
eferentă (descendentă). 

Ramura aferentă, care intră în blocul intermediar al analizatorului, se 
termină în nucleii vestibulari pontini (Deiters, Schwalbe, Bechterev) şi în nucleul 
vestibular bulbar, unde se găseşte cel de-al doilea neuron (deuteroneuronul). De la 
aceşti nuclei, fibrele iau diferite direcţii: 

a) spre cerebel, unde se termină în nucleul fastigial. De la acest nucleu 
pleacă fibre cerebelovestibulare, care revin la nucleii vestibulari. Astfel se explică 
modul în care cerebelul participă la coordonarea reflexelor vestibulare de echilibru; 

b) spre măduvă. Alte fibre coboară spre măduvă, constituind fasciculul 
vestibulospinal, care se termină la neuronii somatomotori din coarnele anterioare 
asigurându-se astfel efectuarea mişcărilor adecvate pentru menţinerea echilibrului; 

c) spre fasciculul longitudinal medial. O altă parte a fibrelor se ataşează 
fasciculului longitudinal medial şi se termină în nucleii motori ai nervilor globului 
ocular (oculomotor comun - III -, trohlear - IV -, oculomotor extern - VI - şi 
accesor - XI); 

d) spre scoarţa cerebrală. A patra grupă de fibre, încă insuficient cercetate, 
pornesc de la nucleii vestibulari şi merg la scoarţa cerebrală - în aria 22 din lobul 
temporal şi în ariile 4 şi 6 din lobul frontal; 

e) spre substanţa reticulată. O ultimă grupă de fibre formează fasciculul 
vestibuloreticulat şi transmite semnale la formațiunea reticulată. 

Blocul central al analizatorului vestibular se presupune că este situat în 
lobul frontal, la nivelul ariilor 4 şi 6, şi parţial în operculul lobului parietal, în 
spatele zonei somestezice. 

EI procesează numai semnalele generate de perturbarea echilibrului orto- 
static şi statokinetic şi care se transformă în senzaţii vestibulare specifice. 


12. MECANISMUL SENZAȚIILOR ORGANICE 


Sub acest generic se reuneşte un complex de semnale informaţionale despre 
stările funcţionale ale viscerelor şi caracteristicile mediului intern al organismului. 
Pe de o parte, ele stau la baza actelor reflexe de tip reglator homeostatic, iar pe de 
altă parte, contribuie la întregirea conţinutului conştiinţei de sine şi al Eu-ului 
biofiziologic. | 

În terminologia pavloviană, ansamblul actelor reflexe prin care se realizează 
unitatea mediului intern şi constanta relativă a parametrilor biologici fundamentali 
formează conţinutul activităţii nervoase inferioare, în vreme ce mulţimea refle- 
xelor prin care se realizează răspunsurile şi comportamentele adaptative la stimulii 
şi condiţiile externe formează conţinutul activităţii nervoase superioare. Între cele 
două componente există complexe legături de influențare şi condiţionare reciprocă, 
subordonate asigurării integrităţii, optimalităţii şi finalităţii supraordonate a siste- 
mului personalităţii ca întreg. 

Activitatea nervoasă inferioară se caracterizează prin câteva legităţi specifice 
proprii, precum: legea ciclicităţii, legea sintetismului şi legea reciprocităţii. 

În concordanţă cu legea ciclicităţii, intensitatea semnalelor şi impulsurilor 
declanşatoare se modifică intermitent şi periodic în funcţie de variațiile stării bio- 
logice generale a organismului şi de succesiunea (alternanţa) trebuinţelor organice, 
de efortul fizic sau emoţional la care suntem supuşi. 

Potrivit legii sintetismului, activitatea nervoasă inferioară se restructurează şi 
se organizează în ansamblul său în urma modificării ritmului funcţional sau a 
rezecţiei, extirpării sau lezări unui organ intern sau altuia. Această restructurare îşi 
pune amprenta pe conduita şi stilul de viaţă general al individului, inducând modi- 
ficări corespunzătoare în sistemul schemelor de răspuns. Astfel, de pildă, în urma 
unei rezecţii a stomacului, pacientul îşi va modifica sensibil atitudinea şi compor- 
tamentul alimentar, manifestând un simţ al măsurii mai puternic, un ritm mai lent 
al masticării şi deglutiţiei, o hrănire în porţii mai mici dar mai dese etc. 

În fine, potrivit legii reciprocităţii, tonusul şi ritmul funcţional al unui organ 
se modifică sub influenţa impulsurilor primite de la alte organe. Homeostazia şi, 
respectiv, „constantele“ biologice ale organismului se determină, în ultima instanţă, 
de raporturile funcţionale dintre toate organele interne. Dinamica acestor raporturi 
trebuie să aibă un astfel de caracter încât, dacă valoarea unei variabile creşte, 
valoarea celorlalte variabile trebuie să descrească proporţional, şi invers. 

Fie, de exemplu, A şi B două asemenea variabile, care la momentul iniţial 
(t0) au valorile al şi bl. Dacă în momentul ulterior tl variabila A creşte cu o raţie 
+Ax, variabila invers corelativă B se va micşora cu aceeaşi câtime - Ax. Între 
limitele +Ax şi - Ax se va stabili un nivel constant, în cadrul sistemului global al 
organismului, relativ independent de timp. Aceasta este expresia funcţiei negen- 
tropice a mecanismului de autoreglare (cibernetic) al sistemului organismului. 

Fireşte, fiecare subsistem visceral îşi are caracteristicile sale funcţionale 
proprii, într-un sens, se poate spune că ele au un caracter închis. Deci nu este vorba 
de o egalitate a valorilor parametrilor cantitativi ai lor, ci de o anumită proporţie a 
cărei încălcare s-ar răsfrânge negativ asupra capacităţii adaptative a organismului. 

În cadrul structurii unitare a activităţii nervoase inferioare se pot delimita 
trei categorii de reflexe: viscero-viscerale, viscero-motorii şi viscero-senzoriale. 

Cele mai importante sunt considerate primele - viscero-viscerale. Ele sunt 
legate intim de procesele metabolice şi de funcţiile vegetative în general - digestia, 
circulaţia, respiraţia, secreția şi excreţia, atât în stare normală cât şi în patologie 
(Cannon, 1929; Danielopolu, 1930; Bîkov, 1954). Trebuie delimitate, pe de o parte, 
actele reflexe locale, care au loc nemijlocit la nivelul organului nemijlocit stimulat 
(exemplu, stimularea mucoasei gastrice cu agenţi mecanici sau chimici determină 
contracţii ale musculaturii pereţilor stomacului, secreţii ale unor glande etc.), iar, 
pe de altă parte, actele reflexe de interacţiune, adică reflexele la nivelul unui organ, 
ca urmare a stimulării altui organ (exemplu, excitarea stomacului provoacă 
creşterea presiunii sanguine concomitent cu încetinirea contracţiilor miocardului; 


520 TRATAT DE NEUROPSIHOLOGIE 


mai mult, prin distensia mecanică a stomacului se produc în sistemul cardiac şi 
modificări mai profunde de ordin biochimic (Nello, 1954). În acelaşi context, se 
poate afirma că reflexul inhibitor gastro-cardiac al lui Goltz este doar cea de-a 
doua fază a complexului mecanism de influenţă a sistemului gastro-intestinal asupra 
celui cardio-vascular. Asemenea reflexe „eXtrapolate““se produc şi în cadrul inter- 
acţiunii dintre aparatul gastro-intestinal şi cel urinar, dintre aparatul respirator şi cel 
circulator etc. şi ele contribuie la reglarea proceselor biofiziologice generale din or- 
ganism. 

Celelalte două categorii de reflexe - viscero-motorii şi viscero-senzoriale 
sunt considerate derivate sau acompaniatoare. Ele sunt expresia dependenţei tonu- 
sului activităţii generale a individului - atât a verigii eferente cât şi a celei aferente 
- de starea mediului intern. În acelaşi timp, ele constituie veriga de legătură dintre 
componentele activităţii nervoase inferioare şi cele ale activităţii nervoase 
Superioare. 

În funcţie de nivelul la care se integrează, de semnificaţia biologică şi de 
intensitatea impulsurilor declanşatoare, reflexele se asociază cu o stare psihică 
subconştientă sau conştientă. La capătul lor apar în mod ciclic, având o dinamică 
specifică, senzațiile organice. 

După conţinut şi rol funcţional, acestea pot fi împărţite în două grupe prin- 
cipale: specifice şi nespecifice. Senzaţiile specifice se caracterizează prin existenţa 
unor receptori diferenţiaţi şi a unui conţinut informaţional care exprimă o anumită 
trebuinţă biologică sau fiziologică - trebuinţa de hrană, trebuinţa de apă, trebuinţa 
de eliminare (excreţie), trebuinţa de sex; senzațiile nespecifice nu se leagă de 
acţiunea unui anumit gen de stimuli şi de anumite zone receptoare, ci se produc la 
acţiunea oricărui tip de stimuli care depăşesc ca intensitate şi durată pragul supe- 
rior de toleranţă al organului excitat; acestea sunt senzațiile organice (viscerale) de 
durere. Toate senzațiile organice, atât cele specifice, cât şi cele nespecifice se 
acompaniază de o puternică notă emoţional-afectivă, de semn pozitiv, tonic, activa- 
tor sau negativ, distonic, depresiv. De aceea, efectul lor capătă un caracter de 
sistem, marcând întregul tablou al personalităţii. 

Senzaţiile organice specifice se includ în structura mecanismului trebuin- 
țelor biologice şi fiziologice ca moment declanşator al comportamentului de satis- 
facere şi ca informaţie inversă despre reuşita sau nereuşita acestui comportament. 
Aceasta înseamnă că se stabileşte o relaţie recurentă între intensitatea şi stabilitatea 
în timp a senzaţiei organice specifice, pe de o parte, şi parametrii funcționali ai 
organismului sau ai subansamblului visceral dat, pe de altă parte. Circuitul trebuie 
să funcţioneze după următorul algoritm: apariţia trebuinţei sau stării biologice de 
necesitate (exemplu, nevoia de hrană) determină senzaţia corespunzătoare (exemplu, 
senzaţia de foame); aceasta, la rândul ei, activează şi declanşează comportamentul 
de satisfacere a trebuinţei date; pe măsură ce trebuinţa este satisfăcută, se eli- 
berează semnale feed-back, care duc la slăbirea şi încetarea senzaţiei iniţiale şi la 
înlocuirea ei cu senzaţia de saţietate şi confort fiziologic intern. 

În cazul unei tulburări patologice a creierului se poate produce o disociere 
funcţională între latura obiectivă şi cea subiectivă a trebuinţei, ciclul de mai sus 
dereglându-se. 

În general, sunt posibile două situaţii: a) apariţia stării obiective de nece- 
sitate nu este reflectată (semnalizată) în planul subiectiv, adică nu duce la apariţia 
senzaţiei organice corespunzătoare; ca urmare, subiectul nu simte foamea sau setea, 
deşi organismul său are acut nevoie atât de hrană, cât şi de apă; absenţa senzaţiei 
ca semnal face imposibilă şi desfăşurarea actelor comportamentale adecvate de 
satisfacere a trebuinţei; b) senzaţia organică capătă o persistenţă exagerată în timp, 
ea continuând şi după ce starea de necesitate a fost obiectiv satisfăcută: subiectul 
se plânge tot timpul de foame sau de sete. 

Analizatorul intern sau visceral reprezintă substratul şi mecanismul neuro- 
fiziologic al senzaţiilor organice specifice. El are o organizare complexă care nu ne 
este încă suficient de bine cunoscută. 

Blocul său periferic (receptor) include mai multe modalităţi de sensibilitate 
- tactilă, termică, proprioceptivă, chimică şi, corespunzător, mai multe tipuri de 
receptori: tango şi presoreceptori, termoreceptori, proprioceptori şi chemoreceptori. 
Aceştia sunt dispuşi la nivelul membranelor, mucoaselor şi musculaturii diferitelor 
organe interne - stomac, plămâni, intestine, rinichi, inimă, sfinctere, pereţii vaselor 
sanguine etc. Ei sunt reprezentaţi de corpusculi Vater-Pacini, Krause, Ruffini, 
terminaţii nervoase libere. 

Stimularea lor se produce prin atingeri, presări, extensii, variaţii ale 
temperaturii, modificări ale chimismului umoral. 

Blocul intermediar este alcătuit din căi de conducere şi centri nervoşi 
subcorticali. Terminaţiile nervoase aferente care culeg şi transmit impulsurile ge- 
nerate de stimularea receptorilor sunt puternic ramificate, formând adevărate 
plexuri. O mare parte a lor au sinapsa finală în măduvă, în coarnele laterale care 
îndeplinesc o funcţie vegetativă; impulsurile care merg pe aceste căi nu determină 
niciodată senzaţii conştiente, ele mediind o reglare pur reflexă a unor procese 
metabolice şi a stării funcţionale a organelor interne. Verigile aferente ale meca- 
nismelor reflexelor cardiace, reflexelor aortice, reflexelor de micţiune etc. sunt 
localizate exclusiv în nervii parasimpatici. 

Impulsurile care stau la baza senzaţiilor conştiente se transmit prin nervul 
splanhnic, ale cărui fibre de tip A-beta şi A-delta dau proiecţii în scoarţa cerebrală 
(Amassian, 1951, Jung, Grentzfeld şi Griisser, 1957, Sarkisov, 1964). Aceste fibre 
trebuie considerate, aşadar, cea de-a doua verigă de conducere a analizatorului vis- 
ceral. Aceasta se completează cu nervul pelvic care transmite impulsuri din zona 
senzorială pelviană spre zona medială a cortexului somatosenzorial. Centrii sub- 
corticali de procesare a impulsurilor interoceptive se situează la nivelul hipo- 
talamusului şi al rinencefalului (sistemul limbic), ambele structuri jucând un rol 
esenţial în integrarea şi reglarea trebuinţelor biologice şi a emoţiilor primare. 

În funcţie de starea excitabilităţii lor (crescută sau scăzută), se produc mo- 
dificări esenţiale, îndeosebi în comportamentul alimentar şi sexual (exacerbări sau 
diminuări). Studiul legăturilor anatomice dintre zona limbică ŞI creierul inter- 
mediar, precum şi explorările electroencefalografice ale ei (Smith, 1945; Kremer, 
1947; Ward, 1948), datele clinicii neurochirurgicale (Penfield, 1958; Delgado, 
1970; Arseni, Golu, Dănăilă, 1983; Dănăilă, 2000) atestă că ea constituie o instanță 
esenţială a analizatorului visceral şi joacă un rol important în reglarea funcţiilor 
vegetative. 

Blocul central al analizatorului este mai puţin precizat sub aspect topo- 
grafic. Existenţa lui este însă indubitabilă, dat fiind faptul că avem senzaţii 
organice conştiente de foame, de sete, de greață, de apetit sexual, de sufocare, de 
accelerare a bătăilor inimii etc. şi că pot fi elaborate reflexe condiţionate la sti- 
mulări interoceptive. Cea mai agreată este ipoteza că localizarea lui se află în 
cortexul frontal postero-inferior, în zona premotorie, în zona medială a cortexului 
somato-senzorial. Localizarea lui are un caracter mai distribuit, mai difuz decât 
localizarea blocurilor centrale ale altor analizatori - vizual, auditiv, tactil. 

Senzaţiile organice nespecifice cele mai pregnante sunt cele de durere. 
Durerea viscerală este o formă aparte a durerii, care se individualizează prin 
caracteristicile sale subiective de durerea superficială sau cutanată, şi de durerea 
profundă muscular-articulatorie. Ea este expresia unor acţiuni nocive circumstan- 
țiale de tip mecanic, termic sau chimic, asupra ţesuturilor organelor interne - 
stomac, intestine, rinichi, inimă - sau a unor focare patologice de mai lungă durată 
(leziuni, tumori.) 

Manifestarea ei se face sub diverse nuanţe şi trepte: dureri acute, dureri 
surde, dureri înţepătoare, dureri arzătoare, dureri trenante, dureri pulsatorii, durere 
focalizată, durere iradiantă etc. 

Dacă procesul patologic continuă mai mult, atunci, pe fondul durerii vis- 
cerale se structurează o stare subiectivă mai complexă numită suferință organică. 
Aceasta include o serie de componente ale personalităţii de ordin atitudinal, 
emoţional şi volitiv, a căror influenţă poate fi pozitivă, sporind rezistenţa şi mobi- 
lizând resursele organismului pentru luptă cu boala sau negativă, favorizând resem- 
narea, epuizarea. 

Trebuie însă spus că durerea viscerală nu are întotdeauna o leziune sau un 
focar patologic la nivelul organelor interne. Ea poate apărea pe fondul unor tul- 
burări funcţionale ale SNC, incluzându-se în complexul cenestopatiilor. De 
asemenea, tendinţele ipohondrice accentuate se pot transforma în factori de activare 
a receptorilor viscero-algici. 

Impulsurile de la receptorii algo-viscerali sunt culese de terminaţiile 
nervoase libere şi conduse spre scoarța cerebrală prin fibrele vegetative care trec 
prin formațiunile reticulate. 

În procesarea şi modularea impulsurilor algo-viscerale, un rol important îl au 
structurile talamo-hipotalamice. Leziuni la acest nivel se asociază, de regulă, cu 
efectul de hiperpatie, de accentuare a intensității senzaţiilor de durere. 

Integrarea corticală are loc în aceleaşi zone în care se integrează şi 
impulsurile viscerale ale sensibilităţii specifice, respectiv, în porţiunea infero-poste- 
rioară a lobului frontal şi în porţiunea medială a circumvoluţiunii postcentrale din 
lobul parietal. Centrii corticali exercită o influenţă moderatoare, de atenuare a 
durerii viscerale, ca şi a durerii în general. Ei fac posibilă şi trecerea durerii sub 
control voluntar. Prin efortul de autoimpunere, autosugestie şi de comutare a 
atenţiei reuşim să atenuăm şi să facem durerea mai suportabilă. 

Intensitatea senzaţiei de durere acţionează ca factor declanşator-reglator al 
secreției de encefaline şi endorfine, care au efect analgezic, contracarând efectul 
algic al altor secreţii de tipul histaminelor, bradikininelor etc. 

Modificări psihofiziologice pe fondul durerii. Numeroase cercetări au fost 
dedicate determinării modificărilor de ordin psihofiziologic pe fondul durerii. 

O primă serie de modificări s-a înregistrat la nivelul caracteristicilor fizico- 
chimice ale sângelui, constând în creşterea vitezei de sedimentare a elementelor 
figurate (VSH) şi a coagulabilităţii (Levit şi Pavlic, 1951; Heteng şi Varga, 1954). 
O a doua serie de modificări s-a înregistrat la nivelul sistemului cardio-vascular: 
modificări bioelectrice cardiace (ECG), modificări ale pulsului (accelerare), redu- 
cerea circulaţiei sanguine în organele interne, creşterea sensibilităţii la hemoragii, 
modificări ale tensiunii arteriale (Pressman, 1939; Elenco, 1955; lampolski, 1957). 
O a treia serie de modificări se înregistrează la nivelul aparatului respirator: acce- 
lerarea ritmului respirator şi rărirea lui în durerea prelungită, cronică; creşterea 
amplitudinii respirației; reducerea conţinutului de bioxid de carbon în aerul alveo- 
lar; creşterea câtului respirator (Mosso, 1887; Meyer, 1914; Cannon, 1929; Psonik, 
1952; Arseni, Golu, Dănăilă, 1983). 

A patra serie de modificări se produce la nivelul aparatului digestiv: depresia 
proceselor digestive; creşterea secreției salivare; reducerea secreţiilor gastrice şi 
modificări chimice ale componentelor acestora; reducerea (inhibarea) secreției 
biliare; depresia peristaltismului intestinal; creşterea concentraţiei de zahăr în 
sânge; reducerea fosforului anorganic şi creşterea concentraţiei de cupru în sânge; 
reducerea acidului ascorbic şi a vitaminei Bl; intensificarea metabolismului bazal 
(lampolski, 1957; Kelentey şi Adler-Hradecky, 1957; Bociarova, 1961). 

A cincea grupă de modificări a fost înregistrată în funcţionalitatea aparatului 
urinar: depresia funcţiei renale; reducerea şi inhibarea diurezei; compresia vezicii 
urinare (Kisel, 1924; Theobald şi Verney, 1935; Cross, 1954). 

În fine, o a şasea categorie de modificări s-a constatat în dinamica activității 
reflexe şi psihice generale: creşterea latenţei reacţiilor de răspuns la stimulii 
externi; scăderea concentrării şi stabilităţii atenţiei; scăderea precizici percepţiei; 
scăderea capacităţii de efort intelectual şi fizic; accentuarea laturii negativ-depre- 

sive a afectivității (Anohin, 1958; Fujikim, 1958; Popescu-Neveanu şi Golu, 1970; 
Greenfield şi Sternbach, 1974; Arseni, Golu, Dănăilă, 1983). 

Datele prezentate mai sus sunt edificatoare pentru a înţelege că durerea 
reprezintă o perturbare cu efecte sistemice în plan somatic şi psihic. Ea este, 
aşadar, mai mult sau mai puţin patologică, deşi, prin semnalele ce le antrenează 
îndeplineşte şi o funcţie adaptativ-defensivă, activând şi mobilizând resursele com- 
pensatorii ale sistemului personalităţii. 

Absența sensibilităţii şi senzaţiilor de durere ar fi un grav handicap, care ar 
periclita şi pune în pericol integritatea fizică a organismului atât în raport cu 
acţiunea focarelor patogene interne, cât şi cu influenţa stimulilor nocivi externi. 


Capitolul XIV 


MECANISMELE PERCEPȚIEI 


1. SPECIFICUL PERCEPȚIEI 


Adaptarea optimă la realitatea externă presupune reflectarea şi conştienti- 
zarea nu doar a unor proprietăţi şi dimensiuni izolate (singulare), ci şi a obiectelor 
şi fenomenelor în unitatea şi complexitatea lor. O asemenea cerinţă o satisface în 
bună parte percepţia. Ea marchează saltul calitativ, pe continuumul procesărilor 
informaţionale, al cogniţiei, de la modelele fragmentare, unidimensionale proprii, 
aşa cum am arătat în capitolul anterior, senzaţiei, la modele multidimensionale 
globale, integrale, care fac posibilă conştiinţa obiectualităţii, adică: a) raportarea 
adecvată, diferențiată la obiectele şi fenomenele din jur ca entităţi integrale dis- 
tincte şi b) elaborarea schemelor efectorii ale mişcărilor instrumentale de vehicu- 
lare-utilizare-transformare corespunzătoare specificului individual al fiecărui lucru 
sau obiect perceput. 

Astăzi, în psihologie, sunt depăşite atât interpretarea dată percepţiei de 
şcoala asociaţionistă („percepţia = simplă sumă aritmetică de senzaţii“), cât şi in- 
terpretarea formulată de şcoala pestaltistă („percepţia = o structură imanentă 
închisă, generată de legea generală a organizării“). 

Analiza şi explicarea ei se circumscriu paradigmei moderne, sistemico-ci- 
bernetice şi comunicaţional-informaţionale de abordare-interpretare a psihicului 
uman în general. În lumina acestei paradigme, percepţia -reprezintă un nivel supe- 
rior, în raport cu senzaţia, în organizarea şi integrarea componentei cognitive a 
sistemului psihic global. Genetic, constituirea şi individualizarea ei sunt precedate 
de stadiul primar al senzaţiilor, care, potrivit cercetărilor piagetiene, se întinde până 
la sfârşitul lunii a şasea după naştere. Aşadar, nu se poate vorbi de existența 
structurilor perceptive finite înnăscute, care să se afirme ca atare din primele zile 
de la naştere. Schemele funcţionale care fac posibilă imaginea integrală a obiec- 
telor se elaborează în ontogeneză, intrând în funcţiune abia în luna a şasea sau a 
opta de viaţă a copilului. Iar definitivarea, maturizarea şi consolidarea lor la nivel 
de performanţă maximă durează până la vârsta de 14-16 ani (J. Piaget, 1964). 

Ca nivel calitativ superior de procesare a informaţiilor percepţia dobândeşte 
şi pune în evidenţă caracteristici şi legităţi proprii, care o fac ireductibilă la o 

simplă sumă de senzaţii: în interiorul imaginii perceptive, individualitatea şi 
autonomia senzaţiilor ca atare se estompează sau se anulează, ele fuzionând într-o 
structură informaţională de tip emergent supraordonat. Ca urmare, la subiectul 
adult, în condiţii normale, pe prim plan se impune percepţia, senzaţia apărând doar 
episodic în situaţii speciale sau în contextul analizei mentale a conţinutului 
imaginii globale. Dacă, în senzaţie, conştiinţa se focalizează asupra părții, 
percepţie, ea se focalizează asupra întregului. 

Imaginea perceptivă este rezultatul corelării dinamice a operaţiilor de analiză 
şi sinteză. Ea nu este însă o copie „mecanică“, „inertă“ a obiectului Şi nici un 
produs autonom al aparatelor senzorio-neurale ale subiectului; ea este un model 
informaţional izomorf sau homomorf, care traduce printr-un alfabet-cod propriu 
structurilor senzorio-neuronale, mulţimea datelor despre stările şi proprietăţile 
obiectului-stimul. Între percept şi obiect există nu numai o corespondenţă formală, 
convenţională, ci şi una calitativă de conţinut: informaţia extrasă şi integrată în per- 
cept condiţionează atât adaptarea acţiunilor subiectului la caracteristicile substan- 
țial-calitative ale obiectului, cât şi „proiectul“ sau „planul“ de transformare a 
obiectului în concordanţă cu scopul propus de subiect. Astfel, în cursul procesului 
percepţiei, subiectul şi obiectul îşi modifică reciproc stările, corespunzător mo- 
dificându-se şi conţinutul intern perceptului (Golu, 1971; Golu, 2003). 

În virtutea principiului general al integrării ierarhice, dinamica percepţiei se 
remodelează după dinamica procesului gândirii (omul percepe gândind), după cum 
şi dinamica gândirii se modulează după datele şi conținuturile informaţionale 
furnizate de percepţie („omul gândeşte percepând“). În plus, la om, desfăşurarea 
actului perceptiv este mediată şi integrată verbal, cuvântul îndeplinind atât funcţia 
de reglare a schemelor de explorare-extragere, cât şi funcţia de obiectivare-fixare a 
imaginii finale (codificare simbolic-semantică). Datorită acestui fapt, percepţia 
umană se structurează pe traiectorii largi, prin corelarea spaţio-temporară a unui 
volum mare de transformări, de secvenţe informaţionale, prin scanarea multirami- 
ficată a tezaurului memoriei de lungă durată. De pildă, percepţia unei bucăţi 
muzicale, a fluxului limbajului celor din jur, a unui tablou, a unei hărți, a unei 
scheme etc. reclamă explorări multidimensionale, înregistrarea, integrarea şi eva- 
luarea într-o imagine de ansamblu, a unui imens volum de însuşiri în relaţii, 
distribuite pe coordonate spaţio-temporare foarte întinse. 

Diferitele componente şi însuşiri ale obiectului posedă grade diferite de 
relevanţă informaţională; percepţia, ghidată de gândire şi mediată de cuvânt, se 
desfăşoară ca proces de detectare şi integrare cu precădere a componentelor şi 
însuşirilor relevante, cele nerelevante fiind trecute pe plan secundar: Relevanţa ţine 
nu numai de obiect, ea fiind condiţionată şi de dinamica structurilor cognitive şi 
motivaţionale ale subiectului. Ca urmare, câmpul perceptiv extern trebuie privit sub 
două aspecte: potenţial şi real. Câmpul potenţial reprezintă obiectul în totalitatea 
sa, aşa cum există el în afara contactului cu subiectul; câmpul real reprezintă acel 
summum de elemente şi însuşiri care sunt extrase şi fixate în imaginea actuală. În 

interiorul unuia şi aceluiaşi câmp potenţial, în funcţie de starea dispoziţional- 
motivaţională a subiectului, se pot desprinde în diferite momente de timp câmpuri 
reale diferite. Concluzia care derivă de aici este că imaginea perceptivă ca funcţie 
de hic et nunc nu redă decât parţial obiectul. | 

Gradul de cuprindere perceptivă a complexităţii reale a obiectului depinde 
de frecvenţa contactelor cu el. În funcţie de acest criteriu, mulţimea obiectelor 
reale poate fi împărţită în trei clase: obiecte familiare, în raport cu care dispunem 
de percepţia cea mai completă; obiecte relativ familiare, a căror percepţie se 
situează la un nivel mai scăzut de completitudine; obiecte nefamiliare (noi), a 
căror percepţie este cea mai incompletă şi mai vagă. i 

Creşterea gradului de complexitate a stimulilor şi sarcinilor perceptive de- 
termină nu numai modificarea structurii şi conţinutului informaţional al imaginii 
perceptive, ci şi a configurației mecanismelor neurofiziologice şi a operaţiilor 
logice care stau la baza formării ei. Aceasta face ca un model experimental-teoretic 
care explică cum se realizează percepţia unui stimul de o anumită complexitate, să 
nu fie valabil pentru explicarea percepţiei altui obiect de o altă complexitate. De 
aceea, pe lângă elaborarea unui model generalizat, care să ne arate logica de 
principiu a desfăşurării procesului perceptiv, devine absolut necesară şi elaborarea 
unor modele particulare, care să ne ofere răspunsuri la întrebări de genul: „cum 
percepem o clasă sau alta de stimuli?“. 

Ca proces, percepţia are o desfăşurare fazică, incluzând mai multe secvenţe 
operaţionale cu delimitare şi individualizare variabile, în funcţie de condiţiile 
contextuale externe şi de particularităţile psihoindividuale ale subiectului. 

Principalele secvenţe stabilite experimental sunt: detecția, discriminarea, 
identificarea şi interpretarea. | 

Detecţia are la bază operaţiile de orientare, explorare şi investigare (inspec- 
tare) a câmpului perceptiv şi se finalizează în reperarea existenței obiectului căutat 
sau aşteptat. Ea se realizează prin intermediul verigii motorii proprii fiecărui 
analizator şi al mişcărilor capului şi corpului (întoarceri, aplecări, deplasări etc.). 
Graţie acestora, obiectul este plasat în „zona receptivităţii optime“, creând astfel 
premisele funcţionale pentru desfăşurarea secvenţelor următoare. oale A 

Discriminarea constă în extragerea şi procesarea acelei cantităţi minim 
necesare de informaţie, care permite să conştientizăm şi să ne dăm seama că 
obiectul detectat se distinge şi nu este la fel cu cele din jur. Ea se bazează pe 
comparații succesive, secvențiale şi globale ale obiectului dat cu celelalte din con- 
text, iar durata şi precizia ei diferă în funcţie de magnitudinea deosebirilor şi de 
intensitatea zgomotului de fond. | > 

S-a demonstrat experimental că un factor important de care depind rapidi- 
tatea şi precizia discriminării este numărul însuşirilor sau dimensiunilor după care 
se compară obiectul-stimul cu obiectele-fond. Funcţia discriminativă a percepției 
atinge eficiența maximă în cazurile în care numărul acestor însuşiri nu este mai 
mare de 3-4 (McGill, 1953; Sweets, 1964). 

După modul de prezentare a stimulilor, discriminarea poate fi simultană 
(stimulii se prezintă toţi în acelaşi timp) şi succesivă (stimulii sunt prezentaţi unul 
după altul la intervale de timp mai mari sau mai mici). Durata de expunere a 
stimulilor ce trebuie comparaţi devine astfel un factor esenţial de care depinde 
eficienţa discriminării. Pentru fiecare tip de sarcină perceptivă există un anumit 
timp optim de expunere, pentru a menţine curba performanţelor subiectului la nivel 
ridicat. „Criza“ de timp determină erori de substituție - un stimul fiind luat drept 
altul; o expunere prea îndelungată a unui stimul favorizează apariţia fenomenului 
de adaptare senzorială, reducând acuitatea pentru stimulii următori. 

Funcţia de discriminare are un caracter evolutiv: ea se perfecţionează în 
ontogeneză pe măsura maturizării sistemelor aferente şi sub influenţa exerciţiului şi 
slăbeşte ca efect al transformărilor degenerative la bătrâneţe. 

Identificarea reprezintă o treaptă superioară în realizarea percepţiei. Ea 
presupune extragerea şi procesarea unei cantităţi mai mari de informaţie relevantă 
decât discriminarea, pe baza căreia devine posibilă conştientizarea identităţii ca- 
tegoriale sau individuale a obiectului şi formularea răspunsului corect la întrebarea 
„Ce este acesta (aceasta)?“. Un asemenea răspuns implică neapărat o operaţie de 
raportare şi comparare a imaginii actuale a obiectului perceput cu un model-etalon 
elaborat în cursul activităţii perceptive anterioare şi păstrat în memoria de lungă 
durată. Rapiditatea şi corectitudinea identificării depind de complexitatea şi difi- 
cultatea câmpului stimulator extern şi de gradul de familiaritate-noutate al 
obiectului-ţintă: în situaţii simple şi în raport cu obiectele familiare, identificarea 
se realizează rapid şi corect pe baza relevării doar a două-trei însuşiri (identificăm 
o persoană apropiată doar după voce, fără s-o vedem sau doar după ochi, gură sau 
nas); în situaţii dificile şi în raport cu obiectele puţin familiare, realizarea ei este 
mai puţin promptă şi corectă şi reclamă relevarea unui număr mai mare de însuşiri. 

După modul de integrare a imaginii actuale a obiectului, delimităm: o 
identificare de tip categorial, prin raportare la clasă, bazată pe relevarea însu- 
şirilor comune ale obiectului dat cu alte obiecte din aceeaşi grupă (clasă), şi o 
identificare de tip individual, bazată pe extragerea şi integrarea însuşirilor proprii 
exclusiv obiectului dat, care-l disting de toate celelalte din clasa respectivă şi-l fac 
unic şi nonsubstituibil. Este evident că o identificare individuală este mai precisă 
decât una categorială, ea reclamând procesarea unei cantităţi mai mari de infor- 
maţie. În condiţii obiective mai dificile de percepţie (distanță mare, obiectul mascat 
de altele, iluminat inadecvat - prea slab sau prea puternic, zgomot de fond puternic 
etc.), identificarea categorială o precedă pe cea individuală. Aceasta înseamnă că 
însuşirile comune (categoriale) ale obiectelor au o pregnanţă şi o rezistență mai 
mare la perturbații decât cele strict individuale. 

Interpretarea este secvenţa care reflectă legătura intimă dintre percepţie 
(percept) şi comportamentul instrumental, adaptativ. Ea constă în corelarea imaginii 
obiectului cu stările de necesitate (motivaţie) şi scopurile subiectului, relevându-i-se 
semnificaţia sau importanţa adaptativă. Prin interpretare, se stabileşte tipul şi 

modalitatea de răspuns la obiectul-stimul în funcţie de semnificaţia lui şi de 
contextul în care este dat. 


2. FORMELE PERCEPȚIEI 


Percepția nu este un proces omogen şi monoform. Ea pune în evidenţă un 
mare grad de diversitate şi eterogenitate modală. Aceasta înseamnă că nici meca- 
nismul ei nu poate fi redus la o singură articulare structural-funcţională sau la o 
singură formaţiune neurosenzorială. 

În contextul paradigmei neuropsihologice, diferenţierea şi clasificarea for- 
melor percepţiei trebuie făcute tocmai după specificul mecanismelor prin care se 
realizează. Aplicând acest criteriu, distingem două clase mari de percepții: 
a) percepții monomodale şi b) percepții plurimodale. 

Percepția monomodală este cea care se realizează în cadrul unui singur 
analizator-cutano-tactil, vizual, auditiv, olfactiv, gustativ. Se disting astfel: 

Percepția cutano-tactilă - proces de integrare într-o imagine unitară a 
senzaţiilor de duritate, asperitate, greutate, liniaritate, unghiularitate, curbiliniari- 
tate; percepţia vizuală - proces de integrare într-o imagine unitară a senzaţiilor de 
lumină, de ton cromatic, de nuanţă cromatică, de formă; percepţia auditivă - 
proces de integrare într-o imagine unitară a senzaţiilor de intensitate a sunetului, de 
înălțime a sunetului, de timbru al sunetului, precum şi a sunetelor în structuri 
muzicale (percepţia muzicii) sau în structuri verbale, fonematice (percepţia 
limbajului oral); percepţia gustativă - proces de integrare într-o „imagine“ unitară 
a senzaţiilor simple de dulce, amar, sărat şi acru; percepţia olfactivă - proces de 
integrare într-o „imagine“ unitară a senzaţiilor olfactive simple. 

Percepţiile plurimodale sunt acele procese şi imagini complexe integrate 
care se realizează prin interacţiunea a două sau mai multe sisteme senzoriale 
(vizual x olfactiv x gustativ, vizual x auditiv; tactil x vizual x gustativ x olfactiv 
etc.). Interacțiunea se realizează fie prin stimularea concomitentă directă a două sau 
mai multor organe de simţ (blocuri receptoare), fie prin stimularea directă doar a 
unui organ de simţ şi activarea de către acesta, prin asociaţie, a altui sau altor 
analizatori. 

Orice obiect concret, posedând mai multe genuri de proprietăţi - cromatice, me- 
canice, acustice, chimice - poate fi perceput prin intermediul mai multor analizatori. 

Aşadar, percepţia monomodală şi cea plurimodală nu sunt entităţi anta- 
gonice, ci corelative 'reprezentând două niveluri de completitudine ale procesării şi 
integrării informaţionale a unuia şi aceluiaşi obiect. 

Pe lângă proprietăţile obiectuale care pot fi integrate atât monomodal, cât şi 
plurimodal, există aşa-numitele determinaţi generale ale existenţei - spaţiul, 
timpul şi mişcarea - care nu pot fi surprinse şi integrate decât plurimodal, prin 
interacţiunea mai multor sisteme aferente - vizual, auditiv, kinestezic, vestibular. 

Din cele de mai sus rezultă că organizarea senzorială (perceptuală) a omului 
are un caracter extrem de complex, corespunzând complexităţii lumii externe ca 
sursă obiectivă de informaţie, ca factor determinant al psihicului. 

Înainte de a deveni o fiinţă gânditoare, reflexiv-raţională, omul este o fiinţă 
senzorială (perceptuală), psihologic fiind demonstrat principiul lui John Locke: 
„Nihil est in intelectum quo prior non fuerit in sensu“. Gândirea nu se poate 
constitui nici sub aspect noţional-conceptual, nici sub aspect operaţional decât prin 
preluarea şi procesarea conţinuturilor perceptuale şi reprezentaţionale de către alte 
blocuri (sisteme) funcţionale ale creierului. 


3. MECANISMUL PERCEPȚIEI MONOMODALE 


Individualitatea şi specificitatea percepţiei monomodale sunt determinate de 
diversitatea modală a proprietăţilor obiectelor şi fenomenelor materiale externe şi 
de diferenţierea şi constituirea sub acţiunea acestora, în filogeneză şi ontogeneză a 
unor structuri senzorial-neuronale specializate. 

Aşadar, percepţia modală ca proces constă în activitatea unui analizator de 
prelucrare-integrare a informaţiilor despre proprietăţile mecano-fizico-chimice ale 
unui obiect. Până la nivelul blocului cortical, mecanismul ei este comun cu cel al 
senzaţiei: bloc periferic receptor —> bloc intermediar subcortical. 

La nivelul blocului central cortical are loc delimitarea şi separarea 
mecanismului percepţiei de cel al senzaţiei. 

Aşa cum am văzut, mecanismul cortical al senzaţiei îl reprezintă zonele de 
proiecţie. Mecanismul percepţiei monomodale îl constituie zonele secundare aso- 
ciativ-integrative ale analizatorului care se dispun în afara şi în vecinătatea celor de 
proiecţie (fig. 128). 

Fig. 128. Zonele corticale de asociaţie responsabile de integrarea imaginilor 
perceptive monomodale şi plurimodale. 


Mecanismele percepţiei 53] 


În alcătuirea mecanismelor percepţiei, pe lângă elemente înnăscute (structuri 
receptoare şi neuronale specializate determinate genetic), intră şi elemente dobân- 
dite, care se elaborează treptat în ontogeneză prin învăţare (condiţionare). Acestea 
sunt reprezentate de operatori, algoritmi şi scheme logice de procesare-integrare a 
informaţiilor secvențiale în structuri informaţionale unitare supraordonate. Esenţiale 
pentru sporirea valorii cognitive a percepţiei sunt conexiunile care se stabilesc între 
blocurile corticale ale integrării imaginilor perceptive monomodale cu alte trei 
blocuri funcţionale, şi anume: blocul memoriei de lungă durată, unde se păstrează 
modelele individuale şi „categoriale“ ale obiectelor percepute anterior; blocul 
integrării lingvistice care face posibilă legarea imaginii obiectului perceput de un 
anumit semn (cuvânt) (integrarea în plan semantic a informaţiei senzoriale); blocul 
gândirii, al procesărilor logice, de generalizare, esenţializare, abstractizare, care 
conferă perceptelor valoare simbolic-reprezentaţională şi le include în activitatea 
computaţională de rang superior a creierului (fig. 129). 

Fig 24. Conectarea percepţiei la alte componente ale sistemului cognitiv. 


Percepţiile plurimodale se constituie mai târziu în ontogeneză decât cele 
monomodale, după vârsta de trei ani şi se perfecţionează treptat, pe măsura 
maturizării zonelor terțiare ale scoarței cerebrale şi a dezvoltării structurilor 
verbale. Mecanismul lor bazal este reprezentat de interacţiunea blocurilor corticale 
terminale ale analizatorilor, realizată prin intermediul zonelor terțiare, interpuse 
(fig. 130). Asigurând integrarea într-un model informaţional unitar a imaginilor 

monomodale, acest mecanism stă şi la baza conştiinţei integralităţii şi unităţii în 
diversitate a obiectului. Aceasta rezidă în faptul că imaginile monomodale - 
vizuală, auditivă, tactilă, gustativă, olfactivă = nu le interpretăm ca reprezentând 
obiecte diferite, ci ca raportându-se la unul şi acelaşi obiect. 

Fig. 130. Modelul RCB; o parte din geonii de bază, din care pot fi alcătuite toate obiectele complexe 
(după Zimbardo, 1992). 


Se dovedeşte că în interacţiunea intermodală se desprinde o modalitate care 
constituie axul integrator dominant, celelalte reunindu-se sub egida ei. Se pare că, 
la marea majoritate a oamenilor, această modalitate unificatoare dominantă este 
percepţia vizuală: toate imaginile plurimodale dobândesc nota vizualităţii (gustul 
unui măr se integrează în imaginea vizuală a formei şi culorii lui; sunetul unei viori 
se integrează în imaginea vizuală a formei şi mărimii ei; timbrul vocii unei 
persoane se integrează în imaginea vizuală a fizionomiei ei etc.). Faptul că 

* modalităţii vizuale îi revine acest rol integrativ plurimodal se explică, probabil, şi 
prin aceea că aproximativ 80% din volumul nostru total de informaţie primară 
despre lumea externă ne este asigurat de ea. La nevăzători, modalitatea cu rol inte- 
grator dominant devine percepţia tactilă, care suplineşte văzul în elaborarea 
imaginii conturului şi formei obiectelor. | 

Întrucât percepţia este subordonată motivelor şi scopurilor activităţii, me- 
canismele ei, atât cele de tip monomodal, cât şi cele plurimodale, includ în 
schemele lor logice patru categorii de operatori: a) operatori de stabilire a semni- 
ficaţiei imaginii, b) operatori de selecţie, care asigură relevarea Şi reținerea pre- 

ferenţială a însuşirilor ce concordă cu semnificaţia (legea selectivităţii), c) operatori 
de corectare a denaturărilor şi distorsiunilor semnalelor la nivelul blocurilor 
inferioare ale analizatorilor, asigurând stabilitatea şi adecvarea imaginii la obiect 
(legea decentrării, legea constantei), d) operatori de delimitare şi proiecţie, care, pe 
de o parte, delimitează şi opun imaginea internă obiectului extern, împiedicând 
fuziunea sau confundarea lor, iar pe de altă parte, raportează permanent imaginea 
perceptivă la obiectul din afara ei (legea obiectualităţii). 

Funcționarea mecanismelor perceptive se poate realiza la două niveluri: 
dominant şi subdominant. În primul caz, percepţia se impune ca activitate psihică 
principală, activarea mecanismelor ei fiânând sau blocând activarea mecanismelor 
altor forme ale activităţii psihice, potrivit legii exclusivităţii. (Aşa se întâmplă, de 
pildă, în actul de observaţie, de ascultare, în activităţile de supraveghere - tablouri 
de comandă, radare -, în sarcinile de colaţionare etc.). În cazul al doilea, percepţia 
este inclusă şi subordonată altei activităţi mentale sau motorii şi mecanismele sale 
funcţionează „în regim automat“, la un nivel de activare mai scăzut, subconştient. 

Procesarea secundară mono- şi plurimodală care are ca rezultat (output) 
recunoaşterea sau identificarea obiectelor îmbină ambele tipuri de analiză: ascen- 
dentă - extragerea şi articularea însuşirilor şi prelucrări ale schiţei intermediare - 
şi descendentă - selectarea şi integrarea însuşirilor la nivelul câmpului extern prin 
intermediul modelului actualizat din memoria de lungă durată şi confruntarea cu el 
a imaginii actuale a obiectului (Biederman, 1990). 

Funcționarea mecanismelor perceptive se subordonează atât legilor asocia- 
ţiei, care stau la baza formării conexiunilor temporare între reţele neuronale simple, 
cât şi legilor gestaltiste, care stau la baza formării unor scheme integrative stabile, 
cu invarianţi de structură. Funcționarea de tip asociativ se afirmă prima în onto- 
geneză, percepţia copilului mic sub doi ani fiind centrată pe componente (părţi), iar 
la subiectul adult ea se impune pe prim plan în percepţia obiectelor complexe noi; 
funcţionarea de tip integrativ (gestaltist) se instituie mai târziu pe măsura matu- 
rizării zonelor asociativ-integrative secundare şi terțiare ale scoarței cerebrale şi a 
elaborării unui repertoriu minimal de modele-etalon (reprezentări) ale obiectelor; la 
subiectul adult ea devine prevalentă, subordonând pe cea asociativă. (Aceasta deoa- 
rece, pe de o parte, s-a încheiat deja procesul de închegare-consolidare a schemelor 
de organizare a conţinuturilor informaţionale secvențiale în concordanţă cu anumiţi 
invarianţi de structură, iar pe de altă parte, s-a elaborat un repertoriu întins de 
modele informaţionale-etalon (de referinţă). Se ajunge astfel că, la adult, în plan 
fenomenologic, subiectiv, recunoaşterea întregului se produce mai repede decât 
recunoaşterea părților (deşi, procesarea părţilor precede etapa integrării imaginii 
globale). 

4. MODELE EXPLICATIVE ALE PROCESĂRII 
ŞI INTEGRĂRII INFORMAȚIEI LA NIVELUL PERCEPȚIEI 


Considerând analizatorii ca sisteme cognitive, a căror activitate este 
subordonată găsirii unor răspunsuri adecvate la stările de incertitudine, ale subiec- 
tului exprimate în întrebări de genul „ce este acesta?“, „care sunt deosebirile 
(respectiv, asemănările) dintre obiectul A şi obiectul B“, „care sunt proprietăţile 
(respectiv, componentele) acestui obiect?“ etc., se pune problema schemelor logice 
care asigură obţinerea răspunsurilor căutate? Cu alte cuvinte, se impune ca de la o 
abordare anatomo-fiziologică a mecanismelor perceptive să trecem la o abordare 
logico-operaţională. 

O asemenea abordare s-a impus ca necesară după elaborarea şi intrarea în 
circuitul ştiinţific a paradigmelor cognitiviste. Ea urmăreşte dezvăluirea şi identi- 
ficarea tocmai a acelor scheme şi „procedee“ după care se efectuează procesarea 
input-urilor senzoriale şi obţinerea la „ieşire“ (output) a imaginii perceptive. 

Au fost imaginate şi propuse mai multe modele cu grade mai mari sau mai 
mici de acoperire şi validare experimentală. 

Pentru ilustrare, vom prezenta, pe scurt, câteva, pe care le considerăm mai 
importante: 


Modelul integrării serial-paralele 


Acesta a fost conceput de Bamber (1969) şi dezvoltat de alţi cercetători, 
precum McCilelland şi Rumelhart (1986), Bechtel şi Abrahamsem (1991). Ideea de 
bază a modelului este că identificarea sau recunoașterea perceptivă a obiectelor se 
realizează prin corelarea a două procedee de comparare a stimulilor, respectiv, 
însuşirilor: unul serial, cu un operator terminal care declanşează răspunsul 
„diferit“, de îndată ce detectează o deosebire la una din dimensiunile definitorii ale 
stimulilor, şi unul paralel, cu „reporter de identitate“, relativ rapid, care generează 
acelaşi răspuns ori de câte ori stimulii sunt „identici“. În calitate de operator de 
identitate poate fi luată aşa-numita „concordanță configuraţională“ (template 
match) care rezultă dintr-o comparare în paralel a dimensiunilor stimulilor. 

În anumite condiţii, observatorii sunt capabili să confrunte dimensiunile în 
paralel; posibilitatea unei asemenea confruntări se reduce când se prezintă simultan 
doi sau mai mulţi stimuli sau când sunt date dimensiuni irelevante. Când numărul 
dimensiunilor relevante este mic, timpul de reacţie (TR) este mare, atestând 
folosirea procedeului comparării seriale; când toate însuşirile sunt relevante, TR se 
micşorează, ceea ce atestă utilizarea procedeului comparării în paralel. 

Cele două moduri de operare au ponderi diferite în activitatea diferiților 
analizatori: în activitatea analizatorului vizual procesarea în paralel este mai 

frecventă decât în cazul analizatorului auditiv, iar în cadrul analizatorului auditiv 
procesarea serială este mai frecventă decât în cazul analizatorului vizual (Golu, 
1971; Arseni, Golu, Dănăilă, 1983; Martindale, 1991). 


Modelul stocării iconice 


Acesta a fost elaborat şi propus de R. Haber (1969) şi postulează caracterul 
extragerii informaţiei la diferite niveluri - fiziologic şi cognitiv. Când un stimul 
vizual (un obiect sau o figură) este expus pentru un timp scurt detectorii de însuşiri 
(Hubel şi Wiesel, 1967) extrag informaţii despre linii, unghiuri, orientări, curburi şi 
disparitatea retiniană. Însuşirile sunt extrase rapid şi în paralel, întrucât informaţia 
soseşte de la fiecare unitate receptoare în acelaşi timp. Haber presupune că 
extragerea de însuşiri la nivel fiziologic este un proces automat, care nu este 
influenţat nici de memorie, nici de învăţare, nici de expectaţiile subiectului. Astfel, 
obiectul este integrat (reprezentat) iniţial la nivel fiziologic, ca o mulţime 
neordonată de însuşiri primare înregistrate de unităţile receptoare. 

Este însă necesar un timp suplimentar, pentru ca subiectul să devină con- 
ştient de însuşirile prezente în câmpul vizual şi stocajul iconic persistă şi după 
încetarea acţiunii stimulului. Stocarea iconică devine deosebit de importantă pentru 
expunerile de scurtă durată, deoarece ea asigură subiectului un timp suplimentar 
pentru extragerea informaţiei despre stimul. 

Spre deosebire de nivelul fiziologic, nivelul cognitiv presupune un proces 
activ de extragere a însuşirilor, care este puternic influenţat de experienţa ante- 
rioară, de expectaţie, de familiaritatea stimulilor. Se obţine un ansamblu organizat 
de însuşiri, care se integrează într-o imagine conştientă. 

Ipoteza stocării iconice poate fi demonstrată experimental cu ajutorul tahis- 
toscopului (aparat pentru testarea percepţiei rapide). Timpii de expunere foarte 
scurţi reclamă o perioadă de latenţă mai mare de închegare a imaginii şi de emitere 
a răspunsului (imaginea se constituie mai încet, pe baza înregistrării însuşirilor la 
nivel fiziologic); dimpotrivă, timpii de expunere mai mari se asociază cu o 
perioadă de latenţă mai scurtă a structurării imaginii adecvate şi a răspunsului 
corect. 


Modelul scheniei sau al integrării generalizate 


Acest model îşi află premisele în teoria cibernetică a comunicării (Ashby, 
1950, 1973; Cherry, 1971; Golu, 1975). EI postulează că ori de câte ori există o 
ordine în desfăşurarea comportamentului, un răspuns particular anume devine 
posibil numai pentru că este raportat la alte răspunsuri similare, care au fost inte- 
grate într-o succesiune logică, iar nu la elemente întâmplătoare. 

În plan cognitiv-operaţional, schema reprezintă o mulţime de reguli care vor 
servi ca ghid pentru a reproduce în aspectele sale esenţiale şi comune o 
populaţie-prototip şi un obiect tipic al populaţiei. 

O caracteristică importantă a schemei este redundanţa ci. Redundanţa este 
0 măsură a extensiunii schemei, adică a limitelor între care elementele individuale 
ale populaţiei se subordonează şi aderă la regulile de schemă. O „schemă-clasă“ 
(familia) este o mulţime de obiecte ce pot fi subordonate aceluiaşi set de reguli. 

Modelul respectiv presupune că subiecţii umani extrag şi folosesc aspectele 
redundante ale ambianţei pentru a reduce procesul de prelucrare şi a simplifica 


aceea, în procesul învăţării se cere a se acorda o atenţie specială detectării Şi 
abstragerii prototipului. S-a demonstrat experimentul (Attneave, 1959; Golu, 1971; 
Gray, 1975) că în comunicarea cotidiană cu lumea externă, subiecţii umani ajung 
să desprindă trei caracteristici ale unei clase de stimuli: 1) tendinţa centrală; 
2) variaţia elementelor unul în raport cu altul şi limitele acesteia; 3) dispersia, 
adică variaţia fiecărui element în raport cu tendinţa centrală. 

Aceste momente alcătuiesc un fel de „program“ care orientează şi reglează 
din interior procesul percepţiei. 


Modelul pandemoniumului 


Elaborat de O.G. Selfridge (1959) modelul respectiv postulează necesitatea 
stabilirii unei corespondențe de 1:1 dintre numărul însuşirilor pe care le posedă 
obiectul şi detectorii din interiorul mecanismelor neuronale ale recepției. 

Modelul prezintă o organizare de tip ierarhic, alcătuită din patru tipuri de 
operatori sau „demoni“: „operatori (demoni) de imagine, operatori (demoni) de 
însuşiri“, operatori (demoni) cognitivi şi operatori (demoni) de decizie 
(decidenţi). 

Operatorii (demonii) de imagine au un rol simplu, înregistrând doar ima- 
ginea iniţială a semnalului (Stimulului). Această imagine este transmisă nivelului 
ierarhic următor, unde operatorii (demonii) de însuşiri o supun analizei, fiecare 
extrăgând o caracteristică individuală: o linie dreaptă orizontală, o linie dreaptă 
verticală, o linie oblică, o curbură, un unghi, o poziţie etc. Aceste însuşiri ajung 
apoi la nivelul ierarhic următor, al operatorilor (demonilor) de însuşiri. Aceştia 
integrează (asamblează) însuşirile individuale într-o configuraţie unitară realizând 
în ea recunoaşterea stimulului de la intrare: o anumită literă a alfabetului, o 
anumită formă geometrică etc. 

Operatorii (demonii) cognitivi dispun de modele-etalon, elaborate anterior, 
cu care compară însuşirile individuale primite, verificând dacă se potrivesc şi dacă 

sunt suficiente. În cazul în care operatorii (demonii) cognitivi dau răspunsuri 
(output-uri) diferite, intră în funcţiune ultimul nivel ierarhic al modelului, cel al 
operatorilor (demonilor) decidenţi. Aceştia vor alege output-ul (răspunsul) cel mal 
bine întemeiat. 

Operatorii sau demonii se constituie şi se ierarhizează în cursul ontogenezei, 
în interacţiunea informaţionl-senzorială cotidiană, spontană sau dirijată, cu multi- 
tudinea stimulilor modali specifici-vizuali, auditivi, tactili etc. 

PH. Lindsay şi D.A. Norman (1977) au preluat ideea Pandemoniumului şi 
au conceput un nou model în care demonii au fost înlocuiţi cu microprocesoare. 
Acestea primesc imaginea iniţială de la blocul senzorilor (fotosenzorilor în cazul 
dat) şi prelucrează în paralel fiecare element sau trăsătură a ei. Rezultatele acestor 


s6 


prelucrări fac apoi obiectul unor combinaţii logice cu ajutorul functorilor „si“, 
„sau“, „non“. Stabilirea între elementele modelului a unor relaţii excitatoare - pe 
verticală şi inhibitoare - pe orizontală a permis eliminarea nivelelor de procesare 
corespunzătoare demonilor cognitivi şi decidenţi. 

Din mulţimea pattern-urilor posibile raportabile la obiectul-stimul se alege 
cel care, pe fondul relaţiilor de excitație şi inhibiţie laterală, capătă valoarea de 


activare cea mai mare. 


Modelul analizei prin sinteză 


Acest model a fost schiţat iniţial de P.H. Lindsay şi D.A. Norman (1972) şi 
dezvoltat ulterior de alţi cercetători (S.K. Reed (J.A. Johnson, 1975; R.H. Shepard 
şi L.A. Cooper, 1982; A. Newell, 1991). El se întemeiază pe postulatul ireduc- 
tibilităţii perceptului ca structură informaţională integrală la simpla însumare a 
însuşirilor detectate separat, una câte una. 

Se presupune că, în cadrul sistemelor senzoriale, se elaborează anumite stări 
de set (montaje) care se concretizează într-o experienţă integratoare supraordo- 
nată; în terminologia tradiţională - „fond perceptiv“. Orice proces de percepţie 
implică o convergenţă între fluxul informaţional actual şi modelele informaţionale 
stocate în memorie. Compararea lor are un caracter activ, fiind dirijată de ex- 
pectanţa favorizată de experienţa anterioară a subiectului în legătură cu ceea ce este 
sau poate fi obiectul prezentat. Blocul memoriei păstrează nu numai „cheia“ 
cifrului de identificare (recunoaştere), ci şi unele cunoştinţe cu caracter mai general 
despre evenimentele: senzoriale care au fost deja analizate şi interpretate. 

Astfel, analiza input-ului actual se realizează prin intermediul sintezelor per- 
ceptive elaborate în cursul experienţei anterioare. Pe măsură ce fondul experienţei 
anterioare se îmbogăţeşte şi se perfecţionează, faza identificării se deplasează tot 
mai mult de la nivelul integrării secvențiale spre nivelul analizei spre sinteză. 
Perceptul, odată elaborat, se include în momentul următor ca „instrument“ al unei 

noi operaţii de analiză a obiectului. Astfel, la subiectul adult avem de-a face cu un 
sistem de identificare (recunoaştere) care construieşte şi revizuieşte încontinuu 
expectaţiile în legătură cu ceea ce se poate produce la „intrare“. El dobândeşte 
capacitatea de a testa simultan ipoteza la mai multe niveluri ierarhice, urmărind să 
pună de acord atât contextul, cât şi evidenţa senzorială a ceea ce a fost interpretat 
anterior. | 

Modelul analizei prin sinteză permite o testare selectivă (eşantionată) a 
informaţiei contextuale, astfel încât se valorifică numai cantitatea strict necesară 
pentru evaluarea corectă a semnalului. Operația de sinteză dirijează atenţia spre 
componentele cele mai semnificative ale mesajului şi spre caracteristicile cele mai 
relevante ale „obiectului-stimul““, 


Modelul computaţional (RBC) 


Acest model are la bază interpretarea creierului ca sistem (mecanism) de 
calcul, asemenea computerului. El a fost propus de I. Biederman (1987, 1990), 
care, în demersul său, a pornit de la constatarea că, în mod natural, în raport cu 
obiectele complexe, subiectul manifestă tendinţa de a le desface în părţile 
componente. Părţile rezultate în urma descompunerii (analizei) sunt considerate 
geoni (de la geomerrical ions). Aşadar, un obiect complet poate fi descris prin 
specificarea geonilor componenți şi a modului lor de combinare. Aceiaşi geoni 
puşi în combinaţii diferite dau obiecte diferite. 

Realizând o estimare a numărului de obiecte concrete din universul cunoscut 
nouă până în prezent, autorul modelului consideră că întreaga diversitate obiectuală 
ar putea fi redusă la combinaţiile a nu mai mult de 24 de geoni, de tipul celor din 
fig. 130 (Miclea, p. 535). Orice geon posedă patru atribute: a) curbura sau 
muchiile sale (drepte sau curbe); b) mărimea (constantă, expandată şi redusă); 
c) simetria (secţiune simetrică sau nesimetrică); d) axa (dreaptă sau curbă). Prin 
varierea acestor atribute şi specificarea relaţiilor nonaccidentale dintre ele se pot 
deci, implicit, descrie toţi geonii. 

Potrivit logicii modelului, procesul percepţiei se desfăşoară ca succesiune a 
următoarelor secvenţe: 1) extragerea contururilor; 2) segmentarea obiectelor în 
zonele de concavitate; 3) detectarea proprietăţilor nonaccidentale; 4) activarea 
geonilor şi a relaţiilor dintre aceştia; 5) activarea din memorie a modelelor 
obiectelor; 6) identificarea obiectului. | 

Modelul a fost testat şi validat pe calculator. Spre deosebire de cele 
prezentate anterior, el este aplicabil aproape exclusiv la domeniul percepţiei 
vizuale. 


Capitolul XV 


MECANISMELE ATENȚIEI 


1. CARACTERIZARE PSIHOLOGICĂ GENERALĂ 


În istoria psihologiei problema atenţiei nu a beneficiat de o abordare unitară 
şi coerentă, înregistrându-se, ca şi în alte probleme, puncte de vedere şi interpretări 
divergente. Divergenţele s-au manifestat atât în stabilirea statutului ontologic al 
atenţiei în sistematica psihologiei generale, cât şi în modul de definire a ei. Astfel, 
legat de primul aspect, poziţiile au oscilat între considerarea atenţiei ca piatră 
unghiulară sau „nerv“ al întregii organizări psihice a omului (Ed Titchner, 1908) şi 
negarea existenţei ei ca entitate psihică distinctă (E. Rubin, 1925), iar legat de cel 
de-al doilea aspect, poziţiile teoretice s-au distribuit între considerarea atenţiei ca o 
facultate de sine stătătoare, independentă cu conţinut specific ireductibil (şcoala 
introspecţionistă) şi considerarea ei ca o componentă sau latură a unui compor- 
tament dominant în desfăşurare (şcoala beharioristă). 

În psihologia contemporană, graţie adoptării metodologiei unificatoare de 
sorginte sistemico-cibernetică, atenţia este subordonată interacțiunii individ-mediu 
şi sarcinilor obiective de adaptare şi optimizare a activităţii. Ca urmare, ea este 
înserată în categoria proceselor reglatorii. Necesitatea unor asemenea procese este 
impusă de complexitatea condiţiilor şi solicitărilor externe, pe de o parte, şi de 
caracterul limitat al capacităţii de recepţie, de procesare şi de răspuns a creierului 
uman, pe de altă parte. Funcționarea creierului fiind subordonată legii exclusivităţii, 
se impune existența unei modalităţi de selectare şi ordonare preferenţială a 
„evenimentelor“ (stimulilor) la „intrare“ şi a evenimentelor (răspunsurilor) la 
„ieşire“, în conformitate cu semnificaţia lor şi cu stările de motivaţie ale subiec- 
tului. Așadar, atenţia poate fi definită ca proces de orientare, focalizare şi 
potenţare a funcţiilor şi activităţilor psihocomportamentale specifice în raport 
cu obiectul şi finalitatea lor proprii, asigurându-le un nivel optim de eficienţă 
şi performanţă (M. Golu, 2003). Din definiţia de mai sus rezultă că prezenţa şi 
funcţionarea normală a atenţiei reprezintă întotdeauna un factor optimizator al 
activităţii, iar absența sau perturbarea ei reprezintă întotdeauna un factor 
dezorganizator. 

Atenţia este implicată în: 

a) detecția, selectarea şi organizarea stimulilor la intrare; activarea selectivă 
a schemelor şi mecanismelor perceptive specifice în vederea unei corecte discri- 
minări şi identificări - atenţia senzorială; atenţia vizuală în forma observării ŞI 
supravegherii, atenţia auditivă în forma ascultării, atenţia tactilă, în forma palpării 
dirijate; 

b) selectarea, organizarea şi susţinerea schemelor operatorii şi a conţinutu- 
rilor informaţionale implicate în procesările mentale interne: dinamica repre- 
zentărilor, dinamica reactualizării, dinamica imaginaţiei, dinamica gândirii: atenţia 
intelectivă; 

c) selectarea şi organizarea schemelor motorii şi verbo-motorii corespunză- 
toare comportamentelor şi acţiunilor externe - atenţia motorie. 

Rolul reglator al atenţiei se realizează prin intermediul următoarelor funcţii: 

1. funcţia de explorare-scanare a câmpului perceptiv extern finalizată prin 
detecția stimulului-ţintă (foarte pregnant evidenţiată în cadrul sarcinilor de vigilenţă 
în activităţile de supraveghere - tablouri de comandă, radare etc.); 

2. funcţia de explorare-scanare a repertoriului memoriei de lungă durată, 
care se finalizează cu identificarea şi reactualizarea cunoştinţelor sau schemelor 
operatorii necesare rezolvării unei probleme în minte sau efectuării unei acţiuni 
motorii externe; 

3. funcţia de accentuare a contrastelor, care se concretizează în amplificarea 
pregnanţei sau clarităţii obiectului sau ideii necesare în momentul dat şi estom- 
parea-atenuarea celor de prisos; 

4. funcţia de filtrare-selecţie, care se finalizează prin scoaterea în prim- 
planul conştiinţei doar a elementelor necesare pentru rezolvarea sarcinii date şi 
împingerea în plan secund a celorlalte; 

5. funcţia de orientare-direcţionare, prin care se asigură crearea montajelor 
(seturilor) interne adecvate proceselor şi acţiunilor comandate; 

6. funcţia de avertizare şi de alertare, care se caracterizează prin creşterea 
vigilenţei şi discernământului în situaţii dificile sau critice. 

Ponderea şi importanţa fiecăreia din funcţiile menţionate variază în cadrul 
celor trei etape constitutive ale activităţii: etapa de pregătire şi planificare, etapa de 
desfăşurare-execuţie şi etapa de evaluare-corecţie. 

După gradul de implicare a intenţiei şi voinţei în schemele ei de organizare, 
atenţia se diversifică în trei forme principale: involuntară, voluntară şi post- 
voluntară. A 

Atenţia involuntară se caracterizează prin declanşare şi desfăşurare spon- 
tane, mai mult sau mai puţin automate, fără nici un efort special din partea 
subiectului. Ea este înnăscută şi se bazează pe o schemă de tip reflex necon- 
diţionat, respectiv pe schema reflexului necondiţionat de orientare-investigare. 

După cum se ştie, acesta este provocat de orice modificare în ambianța 
obişnuită, de orice stimul nou. Dar el se declanşează şi din interior de nevoia 
bazală de informaţie integrată instinctului curiozităţii. 

Studiind mecanismele activării, D.E. Berlyne (1966) a demonstrat că unele 
caracteristici ale stimulilor duc la declanşarea mai rapidă a atenţiei involuntare şi la 
o creştere mai puternică a vigilenţei decât altele. Printre caracteristicile cu forța 
incitatoare cea mai mare sunt menţionate: intensitatea, eterogenitatea (un câmp 
perceptiv alcătuit din elemente diferite ca, de exemplu, litere, cifre, figuri geo- 
metrice etc., atrage mai mult atenţia involuntară decât unul format din acelaşi tip 
de elemente), contrastul, neregularitatea, mişcarea (obiectele în mişcare incită 
mai puternic reacţia de orientare decât cele statice). 

Durata de focalizare (concentrare) a atenţiei involuntare este în general 
redusă (maximum 10-15 minute), prezentând variaţii în funcţie de individualitatea 
subiecţilor şi de gradul de inedit sau de intensitate al stimulilor. 

Instabilitatea ei se accentuează în condiţiile unei ambianţe complexe, etero- 
gene, în care apare posibilitatea de concurenţă între stimuli. | 

Putem spune, aşadar, că funcţia principală a atenţiei involuntare este cea de 
explorare-investigare, de reperare a noului, neobişnuitului, imprevizibilului. 

Fiind integrată reflexului necondiţionat de orientare, ea va începe să se 
manifeste încă din primele săptămâni de viaţă ale copilului şi va fi dominantă până 
la vârsta de 3-4 ani; 

În cazul sindromului de hiperactivitate cu deficit de atenţie (SHDA), ea se 
impune ca dominantă şi la vârste mai mari. 

Deşi necesară şi importantă, atenţia involuntară este insuficientă pentru 
realizarea comportamentelor şi acţiunilor adaptative în condiţiile complexe ale exis- 
tenţei reale a omului. Acestea reclamă nu numai detecția şi identificarea stimulilor, 
ci şi analiza lor sistematică, explicarea şi interpretarea lor, punerea lor în raporturi 
cauzale legice, stabilirea valenţelor lor motivaţionale. Rezolvarea unor asemenea 
sarcini cere un timp mai îndelungat şi ea nu se poate realiza doar pe fondul atenţiei 
involuntare, devenind imperios necesară atenţia voluntară. 

Atenţia voluntară este forma superioară şi specific umană de realizare a 
controlului conştient asupra evenimentelor din mediul extern şi asupra propriilor 
acte psihocomportamentale. Spre deosebire de cea involuntară, ea se conectează pe 
baza unui scop, a unei intenţii şi a unei deliberări şi se sprijină pe un efort susţinut 
mai întâi (la vârstele mici) din afară, prin comenzi şi întăriri adecvate, iar apoi din 
interior, prin autocomenzi şi autoîntăriri specifice („trebuie să fiu atent“, „trebuie să 
mă concentrez“). Desfăşurarea ei stă, aşadar, sub semnul imperativului „trebuie“ şi 
nivelul la care se realizează sub aspectul eficienţei, al performanţei depinde de 
gradul de elaborare a schemelor reglajului de tip voluntar, respectiv de calităţile 
voinţei. 

În timp ce atenţia involuntară este comandată cu precădere din exterior, prin 
variațiile aleatorii ale stimulilor din ambianţă, atenţia voluntară este comandată şi 
controlată din interior, prin obiectivele şi scopurile activităţii subiectului. 

În plan instrumental-adaptativ, eficienţa atenţiei voluntare este, evident, 
superioară celei a atenţiei involuntare, în primul rând, datorită creşterii conside- 
rabile a duratei concentrării şi stabilităţii şi mulării ei pe schema comportamentelor 
finaliste de tip conştient. În al doilea rând, superioritatea atenţiei voluntare faţă de 
cea involuntară rezidă şi în aceea că ea face posibilă abordarea Şi rezolvarea nu 
numai a sarcinilor atractive şi plăcute prin conţinutul lor, ci şi a celor neplăcute sau 
neatractive pentru noi. În fine, în al treilea rând, superioritatea atenţiei voluntare 
comparativ cu cea involuntară rezidă şi în faptul că ea poate fi realizată şi în raport 
cu obiecte şi situaţii familiare obişnuite, iar nu numai cu cele noi, neobişnuite. 

Atenţia postvoluntară se constituie pe baza celei voluntare, printr-un con- 
tact îndelungat cu anumite sarcini, în urma dezvoltării interesului pentru ele şi a 
automatizării schemelor operatorii de abordare-rezolvare, care fac posibilă redu- 
cerea efortului voluntar iniţial necesar concentrării şi stabilităţii sub pragul de 
conştientizare. Astfel, atenţia postvoluntară se desfăşoară şi se susține printr-un 
consum minim de energie neuropsihică, durata ei depăşind pe cea a atenţiei 
voluntare, iar efectul oboselii generate de ea fiind semnificativ mai mic decât cel 
generat de prelungirea solicitării atenţiei voluntare. 


2. CALITĂŢILE ATENȚIEI 


Toate cele trei forme ale atenţiei - involuntară, voluntară, postvoluntară - pun 
în evidenţă o serie de „dimensiuni“ obiectivabile şi cantificabile, pe baza cărora 
putem determina şi evalua eficienţa lor. Acestea sunt: volumul, concentrarea, 
stabilitatea, mobilitatea (comutativitatea), distributivitatea. 

Volumul exprimă numărul „elementelor“ distincte (litere, cifre, silabe, 
cuvinte, figuri geometrice, imagini, obiecte) pe care subiectul le poate cuprinde 
simultan cu claritate optimă şi relativ egală în plan perceptiv extern sau în plan 
mintal intern (în reprezentare, în imaginaţie, în gândire). 

Potrivit datelor experimentale, întinderea lui se situează între 7 + 2, aşa- 
numitul număr magic al lui Miller (1967). Valoarea concretă a volumului atenţiei 
variază în funcţie de particularităţile individuale ale subiectului (la subiecţii 
extravertiţi volumul atenţiei este mai întins decât la cei introvertiţi) şi de tipul 
materialului (în raport cu cifrele nefamiliare). 

Concentrarea este, poate, dimensiunea cea mai importantă. a atenţiei, ea 
exprimând gradul de activare selectivă şi focalizată, care determină claritatea Şi 
acuitatea conştientizării conţinutului percepţiei, reprezentării, gândirii şi a acţiunilor 
motorii. Nivelul sau intensitatea ei ia valori diferite atât de la un subiect la altul, 
cât şi la unul şi acelaşi subiect în momente diferite de timp, în funcţie de caracterul 
sarcinilor şi de starea internă (motivaţională, afectivă, odihnă-oboseală etc.). În 

expresia calitativă, concentrarea atenţiei se ierarhizează pe patru trepte: puternică, 
medie, slabă şi foarte slabă sau difuză. 

Cantitativ, ea se exprimă printr-un coeficient numeric, pe baza rezultatelor la 
probele psihologice speciale (proba Bourdon-Anfimov, proba Kraepelin, proba 


Sigma etc.). Acest coeficient se determină conform formulei: 
o ARIE RR N 
Re+(0+E) 
unde: C, — concentrarea atenţiei; 

Re — răspunsuri corecte; 

O — omisiuni; 

E — erori. 

Valoarea maximă a coeficientului este 100, iar cea minimă - 0 (zero). 

Scăderea nivelului de concentrare în cursul activităţii se ia ca indicator al 
oboselii sau al unei deteriorări funcţionale a creierului. 

Stabilitatea este dată de durata menţinerii la acelaşi nivel (de dorit optim) a 
concentrării. Întrucât, în mod obişnuit, rezolvarea sarcinilor din cadrul activităţii pe 
care o desfăşurăm reclamă un timp relativ îndelungat, de la câteva minute până la 
câteva ore, nu e suficient să atingem nivelul necesar de concentrare a atenţiei, ci 
trebuie să-l şi menţinem cât timp durează activitatea zilnică începută (între 1-8/10 
ore). 

Randamentul în orice gen de profesie depinde în mare măsură şi de sta- 
bilitatea atenţiei. Cercetările experimentale au stabilit că, în cadrul unui program de 
mai multe ore de activitate, pentru a se asigura un nivel de concentrare stabil, sunt 
necesare scurte pauze periodice - între 5-10 minute - şi o pauză mai mare - între 30 
minute-l oră - la jumătatea programului. 

Instabilitatea atenţiei este una dintre cele mai frecvente şi importante cauze 
ale erorilor şi accidentelor de muncă, ale insuccesului şcolar, ale scăderii randa- 
mentului în orice gen de activitate. 

Curba stabilităţii, aşa cum a fost ea evidenţiată în cadrul probelor specifice 
de atenţie, prezintă diferenţe individuale semnificative, în funcţie de tipul de per- 
sonalitate. Au fost stabilite patru profile dinamice: a) un profil al stabilităţii optime, 
caracterizat prin menţinerea nivelului concentrării pe întreaga durată a probei 
(20-30 minute) (tipul de personalitate echilibrat, puternic); b) un profil în pantă, 
caracterizat prin nivel scăzut al concentrării la începutul probei şi crescut în partea 
a doua a probei (tipul de personalitate puternic lent); c) un profil în cascadă, 
caracterizat prin nivel de concentrare înalt în prima parte a probei şi scăzut în a 
doua parte (tipul de personalitate fatigabil - tip slab de sistem nervos); d) un profil 
fluctuant pe toată durata probei, cu scăderi şi reveniri frecvente ale nivelului de 
concentrare (tipul de personalitate instabil sau neechilibrat) (fig. 131). 

Mobilitatea este proprietatea atenţiei de a se modula după dinamica acti- 
vităţii şi de a se comuta la acelaşi nivel de concentrare de la secvenţa actuală la 
secvenţa următoare, menţinând în acelaşi timp controlul asupra ansamblului. Graţie 

acestei calităţi, elemente şi secvenţe particulare se leagă într-o structură dinamică 
unitară. Prin aceasta, mobilitatea, ca trăsătură pozitivă, nu se confundă cu fluctua- 
ţia, care este o caracteristică negativă. În timp ce mobilitatea este impusă de 
desfăşurarea normală a activităţii, fluctuaţia se produce spontan şi împotriva cerin- 
țelor obiective ale activităţii; dacă mobilitatea presupune menţinerea nivelului 
optim al concentrării, fluctuaţia afectează în primul rând concentrarea, ducând la 
scăderea drastică a ei. Potrivit datelor experimentale, durata necesară pentru depla- 
sarea focusului atenţiei de la o secvenţă la alta a activităţii este de 1/6 secunde, cu 
variaţii individuale în funcţie de raportul mobilitate/inerţie. (Treisman, 1973). 


Nivelul concentrării 

Fig. 131. Profiluri tipologice ale concentrării atenţiei. 
a. profilul concentrării optime; b, profil „în pantă “; c. profil „în cascadă “; d. profil fluctuant (instabil). 


În experimente de percepţie monaurală alternativă a unor mesaje verbale 
înregistrate pe bandă, D.E. Broadbent a demonstrat că subiectul reuşea să releve 
unitatea semantică a „textului“, dacă numărul comutărilor de la o ureche la alta nu 
depăşea 3 pe secundă. Aşadar, comutarea atenţiei nu are un caracter instantaneu, ci 
unul procesual, necesitând un anumit timp. 

Opusă mobilităţii sau comutării este rigiditatea sau fixitatea atenţiei şi ea are 
un efect negativ, perturbator asupra desfăşurării activităţii, fiind interpretată ca 
tulburare patologică. 


TRIZRI OITUZ PDA, var. ve 


TRI EAI Drac, var ve 

Distributivitatea este acea proprietate a atenţiei care permite efectuarea 
simultană a mai multor activităţi diferite. Aceasta este însă discutabilă: unele date 
pledează în favoarea existenţei reale a distributivităţii, altele pledează împotrivă, 
arătând că, în realitate, este vorba de o comutare foarte rapidă. 

Cel mai plauzibil este un răspuns relativ: unele activităţi pot fi performante 
simultan, dacă sunt satisfăcute condiţiile: a) doar o activitate este principală, iar 
celelalte sunt secundare şi subordonate; b) o singură activitate solicită mobilizare și 
concentrare voluntară, celelalte fiind automatizate; c) acţiunile respective sunt 
verigi componente ale unei activităţi unitare supraordonate. 


3. MECANISMUL NEUROFIZIOLOGIC AL ATENȚIEI 


Producerea şi manifestarea atenţiei sunt intim legate de dinamica activis- 
mului cerebral general. Condiţia neurofiziologică bazală care face posibilă conec- 
tarea atenţiei, atât în forma ei spontană, involuntară, cât şi în cea intenţionată, 
voluntară (sau postvoluntară) o reprezintă starea de veghe, al cărei indicator 
electrofiziologic principal este prezenţa la nivelul cortexului cerebral a ritmului alfa 
(a, care are o frecvenţă medie de 10 c/sec. (8-13 c/sec.) şi o amplitudine de 50 mi- 
crovolţi. În starea de somn, care presupune o reducere a activismului cerebral gene- 
ral evidenţiată prin înlocuirea ritmului a cu ritmul delta (A), alcătuit din unde lente 
(0,6-3,5 c/sec.) şi amplitudine mare (100 microvolţi), atenţia este abolită, ea 
neputându-se manifesta. 

De aceea, în evidenţierea şi identificarea mecanismului neurofiziologic al 
atenţiei, al cărui specific constă tocmai în gestionarea şi reglarea activismului cere- 
bral, o importanţă deosebită a avut-o introducerea metodei electroencefalografiei 
(Berger, 1929; Hess, 1932) şi apoi, în ultimele decenii, introducerea tehnicilor 
imagistice - tomografia computerizată cu varianta ei cea mai perfecționată - 
imagistica prin rezonanţă magnetică (IRM). (Domodian, 1971, 1976, 1977; Bard şi 
Vezina, 1996). 

Prima descriere sistematică şi prima clasificare a EEG umane şi trecerea de 
la veghe la somn şi invers aparţine lui Loomis şi colab. (1937). S-a pus în evidenţă 
faptul că, atât la om cât şi la animal, trezirea se acompaniază cu creşterea frec- 
venţei şi scăderea amplitudinii undelor cerebrale, în timp ce trecerea de la veghe la 
somn se asociază cu un tablou bioelectric invers. 

Dacă pe fondul stării de somn acţionează un zgomot puternic, se produce 
trezirea comportamentală însoţită de „reacţia de trezire“ electroencefalografică, 
exprimată printr-o activitate bioelectrică rapidă, de voltaj redus. Această reacţie a 
mai fost denumită şi „activare EEG“ (Rheinberger şi Jasper, 1937). 

Rezultatele acestor cercetări au demonstrat importanţa stimulărilor aferente 
pentru realizarea stării de veghe şi au permis formularea unei ipoteze privind 
existența unui mecanism central cu o activitate generalizată capabilă să producă 

trezirea şi să întreţină starea de veghe. Pe lângă aferentele exteroceptive, un rol im- 
portant în determinarea şi susţinerea stării de veghe îl au şi aferentele proprio- 
ceptive kinestezice. J. Paillard (1964) considera că relaţia dintre starea de veghe şi 
activitatea motorie trebuie analizată din două puncte de vedere: a) veriga motorie 
ca sursă de stimuli aferenţi care întreţin - în funcţie de gradul tensiunii musculare - 
nivele diferite ale stării de veghe; b) activismul motor ca expresie a trezirii, a 
alertei, în care se include nu numai activitatea motorie fazică sau tonică vizibilă, 
dar şi tensiunea pregătitoare. Există, aşadar, un circuit motor-proprioceptiv - în 
care se include şi reglarea aferentă a nivelului excitabilităţii proprioreceptorilor 
prin motoneuronii gamma, care formează un sistem autoîntreţinut în starea de 
veghe. 

În sprijinul ideii că starea de veghe, ca premisă funcţională a atenţiei, 
depinde de aferentaţia senzorială vin şi datele obţinute pe preparatul „creier 
izolat“; suprimarea acestei aferentaţii duce la apariţia unui tablou bioelectrice 
asemănător somnului natural sau barbiturice (Bremer, 1936). 

Ideea că atenţia este expresia dinamicii activismului neuronal a fost pregătită 
şi de cercetările lui A. Uhtomski (1923), în care a fost elaborat principiul domi- 
nantei. Potrivit acestui principiu, pe fondul stării de veghe, susţinută printr-o re- 
partiție relativ uniformă a excitaţiei (activării), în cursul desfăşurării unei activităţi 
psihice specifice - de percepţie, de reprezentare, de gândire etc. - se produc suc- 
cesiv, în diferite puncte şi zone ale scoarţei cerebrale, focare de activare (excitație) 
crescută, care asigură concentrarea atenţiei şi, corespunzător, optimizarea perfor- 
manţelor. 

A rămas însă deschisă întrebarea privind existența unor structuri a căror 
stimulare produce „trezirea“ întregului creier. Răspunsul la această întrebare a fost 
găsit abia în 1949, graţie cercetărilor efectuate de G. Moruzzi şi H.W. Magoun. 
Lucrând pe preparatul „encefal izolat“, cei doi autori au demonstrat că stimularea 
electrică, în faza de somn, a formaţiunii reticulate a trunchiului cerebral produce 
reacţia de trezire („arousal reaction “) comportamentală şi bioelectrică. Această 
reacţie a fost obţinută şi la animale neanesteziate prin metoda electrozilor im- 
plantați cronic. Având implantaţi asemenea electrozi, animalul aflat în somn natural 
se trezeşte brusc prin stimularea electrică a formaţiunii reticulate - din hipotala- 
musul posterior (Jasper, 1958; Floru şi colab., 1961). 

Efectul activator a fost obţinut prin stimularea electrică a numeroase puncte 
ale formaţiunii reticulate, de la bulb până la talamus, cele mai excitabile zone fiind 
situate în mezencefal, în apropiere de linia mediană (fig. 132). 

S-a introdus conceptul de sistem reticulat activator ascendent (SRAA), 
organizat la două nivele ierarhice: mezencefalic şi diencefalic. Primul nivel 
include structurile reticulate din bulb, protuberanţă, mezencefal la care se adaugă 
unele zone din hipotalamus, subtalamus şi talamus şi stimularea lui provoacă o 
activare cu caracter tonic, difuz, de lungă durată, care se prelungeşte şi după 
sistarea stimulării. Cel de-al doilea nivel include structurile reticulate propriu-zis 

diecenfalice şi stimularea lui determină o activae cu caracter fazic, pasager, mai 
limitat din punct de vedere topografic, care î; cetează după stoparea stimulării 
(Jasper, 1958; Sokolov, 1966; Arseni, Golu, Dănăilă, 1983). 

Fig 132. Sistemul reticulat activator ascendent implicat în mecanismul atenţiei (după Exley,1961). 


Acest fapt este important pentru că el poate fi pus în legătură directă cu 
mobilitatea şi concentrarea atenţiei. 

Alături de sistemul reticular activator ascendent (SRAA) a fost pusă în 
evidenţă şi existenţa unui sistem reticulat inhibitor ascendent (SRIA), a cărui 
funcţionare constă în inhibarea sau blocarea unor fluxuri de semnale senzoriale. 
Între cele două sisteme se stabilesc raporturi de reglare selectivă, de genul filtrului, 
care asigură selectarea şi facilitarea unor canale senzoriale specifice, care transmit 
semnale ce trebuie să fie luate în seamă, şi frânarea sau blocarea canalelor 
senzoriale care transmit semnale ce trebuie neglijate. Coordonarea interacțiunilor 
dintre cele două sisteme se realizează pe baza atât a unor scheme automate de tip 
reflex-necondiţionat (apariţia şi stingerea reacției primare de orientare), cât şi a 
unor scheme logice de tip reflex-condiţionat, elaborate în cursul ontogenezei şi 
care includ operatori cognitivi, intenţionalitatea, deliberarea, vrerea. 

Pentru atenția voluntară este necesară participarea scoarței cerebrale, 
îndeosebi a celei frontale, în vreme ce pentru atenţia involuntară sunt solicitate 
preponderent structurile subcorticale şi sistemul reticulat. 

Odată demonstrată existenţa unei structuri neuronale intracerebrale a cărei 
stimulare electrică „trezeşte“ din somn întregul creier, rămânea să se răspundă la 
întrebarea „care sunt, în condiţii naturale, stimulii adecvaţi ai acestei structuri, 
respectiv, ai sistemului reticulat?“. 

Pentru aceasta, au fost necesare cercetări minuţioase. În cursul lor, au fost 
stimulate organele receptoare, căile senzoriale aferente, diferite structuri nervoase 
centrale; stimularea naturală (lumină, sunet, apăsare mecanică etc.) sau stimularea 
electrică s-a practicat atât în experiment acut pe animal anesteziat, narcotizat sau 
imobilizat prin curara cât şi în experiment cronic, pe animal cu electrozi implantaţi 
în diterite zone ale creierului. 

Pentru a se urmări traseul impulsurilor de-a lungul căilor nervoase s-au efec- 
tuat înregistrări bioelectrice etajate, iar pentru excluderea anumitor căi sau regiuni 
centrale s-au practicat secţiuni sau electrocoagulări. 

Rezultatele cercetărilor efectuate au dus la o concluzie fermă că atenţia 
propriu-zisă (senzorială, intelectuală sau motorie), difuză sau selectivă, nu există 
fără participarea sistemului activator. Această participare se realizează în condiţii 
naturale prin stimularea diverselor modalităţi senzoriale; un stimul sonor sau 
luminos, tactil sau proprioceptiv produce activarea difuză a întregului creier, tre- 
zeşte orice animal adormit. Dacă formațiunea reticulată este distrusă (prin electro- 
coagulare), efectul activator la stimularea căilor aferente dispare. 

Semnalele generale de stimulare a receptorilor periferici ajung în sistemul 
reticular prin ramurile colaterale (nespecifice) care se desprind din fasciculele 
senzoriale specifice ale analizatorilor. Aşadar, formațiunea reticulată reprezintă o 
zonă de convergenţă a tuturor impulsurilor senzoriale indiferent de modalitate. 

Orice stimulare senzorială care depăşeşte pragul excitabilităţii are un dublu 
efect: a) declanşarea unui proces de excitație care se propagă de-a lungul căii 
aferente, ajungând în zona de proiecţie topică a analizatorului respectiv şi 
b) modificarea stării funcţionale a întregii scoarțe cerebrale, prin intermediul 
formaţiunii reticulate. 

Înregistrarea potenţialelor evocate, direct sau prin intermediul scalpului, la 
subiecţi umani, a confirmat constatările făcute pe animale privind „suprimarea 
senzorială“ în timpul distragerii atenţiei de la „stimulii-test* (Hernandez-Peon, 
1969). În timpul distragerii atenţiei s-a constatat o diminuare generală a amplitu- 
dinii potenţialelor evocate; activismul se intensifică de îndată ce atenţia subiectului 
este îndreptată din nou către stimulul important, când i se prezintă un stimul 
alertant, neaşteptat, de altă modalitate, sau când se modifică parametrii stimulului 
iniţial. Când atenţia este concentrată asupra unui stimul de o anumită modalitate, se 
produce o inhibiţie parţială sau totală în căile senzoriale care nu sunt implicate 
direct, având loc excluderea unor semnale aferente în favoarea celor relevante sau 
semniticative. 

Şi la nivelul scoarţei cerebrale au fost identificate „puncte“ situate în zone 
topografice diferite, a căror stimulare electrică directă determină o reacţie de trezire 
bioelectrică şi comportamentală. Aceasta părea să contrazică ipoteza iniţială care 
atribuia formaţiunii reticulate a trunchiului cerebral rolul principal în desincroni- 
zarea ritmurilor corticale. 

Prin experimente riguroase s-a stabilit însă că reacţia de trezire generalizată, 
produsă prin stimularea directă a unor puncte corticale, este mijlocită tot de 
formațiunea reticulată; excitaţia produsă la nivelul zonelor corticale stimulate direct 
se transmite formaţiunii reticulate care iniţiază activarea difuză a întregului cortex 
ca şi în cazul stimulării senzoriale sau al stimulării structurilor reticulate. Rezultă, 
deci, că există un circuit reticulo-cortico-reticulat sau cortico-reticulo-cortical. 
Demonstrarea existenţei proiecţiilor cortico-fugale s-a făcut prin experimente pe 
pisică şi maimuţă. Stimularea cu stricnină a diferitelor arii corticale la pisica 
anesteziată a dus la apariţia potenţialelor în sistemul nespecific (reticulat) din 
mezencefal şi diencefal. Acelaşi rezultat s-a obţinut şi în urma stimulării diferitelor 
zone corticale la maimuţă. 

După secţionarea căilor senzoriale specifice la nivel mezencefalic, Lindsley 
şi colab. (1950) au obţinut o reacţie de trezire EEG şi comportamentală la stimuli 
acustici; după lezarea formaţiunii reticulate mezencefalice reacţia de trezire la 
aceiaşi stimuli a dispărut. 

În cazul în care se separă scoarța cerebrală de formațiunea reticulată 
mezencefalică (preparatul creier izolat) stimularea locală a scoarței nu mai 
produce reacţia de trezire. 

Scoarța cerebrală foloseşte mecanismele dinamogene reticulate pentru men- 
ținerea tonică a activităţii reţelelor sale funcţionale (Bremer şi Stouspel, 1959; 
Floru, 1967). 

Circuitele reticulo-cortico-reticulate şi cortico-reticulo-corticale intervin în 
mecanismul de trezire-vigilenţă-atenţie atât prin amplificarea propriu-zisă a acti- 
vismului produs de stimulii periferici, cât şi prin condiţionarea lor selectivă. Graţie 
conectării scoarţei cerebrale, stimulii slabi, dar cu valoare de semnalizare ridicată, 
pot acţiona mai eficace decât stimulii puternici, dar cu semnificaţie mai redusă. 

Atenţia selectivă în raport cu input-urile senzoriale sau cu diferite conţi- 
nuturi mentale interne (reprezentări, idei etc.) se poate realiza prin două modalităţi. 
Prima rezidă în aceea că scoarța cerebrală are la dispoziţia sa, în orice moment, 
întreaga configuraţie a mediului intern pe baza informaţiilor furnizate de blocurile 
receptoare ale analizatorilor. Mecanismul de control cerebral, o verigă a căruia 
poate fi formațiunea reticulată, decide care „elemente“ ale acestei configurații au 
prioritate, amplificându-se rezolutivitatea zonelor integrative corespunzătoare (audi- 
tive, vizuale, somestezice etc.) şi care sunt insignificate, diminuându-se propor- 
țional rezolutivitatea zonelor integrative corespunzătoare. A doua modalitate o 
constituie existența unui mecanism de control la un stadiu incipient al recepţiei 

senzoriale, care accentuează şi facilitează un anumit input (vizual, auditiv etc.) şi 
estompează sau blochează pe celelalte. Pornindu-se de aici, a fost elaborat modelul 
filtrelor. Ipoteza că atenţia se bazează pe un mecanism de tip filtru a fost emisă de 
D.E. Broadbent (1958). Un asemenea mecanism ar funcţiona după principiul „tot 
sau nimic“. Ulterior, ipoteza a fost detaliată şi dezvoltată într-o teorie relativ înche- 
gată (A. Treisman, 1973; A. Deutsch şi O. Deutsh, 1982). 

Funcționarea filtrului este văzută însă în mod diferit de diferiţi cercetători: 
unii susțin că filtrajul operează la nivel central, cortical, ceea ce înseamnă că toţi 
stimulii care acţionează asupra receptorilor periferici sunt înregistraţi şi reprezentaţi 
la instanţele corticale ale analizatorilor, fiind prelucraţi semantic, iar selecţia se 
realizează la nivelul memoriei operative; alţii consideră că filtrul se situează la ni- 
velul verigilor periferice, ceea ce face ca la instanţele centrale superioare să ajungă 
doar semnalele generate de stimulul selectat. 

Diferenţele se constată şi în explicarea modului de funcţionare a „filtrului“. 
D.E. Broadbent susţine că mecanismul de filtrare blochează semnalele nerelevante, 
U. Neisser consideră că acesta acţionează în sens pozitiv, amplificând acţiunea şi 
efectul psihologic al semnalelor relevante, iar A. Treisman socoteşte că filtrul nu 
blochează, ci doar slăbeşte semnalele ce nu fac obiectul atenţiei, astfel încât se 
prelucrează semantic doar semnalele relevante şi semnificative în contextul sarcinii 
date. 

La o analiză mai riguroasă, se poate constata că deosebirile menţionate nu 
sunt neapărat reciproc exclusive, ci mai curând complementare. 

Mecanismul filtrului nu intervine numai la nivel periferic sau numai la nivel 
cortical, ci, probabil, la ambele nivele, în cazul focalizării concentrate a atenţiei 
semnalele colaterale nemaiajungând la instanţa corticală, fiind oprite la nivele 
sinaptice subcorticale; în acelaşi timp, mecanismul filtrului trebuie să includă două 
verigi complementar-antagonice: una de amplificare-facilitare, în raport cu stimulii 
semnificativi şi alta inhibitor frenatoare, în raport cu stimulii indiferenți. Aceasta 
înseamnă că în procesul de iniţiere şi individualizare a atenţiei specifice, se includ 
nu numai caracteristicile obiective ale situaţiilor externe, ci şi condiţiile sau stările 
psihofiziologice interne ale subiectului, în cadrul cărora rolul central revine mo- 
tivaţiei şi scopului, care activează și mecanismele volitive. În cazul atenţiei 
voluntare, acestea din urmă deţin rolul reglator-integrativ principal şi supraordonat; 
comenzile voluntare, exprimate verbal sau în forma seturilor intenţional-antici- 
pative, controlează şi reglează întreaga funcţionare a mecanismelor „primare“ ale 
atenţiei. : 

Metoda computerizată a permis să se pună în evidenţă întregul tablou al 
distribuţiei activismului cerebral în stare de veghe relaxată şi în stare de atenţie 
orientat-concentrată. Astfel, în primul caz, imaginea este relativ uniform colorată şi 
puţin saturată (nuanţă mai ştearsă), în vreme ce în al doilea caz, ea capătă un 
caracter eterogen şi mozaicat, cu intensitatea cromatică (roşu-portocaliu) cea mai 

puternică în zonele implicate în momentul dat în rezolvarea sarcinii (perceptivă, 
intelectuală, motorie). Schimbarea sarcinii, şi implicit, redirecţionarea atenţiei 
determină şi schimbarea aspectului configuraţional-cromatic al imaginii (Baron şi 
colab., 1984; Jackson şi colab., 1994; Mosden şi colab., 1994, Bard şi Vezina, 
1996; Leveille, 1996). 

„Vârfurile“ de activare, corespunzătoare maximei concentrări a atenţiei, se 
deplasează pe suprafaţa scoarţei cerebrale, de la o zonă la alta, în funcţie de natura 
şi conţinutul sarcinii pe care subiectul o are de îndeplinit. Acest rol de dispecer 
revine, după toate probabilitățile, neocortexului frontal. 

În organizarea şi funcţionarea mecanismelor atenţiei, în ultima vreme s-a 
inclus şi o componentă biochimică şi una cognitivă. Necesitatea introducerii acestor 
două componente s-a impus în urma constatării existenţei unor deosebiri inter- 
individuale semnificative şi legice în magnitudinea efectului activator al sistemului 
reticulat: mai puternic la unii subiecţi (de regulă extravertiţi) şi mai slab la alţii (de 
regulă introvertiţi) (H. Eysenck, 1967). Se presupune astfel, că introvertiţii şi extra- 
vertiţii se caracterizează printr-o disponibilitate înnăscută diferită de activare. 

Extravertiţii dispun de un nivel de stimulare mai mic decât optimum-ul 
necesar, iar introvertiţii dispun de un nivel de stimulare care depăşeşte acest 
optimum. De aici derivă şi două moduri diferite de obţinere a nivelului optim de 
stimulare a neocortexului prin intermediul diferitelor modalităţi senzoriale: extra- 
vertiţii se deschid şi vin în întâmpinarea surselor externe de stimulare, „căutând 
senzațiile“ (“sensation seakers”), în vreme ce introvertiţii tind să se închidă şi să 
evite stimulările senzoriale externe (“sensation avoiders”). 

La cele două categorii de subiecţi raportul dintre cele două sisteme reticulate 
ascendente - activator (SRAA) şi inhibitor (SRIA) - apare diferit: la extravertiţi 
domină SRAA, iar la introvertiți domină SRIA. Această. particularitate este 
determinată, după toate probabilitățile, de nivelul catecolaminelor din sistemul 
limbic (dopamina, serotonina, norepinefiina) (M. Zuckerman, 1983). Nivelul acestor 
neurotransmiţători influențează în mod direct activismul cerebral şi, implicit, 
dinamica atenţiei, ca şi altor procese psihice, de altfel. S-a demonstrat experimental 
(DE. Remond şi C.J. Fowler, 1986) că nivelul monoaminooxidelor (MAO) şi al 
endorfinelor acţionează inhibitiv, în mod direct, asupra receptorilor, influențând 
astfel funcţionarea filtrajului senzorial: un nivel înalt al MAO duce la reducerea 
catecolaminelor din sistemul limbic, reducând, corespunzător, activismul psihic. 

Funcționarea sistemului reticulat este influenţată apoi de variațiile glicemiei, 
oxigenului şi gazului carbonic, precum şi de acţiunea unor substanțe chimice 
administrate din afară - anestezice, droguri de diferite tipuri. Într-un cuvânt, se 
poate afirma că vigilenţa şi atenţia, ca de altminteri întreaga activitate psihică, sunt 
nemijlocit dependente de chimismul cerebral. 

Componenta cognitivă a mecanismului atenţiei este reprezentată de un set de 
operatori de organizare, sortare şi procesare a fluxurilor informaţionale ce parvin 

pe canalele senzoriale sau actualizate din memoria de lungă durată. Aceşti ope- 
ratori se articulează, prin intermediul unor condiţii logice, în programe cu rol de: 
comparare (a informaţiei primite cu starea de motivaţie sau de expectaţie a 
subiectului), de selectare, de accentuare-diminuare şi de comutare. 

Într-un model de tip cognitiv imaginat de J. Pascual-Leone (1984) sunt 
descrişi asemenea operatori, denumiți „constructivi“. Modelul se întemeiază pe 
supoziţia că tratarea informaţiei se face secvențial şi în cadrul diferitelor secvenţe 
atenţia îndeplineşte atât funcţii generale, cât şi specifice. Printr-un proces de pre- 
asimilare se creează un câmp de activare (notat de autor cu Hx), în interiorul 
unui repertoriu general de scheme H. 

Câmpul de activare Hx iniţiază mai multe procese pe baza unor operatori 
specifici. Se poate antrena un răspuns automat „preatenţional“, prin conectarea 
operatorilor senzoriali, care asigură organizarea percepţiei în concordanță cu 
aspectele cele mai pregnante (relevante) ale situaţiei-stimul. În repertoriul general 
există şi operatorul I a cărui funcţie intrinsecă este de a inhiba activ schemele 
nepertinente sau incompatibile cu altele, aflate deja în acţiune sau în stare latentă. 
Se asigură astfel sporirea eficienţei specifice a principiului supradeterminării 
performanţelor prin scheme (P.S.O.P. - „Principle of Schematic Over-determination 
of Performance). Se postulează, de asemenea, existenţa unui alt operator M care 
reprezintă rezerva de „energie mintală“. Acesta permite creşterea activării sche- 
melor pertinente pentru sarcina dată şi care nu pot fi activate direct prin input-ul 
senzorial sau prin alţi factori (ca de exemplu, factorii motivaţionali). 

Răspunsul automat „preatenţional“ poate fi antrenat şi datorită altor 
operatori, denumiți operatori C, care facilitează învăţarea la nivelul unei abstrac- 
tizări simple. Pe lângă operatorii C, există şi alţii, care asigură punerea în funcţiune 
a atenţiei intelective. Prin interacţiunea acestor tipuri de operatori se realizează 
toate calităţile atenţiei - de la concentrare la distributivitate. 

La nivelul scoarţei cerebrale se constituie o instanţă de reglare supraordonată 
a atenţiei voluntare. Judecând după datele clinicii neurologice şi neurochirurgicale, 
rolul principal în această instanţă revine lobilor frontali şi circuitelor fronto-tempo- 
rale, şi fronto-reticulate. | 

Pacienţii cu leziuni ale lobilor frontali se caracterizează printr-o instabilitate 
a atenţiei incomparabil mai mare decât persoanele normale. De asemenea, aceşti 
pacienţi nu pot controla şi manevra atenţia în concordanţă cu rapiditatea şi ritmul 
cerut de derularea activităţii. 

Rolul esenţial al lobilor frontali în cadrul mecanismului atenţiei este 
demonstrat şi de faptul că reacţia de trezire începe de la nivelul lor, iar veriga 
motorie (încordarea musculară, îndeosebi a muşchilor frunţii) şi comenzile verbale 
de dirijare-fixare-susţinere a focusului atenţiei voluntare se realizează, de aseme- 
nea, graţie activităţii lor. La acestea trebuie să mai adăugăm că implicarea lobilor 

frontali în mecanismul atenţiei decurge şi din rolul principal pe care-l joacă ei în 
planificarea activităţii în formularea scopurilor şi în urmărirea realizării lor. 

Dacă pentru asigurarea atenţiei involuntare se dovedeşte a fi suficientă 
activarea reticulată, pentru realizarea atenţiei voluntare devine indispensabilă co- 
nectarea instanţei corticale supraordonate situată la nivelul lobilor frontali. 

Tocmai aceasta introduce „ordine“ în funcţionarea cerebrală, transformând 
activarea difuză, cu variaţii spontane imprevizibile, în activare selectivă, controlată 
şi orientată finalist. 


Capitolul XVI 


MECANISMELE MEMORIEI 


1. SPECIFICUL MEMORIEI 


În sens larg, memoria este un atribut al întregii materii şi ea constă în 
proprietatea oricărui corp de a înregistra şi păstra în timp urmele sau efectele 
influențelor exercitate asupra sa din afară. Ca urmare, fiecare nouă influență 
amplifică urmele (efectele) influențelor anterioare. În fizică, fenomenul este 
cunoscut sub numele de histerezis. Cel mai uşor el poate fi ilustrat cu împăturirea 
unei coli de hârtie - în două, în patru, în opt etc. La prima împăturire, coala de 
hârtie opune o anumită rezistenţă, în funcţie de grosimea ei, la următoarele 
împăturiri rezistenţa se reduce, coala tinde aproape de la sine să ia forma pe care 
i-am imprimat-o anterior. 

Modalitatea sau mecanismul de înregistrare-conservare a influențelor exerci- 
tate depind de natura substanţial-calitativă a „corpului primitor“. Astfel, putem 
admite existenţa a trei genuri de memorie: memoria fizică, memoria biologică, 
memoria psihică. 

„Memoria fizică“ este proprie corpurilor neînsufleţite şi modul ei de rea- 
lizare îl constituie modificările de ordin structural-substanţial, de formă şi de stare 
de agregare (exemplu, o bară de metal înregistrează şi reproduce efectele loviturilor 
externe prin modificarea succesivă a formei iniţiale, iar pe cele ale temperaturilor 
înalte prin trecerea din stare solidă în stare semisolidă sau lichidă). 

„Memoria biologică“ este proprie organismelor vii şi devine un instrument 
esenţial al perpetuării şi al adaptării la mediu. Ea dobândeşte un caracter informa- 
țional, fiind bazată pe fixarea şi păstrarea semnalelor care permit detectarea şi 
identificarea stimulilor biologiceşte necesari. 

Se structurează sub două forme: cea a codului genetic, în care se păstrează 
caracterele generale ale speciei şi cele particulare ale indivizilor, şi cea operantă- 
cotidiană, în care se fixează şi se păstrează efectele sau rezultatele experienţelor 
confruntării curente cu situaţiile din mediu. 

„Memoria biologică“ se realizează de către întreaga structură celulară a 
organismului, prin transformări şi mecanisme biochimice şi fiziologice. 

„Memoria psihică“ apare mult mai târziu pe scara evoluţiei biologice, res- 
pectiv odată cu trecerea de la regnul vegetal la cel animal şi cu apariţia sistemului 

nervos ca „mecanism specializat“ în realizarea unei noi forme de relaţionare a 
organismelor (animale) cu mediul, anume relaţionarea de tip psihic. 

Aşadar, „memoria psihică“ se leagă şi apare ca un atribut al întregului or- 
ganism, ca memoria biologică, ci numai al sistemului nervos, al creierului. 
Conţinutul ei este esențialmente informaţional, realizându-se pe baza şi în urma 
procesării fluxurilor de semnale despre stările mediului extern şi intern. Cum 
sistemul nervos preia controlul reglator asupra tuturor funcţiilor vegetative din or- 
ganism, până la nivel celular, înseamnă că memoria psihică va ocupa o poziţie 
supraordonată în raport cu memoria biologică, influențând şi reglând dinamica ei. 

Evoluţia filogenetică a sistemului nervos s-a realizat în direcţia creşterii nu 
numai a capacităţii rezolutive, de procesare curentă a fluxurilor de semnale, ci şi a 
capacităţii mnezice, de stocare, păstrare şi reactualizare a informaţiei procesate şi 
a schemelor operatorii de utilizare a ei. 

Ca urmare, trebuie să admitem că creierul uman, atingând cel mai înalt nivel 
de organizare structural-funcţională posedă şi cea mai evoluată şi complexă capaci- 
tate mnezică. Aceasta a atras după sine şi creşterea capacităţii de învăţare, graţie 
căreia, adaptarea la mediu a omului s-a comutat treptat de la experienţa de specie 
(moştenită ereditar) la experienţa individuală, dobândită în ontogeneză prin în- 
văţare, mediată de memorie. 

În psihologia clasică, îndeosebi în cea de factură asociaţionistă, memoria era 
considerată un fenomen simplu, de la sine înţeles. De cele mai multe ori, era 
redusă la proprietatea primară a creierului de „întipărire“ automată a „impresiilor“ 
sau „urmelor“. 

De aceea, modalitatea cea mai eficientă pentru a o surprinde şi evalua în 
forma ei pură a fost considerat experimentul cu material fără sens. 

Primul care a recurs la un asemenea tip de experiment şi a realizat o 
descriere obiectivă a dinamicii memoriei a fost psihologul german H. Ebbinghaus 
(1885). Silabele folosite erau alcătuite de câte trei litere după criteriul: o consoană 
- O vocală - o consoană (cvc). 

Variind în mod controlat numărul repetărilor listei de silabe, durata inter- 
valelor dintre prezentări şi reproduceri, durata verificărilor după prima reproducere 
completă a listei, Ebbinghaus a stabilit o serie de indicatori cuantificabili ai me- 
moriei, precum: volumul, rata de achiziţie, trăinicia (durata de păstrare), rata de 
pierdere (curba uitării). În viziunea sa, memoria propriu-zisă sau pură reprezintă o 
funcţie unitară nedezmembrabilă. 

Punctul de vedere formulat de Ebbinghaus a fost larg împărtăşit şi el s-a 
menţinut ca dominant până în deceniul patru al secolului XX. 

Abia în 1932, psihologul englez C. Bartlett publică rezultatele cercetărilor 
sale în care accentul principal s-a pus pe memorarea materialului cu sens şi pe 
situaţiile „naturale“, iar nu pe asociaţiile fără sens. Subiecţilor li se dădeau să 
înveţe (reţină) scurte povestiri, timp de 15 minute, şi apoi li se cerea să redea ceea 
ce au reţinut. Se comparau versiunile subiecţilor cu povestirea iniţială, înre- 

gistrându-se şi interpretându-se deosebirile. Trăinicia memorării a fost testată de 
câteva ori, la intervale de timp diferite de la momentul învăţării. Principala” 
constatare a fost că versiunile subiecţilor tind să fie mai scurte şi să conțină mo- 
dificări de genul: 

1. omisiunilor (detaliile tindeau să fie omise într-o manieră care nu se 
suprapune modului în care subiectul îşi concepea povestirea); 

2. raţionalizărilor (subiecţii includeau adăugiri în scopul de a face poves- 
tirile mai logice); 

3. aecentuărilor (importanţa acordată de subiecţi unor aspecte particulare 
era exagerată); 

4. reordonărilor (ordinea evenimentelor era uneori schimbată); 

5. distorsiunilor (subiecţii reconstruiau povestirea în funcţie de propriile lor 
atitudini, norme culturale sau stări emoţionale). 

Aceste constatări l-au condus pe Bartlett la concluzia că memoria nu se re- 
duce la o întipărire pasivă şi la asociaţii mecanice, ci este o reconstrucţie activă a 
evenimentelor. Factorul cel mai important în memoria umană este considerat 
efortul individual de a releva şi stăpâni semnificaţia evenimentelor în contextul pr- 
opriei experienţe. În cazul în care evenimentul ce trebuie reactualizat are o semni- 
ficaţie neclară, această semnificaţie este aproape re-creată. 

O asemenea perspectivă în interpretarea memoriei a fost denumită construc- 
tivistă şi ea a marcat un progres ştiinţific real faţă de momentul Ebbinghaus. 

Un salt cu adevărat semnificativ în studiul memoriei s-a produs însă în a 
doua jumătate a secolului XX sub impulsul interesului şi preocupărilor pentru 
ştiinţele cognitive. Cercetările efectuate au pus în evidenţă complexitatea deosebită 
a memoriei umane, atât sub aspect dinamic, cât şi sub aspect structural. 

Sub aspect dinamic, memoria se realizează ca interacţiune a trei procese: 
memorarea, păstrarea şi reactualizarea. 

Memorarea constă dintr-o succesiune de operaţii şi transformări de genul 
codării şi recodării, menite să asigure înscrierea sau fixarea pe suporturi adecvate 
a conţinuturilor proceselor cognitive (percepţie, gândire, imaginaţie) şi atectiv- 
motivaţionale, precum şi a schemelor operatorii, care, prin aceasta, trec din seg- 
mentul prezentului în cel al trecutului. Ea se poate realiza în două feluri: fără 
existența unui scop special de a reţine - memorarea neintenționată sau in- 
voluntară, şi în virtutea unui scop expres de a reţine - memorarea intenţionată 
sau voluntară. 

Memorarea involuntară se realizează pe baza percepţiei curente a obiec- 
telor, persoanelor şi întâmplărilor. Datele de observaţie şi experimentale arată că 
funcţionalitatea şi eficienţa ei sunt influențate pozitiv de următorii factori: noutatea 
şi ineditul materialului, intensitatea sau pregnanţa unor elemente dintr-un context, 
semnul şi intensitatea trăirilor acompaniatoare, semnificaţia obiectelor sau eveni- 
mentelor pentru subiect, gradul de implicare a obiectelor sau datelor în structura 
activităţii subiectului. 

Pe lângă aceşti factori obiectivi şi controlabili, memorarea involuntară este 
condiţionată şi de caracteristicile mecanismelor memorative cerebrale în sine. 
Acestea prezintă un grad relativ întins după nivelul pragurilor de impresionabilitate 
şi al capacităţii de admisie-engramare. De aici rezultă diferenţe individuale semni- 
ficative între aşa-numita memorare fotografică fenomenală (care captează şi înti- 
păreşte tot ce intră în sfera percepţiei sau activităţii cotidiene) şi memorarea 
insulară, limitată la reținerea doar a unui număr redus de elemente izolate. 

Importanţa memorării involuntare nu poate fi negată sau ignorată, deoarece 
ca contribuie la îmbogățirea repertoriului nostru de impresii şi experienţă, a 
conştiinţei trecutului. 

Memorarea voluntară se realizează sub acţiunea reglatoare a intenţiei şi 
scopului de a reţine „materialul“ ce urmează a fi prezentat şi care poate fi extrem 
de variat după natura substanţial-calitativă (verbal, numeric, obiectual, iconic, 
muzical, scheme motorii etc.) şi după modul de structurare-organizare (bine struc- 
turat sau slab structurat). Scopul de a memora poate fi propus de subiect însuşi sau 
impus din afară. În acest caz, memorarea se desfăşoară ca activitate psihică do- 
minantă, iar nu ca activitate paralelă şi secundară, ca în situaţia memorării invo- 
luntare. Ca urmare, şi randamentul memorării voluntare devine net superior ran- 
damentului memorării involuntare. 

Spre deosebire de memorarea involuntară care are un caracter pasiv, 
nemijlocit, memorarea voluntară are un caracter activ şi mediat, subiectul con- 
centrându-se expres asupra materialului prezentat şi recurgând la diferite strategii şi 
procedee mnemotehnice pentru a-l reţine. 

În funcţie de caracteristicile materialului şi de particularităţile structurării 
schemelor mnezice ale subiectului, memorarea se realizează în două modalităţi 
calitativ diferite: mecanică şi logică. 

Memorarea mecanică presupune o fixare de tip fotografic a materialului, 
fără evidenţierea şi stabilirea unor legături cu sens între elementele şi secvențele lui 
şi fără raportare la conținuturile experienţei anterioare a subiectului. Dacă pentru 
un anumit gen de material, ca de pildă, denumiri geografice, date istorice, numere 
de telefon etc. o asemenea fixare este utilă şi suficientă, pentru alt tip de material - 
sisteme de cunoştinţe, succesiuni de evenimente, relaţii legice între fenomene etc. - 
simpla înregistrare mecanică devine insuficientă. 

Memorarea logică se realizează pe baza unor operaţii speciale de înţele- 
gere, de relevare şi stabilire a unor legături cu sens între elementele şi secvențele 
materialului, de raportare a conţinutului lui la anumite situaţii reale, de relaţionare 
şi articulare cu elemente din fondul experienţei anterioare a subiectului. 

Dacă memorarea mecanică se bazează cu precădere pe proprietăţile native 
ale creierului, pe circuite şi scheme înnăscute, memorarea logică este susținută de 
conexiuni şi scheme operatorii elaborate în ontogeneză, în procesul unei învăţări 
dirijate şi sistematice. 

Aceste conexiuni şi scheme operatorii îşi fac simțită prezenţa în modul şi 
stilul specific pe care-l foloseşte fiecare subiect într-o sarcină de memorare. 
Trăsătura comună ce poate fi constatată la toţi subiecţii adulţi normali este tendinţa 
de a stabili anumite repere de încadrare a elementelor în sine disparate, de a releva 
punctele de joncțiune şi similitudine dintre acestea, de a face grupaje sau 
secvenţieri cu sens, inteligibile. 

Pentru a individualiza acest aspect, psihologii americani au introdus noţiunea 
de memory chunk. Aceasta desemnează o unitate sau o structură informaţională ce 
se engramează şi se fixează la un moment dat. Întinderea acesteia depinde de 
numărul elementelor ce pot fi articulate împreună. În cazul unui material 
neorganizat, ca, de pildă, o listă de cuvinte separate, unitatea de memorie se reduce 
la numărul literelor ce compun fiecare cuvânt şi care se engramează împreună; în 
cazul unui material structural logic, ca, de pildă, un text, o atare unitate devine 
propoziţia (numărul de cuvinte legate şi integrate logico-semantic). 

Graţie caracterului structurant al schemelor operatorii mnezice, în raport cu 
orice material nou se manifestă iniţial funcţia de asimilare şi integrare într-una din 
structurile informaţional-logice elaborate anterior. 

În cazul când noul material, în urma procesărilor efectuate, nu-şi găseşte 
locul în această configuraţie, în schema mnezică internă de organizare se creează 
un alt compartiment sau modul, cu adresă şi indici de identificare distincţi. Prin 
aceasta, repertoriul memoriei se îmbogăţeşte nu numai cantitativ, ci şi calitativ, 
modificându-şi în permanenţă raporturile funcţional-logice dintre componente. 

În funcţie de scopul şi condiţiile impuse, memorarea voluntară se realizează 
la niveluri diferite de completitudine: memorare selectivă sau integrală. 

Durata finalizării ei variază, la rându-i, în funcţie de nivelul de comple- 
titudine la care se cere a fi realizată, de volumul (întinderea), de gradul de struc- 
turare şi forma de prezentare a materialului, de particularităţile psihoindividuale ale 
subiectului, de factorii contextuali. 

În cazul prezentării seriale a elementelor ce trebuie reţinute, în dinamica 
memorării voluntare apare aşa-numitul efect de serie sau de listă (în cazul listelor 
de cuvinte). Acesta constă în faptul că cel mai bine se rețin elementele de la 
începutul şi sfârşitul seriei (listei) şi cel mai slab - elementele de la mijloc. Cauza o 
constituie inducția negativă - anterogradă şi retrogradă - care se produce de la 
segmentele iniţiale către cele următoare şi de la segmentele finale. către cele 
anterioare. Ca urmare, ia naştere o stare de inhibiţie accentuată care se con- 
centrează în zona segmentului de mijloc al seriei (listei). De aceea, în procesul 
învăţării, trebuie evitată structurarea materialului în serii lungi, care depăşesc 30 de 
unităţi memorative (memory chunks). 

Prin urmare, un material foarte întins, cum este cel cerut la examene, pentru 
a putea fi mai bine şi mai uşor reţinut, trebuie împărțit în mai multe segmente 
omogene din punct de vedere logic. Memorarea lui se va putea realiza prin 
îmbinarea procedeului analitic (pe părţi) cu cel sintetic (global). Algoritmul cel mai 

eficient s-a dovedit a fi următorul: 1) parcurgerea odată-de două ori a întregului 
material; 2) memorarea succesivă pe părţi, prin legarea părţii actuale de cele 
memorate anterior, 3) parcurgerea din nou a întregului material. 

Păstrarea sau conservarea constă dintr-un ansamblu de transformări şi 
recodări, prin care o informaţie engramată la un anumit moment de timp (ti) devine 
relativ independentă de timp, perpetuându-se în creierul nostru şi după ce veriga de 
recepţie (intrare) a încetat să mai fie activată. 

Principalul ei indicator devine, aşadar, durata, care, cu cât ia valori mai 
mari, cu atât este mai bine. Aceasta variază între câteva secunde şi mai mulţi zeci 
de ani, fiind delimitate astfel două forme ale memoriei: memoria de scurtă 
durată (MSD), care nu conservă informaţia mai mult de 30 secunde (L. Petersen şi 
M. Petersen, 1959) şi memoria de lungă durată (MLD), care poate păstra date şi 
amintiri cât trăieşte individul. 

Condiţiile principale care determină creşterea duratei păstrării conţinuturilor 
memoriei sunt repetarea periodică a materialului memorat sau folosirea lui 
sistematică în activitatea cotidiană şi rezonanţa afectivă profundă a evenimentelor 
şi întâmplărilor în care a fost implicat subiectul. 

Pe lângă durată, păstrarea se mai evaluează şi după alţi indicatori, precum: 
completitudinea şi exactitatea. Cu cât aceştia iau valori mai ridicate, cu atât 
eficienţa păstrării este mai mare, şi invers. 

Din punctul de vedere funcţional, păstrarea se realizează la nivel subcon- 
ştient şi inconştient. De aceea, de starea ei nu ne putem da seama direct, nici pe 
calea observaţiei, nici pe cea a introspecţiei, ci numai indirect, prin intermediul 
reactualizării, după metoda analizei „input“ - „out-put“. Numai comparând „input“- 
ul (ceea ce s-a prezentat spre memorare) cu „output“-ul (ceea ce subiectul a reuşit 
să recunoască sau să reproducă) putem aprecia dacă păstrarea s-a realizat şi în ce 

măsură. 

Datele obţinute prin această metodă ne arată că păstrarea nu este nici pe de 
parte o componentă pasiv-statică a subsistemului mnezic, ci una înalt dinamică. Ea 
implică permanente transformări, reorganizări şi reintegrări, cu efect pozitiv sau 
negativ asupra completitudinii, fidelității şi exactităţii. Asemenea transformări au 
loc nu numai în starea de veghe, ci şi în somn, în contextul activităţii onirice. 

Un efect pozitiv antientropic al reorganizărilor şi restructurărilor din cursul 
păstrării îl reprezintă fenomenul reminiscenţei. Acesta constă în îmbogățirea 
materialului memorat anterior, ca urmare a punerii în relaţii logice şi instrumentale 
cu alte elemente din tezaurul experienței acumulate anterior. Reminiscenţa se 
manifestă mai frecvent şi cu amplitudine mai mare în raport cu acele genuri de ma- 
terial care se fixează pe un fond aperceptiv mai bogat şi mai compatibil din punct 
de vedere modal şi structural. De asemenea, ea apare mai frecvent în cadrul 
memoriei logice decât în cel al memoriei mecanice. 

Reactualizarea reprezintă „procesul de ieşire“ a subsistemului mnezic şi 
constă în ectorarea şi aducerea în câmpul conştiinţei a ceea ce a fost memorat ante- 


eroare erei veri ae 

rior. Ea se poate produce spontan (reactualizare involuntară) sau deliberat (reac- 
tualizare voluntară). Reactualizarea spontană se produce atât în somn, în forma 
viselor, cât şi în stare de veghe relaxată, în forma unor avalanşe de amintiri, a unor 
imagini sau idei. Reactualizarea deliberată este declanşată şi controlată voluntar, fie 
în cadrul unei sarcini speciale de testare a memoriei, fie în cadrul unei activităţi 
specifice - de învăţare, de muncă, de creaţie etc. - în a cărei realizare sunt impli- 
cate cunoştinţele şi experienţa anterioare. 

După funcţionalitatea elementelor solicitate, reactualizarea se realizează în 
două forme: recunoaşterea şi reproducerea. 

Recunoaşterea se realizează în legătură cu acele conţinuturi şi experienţe al 
căror prag de ecforare este prea ridicat pentru a se putea desprinde şi manifesta în- 
dependent, prin ele însele. Dacă însă ele îi sunt sugerate subiectului sau prezentate 
într-un alt context, acesta le va recunoaşte. Nu putem relata conţinutul unei 
întâmplări petrecute mai de mult, dar o recunoaştem dacă ni se prezintă nişte sec- 
vene; nu reuşim să relatăm despre locuri pe care le-am vizitat, dar le recunoaştem 
dacă ni se prezintă nişte imagini ale lor; nu ne reamintim numele unor persoane pe 
care le-am întâlnit în diferite ocazii, dar le recunoaştem în fotografie etc. 

O parte importantă din fondul experienţei anterioare funcţionează la nivel de 
recunoaştere. Dar şi în această ipostază experienţa anterioară continuă să-şi păs- 
treze o valoare adaptativă, comportamentul în situaţii „recunoscute“ fiind mai 
eficient decât în situaţii absolut noi. Apoi, reînvăţarea materialului păstrat la nivel 
de recunoaştere se face mai rapid decât a unui material nou. 

Recunoaşterea nu este însă întotdeauna veridică, în cadrul ei apărând şi 
erori, de genul fenomenelor „deja vu“, „dejă vecu“ („deja văzut“, „deja trăit“) sau 
al confuziilor (un obiect este luat drept altul, o persoană este confundată cu alta). 

Reproducerea este o formă calitativ superioară a reactualizării, ea constând 


_ în relatarea sau derularea conştient controlată a conţinuturilor informaţionale, a 


operaţiilor mintale şi a actelor motorii achiziţionate anterior. Ea se realizează în 
raport cu acele conţinuturi care sunt suficient consolidate şi care se situează la un 
prag scăzut de ecforare (adică sunt uşor de identificat şi activat). 

Reproducerea se evaluează pe baza indicatorilor de promptitudine, com- 
pletitudine, fidelitate şi exactitate. În general, valorile acestor indicatori sunt con- 
diţionate de calitatea (eficienţa) păstrării, dar ele pot fi influențate pozitiv sau 
negativ şi de factorii situaţionali şi de stările dispoziţionale de moment ale subiec- 
tului (gradul de mobilizare şi încordare voluntară, nivelul activării emoţionale, va- 
loarea motivaţională a reuşiiei sau nereuşitei, efortului de reactualizare şi re- 
producere). 

Ca şi celelalte două procese constitutive ale memoriei, reproducerea nu este 
o derulare automată, ci o activitate de re-construcţie, în conținuturile memorate 
anţerior subiectul intervenind cu contribuţia sa personală de interpretare, selecţie şi 
organizare. 

Operaţiile de reconstrucţie se aplică nu numai în raport cu materialul 
memorat intenţionat, ci şi cu cel memorat neintenţionat, involuntar. Aceasta în- 
seamnă că memoria, în ansamblul ei, are un caracter activ Şi selectiv, iar dinamica 
ei este integrată în schemele activităţii şi se află sub controlul gândirii şi ima- 
ginaţiei. De aceea, pentru a-i dezvălui şi explica adevăratele ei determinaţii, studiul 
ei în condiţii experimentale de laborator (artificiale) trebuie să-l corelăm cu studiul 
ecologic, în condiţii naturale de viaţă şi activitate a subiecţilor. 


2. FORMELE MEMORIEI 


Cel mai important rezultat al cercetărilor din ultimele decenii, în plan 
teoretico-metodologic general, în legătură cu memoria umană, l-a constituit 
înlocuirea paradigmei de tip monobloc cu paradigma de tip modular. Potrivit 
acesteia, memoria nu este o funcţie simplă, uniformă şi omogenă, ci o funcţie 
foarte complexă, intern diferențiată şi eterogenă, o funcţie polimorfă. 

Faptul prezintă o importanţă principială şi pentru modul în care trebuie să 
privim problema bazelor şi mecanismelor neurofiziologice ale memoriei, întrucât 
aceasta nu mai poate fi legată de o singură zonă sau centru insular, ci de o 
constelație mult mai complexă. 

Aşadar, în prezent, este unanim acceptată ideea că nu există o singură formă 
de memorie, ci mai multe, criteriile de identificare-delimitare a lor fiind diferite. 
Corespunzător, au fost concepute şi testate mai multe tipuri de modele descriptiv- 
explicative. 

2.1. Un prim tip îl reprezintă modelul modal, care se bazează pe criteriul 
individualităţii canalelor senzoriale prin care se captează informaţia şi al organizării 
temporare a conţinuturilor receptate. 

Astfel, pe de o parte, se delimitează formele modale ale memoriei - vizuală, 
auditivă, tactilă, olfactivă, gustativă, proprioceptiv-kinestezică, iar pe de altă parte, 
formele temporare ale memoriei. 

În plan individual, nivelul de performanţă al memoriilor modale variază în 
limite foarte mari, la unii subiecţi predominând o modalitate, la alţii, alta. Apoi, în 
cadrul fiecărei modalităţi există diferenţe în raport cu diferitele caracteristici şi 
aspecte ale stimulilor modali specifici (memoria culorilor, memoria formelor, me- 
moria fizionomiilor (feţelor), memoria muzicală, memoria verbală, memoria nume- 
rică, memoria topografică etc.). A 

Organizarea temporară a memoriei este în strânsă conexiune cu input-urile 
senzoriale. Recepţia materialului (stimulilor) este urmată de memoria imediată, o 
stocare de tip iconic (în cazul în care recepţia se face pe cale vizuală) sau de tip 
ecoic (în cazul în care recepţia se realizează pe cale auditivă). Memoria imediată 
care nu depăşeşte 3 secunde este continuată de memoria de scurtă durată (MLD), 
care reţine informaţiile cât timp este necesar pentru a fi utilizate (exemplu, 

reținerea unui număr de telefon până la formarea lui); la rândul ei, memoria de 
scurtă durată este continuată de memoria de lungă durată (MLD), dacă materialul 
este repetat şi dacă pe fondul memoriei de scurtă durată nu acţionează factori 
perturbatori (fig. 133) (R. Atkinson, R. Shiffrin, 1968). 

Fig. 133. Schema structurii memoriei (după Atkinson şi Schiffrin, 1968). 


Aşa cum am arătat deja, memoria de lungă durată pare să nu aibă limite în 
ceea ce priveşte timpul de păstrare şi volumul evident, cu condiţia menţinerii 
integrităţii structural-funcţionale a creierului. Ea pune în evidenţă o mare diversi- 
tate atât sub aspectul materialului stocat (cunoştinţe şi convingeri, obiecte şi eve- 
nimente, oameni şi locuri, proiecte şi abilităţi), cât şi al modalităţilor de stocare. 

În cadrul ei se fac distincţii între memoria episodică şi memoria seman- 
tică, între memoria procedurală şi memoria declarativă, între memoria impli- 
cită şi memoria explicită (E. Tulving, 1972, 1984; P. Grof şi D. Schacter, 1985). 

Memoria episodică conţine informaţii despre evenimente şi relaţiile dintre 
ele. Aceste evenimente sunt obiective, extrapersonale (un fenomen natural, exem- 
plu, un cutremur, o vijelie puternică sau un fenomen social, exemplu, formarea 
unui nou guvern) sau sunt părţi, episoade ale experienţei personale (întâlnirea cu 
un prieten pe care nu l-am văzut de mult timp) sau ale propriei biografii (începerea 
şi terminarea şcolii, intrarea în câmpul muncii, modul cum ne-am prezentat la un 
examen sau la un concurs etc.). 

Memoria semantică cuprinde conţinuturi permanente ale cunoaşterii, sis- 
teme mai mult sau mai puţin închegate de cunoştinţe mediate şi organizate prin 
intermediul limbajului. Ea se detaşează de latura senzorială, bazându-se pe înţe- 
legere şi conexiunile dintre semnificaţiile simbolurilor şi dintre concepte. 

Memoria procedurală se referă la sistemele de scheme operatorii care 
acţionează şi funcţionează în cursul diferitelor activităţi intelectuale (exemplu, ope- 
rațiile de calcul în rezolvarea problemelor de matematică) sau motorii (deprinderile 
aferente diferitelor meserii manuale). Cu alte cuvinte, această formă de memorie ne 
ajută să găsim răspuns la întrebarea „cum?“, când ne aflăm în fața diferitelor 
situaţii şi sarcini, ne oferă knowhow-ul adecvat pentru desfăşurarea optimă a 
activităţii. | 

Memoria declarativă se referă, cu precădere, la acele conţinuturi informa- 
ţionale şi amintiri care se reactualizează şi se exteriorizează fluent prin limbaj, în 
mod deliberat, conştient. 

ze 


Memoria implicită este cea care funcţionează în formă „ascunsă „ neexte- 
riorizată direct, în contextul rezolvării diferitelor sarcini şi al desfăşurării activi- 
tăţilor curente şi include atât conţinuturi informaţionale, cât şi scheme operatorii. 

Memoria explicită constă în reactualizarea Şi exteriorizarea conştientă a 
conţinuturilor informaţionale şi schemelor operatorii. Ea are un caracter intenţional, 
direct şi voluntar, testarea ei fiind astfel posibilă prin metoda recunoaşterii şi 
reproducerii. 

Repertoriul întins şi marea diversitate a conţinuturilor stocate în memoria de 
lungă durată fac necesară o organizare care să permită selectarea şi utilizarea lor 
eficientă. Se presupune că aceste conţinuturi se grupează şi se ierarhizează după 
criteriile compatibilităţii semantice (designative) şi gradului de generalitate. Se 
obţin astfel structuri semantice ramificate multinivelare. Fiecare nivel ierarhic 
reprezintă un „nod integrativ”, subordonând mai multe entităţi particulare, grupate 
după asemănare (fig. 134). S-a stabilit experimental că timpul necesar reactualizării 
unei entităţi este proporţional cu numărul nodurilor ce o separă de nivelul inte- 
grativ, supraordonat. Raportându-ne la schema prezentată în figura 29, putem spune 
că verificarea veridicităţii afirmației „canarul cântă“ va necesita un timp mai scurt 
decât verificarea veridicităţii afirmației „somonul are aripioare“, deoarece, în 
primul caz este implicat un singur nod, iar în cel de-al doilea - două. O afirmaţie 
de genul „rechinul are piele“ va cere un timp şi mai mare de verificare, fiind 
implicate trei nivele (noduri), operaţia de scanare-explorare cuprinzând trei etape: 
1) „rechinul este peşte“ — 2) „peştele este un animal“ — 3) „un animal are piele“. 

Modelul de mai sus al organizării conţinuturilor în memoria de lungă durată 
funcţionează foarte bine în cazurile tipice ale categoriei integrative, în care enti- 
tăţile situate la nivele ierarhice inferioare posedă toate atributele specificate la 
nivelele superioare (exemplu, „crapul este un peşte“), dar devine mai puţin operant 


— are piele 
ANIMAL — se miscă 
za d pa Anasi 
P, > —mănâncă 
E i >= are aripi 
SE ut N 
el Să 
PE aie, înoată > - are branhii 
PASĂRE - zboară PEȘTE  _ are aripioare 


Pa — are pene pa ia Ni 
fe N Și ie 
/ 


. | dată — animal de 
5 - înoată RECHIN — anima 
CANAR — e ju STRUȚ — al 5 SOMON Ani | radă 
Ta își — este — muș 
ul k AL la comestibil 


Fig.134. Modelul organizării ierarhice a memoriei (după Cellins şi Quillian, 1969). 

în cazurile mai puţin tipice (ca de exemplu, „pinguinul este o pasăre“; pinguinul nu 
posedă un atribut esenţial al categoriei „pasăre“, şi anume, proprietatea de a zbura). 
Verificarea unei afirmaţii referitoare la un caz tipic pentru o anumită categorie se 
efectuează mai repede decât a uneia referitoare la un caz atipic. 

Pentru a înlătura acest inconvenient, autorii modelului-reţea, A.M. Collins şi 
M.R. Quillian (1975) au elaborat o variantă nouă - a iradierii/extinderii activării, 
conform căreia, conceptele, în memoria de lungă durată, se organizează mai de 
grabă în grupuri relaţionate şi nu neapărat ierarhizate. Conceptele puternic înru- 
dite au numeroase interconexiuni, distanțele semantice dintre ele devenind foarte 
scurte. De exemplu, conceptele „pasăre“, „aripi“ şi „vrabie“ vor fi strâns legate în 
cadrul memoriei, pe când conceptele „rechin“, „galben“ şi „pană“ sunt mai puţin 
apropiate, nu au atât de multe conexiuni între ele. 

Cele mai importante idei ale noii variante a modelului-reţea par să fie 
următoarele: 

1. Rapiditatea accesului la un anumit „nod“ depinde de lungimea şi trăinicia 
legăturilor; 

2. Trăinicia legăturilor depinde de frecvenţa de utilizare; 

3. Activarea mnezică, în cazul conceptelor, se extinde şi la conceptele adia- 
cente (de exemplu, de la „pasăre“ activarea se extinde şi la conceptul „aripi“ şi mai 
departe la conceptul „pene“); 

4. Cu cât creşte distanţa, cu atât descreşte activarea; gradul de extindere al 
activării fiind limitat: oricât am insista în efortul de ecforare asociativă este puţin 
probabil ca gândul la trandafiri să ne ducă la crocodil!, distanţele fiind prea mari şi 
prea ocolite. 

Această variantă a modelului modal concordă mai bine şi cu fenomenele 
care au loc la nivelul sistemului nervos în timpul prelucrării informaţiei. Activarea 
unui concept în memoria de lungă durată poate fi comparată cu activarea unui neu- 
ron, care se extinde şi la alţi neuroni, punându-i în stare funcţională. Faptul că o 
asemenea stare de excitație nu durează mult, este, de asemenea, o dovadă a 
transformărilor pe termen lung a conexiunilor interneuronale, care determină gradul 
de excitabilitate al legăturilor. 

Modelul modal, indiferent de varianta în care este conceput, PrezInia, totuşi, 
şi unele limite de ordin explicativ, şi anume: 

1. Admiterea existenţei unei circulații într-un singur sens a informaţiilor: de 
la memoria senzorială (imediată) la cea de scurtă durată şi, în final, la memoria de 
lungă durată. În realitate, este posibilă şi o legătură inversă, de la MLD la MSD; 

2. Accentuarea unilaterală pe întinderea mare a volumului de informaţii 
stocate, la fel de important fiind şi tipul materialului care trebuie reactualizat. 
Unele lucruri ni le reamintim mai uşor, altele mai greu; informaţiile care sunt mai 
amuzante, familiare, deosebite sau au o anume semnificaţie pentru noi sunt mai 
uşor de reactualizat decât cele lipsite de interes sau semnificaţie; 

3. Ignorarea existenţei diferenţelor interindividuale în modurile de funcţio- 
nare a memoriei; 

4. Trecerea în subsidiar a funcţiilor memoriei: se vorbeşte mult despre ce 
face şi cum face memoria, dar se ignoră motivul existenţei ei. 

3.2. Un alt model, alternativă la cel modal, este cel al memoriei de lucru 
(A.D. Baddeley şi V. Hitch, 1974). Acesta introduce o perspectivă mai activă 
asupra memoriei, asupra stocării informaţiei care a fost folosită şi asupra a ceea ce 
gândim în mod obişnuit. Activismul respectiv are două surse: a) una externă, care 
generează informaţiile senzoriale în cadrul comunicării curente cu situaţiile din 
afară şi b) una internă, reprezentată de memoria de lungă durată. În rezolvarea 
diferitelor sarcini noi combinăm atât informaţiile senzoriale despre elementele con- 
crete ale situaţiei, cât şi informaţiile (cunoştinţele) adecvate, stocate anterior în 
memoria de lungă durată (sinergie funcţională între memoria imediată ŞI cea de 
lungă durată). 

Memoria de lucru este alcătuită din mai multe componente: 

1. O buclă kinestezică-articulatorie care asigură stocarea materialului sub 
formă verbală şi permite repetiţia verbală (vorbirea interioară); 

2. O primă stocare auditivă, cu capacitate redusă, care primeşte materialul fie 
direct, aşa cum este auzit, fie indirect, prin bucla articulatorie (urechea internă); 

3. Un filtru senzorial care permite preluarea informaţiei vizuale şi repetiţia 
vizuală şi spaţială; 

4. O instanţă centrală, lipsită de capacităţi senzoriale (Baddeley, 1981) (fig. 135). 


Bucla articulatorie 


Stocarea 
auditivă 
primară 


Exzecutorul central 
SS Filtrul spaţio-vizual 


Fig 30. Modelul memoriei de lucru (după Baddley și Hitch, 1974). 


leșire 


Bucla articulatorie face legătura modelului cu memoria de scurtă durată; ea 
explică faptul că se pot reţine 7+2 itemi informaţionali după o singură prezentare, 
pentru o scurtă perioadă (6-12 secunde), asigurând, în același tinip, şi repetarea lor. 
Filtrul spaţio-vizual este echivalentul vizual al buclei articulatorii. 

Acţiunea unor factori perturbatori în timpul perceperii unei grile cu litere 
dispuse aleator împiedică reamintirea poziţiei literelor, dar nu şi a literelor în sine. 
Aceasta înseamnă că literele sunt codificate auditiv, în timp ce poziţia lor spaţială 
este codificată vizual (Heyer şi Barett, 1971). 

Modelul memoriei de lucru are câteva avantaje faţă de cel modal, şi anume: 

a) susţinerea existenței unor modalităţi de tratare a informaţiilor diferite 
(acustică, verbală, vizuală); 

b) considerarea unei surse unice pentru aceeaşi instanță centrală care 
funcționează într-o mare diversitate de sarcini cognitive (cititul, efectuarea calcu- 
lelor aritmetice); 

c) surprinderea mai adecvată a modului natural, ecologic de funcţionare a 
sistemului memoriei. 

Cu toate acestea, lasă şi el nerezolvate două probleme. Prima: nu este 
suficient de bine clarificat rolul instanţei centrale (nu este măsurată capacitatea lui, 
astfel încât afirmaţia că ea este limitată rămâne fără acoperire), de asemenea, se 
susţine că această instanţă nu posedă capacităţi senzoriale, dar nu ni se spune cum 
funcţionează; a doua problemă: este slab argumentată experimental distincţia 
rigidă care se face între componentele modelului. 

2.3. A doua alternativă la modelul modal o reprezintă modelul nivelelor de 
procesare, conceput de F. Craik şi R. Lockhart (1972). Ipoteza care stă la baza 
modelului respectiv este aceea că informaţiile sunt procesate la nivele diferite, în 
funcţie de scopul urmărit. Modelul ia în consideraţie existenţa a două asemenea 
nivele de procesare: nivelul superficial şi nivelul profund. 

La nivelul superficial, procesarea este o simplă codificare structurală a 
materialului, în funcţie de caracteristicile lui fizice. Se rețin astfel aspecte precum: 
dacă un cuvânt este scris cu litere mari sau mici, dacă este transcris fonetic (aşa 
cum se citeşte), dacă este pronunţat de o voce de bărbat sau de femeie etc. 

La nivelul profund se realizează o procesare de tip semantic, care scoate în 
evidenţă sensul sau valoarea designativă a cuvintelor sau simbolurilor. 

Reţinerea şi păstrarea la cele două nivele vor prezenta particularităţi diferite. 
Astfel, la nivel superficial ele se realizează mai rapid şi cu un efort mai mic din 
partea subiectului, în timp ce la nivelul profund el reclamă un număr mai mare de 
repetiţii şi angajarea unor operaţii speciale de comparaţie şi interpretare (de exemplu, 
pentru a răspunde corect la întrebarea dacă „a purta“ înseamnă acelaşi lucru cu „a 
căra“, subiectul trebuie să efectueze o serie de operaţii de analiză şi comparaţie 
centrate pe înţelesul celor două cuvinte aşa cum este el fixat la momentul dat în 
memoria de lungă durată). 

Însăşi repetarea unui material în scopul memorării se poate realiza la nivele 
calitative diferite: Ă 

— simpla repetiţie este superficială şi are rol de întreţinere; 

— repetarea prin explorarea semnificației are un caracter elaborat şi presu- 
pune o procesare mai profundă. 

Procesarea la nivel superficial asigură o stocare de scurtă durată, în vreme ce 
procesarea la nivel profund asigură o stocare de durată mai lungă. 

În cercetările lor, Kraik şi Tulving (1975) au constatat că subiecţii care au 
răsp''ns la întrebări referitoare la înţelesul cuvântului şi-au reamintit de trei ori mai 

multe cuvinte decât cei cărora li s-a cerut să răspundă la întrebări vizând carac- 
teristicile fizice ale acestuia. 

2.4. O a treia alternativă la modelul modal poate fi considerată teoria siste- 
melor mnezice. Definirea termenului de „sistem mnezic“ într-o manieră mai ela- 
borată aparţine lui E. Tulving (1984). 

În lumina acestei definiţii, sistemul mnezic este un ansamblu de date sau 
conţinuturi care se subordonează unei reguli comune de selectare-combinare după 
criterii substanţial-calitative omogene şi se sprijină pe acelaşi mecanism psiho- 
neural. În sens restrictiv, sistemele mnezice se delimitează unele de altele prin: 

— funcţiile comportamentale şi cognitive şi tipurile de informaţii pe care le 
procesează; 

— operaţiile corespunzătoare unor legi şi principii specifice; 

— Structurile şi mecanismele neurale proprii; 

— ordinea apariţiei şi dezvoltării lor filo- şi ontogenetice; 
diferenţele în formatul informaţiei prezentate (gradul până la care post- 
efectele achiziţionării informaţiei reprezintă trecutul şi modifică acţiunile şi expe- 
rienţa viitoare). 

Într-o accepţiune extinsă, sistemul mnezic poate fi definit ca ansamblu de 
procese de engramare, păstrare, reactualizare corelate. 

În lumina criteriilor şi definiţiilor de mai sus, au fost delimitate cinci sisteme 
mnezice, majoritatea lor incluzând două sau mai multe subsisteme: 

Cele cinci sisteme sunt: 1) sistemul procedural (nondeclarativ, caracterizat 
prin realizarea implicită (include subsistemele: deprinderi motorii, deprinderi cog- 
nitive, condiţionări simple, învăţări asociative simple); 2) sistemul perceptual- 
reprezentaţional (include subsistemele: modelele vizuale ale cuvintelor, modelele 
auditive ale cuvintelor, modelele vizuale ale figurilor umane, descrieri structurale); 
3) sistemul semantic (generic, factual, cunoaştere), caracterizat prin reactualizare 
implicită (include subsistemele spaţial, relaţional); 4) sistemul primar (de lucru), 
caracterizat prin reactualizare explicită (include subsistemele vizual şi auditiv); 
5) sistemul episodic (personal, autobiografic, memoria evenimentelor), caracterizat 
prin reactualizare explicită. 

În pofida faptului că teoria sistemelor mnezice are un real suport în datele 
observaţiilor cotidiene şi în simptomatologia clinică (alterarea selectivă a tezaurului 
intern al memoriei în leziuni cu localizări diferite ale creierului), ea nu este univer- 
sal acceptată. | se reproşează caracterul exagerat de artificial şi de convenţional. 


| 


3. BAZELE ŞI MECANISMELE NEUROFIZIOLOGICE 
ALE MEMORIEI 


Făcând o apreciere generală asupra modelelor prezentate mai sus, putem 
conchide că nici unul nu este perfect şi exhaustiv, dar fiecare, în funcţie de criteriul 

luat în consideraţie, relevă un aspect mai mult sau mai puţin relevant al comple- 
xităţii structural-funcţionale a sistemului mnezic uman. Punând în evidenţă 
cterogenitatea şi diversitatea formelor sau tipurilor memoriei, ele pun într-o nouă 
lumină şi problema bazelor şi mecanismelor neurofiziologice ale acesteia. 

Rămânând valabilă ideea de principiu că memoria psihică este o funcţie a 
creierului şi este indisolubil legată de organizarea structurală a acestuia, se 
reactualizează întrebarea „cum?“, cum anume se înfăptuieşte o asemenea legătură? 

Se mai poate susţine ipoteza localizaţionismului îngust din prima jumătate a 
secolului XX că există un „centru“ unic al memoriei şi că acesta este reprezentat 
de hipocamp? Evident, nu. Sub presiunea datelor experimentale şi clinice, această 
ipoteză este astăzi complet părăsită, locul ei fiind luat de ipoteza „diseminării“ sau 
a „distribuirii“. Potrivit acesteia, funcţia mnezică nu se concentrează, ca în cazul 
calculatorului, într-un singur „bloc“ structural sau într-o singură formaţiune cere- 
brală, ci se distribuie între mai multe asemenea formaţiuni. 

Dar modul de abordare a problemei mecanismelor memoriei s-a schimbat nu 
numai în plan topografic, ci şi în plan infrastructural. Astfel, în prezent, meca- 
nismele memorative se analizează la trei niveluri: topografic, celular şi molecular. 
O atare analiză este necesară pentru că memoria nu se reduce la procesare, ci ea 
implică, aşa cum am văzut, stocarea şi păstrarea (conservarea). Trebuie, aşadar, 
să identificăm nu numai formațiunile cerebrale mari care sunt angrenate în 
receptarea şi procesarea conţinuturilor memoriei, ci şi suporturile care asigură 
fixarea şi păstrarea acestor conţinuturi. 


Organizarea mecanismelor memoriei la nivel topografic 


Cel mai adecvat model, care asigură o înţelegere a organizării mecanismelor 
memoriei la nivel topografic, este modelul triadic (J. Delacour, 1995). Potrivit 
acestui model, creierul uman este organizat din punct de vedere funcţional, în trei 
sisteme: sistemul C, sistemul A şi sistemul $. 

Sistemul C (de codificare) relativ simplu de delimitat anatomic, cuprinde 
structurile senzoriale şi motorii primare, precum şi ansamblurile neuronale care 
codifică o informaţie de nivel mai înalt - structurile corticale asociative (de partea 
aferentă) şi cortexul premotor, aria motorie suplimentară, stria medularis şi cere- 
belul (de partea eferentă). Acest sistem are o organizare modulară, adică este 
alcătuit din subsisteme relativ independente între ele şi cu specializarea funcţională 
pregnantă, exemplu procesarea informaţiei vizuale sau programarea motricităţii 
somatice. Specializarea funcţională se produce şi în interiorul modulilor. Astfel, s-a 
stabilit că în modulul vizual există aproximativ treizeci de arii corticale care 
procesează aspecte (dimensiuni) diferite ale stimulilor optici, iar în modulul auditiv 
există cel puţin trei subsisteme de procesare-codificare-integrare: subsistemul pri- 
mar, subsistemul secundar pentru structurile muzicale şi subsistemul terțiar, pentru 

sunetele şi structurile verbale. Sistemul C este reprezentat nu numai la nivel corti- 
cal, ci şi subcortical. 

Sistemul A (de activare) este format din neuronii a căror activitate nu are 
relaţii precise cu recepţia senzorială şi cu motricitatea, el controlând starea de 
vigilenţă şi de motivaţie. Structurile care-l compun sunt substanţa reticulată, rafeul, 
locus ceruleus, anumiţi nuclei din talamus şi din hipotalamus, nucleul bazal al 
telencefalului şi sistemul limbic: cortexul cingular, hipocampul, amigdala şi septul. 
Unele dintre aceste structuri sunt implicate direct în reglarea ciclurilor veghe-somn, 
şi în fenomenele legate de atenţie şi/sau în motivaţie. 

Rolul altor structuri ale sistemului este şi mai complex, ele fiind legate şi de 
funcţia mnezică. 

Sistemul S (de supervizare) este mai greu de delimitat din punct de vedere 
anatomic, dar este indubitabilă evidenţa lui în plan funcţional: caracterul organizat 
al comportamentului, orientarea lui către scop, strategiile adecvate de atingere a 
scopului. Aceasta conduce la ideea că în alcătuirea acestui sistem intră structurile 
frontale anterioare. 

Ipoteza care se susţine în prezent de majoritatea cercetătorilor în domeniul 
neuropsihologiei este că în mecanismele memoriei se includ toate cele trei sisteme, 
fiecare îndeplinind un rol distinct, ele fiind complementare. 

1) Rolul sistemului C. Deoarece efectele leziunilor care afectează o 
structură sau alta a sistemului C sunt dificil de interpretat, putându-se confunda 
rolul mnezic cu cel senzorial sau motor, chiar în momentul efectuării testului de 
învăţare sau de memorie, cele mai relevante devin datele electrofiziologice şi 
imageria cerebrală. 

Înregistrările electrofiziologice au evidenţiat faptul că, pe parcursul formării 
unei condiţionări, răspunsurile bioelectrice ale neuronilor din calea senzorială de 
care beneficiază stimulul condiţionat (SC) se accentuează. De exemplu, un stimul 
condiţionat vizual va provoca, de la o încercare la alta, un efect de câmp din ce în 
ce mai evident la nivelul corpului geniculat lateral sau descărcări din ce în ce mai 
lungi în neuronii din cortexul vizual. Se modifică, de asemenea, şi proprietăţile 
neuronilor din ariile. motorii în timpul unei condiţionări. O relevanţă aparte o 
constituie posibilitatea modificării prin condiţionare a câmpurilor receptoare ale 
neuronilor senzoriali din scoarţa cerebrală. Un exemplu tipic de acest gen ni-l oferă 
]. Delacour (2001). lată în ce constă el: se ia un neuron din zona cortexului 
somestezic al unui şoarece în care sunt reprezentate mustăţile animalului, un aparat 
sensibil deosebit de important. La începutul experimentului, neuronul respectiv (N) 
răspunde puternic numai la excitarea mustăţii M,, rămânând însă indiferent la 
excitarea altei mustăţi (M,). Câmpul receptor al lui N include, aşadar, M,, dar nu şi 
M,. Însă, în cazul unei asocieri corecte a celor două excitări, excitarea lui M, poate 
deveni capabilă de a provoca descărcarea (răspunsul bioelectric) neuronului N. 
Aceasta înseamnă că, în cursul condiţionării, s-a modificat câmpul receptor al lui N. 

Asemenea rezultate au fost confirmate şi prin alte metode (Merzenich et al., 
1990; Weinberger, 1995) şi ele au o semnificaţie de ordin general, atestând carac- 
terul plastic, dinamic al organizării cerebrale. 

Într-un sens mai specific, ele demonstrează că sistemul C al creierului nu are 
rolul de a capta, de a traduce şi de a transmite în mod rigid informaţia senzorială la 
un centru al memoriei unde aceasta ar urma să fie codificată, interpretată şi păstrată 
şi nici pe acela de a exprima sub formă motorie conținuturile respectivului centru. 
Acest sistem C participă la codajul mnezic al informaţiilor, modificându-şi de 
exemplu „reprezentările“ sale cu privire la stimulul condiționat, în funcţie de aso- 
ciaţiile acestuia cu stimulul necondiţionat (SN). Totodată, persistenţa modificărilor 
intervenite este o formă de stocare a informaţiei în memorie. 

Metoda imageriei cerebrale confirmă şi extinde datele obţinute în expe- 
rimentele electrofiziologice pe animale. Astfel, la subiecţii umani, această metodă 
ne permite să constatăm variaţia şi redistribuirea activării în sistemul C în timpul 
probelor de învăţare şi evocare. În acest gen de experiment, activarea se modifică şi 
se redistribuie după un anumit algoritm în zonele senzoriale şi motorii primare ale 
scoarţei cerebrale, în zonele asociativ-integrative corticale, în cerebel şi în stria 
medularis. Fireşte, structurile respective sunt cele implicate în rezolvarea unei 
sarcini particulare anume: cortexul vizual în sarcina de rememorare a unor desene, 
cortexul motor într-o sarcină de abilitate motorie etc. Rezultatele cele mai relevante 
sunt cele obţinute în probele de reactualizare pur mentală a unor date (informaţii) 
din memorie (exemplu, „subiectul trebuie să-şi reactualizeze imaginea unui obiect 
familiar sau a unei mişcări învăţate în absenţa acestuia sau fără să o execute). S-a 
putut astfel demonstra existenţa unei activităţi pur mnezice atât în ariile corticale 
primare (senzoriale şi motorii), cât şi în ariile asociative de ordin superior (Roland, 
1987; Rao et al., 1993; Kosslyn et al., 1995; Decoty, 1996). 

Pe baza datelor de mai sus, putem formula concluzia că sistemul C are o 
organizare modulară, specializată şi descentralizată. Neuronii senzoriali, motori 
şi asociativi, care alcătuiesc formațiunile acestui sistem, sunt singurii care 
dobândesc proprietăţi noi. Gradul de specificitate intrastructurală este atât de mare, 
încât, atât la om, cât şi la maimuţă, memoria obiectelor şi cea a localizărilor 
spaţiale (topografică) au regiuni distincte în cadrul sistemului vizual: prima - în 
cortexul temporal, iar cea de-a doua - în cortexul parietal posterior (Smith et al., 
1995; Courtney et. al., 1996; Cabeza, Nyberg, 1997). 

2) Rolul sistemului” A. S-a demonstrat că multe structuri care intră în 
componenţa sistemului A sunt implicate în mod direct şi constant în procesele de 
învăţare şi de memorie. Dar rolul sistemului A este net diferit de cel al sistemului 
C (Delacour, 1984). 

Astfel, în experimentul de condiţionare clasică, se pot constata următoarele: 
la început, stimulul condiţionat (SC) nu provoacă în sistemul A nici un fel de 
răspuns clar şi stabil, aşa cum se întâmplă în neuronii zonelor corticale primare din 
sistemul C; apoi, pe măsură ce condiţionarea se realizează, anumiţi neuroni ai 

sistemului A încep să răspundă la SC, numai că acest „răspuns condiţionat unitar“ 
nu este specific unei anumite modalităţi senzoriale, el putând fi obţinut la fel de 
bine şi la SC de altă modalitate (auditiv sau vizual, de pildă). 

Anatomofiziologia ne sugerează că rolul sistemului A constă în a transpune 
neurobiologic influenţa stării de vigilenţă şi a stării de motivaţie asupra învăţării şi 
memoriei. lată şi câteva date experimentale care susţin afirmaţia de mai sus: 
1) nucleul bazal al telencefalului intervine în învăţare şi memorie controlând 
nivelul de atenţie (Dekker et al, 1991); 2) „răspunsurile condiţionate unitare“ din 
talamusul nespecific şi hipocamp evoluează în paralel cu efectele SC asupra 
nivelului de vigilenţă (Delacour, 1984); 3) stimularea structurilor care controlează 
nivelul de vigilenţă şi/sau starea de motivaţie modulează activitatea unor neuroni 
din neocortex şi, în plus, ea poate influenţa plasticitatea neuronilor respectivi în 
cursul învăţării (Rigdon, Pirch, 1986; Bakin, Weinberger, 1996); 4) stimularea 
zonei hipotalamice laterale, foarte importantă pentru funcţia motivaţiei, facilitează 
realizarea unei condiţionări clasice şi, în paralel, amplifică modificările condi- 
ționate ale răspunsurilor unitare din cortexul senzorio-motor (Acu et al, 1988). 

Nu mai puţin importante în contextul dat sunt şi faptele clinicii umane. 
Acestea arată că lezarea structurilor ce aparţin sistemului A provoacă sindroame 
amnezice cu caracter global (Squire, 1984; Delacour, 1994). Să însemne oare 
aceasta că sunt afectate toate formele de memorie? Răspunsul este şi da şi nu. Da, 
dacă formele de memorie sunt delimitate după conţinut, respectiv, după tipul de 
informaţie memorată: liste de cuvinte sau de cifre, chipurile persoanelor familiare, 
drumul dintre două puncte, imagini ale obiectelor naturale, ştirile citite dintr-un 
ziar etc. Nu, dacă formele de memorie se delimitează după tipul de procesare (vezi 
paragraful anterior). 

Aspectul anterograd al acestor sindroame este mult mai important decât 
aspectul retrograd şi, ca urmare, memoria a ceea ce s-a învăţat, perceput şi trăit 
înainte de producerea focarului patologic care a produs amnezia (exemplu, o 
leziune cerebrală de origine vasculară) este mai puternic afectată decât memoria a 
ceea ce este învăţat, perceput şi trăit după apariţia leziunii. Totuşi, potrivit unor 
lucrări mai recente (Squire et al, 1993), tulburarea retrogradă nu se întinde asupra 
întregului trecut al persoanei, ci numai asupra unui segment al lui (câţiva ani). În 
privinţa amneziei anterograde, acordul dintre medici este unanim: deficitul se 
referă, cu precădere, la conservarea informaţiei pe termen lung, memoria de scurtă 
durată putând rămâne neatinsă. La un astfel de amnezic, reactualizarea unei liste de 
cuvinte memorate cu câteva minute înainte poate fi normală, dar după perioade mai 
lungi - o oră, o zi, o săptămână etc. - poate să apară un deficit, a cărui severitate 
este proporţională cu lungimea perioadei care a trecut de la memorare. 

Concluzia care decurge de aici este că, în sindroamele amnezice „globale“, 
nu este afectată memoria unei anumite modalităţi de informaţie - cuvinte, figuri 
umane, relaţii topografice etc. - ci procesul prin care se elaborează memoria de 

lungă durată, proces încă slab cunoscut şi denumit adesea prin termenul de 
consolidare. 

O altă particularitate a sindroamelor amnezice „globale“, înainte vreme 
ignorată, este aceea că ele nu perturbă decât memoria declarativă. Această 
„formă“ de memorie se defineşte nu printr-un tip de informaţie, ci prin prezenţa 
stării conştiente; este memoria care presupune o evocare deliberată, voluntară, 
explicită a unui conţinut, indiferent de ce modalitate ar fi el. (Spre deosebire de 
memoria nondeclarativă - procedurală, sau a regulilor, a aptitudinilor sensorio- 
motorii, a condiţionărilor, a priming-ului.) (Delaocur, 2001). De exemplu, la un 
asemenea pacient se poate forma şi păstra un timp suficient de îndelungat un reflex 
condiţionat, să spunem de apărare, dar el nu va putea să ne relateze condiţiile şi 
modul în care l-a dobândit. 

Să vedem acum, mai concret, care sunt structurile din sistemul A, a căror 
lezare provoacă sindroame amnezice „globale“. După datele cercetărilor (Nienwenhuys 
et al 1988; Botez, 1996; Delacour, 2001), acestea se dispun în două grupe: 
diencefalice şi temporale (fig. 136). 

Fig. 136. Principalele structuri cerebrale a căror lezare provoacă un sindrom amnezic global. 


Hp — hipocampul; CM — corpii mamilari; AM — amigdala; TA — talamusul anterior, MT — fasciculul 
mamilo-talamic (după Nieuwenhuys et. al., 1988). 

Structurile diencefalice au fost puţin studiate experimental înainte. Pacienţii 
cel mai frecvent investigaţi erau cei cu leziuni de tip degenerativ incorect 
localizate, care prezentau şi alte tulburări intelectuale, asociate cu tulburările de 
memorie, putând ajunge la fabulaţie şi stări de confuzie. Aşadar, acest sindrom 
amnezic, cunoscut sub denumirea de sindromul Korsakoff nu este niciodată „pur“. 

În zilele noastre, informaţia despre diencefal a dobândit o relevanţă mai 
mare, graţie identificării sau redescoperirii unor cazuri de sindroame amnezice 
neasociate cu tulburări intelectuale majore. La pacienţii cu astfel de sindroame au 
fost găsite leziuni localizate în talamusul median (Rousseaux, 1994). 

Interpretarea cea mai corectă a tulburărilor de tip amnezic în cadrul sindro- 
mului diencefalic este aceea că ele se leagă de dereglări ale atenţiei, talamusul me- 
dian şi hipotalamusul posterior fiind implicaţi în mecanismul vigilenţei şi atenţiei 
(Talland, 1965; Jacoby, 1984; Rousseaux, 1994). 

O asemenea interpretare este susținută şi de faptul că tulburările cognitive 
ale amnezicilor diencefalici se aseamănă cu cele ale pacienţilor cu sindrom frontal, 
care au ca trăsătură distinctivă dereglarea atenţiei (talamusul median are o proiecţie 
întinsă pe cortexul frontal). 

Rolul structurilor temporale ce aparţin sistemului A a putut fi mai uşor 
studiat experimental datorită intervențiilor neurochirurgicale pentru înlăturarea 
focarelor epileptice. În plus, avantajul studierii acestor structuri l-a constituit şi 
faptul că deficitul de memorie nu se asociază cu tulburări intelectuale majore. 

Datele cercetărilor au arătat că primele consideraţii cu privire la rolul 
hipocampului trebuie revizuite. Ele nu confirmă importanţa ce se acorda acestei 
formaţiuni; alte structuri temporale pot avea un rol comparabil sau chiar mai im- 
portant. 

În acelaşi timp, aşa cum ilustrează imageria cerebrală, cortexul frontal este 
de departe structura cu cele mai serioase implicaţii în realizarea memoriei declara- 
tive. 

Rolul structurilor temporale în mecanismul general al memoriei rămâne însă 
incontestabil, dar ele nu pot fi considerate drept „centru unic“ al acesteia. Potrivit 
datelor anatomofiziologice (Grastian et al., 1959; Bennett, 1971; Delacour, 1994), 
ele intervin în activare, mediind relaţia dintre formațiunile care controlează direct 
nivelul de vigilență şi de motivaţie şi cortex (circuitele hipocamp-cortico-hipo- 
campice). | 

Leziunile experimentale la animale nu produc o tulburare specifică a memo- 
riei, legată de o anumită modalitate de informaţie-vizuală, auditivă sau tactilă, 
spaţială sau „nespaţială“- ci perturbă mai cu seamă forme de memorie episodică, 
contextuală, relaţională. Reciproc, ca şi la om, leziunile respective nu au efect 
perturbator nici asupra rezolvării sarcinilor de tip procedural, ca, de exemplu, 
condiţionările. : 

În plan electrofiziologic, specificul activităţii bioelectrice a hipocampului 
constă în prezenţa ritmului teta (0), de amplitudine mare, regulat şi cu frecvenţa 

între 4-10 C/S. Ritmul teta nu apare decât în stările de activare puternică: în stare 
de veghe, tipic la un animal care explorează un mediu nou sau în timpul somnului 
paradoxal. Or, s-a demonstrat că, între apariţia şi durata ritmului teţa şi nivelul de 
învăţare/memorare există unele corelaţii semnificative (Eichenbaum et al., 1992). 

Mai mult decât atât: în timpul ritmului teta creşte raportul semnal/zgomot al 
răspunsurilor neuronilor senzoriali din cortex (Delacour et al., 1990). Faptul ple- 
dează puternic în favoarea existenţei în acest răstimp a interacțiunii dintre hi- 
pocamp şi neocortex. 

Per ansamblu, se poate afirma că deşi sistemul A nu este organizat pe 
module specializate, relativ autonome, el nu este nici un conglomerat nediferenţiat, 
diferitele formaţiuni care-l alcătuiesc putând îndeplini roluri diferite, în funcţie de 
caracteristicile lor anatomo-fiziologice. Formațiunile diencefalice şi temporale a 
căror lezare determină sindroame amnezice globale sunt implicate în realizarea 
memoriei declarative, care, aşa cum am subliniat deja, reclamă un nivel ridicat de 
activare cerebrală şi atitudine conştientă. 

Se poate presupune că formațiunile diencefalice care intră în componenţa 
sistemului A ar putea avea un rol important în faza de codare, adică în structurarea 
şi semnificaţia informaţiei de memorat (Squire, 1984). La pacienţii diencefalici se 
înregistrează tulburări de atenţie şi creşterea timpului necesar unei achiziţii). 
Datorită conexiunilor sale bogate şi directe cu aferentele senzoriale, talamusul me- 
dian ar fi în măsură să impună modulelor din sistemul C (tipul de codare care 
corespunde unei anumite stări de activare ridicată, respectiv stării conştiente). 
(Singer, 1994; Frith, Friston, 1995; Kinomura et al. 1996). 

Cât priveşte hipocampul şi structurile temporale adiacente, ele nu au legături 
directe cu sistemele senzoriale, interacţionând îndeosebi cu structuri centrale, care 
aparţin, fie sistemului S, fie sistemului A. Ca urmare, este puţin probabil ca ele să 
se implice în fazele iniţiale ale codării informaţiei, intervenind cu precădere în 
fazele ulterioare ale memorării, respectiv în stocare, indiferent de modalitatea 
informaţiei. Intervenţia va consta practic în amplificarea influenţei sistemului 
limbic şi a altor structuri din sistemul A asupra modulelor neocorticale din sistemul 
C. Această acţiune ar depinde, la rândul ei, de factorii neurohormonali care exer- 
cită o influenţă semnificativă asupra neuronilor din hipocamp. Ipoteza respectivă 
este susţinută de faptul că tulburările memoriei de lungă durată, ca urmare a 
leziunilor temporale par a fi mai curând o deficiență specifică de „consolidare“, 
decât efectul absenței codării (Squire, 1984). Luând în consideraţie proprietatea de 
„potenţializare pe termen lung“ a unor sinapse din hipocamp, putem formula 
concluzia că această formaţiune îndeplineşte un rol important în stocarea pe durate 
lungi a informaţiei memorate. 

La stadiul actual al. cercetărilor, nu putem face o distincţie precisă între 
aspectele diencefalice şi cele temporale ale „sindroamelor amnezice globale“. 

Rolul altor structuri din sistemul A nu este încă suficient de bine stabilit, 
rămânând însă în picioare ipoteza activării. Datele experimentale şi clinice atestă 

ipoteza că nucleul bazal al teleencefalului intervine în procesul învăţării şi 
memoriei prin controlul atenţiei. 

Leziuni la nivelul acestei structuri provoacă la om un sindrom amnezic 
global asemănător celor provocate de leziuni ale formațiunilor diencefalice şi 
temporale. De asemenea, acelaşi gen de date demonstrează cât se poate de 
convingător importanţa amigdalei, formaţiune a sistemului limbic, în motivaţie şi în 
„memoriă emoţională“. (Cahill et al., 1995; Le Doux, 1996; Rolls, 1996). 

3. Rolul sistemului S$. În neurologia clasică, structurilor prefrontale ale 
creierului, care aparțin sistemului S$, nu li se recunoaşte nici un rol în realizarea 
funcţiilor mnezice, acestea fiind legate exclusiv de formațiunile diencefalice şi 
temporale. În ultimii 10-15 ani, această optică a fost radical modificată. 

În experimentele efectuate pe maimuţă, s-a stabilit că structurile cortexului 
prefrontal sunt implicate în mecanismul memoriei de lucru (Fuster, 199%; 
Goldman-Rakic, 1996). Această formă de memorie stă la baza activităţii cognitive 
în curs de desfăşurare, permiţând dezvoltarea unui program prin evidenţierea 
(ecforarea) a ceea ce rămâne de făcut în funcţie de ceea ce tocmai a fost făcut. S-a 
demonstrat că în timpul unei astfel de activităţi multisecvenţiale, activarea neuro- 
nilor din cortexul prefrontal se accentuează și se redistribuie în concordanță cu 
modificarea punctelor de focalizare a atenţiei (mobilitatea atenţiei) pe registrul 
memoriei de lungă durată. 

La om, implicarea structurilor prefrontale în memoria de lucru s-a demon- 
strat mai clar cu ajutorul imageriei cerebrale (Buckner, Tulving, 1993; Grafton, 
1995). Cea mai spectaculoasă, însă, este demonstrarea implicării acestor structuri 
în mecanismul memoriei declarative de lungă durată la om. 

Leziuni la nivelul lor sunt urmate de apariţia unor tulburări semnificative ale 
acestei forme a memoriei, concretizate, mai ales, în deficienţe ale aspectelor 
„strategiei“, în care sunt implicate raționamente, strategii de căutare a unor amintiri 
(conţinuturi) sau de evaluare a gradului de veridicitate al unei amintiri (meta- 
memoria). (Ungerleider, 1995). 

Dat fiind caracterul integrat, interactiv al creierului, între tulburările mnezice 
ale structurilor frontale şi sindroamele amnezice globale există o suprapunere par- 
ţială. În sindromul Korsakoff întâlnim o componentă „frontală“, care rezidă în 
alterarea funcţionării neuronilor frontali în urma lezării talamusului median, care le 
trimite aferenţele necesare. În afară de aceasta, la pacienţii frontali este afectată şi 
memoria „contextuală“, ca şi în sindroamele amnezice globale: se reţine 
informaţia, dar nu şi sursa ei, contextul în care a fost dobândită. 

Cele mai convingătoare dovezi cu privire la rolul structurilor formale în 
memorie au fost furnizate însă de imageria cerebrală a omului normal. Această 
metodă a pus în evidenţă faptul că structurile respective sunt implicate nu numai 
în realizarea memoriei de lucru, ci şi a celei declarative de lungă durată. Zonele 
frontale se activează nu numai în faza de codare, ci şi în cea de evocare, în cazul 
probelor (sarcini) de memorie declarativă. 

Organizarea mecanismelor memoriei la nivel celular 


Este de la sine înţeles faptul că operaţiile de codare, stocare, păstrare şi 
evocare a diferitelor modalităţi de informaţie se realizează nu numai la nivel mo- 
lar-topografic, ci şi la nivel celular (neuronal). Neuronii conectaţi în reţele „logice“, 
prin modificările lor interne şi ale legăturilor  sinaptice participă, ca 
microprocesoare în cadrul mecanismelor supraordonate ale memoriei. 

Fenomenul cel mai direct implicat la acest nivel este „potenţializarea pe 
termen lung“ (PTL) descoperită de Bliss şi Lomo în 1973. Experimental, el se 
poate pune în evidenţă fie pe un animal anesteziat şi paralizat, fie pe un fragment 
de creier in vitro. Se iau în studiu relaţiile sinaptice dintre două ansambluri de 
neuroni, A şi B. Axonii neuronilor A fac sinapsă cu neuronii B. Pentru simpli- 
ficare, să presupunem că sinapsele respective sunt exclusiv excitatoare. 

Protocolul ce se obţine cuprinde trei etape: 

1. aplicarea pe neuronii A a unei excitări electrice (stimul-test), cu o inten- 
sitate şi durată suficiente pentru a provoca descărcare; la aceasta se adaugă o 
excitare a neuronilor B, uşor detectabilă, dar nu de amplitudine maximă; 

2. repetarea stimulării electrice a neuronilor A, de exemplu, impulsuri cu 
frecvenţa de 100/s pe o durată de câteva secunde; această stimulare este denumită 
adesea „stimul condiţionat“, ceea ce provoacă analogii nejustificate cu condi- 
ționarea clasică; 

3. stimulul-test se aplică din nou pe neuronii A, exact în aceleaşi condiţii ca 
la punctul 1. Vom observa că excitaţia neuronilor B este mult mai puternică decât 
înainte de administrarea stimulului condiţionat. Simplitatea preparatului ne permite 
să constatăm că intensificarea răspunsului neuronilor B la descărcările neuronilor A 
provocate de stimulul-test se datoreşte amplificării transmisiei sinaptice dintre 
neuronii A şi neuronii B - „Potenţializarea pe termen lung”, indicator obiectiv al 
plasticităţii cerebrale, poate dura ore, zile, săptămâni şi, poate, chiar mai mult; 
aceasta înseamnă că, dacă stimulii-test se administrează la mai multe ore sau la 
mai multe zile după „stimulul condiţionat“, răspunsul neuronilor B se dovedeşte a 
fi semnificativ mai mare decât în etapa |. 

Numeroasele cercetări efectuate în ultimul deceniu au stabilit că există mai 
multe forme de PTL - chiar în interiorul hipocampului - care diferă după caracterul 
asociativ sau neasociativ (o PTL este asociativă dacă poate fi indusă prin 
stimularea a două căi convergente pe aceiaşi neuroni). 

La formele cel mai bine studiate pot fi distinse două faze succesive: a) o 
fază de inducţie şi b) o fază de menţinere (conservare). Prima fază include feno- 
mene localizate îndeosebi în neuronii postsinaptici (în exemplul de mai sus - 
neuronii B), faza de menţinere cuprinde procesele care susţin amplificarea trans- 
misiei sinaptice şi care se localizează în principal în aria presinaptică, respectiv, în 
terminaţiile axonice ale neuronilor A. Nu toate aceste procese (fenomene) media- 
toare au fost elucidate. 

Există însă un acord destul de extins în legătură cu următoarea schemă: sub 
acţiunea stimulului condiţionat, neuronii A, descărcându-se cu frecvenţă înaltă şi în 
mod prelungit, eliberează o mare cantitate de mediator (glutamat), fapt care induce 
o puternică depolarizare a neuronilor B. Efectul este deschiderea, în membrana 
neuronilor, a unor canale ionice prin care trece un curent care introduce ioni de 
calciu la diferite căi, aceştia determină „cascade“ de evenimente moleculare - 
formarea de mesageri secunzi, activarea unor enzime numite proteinkinoze, fosfo- 
rizarea proteinelor sub acţiunea enzimelor respective -, care au ca rezultat, printre 
altele, „generarea“ unui „agent retrograd“, adică a unei molecule care s-a difuzat în 
sens invers, dinspre neuronul postsinaptic (B) spre neuronul presinaptic (A). Indi- 
ferent de natura şi modul de acţiune al agentului (insuficient elucidate), rezultatul 
acţiunii retrograde ar fi o modificare de lungă durată a mecanismelor prin care 
neuronii presinaptici eliberează mediator pentru neuronii postsinaptici. O astfel de 
modificare a eficacităţii sinaptice în cadrul unor structuri cerebrale este „urma“ 
evenimentului pe care-l reprezintă stimulul condiţionat, echivalentul neurobiologic 
al introducerii sale în memorie (Delacour, 2001, p. 155). 

Deşi prezintă o importanţă deosebită, PTL nu trebuie considerată ca unică 
formă de mecanism celular al memoriei (Barnes, 1995; Hâlscher, 1997). 

În primul rând, fiind studiată pe preparate sau în condiţii artificiale, nu se 
ştie dacă PTL se prezintă şi funcţionează la fel şi în creierul viu, normal. 

În al doilea rând, rămâne încă de stabilit dacă şi cum intervine ea în 
procesul de învăţare şi în memorie. În al treilea rând, PTL nu este unica formă de 
plasticitate sinaptică: chiar în hipocamp există şi altele, precum potenţializarea de 
scurtă durată şi plasticitatea de semn opus - depresia pe termen lung. 

Fireşte, admițând că PTL, alături de alte fenomene celulare, constituie, într- 
adevăr, o premisă necesară a funcţiei mnezice, îndeosebi a celei de lungă durată, 
transpunerea ei în plan comportamental nu se poate face decât prin intermediul 
unei organizări de rang superior, supraordonată, de genul reţelei neuronale (R). Pe 
lângă faptul că circumscriu şi „constrâng“ rolul proceselor celulare, proprietăţile de 
nivel superior le şi pot regla direct. 

Puternica interconectivitate a neuronilor din hipocamp, de pildă, favorizează 
sincronizarea descărcărilor lor; or, aceasta şi este originea ritmului teta, care indică 
o stare de activare cerebrală intensă. Ritmul teta ilustrează faptul că o proprietate 
de nivel înalt poate influenţa un proces de nivel celular; atunci când stimulul 
condiţionat are frecvenţa ritmului teta, el induce în mod optim anumite forme de 
PTL; prin urmare, acest fenomen de nivel celular poate fi favorizat in vivo de o 
stare globală a hipocampului. : 

În fine, se poate presupune că inducerea şi menţinerea PTL nu depind doar 
de un singur tip de neuromediator, glutamatul; s-a demonstrat, de pildă, că hipo- 
campul primeşte aferenţe colinergice, noradrenergice şi serotoninergice, care, foarte 
probabil, modulează PTL, influenţată în egală măsură şi de interneuronii gabaergici 
locali (Delacour, 2001, p. 157). 

Un lucru important de reţinut este acela că pe lângă plasticitatea homo- 
sinaptică (între doi neuroni — A şi B), există şi > plasticitate heterosinaptică (A 
>B,. C—B, A — C): o schimbare în activitatea neuronului A este întotdeauna o 
condiţie obligatorie pentru o modificare a sinap.slor lui C pe B; dar condiţia 
respectivă nu este şi suficientă, mai fiind necesară una care priveşte neuronul C; 
pentru a se produce o modificare în sinapsele lui C şi B, nu este suficient ca A să 
fie hiperactiv, ci se cere ca şi C să fie activ în acelaşi timp. (De aici şi atributul de 
„asociativ“ pe care-l dobândeşte plasticitatea heterosinaptică, ea devenind un 
mecanism important în învăţările zise „asociative“, în categoria cărora intră şi 
condiţionările întâlnite atât de frecvent la animale şi om.) 

Cu toate că majoritatea studiilor s-au efectuat pe sinapse excitatoare, se 
admite ideea că sunt modificabile şi sinapsele inhibitoare, îndeplinind astfel un 
anumit rol de învăţare şi memorie (Kano, 1995). Rolul acestui gen de plasticitate ar 
putea fi cu atât mai important, cu cât mediatorul cel mai abundent din creier este 
GABA, în esenţă inhibitor. 

Nu poate fi, probabil, ignorat, la nivel celular, nici rolul factorilor de creştere 
în învăţare şi memorie. Acest rol rezidă, pe de o parte, în formarea unor conexiuni 
noi (mai ales între neuronii corticali), iar pe de alta, în dezvoltarea unor prelungiri 
sau semnificaţii noi, atât de tip dendritic, cât şi axonal. 

După unele cercetări (Figurov et al., 1996; Korte, Bonhoeffer, 1997), 
anumiţi factori de creştere sunt implicaţi în PTL, dar rolul lor aici se reduce, 
probabil, la modificarea plasticităţii conexiunilor preexistente. 

Dacă mecanismul bazat pe acţiunea factorilor de creştere este greu de admis 
în realizarea memoriei de scurtă durată, el poate deveni plauzibil în memoria de 
lungă durată (Bailey et al., 1996). 


Organizarea mecanismelor memoriei la nivel molecular 


Luarea în atenţie a nivelului infracelular, molecular este mai importantă şi 
mai necesară, din punct de vedere ştiinţific, în cazul memoriei, decât în cazul 
celorlalte fenomene psihice. Aceasta, deoarece, fixarea, păstrarea timp mai îndelun- 
gat şi evocarea la momentele oportune a unor informaţii (cunoştinţe) şi procedee de 
lucru (mentale sau manuale), reclamă un suport substanţial-energetic, pe care nu-l 
poate asigura decât chimismul intracelular, în forma unui mecanism molecular. 
(Fireşte, nu trebuie ignorată nici existenţa şi a unor mecanisme de nivel atomic sau 
subatomic, dar insuficienta fineţe a mijloacelor tehnice actuale nu ne permite să 
aducem date concrete deșpre ele.) 

În legătură cu mecanismele de tip molecular s-au avansat două ipoteze: a) 
modificarea unor proteine preexistente şi b) formarea de proteine noi. 

Cea de-a doua ipoteză a dominat începuturile biologiei moleculare a învă- 
țării şi memoriei. În varianta ei extremă, ea susţine că în timpul achiziţiei unei 


580 TRATAT DE NEUROPSIHOLOGIE 


informaţii sau experienţe, se formează proteine complet noi care ar codifica şi 
înregistra singure toate acestea. 

Experimentul tipic pentru a o argumenta era de genul următor: se lua un 
grup de şoareci şi se supunea unui proces de condiţionare C (parcurgerea unui 
labirint în Y, de exemplu); după ce condiţionarea era suficient elaborată, şoarecii se 
sacrificau şi li se analiza creierul; în el se identifica o proteină nouă, P, care nu se 
găsea în creierul celorlalţi şoareci, asemănători sub toate aspectele, dar care nu 
fuseseră incluşi în programul de condiţionare. 

Dovada că singură proteina P codifică întreaga condiţionare C ar fi oferită 
de celebrele „experimente de transfer“: injectarea unei molecule, să spunem D, 
unor şoareci „neinstruiţi“, comportamentul acestora manifestă condiţionarea C. Dar 
experimentele respective s-au dovedit foarte greu de reprodus şi, în plus, erau 
viciate de serioase erori metodologice. Valoarea acestei ipoteze ar consta doar în 
ilustrarea erorii „reducţioniste“, potrivit căreia o funcţie complexă poate fi explicată 
satisfăcător prin fenomene elementare, dependente de procesele şi structurile de 
rang superior. (Molecula P ar conţine astfel toată informaţia cu privire la 
condiţionarea C şi ar putea determina, fără alte intervenţii, realizarea condiţionării 
respective de către creierul „naiv“ căruia i s-a injectat, lucru greu de crezut. Ca 
urmare, ipoteza respectivă a fost aproape total abandonată. Locul ei este luat de 
ipoteza modificării proteinelor preexistente. În lumina ei, mecanismele învăţării 
şi memoriei presupun proteine care fac parte din repertoriul de bază al neuronului. 
Acestea sunt reprezentate de: receptorii de mediatori, canalele ionice, enzimele, 
proteinele matricei extracelulare şi proteinele reglatoare ale expresiei genomului 
(Botez, 1996; Delacour, 2001). 

Cercetările cele mai riguroase în problema bazelor moleculare ale învăţării 
au fost întreprinse de Kandel şi colectivul său pe o moluscă din specia Aplysia 
(Kandel, 1976; Kandel et al, 1991). Experimentele au constat în amplificarea unui 
reflex („sensibilizare“) cu ajutorul unei stimulări foarte puternice (Martin, Kandel, 
1996). Persistenţa amplificării răspunsului a durat mai puţin (de la câteva minute 
până la câteva ore) sau mai mult (între câteva zile şi câteva săptămâni), în funcţie 
de numărul stimulărilor. 

În prima situaţie, avem un model de MSD, în cea de-a doua, unul de MLD. 
Ar rezulta că, la nivel molecular, mecanismele ambelor forme de memorie sunt în 
esenţă identice: în ambele cazuri, persistenţa amplificării reflexului se datoreşte 
eliberării unei cantităţi mai mari de mediator din neuronul senzorial pe neuronul 
motor postsinaptic. Însă, originile acestei persistenţe sunt diferite. În cazul MSD ea 
trebuie explicată prin creşterea eficienţei conexiunilor preexistente datorită 
proteinelor preexistente; nu este implicată sinteza proteinelor, fapt demonstrat de 
aceea că MSD nu este abolită de inhibitorii transcrierii şi translaţiei. Se fixează o 
„cascadă“ de evenimente: stimulul „dureros“ activează o aferenţă care eliberează 
serotonină pe terminația axonică a neuronului senzorial. Acest neuromediator 
provoacă formarea unui mesager secund (adenozin-monofosfat ciclic, AMPc), care, 

la rândul lui, stimulează activitatea unui gen de protein-kinaze (PK), o categorie de 
enzime care fosforizează proteine. În situaţia dată, fosforizările, trecând prin mai 
multe ctape, au ca efect, creşterea cantității de mediator eliberate de neuronul 
senzorial asupra neuronului motor: astfel, primul îl excită pe celălalt, de unde și 
amplificarea reflexului (Bailey et al., 1996). 

MLD implică modificări în expresia genomului, precum şi sinteza de 
proteine, deoarece ea este abolită de inhibitorii transcrierii şi translaţiei. Repetarea 
stimulului — condiţie necesară pentru această formă de memorie — altfel spus, 
acţiunea repetată a serotoninei asupra axonului neuronului senzorial, activează PK 
(proteinkinaze) şi îi permite să acţioneze asupra unui nou substrat: o proteină din 
nucleul neuronului care are un rol reglator în transcriere. În stare fosforizată, 
această proteină se leagă de regiunea reglatoare a anumitor gene şi le modifică 
expresia. Fireşte, şi aici, succesiunea evenimentelor este prea complexă pentru a 
putea fi detaliată; în plus, ea este în bună măsură ipotetică. Pe scurt, primele gene a 
căror expresie a fost stimulată modifică, la rândul lor, expresia altor gene, fie în 
sensul unei creşteri, fie în sensul unei scăderi. 

Finalmente, se ajunge la formarea unor conexiuni noi între neuronul sen- 
zorial şi cel motor, ceea ce amplifică pentru o durată mai lungă activitatea ambilor 
neuroni. 

Într-o viziune simplist-reducţionistă, astfel de mecanisme ar sta la baza 
aspectelor legate de termenul scurt, respectiv lung al diferitelor tipuri de învăţare, 
atât la nevertebrate, cât şi la vertebrate, inclusiv la mamifere. Însă o asemenea 
concepţie este serios criticabilă: mecanismul molecular nu are valoare funcţională 
şi nici nu permite transpunerea comportamentală, decât prin prisma proprietăţilor 
neuronului şi ale reţelelor neuronale. Şi acest lucru este valabil şi pentru molusca 
Aplysia, pe care s-au efectuat experimentele de mai sus. Dar cu cât un sistem 
nervos este mai complet şi are o organizare mai diferențiată şi mai ierarhizată, cu 
atât fenomenele moleculare dobândesc semnificaţie funcţională prin intermediul 
integrării neuronale şi supra neuronale (reţea, modul, sistem). Cum uşor se poate 
demonstra, chiar şi în cazul sistemelor nervoase simple, relaţiile de cauzalitate nu 
merg doar în sensul moleculă — neuron —> rețea —> modul (sistem), ci şi în alte 
sensuri. De exemplu, în experimentul descris mai sus, dacă pe fiecare neuron 
senzorial converg numeroase aferente activate de stimulul dureros, amplificarea 
indusă de acestea va fi mai puternică, chiar şi un singur stimul putând declanşa, 
după cât se pare, mecanismul MLD; tabloul va fi cu totul diferit dacă densitatea și 
gradul de convergenţă a conexiunilor sunt reduse. În mod asemănător, o anumită 
structură a reţelei poate favoriza existenţa circuitelor reverberante; punându-le în 
oscilație, un singur stimul ar fi suficient pentru a activa în mod repetat aferenţele 
„facilitatoare“ pe neuronul senzorial și, printr-o eliberare repetată de serotonină, să 
declanşeze mecanismul MLD (Delacour, 2001). 

În final, rămâne să ne întrebăm dacă mecanismele celulare şi moleculare au 
o localizare precisă în creier? Sunt acestea proprii doar anumitor formaţiuni sau 

leculare identice în sisteme funcţionale diferite. 
Potenţializarea de lungă durată (PTL) nu este o proprietate exclusivă a 
hipocampului. De exemplu, în sistemul A, PTL se mai înregistrează în amigdală 


im neocortexul motor primar (Artola, Singer, 1993; Castro-Alamancos, Connons, 
1995), iar în sistemul S în cortexul prefrontal (Hirsch, Gepel, 1992). De asemenea, 
PTL a mai fost evidenţiată şi în alte regiuni: în nucleul vestibular şi în nucleul 
interpus din cerebel (Racine et al, 1986) şi chiar în măduva spinării (Pockett, 
Figurov, 1993). 


a) În lumina cercetărilor şi datelor actuale, nu sunt Justificate nici noţiunea 
de „centru al memoriei“ (în plan anatomic), nici noţiunea de „mecanism unic, uni- 
versal, specific al memoriei“ (în plan celular şi molecular); 


Sisteme îndeplineşte un anumit rol: sistemul C - rolul de codare, Stocare, păstrare; 
sistemul B - ro] de activare selectivă; sistemul S - rol de reglare-coordonare 


Capitolul XVII 


MECANISMELE GÂNDIRII 


1. ASPECTE TEORETICO-METODOLOGICE GENERALE 


Termenul de gândire nu este suficient de precis circumscris din punct de 
vedere semantic. În psihologie el a pătruns prin intermediul filosofiei şi al logicii şi 
a fost asociat cu diferite forme ale activităţii mentale precum: conceptualizarea şi 
operarea cu concepte, abstractizarea şi operarea cu abstracţiuni, formalizarea şi 
operarea cu sisteme logico-formale, raţionarea şi construirea de judecăţi şi raţio- 
namente, clasificarea, sistematizarea şi operarea cu scheme generalizate, esenţiali- 
zarea, descoperirea şi formularea de principii şi legi, interpretarea şi teoretizarea 
etc. Prima constatare care se desprinde de aici este aceea că termenul de gândire 
desemnează o realitate psihică extrem de complexă şi eterogenă. De aceea, nu este 
întâmplător că, luată în expresia ei cea mai înaltă şi „finită“, această realitate a fost 
adesea considerată o adevărată enigmă, de esenţă supranaturală. Aşa se explică 
faptul că studiul ei experimental a început mult mai târziu decât cel al senzaţiilor, 
percepţiilor sau memoriei. 

Psihologia clasică ne-a lăsat patru modele explicative ale gândirii: asociaţio- 
nist, gestaltist, behaviorist şi wiirzburgian. 

Modelul asociaţionist interpretează gândirea ca produs al multiplicării for- 
melor de senzaţii şi al articulării succesive (în lanţ) sau simultane (constelaţionale) 
a imaginilor din memorie. Noţiunea, unitatea de bază a conţinutului gândirii, era 
definită ca o simplă sumă de senzaţii, fiecare senzaţie redând o anumită însuşire 
concretă a obiectului. A rămas celebru, în acest sens, exemplul lui J. St. Mill cu 
noţiunea de „casă“. Aceasta este definită ca o reunire particulară a imaginilor de 
„temelie“, „perete“, „acoperiş“, „fereastră“. O asemenea optică simplist-reducţio- 
nistă a făcut ca şcoala asociaţionistă să rămână cea mai săracă în cercetări 
experimentale şi în studii consacrate gândirii ca proces psihic specific. Lucrările de 
sinteză cele mai reprezentative în care sunt expuse ideile modelului asociaţionist al 
intelectului sunt De PIntelligence a lui H. Taine (1870) şi L'&volution des idâes 
gentrales a lui Th. Ribot (1897). | 

Este adevărat că asociaţia reprezintă un mecanism important în desfăşurarea 
gândirii, dar nu este vorba de asocierea de senzaţii sau imagini senzoriale evocate 
din memorie, ci de asocierea de noţiuni, judecăţi şi raționamente ca entităţi infor- 

maţional-cognitive de nivel superior, elaborate după criterii de relevanţă, esen- 
ţialitate şi generalitate şi prin transformări succesive nu numai cantitative, ci şi 
calitative ale datelor primare furnizate de senzaţii şi percepții sau reactualizate din 
memorie. Prin urmare, singur mecanismul asociaţiei, fără cel al transformării 
calitative a fluxurilor informaţionale şi al generării de entităţi de rang superior 
ireductibile la „elementele” iniţiale, nu poate explica natura şi complexitatea reală a 
gândirii, atributele sale de generalizare, abstractizare, formalizare, simbolizare, 
discursivitate, rezolutivitate etc. 

Latură pozitivă a modelului asociaţionist constă în aceea că priveşte gândi- 
rea nu ca pe realitate apriorică sau înnăscută predeterminată, ci ca rezultat sau 
produs al evoluţiei ontogenetice a individului sub influenţa factorilor externi, 
îndeosebi a procesului educaţiei. (Lăsăm la o parte faptul că evoluţia era interpre- 
tată pur liniar, cumulativ, alcătuită numai din schimbări cantitative.) 

Modelul gestaltist poate fi socotit un pas înainte, din punct de vedere 
metodologic, întrucât el admite specificul calitativ al gândirii ca „formă distinctă a 
organizării psihice“ şi ireductibilitatea ei la senzaţie sau percepţie. Aceasta a şi 
determinat pe reprezentanţii lui — W. Khler, W. Mertheimer, K. Dunker să între- 
prindă cercetări sistematice şi coerente asupra „fenomenologiei gândirii“. Trebuie 
însă subliniat din capul locului că cercetările respective erau astfel proiectate şi 
realizate, încât să confirme principiile şi legile imanente, a priori ale organizării 
psihice, relevate şi formulate încă la nivelul percepţiei. Esenţa acestor legi rezidă în 
afirmarea caracterului predeterminat, înnăscut al structurilor sau formelor şi a 
primatului sau dominaţiei absolute a întregului asupra părţilor componente, acesta 
având caracteristici proprii, care nu pot fi obţinute din simpla însumare sau arti- 
culare asociativă a părţilor. 

Prin aceasta, gestaltismul preia teza psihologiei introspecţioniste a capa- 
cităţilor înnăscute, gândirea fiind considerată ca o structură dată, preexistentă, dar 
de nivel calitativ superior, în raport cu percepţia. 

Datele experimentale sunt interpretate prin prisma conceptului de câmp şi 
de circuit total organism-mediu. 

Câmpul este „înzestrat“ cu două atribute esenţiale: atributul dinamicităţii şi 
atributul organizării-integrării. Graţie acestor atribute, gândirea se manifestă ca o 
succesiune orientată de transformări, transpoziţii şi integrări relaţionale între stările 
interne ale creierului şi elementele situaţiei externe. 

În urma faimoaselor cercetări efectuate pe: cimpanzei şi sintetizate în 
lucrarea de referinţă „Despre inteligenţa maimuţelor (1923), W. Kâhler ajunge la 
concluzia că dinamica gândirii nu constă într-o succesiune de încercări şi erori, ci 
într-o succesiune de reorganizări instantanee ale elementelor situaţiei problematice 
externe, pe baza mecanismului echilibrării forţelor de câmp interne şi externe, 
activat de o tendinţă determinantă - atingerea obiectului sau scopului. 

Ca atare, aici nu-şi are locul nici învăţarea, nici întărirea (recompensa sau 
pedeapsa). Soluţiile la problemele care fac obiectul gândirii apar, aşadar, brusc, în 

urma unor scurt-circuite (reorganizări spontane), fenomen care a fost botezat cu 
numele de insight („aha, reacţia!“). Într-o exprimare mai explicită, insight-ul 
reprezintă o formă de intuiţie, un gen de discernământ instantaneu, o iluminare 
care permite punerea în relaţie logică a elementelor situaţiei problematice şi 
relevarea soluţiei. 

Pentru a sublinia valoarea şi importanţa acestor aspecte, şcoala gestaltistă a 
introdus noţiunea de gândire productivă. În lucrarea monografică ce poartă exact 
acest titlu (Gândirea productivă), M. Wertheimer demonstrează că trăsătura 
definitorie a gândirii o constituie ieşirea din şabloanele şi rutinele obişnuite şi 
găsirea unor modalităţi noi de abordare şi soluţionare a problemelor. Demersul 
său se realizează în opoziţie permanentă atât cu abordarea tradițională bazată pe 
regulile şi schemele logicii formale rigid-normativiste, cât şi cu asociaţionismul 
senzualist, care privea gândirea într-o manieră pasivist-reducţionistă. 

Seria problemelor care a servit drept material experimental (determinarea 
ariilor unor figuri geometrice, efectuarea unor operaţii de calcul aritmetice, 
distrugerea unor tumori cu un fascicul de lumină, fără a distruge țesutul sănătos 
etc.) obliga subiectul să iasă din schemele mentale obişnuite, rigide şi să-şi 
schimbe succesiv unghiul de abordare şi, corespunzător, procedeele de rezolvare. 
Rezultatele obţinute au permis formularea a două constatări importante şi anume: 
a) majoritatea subiecţilor manifestă tendinţa de a aborda şi rezolva problema pe 
baza stărilor de set şi a schemelor însuşite anterior (asimilarea noilor situaţii de 
către vechile structuri); b) respingerea ca necorespunzătoare, neproductivă a 
tendinței respective incită un proces de comutare a „focusului mintal“ şi de 
reorganizare a „câmpului total“ — activitatea subiectului şi elementele situaţiei —, la 
capătul căruia rezultă fie alegerea unui alt procedeu, fie constituirea unei scheme 
operatorii noi. 

În esenţă, s-a dovedit că rezolvarea problemei avea întotdeauna un caracter 
global-integral, ea realizându-se brusc, de îndată ce în cadrul „câmpului total“ se 
închidea o nouă structură sau se stabilea un nou izomorfism între stările interne ale 
creierului şi elementele situaţiei problematice externe. Se conchidea astfel, că 
desfăşurarea gândirii ca proces viu nu poate fi subordonată exclusiv legilor logicii 
formale introduse din afară, ci ea trebuie raportată la legile care se află în interiorul 
ei însăşi. 

Verificând rezultatele acestor cercetări, M. Wertheimer întreprinde o severă 
critică a sistemului de instruire şcolară din acea vreme, considerându-l excesiv de 
normativ, dogmatic, bazat pe definiţii, reguli, formule și legi gata fabricate, pe care 
elevii trebuiau să le memoreze necritic şi să le aplice întocmai în rezolvarea 
situaţiilor problematice concrete. Ca alternativă novatoare se propunea elaborarea 
unei metodologii didactice bazate pe principiile creativităţii, complementarităţii şi 
flexibilităţii. 

Modelul behaviorist s-a elaborat ca o reacţie la psihologia introspecționistă 
a conştiinţei, care interpreta gândirea ca fenomen subiectiv pur, dat nemijiocii 

subiectului şi nelegat cauzal de realitatea externă. Propunându-şi drept scop princi- 
pal înlocuirea unei asemenea psihologii subiective pseudo-ştiinţifice, cu o 
psihologie obiectivă veritabil ştiinţifică, orientarea behavioristă, inaugurată de J]. 
Watson (1913) şi dezvoltată de mari figuri ale psihologiei americane şi mondiale 
precum L. Thorndike, C. Hull, B.F. Skinner ş.a., a redus întreaga realitate psihică 
la comportament. Acesta era definit ca ansamblu al reacţiilor de răspuns — de tip 
vegetativ sau motor — la acţiunea stimulilor externi (S$ — R). Ca urmare, sarcina 
cercetării ştiinţifice trebuie să constea în: controlul riguros al stimulilor, observarea 
şi înregistrarea fidelă a răspunsurilor; stabilirea relaţiei legice cauzale între stimuli 
(5) şi răspunsuri (R). 

Gândirea este definită, aşadar, ca o formă particulară de comportament, 
realizată prin intermediul reacţiilor verbo-motorii. Pentru a se demonstra această 
teză, au fost întreprinse cercetări experimentale pe subiecţi surdo-muţi, formu- 
lându-se ipoteza că la aceştia, vor putea fi observate mai multe mişcări ale dege- 
telor în timp ce gândesc decât la persoanele normale. Şi, într-adevăr, ipoteza s-a 
confirmat, înregistrându-se o corelaţie semnificativ mai mare între activitatea 
motorie la nivelul degetelor şi activitatea mentală internă la subiecţii surdo-muţi 
decât la cei normali. Ulterior, Skinner a introdus o mică nuanţare, considerând 
gândirea un comportament aparte, opus comportamentului observabil, dar, de 
asemenea, supus controlului stimulilor şi întăririi. Într-o lucrare cu titlul „„Com- 
portamentul verbal“, el şi-a propus să demonstreze că atât comportamentul 
observabil cât şi gândirea sunt supuse condiţionării operante; în cazul Compor- 
tamentului observabil, există o interacţiune cu ceva exterior, pe când în cazul 
gândirii, individul fiind propriul ascultător, există o interacţiune cu sine însuşi. 

Deşi, în varianta sa iniţială, watsoniană, modelul behaviorist are un caracter 
simplist-mecanicist, prin ignorarea bogăției şi complexităţii procesualităţii mentale 
interne, el are meritul de a fi abordat şi interpretat gândirea ca fenomen natural şi 
evolutiv, modelabil prin învăţare, pe baza mecanismului condiţionării, al întăririi şi 
fedback-ului. 

Modelul wiirzburgian a fost elaborat de şcoala de la Wiirzburg, ai cărei 
reprezentanţi de seamă au fost N. Ach, O. Kiilpe, Marbe şi O. Selz. Ca principiu 
metodologic călăuzitor, modelul elaborat are la bază postulatul platonician al pri- 
mordialităţii conceptelor şi ideilor generale în raport cu datele simţurilor. În lumina 
acestui postulat, s-a emis teza cu privire la „puritatea“ ideală absolută a gândirii şi 
la totala ei independenţă de suportul sau sursa imagistică. În consecinţă, cercetările 
experimentale întreprinse au urmărit să demonstreze tocmai această teză. Schema 
logică a experimentului s-a întemeiat pe respectarea a două condiţii principale: 
a) instruirea subiecţilor în aşa fel, încât, în cursul rezolvării sarcinilor date, să nu 
apeleze la nici un gen de imagini, de reprezentări; b) utilizarea unor sarcini 
codificate exclusiv verbal-formal, care să solicite efectiv gândirea autentică. (În 
acest scop, s-au folosit serii de dictoane şi proverbe, subiecţii trebuind să le 
interpreteze, să le dezvăluie sensul). 

Rezultatele cercetărilor nu au confirmat însă integral aşteptările. S-a dovedit 
că numai un număr relativ mic de subiecţi, cu un nivel de instruire şi cultură înalt, 
au reuşit să rezolve sarcinile date fără a se ajuta de imagini-reprezentări şi fără a 
apela la date şi cunoştinţe din experienţa anterioară. 

Fără să-şi fi propus acest lucru, şcoala de la Wiirzburg a demonstrat că, deşi 
gândirea este o entitate psihică distinctă, ireductibilă la percepţie sau reprezentare, 
funcţional, ea nu se izolează de acestea, ci, în cursul desfăşurării sale, apelează şi 
se sprijină pe ele. 

Din punct de vedere neurofiziologic, modelul elaborat de şcoala de la 
Wiirzburg se îndepărtează cel mai mult de spiritul ştiinţific obiectiv, pe de o parte, 
prin faptul că prezintă gândirea ca pe o realitate spirituală în sine, apriorică, iar pe 
de altă parte, pentru că o analizează independent de substratul ei material natu- 
ral-creierul. 

Nu întâmplător, unul din membrii colectivului acestei şcoli - O. Selz - s-a 
desprins şi a luat pe cont propriu studiul gândirii. Diversificând materialul experi- 
mental şi ierarhizându-l după criteriile „grad de complexitate“ şi „prad de difi- 
cultate““, el a obţinut un bogat material faptic, pe baza căruia a elaborat o amplă 
lucrare monografică despre gândire, considerată cel mai bun produs al psihologiei 
clasice în domeniu (Seiz, 1939). 

Meritul principal al lui Selz constă în realizarea unei analize de tip struc- 
tural-dinamic a gândirii, făcând pentru prima dată distincţia între proces şi produs, 
între operaţie şi conţinut. Ca proces, gândirea pune în evidenţă caracterul său 
activ şi finalist, precum şi existența unei succesiuni de transformări de diferite 
grade de complexitate şi de diferite modalităţi, în funcţie de natura şi tipul 
sarcinilor prezentate. 

Veriga (secvenţa) terminală a procesului poate fi un eşec sau o soluţie 
corectă, care devine produs. Produsul este, aşadar, rezultat al procesului, a cărei 
desfăşurare se subordonează principiului finalităţii, respectiv, atingerii scopului. În 
afara unei finalităţi, a ajungerii la un produs (soluţie), gândirea devine lipsită de 
sens şi se autoanulează. 

Produsul nu rămâne ceva pietrificat şi izolat, ci se include sau se transformă 
la rândul său, în proces, devenind, de pildă, obiect de analiză-interpretare sau sursă 
de argumentare. 

Operația reprezintă veriga activ-transformatoare a gândirii fiind caracterizată 
printr-o maximă determinare, adresabilitate, specializare şi stabilitate, mergând 
până la automatizare. Orice operaţie dobândeşte viabilitate şi individualitate numai 
prin raportare la un anumit conţinut, respectiv, la o anumită sarcină în care se dau 
anumite „elemente“ şi se cere să se afle sau să se obţină ceva (un produs — răspuns 
sau soluţie). Prin conectarea la o anumită sarcină, gândirea trece din stare latentă în 
stare activă şi se afirmă ca proces finalist. 

Operaţiile nu se efectuează niciodată izolat, ci în conexiune ordonată, 
formând grupuri sau „gestalturi“ operatorii. Caracteristicile produsului depind nu 

numai de specificul conţinutului sau al sarcinii, ci şi de tipul operaţiilor implicate. 
De exemplu, un gen de caracteristici (determinaţii) va avea produsul unei operaţii 
de analiză şi alt gen — produsul unei operaţii de sinteză. 

Din păcate, nici teoria lui Selz nu a surprins latura genetic-evolutivă a 
gândirii şi legătura acesteia cu stările motivaţional-dispoziţionale şi factorii de 
personalitate. 

O perspectivă nouă, de factură naturalist-ştiinţifică, în abordarea gândirii a 
deschis o aşa-numită şcoală genetică de la Geneva, fondată şi condusă de ]. Piaget . 

Analizând critic modelele oferite de şcolile psihologiei clasice, Piaget ajunge 
la concluzia că, atâta timp cât gândirea se studiază în forma „finită“ aşa cum se 
prezintă la omul adult, ea va continua să constituie un mister sau o enigmă, natura 
ei rămânând practic neînţeleasă. 

Numai schimbarea acestei „strategii“ şi înlocuirea ei cu o strategie evolu- 
ţionist-genetică poate asigura surmontarea unor asemenea obstacole şi ajungerea la 
înţelegerea şi explicarea naturii reale a gândirii, ca verigă esenţială a procesului 
natural bazal al echilibrării sau adaptării. 

Ideile principale ale modelului elaborat de J. Piaget pot fi rezumate în 
următoarele aserţiuni: 

1. Gândirea este un proces psihic natural, cu funcţie adaptativă majoră, care 
se constituie şi se dezvoltă în cadrul interacțiunii copilului cu obiectele şi situaţiile 
concrete din Jur şi în cadrul procesului organizat al instruirii şcolare; 

2. Dezvoltarea gândirii şi, în general a intelectului uman, are un caracter 
treptat, stadial, de la amorf, nediferenţiat spre diferențiat, indivizualizat, de la 
simplu la complex, de la inferior la superior; 

3. Traiectoria genezei gândirii cuprinde patru. stadii principale mari: |. sen- 
zorio-motor (0-2 ani), Il. preoperator (3-6/7 ani); III. operaţiilor concrete (7-10/11 
ani) şi IV. operaţiilor formale (11-14 ani); 

4. În cadrul fiecărui stadiu principal există substadii secundare; 

5. Ordinea stadiilor este legică, exprimă logica internă a dezvoltării şi nu 
poate fi schimbată şi cu atât mai puţin inversată; 

6. Proprietatea definitorie esenţială a operaţiilor specifice gândirii este 
reversibilitatea, conexiunea organică şi stabilă pe plan mintal intern între transfor- 
mările directe (de la situaţia iniţială la situaţia finală) şi cele inverse (de la situaţia 
finală la cea iniţială); î 

7. Baza obiectivă directă a formării şi dezvoltării structurii operatorii proprii 
gândirii sunt acţiunile în plan extern ale copilului ca obiectele. concrete sau cu 
imaginile sau schemele nemijlocit perceptibile ale lor, prin interiorizare şi fixarea 
pe suport lingvistic (verbal) aceste acţiuni devin operaţii mentale, operaţii ale 
gândirii; | 

8. Gândirea, în forma ei adultă, reprezintă, într-adevăr, o structură, nefiind 
reductibilă la o sumă simplă de imagini senzoriale sau reprezentări, dar o structură 

devenită, elaborată în cursul unui proces evolutiv, şi nu una pre-formată, imanentă, 
aşa cum o consideră gestaltismul. 

Un alt model al structurii şi funcţionării gândirii, mai complet decât 
modelele psihologiei clasice, a fost elaborat de PJ. Guiiford (1959). Potrivit 
acestui model, organizarea internă a gândirii se realizează pe trei coordonate prin- 
cipale: coordonata conţinuturilor (imagini, simboluri, structuri semantice, com- 
portamente), coordonata operaţiilor (cunoaştere, memorie, gândire convergentă, 
gândire divergentă, evaluare) şi coordonata produselor (elemente, clase, relaţii, 
sisteme, transformări, predicții). 

Prin corelarea celor trei coordonate se obţine un model tridimensional în 
interiorul căruia se delimitează 100 de căsuțe. Fiecare căsuţă a modelului desem- 
nează o anumită capacitate intelectuală, care poate fi descrisă în termenii operaţiei, 
conţinutului şi produsului (fig. 137). Guilford nu a reuşit să identifice şi să 
completeze decât un sfert din numărul acestor căsuțe, cea mai mare parte a lor 
rămânând nedefinite, definirea lor reclamând cercetări ulterioare. 

Fig. 137. Modelul tridimensional al gândirii (după Guilford, 1959). 

Abordarea cea mai nouă şi în „vogă“ la ora actuală în domeniul gândirii a 
dezvoltat-o psihologia cognitivă şi neuroştiinţele cognitive. Ideea de bază a para- 
digmei cognitiviste este aceea că gândirea este un nivel superior al activităţii 
generale de procesare a informaţiei, realizată de un sistem cognitiv fizic, care este 
creierul biologic (uman) sau creierul artificial (computerul). 

Adoptând metoda analogiei, orientarea cognitivistă foloseşte pe scară largă 
programele generale şi pe cele specializate (tip expert), pe baza cărora funcţionează 
computerele, ca modele pentru explicarea organizării şi funcţionării gândirii şi a 
creierului uman. 

S-a stabilit astfel că funcţionarea gândirii se întemeiază pe două tipuri de 
scheme operatorii sau strategii, şi anume: scheme sau strategii algoritmice şi 
scheme sau strategii euristice. (A. Newell şi H.A. Simon, 1972; K. B. T. Evans, 
1983; M.V. Matlin, 1989). 

Schemele sau strategiile algoritmice se caracterizează printr-o legătură 
univoc determinată între mulţimea dată a transformărilor (Ti) şi rezultatul final (R). 
Astfel, dacă transformările respective se aplică strict în succesiunea cerută şi 
fiecare se realizează corect, în mod necesar se ajunge la obţinerea rezultatului 
scontat. În structura algoritmului intră operatori (care efectuează transformările) şi 
condiţii logice (Pi), care reclamă verificarea anumitor stări sau situaţii de care 
depinde modul de continuare a procesului. 

Schemele sau strategiile algoritmice se utilizează în abordarea şi rezolvarea 
sarcinilor şi situaţiilor bine determinate, în care sunt specificate toate elementele şi 
condiţiile necesare. În gândirea algoritmică este amplu reprezentată procesarea 
automată, adesea fiind suficientă recunoaşterea şi identificarea clasei din care face 
parte „problema“, pentru ca activitatea rezolutivă să se desfăşoare de la sine. 

Dacă, în cazul creierului artificial (computerului), algoritmii sunt „daţi“ de-a 
gata de către programator, în cazul creierului natural uman ei se formează şi se 
dobândesc treptat în procesul de învăţare. Schemele sau strategiile euristice au un 
caracter explorator-probabilist, legătura dintre o serie particulară de transformări şi 
rezultatul final nefiind univoc determinată, aplicarea seriei respective putând duce 
sau nu la obţinerea soluţiei cerute. 

O schemă euristică nu cuprinde toţi operatorii, toate condiţiile şi toate deta- 
liile necesare ajungerii la rezultatul final, ci numai câteva principii şi instrucţiuni 
generale, cu rol orientativ, de ghidare a gândirii. 

Procesarea şi gândirea euristică se aplică ori de câte ori subiectul uman se 
află în faţa unor situaţii noi sau slab definite, pentru a căror abordare nu dispune 
nici de răspunsuri deja elaborate, nici de un procedeu sigur 'de rezolvare, fiind 
astfel nevoit să recurgă şi să acţioneze după principiul încercărilor şi erorilor. Un 
exemplu tipic de situaţie în care se aplică strategia euristică îl reprezintă jocul de 
şah. Aici, desfăşurarea gândirii este direcţionată şi reglată de câteva instrucţiuni 
generale, de genul: „verifică siguranţa regelui“, sau „asigură-te că regina nu poate 
fi luată“ sau „caută să ocupi centrul tablei de şah“ etc. 

În vreme ce gândirea algoritmică are un caracter rutinier, reproductiv, 
desfăşurându-se pe „căi bătătorite“, gândirea euristică este exploratoare şi crea- 
toare, exersând traiectorii noi. 

În schimb, gândirea algoritmică este semnificativ mai economică (reali- 
zându-se cu un consum mai mic de energie şi timp) şi mai eficientă, ea asigurând 
întotdeauna obţinerea rezultatului corect. 

O altă contribuţie a abordării cognitiviste a gândirii o constituie delimitarea 
celor două sensuri principale ale procesării informaţiei: sensul ascendent (bot- 
tom-up) şi sensul descendent (top-down). 

Procesarea ascendentă porneşte de la însuşiri şi cazuri individuale, 
situaţional-concrete şi ajunge la modele informaţionale generale, desemnând clase 
şi clase ale claselor de obiecte şi fenomene reunite sub egida comunalităţii. Ea stă 
la baza gândirii inductive, care-şi găseşte afirmarea în formarea conceptelor, în 
stabilirea invariantelor, în descoperirea şi formularea principiilor şi legilor. 

Procesarea descendentă porneşte de la modele informaţionale generale, de la 
„prototipuri“ şi ajunge la cazuri şi situaţii individual-concrete subordonate. Ea stă 
la baza gândirii deductive, esenţială în cunoaşterea ştiinţifică formal-abstractă şi 
în construcţia sistemelor teoretice formale. 

Superioritatea abordării cognitiviste asupra celorlalte rezidă în raportarea 
permanentă a procesualităţii gândirii la suportul neuronal, la rețelele logice şi 
mimetice, creierul fiind considerat ca sistem eminamente informaţional-cognitiv. 


2. TRĂSĂTURILE DISTINCTIVE ALE GÂNDIRII 


Din punct de vedere obiectiv ontologic, gândirea reprezintă o componentă de 
nivel superior, ireductibilă, a subsistemului psihic cognitiv, cu poziţie centrală în 
sistemul psihic general al omului. Ea exprimă cel mai pregnant esenţa conştiinţei, 
de acţiune în cunoştinţă de cauză şi de relaţionare cu lumea prin autodelimitare de 
ea şi prin formulare anticipată a scopurilor şi a planurilor de atingere a lor. Deşi se 
formează şi funcţionează pe baza aportului informaţional al senzaţiilor, percepţiilor 
şi reprezentărilor, gândirea se instituie ca proces individualizat, cu trăsături 
funcţional-calitative specifice, ale căror valori trebuie avute permanent în vedere 
pentru evaluare atât în stare normală, cât şi în patologie. 

Prima trăsătură rezidă în aceea că legătura gândirii cu realitatea obiectivă are 
un caracter mijlocit, ea fiind stabilită prin intermediul senzaţiilor şi percepţiilor, 
care furnizează informaţiile primare despre obiecte, fenomene şi evenimente, pe 
baza cărora, pe de o parte, se formează conținuturile conceptuale, iar pe de altă 
parte, se determină forma specifică de activitate a. gândirii. 

O a doua trăsătură definitorie a gândirii o constituie generalitatea; con- 
structele sale selectează şi rețin însuşiri comune prin care obiectele şi fenomenele 
individuale se unesc în clase, categorii, devenind reprezentante şi purtătoare ale 

generalului. Ca urmare, cunoaşterea pe care o asigură gândirea depăşeşte limitele 
câmpului perceptiv imediat, hic et nunc, cuprinzând realitatea în ansamblul ei. 

A treia trăsătură specifică a gândirii o reprezintă esenţialitatea; în cadrul 
ei, procesarea informaţiilor se face pe baza unor criterii explicite de semnificaţie, 
relevanţă şi reprezentativitate, reţinându-se atributele şi relaţiile definitorii necesare 
şi eliminându-se cele accidentale, întâmplătoare, irelevante. 

A patra trăsătură determinantă a gândirii este abstractivitatea, care constă 
în detaşarea de suportul şi contextul senzorio-imagistic şi elaborarea unor con- 
structe şi modele logico-formale cu valoare designativă convenţională. Unora dintre 
aceste „produse“ nu le corespunde nimic în realitatea obiectivă, dar ele se includ în 
structurile cunoaşterii în calitate de cadre de referință sau de repere metodologice, 
cum, este de pildă, cazul noţiunilor de „sistem închis“, „sistem static“, „subiect 
ideal sau teoretic“, „corp absolut elastic“, „punct“ etc. Funcţia de abstractizare a 
gândirii a stat şi stă la baza dezvoltării cunoaşterii teoretice care s-a obiectivat în 
sistemul ştiinţelor formale (matematica, logica) şi în filozofie. 

A cincea trăsătură distinctivă a gândirii este discursivitatea, care înseamnă 
o desfăşurare pe coordonate spaţio-temporale largic: nu numai aici ci şi acolo, nu 
numai acum (în prezent), dar şi în trecut şi în viitor. Între punctul de pornire sau 
starea iniţială (Ao) şi punctul de sosire sau starea finală (A*) se interpune un lung 
lanţ de transformări şi verigi, strâns articulate între ele, formând o unitate 
funcţională emergentă. 

Discursivitatea impune respectarea condiţiilor coerenţei şi noncontradicţiei 
pentru ca gândirea să fie corectă şi eficientă. Coerenţa presupune ca, în desfăşu- 
rarea procesului actual de gândire sau în cadrul unei „construcţii“ obiectivate a lui 
(exemplu, tratarea unui subiect sau al teoriei despre ceva) „ideile“ să derive una din 
alta şi să se lege organic între ele formând „un întreg“. În anumite tulburări pato- 
logice această calitate este compromisă, cursul gândirii fragmentându-se în epi- 
soade fără nici o legătură logică între ele („fuga de idei“). 

Condiţia noncontradicţiei presupune ca secvențele unui flux de gândire sau 
ale unui discurs să se susţină una pe alta şi să se întregească reciproc şi nu să se 
contrazică între ele. 

A şasea trăsătură esenţială a gândirii o constituie argumentaţia, adică 
întemeierea prin „probe“ faptice sau logice a ideilor şi judecăților exprimate într-o 
problemă sau alta. Eficienţa şi soliditatea gândirii depind întotdeauna de consis- 
tenţa şi originalitatea argumentelor integrate în „construcţia“ elaborată. 

O înşiruire simplă de judecăţi afirmative sau negative fără o argumentare 
adecvată indică o gândire superficială, insuficient elaborată. 

În fine, a şaptea trăsătură ce trebuie luată în seamă în analiza şi evaluarea 
gândirii este explicabilitatea, care constă în transformarea unor idei sau Situaţii şi 
aducerea lor într-o formă („stare“) care să le facă înţelese de către interlocutori. 
Această trăsătură este deosebit de importantă pentru gândirea didactică, al cărei 
obiectiv principal constă tocmai în a face accesibil şi inteligibil conţinutul dife- 

ritelor discipline pentru elevi, în concordanţă cu ciclul de instruire şi cu capacităţile 
individuale. 


3. TIPURI DE SARCINI (SITUAȚII) ÎN CARE 
SE RELEVĂ ȘI SE INDIVIDUALIZEAZA GANDIREA 


În studiul obiectiv al gândirii pornim întotdeauna din afară, prin punerea 
subiectului în faţa unei sarcini sau situaţii concrete. Sarcina îndeplineşte rolul de 
declanşator şi selector al procesualităţii psihice interne. Sarcinile care activează 
gândirea sunt calitativ diferite de cele care activează percepţia sau memoria, de 
pildă, deşi în desfăşurarea sa gândirea poate include ca suport atât percepţia, cât şi 
memoria. | 

Sarcinile care activează şi relevă specificul gândirii pot fi grupate în 
următoarele clase principale: 

a) sarcini de conceptualizare (categorizare); b) sarcini de evidenţiere- 
identificare a raporturilor logice în serii sau grupe de elemente şi evenimente; 
c) sarcini de descoperire şi formulare a principiilor şi legilor care guvernează 
fenomenele în diferite domenii ale realităţii; d) sarcini de evaluare a corec- 
titudinii şi veridicităţii judecăților şi raţionamentelor; e) sarcini de stabilire 
sau identificare a raporturilor semantice (sinonimice, antonimice, omonice, 
analogice) şi logico-gramaticale între cuvinte şi expresii lingvistice; f) sarcini 
de calcul aritmetic; g) sarcini de rezolvare a problemelor (de logică, de 
matematică, de tehnică etc.); h) sarcini de planificare (know-how?); i) sarcini 
de argumentare şi contraargumentare în jurul unor afirmaţii şi puncte de 
vedere; j) sarcini de elaborare şi adoptare a deciziilor; k) sarcini de rezumare- 
comprimare a unor texte pe diferite teme; 1) sarcini de generare ideatică 
(producerea a cât mai multor idei pe marginea unui subiect sau teme date). 

Toate aceste clase de sarcini pot constitui surse de probe psihologice cri- 
teriale, care, administrate într-un timp rezonabil subiectului normal sau cu tulburări 
provocate de focare organice ale creierului, ne permit să ne formăm o imagine mai 
mult sau mai puţin obiectivă despre starea şi nivelul de elaborare al gândirii. 

În analiza şi interpretarea rezultatelor trebuie urmărite atât aspectele generale 
comune, cât şi cele diferenţiale, individuale. Aspectele diferenţiale şi individuale în 
sfera gândirii se dispun pe un registru mai întins decât în sfera oricărui alt proces 
psihic. 

În clinică, este necesar ca severitatea tulburărilor să se estimeze nu numai 
prin raportarea la etaloanele generale, ci şi prin luarea în considerare a nivelului la 
care se afla gândirea pacientului înainte de îmbolnăvire. Scalele de inteligenţă 
Wechsler (WISC şi WAIS), Matricele progresive Raven (pentru copii şi adulţi), alte 
teste figurale sau verbale de inteligenţă, Scala de deteriorare globală (GDS) etc. 

conţin numeroase sarcini care pot fi folosite foarte bine ca material experimental în 
studiul şi evaluarea gândirii. 


4. FUNCŢIILE GÂNDIRII 


Fiind procesul cognitiv cel mai complex şi cu valoarea instrumen- 
tal-adaptativă cea mai mare, gândirea îndeplineşte şi anumite funcţii pe care nu le 
poate îndeplini nici un alt proces psihic. Cele mai importante asemenea funcţii 
sunt: a) funcţia de generalizare; b) funcţia de abstractizare; c) funcţia rezolutivă; d) 
funcţia constructivă; e) funcţia decizională; f) funcţia explicativă; g) funcţia 
interpretativă. 

a) Funcţia de generalizare constă în extinderea unor determinări, semni- 
ficaţii sau relaţii de la o situaţie particulară Ia altele, existente sau posibile, după 
criteriul asemănării sau al comunalităţii. Ea se realizează în două planuri: infor- 
maţional-cognitiv şi comportamental-adaptativ. 

În primul plan, avem de-a face cu: 

1) procesul de formare a noţiunilor sau conceptelor concrete, ierarhizabile 
după sferă şi conţinut de la nivel individual (unde se desprind şi se rețin însuşirile 
esenţiale ale unui singur obiect) până la nivel categorial unde se desprind şi se rețin 
însuşirile esenţiale comune unor mari mulţimi de lucruri, ființe sau fenomene 
(exemplu: categoria de substanță, categoria de energie, categoria de mişcare, 
categoria de sistem, categoria de spaţiu, categoria de timp, categoria de existenţă 
etc.); 2) procesul de descoperire şi formulare a legilor pe baza observării şi analizei 
unui număr limitat de situaţii sau cazuri individuale (pentru legile zise dinamice, 
care exprimă raporturi necesare numărul respectiv este mic, dar pentru legile 
referitoare la fenomene aleatorii, probabilistice, acest număr trebuie să fie cât mai 
mare); 3) procesul de organizare şi sistematizare a cunoştinţelor în cadrul dife- 
ritelor discipline ştiinţifice; 4) procesul de elaborare a unor modele teoretice 
generale; 5) procesul de elaborare a unor paradigme metodologice şi de extindere a 
lor la mai multe domenii (exemplu: „paradigma cibernetico-sistemică“ sau „para- 
digma cognitivistă““). 

În cel de-al doilea plan, funcţia de generalizare a gândirii constă în 
extinderea aplicabilităţii unor acţiuni şi comportamente instrumentale asupra unor 
întregi clase de obiecte şi situaţii particulare. Astfel, o conexiune între un act 
comportamental adaptativ R şi un stimul individual Si se generalizează, actul 
respectiv realizându-se în raport cu toţi stimulii individuali Si care aparţin clasei A. 
De pildă, schema motorie de utilizare a lingurii se activează la orice lingură 
individuală, indiferent de materialul din care este confecţionată, de designul şi 
culoarea ei, sau algoritmul de rezolvare a unor probleme se aplică tuturor cazurilor 
care aparţin clasei date, indiferent de datele concrete pe care le cuprind şi de 
formularea în care sunt prezentate. 

Trebuie spus că generalizarea în plan comportamental se subordonează 
categorizării din plan mintal proprie gândirii. Dovada în acest sens o oferă ex- 
perimentul lui I.P. Pavlov cu un cimpanzeu. Situaţia problematică era următoarea: 
pe una din plute era pus un tort înconjurat de lumânări aprinse; pe lângă tort era 
pusă o cană goală pe care cimpanzeul o mai folosise pentru a bea; pe cea de-a 
doua plută era o găleată plină cu apă. Cum s-a comportat cimpanzeul? La început a 
dat ocol tortului făcând tentative de a-l apuca, de fiecare dată suferind arsuri de la 
flacăra lumânărilor; înfierbântat, s-a deplasat pe cealaltă plută şi şi-a băgat botul în 
găleata cu apă pentru a se răcori; s-a întors apoi la tort continuând tentativele de a-l 
apuca direct cu gura; întâmplător, o picătură de apă prelinsă de pe botul său a ajuns 
pe flacăra unei lumânări stingând-o; a făcut legătura între apa din găleată şi 
stingerea lumânării; ca urmare, s-a întors înapoi pe pluta pe care se afla găleata şi 
şi-a băgat din nou botul în apă, după care s-a întors la tort scuturându-şi capul 
deasupra lumânărilor, unele picături reuşind să stingă câteva lumânări; operaţia 
aceasta dus-întors a continuat până când au fost stinse toate lumânările şi tortul a 
fost obţinut. 

Cana cu care cimpanzeul putea să se aplece de pe pluta unde se afla tortul şi 
să ia apă direct din lac pentru a stinge mai rapid şi mai uşor lumânările nu a fost 
luată în seamă. 

De asemenea, nu a fost făcută nici o legătură dintre apa din găleată şi apa 
din lac, astfel încât ambele să fie apreciate ca reprezentând unul şi acelaşi lucru şi 
ca având acelaşi efect asupra lumânărilor aprinse. Nerealizând mintal categoria de 
apă, cimpanzeul n-a reuşit să generalizeze (extindă) comportamentul de stingere la 
apa din lac, acesta rămânând legat numai de situaţia individuală „apa din găleată“. 
Funcţia de generalizare a gândirii în plan comportamental se evidenţiază şi în 
fenomenele de transfer interefector şi de substituție. 

În primul caz, unul şi acelaşi act instrumental, de exemplu actul scrisului, 
poate fi trecut de la mâna dreaptă la mâna stângă sau de la mână la picior (cum se 
întâmplă în situaţiile dramatice de amputare a membrelor superioare). 

În cel de-al doilea caz, atingerea unuia şi aceluiaşi obiectiv poate fi realizată 
prin scheme şi acte diferite. De exemplu, transmiterea unui mesaj într-o relaţie de 
comunicare o putem face prin trei acte diferite din punct de vedere substanţial- 
calitativ, dar echivalente din punct de vedere funcţional, şi anume: actul vorbirii, 
actul scrisului, actul mimicii şi pantomimicii (limbajul nonverbal). 

b) Funcţia de abstractizare constă, pe de o parte, în elaborarea unor 
modele informaţionale şi a unor structuri epistemice, detaşate de contextul 
situaţional-concret şi de suportul imagistic-intuitiv, cu caracter formal, convențional 
designativ, iar pe de altă parte, în selectarea şi reținerea, pe baza unor criterii de 
semnificaţie, relevanţă, esenţialitate etc., a unor însuşiri şi relaţii de eliminare sau 
neluare în seamă a altora. Produsele abstractizării sunt noţiunile abstracte, care 
exprimă calităţi sau atribute „în sine“, desprinse de suportul lor obiectual concret 

(exemplu, „bunătate“, „dreptate“, „număr“, „funcţie“ etc.) şi sistemele formale cu 
care se operează în filosofie, logică, matematică, lingvistică. 

Această funcţie nu se realizează la acelaşi nivel de eficienţă la toți oamenii, 
ceea ce impune admiterea existenţei în plan individual a două forme distincte de 
gândire: gândirea intuitiv-concretă şi gândirea formal-abstractă. Prima se 
caracterizează prin operarea cu noţiuni concrete nemijlocit reprezentabile printr-un 
prototip (exemplu, noţiunea de „fruct“ reprezentabilă prin prototipul „măr“) şi prin 
performanţe mai bune în sarcinile cu caracter intuitiv-empiric, codificate figural- 
imagistic; cea de-a doua se individualizează prin operarea cu concepte abstracte şi 
prin performanţe superioare în sarcinile cu caracter formal-abstract, cu suport 
simbolic convenţional. 

c. Funcţia rezolutivă se constituie şi, totodată, se manifestă în contextul 
diferitelor situaţii problematice. În genere, prin problemă, sub aspect subiectiv, se 
înţelege o sarcină cu caracter lacunar sau cu elemente date separat şi într-o ordine 
complicativă, prezentată într-o codificare (formulare) verbală sau obiectual-figurală, 
care solicită din partea subiectului un efort real de gândire (înţelegere, ordonare, 
relaţionare, transformare, combinare etc.) în vederea obţinerii răspunsului sau 
soluţiei corecte. Mai întâi, subiectul trebuie să efectueze o orientare de ansamblu în 
problema dată, conştientizând cât mai clar ce i se cere. Această fază se finalizează 
cu formarea reprezentării interne a problemei. Cu cât reprezentarea va fi mai 
completă şi mai corectă, cu atât ea va facilita mai mult desfăşurarea etapelor 
ulterioare ale procesului rezolutiv. Un moment deosebit de important în formarea 
reprezentării interne îl constituie decodarea acesteia într-o formulare proprie, pe cât 
posibil izomorfă ordinii logice a demersului rezolutiv. 

Reprezentarea internă face posibilă „identificarea tipologică“ a problemei şi 
raportarea ei la o anumită clasă, al cărei model generalizat, elaborat în experienţa 
anterioară, se păstrează în memoria de lungă durată. 

Printr-o asemenea raportare se evaluează atât gradul de noutate-familiaritate 
al problemei, cât şi nivelul ei de dificultate. 

Identificarea deschide subiectului accesul la repertoriul strategiilor şi meto- 
delor specifice tipului dat de probleme şi alegerea uneia din ele, socotită a fi cea 
mai adecvată pentru abordarea cazului particular în speţă. Aplicarea metodei alese 
marchează etapa propriu-zisă a rezolvării. Dacă metoda este într-adevăr adecvată şi 
este aplicată corect, nesăvârşindu-se nici o eroare, se obţine rezultatul cerut; în 
cazul în care cerinţele de mai sus nu sunt satisfăcute se ajunge la eşec. Atunci, în 
faţa subiectului se deschid două posibilităţi: 1) să revizuiască. sau să schimbe 
metoda, reluând acţiunea de rezolvare de la capăt; 2) să considere problema mult 
prea dificilă, amânând sau renunțând la rezolvarea ei. 

Eficienţa funcţiei rezolutive depinde de o serie de factori precum: potenţialul 
intelectual înnăscut, vârstă, nivelul de instruire, profilul instruirii şi profilul 
activităţii dominante. Aceşti factori fac ca, în raport cu una şi aceeaşi situaţie 

problematică, diferiţi subiecţi să se comporte diferit şi să obţină performanţe 
diferite. 

d. Funcţia constructivă defineşte în gradul cel mai înalt caracterul activ- 
transformator al gândirii în raport cu realitatea obiectivă. Gândirea nu este o simplă 
copie a realităţii prezente, ci o re-construeţie a acesteia, precum şi o construcţie a 
unei realităţi posibile. Ea pune obiectele şi fenomenele concrete în ipostaze şi 
relaţii noi, elaborând programe acţionale de modificare şi transformare a lor. În 
acelaşi timp, pornind de la datele despre realitatea actuală, ea creează modele şi 
proiecte pentru obţinerea unei realităţi obiectuale noi. Universul entităţilor 
obiectuale conceptuale de gândire şi finalizate în cadrul activităţii practice se in- 
clude istoriceşte ca o componentă cu greutate specifică tot mai mare în mediul 
existenţial al omului. 

În afară de aceasta, funcţia constructivă a pândirii se exprimă şi în crearea 
unui univers ideal-spiritual pur, alcătuit din idei şi modele teoretice abstracte, 
organizate în sisteme filosofice, logico-matematice, teologice, etice, estetice etc. 
Acestea acţionează şi influenţează comportamentele individuale întocmai sau chiar 
mai esenţial ca stimulii şi situaţiile realităţii obiectuale, nemijlocit perceptibile. 

O gândire cu adevărat productivă şi eficientă presupune şi o dezvoltare la 
nivel optim a funcţiei ei constructive. 

e. Funcţia decizională se dezvoltă şi se manifestă în contextul situaţiilor al- 
ternative, care impun omului efectuarea unei alegeri, exprimarea unei opțiuni. 
Situaţiile alternative creează întotdeauna, în plan subiectiv, o stare de incertitudine, 
de îndoială şi oscilație, care antrenează gândirea la căutarea unei ieşiri convenabile. 
Cum trebuie ea să procedeze în acest caz? În esenţă, ea urmează să determine 
următoarele elemente de bază: 

1) indicatorii cantitativi şi calitativi ai alternativelor existente, cu raportul 
dintre avantaje şi dezavantaje, dintre rezultate şi consecinţe; 

2) valoarea aşteptată sau dorită în situaţia dată; 

3) funcţia de utilitate aşteptată; 

4) valoarea efectului şi corectitudinii alegerii. 

1. Pentru determinarea indicatorilor de la punctul 1, este necesară recoltarea 
prealabilă a informaţiei necesare şi relevante şi stabilirea cât mai completă a 
avantajelor (câştigurilor) şi dezavantajelor (pierderilor) asociate fiecărei alternative. 
Se constată că factorul principal care influenţează preferința şi alegerea este cel 
motivaţional: intensitatea stării de motivaţie care corespunde fiecărei alternative şi 
cota de satisfacţie pe care subiectul se aşteaptă s-o obţină din fiecare alternativă. Se 
estimează că raportul dintre valoarea obiectivă a unei alternative obiective şi 
valoarea satisfacţiei furnizate de ea este de 2:1. Aceasta înseamnă, de pildă, că, în 
cazul primirii unui cadou, pentru a obţine o creştere a satisfacţiei de la 1 la 2, 
trebuie să crească valoarea cadoului de la 2 la 4 (Lindsay şi Norman, 1972). 

Neputând contracara influența factorilor dispoziţionali, gândirea urmăreşte 
să găsească criterii şi procedee de optimizare a alegerii, elaborând scale de 

clasificare preferenţială. De exemplu, dacă „>“ este semnul ordinii de preferinţă, 
pot fi stabilite următoarele dependențe: 

- dacă A > B şi B> C, atunci A > C; 

- dacă A =B şi B=C, atunci A = C; 

- dacă A = B şi C > 0, atunci (A+C) > B. 

Dacă fiecare alternativă îşi are avantajele şi dezavantajele ei, înseamnă că în 
efectuarea alegerii este implicată şi o anumită funcţie de risc. Aceasta, de ase- 
menea, ia valori diferite, în dependenţă de particularităţile psihoindividuale ale 
subiectului, de ponderea pe care o acordă pierderii în raport cu câştigul. 

După specificul atitudinii decizionale faţă de acest raport, se diferenţiază trei 
tipuri de subiecţi: 1) tipul care minimizează şi subestimează valoarea funcţiei de 
risc, mergând în întâmpinarea riscului (comportament decizional hazardat, impru- 
dent, riscant); 2) tipul care minimizează şansa de reuşită, supraestimând valoarea 
probabilității eşecului, dând înapoi din faţa riscului (comportament decizional pru- 
dent, ezitant, de minimă expunere la risc); 3) topul care se bazează pe evaluarea 
obiectivă a raportului dintre probabilitatea de succes şi cea de eşec, căutând iden- 
tificarea variantei celei mai convenabile în situaţia dată (comportament decizional 
realist). 

2. În situaţii cu rezultate incerte apare necesitatea determinării valorii 
aşteptate. Teoria deciziei recomandă maximizarea câştigurilor aşteptate în viitor 
(pe termen mediu şi lung). Pentru a stabili însă cursul optim al acţiunii, trebuie 
corelate atât valorile evenimentelor, cât şi probabilitățile lor. Gândirea va fi 
călăuzită de curba posibilă a diferenţelor dintre câştigurile şi pierderile presupuse a 
se înregistra în decursul intervalului dat de timp, care poate varia de la ore până la 
luni şi ani (Wickelgren, 1979). 

3. După fiecare alegere se procedează la analiza critică a rezultatului obţinut. 
Aceasta poate întări sau zdruncina convingerea în justețea deciziei luate. Se 
constată că, în general, oamenii rămân cu o stare de relativă îndoială în legătură cu 
alegerile făcute, iar uneori apare aşa-numitul regret postdecizional: „poate, totuşi, 
alternativa respinsă ar fi fost mai bună“. În acest caz, gândirea este chemată să 
restabilească echilibrul, elaborând argumente noi în favoarea variantei alese, accen- 
tuând aspectele ei pozitive, şi în defavoarea variantei respinse, amplificându-i 
laturile negative. 

În principiu, eficiența sau optimalitatea deciziei este condiţionată de urmă- 
toarele variabile: a) capacitate de prelucrare (procesare) a informaţiilor, de evaluare 
şi previziune a decidentului; b) volumul şi calitatea informaţiilor dobândite în 
legătură cu fiecare din variantele posibile, din care urmează să fie făcută alegerea; 
C) timpul de care dispune decidentul pentru luarea deciziei, putând fi delimitate 
două tipuri de situaţii; 

A) luarea deciziei în timp impus sau în criză de timp şi B) luarea deciziei 
în timp liber, d) numărul variantelor din care trebuie făcută alegerea (cu cât acesta 
este mai mare, cu atât procesul decizional devine mai complicat şi mai dificil); e) 

gradul de apropiere valorică dintre variantele existente (cu cât acesta este mai 
mare, cu atât actul decizional devine mai dificil, tensiunea alegerii mai 
puternică); f) semnificaţia deciziei ce urmează a fi adaptată (cu cât aceasta este 
mai mare, cu atât sarcina decidentului de a efectua alegerea devine mai dificilă), 

f) Funcţia explicativă a gândirii izvorăşte atât din nevoia internă de a 
înţelege legitatea desfăşurării fenomenelor şi esenţa lucrurilor şi de a găsi răs- 
punsuri adecvate la întrebări de genul „cum?“, „de ce?“, cât şi din cerinţele 
comunicării cu cei din jur, pentru a ne face accesibile şi înţelese ideile, punctele de 
vedere. Ea este precedată de operaţiile mai simple ale identificării şi descrierii. 
Spre deosebire de acestea, care rămân oarecum la suprafaţa lucrurilor, explicaţia 
presupune pătrunderea, pe calea analizei, comparaţiei, sintezei, abstractizării, 
generalizării etc. în logica organizării interne a acestora, trecerea de la studiul 
elementelor componente sau al însuşirilor în sine la studiul relaţiilor de interacţiune 
şi interdependenţă dintre ele. Întrebarea „cum?“ obligă gândirea, pe de o parte, la 
dezvăluirea mecanismelor interne care fac posibilă organizarea internă a obiectului 
dat, iar pe de altă parte, la relevarea modurilor posibile în care obiectul (sistemul) 
interacționează cu mediul extern şi răspunde la influenţele exercitate asupra lui. La 
rândul ei, întrebarea „de ce?“ orientează gândirea în direcţia dezvăluirii şi demon- 
strării legăturilor genetice şi cauzale dintre obiecte şi fenomene şi formularea, pe 
această bază, a legilor care le guvernează. În ultimă instanţă, a explica un lucru 
înseamnă a-l integra în mod adecvat în sistemul conexiunilor şi legilor ca el să fie 
ceea ce este şi nu altceva. 

Cu cât un fenomen este mai complex, cu atât cuprinderea lui într-un model 
explicativ exhaustiv este mai dificilă. De aceea, în domeniile fenomenelor com- 
plexe (biologice, psihice, sociale), unde acţionează şi se interferează un număr 
mare de variabile aleatorii, greu sau imposibil de prevăzut sau de controlat, şi unde 
relaţia de determinare îşi croieşte drum prin jocul complicat al întâmplării, singura 
viabilă devine explicaţia de tip probabilist. 

În cadrul relaţiei de comunicare interpersonală sau didactică, funcţia 
explicativă a gândirii constă într-o serie de operaţii de transformare-recodare a 
conţinuturilor informaţionale pentru a le face accesibile şi inteligibile de către in- 
terlocutor sau auditor. Ea se realizează cu atât mai uşor şi mai bine, cu cât dictorul 
înțelege mai clar şi stăpâneşte mai temeinic problema aflată în discuţie. 


5. MECANISMELE NEUROFIZIOLOGICE ALE GÂNDIRII 


Putem afirma din capul locului că, fiind procesul psihic cel mai complex şi 
cu funcţiile cele mai diveisificate, gândirea presupune şi mecanismele neurofi- 
ziologice cele mai sofisticate. De aceea, o întrebare limitativă de genul „care este 
centrul nervos al gândirii?“ devine ridicolă. Oricât am admite polivalenţa funcţio- 
nală a unei anumite structuri neuronale particulare, este imposibil să obţinem 

acoperirea anatomofiziologică necesară diversităţii calitative a operaţiilor şi inte- 
grărilor informaţionale pe care ar trebui să le realizeze pentru a putea fi declarată 
drept „centru unic“ al gândirii. 

Pe de altă parte, apare la fel de nejustificată, din punct de vedere ştiinţific, şi 
tendinţa de a nu pune în nici un fel problema specificităţii mecanismelor neuro- 
fiziologice ale gândirii şi de a considera că nu există asemenea structuri care să fie 
legate preponderent de realizarea acestui complex proces psihic. Nu este viabil nici 
modelul dualist propus de K. Popper şi J. Eccles (1977) şi J. Eccles (1980), de a 
corela din afară organizarea structural-funcţională a creierului şi organizarea 
gândirii ca două entităţi în sine independente. 

Singura alternativă ştiinţific plauzibilă este cea oferită de concepţia locali- 
zărilor şi integrărilor dinamice. Potrivit acestei concepţii, la a cărei elaborare şi-au 
adus contribuţia mari figuri ale ştiinţei neurofiziologiei şi neuropsilogiei, precum 
J.P. Pavlov, J. Jackson, R. Hernandez-Pon, D.0O. Hebb, H. Hecaen, A.R. Luria, K. 
Pribram, M. Cazzaniga, M. Sperry, gândirea, ca proces complex, multifazic şi 
multimodal, nu poate fi legată de o zonă unică şi strict delimitată a creierului; în 
acelaşi timp însă, ea nu este lipsită de o bază neurofiziologică mai mult sau mai 
puţin specifică. Mecanismele ei au o structură complexă şi eterogenă atât din punct 
de vedere anatomofiziologic, cât şi logico-operaţional. În cadrul lor, trebuie 
delimitate două categorii de componente structurale: a) componente nespecifice şi 
b) componente structurale specifice. 

În componentele nespecifice includem: 1) structurile de activare şi energi- 
zare (sistemul reticulat activator ascendent, structuri afectiv-motivaţionale din hipo- 
talamus şi sistemul limbic, din regiunea orbitală a lobilor frontali); 2) structuri de 
procesare modală reprezentate de verigile subcorticale şi zonele de proiecţie cor- 
ticală ale sistemelor senzoriale, care furnizează informaţiile despre realitatea 
externă imediată; 3) structurile care alcătuiesc mecanismul specific al memoriei şi 
care furnizează informaţii din repertoriul stocat anterior; 4) structurile care inte- 
grează şi realizează limbajul verbal şi schemele lui gramaticale - suportul esenţial 
al gândirii şi principalul ei instrument de codare-obiectivare a conţinuturilor şi 
produselor; 5) sistemul neurotransmiţătorilor şi neuromediatorilor de tipul acetilco- 
linei, serotoninei, dopaminei, noradrenalinei (norepinefrinei), adrenalinei (epine- 
frinei), histaminei, aminoacizilor şi peptidelor (neuroactive), care se include în 
mecanismele tuturor proceselor psihice şi ale tuturor actelor comportamentale. 

Toate aceste componente nespecifice sunt activate într-o măsură sau alta, în 
cursul efectuării unor sarcini de gândire, favorizând, facilitând sau, dimpotrivă, 
frânând şi perturbând rezolvarea lor. Putem, deci, afirma, că din punct de vedere 
neurofiziologic, gândirea nu se desfăşoară niciodată izolat de responsivitatea şi 
activismul cerebral global stimulat de noutatea, complexitatea, dificultatea şi 
semnificaţia situaţiilor problematice cu care se confruntă subiectul. 

Componentele specifice sunt reprezentate de acele structuri cerebrale care 
realizează direct şi efectiv procesările informaţionale care caracterizează pro- 

priu-zis gândirea, sub cele trei aspecte esenţiale ale ei: aspectul operaţional, 
aspectul conţinuturilor şi aspectul produselor (rezultatelor). 

Identificarea acestor structuri trebuie realizată pe baza a trei criterii 
principale: 1) criteriul genetic; 2) criteriul specializării funcţionale interemis- 
ferice; 3) criteriul specializării intraemisferice. 

1. Potrivit primului criteriu, gândirea umană nu poate fi decât funcţia celor 
mai noi structuri din punct de vedere filogenetic, respectiv, a cortexului cerebral, 
iar din punct de vedere ontogenetic — funcţia structurilor corticale care se matu- 
rizează cel mai târziu — respectiv, a zonelor integrative intermodale (dispuse între 
zonele integrărilor senzoriale primare şi secundare) de ordinul III şi IV. Aceste 
zone nu sunt concentrate toate la un loc, ci distribuite în toţi lobii (Luria, 1963, 
1973; Arseni, Golu, Dănăilă, 1983; Dănăilă, Golu, 2000; Mesulam, 2000). Ele fac 
parte, ca şi zonele senzoriale primare şi secundare, din sistemul C - cognitiv - al 
creierului, dar funcţionarea lor este ghidată de alte principii decât cel al asemănării 
şi potrivirii imagistice, şi anume, de principiul designării şi simbolizării conven- 
ţional formale, de principiul abstractizării-generalizării, de principiul încatenării 
logico-semantice, de principiul substituţiei, de principiul terţului exclus, de prin- 
cipiul noncontradicţiei etc. 

2. Potrivit celui de-al doilea criteriu, mecanismele gândirii se distribuie dis- 
tinct între cele două emisfere cerebrale (Gazzaniga, 1970; Sperry, 1974; Botez, 
1996), fiecare emisferă deţinând monopolul asupra integrării anumitor forme, 
funcţii şi aspecte ale ei. Emisfera dreaptă este specializată în realizarea gândirii 
intuitiv-concrete, susţinută de sistemul noţiunilor obiectuale nemijlocit reprezen- 
tabile, de scheme spaţiale şi vizual-tactil-kinestezice, de operaţii de calcul simple, 
cu numere ce nu depăşesc 100, de clasificări şi combinaţii în sfera obiectelor con- 
crete. 

Emisfera stângă se leagă de realizarea gândirii formal-abstracte, susţinută de 
sistemul noţiunilor abstracte, de suportul simbolico-semantic (al semnelor), de 
scheme şi structuri formale, de comparații şi evaluări critice, de transformări seriale 
şi conexiuni cauzale şi probabiliste, de operaţii de calcul complexe, cu numere ce 
depăşesc 100. 

Întrucât mediul existenţial extern include în sine atât sarcini şi situaţii 
problematice concrete, cât şi abstracte, înseamnă că orice om normal este capabil 
de ambele forme de gândire — atât intuitiv-concretă, cât şi formal-abstractă. Dar, 
raportul interemisferic presupune nu numai specializarea diferită a emisferelor ce- 
rebrale, dar şi posibilitatea doniinanţei funcţionale a uneia asupra celeilalte. Ca 
urmare, în organizarea internă a gândirii se evidenţiază o diferenţiere tipologică 
destul de pregnantă. Astfel, în cazul dominanţei specializării proprii emisferei 
drepte, vom avea de-a face şi cu predominarea gândirii intuitiv-conerete în raport 
cu cea formal-abstractă, iar în cazul dominanţei specializării proprii emisferei 
stângi, are loc predominarea gândirii formal-abstracte în raport cu cea intuitiv- 
concretă. 

Diferenţa devine puternic relevantă, atunci când gândirea trece dintr-o 
capacitate intelectuală comună într-o aptitudine intelectuală specială, proiectată pe 
anumite categorii de sarcini sau solicitări obiective. Astfel, la un pol se individua- 
lizează gândirea şi cunoaşterea artistică (în care dominantă este imaginea artistică), 
iar la celălalt - gândirea filosofică şi matematică (în care dominat este constructul 
formal-abstract). 

Între cei doi poli se situează formele intermediare de gândire, rezultate din 
împletirea în diferite grade (proporţii) a specializărilor celor două emisfere cerebrale. 

Aşa cum au demonstrat cercetările de psihologie genetică şi cele de an- 
tropologie culturală, schemele şi conținuturile gândirii intuitiv-concrete se con- 
stituie şi se dezvoltă mai devreme şi mai uşor decât cele ale gândirii formal- 
abstracte, care depind în mare măsură de procesul învăţării organizate (şcolare) şi 
de asimilarea conceptelor şi structurilor logico-matematice şi filosofice. 

Criteriul specializării funcţionale interemisferice prezintă importanță şi în 
plan clinic, atât sub aspect predictiv, cât şi sub aspect diagnostic-evaluativ. În 
primul caz, el ne permite să anticipăm tabloul tulburărilor gândirii în cazul 
localizării focarului patologic în emisfera dreaptă sau în cea stângă; în cazul al 
doilea, ne permite să stabilim mai riguros gradul de severitate al tulburărilor apă- 
rute în sfera gândirii în urma unor focare de natură organică, prin raportarea lor la 
tipul căruia îi aparţine pacientul: intuitiv-concret, formal-abstract sau intermediar. 

3. În lumina celui de-al treilea criteriu, mecanismele neurofiziologice ale 
gândirii implică nu numai specializarea interemisferică, ci şi pe cea intraemisferică. 
Aceasta din urmă rezidă în aceea că zonele corticale specifice gândirii din 
interiorul unei emisfere cerebrale nu sunt echipotenţiale din punct de vedere func- 
țional, ci între ele există diferenţe semnificative, fiecare îndeplinind anumite sec- 
venţe ale unui proces integral de gândire. 

Astfel, zonele de ordinul III şi IV din perimetrul lobului occipital dispun de 
operatori specializaţi în procesarea conţinuturilor informaţionale ale noţiunilor care 
reflectă obiecte concrete percepute pe cale vizuală şi în abordarea situaţiilor pro- 
blematice codificate figural (imagistic) cum sunt cele din Matricele Progresive Ra- 
ven, de pildă, în efectuarea grupărilor şi serierilor pe baza criteriilor logice (formă, 
culoare, mărime etc.) în mulţimea obiectelor din câmpul perceptiv vizual, 
realizarea legăturii designative între imaginile vizuale ale obiectelor şi codurile 
lingvistice corespunzătoare (denumirile), în filtrarea şi sistematizarea experienţei 
cognitive vizuale prin prisma principiilor abstractizării-generalizării, în identificarea 
şi decodificarea sistemelor de simboluri şi semne scrise. 

Zonele de ordinul III şi IV din cadrul lobului parietal posedă taiat logici 
specializaţi în realizarea sistemului reprezentărilor spaţiale, a coordonatelor orien- 
tării spaţiale şi încadrării în spaţiu a propriei persoane, în efectuarea calculelor 
matematice, în integrarea şi realizarea schemelor gramaticale, în asigurarea sta- 
bilităţii legăturilor semantice dintre conținuturile informaţionale de provenienţă 

tactil-kinestezică şi denumirile verbale, în construirea structurilor informaţionale 
formal-abstracte. 

Zonele de ordinul III şi IV din lobul frontal sunt specializate în efectuarea 
operaţiilor de abstractizare şi peneralizare/categorizare, în alcătuirea planului intern 
şi în stabilirea strategiei de abordare-rezolvare a problemelor, în testarea ipotezelor, 
în verificarea şi evaluarea critică a rezultatelor parţiale şi finale ale activităţilor de 
gândire, în asigurarea integrităţii şi unităţii funcţionale a Eu-ului, în corelarea, prin 
raportare la stările proprii de necesitate şi la condiţiile obiective externe, a 
conştiinţei de sine şi conştiinţei lumii externe, în realizarea schemelor limbajului 
intern, suportul nemijlocit al gândirii. 

în fine, zonele din ordinul Il şi IV din lobul temporal sunt specializate în 
decodificarea şi includerea în fluxul gândirii curente a conţinuturilor informaţionale 
obiectivate în limbajul oral, în asigurarea fluenţei şi desfăşurării seriale, din 
secvenţă în secvenţă, a gândirii. 

Zonele din ordinul III şi IV care realizează procesările şi operaţiile proprii 
gândirii interacționează între ele formând ceea ce în neuroştiinţele cognitive se 
numeşte reţea la scară mare distribuită (Mesulam, 2000). O asemenea reţea se 
compune din zone principale denumite epicentre şi zone subordonate denumite 
adiţionale. Formarea reţelelor la scară mare distribuite, care intră în alcătuirea 
mecanismelor specifice ale gândirii, se produce în ontogeneză, în concordanţă cu 
tipologia sarcinilor cu care subiectul se confruntă în mod sistematic. Astfel, rețelele 
care realizează şi susţin gândirea matematică au o alcătuire şi organizare diferite de 
cele care realizează şi susţin gândirea medicală sau sociologică; reţelele care 
realizează procesarea inductivă sunt diferite de reţelele care efectuează procesarea 
deductivă; reţelele implicate în realizarea gândirii algoritmice prezintă o altă 
articulare decât reţelele care asigură realizarea gândirii euristice ş.a.m.d. 

Caracterul complex şi distribuit al mecanismelor neurofiziologice ale gândirii 
este demonstrat şi de datele clinicii. 

Focarele organice ale creierului situate în diferite zone corticale provoacă, în 
principiu, tulburări diferite în „sistemul gândirii“. 

Aşa de exemplu, lezarea zonelor şi reţelelor din lobul parietal determină cu 
precădere afectarea structurii gândirii obiectuale, care se referă la obiectele şi 
fenomenele concrete nemijlocit perceptibile, în timp ce lezarea zonelor şi reţelelor 
din lobul frontal afectează în primul rând capacitatea de a opera cu noţiuni 
abstracte şi cu construcții logico-formale desprinse de suportul obiectual-imagistic, 
precum Şi capacitatea de a raţiona corect (Luria, 1962; Pribam, 1971; Arseni, Golu, 


Dănăilă, 1983; Botez, 1996). 


Capitolul XVIII 


MECANISMELE LIMBAJULUI 


1. CONSIDERAȚII GENERALE 


Una dintre cele mai remarcabile capacităţi funcţionale ale creierului uman 
este aceea de a elabora şi de a opera cu simboluri şi semne, care lărgesc consi- 
derabil sfera comunicării interpersonale şi modalitatea de codare a informaţiilor 
extrase din mediul extern. Funcţia comunicaţional-semiotică a creierului are la bază 
principiul semnalizării-designării care se instituie în funcţionarea sistemului ner- 
vos încă de la apariţia sa. Acest principiu exprimă capacitatea sistemului nervos de 
a stabili legături de reprezentare-semnalizare între stimulii biologiceşte necesari 
(necondiţionaţi) şi cei în sine indiferenți (condiţionaţi), transferând semnificaţia de 
la primii la cei din urmă. 

Dezvoltarea ulterioară a sistemului nervos a făcut posibilă producerea de 
către animale a unor semnale proprii, de natură kinestezic-motorie (mişcări), 
cromatică (modificarea culorii pielii sau penajului) şi sonoră, pentru exteriorizarea 
stărilor interne şi marcarea (anunţarea) unor evenimente din mediul extern. 

Dar numai creierul uman a atins acel nivel de dezvoltare şi organizare care 
să-i permită elaborarea şi operarea cu cel mai complex sistem de semne, repre- 
zentat de limbajul articulat (verbal), din care au fost derivate ulterior şi aşa- 
numitele limbaje formale (limbajul matematic, limbajele de programare). 

Apariţia graiului articulat este considerată pe bună dreptate un factor esenţial 
al trecerii de la animalitate la umanitate. Cuvântul, alături de unealtă, s-a impus ca 
suport şi mediator principal al dezvoltării psihice a omului, atât în plan istoric, cât 
şi în plan ontogenetic individual. Verbalizarea, adică fixarea în cuvânt, în calitatea 
lui de semn (cod), a produselor activităţii psihice specifice (percepţie, reprezentare, 
gândire, procese afective, stări motivaţionale etc.) devine o caracteristică esenţială a 
funcţionării creierului uman. | 

Pe baza cuvântului, ca purtător de semnificaţii şi substituit al obiectelor şi 
fenomenelor concrete din jur, se va forma un complex sistem de legături tem- 
porare, care va reprezenta cel mai complex tip de comportament pe care l-a generat 
evoluţia - comportamentul verbal. 

Cadrul obiectiv-genetic al apariţiei şi dezvoltării limbajului verbal îl con- 
stituie relaţia de comunicare. Aceasta presupune prezenţa şi interacţiunea a cel 
puţin două persoane, care emit şi recepționează reciproc mesajele una alteia. 
Creierul, la naştere, nu posedă încă sistemul de conexiuni şi scheme necesare 
înţelegerii şi producerii independente a limbajului. Aşa cum au demonstrat cele 
câteva cazuri de indivizi pierduţi de mici în junglă, în afara contextului social de 
comunicare, creierul nu reuşeşte să decodifice şi să producă limbajul verbal. 
Aşadar, condiţia sine qua non a dezvoltării şi perpetuării în timp a sistemului 
semnelor verbale este prezenţa indivizilor concreţi legaţi unii de alţii într-o reţea de 
comunicare permanentă. Dispariţia indivizilor, care sunt purtătorii şi producătorii 
reali ai proceselor de comunicare duce nu numai la dispariţia limbajului ca 
fenomen psihologic, ci şi a limbii ca fenomen social viu. 

Prin organizarea sa internă, creierul uman posedă doar competenţa lingvis- 
tică (adică elementele structurale şi premisele funcţionale de a dobândi şi realiza 
limbajul verbal), dar nu şi performanţa lingvistică (adică structuri verbale deja 
constituite pe care să le activeze instantaneu de la naştere sau la încheierea matu- 
rizării biologice). Latura performanţială a capacităţii de comunicare verbală cre- 
ierul o dobândeşte numai prin receptarea şi integrarea din afară a sistemului limbii 
ca dat obiectiv. 

Competența lingvistică are un caracter polivalent din punct de vedere perfor- 
manţial, adică, pe baza ei, pot fi elaborate scheme funcţionale pentru însuşirea ori- 
cărei limbi. Argument: cu acelaşi creier o persoană poate să înveţe şi să 
stăpânească mai multe limbi. Nici măcar schemele proprii limbii materne nu sunt 
înnăscute, dovadă că un copil transferat de la naştere într-un mediu în care se 
vorbeşte altă limbă, rămâne fără a cunoaşte limba în care vorbeşte mama care l-a 
născut. 

Demn de reţinut este şi faptul că, aşa cum au demonstrat toate cazurile de 
copii pierduţi în natură şi găsiţi la vârste relativ mari (12, 14 sau 18 ani), com- 
petenţa lingvistică a creierului se cere a fi fructificată din primele zile după naştere, 
altminteri ea diminuează şi, nesolicitată până la vârsta de 12-14 ani, dispare cu 
totul, individul nemaiputând fi „verbalizat“. 


2. STRUCTURA ŞI ORGANIZAREA 
LIMBAJULUI (VERBAL) 


În lumina cercetărilor actuale (Jackendoff, 2000; Levelt, 2000; Golu, 2002) 
limbajul verbal reprezintă un sistem complex înalt organizat şi integrat. El pre- 
supune existenţa unor elemente constitutive concrete şi a unui ansamblu de operaţii 
de transformare şi relaţionare-combinare a lor. 

Unitatea constitutivă de bază a limbajului verbal este semnul cu funcţie 
designativă completă, şi anume cuvântul. Acesta pune în evidenţă două laturi: 

latura fizică externă, reprezentată de entităţi nemijlocit perceptibile de tip sonor 
(sunetele articulate ale vorbirii sau limbajului oral), vizual (literele sau grafemele 
în limbajul scris) sau tactil-kinestezic (grafemele în limbajul scris Braille), şi 
latura de conţinut internă designativ-informaţională sau semantică. 

Prin latura sa fizică, limbajul verbal poate fi perceput, însușit şi apoi per- 
format sau produs independent de fiecare persoană în contextul comunicaţional dat; 
prin latura sa internă, limbajul se încarcă cu conţinuturi psihice cognitive, afective, 
motivaţional reglatoare, devenind instrument de comunicare, formă de comporta- 
ment şi mecanism de adaptare la mediul socio-cultural. 

Legătura dintre cele două laturi, deşi apare iniţial convenţională, în sensul că 
pici una dintre ele nu predetermină pe cealaltă, o dată stabilită, devine invariantă, 
impunându-se ca obligatorie pentru toți comunicanţii (actanţii). Astfel, în cadrul 
fiecărei limbi, fiecare cuvânt dobândeşte o anumită formă fizică invariantă (sonoră- 
fonetică sau vizuală-grafică) invariantă. Dacă fiecare persoană ar avea libertatea de 
a stabili după bunul plac legătura dintre forma fizică a cuvântului şi conţinutul 
informaţional, comunicarea ar deveni practic imposibilă. Aşadar, formarea siste- 
mului limbajului reclamă fixarea şi păstrarea în mecanismele memorative ale creie- 
rului a legăturii stabile dintre o anumită formă fizică a cuvântului (imaginea 
auditivă, vizuală sau tactil-kinestezică) şi un anumit conţinut informaţional (reali- 
tate extralingvistică). 

Pentru a se înlătura echivocul şi nedeterminarea semantică în comunicare, ar 
fi necesar ca fiecare cuvânt să desemneze un număr cât mai mic de obiecte sau 
dimensiuni ale realităţii. Idealul ar fi ca raportul de designare să fie de L:1, adică 
un cuvânt perceptibil distinct să reprezinte un singur obiect sau însuşire. Aceasta ar 
duce însă la crearea unui volum atât de mare de cuvinte, încât ar depăşi capacitatea 
memorativă utilă a creierului, creând dificultăţi şi mai mari în desfăşurarea comu- 
nicării. Ca urmare, principiul economiei în funcţionarea creierului este satisfăcut 
prin acceptarea multiplicităţii semantice a cuvintelor sau a polisemiei: unui cuvânt 
i se asociază mai multe semnificaţii. În acest caz, decodificarea şi identificarea 
conţinutului informaţional concret se vor realiza în context, în funcţie de relaţiile 
care se stabilesc între cuvântul dat şi alte cuvinte. 

Comunicarea verbală nu constă în vehicularea cuvintelor izolate în forma lor 
fizică primară, ci a seriilor de cuvinte legate între ele după anumite reguli gra- 
maticale de ordin sintactic. Ca urmare, constituirea în ontogeneză a sistemului 
limbajului nu se realizează prin encodarea şi engramarea în mecanismele memo- 
rative ale creierului doar a cuvintelor izolate cu semnificaţiile lor, ci şi a regulilor 
sintactice de conectare şi combinare a lor în propoziţii. Discursivitatea comunicării 
şi a gândirii reclamă apoi ca şi propoziţiile să fie ordonate şi legate între ele în 
structuri verbale mai ample - discursuri, texte - cu valoare semantică mai cuprin- 
zătoare. Aceasta devine posibilă pe baza unor reguli logice de coerenţă, claritate, 
argumentare etc. Rezultă, aşadar, că sistemul limbajului luat ca flux comunicaţional 

dobândeşte o latură în plus faţă de cuvintele constitutive luate izolat, şi anume 
latura logico-sintactică. 

Cuvintele îşi păstrează o anumită autonomie, ceea ce face posibilă punerea 
lor în combinaţii de o diversitate aproape infinită, sporind astfel registrul capacităţii 
de comunicare a omului. 

Arhitectura limbajului, atât în stare latentă nemanifestă, cât şi în stare activă 
manifestă reclamă coexistenţa şi interacţiunea a trei componente: componenta 
fizică (fonetică sau grafică), componenta semantică şi componenta logico- 
sintactică (gramaticală). Fiecare din aceste componente trebuie să-şi găsească 
integrarea sa la nivelul creierului şi individualizarea atât în faza impresivă (a re- 
cepţiei), cât şi în cea expresivă (emiterii) ale comunicării. 

Realizarea componenţei fizice presupune ca, în cursul percepţiei fluxului 
vorbirii celor din jur şi a şirurilor de cuvinte scrise, creierul copilului să desprindă 
şi să fixeze în modele interne generalizate, pe de o parte, invarianţii care determină 
şi asigură identitatea sunetelor, literelor şi cuvintelor pe fondul diverselor alterări şi 
zgomote accidentale, iar pe de altă parte, schemele motorii proprii articulării 
(pronunțării şi scrierii). 

În acelaşi timp, este necesară şi fixarea conversiei modelului auditiv-fonetic 
în model vizual-grafic şi, invers, a modelului vizual-grafic în model auditiv-fonetic. 

Recunoaşterea sunetelor, literelor şi cuvintelor ca entităţi fizice are la bază 
operaţia de comparaţie-suprapunere a imaginilor perceptive actuale ale lor cu 
aceste modele interne (invariante) constituite anterior. Cu cât modelele respective 
sunt mai bine elaborate şi consolidate, cu atât recunoaşterea se realizează mai rapid 
şi mai corect, şi viceversa. Aşa se face că dacă pentru copilul mic, până la 5-6 ani, 
perceperea şi recunoaşterea itemilor fluxului verbal al celor din jur se fac cu efort 
şi adesea cu dificultate, la subiectul adult acestea dobândesc un caracter auto- 
matizat. 

Componenta semantică se constituie prin stabilirea şi fixarea în memoria de 
lungă durată a legăturilor de desemnare-reprezentare între cuvinte şi realităţile 
extralingvistice: SRO, cuvânt (S), relaţie (R), obiect (0). Aceste legături sunt medi- 
ate de modelul informaţional intern (imagine) al obiectului. Auzind cuvântul, 
copilul vede, pipăie, miroase sau gustă şi obiectul la care se referă. În mintea sa, se 
asociază imaginea auditivă a cuvântului cu imaginea (vizuală, tactilă, gustativă 
etc.) a obiectului şi prin intermediul acesteia din urmă cuvântul ca semn fizic 
extern se leagă de obiect, devenind designantul sau substitutul lui. În final, simpla 
percepere a cuvântului activează modelul informaţional sau imaginea obiectului 
fără să mai fie nevoie ca acesta să fie prezent în momentul dat. 

La un stadiu mai înalt al dezvoltării ontogenetice a limbajului, semnificaţia 
devine o relaţie de corespondenţă şi substituție între cuvinte: valoarea designativă 
sau conţinutul cognitiv al unui cuvânt se defineşte prin intermediul altor cuvinte. 

Realizarea laturii semantice în procesul viu al comunicării interpersonale 
reclamă stabilirea unui anumit izomorfism între tezaurele lingvistice ale emitentului 
(E) şi receptorului (R). Aceasta înseamnă, în primul rând, ca un cuvânt, de pildă, 

Era 


„copac“ să se lege la ambii interlocutori de aceeaşi realitate obiectuală, iar, în al 
doilea rând, ca la primirea unui mesaj verbal în mintea receptorului să se producă 
aceeaşi modificare, respectiv, aceeaşi reprezentare care s-a produs în mintea 
emitentului la transmiterea mesajului respectiv. 

Dacă între tezaurele celor doi termeni ai relaţiei de comunicare nu există 
nici un fel de corespondenţă şi atunci când la mesajul emitentului în mintea 
receptorului se poate produce orice modificare, la întâmplare, nu este posibilă nici 
o decodificare semantică. De aceea, comunicarea, în general, şi cea verbală, în spe- 
cial, are la bază convertibilitatea deplină, după raportul 1:1, a rolurilor între emitent 
şi receptor: subiectul aflat la momentul ti în ipostaza de emitent devine în mo- 
mentul 2 receptor şi viceversa. Şi cu cât gradul de corespondenţă dintre tezaurele 
lor lingvistice este mai mare, cu atât dimensiunea semantică a limbajului se relevă 
mai pregnant. 

Componenta semantică a limbajului verbal se elaborează gradual în cursul 
ontogenezei, la diferiţi indivizi atingând niveluri de calitate diferite, în funcţie de 
vârstă, cultură şi profesie. Putem vorbi de o comunicare comună, în care toţi sau 
majoritatea participanţilor se situează aproximativ la acelaşi nivel de elaborare a 
tezaurului lingvistic (din punctul de vedere semantic) şi de o comunicare dife- 
renţial-restrictivă, în care sunt implicate doar anumite grupuri selective, mai mult 
sau mai puţin avizate şi specializate în domeniul sau tema abordată. 

Potrivit datelor cercetărilor comparative, componenta semantică a sistemului 
verbal prezintă diferenţe importante şi în plan intraindividual, după gradul de deter- 
minare şi consolidare a conţinuturilor cuvintelor care alcătuiesc vocabularul global 
(Clark, 1996; Jackendoff, 1997, Pereira şi Grosz, 1994). 

Pot fi identificate cel puţin trei zone sau arii integrative: centrală sau 
nucleu, secundară şi terţiară (fig. 138). 

În zona centrală sau nucleu intră cuvintele constitutive de bază ale limbii şi 
care formează scheletul comunicării cotidiene între indivizii care vorbesc limba 
dată. Cuvintele care alcătuiesc această zonă posedă cea mai completă determinare 
semantică şi au acelaşi grad de consolidare şi utilizare la toţi sau la majoritatea 
indivizilor adulţi. 

Zona secundară se constituie, cu precădere, în cadrul procesului de in- 
struire şcolară, prin însuşirea terminologiei şi noţiunilor de bază ale ştiinţei şi cul- 
turii, prin lecturile literare etc. Ea va cuprinde cuvintele cu o frecvenţă mai mică în 
comunicarea cotidiană comună şi cu o determinare semantică mai puţin completă 
şi mai fragilă. Diferenţele interindividuale devin mai importante decât la nivelul 
zonei centrale. 

Zona terţiară se elaborează esențialmente în cadrul formării profesionale şi 
include cuvintele legate de conţinutul specific al profesiei. Ea reprezintă compo- 
nenta înalt specializată a tezaurului lingvistic individual care se foloseşte în cercuri 
restrânse de profesionişti. 

Fig 138. Cercurile semantice (gradul de integrare a semnificației cuvintelor). 


încărcătura semantică propriu-zisă a cuvintelor fiecărei zone este variabilă: 
ea poate creşte, pe măsura folosirii şi includerii lor în situaţii comunicaţionale noi 
sau poate să diminueze (degradare semantică), ca urmare a nefolosirii îndelungate 
şi a neraportării la realitatea pe care o desemnează. 

Apare astfel distincţia dintre cantitatea statistico-matematică de informaţie şi 
cantitatea semantică de informaţie. Dacă prima se determină independent de des- 
tinatar, numai pe baza elementelor existente la nivelul sursei (al emitentului), cea 
de-a doua este funcţie de capacitatea de recepţie şi decodare (înţelegere) a subiec- 
tului destinatar. 

Cu cât acesta este mai bine pregătit, adică are un fond de experienţă mai 
bogat în domeniul la care se referă mesajele primite, cu atât cantitatea semantică 
de informaţie extrasă este mai mare, şi invers. 

Gradul de decodare şi integrare semantică depinde şi de natura referenţia- 
lului sau conţinutului informaţional: cuvintele şi propoziţiile cu un conţinut infor- 
maţional intuitiv concret vor avea un grad de decodare mai ridicat decât cele cu 
conţinut teoretic abstract. . 

În cazul comunicării discursive, relevarea la destinaţie a semnificației este 
condiţionată şi de caracterul formulării propoziţiilor - formulări simple sau com- 
plexe, formulări ordonate („Elevul nu a învăţat şi a luat o notă proastă“) sau dezor- 
donate („proastă, a luat o, învăţat, elevul, nu a, şi, notă“). Aici apare în toată 
amploarea ei importanţa componentei gramaticale a sistemului limbajului: ea nu 
creează propriu-zis semantica, dar o susţine şi contribuie la relevarea ei. 

Un alt criteriu după care se realizează organizarea internă a componentei 
semantice a limbajului verbal este cel al similitudinii şi subordonării ierarhice. 
Rezultatul unei astfel de organizări se concretizează în reţelele semantice (fig. 139). 

Fig. 139. Reţele verbale (semantice) 


O asemenea reţea are o alcătuire multinivelară pe verticală, şi ramificată, pe 
orizontală. „Nivelul“ reprezintă gradul de generalitate al semnificației sau valorii 
designative a cuvântului, iar ramificaţia pe orizontală - gradul de similitudine şi 
notele definitorii ale funcţiei designative a cuvintelor în interiorul nivelului ierarhic 
dat. 

Din cele de mai sus rezultă că, din punct de vedere semantic, lexicul nostru 
individual (vocabularul) nu este o mulţime de cuvinte izolate şi echiprobabile în 
raport cu obiectul şi finalitatea actului concret al comunicării, ci un sistem bine 
organizat în cadrul căruia cuvintele se leagă unele de altele prin similitudinea 
conţinuturilor şi subordonare de la particular la general. Se creează asttel aşa- 
numita redundanţă internă, de suplinire şi compensare semantică reciprocă, graţie 
căreia creşte considerabil rezistenţa semnificației mesajelor verbale la influenţa 
perturbatoare a zgomotelor (Cherry, 1971; Golu, 1975; Perfetti, 2000). 

Componenta sintactică a limbajului este constituită dintr-un set de reguli 
de selectare, ordonare şi combinare a cuvintelor în entităţi lingvistice mai mari - 
propoziţii, fraze, discursuri. Rolul ei este de a facilita şi de a nuanţa comunicarea 
sub aspect semantic. Dezvoltarea limbajului verbal în ontogeneză, pe lângă enco- 
darea fonologico-grafică şi semantică, presupune şi o encodare gramaticală, adică 

aşezarea recepției şi emisiei mesajelor pe anumite reguli, care definesc ipostaza şi 
funcţia fiecărui cuvânt în propoziţie (de subiect, de predicat, de atribut, de 
complement) şi ordinea părţilor propoziției în dependenţă de ce anume se doreşte a 
se comunica. 

Encodarea gramaticală cuprinde trei secvenţe principale: captarea mesajelor 
preverbale ca input, producerea structurilor de suprafață de output şi accesarea 
lexicului mintal. 

Structurile de suprafaţă sunt sintactice prin natura lor. Ele includ o ordonare 
de la stânga la dreapta a cuvintelor (leme), care sunt generate în mod crescând din 
mesajul preverbal emergent. 

La dezvăluirea esenței şi dinamicii componentei gramaticale o contribuţie 
importantă au adus-o studiile lui N. Chromsky (1973, 1979). El a introdus şi 
dezvoltat conceptele de „structuri profunde“, în care se integrează regulile grama- 
ticale cele mai generale ale comunicării verbale (aşa-numita gramatică tare) şi de 
„structuri de suprafaţă“, în care se codifică regulile particulare, impuse de situaţia 
concretă şi de scopul comunicării. Ambele tipuri de structuri sunt considerate 
înnăscute, inerente mecanismelor cerebrale şi modului lor de funcţionare. Însă 
activarea sau trezirea lor la viaţă nu se produce de la sine, în mod spontan, ci 
numai în cadrul relaţiei de comunicare a copilului cu adultul. Deşi contestată de 
mulţi cercetători, inclusiv de J. Piaget, ideea aceasta pare să fie adevărată, ea fiind 
confirmată de observaţiile şi datele psihologiei copilului. Acestea pun în evidenţă 
faptul că vorbirea preşcolarului se desfăşoară în conformitate cu schemele 
gramaticale, în speţă sintactice, fără ca acestea să fi fost învăţate în mod special. 
Eventualele greşeli pe care le mai face copilul la această vârstă au un caracter 
punctual-accidental şi nu structural. Mai mult, studiul şi memorarea gramaticii în 
şcoală nu duc la reorganizare radicală a limbajului oral, influențând mai mult 
calitatea limbajului scris (care se învaţă odată cu regulile gramaticale). 

Am putea, probabil, să delimităm două gramatici: gramatica internă, ca ex- 
presie directă a schemelor funcţionale înnăscute ale mecanismelor cerebrale ale 
comunicării verbale şi o gramatică externă, aşa cum este ca structurată şi obiec- 
tivată de ştiinţa lingvisticii la momentul dat, şi pe care individul o poate însuşi 
numai în procesul instruirii şcolare. 

Limbajele diferă semnificativ în ceea ce priveşte tipurile de relaţii sintactice 
pe care ele le encodează în structurile de suprafaţă. Există variate căi de a trasa mai 
multe structuri tematice într-un număr redus de relaţii sintactice. Tipul de relaţie 
sintactică este impus sau determinat de scopul comunicării, de faptul asupra căror 
aspecte sau elemente emitentul doreşte să atragă atenţia interlocutorului său. 

Limbajele diferă, de asemenea, şi după modul în care encodează relaţiile 
semantice: unele realizează acest lucru în termenii relaţiilor frazale şi ai ordinii în 
interiorul propoziției, altele în termenii funcţiei sintactice. 

Dar oricare ar fi deosebirile dintre limbaje, generarea structurilor de 
suprafaţă este dirijată, în cea mai mare parte, lexical. Aceasta înseamnă că în 

encodarea gramaticală operaţia majoră este următoarea: un concept lexical (de 
exemplu „primeşte“ în propoziţia - „Elevul Popescu primeşte un premiu“) 
activează lema corespunzătoare (primeşte) în lexicul mintal. După alegerea lui, 
proprietăţile sintactice ale lemei devin disponibile pentru viitoarea construcţie 
sintactică. 


P 
S (sub) activ V S (obiect) activ 
primeşte 


În exemplul următor sintaxa lemei „primeşte“ va fi aproximativ aceasta: 

Vom spune că primeşte este un verb care trebuie să fie capul propoziției; el 
va avea un subiect (S) şi un obiect (S). De asemenea, schema de mai sus specifică 
şi cum cei doi S corespund rolurilor tematice din conceptul PRIMEŞTE: subiectul 
S se va lega în mesaj de rolul actorului și obiectul S de rolul argumentului. 

Fiecare lemă este un nod terminal într-un astfel de arbore sintactic şi enco- 
darea gramaticală constă în conectarea acestor arbori sintactici activaţi pentru a 
forma o structură de suprafaţă care se aplică mesajelor la intrare. Într-un fel, 
encodarea gramaticală este asemănătoare procesului de rezolvare a unui set de 
ecuaţii simultane. Fiecare lemă reclamă din partea „anturajului“ său anumite con- 
strângeri sintactice şi structurile sintactice care emerg vor satisface simultan toate 
aceste constrângeri. 

Dar lexicul mintal conţine nu numai leme dintr-un singur cuvânt, ci şi leme 
complexe de genul idiomurilor (exemplu, „a fi cu capul în nori“). (Jackendofi, 
1997; Levelt, 2000). 

Putem conchide că sintaxa reclamă ca un mesaj, pentru a fi inteligibil, uşor 
şi corect decodificabil, trebuie construit după anumite reguli de funcţie şi de 
ordine. Astfel, el trebuie să conţină: un agent sau un subiect, o acţiune sau o stare, 
adică un predicat, un obiect care suportă sau cu care se efectuează acţiunea, adică 
un complement, o notă de identificare sau de caracterizare a subiectului, adică un 
atribut, anumiţi determinanţi propoziţionali - de articol, de gen, de număr, de caz, 
de timp etc. 

Cuvintele care îndeplinesc aceste funcţii trebuie puse în propoziţie sau frază 
nu la întâmplare, haotic,.ci într-o anumită ordine, ca de exemplu: subiect — atribut 
— predicat — complement (pentru limba română). 

3. LATURILE FUNCŢIONALE ALE 
COMUNICĂRII VERBALE 


Raportată la un subiect individual oarecare, comunicarea verbală pune în 
evidenţă trei laturi funcţionale principale, şi anume: latura impresivă, latura 
expresivă şi latura de monitorizare-control. 

Latura impresivă include două componente: percepţia limbajului adresat şi 
înţelegerea sau decodificarea semnificației cuvintelor şi propoziţiilor. 

Percepția se realizează în raport cu cele două forme principale ale limbajului 
extern: limbajul oral şi limbajui scris. 

Percepția limbajului oral se realizează cu ajutorul analizatorului auditiv, 
care, în cursul ontogenezei şi în cadrul comunicării copilului cu adultul, îşi dez- 
voltă funcţia fonematică, specializată în procesarea sunetelor articulate (vocale, 
consoane) şi a combinațiilor lor stabile - cuvintele, propoziţiile. 

În ontogeneză, percepţia limbajului oral al celor din jur parcurge o dez- 
voltare graduală, care se întinde pe durata primilor 4-5 ani de viaţă a copilului. În 
cadrul acestui proces se poate evidenția elaborarea a trei niveluri integrative 
ierarhic corelate: nivelul integrativ secvențial, care realizează, prin procesări 
succesive, modelele etalon invariante ale sunetelor proprii limbii date; nivelul 
integrativ structural (configuraţional) de ordinul Î, în cadrul căruia se constituie 
modelele etalon ale cuvintelor, nivelul integrativ structural de ordinul II, care 
realizează modelele etalon ale propoziţiilor cu schemele sintactice corespunzătoare. 

Percepția propriu-zisă a limbajului oral presupune, aşadar, diferenţierea şi 
identificarea corectă a sunetelor date separat, a cuvintelor date separat şi a pro- 
poziţiilor. Pentru aceasta, sunt necesare integritatea şi interacţiunea tuturor celor 
trei niveluri integrative menţionate mai sus. Când schemele lor funcţionale se 
consolidează suficient şi se automatizează, activitatea nivelului integrativ de ordinul 
II se impune ca dominantă în zona de claritate a conştiinţei, situându-se identitatea 
structurilor propoziţionale. Aceasta asigură o fiabilitate mai mare procesului per- 
cepţiei limbajului oral extern prin corectarea posibilelor alterări de către zgomotul 
de fond a unor sunete şi cuvinte particulare. 

În mod concret, percepţia include următoarele secvenţe: captarea fluxului 
vorbirii emitentului, segmentarea lui corespunzătoare pe cuvinte, formarea mode- 
lului auditiv (ecoic) intern al seriei finite de cuvinte — propoziţia, activarea din 
memoria de lungă durată a modelului semantico-sintactic adecvat, compararea 
modelului perceptiv actual cu modelul activat, stabilirea concordanţei sau potrivirii 
fonetice, Concordanţa se stabileşte prin asimilarea modelului perceptiv actual de 
către cel activat din memoria de lungă durată şi are, deci, un caracter subiectiv, 
ceea ce înseamnă că nu este obligatoriu şi corectă din punct de vedere obiectiv. 
Exemplul cel mai concludent în acest sens ni-l oferă jocul verbal „telefonul fără 
fir“. La pornire, primul emitent transmite un cuvânt, iar la final, ultimul receptor 
redă un cu totul alt cuvânt. 

Cercetările experimentale au demonstrat (Licklider, 1950; Cherry; 1971, 
Golu, 1975) că diferitele sunete ale vorbirii posedă grade diterite de descifra- 
bilitate. Gradul cel mai mare de descifrabilitate îl posedă vocalele, vocala i, 
ocupând primul loc, iar gradul cel mai scăzut — consoanele, ultimul loc ocupându-l 
s. În cadrul structurii cuvintelor, percepţia noastră auditivă face frecvent confuzii 
şi substituiri între sunete (exemplu, între e şi i, între b şi p, între t şi d etc.), 
schimbându-se corespunzător şi identitatea cuvintelor în plan subiectiv intern. 

În cursul conversaţiei, mecanismele centrale ale analizatorului auditiv foca- 
lizează atenţia asupra sursei de emisie (interlocutorul), slăbind-o pentru restul 
obiectelor şi persoanelor din jur. Devine astfel posibilă comunicarea verbală inter- 
personală pe fondul vacarmului sau gălăgiei asociate unei mulţimi la o adunare sau 
la o petrecere. Oscilaţiile atenţiei produc omisiuni sau lacune pe continuumul 
perceptiv, care pot afecta identificarea cuvintelor sau propoziţiilor pronunţate de 
emitent. 

În condiţii obiective nefavorabile de desfăşurare a comunicării verbale 
interpersonale (zgomot de fond puternic), modelele activate din memoria de lungă 
durată pot corecta distorsiunile suferite de unele sunete sau cuvinte, asigurând o 
identificare corectă a lor. 

Percepția limbajului scris este consecutivă din punct de vedere genetic 
percepţiei limbajului oral şi se dezvoltă pe baza acesteia. Ea se realizează prin 
intermediul analizatorului vizual, la persoanele normale, şi al analizatorului tactil- 
kinestezic, la persoanele nevăzătoare, şi devine funcţională numai în urma pro- 
cesului de alfabetizare. 

Persoanele analfabete - sau cum li se mai spune, neştiutoare de carte - nu dispun 
de mecanismele percepţiei limbajului scris. A percepe limbajul scris înseamnă a 
diferenţia şi a identifica literele sau grafemele corespunzătoare sunetelor articulate, 
grupările lor în cuvinte şi grupările cuvintelor scrise în propoziţie, finalizându-se 
comportamental în actul cititului. Actul cititului se poate efectua cu voce tare sau 
în gând, iar realizarea lui are la bază aceleaşi trei niveluri de integrare neuronală ca 
şi percepţia limbajului oral, respectiv: nivelul de ordinul I, în cadrul căruia se 
elaborează şi se engramează în memoria de lungă durată modelele etalon ale 
literelor, care fac posibilă identificarea, chiar pe fondul unor devieri importante de 
la forma ideală; nivelul de ordinul II, unde se realizează conectarea într-o 
structură unitară a literelor grupate în cuvinte, asigurându-se identificarea corectă 
chiar în cazul unor omisiuni sau inversiuni ale unor litere; nivelul de ordinul III, 
care efectuează conectarea cuvintelor în structuri unitare de tip propoziţional, 
asigurându-se corectitudinea şi fluenţa cititului. Constituirea celor trei niveluri se 
produce treptat în ontogeneză, pe durata primului an de şcolaritate a copilului. Pe 
măsura consolidării şi automatizării interacțiunii lor, în plan conştient se impune ca 
dominantă activitatea nivelului de ordinul III, celelalte două devenind subordonate. 

Înțelegerea, cea de-a doua componentă a laturii impresive a limbajului, 
asigură relevarea şi identificarea conţinutului informaţional, respectiv, semnificaţia 

şi sensul cuvintelor şi propoziţiilor auzite sau citite. Ea are la bază învăţarea şi 
păstrarea în memoria de lungă durată a legăturii cuvintelor şi structurilor sintactice 
cu realitatea extralingvistică. Vom spune astfel că subiectul aflat în ipostaza de 
destinatar înţelege limbajul oral sau scris al celor din jur dacă, la primirea mesa- 
jelor, pe plan mintal intern sau comportamental extern se raportează adecvat la 
realitatea desemnată. Aria de cuprindere a capacităţii de înţelegere a limbajului se 
extinde treptat în ontogeneză, pe măsura îmbogăţirii vocabularului intern şi a 
creşterii nivelului de instruire. Acesta din urmă devine factorul principal care va 
genera diferenţele interindividuale în nivelul general de dezvoltare a capacităţii de 
înţelegere a limbajului, mai ales a celui scris. 

Latura expresivă a limbajului se referă la producerea şi emiterea de către o 
persoană a mesajelor prin intermediul sunetelor articulate sau al semnelor scrise 
(literelor). Realizarea ei presupune un angrenaj alcătuit, pe de o parte, din centre 
nervoase de comandă, situate la diferite niveluri ierarhice ale nevraxului coordonate 
şi sincronizate funcţional prin conexiuni reciproce ascendent-descendente, iar, pe 
de altă parte, verigi de execuţie motorii - veriga fono-articulatorie pentru pro- 
ducerea limbajului oral (vorbirii) şi veriga manuală pentru producerea limbajului 
scris. 

Ca şi în cazul laturii impresive, mecanismele laturii expresive se elaborează 
în cursul ontogenezei. Primele care se formează sunt mecanismele pentru produ- 
cerea limbajului oral, a vorbirii. Ele au ca premisă înnăscută vocalizările instinc- 
tive, sub forma gânguritului, care apar şi se realizează spontan încă din luna a 6-a 
de viaţă a nou-născutului. Această premisă nu se transformă însă de la sine, în mod 
spontan, în capacitate de vorbire. Pentru aceasta este obligatorie includerea şi 
menţinerea permanentă a copilului în relaţie de comunicare cu adultul. Articu- 
lemele, adică schemele motorii de prelucrare a sunetelor proprii fiecărei limbi, se 
învaţă în cursul perceperii auditive a vorbirii adulţilor. Putem susţine că latura 
impresivă şi cea expresivă se constituie împreună, cu deosebirea că cea impresivă 
devansează la început pe cea expresivă. 

În plan neurofiziologic, dezvoltarea laturii expresive reclamă constituirea 
celor trei niveluri integrative, simetrice celor care stau la baza laturii impresive, şi 
anume: nivelul de ordinul I, în care se elaborează şi se engramează modelele sau 
schemele de articulare a sunetelor, nivelul de ordinul II, în cadrul căruia se reali- 
zează modelele articulatorii ale cuvintelor; nivelul de ordinul III, în cadrul căruia 
se constituie şi se integrează schemele articulatorii de tip propoziţional, în care 
intră obligatoriu componenta gramaticală, sintactică. Pe măsura consolidării şi 
automatizării funcţionale a fiecărui nivel, activitatea celui superior, cel de ordinul 
III, se va impune ca dominantă, asigurându-se astfel caracterul fluent al vorbirii. 

Selectarea şi activarea cuvintelor din vocabularul intern şi organizarea lor în 
serii propoziţionale sunt dirijate şi monitorizate de scopul şi tema comunicării. În 
funcţie de aceste două elemente şi de situaţie, peste schema articulatorie-etalon, 

neutră, se suprapune o schemă articulatorie secundară care determină timbrul vocii 
ca invariant personal (individual) şi intonaţia la momentul dat. 

Astfel, în limbajul oral se intrică două componente cu valoare psihologică 
importantă: componenta informaţional-obiectivă sau cognitivă şi componenta 
dispoziţional-subiectivă sau prosodică. Fiecare din ele contribuie la precizarea şi 
nuanțarea semnificației mesajelor, atât în emisie cât şi în recepţie. 

Componenta grafică a laturii funcţionale expresive a limbajului se constituie 
ulterior şi pe baza celei articulatorii, în principiu, după intrarea copilului în şcoală. 

În plan neurofiziologic, ea presupune elaborarea aceloraşi niveluri integrative 
ca şi componenta articulatorie: nivelul de ordinul L, în cadrul căruia se realizează 
şi se fixează schemele mişcărilor mâinii corespunzătoare efectuării formei fiecărei 
litere (se ştie că, în şcoală, scrierea fiecărei litere se face separat şi prin repetiţii 
succesive); nivelul de ordinul II, unde se elaborează şi se fixează schemele 
motorii manuale corespunzătoare scrierii cuvintelor, nivelul de ordinul Îl]. care 
asigură schemele motorii manuale de integrare a cuvintelor în serii propoziţionale. 

Din punctul de vedere al logicii şi eficienţei comunicării, producerea 
limbajului scris este mai pretențioasă şi se supune mai multor exigenţe gramaticale 
şi stilistice, care sunt mai greu de satisfăcut. Erorile care în vorbire pot trece 
neobservate, în scris devin jenante şi perturbă decodificarea mesajelor. De aceea, 
producerea limbajului scris atinge un nivel mai înalt de dezvoltare numai la 
persoanele instruite şi cultivate prin lectură sistematică şi permanentă. 

Latura de control sau feed-back-ul sistemului verbal îndeplineşte rolul de 
monitorizare şi corecție în raport cu laturile funcţionale active. - impresivă şi 
expresivă. 

În cadrul laturii impresive, controlul se efectuează atât în cadrul perceptiei, 
prin întrebări de genul „am auzit oare bine?“ sau „am citit oare corect?“ adresate 
sieşi sau interlocutorului, cât şi în cadrul verigii decodificării (înţelegerii), de 
asemenea prin întrebări adresate interlocutorului („oare, am înţeles bine?) sau prin 
consultarea expresă a altor surse (dicţionare, tratate etc.). 

Rolul controlului (feed-back-ului) este la fel de important şi în realizarea 
procesului de producere independentă a limbajului, atât oral, cât şi Scris, 

Producerea şi reglarea limbajului oral, a vorbirii se realizează pe baza 
feed-back-ului auditiv: pentru a vorbi fluent şi corect, trebuie să ne auzim, să ne 
percepem propria voce. Slăbirea sau pierderea auzului duc. la perturbarea fluxului 
vorbirii, apărând distorsiuni în articulare şi suprapuneri sau încălcări ale cuvintelor 
în propoziţie. Producerea şi reglarea limbajului scris se asigură de către 
feed-back-ul vizual: eliminarea lui determină serioase alterări ale formei şi mărimii 
literelor şi ale spaţierii cuvintelor în propoziţie. . 

Rezultă, aşadar, că, în virtutea modului de constituire a mecanismelor sale 
neurofiziologice, limbajul verbal este un sistem autoreglabil, cibernetic, dispunând 
de o instanţă proprie de monitorizare şi control. 

4. MECANISMELE NEUROFIZIOLOGICE ALE 
LIMBAJULUI (VERBAL) 


Limbajul se numără printre acele funcţii psihice, a căror investigaţie neuro- 
fiziologică a furnizat date faptice ale teoriei localizaţioniste, el însuşi fiind încadrat 
de neurofiziologia clasică în categoria proceselor precis şi strict localizate. 

În urma examinărilor postmortem a creierelor unor pacienţi care prezen- 
taseră tulburări de limbaj, Broca (1861) şi Wernicke (1874) au formulat concluzia 
fermă că funcţia limbajului are o localizare cerebrală precisă. În terminologia 
ştiinţifică au fost rapid asimilați termenii de „centrul Broca“, specializat în pro- 
ducerea vorbirii şi „centrul Wernicke“, specializat în recepţia vorbirii proprii şi a 
celor din jur. Dar, chiar într-o asemenea formulare, reiese clar că nu poate fi vorba 
de un centru unic, situat într-un singur loc sau într-o singură zonă a creierului, ci 
de structuri integrative diferite, dispuse în regiuni diferite: „centrul Broca“— în 
partea infero-posterioară a lobului frontal, iar „centrul Wernicke“ în prima circum- 
voluţiune a lobului frontal. Ceea ce se reţine din spiritul modelului îngust locali- 
zaţionist este stricta delimitare topografică a celor doi centri şi reducerea me- 
canismelor neurofiziologice ale limbajului numai la ei şi numai la emisfera zisă 
dominantă-stânga. 

Cercetările ulterioare au adus însă completări importante modelului 
Broca-Wernicke. 

Printre cei care au contribuit substanţial la deschiderea unei perspective mai 
largi în acest domeniu a fost J.H. Jackson (1835-1911). El a emis ipoteza că trebuie 
luate în seamă ambele emisfere cerebrale, iar nu doar cea dominantă. Jackson 
argumenta că, pentru a alcătui cuvântul, pentru a verbaliza, pentru a înţelege toate 
manierele de utilizare a cuvintelor, cele două emisfere trebuie să interacţioneze şi 
să lucreze împreună. Jumătatea stângă este, evident, implicată, pentru că lezarea ei 
privează pe om de vorbire; jumătatea dreaptă se poate admite că este de asemenea 
implicată, deoarece omul privat de vorbire înţelege tot ceea ce i se spune despre 
lucruri obişnuite. Şi, mai departe, Jackson îşi continuă astfel raţionamentul: „În 
măsura în care am considera mai complet dualitatea procesului verbalizării, a 
cărui a doua jumătate este vorbirea, este logic să presupunem, de asemenea, şi 
existența unei dualităţi în reviviscenţa imaginilor simbolizate “ (Jackson, 1931, p. 
180). După Jackson, emisfera stângă este baza reviviscenţei automate a imaginilor, 
iar cea dreaptă baza reviviscenţei voluntare a lor, a recunoaşterii. O leziune foarte 
recentă şi foarte întinsă de orice parte a emisferei stângi, va produce un anumit 
grad de pierdere a limbajului şi, probabil, o leziune identică în orice parte a 
emisferei drepte va produce o anumită pierdere în recunoaştere (Jackson, idem). 

În optica jacksoniană, „centrul Broca“ reprezintă mişcările articulatorii ale 
limbii, buzelor, laringelui şi faringelui şi dacă, în urma lezării lui, pacientul îşi 
pierde limbajul propoziţional, el poate dispune în continuare de un limbaj emo- 

ţional, de stereotipii. Aceste „relicve”, ca şi „jargonul” se află sub dependenţa 
emisferei drepte. 

Fidel principiului său al integrării ierarhice a funcţiilor de la inferior la supe- 
rior, Jackson afirma că o leziune nu produce simptome pozitive, dar că efectele 
pozitive ce s-ar putea ivi se datoresc unui nivel inferior eliberat de sub controlul 
nivelului superior. Componenta negativă rezidă în incapacitatea de a vorbi, de a 
scrie, de a citi şi în diminuarea posibilităţilor mimice şi gestuale; efectele pozitive 
se evidenţiază în capacitatea pe care o păstrează bolnavul de a înţelege ceea ce i se 
spune sau i se citeşte (cu condiţia ca zona Wernicke să rămână neafectată), de a 
mişca adecvat aparatul facio-bucal când mănâncă şi de a utiliza un limbaj 
emoţional. 

Ideile lui Jackson au fost preluate şi dezvoltate de Pick şi Head. Îndeosebi 
acesta din urmă a încercat să demonstreze inconsistenţa teoriei localizării rigide a 
limbajului, pledând pentru admiterea unei baze neurofiziologice mai largi şi 
dinamice. Chiar tulburările limbajului expresiv (de vorbire) el le interpretează în 
corelaţie cu tulburarea altor funcţii - înţelegerii, rezolutivităţii-generalizării etc. 
Astfel, afazia a împărţit-o în patru tipuri: motorie, sintactică, nominală şi 
semantică (Head, 1926). Aceasta din urmă reprezintă tulburarea capacităţii de a 
asambla cuvintele sau fragmentele de prepoziţie din perspectiva unei semnificaţii 
supraordonate, de a construi semnificaţii din semnificaţii. 

Important este de reţinut faptul că Head admitea că toate cele patru tipuri de 
afazie pot să apară atât în leziuni ale emisferei stângi, cât şi ale emisferei drepte. 

Wilson (1926) realizează o descriere clară şi concisă a afaziei, incluzând în 
mecanismele limbajului ariile corticale asociative. După el, din punct de vedere 
neurofiziologic, afazia este efectul unei dezordini a mecanismelor transcorticale 
(nivelul ierarhic cel mai înalt după Jackson), care se repercutează asupra clasei 
proiecţiilor corticale ( nivelul ierarhic mediu după Jackson). 

În lucrarea sa monografică Afazia traumatică (1947), A.R. Luria, analizând 
diferitele puncte de vedere exprimate în literatura de specialitate până la acea dată, 
conchide că cele mai plauzibile sunt ideile lui Jackson şi dezvoltă pe larg modelui 
sistemic al mecanismelor limbajului, care a fost completat ulterior de alţi cer- 
cetători (Ajuriaguera şi Hecaen, 1949; Fessard, 1954; Attlinger, CV. Jackson şi 
Zangwill, 1955; Penfield şi Roberts, 1959; Pribram, 1971; Kreindler şi Apostol, 
1976; Mesulam, 1990; Levelt et al 1991). 

“Tdeile de bază ale modelului de tip sistemic pot fi sintetizate astfel: 

1. Având o organizare multidimensională, adică incluzând verigi cu conţinut 
şi rol funcţional diferit, limbajul presupune o bază neurofiziologică largă, reunirea 
într-o schemă logico-operaţională unitară a unor zone cerebrale situate în toţi lobii. 
Astfel: a) pentru realizarea percepţiei limbajului oral al celor din jur şi a 
controlului asupra vorbirii proprii sunt solicitate zonele corticale auditive din lobui 
temporal, îndeosebi prima circumvoluțiune -— „centrul Wernicke“, porţiunea 
posterioară a ariei 22 Brodmann; leziuni bilaterale ale acestei zone determină 

destrămarea modelelor interne ale cuvintelor şi, implicit, tulburarea identificării şi 
înțelegerii mesajelor verbale emise de cei din jur (afazia Wernicke); b) actul 
vorbirii, adică punerea în funcţiune a aparatelor efectorii corespunzătoare şi conec- 
tarea în scheme specifice sunetelor vorbirii a mişcărilor lor reclamă participarea 
zonelor corticale motorii din lobul frontal (predominant stâng), îndeosebi a celor 
din circumvoluţiunea a treia — ariile 44 şi 45 Brodmann („centrul Broca“) şi alte 
zone din jur; leziuni produse la acest nivel afectează primordial capacitatea 
pacientului de a articula corect şi de a produce independent o vorbire clară şi 
inteligibilă; întrucât, în genere, funcţia mişcării organelor implicate în articulare se 
menţine, ea realizându-se adecvat în cadrul altor comportamente (în actul mâncării 
sau al intonării muzicale), înseamnă că afazia expresivă (Broca) trebuie explicată 
ca efect al destrămării modelelor interne ale schemelor articulatorii; aceasta face 
dificilă sau imposibilă atât selectarea din repertoriul posibil a secvenţelor motorii 
corespunzătoare, cât şi legarea lor într-o structură expresivă unitară; c) actul 
citirii reclamă participarea zonelor vizuale din lobii occipitali şi a celor motorii din 
lobii frontali; de asemenea; devine necesară şi interacţiunea acestor zone cu cele 
auditive din lobii temporali, imaginea vizuală a literelor şi cuvintelor reactualizând 
imaginea auditivă a lor; tulburarea citirii sau abolirea ei (alexia) pot fi provocate 
fie de leziuni ale zonelor motorii, fie de leziuni ale zonelor vizuale, fie de afectarea 
conexiunii dintre zonele motorii şi vizuale, pe de o parte, şi cele auditive, pe de 
altă parte; d) actul scrierii reclamă participarea zonelor motorii din lobul frontal 
(stâng la dreptaci şi drept la stângaci), a zonelor vizuale din lobii occipitali şi a 
zonelor auditive din lobii temporali; ca urmare, tulburări ale scrisului pot fi 
provocate de leziuni la nivelul oricărora din aceste zone; e) construcţiile logico- 
semantice complexe, supraordonate, care conferă limbajului verbal funcţie gene- 
ralizatoare, reclamă participarea unor zone asociative de rang superior situate la 
intersecțiile traseelor de comunicare dintre zonele integrative primare (între anali- 
zatorii verbo-motor, vizual şi auditiv). 

Din cele de mai sus rezultă că mecanismele neurofiziologice ale limbajului 
au un caracter constelaţional, de mare reţea distribuită, incluzând zone dispuse în 
toţi lobii şi în ambele emisfere cerebrale. În realizarea comunicării verbale, zonele 
şi verigile din emisfera stângă îndeplinesc un rol mai important decât cele din 
emisfera dreaptă (fig. 140). 

Datele cercetărilor mai recente efectuate cu ajutorul metodei imageriei cere- 
brale (PET, SMRI) atestă faptul că aceste zone din emisfera stângă, îndeosebi 
zonele Broca (ariile 44 şi 45) şi Wernicke (aria 22 — anterioară, mediană şi 
posterioară) prezintă la majoritatea subiecţilor o întindere mai mare decât zonele 
simetrice din emisfera dreaptă, iar diferenţa dintre ele creşte de la copil la adult 
(Hgoart et al, 2000; Uylings et al, 2000). 

2. Configuraţia mecanismelor neurofiziologice ale limbajului nu este 
predeterminată, ci ea se constituie în cursul ontogenezei (între 0-3/4 ani). 
„Specializarea“ diferitelor zone componente în realizarea unei laturi sau alteia a 

limbajului (morfo-fonologică, morfo-grafică, sintactică, semantică) este rezultatul 
învăţării, al exerciţiului, fiind, deci, mai pronunţată şi mai pregnant individualizată 
la adult decât la copil. Prin aceasta se explică şi diferenţele individuale care se 
constată în schema concretă de organizare a mecanismelor limbajului. 


reprezentarea 
schemelor sintactice 


scriere. “> e ai 
f 


vorbire centrul SER 
Wernicke > derzepiia vizuală 
c Y" țlimbajul scris) 
Y percepţia 


auditivă 
(limbajul oral) 


Fig. 140. Integrarea limbajului la nivel cortical. 


3. Abilitatea zonelor integrative de bază de a prelua şi îndeplini funcţia 
comunicării verbale este limitată în timp (până la vârsta de aproximativ 10-12 ani) 
şi dacă nu este valorificată, prin includerea copilului în „baia de limbă“ a adulţilor, 
ca se atrofiază. Scăderea plasticităţii structurilor implicate în mecanismele 
limbajului odată cu vârsta se evidenţiază şi în aceea că adultul vârstnic va învăţa 
mult mai anevoie o limbă străină decât copilul sau adolescentul. 

4. Lateralizarea în ceea ce priveşte integrarea structurilor limbajului verbal 
este relativă; nu se poate susţine că limbajul se integrează exclusiv şi în totalitate 
doar la nivelul emisferei stângi (dominante), schemele mai simple, referitoare la 
lucruri obişnuite concrete şi latura lui afectiv-emoţională fiind reprezentate în 
emisfera dreaptă (Gazzaniga, 1970; Sperry, 1974; Arseni, Golu, Dănăilă, 1983; 
Perffeti, 2000). 

5. În mecanismele limbajului, pe lângă structurile integrative specifice, se 
includ şi alte structuri nespecifice, cu rol de activare (cele situate la nivelul 
talamusului) şi de conectare la fluxul mesajelor verbale primite sau emise a stărilor 
afectiv-motivaţionale (pe lângă latura cognitiv-informaţională limbajul verbal 
posedă şi o latură dispoziţională de exprimare-obiectivare a unor nevoi, trebuinţe, 
trăiri emoţionale şi atitudini). 

Întrucât verbalizarea devine un principiu general de organizare a activităţii 
creierului, îndeosebi a scoarţei cerebrale, trebuie să admitem că structurile specifice 
de integrare a limbajului intră în conexiuni legice şi stabile cu structurile care stau 
la baza tuturor proceselor şi funcţiilor psihice particulare. 

Indirect, putem spune că realizarea oricărui proces psihic îndeosebi de nivel 
conştient include în mecanismele sale şi o verigă verbală. Aşa cum dovedesc datele 
de observaţie şi experimentele, structurile neuronale care integrează limbajul verbal 
se activează şi participă şi la realizarea unor fenomene şi acte psihice subconştiente 
şi inconştiente precum visele, stările şi manifestările somnambulice, exprimările pe 
fondul stării accentuate de ebrietate etc. 


Capitolul XIX 


MECANISMELE MOTIVAȚIEI 


1. ASPECTE PSIHOLOGICE CARACTERISTICE 


Motivația este o componentă esenţială a sistemului psihic uman, fiind înca- 
drată alături de afectivitate în categoria proceselor de energizare-stimulare. Având 
o mare încărcătură energetică şi fiind strâns corelată cu perechea antagonică 
tensiune-reducţie/relaxare, ea îşi are rădăcini adânci în dinamica bio-fiziologică a 
organismului uman, formele sale primare fiind asemănătoare cu cele ale animalelor. 
Germenii motivaţiei se află, pe de o parte, în caracterul deschis al organismului ca 
sistem viu, care-l face dependent de schimburile de substanţă, energie şi informaţie 
cu mediul extern, iar, pe de altă parte, în selectivitatea şi preferenţialitatea lui în 
raport cu diferiţii factori sau condiţii existente în acest mediu. Întrucât orice orga- 
nism viu posedă aceste atribute, el va pune în evidenţă stări proprii de necesitate. 
Tocmai asemenea stări formează conţinutul componentei motivaţionale. Ca feno- 
men psihic, adică realizat prin mecanisme de ordin nervos, motivaţia se întâlneşte 
numai la animale. La plante, stările de necesitate rămân încorporate în proce- 
sualitatea biologică de hrănire, înmulţire şi apărare. 

Trăsătura distinctivă esenţială a stării de necesitate devenită fenomen psihic 
o constituie interpunerea între reacţiile fiziologice - biofizice şi biochimice — şi 
comportamentul de satisfacere a unei verigi subiective denumire model informa- 
ţional-evaluativ, atât al stării de necesitate ca atare, cât şi al obiectului de satis- 
facere şi al contextului în care este el dat. 

La om, această schemă dobândeşte un caracter explicit, desfăşurat, graţie 
dezvoltării extraordinare a capacităţii creierului său de analiză, interpretare, plani- 
ficare, autoreglare. : 

Motivația ni se înfăţişează, în primul rând, ca o forţă motrice interioară care 
pune organismul într-o mişcare orientată, chiar în afara şi independent de acţiunea 
prezentă a unor agenţi (stimuli) externi. Ea ne furnizează răspunsul la ultimul de 
ce? în analiza şi explicarea comportametului. Aşadar, în accepțiunea sa cea mai 
largă, termenul de motivaţie desemnează „ansamblul factorilor dinamici care 
determină conduita unui individ“ (Sillamy, 1996) sau „totalitatea mobilurilor 

interne ale conduitei, fie că sunt înnăscute sau dobândite, conştientizate sau 
neconştientizate, simple trebuinţe fiziologice sau idealuri abstracte (Roşca, 1978). 

Într-o accepţiune mai restrânsă şi ştiinţific mai riguroasă, motivaţia se de- 
fineşte ca „o formă specifică de reflectare psihică prin care se semnalează meca- 
nismelor centrale de comandă-control ale sistemului personalităţii, o oscilație de 
la starea iniţială de echilibru, un deficit substanţial-energetic-informaţional sau o 
necesitate ce trebuie satisfăcută“ (Golu, 2003). 

La nivelul mecanismelor neuronale corespunzătoare de reglare, aceste semnale 
sunt transformate în comenzi, care selectează şi pun în funcţiune comportamente 
mai mult sau mai puţin adecvate sub aspectul eficienţei şi al consecinţelor fina- 
lizării lor (un comportament care asigură starea de necesitate apărută poate avea 
consecinţe nefaste prin natura obiectului de satisfacere şi prin modul în care a fost 
dobândit. De aceea, oricât ar fi de motivat, un comportament nu scuteşte pe autorul 
lui de răspundere în plan social şi moral). 

Prin natura ei, motivaţia ne pune într-o dublă ipostază faţă de mediul extern: 
una de independenţă, constând în capacitatea noastră de a întreprinde acţiuni pe 
cont propriu, în absenţa unor stimuli concreţi; cealaltă de dependenţă, constând în 
aceea că satisfacerea stărilor proprii de necesitate nu este posibilă decât pe baza 
schimburilor substanţiale, energetice şi informaţionale cu ambianța. 

De aici derivă caracterul interacţionist complex al comportamentului şi 
activităţii umane: orice stimul extern îşi atinge efectul numai în urma filtrării, 
evaluării şi interpretării lui în planul intern al personalităţii; la rândul său, orice 
mobil sau motiv intern determină actul comportamental specific numai prin 
raportarea şi luarea în considerare a particularităţilor situaţiei externe. 

O motivaţie activată devine motiv sau mobil de acţiune. Motivul pune în 
evidenţă două laturi principale: una informaţională, de conţinut şi una energetică, 
dinamică. 

Latura informaţională rezidă în specificul calitativ al semnalelor despre 
oscilația sau starea de necesitate dată: de foame, de sete, de sex, de mişcare, de 
distracţie, de cunoaştere, de atingere a unui anumit statut social etc. Semnalele res- 
pective exprimă legătura selectivă şi relativ stabilă a subiectului cu anumite scopuri 
şi activităţi, asigurând desprinderea şi individualizarea pe fondul motivaţional gen- 
eral a unui anumit motiv. În plan subiectiv, atunci când se diferenţiază şi se 
conştientizează, ele se concretizează şi se trăiesc sub forma unor senzaţii (cum 
sunt, de pildă, senzațiile organice) sau a unor dorinţe (în cazul motivelor socio- 
culturale). 

Latura dinamică se exprimă în încărcătura energetică a semnalelor respec- 
tive şi determină intensitatea motivului. Aceasta este o funcţie de timp: motivul 
creşte în intensitate pe măsura prelungirii duratei de nesatisfacere a stării de 
necesitate activate. Aici apare problema raportului obiectiv-subiectiv. Aspectul 
obiectiv se referă la apariţia şi existenţa ca atare a oscilaţiei sau stării de necesitate 
la nivelul sistemului integral al personalităţii, aspectul subiectiv se referă la 

reflectarea-conştientizarea acestei oscilaţii sau stări de necesitate şi la transfor- 
marea ei în senzaţie sau dorinţă. În mod normal, cele două aspecte sunt corelate şi 
coordonate sinergic. De exemplu, procesul fiziologic obiectiv de flămânzire, atin- 
gând un anumit prag, se conştientizează sub forma senzaţiei organice de foame, 
care şi determină subiectul să mănânce. 

Se dovedeşte însă, că, în anumite cazuri patologice, conexiunea dintre aspec- 
tul obiectiv şi cel subiectiv se destramă, rezultând două situaţii paradoxale: a) apa- 
riția stării de necesitate (starea de flămânzire, de exemplu) nu este convertită 
subiectiv şi nu este acompaniată de senzaţia corespunzătoare (senzaţia de foame), 
subiectul netrecând la comportamentul de satisfacere; b) starea de necesitate (de 
flămânzire, de exemplu) este satisfăcută şi obiectiv lipseşte, dar ca se perpetuează 
în plan subiectiv (exemplu, subiectul continuă să aibă senzaţia de foame şi să 
sporească frecvenţa comportamentului de satisfacere - bulimia). 

Relaţia optimă dintre aspectul obiectiv şi cel subiectiv al laturii energetice a 
motivului ar trebui să se înscrie în următoarea schemă: 1) apariţia stării de nece- 
sitate — 2) apariţia senzaţiei (dorinţei) corespunzătoare — 3) efectuarea comporta- 
mentului de satisfacere — 4) generarea semnalelor de satisfacere (saturație) — 
5) convertirea acestor semnale în senzaţie conştientă de saturație — 6) producerea 
comenzilor de stopare a comportamentului de satisfacere (fig. 141). 


6 Comp. 7 determină Transformări 
> de ale stării  |-----— | 
IN „Consum de necesitate 

a | 
E ! 
S | 
E: i | 
zi i 

| PI 
Obiect Comportament 4 Mecanism | „activează i 
de a e n de 
satisfacere explorare - căutare comandă EI | 
: | 

ş 3 

3 [e 

E Bă 

9 | 

[oi li 

RI | 

Integrare psihică ae Integrare psihică | 

a stării la- 10 astării | 

de necesitate blochează | de saturație 

i 

Li 

| 

i 


Fig 141. Schema dinamicii motivaţionale. 
Numerotarea exprimă ordinea fazelor (secvenţelor). 

(În cazul motivelor de dezvoltare, semnalele de terminare a unui ciclu de 
transformări sunt urmate de semnale de începere a unui ciclu sau stadiu nou.) 


2. FUNCŢIILE MOTIVULUI 


Activarea unui motiv se însoţeşte de un efect generalizat, sistemic, punând 
întreaga personalitate într-o ipostază relaţională nouă, aceea de orientare, explorare 
şi identificare a modalităţilor de satisfacere a stării de necesitate apărute. Acţiunea 
lui se încadrează în legea exclusivităţii în virtutea căreia, în fiecare moment, 
sistemul personalităţii poate efectua o singură activitate - cea care corespunde 
motivului dominant. 

De aici se desprind şi cele trei funcţii principale ale motivului: funcţia de 
declanşare, funcţia de orientare-direcţionare (vectorială) şi funcţia de susţi- 
nere-potenţare (energizantă). 

Funcţia de declanşare constă în deblocarea şi activarea centrilor nervoşi de 
comandă, care asigură pregătirea şi punerea în priză a verigilor motorii şi secretorii 
în vederea satisfacerii stării de necesitate, fie ea de ordin biologic sau spiritual (de 
cunoaştere, estetică, religioasă etc.). Pentru ca motivul să-şi îndeplinească funcţia 
sa declanşatoare, este necesar ca intensitatea lui să depăşească o anumită valoare- 
prag a centrilor nervoşi de integrare a verigii subiective şi a celor de integrare a 
verigii efectorii (motorii, secretorii), cu cât intensitatea va fi mai mare, cu atât şi 
forţa declanşatoare a motivului va fi mai mare. 

La om, care posedă mecanisme speciale de analiză-evaluare critică a 
motivelor şi etaloane-cerinţe socio-culturale de satisfacere, funcţia declanşatoare 
trebuie să treacă prin filtrul acestora şi să primească OK-ul lor. Ca urmare, oricât 
de puternic va fi un motiv şi oricare ar fi natura lui - biologică sau culturală - el 
poate fi blocat prin refulare-reprimare, cum susţinea Freud, sau prin amânare, cum 
afirmă Lazarus. 

Printr-un operator de comparare-alegere, funcţia declanşatoare activează 
acele scheme efectorii care par subiectului mai adecvate. Astfel, în raport cu 
acelaşi obiect sau situaţie diverşi indivizi pot reacţiona diferit, iar faţă de acelaşi 
obiect în contexte diferite, unul şi acelaşi subiect să aleagă scheme efectorii 
diferite. 

Slăbirea controlului mecanismelor de control (cenzură) înlătură veriga de 
analiză-evaluare critică a motivului, acesta declanşând automat comportamentul de 
satisfacere (cum se întâmplă, de exemplu, în stările de ebrietate, de afect sau de 
criză demenţială). 

Funcţia de orientare-direcţionare rezidă în centrarea comportamentului şi 
activităţii pe un obiectiv anume - satisfacerea stării de necesitate semnalizate şi 
individualizate de motiv. 

Pentru a-şi atinge efectul său reglator-adaptativ specific, nu este suficient ca 
acţiunea să fie doar declanşată; este obligatoriu ca ea să fie şi direcţionată spre un 
deznodământ anume - atingerea scopului, satisfacerea stării interne de motivaţie -. 
Astfel, motivul devine ceva pentru care se săvârşeşte o activitate, iar scopul - ceva 
spre care ţinteşte acea activitate. 

Funcţia de susţinere-potențare constă în menţinerea în actualitate a 
comportamentului declanşat până la satisfacerea stării de necesitate. În virtutea ei, 
se asigură eliberarea energiei pe tot parcursul desfăşurării comportamentului. Dacă 
motivul s-ar reduce la un simplu impuls (scânteie), ar fi imposibilă finalizarea 
comportamentului de satisfacere, nemaiexistând energia internă necesară. În în- 
deplinirea acestei funcţii, esenţial devine rolul verigii subiective a stării de nece- 
sitate, care asigură transferul încărcăturii energetice a verigii obiective în planul 
acţiunii externe de satisfacere a motivului. 

Funcţia de susţinere-potenţare depinde atât de latura pur cantitativă a 
motivului (intensitatea propriu-zisă), cât şi de semnificaţia lui pentru subiect. 
Aceasta face ca, la om, organizarea sferei motivaţionale să se realizeze nu numai 
după criteriul forţei sau intensității energetice, ci şi după criteriul valoric de ordin 
socio-cultural (moral, religios, politic, estetic etc.), motivele primare, cu toată 
virulenţa lor energetică, subordonându-se influenţei reglatorii a celor secundare (de 
esenţă socio-culturală). 


3. COMPLEXITATEA STRUCTURALĂ A SFEREI 
MOTIVAȚIONALE A OMULUI 


Din punct de vedere structural-intern, motivaţia umană pune în evidenţă o 
mare diversitate şi eterogenitate. Diferenţierea şi delimitarea entităţilor componente 
se realizează după mai multe criterii: genetic, de conţinut, caracterul efectului 
reglator, poziţia motivului în cadrul activităţii, ordinea de satisfacere, 

După criteriul genetic, se delimitează două clase mari de motive: primare şi 
secundare. 

Primele sunt înnăscute şi ţin de natura biologică a omului. Ele reflectă 
stările de necesitate bazale ale individului — de hrană, de apă, de mişcare, de 
informaţie, de eliminare (defecare, urinare), de sex etc. O parte din aceste motive 
sunt prezente şi active încă de la naştere, declanşând comportamente de satisfacere 
(exemplu, trebuinţa de hrană, trebuinţa de eliminare); altele intră în funcţiune mai 
târziu, pe măsura maturizării, dar tot în mod automat (exemplu, trebuinţa de sex). 
Satisfacerea trebuinţelor primare este imperativă şi obligatorie pentru asigurarea 
supravieţuirii şi funcţionării normale a omului ca sistem viu. Perturbări repetate şi 
prelungite ale periodicităţii satisfacerii lor determină serioase dereglări interne nu 
numai la nivelul subsistemului biologic, ci şi al subsistemului psihic. Motivele 

primare, fiind determinate genetic, sunt proprii tuturor oamenilor, diferenţele inter- 
individuale apărând doar pe dimensiunea intensității şi în frecvenţa activării. 

Motivele secundare se dobândesc sub influenţa factorilor socioculturali şi 
sunt proprii doar omului socializat. Structurarea lor, în plan istoric şi indivi- 
dual-ontogenetic, se realizează sub acţiunea şi în jurul produselor culturii, al siste- 
melor de valori estetice, morale, religioase, ştiinţifice, tehnice etc., create de 
societate. 

Adaptarea şi integrarea în mediul socio-cultural reclamă o restructurare 
profundă a sferei motivaţionale prin formarea unor motive noi, care să impună 
modelarea conduitelor în raport cu semnificaţiile noilor situaţii, cerinţe şi valori. În 
organizarea şi funcţionarea motivaţiei secundare se vor înregistra diferenţe 
interindividuale mult mai ample decât în organizarea şi funcţionarea celei primare. 

După criteriul de conţinut, pot fi identificate mai multe categorii de mo- 
tive: biologice (exemplu, trebuinţele de foame și sete); fiziologice (nevoia de 
defecare şi urinare, nevoia de mişcare, nevoia de sex), materiale (nevoia de 
îmbrăcăminte, nevoia de adăpost, nevoia de unelte); informaţionale (interese şi 
trebuinţe de cunoaştere, nevoia de înţelegere), comunicaţionale (nevoia de a primi 
şi emite mesaje, nevoia de dialogare cu ceilalţi oameni); sociale (nevoia de afiliere, 
nevoia de coparticipare, nevoia de competiţie); spirituale (trebuinţe estetice, tre- 
buinţe morale, trebuinţe religioase); ale Eu-lui (nevoia de securitate şi afecţiune, 
nevoia de statut şi prestigiu, nevoia de autorealizare şi autoafirmare - nivelul de 
aspirație, idealul de viaţă - familial, profesional) etc. 

După caracterul efectului reglator distingem două clase de motive: 
homeostatice şi de dezvoltare. Primele au ca efect reglator restabilirea şi men- 
ținerea între limitele date a unor coordonate biologice şi psihice (constantele 
sistemului personalităţii în plan biologic — nivelul glicemiei, nivelul presiunii arte- 
riale; şi în plan psihologic — echilibrul emoţional, trăsăturile de caracter), cele din 
urmă au ca efect reglator producerea şi acumularea unor transformări care asigură 
trecerea individului de la un stadiu genetic inferior la altul superior. 

După poziţia pe care o ocupă în raport cu activitatea, motivaţia se 
individualizează sub două forme: extrinsecă şi intrinsecă. 

Motivația extrinsecă se plasează în afara structurii şi schemei de organizare a 
activităţii, ea provenind de la alte surse exterioare individului (exemplu, elevul 
învaţă fie pentru că i s-a promis o bună recompensă, fie pentru că luarea unei note 
proaste îi aduce o sancţiune severă: pârghia recompensă-pedeapsă). Motivația 
intrinsecă se include în însăşi schema structurală a activităţii, ea izvorând 
dinlăuntrul individului (exemplu, elevul învaţă pentru că vrea să ştie sau pentru că 
actul în sine al învăţării îl stimulează şi îi procură satisfacţie). 

Din punct de vedere al eficienţei, motivaţia intrinsecă este superioară celei 
extrinseci. De aceea, se recomandă ca, în cursul procesului instructiv-educativ, să 
se urmărească în mod expres şi sistematic trecerea activităţii, îndeosebi a celei 

profesionale şi sociale, de pe suportul motivaţiei extrinseci pe suportul motivaţiei 
intrinseci. 

După ordinea şi urgenţa de satisfacere, motivaţia pune în evidenţă o 
schemă ierarhică, multinivelară. Psihologul american A. Maslow (1968) a exprimat 
acest criteriu printr-un model în formă de piramidă, intrat în circuitul ştiinţific sub 
denumirea de „piramida motivelor“. În ultima ei variantă, această piramidă conţine 
opt niveluri, fiecare nivel reprezentând o clasă de motive (fig. 142). 


VIII 
VII 
i- Îl 
a | 
NE | Motive cognitive i 
Ei | l 
i | Si tes a Pa 
2 | 
V ii | Motive de autorealizare 
i A e ml a 
= 
5 |] | 
5 | | | 
NV Motive ale Eu-lui 


| 
| IN a | 
| | 


| Motive sociale 


| 
| 
Motive de securitate | 
| | 

———— — 


i 
' 
4 
| 
i 
i 
] 
| 
4 
i 
] 
VI 
i 
4 
| 
| 
4 
| 
| 
| 
i 
| 
| 
! 
i 
i 
! 
i 
| 
| 
1 
| 
i 
1 
1! 
| 
| 
! 
i 
| 
] 
i 
i 
| 
] 
If 
4 


| Motive fiziologice | 


| 
AER 38 IEEE E IE Ri 


Fig. 142. Piramida motivelor a lui Maslow. 


Logica modelului lui Maslow este următoarea: 

a) între nivelul de integrare a motivului (profunzime şi trăinicie) şi impor- 
tanţa valorică, din punct de vedere socio-cultural, a lui există un raport invers pro- 
porţional; 

b) cu cât un motiv se situează la un nivel de integrare mai jos, cu atât 
urgenţa lui de satisfacere este mai mare; 

c) satisfacerea unui motiv de nivel mai înalt este posibilă numai după satis- 
facerea motivelor de la nivelurile inferioare; 

d) cu cât un motiv se situează la un nivel ierarhic mai înalt, cu atât el devine 
mai specific uman. 

După cum se poate observa, în figura de mai sus, nivelul cel mai profund de 
integrare cu urgenţa de satisfacere cea mai mare, dar cu valoarea socio-culturală 

cea mai scăzută revine trebuinţelor fiziologice (biologice), iar nivelul de integrare 
cel mai scăzut cu urgenţa de satisfacere cea mai mică, dar cu valoarea socio- 
culturală cea mai ridicată revine motivelor estetice şi de concordanţă. Rezultă de 
aici că omul este sclavul motivaţiei biofiziologice, aceasta impunându-şi dominanţa 
absolută asupra traiectoriei sale comportamentale generale. 

Concluzia ar fi adevărată dacă motivaţia ar exista şi funcţiona ca un sistem 
autonom. Ori, aşa ceva, în mod normal, nu se întâmplă. Ea se integrează şi se 
supune mecanismelor supraordonate ale autoreglării voluntare, a căror forţă este de 
natură să introducă serioase corecţii şi reaşezări în ordinea primară a lucrurilor. 
Graţie acestor mecanisme, omul poate deveni capabil ca, în diverse situaţii, să 
stăvilească, să amâne sau să îngrădească satisfacerea motivelor biofiziologice, dând 
prioritate satisfacerii motivelor de ordin mai înalt - cognitive, estetice. 

Ca urmare, în sistemul personalităţii, ierarhizarea motivelor şi ordinea lor de 
satisfacere trec printr-un lung proces de analiză şi reconsiderare valorică, la diferiţi 
indivizi obținându-se configurații foarte diferite. 


4. FRUSTRAREA ŞI CONFLICTUL MOTIVAȚIONAL 


Satisfacerea şi succesiunea motivelor nu se produc întotdeauna de la sine, în 
mod facil şi lin, fără îngrădiri, obstacole, confruntări. Dimpotrivă, dinamica noastră 
motivaţională este presărată sau chiar saturată de îngrădiri, obstacole şi condi- 
ţionări. Acest aspect se evidenţiază în două fenomene psihologice importante: 
frustrarea şi conflictul. Ele au fost relevate şi analizate în detaliu în cadrul 
psihanalizei (S. Freud, K. Horney). 

Frustrarea constă într-un obstacol sau într-o îngrădire de mai scurtă sau de 
mai lungă durată, cu o apariţie mai rară sau mai frecventă, pe traiectoria satisfacerii 
unei stări de necesitate, primară (biologică) sau secundară (cognitivă, estetică, 
religioasă). Ea se însoţeşte de creşterea tensiunii psihice interne şi de insatisfacţie. 
Efectul său, aşa cum a demonstrat Freud, prezintă două laturi: una pozitivă şi alta 
negativă, Latura pozitivă constă în determinarea unui nivel mai înalt de activare a 
proceselor evolutive şi compensatorii şi în favorizarea formării unor scheme com- 
portamentale şi a unor strategii noi de satisfacere a motivelor şi de atingere a 
obiectivelor. Ca urmare, frustrarea se include ca verigă constitutivă importantă a 
mecanismelor de formare şi dezvoltare a Eu-lui. Sublinierea pe care o face Freud 
că, dacă trebuinţele copilului s-ar satisface automat şi necondiţionat, dezvoltarea sa 
psihică ar fi condamnată la stagnare, ni se pare pe deplin întemeiată. 

Latura negativă începe să se manifeste când frustrarea depăşeşte anumite 
limite de toleranţă funcţională a subsistemelor biologic şi psihic ale personalităţii şi 
când se acumulează în timp, făcând ca raportul dintre aşteptări şi împliniri 
(realizări) să tindă spre zero. 

În asemenea situaţii, frustrarea se transformă în factor perturbator, generator 
de tulburări psihonevrotice. 

Reacţiile la frustrare diferă semnificativ de la individ la individ, în funcţie de 
tipul de personalitate. A fost introdus astfel un coeficient de rezistenţă la frustrare, 
a cărui valoare se află în raport invers proporţional cu forța Eu-lui (Resenzweig, 
1961). 

Analiza modului de reacţie imediată la frustrare a pus în evidenţă şase tipuri 
de reacţii: 1) neastâmpărul şi tensiunea; 2) agresivitatea; 3) apatia; 4) eva- 
ziunea în imaginar; 5) sţereotipia (repetarea aceloraşi comportamente); 6) re- 
gresia (recurgerea la comportamente de un nivel ontogenetic inferior). (Miclea, 
1996). 

Rolul acestor reacţii este atât pozitiv, cât şi negativ. Rolul pozitiv constă în 
aceea că pot spori rezistenţa la acţiunea situaţiei frustrante şi găsirea comporta- 
mentelor adecvate; rolul negativ se exprimă, pe de o parte, în parazitarea şi bul- 
versarea procesului de găsire a soluţiei optime, iar pe de alta, în generarea unor 
postefecte dezorganizatoare care se prelungesc şi după încetarea acţiunii situaţiei 
frustrante. 

Conflictul se produce atunci când se activează simultan două sau mai multe 
motive, care nu pot fi satisfăcute împreună, trebuind ales unul singur. 

Tipul şi intensitatea conflictului vor depinde de natura şi semnul motivelor 
concurente. Au fost identificate trei tipuri de conflicte: 

1) conflictul generat de simultaneitatea a două motive pozitive (atrac- 
ție-atracţie: A-A): exemplu: situaţia de a alege între motivul de a citi o carte 
captivantă sau motivul de a merge la film; 

2) conflictul generat de două motive negative (respingere-respingere: 
R-R): exemplu: situaţia în care se află un elev atunci când trebuie să opteze între 
riscul de a lua o notă proastă pentru neînvăţarea lecţiei şi cel de a suporta 
sancţiunea părinţilor dacă ar chiuli de la ore; se recomandă utilizarea strategiei: 
„alege răul cel mai mic“; 

3) conflictul generat de situaţii antagonice (atracţie-respingere: A-R), 
obiectul motivului având atât valenţe pozitive, cât şi negative (exemplu: situația 
adolescentului care, pe de o parte, tinde spre independenţă şi eliberare de sub tutela 
părinţilor; pe de altă parte, simte nevoia de protecţie şi ajutor din partea lor). În 
raport cu asemenea situaţii, se dezvoltă o stare afectivă ambivalentă. 

În analiza situaţiilor conflictuale, se apelează la termenul de gradient, care 
desemnează variaţia intensității răspunsului în funcţie de apropierea-îndepărtarea de 
obiectul motivului (K. Lewin, 1937; A.R. Luria, 1948). 

Datele cercetărilor întreprinse în această direcţie au stabilit următoarele: 

a) intensitatea răspunsului (atracției) creşte pe măsura apropierii la obiectul- 
scop; ea se amplifică şi mai mult dacă la limita atingerii scopului se interpune un 
obstacol; 

de teamă şi motivaţia de a o evita; 


Cc) gradientul respingerii (evitării) creşie mai repede decât gradientul de 
atracţie, ceea ce face ca în Situaţia de atracţie-respingere să fie facilitată manifes- 


Integrarea are un sens ascendent, de la inferior la superior: componentele şi 
formele motivaţionale mai vechi din punct de vedere filo- şi ontogenetic şi cu 
Organizare internă mai simplă se vor integra şi realiza de către formaţiuni şi zone 


vaţionale mai noi şi cu organizare internă complexă se vor integra şi realiza de 
către formaţiuni şi zone aflate la niveluri ierarhice superioare ale encefalului 


semnalele specifice stării date de necesitate; b) veriga de execuţie-finalizare, care 
comandă şi susţine comportamentele, reacţiile şi procesele interne pe care le 


Fiecare verigă conţine structuri şi circuite neuronale proprii, care se pot situa 
la niveluri ierarhice diferite. 

talamohipotalamice. Acestea se leagă de trebuințele biologice şi fiziologice primare 
„alimentare, termoreglatorii, respiratorii, stimulare senzorială, sexuale. 

J. Olds (1956, 1963) a formulat ipoteza că în hipotalamus există un centru al 
plăcerii, situat imediat lateral de corpii mamilari. Plăcerea este o stare subiectivă 
care acompaniază în primul rând actele de satisfacere a trebuinţelor biologice. 

S-a demonstrat că aportul alimentar se află sub controlul a doi centri hipo- 
talamici. În 1942, Hetherington şi Ranson au constatat că lezarea nucleului hipo- 
talamic ventromedial şi a țesutului din jur ducea la hiperfagie şi obezitate ac- 
centuată. La rândul lor, Anand şi Brobeck (1951) au stabilit că ablaţia bilaterală a 
hipotalamusului lateral a provocat efecte opuse, exprimate prin afagie şi moarte 
deşi animalele erau hidratate şi alimentate forţat. ! 

Datele empirice recoltate de-a lungul timpului au impus, se pare, concluzia 
potrivit căreia, hipotalamusul lateral conţine un „centru al foamei“, iar cel medial - 
un „centru al saţietăţii“. Dar ea trebuie condiţionată de conexiunile aferent-efe- 
rente ale hipotalamusului cu baroreceptorii şi chemoreceptorii din mediul intern al 
organismului şi cu formațiunile cerebrale superioare, inclusiv cu scoarţa cerebrală 
(se ştie că, la om, senzaţia de foame are un caracter conştient şi acesta nu poate fi 
obţinut decât în urma procesării semnalelor de către scoarţa cerebrală). 

Rolul integrator al hipotalamusului în raport cu motivaţia alimentară se 
evidenţiază şi în faptul că el ocupă o poziţie privilegiată în monitorizarea şi 
reglarea: metabolismului glucidic (Mayer, 1955; Balagura, 1970, Shade, 1970) 
metabolismului lipidic (Weill şi Bernfeld, 1954; Brooke, 1962), inetăbolisimuturi 
protidic (Arseni, Golu, Dănăilă, 1983; Dănăilă, 2000), metabolismului ureic 
(Arseni, Dănăilă, Constantinescu, 1977, Dănăilă, 2000). 

Cea de-a doua instanţă de integrare a verigii activatoare a motivaţiei primare 
(biofiziologice) se află la nivelul sistemului limbic, supranumit şi „creier visceral“. 
Ariile paralimbice joacă un rol esenţial în legarea patternuri-lor viscerale cu 
dispoziţia şi cogniţia (Mesulam, 2000). Disfuncţia ariilor limbice şi paralimbice 
determină serioase perturbări ale interacțiunii adaptative între activitatea mentală şi 
starea viscerală. 

Implicarea sistemului limbic în integrarea verigii activatoare a motivaţiei 
biologice este întregită de influența reglatoare direct pe care el o exercită asupra 
glandelor endocrine, îndeosebi a celor legate de susţinerea şi incitarea libidoului. 
Alterări ale acestei influenţe duc la perturbări ale dinamicii apetitului şi compor- 
tamentului erotico-sexual (în hipo- sau în hiper-). 

Amigdala şi ariile septale joacă un rol de prim ordin în integrarea nevoii de 
securitate şi autoapărare - fizică şi psihică - individualizând emoția de frică în faţa 
pericolelor. 

Leziuni experimentale ale lobului temporal anterior cuprinzând amigdala 
efectuate pe maimuțe, au dus la apariţia a trei modificări semnificative în tabloul 
comportamental, şi anume: 1) inițierea nediscriminativă a activităţii sexuale, 
independent şi fără raportare la prezenţa sau absenţa „obiectului “ de saţisfacere; 

2) dispariţia reacției obişnuite de agresivitate-aversiune faţă de îngrijitorii umani; 
3) pierderea abilității de a distinge vizual obiectele comestibile de cele necomes- 
tibile, ducând la gură orice obiect şi stabilindu-i utilitatea sau inutilitatea alimentară 
după inspectarea bucală (Geschwind, 1965; Hovel and Misantonc, 1974). 

Numitorul comun al acestor comportamente este falimentul canalizării moti- 
vului (drive) în raport cu stimulul vizual adecvat în spaţiul extrapersonal. Nu moti- 
vul apare neapărat alterat, ci îndeosebi asocierea lui cu obiectul specific. Valenţa 
emoţională a stimulului senzorial se bazează pe proprietăţile hedonice intrinseci ale 
lui, pe asociaţiile lui dobândite cu alţi întăritori primari şi starea motivaţională 
curentă a individului. La om, amigdala joacă un rol crucial în modularea impac- 
tului neural al stimulilor senzoriali în concordanţă cu fiecare din aceşti trei factori. 
Astfel, ea este activată selectiv de stimulii olfactivi aversivi (dar nu de cei neutri) şi 
de expresiile faciale înfricoşătoare, dar nu de cele neutre (Morris et al, 1998; Zald 
and Pardo, 1997). Mai mult decât atât, s-a stabilit că amigdala poate da răspunsuri 
diferenţiate la evenimente senzoriale identice când starea de motivaţie relevantă se 
schimbă. Astfel, ea poate fi activată de imagini reprezentând produse alimentare 
dacă subiectul este flămând, dar nu şi în cazul în care acesta este sătul;, asemenea 
răspunsuri diferenţiate nu se produc la imaginile reprezentând obiecte neutre (de 
pildă, unelte). 

Prin analogie cu alte noduri transmodale, amigdala acţionează astfel ca o 
punte care leagă între ele reprezentările senzoriale de întăritorii lor primari şi se- 
cundari şi pe aceştia cu corelatele autonome ale valenţei emoţionale şi motiva- 
ţionale. Prin intermediul acestor operaţii, amigdala poate modula input-ul senzorial 
de o astfel de manieră, încât să reflecte valoarea lui intrinsecă şi semnificaţia 
dobândită. 

S-a demonstrat, de asemenea, că amigdala reprezintă o instanţă integrativă şi 
în raport cu motivaţia socială - de afiliere - susținând reacţiile emoţionale de 
atracţie-respingere. 

În completare, ariile paralimbice, în special cele care primesc input-ul lor 
principal de la amigdală, îndeplinesc, de asemenea, roluri similare în modularea 
răspunsurilor emoţionale legate de situaţiile sociale şi de comportamentele de afi- 
liere. (Mesulam, 2000). 

Cea de-a treia instanţă integrativă a verigii activatoare a motivaţiei este 
reprezentată de scoarţa cerebrală — zonele situate în partea antero-inferioară şi 
medială a lobilor frontal şi temporal. 

În primul rând, la nivelul cortical se realizează transformarea semnalelor ge- 
nerate de stările obiective de necesitate (biofiziologice) în senzaţii adecvate asi- 
gurând astfel conştientizarea lor şi declanşarea comportamentului corespunzător de 
satisfacere, 

În al doilea rând, scoarța cerebrală are rolul principal în dezvoltarea şi 
integrarea motivelor secundare, de sorginte socio-culturală, respectiv, a intereselor, 
trebuinţelor şi idealurilor morale, estetice, religioase, cognitive, de concordanţă. 

Graţie sistemului neocortical, în dinamica stărilor motivaţionale, alături de 
principiul hedonic, al plăcerii, pe care se întemeiază funcţionarea mecanismelor 
diencefalolimbice, se introduce şi principiul realităţii, care imprimă comporta- 
mentele de satisfacere un caracter mediat, condiţionat. Pe lângă modelele şi 
programele mentale anticipative, în schemele de organizare-desfăşurare a lor sunt 
introduse cerințe şi norme de ordin cultural, moral. 

La om, mecanismele corticale includ şi operatori de evaluare, prin care se 
determină gradele de preţuire subiectivă personală ale diferitelor motive. Pe baza 
acestor evaluări, în sistemul personalităţii se realizează o ierarhizare valorică (axio- 
logică) a motivelor. În primul rând, se produce o diferenţiere de valoare între 
motivele biologice primare şi cele socio-culturale secundare: la unele persoane pe 
primul loc, ca importanţă, se pun motivele biologice, la altele - cele socio-culturale. 
În al doilea rând, are loc o diferenţiere în interiorul fiecăreia din cele două grupe: 
la persoanele la care dominante sunt motivele biologice se poate produce o 
diferenţiere de rang între trebuinţele alimentare şi cele sexuale, de pildă, iar la 
persoanele la care dominante sunt motivele socio-culturale se poate produce o di- 
ferenţiere de rang între motivele estetice şi cele morale, sau între cele morale şi 
cele cognitive etc. 

Cea de-a doua verigă a procesului motivaţional, veriga efectorie prezintă, 
de asemenea, o integrare neuronală multinivelară. Logica organizării şi funcţionării 
ei este de tip descendent, comenzile de activare a comportamentelor „cerute“ de 
starea specifică de necesitate, succedându-se de la formațiunile corticale către cele 
subcorticale apropiate şi îndepărtate. Componentele care alcătuiesc un comporta- 
ment de satisfacere a unei stări de motivaţie sunt de patru tipuri: componente 
somato-motorii, componente viscero-motorii, componente secretorii şi compo- 
nente senzorio-motorii. 

Ca urmare, în veriga efectorie a motivaţiei se includ: centrii motori de la 
nivelul trunchiului cerebral (mezencefal, bulb), centrii viscero-motori de la nivelul 
trunchiului cerebral şi al măduvei spinării, centrii secretori de la nivelul trunchiului 
cerebral şi centrii senzitivo-senzoriali, care integrează informaţia. despre calităţile 
obiectului „de consum“ şi ale actului de satisfacere în ansamblu. 

Afecţiuni ale oricărui nivel neuronal integrativ şi ale oricăreia din conI- 
ponentele verigii efectorii duc la tulburări şi dereglări mai mult sau mai puţin sc- 
vere ale comportamentului de satisfacere şi, implicit, ale dinamicii motivaţionale. 

Veriga conexiunii inverse include formațiunile sau structurile neuronale 
care procesează şi integrează semnalele despre caracteristicile şi desfăşurarea com- 
portamentului de 'satisfacere. Rezultatul acestei procesări se concretizează în două 
tipuri de semnale reglatore: semnale „satisfăcut“, care devin comenzi de blocare 
sau întrerupere a funcţionării verigii activatoare (a laturii ei subiective) şi de sto- 
pare a comportamentului de satisfacere, şi semnale „nesatisfăcut“, care se trans- 
formă în comenzi de susţinere a verigii activatoare. şi de continuare a com- 
portamentului de satisfacere. Structurile integrative ale verigii conexiunii inverse se 

situează la aceleaşi niveluri ierarhice ale SNC, ca şi structurile de integrare a 
verigii activatoare, respectiv: la nivelul hipotalamusului, la nivelul sistemului 
limbic şi la nivelul scoarţei cerebrale. Ca urmare, se poate spune că aceste niveluri 
integrative ale sferei motivaţionale sunt organizate şi funcţionează după principiul 
antagonismului: conectarea verigii legate de semnalizarea stării de necesitate inhibă 
veriga care semnalizează starea de „saturație“, iar conectarea verigii care semna- 
lizează starea de „saturație“ inhibă veriga legată de semnalizarea stării de necesitate. 

O trebuinţă odată satisfăcută, se retrage, devine inactuală şi trece în stare de 
latenţă, lăsând scenă liberă pentru activarea şi satisfacerea alteia, realizându-se 
astfel în dinamica motivaţională ciclicitatea alternantă. 


Capitolul XX 


MECANISMELE AFECTIVITĂŢII 


1, ASPECTE PSIHOLOGICE GENERALE 


Afectivitatea este o componentă necesară a sistemului psihic uman, în pofida 
încercărilor unor autori, îndeosebi reprezentanţi ai raționalismului, de a o discredita 
şi a o cobori la statutul de atavism sau balast de care omul ar trebui să se elibereze 
cât mai mult, sau de a-i asocia un rol exclusiv negativ, dezorganizator în viaţa şi 
activitatea cotidiană. Că lucrurile nu stau aşa şi că afectivitatea este indispensabilă 
pentru raporturile noastre normale cu lumea şi pentru o bună adaptare şi integrare 
în mediul socio-cultural o dovedeşte însuşi faptul că, în cursul evoluţiei istorice, 
această componentă nu a diminuat şi nici nu a stagnat, ci, dimpotrivă, şi-a sporit 
ponderea, s-a diversificat şi s-a dezvoltat. 

În plan ontogenetic, dezvoltarea şi maturizarea afectivă reprezintă indicatori 
esenţiali ai devenirii şi integrării sistemului personalităţii. 

Din punct de vedere psihologic, afectivitatea reprezintă acel fenomen care 
reflectă sub forma unor trăiri subiective interne conştientizate gradul de concor- 
danţă sau de discordanţă dintre dinamica stărilor interne ale personalităţii (îndeo- 
sebi motivaţionale) şi desfăşurarea evenimentelor (situaţiilor) în plan obiectiv extern. 

În schema de organizare a sistemului psihic, ea se interpune între motivaţie 
şi cogniţie, împletindu-se în acelaşi timp cu ambele. În raport cu motivaţia, înde- 


plineşte rolul de traductor de exteriorizare-individualizare, incluzându-se în veriga 
ei activatoare şi în cea a conexiunii inverse: orice trebuinţă sau orice stare moti- 
vaţională este anunţată şi se acompaniază de o trăire emoţională şi de o dispoziţie 
(de tensiune, de încordare, de disconfort, de supărare, de mânie, de furie etc.) şi 
orice satisfacere a unei nevoi sau trebuinţe se însoţeşte şi este urmată, de asemenea, 
de o trăire emoţională şi de o dispoziţie de semn opus (de satisfacţie, de plăcere, de 
relaxare, de împlinire, de echilibru etc.). În raport cu cogniţia, afectivitatea înde- 
plineşte rolul de mediator între imaginea sau reprezentarea mentală a obiectului şi 
stările interne ale subiectului (nevoi, aspirații, idealuri), contribuind la stabilirea şi 
selectarea semnificaţiilor situaţiilor externe. De aici putem desprinde concluzia că 
necesitatea prezenţei şi dezvoltării afectivității sunt impuse de motivaţie şi de 
cogniţie, ca verigi bazale ale comportamentelor adaptative, finaliste. 

Sub aspect neurofiziologic, o stare sau o trăire emoţională se poate produce 
în două situaţii: a) în situaţia absenței sau privării informaţionale (exemplu, în 
privarea senzorială se constată emoţii de nelinişte, tensiune, teamă, frică; sau: 
neprimirea timp îndelungat a unor mesaje de la o persoană apropiată induce emoţii 
de grijă sau de nelinişte şi teamă); b) în situaţia prezenţei sau acţiunii semna- 
leior informaţionale, din mediul intern al organismului în forma senzaţiilor 
organice şi din mediul extern al organismului, în forma percepţiilor vizuale, audi- 
tive, olfactive, gustative, cutano-tactile sau a reprezentărilor „obiectuale“ 
reactualizate din memoria de lungă durată. 

Stările emoţionale care se produc în prima situaţie le vom numi nespecifice, 
iar pe cele care se produc în cea de-a doua situaţie le vom numi specifice. Deşi 
ambele tipuri exercită o influenţă importantă asupra echilibrului personalităţii, în 
această lucrare ne vom referi numai la cele care se produc în a doua situaţie, ele 
având ponderea cea mai mare în structura de ansamblu a sferei afective. 

Stimulii externi care provoacă o stare sau o reacţie emoţională se numesc 
afectogeni, iar cei care nu produc o asemenea stare sau reacţie se numesc indi- 
ferenţi. Pentru ca un stimul extern să devină afectogen, el trebuie să îndeplinească 
două condiţii: a) să posede o anumită intensitate şi durată de acţiune pentru a fi 
perceput şi b) să posede anumite valenţe motivaţionale şi să i se poată astfel stabili 
(asocia) o semnificaţie — pozitivă sau negativă. 

Orice trăire emoţională specifică are un caracter polar, fiind de semn pozitiv 
sau negativ. În principiu, principalul factor care determină semnul trăirii este 
semnificaţia stimulului (stimuli pozitivi sau stimuli negativi), dar, în cazul în care 
intensitatea şi durata de acţiune a unui stimul pozitiv depăşesc pragurile de to- 
leranţă sau de saturație ale subiectului, în loc să determine trăiri pozitive provoacă 
trăiri negative. 

De asemenea, semnificaţia unui stimul afectogen nu rămâne obligatoriu de 
acelaşi semn în decursul relaţiei subiectului cu el, ci se poate schimba devenind de 
semn opus sau poate chiar să dispară (stimulul devenind indiferent). Este posibil, 
apoi, ca unul şi acelaşi stimul să încorporeze, din punctul de vedere al subiectului, 
atât semnificaţii pozitive, cât şi semnificaţii negative, generând trăiri emoţionale 
contradictorii. 32 i 

Experiențele subiectului legate de diferitele situaţii, obiecte, persoang, 
evenimente etc., decantate şi filtrate în funcţie de efectele lor favorabile sau 
nefavorabile se păstrează în memoria de lungă durată, mediind şi chiar determinând 
semnul trăirilor emoţionale interioare în raport cu ele. - 

Din cele de mai sus rezultă că afectivitatea specifică are o natură relaţională, 
ea structurându-se în cadrul interacțiunii sistematice a individului cu lumea externă 
prin desprinderea şi interiorizarea semnificaţiilor obiectelor şi situaţiilor concrete şi 
a efectelor experienţelor cu acestea. De aici derivă şi indicatorii sau descriptorii 
prin care identificăm şi apreciem o stare emoţional-afectivă sau alta. 

Cei mai importanţi sunt: a) polaritatea sau semnul care reflectă semni- 
ficaţia stimulului şi reprezintă conţinutul propriu-zis al trăirii (pe baza acestui indi- 
cator, emoţiile au fost împărţite în două clase mari: pozitive sau stenice şi negative 
sau astenice (plăcerea, satisfacția, bucuria — emoţii pozitive, insatisfacţia, frica, 
tristețea — emoţii negative); b) intensitatea, care este determinată atât de forța 
fizică a stimulului afectogen, cât şi de magnitudinea semnificației lui; ea permite 
diferenţierea şi împărţirea emoţiilor în: foarte puternice (afectele), puternice, mo- 
derate, slabe şi foarte slabe. În stabilirea intensității trăirilor, un rol important îl 
joacă şi nivelul bazal al sensibilităţii emoţionale: ridicat (persoane hiperemotive), 
mediu (persoane normo-emotive) şi scăzut (persoane hipo-emotive); acelaşi stimul 
obiectiv va provoca trăiri emetionale de intensităţi diferite la diferiţi subiectivi; 
c) durata, care reflectă raportul temporal dintre prezența stimulului afectogen şi 
prezenţa stării emoţionale specifice; apariţia oricărei trăiri emoţionale are loc după 
o anumită perioadă de latenţă, neproducându-se exact în momentul declanşării 
acţiunii stimulului (latenţa răspunsului emoţional este mai mică decât latenţa 
răspunsului cognitiv); de asemenea, trăirea emoţională nici nu dispare în acelaşi 
moment în care se întrerupe acţiunea stimulului, continuând încă un anumit timp şi 
după aceea (postefect emoţional); aşadar, durata unei trăiri emoţionale conţine două 
segmente distincte — un segment activ care tinde să se suprapună peste durata 
acţiunii stimulului, şi un segment pasiv sau rezidual, care se întinde dincolo de 
încetarea acţiunii stimulului; valorile ambelor durate sunt condiţionate nu numai de 
durata şi intensitatea stimulului, ci şi de particularităţile subiectului, respectiv de 
mobilitatea (inerția structurilor neurofiziologice; se înregistrează valori mari la 
persoanele ce aparţin tipului inert de sistem nervos şi valori mai scăzute la 
persoanele care aparţin tipului mobil de sistem nervos; pe baza segmentului 
rezidual se structurează componentele stabile ale vieţii afective — sentimentele — şi 
se organizează memoria afectivă; gradul de consolidare a acestor componente se 
traduce în plan psihocomportamental prin termenii de stabilitate-instabilitate 
emoţională, flexibilitate-rigiditate emoţională; c) convertibilitatea, care reflectă 
proprietatea sferei emoţional-afective de a se adecva la schimbarea valenţelor şi 
semnificației obiectului iniţial, astfel încât trăirea iniţial pozitivă să devină negativă, 
iar cea iniţial negativă să devină pozitivă; este posibil ca, în timp, în relaţia noastră 
cu un lucru sau cu o persoană să se modifice pentru noi raportul dintre valenţele 
pozitive şi cele negative în favoarea celor din urmă şi atunci se impune şi con- 
vertirea trăirii iniţial pozitive, în trăire actualmente negativă; când o asemenea 
transformare devine prea frecventă, se interpretează ca tulburare; d) ambivalenţa, 
care este determinată de actualizarea în acelaşi timp, în percepţie şi reprezentare, 
atât a valenţelor pozitive, cât şi a celor negative, trăirea emoţională reunind ambii 
poli, atât pe cel pozitiv, cât şi pe cel negativ; ea este prezentă mai ales la vârstele 
mici, la adulţi devenind mai puţin tipică, fiind reprezentată îndeosebi de gelozie; 


e) transpozabilitatea, care este determinată de stările emoţional-afective ale unei 

alte persoane; ea exprimă capacitatea unui subiect de a se transpune în starea 
emoţională a altuia şi de a consona cu el (empatie). 


2. STRUCTURA INTERNĂ A AFECTIVITĂȚII UMANE 


La om, afectivitatea prezintă cea mai complexă structură, ea punând în evi- 
denţă o multitudine de entităţi, diferite după conţinut şi mod de manifestare- 
integrare. 

Psihologia clasică de factură introspecţionistă a stabilit o schemă de clasifi- 
care cu trei componente principale: emoţiile, sentimentele şi pasiunile. 

E moţiile erau definite ca trăiri subiective, de intensitate mai mare sau mai 
mică ce se produc brusc în diferite situaţii şi momente particulare, provocând o 
„bulversare generalizată în sistemul personalităţii“. Frica, spaima, angoasa, la 
polul negativ, şi bucuria, exaltarea, euforia, la polul pozitiv, se încadrează în această 
definiţie. Pentru a sublinia caracterul de instantaneitate şi bulversant al trăirilor 
respective, W. James a introdus termenii de „emoţii-şoc “ şi „emoţii puternice “. 

Sentimentele sunt stări afective de factură mai complexă, care se deosebesc 
de emoţii prin aceea că sunt mai stabile şi mai puţin intense, iar încărcătura lor 
cognitiv-evaluativă este mai mare. Ele reflectă legătura noastră durabilă cu obiectul 
de referinţă, care se menţine şi în absenţa contactului senzorial direct cu acesta. 
Sentimentele se diferenţiază pe baza naturii „obiectelor “ în jurul cărora se cons- 
truiesc, putându-se identifica mai multe categorii: sentimente personale, legate de 
modul de raportare la noi înşine şi de trăire a propriului Eu (sentimentul de 
preţuire şi iubire de sine, sentimentul de autorealizare şi autoîmplinire şi opusele 
lor); sentimente interpersonale, câre exprimă semnul raportării la ceilalţi semeni 
şi semnul trăirii prezenţei şi acţiunilor lor (sentimentul de dragoste sau de iubire, 
sentimentul de stimă, sentimentul de adulare şi opusele lor); sentimente sociale, 
legate de nevoia de afiliere şi integrare în grup (sentimentul coparticipării, senti- 
mentul de comuniune, sentimentul mândriei de apartenenţă sau opusele lor); 
sentimentele spirituale, care se structurează pe baza receptării şi decantării siste- 
melor de valori morale, filosofice, estetice, religioase. 

Sentimentele se constituie într-un factor psihologic esenţial care-şi pune 
pecetea şi influenţează profund sistemul atitudinal şi traiectoria comportamentală a 
personalităţii. Pasiunile sunt structuri afective stabile şi de mare intensitate, care se 
elaborează pe baza unei motivații intrinseci puternice pentru lucruri, fiinţe şi 
activităţi. Ele împing cu mare forţă energetică subiectul la acţiune. pentru atingerea 
scopului pe care sunt centrate. De aceea, desfăşurarea comportamentului capătă în 
asemenea situaţii un caracter nesăbuit, adesea necontrolat şi impulsiv, întunecând 
raţiunea şi blocând mecanismul de prevedere şi luare în seamă a consecinţelor. 

Psihofiziologia comportamentului, pe baza unor procedee de analiză mai 
obiective şi mai riguroase, a întocmit un tablou mai detaliat al structurii sferei 

afective. În lumina acestor analize, comportamentul emoţional evoluează în trei 
faze succesive: răspunsul imediat, de durată scurtă, corespunzând pe plan in- 
trospectiv emoţiei propriu-zise; răspunsul secundar, de durată variabilă, de inten- 
sitate mai mică decât emoția, dar evaluat introspectiv diferit de emoția imediată; 
efectele persistente, consecinţe ale răspunsului secundar, care reprezintă habitudini 
emoţionale stabile, corespunzând în plan introspectiv sentimentelor. 

Sunt apoi introduse calitative de diferenţiere, precum: criteriul genetic, 
criteriul complexităţii şi criteriul efectului asupra activităţii. După primul cri- 
teriu, se diferenţiază componente afective înnăscute sau primare şi componente 
afective dobândite în cursul vieţii prin mecanismul condiţionării şi interiorizării; 
după al doilea criteriu, se delimitează componente emoţionale simple (dispoziţiile 
organice care acompaniază stările fiziologice ale organismului - de sănătate, de 
boală, de foame, de sete etc. şi afectele — stări şi reacţii afective explozive, vio- 
lente) şi emoţii sau structuri emoţionale complexe — emoţiile estetice, emoţiile 
cognitive, sentimentele, dispoziţiile globale integrate — optimistă, pesimistă, inter- 
mediară; după cel de-al treilea criteriu, se delimitează emoţii cu rol şi efect 
reglator, optimizator asupra activităţii şi emoţii cu rol şi efect perturbator, dezor- 
ganizator (din prima grupă fac parte emoţiile de intensitate medie, iar din cea de-a 
doua - emoţiile de intensitate mare, îndeosebi afectele). 


3. STRUCTURA PROCESULUI EMOȚIONAL 


Emoţia, ca modalitate specifică de manifestare şi individualizare a sferei 
afective, include în structura sa trei componente principale: trăirea subiectivă in- 
terioară, reacţiile organice, vegetative şi manifestările comportamentale. Trăi- 
rea subiectivă reflectă şi reprezintă semnificaţia propriu-zisă a obiectului şi are ca 
principal indicator polaritatea — semnul pozitiv sau negativ. Ea determină natura şi 
amplitudinea sau intensitatea celorlalte două tipuri de componente. 

Reacţiile organice vegetative însoțesc şi prin conexiune inversă susţin 
trăirea subiectivă, sunt de o mare diversitate: modificări ale configurației EEG; 
modificări şi oscilaţii în activitatea sistemului cardiovascular (tahicardie sau bradi- 
cardie, accelerarea sau încetinirea pulsului, creşterea sau scăderea tensiunii 
arteriale); modificări în dinamica gastrointestinală — inhibare la frică, teamă, ne- 
plăcere, accelerare la surpriză, aşteptare, veselie; schimbări în intensitatea şi distri- 
buţia tonusului muscular (unele grupe de muşchi intră în contracție prelungită, 
altele în repaus prelungit), modificări ale ritmului respirator (accelerare în furie, 
încetinire în spaimă); modificări în compoziţia biochimică a sângelui (conţinutul de 
adrenalină şi zahăr, oscilaţii ale echilibrului acido-bazic; mânia, frica, stresul spo- 
resc nivelul colesterolului), modificări ale fluxului salivar (scădere în frică sau 
mânie, creştere în plăcere şi satisfacţie). 

Producerea acestor reacţii are la bază interacţiunea celor două verigi ale 
sistemului nervos vegetativ - simpatic şi parasimpatic, în care intervine şi sistemul 
endocrin. 

Punctul de pornire al unui proces emoţional îl constituie, de regulă, acţiunea 
unui stimul extern, procesată şi evaluată la nivel cortical. Semnalele corticale despre 
semnificaţia pozitivă sau negativă a stimulului sunt transmise sistemului limbic şi 
hipotalamusului. Sistemul limbic răspunde diferențiat la semnificaţia stimulului, 
activând selectiv centrii simpatici sau parasimpatici. Activarea verigii simpatice 
stimulează glandele suprarenale care secretă hormoni specifici — epinefrina şi 
norpinefrina. Intrând în sânge, acestea exercită o acţiune lentă şi continuă asupra 
organelor interne - inimă, plămâni, vase sanguine. Acţiunea hormonilor şi a verigii 
simpatice a sistemului nervos vegetativ sunt sincrone, mergând în acelaşi sens. 

Circuitul endocrin funcţionează în paralel: neurotransmiţătorii stimulează 
hipofiza, ai cărei hormoni intră în fluxul sanguin, contribuind la stabilirea şi 
întreţinerea semnului trăirii emoţionale (plăcut-neplăcut, bucurie-tristeţe). 

Problema specificităţii pattern-urilor neurovegetative corespunzătoare diferi- 
telor tipuri de emoţii nu este pe deplin elucidată, datele experimentale obţinute 
până acum fiind destul de contradictorii. Cercetările mai vechi ale lui Cannon 
(1929) indicau nonspecificitatea acestora; experimentele ulterioare (Ax, 1957; 
Eckman, 1965) au evidenţiat existenţa unei diferențieri după semnul emoţiei 
(pozitiv-negativ) şi chiar în interiorul emoţiei de acelaşi semn. 

Manifestările comportamentale sunt accesibile observaţiei directe. Ele se 
“concretizează printr-o gamă întinsă de expresii şi reacţii motorii: gesturi, mişcări 
(ale corpului, capului şi membrelor), expresii faciale motorii (zâmbet, râs, plâns, 
încruntare, crispare), tremurături, vocalizări  (interjecţii), expresii verbale. Dacă 
reacţiile organice, vegetative au un caracter reflex-necondiţionat, nesupus con- 
trolului voluntar, cele comportamentale pot fi influențate prin intermediul voinţei. 
Exemplul cel mai elocvent în acest sens îl constituie transpunerea în personajele 
pieselor de teatru şi întruchiparea lor prin rol de către actori. 


4. MECANISMELE NEUROFIZIOLOGICE 
ALE EMOŢIILOR 


Afectivitatea se integrează la aceleaşi niveluri ale SNC ca şi motivaţia, ea 
fiind strâns împletită cu dinamica stărilor de necesitate. Primele, încercări de a 
sintetiza modelul neuronal al stărilor emoţionale la om, pe baza analizei efectelor 
leziunilor cerebrale, aparţin lui Papez (1937) şi Mac Lean (1950-1951). 

În circuitul care-i poartă numele, Papez a inclus conexiunile dintre 
formațiunile hipotalamo-limbice, lăsând să se înţeleagă că rolul principal în 
realizarea stărilor emoţionale îl joacă formațiunile subcorticale. 

Cercetările ulterioare au adus corecţii semnificative acestui model, permiţând 
să se stabilească mai complet configuraţia mecanismelor neurofiziologice ale 
afectivității. 

Astfel, se admite, în prezent, existenţa a trei niveluri ierarhice integrative: 
nivelul diencefalic, nivelul limbic şi nivelul neocortical. 

Nivelul diencefalic, reprezentat îndeosebi de nucleii hipotalamici, integrează 
în stările emoţionale primare — de frică, de furie, de agresivitate, de impunere — în 
sine, lipsite de adresabilitate. Stimularea electrică a unor nuclei a dus la activarea 
unor asemenea stări, denumite false, neavând în afară un referenţial adecvat 
(Delgado, 1969). 

Se consideră că tot în cadrul hipotalamusului se structurează şi pattern-urile 
de expresii emoţionale. 

Leziunile apărute sau provocate experimental ale diverselor zone ale 
hipotalamusului au pus în evidenţă fie o creştere, fie o scădere a responsabilităţii 
emoţionale. S-a stabilit existenţa la acest nivel chiar a unei diferențieri de locali- 
zare, destul de clară, pentru frică, spaimă, furie, docilitate, supunere. 

Bard (1930) şi Delgado (1969) au stabilit că jumătatea caudală a hipotala- 
musului (mai exact, treimea posterioară) este importantă pentru emoția şi expresia 
de mânie, aici aflându-se un „centru “ al agresivităţii. 

Trebuie precizat însă că expresia acestor reacţii emoţionale provocate prin 
stimulări electrice în diferite zone hipotalamice are un caracter difuz, mecanic, 
stereotip, fiind semnificativ diferită de cea înregistrată în emoția autentică. 

Unele cercetări au urmărit să stabilească şi rolul talamusului în reactivitatea 
emoţională. 

Observațiile clinice au identificat anumite modificări ale expresivităţii emo- 
ţionale la pacienţii cu leziuni sau tumori talamice (Arnold, 1970; Mesulam, 2000). 
Se pare că talamusul, ca structură de convergenţă a fluxurilor senzoriale (extero-, 
proprio- şi interoceptive) se implică în mecanismul emoţiilor prin veriga sa acti- 
vatoare, care intră în componenţa sistemului reticulat activator ascendent. 

Nivelul limbic, prin girus cinguli, hipocamp, amigdală, ariile septale, reali- 
zează 0 integrare mai complexă a proceselor emoţional-afective, prin legarea lor de 
stările de motivaţie şi de semnificaţia stimulilor afectogeni. 

Girus cinguli este o verigă importantă în mecanismul afectivității, care 
asigură integrarea îndeosebi a aspectelor motorii ale reacţiilor emoţionale. Pribram 
şi Fulton (1954), extirpând circumvoluţiunea cingulată la animale, au obținut 
scăderea reactivităţii emoţionale, o stare de indiferenţă şi pierderea fricii. Cele mai 
multe studii au arătat că, în astfel de leziuni bilaterale la om, se instalează mai 
curând o stare de blândeţe decât de agresivitate, o reducere a fricii şi tensiunii. 

Hipocamul este, de asemenea, o componentă importantă a mecanismelor 
afectivității. În afara datelor aduse de Papez şi Mac Lean, s-a demonstrat că lezarea 
lui produce o stare de docilitate, o scădere temporară a reactivităţii emoţionale, cu 

păstrarea capacităţii de a răspunde agresiv sau cu teamă la stimuli semnificativi 
puternici. 

Arnold (1970) îi conferă un rol de seamă în organizarea pattern-urilor de 
acţiune în emoție, el mediind impulsul către un răspuns comportamental anume, 
mai ales când acesta are un caracter intenţionat. 

Amigdala are un rol cert în integrarea afectivității, dar el este încă in- 
suficient precizat. Datele intervențiilor acute la nivelul acestei structuri nu sunt 
concordante. Amintim în acest cadru experimentul lui Rosvold, Mirsky şi Pribram 
(apud Kimble, 1964) care a constat în amigdalectomia bilaterală la conducătorul 
unui grup de maimuțe. Rezultatul a fost transformarea animalului dintr-un stăpân 
autoritar al grupului într-un membru supus, victimă a atacurilor până şi ale celei 
mai fricoase şi docile maimuțe. Datorită faptului că amigdala este o masă de nu- 
clei, este de înţeles de ce localizarea diferită a leziunilor sau stimulărilor directe 
provoacă efecte diferite în sfera emoţională. În orice caz, pare să fie sigur că frica, 
docilitatea, pe de o parte, şi mânia, agresivitatea, furia, pe de altă parte, au 
reprezentări diferite în nucleii amigdalieni. 

Ariile septale exercită cu precădere o influenţă moderatoare asupra descăr- 
cărilor emoţionale, diminuând amplitudinea stărilor de agresivitate şi furie feroce. 

Între toate formațiunile sistemului limbic există conexiuni şi interinfluenţări 
reciproce, asigurându-se, în condiţii de normalitate cerebrală, o integrare adaptativă 
unitară a laturii energetice şi de conţinut a proceselor emoţionale. 

Nivelul neocortical dobândeşte la om rol integrator supraordonat. În primul 
rând, el asigură transformarea semnalelor afectogene în trăire subiectivă conștientă. 
În al doilea rând, el realizează analiza stimulilor şi situaţiilor obiective, rele- 
vându-le valenţele motivaţionale şi stabilindu-le semnificaţia şi semnul acesteia - 
pozitiv sau negativ. În fine, în al treilea rând, el reprezintă „sediul“ stărilor emo- 
ționale secundare, de esenţă socio-culturală. (Dacă nivelurile diencefalic şi limbic 
se leagă esențialmente de emoţionalitatea animalică, nivelul neocortical se leagă de 
emoţionalitatea specific umană, socio-culturală.) 

La realizarea tabloului unitar al vieţii emoţional-afective a omului, cu cele 
două componente mari ale ei — componenta primară şi componenta secundară — 
participă într-o măsură mai mare sau mai mică, aproape toţi lobii corticali. 

Lobul frontal exercită o influenţă esenţială asupra comportamentului emo- 
țional, în cadrul lui constituindu-se blocul evaluativ cel mai complex şi sofisticat, 
care integrează într-o schemă unitară motivul, scopul şi mijlocul activităţii. 

Datele clinicii arată că leziuni frontale bilaterale întinse alterează în mod 
sever atitudinea faţă de viitor, pacienţii respectivi devenind distraţi şi superficiali 
(Arseni, Golu, Dănăilă, 1983; Botez et al, 1996). 

Supraactivarea zonelor prefrontale din emisfera dreaptă determină accen- 
tuarea stării de depresie, iar supraactivarea zonelor prefrontale din emisfera dreaptă 
determină accentuarea stării de euforie (Gazzaniga şi Sperry, 1967). Rezultă că 

echilibrul emoţional este o rezultantă a unei bune coordonări a lobilor frontali şi a 
celor două emisfere cerebrale. 

Lobul temporal, îndeosebi porțiunile sale anterobazale şi mediale, joacă un 
rol important în adecvarea conţinuturilor emoţionale la situaţiile care le declan- 
şează. El are foarte strânse conexiuni cu formaţiuni ale sistemului limbic. Leziuni 
ale lobului temporal stau la baza sindromului Kliiver-Bucy, în cadrul căruia se 
întâlnesc serioase alterări ale sferei emoţionale. Higgins şi colab. (1956) au obţinut 
la un pacient, prin stimulări ale unor zone temporale, o creştere a debitului verbal, 
o stare de vioiciune, de optimism, de veselie, de afecţiune pentru cei din jur. După 
o lobectomie temporară, Obrador (1947) a observat o stare de placiditate, de in- 
diferență afectivă faţă de cei din jur, de deprimare, o scădere a reactivităţii 
emoţionale. 

Lobul parietal este implicat îndeosebi în conectarea stărilor emoţionale la 
schemele acţionale şi în determinarea, prin cooperare cu lobul frontal posterior, a 
sensului de desfăşurare a comportamentului: de apropiere paşnică sau tandră, de 
înfruntare - luptă sau de îndepărtare - fugă de obiect. 

În lumina celor de mai sus, se impune să adoptăm o schemă de tip circular a 
mecanismelor neurofiziologice ale emoţiilor (fig. 143). Conform acestei scheme, 
avem următoarea succesiune a fazelor de producere a unei emoţii: 1) excitaţia 
determinată de stimulul afectogen ajunge la scoarța cerebrală în zonele senzoriale 
specifice; 2) procesarea stimulului şi stabilirea semnificației sale; 3) apariţia trăirii 
subiective de semn pozitiv sau negativ; 4) comenzile corticale către sistemul limbic 
şi hipotalamus şi activarea-declanşarea pattern-urilor de expresii emoţionale; 
5) perceperea şi influenţa inversă a reacţiilor periferice - vegetative şi motorii - 
asupra trăirii subiective. 

În schema dată, regiunea talamo-hipotalamico îndeplineşte un dublu rol: 
a) primeşte fluxurile corticale, care normal inhibă schemele dinamice; b) trimite 
cortexului semnale că schema comandată este eliberată (activată) şi retransmite, 
totodată, semnalele despre efectele periferice ale acestei eliberări. 

Mecanismele neurofiziologice ale afectivității includ în ele şi o componentă 
biochimică, reprezentată de neuromediatori şi neurotransmiţători. Asemenea neuro- 
secreţii, precum norepinefrina, serotonina, histamina, dopamina, acidul &-butiric 
(GABA) ş.a., influenţează şi participă la reglarea nivelului responsivităţii emo- 
ţionale a structurilor cerebrale integratoare. Experimentele cu substanţe psihotrope 
au evidenţiat rolul deosebit.pe care-l are raportul dintre monoaminoxidaze (MAO) 
şi inhibitorii lor în determinarea - reglarea tonusului afectiv şi a dispoziţiei gene- 
rale. Secreţia MAO nu are un nivel constant, ci fluctuează după un ciclu sezonier, 
fiind mai ridicată primăvara şi vara şi mai scăzută toamna şi iarna, imprimând 
astfel o anumită ciclicitate şi vieţii afective. 

Creşterea peste normal a secreției MAO duce la hiperactivitate şi la o 
accentuare a tonusului afectiv, ceea ce, comportamental, se va concretiza prin 

Fig. 143. Schema mecanismului de producere a procesului emoţional. 
Numerotarea indică ordinea secvenţelor. (Feed-back pozitiv reprezentat de reacţiile 
periferice — expresii — amplifică trăirea subiectivă. 


logoree, fugă de idei, agitaţie motorie, euforie sau agresivitate, tendinţe obscene 


(tablou clinic de tip maniacal). 


Reducerea nivelului MAO determină instalarea unui tablou comportamental 
complet diferit de cel anterior: inactivitate, indiferenţă, dispoziţie depresivă, accese 
de plâns, monoideism sumbru, idei de suicid, sentimentul inutilităţii propriei 
persoane, pierderea sensului vieţii (pattern-ul clinic al stărilor depresive sau 


melancoliforme - Enăchescu, 1996). 

